
Hvað er heimspeki? 


Heimspeki og heimspekingur eru þýðingar á grísku orðunum 
fílósófía og fílósóf. Þau eru dregin af grískri sögn, fílósófein, sem 
merkir „að elska vísdóm “ Fílósóf var sá kallaður sem elskaði 


Sófíu, grísku viskugyðjuna. Höfundur þessara orða og stofnandi 
fyrsta heimspekiskóla Vesturlanda, var Pýþagóras. Þegar Pýþa- 
góras talaði um að hann elskaði Sófíu, þá átti hann aðeins við að 
hann hefði löngun til að leita þekkingar. Nú leita menn ekki að 
því sem þeir eiga. Menn leita að því sem þá vantar. I orði Pýþa- 
górasar, fíiósóf, felst að heimspekingur sé sá, sem viðurkennir að 
hann sé fafróður, en leiti skilnings og beri virðingu fyrir allri 
þekkingu. Þegar Pýþagóras býr til þetta orð þá vill hann með því 
greina sig frá þeim mönnum sem kölluðu sig vitringa eða sóf- 


ista. 


Sumir kalla safn minnisatriða þekkingu. Aðrir krefjast skiln- 
ings, sem nær dýpra en til yfirborðs vitundarinnar. Þeir krefjast 
þess að þekkingin verði eðlislæg og geri manninn að göfugri, 
hógværari og betri manni. 

Enginn þekkir í raun og veru nema lítið brot, jafnvel af nálæg- 
asta umhverfi. Það situr enginn uppi með endanleg svör. Aristó- 
teles segir, að maðurinn verði heimspekingur þegar hann sé orð- 
inn nægilega skynsamur til að undrast. Hann segir líka að það sé 
eðli allra manna að vilja vita. Eins og vikið verður að hér á eftir 
þá hefur heimspeki mörg andlit og skilgreiningarnar eru margar. 
Og þessar skilgreiningar sýna að hægt væri að svara þeirri spurn- 
ingu á ótal vegu, hvað það sé að vera heimspekingur. En við 

skulum um sinn láta orðið halda sinni fornu merkingu: Heim- 
spekingur er hógvær maður, sem veit að hann er fafróður og 
leitar. Hann reynir án fordóma að komast að hinu sanna um eðli 
manns og heims. 

Á þessa einföldu skilgreiningu Pýþagórasar gætu sennilega all- 
ir þeir heimspekingar failist sem saga heimspekinnar fjallar um. 
En hverju erum við nær? Er ekki hægt að skilgreina „hið sanna“ 
á ótal vegu? Og geta menn ekki leitað „hins sanna“ eftir ótal 
leiðum? Hvers eðlis er veruleiki heimspekingsins? Og hvaða að- 
ferð notar heimspekingur til að finna þennan veruleika sinn? 
Höfum við svör við þessum spurningum? Já, en ekki eitt svar, 
heldur mörg og sundurleit eins og saga heimspekinnar sýnir. 

Margir heimspekingar á minni tíð töldu það höfuðviðfangs- 
efni heimspekinnar að rannsaka tungumál og skilgreina orð: 
heimspekihugtakið var þrengt. Heimspeki varð fyrst og fremst 
gagnrýnin rannsókn á máli leikra og lærðra. Með þessu hugðust 
menn nema burt allt hið merkingarlausa, óljósa og tvíræða, en 
þetta telja talsmenn þessarar heimspeki rót flestra heimspekilegra 
vandamála. Þessi skilningur eða misskilningur var ríkjandi í 
ensk-amerískri heimspeki í nokkra áratugi, en virðist nú á und- 
anhaldi. 

Heimspeki er flatarmálsfræðileg hugsun eins og rökfræði. Hún 
er öguð hugsun, þar sem föstum leikreglum er fylgt. En heim- 
speki er Iíka skapandi hugsun sem leitar út fyrir og upp fyrir fyrri 
þekkingu og reynslu. Grundvallareðli allrar þekktrar tilveru og 
um leið mannlegrar hugsunar er það að vera sífellt að breytast, 
þótt breytingarnar séu hægfara og menn taki ekki eftir þeim fyrr 
en síðar. Mannleg hugsun er í vexti. Sé heimspeki í forustuhlut- 
verki, þá nær hún að sjálfsögðu líka yfir þetta stóra gráa svæði, 
þar sem ný hugsun er í mótun og orð og hugtök hafa ekki eins 
afmarkaðar útlínur og í flatarmálsfræðilegri hugsun. 

Hvað er heimspeki? Vitrir menn svara ekki þessari spurningu. 
Þeir útskýra aðeins hvers vegna henni verður ekki svarað nema 
með óljósum orðum. En mönnum finnst eigi að síður að skýr 
svör sóu nauðsynleg. 

Það iiggur beinast við að segja að heimspeki sé verk heimspek- 
inga. En hverjir eru þá heimspekingar? Og hvað er það í bókum 
þeirra sem gerir þau heimspekirit? Þessi afmörkun er erfið. Heim- 
speki er vel skipulögð hugsun, sem nær til allra fræðigreina, lista, 
bókmennta, stjórnmála og trúarbragða. Skilgreiningar á þessum 
grunni verða jafnmargar og ólíkar og heimspekingarnir í sögu 
heimspekinnar. Og hver skilgreining mótast hverju sinni af 
heimsmynd þess sem hugsar, þjálfun hans og ögun í hugsun. Þær 
geta líka mótast af menningarlegum fordómum og þrönghyggju. 
Engin skilgreining á heimspeki nýtur almennrar viðurkenningar 
þegar yfir lengra tímabil er litið. Líffræðingur getur auðveldlega 
svarað því hvað líffræði er. Og hann getur nokkurn veginn sagt 
til um hvar takmörk hennar liggja. Og um þessi svör næst nokk- 
uð góð samstaða hjá líffræðingum. 

Allir heimspekingar hafa, þrátt fyrir það sem sagt var um vitra 
menn, svarað spurningunum: Hvað er heimspeki og hvert er 
umfang hennar? En um svör þeirra næst engin samstaða. Það er 
stundum sagt, að það að vera heimspekingur sé að vera ósam- 
mála. Allir sjá að nútíma líffræðingur veit margfalt meira í sinni 
fræðigrein, en menn gerðu fyrr á öldum. En vita nútímamenn 
mikið meira nú um heimspekilegar spurningar en gert var fyrir 
árþúsundum? Segir ekki sjálf ur Alfred North Whitehead að saga 
vestrænnar heimspeki síðustu árþúsund sé ekki annað en neð- 
anmálsskýringar við heimspeki Platós? 

Skilgreining Aristótelesar á heimspeki er árþúsunda gömul. 
Hún er nægjanlega víðtæk til að innan hennar rúmist nánast 
allar skilgreiningar um hlutverk heimspekinnar. Skilgreining 

hans átti að rúma ekki aðeins þann veruleika sem mannshug- 
urinn kallar veruleika, heldur allan veruleika. Síðar greindu 
menn vísindi og trú frá hinni upphaflegu rót sinni. En hefur 
þessi skilnaður farið fram að fullu? Er ekki enn æðsti og þróaðasti 
hluti hverrar fræðigreinar heimspeki hennar? Verður ekki sá vís- 
indamaður sem fer lengst út í jaðra fræðigreinar sinnar orðinn að 
heimspekingi, — jafnvel duihyggjumanni áður en lýkur? Allt er 
þetta að sjálfsögðu undir skilgreiningum manna komið. En til- 
hneiging nútímamanna sýnist vera sú, að nálgast aftur hina víð- 
feðmu skilgreiningu sem menn hurfu frá upp úr miðöldum. Og 
af einhverjum ástæðum hafa menn aldrei hætt að kalla lærða 
menn í vísindum Dr. Phil. 

I 

Aristóteles skiptir heimspeki í rökfræði, siðfræði, stjórnmála- 
heimspeki, þekkingarfræði og metafysik sem kallast frumspeki 
eða háspeki. Hvorugt þessara íslensku orða er gott. Metafysik 
fjallar um mörg efni, meðal annars um eðli tilverunnar, tíma og 
rúm, orsök hreyfingar, hið óendanlega, trú og fagurfræði. 

Svörin við spurningunni, hvað er heimspeki? eru háð menn- 
ingarumhverfi hvers tíma. 

I grískri heimspeki 600-450 f.Kr. fjalla heimspekingarnir Þa- 
les, Anaximander, Anaximenes, Pýþagóras, Parmenídes, Her- 
akleitos, Empedókles, Anaxagóras og Demókrítos um heims- 
myndunarfræði og veruleikahugtakið. 

Frá 450-399 f.Kr., sem kalla mætti Öld Sókratesar, snerist 
heimspeki ekki lengur um náttúruna og alheiminn, heldur fyrst 
og fremst athuganir á mannlegri tilveru. Ræðuhöld hans snerust 
aðallega um gildi, hamingju, góðleika og dyggð. Hann var ekki 
aðeins að reyna að skilja og skilgreina orð eins og dyggð, góðleika 
og hamingju. Hann var, ef trúa má Plató, fyrst og fremst að leita 
að leið til að gera mannfólkið dyggðugt, gott og hamingjusamt. 

Hjá Plató merkir heimspeki bæði gerð alheimsins og mannlega 

tilveru. Hún jallar þó öðru fremur um æðri veruleika að baki 
hins sýnilega heims. Sá veruleiki er ofar reynslu skilningarvit- 
anna. Tilgangur heimspekinnar er í augum Platós sá, að mað- 
urinn rísi upp fyrir hlutveruieikann til æðri tilveru utan tímans. 
Aðferð Platós er ekki aðeins gagnrýnin rannsókn orða. Hann 
beitir rökhugsun, en einnig íhygii og hugleiðingu, sem aðferð til 
að komast í snertingu við hinn andlega heim, sem hann kallar 
æðri veruleika. 

I samræmi við kenningar Platós fjalia Tómas Aquinas, heil- 
agur Agústínus og margir heimspekingar miðaldanna fyrst og 
fremst um Guð, sálina og líf eftir dauðann. Hjá þeim er trú og 
heimspeki nánast hið sama. 

Grísk heimspeki frá 350 f.Kr. til upphafs Rómaveldis snýst að- 
ailega um stóuspekinga, Epikúr og vísindi Alexandríu. 

I miðaldaheimspeki 400-1600 e.Kr. er heimspekin að miklu 
leyti tengd trúnni, eins og áður segir, þar sem kirkjan og íslam 
réðu mestu um gang mála. Heimspekingar gyðinga og araba 
voru einnig guðfræðingar á þessum tíma. 

I nútímaheimspeki 1600-1900 gætir sterkra áhrifa frá tækni- 
þróun og vísindalegum uppgötvunum. Gömul fræði voru iðkuð, 
en siðfræði, stjórnmálaheimspeki, þekkingarfræði og metafysik 
fá víðara svið og þau eru litin frá nýjum sjónarhornum. 

A þessu tímabili kemur fjöldi vandamála og hugmynda inn í 
heimspekilega umræðu. Og þá koma fram margar skilgreiningar 
á heimspeki. 

Sumir sögðu að heimspeki væri að samræma allar vísindalegar 
niðurstöður í eina heildarmynd. 

Aðrir sögðu að heimspeki væri að kortleggja mannleg og félags- 

Enn aðrir sögðu að heimspeki væri rökfræðileg rannsókn á 
staðhæfingum manna. 




Saga hetmspekinnar 


Sumir héldu því fram að heimspeki væri eingöngu að gera 
grein fyrir hlutveruleikanum. 

Til voru heimspekingar sem sögðu að heimspeki ætti að fjalla 
um Guð, sálina og frelsi mannsins. 

Margir töldu að heimspeki væri fyrst og fremst að skilgreina 
hugarstarfsemi og eðli þekkingarinnar. 

Þannig mætti lengi telja. Einhver ein skilgreining, sem allir 
heimspekingar gátu fallist á, var einfaldlega ekki til. 

Ef menn kalla það heimspeki að skilja og skilgreina veruleika, 
þá ættu öll vísindi að teljast heimspeki. En vöxtur tækni og vís- 
inda varð svo gífurlegur á síðustu öldum að til urðu fjölmörg 
sérsvið. Vísindin voru þó í fyrstu treg til að yfirgefa heimspekina. 
Isaac Newton (1642-1727) kallar t.d. helsta vísindarit sitt: Mathe - 
maticalPrinciples ofNatural Philosophy. I Iok 19. aldar fóru marg- 
ir vísindamenn að afneita “gamalli heimspeki" af grimmd og orð 
eins og náttúruheimspeki var sniðgengið. Þekkingin hundr- 
aðfaldaðist og í stað heildarmyndar komu fram sérsvið, sem eng- 
inn einn maður gat þekkt. Samt hélt það áfram að vera ástríða 
heimspekinga að leita heildarmynda. Sérfræðingur, sem þekkir 
aðeins sitt sérsvið, býr alltaf til afskræmda heildarmynd, með því 
að ætla eigin þekkingu of stóran hlut í myndinni. I tilveru okkar 
eru engin lokuð kerfi til. Allt í tilverunni tengist öllu öðru með 
einhverjum hætti. Á síðustu árum hefur það því aftur komist í 
tísku að leita að rót hlutanna. Og þróaðasti hluti hverrar fræði- 
greinar hverfur þá aftur til móður sinnar, heimspekinnar. 

Heimspeki frá 1900 er nefnd samtímaheimspeki. Þar var að- 
allega um að ræða fjóra sterka strauma sem flest heimspekileg 
fley okkar hafa borist með. Þessar fjórar aðaltegundir heimspeki 
á 20. öld voru: 

Rökfræðileg gagnrýni. 

Heimspekiskóli Ludwig Wittgensteins, en þar er gagnrýni máls- 
ins meginviðfangsefni. 

Díalektísk efnishyggja eins og hún birtist í heimspeki marxism- 
ans. 

Tilvistarheimspeki og íyrirbrigðafræði. 

Og hver þessara hópa markar heimspeki bás og skilgreinir 
hana við sitt hæfi. 

Það er ekki nema eðlilegt að heimspekingar telji sín sjónarmið 
öðrum fremri. Sumir telja sig jafnvel vera komna með endanleg 
svör. En stundum heyrist líka það sjónarmið að flestir heimspek- 
ingar 20. aldar sýni menningarlega hnignun. Verk þeirra stand- 
ist engan samanburð við verk fyrri heimspekinga. En allt er þetta 
undir skilgreiningum komið. Hitt er augljóst að þekking hefur 
margfaldast á minni tíð, þótt hlutur heimspekinga í þeirri þróun 
sé þar ekki meiri en annarra. 

Jörðin er ekki nauðsynlega miðja alheimsins og staða manns- 
ins er ekki sérstök í tilverunni. Samt er sjónarhorn mannsins sér- 
stakt. Hann sér á sinn hátt hvað fram fer og svið hans er allur 
hinn þekkti alheimur. Við getum séð billjónir sólna og vetr- 
arbrauta. Við getum séð billjónir ára aftur í tímann og skoðað 
fæðingu alheims okkar. Við getum séð fyrir endalok hans. Menn 
telja sig þekkja lögmálin sem þar ríkja og kraftana fjóra sem 
stjórna öllu sem þar gerist. En hvað veit maðurinn um sína eigin 
vitund, sjálfan dómarann sem skynjar þetta allt, semur forsendur 
og kveður upp dóma? Eðlisfræðingurinn t.d. hefur sjálfur, án 
þess að gera sér það fyllilega ljóst, aldrei haft reynslu fyrir öðru 
en sinni eigin vitund. Honum er samt meiniila við hugtakið vit- 
und og vill ekki á nokkurn hátt blanda því inn í hina hreinu 
vísindalegu þekkingu sína. Ástæðan er augljós. Hann veit að í 

upphafi gefur enginn af þekktum eiginleikum alheimsins 
minnstu vísbendingu um að vitund geti orðið til. Vitund er óvís- 
indaleg vegna þess að það er erfitt að gera hana að mælanlegum 
staðreyndum. En okkar sérstaka vitund ákvarðar hvað við velj- 
um úr þegar við skoðum veröldina. Maðurinn, hvort sem hann 
er vísindamaður eða rökfræðingur, er sjálfur mælitæki sérstakrar 
gerðar og niðurstöður hans verða óhjákvæmilega í samræmi við 
það. 

Heimspekingar hafa gegnum tíðina auðvitað skapað margar 
heimsmyndir. Það er því ef til vill ekki rétt að tala um heims- 
mynd heimspekinnar. Samt sýnir öll saga heimspekinnar að 
heimspekingur nálgast veruleikann aðallega með skynsemi sinni. 
Við gætum kallað veruleika heimspekingsins hugtakaveruleika, 
þótt það sé á engan hátt tæmandi. 

Bjartsýnir rökfræðingar telja sig geta, með nógu skarpri og ag- 
aðri hugsun, byggt staðhæfingar sínar á traustum grunni. En 
rökfræðingar verða eins og allir aðrir að byggja á ósönnuðum 
fullyrðingum. Og það sem skiptir sköpum um gerð heimsmynd- 
arinnar er hver hinna ósönnuðu fullyrðinga er valin. Menn hafa 
t.d. alltaf trúað á þá ósönnuðu fullyrðingu að mannshugurinn sé 
sjálfsagður grundvöllur „sannana“, „staðreynda“ og „veruleika“. 
Þessi trú hefur orðið grundvöllur allrar heimspeki. Þetta er 
ósannaður grundvöllur. Jafnvel ekki sennilegur. En er um annan 
grundvöll að ræða? Já, við trúum því. 

Á síðustu árum hafa komið fram nýir heimspekingar sem telja 
fjórar aðalstefnur 20. aldar blindgötur, sem menn hafa senn 
gengið á enda. Þessir heimspekingar byggja á miklu meiri þekk- 
ingu en fyrri heimspekingar. Og þeir byggja á þróaðri stærðfræði. 
Hjá þeim gætir afturhvarfs til upphafsins, hvað tilgang snertir. 
Þeir leitast við að útskýra samræmda heildarmynd. Þeirra rann- 
sókn beinist að sambandinu milli vitundar og þeirra krafta sem 

hafa hannað alheiminn og stjórna öllu í hinum efnislega heimi. 
Hlutirnir eru, að þeirra dómi, ekki eins og þeir eru vegna tilvilj- 
ana eða eingöngu vegna úrvals úr fjölmörgum möguleikum eins 
og Darwinssinnar halda. I allri tilverunni eru ákveðnir fastar 
(konstanrs). Tilvera þeirra er enn í nokkurri þoku eins og öll ný 
vísindi. En heimssamræmið sem birtist Pýþagórasi forðum sem 
„tölur', birtist áhorfandanum nú í byrjun 21. aldar sem fastar. 
Það er hvorki úrval né tilviljun sem ræður því að til er t.d. rök- 
fræðingur. Fastar tilverunnar ráða öllu afstæði. Ef afstæði kjarna- 
krafta og rafsegulkrafta væri t.d. örlítið öðruvísi þá hefðu engin 
kolefnisatóm nokkurn tíma myndast og þess vegna enginn rök- 
fræðingur orðið til. 

Málið gerir menn að mönnum. En orð eru margræð og tungu- 
málin mörg. Orð eru ekki aðeins gerð fyrir kyrrstæðan heim og 
flatarmálsfræðilega hugsun. Þau eru oftast gerð fyrir líf og heim 
sem er stöðugt að breytast. Mörg orð vilja ekki láta taka af sér 
kyrrstæða mynd. En málvísindamenn, stærðfræðingar og rök- 
fræðingar leita að fostum punktum og orðum með nákvæma 
merkingu. Orð eru hins vegar og hljóta að vera fljótandi eins og 
sá heimur og það líf sem þau reyna á takmarkaðan og ófullkom- 
inn hátt að lýsa. 

Hvers vegna skyldu menn lesa heimspekisögu um skoðanir 
löngu látinna manna? Það er ekki hægt að svara slíkri spurningu 
öðru vísi en biðja þann sem spyr að lesa verk mikils heimspek- 
ings. Ef eitthvert vit er í manninum þá spyr hann ekki aftur 
slíkrar spurningar. Uppskeran er næstum ævinlega miklu ríku- 
legri en haldið var í fyrstu að óathuguðu máli. Allir hugsandi 
menn telja sig þurfa að lesa heimspekirit jafnvel árþúsunda göm- 
ul. Án þeirra nær enginn nútímamaður fullum þroska. Honum 
er þetta jafnnauðsynlegt þótt hann sjálfur sé á andstæðri skoðun. 
Verk gamalla heimspekinga mynda í sameiningu rætur, stofn og 

greinar á stóru tré. Ný lauf verða aðeins til á þessum greinum, 
þótt nýgræðingnum sé þetta ekki alltaf ljóst. Aðeins með því að 
kanna söguna kynnumst við gildi heimspekinnar. Hún hefur 
mótað hugmyndir okkar og gefið lífi manna nýja vídd og nýja 
tegund af veruleika. En gildi góðra heimspekirita hefur frá fyrstu 
tíð verið að gera lesandann að göfugri, hógværari og betri 
manni. 


20 



INDVERSK HEIMSPEKI 



,*/*»! • Jl * 




Sérkenni indverskrar heimspeki 


Ef til eru algild sannindi, verða þau að vera jafnsönn í dag og á 
morgun. - Ef til er sönn heimspeki, verður hún að standast tím- 
ans tönn, vera sú sama í dag og fyrir þúsundum ára og enn hin 
sama í lífi óborinna kynslóða. 

Trúarbrögð og helgisiðir breytast og hverfa. Tníin hverfur 
ekki. Menningarríki rísa á gröfum gleymdra þjóða til þess eins 
að hrynja sjálf. — En menningin lifir og endurfaeðist með nýjum 
þjóðum og nýjum tímum. Listaverk glatast en listin lifir. Stjórn- 
málakerfi, sem hófust í líki stórra drauma og hárra hugsjóna, 
vinna hlutverk sitt og missa síðan gildi sitt og er kollvarpað fyrr 
eðasíðar. En andinn, sem bak við þau stendur, hinn eilífi draum- 
ur um hið fullkomna samfélag mannfólksins og hinn fullkomna 
heim, glatast ekki, en hefur aðeins hamskipti. 

I hinum ytri heimi hverfulleikans ber allt úr stað og skorðum. 
Hinn innri veruleiki, sem stendur að baki þess heims, er sannnr, 
heimur hinna algildu sanninda. Sterk og oftast blind ástríða til 
að leita þessa dularfulla afls að baki tilverunnar brýzt á öllum 
tímum fram í trú, bókmenntum og listum. Hugsanir hinna fau 
stóru anda, sem túlkað hafá sinn innri raunveruleika í stað þess 
að gerast yfirborðsleg tízkufyrirbrigði síns tíma, fyrnast ekki og 
missa ekki gildi sitt. Dýpsta eðli manna er klettur, sem straumur 
tímans heldur að eilífu áfram að brotna á. 

Taki maður sér í hönd bók, sem skráð er af Vesturlandabúa og 
fjallar um sögu heimspekinnar, sést, að sú saga hefst jafnan í 

Grikklandi og er síðan rakin þaðan vescur á bóginn. Dvalizt er 
um stund í miðaldamyrkri Rómaborgar og þaðan enn haldið í 
vestur og norður til Fralcklands, Þýskalands og Englands síðari 
alda. Þar með er þeirri sögu lokið. 

Trúarbrögðin eru sögð fóstra heimspekinnar. Það er kunnara 
en frá þurfi að segja, að öll meiri háttar trúarbrögð heimsins eru 
runnin upp í austri. Það væri þess vegna kynlegt, ef hin forna 
menning austursins, sem fætt hefur af sér trúarbragðahöfunda 
eins og Krist, Búdda, Múhammeð og Lao Tze, ætti sér enga 
heimspeki, eins og margir Vesturlandabúar virðast álíta. Menn 
vanmeta jafnan það, sem þeir þekkja ekki eða skilja ekki. 

Til eru líka þeir menn í Austurlöndum, sem af sömu ástæðum 
gera sig seka um að vanmeta heimspeki Vesturlanda. Ganga 
sumir svo langt að fullyrða, að á Vesturlöndum hafi aldrei verið 
til neinir heimspekingar, aðeins prófessorar í heimspeki. 

Þetta gagnkvæma vanmat byggist einnig að verulegu leyti á 
því, að á Indlandi t. d. hefur heimspeki aðra merkingu en á Vest- 
urlöndum. Orðabókarmaðurinn getur því hæglega með því að 
gefa hinu vestræna hngtaki nægilega þrönga merkingu „sannað“, 
að engin heimspeki sé til á Indlandi, og með sama orðhengils- 
hætti getur Brahmaninn „sannað“, að engin heimspeki sé til 
með vestrænum þjóðum. Hér er þetta hugtak, heimspeki, notað í 
það rúmri merkingu, að það nái yfir allt það, sem stærst og bezt 
hefur verið hugsað á þessari jörð. 

Á Vesturlöndum er heimspeki kölluð philo-sophia, — vinur 
vizkunnar. Leiðarstjarna hennar er skynsemin. Á Indlandi er 
heimspeki nefnd sanskrítarorðinu anuiksiki. Það merkir að horfa 
yfir og inn í alla hluti. Hinn innri veruleiki lífsins er höfuðvið- 
fangsefni hennar. Hún er aldrei eingöngu leikur skynseminnar, 
heldur á hún sér alltaf þann tilgang að bæta og fullkomna líf 
manna. 

Á Vesturlöndum er heimspeki bundin saman í kerfi, systema. 
Það orð er fyrst notað af Aristótelesi og merkir að tengja hluti 
saman í rökrétt samhengi. I indverskri heimspeki er notað orðið 
darsana. Það orð merkir að horfa, ígrunda, rýna inn í dýpsta eðli 
allra hluta og inn í leyndardóm síns eigin innra eðlis, þar sem 
sagt er, að ljós heimsins búi. Á Vesturlöndum láta menn sér aftur 
á móti að jafnaði nægja að safna litasamstæðum af yfirborði til- 
verunnar í heimsmynd sína. 

Af þessu leiðir, að á Vesturlöndum er um mörg heimspekikerfi 
að ræða. I meginatriðum eru þessi kerfi í fullkominni andstöðu 
hvert við annað. Hver heimspekingur er þar miðdepill heimspeki 
sinnar. Hver heimspekingur kemur þar fram með sitt eigið kerfl 
og leggur jafnan áherzlu á að koma fram með eitthvað nýtt, vera 
frumlegur og í andstöðu við eldri stefnur. Heimspeki hins vest- 
ræna heimspekings byggist öll á skynjun hans, skynsemi, tilfinn- 
ingalífi og eigin persónuleika. Engir tveir menn skynja fullkom- 
lega það sama. Skynsemi manna er misjöfn og persónuleiki og 

á ólíkum mönnum. Af þessu leiðir, að nið- 
urstöður vestrænna heimspekinga verða jafnólíkar og það, sem 
þær byggjast á: skynjun, skynsemi, tilfinningalíf og persónu- 
leiki. 

Margir gáfaðir menn á Vesturlöndum hafá því haf nað metafy- 
sikinni, þar sem engum hinna miklu heimspekinga ber saman, 
og snúið augliti sínu til vísindanna. 

En stjörnuhröp eru einnig tíð á himni vísindanna. Fáar kenn- 
ingar þurfa þar að kemba hærurnar. Nýjar uppgötvanir afsanna 
þar fyrri kenningar. Þær síðustu eru jafnan taldar hinar merk- 
ustu. Þess vegna tölum við um þróun vísindanna. En vísindin ná 
aðeins til hins ytri heims mannlegrar skynjunar og mannlegrar 
skynsemi. I indverskri heimspeki er álitið, að innsæi, er sé ofar 
skynseminni, standi sannleikanum nær en hin þrönga skynsemi 

manna, sem þekkir hús sitt að vísu nákvæmlega, en hefur engan 
glugga til að horfa út um. Hversu vel sem þetta hús kann að vera 
upplýst af lampa skynseminnar og þó hver kvistur þess sé lcann- 
aður undir smásjá vísindanna, telur indversk heimspeki, að það 
sé þó aðeins fangelsi, sem skilur sálina frá hinum miklu víðátt- 
um lífsins, sem liggja ofar takmörkunum skynseminnar. 

I stað þess að safna aðeins litasamstæðum og geislabrotum á 
yfirborði lífsins, leitast indverskur heimspekingur við að þekkja 
þá sól, sem er orsök þessa ljósflæðis hinnar miklu elfar og sam- 
eiginleg uppspretta alls ljóss. Skynsemin getur ekki farið þá leið. 
Hún getur aðeins þekkt yfirborðið. Hins vegar er því haldið 
fram, að allt í tilverunni eigi sér hliðstæðu í manninum. Hinn 
innri veruleiki tilverunnar er liinn sami þáttur og hinn innri 
veruleiki mannsins. Þess vegna er aðeins hægt að afla hinnar 
sönnu þekkingar með því að leysa úr læðingi leynd öf 1, sem með 
manninum búa, og þegar hin dýpsta vitund manna er vakin, 
getur hún og hún ein skynjað þennan veruleika. Aðeins sá, sem 
náð hefur þessu marki, getur talið sig heimspeking á Indlandi. 
Sagt er, að þeir, sem komast upp á þennan tind vitundarinnar, 
sjái allir sania landslagið. Lýsingar þeirra á þessu útsýni eru ekki 
allar eins, Iíkt og tveir vegfarendur lýsa sama byggðarlagi á ólík- 
an hátt, eftir því á hvaða stigi athyglisgáfa og frásagnarhæfileiki 
þeirra stendur, en þeim ætti þó að bera saman í aðalatriðum. 

Af þessum ástæðum er í hinni löngu sögu indverskrar heim- 
speki aðeins um eitt heimspekikerfi að ræða, á Vesturlöndum 
aftur á móti mörg og gerólík, eins og áður er sagt. Ekki svo að 
skilja, að öllum hinum mörgu heimspekingum Indlands beri 
saman í einstökum atriðum. Fræðimenn kunna skil á tugum 
indverskra heimspekistefna og hópa, og rita margir ýtarlega um 
skoðanamun þeirra. — En þessi skoðanamunur er aðeins á yf- 
irborðinu og snertir aðallega smærri atriði. Hin fimni grundvall- 

aratriði indverskrar heimspeki eru sameiginleg öllum hinum „sex 
kerf um“ og viðurkennd af nær öllum indverskum heimspeking- 
um. 

Þessi fimm höfuðatriði eru kenningin um karma eða lögmál 
orsaka og afleiðinga, endurholdgunarkenningin um þróun manns- 
ins, kenningin um maya, — veröld hverfulleikans, kenningin um 
að til sé nirvana, og mukti eða frelsun sálarinnar og lausn undan 
fjötrum hinnar lægri náttúru. 

Þessar grundvallarniðurstöður indverskrar heimspeki eru sett- 
ar fram í Vedabókum. Þær eru hinn rauði þráður Upanishad- 
anna, og þeim er ekki hafnað í Búddatrú. 

Þessar heimspekilegu niðurstöður runnu saman við skáldskap 
og goðafræði og ríktu sem kynlegt sambland af djúphyggju og 
hindurvitnum. — Þegar tímar liðu, þótti nauðsynlegt að greina 
heimspekina frá skáldskapnum og þjóðsögunum, og hin sex við- 
urkenndu heimspeki„kerfi“ Indlands urðu til. En eins og áður er 
sagt — hið vestræna kerfi, systema, á ekkert sameiginlegt með 
því, sem kallað er heimspekikerfi darsana á Indlandi. — Þessi sex 
indversku darsana eru aðeins eitt kerfi eða eins og sex kapítular í 
sömu bók. Þau eiga sameiginlegan grundvöll. Þau viðurkenna 
öll Vedabækurnar og byggjast á heimspeki Upanishadanna. 
Segja má, að þau hafi með sér verkaskiptingu og deili hinni 
gömlu heimspeki á milli sín þannig að hvert darsana tekur fyrir 
ákveðna hlið hennar. 

Nyaya-heimspekin (höfundur hennar talinn Gotama) fjallar 
þannig um þær leiðir, sem færar eru mönnum til að afla sér 
hinnar sönnu þekkingar og skilja eðli hins innri veruleika. 

Vaisesika-heimspekin (höfundur hennar er Kanada) fjallar 
um vef tilverunnar, sem Kanada telur ofinn úr níu þáttum. 
Vaisesika fjallar þannig um tilveruna í heild og sambandið milli 
Guðs og veraldarinnar. 

Samkhya-heimspekin (höfiindur Kapila) celur afcur á móci, 
að cilveran sé ekki ofin úr níu þáccum eins og Kanada hélc fram, 
heldur cuccugu og fimm. Kapila cekur cil meðferðar þróun heim- 
spekilegra hugmynda um hinn innri veruleika. Það er cáknrænc 
fyrir einingu hinna sex darsana, að þó Kanada cali þannig um 
að cilveran sé ofin úr níu þáccum, en Kapila cali um cuccugu og 
fimm, er ekki um neinn árekscur að ræða. — Kapila heldur að- 
eins áfram þeirri sundurgreiningu, sem Kanada byrjar á, líkc og 
acómsérfræðingur cekur við hinni gömlu kenningu um að móle- 
kúl sé byggc upp af acómum. Hann er ekki andvígur þessari 
kenningu, en heldur sundurgreiningunni áfram og bæcir við að 
skipca megi acóminu í elekcrónur, prócónur og nevcrónur. 

Yoga-heimspekin (höfundur Pacanjali) kennir, hvernig menn 
geci öðlazc beina innri reynslu í heimi hins yfirskilvidega með 
aðferðum yogavísindanna. Það fjallar því um sambandið milli 
einscaklingsins og hins innri veruleika. 

Mimamsa-heimspekin (höfundur Jaimini) fjallar um karma; 
lögmál orsaka og afleiðinga, eða sambandið milli breycni og 
hins innri veruleika. 

Uccara Mimamsa eða Vedanca (höfundur Badarayanas) er síð- 
asca rannsókn og lokaniðurscöður um hin fimm eldri darsana. 

Þessi leic Indverjans að hinu yfirskilvidega er rilgangslaus í 
augum Vescurlandabúans, ekki sízc efcir að Kanc komsc að þeirri 
niðurscöðu, að ómögulegc væri að ná neinni yfirskilvidegri þekk- 
ingu, að slík heimspekileg sannindi yrðu aldrei fundin með 
beinni reynslu og því sé mecafysikin þegar bezc læcur aðeins 
ósannaðar gecgácur. Margir Vescurlandabúar hafa því neicað að 
crúa, að að baki „efnis“ og „hugar“ sé annar raunveruleiki, sem 
bæði þessi fyrirbrigði eiga ræcur í. Þeir viðurkenna aðeins það, 
sem sannað verður vísindalega. 

Á Auscurlöndum celja menn afcur á móci, að sú sönnun, sem 

byggð er á skynjun hinnaytri skynfæra og rökum skynseminnar, 
sé lítils virði í leit hinnar sönnu þekkingar. Skynjun og skynsemi 
eru aðeins lægstu þrepin á hallartröppum skilningsins. Indversk- 
ir djiiphyggjumenn fullyrða, að þar séu önnur þrep ofar. Þeir 
halda fram, að hægt sé að þekkja metafysisk sannindi með beinni 
reynslu og menn þurfi því ekki að styðjast við getgátur og rök- 
fræðileg heilabrot eða meðtaka í blindni neina ákveðna trú. 011 
meginatriði indverskrar heimspeki eru sögð ken nd af mönnum, 
sem sjálfir hafa séð og reynt innsta eðli mannlífsins, stigið öll 
þrepin upp að hallardyrum vizkunnar og fundið lykil lífsskiln- 
ingsins. I ljósi þess skilnings eru þeir sagðir hafa skrifað hina 
fornu heimspeki Indlands, sem enn í dag heldur velli og stendur 
fóstum fótum í indverskri þjóðmenningu og gefur henni enn lífj 
á sama tíma og þjóðmenning tuttugu og einnar stórþjóðar hefur 
fallið í gleymsku og orðið tortímingunni að bráð. 

Rudyard Kipling, fulltrúi hinnar brezku yfirdrottnunar yfir 
Indlandi, virðist hafa haldið, að brezka heimsveldið gæti ekki 
hrunið né undirokaðar og vannærðar milljónir Indlands risið 
upp úr niðurlægingu sinni. Blekktur af þeirri villu að skoða hið 
yfirborðslega og stundlega sem hið varanlega, fánnst honum 
sem hjörtu mannanna mundu slá á annan hátt við Öxnafurðu 
en á Indus bökkum. „Austur er austur og vestur er vestur,“ orti 
hann, „og það tvennt getur aldrei mætzt.“ 

En tíminn, þessi hljóðláti byltingaseggur, sem aldrei þreytist í 
dularfullri neðanjarðarstarfsemi sinni í mold viðburðanna, hef ur 
þegar byrjað að afhjúpa þessa villu Kiplings. í vissum skilningi 
má þó þessa frægu setningu til sanns vegar fera. — Austur og 
vestur geta aldrei mætzt vegna þess að þau hafa aldrei skilið! 
Manneðlið er jafnan sjálfu sér líkt, þó að það kunni að birtast í 
mörgum myndum, — og þessar ólíku myndir þess eru ekki stað- 
bundnar við „austur“ eða „vestur“. — Hve mörg eru þau lönd í 

hinum gamla heimi, sem hafa ekki einhvern tíma verið heims- 
veldi og staðið í fremstu röð? Hvar var menning vestursins á öld 
Vedabókanna? Hver leiddi vestrið íyrstu skref sín á braut menn- 
ingarinnar? Hefur ekki vestrið þegið öll trúarbrögð sín frá austr- 
inu? Hve mörg austræn menningarverðmæti hafá ekki auðgað 
vestrið í heimspeki, bókmenntum og vísindum? 

Menningarauður Indlands og áhrif á menningu Vesturlanda 
eru ekki bundin við heimspeki eina, þótt þau séu þar mest. — 
Ólíkustu menn eins og t. d. Goethe og Emerson annars vegar og 
H.C.Andersen og Boccaccio hins vegar hafa ausið jöfnum hönd- 
um úr þessum sjóði. 

Kviður Hómers eru af mörgum taldar ortar eftir hinni ind- 
versku kviðu Mahabharata, sem er lengsta kvæði, sem ort hefur 
verið. — Söguefni beggja er hið sama. Margar gamlar indverskar 
sögur er að fmna í vestrænum búningi í ævintýrum Grimms og 
Andersens, í Gesta Romanorum og Decameron, í Canterbury 
Tales Chaucers og jafnvel í leikritum Shakespeares. 

Indverjar eru einnig hinir fyrstu brautryðjendur í málfræði og 
hljóðfræði. — Enn í dag er málfræði Paninis talin ein sú merkasta, 
sem skrif uð hef ur verið. 

Indland er vagga stærðfræðinnar. Indverjar fundu upp núllið 
og tugakerfið og kenndu Aröbum algebru, sem síðan barst þaðan 
til Vesturlanda. 

Meðan Indverjar voru frjáls þjóð, stóðu þeir ekki að baki neinni 
annarri þjóð í vísindum, en heimspeki skipaði þar þó jafnan önd- 
vegið, og hún ein hefur haldið velli í umróti síðustu alda. 

Af þessu má m. a. sjá, að austur og vestur hafa aldrei skilið. 
Ahrif austursins á Vesturlönd, einkum í trú og heimspeki, hafa 
verið ómetanleg. En straumurinn hefur að sjálfsögðu ekki legið í 
vestur eingöngu. Ahrif Vesturlanda á Austurlönd hafa verið engu 
minni á síðari öldum, þó á annan hátt sé. 

Hin mikla framsókn vestrænna þjóða hefur beint geiri sínum 
að raunvísindurn, tækni og þjóðfélagsumbótum. — Indland fann 
einnig brátt púðurþef þessarar nýju menningar í vestri. Valdið 
kom í stað réttarins og í dag eftir aldalanga ánauð eru Indverjar 
fátækastir allra þjóða. En þessi fátækt er aðeins veraldleg. Þeir 
eiga sér stóran auð gamalla og nýrra menningarverðmæta og eru 
nú aftur frjálsir til að hefja göngu sína til hinnar nýju menning- 
ar framtíðarinnar. 

Á þessum tímamótum í viðskiptum vesturs og austurs hafa 
margir góðir menn og vinir indverskrar menningar látið í ljós 
þann ótta, að hin gamla menning og heimspeki drukkni í um- 
róti þessara síðustu tíma tækni og auðhyggju. Þeir segja, að 
skólaæska Indlands lesi ekki lengur hinar fornu bækur, en snúi 
augliti sínu í vestur. 

Max Miiller segir svo: „Óttazt er, að þeir fáu menn, sem nema 
heimspekileg fræði, hverfi fullkomlega næstu eina eða tvær kyn- 
slóðir, þar sem ungt fólk nú á dögum (á Indlandi) hefur engan 
áhuga fyrir þessum fræðum, jafnvel þó það sé alið upp með 
Brahmönum, og er heldur ekki hvatt til þess“. — Þessi ótti hins 
gamla fræðaþular er þó sennilega ástæðulaus. Æska Indlands í 
dag skilur réttilega, að annars er nú meiri þörf en heimspeki 
einnar saman. 

Bretar yfirgáfu í Indlandi meira en 300 milljónir manna, sem 
aldrei var kennt að lesa eða draga til stafs. — Á hverju misseri hafa 
menn fallið hrönnum saman og falla jafnvel enn úr hungri og 
hvers kyns sjúkdómum, vegna þess að varla meir en einn hundr- 
aðshluti af auðlindum landsins er nýttur með nútíma tækni. Oll 
alþýða manna var og er of fátæk til að geta tileinkað sér hinn 
mikla arf. Hann hefur verið eign fárra, - sárafárra manna. Æsk- 
an í dag hefur vaknað til skilnings um, að áður en menn geta 
eignazt hin dýrmætu andlegu verðmæti Indlands, verður 

a. m. k. að kenna þeim að lesa og skrifa. Það verður að gera þús- 
undunum, sem enn láta fyrirberast á gangstéttum borganna og 
í stráhýsum þorpanna, kleift að búa í húsum. Börn hins nýja 
Indlands verða að fa nægan mat til að ná eðlilegum þroska. Fyrst 
þegar menn hafa fengið a. m. k. lágmarks menntun og efnahags- 
legt frelsi, er tímabært að ætlast til,að nienn hafi tíma og ástæður 
til að sinna heimspeki, bókmenntum og listum. 

Þessi kynslóð og hin næsta þurfa á öllum kröftum sínum að 
halda í hinni þjóðfélagslegu og efnahagslegu uppbyggingu-lands- 
ins. Hin þriðja kynslóð mun snúa aftur til hins forna menning- 
ararfs, — ekki sem fámennur hópur, heldur þjóðin í heild. 

Á okkar tímum geta austur og vestur skipzt á stórum og dýr- 
mætum gjöfum. Þau vísindi og þær þjóðfélagsumbætur, sem 
Vesturlönd hafa skapað í blóðugum fæðingarhríðum nýrra tíma, 
má engan veginn vanmeta. Án þess að austrið þiggi þá gjöf og 
tileinki sér þjóðfélagsumbætur og vísindi vestursins, á austrið sér 
enga framtíð — engan líkama. 

Ef Vesturlönd hafna gjöf austursins — framlagi þess í trú og 
heimspeki, verður menning þeirra hol og innantóm. 

Hin nýja menning framtíðarinnar rís í þessari baráttu and- 
stæðra afla. Þessum \ r iðskiptum lýkur hvorki með sigri austurs 
né vesturs. Afleiðing þeirra verður ný menning, sem stendur 
bæði hinni gömlu austrænu og vestrænu menningu framar. 

Um aldir hafa Vesturlönd beitt öllum kröftum sínuni að því 
hlutverki að finna liinni nýju menningu framtíðarinnar hæfan 
líkama. Enn fleiri aldir hefur austrið einbeitt sér að þeirri köllun 
sinni að fá manninn til að uppgötva sál sína. 

Við, sem nú lifum, sjáum umbrot og byltingar alls staðar í kring- 
um okkur, vegna þess að við lifum í aftureldingu þeirra tíma, 
þegar þetta r\ r ennt skal mætast og skapa nýjan heim og nýja 
menningu á nýju árþúsundi. 

Um sömu mundir og spámenn ísraels skráðu hin fyrstu blöð 
heilagrar ritningar og egypzkir prestar færðu í letur bók hinna 
dauðu, þá bók er vera skyldi sálum framliðinna leiðan'ísir úm 
rétta framgöngu og rétt svör við spurningum konungs dán- 
arheima, þegar sálin var þar vegin á vogarskálum í höll hans, 
eftir för hennar til jarðarinnar, — um sömu mundir var ljóða- 
bókin Rig-Veda samin. 

Skáldin, sem hana ortu, höfðu aldrei séð bók. Rig-Veda var 
fyrsta bók hins hvíta kynstofns og er ein af elstu bókum verald- 
arinnar. Um hana segir hinn lærði þýzki fræðimaður, sem fróð- 
astur er Vesturlandabúa um indverska heimspeki, prófessor Max 
Múller: „Meðal hinna mörgu bóka, sem geyma sögu hins aríska 
kynstofns, skipar Rig-Veda öndvegi um allar aldir. Hún er elzta 

bókin í bókhlöðu mannkynsins, eldri en Zend Avesta og Hóm- 

« 

er. 

Vafalaust má þó teljast, að skáldskapur hafi verið iðkaður öld- 
um saman fyrir daga þessarar bókar. I Rig-Veda hefur ljóðagyðj- 
an þegar slitið barnsskóm sínum. I ljóðum þessarar bókar er ekki 
að finna einkenni byrjandans. Tamning máls og meðferð yrk- 
isefna hafa þar náð þeirri fullkomnun, sem hinar fyrstu kynslóð- 
ir skáldanna hefðu ekki getað skapað. Um þessi ljóð Rig-Veda 
segir próf. Mac Donald m. a.: „Þessi ljóðræni skáldskapur, sem er 
miklu eldri öðrum bókum í sögu hins indó-evrópska kynstofns, 
einkennist, svo gamall sem hann þó er, af fágun og fegurð í hugs- 
un og leikni í meðferð máls og háttar." 

En hve gamall er þá þessi elzti skáldskapur sögunnar? Aldur 
hans veit enginn nákvæmlega. Vissa er þó fyrir því, að bókin sjálf 
er ekki yngri en 3500 ára gömul, en kvæði hennar vafalaust 
miklu eldri. Sumir indverskir fræðimenn telja ljóðin 5000 ára 
gömul, aðrir allt að því 8000 ára (Tilak t. d.). Prófessor Jacobi 
telur þau a. m. k. 6500 ára og byggir það á stjarnfræðilegum út- 
reikningum. 

Veda-bækur eru fjórar að tölu, Rig-Veda, Yajur-Veda (sem 
skiptist í hina hvítu og hina svörtu Yajur-Veda), Sama-Veda og 
Atharva-Veda. 

Þegar aríar komu til Indlands, var þar fyrir þjóð, er stóð á háu 
menningarstigi og hafði þroskað með sér trúarhugmyndir og 
venjur á ýmsan hátt ólíkar þeim, sem aríarnir fluttu með sér til 
hinna nýju heimkynna. Til að vega upp á móti þessum trúar- 
hugmyndum heima-þjóðarinnar (dravidanna) er talið að Rig- 
Veda hafi verið sett saman. 

Yajur-Veda og Sama-Veda hafa lítið sjálfstætt gildi. Þær eru að 
mestu endurómur úr Rig-Veda og voru handbækur ætlaðar til 
söngs, sem sunginn var við ýmsar helgiathafnir, þegar guðunum 
voru færðar fórnir eða þegar mjöðurinn sóma var búinn til 
drykkjar. 

Atharva-Veda er framlag hins gamla Indlands til hinnar nýju 
menningar, sem reis með komu aríanna. Margar fornar trúar- 
hugmyndir lifa þar áfram í samfélagi við hina nýju Guði. — Af 
þessum orsökum var Atharva-Veda lengi ekki viðurkennd sem 
Vedabók. Frá bókmenntalegu sjónarmiði stendur hún þó aðeins 
Rig-Veda að baki. 

Hver Veda-bók skiptist í þrennt: Mantras, ljóð eftir ýmsa höf- 
unda, sem sett voru saman í kvæðasafn er nefnist Samhita (sam 
= saman, hita = setja), Brahmönur, sem fjalla um boðorð og 
helgisiði, og loks Uphanishada, sem fjalla um heimspeki. 

Möntrurnar eru þannig trúarljóð, samin af skáldunum. Brah- 
mönur eru lög og kreddur trúarinnar, samin af prestunum. Up- 
hanishadar eru andi trúarinnar, túlkaður af heimspekingum. 

En í Rig-Veda eru ekki aðeins trúar- og heimspekiljóð í ætt við 
Völuspá og Hávamál. Þar er einnig að finna ljóð um siði og hætti 
aríanna, bardagaljóð og ljóð um brúðkaup ogjarðarfarir. — Skáld- 
in yrkja um bóndann, sem erjar landið með plóg og herfi, haka 
og hlújárni, um akrana og vatnsveiturnar, sem notaðar voru um 
þurrkatímann til að bjarga uppskerunni frá eyðingu, og um 
nautpeninginn og brunnana, sem gáfu honum líf ef tir að áin var 
þornuð upp. Þau kváðu um stríðsvagna og uxakerrur og vopn, 
sem slegin voru úr málmi. Þau ortu lofkvæði um hreysti ætt- 
arhöfðingjans, er mætti sem fulltrúi ættsveitarinnar á alþingi, og 
um konunginn, sem þar var kosinn af þessum fulltrúum. 

En framar öllu öðru ortu þau þó um Guðina. I ljóðum Rig- 
Veda er að finna næst elstu goðafræði heimsins og þangað sækir 
goðafræði Grikkja og Rómverja og norræn goðafræði drjúgan 
efnivið. Það er að vísu vafasamt að tala um uppruna hugmynda 
og enn vafasamara að fullyrða, að þær eigi sér yfirleitt nokkurt 
algilt upphaf. — I Rig-Veda er Guð nefndur sanskrítarorðinu Deva 
(af div = að skína) og merkir birtu eða ljós. I grískri goðafræði er 
bæði hugtakið og orðið fengið að láni og fáðir Guða og manna er 
þar kallaður Zeus (Seifur). Þegar þetta hugtak nær Rómaveldi, 
fær það nafnið Deus og í norrænni goðafræði nefnist það Týr. 

Af þessu dæmi einu má sjá hver áhrif þessarar bókar hafa verið 
á vestræna menningu. Efni margra kvæða hennar eru endursögð 
beint eða óbeint með vestrænum þjóðum og jafnvel Edda og Rig- 
Veda eiga margt sameiginlegt. Nægir í því sambandi að benda á 
skyldleikann milli þeirrar skýringar, sem Eddukvæði gefa á sköp- 
un heimsins, og ljóðsins í Rig-Veda, sem fjallar um sköpunina og 
nefnist Púrúsa (heimsandinn). 


35 



Saga heimspekinnar 


Kvæðið er þannig: 

Þúsundhöfðaður, þúsundeygur og þúsundfettur var Púrúsa. 
Hann hélt öllum heiminum í faðmi sér. 

Púrúsa er allt þetta, allt sem var og allt scm vcrður. 

Hann er konungur cilífðarinnar. 

Slík er stærð hans og mcir en þctta er Púrúsa. 

Fjórðungur hans er veröldin, hitt er á himnum. 

Þrír f jórðungar hans risu til himins. 

Fjórðungur hans fcll niður til jarðar. 

Þar óx hann og varð öll veröldin, 

bæði það, sem tekur til sín næringu og það sem enga fæðu tek- 
ur. 

Hann er faðir Viraj . 1 
Og Viraj cr móðir hans . 2 

Eftir að hann var borinn, 

var hann þó að baki veraldarinnar eins og áður. 

Þegar Guðirnir fórnuðu Púrúsa, 
sköpuðu þeir vorið úr merg hans. 

Úr hita hans sköpuðu þeir sumarið. 

Haustið sköpuðu þeir úr fórninni. 

Sem fórn lögðu þeir Púrúsa á jörðina. 

Með Púrúsa fórnuðu Guðirnir Sadhyum 3 og spámönnum. 
Merg hans var safnað. 

Úr honum gerðu Guðirnir fugla loftsins og dýr merkurinnar, 
— einnig þau, sem í þorpum búa. 

Úr þessari fórn urðu kvæði og söngvar til, 
hættir og hclgiljóð. 

1 „Eva u hið gagnstæða kyn, sem síðan skapar hinn ytri heim með 
Púrúsa. 

2 Þegar Púrúsa er endurborinn af Viraj, birtist hann í tengslum 
við efnisheiminn. 

3 Ák\ r eðin tegund Guða. 


36 



Rig-Veda 


Mcð hcnni eru fókar feddir 
og allt sem tvær raðir tanna hcfur, 
geitur, ær og kýr. 

Þegar þeir limuðu Púrúsa sundur, 
í hve marga hluta var honum skipt? 

Hvað varð af munni hans og örmum hans, 
lcndum hans og fótum? 

Brahmanar (kennimcnn) urðu til ur munni hans. 

Rajanyar (stjórncndur og hcrmcnn) úr örmum hans. 

Vaisyar (kaupsýslu-, iðnaðarmenn og bændur) úr lcndum hans. 
Sútrar (þrælar) úr fótum hans. 

Tunglið varð til úr anda hans, 
sólin úr auga hans, 

Indra og Agni úr munni hans, 

Vayu (stormurinn) úr andardrætti hans. 

Ur nafla hans varð miðhiminn til. 

Ur höfði hans upphiminn. 

Jörðin úr fótum hans. 

Þannig sköpuðu Guðirnir hciminn. 

Skáld Rig-Veda voru náttúrudýrkendur. Þau ortu um sólina, 
sem rís á hverjum morgni og vekur allt af svefni næturinnar. — í 
fegurð morgunsins sáu þau hinn dularf ulla mátt, sem vekur líf 
og kæti, og að baki þessarar fegurðar þóttust þau sjá guðdóminn. 
- Og þau sköpuðu gyðju úr fegurð morgunsólarinnar og nefndu 
hana Ushas, morgungyðju (Ushas er skylt Eos í grísku og Aurora 
í latínu). Hún var einnig nefnd dóttir himinsins. Þau kölluðu 
hana jafnvel móður Guða og andlit hins eilífa, og þau töluðu um 
hana sem tákn allra fórna. 

Orstjörnum næturinnar sköpuðu þau gyðjuna Nótt. Hún rek- 
ur svartnættið á flótta með ljósinu, sem stafar af skartklæðum 
hennar og gimsteinum, stjörnum og mána. Hún kallar bóndann 
heim af akri sínum, heim til þorpsins, og menn og dýr taka á sig 

náðir undir skikkju hennar. Einnig hún er dóttir himinsins og 
systir Morgungyðjunnar. 

Ur fegurð himinsins slcöpuðu þau Guðinn Varuna (það orð er 
af mörgum talið skylt Uranus á grísku og Ahuramazda, Guð 
ljóssins, á persnesku). Himinninn er feldur hans, sólin er auga 
hans, stormurinn er andardráttur hans. Varuna verður síðar Guð 
laga og réttar og Guð refsingarinnar, sem þó er alltaf reiðubúinn 
að fyrirgefa þeim, er yfirbót gera. — Og hann verður einnig Guð 
hins mikla lögmáls Rita, sem Lao Tze kallar Tao. Því lögmáli 
lýtur öll tilveran. Það heldur himintunglunum á braut sinni, það 
veldur komu árstíða og komu dags og nætur. Allar hinar reglu- 
bundnu hreyfingar náttúrunnar eru lög þess, og þau lög eru 
óhagganleg og eilíf. Fyrir þeim verða jafnvel Guðirnir að beygja 
sig. Þegar þetta lögmál síðar var yfirf ært á mannlega breytni, varð 
siðfræði til. Og Varuna Guð lögmálsins Rita verður þess vegna 
einnig Guð refsingarinnar, sem sér um, að hvert víxlspor af óhagg- 
anlegum brautum samræmisins verði máð út með vendi þjáning- 
arinnar og einstaklingurinn knúinn aftur inn á réttar brautir. 

Úr ljósinu, sem nátengt er himninum, sköpuðu skáld Rig-Veda 
Guðinn Mitra. Hann er jafnan í för með Varuna. 

Úr sólinni sköpuðu þau Guðina Surya, Pusan og Savitr. — Su- 
rya verður síðar Guðinn Visnu — ein hlið hins þríeina Guðs. 

Savitr er ekki aðeins sól dagsins, heldur einnig hin ósýnilega 
sól næturinnar. Hann er hinn hvíti ás, ljóshærður og gullineygð- 
ur. 

Pusan er Guð búenda, verndar akra og engi og vakir yfir naut- 
peningnum. 

Úr helgum loga altarisins, ljósum himinsins og eldingunni 
sköpuðu skáldin Guðinn Agni. Honum var ætlað að flytja fórn- 
ina til hins æðsta máttar og vera þannig boðberi, sem flytur bæn- 
ir manna til hæða. 


38 



Rig-Veda 


„ó, Agni,“ yrkir eitt skáldanna — „þiggðu þennan við, sem ég 
flyt þér, logaðu glatt og sendu úr faxi þínu helgan reyk þinn til 
efstu himna og lát hann renna saman við geisla sólarinnar.“ 

Úr regninu, sem fellur niður á þyrsta jörðina og bjargar uppsker- 
unni undan svíðandi tungum þurrksins og mannfólkinu úr greip- 
um hungurvofunnar, sköpuðu skáldin Guðinn Indra. Hann er 
borinn í skýjum og er einnig Guð stormsins og eldingarinnar. Með 
eldinguna að vopni sigrar hann meinvætti þurrksins (Vritra) og 
blóð hans fellur til jarðar. 

Indra varð stríðsguð aríanna í baráttu þeirra við þær þjóðir, sem 
fyrir voru í landinu. Án hans gátu þeir ekki sigrað í orrustu. Hann 
á einnig í höggi við Guði hinna innfeddu, m. a. Krisna, sem síðar 
(eftir að Bagavad Gita var rimð) verður einn helzti Guð Indlands. 

Hvar sem stríðsguðinn Indra fer, er vínguðinn Sóma sjaldan 
fjarri. Aríarnir virðast hafa verið drykkfelldir nokkuð, eins og títt er 
um „víkinga“. Þjóðdrykkurinn var eins og vínGuðinn nefndur 
Sóma. Skáldin kölluðu drykkinn guðaveig, því að þau álitu, að 
Guðirnir drykkju sýnu meira en mennirnir. Þau héldu fram, að 
drykkurinn gerði hugann skýrari, innsæi dýpra og fyllti menn 
Guðmóði. Sum skáldanna litu þó á vínið aðeins sem tákn guð- 
dómsins, líkt og margir persneskir dulhyggjumenn hafa gert, og 
fyrir þeim hafði drykkja táknræna merkingu ekki ósvipað og vín- 
neyzla við altarisgöngur í kristnum sið. Heimspekingurinn Willi- 
am James hefur á sama hátt á okkar tímum haldið fram, að vitund 
drukkins manns sé á vissan hátt í ætt við andlega reynslu djúp- 
hyggjumannsins. — Við verðum þó að líta svo á, að yfirleitt hafi 
skáldunum aðeins þótt sopinn góður og notað trúna sem afsökun 
fyrir drykkju sinni, líkt og Forn-Grikkir drukku í blóra við Guðinn 
Bakkus, og Persar, sem drukku full Haoma, eða þá norrænir vík- 
ingar, sem hófu gleðskap sinn með því að lyfta hornum sínum 
Óðni til heiðurs. 

Eitt skáldanna segir svo í kvæði, sem tileinkað er vínguðnum, 
Sóma: 

Flyt mig, ó, Sóma, til bústaða sólarinnar, 

til hins eilífa heims, þar sem ljósið aldrei slokknar. 

Flyt mig þangað sem yama ræður ríkjum — 
til hinna leyndu bústaða himinsins, 
til hinna miklu vatna, 
og lát mig dveljast þar að eilífu. 

Flyt mig þangað, þar sem lífið er frjálsc, 
til hins þriðja himins himnanna, 
til hins ljósa heims, 
og lát mig dveljast þar að eilífu. 

Flyt mig til heims vonarinnar og draumsins, 

til landsins þar sem hinn gullni bikar Sóma er drukkinn, 
til landsins sem á gnótt veizlufanga, þangað sem gleðin býr, 
og lát mig dveljast þar að eilífu. 

Flyc mig þangað, sem hamingjan býr og gleðin ræður ríkjum, 
þar sem draumur allra drauma rætist, 
og ger mig þar ódauðlegan. 

Þannig létu skáld Rig-Veda fák sinn geysa. Úr fyrirbrigðum 
náttúrunnar tókst þeim að skapa 333 Guði og gyðjur. 

Sumir, sem hafa aðeins yfirborðsleg kynni af þessum bók- 
menntum, halda, að enginn munur sé á þessari náttúrudýrkun 
og animisma, trúnni á stokka og steina. Aðrir halda því f ram, að 
skáld Rig-Veda trúi á marga Guði og trú þeirra sé íjölgyðistrú. 

í landi eins og Indlandi á öld Veda-bóka, þar sem ólíkir menn- 
ingarstraumar mætast, er rétt að gera ráð fyrir, að margar og 
ólíkar trúarhugmyndir hafi dafnað hlið við hlið með hinum 
mörgu trúflokkum, sem þar voru til, bæði fornum og nýjum. I 
Vedabókum má þess vegna fInna flest form trúarinnar. Rétt er 
að gera ráð fyrir, að á þeirri tíð, eins og enn í dag, hafi verið til 

fjöldi manna, sem trúði á persónulega Guði. En því oftar sem 
maður les þessi kvæði, þeim mun sannfærðari verður maður um, 
að mörg skáld Rig-Veda trúa aðeins á einn guðdóm, þóttsá guð- 
dómur hefði margar hliðar og gangi undir ýmsum nöfnum. 
Stundum er þessi æðsti máttur ávarpaður sem „Hann“, stundum 
sem „Hún“, stundum sem „Það“. 

Hvað þetta „Það“ var, vissu þeir ekki, og skáld Rig-Veda til- 
einkuðu því stundum kvæði sín hinum óþekkta Guði. — En 
náttúruna skildu þau og töldu sig skynja í henni og að baki henn- 
ar andardrátt þessa óþekkta Guðs. 

Náttúrufyrirbrigðin urðu þeim þannig gluggar guðdómsins, 
og gegnum þessa glugga töldu þau sig sjá hið bjarta ljós heimsins 
í og að baki allra lita. — Andann í og að baki allra veralda. 

En þennan guðdóm, sem var ofar mannlegum skilningi, 
þekktu þau ekki, aðeins leiðirnar, sem til hans lágu; fyrirbrigði 
náttúrunnar. Þessi fyrirbrigði voru mörg og takmörkuð. En þau 
ein veittu þeim innsýn í guðdóminn. Ur hverju þeirra sköpuðu 
þau Guð. Þess vegna urðu Guðirnir eins og náttúrufyrirbrigðin 
margir og takmarkaðir. En í náttúrufyrirbrigðunum og að baki 
þeirra, í öllum hinum mörgu guðum og að baki þeirra var guð- 
dómurinn einn og ótakmarkanlegur: Aditi, Brahman, Atma. 
Takmarkaðir menn skilja aðeins hið takmarkaða. Þess vegna 
birtist guðdómurinn þeim í mörgum gervum, í líki margra 
Guða. 

Höfúndar Rig-Veda trúa á annað líf eftír dauðann. Þar er þó 
að vísu ekki hægt að finna jafnnákvæmar hugmyndir um tilveru 
annars heims eins og síðar varð. 

Aríarnir voru sigurvegarar. Þeir voru ánægðir með þennan 
heim og hugsuðu lítið um þann næsta eins og oft vill verða um 
þá, sem vel vegnar. Trúhneigð er jafnan meiri meðal fátæklinga 
en sigurvegara. Aríarnir voru gleðimenn og vildu njóta lífsins 

sem bezt þeir kunnu. Hugmyndir þeirra um himnaríki voru líkt 
og hugmyndin um Valhöll bundnar jarðneskum munaði eins og 
þeir þekktu hann beztan. 

Yama (í Zend Avesta hinni persnesku Yíma) er konungur dán- 
arheima og hinnar hnígandi sólar. Hann var hinn fyrsti maður, 
sem fann leiðina til þessa lands hinna framliðnu. Þar ríkir hann 
sem húsbóndi og konungur og hýsir þann, sem að garði ber. Ríki 
hans var nefnt land feðranna. Sagt er, að þegar menn safnist til 
feðra sinna, liggi för þeirra yfir vatn og brú. Aðeins góðir menn 
komast þessa leið. Vondir menn fara til helheima, sem eru myrk- 
ir staðir og lágir. 

I Satapatha Brahmana er því haldið fram, að sálin eftir andlát- 
ið verði að ganga milli tveggja elda inn í annan heim. Sá eldur 
brennir vonda menn, en vinnur góðum mönnum ekki mein. Þar 
er því einnig haldið fram, að pund hvers manns sé eftír dauðann 
vegið á vogarskálum og hljóti menn laun eða refsingu annars 
heims eftir verkum sínum á jörðinni. Sagt er, að á þennan hátt sé 
úr því skorið, hvort menn fari til himnaríkis, helheima eða verði 
sendir til jarðarinnar aftur. 

Skáld Rig-Veda halda fram, að maðurinn hafi ódauðlega sál 
(Manas). Sálin er sögð aðsetursstaður hugsana og tilfinninga. 
Hún býr í hjarta manns. Annað orð, sem notað er um sálina, er 
Atman. Atman er í fyrstu hinn lifandi andardráttur manns. En 
skáldin eru ekki ánægð með þá skýringu. Þau víkka hugtakið og 
láta það einnig merkja blóðið í æðum manna, sem fóstrar og við- 
heldur lífinu. Loks komast þau að þeirri niðurstöðu, að Atman 
og sjálfur heimsandinn — innsti kjarni tilverunnar — sé eitt. 

Heimspeki á sér ekkert upphaf fremur en hugmyndir yfirleitt. 
En þeir menn, sem halda, að upphaf lista, bókmennta og heim- 
speki sé að finna í bókum, munu uppgötva bernsku heimspek- 
innar í þessum ljóðum Rig-Veda. — Heimspeki hefst með spurn- 

ingunni um uppruna og eðli tilverunnar. — Hver hefur skapað 
himin og jörð? Sumir svöruðu: „Guðirnir“ Öðrum fannst gátan 
þó ekki ráðin. „Hvað eru þessir Guðir og hvaðan koma þeir?" 
„Veit nokkur, hver skapaði Guðina eða hvernig þeir voru skap- 
aðir?“ „Var himinninn skapaður á undan jörðinni?“ „Hvernig 
sköpuðu Guðirnir himin og jörð — og úr hverju?“ — Sumir svör- 
uðu, að Guðirnir hefðu byggt allt þetta líkt og smiðir reisa hús 
úr viði. En þeir, sem voru heimspekilega sinnaðir, voru heldur 
ekki ánægðir með þessa skýringu. „Hvar óx það tré,“ ortu þeir, 
„er Guðirnir notuðu sem efnivið í slíka byggingu?“ 

Á þennan hátt hófst leit þeirra að hinni fyrstu orsök, sem setti 
veröldina á hreyfingu. Eða var hún sett á hreyfingu? Getur 
nokkuð valdið hreyfingu, nema hreyfingin sjálf? Hefur algjör 
kyrrstaða nokkurn tíma verið til, og er nokkur ástæða til að leita 
hinnar fyrstu orsakar, upphafs hreyfingarinnar? Getur hreyf- 
ingin ekki verið eilíf ? Og var noklcur sköpun til?“ Var ekki sköp- 
unin, tilveran, líka eilíf ?“ „Tilveran hlýtur að hafa átt sér upp- 
haf,“ sögðu aðrir. En þeir voru óðara spurðir: „Hvað var áður en 
tilveran varð til, — var það tóm, ginnungagap — eða?“ 

Og þegar hér var komið, þraut orðaforða þeirra um stund, því 
að enn var ekkert orð til yfir hið ótakmarkanlega. Skáldin sáu, 
að óskynsamlegt var að segja, að tilveran hafi verið sköpuð úr 
engu. Hins vegar vildu sum skáldanna trúa því, að hún hafi 
verið sköpuð af guðunum og fyrir daga beirrar sköpunar gat því 
þessi tilvera ekki verið til! Hvaða lausn fundu þau þá á gátu 
sköpunarinnar? Eitt skáldanna kemst endanlega að þeirri nið- 
urstöðu, að í „upphafi" hafi hvorki verið til þessi veröld — né 
heldur tóm eða ginnungagap. Þá voru aðeins hin miklu vötn. 
Eitthvað utar og ofar mannlegu hugmyndaflugi, eitthvað sem 
skynsemi manna nær ekki til. Skáldiðe fast jafnvel um, að sjálf- 
ur Guð þekki þennan leyndardóm sköpunarinnar. 

Það kveður: 


Þá var hvorki það sem er, né það sem er ekki. 

Þá var hvorki loft né himinn að baki þess. 

Hvað var? Hvar? Stjórnað af hverjum? 

Var vatnið hið mikla djúp? 

Þá var hvorki dauði né eilífð. 

Engin skil voru dags og nætur. 

„Það“ andaði án andardráttar. 

Handan þess var ekkert. 

Sjálft myrkrið var myrkri hulið. 

Allt var sær án ljóss. 

„Það“ duldist í tóminu 
og feddist í líki þessarar tilveru 
fyrir tilstyrk hitans. 

Ástin kom til þess. 

Hún var grein af meiði hjartans. 

Skáld, sem leituðu vizku hjartans, 
fundu takmörk þess> sem er 
í því, sem er ekki. 

Of ínn var strengur lir geislum 

Vár nokkuð fyrir ofan? Var nokkuð fyrir neðan? 

Til var sköpun og til voru öfl. 

Kraftur hið ncðra. Vilji hið cfra. 

Hver vcit þá, hvcr hcfur skapað þetta, 
hvaðan þcssi vcröld hcfur komið? 

Guðirnir cru yngri en þcssi sköpun. 

Hvcr veit þá, hvaðan hún er komin? 

— Hann, scm allt þctta er komið frá, 
hvort sem hann skapaði það eða skapaði það ekki 
— hinn hæsti andi á hinum hæsta himni — 

- hann veit,-eða veit hann það ekki? 

■ 

Skáld Rig-Veda leituðu ekki aðeins að hinni fyrstu orsök 
heimsins, — ef hún var þá til — heldur einnig að þeirri lind guð- 

dómsins, sem allir Guðirnir eru runnir frá. Þau tóku að skipta 
hinum mörgu guðum í stærri og stærri flokka - í Guði jarð- 
arinnar, í Guði sólarinnar, í Guði loftsins og Guði hinna æðstu 
himna. Loks kváðu þau upp úr um það, að til væri aðeins einn 
Guð. Eitt skáldanna segir: 

„Þeir kalla hann Indra, Mitra, Varúna, 

Agni og hinn vængstyrka Garutman. Því, 
sem er eitt, gefa vitrir menn möi'g nöfh. Þcir 
kalla það Agni, Yama, Matarisvan.“ 

Forn-Egyptar og spámenn Israels komust að sömu niðurstöðu: 
„Drottinn skapari þinn er einn.“ En í Palestínu var þessum skiln- 
ingi náð eftir blóðug stríð við aðra Guði, valdbeitingar og of- 
sóknir. Á Indlandi varð þessi þróun aftur á mót árekstralaus. 
Hinir mörgu Guðir höfðu þar aldrei verið annað en mismunandi 
tákn hins eina, og skáld Rig-Veda voru upp úr því vaxin að deila 
um, hvert hinna mörgu nafna guðdómsins væri hið eina rétta. 
En hinn eini guðdómur skálda Rig-Veda var ekki karlmaður eins 
og Guð Israels. Hann var ekki einu sinni í mannsmynd. — Um 
þetta segir próf. Max Múller: „Áður en söfnun Rig-Veda Sam- 
hita lýkur, hefur sú sannfæring skapazt, að til væri aðeins einn 
Guð, hvorki karlkyns né kvenkyns, - Guð ofar eiginleikum og 
persónuleika mannlegrar náttúru, en engu að síður var í raun og 
veru átt við þennan Guð með nöfnum slíkum sem Indra, Agni, 
Matarisvan . . . í sannleika sagt höfðu skáld Rig-Veda sett fram 
sömu hugmynd um guðdóminn og nokkrir kristnir heimspek- 
ingar í Alexandríu báru fram síðar, en er jafnvel í dag ofar skiln- 
ingi margra þeirra, sem kalla sig kristna." 

Loks með hugmyndinni um liinn eina Guð eignuðust skáldin 
orð um hugmynd, sem lengi hafði vakað óljóst fyrir þeim, en 
þau aldrei getað fyllilega mótað. Þau eignuðust orð, hið fyrsta 

orð allra tungumála um hið ótakmarkanlega og eilífa; hið absol- 
uta. Þetta orð var aditi: 

Aditi er upphiminn. Aditi er miðhiminn. 

Aditi er faðir, móðir og sonur. 

Aditi eru allir Guðirnir, allir kynþættir manna, 
allt sem er, og allt sem verður. 

Og í ljósi þessa skilnings sköpuðu skáldin nýtt guðaheiti - 
Hiranyagarbha (síðan Brahma) — hinn gullna frjóanga, sem er 
kjarni allrar tilveru. Eitt þeirra kveður: 

Eins og gullinn frjóangi reis hann í upphaf i; 
hinn eini Guð allrar tilveru. 

Hann skapaði jörðina og himininn. 

Hvaða Guð eigum við að tilbiðja með fórn okkar? 

Hann gefur okkur anda, hann gefur okkur styrk. 

Allt lýtur orði hans, jafnvel Guðirnir. 

Skuggi hans er dauðinn og eilífðin. 

- Hvaða Guð eigum við að tilbiðja með fórn okkar? 

Hann er hinn eini konungur veraldarinnar, 

alls, sem anda dregur, alls sem vakir og sefur. Hann 
er hinn eilíf i Guð alls, bæði manna og dýra. 

— Hvaða Guð eigum við að tilbiðja með fórn okkar? 

Tign hans og veldi sýna þessi snævi þöktu fjöll, 
hafið og hinir djúpu og duldu straumar. 

Hönd hans eru þessar víðu lendur. 

— Hvaða Guð eigum við að tilbiðja með fórn okkar? 

Hann gerði himnana bjarta og jörðina trausta. 

Hann skapaði hinn efsta himin. 

Hann skapaði geiminn. 

- Hvaða Guð eigum við að tilbiðja með fórn okkar? 

Þegar hin miklu ágústvötn komu 

með frjóanga tilverunnar í faðmi 
kviknaði loginn og lífsandi Guðanna varð til. 

- I-Ivaða Guð eigum við að tilbiðja með fórn okkar? 

Ljóð Rig-Veda eru þannig upphaf hinnar skráðu heimspeki 
Indlands. I þeim er að finna upphaf allra grundvallarhugmynda 
hennar í sinni frumstæðustu myud: 

I þessum ljóðum reyndu skáldin að öðlast innri trúarlega 
reynslu með bæninni og með söngvum, sem þau ortu til hinnar 
rísandi sólar, til sólsetursins og til dagsins, þegar sól fór hæst. — 
Þessi leit inn á við þróast síðar upp í þá heimspeki, sem almennt 
er kölluð yoga. 

Fórnarljóð Rig-Veda vaxa smám saman og verða hin við- 
urkennda guðfræði prestastéttarinnar. Ljóðið um hinn gullna 
fxjóanga Hiranyagarbha verður upphaf heimspekinnar um sam- 
band Guðs við veröldina. 

Kenningin um Rita, lögmál samræmisins, sem heldur öllum 
hlutum á braut sinni, þróast síðar upp í karmaheimspekina og 
hún leiðir aftur á vissan hátt til kenningarinnar um hringferðir 
mannssálarinnar um hinar þrjár veraldir, kenningarinnar um 
dauða og endurfæðingu. 

Með þessum ljóðum eru fyrstu sporin á leið lífsskilningsins 
stigin. Það hvílir ferskur morgunsvali yfir vötnunum. Skáldin 
em frjáls. Þau eru ekki beygð af valdboði neins harðstjóra. Þau 
lúta ekki einokun neinna trúarbragða. Vald prestanna var þá 
ekki til. Ekkert goðalíkneski né hof hafði verið reist. Þau óttast 
ekkert vald, hvorki á himni né jörðu. Engin yrkisefni og engar 
hugmyndir eru þeim tabú, sem ekki má ræða. 

Lokakafli hverrar Vedabókar cr kallaður upanishtid. Bókstaflega 
þýðir það að „setjast niður nálægt“ (Upa ni sat). — Enn í dag má 
sjá á Indlandi hóp lærisveina í görðum, götum og á torgum sitja 
í hvirfingu kringum fræðara sinn og hlýða á það, scm hann hef- 
ur fram að færa. Upanishad þýðir þannig þau fræði og sú hcim- 
spcki, scm kcnnd var í hinum forna indverska skóla. 

Þessar bækur eru sagðar 108 að tölu. l J ær eru skráðar af mörg- 
um og ólíkum höfúndum. Hinar elztu þeirra eru uni það bil 
3000 ára gamlar og því skráðar íyrir daga Búdda. Hinar yngstu 
eru frá þriðju öldinni fyrir Krists burð. 

Um nöfn og ævi höfundanna vita mcnn næsta lítið. Á sama 
hátt og höfundar íslendingasagna láta þcir ckki nafn síns getið, 
cn tileinkuðu verk sín guðunum. 

Mcð upanishödum og með kenningu og bókmenntum Búdd- 
isnians nær indvcrsk hcimspeki hárindi sínuni. I J ær eru þó ekki 
ný stefna í indvcrskri hcimspcki, heldur ramhald þeirrar þróun- 
ar, sem hefst með Vedabókum. Samhcngið helzt órofið. Höf- 
undar upanishadanna lögðu þó mciri áhcrzlu á að kcnna mönn- 
um rétta breytni, en skeggræða trúarsetningar gamaíla ritninga. 

Trúarþulur og gamlar bænir töldu þeir haldlitlar og óvænlcgar 
til skilnings og roska. Og þeir virðast ekki heldur hafa borið 
neina scrstaka virðingu fyrir hinni þjónandi klerkastétt sinna 
tíma. „Þeir, sem iðka mcssugcrðir, halda að þeir séu menn lærðir 
og gáfaðir, en skjögra þó raunar áfram í ráðalcysi líkt og blindur 
leiði blindan." — Stundum eiga þcir til að skopast góðlátlega að 

prestunum fyrir að gera sér trúna að atvinnu og afla sér á þann 
hátt matar og drykkjar. Þó eru þeir engir uppreisnarmenn í trú- 
málum. Persónulega trúa þeir að vísu ekki á hina gömlu Guði. 
Samt ráðast þeir aldrei gegn þeim né afneita þeim. 

Þeir líta á sig sem fræðara. Hæfur fræðari kannar fyrst hæfni 
og þroska nemenda sinna og hagar síðan fræðslu sinni eftir getu 
þeirra. Ef hann vill leiða þá til dýpri og hærri lífsskilnings, verð- 
ur hann fyrst að stíga niður til þeirra eigin hugmynda og nota 
þær og aðra þekkingu þeirra og reynslu við útskýringar sínar og 
fræðslu um hinn æðri veruleika. Aðeins á þann hátt er honum 
unnt að koma nemandanum í skilning um óhlutstæða heim- 
speki. Það er tilgangslaust að bera á borð fyrir menn meiri þekk- 
ingu en þeir eru færir um að tileinka sér. 

Eingyðistrú eða fjölgyðistrií 

Hugmyndirnar um hina gömlu Guði voru fornar og rótgrónar 
í vitund manna. Það, sem höfundar upanishadanna vildu kenna 
mönnum var, að til væri aðeins einn sannur Guð, sem væri kjarni 
allrar tilverunnar og hinn innri veruleiki í lífi hvers manns. 
Sjálfsþekking var því hið sama og að skilja hinn eina Guð. Þeirra 
hlutverk var að vísa mönnum leiðina til sjálfsþekkingar, sem ein 
veitir friðlausum anda mannsins fullkomið frelsi og jafnvægi. En 
nemandinn á erfitt með að tileinka sér óhlutstæðar hugmyndir. 
- Hann vill trúa á eitthvað áþreifanlegt, a. m. k. eitthvað nógu 
líkt honum sjálfum til að hann fai skilið. 

Fræðarar upanishadanna gera sér fulla grein fyrir þessu. Þegar 
þeir vilja koma nemanda sínum í skilning um, að til sé aðeins 
einn raunverulegur Guð (á sanskrít Brahman), sem allir hlutir 
eru komnir frá, reyna þeir ekki þegar í stað að brjóta niður hug- 
myndir hans um hina mörgu Guði, heldur segja þeir honum, að 
Brahman sé fáðir Guðanna, að frá honum séu allir Guðirnir 
komnir, að Brahman og allir hinir mörgu Guðir og allt annað í 
tilverunni sé hinn sami guðdómur. Þannig hyggjast þeir smám 
saman leiða nemandann frá hugmynd hans um marga Guði til 
hins eina. 

Meðan þessum skilningi er ekki náð, eru menn látnir í friði 
með að dýrka þann Guð, sem þeim geðjast persónulega bezt að 
og er í mestu samræmi við þroska þeirra. 

Frumstætt náttúrubarn, sem á líf sitt og afkomu undir náð og 
miskunn náttúruaflanna og óttast storminn, sem tætir strákofa 
þess sundur og feykir jafnvel öllu þorpinu burt, eldinguna, sem 
dauðinn heldur í hendi sér, - myrkur næturinnar fullt af galdri 
og illum öndum, villidýrum, og ógnir skógarins, sem leynast í 
kræklóttum greinum, sem andsetnar eru af dísum og nornum. 

Þetta frumstæða náttúrubarn er látið í friði með að tilbiðja slön- 
guGuð, eða þá fljót eða tré, mánann eða sólina. Aðrir eru á sama 
hátt látnir í friði með að tilbiðja Visnu, Agni og Indra. 

En smátt og smátt reyna fræðarar upanishadanna að snúa 
mönnum frá hinum mörgu guðum ogmeð einföldum orðum og 
Iíkingum að leiða menn til skilnings á sjálfum sér og hinum 
sanna Guði, eða eins og þeir orða það, — ,/rá hinu óraunverulega 
til veruleikans, frá myrkri til Ijóss, frá dauða til eilífðar." 

írlendingur nokkur, sem beðinn var að skilgreina ómælisgeim- 
inn, svaraði því til, að ómælisgeimurinn væri tómur kassi — eftir 
að Iokið hefði verið tekið af, botninn sleginn úr og hliðarnar 
brotnar niður. Líkt og loftið í kassanum er takmarkað frá öðru 
lofti er maðurinn skilinn frá uppruna sínum og hinu rétta eðli: 
guðdómnum. — Að taka lokið af, slá botninn úr og brjóta niður 
hliðar hinnar takmörkuðu tilveru sinnar, er sú leið, sem mann- 
inum er boðuð til að öðlast fielsi og endurheimta sitt rétta ótak- 
markaða eðli. 

Þennan samruna við guðdóminn, sem sálin hefur raunar allt- 
af verið hluti af, telja höfundar upanishadanna hina æðstu ham- 
ingju lífsins. 

Takmark mannsins 

Ef maðurinn keppir að einhverju öðru lægra takmarki en 
þessu, veitir það honum aðeins stundarfrið. Mannleg fullkomn- 
un verður að lokum takmark hvers einasta mauns. En sú full- 
komnun er ekki þróun frá hinu „lægsta til hins hæsta“, þó svo 
kunni að virðast. Eins og Guð er fullkominn, þannig hefur 
kjarni mannsins, sjálf hans, alltaf verið fullkominn. En þó þessi 
guðlegi neisti búi í hverjum manni, er hann þar ekki einráður. 
Hann vekur aðeins eilífðarþrá mannsins og bendir honum upp 
á við til hins háa takmarks. En remma moldarinnar er í blóði 
mannsins og geri r hann að hálfu dýr, hálfu mann og hálfu Guð. 
Áður en maðurinn getur birzt, verður dýrið að vera algjörlega 
tamið og láta að stjórn hans. Áður en Guðinn birtist, verður 
maðurinn að játast að fullu undir stjórn hans. 

Skynsemin getur ekki lyft manninum upp yfir stig dýrsins, 
því eins og Kant segir: „Það, að maðurinn hefur skynsemi, getur 
á engan hátt lyft honum upp yfir dýrið, ef hann beitir skynsemi 
sinni á sama hátt og dýrið beitir eðlishvöt sinni.“ 

Á vissu stigi þróunar sinnar leita menn aðeins hins „verald- 
lega“. — I Chandogya upanishad segir: — „Og Virocana hélt til 
Asuranna til þess að boða þeim þá kenningu, að dýrka skyldi 
aðeins holdið, því að þeim, sem dýrkar holdið og þjónar því, 
mun vel líða þessa heims og annars.“ 

En andi mannsins finnur þar enga varanlega hamingju. Hann 
stefnir hærra og sættir sig ekki við að öðlast aðeins hverful gæði 
fjármuna og hóglífis: „Dauðinn mælti: -„Gott er eitt— þægilegt 
er annað ... Þeim, sem halda sig við hið góða, mun vel farnast, 
sá, sem kýs hið þægilega, nær ekki marki sínu.“ 

„Fjármunir gera engan hamingjusaman. Hygginn maður, sem 
þekkir eðli hins ódauðlega, leitar ekki neins varanlegs í heimi 

hverfulleikans." .... „En þú, Nachikeras, . . . þú hefur ekki 
gengið auðbraut veraldarinnar, þar sem svo margir menn týnast“ 
(Kata upanishad). 

Meðan maðurinn vinnur verk sín í eigingjörnum tilgangi, 
veitist honum engin hamingja. Leiðin til sjálfsþekkingar og lífs- 
haming ju er rétt breytni, og rétt breytni er að lif a öðrum, en ekki 
s jálf um sér. 

Á þann hátt eru takmarkanir manna smám saman brotnar 
niður og heimur þeirra verður víðari og bjartari. 

í sumum hinna yngri upanishada er því haldið fram að hægt 
sé að ná þessu marki með meinlaetalifnaði, en það er í andstöðu 
við anda og kenningu hinna gömlu upanishada: Ástæður mein- 
lætamannsins eru oft sjúklegs eðlis, eða þegar bezt lætur af eig- 
ingjörnum toga spunnar. Hann afneitar heiminum og tekur 
engan þátt í þjáningum og lífi annarra manna. Hann hjálpar 
engum og er framvindu mannkynsins gagnslaus, en reynir að 
öðlast mukti (lausn) sér einum til handa.— I öðru lagi nær hann 
ekki því marki eftir þessari leið, og þó að því jafnvel stundum 
kunni að virðast náð, er það ekki varanlegt, því að markinu verð- 
ur aðeins náð í samfélagi og samstarfi við aðra menn. 

Hmð er ást? 


En þó upanishadar hafi yfirleitt ekki trú á meinlætalifnaði, 
verða menn að losa sig við illar tilhneigingar. Menn mega ekki 
taka líf annars manns undir neinum kringumstæðum. Þeir mega 
ekki heldur stela, ekki heldur gefa sig á vald reiði eða illgirni, 
ekki haturs eða fégræðgi. -Upanishadar fordæma ekki kynhvöt- 
ina. Henni er þar gefin víðtækari merking en almennt er gert. Á 
Vesturlöndum er hún af ýmsum mönnum talin „óhrein“ og rót 
„syndarinnar“. Vitanlega er þessi kenning um „óhreinleika og 
synd“ ekkert annað en afbrýðisemi og bældar hvatir, sem stíga í 
stólinn dulbúnar hempu vandlætingarinnar og hylja hið rétta 
andlit sitt sem vandlegast undir grímu trúarinnar. Fræðarar up- 
anishadanna líta á kynhvötina í öðru ljósi. Hún er miklu víðtækr 
ari en svo, að hægt sé að binda hana við eðlun mannfólksins 
eingöngu. í raun og veru er hún hinn rauði þráður allrar tilver- 
unnar, hinar tvær andstæður, sem skapa allt líf. Hana er að finna 
frá hinu lægsta til hins hæsta. Hún er ekki synd, hún er hrein 
eins og sjálfur guðdómurinn. Og í innsta eðli sínu er hún ein af 
birtingum hans — hið skapandi afl, sem nær jafnt til hvatanna, 
tilfinninga hjartans og andans. Þetta skapandi afl er eitt og hið 
sama, þó að það birtist á ýmsum stigum. Það, sem hinir gömlu 
lærifeður kalla ást, á sér þrjú stig ólík að vísu, en er þó sama aflið. 
Þessi þrjú stig ástarinnar eiga sér líffærafræðilegar samstæður — 
kynfæri, hjarta og heila. Þessi stig verka að sjálfsögðu hvert á 
annað, en eitt þeirra verður þó ráðandi í manneðlinu á hverjum 
tíma. Hið fyrsta stig ástarinnar er eingöngu að fullnægja girnd- 
inni (kama). Þetta stig kenna fræðarar upanishada, að menn eigi 
að umskapa og nota orku þess til að byggja upp hið næsta, sem 
nefna mætti stig djiipra tilfinninga, stig fórnfúsrar ástar, stig 
hjartans. 

Þegar það stig nær yfirtöknnum, brýtnr hin djúpa hamingja þess 
niður alla eigingirni og sérhyggju, — og manneskjan lifir ekki 
lengur sjálfri sér. 

En þetta er ekki hæsta stig hennar. Það er venjulega bundið 
við konu, mann eða barn, en nær ekki nema að litlu leyti til ver- 
aldarinnar utan þess hrings. 

Hið þriðja og æðsta stig hennar er hugræns eðlis: góðvild og 
samúð, sem þekkir engin takmörk og nær til alls. Á þessu stigi 
kennir hún bezt skyldleika síns við guðdóminn. 

Þetta, sem gengur undir mörgum nöfnum á Vesturlöndum, 
kalla fræðarar upanishadanna eitt. 

Sú krossfesting holdsins, sem boðuð hefur verið af ýmsum 
góðum mönnum í anda grískrar siðfræði, á litlum vinsældum að 
fagna hjá hinum merkari upanishödum. Ástin, þetta volduga afl 
allrar sköpunar, er allt of djúpstæð í tilverunni til þess, að hún 
verði „upprætt“, jafnvel á sínu lægsta stigi. Að reyna að uppræta 
hana jafnvel á fyrsta stigi sínu úr eðli manna, er því næsta brosleg 
tilraun í þeirra augum. Án hins fyrsta stigs hennar getur annað 
stig hennar ekki birzt. Á sama hátt geta menn aðeins vegna 
reynslu hins annars stigs hennar, komizt upp til hins þriðja. 
Þannig kenna upanishadar, að „lífshvötin“ sé ein — og hún er 
guðlegs eðlis, — andstæðan, sem sameinast í nýju lífi, hinn rauði 
þráður allrar sköpunar, allrar tilveru. 

Ástin er sterkasta aflið í heiminum og htin leiðir mennina til 
þess guðdóms, sem fiæðarar upanishadanna segja, að bíði okkar 
að lokum. 

Þekking og vísdómur er einnig á hávegum haft, en án kær- 
leika, réttrar breytni og fórnarstarfs í þágu annarra manna geta 
engar bækur veraldarinnar nokkurn tíma leitt neinn til hamingj- 
unnar. 

Til að gefa mönnum kost á að kynna sér að einhverju leyti 
anda þessara bókmennta, upanishadanna, skulu hér til ferðir þrír 
stuttir kaflar teknir upp úr Chandogya upanishad, sem sýna á 
einfáldan hátt kenningu upanishadanna um manninn og guð- 
dóminn. 

Hinn sanni Guð 


Allt þetta er Guð. Lát manninn taka til íhugunar hina sýni- 
legu tilveru, þar sem hann fæðist, deyr og liflr í henni. 

Maðurinn hefur vilja. Það, sem hann vill í þessu lífi, verður 
hann í hinu næsta. Lát hann því hafa vilja sinn og trú. 

Atman, þú, sem veizt, líkami þinn er andi, gervi þitt ljós, eðli 
þitt orka. Þú gefur öllu líf, lætur allt þrá, gefur öllu ilman. Þú ert 
allt þetta. Þú talar aldrei og þig undrar aldrei neitt. 

Þú ert sjálfið í djúpi vitundar minnar, smærri en mustarðsfræ. 
Þú ert sjálfið í djúpi hjarta míns, stærra en jörðin, hærri en him- 
inninn, meiri en allar þessar veraldir. 

Þú, sem ert allt þetta, ert hið sanna, Guð. Þegar ég hverf úr 
þessum heimi, verð ég og það eitt. — Sá, sem hefur þessa trú, efast 
ekki. Þannig mælti Sandilya, já, þannig mælti hann. 

Hinn innri veruleiki 

„Þessi fljót, sonur minn, renna til austurs og vesturs. Þau renna 
frá hafi til hafs. Þau verða sær. Og þegar þessi fljót verða sær, vita 
þau ekki meir hvaða fljót þau eru.“ 

„Á sama hátt, sonur minn, þegar öll þessi dýr snúa aftur frá 
veruleikanum vita þau ekki meir, að þau komu frá veruleikanum. 
Hvað sem þessi dýr kunna að vera hér, ljón eða úlfur, göltur, 
ormur eða mýfluga — það hið sama verða þau aftur og aftur.“ 
„Allt, sem lifir á rætur sínar í veruleikanum, hinum innri 
veruleika. Hann er sjálfið, og einnig þú, Svetaketu, ert hann.“ 
„Herra, seg mér fleira,“ sagði sonurinn. 

„Sem þú vilt, barn mitt,“ svaraði faðirinn. „Ef einhver hyggi að 
rót þessa trés þarna, mundi trénu blæða, en þó lifa. Ef hann 
hyggi að krónu þess, mundi því blæða, en þó lifa. Ef hann hyggi 
að stofni þess, mundi því blæða, en þó lifa. Vegna hins lifandi 
sjálfs, sem í því býr, stendur það stöðugt, drekkur næringu og 
fagnar tilveru sinni. 

Efhið lifandi sjálf yfirgefur eina grein þess, visnar hún. Efþað 
yfirgefur aðra grein visnar hún einnig, og ef það yfIrgefur hina 
þriðju grein visnar sú grein á sama hátt. Ef það yfirgefur allt tréð 
—visnar það allt.“ 

„Nákvæmlega á sama hátt, sonur minn, skaltu leggja þér þetta 
á hjarta.“ — Og faðirinn hélt áfram: „Þessi líkami visnar og deyr, 
þegar hið lifandi sjálf hefur yfirgefið hann. Hið lifandi sjálf deyr 
aldrei. — Allt, sem lifir, á rætur sínar í veruleikanum, hinum innri 
veruleika. Hann er sjálfið, - og einnig þú, Svetaketu, ert hann.“ 
„Herra, seg mér fleira," sagði sonurinn. 

„Svo skal vera, barn mitt,“ svaraði faðirinn. „Færðu mér aldin 
þessa nyagrodhatrés þarna.“ 

„Það er hér, herra. “ 

„KljúfcSu það.“ 

„Það er klofið, herra.“ 

„Hvað sér þ ú þar?“ 

„Ekkert, herra.“ 

Þá sagði faðirinn: „Þessi ósýnilegi kjarni, sem þú getur ekki 
greint, er sjálfur kjarni hins mikla nyagrodhatrés,. sem það er 
sprottið af.“ 

„Trú þú mér, sonur minn. — Allt, sem lifir, árætursínar í veru- 
leikanum, hinum innri veruleika. Hann er sjálfið, - og einnig 
þú, Svetaketu, ert hann.“ 

„Herra, seg mér ennþá fleira,“ sagði sonurinn. 

„Sem þú vilt, barn mitt,“ svaraði faðirinn. 

„Settu þetta salt í vatnskerið þarna, og bíddu mín hér á 
morgun.“ 

Næsta dag sagði faðirinn: „Færðu mér saltið, sem þú settir í 
vatnið í gær.“ 

Sonurinn fann það auðvitað ekki, því að saltið hafði samlagazt 
vatninu. 

Faðirinn sagði þá: 

„Hvaða bragð er af þessu vatni á yfirborðinu?" 

„Það er salt,“ sagði sonurinn. 

„Hvaða bragð er af því í miðju þess?“ 

„Það er salt,“ sagði sonurinn. 

„Hvaða bragð er af því við botninn?“ 

„Það er salt,“ sagði sonurinn. 

„Helltu því niður,“ sagði faðirinn, „og bíddu mín hér á morg- 
(( 

un. 

Hann gerði svo og fann þar þá aftur saltið, sem hann hafði 
sett í vatnið, því að salti verður ekki eytt. — Og faðirinn 
mælti: „Ekki heldur hér í þessum líkama skynjar þú andann, 


59 



Saga hebnspehbmar 


sonur minn, en hann er þar þó, því að allt, sem lifir, á rætur 
sínar í veruleikanum, hinum innri veruleika. Hann er sjálfið, 
— einnig þú, Svetaketu, ert hann.“ 

„Herra, seg mér fleira,“ sagði sonurinn. 

„Svo skal vera, barn mitt,“ sagði faðirinn. 

Borg Guðs 

Hari, om. - Þetta er borg Guðs (líkaminn) og í henni er kóngs- 
höllin (hjartað). Og í höllinni er hinn hvíti lótus (hin æðri vit- 
und) og á lótusblóminu er perla ljóssins (Atman). Hennar skul- 
um við leita — og reyna að skilja hana. Og ef einhver skyldi 
spyrja: „Hver er þessi borg? Hver er þessi höll? Hvað er lótus 
hjartans og perla ljóssins, sem við eigum að leita að og skilja?“ — 
Þá svörum við: „I perlu ljóssins í hjarta þér rúmast allir heimar. I 
henni hvíla bæði himinn og jörð, bæði eldurinn og loftið, bæði 
sólin og máninn, bæði eldingin og stjörnurnar." - Og ef einhver 
skyldi spyrja: „Ef öll tilveran er í þessari borg, hvað verður þá 
eftir, þegar elli og dauði fara herför til borgarinnar og brjóta hana 
niður?“ — þá svörum við: „Þótt líkaminn hrörni, verður perla 
ljóssins ekki gömul. Líkaminn deyr - ekki perlan. Hún er hin 
sanna borg Guðs. Hún er sjálfið, laust við elli og dauða, laust við 
sorgir, hungur og þorsta, þráir aðeins hið góða, þekkir aðeins hið 
sanna. Allur veraldarauður, sem menn afla sér á jörðinni, hverf- 
ur. Einnig það, sem menn hafa lagt í sjóð framtíðarhamingju 
sinnar með fórnum og góðum verkum á jörðinni, eyðist að lok- 
um. 

Þeir, sem hverfa frá þessum heimi án þess að hafa uppgötvað 
sjálfið - hið sanna líf, — fyrir þá er ekki til neitt frelsi í nokkrum 
heimi. En þeir, sem hverfa héðan eftir að hafa uppgötvað sjálfið 
— hið sanna líf — þeirra bíður frelsi í öllum veröldum. 

Hvað bíður okkar handan grafar og dauða? Er það eilíf myrk 
nótt gleymskunnar eða önnur og ný tilvera? Hver er sá, sem.hef- 
ur ekki spurt sig þessarar spurningar og leitað svars við henni? 
Sá, sem bíður eftir ferjumanni, er knúinn til að ráða þessa gátu. 
Hann þreifar fyrir sér með staf óttans, — en finnur ekki botninn. 
Stafur skynseminnar nær einnig skammt í djúp þessa fljóts. Þess 
vegna er leitað á vit trúarinnar. 

Öll trúarbrögð kenna að við lifum eftir dauðann, og flest 
þeirra hafa aðhyllzt í einhverri mynd þá kenningu, sem hér verð- 
ur fjallað um, kenninguna um fortilveru sálarinnar, annað líf og 
endurfaeðingu mannsins til jarðarinnar. 

Kristnir menn trúa á annað líf vegna heilagrar ritningar. Ekki 
svo að skilja, að öllum höfundum hennar beri saman um þetta 
atriði. — Sá spaki Salómon segir t. d.: „Haltu leiðar þinnar, et 
glaður brauð þitt og drekk vín þitt með glöðu hjarta ... því það 
er ekkert starf, né hugsun, né þekking né vizka í gröfmni, sem 
bíður þín.“ — Prédikarinn tekur í sama streng og kveðst heldur 
vilja vera lifandi hundur en dautt ljón! 

Fyrst eftir 536 fyrir Krists burð, þegar Israel var hernumið af 
Persum, komust Gyðingar í kynni við þjóð, sem þróað hafði með 
sér trúna á upprisu eftir dauðann, á laun og refsingu annars 
heims og dóm á efeta degi. 

Viss hópur manna meðal Gyðinga tileinkaði sér þessar hug- 
myndir Persanna, aðrir voru þeim mótfallnir. Saddúkear t. d.. 

sem fylgdu hinum gamla gyðinglega rétttrúnaði, trúðu ekki á 
hina persnesku kenningu um upprisuna. 

Fylgjendur Zoroasters í Persíu trúa því, að sál hins látna yf- 
irgefi líkamann að þrem nóttum liðnum og hverfi til annars 
heims um óttubil hinnar þriðju náttar. Réttlátir fara til himna- 
ríkis, ranglátir niður á við. Þar bíða hinir ranglátu til dómsdags. 
Á þeim degi er Ahriman (óvinur sálnanna) veginn og sálir hinna 
ranglátu eru hreinsaðar af syndum sínum og beint á veg eilífs 

Þetta er hin persneska kenning. Því er að vísu ekki trúað, að 
um upprisu holdsins geti verið að ræða, en andinn eða sálin er 
sögð lifa áfram. Ahura Mazda biður menn að meðtaka þetta sem 
trú, því að ekki sé hægt að gefa mönnurn neina sönnun fyrir 
þessu, og fyrirbrigðið er heldur ekki útskýrt — aðeins kallað 
kraftaverk. 

Með súfismanum barst kenningin um lönd múslíma. 

Kristnir menn nú á dögum kenna, að okkar bíði eilíft líf eftir 
dauðann. Hins vegar halda þeir því fram f lestir hverjir, að fæðing 
mannsins á jörðinni sé upphaf tilveru hans — að sálin sé jaf ngöm- 
ul líkamanum og sköpuð á sama tíma. 

Aðrir aðhyllast aðra skoðun. Ef sálin ætti sér upphaf, hlyti hún 
líka að eiga sér endi að þeirra dómi. Ef sálin er sköpuð með lík- 
amanum, hví skyldi hún þá ekki deyja með honum einnig? Þeir 
geta ekki fallizt á, að sálin geti skyndilega orðið til úr engu. 
Hvorki efni né andi verður skapað úr engu. Ef maðurinn eða sál 
hans er eilíf, hvernig getur hún þá átt takmörk í tíma? Hið raun- 
verulega getur ekki byrjað að vera til, því að þá er það ekki ei- 
líft. 

Indverjar halda því fram, að sál mannsins sé ódauðleg og eigi 
því ekki takmark í tíma, byrji ekki að vera til og líði ekki undir 
lok. 

í annan stað eru Indverjar mótfallnir þeirri hugmynd, að mað- 
urinn fari eftir andlátið annað hvort til himnaríkis eða heljar og 
dveljist þar um alla eilífð. Náttúran getur ekki staðið kyrr, segja 
þeir. Kyrrstaða er sama og dauði. Líf er til vegna þess, að allt í 
tilverunni er á hreyfingu. Manninum er því ómögulegt að dvel- 
jast alla eilífð á einhverjum ákveðnum stað. Lífið verður alltaf að 
yngja sig upp og aðferð þess er feðing og dauði. 

Endurfeðingarkenningin (reinkarnation) verður því nið- 
urstaða Indverjans. 



Kenningin um fortilveru og annað lif 


Kenning Platós 

Plató, hinn gríski heimspekingur, þekkti vel þessa kenningu 
og vísar til hennar, þegar hann segir: „Sálin er eldri en líkaminn. 
Ótal sinnum fæðist sálin inn í þennan heim.“ 

Plató trúði því, að menn gætu fæðzt í ótal gervum manna og 
dýra. Sú kenning hefur verið nefnd kenningin um sálnaflakk 
(transmigration). Þessum tveim kenningum er venj ulega ruglað 
saman, eins ólíkar og þær þó eru. Kenningin um sálnafiakk var 
þekkt um öll lönd hins gamla heims og þó bezt í Grikklandi og 
í Egyptalandi. I bók sinni Faidros lýsir Plató hvernig sálin fæðist 
aftur og aftur til jarðarinnar, ýmist sem maður eða dýn 

Seif ur faðir Guða og manna og dýra ekur vængjuðum vagni 
sínum um himininn og fylgist með öllum hlutum á himni og 
jörð. — Fylking Guða og sálna fylgir honum og hver þeirra vinn- 
ur sitt ætlunarverk. — Eftir hringför sína um jörðina heldur fylk- 
ingin á bratta himinhvelfingarinnar til hinnar dýrðlegu veizlu, 
sem henni er búin á himnum. 

Hervagnar Guðanna fljúga léttilega upp himinbogann. Aðrir 
fylgja með erfiðismunum, því að fakurinn, sém vagninn dregur, 
erviðsjáll gripur, og efsá, sem á taumunum heldur, handleikur 
þá ekki öruggri og styrkri hendi, rennur hann niður til jarð- 
arinnar aftur, þar sem sálin tekur á sig klafa þrælkunarinnar. 

Sálir Guðanna ná tindinum, stíga niður úr vögnum sínum og 
ganga til fullsælu hins æðsta himins. — Slíkt er líf Guðanna. Þeir, 
sem bezt fylgja, komast aðeins nógu langt til að skyggnast inn í 
eilífðina og sjá þar í sjónhendingu leiftur liins æðsta sannleika. 
Síðan setjast þær að á hinum lægri himnum. Hinar sálirnar, sem 
þrá hinn æðri heim, en skortir þrótt til að fylgja vögnum Guð- 
anna, hrapa niður í djúpin, þær brjótast þar um og troða hver á 
annarri. Margar brjóta vængi sína og örmagnast. Þegar sálin er 

þannig orðin ófær um að sjá hina háu sýn eilífðarinnar, reikar 
hún um í myrkri, gleymsku og spillingar. Sálin missir vængi sína 
og hrapar til jarðarinnar og þar fæðist hún mörgum sinnum í 
gervi manns eða dýrs. Tíu þúsund ár hljóta að líða áður en sálin 
fer snúið aftur til ættlands síns, því að á skemmri tíma vaxa sál- 
inni ekki vængir. 

Þannig kennir Plató í bók sinni Faidros. Pýþagóras hafði svip- 
aðar skoðanir. Hann kenndi, að sálin feri fyrst eftir andlátið til 
dánarheima, en sneri síðan aftur til jarðarinnar og fæddist þar 
aftur sem maður eða dýr. Fyrst eftir að sálin er orðin algjörlega 
flekklaus, hverfur hún aftur til hinnar eilífu uppsprettu sinnar. 

Forn-Egyptar álitu, að sálin eftir viðskilnað sinn við líkamann 
færi úr einu gervi í annað um þúsundir ára til þess að afla sér 
reynslu og þekkingar á öllum sviðum lífsins. Heródótus segir: 
„Egyptar halda fram þeirri kenningu, að sálin sé ódauðleg. Þeg- 
ar líkaminn deyr,hve rfur hún í annað gervi, sem henni er 


búið. 


ÍC 


Helztu heimspekingar Indlands halda fram, að kenningin um 
sálnaf lakk hafi aldrei verið kennd í indverskri heimspeki. Jafnvel 
þegar á stöku stað í Vedabókum er talað um, að menn endurfæð- 
ist sem hundar, kettir, slöngur, fílar eða ljón, beri ekki að skilja 
það í bókstaflegri merkingu, heldur séu þessi orð notuð sem lík- 
ingar til að lýsa mismunandi manneðli. Stundum virðist að vísu 
sem manninum miði aftur á bak eitthvert ákveðið tímabil og 
hann getur jafnvel orðið að siðlausum villimanni, en aldrei end- 
urfæðzt sem dýr. 

Kenningin um fortilveru sálarinnar og endurfeðingu hennar 
til jarðarinnar er sameiginleg allri indverskri heimspeki og trúar- 
brögðum. 

Afitaða kristninnar 

Alexander mikli tileinkaði sér þessa kenningu í austurför 
sinni. Eftir það varð hún Persum vel kunn. Gyðingar kynntust 
henni m. a. vegna persneskra áhrifa og vistar sinnar í Babýlon. 
Grikkjum barst hún eftir sömu leiðum. Philo, heimspekingur 
frá Alexandríu, prédikaði um fortilveru og endurfæðingu meðal 
Gyðinga á dögum Krists. Ekki verður annað séð en Jóhannes 
skírari sé talinn vera Elíjah endurborinn. I Talmúd er sál Abels 
sögð hafa endurfæðzt sem Sath síðar sem Móses. Kristur sjálfur 
talar einnig um fortilveru sína, áður en hann var sendur til jarð- 
arinnar, sem sjálfsagðan hlut. 

Origen og aðrir kirkjufeður trúðu henni einnig og breiddu 
liana út um allan hinn vestræna og kristna heim. 

En Justinian trúði henni ekki og sjónarmið hans urðu lög trú- 
arinnar. Á ráðstefnu, sem haldin var í Konstantínópel 553 eftir 
Krists burð, lét Justinian semja sérstök lög, þar sem svo var fyr- 
irmælt, að hver sem aðhylltist eða boðaði þessa kenningu, skyldi 
kallaður trúvillingur og bannferast. Margir voru síðan pyntaðir 
og af lífi teknir af þessum sökum. 

Sú staðreynd að hinn kristni heimur er yfirleitt mótfaiiinn 
þessari fornu kenningu á því rætur sínar augljóslega fyrst og 
fremst að rekja til valdabaráttu innan kirkjunnar á 6. öld e. K. 

Það verður ekki séð, að umrædd kenning stangist á nokkurn 
hátt við kristna siðfræði. Kjarninn í boðskap kristninnar er að 
Guð sé réttlátur, að lífið hafi þann tilgang að gera manninn fuli- 
kominn, hugsjón hans og takmark er að mannkynið nái þeim 
þroska, að vilji Guðs ráði á jörðu eins og á himni. Ef maðurinn 
ætti aðeins eitt æviskeið, er erfitt að sjá að lífið sé réttlátt gagn- 
vart öllum mönnum. Og erfitt er að sjá hvernig maðurinn getur 
á einu æviskeiði náð þeim þroska, sem er takmark sannrar kristni. 

Kristin siðfræði er þannig á engan hátt í ósamræmi við kenn- 
inguna um fortilveru og endurfæðingu, nema síður sé. Þegar 
þetta er haft í huga þarf engan að undra að margir af stærstu 
hugsuðum Vesturlanda hafá stutt þessa kenningu þrátt fyrir af- 
stöðu kirkjunnar. Meðal þeirra ern Walt Whitman, Goethe, 
Tennyson, Myers, Rudyard Kipling, Lavater, Longfellow, Swin- 
burne, Emerson, Kant, Fichte, Lessing, Leibnitz, Huxley, Flamm- 
arion, Schopenhauer, Giordano Bruno, John Masefield, Dante, 
Gabriel Rosetti, Maeterlinck og Browning, svo að einhverjir séu 
nefndir. Af frægum mönnum fornaldarinnar má t. d. nefna Ci- 
cero, Seneca, Plótínus, Pýþagóras, Sókrates og Plató. 

Rök gegn fortilveru 

En eins og áðnr er sagt, þó ýmsir góðir menn á Vesturlöndum 
séu kenningunni hlynntir, eru miklu fleiri þar henni mótsnúnir. 
Og þeir hafá sín rök fram að færa. Margir eru þeirrar skoðunar, 
að tilvera mannsins hl jóti einhvers staðar að hafa byrjað og spyr ja: 
Hvar og hvenær var hin fyrsta fæðing? Síðan glíma þeir við gát- 
una gömlu um, hvort fyrr hafi verið skapað eggið eða hænan. — 
Kom efnið fyrst og skapaðist andinn síðan vegna vissra eiginleika 
þess? Eða varð andinn fyrst til og kom hann síðan til jarðarinn- 
ar? 

En þessar spurningar eru rangar að dómi Indverja vegna þess, 
að spyrjandinn slær því föstu án þess að sanna það, að efnið eða 
andinn hafi orðið til — eða að til sé algjört (absolut) upphaf nokk- 
urs hlutar. Að áliti Indverja getur hvorki efni né andi byrjað að 
vera til. Það er eilíft. Sál manna, sem hlýtur alltaf að vera í 
tengslum við einhverja tegund af efni eða orku, sem er eitt og hið 
sama fyrirbrigði, á sér heldur ekkert upphaf. Ef hún ætti sér upp- 
haf, væri hún ekki raunveruleg, því að þá væri hún ekki eilífl 
Það, sem byrjar og endar, kemur og fer, svo aðeins hið eilífa er 
raunverulegt í þeim skilningi. Við segjum, að Guð sé eilífur. 
Hann er hin mikla sól alverunnar. Geislar þessarar sólar eru til- 
veran. Sál mannsins er einn þessara geisla. Ef þessi sól er eilíf, 
hljóta geislar hennar líka að vera eilífir, því að sólin er sól vegna 
geisla sinna. 

Til eru aðrir menn, sem segja, að kenningin um fortilveru 
hljóti að vera röng, því að ef við hefðum lifað í fyrri tilverum 
mundum við muna eitthvert brot þeirra. Þessi gagnrýni virðist 
hafá nokkuð til síns máls, því að hvað kemur okkur við fortil- 
vera, sem er eilíflega gleymd og grafin? Ef við munum hana ekki, 
sannar það, að samhengi einstaklingsvitundarinnar er rofið og 

að rjúfa það jafngildir dauða. „Því fer fjarri," svara hinir gömlu 
indversku lærifeður. — I fyrsta lagi halda eiginleikar einstakling- 
sins, tilhneigingar hans og þroski áfram í rökréttu samhengi og 
framhaldi af hinni gleymdu fortilveru, líkt og maður, sem missir 
minni sitt, skiptir ekki um persónuleika. I öðru lagi, segja hinir 
gömlu lærifeður, höfum við alls ekki gleymt fortilveru okkar, 
heldur munum við hana! 

Næstum allt minni okkar frá liðnum dögum í þessu lífi er 
dulvitað minni. Minningin frá fyrri tilveru er á sama hátt ekki 
glötuð, heldur dulvituð. Viss hluti vitundarinnar man. Þegar 
vissu stigi í þroska mannsins er náð, verður hann sér meðvitandi 
um fortíð sína. Raja-Yoga kennir mönnum, hvernig þeir geta 
jafnvel í þessu lífi endurheimt minni sitt og sannreynt sjálfir 
þessa kenningu. 

Þriðja og algengasta mótbáran gegn þessari kenningu er þó 
það, sem nútímavísindi hafa að segja um erfðir. Ef við erfum 
eiginleika foreldra okkar og forfeðra, hvernig getum við þá fæðzt 
inn í þennan heim og samt haft persónuleika í beinu og rökréttu 
framhaldi af fortilveru okkar? — Þetta er skýrt á þann veg, að 
einstaklingurinn dragist að öllu því, sem honum er skyldast. 

Erfðafræðin kennir, að menn erfi ekki aðeins eiginleika for- 
eldra sinna, heldur sé hægt að erfá alla eiginleika alls kynstofns- 
ins. Hún kennir, að hending ein ráði, hvernig erfðir tengjast í 
einstökum atriðum. 

í indverskri heimspeki eru tilviljanir ekki viðurkenndar. Allir 
hlutir hljóta að eiga sér orsök, jafnvel þó sú orsök sé vísindunum 
ekki kunn. —Þar er því haldið fram, að þessi tengsl gerist í sam- 
ræmi við persónuleika og karma hins óborna. Vísindamenn, sem 
kynnt hafa sér þessa kenningu um fortilveru og endurholdgun 
og hafá einnig náin kynni af því, sem nútímavísindi hafa að 
segja um erfðir, munu því hika við að fullyrða, að þessar tvær 

kenningar séu í andstöðu hvor við aðra. Huxley, einn þekktasti 
vísindamaður tuttugustu aldar, segir m. a. í riti sínu Evolution 
and Ethics (Þróun ogsiðfræði): „Engir aðrir en grunnfærir menn 
munu neita henni (kenningunni um fortilveru sálarinnar og 
endurfæðingu) sem fjarstæðu á grundvelli erfðafræðinnar. Eins 
og kenningin um sjálfá framþróunina á hún rætur sínar í heimi 
veruleikans." 

Hvað geríst, þegar maður deyr? 

En ef indverskum djúphyggjumönnum hefur í raun og veru 
tekizt að komast að þessum hlutum með innsæi sínu, hljótum við 
að gera þær kröfur til þeirra, að þeir geti sagt okkur, hvað það er, 
sem raunverulega gerist, þegar maður deyr. Um hvaða veraldir 
leggur maðurinn þá för sína? Hver er tilgangur þeirrar farar?—Við 
þessum spurningum er þar einnig að finna greið svör, þótt það 
kunni að koma okkur að óvörum. Helsta svarið er eitthvað á þessa 
leið: 

Hugsum okkur mann, sem liggur í rúmi sínu og er að yfirgefa 
þennan heim. Líkamsstarfsemin hættir smám saman, hin ytri 
skynferi sljóvgast og hugarstarfsemin tekur kynlegum breyting- 
um. Á þessum síðustu augnablikum kemur venjulega liðin ævi 
upp í huga mannsins. Hver myndin rekur aðra. Margt, sem áður 
virtist án tilgangs, skynjar maðurinn í nýju Ijósi. Margt, sem áður 
var gáta, er nú leyst. Ósjálfrátt gerir maðurinn upp ævú sína á þess- 
um miklu vegamótum, og tilgangur þessa lífs verður honum ljós. 
Af þessum orsökum ernmenn beðnir að vera hljóðir í návist deyj- 
andi manns og lofa honum að fáia í friði, svo að sál hans geti 
unnið sem bezt úr þeim boðskap, sem liðin ævi hefur að flj'tja 
henni. 

Hinum deyjandi manni virðist hann byrja að síga niður, falla 
lengra og lengra niður í eitthvert hyldýpi. Dauðinn nálgast hann. 

Skyndilega verður hann var við, að hann liggur í láréttu ástandi 
í loftinu upp yfir sínum eigin líkama, sem í rúminu liggur. Þetta 
ástand hans vekur hjá honum undrun. Hvað hefur gerzt? Hvernig 
má þetta vera, að hann liggur þarna niðri í rúminu og er þó á sama 
tíma hér í öðrum líkama? Hann veit, að þetta er ekki draumur, 
því að vitund hans er skýr eins og í vöku, jafnvel skýrari en nokkru 
sinni fyrr. 

í indverskri heimspeki er því haldið fram, að maðurinn hafi 
ekki einn, heldur þrjá líkama, sem fléttast hver inn í annan og 
liggja allir í sama rúmtaki. — Hugmyndin virðist okkur hreinasta 
fjarstæða. Hvernig er hægt að hafa þrjá líkama, sem eru allir úr 
efni, í einum? I augum nútíma vísindamanns, sem þekkir efna- 
fræði nægilegá vel, er þetta þó ekki svo fjarstæðukennt. — Hvað er 
efni? Hvað er þéttleiki efnis annað en hreyflng? — Til skamms 
tíma var okkur kennt, að til væri eitthvað, sem kallað var „smæsta 
efnisögn“.— Okkur var kennt, að það væri hinn fasti grundvöllur 
efnisins. Sagt var, að efnið væri byggt upp af sameindum og sam- 
eindirnar úr atómum, atómið aftur iir elektrónum, prótónum og 
nevtrónum. En langmestur hluti þessa atóms var þó viðurkennt, 
að væri tóm, þannig að hið „hreina efni“ þess var hverfandi lítið 
brot af rúmtaki atómsins. Svo lítið, sögðu vísindin, að þetta „hreina 
efni“ væri, að ef hægt væri að taka allt hið „hreina efni“ líkamans 
saman í eitt þannig, að hvergi væri tóm á milli, mundi vera hægt 
að setja þetta efni í lófa manns og þar yrði það aðeins séð með 
smásjá. 

En jafnvel þessa litlu ögn, sem hér er eftir af hreinu efni, hafa 
vísindi síðustu ára eldci látið í friði. — Því hefur verið breytt í orku, 
og orkunni er aftur hægt að breyta í efni: Efni er hreyfing. 

Af þessu má sjá, að efnisins vegna er ekkert því til fyrirstöðu, að 
þrír líkamar með mismunandi tíðni geti rúmazt í því rúmtaki, 
sem takmarkast af útlínum líkamans. 

Kennt er, að för mannsins liggi um þrjár veraldir: Efiiisheima 
eða jörðina, geðheima og Ijósheima. Þessa flokkaskiptingu má þó 
ekki taka of bókstaflega, þar sem í veruleikanum er um fjölda 
mörg og ólík tilverustig að ræða, bæði í astralheimum og æðri 
heimum sumum, sem liggja langt ofar mannlegri þróun. En þessi 
skipting er hagkvæm til að átta sig á höfuðatriðum þessa boðskap- 
ar og e r henni því haldið hér. 


73 



Saga beimspekiimar 


Þessir þrír líkamar mannsins hvíla allir (í jarðvist manna) í 
sama rúmtaki líkt og ljósgeislar, hitageislar og rafurmagn geta 
fyllt hið sama herbergi. Efni þessara þriggja líkama svarar ná- 
kvæmlega til þess efnis, sem þessir þrír heimar, sem getið hefur 
verið um, eru myndaðir úr. Efnislíkaminn er gerður úr sömu 
tegund af efni og þessi jörð okkar eða „efn isheimurinn“, geðlík- 
aminn úr sömu tegund af efni og geðheimar, ljóslíkaminn úr 
sömu tegund af efni og ljósheimar. 

Og nú getum við aftur horftð til hins deyjandi manns og skil- 
ið, á hverju þessi reynsla hans byggist. 

Þráðurinn hefur slitnað og líkamarnir tveir (sem maðurinn 
skynjar enn aðeins sem einn, eins oghann gerði á jörðinni, með- 
an þeir voru þrír) og allir hinir æðri eðlisþættir mannsins hafa 
skilið við líkamann. Hann er örendur og borinn til grafár. Þó 
getur jafnvel líkaminn ekki dáið, því að dauði er hvergi til. Frum- 
ur hins örenda líkama sundrast og hver þeirra fer með sinn hlut 
af prönu hans eða lífsorku. Þessa orku flytja þær með sér út í 
náttúruna og taka með henni þátt í lífi annars líkama, manns, 
dýrs eða jurtar. En þessi líkami er manninum að sjálfsögðu eilíf 
lega horfinn. 

Maðurinn er nú kominn til astralheima eða geðlieima. Hann 
er nú í astrallíkama sínum. En sá líkami er líka dauðlegur. Eftir 
að maðurinn hefur dvalizt um stund í hinu nýja umhverfi, sæk- 
ir að honum svefn og „deyr“ hann öðru sinni. Sá dauði gerist á 
sama hátt og sá fyrri, að astrallíkaminn losnar úr sambandi við 
hina æðri eðlisþætti mannsins. Lík þess líkama er stundum kall- 
að astralskel. Skyggnir menn sjá því venjulega mikið af þessum 
fyrirbrigðum. Fáfróðir menn hafa haldið að þessi astralskel væri 
sál hins framliðna. Hún er aðeins lík án vitundar og sálar — sem 
þó getur enn verið á reiki nokkra stund vegna orku sinnar. 

Lífí öðntm heimi 

Meðan á þessum svefni eða draumamóki mannsins stendur á 
astralsviðinu, losar hann sig við fleira en astrallíkamann. Hann 
losar sig um leið við hina lægri eðlisþætti að svo miklu leyti sem 
hann getur eða vill. 

Vanþroskaðar sálir liggja stutt í þessum dvala, því að þær hafa 
fátt af sér að fella. Að skilja við astralskelina eina tekur lítirni 
tíma. Þroskaðar sálir liggja oft lengi í þessum dvala áður en þær 
vakna aftur, vegna þess að meðan á þessum dvala stendur skilja 
þær við alla hina lægri eðlisþætti og birtast síðan í nýju gervi, þar 
sem hið innra ljóseðli þeirra er ríkjandi. 

Vegna þessa dvala sálarinnar, sem tekur við venjulega stuttu 
eftir andlátið, er brýnt fyrir mönnum að „gefa dauðum ró w . 
Sterkar hugsanir geta vakið manninn upp af dvala sínum áður 
en umskiptin hafa að fullu farið fram. Hann heldur niður til 
jarðarinnar til að svara kalli hennar án þess þó að vera til fulls 
vaknaður til hins nýja lífs. Á þennan hátt tefst hann í þróun 
sinni og þolir oft óþarfar þjáningar. Þessir menn eru algengir á 
miðilsfundum og eru þá stundum eins og milli vita. 

Aðrir menn, sem eiga oft erfitt með að átta sig á hinum nýja 
heimi, eru þeir sem farast skyndilega af slysförum. Fyrir þeim er 
allt svo líkt, að þeir sjá og heyra allt eins og það er á jörðinni og 
geta ekki áttað sig á hvernig komið sé. Vegna þessara manna eru 
starfándi hjálparsveitir, sem annast hvern mann, sem á hjálp þarf 
að halda, — og smám saman er þessum mönnum „komið í ró“, 
svo að hinn síðari viðskilnaður geti farið fram. 

Eftir að maðurinn vaknar upp af svefni sínum eða draumum, 
er hann ekki eins og allur þorri manna virðist gera sér í hug- 
arlund „andi“ eða „sál“, — eitthvert þokukennt efnisvana fyr- 
irbrigði utan og ofan við alla hlutlæga tilveru. Hann skynjar 

þvert á móti hinn nýja líkama sinn alveg jafn„þéttan“ og hann 
gerði á jörðinni. Hinn nýi líkami er á sama þéttleikastigi og hið 
nýja umhverfi. Þess vegna er honum allt jafn„raunverulegt“ og 
„áþreifanlegt“ og það var á jörðinni. Jörðina aftur á móti skynjar 
hann sem skuggaveröld byggða mönnum í þokukenndum líkr 
ömum sem hægt er að ganga í gegnum. 

Verk manna í fyrri jarðvist, tilhneigingar og þrár þeirra í lífinu, 
verða hér segulaflið, sem dregur þá til þeirra nýju heimkynna. Hver 
maður dregst að þeim hlutum og því umhverfi, sem honum er skyld- 
ast, og hann hverfur til þeirra sviða, sem em í beztu samræmi við 
þroska hans. 

Skáldið Rabindra Nath Tagore kemst einhvers staðar svo að orði, 
að för manna um veröldina sé líkt og sjóferð, þar sem allir ferðast á 
sama skipi, en þegar í höfn er komið fer hver til síns heima. Eins og 
fiskurinn getur ekki yfirgefið sjóinn og gengið á land, og eins og 
landdýrið getur ekki flogið um himininn, eins kemst enginn maður 
ofár en eðli hans leyfir. 

Þeir, sem ekki klæðast úr hinum lægri eðlisþáttum, em enn hér á 
valdi lágra hvata og gista svið, sem eru nátengd jörðinni og liggj'a 
henni jafnvel neðar. Þeir reyna enn hér að uppfylla allar langanir 
kama rupa, dýrsálarinnar, Þeir taka sáralitlum framförum og feðast 
jafnan skjótt til jarðarinnar aftur, því að hún hefur sterkast aðdrátt- 
arafl á þessar sálir. 

Aðrir hópar manna lifa á hærri sviðum, í himnaríkjum, þar sem 
góðvild og hamingja ræður ríkjum og óskir og draumar manna 
verða að veruleika. I’angað sækja þeir aukinn þroska og byggja þar 
upp listræna hæfileika á ýmsum sviðum. 

Ofár þessum stigum eru önnur, „ljósheimar“, þar sem sagt er, að 
hinir stærstu andar mannkynsins búi. Þar er vitundin líkari heims- 
vitund en vitund manna á jörðinni. Fortíð og framtíð eru skynjaðar 
eins og nútíðin og markmið og leiðir liggja ljóst fyrir. 

Þessir menn eru þarna lengi, oft öldum eða jafnvel árþúsundum 
saman áður en þeir endurfeðast. En einnig þeir fá loks löngun til 
að hverfa til jarðarinnar og ÍTamkvæma þar ákveðin verk í þágu 
framvindunnar. 

A sama hátt og maðurinn hélt upp („upp“ og „niður“ er hér að 
sjálfsögðu notað í táknrænni merkingu) veiður hann aftur að fara 
niður hinar þrjár veraldir. Á þeirri leið tekur hann í sig aftur þá eðl- 
isþætti og þá líltama, sem svara til þessara veralda. „Dauðinn" niður 
á við er kölluð feðing. Þannig haldast feðing og dauði alls staðar í 
hendur. Það getur ekkert dáið án þess að það feðist um leið. Sú hlið, 
sem snýr að þeim heimi, sem maðurinn kveður, kallast dauði, sú 
hlið, sem snýr að þeim heimi, sem hann kemur til, nefnist feðing. 

Með feðingu sinni til jarðarinnar tekur maðurinn aftur á sig 
þriðja líkamann, efnislíkamann, sem síðan eyðist í dauðanum, og 
maðurinn heldur á ný upp til geðheima. Þannig heldur hringferð 
mannsins áfram um aldaraðir. 

Á sama hátt og maðurinn hefur þrjá líkama, hefiir hann þrjár 
vitundir, sem svara nákvæmlega til hinna þriggja líkama og hinna 
þriggja heima. Skynferi, taugakerfi og skynsemi mynda hina jarð- 
nesku vitund mannsins. Þau eru tæki til að skynja þann veruleika, 
sem ríkir á þessu sviði. 

En þar sem hinir æðri heimar eru byggðir upp á öðrum grund- 
velli, yrði hin jarðneska vitund mannsins blind þar. Þess vegna verða 
hin æðri vitundarsvið mannsins að koma þar upp á yfirborðið til að 
skyn ja hina nýju og ólíku tilveru. Á jörðinni hef ur maðurinn einnig 
liinar tvær æðri vitundir sínar, en þær eru þar dulvitaðar og bíða 
birtingar sinnar líkt og líkamar hans, þar til komið er til þeirra eig- 
in sviðs. 

Þessar vitundir eru aldrei óvirkar, þótt þær séu dulvitaðar, heldur 
vinna þær hver á sínu sviði og safna reynslu og þekkingu um árþús- 
undir. 

En hefur þessi för tilgang? Okkur er sagt, að markmið hennar 
sé mannleg fullkomnun. En áður en henni er náð, verður ein- 
staklingurinn að hafá aflað sér fullkominnar þekkingar á öllum 
fyrirbrigðum mannlífsins. Öll sú reynsla og þekking, sem mað- 
urinn aflar sér, glatast ekki, heldur geymist dulvituð í vitundum 
hans, og þegar marki hans er náð, verður hún eign hans. 

Skóli mannsins er langur og harður. Því hærra takmark, sem 
manninum er sett, þeim mun erfiðari er ganga hans. Skólinn er 
langur, harður og strangur vegna hinnar háu köllunar og hins 
mikla hlutverks, sem mannsins bíður að námi loknu. 

Það er trú margra, að hvarvetna í efnisheiminum ríki lögmál 
orsaka og afleiðinga, jafnvægis og samræmis. Alda getur ekki 
risið án þess að hún falli nákvæmlega jafndjúpt niður á við og 
öldutoppurinn rís upp á við. Alda rís ekki af sjálfu sér. Hún á sér 
alltaf einhverja orsök, sem vekur hana. Og eftir að aldan er 
mynduð, hlýtur hún að eiga sér afleiðingar, venjulega meiri og 
lengri en séð verður íyrir endann á. 

Sú heimspeki, sem kennir að þessi sömu lögmál orsaka og af- 
leiðinga séu einnig algild í hinum andlega og siðferðilega heimi, 
er á sanskrít kölluð karma ( orðið er dregið af rótinni kri: gera) 
og merkir orðið bæði verknað og þær afleiðingar sem hann hefur 
í för með sér. 

Kjarni þessarar kenningar er, að öllum hlutum sé stjórnað af 
föstum algildum lögmálum, scm leyfa engar undantekningar 
eða tilviljanir. 

Samkvæmt henni er því haldið fram, að hvert verk, sem við 
vinnum, hvert orð sem við segjum og jafnvel hver hugsun, sem 
um hugskot okkar h'ður, hljóti að hafa áhrif einhvers staðar til 
góðs eða ills og eiga sér því ákveðnar afleiðingar. — Þau verk, orð 
og hugsanir, sem menn temja sér, verða smám saman að fastri 
venju. 

Það, sem í upphafi var gert vitandi vits, verður mönnuni loks 
dulvitaðar tilhneigingar, sem verða eðli þeirra, og það skapar síð- 
an aðstæður manna og lífshamingju. Öll verk (einnig orð og 
hugsanir) skilja eftir mörk sín í dulvitund þess, er þau fram- 

kvæmir, og hún er raunar sá dómari, sem úthlutar mönnum for- 
lögum þeirra. 

Dulvituð sektartilfinning mun þannig t. d. alltaf sjá svo um, 
að eigandi hennar taki fyrr eða síðar út refsingn sína. Stundum 
birtist þessi dulda sektartilfinning eins og rödd, sem stöðugt 
hvíslar að manninum, hvert sinn sem hann nálgast eitthvað, sem 
hann þráir eða þegar hann langar til að afreka eitthvað, sem 
hann telur sér mikils virði: „Þetta á ég ekki skilið. Þetta tekst 
mér aldrei (vegna þess að ég á ekki skilið, að mér takist það).“ — 
Og honum mistekst, þó að engin ástæða virðist til, að hann nái 
ekki þessu marki sínu. Hættulegasti óvinur hvers manns, sem 
þannig er ástatt um, er hann sjálfur. — öðrum mönnum virðist 
ganga allt að óskum án sýnilegra yfirburða. 

Verk manns, orð og hugsanir eru á þennan hátt fræ, sem hann 
sáir í sinn eigin akur, og þessi fiæ skjóta þar rótum, vaxa og : 
dafna og mynda loks þann gróður, er til var sáð, — hvort sem sá 
gróður kann að reynast hinn hvíti lótus hamingjunnar, nytja- 
jurtir hins glúrna bónda, eða illgresi, sem kyrkir allan vöxt. 

Þannig getur maðurinn ræktað garð sinn að vild sinni. Hann 
á frjálsan vilja. Vilji hans verður að verkum. Hann er herra hugs- 
ana sinna. Endurteknar hugsanir verða að tilhneigingum. Þrár 
hans og langanir verða að hæfileikum. Reynslan verður að þekk- 
ingu. Þjáningin að samvizku. 

Hugsun, orð og verk verður alltaf orsök og hefur í för með sér 
ákveðna af leiðingu, afleiðingu, sem fyrr eða síðar mætir þeim, er 
verknaðinn framdi. 

Þessi kenning er ævaforn. Hana er að finna í meitluðum setn- 
ingum, sem lifa á hvers manns vörum um allan heim. 

Islenzkur fornmenntabóndi gerir þessari kenningu full skil 
með hinu gamla máltæki sínu: Hver er sinnar gæfu smiður. New 
York-búi 20. aldarinnar kynni í þess stað að segja: Pósturinn 

hringir alltaf tvisvar. En þeir eiga báðir við það sama og hinn 
austræni trúarspekingur, sem kýs heldur að segja: Eins og mað- 
urinn sáir, svo mun og uppskorið verða. 

Enginn reykur er án elds. Ailur ófarnaður manna er afleiðing 
af eigin yfirsjónum. Öll hamingja er ásköpuð með góðum verk- 
um, orðum og hugsunum. Stundum sjáum við þessi orsakatengsl 
milli yfirsjóna og ófarnaðar annars vegar og góðrar breytni og 
lífshamingju hins vegar. En venjulega eru þau þó hulin. Þá töl- 
um við um tilviljanir og forlög, heppni eða óheppni. Sú hug- 
mynd, að mönnum séu búin ákveðin forlög af forsjóninni, er 
andstæð karma-heimspekinni. Forsjónin hefur ekki úthiutað 
einum hamingju og öðrum vansælu. Ef svo væri, ættum við ekk- 
ert frelsi, en værum algjörlega leiksoppar utanaðkomandi afla. 
Við gætum þá ekki heldur borið neina ábyrgð á breytni okkar, 
því að allt væri þá í hendi forsjónarinnar. — Samkvæmt karma- 
heimspekinni getum við ekki skellt okkar eigin skuldum á for- 
sjónina eða aðrar manneskjur. Hver er sinnar gæfu smiður. Mað- 
urinn sjálfur er höfundur allra forlaga sinna. Nútíðin er sú 
smiðja, þar sem maðurinn getur látið slögin falla að vild sinni og 
mótað sjálfur framtíð sína í þann málm sem fortíð hans fékk 
honum í hendur. Á sama hátt er nútíðin og þær aðstæður, sem 
hann á við að búa, eiginleikar hans og gifta, skapaðar af honum 
sjálfum í gleymdri fortíð, og að áliti karma-heimspekinnar jafn- 
vel á mörgum æviskeiðum um aldaraðir. 

Líkt og allir hinir meiri háttar fræðarar þessa heims, kennir 
hún, að líf manna sé eilíft. Það, sem er eilíft, getur ekki byrjað 
að vera til, því að ailt, sem á sér upphaf, á sér um leið takmörk í 
tíma. 

Karma-heimspekin getur því ekki fallizt á, að maðurinn sem 
eilífðarvera hafl getað byrjað að vera til. Hún viðurkennir ekki 
einu sinni, að í upphafí hafi Guð skapað himin og jörð. 

Það er óhugsandi að benda á hið algjöra upphaf nokkurs hlut- 
ar. Hún lítur á það sem f jarstæðu, að Guð hafi skapað alheiminn 
á einhverjum ákveðnum tíma, sem kallast „í upphafi“ einfald- 
lega vegna þess að alheimurinn, allt hið þekltta og hið óþekkta, 
var ekki skapaður, hvorki af Guði né sjálfu sér. Hann er Guði 
jafngamall, hvorki eldri né yngri. Hann hefur alltaf verið til, ei- 
lífum breytingum undirorpinn að vísu, — en það verður ekkert 
til úr engu og ekkert getur orðið að engu. Þess vegna er ekki 
hægt að tala um algjört upphaf né algjöran endi nokkurs hlut- 
ar. 

Sú vitund, sem er líf og hinn innri veruleiki allrar tilverunnar, 
er einnig kjarni mannsins. Hins vegar er gervi mannsins háð 
endalausum breytingum. Og í þeim skilningi á hann sér bæði 
upphaf, það er að segja, þegar hann reis frá hinni lægri tilveru til 
hins mennska gervis, og eins mun endir hans koma í þeim skiln- 
ingi að hann mun hef ja sig upp yfir þennan þróunarhring og 
hætta þá að vera maður, en kjarni hans er þó alltaf hinn sami. 

Jamini Rishi, höfundur Purva Mimamsa, skiptir karma í þrjá 
flokka: Nisheda karma eða ill verk, samkam eða góð verk og nis- 
kam, góðverk framkvæmd áfullkominn hátt aðeins vegna þeirra 
sjálfra án vonar um endurgjald. 

Hvað er samvizka? 

Karma er þannig sú grein indverskrar heimspeki, sem öðrum 
fremur fjallar um rétta breytni. 

„En hvað er sannleikur?“ sagði Pílatus forðum, og fleiri en 
honum hefur reynzt næsta erfitt að finna nokkurn algildan 
mælikvarða á, hvað sé rétt og hvað sé rangt, hvað sé gott og hvað 
sé illt. Hafa ekki jafnvel trúarbrögð og heimspeki hin sundurleit- 
ustu svör við þessum spurningum? 

Höfundar karma-heimspekinnar svara því til, að það sé sam- 
vizkan í brjósti manna, sem sé hinn eini leiðarvísir um rétta 
breytni. 

En hverju erum við nær fyrir það svar? Ef til er gott og rétt, 
verður það að vera algilt. Hið sama í dag og á morgun, gott og 
rétt bæði við Faxaflóa og á Gullströndinni. Ef raunveruleg sam- 
vizka er til, ætti hún að vera hin sama hjá öllum mönnum um 
allan heim. Og ef hún kennir mönnum, hvað sé rétt og gott, ætti 
enginn ágreiningur að geta risið í þessum efnum. En er þessu 
þannig fárið? Er samvizka mín og þín nokkuð annað en það, 
sem við heyrðum fyrir okkur í bernsku og æsku og foreldrar 
okkar og samfélag lagði okkur á hjarta og kenndi, að væri gott 
og rétt? Er hyrningarsteinninn að samvizku barns, sem alið er 
upp í kristnum sið, nokkuð annað en hin tíu boðorð Móse? 

Öðru barni, sem alið er upp á öðrum stað, er innrætt, að hægt 
sé að öðlast eiginleika látins manns með því að éta lík hans. Það 
verður því hluti af samvizku þessa barns, að því beri siðferðileg 
skylda til að éta föður sinn í virðingarskyni. Og það er gert án 
alls samvizkubits. Ef sonurinn neitaði þessu, mundi hann hljóta 
fyrir það fyrirlitningu og ávítur samfélagsins og mundi sennilega 
þá fá samvizkubit. Samvizka nútímamanna fordæmir þessar að- 
farir og telur þær hámark alls siðleysis og rangrar breytni. 


83 



Saga heimspekinnar 


Ef samvizkan er hið eina leiðarljós um rétta breytni og ef hug- 
tök eins og gott og rétt eru algild, hvers vegna hafa menn þá mis- 
munandi samvizku? 

Til eru kristnir menn, sem halda því fram, að þeirra samvizka 
sé hin eina rétta samvizka. Hið sama segja múslímar og fylgj- 
endur Zoroaster t. d. 

En getum við verið viss um, að sú samvizka, sem samanstend- 
ur af hinum tíu boðorðum Móse, sé hinn fullkomni mælikvarði 
á breytni manna? Ef til vill eru þau rödd Guðs. Aðrir gætu kallað 
þau rödd ríkra og eigingjarnra öldunga. Þeir segja, að þau séu 
samin í nafni trúarinnar til verndar veraldlegum hagsmunum 
þeirra og girndum. Þessi boðorð, sem samin eru af ríkum öld- 
ungum, virðast sumum ekki taka mikið tillit til fátæklinga eða 
ungra manna, né heldur kvenna. Konan er þar, segja þeir, aðeins 
talin upp meðal þeirra gripa, sem manninum tilheyra, — í sömu 
andrá og asni hans og aðrar eigur. Ríkur maður og gamall í Aust- 
urlöndum átti sér og á sér víða enn eins margar konur og hann 
hefur efni á. — Og þar sem afbrýðisemi og hégómadýrð eru elztu 
og verstu hvatir manna, virðist ekki f jarri sanni að álíta, að hin- 
um gömlu mönnum hafi fundizt alveg sérstök ástæða til að 
tryggja með ákveðnu boðorði, að konur þeirra leituðu sér ekki 
annars manns, sem þó eðlilegt mætti teljast. Þannig varð það 
ungum mönnum og konum dauðasynd að lifa saman eðlilegu 
lífi, nema konan væri lögleg eign mannsins. Til verndar öðrum 
eignum sínum settu öldungarnir, þessi höfuð ættanna sem fjár- 
ins gættu, hið sjálfsagða boðorð um, að menn mættu ekki stela, 
en gleymdu að setja þar nokkur fyrirmæli um, að sá sem tvo 
kyrtla hefði, gæfi þeim sem engan ætti. — 

Þegar við höf um lokið við að kanna boðorð Móse í þessu ljósi, 
undrar það okkur ekki lengur, segja þeir, að Jesús Kristur frá 
Nazaret átti alltaf til vingjarnleg orð handa þeim, sem brotlegir 

gerðust við lögmálið, en kallaði fulltrúa þess hræsnara og líkti 
þeim við grafir, hvítkalkaðar hið ytra, en að innan fullar af 
dauðra manna beinum. 

Svo þegar öllu er á botninn hvolft, er það kannski álitamál, 
hvort hin tíu boðorð Móse séu hin fullkomna samvizka. — 

I Kóraninum, biblíu múslíma, má lesa: „Fylgdu kenningum 
Múhammeðs. I því er öll skylda mannsins fólgin." — En spámað- 
urinn leyflr t. d. fjölkvæni ogátti sjálfur margar konur. Zoroas- 
ter aftur á móti býður okkur að hlýða kenningu Zend Avesta og 
boðorðum Ahura Mazda. Að eiga tvær konur er þar t. d. talin 
synd. 

Hvernig getur nú samvizkan verið hinn öruggi leiðarvísir á 
vegi réttrar breytni? Höfundar karma-heimspekinnar svara öllu 
þessu og segja, að trúarbrögð, siðalærdómar og lagabálkar þjóð- 
félagsins séu ekki hin raunverulega sam\dzka og geti aldrei kom- 
ið fullkomlega í hennar stað. Þeir kenna, að kjarni mannsins, 
hin æðri vitund Jians, sé sjálfur guðdómurinn. Hann býr því í 
liverjum manni. En meðan hann er hulinn í myrkri hins lægra 
eðlis er maðurinn siðferðilega blindur og gervisamvizka, svo sem 
refsingalög ríkisins og utanaðkomandi siðalærdómur, geta aldrei 
orðið liið sanna leiðarljós, heldur aðeins mannasetningar. — Fyrst 
þegar maðurinn heyrir rödd hinnar æðri vitundar, þekkir hann 
full skil á réttu og röngu, góðu og illu. Ef henni er lilýtt, eykst 
styrkur hennar og manninum miðar fram á við. En þegar henni 
er ekki hlýtt, verður hún veikari og veikari, unz hún heyrist 
naumast lengur í háreysti hinna lægri hvata. Og þar sem þær 
eins og allt annað í náttúrunni leitast við að endurnýja sig og 
margfaldast, verður maðurinn loks ofurseldur illum hugsunum, 
orðum og verlcum — og geigvænlegum forlögum, sem bíða 
lians. 

Þrennskonar líjsviðhmf 

Hvatir manna og hugsanir, sem birtast síðan í orðum þeirra og 
verkum, eru sjaldnast að öllu leyti góðar eða að öllu leyti illar. Þær 
eru bæði góðar og vondar. 

Samt sem áður er mikill stigsmunur á lífsviðhorfi manna og 
breytni. 

Sá, sem að dómi karma-heimspekinnar stendur á lægstu tröppu 
lífsskilningsins, er sá sem engu ann nema sjálfum sér og kemur 
næstum hvergi fram til góðs. Hið eðlilega takmark hans eins og 
allra annarra, er að öðlast lífshamingju. Hann lítur svo á, að henn- 
ar verði aflað með því að hrifsa til sín sem mest af veraldlegum 
gæðum. Fjársöfnun er venjulega höfuðinntak lífs hans, og hann 
hirðir aldrei um, hvaðan né á hvern hátt fjárins er aflað, né hvaða 
þjáningum framferði hans kann að valda. Með fé sínu reynir hann 
að kaupa sér lífshamingju. 

Lífið er honum að vísu innantómt en ekki beint óþægilegt. Rödd 
samvizkunnar ónáðar hann ekki lengur. Sjálfur Jaimini Rishi 
mundi að líkindum ekki geta kennt honum neitt. — Arangurslaust 
mundi hann biðja hann að semja skrá yfir sínar skaðlegu venjur og 
reyna síðan að sigrast á þeim einni af annarri. Hann mundi brýna 
fyrir honum að nota hvern dag til einhverra góðra og nytsamlegra 
athafna (Orð og hugsanir em einnig taldar athafnir samkvæmt 
karma-heimspekinni). Á þann hátt gæti hann hindrað illar hugs- 
anir í að ná tökum á sér. Hann mundi ráðleggja honum að umgang- 
ast aðeins sér betri menn, og loks gæti hann sagt honum fyrir hin 
myrku forlög hans sem hann sjálfur skapar sér með framferði sínu. 
— En árangurslaust. Lífsvenjur hans eru honum of sterkar og hann 
hefur engan innri leiðarvísi meir um hvernig hann geti lifað í sátt 
og í samræmi við hin óskráðu lög allrar tilveru. Hann brýtur þau 
og heldur áfram að brjóta þau og valda umhverfi sínu þjáningum. 

En þar sem geta heimsfræðarans þrýtur, tekur líflð sjálft við. 
Hinn skilningsdaufi og vanþroskaði maður brýtur lögmál lífs- 
hamingjunnar vegna fafræði sinnar og skammsýni. Afleiðing 
þessara af brota hlýtur samkvæmt þessum fræðum að hitta hann 
sjálfán fyrr eða síðar og valda honum hinnar sömu þjáningar og 
hann olli öðrum. En þessar þjáningar, sem óhjákvæmilega bíða 
hans, eru eklci refsingar reiðrar forsjónar, heldur eitt af töfra- 
brögðum framþróunarinnar. Aðeins vegna þessara þjáninga er 
honum unnt að læra hið fyrsta stafróf þess lífsskilnings, sem er 
lykillinn að dyrum hamingjunnar. En Róm var ekki reist á ein- 
um degi. Jafnvel eftir aldaraðir kemst hann hægt og hægt upp á 
næsta stig hinnar miklu leitar að hamingjunni. 

Þjáningarnar hafa kennt honum að hafa samúð með þeim, 
sem eiga við sams konar aðstæður að búa og hann sjálfur, og því 
sem honum er skyldast. 

Enn er hans eigin persóna miðdepill alheimsins. — Góðvild 
hans er bundin við þröngan hóp vina og vandamanna. — Fyrst 
kemur hann sjálfur, því næst fjölskylda hans, þá sókn og sýsla. 
Hann eignast sinn stjórnmálaflokk, sinn söfnuð, sitt íþróttafélag 
og sína stétt. Allt þetta nýtur samúðar hans, vegna þess að hans 
eigin persóna er hluti þess. 

Ekkert, sem stendur utan þess hrings, sem hann kallar sig og 
siit, kemur honum við. Hann er oft illviljaður í garð óvina sinna 
og á í sífelldum erjum við pólitíska andstæðinga sína, eða þá, 
sem tilheyra annarri sókn og söfnuði. 

Karma hans er því bæði gott og illt, hamingja hans er hverful 
og í molum, en á sér þó sínar björtu hliðar. 

Loks eftir langa og erfiða reynslu lærist honum, að leynd- 
ardómur lífshamingjunnar er ekki að taka, heldur að gefá. 

Allt, sem hann vann fyrir sjálfan sig í eigingjörnum tilgangi. 

varð honum að engu. Aðeins það, sem honum tókst að gefa öðr- 
um, varð honum eign, sem hvorki mölur né ryð fengu eytt. 

Að gefa er að öðlast. — Þegar hann hefur gert sér fulla grein 
íyrir þessum sannindum, breytist öll afstaða hans til umhverfis 
síns og samfélags. — í stað þess að safna peningum sjálfum sér til 
handa, lærist honum að verja þeim viturlega til styrktar öðrum 
mönnum og þjóðfélagi sínu til góðs. 

En peningar eru það fátæklegasta, sem hægt er að gefa. — Betra 
er að gefa öðrum mönnum þekkingu og lífsskilning, og þó bezt 
að gefa þeim góðvild og samúð. Honum hefur skilizt, að þetta er 
leiðin til hinnar sönnu hamingju. Þegar hann vinnur fyrir aðra, 
er hann í raun og veru að vinna fyrir sjálfan sig. Segja má því út 
frá vissu sjónarmiði, að hann sé ennþá eigingjarn. En í þessum 
skilningi er rétt að vera eigingjarn. Hver einstaklingur ber fyrst og 
fremst ábyrgð á sínum eigin þroska. Ef honum tekst að eignast 
sanna andlega fjárs jóði, sem gera hann að betri og hamingjusamari 
manni, hefur honum um leið tekizt að lyfta þróun alls mann- 
kynsins, því að hann er hluti þess. Og þóttskerfur hans kunni að 
vera smár, er hann kornið, sem að lokum fyllir mælinn. 

Eigingirni í þessum skilningi er rétt, því að bæði fyrir ein- 
staklinginn og mannkynið í heild er hún spor fram á við til hærra 
og betra lífs. 

Karma manns, sem öðlazt hefur þennan lífsskilning, verður 
því gott og öll gæði lífsins taka smám saman að berast til hans, 
að því er virðist fyrirhafnarlaust. Framtíð hans er heið og björt, 
og hann nýtur mikillar hamingju bæði í þessu lífi og þó einkum 
í hinu næsta eftir dauðasinn. Þetta er þó ekki hið æðsta stig, sem 
karma-heimspekin talar um. 

I raun og veru nær karma aðeins til hinnar lægri náttúru 
mannsins, en ekki til hins innri manns, sjálfsins. Sjálf mannsins er 
máttugra karma. Það er algjörlega frjálst og óháð. 

Endatakmark karma-heimspekinnar eins og allrar annarrar 
indverskrar heimspeki er sjálfsþekkingin. 

Með fullkomnum athöfnum er hægt að ná þessu marki. Hin 
æðsta tegund karma er algjörlega óeigingjarnt starf í þjónustu 
mannkynsins. 

Þeir, sem færir eru um að framkvæma hinn fullkomna verkn- 
að, verða að vera ósnortnir af þjáningum sjálfra sín og annarra, 
en þó um leið fúsir að fórna öllu, jafnvel lífinu mönnum til hjálp- 
ar, líkt og móðir, sem hjálpar börnum sínum og huggar þau, án 
þess sjálf að verða snortin af þeirra smáu sorgum. Þeir hafa öðlazt 
skilning á mannlífinu og vegna reynslu sinnar og innsæis kæra 
þeir sig e. t. v. ekki um að höggva af greinar þjáninganna, heldur 
leitast þeir við að skera á rætur þeirra. 

Þeir vita, að hver maður verður að vinna að sinni eigin sálu- 
hjálp. — Því að eins og maðurinn sáir, svo mun og uppskorið 
verða. 

Veröldina eins og hún birtist okkur gegnum marglituð gler skyn- 
seminnar kallar Indverjinn Maya. 

Hvað er þessi heimur okkar og þetta líf eins og það kemur 
okkur fyrir sjónir? Er það nokkuð annað en flöktandi skuggar, 
sem líða um leiksvið vitundarinnar og hverfa, þegar tjaldið fellur 
og sjónleiknum er lokið? Eða á þessi heimur okkar og þetta líf 
rætur sínar í hinum innri veruleika? Hvert er eðli tímans og 
rúmsins? Hver er uppruni lífsins og veraldarinnar? — I hvaða 
sambandi stendur lífið við dauðann, hið óraunverulega við hið 
verulega, veröldin við Guð? 

Heimspeki varð til vegna þess, að maðurinn gerði sig ekki 
ánægðan með að sjá, heyra og finna til. Hann krefst einnig skiln- 
ings. Skilningsgleðin er fyrsta og dýpsta gleði hvers manns. 

Kornbarnið í vöggunni hefur fyrst í stað ekki yfir neinu að 
kætast. Dögum saman hefur það augu til að sjá með og eyru til 
að heyra með — en skilningur þess sefur. Dögum saman halda 
myndir, sem augað sér, raddir, sem eyrað nemur, og snerting 
mjúkra handa áfram að berja að dyrum skilningsins, unz hann 
loks vaknar. — Barnið þekkir móður sína og brosir þá í fyrsta 
skipti. — Og það tekur að líta stórum augum á hlutina í kringum 
sig, „himin, hafog jörð“, og undrast stórum yfir veröldinni. Þeg- 
ar því vex fiskur um hrygg, tekur það að spyrja hina fullorðnu 
um eðli og orsakir allra hluta. „Hvað er“ og „af hverju“ eru al- 
gengustu orð þess. Það uppgötvar löngu seinna, að hinir full- 
orðnu hafa líka verið börn og spurt hinna sömu spurninga, og 
vita þetta varla enn. 

„Spurðu ekki of mikils, barnið gott,“ er haft eftir einum fræð- 
ara upanishadanna. Skilningur okkar er takmarkaður. Látum 
skynsemina glíma við þau viðfangsefni, sem hún er sköpuð fyrir, 
því að hún kemst aldrei út fyrir takmörk sín. Þar sem getu henn- 
ar lýkur, verðum við að nema staðar, nema önnur og æðri vitund 
geti þar tekið við. 


i 

Við rangri spurningu er ekki til rétt svar 


Gátur skynseminnar eru ekki heldur sagðar hafa mikla þýð- 
ingu fyrir þann, sem öðlazt hefur sjálfsþekkingu og séð, að þær 
eins og mörg önnur vandamál eru búnar til af okkur sjálfum, 
byggðar á röngum forsendum og hverfa af sjálfu sér, þegar hin 
æðri vitund leysir skynsemina af hólmi. I hans augum kann allt 
að vera ótakmarkanlegt, nema mannleg skynjun og skynsemi. 
Og vegna þess að hún er takmörkuð, krefst hún þess að fá skil- 
greiningu á takmörkunum hins ótakmarkanlega. 

Við rangri spurningu er ekki til neitt rétt svar. Að spyrja rétt- 
rar spurningar er hyrningarsteinn réttrar hugsunar. Áður en við 
reynum að svara spurningu, verðum við fyrst að ganga úr skugga 
um, að spurningin sé rétt: Hvert hverfur hnefi manns t. d. þegar 
lófinn er opnaður? — Hvers vegna léttist villigæs um 10%, þegar 
hún er skotin? — Hvers vegna snýst sólin kringum jörðina? — í 
fljótfærni okkar kynnum við að svara, að hnefinn hverfi út í 
loftið, að gæsin verði 10% léttari vegna blóðmissis, að sólin snú- 
ist um jörðina, vegna þess að hún, eins og hver maður getur séð, 
kemur upp á morgnana, hreyfist um himininn og sezt á kvöld- 
in. 


Þeir, sem varkárari eru, gagnrýna fyrst spurningarnar, áður en 
þeir reyna að svara. Með fyrstu spurningunni er því slegið föstu, 
að hnefínn hverfí til einhvers staðar, en hvert getur hann horfið? 
Höndin, sem hnefann myndar, er á sama stað, aðeins form 
hennar hefur breytzt. Spurningin er því röng og við henni er 
ekki til neitt rétt svar. Áður en við svörum næstu spurningu, 
verðum við að rannsaka, hvort rétt sé að gæsin léttist um 10%, 
og þegar við að þeirri rannsókn lokinni sjáum, að svo er ekki, 
gefum við spurninguna frá okkur, vegna þess að hún er röng. 

Á sama hátt leiðir rannsókn í ljós, að sólin snýst ekki um jörð- 

ina, heldur snýst jörðin um sólina. Spurningin er því röng og við 
rangri spurningu er ekki til neitt rétt svar. 

Sömu afstöðu verðum við að taka til allra heimspekilegra 
spurninga. Ef einhver skyldi t. d. spyrja: „Hvenær skapaði Guð 
alheiminn?“ verðum við f}'rst að rannsaka, hvort spurningin sé 
rétt spurning. Með þessari spurningu hefur spyrjandinn slegið 
föstum íjórum atriðum a. m. k.: 1) að alheimurinn sé skapaður, 
2) að alheimurinn hafi verið skapaður á einhverjum ákveðnum 
tíma (og spyrjandinn vill hér ía sem nákvæmast ártal), 3) að Guð 
sé til og 4) að Guð hafi skapað alheiminn. 

Ef spyrjandinn nú getur sannað þessi fjögur atriði, er spurn- 
ingin vísindaleg. Ef þessi fjögur atriði eru rétt, er spurningin rétt. 
Ef við með rökréttri hugsun getum leitt líkur að þessum atriðum, 
þá á spurningin rétt á sér. En ef eitthvert þessara fjögurra atriða er 
rangt, er spurningin röng og við henni ekki til neitt rétt svar. 

Því er haldið fram, að frá sjónarhóli hinnar æðri vitundar séu 
flestar spurningar skynseminnar rangar spurningar og falli því 
niður af sjálfu sér. — En við hin, sem þekkjum enga vitund æðri 
skynseminni, höldum rökræðunum áfram. 

Hér á eftir skal leitazt \áð að sýna, hvaða afstöðu indversk 
heimspeki tekur til þessara spurninga, sem vikið var að í upphafi 
og tengdar eru Maya, — hinni ytri veröld. 

Hvaðan kom lífift? 

Það íyrsta, sem öll trúarbrögð og heimspeki reyna að gefa 
skýringu á, er upphaf lífsins og veraldarinnar. Heimspeki og 
nútíma vísindi jaf nt glíma við gátuna um, hvaðan lífið sé komið. 
Þau hafa ekki svarað spurningunni enn sem komið er, og það er 
ef til vill ekki heldur rétt að vænta neins svars. 

Venjulega hugsum við okkur, að til séu tvær aðskiljanlegar 
náttúrur: hið lifandi og hið dauða. Dýra- og jurtaríkið köllum 
við það lifandi, steinaríkið hið dauða. Vissir vísindamenn hafa 
síðan reynt að skýra, hvernig umhverfi og aðstæður töfra lífið 
fram úr því, sem þeir kalla „hið dauða efni“. Hinir gömlu fræð- 
arar líta svo á aftur á móti, að allt í tilverunni sé líf á vissu stigi 
og að lífið sé án upphafs. Vísindin kenna, að allt lifandi hljóti að 
vera af lífi fett. Augljóst er, að á þessari jörð er hin svonefnda 
„dauða náttúra“ upprunalegri en hin lifandi. Þess vegna hlýtur 
hið lifandi að vera komið frá „hinu dauða“, en það er ekki hægt, 
nema hið dauða hafi í sér einhverja frjóanga til lífs, sé með öðr- 
um orðum líf á vissu stigi. 

Sumir reyna að koma sér út úr þessari sjálfheldu náttúruvís- 
indanna með því að kenna, að lífið sé aðflutt utan úr geimnum, 
en það skýrir ekki neitt, því að ef við lítum svo á, að skipta beri 
náttúrunni í lifandi og dautt, hlýtur þá ekki hið dauða að vera 
upprunalegra alls staðar hvar sem er í tilverunni, því að vissulega 
getur hið lifandi ekki fætt af sér hið dauða. Þess vegna verðum 
við annað hvort að vera þeirrar skoðunar, að lífið sé komið út úr 
dauðanum, sem þó er andstætt einni af grundvallarsetningum 
náttúruvísindanna (líf er af lífi fætt) og allri rökréttri hugsun, 
eða viðurkenna, að ekkert sé til nema líf, á mismunandi stigum 
að vísu. 

Hvernig menn komast að þeirri niðurstöðu, að náttúran skipt- 

ist í lifandi og dautt, skýrir heimspekin á þann hátt, að hér geri 
maðurinn sig enn einu sinni sekan um að skoða eigin takmörk 
sín sem takmörk lífsins í heild. — Fyrst hugsar hann sem svo: „Ég 
er lifandi.“ Síðan spyr hann: „Hvernig veit ég, að ég er lifandif* 
Og nú tekur hann að sundurliða þá eiginleika, sem líf hans ein- 
kenna. 

Hann skynjar, hugsar, andar, hreyfist, tekur til sín næringu, 
fæðist, vex, hrörnar, deyr. — Og þegar hann hefur lokið þessari 
krufningu sinni á eðli lífsins, telur hann sig hafa fundið þar 
ákveðna hluti, sem hann kallar t. d. hin fimm einkenni lífsins. 
— Síðan slær hann því föstu, að allt, sem hefur þessi einkenni, sé 
lifandi og það, sem hefur ekkert þeirra, sé dautt. Hann lítur síð- 
an í kringum sig og sér, að dýr og plöntur hafa þessi einkenni, 
steinar og málmar ekki. Og síðan veit hann, hvað er lifandi og 
hvað er dautt. 

En er nokkur ástæða til að ætla, að einkenni mannsins séu hin 
algilda mælistika lífsins. - Enginn getur sannað, að lífseinkenni 
mannsins séu meira en sentimetrinn á metramáli allífsins, bæði 
hins þekkta og óþekkta. Þennan hundraðshluta kallar hann líf, 
það sem utan hans liggur, dauða, vegna þess að þar lýkur öllum 
skyldleika við hans eigin persónu: — Það er engin markalína milli 
hins lifandi og dauða. - Aðeins lífer til. 


95 



Saga heimspekinnar 


Hver er uppi'uni veraldar? 

Hver er uppruni veraldarinnar? Er hún takmörkuð eða ótak- 
mörkuð? — Þetta eru hinar næstu spurningar í sambandi við 
Maya. Samkvæmt indverskri heimspeki er fyrri spurningin röng, 
vegna þess að enginn hlutur á sér algjört upphaf. — Sköpun og 
eyðing eru eilíf fyrirbrigði, sem eiga sér engin takmörk í tíma. 
Tilveran getur ekki staðið kyrr, verið sett á hreyfingu eða stöðv- 
uð: Það er erfitt að hugsa sér, hvernig menn geta bæði trúað á 
eilífan Guð og um leið á sköpun, sem hefst á einhverjum ákveðn- 
um tíma, sem kallast „í upphafi“. Þeir viðurkenna, að Guð sé 
eilífur og hafi því aldrei byrjað að vera til. 

öll tilveran er sköpun hans líkt og geisli, sem sólin sendir frá 
sér. Á sama hátt og sólin er sól vegna geisla sinna, er Guð Guð 
vegna sköpunar sinnar. Ef sólin sendir hvorki frá sér birtu né yl, 
er hún engin sól. Ef Guð er algjörlega óvirkur, er hann enginn 
Guð. Ef tilveran hefur byrjað að vera til, hlýtur þá ekki Guð að 
hafa orðið til á sama tíma? — Eða á hinn bóginn, ef menn trúa á 
eilífan Guð, verða þeir að viðurkenna, að tilveran sé líka eilíf. 
Hvernig geta menn haldið, að Guð hafi verið algjörlega óvirkur 
og áhrifalaus ,/rá eilífð“ (sem er mótsögn í sjálfu sér), en vaknað 
„einn morgun snemma, skapað alla hluti í skyndingu og lagzt 
síðan til svefns aftur? 

Sköpun er eilíf. Hún hefur alltaf verið og hún endar aldrei. 
Maðurinn fæðist og deyr, himintungl koma og hverfa. Hvert 
einstakt fyrirbrigði tilverunnar á sér á vissan hátt upphaf og endi. 
— Tilveran í heild er eilíf. 

Er veröldin takmörkuð? 

Er veröldin (alheimurinn) takmörkuð eða ótakmörkuð? - Á 
miðöldum var það haft fyrir satt á Vesturlöndum, að jörðin væri 
alheimurinn. — Hún var flöt. Himinninn var aðeins hálfkúla úr 
málmi sem kölluð var festing. Undir jörðinni var sær og kringum 
hana var sær á alla vegu. 

Eftir langa vist í formyrkvun blindrar trúar, sem hefti öldum 
saman þroska mannsandans, tókst nokkrum brautryðjendum 
loks að sprengja afsér f jötrana og tóku að hugsa frjálst. Þeir kom- 
ust að raun um, að jörðin var hnöttótt, að festingin væri him- 
ingeimur, fullur af öðrum hnöttum. Og menn uppgötvuðu, að 
jörðin var aðeins hluti af ákveðnu kerfi, sólkerfinu. Þeir sáu líka, 
að sólkerfi okkar var aðeins hluti af öðru kerfi — ákveðnum 
stjarnheimi, sem við nefnum Vetrarbraut. Og nú þekkja menn 
þúsundir slíkra stjarnheima. Á þessari víðáttumiklu þekkingu 
byggja menn hugmynd sína um „ómælisgeim stjarnanna“. — 
Þekking okkar er enn sem komið er allt of lítil til þess að hún 
réttlæti nokkra hugmynd um eðli veraldarinnar í heild. „Omæl- 
isgeimur stjarnanna" er að líkindum aðeins takmarkað fyr- 
irbrigði, jafnvel þótt við uppgötvum aldrei takmörk hans. 

Rúmið aftur á móti og veröldin (allt sem er bæði þekkt og 
óþekkt) í heild hlýtur að vera ótakmarkanlegt. - Ef við t. d. 
drögum hring og segjum, að rúmið takmarkist af þessum hring, 
hljótum við að spyrja: „Hvað er utan þessa hrings?" Og þeir, sem 
trúa, að rúmið sé takmarkað, verða þá að svara: „Ekkert". - En 
það er ekkert svar, heldur aðeins undanbrögð til að komast hjá 
að viðurkenna, að þekking þeirra er takmörkuð. Þetta sannar þó 
ekki, að fyrirbrigðið stjörnur og geimur, sem menn kalla senni- 
lega ranglega „alheim“, sé ekki takmarkað. Það er jafnvel skyn- 
samlegt að gera ráð fyrir, að svo sé, en utan (og innan) hans taka 

þá við önnur og ólík fyrirbrigði. — Við könnum rúmið út frá jörð 
okkar. 

Hugsum okkur í þess stað, að við værum íbúar á elektrónu í 
vetnisatómi í miðju Atlantshafsins. Hugsum okkur, að hlutfallið 
milli stærðar okkar og þessarar elektrónu væri hið sama og hlut- 
fallið milli stærðar okkar og jarðarinnar. — Vísindi okkar, sem 
kannað hafa rúmið af elju og dugnaði, þekkja nú veröld, sem er 
að þvermáli yfir hundrað milljón ljósár. 

Hverfum nú með alla þessa þekkingu okkar niður til hinna 
nýju heimkynna okkar á elektrónunni. Samkvæmt stærðarhlut- 
fallinu milli elektrónunnar og jarðarinnar svarar hiin til þess, að 
við þekktum um það bil einn sentimetra af rúmi Atlantshafsins. 
— Og þó þessi þekking okkar tvöfaldaðist eða þúsundfaldaðist, 
mundum við ekki komast til neinnar strandar og þekkja aðeins 
þetta eina fyrirbrigði, vatn. Ekki svo að skilja, að mismunur 
lands og sjávar yrði jafnmikill séð frá veröld elektrónanna eins og 
hann er í okkar augum, en þar yrði þó um annað fyrirbrigði að 
ræða. — Þannig mundu vísindi okkar iðkuð frá þessari rannsókn- 
arstöð í vetnisatóminu aldrei fá neitt hugboð um land, himin 
eða eld t. d. — Þannig getum við yfirfært þekkingu okkar til þús- 
und ólíkra rannsóknarstöðva í tilverunni og komizt á sama hátt 
að raun um, að niðurstöður okkar, sem við mundum þá komast 
að, t. d.: alheimurinn er vatn, alheimurinn er eldur, alheimurinn 
er grjót, væru allar rangar. Við, sem á jörðinni búum, vitum það 
með vísindum okkar, sem við með þessum sömu eða hliðstæð- 
um vísindum mundum ekki vita, ef við værum íbúar elektrónu 
í vatni, eldi eða kletti, að alheimurinn er meira en vatn, meira en 
eldur, meira en grjót. En er þá sjálfsagður hlutur, að þessi rann- 
sóknarstöð okkar sé sá eini rétti punktur í tilverunni, þar sem 
hægt er að fá rétta niðurstöðu um alheiminn? Við verðum, þegar 
við hugsum okkur um, að viðurkenna, að það er engu auðveld- 

ara fyrir okkur hér á jörðinni að þekkja rúm, sem á sér engin 
takmörk, en það mundi vera frá elekcrónu sem miðpunkti. — Þess 
vegna getum við verið næsta örugg um, að niðurstaða þessarar 
rannsóknarstöðvar, stjörnur og geimur, sé líka takmörkuð nið- 
urstaða, sem nær ekki yfir eðli alheimsins, heldur aðeins örsmátt 
brot hans. - Það kann því svo að fara, að menn í framtíðinni a. 
m. k. segi skilið við hugmynd sína um „ómælisgeim stjarnanna“. 
Hann er aðeins íyrirbrigði, og það er eðli fyrirbrigðisins að vera 
takmarkað. Þessi fyrirbrigði („takmarkaðir alheimar“) kunna að 
vera eins mörg og ólílc og gróður jarðarinnar, — en moldin, sem 
fóstrar þetta allt og tekur það til sín aftur, er ein. öldurnar, sem 
rísa á sæ ómælisins, eru takmarkaðar og óendanlega margar. Þær 
koma og hverfa, en vatnið, sem myndar þær, hverfur ekki, því að 
undir þeim öllum er djúpið, sem skapar þær og tekur þær til sín 
aftur. — Sá sær er ótakmarkanlegur og eilífur — Guð. 

En í hvaða sambandi stendur þá hið ytra við hið innra — til- 
veran við Guð? 

Er veröldin blekking? 

Til eru þeir heimspekingar, sem halda, að hin ytri tilvera sé að- 
eins „eins og sýning skuggamynda á tjaldi“, — ekki raunveruleg í 
sjálfu sér. Þeir segja, að Guð einn sé raunverulegur, en veröldin og 
tilveran í heild óraunverulegur skuggi hans. Þeir segja, að ekkertsé 
til nema andinn og þær hugmjmdir, sem hann fóstrar. Vissir lieim- 
spekingar á Vesturlöndum, sem sjálfir boðuðu, að veröldin væri 
sjónvilla og efnisheimurinn ekki til, bera ábyrgð á því, að hið ind- 
verska hugtak, Maya, er yfirleitt á Vesturlöndum túlkað sem 
heimsblekking. Schopenhauer og lærisveinn hans, Deussen, hafa 
þannig þýtt hina austrænu kenningu í samræmi við sína eigin 
„Weltanschauung" (heimsskoðun). 

Deussen t. d. útskýrir kenningu upanishadanna um Maya í ljósi 
Kantismans og Kant í ljósi upanishadanna með þeim afleiðingum, 
að kenningu beggja er misþyrmt. En bæði upanishadana og Kant 
notar hann til stuðnings sínu eigin sjónarmiði, að veröldin sé 
blekking. — Kenningin um Maya á þó ekkert skylt við þær hug- 
myndir um sjónvillu og heimsblekkingu, sem menn á Vesturlönd- 
um hafa eignað henni vegna rangrar túlkunar, einkum Schopen- 
hauers og Deussens. 

Þessa kenningu er að finna í Rig-Veda. — Þar þýðir Maya aðeins 
ákveðinn eiginleika til að skapahið takmarkaða úr hinu ótakmark- 
aða, og þessi merking hefur raunar aldrei breytzt. Maya er komið 
af sögninni mama, en rót hennar þýðir að mæla eða takmarka. I 
tveim setningum í Rig-Veda má finna Maya notað með mamam 
og mane (sem bæði eru afsömu rót) til að gefa Maya aukna áherzlu 
og undirstrika sem skýrast, að Maya merki þetta og ekki annað. 
Maya þýðir aðeins eiginleikann, sem Guðirnir eru sagðir hafa til 
að skapa hið mælanlega, hið afmarkaða, og þessi heimur hins tak- 
markaða — hin ytri veröld mannsins — var síðan nefnd Maya. 

Á sama hátt er Guðinn Krisna í Bagavad Gita kallaður Maya- 
vin, þ. e. a. s. sá, sem hefur vald til að skapa Maya, sem síðan 
birtist sem Visayar: hlutir, sem brotnað hafa sundur eða verið 
greindir frá heild sinni. Þannig þýðir Maya hið stundlega og 
takmarkaða. — Schopenhauer heldur því fram, að fyrst Maya sé 
stundleg og takmörkuð, hljóti Maya að þýða blekking, því að í 
Upanishödum er því haldið fram, að Guð sé hinn eini veruleiki, 
og Guð er hvorki stundlegur né takmarkaður. Þess vegna hljóti 
veröldin að vera óraunveruleg. — En kenning Upanishadanna 
réttlætir ekki þessa skoðun. Þessi röksemdafærsla er röng vegna 
þess, að samkvæmt henni þýðir hið stundlega sama og hið „ekki 
eilífa“ og hið takmarkaða sama og hið „ekki ótakmarkaða“. 
Hvergi í Upanishödum er því haldið fram, að hið stundlega sé 
utan hins eilífá og hið takmarkaða sé utan hins ótakmarkaða. 

Og þó því sé þar haldið fram, að Guð sé hinn eini raunveru- 
leiki, er því þó bætt við, að veröldin, Maya, eigi rætur sínar í 
þessum veruleika og eigi þar með hlutdeild í veruleikanum, en sé 
ekki sýning skuggamynda eða tómur draumur. „Hið takmark- 
aða er í hinu ótakmarkaða“, má lesa í Upanishödum. Tunglið t. 
d. er ekki alheimurinn. En það þýðir ekki, að tunglið sé utan 
hans. Maya er ekki (allur) veruleikinn, en það þýðir ekki, að 
Maya sé utan hans. Hið takmarkaða er hluti hins ótakmarkaða 
— en ekki andstæða þess, tóm eða blekking. — Þannig þýðir þetta 
indverska hugtak Maya, veruleiki, þó að hún sé ekki hinn innsti 
veruleiki — en fær á Vesturlöndum merkinguna heimsblekking 
vegna mistúlkunar ýmissa heimspekinga og fræðimanna, sem 
kynntu sér hugmyndina aðeins til hálfs. 

Guð og veröldin eru eitt og veröldin er ekki skuggi hans, held- 
ur ljós hans. Hinn innri veruleiki birtist alls staðar í hinni ytri 
tilveru, en er henni þó ekki háður. 

Hann er eins og sólin, sem með skini sínu byggir upp nátt- 

úruríkin, án þess að hún eyðist við það. - Jörðin er háð sólskin- 
inu, en sólin er óháð sköpun sinni á jörðinni. 

Þannig er samkvæmt hinni indversku kenningu allt í tilver- 
unni raunverulegt og ekki sjónhverfing. 

Maya er veruleiki, hluti hins órjúfandi samræmis og slær í takt 
við hljómfall hins eilífa. — Að afneita veröldinni er að afneita 
Guði. 

Búddisminn 


í borginni Kapilavastu, norður við rætur Himalajafjalla, feddist 
fyrir meir en tvö þúsund og fimm hundruð árum spámaður, 
sem kallaður hefur verið „ljós Asíu.“ — Nafn hans var Siddh- 
artha. - Síðar var hann kallaður Gautama Búdda. Köllun hans 
var að losa mannfólkið undan old þ jáninga sinna og vísa því veg- 
inn til betra og hærra lífs. 

í héraði hans (lítið eitt norður af Bihar) bjó bændaþjóð. Þessir 
bændur voru örsnauðir menn, þeir fatækustu af hinum fatæku á 
Indlandi. Undir brennandi sól gengu þeir berum fótum eftir 
viðarplóg sínum og erjuðu landið. — Þeir ræktuðu rís og syk- 
urreyr. — Baðmullarklút, sem þeir vöfðu um lendar sér, áttu þeir 
einan fata. Þeir bjuggu í kofum, sem fléttaðir voru saman úr 
strái eða reyr og þéttaðir með leir og mykju. Sofið var á gólfinu. 
Rúm, borð eða stól þekktu þeir ekki. Sitjandi á gólfinu með 
krosslagða fætur nej'ttu þeir matar síns og notuðu aðeins Guðs- 
gafflana. Þegar vel áraði og hvorki flóð né þnrrkar eyddu upp- 
skerunni, gat þetta fólk leyft sér að eta næstum fylli sína af syk- 
urreyr, rís, grænmeti — og salti. 

Þessir fábrotnu réttir voru stundum kryddaðir með gömluni 
þurrkuðum fiski, sem lyktað var af á máltíðum — að éta hann 
hafði almenningur ekki ráð á. — En þegar illa áraði og uppsker- 
an brást, og það var næstnm eins algengt og hitt, barði hung- 
urvofan að dyrum og mannfólkið féll úr hor. 

Það þekkti heldur enga vörn við mörgum og illkynjuðum 

sjúkdómum, sem hrjáðu þessar byggðir, nema þulur töframanns- 
ins. Dag og nótt brunnu líkeldarnir við fljótið, sem skolaði af 
náð sinni ösku þessara vesalinga til hafs. 

En í þessum héruðum á Indlandi, þar sem mannfólkið jafnvel 
enn í dag á við sárustu örbirgð að búa, hefur landið fóstrað hina 
ríkustu menn. Bændurnir áttu ekki landið. Það var eign fárra 
manna og þessir fáu menn leigðu það bændunum og tóku í rentu 
helming eða þriðjung uppskerunnar, sem þeir síðan söfnuðu í 
sínar hlöður. Þessir auðugu landeigendur voru kallaðir raja eða 
maharaja, er þýðir goði eða konungur. Þeir eins og brahmanarn- 
ir, prestarnir, þeir æðstu af hinum fjórum stéttum hins gamla 
indverska þjóðfélags, voru vel efnum búnir og lifðu í allsnægtum 
og munaði. 

Faðir Gautama var einn þessara auðugu landeigenda maha- 
raja (mikli konungur). 

En unglingnum, sem reikaði undir greinum mangótrjánna í 
aldingarði föður síns og hlaut í vöggugjöf allan veraldlegan auð 
og hamingju, leið þó ekki vel. — Hann hafði séð bændurna vinna 
á ekrum föður síns, séð þá, konur þeirra og börn deyja hung- 
urdauða, séð farsóttir hertaka byggðina og umkomulaus gam- 
almenni, sem enginn sinnti, ganga milli manna og betla sér mat, 
unz dauðinn batt enda á sult þeirra. Hann haíði séð ágirnd og 
hræsni prestanna, brahmananna, sem þóttust kenna fólkinu líf- 
speki, en tóku aðeins brauð þess. Hann hafði séð mannlegt um- 
komuleysi í þúsund myndum og í dekkri litum en Vesturlandabú- 
ann grunar, að liægt sé að finna á þessari jörð. Þess vegna hafa 
Vesturlönd e. t. v. aldrei skilið Gautama Búdda til fulls, hvað 
hann átti við, þegar hann talaði um þjáninguna. 

. Hinn ægilegi veruleiki þessa mannlífs lét unglinginn Gautama 
aldrei í friði, þótt hann ætti sjálfur við allsnægtir að búa. Þjáning 
þessa fólks fylgdi honum eins og vofa hvert sem hann sneri. — 

Stundum var andlit hennar ásakandi: Gautama, hvaða rétt hefur 
þú til að lifa í sællífi á nægtum þess brauðs, sem aðrir öfluðu og 
aðra skortir? — Ef aðrir voru dæmdir til hlutskiptis almúgamanns- 
ins, hví skyldi hann þá tilheyra yfirstétt, sem aðeins þyngdi byrð- 
ar þeirra? - En oftast var þó svipur hennar biðjandi: Gautama, 
hjálpa þú okkur. Gautama, er engin leið frá hörmungum okkar 
til betra lífs? Gautama ... 

Og Gautama yfirgaf kóngshöllina og aldingarðinn, einnig 
konu sína og barn. Hann var þá 29 ára að aldri. Mannfólkið 
þjáðist. Hann varð að hjálpa því. Hin skrautlegu klæði sín gaf 
hann betlara, sem á vegi hans varð og klæddist sjálfur bómull- 
arklút almúgamannsins.— 

Síðan hélt Gautama út í miskunnarlausa veröld fátæklingsins 
til þess að frelsa heiminn og losa manninn undan oki þjáninga 
sinna. 

Hann leitaði fyrst á fund fræðimanna og spekinga, sem söfn- 
uðu um sig hóp lærisveina og glímdu við gátuna um eðli hins 
yfirskilvitlega: Er veröldin eilíf? Er hún stundleg? Er hún ótak- 
markanleg? Er sálin sama og líkaminn? Er hún annað en lík- 
aminn? Lifir sá, sem þekkir Vedabækur, eftir dauðann? Er liann 
bæði dauður og lifandi eftir dauðann? Er hann hvorki dauður né 
lifandi ef tir dauðann? Hinir vísu menn skeggræddu um allt þetta 
fram og aftur. Hver hélt fram sinni skoðun og hver studdist við 
sína fræðibók. Gautama hlustaði vandlega á tal allra þessara 
manna og kynntist í þaula öllum hinum margbreytilegu skoð- 
unum og skoðanamun þeirra. — Síðan yfirgaf hann þá. Mann- 
fólkið þjáðist, og köllun hans var að lijálpa því til betra lífs. Þessi 
heilabrot hjálpuðu engum. Auk þess komst hann að þeirri nið- 
urstöðu, að tilgangslaust væri fyrir skynsemina að glíma við gátu 
hins yfirskilvitlega. Það þarf eyru til að heyrameð. Ekkert annað 
líffæri getur komið í þeirra stað og skynjað hljóð. Á sama hátt 

þarf yfirskilvitlega andlega sýn til þess að kanna hið yfirskilvit- 
lega. — Skynsemin getur ekki komið í hennar stað. 

Allir þessir vísu og skriftlærðu menn minntu hann á söguna 
um gömlu blindu mennina, sem deildu um sköpulag fílsins. 

Og Gautama yfirgaf heimspekingana og hélt til Uruvelaskóga 
til að ígrunda þar í einverunni, hvaða leið væri til undan oki 
þjáninganna. 

Á þessum eyðilegu slóðum lenti Gautama í hópi flóttamanna 
frá heimi veruleikans. Þetta voru næmgeðja menn, sem séð höfðu 
ömurleika og vonleysi mannlífsins og hugðust geta sloppið und- 
an því yfir í annan og betri heim. Þeir höfðu krufið mannsálina 
og kannað starfsemi hennar. Niðurstaða þeirra var, að stormar 
mannlegra hvata og girnda sneru vindmyllum lífs og dauða og 
hjóli endurfæðinganna. Með því að lægja þessa storma og sigrast 
á hvötum sínum og girndum með meinlætalifnaði hugðust þeir 
fá frið, lausn undan oki þjáninganna og öðlast nirvana, sem í 
þeirra augum var eilíf paradís. 

Gautama tileinkaði sér kenningar og reynslu meinlætamann- 
anna og kynntist hugmyndum þeirra og vísindum nálcvæmlega. 
Síðan varpaði hann því öllu fyrir borð. — Gautama var ekki á 
flótta frá veruleikanum. Hann var í sókn. Þessir menn hugsuðu 
aðeins um betri tilveru sjálfum sér til handa. Ef Gautama leitaði 
aðeins eigin hamingju, hefði hann aldrei yfirgefið hóglífi fóð- 
urhúsanna. Ef hann leitaði aðeins eigin hamingju, hefði hann 
ekki snúið aftur eftir að hann öðlaðist nirvana. 

Tilgangur Gautama var ekki að frelsa sjálfan sig, heldur með- 
bræður sína. Mannfólkið þjáðist og köllun hans var að vísa því 
veginn til betra lífs, en ekki að leita sinnar eigin hamingju og 
yfirgefa það síðan. 

Eftir sex ára dvöl í Uruvelaskógum hélt Gautama til byggða. 
Hann var nú þrjátíu og fimm ára að aldri. Hann hafði gengið í 

gegnum mannlega reynslu, vaxið upp úr heimspeki og þraut- 
kannað sjálfstamningu og vísindi meinlætamannsins. Hann 
hafði vaxið frá einfaldleika hins venjulega manns upp til marg- 
breytileika heimsins — og síðan aftur vaxið upp úr honum upp 
til einfáldleikans aftur, að þessu sinni einfaldleika djúphyggju- 
mannsins, hins sanna meistara. 

Enn hafði Gautama að vísu ekki fundið veginn til hamingj- 
unnar, en fylling tímans var í nánd. - Gautama át og drakk og 
endurheimti líkamshreysti sína, eftir þrautir meinlætalifnaðar- 
ins, sem næstum höfðu kostað hann lífið. 

Hann settist að undir tré einu, sem síðan var kallað Bodh- 
inanda. Hann sneri andliti sínu til austurs, þar sem sólin reis 
hvern morgun og strengdi þess heit að rísa ekki úr sæti, fyrr en 
hann hefði öðlazt sjálfsþekkingu. 

I sjö vikur sat Gautama undir greinum Bodhinanda og ein- 
beitti hug sínum til hins æðsta máttar. Dagarnir komu og fóru 
og hver þeirra virtist færa hann litln nær marki. En eins og skýja- 
þykkni, sem hylur sólarsýn, greiðist smám saman f}TÍr rísandi 
sól, unz geislar hennar brjótast skyndilega í gegn — eins brauzt sól 
hinnar æðstu vitundar í gegnum skýjaflóka hinnar iægri náttúru 
og Gautama varð uppljómaður af hinum innri veruleika. Hann 
varð Búdda. Hinn áttundi Búdda, sem gist hefur þessa jörð. 
Hann sá alla tilveruna og mannlífið í nýju ljósi. Allar hinar 
gömlu ráðgátur hugans hurfu og virtust meiningarlausar. Hér 
ríktu engar sorgir meir. Lífið var óumræðilega einfalt og gott og 
þó svo fjarskylt hinni gömlu veröld skynfæra og skynsemi. Þessi 
nýi veruleiki nýrrar vitundar var fullur hamingju og friðar í stað 
stríðs og þjáningar. — 

Og vegurinn til þessa lífs var hverjum manni fer. Þessi ham- 
ingja gat orðið hvers manns eign. 

Og Búdda lokaði til hálfs hliðum hinnar nýfundnu paradísar 

og hvarf af tur til jarðneskrar þjáningar til þess að vísa mannfólk- 
inu inn á braut lífshamingjunnar. 

Hann héit fyrst til Uruvelaskóga til þess að hitta aftur félaga 
sína, meinlætamennina. Þegar þeir sáu hann nálgast, ræddu þeir 
nm það sín á milli, að Gautama væri ekki lengur helgur maður, 
heldur hefði hann rofið eiða sína sem meinlætari og gefið sig á 
vald veraldlegs munaðar og óhófs í mat og drykk. — Þeir komu 
sér saman um að heilsa honum ekki og taka hann ekki aftur í 
sinn hóp. En þegar hann kom til þeirra, urðu þeir snortnir þeim 
mildu töfrum, sem honum fylgdu, og öll andúð þeirra hvarf. Þeir 
stóðu upp og fögnuðu honum sem gömlum vini. 

Búdda skýrði þeim frá reynslu sinni, að hann hefði fundið 
veginn til frelsunar. Með því að ástunda góðvild til alls hins 
skapaða, boðaði hann, hef ég öðlazt lausn. Það er vegurinn, sem 
liggur frá þjáningu til hamingju. 

Og Búdda talaði til þeirra hlýlega og tókað útskýra fyrir þeim 
villu og fánýti meinlætalifnaðarins. — Hinn uppljómaði, sagði 
hann, leitar ekki lausnar í meinlætalifnaði. Hann lifir ekki held- 
ur í veraldlegum munaði. Hinn uppljómaði fer hinn gullna með- 
alveg, sem liggur milli öfganna tveggja, meinlætalifnaðar og gjá- 
lífis. Meinlætalifnaður skapar aðeins auknar þjáningar, en leiðir 
ekki til andlegs vaxtar. — Að hætta við kjöt og fisk, eða ganga 
nakinn eða krúnnraka höfuð sitt eða klæðast tötrum, eða bera 
ösku á líkama sinn eða færa Guðinum Agni fórnir mun ekki 
hreinsa noldturn mann, sem haldinn er fáfræði og villu. 

Að lesa ritninguna, færa prestunum gjafir og guðunum fórnir 
eða leggja á sig sjálfspyntingar eða öil þessi yfirbótarverk, sem 
unnin eru í sérhagsmunaskyni og von um endurgjald á himnum, 
getur ekki hreinsað manninn meðan hann er haldinn fáfræði og 
villu. 

Reiði, ofdrykkja, þrjózka, trúhræsni, bakmælgi, öfundgirni. 

blekkingar, hroki og illvild gera manninn óhreinan, — ekki það 
að eta kjöt. Hinn gullni meðalvegur liggur milli hinna tveggja 
öfga. Sá vegur opnar augu manna, veitir skilning og frið. Hann 
leiðir til æðri þekki ngar, til uppljómunar hugans — til nirvana. 

Sá, sem fyllir lampa sinn með vatni, sér ekkert ljós. Sá, sem 
reynir að kveikja eld úr fúaviði, nær engum árangri. Röng breytni 
leiðir ekki til farsældar. Aðeins sá, sem ekki er lengur í ánauð 
illra tilhneiginga, fullnægir þörfum sínum án þess að flekka 
hendur sínar. Það er skylda hvers manns að hirða vel um líkama 
sinn, efla hreysti hans og heilbrigði, því að án þess er torvelt að 
tendra lampa hinnar sönnu þekkingar og halda huganum sterk- 
um og hreinum. Vatnið flýtur allt í kringum hinn hvíta lótus, en 
vætir ekki blöð hans. — Þetta er hinn gullni meðalvegur, sem 
liggur milli öfganna tveggja, meinlætalifnaðar og gjálífis. 

Og Búdda tók að ræða við þá um þjáninguna og hvernig henni 
verður útrýmt með réttlæti, góðvild og friði. — Þjáninguna 
þekktu þeir allir vel og höfðu séð, hvernig allt nýtt líf er fætt 
blóðugt og með þrautum inn í þennan heim, hvernig dauðinn er 
ftillur ógna og sársauka, hvernig elli og hrörleiki, sjúkdómar og 
skortur hrjá mannfólkið, og hvernig sorgir, örvænting og 
draumar, sem aldrei rætast, blanda sársauka í lífsbikar sérhvers 
manns. 

En þjáningar mannfólksins eiga sér orsakir. Búdda, sem séð 
hafði hinn innsta veruleika, hafði einnig séð leiðina til að út- 
rýma orsökum þeirra og þannig hefja manninn upp til nýrrar og 
fullkomnari tilveru. 

Hinir fyrstu áfangar þessarar leiðar voru rétt hugsun, rétt tal 
og breytni. Hinir síðustu voru könnun hins innsta leyndardóms, 
sjálfsþekkingin. En bæði fyrstu og síðustu áfangar þessa vegar 
eru góðvild. Samúð með mönnum og dýrum er fyrsta og síðasta 
orð í boðskap Búdda. Þessi samúð náði ekki til ákveðinna stétta 

eða hópa eingöngu, heldur til allra jafnt. Hún var það leiðarljós, 
sem eitt gat lýst manninum til hins fyrirheitna lands sannrar 
hamingju. 

Hann skipti veginum í tíu áfanga. Eftir hinn tíunda er mað- 
urinn orðinn Búdda. 

Strax á hinu fyrsta stigi vinnur bodhisattvann (svo nefnist 
nemandi hins áttfalda vegar) eið að því að falla ekki eftir áttunda 
stigið fyrir freistingum himnaríkis og fiillsælunnar, heldur halda 
áfram að taka þátt í baráttu mannkynsins og bera áfram sem 
stærstan skerf af hinum þungu örlögum heimsins, unz, mann- 
kynið allt hefur öðlazt lausn. Á þessu fyrsta stigi er nemand- 
anum ætlað að slaka á böndum sérhyggju sinnar og auka samúð 
sína og skilning. Á næsta stigi, vimala (hreinleiki) vinnur hann 
jöfnum höndum að því að afla sér þekkingar og efla siðferðileg- 
an styrkleika sinn. Á hinu þriðja stigi gerir hann alvarlega tilraun 
til að grafa upp sjálfur rætur síngirni sinnar, haturs og yfirsjóna 
og útrýma þeim einni af annarri. Allar eigingjarnar hvatir verða 
að víkja og samúð hans verður dýpri og víðtækari. Á þessu stigi 
vinnur hann sérstaklega að eflingu skynseminnar og rökréttrar 
hugsunar. 

Fyrst á hinu f jórða stigi er nemandanum ráðlagt að nema staf- 
róf hugleiðslu nnar og hann heldur því námi áfram á hinu fimmta 
og sjötta. 

Á hinu sjöunda stigi einbeitir hann sér að námi þeirra fræða, 
sem gera hann sjálfan sem hæfastan fræðara til að vísa mann- 
kyninu leiðina til lausnar, því að það er einkenni bodishattvans, 
að hann leitast við að bjarga öðrum jafnvel áður en honum er 
borgið sjálfum. Á áttunda stigi verður hann arhat og er fært að 
hverfa inn í fullsælu himnanna án þess að snúa aftur til hring- 
rásar lífs og dauða. En hinn sanni bodhisattva sezt þar ekki að 
vegna hins forna eiðs síns, en snýr í þess stað til þeirra, sem verr 


110 



LjósAsíu 


eru settir, og tekst á hendur fórnarstarf í þágu framvindunnar. Á 
þessu stigi skynjar hann veruleikann, eða veröldina í sínu rétta 
eðli 

En ofar þessu eru tvö stig önnur, og eftir hið síðasta er lokatak- 
markinu náð og bodhisattvann er orðinn Búdda. Einnig eftir 
það stig verður hann að halda starf 1 sínu áfram fyrir veröldina. 
Þess vegna er í sannleika ekki til neitt nirvana fyrir bodhisattva 
eða búdda. 

Eitthvað á þessa leið voru viðræður meistarans við meinlæta- 
mennina í Uruvelaskógum. Þeir gerðust fyrstu nemendur hans 
og fylgdu honum. - Og þessi kynlegi hópur yfirgaf einveru skóg- 
arins og hélt til byggða til þess að hefja upp raust sína gegn hinni 
gömlu stéttaskiptingu, sem gerði mannfólkið að herrum og 
þjónum, ríkum og fátækum, forréttindamönnum og umkomu- 
lausum vesalingum — og kenna mönnum rétta breytni, sem 
leiddi frá þjáningu til hamingju. 

Þannig hófust trúarbrögð, sem síðan fóru sigurför um allan 
hinn austræna heim og eru enn í dag að nafninu til ein fjölmenn- 
ustu trúarbrögð veraldarinnar. 

Hinar bókstaflegu kenningar Gautama Búdda þekkir enginn. 
Fræðsla hans var munnleg og skráð af nemendum hans löngu 
eftir hans dag. 

Bókmenntir búddismans sem samdar eru af mörgum og ólík- 
um höfundum túlka kenningu Gautama á mismunandi vegu og 
stangast á í einstökum atriðum, þó að kjarni þessara bókmennta 
kunni að vera sá sami. 

Talið er, að andi búddismans sé bezt túlkaður í tveim ritum, 
bókinni Dhammapada, sem fjallar um siðfræði búddismans, og 
Surangama Sutra, sem fjallar um heimspeki hans. 

Búdda, sem sjálfur var, eins og áður ersagt, andvígur ófrjóum 
heimspekilegum rökræðum, hafði þar lítið til málanna að leggja. 


111 



Saga heimspekinnar 


Á Indlandi spruttu upp margir heimspekiskólar, sem allir voru 
sagðir byggjast á kenningu Búdda. Og utan Indlands hafa vest- 
rænir prófessorar í heimspeki gert eljusamar tilraunir til að út- 
skýra það, sem þeir kalla heimspeki Gautama Búdda. Eins og 
vænta mátti hefur það aftur leitt til hinna sundurlausustu skoð- 
ana, einkum á eðli nirvana, hugmyndinni um Guð og manns- 
sálina. — Af virðingu bæði fyrir prófessorunum og meistaranum 
skal rökræðum þeirra sleppt hér. — I þess stað slculu hér aðeins 
tilfærðir nokkrir staðir úr ritinu Dhammapada og veita þeir ef til 
vill bezta innsýn inn í eðli hins sanna buddisma. 


Allt, sem við erum, er afleiðing þess, sem við höfum hugsað. 
Það er byggt á hugsunum og byggt úr hugsunum. Ef maðurinn 
talar og breytir af illum hug, fylgir þjáningin honum eins og 
hjólið, sem fylgir íæti uxans, sem vagninn dregur. 

Allt sem við erum, er afleiðing þess, sem við höfum hugsað. 
Það er byggt á hugsunum okkar og það er byggt úr hugsunnm 
okkar. Ef maðurinn talar og breytir af góðum hug, fylgi r ham- 
ingjan lionum eins og skuggi manns, og yfírgefur hann aldrei. 

„Hann móðgaði mig.“ — „Hann barði mig.“ — „Hann beitti 
mig brögðum.“ — „Hann rændi mig.“ — Frá þeim, sem fóstrar 
ekki þessar hugsanir, hverfur hatrið. Hatur verður ekki sigrað 
með hatri, heldur með góðvild. — Þetta eru gömul sannindi. 
Heimurinn veit ekki, að við hljótum öll að mætast að lokum. 
Þeir, sem það vita, hætta nöldri sínu. 

Sá sem leitar aðeins gjálífis og hefur ekki taum á geði sínu, 
kann sér ekki hóf og er latur og veiklundaður, fellur vissulega 
fyrir Mara (freistaranum) eins og fúið tré fellur í stormi. 

Sá sem lifir ekki í gjálífi, hefur taum á geði sínu, kann sér hóf 
og er einlægur og sterkur, fellur ekki fyrir Mara frekar en íjallið, 
sem stendur af sér storminn. 

Sá, sem leitar ekki gjálífis, hefur taum á geði sínu, gætir hófs 
og er einlægur og sterkur, hann getur Mara ekki brotið niður 
frekar en stormurinn getur brotið bergið. 

Sá, sem klæðist hinu gula klæði án þess að hafa hætt mein- 
gjörðum sínum, hefur ekki taum á geði sínu og ber ekki virð- 
ingu fyrir sannleikanum, — hann er ekki verður hins gula klæðis. 
(Hempu prestsins í búddískum sið). 

En, sá sem hefur hætt meingjörðum, stendur fóstum fótum á 
vegi manndáða, hefur taum á geði sínu og virðir sannleikann, 
hann er verður hins gula klæðis. 

Sá, sem heldur sannleikann ósannindi og sér svart í hvítu, 
kemst ekki til sannleikans, en fylgir sínum eigin hégóma. 

Sá, sem þekkir sannleikann, þegar hann mætir honum, og 
kann skil á svörtu og hvítu, kemst til sannleikans og fylgir hinni 
háu köllun. 

Eins og regnið drepur gegnum illa tyrfðan kofa seytla illar 
ástríður inn í reikulan huga. 

Eins og regnið fellur af traustu þaki, komast illar ástríður ekki 
að í huga þess, sem elur góðar hugsanir. 

Meingjörðamaðurinn mun þjást í þessum heimi. Hann mun 
þjást í þeim næsta. Hann mun þjást bæði þessa heims og annars. 
Hann þjáist, þegar afleiðingar verka hans sækja hann heim. 

Góðum manni mun vel farnast í þessum heimi. Hamingjan 
bíður hans í þeim næsta. Hamingjan fylgir honum bæði þessa 
heims og annars. Hann öðlast hamingju, þegar hann uppsker 
ávexti verka sinna. 

Meingjörðamaðurinn þjáist í þessum heimi og hann mun 
þjást í þeim næsta. Hann þjáist, þegar hann hugsar nm hið illa, 
sem hann hefur gert. Hann þjáist, þegar hann gengur hinn 
myrka veg. 

Góður maður er hamingjusamur þessa heims og annars. Hann 

er hamingjusamur, þegar hann hugsar um hið góða, sem hann 
hefur gert, og hann er hamingjusamur, þegar hann gengur inn 
til hins mikla fagnaðar. 

Hirðulaus maður, sem kann ritningar, en breytir ekki eftir 
þeim, á enga hlutdeild í bræðralagi okkur. Hann er eins og smali, 
sem telur annars manns fé. 

Sá, sem fylgir lögmáli lífshamingjunnar, jafnvel þó að hann 
þekki eldd bókstaf hennar, er laus undan illum ástríðum, hatri 
og fégræðgi, á sanna þekkingu og einlægni hjartans. Sá, sem á 
engar síngjarnar óskir þessa heims eða annars, hann á hlutdeild 
í þessu bræðralagi. 

Hver mun sigra heiminn? Hver mun sigra dánarheima og kon- 
ung þeirra? Hver mun sigra veröld Guðanna? Hver mun finna 
Veginn og lesa hið rétta blóm? 

Dauðinn skolar burt hinum veiklunduðu líkt og flóð skolar 
burt sofandi þorpi. 

Dauðinn skolar burt hinum veiklunduðu, sem aðeins safna 
skrautlegum blómum, áður en munaðargirni þeirra er mettuð. 

Eins og býfluga safnar hunangi og hverfur án þess að vinna 
blóminu mein, lit þess eða ilman, þannig skal maðurinn lifa í 
þessum heimi. Hann skal huga vel, ekki að yfirsjónum annarra, 
heldur sínum eigin yfirsjónum. 

Líkt og fogur blóm í mörgum litum eru hin fánýtu orð þess, 
sem ekki breytir eftir þeim. 

Eins marga blómsveiga og binda má úr blómum, svo mörg 
góð verk getur dauðlegur maður unnið, eftir að hann er borinn 
inn í þennan lieim. Blómailmur berst ekki móti vindi, en ilmur 
góðra hugsana berst á móti öllum vindum. 

Sá ilmur, sem berst frá lótusblómi og sandalviði, nær skammt, 
en ilmur góðra hugsana nær himni Guðanna og hins æðsta. 

Því fólki, sem elur með sér góðar hugsanir, á einlægt hjarta og 
sanna þekkingu, getur Mara aldrei unnið mein. 

Eins og hvít lilja, sem grær á sorphaug veraldarinnar, 
skal nemandi hins sanna Búdda lifa í þessum heimi. 

Það eru ekki til neinar þjáningar fyrir þá, sem lokið hafa för 
sinni og varpað öllum áhyggjum fyrir borð. Þeir eru frjálsir og 
lausir úr öllum fjötrum. Þeir verða ekki gamlir í heimabyggð 
sinni. Eins og svanir, sem hverfa af tjörn sinni, yfirgefa þeir hús 
og heimili. Þeir safna ekki veraldarauði og lifa ekki eftir neinum 
viðurkenndnm reglum, en eiga sér hið sanna frelsi. Leiðir þeirra 
er jafn erfitt að skilja og fugla himinsins. Hugir þeirra eru eins og 
vel tamdir hestar, sem stjórnast eingöngu af taumum ökumanns- 
ins (sjálfsins). 

Lausir við hroka og lausir við hungur fylgja þeir köllun sinni 
og eru þolinmóðir eins og jörðin. Hugsun þeirra er hljóðlát, hóg- 
vær eru orð og verk þeirra, sem öðlazt hafa hina sönnu þekk- 
ingu. 

Eitt orð, sem gerir þann, er á hlýðir, hljóðan, er betra en þús- 
und ómerk orð. 

Betra en kvæði, sem gert er úr þúsund ómerkum orðum, er 
eitt orð, ef það gerir þann sem á hlýðir hljóðan. Þó höfð séu yfir 
hundrað kvæði gerð úr ómerkum orðum eru þau ekki eins góð 
og eitt orð hins sanna lögmáls. 

Meiri sigurvegari en sá, sem sigrað hefur þúsund menn þús- 
und sinnum, er sá, sem sigrað hef ur s jálfan sig. Að sigra sjálfan 
sig er meiri sigur en sigra heiminn. Betra er að sýna þeim, sem 
öðlazt hefur þekkingu, virðingu aðeins eina stund, en færa guð- 
unum fórnir í hundrað ár. 

Allt, sem fómað er í þessum heimi í hagsmunaskyni, er einskis \irði. 

Betra er að hafa lifað einn dag sem vitur og gjörhugull maður 
en lifa í hundrað ár í fáfræði og hégóma. 

Betra er að lifa einn virkan dag en eyða hundrað árum í leti 
og sinnuleysi. 

Betra er að lifa einn dag og skynja eilífðina en hundrað ár án 
andlegrar sjónar. 

Allir menn óttast refsingu. Allir menn óttast dauðann. Mundu, 
að þeir eru eins og þú. Taktu þess vegna ekki líf og vertu ekki 
valdur að dauða. Sá, sem leitar sinnar eigin hamingju, en refsar 
öðrum eða jaf nvel er valdur að dauða þeirra, sem einnig þrá ham- 
ingju, mun ekki f ínna neina hamingju eftir dauðann. 

Sá, sem leitar eigin hamingju og refsar eldci öðrum og er ekki 
valdur að drápi, mun finna hamingju eftir dauða sinn. 

Talaðu ekki hörkulega til nokkurs manns. Þeir, sem talað er 
til, munu svara þér í sömu mynt. Reið orð valda sársauka. Högg 
fyrir högg vinna þér mein. 

Ef þú svarar engu, ertu á réttri leið, því að reiðin er upprætt úr 
eðli þínu. 

Eins og smali, sem rekur fé til réttar, smala elli og dauði mann- 
fólkinu. 

Glópurinn veit ekki, hvenær hann hefur unnið ill verk, en ill- 
virki meingjörðamannsins brenna hann eins og eldur. 

Sá, sem veldur saklausu og meinlausu fólki þjáningu, mun 
loks reyna á sjálfum sér miklar þjáningar, missi, líkamsmeiðsli, 
þungbæra sorg eða hann missir vitið, ógæfu, sem kemur frá yf- 
irvöldunum, þunga ákæru, missi ættingja sinna eða eignatjón. 
Eldur mun brenna hús hans, og þegar líkamanum er eytt, gistir 
hann lága staði. 

Sá, sem grefur brunn, leiðir vatnið þangað, sem hann vill. Járn- 
smiðurinn hamrar örvar sínar og trésmiðurinn beygir við sinn. 

Þannig móta góðir menn sjálfa sig, ráða sjálfir framtíð sinni. 

Við höfum fundið hamingjuna. Við hötum ekki þá, sem hata 
okkur. Meðal manna, sem eru fullir haturshuga, dveljumst við 
lausir við hatur. 

Við höfum fundið hamingjuna. Lausir við ágirnd lifum við 
meðal hinna ágjörnu. 

Við höfum fundið hamingjuna. — Við köllum ekkert eign 
okkar, en eins og hinir björtu Guðir nærumst við á hamingj- 
unni. 

Góða menn má þekkja jafnvel úr fjarlægð eins og hinn hvíta 
tind jökulsins. 

Vondir menn eru eins og örvar, sem skotið er út í nóttina. 

Þann, sem kann að halda á taumum geðsmuna sinna, kalla ég 
hinn sanna ökumann. — Aðrir halda aðeins lausum taumi. 

Hann mun sigra reiði með góðvild. Hann mun sigra illt með 
góðu. Hann mun sigra ágirnd með örlæti og ósannindamann- 
inn með sannleika. Líkt og stríðsfíll, sem verður fyrir örvarskoti, 
lætnr vitur maður ekki á sig fá ásakanir manna, en svarar þeim 
með þögn. 

Maður er ekki lærður vegna þess, að hann tali mikið. Þann, 
sem er hófsamur, laus við hatur og ótta, hann köllum við lærð- 
an. 

Maður verður ekki brahmani (prestur) vegna hárf léttu sinnar, 
vegna ættar sinnar eða fæðingar. (Brahmanar tóku þennan titil 
að erfðum. Þeir eru æðsta stétt hins gamla indverska stéttaþjóð- 
félags, sem búddisminn er fyrsta uppreisnin gegn). — Aðeins 
sannleiki og réttlæti gerir manninn brahmana. Kallið hann ekki 
brahmana vegna uppruna hans eða móður. — I raun og veru er 

hann fullnr hroka og hann er auðugnr. — En fátækan mann, sem 
er laus ágirnd, hann kalla ég brahmana. 

Margir menn, sem hylja herðar sínar með hinu gula klæði, eru 
hvatvísir og ágjarnir. Slíkir menn fara til lágra staða vegna illra 
verka sinna. 

Maður er ekki mikill, vegna þess að hann treður aðra undir 
hæl sínum. 

Aðeins sá, sem hefur samúð með öllu sem lífsanda dregur, — 
aðeins sá einn er mikill. 

Meistari Búdda kennir, að hverjum manni sé í sjálfsvald sett að 
losna undan oki þjáninga og dauða og öðlast æðstu gæði mann- 
legs lífs, sem indversk heimspeki kallar nibbana á hinu gamla 
máli pali og nirvana á sanskrít. 

Þetta ástand, nirvana , hefur orðið heimspekingum óþrjótandi 
umræðuefni og hver heldur þar fram sinni skoðun. — Sá einn, 
sem þöglastur er og ófúsastur að ræða þennan djúpa leyndardóm, 
er sá, sem þekkti hann betur öðrum mönnum, sjálfur meist- 
arinn Búdda. Hann, sem sjálfúr lifði nirvana, skildi, að tilgangs- 
laust var að reyna að gefa blindum mönnum, sem aldrei höfðu 
séð neitt ljós, hugmyndir tun liti, - betra að reyna að kenna þeim, 
hvernig þeim var sjálf’um unnt að öðlast sýn. - En blindir menn 
. sættá sig ekki við að geta ekki þekkt heim sjónarinnar með nefi 
sínu og eyrum! 

Þegar menn heyra um eitthvað, sem liggur utan reynslu og 
skynjunar venjulegra manna, viðurkenna þeir ekki vanmátt sinn 
til að skilja hugmyndina réttilega, heldur viða þeir að sér reka úr 
fjörum fræða sinna og smíða úr honum hina nýju hugmynd 
sína,— nákvæmlega á sama hátt og sá, sem aldrei hefur notið 
sjónar, reynir með tón og snertingu að skapa sér hugmyndir um 
hvítt og blátt. 

Svo margt hefur nú verið skrifað um nirvana, að í leit okkar í 
gömlum bókum og nýjum getum við a. m. k. rekizt á tuttugu 
mismunandi hugmyndir eða kenningar um, hvað nirvana sé. 

En svo undarlegt sem það þó kann að virðast, hefur aðeins ein 
þessara hugmynda — sennilega sú íjarstæðasta — náð verulegri 
útbreiðslu á Vesturlöndum. 

Schopenhauer er sagður hafa lesið Upanishada - ekki á frum- 
málinu að vísu — heldur latneska þýðingu, sem gerð var eftir 
persneskri þýðingu úr frummálinu, sanskrít. — Þessi frægi og 
áhrifamikli heimspekingur miðlaði síðan öðrum þjóðum Vest- 
urlanda af nægtum þekkingar sinnar á indverskri heimspeki. — 
Schopenhauer skildist, að niravna þýddi dauði, útslokknun og 
endi allrar tilveru; að lífið væri þjáning, sem aðeins dauðinn væri 
lækning á. Og þennan dauða hélt Schopenhauer, að Indverjar 
kölluðu nirvana. 

Prófessor Oldenberg leyfir sér ekki að hafa aðra skoðun en 
hinn frægi heimspekingur nágrannalandsins. Rhys Davids er 
einnig sama sinnis. Hún segir m. a.: „Nirvana búddismans merk- 
ir einfaldlega dauði.“ — Og Dahlke tekur í sama streng: „Aðeins 
samkvæmt kenningu Búdda er lausnin undan þjáningunni nei- 
kvæð, en ekki jákvæð hugmynd í líki himneskrar dýrðar.“ 

Allir þessir víðþekktu fræðimenn Vesturlanda halda og hafa 
kennt öðrum að halda, að nirvana væri neikvæð hugmynd, sem 
þýddi útslokknun lífslampans og náttmyrkur og tóm dauðans. 

„I 5 að, sem ég er ekki, það, sem er ekki kenning mín, er ég 
ásakaður um,“ er haft eftir Gautama Búdda jafnvel meðan hann 
sjálfur lifði. Hvernig gat líka Búdda, sem sjálfur lifði nirvana 
þrjátíu og fimm ára að aldri og dvaldist eftir það 45 ár á jörðinni 
til að fræða menn um rétta breytni, sem leiddi til hinnar æðstu 
hamingju, — hvernig gat hann kennt, að nirvana merkti datiði? 

Ekki má þó halda, að allir fræðimenn Vesturlanda hafi gert 
sig seka um að endurtaka þennan einfálda skilning Schopen- 
hauers. 

Max Múller segir t. d. eftir kerfisbundna rannsókn og ná- 

kvæma leit í fornum bókum, sem fjalla um kenninguna um 
nirvana: „Þar er ekki að finna eina einustu setningu, sem rétt- 
lætir þá kenningu, að nirvana þýði dauði.“ — Og undir það taka 
þeir indverskir fræðimenn, sem handgengnastir eru þessum 
fræðum. 

Búdda kennir, að hin lægri tilvera líði undir lok og hverfi 
mönnum, þegar nirvana er skynjað. Sá heimur, sem þeim opn- 
ast, er að vísu hinn gamli heimur, en séður í nýju ljósi, — heimur, 
sem skynsemi manna fær ekki skilið fyrr en innsæi mannsins 
hefur náð fuilum þroska. Þannig er nirvana hvarf hinnar lægri 
náttúru og birting annarrar og hærri, líkt og stjörnur, sem virð- 
ast hverfa, þegar nóttinni lýkur og nýr dagur rennur. 

Stjörnurnar hverfa ekki í raun og veru, þegarsólin kemur upp, 
— við sjáum þær aðeins ekki lengur, vegna þess að annað Ijós 
verður þeim bjartara. 

Á sama hátt hverfur veröldin ekki heldur í raun og veru — hún 
breytist aðeins í vitund þess manns, sem lifir nirvana. — Hann 
skynjar þá hið sanna eðli tilverunnar og líísviðhorf hans er eilíf- 
lega breytt. En þó að Búdda á sama hátt og Upanishadar vari 
menn við þeirri villu að reyna að lýsa nirvana, hafa margir gerzt 
brotlegir við það boðorð. — Öldungurinn Nagasena segir t. d. 
nm nirvana: „Þar hefur maðnrinn engar þarfir meir, heldur eng- 
a r langanir. Þar vaxa blóm hreinleikans og hins sanna lífsskiln- 
ings. Nirvana líkt og fæða viðheldur lífinu og bindur enda á 
hrörnun og dauða. Líkt og fæða eykur það styrk manna, og eins 
og fæða er lind fegurðarinnar, eins er nirvana lind hinnar him- 
nesku fegurðar. Nirvana er óskapað eins og rúmið og eins og það 
hvorki eldist né deyr, hverfur né endurfæðist. Nirvana er heim- 
urinn í sinni fullkomnustu mynd. Líkt og óskatréð uppfyllir það 
allar óskir manna. Það vekur gleði og er fullt birtu.“ 

Þannig lítur öldungurinn Nagasena á nirvana. I hans augum 

er það ekki útslokknun eða dauði, heldur hið fullkomnasta stig 
mennskrar tilveru. I Búddaghosa er nirvana á sama hátt lýst sem 
raunverulegri tilveru. Þar er aðeins bundinn endi á hatur, ótta, 
reiði og aðrar lægri hvatir manna og langanir, þar sem langanir 
eru til aðeins þar, sem menn eiga óuppf}dltar óskir. — En nirvana 
verður aðeins lýst með neikvæðum setningum. Það er ekki þetta. 
Það er ekki hitt. 

I Sarvastivadin er nirvana talið hámark mannlegrar tilveru, 
þar sem maðurinn hefur náð fullkomnun oger laus undan löst- 
um og þjáningum og allar þrár manna eru uppfylltar. 

Sarvastivadin fjallar um hin þrjú algildu sannindi (asamskrita 
dharma), sem eru sögð kjarni nirvana og verða aldrei sögð með 
orðum, þar sem orð geta aðeins lýst hinu takmarkaða, en ekki 
hinu algilda. Þessi þrjú sannindi eru sögð mynda þríhyrning 
hins raunverulega. Þau verða aðeins skynjuð með innsæi. 

Af þessum orsökum geta hugmyndir heimspekinganna aldrei 
gefið mönnum raunhæfan skilning á nirvana, því að þar verður 
að sögn hver að sjá með nýrri vitund. Þangað til verða mönnum 
hlið hins dýpsta leyndardóms Iokuð — og tilraun skynseminnar 
til að takmarka hið ótakmarkanlega, getur aldrei komið í stað 
sannrar þekkingar. 

Loks skal hér tilfærður kafli tekinn upp úr Lankavatara Sutra, 
og er hann af ýmsum mönnum á Austurlöndum talinn það 
bezta, sem um nirvana hefur verið skrifað. 

Þá sagði Mahamati við meistarann Búdda: — „Seg þíi okkur, 
— hvað er nirvana?“ 

Og Búdda svaraði: „Mahamati, orðið nirvana er notað í mörg- 
um mismunandi merkingnm af ólíkum mönnum. Þessum 
mönnum má skipta í fjóra flokka. Fyrst eru þeir, sem þjást og 
óttast þjáninguna, og leita því nirvana. Þá eru til heimspekingar. 

sem reyna að skilgreina nirvana. í þriðja lagi er til viss tegund 
nemenda, sem hugsa um nirvana í sambandi við sína eigin sálu- 
hjálp. — Og loks eru búddarnir og það, sem þeir kalla nirvana. 

Þeir, sem þjást og óttast þjáninguna, hugsa um nirvana sem 
undankomu og endurgjald. Þeir ímynda sér, að nirvana sé sama 
og eyðing skynfæranna og hugans. — Þeir vita ekki, að hugurinn 
í sinni víðtækustu merkingu og nirvana er eitt — og að þessa ver- 
öld lífs og dauða er því ekki hægt að greina frá nirvana. Þessar 
fáfróðu sálir tala um mismunandi leiðir til frelsunar í stað þess 
að hugleiða hið ótakmarkaða eðli nirvana. Þeir þekkja ekki eða 
vil ja ekki þekkja kenningar búddanna (Gautama Búdda er sagð- 
ur hinn 8. búdda) og halda sér því fast við þá hugmynd, að nirv- 
ana sé utan þess, er séð verður með huganum, - og halda þannig 
í blindni áfram að hringsnúast með hjóli lífs ogdauða. 

Hinar margvíslegu hugmyndir heimspekinganna um nirvana 
eiga sér í raun og veru engan stað í veruleikanum. — Sumir heim- 
spekingar halda, að nirvana verði fundið, þegar hugarstarfsem- 
inni lýkur, vegna þess að þau öfl, sem byggja upp einstaklings- 
eðlið og veröld þess, hætti starfsemi sinni þar með, — eða að nirv- 
anaverði fundið, efmenn afneiti veröldinni og fallvaltleik henn- 
ar. Sumir haida, að nirvana sé ástand án allrar vitundar um 
fortíð og nútíð, líkt og þegar lampi þornar, eða þegar sæði er 
brennt, eða þegar eldur slokknar, vegna þess að eldsneytið þrýt- 
ur. Þetta er skýrt af heimspekingunum sem endir allrar sund- 
urgreiningar. — En þetta er ekki nirvana, því að nirvana er ekki 
dauði eða tóm. 

Og enn eru heimspekingar, sem útskýra sáluhjálp líkt og hún 
væri aðeins fólgin í að stöðva sundurgreiningu hugans — eins og 
vindur, sem hættir að blása — eða eins og þegar menn með sjálfs- 
tamningu hætta að greina milli þekkjandans og hins þekkta — 
eða losa sig við hugmyndina um varanleika og fallvaltleika eða 

kasta fyrir borð hugmyndum sínum um gott og illt eða sigra 
girndir sínar með þekkingu. — I þeirra augum er nirvana sálu- 
hjálp. 

Sumir, sem sjá þjáninguna í heimi formsins, óttast hugmynd- 
ina um form og leita því hamingju í heimi formleysunnar. — 
Sumir segja, að með því að kanna eðli einstaklinga og lífsins í 
heild sinni megi glögglega sjá, að engin eyðing sé til og að allt í 
tilverunni sé eilíft. — Og þessa eilífð kalla þeir nirvana. — Aðrir 
sjá eilífðina í þeirri hugmynd um nirvana, að það sé samruni ein- 
staklingssálarinnar við heimssálina. — Enn aðrir skoða'alla hluti 
sem kraftbirtingu þess guðdóms, sem allt snýr til að lokum. 
Sumir halda, að tilveran sé í eðli sínu tvennt, efni og andi, sem 
verki hvort á annað, og til þessara tengsla eigi allir hlutir rót sína 
að rekja. Sumir halda, að veröldin skapist af lögmáli orsaka og 
afleiðinga og engin önnur rök séu þar nauðsynleg. Aðrir halda, 
að Ishwara (Guð) skapi alla hluti að vild sinni. 

Með því að binda sig við allar þessar heimskulegu hugmyndir 
losna þeir aldrei af svefnmóki sínu, og þeir halda svo, að þetta 
svefnmók sé nirvana. 

Þá eru þeir, sem halda, að nirvana sé sá heimur, þar sem hinn 
innri maður ræður ríkjum óhindraður af öllum og öllu öðru. — 
Og þar ríki hann eins og marglitt stél páfuglsins eða þúsundflata 
kristall — eða broddur þistilsins. Sumir segja, að Veran sé nirv- 
ana. Aðrir segja, að Ekki-Veran sé nirvana. Og enn eru aðrir 
þeirrar skoðunar, að ekki sé rétt að greina milli nirvana og tilver- 
unnar. Sumir halda, að tíminn sé hinn mikli skapari, og að eins 
og upphaf heimsins sé háð tímanum, halda þeir, að nir\ r ana sé 
tíminn. Sumir halda, að nirvana birtist, þegar allir hafi tileinkað 
sér hin tuttugu og fimm sannindi eða þegar kóngurinn tekur að 
ástunda hinar sex dyggðir. — Og til eru kennimenn, sem hyggja 
að nirvana sé að komast til paradísar. 

Þessi sj ónarmið, sem hægt er að flnna misjafnlega vel túlkuð 
hjá heimspekingunum, eru ekki í samræmi við rökrétta hugsun, 
og vitrir menn geta ekki aðhyllzt þau. 

Þeim er öllum sameiginlegt að líta á nirvana í einhvers konar 
orsakasamhengi við heim sinnar veraldlegu reynslu. Heimspek- 
ingarnir smíða sér líkneski af nirvana úr takmörkunum sínum. 
En þar, sem ekkert upphaf er til og ekki heldur neinn endir — 
hvernig getur þar verið um nokkrar takmarkanir að ræða? Hver 
heimspekingur, sem treystir sinni eigin fræðibók og sækir þang- 
að skilning sinn, syndgar gegn sannleikanum, því að sannleik- 
urinn er ekki þar sem hann heldur. 

Með öllu þessu raskar hann aðeins sálarró sinni — og þar sem 
hann getur ekki fundið nirvana með heimspekilegum heilabrot- 
um, verður hugur hans enn ruglaðri, og því ruglaðri, sem hann 
verður sjálfur, þeim mun ruglaðri gerir hann aðra menn. 

Hvað viðvíkur hugmyndum þeirra nemenda og meistara, sem 
halda sér fast við, að nirvana sé hinn innri maður þeirra og reyna 
að finna hann með því að einangra sig frá umheiminum, er hug- 
mynd þeirra sú, að nirvana sé eilíf dýrð líkt og sú hugljómun, 
sem nefnd er samadhi.— En hún er fyrir þá eina, — ekki með- 
bræður þeirra. Þeir sjá, að heimurinn er skapaður af hnganum og 
að allar hugmyndir eru starfsemi hans. Þess vegna höggva þeir á 
bönd sín við samfélagið og iðka margs konar andlegar íþróttir og 
leita í einveru sinni sjálfþekkingar — hins æðsta vísdóms. Þeir 
komast upp á hið sjötta stig og ná samadhi. En þar sem þeir eru 
ekki lausir við eigingirni, nær hugarfársbreytingin ekki til hins 
dýpsta eðlis og þess vegna verða þeir ekki óháðir hugarstarfsem- 
inni og eru enn á valdi þeirra afla, sem skapa hugsanavenjur. 
Með því að halda sér fást við samadhi fara þeir til síns nirvana. 
En það er ekki nirvana búddanna. Þeir hafa fallið í strauminn og 
verða fyrr eða síðar að snúa við til veraldar lífs og dauða. 

Þá sagði Mahamati við meistarann Búdda: „Þegar bodhisatt- 
var (vcrðandi Búdda) fórna sinni eigin hamingju til að hjálpa 
öðrum, verða þeir eitt með öllu, sem Iífsanda dregur. Þeir geta 
sjálfir verið hreinir, en hið illa er enn við líði í öðrum mönnum.“ 

— „Seg oss, Búdda, hvaða vissu fá þá bodhisattvar fyrir nirvana. 

— Og hvað er þeirra nirvana?” 

Búdda svaraði: „Mahamati, sú sönnun er ekki stærðfræðilegs 
eða rökfræáilegs eðlis. Þeim er ekki gefin fullvissa hugans, held- 
ur fullvissa hjartans. Sú fullvissa kemur, þegar innsæi opnast 
með því að ryðja hindrunum hvatanna úr vegi, yfirstíga hindr- 
anir þekkingarinnar með því að gera hana sanna og leysa upp 
sérhyggju einstaklingseðlisins. Þegar hin dauðlega vitund hættir 
sundurgreiningu sinni, slokknar lífsþorstinn, kynhvötin hverfur, 
fróðleiksþorstinn er ekki lengur til, ekki heldur eilífðarþráin. 
Þegar þessi fjórfaldi þorsti slokknar, deyr máttur vanans til að 
endurnýja sig, — og þegar þessi máttur vanans er brotinn á bak 
aftur, hverfa rúnir lasta og þjáninga af andliti lífsins. Bodhisatt- 
vann öðlast þá sjálfsþekkingu, en hún er sú sönnun, sem hjart- 
anu er gefin.“ 

Til eru bodhisattvar hér og í öðrum heimum, sem af einlægni 
helga sig köllun sinni, en geta þó ekki gleymt dýrð samadhi og 
frið nirvana — sjálfum sér til handa. Kenningin um hið algerða 
nirvana er því birt samkvæmt leyndri ráðstöfun, vegna þeirra, 
sem ennþá binda sig við hugmyndina um nirvana — aðeins handa 
sjálfum sér, svo að þeir fyllist löngun til að einbeita sér að þróun 
lífsins og frelsun allra lifandi vera. Heimsfræðarar boða ákveðn- 
ar kenningar um nirvana í samræmi við þær aðstæður, sem fyrir 
hendi eru á hverjum tíma og uppörva með þeim hina hugdeigu 
og eigingjörnu. Til þess að snúa hugsunum þeirra frá þeim sjálf- 
um og til að hvetja þá til dýpri samúðar og einlægari fyrirhyggju 
fyrir öðrum er þeim gefin fiamtíðarfyrirheit af mannkynsfræð- 

urunum, en ekki af búddum sannleikans (Dharmata Búdda). 

Þau lög, sem eru hin æðsta vizka, drottna í ríki Dharmata 
Búdda. Bodhisattvum á sjöunda og áttunda stigi veitir Dhar- 
mata Búdda yfirskilvitlegan skilning og þeim er sýnd leiðin, sem 
þeir eiga að fylgja. Eftir hina óskiljanlegu ummyndun vilja og 
persónuleika bodhisattvans, öðlast hann fullkomna þekkingu á 
hinum aeðsta vísdómi. Hann lifir þá ekki lengur sjálfum sér, en 
það liX sem hann lifir eftir það, er líf búddans, alheimslegt líf 
eins og það birtist honum eftir ummyndunina. I Ijósi þessa æðsta 
vísdóms sér bodhisattvann, að fyrir hinn sanna búdda er ekkert 
nirvana til. 

„Dauði“ búddans, sem kallaður er hinn voldugi Paranirvana, 
er raunar hvorki eyðing né dauði. Ef svo væri, fylgdi honum ný 
feðing og áframhaldandi hringrás endurfæðinganna. Ef um eyð- 
ingu væri að ræða, væri sú eyðing í sjálfu sér verknaður, sem ein- 
hver afleiðing hlyti að fylgja — en svo er ekki, Hvorki er þetta 
„dauði“ né lausn né eitthvað, sem maður öðlast — og þá næst 
þetta stig ekki fyrirhafnarlaust. Hann hefur enga sérstaka þýð- 
ingu og er ekki heldur þýðingarlaus — en fyrir búddana er ekkert 
nirvana til. 

Nirvana búddanna er þar, sem það er viðurkennt, að ekkert sé 
til nema það, sem andinn sér sjálfur. Nirvana er þar, sem menn 
skilja eðli tilverunnar og segja skilið við tvíhyggju skynseminnar. 
Nirvana er þar, sem hugarstarfsemin með allri sinni sundurgrein- 
ingu, ófrelsi, græðgi og eigingirni hefur endanlega orðið að þoka. 
Nirvana er þar, sem rökfræðin er orðin haldlaus og ónóg og ekki 
lengur notuð. Þar sem menn láta sér jafnvel á sama standa um 
hugmyndina um sannleikann, vegna þess að hún veldur aðeins 
ruglingi. Þar sem menn hafa sagt skilið við hinar f jórar staðhæf- 
ingar og sjá með innsæi sínu beint inn í hús raunveruleikans. 
Nirvana er þar sem hinar tvöfóldu ástríður hafa fjarað út, þar 


127 



Saga heimspekbmar 


sem hinum tvöföldu hindrunum er rutt úr vegi og hin tvöfalda 
óeigingirni er af alhug viðurkennd. Nirvana er þar, sem um- 
myndunin hefur náð dýpstu eðlisrótum mannsins og veitt hon- 
um fullan skilning á sjálfum sér og lífinu. Þetta er nirvana búdd- 
anna. 

í nirvana fer bodhisattvann upp stig af stigi. Með hjálp búdd- 
anna nær bodhisattvann þar dýrð samadhis. Nirvana er þar, sem 
samúðin með öðrum er sterkari en hugsunin um sjálfan sig. 
Nirvana er þar, sem stigi búddans er loks náð. 

Nirvana er ríki Dharmata Búdda. Nirvana er þar, sem hin 
œðsta vizka birtistsem kœrleikur, sem nar til alb. Nirvana erþar, 
sem kœrleikurinn birtist sem hin œðsta vizka, sem nœr til alls og 
upplýsir allt. 

Þetta er hið sanna nirvana. 

T i 1 eru tveir hópar manna, sem fá ekki „haldið inn í“ nirvana. 
I fyrsta lagi þeir, sem hafa yfirgefið hugsjón bodhisattvans og 
segja, að hún sé ekki í samræmi við ritninguna og lagabókina — 
og leiði ekki heldur til sáluhjálpar. I öðru lagi eru það einnig 
hinir sönnu bodhisattvar, sem vegna hins forna eiðs síns, sem 
nnninn var vegna umhyggju þeirra fyrir velferð annarra, segja 
sem svo: „Meðan til eru menn, sem geta ekki öðlazt nirvana 
vegna vanþroska síns, stend ég einnig fyrir utan.“ Þannig eru 
þeir af frjálsum vilja utan nirvana. Það er ekki vilji búddanna, að 
nokkur standi í myrkrinu fyrir utan. Sá dagur mun koma, að 
hver og einn mun með hjálp þeirra ljúka þróun sinni og komast 
upp á stig nirvana. — En ef þeir aðeins gætu skilið það, þá eru 
þeir nú þegar í nirvana búddanna, því að í hinum innsta veru- 
leika hafa allir hlutir frá upphafi verið í nirvana.“ 

Bagavad Gita er vinsælasta bók hindúismans. Fyrr á öldum var 
hún vel þekkt í austri, einkum í Kína og Japan, og á síðari öld- 
um hefur hún verið þýdd á flestar tungur Vesturlanda. I Eng- 
landi kallar Aldous Huxley þessa bók t. d. eitt hinna beztu rita, 
sem skrifuð hafa verið um heimspeki. — Og í Þýzkalandi gerði J. 
W. Haner hana helzta rit „hinnar þýzku trúar“. (J. W. Haner 
tekur liana í bókstaflegri merkingu). 

Höfund bókarinnar þekkjum við ekki. Eins og flestir aðrir 
rithöfundar indverskir lætur hann ekki nafns síns getið. I ýms- 
um bókum er okkur sagt, að höfundur hennar sé Sri Vyasa (sri 
merkir herra). En á Indlandi hafa verið jafnmargir „vyasar“ og 
skrifarar á Islandi, þeir er afrituðu og umsömdu fornar bækur. 
Sanskrítarorðið vyasa og skrifari í þessari merkingu þýða hið 
sama. Vyasa er aðeins titill, sem mörgum fræðaþul var gefinn. 

Um aldur bókarinnar vita menn ekki heldur með vissu. Sú 
skoðun hefur þó orðið ofan á, að bókin í sinni upprunalegu 
mynd sé frá 5. öld fyrir Krists burð. 

Bókin Bagavad Gita er aðeins einn kafli úr lengsta kvæði, sem 
ort hefur verið, — kvæðinu Mahabarata. Kvæðið fjallar um stríð 
milli tveggja flokka sömu konungsættar, Kuruga og Pandava, 
sem báðir berjast til valda. Foringi Pandava nefnist Arjuna. I 
þessum kafla kvæðisins, sem nefndur er Bagavad Gita, hefur 
skáldið látið Guðinn Krisna stíga niður til jarðarinnar og ræða 
við manninn í líki hins verðandi konungs, Arjuna, um höf- 
uðvandamál og rök mannlegrar tilveru. Þessar viðræður Krisna 

og Arjuna verða síðar sjálfstæð bók. Enn í dag er hún talin merk- 
ust bóka meðai hindúa og er þar aimennt iitin sömu augum og 
kristnir menn líta heilaga ritningu. 

Bagavad Gita er samin á stormatímum, þar sem margir vindar 
blása úr ýmsum áttum. Höfundur hennar er opinn fyrir öllum 
veðrum og leitast við að sameina margar lífsstefnur og fullnægja 
á þann hátt þörf aldarinnar til einingar. Höfundinum hefur tek- 
izt meistaralega vel að sameina hin mörgu sjónarmið, sem uppi 
voru á hans tíð. I Bagavad Gita finnur trúmaðurinn bakti, alþýða 
manna persónulegan Guð, þjóðhöfðingjar og stríðsmenn heim- 
spekilega réttlætingu fyrir styrjöldum og vígaferlum, — ef barizt 
er gegn „hinu illa“. — Og heimspekingurinn, sem skilur hina 
táknrænu merkingu þessarar bókar, finnur í henni fullkomnun 
þeirrar heimspeki, sem hún þiggur að láni frá Vedabókum, up- 
anishödum, yoga-heimspeki, Kapila og Búdda. 

Meðal ófulíkominna manna er fúllkomnunin sjaldan vinsæl- 
ust. Vinsældir Bagavad Gita byggjast bæði á reisn hennar og því 
sem lægra ber, bæði á háum hugsjónum hennar og kenningum, 
sem nær eru jörðinni og veraldarhöfðingjum og alþýðu manna 
kærari en boðorð hinna féu stóru. 

Bagavad Gita hefst á því, að báðir flokkar hafa fylkt liði á víg- 
vellinum albúnir til orrustu. Arjuna stendur í hervagni sínum og 
lítur yfir lið fjandmanna sinna — og frænda. Sú tilfinning, að 
innan stundar hl jóti hann að eiga orrustu við þessa ættingja sína 
og úthella blóði þeirra, varð honum óbærileg. - Hann hvarf inn 
í hervagn sinn og lagðist þar niður. — Vagnstjóri hans, sem var 
enginn annar en Guðinn Krisna, kom þar til hans til að hvetja 
hann til að láta ekki bugast, heldur rísa á fætur og berjast. — En 
Arjuna lætur ekki huggast. — „Hvernig getum við, ó Madhava 
(Krisna),“ spyr hann, „öðlazt hamingju með því að drepa okkar 
eigin frændur?“ Arjuna fýsir ekki að vega þessa hermenn, sem 

fylkja liði gegn honum — jafnvel ekki þó að þeir ráðist að hon- 
um. 

Til þess að afhjúpa þessa „villu“ Arjuna þarf Guðinn Krisna á 
djúpstæðustu rökum upanishadanna og yoga-heimspekinnar að 
halda. — „Hið óraunverulega er ekki til,“ sagði hann við Arjuna, 
„og hinu raunverulega verður ekki eytt... Sá, sem heldur, að sjálf 
mannsins taki þátt í vígum hans eða að sjálfið verði vegið, þekk- 
ir ekki sannleikann ... Sjálfið hvorki vegur né verður vegið. — 
Sjálfið fæðist aldrei og deyr aldrei. . . Því verður aldrei eytt, þó 
að líkamanum verði tortímt... Það verður ekki vegið með sverði, 
né brennt í eldi, né drekkt í vatni.“ 

Þennan vísdóm um ódauðleika sjálfsins höfðu upanishadar 
og Patanjali kennt og notað hann til að hvetja menn til að vanda 
sem mest breytni sína, m. a. með því að tortíma aldrei lífi nokk- 
urs manns — eða jafnvel dýrs, og þola heldur óréttlæti en talca 
þátt í vígaferlum, því að dauða sinn þyrftu menn ekki að óttast 
— aðeins afleiðingar rangrar breytni. 

Þennan sama vísdóm virðist höfundur Bagavad Gita nota til 
að sanna, „að fyrir hermann sé ekkert hærra til en réttlátt 
stríð“. 

Og Guðinn Krisna slær einnig á strengi hégómadýrðarinnar í 
hvatningu sinni til Arjuna. „Þessir hraustu hermenn munu 
halda, að þú hafir flúið úr orrustunni sakir hræðslu ... Óvinir 
þínir munu fara um þig smánarlegum orðum og ásaka þig um 
hugleysi. — Og hvað er til verra en það?“ — Þá eggjan stenzt stríðs- 
maðurinn Arjuna ekki. — Hann lætur sannfærast og fer í stríðið 
■ ■ ■ 

Hér fjallar höfundur Bagavad Gita um eitt af mestu vanda- 
málum siðfræðinnar. Niðurstaða hans virðist andstæð öllum 
anda indverslcrar heimspeki. Indverskir heimspekingar fyrir 
hans dag og raunar eftir hans dag líka hafa næstum allir boðað 

kenninguna um friðhelgi lífsins og talið mannvíg hinar mestu 
yfirsjónir, sem mannleg fáfræði gerir sig seka um. Þeir hafa á 
sama hátt og Kristur boðað, að meingjörðir væru aldrei réttlæt- 
anlegar, ekki einu sinni gagnvart meingjörðamönnum. Þessi 
kenning um friðhelgi mannlífsins hefur þó sérstaklega verið litin 
hornauga af þjóðhöfðingjum og herkonungum, sem jafnan hafa 
staðið í styrjöldum og vígaferlum. Indverskir konungar áttu, eins 
og títt var um þjóðhöfðingja, í endaiausum erjum og styrjöld- 
um. Þessir sömu konungar töldu sig samt vel mennta og vitra og 
höfðu heimspeki og andlegan vísdóm í hávegum. Þeim þótti 
jafnan sómi að því að hafa fræga heimspekinga við hirð sína. Og 
þeir heimspekingar, sem framgjarnir voru og fysti í fé og frama, 
sáu, að hylli konunga var bezta tryggingin fyrir hvort tveggja. 
Við þekkjum ekki höfund Bagavad Gita og vitum eidci, hvort 
nokkurt samband hefur verið á milii þessara gagnkvæmu hags- 
muna, hvað hann snertir. Hitt er ljóst, að þessi kenning um rétt- 
lætingu stríðsins hefur verið herkonungum einkar kær og hún 
hiaut nafnið „hinn konunglegi vísdómur“. Bæði Búdda og Krist- 
ur sögðu mönnum að svara ekki árás meingjörðamannsins og 
gjalda iilt með góðu. En þessi kenning, sem boðuð er af heims- 
fræðurunum, á sér óvíða húsaskjói á þessari jörð. Hún hefur 
aldrei verið viðurkennd í borgaralegum lögum nokkurs þjóð- 
félags og hefur ailtaf verið mönnum þyrnir í augum. — Saga er 
sögð um ungiing nokkurn, er hlýddi á tal Gautama Búdda um 
rétta breytni og hvernig menn skyldu gjalda illt með góðu. Ungl- 
ingnum fannst eins og mörgum fleiri, að þessi kenning væri 
hreinasta fjarscæða og óframkvæmanieg í dagiegu iífi. Hann 
liugsaði með sjálfum sér: Ef ég nú fer á fund Gautama og geri 
honum t. d. einhvern óleik, ja, þá verður Búdda að gera mér eitt- 
hvað gott í staðinn — eða þá að hann verður að hafna sinni eigin 
kenningu! 

Því meir sem unglingurinn hugleiddi þetta, þeim mun snjall- 
ari þótti honum hugmynd sín. Loks stóðst hann ekki mátið 
lengur og fór á fund Búdda. Þegar þangað var komið, jós strákur 
úr sér skömmunum og viðhafði ljótan munnsöfnuð um meist- 
arann. 

Gautama brosti að villu unglingsins og spurði hógværlega: 
„Sonur minn, ef maður neitar að þiggja gjöf, hver á þá gjöfina?” 
„Gefandinn," viðurkenndi unglingurinn. „Sonur minn,“ sagði 
Gautama. „Þú færir mér þín misvitru orð að gjöf, en ég veiti 
henni ekki viðtöku. — Hún er því þín eign. En er hún góð eign?“ 
Unglingurinn var þagnaður, en meistarinn hélt áfram: „Eins og 
bergmál fylgir hljóði og kuggi fylgir manni, fylgir þjáningin ill- 
um orðum og verkum. Sá, sem viðhefur ill orð, líkist manni, 
sem lítur upp og skyrpir á himininn. Það skaðar himininn ekki 
neitt, en fellur niður á hans eigið andlit.“ 

En hvernig stendur þá á því, að höfundur þessarar helgu bók- 
ar, Bagavad Gita, leggur blessun sína yfir „réttlátt stríð“, sem 
beint er gegn „hinu illa“? Höfundurinn veit fullvel, að allir þjóð- 
höfðingjar telja sig berjast gegn „hinu illa“. — Hvað lærdóm og 
leikni í röklist snertir stendur þetta skáld ekki að baki neinum 
öðrum indverskum höfundi. Hann þekkir niðurstöður upanis- 
hadanna, Patanjali og Búdda. Hvers vegna gengur hann gegn 
þessum lærifeðrum sínum? Sjálfur mundi hann sennilega svara: 
„Hvergi hef ég á móti þessum meisturum gengið. Herkonungar 
og alþýða haf a aðeins misskilið verk mitt.“ — Og heimspekingar 
og djúphyggjumenn eru á sama máli. Þeir skildu táknmálið og 
vissu, að orrustan var ekki venjuleg orrusta, heldur þroskabarátta 
mannsandans. Þeir sáu ljóslega, að Guðinn Krisna var aðeins 
tákn sjálfsins, atman, hins eilífa eðlis mannsins. Þeir vissu, að 
stríðsmaðurinn Arjuna merkti manninn, sem verður að sigra 
hina lægri náttúru sína, illar tilhneigingar og illar hvatir, að ör- 


133 



Saga heimspekinnar 

vænting Arjuna í byrjun stríðsins táknar ástand, sem djúphyggju- 
menn eru vanir að kalla svartnætti sálarinnar. Það ástand er tal- 
ið nauðsynlegur undanfari andlegs vaxtar. — Þeir skildu, að bar- 
áttuvöllurinn táknar mannssálina, þar sem æðri og lægri öfl tak- 
ast á, unz sigur hins innri manns (atma, krisna) er unninn og 
ríki hans endurheimt; að fylkingar f jandmannanna og „frænd- 
anna“, sem berjast átti gegn og fella, voru lestir manna eins og 
reiði, öfund, ótti, hroki, hefnigirni, fáfræði, græðgi, illgirni og 
annað fylgilið hinnar lægri náttúru. 

En þetta skiidu ekki allir eins og heimspekingarnir. — Herkon- 
ungar, sem háðu stríð og alþýða manna, sem notuð var til leiks- 
ins, tók efni þessa kvæðis í bókstaflegri merkingu, sem eðlilegt 
má teljast — og skáldinu sjálfu hefur eflaust verið ljóst. Allt þetta 
virðist með ráði gert og skáldinu tekst hér betur en nokkrum 
öðrum manni að þjóna tveim herrum og hlýtur fyrir jafnt virð- 
ingu herkonunga og heimspekinga! 

Boðorðið um að beita aldrei valdi og valda hvorki manni né 
dýri þjáningu er boðorð himnaríkis, en ekki jarðarinnar enn 
sem komið er. Það er að finna í breytni fárra manna. Venjuleg- 
um mönnum fínnst það óframkvæmanlegt, og þeir, sem reyna 
það á þjóðfélagslegum vettvangi, líkt og Mahatma Gandhi, týna 
engu fyrir nema líflnu. 

Auga fyrir auga og tönn fyrir tönn er boðorð jarðarinnar og 
konunga hennar. 

Þessi tvö boðorð verða aldrei samrýmd. Annað kennir mönn- 
um veg friðar og lífshamingju þessa heims og annars. Hitt er 
vegur stríðs og þjáninga, og þær öldur er erfitt að lægja. 

Önnur ástæða fyrir hinni miklu útbreiðslu og vinsældum 
Bagavad Gita er kenning hennar um persónulegan Guð, Krisna. 
— Guð heimspekinganna var án allra takniarkana og ofar mann- 
legri skynsemi. Sá Guð var of stór og of fjarlægur allri alþýðu 

manna. Heimspekingarnir reyndu að þekkja þennan Guð með 
því að þroska með sér innsæi, sem þeir töldu að væri ofar skyn- 
seminni. 

Auðugir menn reyndu að nálgast þennan guðdóm með dýr- 
um fórnfæringum. Með því t. d. að blóta hundrað hestum eða 
hella þúsund lítrum af mjólk yfir höfuð einhvers goðaiíkneskis. 
— Alþýða manna hafði ekki efni á slíkum fórnum og hin sanna 
heimspeki var farra manna eign. 

Bagavad Gita boðaði mönnnm Guð kærleikans, sem hver 
maður gat nálgazt með einfaldleika, hreinu hjarta og trúartil- 
beiðslu. Krisna opinberar Arjuna þessa hlið guðdómsins og segir: 
„Hvorki með Vedabókum né meinlætalifnaði né með ölmusu- 
gjöfum eða fórnum geta menn séð mig eins og þú hefur séð 

- ÍC 

mig. 

Þessi leið til Guðs, leið trúarinnar, var öllum mönnum fær, 
einnig hinum snauðu og þeim, sem þekktu ekki Vedabækur og 
yoga-heimspeki. „Þeir þekkja yoga bezt, sem trúna hafa og láta 
ekki af að tilbiðja mig,“ segir Krisna við Arjuna. „Þá, sem stað- 
fastir eru í trii sinni á mig . . . dreg ég innan stundar upp úr 
djúpum dauðans og endurfæðinganna. .. . Kærir eru mér þeir, 
sem ala ekki hatur til nokkurs manns. Þeir, sem eru öllum vel- 
viljaðir og góðgjarnir, þeir, sem lausir eru við ágirnd og eigingirni, 
þeir, sem eru hógværir í gleði og sorgum, og þeir, sem kunna að 
fyrirgefa ...“ 

Þessi boðskapur Bagavad Gita um Guð kærleikans, hefur 
komið mörgum fræðimönnum á Vesturlöndum til að halda, að 
hér sé um áhrif frá kristinni trú að ræða, að Guðinn Krisna sé 
enginn annar en Kristur. — Meðal þessara frasðimanna er próf- 
essor Hopkins einna þekktastur. Hann segir svo: „Svo gagngjör 
er breytingin og svo náin eru tengslin milli Krisnaisma (Hopk- 
ins telur kenningu Gita Krisnaisma) og kristindóms á hinum 

íyrstu öldum kristninnar, að það eru engar skýjaborgir, heldur 
sagnfræðilega heilbrigð niðurstaða að álíta, að sennilega hafi 
hindúar í raun og sannleika með þessari trú sinni á madonnu og 
barn, tilbeðið óafvitandi Kristsbarnið í meir en þúsund ár.“ 

Hér hefur prófessor Hopkins í huga þá staðreynd, að Guðinn 
Krisna birtist sem barn á sama hátt og Kristur og elst upp með 
alþýðufólki. Fæðingardagur Krisna (á sama átt og Krists) er einnig 
mesta hátíð Indverja. 

Á klettaveggjum hellismusteris Elluara er einnig að finna mynd 
af móður Guðs, sem heldur á barni sínu í örmum sér líkt og á 
madonnumyndum í kristnum sið. Sú mynd er frá 8. öld eftir Krists 
burð. 

Þessir fræðimenn benda einnig á, að á fyrstu öldum kristniimar 
hafi samgöngur verið greiðar milli Grikklands, Egyptalands og 
Indlands. — Postulinn Tómas er m. a. sagður hafá flutzt þangað 
sem trúboði. Hann var veginn á fjallahæðum nokkrum skammt 
fyrir sunnan Madras. Þær hæðir eru síðan við hann kenndar. Trú- 
flokkur hans er enn við lýði á Suður-Indlandi og er nefndur 
„kristnir Sýrlendingar". 

Þetta eru nokkur helztu rök þeirra fræðimanna, sem telja, að 
kenning Bagavad Gita um bakti sé af kristnum toga spunnin. 
Aðrir fræðimenn telja, að engin þörf sé fyrir indverska heimspeki 
og trú að taka eingyðistrú og bakti að láni frá kristindómi. — Ein- 
gyðistrú er að finna í elztu bókum Indlands. Guðinn Krisna er 
persónulegur Guð, en hann er einnig hinn takmarkalausi Guð. I 
augum Indverjans hefur þetta aldrei verið nein mótsögn. Algyð- 
istrú, guðstrú og eingyðistrú eru ekki skoðaðar sem neinar and- 
stæður. Hinn persónulegi Guð er hið ótakmarkaða og eilífa í gervi 
hins takmarkaða. Hvað hina indversku kenningu um bakti snert- 
ir, þá er hún einnig mildu eldri en kristindómur. Hana má finna í 
fornum indverskum ritum, sem eru jafnvel eldri en Búddatrú. 

En hvað þá um madonnumyndina á klettaveggnum í Elluara? 
Sannar hún ekki áhrif kristninnar á indverska trúarhugmyndir? 
Við nánari rannsókn verður að fullyrða, að svo sé ekki. Þessi 
madonnumynd er eins og áður er sagt frá 8. öld eftir Krists burð. 
Á þeirri tíð voru ekki til neinar madonnumyndir með kristnum 
þjóðum. Fyrst um það bil fjögur hundruð árum síðar er fyrsta 
madonnumyndin gerð í kristnum sið. Þá madonnumynd er að 
finna í kirkju einni í Rómaborg, St. Maria Trastevere. Sú mynd 
er frá tólftu öld. Þannig er þessi hugmynd óþekkt á Vesturlönd- 
um, þegar myndin er gerð í Elluara og því ekki hægt að álíta, að 
um vestræn áhrif sé þar að ræða. 

Og þegar við loks verðum að fallast á þær niðurstöður síðustu 
rannsókna, að Bagavad Gita sé skrifuð fyrir daga kristninnar, 
verðnm við að álíta, að ekkert beint samband sé milli Bagavad 
Gita cg kristindóms. Krisna og Krists, hversu líkur sem boð- 
skapur þeirra kann þó að vera. 

Hitt má næstum fullyrða, að áhrifa kristninnar á Suður-Ind- 
landi hafi gætt þar síðar meir í trúarbrögðum hindúa og runnið 
saman við skyldar hugmyndir. Og víst er um það, að mörgum 
hindúa þykir engin mótsögn í því að hengja mynd af Kristi eða 
heilagri guðsmóður upp á vegg sinn meðal Krisna, Vishnu, Síva 
og annarra, sem verið hafa að þeirra áliti birting Guðs á jörð- 
inni. 

Guðinn Krisna í Bagavad Gita er eins og áður er sagt hið ótak- 
markaða í gervi hins takmarkaða. Hinu ótakmarkaða eðli hans 
reynir höfundur Bagavad Gita ekki að lýsa. 

Hinn ótakmarkaða Guð er hægt að skynja með hinni dýpstu 
vitund manna, en honum verður ekki lýst með orðum, sem 
skynsemin hefur skapað. En hinn ótakmarkaði guðdómur birt- 
ist einnig út á við í takmörkuðu gervi — Iswara. Hann er per- 
sónulegur Guð, sem vakir yfir veröldinni og tekur þátt í lífi hvers 

manns og í baráttunni milli hins góða og vonda án þess þó að 
klippa vængi sálarinnar með því að ræna hana frelsi sínu. Hann 
er Guð sköpunarinnar. Andi hans birtist sem neisti, sem hinn 
innsti kjarni alls hins skapaða. Þessi neisti stendur á bak við alla 
þróun. Takmark hans er að lyfta veröldinni upp til Guðs og gera 
hana fullkomna eins og sjálfan guðdóminn. fswara, hinn per- 
sónulegi Guð, er mönnum því fyrst og fremst kennari, sem leið- 
ir þá til sín. Sem slíkur fæðist hann í öllum veröldum og skapar 
nýjar andlegar stefnur og strauma til að mæta þörfum hvers tíma 
og leiða þróunina. Hann veður elda þjáninganna á jörðinni. 
Hann vakir yfir og leiðbeinir hverjum manni og öllum heimi. 
Hann birtist sem vaxtarbroddur mannkynsins á hverjum tíma, 
og hann hvílist. — Þessar eru hinar fjórar hliðar Guðs sem fræð- 
ara. En hann er meira en allt þetta. Hann kemur ekki aðeins til 
mannsins utan að, hann kemur einnig til hans innan að, því að 
hann sjálfur er kjarni hvers manns. Þegar maðurinn hefur „þveg- 
ið fætur sína í blóði hjartans“, drukkið bikar myrkursins og vað- 
ið elda þjáninganna. Um miðnætti sálarinnar, þegar nóttin er 
svörtust og líf manns virðist glatað og vonlaust, opnast hlið sál- 
arinnar og ljós skilnings og samúðar tekur að flæða um vitund- 
ina, og hinn innri veruleiki, sjálfið, er skynjað. Þannig rís andi 
lífsins og komandi hamingju úr gröf dauðans og þjáninganna. 
Við deyjum til þess eins að lifa. 

Jól heiðingjans og kristinna manna eru dulbúið tákn þessa 
sama boðskapar og hér er settur fram í Bagavad Gita. Arjuna, 
tákn hinnar leitandi sálar, stendur á vígvellinum andspænis fylk- 
ingum myrkranna. Hann lætur bugast. Það ástand hans er tákn 
miðnættisins á þroskaferli mannsins og einmitt þá tekur vagn- 
stjórinn, sá er taumunum heldur, Guðinn Krisna, til máls. Hann 
er tákn hins innri veruleika mannsins — atma. 

Þannig kennir höfundur Bagavad Gita, að hinn ótakmarkaði 

guðdómnr birtist sem takmarkaður persónulegur Guð, sem er 
hið virka afl sköpunarinnar og leiðir þróunina til fullkomnunar. 
Þannig sameinar Bagavad Gita líkt og önnur indversk heim- 
speki, guðstrú og algyðistrú. 

Þær skoðanir, sem höfundur Bagavad Gita setur fram um ver- 
öldina, eru samhljóða eldri heimspeki, indverskri. Maya, veröld- 
in, er ekki heimsblekking eins og Schopenhauer heldur íram. 
Veröldin er líkami Guðs og andi hans er aldrei án líkama. Hvort 
tveggja er því jafnraunverulegt. Aðeins líkaminn (veröldin) er 
sífelldum breytingum háður, fæðingu og dauða, þróun og hnign- 
un. Sálin aftur á móti er óumbreytanleg. Mannssálin (atman) er 
hliðstæð sjálfum guðdóminum. En maðurinn veit það ekki fyrr 
en hann hefur farið í gegnum hin fimm þróunarstig tilverunnar, 
„efni — frumlíf — hvatir — skynsemi — innsæi.“ Maðurinn stendur 
á hinu fjórða þessara stiga, stigi skynseminnar. Hann þekkir þess 
vegna efni, frumlífj hvatir og huga, en hann skynjar ekki það 
sem fyrir ofan hann liggur. Maðkurinn í moldinni getur t. d. 
ekki skynjað manninn sem mann. Jafnvel ekki þó hann sé tek- 
inn í lófa manns eða troðinn undir hæl hans. Maðkurinn skynj- 
ar það eitt sem liggur á hans þróunarstigi eða þar fyrir neðan. 
Hann skynjar efni og líf. Dýr sem stendur á hinu þriðja stigi, 
stigi hvatanna, skynjar heim efnis, lífs og hvata. Svið skynsem- 
innar er því lokuð bók. Þess vegna getur það ekki skilið mann- 
inn, sem vitsmunaveru. Það getur aðeins skynjað manninn sem 
dýr. Maðurinn á sama hátt getur ekki skilið guðdóminn nema 
sem mann — í gervi persónulegs Guðs með mannlegum eig- 
inleikum í stækkaðri mynd. Fyrst þegar innsæisvitund mannsins 
er fullþroskuð og hann hefur lyft sér upp yfir stig skynseminnar, 
getur hann skilið það, sem er ofár skynseminni, guðdóminn. 
Maðurinn á stigi skynseminnar lítur á sig sem „kórónu sköp- 
unarinnar", aðeins vegna þess að hann á sama hátt og maðk- 

urinn og dýrið getur ekki skynjað neitt, sem fyrir ofan hann 
liggur og er honum æðra. Ekki er þó með þessu átt við, að skyn- 
semin líði undir lok, þegar hinu fimmta stigi þessarar þróunar er 
náð. Hvert þróunarstig sem maðurinn hefur áður gengið í gegn- 
um, heldur áfram að lifa með honum og vera hluti hans. Þróun- 
arstigin þrjú, sem maðurinn hefur yfírgefið (efni, frumlíf og 
hvatir) hafa ekki horfið, heldur eru þau þættir sem hann er ofinn 
úr. Efni hverfur að sjálfsögðu ekki, þó að stigi hins meðviraða lífs 
sé náð. Efni og lífhalda áfram þegar upp á stig hvatanna er kom- 
ið. Efni, líf og hvatir líða ekki undir lok á stigi skynseminnar. — I 
aftureldingu hins nýja dags hinnar æðri vitundar hverfur skyn- 
semin ekki heldur, en hún missir aðeins Ijóma sinn líkt og morg- 
unst jörnur við sólarupprás. 

Bagavad Gita heldur því þess vegna ekki fram, að menn stuðli 
að þroska sínum með því að afneita skynseminni. Þvert á móti 
er augljóst, að vöxtur hennar er skilyrði fyrir frekari þróun, því 
áður en skynsemin nær fullum þroska getur hin nýja vitund 
ekki birzt. 

í stað hinnar neikvæðu baráttu manna gegn skynseminni og 
„eðli“ sínu kennir Bagavad Gita þrjár leiðir til að komast upp til 
hins fimmta stigs og öðlast þar með fullkomið frelsi, þar sem 
allir hlutir eiga þar upptök sín og er á vissan hátt stjórnað þaðan. 
Þessar leiðir eru karma-yoga, leið starfáns, leið hins fullkomna 
verknaðar; jnana-yoga, leið vizkunnar og bakti-yoga, leið fórn- 
arinnar, kærleikans og trúarinnar. 

En þessar þrjár leiðir liggja þó allar að sömu vegamótum og 
sameinast þar — áður en lagt er út á hina nýju braut mannlegrar 
fullkomnunar. Áður en komið er að þessum vegamótum, sjá 
þeir, sem fara leið karma-yoga, Guð sem Guð hins eilífa rétt- 
lætis. Þeir, sem fara leið jnana-yoga, sjá hann sem ljós heimsins, 
sem útrýmir myrkri og villu fafræðinnar. Og þeir, sem fara leið 

bakti-yoga, sjá hann í líki eilífrar mildi og fegurðar. Þegar kom- 
ið er að vegamótunum, sést, að allt þetta er eitt. 

Stríðsmaðurinn Arjuna fer leið karma-yoga. Guðinn segir 
honum að hætta áliyggjum sínum og hugarvíli, en ganga örugg- 
ur fram á vígvöllinn og berjast. 

Hér eigum við aftur erfitt með að meðtaka boðskap Bagavad 
Gita, vegna hinnar tvöföldu merkingar þessarar framsetningar. 
— Geta mann-dráp verið í samræmi við karma-yoga? Þau eru 
andstæð allri indverskri heimspeki og raunar Bagavad Gita líka, 
ef hún er réttilega skilin (eins og Ijóslega má sjá á 7. og 12. kafla 
hennar t. d. -). Bagavad Gita er, eins og áður er frá skýrt, kafli í 
Mahabarata, sem margir telja fyrirmynd Hómerskvæða, m. a. 
vegna þess að hún fjallar um sams konar efni og hið gríska skáld- 
verk. Það er ekki ólíklegt, að upprunalega hafi í Mahabarata að- 
eins verið til vísir þessa samtals stríðskappans og Guðsins. Auð- 
vitað hefur „Hómer“ Mahabarata teflt Guðinum fram á sjón- 
arsviðið eingöngu til að telja kjark í bardagamanninn og hvetja 
hann til hreystilegrar framgöngu að hætti berserkja. Slíkt er í 
fyllsta samræmi við hetjukvæði í fornum sið. Líklegt má teljast, 
að þegar þetta yrkisefni berst í hendur hins sanna heimspekings 
hafi hann endurritað og aukið þetta samtal og notað hið gamla 
gervi þess til að túlka heimspeki sína þar ýmist beint eða á tákn- 
rænan hátt. Hann getur ekki eða vill ekki af ástæðum, sem rakt- 
ar eru hér að framan, fella niður hinn gamla texta um Guðinn og 
stríðshetjuna, vegna þess að hann var öllum ráðamönnum og 
höfðingjum einkar kær. En þó að heimspekiskáldið geti ekki eða 
vilji ekki fella hinn gamla texta niður, breytir það honum í lík- 
ingamál, þannig að hann geti einnig túlkað hina fornu og djúpu 
speki, sem er hinn rauði þráður í lífi og kenningu hinna miklu 
fræðara upanishadanna, yoga-heimspekinnar og búddanna. Þeg- 
ar við höfum þessa erfiðleika skáldsins í huga, skiljum við betur 

hina sönnn merkingn þessara orða og um leið boðskap Bagavad 
Gita í sambandi við karma-yoga, leið starfsins. 

Orrustuvöllurinn táknar mannssálina og um leið athafnir 
manna, veröldina, lífsbaráttuna. Hið raunverulega vandamál, 
sem íyrir skáldinn vakir, er þetta: Eigum við að taka þátt í þessu 
stríði, sem nefnt er lífsbarátta? Eða eigum við að afneita heim- 
inum og gerast einsetumenn, til þess að við flækjumst ekki í at- 
höfnum, sem síðar samkvæmt karma-lögmálinu leiða til nýrrar 
fcðingar og nýrrar þjáningar, sem bindur okkur við hjól verald- 
arinnar? Eða getum við lifað í þessum heimi venjulegu lífi og 
tilheyrt mannfélaginu og samt náð því marki, sem er tilgangur 
allrar þróunar? Höfundur Bagavad Gita afneitar leið einsetu- 
mannsins. Menn eiga að lifa í samfélagi við aðra menn og taka 
fullan þátt í lífsbaráttunni. — Og nú tekur Guðinn Krisna að 
kenna Arjuna, hvernig hann geti tekið þátt í þessari baráttu, án 
þess þó að verða fórnardýr hins neikvæða karma. — Arjuna verð- 
ur að forðast hið ranga og vinna hið rétta og framkvæma það á 
fullkominn hátt. 

Þjáningin íylgir alltaf illum verkum, orðum og hugsunum. 
Þeim mönnum, sem taka fyrstu kafla samtalsins milli Krisna og 
Arjuna bókstaflega, má í þessu sambandi benda á, að með því að 
berjast við frændur sína og vega þá, ynni Arjuna hin verstu verk. 
Hann tæki með því aðeins þátt í hégómlegri valdabaráttu og 
tefldi fram þúsundum manna til þessa fánýta leiks konunganna. 
Skylda Arjuna væri samkvæmt hinu sanna karma-yoga að ganga 
yfir til fjandmanna sinna og leita friðar, og ef það tækist ekki, 
fálla þá heldur sjálfur frá valdabaráttunni eða jafnvel í hendur 
óvina sinna en verða valdur að stríði, sem gera mundi þúsundir 
manna örkumla beiningamenn og verða þess valdandi, að þús- 
undir ekkna yrðu brenndar lifandi með líkum manna sinna, svo 
sem siður var á þeirri tíð. 

Að leggja bókstaflega merkingu í þessa kafla er því augljóslega 
í beinni mótsögn við kenninguna um karma-yoga og allan anda 
bókarinnar yfírleitt, ekki sízt kenningar hennar um bakti. 

Öllum illum verkum fyigir þjáning. Góðum verkum fylgir 
hamingja. Þó eru þau sjaldan unnin án einhverra eigingjarnra 
hvata eða vonar um endurgjald í einhverri mynd. Þess vegna 
binda þau manninn líka við hina lægri tilveru jafnvel þó að þau 
skapi mönnum hamingju. Góð verk verður að vinna á fullkom- 
inn hátt, ekki í eigingjörnum tilgangi né í von um endurgjald. 
Krisna kennir Arjuna að setja traust sitt á Guð og vinna honum 
öll verk sín og gefa honum þannig dýrðina. 

Þeir, sem vinna góð verk í nafni Guðs og fela honum allt líf 
sitt og allan vanda sinn, þroska skjótt með sér hæfileika til að rísa 
upp yfír sk)msemi — upp til útsýnis og heiðríkju fjallsins. 

Önnur leið, sem Bagavad Gita kennir, að liggi til þessa tak- 
marks er leið vísdómsins, jnana-yoga. — Ekki svo að skilja, að 
skáldið haldi, að mönnum sé nóg að afla sér fióðleiks eða þekk- 
ingar frá öðrum mönnum. Hún er ekki heldur fólgin í rökfræði- 
legum niðurstöðum. Hún er ekki sama og vísindi. Allt þetta er 
talið þroska mannsins nauðsynlegt. En það er ekki sá vísdómur, 
sem höfundur Bagavad Gita á við. Sá, sem fer þessa leið, þarf að- 
eins að verða það, sem hann er og hefur alltaf verið! Hinn full- 
komni \'ísdómur, sem gerir hann frjálsan, býr oghefur alltaf búið 
með honum. Það, sem virðist vöxtur hans eða þróun, er aðeins 
birting hans í æ ríkari mæli líkt ogsvið, sem birtist, þegar tjaldið 
er dregið frá, eða eins og ljós, sem fellur hægt inn í myrka stofu, 
þegar dyrum er lokið upp. 

Tjaldið, sem liggur milli hugans og þessa djúpa, en dulda vís- 
dóms, er ofið þráðum skynfæra, hvata og tilfinninga, sem skapa 
hugmyndirnar um ég og mitt. Þær hugmyndir vekja síngirni ein- 
staklingsins og ágirnd hans og hann fær þannig löngun til að ná 

undir sig öllum þeim hlutum, sem hann girnist. Þetta verður 
aftur orsök árekstra hans við aðra menn, sem einnig keppa eftir 
sömu gæðum. Þegar hann er svo hindraður í að fa það, sem hug- 
ur hans girnist, vaknar reiði hans og hatur, öfund og afbrýð- 
issemi. Þessar kenndir hans verða að sjálfsögðu til þess, að skiln- 
ingur hans myrkvast og hann fer villur vega. Þannig missir hann 
hina andlegu sýn sína, sem greinir milli hins rétta og hins ranga. 
Þegar svo er komið, hlýtur hann að vinna verk í blindni sinni, 
sem kalla yfir hann þjáningu og auðnuleysi. 

Þetta er það, sem átt er við, þegar sagt er, að fáfræðin sé orsök 
allra yfirsjóna og alls gæfuleysis. — En þessi fáfræði er ekki sama 
og skortur skólamenntunar eða fióðleiks og þekkingar í venju- 
legri merkingu þeirra orða. Fáfræði merkir hér skort hins sanna 
vísdóms, sjálfsþekkingar. 

Þessi aðskiinaður mannsins við hinn sanna anda sinn (sjáifið) 
er aðeins stundarfyrirbrigði skapað af sérstökum aðstæðum í 
iieimi hverfulleikans. Bagavad Gita bendir á sömu leið og yoga- 
heimspekin til að sigrast á þessum aðstæðum og lyfta hulu fá- 
fræðinnar af augum mannsins. 

Maðurinn þekkir aðeins yfirborð vitundar sinnar. Takmark 
jnana-yoga er að þekkja hana alla. 

Þriðja leiðin, sem kennd er í Bagavad Gita er leið hjartans og 
dýrkun fegurðarinnar. — Sú leið er á sanskrít kölluð bakti. Það er 
dregið af rótinni bhaj, að þjóna. Þjónusta við guðdóminn eins og 
hann birtist okkur í náttúrunni, mönnum og dýrum, er kjarni 
þess. Þessi þjónusta er baktanum ekki hörð skylda, sem hann 
gegnir af ótta eða af metorðagirnd í von um endurgjald. — Hún 
er honum eðlileg og ljúf, sjálfsögð og óhjákvæmileg athöfn vegna 
þess að hún verður hiuti hans.— Hún birtist í ást móður til barns 
síns. Mannvinir eins og Florence Nightingaie eru ímynd hennar. 
— Og hún birtist í starfi hins sanna listamanns. Móðirin, mann- 

vinurinn og listamaðurinn vinna ekki verk sín vegna harðrar 
skyldu, sem á þeim hvílir eða í von um endurgjald. Að baki þeirra 
er dularfullt voldugt af 1, sem höfundur Bagavad Gita kallar Guð 
kærleikans. Þeir sem beina bænum sínum, lífi sínu og sál sinni til 
þessa máttar, hvort sem þeir vita það eins og trúmaðurinn eða 
vita það ekki eins og listamaðurinn, iðka hið sanna bakti og 
komast örugglega á þann hátt að sama marki og þeir, sem halda 
jnana marga (leið þekkingarinnar) eða karma-yoga (leið starfs- 
ins). 

Hver þessara þriggja leiða er farin, er mönnum í sjáifsvald sett, 

— þó að hin síðastnefnda sé talin öruggust og beri skjótast ávöxt. 

— Annars verða menn að lifa lífi sínu eins og þeim sjálfum sýn- 
ist. 

Þegar Guðinn Krisna hefur upplýst Arjuna um eðli þessa lífs 
og sagt honum frá þeim leiðum, sem hann veit liggja til æðri til- 
veru, býður hann honum að ganga út í lífið og baráttu þess ... 
og gera það, sem honum sjálfum sýnist. Bagavad Gita lætur það 
vera síðasta orð Guðs til mannsins. guðdómurinn annast upp- 
eldi mannsins með nærgætni og vizku hins mikla sálfræðings. 
Hann ætlast til, að maðurinn gegni hinu góða, en gætir þess um 
leið að ræna manninn aldrei sjálfri líftaug þróunar sinnar, frels- 
inu. Svo kennir Bagavad Gita. 

„Sad darsanas“, eða hin sex heimspekikerfi eru: — Nyaya (Höf- 
undur Gotama), Vaisesika (Höfundur Kanada), Samkhya (Höf- 
undur Kapila), Yoga (Höfundur Patanjali), Purva Mimamsa 
(Höfundur Jaimini) og Uttara Mimamsa eða Vedanta (Höfund- 
ur Badarayana). Þessi kerfi eru kennd við hindúa eða brahmatrú, 
þótt margt í þeim sé sameiginlegt allri indverskri heimspeki. 
Þessir heimspekiskólar mótast á hinn svonefnda „sútru tímabili" 
(600 f. K. til 200 e. K.), en blómaskeið þess er frá 400-200 f. K. 

— Hver skóli kom sér upp sinni fræðibók, er nefndist „sútra“. 
Hinir raunverulegu höfundar þessara fræða em óþekktir. Hver 
skóli var aidir að mótast, og hundruð hugsuða hafa lagt þar hönd 
á plóginn. Fræðslan var í fyrstu munnleg í öllum þessum skól- 
um. Þess vegna eru þeir til áður en fyrstu sútrurnar eru skráðar. 
Þær eru safnrit, þar sem öllum niðurstöðum er safnað saman á 
einn stað. Sennilega hefur hvert einstakt stef grundvallarritsins 
átt að minna á kapítula, sem kunna átti utanað eða útskýra 
munnlega, og draga þessar bækur einmitt nafn sitt af því. (Sútra: 

— þráður sem tengir saman). Þær eru með afbrigðum stuttorðar 
og afmarkaðar. Síðar, er hin munnlega þekking tók að gleymast, 
voru skrifaðar margar skýringarbækur við hvert grundvallarrit til 
að gera þau skiljanlegri. — Það er hins vegar algengast að kalla 
þann, sem tekur saman hina fyrstu bók (sútru) hvers skóla, höf- 
und hans. Kerfin taka breytingum er aldir líða og hafa þróazt 
alveg fram á þennan dag. Það var siður indverskra heimspekinga 
að endúrrita eldri heimspeki við hæfi nýrra tíma og setja fram 


146 



Sex indvcrsk hcinirpckikcrfi 


sínar hugmyndir í nafni annarra með orðunum: — „Þetta hef ég 
heyrt“. 

ÖU heimspekikerfin viðurkenna Vedabækur, einkum kenn- 
ingar hinna fornu fræðara (risis) upanishadanna. Hið sama má 
raunar segja um heimspekiskóla búddismans. Samt er yoga- 
heimspeki Patanjalis að mestu óháð Vedabókum, og Nyaya, 
Vaisesika og Samkhya byggjast ekki á þeim nema að nokkru 
leyti. Jafnvel Purva Mimamsa, sem mesta áherzlu ieggu r á óskeik- 
ulleika Vedabóka, sniðgengur kenningu þeirra um tilveru „hins 
hæsta anda“. 

Skáld og spámenn Vedabóka verða í hinum sex Iieimspeki- 
kerfum að beygja sig undir klafa rökfræðingsins, og atmavidya 
rennur saman við anuiksiki. Það sem er sameiginlegt allri ind- 
verskri heimspeki hefur verið rætt áður. I því sem hér fer á eftir 
verður einkum rætt um það, sem greinir hana sundur. 

Nyaya-heimspekin 


Þungamiðju Nyaya-heimspekinnar mætti kalla indverska rök- 
fræði. Þar er gerð tilraun til að kortleggja veröld þekkingarinnar 
og greina rétt frá röngu. 011 önnur indversk heimspekikerfi við- 
urkenna höfuðatriðin í rökfræði Nyaya-heimspekinnar og nota 
aðferð hennar jafnvel til að gagnrýna hana sjálfa. 

Deilur hinna lærðu um rétta túlkun Vedabóka og siðareglur 
trúarinnar leiddu smám saman til fræðigreinar, sem nefndist 
Tarkavidya eða vísdómur rökræðna, og þau fræði urðu aðaluppi- 
staða Nyaya-heimspekinnar. 

Orðið Nyaya merkir „hið rétta“, og það orð var því notað um 
réttar ályktanir og rétta þekkingu (pramanasastra). 

Þessi heimspeki er sögð eldri en búddatrú. Elzta bók sem varð- 
veitzt hefur um kenningar hennar, er Nyaya Sútra (frá 3. öld f. 
Kr.) eftir Gotama, og er hann því talinn höfundur þessa heim- 
spekiskóla. Nyaya Sútra skiptist í fimm bækur. Hin fyrsta gerir 
grein fyrir sextán vandamálum, sem rædd eru í hinum fjórum. I 
bók tvö er fjallað um eðli efans ög gildar og ógildar sannanir. í 
hinni þriðju er rætt um líkamann, skynjun og skynfæri, hug- 
arstarfsemina og hugann. Hin f jórða tekur viljann til meðferðar, 
þjáninguna og frelsun sálarinnar. Hin síðasta ranga og rétta 
gagnrýni. — Merkasta skýringarritið, sem samið hefur verið um 
þessa bók er Nyaya-Bhasya (frá 4. öld e. Kr.) eftir Vatsyayana. 

Nyaya-heimspekin hefst á þeirri staðhæfingu, að við skynjum 
heiminn eins og hann raunverulega er. I þessari staðhæfingu 
liggur styrkur hennar, sem rökfræði við hæfi venjulegra vits- 
muna, en um leið veikleiki hennar til að leysa á viðunandi hátt 
gátuna um samband anda og hlutveruleika. Hún er eini ind- 
verski heimspekiskólinn, sem gerir ráð fyrir, að skilningarvit og 
skynsemi mannsins séu að mestu leyti fær um að leysa trúarleg 


148 



Sex indversk heimspekikerfi 


og heimspekileg vandamál og þekkja hið rétta eðli veruleikans. 

Maðurinn er sagður afla sér þekkingar sinnar eftir fjórum 
leiðum: Með pratyakasa eða skynjun og innsæi, anúmana eða 
ályktun, apúmana eða samanburði og sabda eða þeirri þekk- 
ingu, sem talað og ritað mál veitir. 

Pratyakasa er uppspretta þekkingarinnar. Orðið er notað jafnt 
um skynjun, innsæi og þann skilning, sem af þessu leiðir. Pra- 
tyakasa byggist hvorki á neinum forsendum né samanburði, 
heldur er það bein skynjun á veruleikanum. Gotama segir, að 
skynjun sé sú þekking, sem „mótast við snertingu vitundarinnar 
við hlutinn, og óskýranleg sé með orðum“. Skynjun er að dómi 
Gotama, að hið skynjaða mótist í sjálfið (það sem skynjar) „eins 
og innsigli mótast í vax“. 

Skynjun er sögð með tvennu móti, savikalpaka og nirvikal- 
paka. Hin síðari er skynjun án orða (óskilgreind skynjun). Hún 
er skynjun sofandi manns, skynjun óvitans og öll skynjun, sem 
ekki er skilgreind, mótuð og sett í orð. Hin fyrri er skilgreind og 
mótuð í orð. Sú skynjun er jafnan háð þeim orðum, sem um 
hana eru notuð, því að skynjun manna er lituð af fyrirfram 
ákveðnum hugmyndum. 

Anúmana: ályktun 

Anúmana merkir upphaflega viðmiðun eins fyrirbrigðis við 
annað. Hún er aðferð til að vitaþað, sem ekki er beinlínis skynj- 
að. Þar sem um beina skynjun er að ræða, er anúmana óþörf. 
Hana er ekki heldur hægt að nota um hið óþekkta. Hlutverk 
hennar er að fá vissu um það, sem efazt er um; — það sem menn 
sjá er notað til að þekkja það sem menn sjá ekki. I indverskri 
rökfræði þróast anúmana í ákveðna skynsemisályktun, sem er í 
fimm liðum. I Nyaya Sútru Gotama er hún skýrð þannig: Fyrsti 
liður anúmana er ágizkun byggð á líkum (pratijna): Skyldi eldur 
loga á íjallinu? Annar liðurinn er ástæðan fyrir þessari ágizkun, 
(hetu): „vegna þess að það leggur reyk upp af því“ (í þessu dæmi 
táknar reykur hvorki ryk eða gufu). Þriðji liðurinn (údaharana) 
er útskýring á orsakatengslunum, og dæmi um það:— „Það er 
enginn reykur án elds, sbr. eldstóna“. Fjórði liður (úpanaya) er 
heimfærsla þriðja liðar upp á þann fyrsta: „Og það á við um 
þetta fjall“. Fimmti liðurinn (nigamana) er fullyrðing lokanið- 
urstöðunnar: — „Þess vegna logar eldur á fjallinu“. 

Ymsum heimspekingnm Nyayaskólans þótti þetta óþarflega 
flókin rökfræði um einfált fyrirbrigði, sem byggist raunar ein- 
göngu á skynjun og reynslu. Heimspekingarnir Dignaga og 
Nagarjúna benda báðir á í ritum sínum, að óþarft sé að hafa lið- 
ina fleiri en þrjá, þar sem fimmti liður endurtekur hinn fyrsta 
og fjórði liður endurtekur annan lið. 

Heimspekingnum Dharmakirti flnnst tveir liðirnir nægja: 
„Það er eldur á fjallinu, vegna reyksins" Agizkunin (eldurinn) er 
fólginn í ástæðu hennar (reyknum). Reynslan hefur kennt mönn- 
um að þetta tvennt fer jafnan saman. Niðurstaðan virðist hafa 
orðið sú, að tveir liðir nægðu heimspekingum, en nota bæri alla 
Fimm í rökræðum við almenning. 

Aðleiðsla. í rökfræði Nyaya eins og í rökfræði Aristótelesar er 
aðleiðsla (induktion) skilgreind sem „rökfærsla frá hinu einstaka 
til hins almenna". Aðleiðsla getur verið á þrjá vegu: Frá hinu ein- 
staka til hins einstaka, frá hinu einstaka til ákveðins fjölda og, 
eins og algengast er, frá einstökum staðreyndum, sem lagðar eru 
fram sem rök fyrir almennu lögmá li. 

Aðleiðsluályktun er aldrei fullkomin og örugg, jafnvel ekki 
þegar öll reynsla okkar styður hana. Hún getur aldrei byggzt 
nema á broti þeirra staðreynda, sem við þyrftum á að halda til að 
sanna að hún sé örugg, alltaf og við allar aðstæður. Fyrirbrigði 
sem alltaf fara saman (t. d. regn og ský) mega að vísu kallast 
örugg, þ. e. náttúrulögmál. En niðurstaðan um slík orsakatengsl 
er ekki fengin með aðleiðsluályktun, heldur með beinni reynslu: 
Afleiðingin (regn) er eiginleiki orsakarinnar (regnský). 

Aðleiðsla er þannig aldrei nema sennileg eða takmörkuð rök- 
semdarfærsla. — Hún er byggð á beinni reynslu fyrir tilveru lög- 
mála, eða fyrir því að ákveðnir atburðir muni gerast eða hafi 
gerzt. 

Nyaya heimspekin ræðir þrjár aðferðir til að finna almenn 
lögmál: 1) Upptalning á staðreyndum, sem allar benda til hins 
sama, án undantekningar. 2) Innsæi. 3) Obein sönnun (tarka). 

Tarka, hin óbeina sönnun hefst á rangri fullyrðingu, en síðan 
er sýnt fram á, að hún fói ekki staðizt, og að hið gagnstæða sé 
rétt. Dæmi: „Ef sálin væri ekki eilíf, myndi hún ekki geta upp- 
skorið ávexti verka sinna, endurfæðzt eða náð fullkomnun. Þess 
vegna er hún eilíf." - Tarka er notuð, þegar renna þarf stoðum 
undir staðhæfingu um eitthvað, sem ekki byggistá beinni skynj- 
un í veröld hlutveruleikans. Hún er ekki talin óyggjandi fremur 
en aðleiðsluályktun, sem byggist á staðrejmdum hlutveruleik- 
ans. Innsæisþekking sjáandans á því hér æðsta leik í tafli. 

Nyaya-heimspekin skiptir orsökum í þrjá flokka: 1) Upadana, 

hin efnislega orsök hlutarins, t. d. ullin í klæðinu og leirinn í 
kerinu. 2) Asamavayi, hin óefnislega orsök, — það form sem efn- 
ið breytist í, t. d. gerð og litur klæðisins eða kersins. 3) Nimitta, 
hin virka orsök, vefarinn eða leirkerasmiðurinn. 

Nyaya kennir að aðeins sé til ein orsök íyrir hverri afleiðingu. 
Ef mönnum virðist fleira koma til greina er það sagt byggjast á 
ónógri athugun á afleiðingunni. Fióð í á getur t. d. aðeins átt sér 
eina orsök. Yfirborðsleg athugun fær menn til að halda að orsak- 
ir gætu verið fleiri en ein; leysing, rigning eða að stífla hefði 
brostið. Nánari rannsókn leiðir í ljós, að flóð sem orsakast af 
rigningu er öðruvísi en flóð, sem orsakast af brostinni stíflu. 
Með öðrum orðum sé betur að gætt, getur afleiðingin átt sér að- 
eins eina orsök. Ef um margar orsakir gæti verið að ræða, fyrir 
einhverjum ákveðnum atburði, myndi Nyaya-heimspekin missa 
sitt rökfræðilega gildi. 

Sagt er að orsökin fari alltaf á undan afleiðingu hennar. Þetta 
hafa margir gagnrýnt og bent á að oft fari orsök og afleiðing 
saman (t. d. eldur og hiti, logi og Ijós), og ekki sé hægt að segja 
að annað sé undanfari hins. Orsökin er þar alltaf virlc og byrjar 
ekki á einhverjum ákveðnum tíma að skapa afleiðinguna. 

Nyaya mótmælir þeirri kenningu Samkhya-heimspekinnar að 
„það sem ekki er til, geti aldrei orðið til“ — Klæðið er ekki í þræð- 
inum segja Nyaya-rökffæðingarnir, hin virka orsök skapar það 
sem ekki var til áður. Ef skoðun Samkhya-heimspekinnar væri 
rétt á eðli orsaka og afleiðinga, hefði hin ósýnilega prakriti aldrei 
getað orðið veröld hins ytri veruleika. Þessi ágreiningur byggist 
þó fyrst og fremst á því, að skólarnir líta á vandamálið frá mis- 
munandi hlið. Samkhya neitar ekki breytingum hinnar virku 
orsakar, en leggur áherzlu á að ekkert skapist úr engu. 

Hægt er einnig að afla þekkingar með samanburði (úpam- 
ana) og með bóknámi (sadba). 

Það er hægt með samanburði að álykta um eitthvað vegna 
skyidleika þess við annað sem við þekkjum. 

Nyaya rökfræðin viðurkennir helgivald ritninganna, t. d. 
Vedabóka og telur þær opinberaða þekkingu. Slík þekking 
(sadba) er þó einkum talin hafa gildi fyrir guðfræðingana. Aðrir 
verða að beygja hugmyndir sínar undir ok staðreyndanna. Gild 
þekking verður að sannast með skynjun, réttri ályktun, aðleiðslu, 
afleiðslu eða samanburði, — og hún verður að standast dóm 
rcynslunnar. Sú sönnun þarf ekki að vera endanleg, en hún er 
einstigi þeirrar þekkingar, sem byggist á mannlegri skynsemi. 

Vaisesika-heimspekin 

Þessi heimspekiskóli dregur nafn sitt af þeirri kenningu, að 
þekkingar á eðli veruleikans verði bezt aflað með því að kanna 
hina sérstöku eiginleika (visesa) hlutanna, eða þann grundvall- 
armismun, sem greinir eitt fyrirbrigði frá öðru. 

Vaisesika- og Nyaya-heimspekin hafa að mestu leyti runnið 
saman í eitt kerfi, þar sem kenningar beggja eru svipaðar eða 
hinar sömu. Aðalmunur þessara heimspekiskóla er sá, að Nyaya 
leggur aðaláhei'zlu á rökfræðina, en Vaisesika á að kanna nið- 
urröðun hlutanna, eðli sálnanna, og samband veraldarinnar og 
Guðs. 

Bæði Nyaya og Vaisesika boða kenninguna um tilveru óend- 
anlega margra sálna, sem varðveita einstaklingseðli sitt um alla 
eilífíí, — kenninguna um að veröldin sé gerð úr ótölulegum fjölda 
atóma, — og kenninguna um persónulegan Guð. En þessi Guð 
hefur hvorki skapað atómin né sálirnar. Hvorutveggja er óskap- 
að, því að hið eilífa á sér ekkert upphaf. Guð Vaisesika er heims- 
smiðurinn, sem aðeins smíðar úr efnivið sínum, en býr efnivið- 
inn ekki til. Og eins og smiður er annað en það sem hann smíð- 
ar, eins er Guð annað en verk hans. 

Vaisesika er heimspeki aðgreiningarinnar. Áhangendur þessa 
skóla völdu sér að leiðarljósi vísdómsorðin „sannleikurinn mun 
gera yður frjálsan“:— Óttinn stafar af hinu óþekkta, orsök þján- 
ingarinnar er fáfræðin. Spámenn Vaisesika töldu að leiðin frá 
ótta og þjáningu væri glögg sundurgreining hluta og verunda. 

Könnun þeirra leiddi til þess, að þeir flokkuðu tilveruundrið í 
sjö padarthas, — allt sem orð nær yfir eða skynjanlegt er. Hin sjö 
padarthas eru: — dravya (grundvöllurinn, eða verundir alls níu 
talsins), guna (eiginleikar), karma (starf), samanya (hið almenna), 
visesa (hið einstaka), samavaya (ívera) ogabhava (ekki-vera). 

Dravya, grundvallarveruleikinn, þekkist á eiginleikum sínum. 
Þessir eiginleikar eru tvenns konar. Þeir sem eru almennir og 
finnast í öllum einstaklingum (samanya) og þeir sem eru bundn- 
ir hinu einstaka (visesa). Visesa skiptist aftur í varanlega eig- 
inleika (guna) og tímabundna eiginleika (karma). ívera (sam- 
avaya) er sérstök tegund innri sambanda. Abhava (ekki-veran) er 
ekki talin með í hinu upphaflega kerfi, en er viðbót síðari tíma. 
Heimspekingarnir Sridhara, Udayana ogSivaditya telja hana all- 
ir með í ritum sínum. - Kanada höfundur Vaisesika heimspek- 
innar kennir, að þrjá fyrstu flokkana (dravya, guna og karma) sé 
unnt að skynja með innsæi yogans. Hinir eru fóstur rökfræð- 
innar. 

Kanada er talinn hafa verið uppi á 3. öld f. Kr. Hann gengur 
undir ýmsum nöfnum, Kanabhuj, Kanabaksa (sem eins og Kan- 
ada þýða orðrétt „atómætan") og Auluka (uglan). ÖII þessi nöfn 
hefur hann hlotið vegna atómkenningar sinnar, en skírnarnafn 
hans var Kasyapa. Þótt Vaisesika-heimspekin sé sögð eldri en 
búddatrú og jainismi, er Kanada talinn höfundur hennar, vegna 
bókar sinnar Vaisesika Sútra, sem er elzta rit þessa skóla. 

Dravya. — Vaisesika Sútra kennir að grundvöllur tilverunnar 
(dravya) séu níu óforgengilegar verundir: — parthivi (jörð), apas 
(vatn), tejas (eldur), vaya (andrúmsloft), akasa (Ijósvaki), kala 
(tíminn), dik (rúmið), atman (sjálfið) og manas (hugurinn). 

Fyrstu f jórar verundirnar eru sagðar gerðar úr paramanú. Það 
orð merkir hina smæstu hugsanlegu efnisögn og hefur að jafnaði 
verið þýtt með atóm, þótt villandi sé. Atóm er ekki hin smæsta 
efnisögn (paramanú), og í öðru lagi er atómkenning Vesturlanda 
gjörólík hugmyndum bæði Vaisesika og Demókrítosar hins 
gríska. Þær eiga þó allar það sameiginlegt að gera ráð fyrir að til- 
veran sé byggð upp úr öreindum, þótt eðli þessara öreinda sé þar 

mismunandi og raunar er kenningin um atómið enn að gjör- 
breytast með nýjum vísindum. — „Atóm“ Kanada eru sögð yf- 
irskilvitleg, þótt þau séu grundvöllur hins skynjanlega heims. 
Þau eru einnig sögð margbreytileg að gerð og eðli, eins og sjá má 
af hinum mismunandi hlutveruleika sem þau mynda. 

Fimmta verundin (dravya) er akasa, ljósvakinn, — dregið af 
rótinni kas sem merkir að skína eða birtast. - Akasa fyllir allt 
rúmið, er óhagganlegt, litlaust, lyktarlaust og bragðlaust. Ef 
mönnum virðist annað, þá er það vegna þess að akasa er blandað 
öðrum efnum. Akasa er ósamsett og án andstæðna. — Og þar 
sem öll skynjun byggist á andstæðum, verður akasa sjáift yf- 
irskilvitlegt. — Hins vegar er það grundvöllur hljóðsins, og hljóð- 
ið er sá eiginleiki akasa, sem greinir það frá öllu öðru, og gerir 
það að sérstakri verund. Akasa er einnig sagt hafa mótað það 
skilningarvit, sem hljóðið nemur, heyrnina. 

Akasa er ekki gert úr paramanú, en það er aflið sem tengir þau 
saman og greinir þau sundur. Ef akasa væri úr efnisögnum þyrfti 
enn aðra verund, án efnis, sem efnið birtist í. Þess vegna er akasa 
sjálft efnisvana, en það er tengt öllum hlutum og óendanlegt í 
tíma og rúmi. 

Sjötta verundin kala (tíminn) er ástand allrar hreyfingar, og 
aflið sem veldur breytingum allra stundlegra hluta. Sagt er að 
tíminn sé sérstök verund, vegna þess að hann er óháður öllu 
öðru. Kala er þó ekki hið alheimslega afl, sem veldur allri hreyf- 
ingu. Vaisesika-heimspekin kennir, að kala birtist jafnan í gervi 
breytinga og hreyfingar, en að tíminn sjálfur sé leyndardómur 
sem við ekki þekkjum, jafnvel þótt öll skynjun okkar sé háð 
honum. 

Dik (rúmið) er hin sjöunda dravya. Orðið dik er dregið af rót- 
inni dis: að benda á, sýna. Það er birting þess afls, sem raðar 
niður og heldur aman öllum efnislegum hlutum og maikar aEiöður þeirra. 

Áttunda verundin er atman (sálin). — Kenningin um tilveru 
sálarinnar er byggð á þeim forsendum, að vitundin geti ekki ver- 
ið eiginleiki líkamans, skilningarvitanna eða hugans: Skilning- 
arvitin, hugurinn, tilf inningar og þekking hljóta að eiga sér ann- 
an grundvöll. Sá grundvöllur getur ekki verið nein þeirra ver- 
unda, sem nefndar hafa verið (jörð, vatn, eldur, loft, ljósvaki, 
tími og rúm). Hann hlýtur að vera ný verund, sem er andlegur 
grundvöllur, — atman. 

Eins og akasa er grundvöllur hljóðsins, eins er atman grund- 
völlur sjáífsvitundarinnar. I hinu rétta eðli sínu er atman þó sagt 
án sjálfsvitundar, og þannig er ástand þess þegar atman hvílir í 
pralaya (heimsnótt). Sjálfsvitundin skapast fyrst, þegar atman 
kemst í snertingu við aðrar verundir. Með hjálpartæki sínu, ma- 
nas, skynjar atmán umheiminn og eiginleika sína. Þótt Nyaya og 
Vaisesika séu um flest sammála hvað atman snertir, hafnar þó 
Vaisesika þeirri kenningu Nyaya, að atman geti skynjað eðli sitt 
beint, án hjálpar manas og verið í senn skynjandi og hið skynj- 
aða. 

Sálirnar eru sagðar óendanlega margar og halda alltaf sérkenn- 
um sínum, bæði meðan þær eru háðar endurfæðingum og eins 
eftir að þær eru frelsaðar. 

Níunda og síðasta verundin í heimspeki Kanada er manas, 
dregið af rótinni man: að hugsa. — Manas í Vaisesika-heimspek- 
inni er hugurinn í sinni víðtækustu merkingu: skynjun, skiln- 
ingur og vilji. Manas er tæki sálarinnar cg fylgir henni gegnum 
allar endurfæðingar um hinar þrjár veraldir. Það eru þess vegna 
til jafn mörg manas og sálir, þ. e. a. s. ótölulegur fjöldi: Vaisesika 
skilur þannig við grundvöll tilverunnar sem óteljandi visesa, en 
finnur þeim engan sameiginlegan grunn. 

Gtma. - Guna (annað hinna sjö padartha) merkir í Vaisesika- 
heimspekinni alla eiginleika hinna níu verunda (dravya). 


157 



Saga heimspekimiar 


Kanada telur upp sautján slíka eiginleika, og heimspeking- 
urinn Prasastabada bætir síðar sjö öðrum við. Þessir eiginleikar 
eru: 

1) Litur (rupa) er eiginleiki jarðar, vatns og ljóss. Litirnir eru 

sagðir sjö talsins. 

2) Smekkur eða bragð (rasa) er eiginleiki jarðar og vatns. 

3) Ilman (gandha) er eiginleiki jarðar. 

4) Snerting (sparsa) er eiginleiki jarðar, vatns, ljóss og lofts. 

5) Hljóðið er eiginleiki akasa. 

6) Fjöldi (samkhya), 7) Stærð (parimana), 8) einstakleiki (part- 

haktva), 9) samsetning (samyoga) og 10) aðskilnaður (vib- 
haga) eru eiginleikar allra vernnda. 

11) Fyrir (paratva) og 12) eftir (aparatva) eru afstöður í tíma og 
rúmi fremur en beinir eiginleikar. Þeim er báðum sleppt hjá 
nútfma Vaisesikum. 


13) Sæla (sukha), 14) þjáning (duhka), 13) þrá (iccha), 16) hatur 
(dvesa), 17) vilji (prayatna) og 18) þekking (buddhi) eru allt 
eiginleikar sálarinnar. 

19) Þyngd (gurutva) er eiginleiki jarðar og vatns. 

20) Fljótanleiki (dravatva) er eiginleiki vatns og jarðar. 

21) Viðloðan (sneha) er eiginleiki vatnsins. 

22) Dharma og 23) adharma eru eiginleikar sálarinnar sem út- 
hluta manninum forlögum, þjáningu eða hamingju, eftir 
breytni hans, orðum og hugsunum. 

24) Samskara (hæFdeikinn til að safna karmaforða) erhið ósýni- 
lega afl orsaka og afleiðinga, sem allir hlutir eru háðir og 
lætur allar sálir uppskera ávextina af athöfnum fortíðar sinn- 
ar, unz endurfæðingum lýkur. Öll fyrirbrigði sem ekki verða 
flokkuð undir neinn hinna 23 eiginleika, skýrir Vaisesika- 
heimspekin með samskara. 

Samskara greinist í þrennt: 1) vega (hraði), aflið sem heldur 
hlutunum á hreyfingu. 2) bhavana, það sem gerir sálinni fært að 
muna reynslu sína. 3) stitisthapaka (sveigjanleiki), það sem gerir 
sálum og hlutum fært að ná aftur sínu upprunalega ástandi. 

Karma. — Karma (hreyfing) er sjálfstætt afl og hvorki verund 
(dravya) eða eiginleiki (guna). Karma nær aðeins til fimm ver- 
unda (jarðar, vatns, lofts, elds og manas), en ekki til akasa, tíma, 
rúms og atman (sálna). — Karma er ekki dravya, vegna þess að öll 
hreyfing er háð verundum og karma er ekki eiginleiki, því að 
aðeins hið varanlega er talið eiginleiki. Þannig er t. d. þyngd 
steinsins guna, en fall steinsins karma. Karma merkir í þessu 
sambandi hvorki sjálfráða athöfn eða siðferðislögmál, aðeins 
hreyfingu. 

Samanya. — Samanya (hið almenna) og visesa (hið sérstaka) 
eru fjórða og fimmta padartha Vaisesika-heimspekinnar. Sam- 
anya er það sem er sameiginlegt hlutunum, en visesa það sem 
greinir þá sundur. 

Hin hæsta samanya er tilveran (sattva), sem er sameiginleg 
öllum hlutum. Að öðru leyti er samanya aðeins að finna í ver- 
undum, eiginleikum og hreyfingu, en ekki í hinum fjórum síð- 
ast töldu padartha. 

Kanada bendir á að flokkun bæði hins almenna og hins ein- 
staka sé mjög háð mannlegri hugarstarfsemi. Hins vegar er hann 
þ\'í andvígur að samanya sé aðeins nafnið tómt eins og sumir 
heimspekingar (einkum búddistar) á hans tíð álitu, eða að það 
mótaðist eingöngu af hinni innri gerð mannlegra skilningarvita 
(conceptualism). Samanya (hið almenna) er í hlutunum sjálfum. 
„Við gerum ekki hunda líka hvern öðrum, þegar okkur sýnist 
þeir svipaðir“. Að þessu leyti er Vaisesika skyld kenningu Ari- 
stótelesar um „universalia in re“ (algildið í hlutunum sjálfum). 
Hins vegar gera sumir heimspekingar Vaisesika ráð fyrir að sam- 

anya sé til óháð hinu einstaka eða hlutunum sem það birtist í og 
styðja þannig kenningu Platós um „universalia ante rem“. 

Visesa. — Vaisesika-heimspekin dregur nafn sitt, eins og áður 
er sagt, af visesa: — hinu sérstaka. Hver verúnd, jafnt þær sem 
samanstanda af atómum og hinar efnisvana, einkennast af vi- 
sesa, sem greinir hana frá öllu öðru. Visesar eru sagðir óend- 
anlega margir þar sem jafnvel hvert atóm hefur sinn visesa. — 
Nútíma Vaisesikar hafna þó hinni upprunalegu visesa-kenningu 
eins og Vedanta-heimspekin á þeirri forsendu, að hlutum sem 
eru mismunandi í innsta eðli sínu sé ekki hægt að finna neinn 
sameiginlegan grundvöll. 

Samavaya,— Samavaya (ívera, hið sjötta padartha) merkir hér 
fyrst og fremst það sem fer saman og falið er hvað í öðru. Það 
merkir hjá Kanada sambandið milli verundar (dravya) og eig- 
inleika (gúna) hennar, — eða sambandið milli heildar og hinna 
einstöku hluta hennar. 

Samavaya er t. d. sambandið milli sálarinnar (atman) og eig- 
inleika hennar, vilja, hamingju, þjáninga, langana, haturs og 
þekkingar. En það merkir hins vegar ekki sambandið milli þess- 
ara eiginleika innbyrðis. 

Abhava. - Abhava (ekki-veran) var hugtak, sem ekki hafði 
neina merkingu að dómi Kanada, og ekki talið með sem sérstakt 
padartha. Lærisveinar hans bættn því hins vegar við af rökfræði- 
legnm ástæðum. Án þess, sögðu þeir, yrðu allir hlutir eilífir. 
Vedanta-heimspekin hafnar kenningunni um Abhava eins og 
hún er sett fram í Vaisesika-heimspekinni, þ. e. tilveruleysi fyr- 
irbæris, áður en það birtist og eftir að það er liðið undir lok, en 
talar hins vegar um „asat“ (ekki-vera), sem Vedanta segir að sé 
óvirkt ástand hins alheimslega grundvallar, eða andi Iiins 
óborna. 

Guð. - í Vaisesika Sútru Kanada er samskara eða adrsta aflið 
sem stjórnar tilverunni, sálum og efni, sem aldrei var skapað. 
Heimspekingurinn Samkara, einn af höfundum Vedanta, bend- 
ir á í gagnrýni sinni á Vaisesika, að þessi heimspeki útiloki Guðs- 
hugmyndina. Heimspekingum Vaisesika þótti er stundir liðu 
ekki stætt á að kenna, að vitundarlaus atóm gætu skapað hina 
margbreytilegu dýrð veraldarinnar, eða að hin fullkomna nið- 
urröðun allra hluta hefði gerzt af tilviljun og af sjálfú sér. Sál- 
irnar að sögn Vaisesika-heimspekinnar eru ekki vitsmunaverur í 
pralaya (heimsnótt) og geta því ekki stjórnað hreyfingu atóm- 
anna á morgni heimsdagsins. Hvorki atóm né sálir gátu því verið 
hinir alheimslegu vitsmunir að baki heimssamræmisins. 

Guð Vaisesika-heimspekinnar er eins og fyrr segir ekki skap- 
ari heimsins, hvorki efnis né sálna, en eftir kenningum stðari 
tíma Vaisesika setur hann framvinduna af stað í byrjun heims- 
dagsins og stjórnar veröldinni. 

En þrátt fyrir þessa viðbót við hina upphaflegu kenningu, er 
erfitt að finna nokkurn einn þráð, sem tengir saman hinar mörgu 
verundir, sálir, atóm og padartha Vaisesika-heimspekinnar. 
Hennar hlutverk er sundurgreiningin. Sameiningin er hins veg- 
ar verkefni Samkhya og þó einkum Vedanta-heimspekinnar. 

Samkhya-keimspekin 

Það, sem greinir Samkhya-heimspekina einkum frá kenningu 
Upanishada, er sú skoðun, að ekki sé til nein alheimssál, sem 
allar sálir séu komnar frá og hverfi til. Samkhya-heimspekin 
kennir, að sálirnar sén óendanlega margar og sjálfstæðar um alla 
eilífð, séu óskapaðar, hafi aldrei byrjað að vera til og líði aldrei 
undir Iok. Þessar eilífu sálir nefnast sanskrítarorðinu púrúsa, og 
þar sem það er raunar allt annað hugtak en orðið sál í grískri og 
vestrænni heimspeki, verður orðið ekki þýtt réttilega. 

Önnur höfuðkenning Samkhya-heimspekinnar er kenningin 
um prakriti. Eins og púrúsa er ranglega þýtt með orðinu sál, eins 
er prakriti ranglega þýtt með orðinu efni. Prakriti er grundvöllur 
allrar tilverunnar (nema hinna mörgu púrúsa), ekki aðeins alls 
efnis, heldur allra eiginleika, hvata og tilfinninga, og einnig allra 
vitsmuna, sem ekki eru hreinn andi (púrúsa). 

Þriðja höfuðkenning Samkhya er um tilveru og eðli hinna 
þriggja guna. 

Upphaf þessarar heimspeki er rakið til heimspekingsins Kap- 
ila. Talið er að Kapila hafi verið uppi á 7. öld f. Kr. Sjálfur hefur 
Kapila ekki skráð nein heimspekirit, og allt sem um hann er 
vitað eru helgisagnir. I ýmsum heimildum er hann sagður sonur 
Brahma. I Bhagavat Gita er hann kallaður spámaður Guðsins 
VÍsnú, og enn aðrir segja hann Guðinn Agni í mannslíki. 

Aðrir þekktustu spámenn Samkhya-heimspekinnar eru Asúri, 
sagður uppi um 600 f. Kr., Pancasikha (uppi á 1. öld e. Kr.) og 
Isvarakrisna frá 3. öld e. Kr. — Pancasikha er sagður höfundur 
kenningarinnar um hina þrjá gúna, en ísvarakrisna er höfundur 
elzta heimspekirits, sem varðveitzt hefur um Samkhya-heim- 
spekina. Ritið nefnist Samkhya Karika og er talið vera byggt á 
eldri heimspekiritum, sem nú eru glötuð. 

Orsök ogafleiðing. — Samkliya-heimspekin heldnr því fram, að 
bæði púrúsa og prakriti séu eilíf. Þróun er því aðeins birting þess, 
sem alltaf hefur verið til, iíkt og duldir eiginleikar trésins í fræ- 
korninu. Það sem ekki er til getur aldrei orðið. Afleiðing er falin 
í orsökinni. Og það sem af orsökinni leiðir er sama eðlis og or- 
sökin sjálf. Þráður (orsök) er úr sama efni og klæðið (afleiðingin), 
sem úr honum er ofið. Sólargeislinn, þráðurinn, sem lífvefur 
jarðar er ofinn úr, er úr sama efni og það sem hann skapar á jörð- 
inni. - Ef afleiðingin væri ekki þegar fyrir hendi í orsökinni, 
gæti hvað seni er sprottið af hverju sem er. En reynslan kennir 
okkur að það er ekki í samræmi við veruleikann. 

Á sama hátt og allt, sem skapast, er aðeins birting, eins er eyð- 
ing aðeins afturhvarf hins skapaða og fullþroskaða til hinnar 
upphaflegu orsakar. Alger eyðing er því alveg jafnóhugsandi og 
alger sköpun. —Fortíð og framtíð lifa í hinu eilífa núi, — og þar er 
hið horfna og ókomna skynjað af hærri vitsmunum. 

Prakriii. — Prakriti er ekki eingöngu efnisgrundvöllur tilver- 
unnar. Ur prakriti vex jafnt hlutveruleikinn og sú vitund, sem 
skynjar hann. Auk þess eru hinir þrír gúnar eðli prakriti og alls 
sem frá því kemur og til þess hverfur. 

Prakriti er óskapað og án upphafs og líður ekki undir lok. 
Prakriti á sér enga orsök, en er sjálft orsök veraldarinnar. I sam- 
ræmi við kenningu Samkhya-heimspekinnar um orsök og afleið- 
ingu er veröldin sögð sama eðlis og prakriti. Og samkvæmt henni 
er allt, sem birzt getur í veröldinni, til í prakriti. Sá veruleiki, sem 
fólginn er í afleiðingunni, er venjulega ekki nema brot þéss veru- 
leika sem dulinn er í orsökinni, hann getur í hæsta lagi orðið 
jafnmikill, en aldrei meiri. Prakriti eyðist aldrei, því að allt hverf- 
ur til þess aftur. 

Prakriti gengur undir ýmsum nöfnum í indverskri heimspeki. 
Það er kallað brahma, eða það sem vex. Það er kallað maya, eða 

veröld hins afmarkaða og sundurgreinda. Og loks er það nefnt 
pradhana, eða orsök ailra hluta og allra efnislegra og andlegra 
breytinga. 

Hinir þrír gúnar. — Samkhya-heimspekin kennir að hinir þrír 
gúnar séu eðli prakriti og um leið allrar tilverunnar. Þeir eru 
sattva, rajas og tamas. Prakriti er í eðli sínu án meðvitundar. En 
sattva-eðli prakriti er fræ vitundarinnar. Birting einhvers til 
hinnar ytri tilveru er sattva (sat: veruleiki). Baráttan við að hverfa 
frá prakriti og birtast í hinni ytri tilveru er rajas. — Tamas er það 
sem sigrast verður á í þessari baráttu. 

Hinir þrír gúnar fylgjasc alltaf að í öllum hlutum og verum, 
þótt aðeins einn sé þar ríkjandi hverju sinni. I einstaklingum 
birtist tamas sem sljóleiki og formyrkvun, rajas sem ástríður, 
hvatir og barátta. Sattva bircist sem góðleiki, æðri máttur og 
hamingja. 

I steina- og jurtaríkinu er tamas eðlið ríkjandi. Með dýrum og 
mönnum ríkir einkum rajas eðlið. Með guðum og æðri verum er 
sattva eðlið allsráðandi. 

Fullyrt er, að sattva sé þó ekki til án tamas, þótt það kunni að 
vera dulið. Og þar, sem sattva og tamas er, hlýtur rajas, baráttan, 
einnig að leynast. Frelsi mannssálarinnar (púrúsa) er því að losna 
algerlega undan áhrifamætti hinna þriggja gúna og um leið úr 
viðjum prakriti. 

Sköpun veraldarinnar. - I prakriti geta hinir þrír gúnar náð 
jafnvægi (Samyavestha) og þar verður allt eitt. Meðan þetta 
ástand varir, ríkir heimsnótt, pralaya. Þegar jafnvægi gúnanna 
raskast á morgni sköpunarinnar, hefst nýr heimsdagur, sem sagð- 
ur er standa í 4.320.000.000 ár. Veröldin tekur þá að skapast úr 
prakriti eftir háttbundnu lögmáli og í ákveðinni röð. Þættir til- 
verunnar birtast einn af öðrum, 23 að tölu (auk púrúsa og prak- 
riti). 

Fyrstu níu þættir þessarar sköpunar eru allir þættir ósýnilegr- 
ar tilveru. En þeir eru grundvöllur hins jarðneska veruleika. 
Þessir þættir tilverunnar eru: 

1. Púrúsa. (Sálir). 

2. Prakriti. (Grundvöllur hins skapaða). 

3. Buddi eða Mahat. (Vitsmunir). 

4. Ahamkara. (Sjálfsvitund). 

5-9. Hinar 5 tanmatras eru alheimslegur grundvöllur 
hljóðs, tilfinninga, ilms, litar og smekks. 

10. Manas. 

11.-15. Fimm skilningarvit. 

16.-20. Fimm starfstæki. 

21.-25. Fimm höfuðskepnur: eter, loft, ljós, vatn og jörð. 

Fyrsta sköpun prakriti er mahat („hinn mikli") eða búddi. 
Búddi er hinn alheimslegi grundvöllur skynjunar, skilnings og 
hugarstarfsemi. Það skynjar og dæmir veröldina. Það er í mann- 
inum aðsetursstaður hamingju og þjáninga og það er hin virka 
vitund hans, sem stendur mitt á milli skilningarvitanna og hug- 
ans annars vegar og púrúsa, hins þögla áhorfanda hins vegar. 
Púrúsa skynjar veröldina gegnum búddi. Búddi (innsæishug- 
urinn) er æðsti eiginleiki prakriti, upplýstur af púrúsa. í búddi 
geymist einnig kjarnaforði mannsins og dulvitað minni. 

Búddi, eins og allt annað í tih r erunni, skynjar aðeins niður, en 
ekki upp. Það getur því greint á milli sín og prakriti, en ekki 
milli sín og púrúsa. 

Eftir búddi eða mahat skapast ahamkara. Mahat er grundvöll- 
ur meðvitundar, en ahamkara sjálfsvitundar. Höfuðeinkenni 
ahamkara, sem skapar allar hinar margvíslegu einstaklingsvit- 
undir, er abhimana, — eða ástin á sjálfum sér. 

Ur tamas-eðli ahamkara skapast (með tilstyrk rajas) hin fimm 

tanmatras. Þær eru ósýnilegar hliðstæður höfuðskepnanna og 
samstilltar hinum fimm skilningarvitum. Fyrst skapast hin innri 
veröld hljóðsins. (Talað er t. d. um tvenns konar loft, akasa. Hið 
fyrra er karanakasa, loft án efnis, sem fer í gegnum ailt. Hið síð- 
ara karya-kasa, eða ioft úr efni). Eftir liina innri veröld liljóðsins 
skapast grundvöllur tilfinninga (snertingar), lyktar, sjónar og 
bragðs. Þetta eru hin fimm tanmatras. Þau eru grundvöllur 
jarðnesks veruleika (jafnt hlutveruleikans og þess sem hann er 
skynjaður með), en sjálf óskynjanleg venjulegum mönnum. 

Þessir níu þættir framvindunnar, sem Iiér liafa verið nefndir, 
heyra til óskynjanlegri tilveru. Hinn tíundi, manas (muni), er 
hinn fyrsti sem við höfum reynslu fyrir. Manas, hugurinn, er 
milliliður milli skilningarvitanna og búddi, á sama hátt og búddi 
er miliiliður milli hugans og púrúsa. — Manas, eins og skilning- 
arvitin fimm og hin fimm starfstæki, er skapaður úr sattvaeðli 
ahamkara. Hvorki hugurinn né búddi er gætt eilífðareðli. Þeir 
eru báðir aðeins tæki púrúsa (sjálfsins), sem er hin eina eilífa vit- 
und mannsins. 

Skilningarvitin fimm eru sögð sköpuð af viljanum tii að skynja 
hin fimm tanmatras. Samkhya-heimspekin kennir að úr aham- 
kara skapist samtímis skiiningarvitin og sá hlutveruieiki, sem 
svarar til þeirra. Hvorutveggja er skapað úr hinu sama. Sattva- 
eðli ahamkara verður að skilningarvitum, en tamas-eðli aham- 
kara ummyndast í hlutveruieika. Þetta er lausn Kapiia á vanda- 
máli Kants um „das Ding an sich“ og „das Ding an mich“. 

Skilningarvitin eru stundum nefnd dyr, og manas (liugurinn) 
er dyravörðurinn, sem stjórnar hvernig valið er úr þeim skynj- 
unum sem inn um þessar dyr koma. 

Viljinn sendir einnig boð sín gegnum manas til starfstækja 
mannsins. — Samkhya-heimspekin tiinefnir fimm slík starfs- 
tæki: Málfærin, hendur, fætur, meltingarfæri og æxlunarfæri. 

Höfuðskepnurnar fimm, eter, loft, ljós, vatn og jörð, skapast 
úr tamas-eðli hinna fimm tanmatras með tilstyrk rajas. Það er 
sagt að það gerist á þann hátt að úr tanmatras myndist efnisatóm, 
sem síðan tengjast saman í margbreytileg efnasambönd og mynda 
hina ) f tri veröld, hinn efnislega alheim. — Þessi efnisheimur er þó 
ekki ný tilvera, því að allir eiginleikar hans eru um eilífð til í 
prakriti. 

Þegar kvöldar að, hverfur öll þessi sköpun, hinir tuttugu og 
þrír þættir tilverunnar, í öfugri röð aftur til prakriti — og heims- 
nótt hefst að nýju. 

Púrúsa. — Öll hin mikla leiksýning veraldarinnar er sögð sett 
á svið vegna púrúsa, sem er raunar hin eina vitund, þar sem 
prakriti er án vitundar, sé það ekki upplýst af púrúsa. Púrúsa er 
hin fyrsta orsök veraldarinnar, vegna þess að það er hún sem á 
morgni heimsdagsins raskar jafnvægi hinna þriggja gúna, en það 
verður aftur til að hrinda af stað framvindunni. Prakriti er blind, 


en púrúsa verður forsjón hennar. 

Sálirnar (púrúsa) eru óendanlega margar. Þær koma ekki frá 
neinni alheimssál, því að þær eru að eilífu sjálfstæðar og að- 
greindar hver frá annarri. Frelsi þeirra er ekki að sameinast slíkri 
heimssál, heldur hitt, að losna úr viðjum prakriti. Ef sálirnar 
(púrúsa) væru ekki sjálfstæðar gæti ein ekki frelsazt án þess að 
allar hinar frelsuðust líka, en að dómi Samkhya-heimspekinnar 
er reyndin önnur. Sagt er að það sé sál í öllu sem lifir. Þessar 
sálir eru eins, en virðast mismunandi vegna hinna mismunandi 
gerva sem þær íklæðast. 

Hvert er þá eðli púrúsa? — Hún er ekki líkaminn eða afleiðing 
efnisins (prakriti). Hún er ekki skilningarvitin, þar sem þau eru 
aðeins tæki vitundarinnar. Hún er ekki hugurinn (manas) eða 
innsæishugurinn, því að þeir eru háðir skilningarvitum og eru í 


sjálfu sér án vitundar. Púrúsa er hreinn andi, óháður tíma, rúmi 

og breytingum. Púrúsa er þekkjandinn, allt hið þekkta er prak- 
riti. Meðan sálirnar (púrúsa) eru í viðjum efnisins og bundnar 
örlögum hinna þriggja heima smíðar prakriti þeim gervi frá hinu 
lægsta til hins hæsta og birtist þeim í margbreytilegum mynd- 
um. En frelsuðum sálum birtist prakriti í sinni upprunalegu 
mynd. Púrúsa hefur þó aldrei beint samband við efnisveru- 
leikann, hamingju og þjáningar. Allt þetta birtist púrúsa gegn- 
um búddi. Þessi reynsla snertir púrúsa aldrei beint, en end- 
urspeglast eins og litir speglast í kristalli. Þeir heyra honum ekki 
til í raun og veru. Púrúsa er óumbreytanleg og í eðli sínu óháð 
prakriti og hinum þremur gúnum. 

Kenningar Samkhya-heimspekinnar um eðli púrúsa og sam- 
band hennar og prakriti er leyndardómur, sem erfitt er að skilja, 
og þessar kenningar hafa sætt gagnrýni margra indverskra heim- 
spekinga: Hvers vegna ættu hinar frjálsu og fullkomnu sálir að 
lenda í viðjum fáfræðinnar og hinnar blindu náttúru, prakriti, 
fyrst tilgangur lífsins er að losna úr þessum böndum? 

Samlchya-heimspeldn er þögul um þennan leyndardóm. 

Vedanta-heimspekin gagnrýnir tvíhyggju Samkhya og telur 
óhjákvæmilegt að bæði prakriti og púrúsa eigi sér sameiginlegan 
grundvöll, — að öll tilveran sé af einni rót. 

Vedabækur kenna, að í djúpi vitundar hvers manns búi sami 
andi og sá, er snýr hjólum allrar tilveru. Þær kenna, að djúpt í 
eðli hvers manns sé hulinn fjársjóður: demant fylltur ljósi hinn- 
ar sönnu þekkingar, óskasteinn hinnar æðstu hamingju, sem 
lætur alla drauma rætast, og perla hreinleikans, sem aldrei flekk- 
ast, þó að veröldin haldi henni í greipum sér. 

En hjá venjulegum mönnum er þessi fjársjóður hulinn að baki 
þrefaldra tjalda. Yzt þessara tjalda er mannslíkaminn og þær 
þarflr og hvatir, sem náttúran ljær honum til sóknar, varnar og 
sjálfsviðhalds. Innan þeirra tjalda taka við hulur skilningarvit- 
anna. Hinar sömu takmarkanir, sem settar eru skynfærum okk- 
ar, takmarka einnig hugmyndir okkar og skoðanir. Skilning- 
arvitin skynja því aðeins sína eigin heima, en skynja ekki hinn 
innri veruleika, nema í umbreyttri mynd. 

Þriðja hulan er hugurinn (chitta). Þessar þrjár hulur eru ekki 
okkar sanni innri maður, heldur tæki hans, háð sífelldum breyt- 
ingum, fæðingu og dauða. 

Hinn innri maður okkar (atman, púrúsa) feðist aldrei og deyr 
aldrei, því að hann er brot af bergi hins eilífa. — Hann er full- 
kominn, því að hann er hluti hins innsta veruleika, sem trúar- 
brögðin nef na guðdóm. 

Þessar þrjár hulur skilja því manninn frá uppruna sínum og 
hinu sanna eðli, svo að hann lifir í útlegð í heimi villunnar. Þessi 
aðskilnaður er að dómi yoga-heimspekinnar orsök allrar fáfræði 
og fylgiliðs hennar, yfirsjóna og þjáninga. 

Til þess að losna úr útlegðinni, verður maðurinn að þekkja 
sjálfan sig og lyfta tjöldunum þremur, sem hyija hinn dýra fjár- 
sjóð. — Öld eftir öld reyndi hinn indverski andi að finna leið að 
þessu marki, og á sanskrít og pali sköpuðust fleiri sálfræðileg 
hugtök en í dag eru til á öllum tungum veraldarinnar sam- 
anlagt. 

Dr. Jung, einn af helztu brautryðjendum vestrænnar sálfræði, 

\ 

segir m. a.: „Sálgreiningin sjálf og þau vísindi, sem hún er vísir 
að, er aðeins tilraun byrjandans samanborið við hina ódauðlegu 
list austursins." Nafnlausir djúphyggjumenn kenndu mönnum 
leiðina og vísindi þeirra voru iðkuð, könnuð og sett í kerfi, og 
niðurstaða þessarar miklu leitar er heimspeki, sem kölluð eryoga. 
Iðkandi hennar nefnist ) r ogi. 

Yoga er þannig leitin að þeirri fullkomnun, sem er hinn duldi 
kjarni mannsins. Með sjálfsþekkingu sinni verður yoginn sér 
meðvitandi um hlutdeild sína í heimsvitundinni. 

En þessarar sjálfsþekkingar verður ekki aflað með heimspeki- 
legum vangaveltum né fræðikenningum einum saman. Skyn- 
semin er aðeins hið lægsta svið skilningsins, og aðeins með því að 
lægja öldur hugans og friða starfsemi hans er hægt að láta Ijós 
heimsins, sem býr hið innra með hverjum manni, skína niður 
gegnum hina lægri himna vitundarinnar og rjúfa skýjaþykknið 
milli þess og vors daglega lífs. 

Leiðin til sjálfsþekkingar er engum auðrötuð. — Patanjali, sem 
fyrstur manna er sagður hafa bnndið yoga-heimspekina í kerfi, 
skiptir leiðinni til fullkomnunar í átta áfanga, sem sigrast verður 
á áður en lokatakmarkinu er náð. 

Hinn fyrsta áfanga þessa vegar kallar yoga-heimspeki Pat- 
an jalis yama. 

Á þessu fyrsta stigi er yoga-iðkandanum ætlað að treysta sem 
bezt hinn siðræna grundvöll sinn, því að án hans er tilgangslaust 

að iðka yoga. Mannkostir manna ern grunnur hins nýja must- 
eris, og ef hann er ekki traustur má víst teljast, að hin háreistu 
hvolf þess hrynji fyrr eða síðar til grunna. 

Áður en nemandinn hefur tileinkað sér yama, er honum 
óheimilt að iðka hærri stig yoga eins og líkamsstjórn og hug- 
leiðslu. 

Yama er í því fólgið, að nemandinn tileinkar sér fimm boðorð, 
sem öll lúta að breytni hans við meðbræður sína. 

Fyrsta boðorðið staðfestir friðhelgi mannlífsins — „Þú skalt 
elcki lífi eyða.“ Það boðorð er afdráttarlaust og leyfir engar und- 
antekningar. Þjóðhöfðinginn og hermaðurinn, sem brjóta þetta 
boðorð í nafni föðurlandsins, eru jafn réttlausir og páfinn, trú- 
arofstækismaðurinn og krossriddarinn, sem brjóta það í nafiii 
Guðs og trúar sinnar eða uppreisnarmaðurinn sem brýtur það í 
nafni síns pólitíska átrúnaðar. 

Að beita ofbeldi er mönnum ósamboðið, að eyða lífi er órétt- 
lætanlegt. — Jafnvel í sjálfsvörn er manninum eldci leyfilegt að 
drepa náunga sinn. — Sá, sem eyðir lífi, hvort sem ástæða hans 
er ágirnd, reiði eða heimska, formyrkvar vitund sína og bindur 
sig við klafa stórrar þjáningar. 

Með því að rækta með sér góðvild til manna og náttúru, lífs- 
gleði og alúðlegt viðmót, skilning og samúð með öllum mönn- 
um, góðum og vondum, tekst nemandanum að lokum með 
návist sinni einni saman að eyða allri óvináttu. 

Næst þessu kemur boðorðið um að vera einlægur, sannorður 
og trúr sjálfum sér og öðrum. — Með því að koma jafnan til dyr- 
anna eins og hann er klæddur, halda sig við sannleikann og 
forðast bakmælgi, tekst nemandanum að afla sér jafnvægis og 
andlegrar heilbrigði. 

Heiðarleiki er hið þriðja boðorð yama-stigsins. Með því að 
ástunda hann og útrýma allri öfundsýki, veitist nemandanum 

allur sannur auður. — Hófsemi er hið fjórða. Með henni eykur 
nemandinn styrk sinn og lífsþrótt. — Loks er brýnt fyrir nem- 
andanum að forðast auðsöfnun. Honum er ætlað að taka þátt í 
þjáningum annarra og verja fé sínu til að hjálpa samfélagi sínu 
eftir fremsta megni. 

Á þennan hátt ræktar nemandinn með sér góðvild og eykur 
lífs-hamingju sína. 

Þessi fimm boðorð eru að dómi yoga-heimspekinnar fyrsti 
áfanginn á leið hins áttfalda vegar, sem liggur til sjálfsþekking- 
ar. 

Niyania er annað stig yoga-heimspekinnar og miðar að því 
sama og yama, — að styrkja sem bezt hinn siðræna grunn, sem 
hin hærri stigin byggjast á. 

Niyama eru fimm atriði til viðbótar, sem nemandinn verður 
að tileinka sér, áður en honum er leyfilegt að iðka hugleiðslu. 
Hið fyrsta þeirra er hreinleiki, en sú hreinsun, sem nemand- 
anum er ætlað að framkvæma, nær ekki eingöngu til hugarfárs- 
ins. — Yama-heimspekin aðhyllist ekki hugmyndina um kross- 
festingu holdsins. Að dómi yogans er líkaminn hluti hins and- 
lega vandamáls. — Hinn innri maður okkar (sjálfið) er hulinn að 
baki forgengilegs holds og friðlauss hugar og verður því hvort 
tveggja að takast til meðferðar jöfnum höndum. 

Líkaminn er ekki vél, sem hugurinn er tengdur við á dul- 
arfullan hátt og er honum að mestu leyti óviðkomandi, heldur 
eru líffæri manna fiðlustrengir og hljómur þeirra er hugarstarf- 
semin. 

Þetta tvennt, líkamann og hugarstarfsemina, er nemandanum 
ætlað að taka til meðferðar sem eitt og hið sama fyrirbrigði. — Af 
þessum orsökum verður t. d. þetta boðorð um hreinleika að ná 
til líffæranna engu síður en hugarfarsins. Líkamanum verður að 
halda hreinum hið ytra með tíðum böðum og hreinlæti og hið 

innra með skynsamlegu og hollu mataræði, og með því að forð- 
ast nautn eiturlyíja. Hugann verður á sama hátt að hreinsa af 
öllum myrkum og skuggalegum hugrenningum, unz nemand- 
inn öðlast það léttlyndi, jafnaðargeð og rósemi, sem auðveldar 
honum að beina hugsínum inn á við til sjálfskönnunar. 

Hin önnur fjögur atriði niyama eru nægjusemi, sjálfsafneitun, 
lærdómur og trúarhollusta. — Með því að vinna bug á ágirnd 
sinni ojg rækta með sér nægjusemi, öðlast nemandinn sannari 
hamingju en þá, sem keypt verður eða seld. Með sjálfsafneitun er 
honum ætlað að vinna bug á munaðargirni sinni og auka líkams- 
þrótt sinn. — Meinlætalifnaður á þó litlum vinsældum að fagna 
hjá hinum meiri spámönnum yoga-heimspekinnar. 

Með því að afla sér lærdóms og þekkingar úr bókum greiðir 
nemandinn fyrir birtingu hinnar sönnu þekkingar, sem kemur 
innan að. — Og með því að beina vitund sinni til hins æðsta 
máttar finnur hann að lokum sjálfan sig og endurheimtir hina 
týndu paradís. 

Þessar fimm reglur niyama eru taldar yoganemandanum nyt- 
samlegar, en þó er hverjum einstaklingi í sjálfsvald sett, á hvern 
hátt hann tileinkar sér þær. 

Hinna fimm boðorða yama er aftur á móti krafizt af öllum 
mönnum, líka þeim, sem ekki tileinka sér hin hærri stigin. 

Jafnvel nú eftir að nemandinn hefur tryggt hinn siðræna 
grundvöll sinn, er enn ekki tímabært að leggja stund á hið raun- 
verulega yoga. 

Þrjú næstu stig eru einnig undirbúningur, þar sem nemand- 
anum er ætlað að læra að ná valdi yfir líkamsstellingum og ná 
valdi yfir andardrætti og skynfærum. 

Asana nefnist þriðja stig hins áttfalda vegar. Nú á dögum hef- 
ur asana verið gert að sérstöku íþróttakerfi, þar sem mönnum er 
ætlað að sitja tímum saman í hinum ólíkustu stellingum. Með 

því hyggjast menn styrkja taugakerfið, efla líkamshreysti og feg- 
urð og þó sérstaklega að útrýma þreytu og hrörnun líffæranna. 
íþróttakerfi Vesturlanda og hollar lífsvenjur gera þó að vissu 
leyti sama gagn. - Patanjali, hinn gamli meistari yoga-heim- 
spekinnar, leggur þó ekki eins mikla áherzlu á asana og síðar var 
gert, eftir að það þróaðist upp í sjálfstætt kerfi. Hann leggur að- 
eins áherzlu á, að líkamsstaðan verði að vera stöðug og þægileg 
meðan á hugleiðslunni stendur, svo að hægt sé að gleyma al- 
gjörlega tilveru líkamans. 

Pranayama er að ná valdi yfir andardrættinum. Eins og áð.ur 
er sagt, er rósemi hugans frumskilyrði fyrir allri hugleiðslu. 
Nemandinn verður því að læra að lægja líffærastarfsemi sína og 
róa hugann, áður en hugleiðsla er framkvæmanleg. 

Menn eru sérstaklega varaðir við að taka upp slíkar æfingar, 
því að ef ranglega er með farið, geta þær reynzt heilsu manna 
skaðlegar og jafnvel verið andlegri heilbrigði bein hætta. 

Pratyahara er síðast þessara þriggja undirbúningsstiga, sem 
eiga að kenna mönnum að ná tökum á líffærastarfseminni og 
undirbúa sig á þann hátt nndir hið raunverulega yoga: hugleiðsl- 
una. — Tilgangurinn með pratyahara er að „svæfa“ skynfærin 
um stund, svo að engar nýjar myndir berist til hugans utan að, 
sem valdið geti þar umróti. Lao Tze, höfundur Bókarinnar um 
veginn, spyr einhvers staðar: „Hvernig er hægt að gera gruggugt 
vatn hreint?“ — Og hann svarar sjálfur spurningunni: „Láttu það 
í friði og það verður hreint af sjálfu sér.“ Þetta er einmitt það, 
sem hinn verðandi yogi leitast við aðg era á þessu stigi. — Hann 
gerir skynfæri sín ónæm fyrir umheiminum og hverfur inn í sitt 
innra virki. 

Þessi fimm stig, sem nú hafa verið talin, eru aðeins undirbún- 
ingur undir meginviðfangsefni yogans: að öðlast sanna þekk- 

ingu, sem leiðir til lausnar frá hinni lægri tilveru manna til æðra 
og betra lífs. Þessarar þekkingar verður aðeins aflað með innsæi 
og aðferðin til að þroska það er fasthygli og síðar hugleiðsla. 

Gamansamur Vesturlandabúi, sem virðir fyrir sér yoga í hug- 
leiðsluástandi, skoðar hann jafnan sem kynlegan náunga, sem 
horfir dægurlangt á nafla sinn og ímyndar sér, að þar sé gáta al- 
lífsins falin! En yoginn sér ekki einu sinni nafla sinn. Augu hans 
eru blind. Skynfæri hans starfa ekki lengur (pratyahara). Ástand 
þetta er þó ekki líkt og svefn eða meðvitundarleysi. Honum er 
þetta ástand hið mikla ævintýri, sem lyftir mannsandanum út 
fyrir allt, sem áður var þekkt og skynjað. Ný vitund. Nýr heim- 
ur. 

Viðfangsefni hinna þriggja síðustu stiga er sjálfskönnunin. 
Fyrst þegar yoganum tekst að greina hugann frá hinum innra 
manni, sjálfinu, öðlast hann sanna þeklcingu og veit, að starf 
hans hefur borið árangur. Sjálfið (atman) er eilíft og óumbreyt- 
anlegur veruleiki, kjarni hvers einstaklings. — Hugurinn (citta) 
er stundlegur, því að hann er sífelldum breytingum undirorpinn. 
Hann skapast og eyðist. Eins og lag á ekki upphaf sitt í hljómi 
fiðlustrengjanna — heldur í sál fiðlarans, sem strengina snertir, 
eins er hugurinn í sjálfu sér án vitundar, en fær vitund aðeins 
vegna sjálfsins, sem notar hann sem tæki sitt. - 

Þannig getum við skoðað líffærin sem fiðlustrengi, hugann 
sem hljóm þeirra og sjálfið sem hinn mikla fiðlara. Hugur korn- 
barnsins er í fyrstu tómur og auður líkt og óskrifað blað. — Skyn- 
færi barnsins skrá þar hið fyrsta stafróf og skynsemi og reynsla 
þess skipa þessum stöfum í orð og setningar, ef tir því sem þroski 
barnsins vex. Hugurinn, sem fær er um að skynja að vissu marki 
orsakir og afleiðingar, kemur smám saman auga á hið óhagg- 
anlega samhengi hlutanna og öðlast hæfileika, sem við köllum 
rökrétta hugsun. Og þekkingu köllum við síðan þann eiginleika 

hugans að stafla upp í safiihúsi minninganna sprekum, sem við 
tíndum upp úr bókum og viðræðum við aðra menn. Þannig verða 
hugmyndir til. Þær em háðar skynfærunum, hæfileikanum til 
rökréttrar hugsunar og þekkingu, sem aflað er úr bókum eða 
með viðræðum við aðra menn. Allt, sem til hugans berst frá um- 
heiminum,er litað og ummyndað afáhrifum hinna þriggja giina, 
ljóss, ástríðna og myrkurs. Reynsluþekking manna, sem þannig 
er sköpuð af blönduðum straumum skynfæranna, skynsemi og 
hinnar æðri vitundar, er því ekki algjörlega sönn að áliti yoga- 
heimspekinnar. Hugurinn, sem einnig er orrustuvöllur and- 
stæðra hvata og tilfinninga, er því ekki hin ódauðlega vitund 
mannsins, heldur aðeins tæki hennar. Hugurinn er friðlaus og 
aldrei fullkomlega ánægður, vegna þess að hann skynjar hið 
stundlega í stað hins eilífa, moldviðri sléttunnar er hlutskipti 
hans, en ekki heiðríkja fjallsins. Hann seilist því í munað, sem er 
ekki hamingja og er haldinn lífsþorsta og ótta við dauðann. 
Hann fer villur vegar og er móttækilegur fyrir allar þjáningar 
heimsins. Tilgangur yogans er þó ekki að binda enda á starfsemi 
hugans, heldur að láta sjálflð lýsa hann upp og eyða þannig 
myrkri hans og villu. Hugurinn er fyrirbrigði, sem yoginn verð- 
ur að taka til alvarlegrar meðferðar, áður en lengra er haldið. 
Stundum er hugurinn friðlaus og hvarflar úr einu í annað. 
Stundum er hann blindur, fullur drunga og liggur í svefnmóki, 
stundum hlaðinn áhyggjum og hrakinn af veðri og vindum. 
Aðrar hindranir, sem yoginn verður að sigrast á, eru sjúkdómar, 
ótti og óvissa, munaðargirni, þrár og efi, rangsnúnar hugmyndir, 
getuleysi til að einbeita huga sínum og óstöðugleiki, jafnvel eftir 
að það hefur tekizt. 

Þegar yoginn hefur sigrazt á öllum þessum hindrunum, hefj- 
ast lokaáfangar þessarar farar. Þau eru dharana (fasthygli), dhyarta 
(hugleiðsla) og samadhi (hið æðsta innsæi). Dharana er í því fólg- 

ið, að yoginn tekur til meðferðar ákveðið íhugunarefni og festir 
hugann við það eitt. Tilgangurinn með því er að róa hugann og 
láta hann hætta að hvarfla úr einu í annað. En flestum er það um 
megn nema stutta stund. Um leið lokar yoginn skynfærum sín- 
um fyrir umheiminum. Þessi rósemi og kyrrð lífíæranna og hug- 
ans, sem dharana skapar, leiðir hægt og hægt yfir til næsta stigs, 
dhyana. Ný öfl losna þá úr læðingi, og nýtt svið vitundarinnar 
birtist. I-Iugurinn er fullnr friðar. Hann er algjörlega einþættur, 
og þar kemst ekkert að annað en það, sem yoginn hef ur kosið að 
taka til meðferðar. I þessu ástandi næst fullkomin þekking á því, 
sem huganum er beint að. Skynjun og hið skynjaða verða þar 
eitt. Hámark dhyana eða hugleiðslunnar er samadhi, hið æðsta 
innsæi. 

Vitundin beinist þá að því Ijósi, sem er ofar öllum áhyggjum 
og sorgum. Hugarstarfsemin virðist stöðvast og ný vitund tekur 
við. Yoginn skynjar sinn innri veruleika, sjálfið, og hið sanna eðli 
líísins. I þessu ástandi er vitundin skýrust og víðtækust. Það ein- 
kennist af hugljómun, voldugri máttartilfinningu og hamingju, 
sem á sér enga ytri orsök. 

Ávextir þess eru djúpur, ójarðneskur friður og leiftur þess 
innsæis, sem veita yoganum sanna þekkingu. Veraldleg ham- 
ingja verður honum næsta fatækleg og fölnar eins og morg- 
unmáni í skini nýrrar sólar. 

Eftir að þessu stigi er náð, er veröldin honum íangelsi, sem 
aðskilur hann frá hinum miklu víðáttum, því að fullkomna 
lausn fær hann ekki fyrr en í dauðanum. Eftir það hverfur hann 
til annarra veralda, nema hann hafi ákveðið verk að vinna í þágu 
framvindunnar. 

Þegar yoginn hefur náð hinum þrem síðustu stigum sínum, 
öðlast hann yfirskilvitlega þekkingu og vald til að gera „krafta- 
verk“. 


177 



Saga heimspekinnar 

Með því að beina vitund sinni að udana er sagt að yoginn geti 
upphafið þyngd sína og gengið á vatni eða þyrnum og sofið á 
spjótsoddum. Hann getur öðlazt fullkomna innsæisþekkingu á 
hverju því máli, sem hann kýs að leita lausnar á. Hann getur gert 
sig óháðan veðráttu, svo sem hita og kulda. Ef honum býðursvo 
hugur við að horfa, getur hann setið nakinn uppi á jökultindi í 
frosthörku og illum veðrum. — Að vaða eld er honum leikur einn. 
Hann getur tekið vizkusteininn í hönd sér og séð inn í dulheima 
annarrar tilveru. Hugsanir manna verða honum opin bók. Hann 
getur kannað fortíð og framtíð og séð fyrir dauða sinn og ann- 
arra. Hann getur gert líkama sinn ósýnilegan, gengið um lok- 
aðar dyr og farið hamförum. Hann getur kannað rúmið, sólkerfi 
og himintungl. Hann getur náð valdi á líffærastarfsemi sinni — 
stöðvað andardráttinn og hjartslátt sinn og jafnvel látið grafa sig 
lifandi í loftþéttu hylki vikum saman án þess að verða meint af. 
Hann getur gefið vöðvnm sínum styrkleika fílsins eða látið Ijós- 
blik leiftra frá líkama sínum, og margir fleiri hlutir eru sagðir 
honum í sjálfsvald settir. En flest af þessu sýnist okkur orðum 
aukið. 

Patanjali kennir, að sá, sem náð hefur samadhi og er fær um 
að greina milli sjálfsins og hinnar ytri tilveru, nái valdi yfir öll- 
um sviðum tilverunnar og öðlist vitund, sem kalla mætti al- 
vizku. 

Frá okkar sjónarmiði virðast allir þessir hlutir ótrúlegir og ef 
sannir reyndust, yfirnáttúrlegir. En yoga-heimspekin álítur þá 
eðlilega og reynir að útskýra hvert einstakt fyrirbrigði, hvernig 
það er framkvæmt. Frá sjónarmiði hennar er ekkert til, sem kall- 
azt getur yfirnáttúrlegt. Allt lýtur föstum ákveðnum lögmálum. 

En allir þessir furðulegu hlutir eru þó yoganum aukaatriði. 
Þeir eru blóm, sem gróa utan brautar við leið hans til fullkomn- 
unar. Hann getur beygt sig niður og lesið þessi blóm, ef hann 

vill, en sá, sem yfirgefur veginn vegna þessa gróðurs, hverfur 
fljótlega niður á við aftur og verður að hefja för sína að nýju. 

Yoginn er því varaður við að beita kunnáttu sinni um of, sízt 
af öllu í hégómlegum og eigingjörnum tilgangi. 

Einkum hér á hinum efstu stigum reynir á siðferðisstyrk yog- 
ans og þess vegna var lögð svo rík áherzla á hið fyrsta stig hans, 
yama, því að ef siðferðilega vanþroskaður maður öðlast mátt 
yogans, verður sá máttur honum eins og mistilteinninn í hendi 
blindingjans. 

Jafnvel samadhi, æðsta stig hins áttfalda vegar, verður yoginn 
að hefja sig upp yfir. Efhann gerir sig ánægðan með þau fríðindi, 
sem honum hafa þegar hlotnazt og sættir sig við að verða aðeins 
goði í fullsælu hinna æðstu himna, — lifir hann þar um árþús- 
undir, en þegar karmaforða hans er eytt, hlýtur hann að falla 
aftur niður til mannlegra forlaga og hefja göngu sína á ný. 

Lokatakmark yoga-heimspekinnar er að hefja manninn al- 
gjörlega út fyrir öll takmörk mannlegrar reynslu og leysa öll 
bönd, sem binda hann við mannheima hinna þriggja veralda. 

Fyrst þegar honum hefur tekizt að hefja sig upp yfir og segja 
skilið við samadhi birtist atrnan (hinn innri maður) einrátt í sínu 
eilífá eðli. 

Þá er hring hinnar mannlegu þróunar lokið og ný tilvera tek- 

ur við. 

Yoga-Sútra Patanjalis, sem hér fer á eftir, er fyrsta bókin um 
yoga, og þar birtist þessi heimspeki í sinni upphaflegu og réttu 
mynd. Þetta litla rit er grundvöllur allra hinna fjölmörgu og 
stóru bóka, sem hafa verið skrifaðar um yoga. 

Patanjali skiptir ritinu í fjóra hluta. I fyrstu bók er fjallað um 
eðli samadhi (hugljómunar). I annarri bók er rætt um leiðirnar 
að þessu marki. I þriðju bók er rætt um hið margvíslega vald, 
sem yoganum veitist. I hinni fjórðu (sem sennilega er viðbót síð- 
ari tíma) er rætt um eðli frelsunarinnar, kaivalyapada. — 
Ágreiningur er um aldur bókarinnar, en hún er oftast talin frá 
2. öld f. Kr. — Sjálfur kallar Patanjali verkið „anusamana“, sem 
ber með sér, að hann hafi aðeins fert „sútrurnar" í letur, en áður 
er talið að þær hafi verið kenndar um aldaraðir. 

Þeir, sem þýtt hafa þessa bók á Vesturlandamál, hafa yfirleitt 
látið nafnið Yoga-Sútra halda sér, og er það einnig gert hér. Yoga 
merkir að tengja saman og sútra bókfell eða þráður. 

Sútrurnar eru viðurkenndar af öllum indverskum heimspeki- 
kerfum, jafnt þeim sem styðja búddisma og jainisma og hinum, 
sem kenna sig við brahmatrú og hindúisma. Yoga er sagt jafn- 
gamalt brahma (Guði). -I Rig-Veda er talað um hugleiðslu, sem 
beint var að loganum helga. I Atharvaveda er kennt, hvernig öðl- 
ast megi yfirnáttúrlegt vald með meinlætalifnaði. Upanishadar 
kenna mönnum, eins og Yoga-Sútra Patanjalis, að leita upp- 
sprettu þekkingarinnar hið innra með sér með aðferðum hug- 

leiðslunnar. Gautama Búdda iðkaði öll stig yoga og náði hinu 
æðsta samadhi. Og yoga-heimspekin rann saman við kenningar 
búddismans og jainismans um leiðina til æðra lífs. 

I Yoga-Sútru Patanjalis er ausið af öllum þessum lindum, og 
auk þess af þekkingu hinna mörgu mnnnlegu yogaskóla, sem 
aldrei skráðu fræði sín. Hún sameinar þessi fræði öll í eitt kerfi 
og telst því fyrsta bók yoga-heimspekinnar. 

Fræðimenn eru ekki á eitt sáttir um aldur þessarar bókar. Próf- 
essor Jakobí telur yoga-kerfið fullskapað um 300 f. Kr. — Próf- 
essor Woods telur Yoga-Sútru ekki eldri en frá 4. öld e. Kr. og 
byggir þá skoðun sína á því, að heimspekingurinn Nagarjúna 
(frá 4. öld e. Kr.) nefnir ekki yoga-kerfið í riti sínu Karika. Þetta 
eru þó naumast einhlít rök, þar sem Nagarjúna nefnir yoga-kerf- 
ið í öðru rita sinna (Upayakausalya-Sútru), sem eitt hinna átta 
heimspekikerfa. 

Aðrir fræðimenn telja Yoga-Sútru Patanjalis frá 2. öld f. Kr. og 
byggja það á umsögn Bhoja í riti hans Rajamartanda. Samkvæmt 
henni ætti höfundur Yoga-Sútru að vera málfræðingurinn Pat- 
anjali, sá er skrifaði hið fræga rit Mahabhasya um málfræði Pan- 
ini. Um þetta verður þó ekkert fullyrt. 

Yoga er byggð á grunni Samkhya-heimspekinnar. Þessir tveir 
skólar virðast í upphafi hafa verið einn og báðir gengið undir 
nafninu Samkhya. — Yoga er nefnd Sesvara Samkhya til aðgrein- 
ingar frá Nirisvara Samkhya, sem kennd er við Kapila. I þessum 
nafngiftum kemur fram meginmunur þeirra. Yoga kennir að 
Guð sé grundvöllur veraldarinnar (Sesvara: fræðsla um Guð), en 
Samkhya Kapila hafnar honum sem grundvelli tilverunnar (nír- 
ísvara: án Guðs). 

Yoga-heimspekin viðurkennir ekki heldur, að hin þrjú „innri 
skilningarvit“ Samkhya, þ. e. búddi (skilningur), ahamkara 
(sjálfsvitund) og manas (hugur), séu aðgreindir þættir vitund- 

arinnar. Þeir eru í Yoga-Sútru einu nafni nefndir chitta; — hug- 
urinn í sinni víðtækustu merkingu. 

Kenning Samkhya um þróun prakriti er tekin upp í yoga- 
heimspekinni með smávægilegum breytingum. Hins vegar lítur 
yoga-heimspekin ekki á prakriti sem hinn eina grundvöll tilver- 
unnar, eins og Samkhya gerir. Yoga kennir að þessi grundvöllur 
sé bæði Guð og prakriti. Prakriti er hin blinda náttúra, en Guð 
er aflið sem samræmir þróun prakriti tilgangi andans. Tilgangur 
sálarinnar er bæði í yoga- og Samkhya-heimspekinni að losna úr 
viðjum prakriti. En yoga kennir, að hin frjálsa sál sjái Guð og 
fyllist anda hans. Þetta er eðli samadhi. 

Samkvæmt yoga-heimspekinni er einstaklingurinn ekki jafn 
háður prakriti og Samkhya kennir, og getur með hjálp Isvara 
(Guðs) losnað undan valdi þess. 

Þá leggur yoga meiri áherzlu á starfið en Samkhya gerir. Hið 
síðarnefnda er fyrst og fremst heimspekikenningar, yoga er hins 
vegar aðferð til að breyta þessari heimspeki í starf, og kenna 
mönnum hvernig hægt er með réttu líferni, trú og hugleiðslu að 
skynja hið yfirskilvitlega, og láta það þannig breytast í raunveru- 
lega tilveru. 

BÓKI 

LSútra 

Þessi fræðsla fjallar um yoga. 

2.Sútra 

Yoga er að hindra hugann (chitta) í að taka á sig síbreytileg 
vrittis (geðbrigði og áhrif skynfæranna). 

3. Siitra 

Þegar þessu er náð, þekkir yoginn sjálfan sig eins 

og hann er í raun og veru. 

4. Sútra 

Á öðrum stundum greinir maðurinn ekki milli vrittis 

og púrúsa (sjálfsins). 

5. Sútra 

Hugmyndirnar eru í fimm flokkum og þær eru jafnan háðar 

tilfinningum, vansælu eða vellíðan. 

6. Sútra 

Þessir fimm flokkar hugsana eru: — Rétt þekking, 
röng þekking, ímyndun, dvali (svefn) og minning. 

7. Sútra 

Grundvöllur réttrar þekkingar er rétt skynjun, 
rétt ályktun og rétt ftæðsla. 

8. Sútra 

Röng þekking er blekking, sem ekki á sér stoð í 

veruleikannm. 

9. Sútra 

Imyndun er þekking, sem byggist á orðum, sem ekki eru í 

neinu samræmi við veruleikann. 

10. Sútra 

Dvali (svefn) byggist á aðgerðarleysi vrittis 

(skilningarvitanna). 

11. Sútra 

Minni er að halda þeirri reynslu, sem maðurinn hefur orðið 

fyrir, fastri í huganum. 

12. Sútra 

Til að stjórna þessum breytingum hugans, þarf þrotlausa 

þjálfun og lausn frá lægri hvötum. 

13. Sútra 

Þjálfunin er fólgin í staðfastri baráttu við að hindra 

breytingar hugans. 

W 

14. Sútra 

Sé staðfastlega stefnt að þessu marki tekst að koma kyrrð 

á hugarstarfsemina. 

15. Sútra 

Frelsi er lausn frá girndum, jafnt jarðneskum sem andlegum, 

þessa heims og annars. 

16. Sútra 

Frelsið er æðra, þegar hinum þremur gúnum er hafnað, vegna 
þekkingar á hinu rétta eðli piirúsa (sjálfsins). 

17. S útra 

Sampradnyata samadhi nefnist þetta ástand, þegar það hefur í 
för með sér íhygli (sawitarka), dómgreind (sawichara), 
fögnuð (sananda) og sjálfsmeðvitund (sasmita). 

18. Sútra 

Asampradnyata samadhi („yfírskilvitlegt samadhi“) nefnist það, 
þegar allri hugarstarfsemi lýkur og hugurinn speglar aðeins það, 

sem ekki birtist í hinni ytri tilveru. 

19. Sútra 

Það samadhi, sem hér um ræðir, nær ekki út fyrir takmörk hins 
sýnilega heims, ekki upp fyrir Guðina og þá, 
sem starfa í hinum efnislega heimi. 

20. Sútra 

Aðrir yogar ná þessu samadhi með trú, vilja, minni, hugleiðslu 

og réttri skynjun hins raunverulega. 

21. Sútra 

Þeir, sem hafa eldlegan vilja, eru skjótir að ná þessu marki. 

22. Siítra 

Arangur yogans er undir því kominn, hvort aðferðin, 
sem notuð er, er seinvirk, í meðallagi eða skjótvirk. 

23. Sútra 

Með innilegri trú á Isvara (Guð) fæðist skilningur á Isvara. 

24. Sútra 

Þessi ísvara er hinn stjórnandi andi, ósnortinn af 
takmörkunum, laus undan karma og löngunum. 

25- Sútra 

I Isvara, gúrúdevanum, er sú þekking fullkomin, 
sem er aðeins frækorn í öðrum. 

26. Sútra 

Isvara, gúrúdevinn, óháður tímatakmörkunum, 
er fræðari jafnvel hinna fornu fræðara. 

27. Sútra 

Máttarorð Isvara er aum (eða óm). Það er pranava. 

28. Sútra 

I hljómi þessa orðs og íhugun á merkingu þess 

er upphaf vegarins. 

29. Sútra 

Það fær manninn til að uppgötva sál sína og ryður 

öllum hindrunum úr vegi. 

30. Sútra 

Hindranirnar á vegi sjálfsþekkingarinnar eru líkamlegur van- 
máttur, andleg tregða, rangur efi, ábyrgðarleysi, leti, skortur á 

geðstillingu, skynblekking, getuleysi við hugareinbeitingu og 
getuleysi til að viðhalda hugleiðsluástandi eftir að því er náð. 

31. Sútra 

Sársauki, örvænting, röng líkamsstarísemi og röng stjórn á 
orku-straumum eru afleiðing hindrana hinnar lægri vitundar. 

32. Sútra 

Til að sigrast á hindrununum og afleiðingum þeirra, þarf að 
einbeita viljanum að einhverju ákveðnu efni. 

33. Sútra 

Frið hugans er unnt að öðlast með því að ástunda samúð, 
góðvild, stefnufestu og stillingu í gleði og mótlæti. 

34. Sútra 

Frið hugans er einnig unnt að öðlast með því að 

stjórna lífsorkunni. 

35. Sútra 

Með þjálfun er einnig hægt að koma kyrrð á hugann með þeirri 
hugareinbeitingu, sem beint er að skynjun skynferanna. 

36. Sútra 

Með hugleiðslu er hægt að ná þekkingu á andanum 

og öðlast þannig frið. 

37. Sútra 

Ró kemst á hugann og hann fær lausn frá blekkingum, þegar 
hið lægra eðli er hreinsað og stjórnin tekin af því. 

38. Sútra 

Frið er hægt að öðlast með hugleiðslu um þá þekkingu, 

sem draumar veita. 

39. Sútra 

Frið er hægt að öðlast með því að einbeita huganum að því, sem 

næst stendur hjarta manns. 

40. Sútra 

Hugur yogans nær þá frá hinu óendanlega smáa til hins 
óendanlega stóra og þekking hans nær frá annu (smæstu 
efnisögn) til atma (allsherjaranda lífsins). 

41. Sútra 

Hjá þeim, sem náð hefur valdi yfir vrittis (skynfærum og 
geðbrigðum), þróast hæfileiki til að samkennast hverju sem 
kannað er. Þekkjandinn, þekkingin og hið þekkta verður eitt, 
líkt og kristallinn tekur á sig liti þess, sem í honum speglast. 

42. Sútra 

Þegar skynjandinn tengir saman orðið, hugmyndina og lilutinn, 
skapast hið andlegá skilyrði rökréttrar hugsunar. 

43. Súti'a 

Skynjun (innsæisins) án rökréttrar hugsunar skapast, þegar 
minnið hverfur, orðið og hluturinn er yfirstigið og merkingin 

verður ein eftir. 

44. Sútm 

Þessum tveimur aðferðum, - hugleiðslu með rökréttri dóm- 
greind og hugleiðslu án hennar má báðum beita, en viðfangs- 

efni hinnar síðari eru hærri. 

45. Sútra 

Efnið („hið grófa“) breytist í svið orkunnar („hið fíngerða“) og 

hún breytist stig af stigi í svið andans 
og þau hverfa loks til pradhana. 

46. Sútra 

Þess vegna liggja þræðir hugleiðslunnar frá hinu lægsta til hins 
hæsta. Þessar tvær aðferðir hugleiðslu eru háðar karma. 

47. Sútra 

Þegar hinni háu hugleiðslu er náð, finnur yoginn andlega 
þekkirigu í hinni algeru kyrrð hugans. 

48. Sútra 

Hugur hans opinberar honum þá aðeins sannleikann einan. 

49. Sútra 

Þessi sérstaka skynjun er óviðjafnanleg og opinberar það, sem 
hulið er skynseminni (sem notar vitnisburð, ályktun og rök- 

ferslu). 

50. Sútra 

Hún útrýmir öllum öðrum skynjunum og áhrifum. 

51. Sútra 

Þegar einnig þessari skynjun er útrýmt, þá er hinu hreina 

samadhi náð, sem er óháð karma. 

BÓKII 


1. Siitra 

Líkamsögun, sjálfskönnun og að vinna Guði verk sín, er kallað 

kriya-yoga (yoga starfsins). 

2. Sútra 

Tilgangur þess er undirbúningur undir hugleiðslu og að 
minnka uppsprettur þjáningarinnar. 

3. Sútra 

Uppsprettur þjáningarinnar eru fáfræði, sjálfshyggja, skynfysn, 

hatur og lífsþorsti. 

4. Sútra 

Avidya (fáfræðin) er rót allra hinna meinsemdanna, hvort sem 
þær eru duldar, í vexti, að eyðast eða yfirstignar. 

5. Sútra 

Fáfræði er að skoða hið stundlega, óhreina, sársaukafulla og 
ekki-sjálfið sem hið eilífa, hreina, góða og sjálfið. 

6. Sútra 

Sjálfshyggjan stafar af því að þekkjandinn heldur að tæki þekk- 

ingarinnar sé hann sjálfúr. 

7. Sútra 

Skynfysn er að vera bundinn því sem manninum þykir gott. 

8. Sútra 

Hatur er óbeit á því sem skynjað er. 

9. Sútra 

Lífsþorsti er í eðli jafnvel hinna lærðu og viðheldur sjálfum sér. 


10. Sútra 

Þessar fimm samskaras (hindranir) er hægt að sigra með því að 

leggja rækt við andstæður þeirra. 


11. Siitra 

Verkanir þeirra má yfirstíga með hugleiðslu. 


12. Sútra 

Sjálft karmað á rætur sínar í mold þeirra (hinna 5 samskaras), 
og það hlýtur að bera ávöxt í þessu lífi eða síðar. 

13. Sútra 

Meðan ræturnar lifa munu ávextir þeirra verða fæðing, líf og 
reynsla, þar sem þjáningin er blandin hamingjunni. 


14. Sútra 

Ávextir þeirra skapa hamingju eða þjáningu, eftir því hvort or- 

sökin var góð eða ill. 


15. Sútra 

Hinn upplýsti maður lítur á allt karma sem þjáningu, því að 
hún fylgir því allt til enda, vegna baráttu hinna þriggja gúna. 
Hún leiðir til endurfæðingar, skapar vanlíðan 

og myndar venjur. 

16. Sútra 

Ókominni þjáningu má afstýra. 

17. Sútra 

Sú blekking, að sá sem skynjar sé hið skynjaða, er orsök þeirrar 

þjáningar. 

18. Sútra 

Hinn sýnilegi heimur á rót sína að rekja til hinna þriggja gúna: 
sattva, rajas og tamas. Þeir eru sambland efnisins og skynfer- 
anna. Þeir skapa reynslu, sem leiðir að lokum til frelsunar. 

19. Siitra 

Hina þrjá gúna er að finna á öllum vitundarsviðum 

í tengslum við prakriti. 

20. Sútra 

Sjáandinn, púrúsa, er hreinn andi, en sér samt heiminn gegn- 

um lituð gler skilningsins. 

21. Sútra 

Veröld reynslunnar er til vegna andans. 

22. Sútra 

Þótt hún hverfi þeim, sem kominn er á leiðarenda, er hún enn 

til vegna hinna sem skynja hana. 

23. Sútra 

Sameiningin er orsök skilningsins á eðli bæði sjáandans og hins 

séða. (Andans og veraldarinnar). 

24. Sútra 

Avidya (féfræðin) er orsök hennar. 

25. Sútra 

Hin mikla lausn er að sigra fáfræðina með því að verða óháður 

hinu skynjaða. 

26. Sútra 

Fjötra andans (fáfræðina) verður að sigra með 

fullkomnum skilningi. 

27. Sútra 

Þekking púrúsa er hin sjö stig (vitundarsvið) skilningsins 

(sem taka verður eitt eftir annað). 

28. Sútra 

Þegar aðferðir yoga hafa verið iðkaðar af staðfestu, og þegar 
sigrazt hefur verið á hinu óhreina, hefst upplýsing mannsins, 

sem leiðir til uppljómunar. 

29. Sútra 

Hin átta stig yoga eru Yama, Niyama, Asana, Pranayama, Pra- 

tya-hara, Dharana, Dhyana og Samadhi. 

30. Sútra 

Yama er fólgið í fimm boðorðum: Að drepa ekki, að vera sann- 
orður, að stela ekki, að vera hreinlífur og að forðast ágirnd. 

31. Sútra 

Yama er hið mikla heit sem halda verður án tillits til þjóðernis, 

stöðu, tíma eða aðstæðna. 

32. Sútra 

Niyama er fólgið í hreinsun líkama og sálar, hófsemi, eldlegri 
hugsjón, iðkun andlegra fræða og trúarhollustu við Ishvara 

(Guð). 

33. Sútra 

Hugsanir, sem andstæðar eru yoga, á að sigra með því að leggja 

rækt við andstæðu þeirra. 

34. Sútra 

Hugsanir andstæðar yoga eru: illvild, óhreinlyndi, óráðvendni, 
óhófsemi og ágirnd. Hvort sem maðurinn fremur afbrotið 
sjálfur, er orsök þess að það er framið eða fellst á það, hvort sem 
orsökin er girnd, reiði eða fáfræði; hvort sem brotið er lítið eða 
stórt, er afleiðingin alltaf endalaus fáfræði og þjáning. Þetta 
verður sigrað með því að leggja rækt við andstæðu hinna 

öfugsnúnu hugsana. 

35. Sútra 

I návist þess sem alið hefur með sér fullkomna góðvild, hverfur 

öll óvinátta. 

36. Sútra 

Máttug og farsæl verða orð og gerðir manns, sem er fullkomlega 

sannur gagnvart sjálfum sér og öðrum. 

37. Sútra 

Þegar ráðvendnin er fullkomnuð gefst yoganum allur auður. 

38. Sútra 

Sá, sem forðast óhóf, öðlast mátt. 

39. Sútra 

Sá, sem er hættur að taka, öðlast skilning á lögmáli endurfæð- 

inganna. 

40. Sútra 

Hreinleiki líkama og sálar gerir manninn óháðan hinni lægri 

náttúru og hinum ytri heimi. 

41. Sútra 

Hreinleikinn fóstrar frið og góðvild (sattva), léttlyndi, einbeit- 
ingu, vald yf ír líkamanum og hæfileika til að skilja sjálfið. 

42. Sútra 

Hófsemi leiðir til æðstu hamingju. 

43. Sútra 

Sjálfsögun, sem eyðir óhreinleika, vekur dulin öfl líkama og sál- 

ar. 

44. Sútra 

Andleg fræði koma manninum í snertingu við sál sína. 

45. Sútra 

Samadhi er náð með því að fórna Ishvara (Guði) öllu. 

46. Sútra 

Rétt líkamsstelling (í hugleiðslu) á að vera stöðug og þægileg. 

47. Sútra 

Hún krefst hvíldar og hugsunar um hið óumbreytanlega. 

48. Siítra 

Þegar þessu er náð er hugurinn ekki lengur klofinn. 

49. Sútra 

Eftir asana hefst stjórn á prana (lífsorku) líkamans (pranayama), 

útöndun og innöndun. 

50. Sútra 

Ástand prönu við útöndun, innöndun eða í kyrrstöðu er komið 
undir stað, stund og tíðni, og verður langvarandi og fíngert. 

51. Sútra 

Til er hið fjórða ástand pranayama, þar sem ekki þarflengur að 

hugsa um ytri eða innri prönu. 

52. Sútra 

Allt sem hylur ljósið er þar fjarlægt. 

53. Sútra 

Og hugurinn verður fer um að einbeita sér (dharana). 

54. Sútra 

Hægt er að láta skilningarvitin hætta að starfa (pratyahara), með 
því að leysa þau undan hinni ytri skynjun sinni, og láta þau 
endurspegla eðli hugans í sinni upprunalegu mynd. 

55. Sútra 

Með því næst fullt vald yf ír skilningarvitunum. 

BÓKIII 

1. Sútra 

Dharana (hugareinbeiting) er að einbeita huganum (chitta) að 

einhverju ákveðnu efni. 

2. Sútra 

Dhyana (hugleiðsla) er órofinn straumur þekkingar um það 

efni, sem hugurinn einbeitist að. 

3. Sútra 

Samadhi (hugljómun) er hærra stig hugleiðslu, þar sem hug- 
urinn rennur saman við andann og er sér ekki meðvitandi um 

sjálfstæða tilveru eða persónulegt egó. 

4. Sútra 

Þegar hugareinbeiting, hugleiðsla og hugljómun er beint að 
sama efni og leiðir hvað af öðru nefnist það samyama. 

5. Sútra 

Þegar samyama er náð skín ljós hinnar sönnu þekkingar. 

6. Sútra 

Þessi uppljómun gerist í áföngum og vex stig af stigi. 

7. Sútra 

Þessi stig yoga rista dýpra en hin fyrri. 

8. Sútra 

En jafnvel þau eru ytri tæki í samanburði við hið frælausa. 
(Það samadhi, sem skapar ekkert karma og er formlaust 

og efnisvana). 

9. Sútra 

Ástand vitundarinnar breytist þannig. Hugurinn veitir viðtöku 
því sem hann sér. Á næsta stigi næst vald yfir huganum. 

Þar næst íylgir ástand þar sem hugurinn er á báðum þessum 
stigum. Loks hverfur hvoru tveggja og skynjun hinnar 

æðri vitundar tekur við. 

10. Sútra 

Með staðfastri þjálfun verður þessi framvinda örugg. 

11. Sútra 

Þegar hugurinn er orðinn einbeittur og öllum hugrenningum 

lýkur, skapast skilyrði fyrir samadhi. 

12. Sútra 

Einingu hugans er náð þegar skynmyndir fortíðar 

og nútíðar verða svipaðar. 

13. Sútra 

Á sama hátt má skilja hina þreföldu breytingu forms, tíma og 
þróunarstigs orku, efnis og skilningarvita. 

14. Sútra 

Eðliseigindir hvers hlutar eru ýmist fullþroskaðir, 

í fæðingu eða duldir. 

15. Sútra 

Þeir birtast aðeins í óendanlega margbreytilegri 
samsetningu hinna þriggja gúna. 

16. Sútra 

Þegar samyama er beint að hinni þrefbldu breytingu 

ljúkast upp fortíð og framtíð. 

17. Sútra 

Með samyama, sem beint er að orði (hljóði), merkingu þess og 
vísdómi, en því er venjulega ruglað saman, má skilja mál dýra. 

18. Sútra 

Með samyama, sem beint er að skynmyndum fortíðarinnar, 

fæst þekking á fyrri tilveru. 

19. Sútra 

Með samyama, sem beint er að merkjum á líkama 
annars manns, má lesa hugsanir hans. 

20. Sútra 

Þó ekki það sem hugsanirnar vekur, þar sem samyama 

beinist þá ekki að því. 

21. Sútra 

Með því að beina samyania að lögun líkamans getur yoginn 
látið þá eiginleika, sem gera líkamann sýnilegan, 
hverfa og orðið öðrum ósýnilegur. 

22. Sútra 

Karma er tvenns konar, - það sem ber fljótlega ávöxt og það 
sem uppskorið verður síðar. Með samyama, sem beint er að 
þessu, eða táknum, sem nefnast aristha, forboðar, sér yoginn 
nákvæmlega, hvenær hann skilur við líkama sinn í 

hinum þrem heimum. 

23. Sútra 

Samyama, sem beint er að vináttu, samúð og gleði, 
þroskar þessa eiginleika mannsins. 

24. Sútra 

Samyama, sem beint er að styrkleika fílsins, og annarra, 

vekur með yoganum sama afl. 

25. Sútra 

Samyama, sem beint er að ljósinu að innan, veitir þekkingu á 
hærri sviðum efnisins, hinu dulda og hinu fjarlæga. 

26. Sútra 

Með samyama, sem beint er að sólinni, 
fest þekking á veröldinni. 

27. Stítra 

Með samyama, sem beint er að mánanum, 
fæst þekking á stjörnunum. 

28. Sútra 

Með samyama, sem beint er að Pólstjörnunni, 
fæst þekking á brautum himintungla. 

29. Siítra 

Með samyama, sem beint er að naflanum, 
fæst þekking á líkamsstarfseminni. 

30. Sútra 

Með samyama, sem beint er að barkaholinu, 
er hægt að vinna bug á hungri og þorsta. 

31. Sútra 

Með samyama, sem beint er að kurma 
(taug fyrir neðan orkustöð barkans), næst jafnvægi 

í hugleiðslunni. 

32. Sútra 

Með samyama, sem beint er að ljósinu, sem á upptök sín í 
hvirflinum, má sjá Siddhas (andaverur). 

33. Sútra 

Oll þekking veitist einnig þeim, sem á mátt pratibha 
(uppljómun, sem stafár af ytri og innri hreinleika). 

34. Sútra 

Með samyama, sem beint er að hjartanu, 
fæst þekking á vitundum. 

35. Sútra 

Skynfysn er afleiðing þess að ekki er greint milli púrúsa 
(sjálfsins) og sattva (æðst hinna þriggja gúna), sem þó eru 
fjarskyld. Sattva er öðru háð og aðskilið frá púrúsa. Samyama, 
sem beint er að sjálfinu (púrúsa), veitir þekkingu á sjálfinu. 

36. Sútra 

Af því leiðir þekking, sem tengd er pratibha, og yfirskilvitleg 
heyrn, tilfinning, sjón, ilman og smekkur. 

37. Sútra 

Þessi máttur þekkingarinnar er þó hindrun á vegi hugljómunar, 
en er í sjálfu sér óæðri hugljómun og tæki til veraldlegs frama. 

38. Stítra 

Þegar eytt er orsökum fjötranna (hugans) getur yoginn með 
þekkingu sinni á farvegum orkunnar, náð valdi 

á líkama annars manns. 

39. Sútra 

Með því að ná valdi yfir udana (orkustraumur sem sagður er 
stjórna lungum og efri hluta líkamans) getur yoginn gengið á 
vatni, þyrnum og fenjum og yfirgefið þessa tilveru að eigin vild. 

40. Sútra 

Með því að ná valdi yfir orkustraumnum samana, 
getur hann myndað geislahjúp um líkama sinn. 

41. Sútra 

Með samyama, sem beint er að sambandinu milli eyrans og 

akasa (eter), næst yfirskilvitleg heyrn. 

42. Sútra 

Með samyama, sem beint er að sambandinu milli akasa 
og líkamans og með því að verða með tilstyrk hugleiðslunnar 
léttur eins og fis, getur yoginn farið geimferðir. 

43. Stítra 

Með samyama, sem beint er að hinni ósjálfráðu starfsemi 
hugans, algjörlega ómeðvitandi um líkamann, er hulan, sem 

hylur ljósið, dregin til hliðar. 

44. Sútra 

Með samyama, sem beint er að jarðefni, orku, eðli, samböndum 
og tilgangi höfuðskepnanna, næst vald yfir þeim. 

45. Sútra 

I>essu fylgir máttur til að breytast í hvað sem er, stórt eða smátt, 

og öðlast heilbrigði, sem ekkert vinnur á. 

46. Sikra 

Heilbrigði er fegurð, þokki, hreysti og harka demantsins. 

47 Sútra 

Með samyama, sem beint er að starfsemi, sérkennum, 
samböndum og tilgangi hvers skynfæris, 
næst vald yfir skynfærunum. 

48. Sútra 

Það hefur í för með sér, að líkaminn fær mátt til að hreyfast 
jafn hratt og hugur manns, að skilningarvitin geta starfað óháð 

líkamanum og vald yf ír náttúrunni. 

49. Sútra 

Með samyama, sem fær manninn til að skilja mismun sattva 
og púrúsa, fær yoginn allt vald og verður alsjáandi. 

50. Sútra 

Loks með því að hafna jafnvel þessum mætti er sæði hins illa að 
fullu eytt, en það leiðir til kaivalya (frelsis). 

51. Sútra 

Yoginn ætti ekki að falla fyrir þeirri freistingu að verða aðeins 
einn af guðunum, því að þá hverfur hann að 

lokum aftur til jarðar. 

52. Sútra 

Með samyama, sem beint er að augnablikinu og röð þeirra, 
fest þekking sem dómgreindin fæðir af sér. 

53. Sútra 

Það veitir einnig þekkingu á mismun líkra hluta, sem eru eins 
hvað snertir tegund, eiginleika og stöðu. 

54. Sútra 

Hin frelsandi þekking, er þessi þekking dómgreindarinnar, sem 
samtímis nær til allra hluta í öllum margbreytileika þeirra. 

55. Sútra 

Þegar sattva verður eins hreint og púrúsa, 
öðlast yoginn kaivalya (frelsi). 

BÓKIV 

1. Sútra 

Hin æðri og lægri siddhis (vald, hæfileikar) fást með 
endurfæðingu, eða með tilstyrk meðala, máttarorða, 
ákafrar löngunar eða hugleiðslu. 

2. Sútra 

Flutningur vitundarinnar frá hinu lægra til hins hærra er þáttur 

í hinni miklu framvindu sköpunarinnar. 

3. Sútra 

Góð og ill verk eru ekki hin sanna orsök flutnings vitundarinn- 
ar, en þau hjálpa til við að fjarlægja hindranir líkt og bóndi, 
sem ryður burtu stíflum og lætur vatnið síðan 
renna samkvæmt lögmáli sínu. 

4. Sútra 

Hinir tilbúnu hugir eiga eingöngu rót sína að rekja 

til sjálfsvitundarinnar. 

5. Sútra 

Þótt starfsemi hinna ýmsu tilbúnu huga sé margbreytileg, 
stjórnar hinn eini upphaflegi hugur þeim öllum. 

6. Sútra 

Hugurinn, sem ríkir þegar samadhi er náð, 
er einn laus við ástríður. 

7. Sútra 

Karma yogans er hvorki hvítt eða svart, hjá öðrum er það 
þrenns konar, — hvítt, svart og blandað. 

8. Sútra 

Af hinum þremur tegundum karma birtast á hverju stigi aðeins 
þær langanir, sem eru í samræmi við það stig. (Annað karma 

bíður síns tíma). 

9. Sútra 

Jafnvel karma, sem dulið er vegna umhverfis staðar eða tíma, 
býr samt í manninum vegna þess að minni og áhrif 
(sem skapa venjur) er hið sama. 

10. Sútra 

Og þar sem lífslöngunin er eilíf eru langanir án upphaís. 

11. Sútra 

Þar sem hinu dulda karma er viðhaldið af orsök, afleiðingu, 
hugarfylgsni og markmiði, verður það ekki til, 

þar sem þetta er ekki til. 

12. Sútra 

Það sem er horfið og það sem er ókomið er til, en í sinni eigin 

mynd, vegna mismunandi eðlis. 

13. Sútra 

Það er skynjanlegt eða hulið og hefur eðli hinna þriggja gúna. 
(Öll svið tímans eru mismunandi birting hinna þriggja gúna.) 

14. Sútra 

Eining hlutanna stafar af þeirri einingu, sem hlutirnir eru 
vaxnir upp af. (I hinum þremur gúnum er sama efnið, prakriti.) 

15. Sútra 

Sami hlutur er skynjaður á ólíkan hátt af ólíkum vitundum. 

16. Sútra 

Tilvera hlutar er aldrei komin undir skynjun eins huga. 

Ef svo væri, hvað yrði þá um hann, þegar sá hugur 

liættir að skynja hann. 

17. Sútra 

Hvort hlutur er þekktur eða óþekktur af huganum er komið 
undir endurspeglun hlutarins í vitundinni. 

18. Sútra 

Púrúsa (sjálfið) þekkir alltaf hið mismunandi ástand hugans, 

því að púrúsa er óumbreytanleg. 

19. Sútra 

Hugurinn er ekki ljós vitundarinnar (sjálfið), 
þar sem hann er skynjaður. 

20. Sútra 

Hugurinn getur ekki á sama tíma þekkt sjálfan sig 
og það sem stendur utan hans (eins og sjálfið getur gert). 

21. Sútra 

Sé gert ráð fyrir að annar hugur gæti þetta, mundi það 
leiða af sér endalausa flækju huga og minninga. 

22. Sútra 

Þótt sjálfið (púrúsa) sé óumbreytanlegt, endurspeglast það í 
huganum, og þegar hugurinn tekur á sig mynd þess, þekkir 

hugurinn hina hserri vitund sína. 

23. Sútra 

Sjáandinn og hið séða endurspeglast þá í huganum 
og hann verður faer um að skilja allt. 

I 

i 

24. Sútra 

Þar sem hugurinn endurspeglar óendanlega margvísleg áhrif, 

verður hann tæki sjálfsins og starfar í sambandi við það. 

\ 

25. Sútra 

Hinn sanni sjáandi veit að hugurinn er annað en sjálfið. 

26. Sútra 

Þá mun hugurinn, þegar þessu marki er náð, öðlast hið 
upprunalega ástand sitt Kaivalya (frelsi, einangrun). 

27. Sútra 

Hugsanirnar, sem koma fram þessu til hindrunar, 
stafa frá áhrifum hinnar ytri skynjunar. 

28. Sútra 

Þeim ber að eyða eins og öðrum hindrunum, en því hefur verið 

lýst hér að framan (bók II, 10 —11). 

29. Sútra 

Þegar yoginn hefur krafizt hins hinzta leyndardóms og hafnar 
jafnvel ávöxtum hans, nær hann samadhi, 
sem nefnist dharmamega („ský Guðs K ). 

30. Sútra 

Þar lýkur þjáningum og karma. 

31. Sútra 

Þekking þess, sem laus er við allar hindranir og allan 
óhreinleika, verður takmarkalaus, og allt hið 
þekkjanlega verður smátt. 

32. Sútra 

Þar lýkur framvindu og umbreytingum hinna þriggja gúna, 

sem þá hafa lokið hlutverki sínu. 

33. Sútra 

Tíminn, sem er afleiðing breytinga hugans hættir einnig að 

vera til og verður að hinu eilífa núi. 

34. Sútra 

Kaivalya (frelsi) er það, þegar „útöndunin“ (andi — orka — efni) 
hefur snúið til upphafs síns í öfugri röð (efni — orka — andi) og 
hinir þrír gúnar hafa gegnt hlutverki sínu fyrir púrúsa, eða þar 
sem andinn ríkir einn í hinu upprunalega og eilífa eðli sínu. 

Með Gautama Búdda hófst fyrir 2500 árum fyrsta byltingin 
gegn yfirráðum brahmananna oghelgivaldi prestanna. Fórnfer- 
ingar voru forboðnar, en í þeirra stað boðuð kenningin um frið- 
helgi lífsins. Veraldleg afkoma brahmaprestanna versnaði stórum, 
og áhrifþeirra og völd minnkuðu að sama skapi. I stað trúarinn- 
ar á forréttindi brahmana kom fram kenning um, að allir menn 
væru jafnir, nema af sínum eigin verkum. Enginn taldist lengur 
helgur maður vegna ættar sinnar, og strangar kröfur um siðferði 
og andlegar iðkanir voru gerðar til þeirra sem töldust verðir hins 
gula klæðis. 

Búddatrúin fór sigurför um allt Indland fyrstu aldirnar, en 
hin forna yfirráða- og forréttindastétt fór er stundir liðu að end- 
urskipuleggja fræði sín og smíða sér ný vopn í baráttu fyrir end- 
urreisn brahmatrúarinnar. 

Eitt öflugasta vopnið í þessari sókn var heimspekiskólinn 
Purva Mimamsa („hin fyrri rannsókn'). Hlutverk hans var að 
safna saman dreifðum fyrirmælum og útskýringum á gömlum 
lielgisiðum og fórnarathöfnum, sem ýmist var að finna í munn- 
mælum sem geymzt höfðu í minni manna eða í bramönum (ein- 
um hluta Vedabóka). Þetta efni var endurskapað í nýtt kerfi og 
við það bætt heimspekikenningum og útskýringum, sem nota 
mátti ýmist til réttlætingar helgivaldi prestanna eða til að mæta 
árásum annarra heimspekiskóla. Brahmatrúin sigraði og áhrif 
Mimamsa urðu meiri en nokkurs annars indversks heimspeki- 
kerfis. — Um aldaraðir og fram yfir miðja 20. öld hefur forskrift 

Mimamsa mótað ekki aðeins helgi- og trúarathafnir hindúa, 
heldur einnig lög þeirra og breytni, og staðið þeim fyrir andleg- 
um og veraldlegum framförum, eins og öll andleg yfirdrottnun 
hef ur fyrr og síðar gert 

Mimamsa boðaði í fyrstu trú á marga Guði. En vegna gagn- 
rýni annarra heimspekikerfa var guðstrú síðar smeygt inn í kerf- 
ið, þótt hún sé í eðli sínu andstæð hinni upphaflegu kenningn. 

Þótt tilgangur Mimamsa sé augljóslega af veraldlegum toga 
spunninn, fer samt ekki hjá því, að ýmsir heimspekingar skólans 
hafa stjórnazt af andlegri sjónarmiðum og verið einlægir þátttak- 
endur hinnar miklu leitar mannsins að skilningi á veröldinni og 
sjálfum sér. 

Það sem gefur Mimamsa sjálfstætt heimspekilegt gildi, er kenn- 
ing hennar um dharma eða apurva, sem er uppistaðan í karma- 
heimspekinni. 

Upphafsmaður Purva Mitnamsa er talinn Jaimini, höfundur 
Mimamsa-Sútru, fyrsm bókar þessa heimspekiskóla. Aldur bók- 
arinnar er óviss, en hún getur ekki verið eldri en í hæsta lagi frá 
4.öld f. Kr., þar sem hún er sannanlega yngri en Nyaya-Sútra og 
Yoga-Sútra Patanjalis. Líklegt er að hún sé töluvert yngri en frá 4. 
öld. — Mimamsa-Sútra er í tólf köflum, en aðeins hinn fyrsti 
fjallar um heimspekileg vandamál. Hinir ellefu fjalla einkum 
u m réttar fórnarathafnir og tilgang þeirra. 

Heimspekingurinn Sabara, sem uppi var á 1. öld f. Kr., skrif- 
aði skýringarrit við sútru Jaiminis, er hann nefnir Bhasya („um- 
sögn“). Þessi bók Sabara er talin merkasta heimildarritið um 
heimspeki Mimamsa-skólans. 

Þriðji þekktasti heimspekingur þessa skóla er Kúmarila, uppi 
á 7. öld e. Kr. — Kúmarila er talinn gáfaðasti baráttumaður Mi- 
mamsa-heimspekinnar. Hann á svör við öllum efasemdum um að 
hver einasta setning Vedabóka sé óskeikull og eilíf ur sannleikur. 

Kúmarila er sagður hafa verið brahmani frá Bihar og snúizt frá 
búddatrú til brahmatrúar. Sagan segir, að hann hafi að lokum 
viljað brennasig lifandi fyrir „liinar tværsyndirsínar', — að tor- 
tíma fræðara sínum, sem var búddatrúar, og afneita tilveru Guðs 
í ákefð sinni við að sanna óskeikulleika Vedabóka, og að helgiat- 
hafnir Vedanna væru eina örugga leiðin til sáluhjálpar. 

Mimamsa tileinkar sér að miklu leyti rökfræði Nyaya- og 
Vaisesika-heimspekinnar, og gerir ekki heldur neina tilraun til að 
útskýra sambandið milli anda og hlutveruleika. En þegar um 
dharma er að ræða hafnar Jaimini öllum hinum sex þekking- 
arleiðum annarra indverskra heimspekikerfa, öðrum en opinber- 
unum ritninganna. Dharma (skyldan), tilgangur hennar og af- 
leiðingar, verður ekki þekkt með skynjun. Það verður heldur 
ekki sannað með samanburði, aðleiðslu- eða afleiðsluályktunum 
að sá sem fórnar t. d. hundrað hrossum verði sáluhólpinn. Hér 
verða menn því eingöngu að treysta hinu opinberaða orði ritn- 
inganna (sabda). Spámenn Mimamsa leggja áherzlu á, að Veda- 
bækur séu ekki aðeins óskeikular heldur einnig eilífar: Efni 
þeirra geymist í pralaya, og þær endurfæðast í hugum nýrra spá- 
manna í hvert sinn, sem veröldin er sköpuð að nýju. 

Til að auðvelda rannsóknina á Vedabókum, er setningum 
þeirra skipt í fimm flokka í Mimamsa-Sútru Jaiminis: Vidhi 
(skipanir eða boðorð), mantras (helgiljóð), namadheya (nöfn), 
nisheda (bönn) og arthavada (útskýringar). 

Mimamsa-heimspekin hafnar allri hughyggju og efast ekki 
um tilveru hlutveruleikans, sem er óháður skynjun og hug- 
arstarfsemi. Ef hin ytri veröld, segir Kúmarila, væri fóstur skyn- 
færanna og ekkert væri til nema hugmyndir og hugir, mundu 
allir dómar okkar, sem byggjast á þeirri trú, að hin ytri reynsla 
okkar sé raunveruleg, vera markleysa, og þar með öll þekking á 
veröldinni. Þessi skoðun Kúmarila er óhagganleg: — „Ef hinir 

mikln sjáendur, sem þekkja innsta eðli veraldarinnar, komast að 
einhverri annarri niðurstöðu, óska ég ekki lengur eftir samfylgd 
þeirra.“ Kúmarila flokkar allt hið hugsanlega í tvo flokka: það 
sem er (bhava) og það sem er ekki (abhava). I fyrri flokknum eru 
verundir (dravya), eiginleikar (gúna), hreyfing (karma) og hið 
almenna (samanya). Verundir Kúmarila eru ellefu. Við hinar níu 
sem taldar eru upp í Vaisesika-kerfinu bætir hann við myrkri og 
hljóði. Hins vegar fellir hann niður tvö padhartha Vaisesika- 
kerfisins: hið einstaka (visesa) og íveru (samavaya). 

Abhava (það sem er ekki) skiptir Kúmarila í fjóra flokka: 1) 
Hið ókomna. 2) Hið horfna. 3) Það sem aldrei er til. 4) Það sem 
stundum er til. 

Höfuðtilgangur Mimamsa er að rannsaka dharma, rétta fram- 
kvæmd hennar og afleiðingar. Fræðin um réttar helgiathafnir 
leiddu af sér kenninguna um skyldu mannsins, sem leiðir til full- 
komnunar. 

Mimamsa kennir að menn öðlist hamingju með því að fram- 
kvæma réttar fórnarathafnir og helgisiði. Með þeim sái menn 
frækornum, sem bera ávöxt í þessu lífi, eftir dauðann eða á næstu 
æviskeiðum. Hið ósýnilega afl, sem lætur menn uppskera verk 
sín í líki hamingju eða erfiðleika, nefnir Mimamsa apurva. Ap- 
urva myndast hvenær sem dharma er framkvæmd. Öll verk, sem 
leiða til hamingju, eru dharma, allt sem leiðir til þjáninga er adh- 
arma. Þannig er starfið lgarni mannlegrar tilveru. An þess er 
þekkingin hjóm og gleðin hégómi, því að án hins jákvæða starfs 
nær maðurinn hvorki tilgangi sínum né nýtur varanlegrar ham- 
ingju. — Nám, hugleiðsla og andlegar iðkanir hafa takmarkað 
gildi, sé þeim ekki bre) r tt í starf. Boðorð skyldunnar er bæði að 
finna í Vedabókum og í sál mannsins. Þetta tvennt er í fullu samræmi 
hvað við annað að sögn Mimamsa: — \bdabækur eru samvizka kyn- 
stofiisins, og vilji einstaklingsins og vísdómur kynstoíhsins er eitt. 

Allt starf hefur tvenns konar verkanir, — út á við og inn á við. 
Verkanirnar út á við birtast strax í umhverfinu. Hinar eru duld- 
ar í vitund mannsins og skapa honum forlög. 

Dharma er aflið sem knýr manninn til að öðlast alla þá reynslu 
sem honum er nauðsynleg til að ná tilgangi sínum. Hún er aflið 
sem ræður endurfæðingum hans til umhverfis og aðstæðna, sem 
vænlegastar eru þroska hans, aðstæðna þar sem dulinn vaxt- 
armáttur sem ekki hefur áður getað notið sín brýzt fram í ytri 
athöfnum. Hún er aflið, sem sér um að maðurinn gisti alla staði, 
háa og lága, hreina og óhreina, unz hann hefur öðlazt alla mann- 
lega reynslu. 

Gott karma er sagt að sé orsök fróðleikslöngunar, og þekk- 
ingin hjálpar manninum til að eignast hlutdeild í andlegri til- 
veru. 

Það leiðir af sjálfu sér að kenningin um dharma byggist á viss- 
unni um ódauðleika sálarinnar. Ef svo væri ekki, væri dharma- 
kenningin markleysa. — Púrúsa er sögð hin eilífa sál mannsins, 
sem háð er dharma og adharma, unz tilgangi mannlífsins er náð. 
— í Bhasya, riti Sabara, er sálin sögð logi vitundarinnar, sem not- 
ar líkama, skilningarvit og huga, sem hin ytri tæki sín. 

Hvorki Jaimini né Sabara ræða að vísu um endanlega lausn 
sálarinnar. Þeirra markmið er sáluhjálp og hamingja annars 
heims, en ekki frelsi sálarinnar frá hinu lægra eðli mannsins og 
endurfæðingum til jarðarinnar. Það er heimspekingurinn Pra- 
bahkara (frá 7. öld e. Kr.), lærisveinn Kúmarila, sem kemst að 
þeirri niðurstöðu að frelsun sálarinnar sé í því fólgin, að allir 
duldir eiginldhar beri ávöxt í staifi. Hkt og fiæ, sem verður tré, þannig 
tæmist allur vaxtaimáttur manneðlMns. Fyist þegar öllum lcaxmaforða 
mannsins er eytt, og dhanna jafiit og adhanna missir aðdráttarafl sitt og 
hverfur, snjV maðurinn aftur fiá jarðneskum veruleika ril andlegrar tilvenL 
Kúmarila kennir að fidsun sé það, að sálin ríki í sínu rétta og eilífa eðli. 

Það er erfitt að átta sig á guðfræði Mimamsa. Allar Guðshug- 
myndir virðast þar aukaatriði. Sumar kenningar hennar eru í 
bezta samræmi við þá niðurstöðu, að enginn Guð sé í raun og 
veru til. Purva Mimamsa boðar að vísu stundum trú á hinn eina 
Guð, eða marga Guði, sem allir skyldu dýrkaðir með fórnfær- 
ingum. Framan af a. m. k. eru þó sjálfar helgiathafnirnar að- 
alatriðið, en ekki þeir Guðir sem ákallaðir eru. Oft virðast spá- 
menn Mimamsa líta á þessa Guði sem táknmyndir, nauðsyn- 
legar til að maðurinn geti framið dharma. Það afl sem helgiat- 
höfnin vekur hið innra með þeim sem hana framkvæma er það 
sem mestu máli skiptir, vegna þess að það er sú apurva, sem 
skapar manninum hamingju. Því er alveg neitað að launin komi 
frá Guðinum sem fórnað er til. 

Á sama hátt og apurva er látin gegna hlutverki Guðanna, 
koma Vedabækur að verulegu leyti í stað hins eina Guðs. Þessi 
„eini hæsti andi“, eins og Kúmarila nefnir Vedabækur, er Gnð 
skyldunnar (dharma). Hann birtir vilja sinn og boðorð með hinu 
lifandi orði Vedabóka. Það væri misskilningur að skilja Kúm- 
arila svo, að Vedabækur séu ritaðar af „hinum eina æðsta Guði“. 
Vedabækur eru samkvæmt kenningu hans eilífar, og hafa því 
aldrei verið skapaðar. Þær eru sjálfar sagðar eilífur guðdómur í 
mynd orðsins. 

Jaimini, Sabara og Kúmarila eru tómlátir um tilveru hins eina 
guðdóms sem Vedanta segir að sé grundvöllur tilverunnar. Veda- 
bækur, dharma og apurva eru taldar nægja til að skýra fram- 
vindu tilverunnar, sem lýtur að eilífu lögmáli sáningar og upp- 
skeru, sem sér um sig sj álf, án þess að henni sé stjórnað af ein- 
hverjum allsherjaranda. Slíkur andi, segir Kúmarila, gæti ekki 
fylgzt með og stjórnað apurva, eða forlögum einstaklings. Til 
þess eru þeir of margir og örlagaþræðir þeirra of f lóknir. Af sömu 
ástæðum er heldur ekki hægt að segja, að atómin hreyfist að vilja 

Guðs. Og auk þess, segir Kúmarila, hefði fullkominn Guð enga 
ástæðu til að skapa þessa ófullkomnu veröld! 

Kenningunni um að veröldin sé sköpuð og henni ey tt af tur á 
4.320.000.000 ára fresti er einnig hafnað. Að vísu er allt í tilver- 
unni háð sköpun og eyðingu, en hún sjálf er eilíf og hefst hvorki 
með neinum „brahmadegi" né eyðist í upphafi „brahmanætur“. 

Vegna árása annarra heimspekikerfa á guðfræði Mimamsa, 
hurfu heimspekingar hennar, eins og heimspekingar Vaisesika, 
snemma frá fyrri sjónarmiðum og aðhylltust guðstrú. — Apurva, 
dharma og Vedabækur reyndust engan veginn nægilegar til að 
skýra hin margvíslegu undur veraldarinnar, fegurð hennar og 
samræmi. 

Siðfræði Mimamsa heimspekinnar byggist öll á dharma: — 
framkvæmd þeirrar skyldu, sem leiðir til sáluhjálpar. Ef þessari 
skyldu er ekki hlýtt, fer maðurinn ekki aðeins á mis við ham- 
ingjuna, heldur bíða hans mótlæti og þjáningar. 

Purva Mimamsa er ekki heilsteypt heimspekikerfi, til þess eru 
takmarkanir þess of margar og augljósar. — Vedanta gagnrýnir 
Mimamsa fyrir að gera fórnarathafnir og helgisiði að kjarnanum 
í skyldu mannsins við líflð og sjálfan sig. Brahmönunum sem 
það mótuðu gleymdist að fórna sérhyggju sinni og sérréttindum, 
sem þó hefði verið göfugra dharma, en að fórna uxum, geitum 
og kornmeti. Hin auðmjúka trúarhollusta (bhalcti, sradda) sem 
kennd er af spámönnum upanishada hverf ur í skugga innantómra 
helgisiða. Slíkar ytri athafnir eru ekki sama og trúarhollusta. 
Mimamsa lofar fylgjendum sínum sáluhjálp fyrir að taka þátt í 
helgiathöfnum, líkt og aflátssölubréf voru eitt sinn seld sem að- 
göngumiði að himnaríki kristinna manna. Sú hætta fylgir slík- 
um loforðum, að menn treysti á svikin andleg verðmæti og leiti 
því ekki hins sanna. 

Þetta hefur einnig mörgum fylgjendum Mimamsa orðið ljóst 
á síð-ustu tímum og taka nú undir þá kenningu Vedanta, að hið 
rétta dharma sé að maðurinn fórni hinum hæsta anda öllum 
verkum sínum í baráttu fyrir betri heimi og fegurra mannlífi. 

Sú heimspekistefna indversk, sem þekktust er á okkar dögum 
gengur undir nafninu Vedanta. Líkt og sagt er um Upanishada, 
er Vedanta kölluð lokaniðurstaða þeirrar heimspeki, sem hefst 
með Vedabókum. Sjálft orðið er sett saman úr Veda (Vedabæk- 
ur) og anta, sem merkir endir. Þessar heimspekibókmenntir hafa 
einnig verið nefndar uttara (síðasta) mimamsa (rannsókn), og vís- 
ar það til hins sama og orðið Vedanta. Þó eru aðrir, sem telja, að 
með uttara mimamsa sé átt við síðari hluta Vedabóka, sem f jalla 
um heimspeki í andstöðu við purva mimamsa, sem merkir þá 
rannsókn fyrri hluta Vedabóka, er fjalla einkum um trúarsiði. 

Höfundur þessarar heimspeki er sagður Badarayana. Aðrir 
draga það í efa og eigna þann heiður óþekktum speking, sem 
gengur undir nafninu Vyasa. Stefna þessi er talin eldri búddisma 
eða frá 7. öld f. Kr. — Vedanta-Sútra eða Brahma Sútra er elzt 
þessara bókmennta. Annar höfundur þessarar stefnu er Shri 
Sankaracharya, sem skrifaði fræga bók um Vedanta-Sútra og er 
af mörgum Indverjum talinn í flokki hinna mestu heimspek- 
inga, sem uppi hafa verið. 

Vedanta-Sútra er saman sett af 555 stefum, flestum stuttum, 
stundum aðeins tveim eða þrem orðum. Margar setningar eru 
þar dular og tvíræðar, og má þýða þær á marga vegu. Heimspekr 
ingar eins og Samkar, Ramanuja, Kesava, Madhva og Vallabha 
notuðu því texta hennar til stuðnings sínum eigin gónarmiðum 
og hugmyndum og skapast þannig brátt miklar bókmenntir í 

sambandi við þessa bók. Hafa þær sífellt fárið vaxandi og náð 
hámarki á okkar tímum með ritstörfum vedantista um allan 
heim. 

Viðfangsefni þessarar heimspeki eru tengsli mannsins, verald- 
arinnar og guðdómsins. Þó að forvígismenn þessarar heimspeki 
á síðari tímum telji hana merkasta allrar indverskrar heimspeki, 
víkja þeir hvergi frá hinni fornu kenningu. Viðfangsef ni Vedanta 
er að safna saman allri indverskri heimspeki frá elztu tímum. 
Hver höfundur skipar þar sinn sess og engum er vísað frá borði. 
Hver hugsun þeirra er virt. Hver kenning rannsökuð. Engu er 
fleygt. Öllu er safnað líkt og gimsteinum. Ljósmagn þessara 
gimsteina í menningararfi aldanna er að vísu mismunandi eftir 
fágun þeirra eða eðli, en í þeim öllum er neisti eldsins og ljóssins. 
Vedanta-lieimspekin lítur þannig á alla spámenn og fræðara sem 
fulltrúa hins sanna lífsskilnings. Veruleikinn er einn. Sannir 
spámenn, sem skynja hann, hafa því raunar allir sama boðskap 
að flytja. Þar sem um skoðanamun virðist vera að ræða, er ekki 
álitið, að einn hafi algjörlega á réttu að standa og annar hafi full- 
komlega rangt fyrir sér. Skoðanamunur þessara spámanna er 
skýrður með mismunandi þroskastigi þeirra og hvaða tegund 
hugleiðslu þeir hafa náð. Auk þessa er þekking, sem þeir hafa 
aflað sér með innsæi sínu, sett fram á breytilegan hátt af ólíkum 
einstaklingum líkt og tveir menn lýsa sama landslagi mismun- 
andi vel. Umhverfi hefur einnig áhrif á þessa framsetningu og 
síðast, en ekki sízt, ný túlkun við hæfi nýrra tíma. 

Vedanta-heimspekin kennir, að með því að leita gegnum þenn- 
an sjóð stórra og göfugra hugsjóna geti menn öðlazt þekkingu 
jafnvel á einni mannsævi, sem leiðir til skilnings, skilnings, sem 
gerir þá frjálsa. Lokatakmarkið er sjálfsþekking og frelsi sál- 
arinnar. 

Eins og kunnáttumaður, sem virðir fyrir sér gimstein ófág- 

aðan og með daufu skini, neirar því ekki, að steinninn sé sannur, 
eru hinir minni spámenn í heimi andans, sem sjá aðeins takmarkað 
svið veruleikans, sagðir sannir, og niðurstöður þeirra eru engan veg- 
inn vanmetnar. Þegar kuimáttumaðurinn hefur slípað gimstein 
sinn, er gimsteinninn hinn sami í eðli sínu, en ljósmagn hans er 
meira. — Niðurstöður indversks heimspekings, sem ekki hefur náð 
hinum æðri stigum innsæisins, eru ekki sagðar rangar. En þær eru 
ekki heldur sagðar endanlegar niðurstöður. Þær eru spor í áttina, en 
ekki hið síðasta orð. 

Vedanta-heimspekin leitar að lokaniðurstöðum hinnar miklu 
leitar hinu síðasta orði í bók lífsskilningsins. — Og hið síðasta orð er 
að þeirra áliti brahman. — Og brahman var nef ndur ÞAÐ. Brahman 
eða ÞAÐ er allt sem er, allt sem verður og allt sem var. Þeir nefiidu 
ÞAÐ hið eina, hinn innri veruleika tilverunnar sem flýtur um fár- 
veg villunnar, hið eilífa án upphafs og endis. Utan þess var ekkert. 

Þennan óræða guðdóm, segja vedantistar, er að sjálfsögðu ekki 
hægt að þekkja með rökfræði, stærðfræði eða skynsemi. Skynsemin 
nær ekki til Guðs fremur en hendi manns nær til stjarnanna. Hún 
getur aldrei útrýmt efá. Þegar um hið yfirskilvitlega er að ræða og 
hin dýpri rök lífs okkar, er skynsemin haldlaus. Innsæi eitt og bein 
innri reynsla getur veitt okkur fulla vissu. Þeim, sem hafa enga slíka 
innri reynslu, reynir Vedanta-heimspekin að gefá rökfræðilega skýr- 
ingu, þó að hún, eins og áður er sagt, geti aldrei veitt mönnum f ulla 
vissu. — Þeir benda á, að bak við öll störf manna standi vitsmunir. 
Hús verður ekki til af sjálfu sér. Það þarf að byggja það. Hin vinn- 
andi hönd virðist reisa þetta hús og gera það þannig úr garði, að það 
fullnægi ákveðnum þörfum manna. En hin vinnandi hönd er í 
sjálfú sér aðeins blint afl, sem aldrei gæti reist hús. Þess vegna er það 
ekki höndin ein, sem verkið vinnur, heldur þeir vitsmunir, sem afli 
hennar stjórna. — Aðeins vegna þessara vitsmuna að baki hins ann- 
ars blinda afls handarinnar getur hús orðið til — hús í samræmi við 

ákveðnar þarfIr. Það er ekki hægt að aka í bifreið árekstralaust um 
fjölfarið stræti án þess að vitsmunir standi að baki handarinnar, sem 
um stýrið heldur. En ef nú einfaldir hlutir eins og að byggja hús eða 
aka bifreið um götu geta ekki gerzt án þess að vitsmunir standi að 
baki þeim, er þá ekki næsta barnalegt, spyrja vedantistar, að halda, 
. að hægt sé að byggja óendanlega margbrotnari hluti eins og him- 
intungl, mannslíkama eða blóm án allra vitsmuna eða anda? Vissu- 
lega hljóta vitsmunir óendanlega hærri mannlegu viti að standa að 
baki hins fullkomna og dularfúlla samræmis allra hluta. — Þorir 
nokkur, sem heldur sig þurfa vitsmuni til að skrifa litla bók, að festa 
á pappír, að engir vitsmunir þurfi að standa að baki hins fullkomna 
samræmis náttúrulögmálanna og veraldarinnar í heild? Vedanta- 
heimspekin kennir, að allri tilverunni sé viðhaldið og stjórnað af 
vitsmunum, sem menn vegna smæðar sinnar að vísu þekkja ekki, en 
séu þó jafnvd kjarni þeirra sjálfra. Þessa vitsmuni kalla trúarbrögðin 
Guð, en Vedanta-heimspekin kallar þá aðeins ÞAÐ. 

Að skynja þennan guðdóm í sjálfúm sérer takmark Vedanta eins og 
indversltrat heimspeki í heild sinni. Þetta kalla þeir hina sönnu 
þekkingu. — En blöð andans, sem geyma hin æðstu sannindi eru 
falin í lokuðu og innsigluðu bréfi. Vesturlönd tala um líkama og sál. 
Líkaminn er umslag sálarinnar. Vedanta-heimspekin talar um 
fImm innsigli utan um atman, hinn innsta anda mannsins. Hvert 
þessara umslaga hins leyndardómsfulla bréfs ber sérstaka utaná- 
skrif t. 

En áður en þessi umslög eru brotin upp er rétt að athuga kenn- 
ingar Vedanta um manninn annars vegar og veröldina hins vegar. 
Þetta er nauðsynlegt vegna þess að það sem hér er kallað hin fimm 
innsigli atman, eru ekld bundin við manninn einan heldur alla til- 
veruna í heild. Maðurinn (eins og allt annað) er hliðstæða alheims- 
ins. 

Atman, hinn innsti andi mannsins, er hliðstæða brahman, 
guðdómsins, og umslögin fimm sem myndast um þennan kjarna 
í þróun mannsins eru nákvæm hliðstæða heimsþróunarinnar. 

Tilveran eða hin ytri veröld er að vísu eilíf, en hún er einnig 
eilífum breytingum háð. Hún andar. Þessi andardráttur hennar 
birtist alls staðar sem fæðing, vöxtur, lmignun og dauði, sem vor, 
sumar, haust og vetur, sem morgunn, dagur, kvöld og nótt. 
Þennan sama andardrátt, segir Vedanta-heimspekin, er að finna 
í fæðingu, þrónn, hnignun og dauða hinnar ytri veraldar. Þar 
skiptist á starf og hvíld, dagur og nótt. Utöndun hins eilífa er 
nefndur dagur - heimsdagur Kalpa. Hann er sagður standa yfir 
4.320.000.000 ár. Innöndun hins eilífa er á sama hátt nefnd 


heimsnótt. — Þá hvílist tilveran. Um heimsnóttina hvílastsálirn- 


ar (Púrúsur) í hinum eilífa (Púrúsa), því þær eru hluti hans. Efn- 
ið og allir eiginleikar þess og form hvílast í Prakriti. Prakriti er 
oft ranglega þýtt efni. Prakriti þýðir öllu heldur allt hið skynj- 
anlega og um leið er það fræ alls vaxtar. Þangað rekur öll 
heimsþróunin rætur sínar. Um heimsnóttina er aðeins þetta 
tvennt — sem þó er talið eitt, þar sem Prakriti er aðeins feldur 
Púrúsa.— Púrúsa og Prakriti — hvíla bæði í brahman. 

En þessi hvíld er ekki sama og dauði, heldur líkt og svefn. 
Þegar maður sefur hættir hvorki starfsemi líkama hans né vit- 
undarinnar. Við þurfum þess vegna ekki að spyrja í þessu sam- 
bandi, hver sé hin fyrsta orsök heimsdagsins, hvað setji allt á 
hreyfingu. — Hin fyrsta orsök er ekki til. Tilveran byrjar aldrei 
að vera til. Hún er eilíf. Það getur ekkert valdið hreyfingu nema 
hreyfingin sjálf. Hreyfingin á sér ekkert upphaf. Hún er eilíf. 

Líkt og líkamsstarfsemi og vitund sofandi manns vekur hann, 
þegar hann hefur hvílzt nægilega, eins vaknar tilveran „af sjálfu 
sér“ í upphafi hvers heimsdags. Kapila, höfundur Samkhya- 
heimspekinnar, sem Vedanta byggist að verulegu ley r ti á, kennir. 

að veröldin rumski og vakni af dvala sínum efcir heimsnóttina á 
þann hátt, að neistar guðdómsins, sálirnar, sem heimssálina 
mynda, dragast að prakriti hinni vaknandi veröld líkt og segull 
dregst að stáli. 

Þecta aðdráctarafl stálsins á segulinn og segulsins á stálið er 
gagnkvæmt. Sálirnar, piírúsur, dragast að hinni vaknandi veröld, 
heillaðar af nývöktu lífi og töfrum morgunsins og hinum vold- 
uga seið, sem magnar fram nýjar langanir og nýjar kenndir, lífs- 
nautnina, sem blundaði í vitundinni, meðan tilveran svaf, en 
vekur hana á ný að morgni. Þegar sálirnar hafa dregizt að veröld- 
inni, draga þær til sín þá eiginleika veraldarinnar, sem eru í mestu 
samræmi við þær, eðli þeirra og þrár. 

• Þessi samruni púrúsanna við prakriti; andans, sálnanna við 
veröldina, er upphaf hins nýja heimsdags. Við þennan samruna 
myndast hinar tuttugu og fimm eðlisrætur hins mikla trés tilver- 
unnar. Fræ þessa trés er prakriti. Ljós vorsólarinnar, sem fær þetta 
fræ til að skjóta frjóöngum, er púrúsa, andinn, sem líka er sjálf 
frumrót þess. 

Þannig leysir andinn hin blundandi öfl veraldarinnar úr læð- 
ingi. 

En prakrici hefur einnig áhrif á andann eða sálina, og hún 
dregur til sín eðli þess í samræmi við fortíð sína og karma-lög- 
málið. Þetta eðli prakriti er þrenns konar (gúnas), sattva-eðli eða 
ljóseðli, raja-eðli eða barátta, geðhrif og ástríður og tamas-eðli 
eða tregða, drungi og myrkur. Þetta þrenns konar eðli verður því 
eðli alls lífs. Hvert þessara stiga verður ráðandi er undir þroska 
sálarinnar komið. Til prakriti rekur þannig öll framvinda heims- 
ins rætur sínar. En þessi þróun er ekki sköpun í sjálfu sér, heldur 
aðeins birting þess, sem alltaf var, en í byrjun hverrar heimsaldar 
er hulið í Prakriti, áður en það birtist sem hin ytri tilvera. 

Hin fyrsta birting prakriti á þessum morgni heimsdagsins er 

vitið, búddi. Á þessu stigi sínu er það alheimslegt. Sattva-eðlið, 
eðli ljóssins, er þar ríkjandi. Það safnar og geymir allar minn- 
ingar og það ályktar og skipuleggur. Vegna starf semi þess skapast 
sjálfsvitundin, ahamkara. Fyrsta hugsunin fæðir af sér sjálfsvit- 
und: þetta er ég og þetta er mitt. Sálin skynjar á þessu stigi ekki 
lengur, að hún og allt annað er eitt. Hún byrjar að greina á milli 
sín annars vegar og veraldarinnar og guðdómsins hins vegar. 
Aðgreiningarkenndin byrjar. 

Hið alheimslega ahamkara, sem er upphaf vitundarinnar um 
ég og mitt, fæðir af sér bæði hina ytri veröld og skynfærin, sem 
hana skynja. — Hin ytri veröld er fimm höfuðskepnur. Skilning- 
arvitin eru líka fimm. Höfuðskepnurnar, hin ytri veröld og skiln- 
ingarvitin eru því fullkomnar hliðstæður, sem eiga sameiginleg- 
an grundvöll. Þess vegna er hægt að skynja hina ytri veröld eins 
og hún er, og um das Dingan sich og das Dingan núch er ekki að 
ræða. 

Ahamkara fæðir fyrst af sér hinar fimm „tanmötrur". Þær eru 
hinn alheimslegi grundvöllur skynfæranna fimm og höfuðskepn- 
anna fimm. I sambandi við þær birtist „manas“, — muni eða hug- 
ur. Hlucverk hans er að velja úr skynjun skynfæranna og flytja 
síðan þetta úrval sitt til búddhi, skilningsins, sem síðan ályktar, 
skipuleggur og dæmir. Þannig er manas nokkurs konar dyra- 
vörður við hlið skynfæranna og boðberi milli þeirra og skilnings- 
ins. 

Hinar fimm tanmötrur eru hinn innri hugræni grundvöllur 
bæði skynfæranna fimm (sjón, heyrn, bragð, lykt og tilfinning), 
sem er hin næsta birting eftir manas, sömuleiðis starffæranna 
fimm, sem talin eru hendur, fætur, málfæri, meltingarfæri og 
kynfæri, og loks höfuðskepnanna fimm, sem taldar eru jörð, 
vatn, eldur, loft og ljósvaki. 

Þetta eru hinar tuttugu og fimm eðlisrætur tilverunnar að 


224 



Veda nta-heims])eki n 


dómi Kapila. Þær eru ekki aðeins bundnar við manninn, heldur 
tih r eruna í heild. 

Áður en við opnum hin „fimm umslög“ Vedanta-heimspek- 
innar er rétt að reyna að gera sér grein fyrir kenningu hennar um 
eðlisþætti mannsins. Hvað er maðurinn að áliti Vedanta-heim- 
spekinnar? 

Á Vesturlöndum hefur þetta hugtak maður til skamms tíma 
verið miklu einfaldara en á Indlandi. Margi r Vesturlandabúar, 
einkum á fyrri öldum, litu svo á, að maðurinn væri fyrst og 
fremst líkami, en hefði einnig e. t. v. sál, sem lifði eftir andlátið. 
Á okkar dögum eru þeir ekki fáir, sem trúa því, að maðurinn sé 
ekkert nema líkaminn og hugurinn aðeins til orðinn vegna 
ákveðinna eiginleika og starfsemi líffæranna. Nútíma sálfræði 
hefur beint mönnum inn á nýjar brautir og Vesturlönd hafa upp- 
götvað í manninum ný rannsóknarefni. Menn tóku að tala um 
þriðja eðlisþátt mannsins, sem nefndur var dulvitund. Vitund 
manns var líkt \ r ið ísjaka, þar sem einn tíundi var ofansjávar, hitt 
hulið í sæ. 

Vestrænir sálfræðingar, segja vedantistar, gera sér ekki grein 
fyrir, að hin vakandi vitund mannsins er ekki hinn efsti hluti 
hennar, heldur öllu fremur miðja hennar. Það sem vestrænir sál- 
fræðingar kalla undirvitund, segir Vedanta, að liggi bæði ofan 
og neðan dagvitu ndarinnar. Þeir saka vestræna sálfræði þannig 
um á þessu byrjunarstigi sínu að rugla saman vitund eðl ishvat- 
anna, „dýrssálinni“, hinni réttu undirvitund í bókstaflegri merk- 
ingu þess orðs og hinni æðri vitund mannsins, sem er líka dul- 
vituð, en þó ólík, og stendur hinni vakandi vitund mannsins 
ofar. — En lítum nú á það, sem Vedanta-heimspekin hefur að 
segja um eðlisþætti mannsins. 

I. Fyrsti eðlisþáttur mannsins er líkaminn, rupa. Hér verðum 
við þó að kalla hann efnislíkamann til aðgreiningar frá öðrum 

líkömum mannsins. Hann er oft kallaður musteri andans, og 
honum er líkt við föt, sem maðurinn notar, meðan hann lifIr í 
þessum heimi, en leggur frá sér í dauðanum. — En þó að lík- 
aminn sé aðeins yzta yfirborá mannsins og hverfi honum að 
fullu í dauðanum, leggja þessi fræði hina mestu áherzlu á lík- 
ams- og heilsurækt. Sagt er, að manninum sé ekki nóg að þjálfa 
vöðva sína eingöngu. Markmiðið er að gera líkamann fullkomið 
tæki í sókn mannsandans fram á við til hærri veralda og um leið 
sem bezt hljóðfæri fyrir fingur vitundarinnar til að leika á. 

í þessum tilgangi er brýnt fyrir mönnum að ástunda hollar 
líkamsæfingar, hreinlæti og vanda mataræði sitt, svo að það 
veikli ekki líkamann innan frá. 

Kennt er, að hver fruma líkamans sé lífvera, sem lif 1 sjálfstæðu 
lífi á vissan hátt og hafi „sál“ á ákveðnu þróunarstigi. 

Þessar „sálir“ samhæfast hver annarri og mynda þjóðfélög í lík- 
amanum, sem stjórnað er og þau skipulögð af „kama rupa“, sem 
síðar verður getið. 

Hver þessara frumna eða sálna dregur til sín „prönu“, lífsorku, 
er birtist með manninum sem orka eáa þróttur. 

Vedanta-heimspekin kennir mönnnm sem lið í líkamsrækt 
sinni að ná tökum á þessari orku og auka þrótt líkamans. 

Þegar efnislíkaminn deyr, missir kama rupa, sem er ein af vit- 
undum mannsins, tök sín á þessum samfélögum. Þau leysast upp 
og hver fruma fer sína leið til að taka þátt í uppbyggingu nýs 
samfélags í jurta- eða dýraríkinu. 

Dauði og ný fæðing fylgjast alls staðar að. 

II. Prana nefnist annar eðlisþáttur mannsins. Prana er orkan, 
sem efnið skapar. Sjálf skapast hún af andanum. Prana, lífsork- 
an, er í öllu, því samkvæmt Vedanta er allt líf. Prana manns er 
ekki líkaminn, ekki heldur andinn. Hvert atóm líkamans er þó 
hlaðið prönu eða orku. Öll þessi prana er undir stjórn manns- 

andans, að nokkru leyti undir stjórn hugans og að nokkru leyti 
undir stjórn hinna duldu vitunda mannsins. 

Brýnt er fyrir mönnum að reyna að ná tökum á hinum miklu 
orkustraumum í sjálfum sér og í tilverunni í kringum þá. Þeir, 
sem náð hafa tökum á þessum orkustraumum, geta að sögn með 
góðum og heilbrigðum hugsunum byggt í kringum sig virki sem 
verndar þá jafnvel í hinu sjúklegasta andrúmslofti. 

Viljinn, ef hann er einbeittur, getur leitt þessa orkustrauma 
hvert sem er. Á þessu byggjast andlegar lækningar. 

Þannig er prana skoðuð sem sérstakur eðlisþáttur, lífsorka, 
sem er millistig milli líkama og sálar, anda og efnis, — þó að allt 
þetta eigi sameiginlega rót og sé eitt. 

III. Linga sharira, astrallíkaminn, er þriðji eðlisþáttur manns- 
ins samkvæmt Vedanta-heimspekinni. Hann er ósýnilegur 
venjulegu fólki, en oft séður af þeim, sem skyggnir eru. Hann 
lítur að öllu leyti út eins og efnislíkaminn, er aðeins úr fíngerðara 
efni. Bæði efnislíkaminn og astrallíkaminn hvíla í sama rúmtaki 
líkt og vatn og vín, sem blandað er í sama glas eða ljósgeislar og 
hitageislar, sem fylla sama herbergi. Astrallíkaminn hef ur stund- 
um verið nefiidur fylgja, vofa eða tvífari í þjóðsögum, sem fjalla 
um dulræna reynslu manna. Algengast er, að menn telji sig verða 
vara við astrallíkama fyrst eftir andlát eiganda hans, og er hann 
þá af alþýðu manna nefndur „draugur“. En hægt er einnig að 
sögn að verða var við astrallíkama lifandi manns. Sagt er, að all- 
ir ferðist í astrallíkama sínum meira og minna án þess að vita það 
eða réttara sagt án þess að muna eftir því. Dulhyggjumenn telja 
sig geta „farið úr líkamanum" að vild sinni og ferðazt þá einkum 
um astralheima. Á þann hátt nota þeir astrallíkamann til að 
komast yfir mikilvæga þekkingu um eðli lífsins og „landið haud- 
an grafarinnar". 

Astrallíkaminn er gerður fyrir astralheima og úr sama efni og 
þeir, á sama hátt og efnislíkaminn er gerður fyrir jörðina og úr 
sama efni og hún. 

Þegar maður liggur á banasæng sinni, losnar astrallíkaminn úr 
sambandi við efnislíkamann, unz aðeins er milli þeirra mjór grá- 
leitur þráður. Sá þráður slitnar á dauðastundinni. Eftir andlátið 
lifir astrallíkaminn um skeið í astralheimum. En einnig hann er 
dauðlegur og hið ísbláa lík hans er sögð algeng sjón á hinum 
lægri astralplönum, þar sem hann hverfur aftur til þeirrar nátt- 
úru, sem hann er runninn frá. —Hann eins og efnislíkaminn er 
aðeins skip, sem sálin siglir á til blárra stranda hins fyrirheitna 
lands. 

Kama rupa: dýrssálin: eðlishvatir. Þessi fjórði eðlisþáttur 
mannsins er lægstur hinna þriggja vitunda mannsins. Hann er 
sameiginlegur mönnum og dýrum. Hann er jafnvel talinn teygja 
sig niður til kristalla steinaríkisins og upp að borgarhliðuin skyn- 
seminnar í ríki mannsins. Hann geymir reynslu aldanna fiá 
fyrstu tímum þróunar sinnar. Hann er manninum ómissandi 
tæki í baráttu hans og þróun á jörðinni. Þessi eðlisþáttur kama 
rupa er bæði meðvitaður og dulvitaður. Sá hluti hans, sem stjórn- 
ar hinum ósjálfráðu hreyfingum líkamans, eins og hreyflngum 
meltingarfæra, blóðrásar, andardráttar og græðslu sára og mein- 
semda t. d., er dulvitaður. Hann er meðvitaður, þar sem hann 
birtist sem hvatir og kenndir manninum til sóknar og varnar. 
Þessum kenndum kama rupa má ekki rugla saman við hinar 
æðri tilfinningar, sem að ofan koma. Kenndir kama rupa eru 
hinar lægri kenndir manna. Kama rupa ljær manninum reiði, 
þegar hann er í hættu staddur, en getur sigrazt á hættunni með 
afli sínu. Reiðin eykur styrk mannsins og auðveldar honum sigur 
í bardaganum. Kama rupa ljær manninum ótta, þegar hann get- 
ur ekki sigrazt á hættunni með afli sínu, en á þann einn kost að 

forða sér undan á flótta. Óttinn örvar blóðrásina til fótanna og 
gerir manninn léttari og frárri á fæti. Kama rupa lætur manninn 
skynja sársauka til þess að hann hlífi særðum líkamshluta, sem 
þarf á hvíld að halda og þolir ekki viðkomu. Kama rupa vekur 
hjá manninum hungnr og þorsta, til þess að hann viðhaldi lík- 
amanum með hæfilega mikilli næringu. Hann andar manninum 
svefn í brjóst, svo að líffærin geti hvílzt. Kama rupa magnar kyn- 
hvötina í blóði hans og gerir liana nægilega sterka til þess að hiin 
beri rökfræði skynseminnar ofurliði, því að köld og sérgóð skyn- 
semin án kynhvatar (kama) sér enga ástæðu til að flækja sig í neti 
hjúskaparlífs og taka á sig byrðar, sem uppeldi nýrra einstaklinga 
hefúr í för með sér. 

Þessari vitund, sem talin er hin lægsta vitund mannsins, skjátl- 
ast þó aldrei í leiðsögn sinni um myrkan frumskóg sérhyggjunn- 
ar, þar sem hver einstaklingur hugsar aðeins um sig. 

Þegar mannkynið því tekur sín íyrstu reikulu skref upp á svið 
hinnar næstu vitundar, þá er hrópað óttablandið úr öllum átt- 
um: Hverfum aftur til náttúrunnar, hinnar öruggu fóstru okkar. 
— En áin rennur ekki upp í móti, og förin heldur áfram. 

Manas-mannssál 

V. Þeir eðlisþættir, sem hér að framan hafa verið taldir, eru 
sameiginlegir mönnum og dýrum. Mannssálin er stig skynsem- 
innar og um leið stig sjálfskönnunarinnar. Dýrið, sem stjórnast 
nær eingöngu af kama rupa, veit. Maðurinn á stigi skynseminn- 
ar veit, að hann veit. Hann getur skoðað vitund kama rupa með 
augum skynseminnar. Hann reynir jafnvel að spyrja um starf- 
semi hennar og komast fy rir rætur hennar, hann ályktar og hugs- 
ar á óhlutlægan hátt. Hann greinir hluti í sundur, kannar þá og 
raðar hlutum saman í orsakasamhengi. Mannssálin er þannig 
milli tveggja vitunda, kama rupa, dýrssálarinnar, að neðan og 
hinnar æðri vitundar að ofan. Þessar vitundir líkjast hröfnum 
Óðins, sem sitja jafnan á öxlum hans og hvísla hvor í sitt eyra. 
Þetta telja vedantistar höfuðorsök baráttunnar í mannssálinni 
milli hins gamla og hins nýja, milli fortíðarinnar og þess, sem 
koma skal, milli hinnar æðri og lægri náttúru. Trúarbrögðin 
mála jafnan annan hrafninn hvítan, en hinn svartan — eða svo að 
tekið sé enn dýpra í árinni, þau kalla hin svarta hrafn kama 
rupa, freistarann, óvin sálarinnar, og rödd hinnar æðri vitundar 
kalla þau samvizkuna í brjósti manna, rödd Guðs. Sá, sem hlýð- 
ir nær eingöngu á rödd hins svarta hrafns kama rupa, notar að- 
eins skynsemina í þjónustu dýrseðlis síns og verður jafnvel þeim 
mun verri en dýrið sem hann er máttugri og kann fleiri ráð til að 
fullnægja kenndum kama rupa. Á þann hátt er syndin og þján- 
ingin sköpuð. Syndin er sjálfsögð afleiðing ungrar og vanþrosk- 
aðrar mannssálar. Þjáningin, fylgja yfirsjónanna, er eini læri- 
meistarinn, sem óþroskuð sál er fær um að nema lífsskilning sinn 
af. Þjáningin er því ekki refsing, heldur læknisaðgerð, sem græð- 
ir þær meinsemdir, sem röng breytni veldur mannssálinni. 

Enn er mannssálin komin skammt á veg. Hjá suinum mönn- 

um hefur hún enn varla yfirgefið kjöltu fóstru sinnar, kama 
rupa. Aðrir eru farnir að ganga og hafa jafnvel farið í f} ? rstu 
kynnisferðir sínar út úr húsi hennar. Mannssálin byrjar þá að 
kanna hið nýja umhverfi, hina nýju veröld. Hún byrjar að treysta 
á sjálfa sig og láta skynsemina ráða í vissum athöfnum, þar sem 
leiðsagnar fóstrunnar naut áður. Þannig vex þessi vitund smám 
saman, kannar heiminn og leggur hann undir sig að lokum. I 
dag stöndum við á stigi skynseminnar. Vísindin hafa öðlazt ör- 
yggi og stundum yfirlæti ungiings, sem heppnast nýjar tilraunir 
í fyrsta sinn. Vísindin liafá gert skynsemina að Guði sínum. Þau 
neita að viðurkenna nokkuð annað, vegna þess að skynsemin 
skynjar ekkert fyrir ofan sig á sama liátt og kama rupa skynjar 
ekki skynsemina. 

En Vedanta-heimspekin fullyrðir, að menn eigi meiri þroska 
fyrir höndum. Hún álítur, að ásínum tíma muni öld skynsem- 
innar hverfa í aftureldingu hinnar æðri vitundar — jafnvel þó að 
margar aldir kunni að líða áður en mannkynið í heild komist 
upp á það stig. 

Hin œðri vitund 

VI. Þessi vitund er að mestu dulvituð mannssálinni, þó að 
leiftrum hennar bregði oft fyrir í hugum manna og hún veki þar 
hugboð um æðri tilveru. Hún er andinn, sem sagt er, að komi 
yfir spámennina, og hún er hinn guðlegi neisti allra manna. Til 
hennar rekja sannir dulrænir hæfileikar rætur sínar. Hið fyrsta 
merki þess, að dögun þessarar vitundar sé í nánd, er andlegt 
hungur mannsins, þrá hans eftir betri heimi og meira ljósi. Þessi 
fýrsta skíma morgunsins birtist í mannssálinni sem stórar og 
göfugar hugsjónir - hún birtist sem innri trúarleg reynsla, sem 
varpar oft trúarlærdómum fyrir borð. Hún vekur í mannssálinni 
hlýhug og auðmýkt, góðvild, sem nær til alls. Þetta kemur ekki 
frá kama rupa, sál hvatanna. Það kemur ekki heldur frá skyn- 
semi og sjálfsvitund mannssálarinnar. Jafnvel skuggi hinnar 
æðri vitundar býr yfir birtu og hlýleika, sem ekki er að finna hjá 
hinum tveim lægri vitundum. Kama rupa ann engu nema sér og 
sínu. Þar er allt bundið við einstaklinginn sjálfan. Mannssálin 
hefur samúð með því, sem henni er skyldast eða því, sem hún 
skilur vegna líkrar reynslu. Samúð hinnar æðri vitundar nær til 
alls. Samúðin er sjálft andrúmsloft hennar. — Þeir, sem ná þessu 
vitundarstigi, bindast því órjúfandi bræðraböndum og um 
árekstra milli einstaklinga er þar ekki lengur að ræða. 

Hin æðri vitund er sögð óendanlega liærri stigi skynseminn- 
ar. Hún er voldug eins og heimsvitundin og máttug eins og sá 
Guð, sem hún tilheyrir. 

Sá, sem leggur eymsín við röddþessarar æðrivitundarsinnar, hvetsu 
lágvært sem hvísl hennar kann að vera, — sá, sem beinir innri íjónum 
sínum að ljósi hennar, hversu dauf sem glætan er, sem smeygir sér um 
glufúr skynseminnar,—sú mannssál opnar smám saman blöð sín fyrir 
ljósinu að ofan, og þessar tvær vitundir byrja að renna saman í eina. 

í þessum samruna verður hin æðri vitund ríkjandi, en hvorki 
skynsemin né einstaklingsvitund mannssálarinnar líður þó und- 
ir lok. Líkt og kama rupa á sínu mikilsverða hlutverki að gegna 
á stigi skynseminnar, eins á mannssálin mikilvægu hlutverki að 
gegna á stigi hinnar æðri vitundar. Skynsemin og einstaklings- 
vitundin verða tæki hinnar nýjú vitundar, — hin yztu blöð henn- 
ar eftir að blóm hinnar æðri vitundar er sprungið út í ilman sinni 
og fegurð. 

Atman-andinn 

VII. Hinn efsti eðlisþáttur mannsins er kallaður atman eða 
andinn. Hann er sál hinna þriggja sálna mannsins og birtist í 
allri starfsemi þeirra, en stendur þeim þó ofar. Hann er sólin í 
ríki ljóssins. Frá honum er allt komið. A lægri stigum birtist hann 
sem prana, lífsorka. Orkan birtist síðan sem efni. Hann er lífs- 
andi allrar tilveru. Allt annað í manninum er tæki hans. Hann 
er hið sanna sjálf. Hinar þrjár vitundir manna, sem taldar hafa 
verið, eru takmarkaðar, hann er ótakmarkanlegur. Frá honum 
kemur allt. Til hans hverfur allt. Hann er allt. Hann er kjarni 
mannssálarinnar, en mannssálin þekkir hann aðeins sem óljósan 
hálfgleymdan draum. En það ríki, sem skynsemin kallar stað- 
reyndir, er honum draumur, þar sem mannssálin berst við vind- 
myllur og drauga, handleikur skugga og byggir skýjaborgir. 
Hann veit og lætur hinar þrjár vitundir halda, að þær viti. Fyrst 
þegar hinar þrjár vitundir mannsins hafa runnið saman við hann 
þannig, að ljós hans lýsi þar upp hvern kima, er takmarki Ved- 
anta-heimspekinnar náð: að þekkja sjálfan sig. Þeirri sjálfsþekk- 
ingu fylgir algjör vísdómur, algjör máttur, algjör hamingja. 

Þetta eru hinir sjö eðlisþættir mannsins að sögn Vedanta- 
heimspekinnar. 

Síðasti leyndardómurinn 


En hverfum nú aftur að hinum fimm innsiglum sem hylja 
„atman“, hinn innsta kjarna og síðasta leyndardóm tilverunnar. 
Yzt þessara umslaga utan um hinar dularfullu línu er „anna- 
maya-kosha“, efnisheimurinn. Hann samsvarar rupa mannsins, 
líkamanum. 

Vísindin kenndu til skamms tíma, að efnið ætti fastan grund- 
völl, atóm. Vedanta kennir, að enginn slíkur fastur grundvöllur 
sé fyrir hendi, þar sem hægt er að breyta anda í orku og orku í 
efni. 

Vísindin kenna, að til séu um hundrað frumefni, sem efn- 
isheiminn mynda. Vedanta segir, að til sé aðeins eitt frumefni. 

Efninu skipir Vedanta í sjö stig eftir þéttleika sínum eða fín- 
leika. Efnið á hinum efstu stigum sínum segir Vedanta, að ekki 
sé að finna í okkar veröld, - aðeins í æðri heimum, sem veröld 
og líkama anda á öðrum og hærri þróunarstigum. 

Fyrir lok hvers heimsdags tekur allt efni að dragast inn í hið 
eina frumefni sitt, sem liggur í prakriti um heimsnóttina. Fyrst 
hverfur hið grófasta og þyngsta, síðast hið léttasta. I byrjun nýs 
heimsdags streymir það út á ný. Þegar frumefnið hefur dregið 
inn í sig öll hin sjö stig efnisins, dregst efnið inn í prönu, orkuna, 
og hún hverfur til prakriti. 

En hver er þá tilgangurinn með öllum þessum eilífu hring- 
rásum? Er rökrétt að halda, að heimsdagur og heimsnótt hafi 
skipzt á frá eilífð? Verðnr ekki annað alltaf að koma á undan 
hinu? Og Vedanta-heimspekinni virðist verða fatt um greinagóð 
svör. — Hún bendir á, að tilgangur hverrar einstakrar heimsþró- 
unar, sem fer fram hvern heimsdag, sé augljós og það sé mann- 
inum nóg að skilja í bráð! — En þegar rætt er um hinn endanlega 
tilgang þessara hringrása, er sagt að hún sé liður í heimsþróun. 

sem standi ekki aðeins langt fyrir utan skilning manna, heldur 
einnig þeirra, sem miklu lengra eru komnir. Og þegar út á þess- 
ar brautir er komið, viðurkenna jafnvel sumir, að skiptingarnar í 
heimsdag og heimsnótt, jafnvel þó að þær séu taldar staðreynd í 
lengri tíma en mannlegir vitsmunir skynja, þurfi ekki að vera 
annað en bárur á sæ eilífðarinnar. 

Næsta umslag er nefnt prana-maya-kosha. Það samsvarar 
prönu, annars eðlisþáttar mannsins. Prana-maya-kosha er heims- 
orkan. Hún veldur öllum hreyfingum, allri breytingu, og hún er 
aflvakinn mikli í allri starfsemi náttúrunnar. En hún er mynduð 
afnæsta umslagi, sem tekur við inn af henni, mano-maya-kosha. 
Mano-maya-kosha er hin alheimslega hugarorka. Þannig er 
heimsorkan prana fædd af hugsanaorkunni eða huganum í hinni 
víðtækustu merkingu. Þegar þessa er gætt, er auðskilið, að 
heimspranan stendur undir stjórn vitundarinnar og lýtur boð- 
um hennar sjálfráðum og ósjálfráðum. Af þessum orsökum get- 
ur vilji og hugur náð tökum á vissum orkustraumum tilverunn- 
ar og öðlazt með þeim vald, sem aðeins ofúrmennum er gefið — 
og verum á hærri tilverustigum. 

Um margar tegundir af prönu eða orku er að ræða líkt og sagt 
var um efnið, en út í það skal ekki farið hér. 

Mano-maya-kosha er þriðja umslagið. Það er á vissan hátt 
hliðstætt dýrsálinni í þróun mannsins. 

Mano-maya-kosha er millistig hinnar æðri og lægri tilveru. 
Þar tengjast saman þræðir efnis og prönu (orku) annars vegar og 
hinnar æðri vitundir hins vegar. - Þetta er svið skynfæranna, 
hinna ytri og hinna innri, og manas, sem velur úr skynjuninni 
og flytur síðan milli hinna ytri og innri skynfæra og búddhi 
skilningsins. 

Bæði skynfærin, manas, hugurinn og hið skynjaða, eiga hér 
upptök sín: Mano-maya-kosha vekur eins og áður er sagt öldu 

prana-maya-kosha, heimsorkuna, og hún vekur aftur öldu anna- 
maya-kosha, efnið. Þannig eiga bæði skynfærin og það, sem þau 
skynja (orka og efni), sameiginlega vöggu í mano-maya-kosha. 
Þess vegna er ekkert ósamræmi milli skynjunar og hinnar skynj- 
uðu veraldar, eins og þó er oft haldið fram af ýmsum heimspek- 
ingum. 

Þekking skapar eðli. Við verðum það, sem við vitum. — Hið 
fjórða umslag er nefnt vijnana-maya-kosha, slæða ofin úr skiln- 
ingi. Hún samsvarar mannssálinni. Hún er hinn alheimslegi 
skikiingun yfirdómari skynjunarinnar, hinn mikli sjáandi. Hún 
er hið rökrétta samhengi tilverunnar og hið órjúfandi samræmi 
allra lögmála náttúrunnar. 

Innsta umslagið nefnir Vedanta ananda-maya-kosha, sem 
merkir umslag eða slæðu gerða úr ananda, ljósi, gleði, fegurð. 
Atman, hinn innsti veruleiki, er óháður því, þó að það sé birting 
atmans. Ananda-maya-kosha er hliðstæða hinnar æðri vitundar 
mannsins. 

Heimsandinn íswara, hinn persónulegi Guð sköpunarinnar, er 
hin fyrsta birting hins ópersónulega og óræða brahmans, hins ei- 
lífá, nákvæmlega á sama hátt og ananda-maya-kosha, hin æðsta 
vitund (utan atmans), er hin fyrsta birting atmans, hins innsta 
eðlis mannsins. A sama hátt og Iswara geymir í sér fræ allrar sköp- 
unar, eins hefur ananda-maya-kosha í sér aflið, sem vekur öldurn- 
ar fjórar, sem á eftir fylgja og getið hefur verið um. Eins og hinn 
innsti guðdómur speglast í Iswara, eins er ananda-maya-kosha 
spegill innsta sjálfsins, svo að mynd beggja er hin sama. — Atman 
mannsins er dropi í hinum miklu djúpum brahmans. Ananda- 
maya-kosha er brot af Iswara, hinum virka guðdómi alheimsins. 

Umslögin fimm, sem Vedanta-heimspekin talar um, hafa verið 
brotin upp og Vedanta-heimspekin hefur fundið bréfið, sem á er 
skráður hinn innsti leyndardómur; hið síðasta orð. 

Á þetta blað, sem við höfum nú í höndum, er aðeins skrifuð 
ein setning, aðeins þrjú stutt orð, lokaniðurstaða Vedanta-heim- 
spekinnar. Orðin eru „Það ertþií“. Þú ert það. Þú ert guðdóm- 
urínn. 

Takmark iífsins er samkvæmt Vedanta að láta hinu innsta 
anda guðdómsins ná fullum tökum á öllum sviðum tilverunnar 
og gefa þeim eiginleika sína, fulla vitund, fullkomna þekkingu 
og fullkomna liamingju. „Verði þinn vilji wo á jörðu sem á himn- 
um,“ getur staðið sem kjörorð þessarar baráttu, sem Vedanta- 
heimspekin kallar tilgang tilveru okkar. Hverjum einstaklingi er 
fengið sitt ákveðna pund til að ávaxta í þessari baráttu og hann 
er ábyrgur fyrir því. 

Hlutverk Vedanta-heimspekinnar er að hjálpa mönnum bæði 
í sókn sinni út á við og leit sinni inn á við. Til að lyfta undir þessa 
þróun kennirhún mönnum að geraskyldu sína, iðkafræði sín og 
umgangast þá, sem færir eru um að leiðbeina leitandi sálum. 

Þeim, sem vilja ná skjótum árangri, er ráðlegt að gangast und- 
ir ákveðna þjálfun, sem skipta má í fjóra flokka eða fjögur stig: 

I. Viveka: Það er fólgið í að gera sér sem ljósasta grein fyrir 
mismun hins eilífa og hins stundlega, hins raunverulega og hins 
hverfula. 

II. Vairagya: Að láta sér á sama standa um hið stundlega 
og hverfula, án þess þó að gleyma skyldum sínum við lífið, - og 
öðlast þannig fulla rósemi til að mæta öllum erfiðleikum lífsins. 
— I þessu er einnig fólgið að vinna öll verk sín án vonar um end- 
urgjald þessa heims eða annars. 

III. Satsampat: Rétt breytni, sem skiptist í sex liði: 

Rólyndi; að ná valdi yflr huganum og draga hann á vissan 

hátt frá öllu veraldarvafstri, — jafnvel þó að menn taki fullan þátt 
í lífsbaráttunni. 

Sjálfsstjórn. 

Umburðarlyndi. Það er einkum í því falið að losna undan öll- 
um trúarkreddum og leiðsögn sértrúarflokka, því að þeir leggja 
andlegt frelsi manna í fjötra og hindra vöxt einstaklingsins og 
eru honum fárartálmi á braut þekkingarinnar. Þegar menn eru 
bundnir þessum fjötrum, leggst nótt, blindni og innri dauði yfir 
hugann, sem engir ytri helgisiðir geta lífgað eða lýst upp, ekki 
heldur trúhræsnin. 

Trú. Skurðgoð, prestur eða kirkjusókn er talið ónauðsynlegt, 
en þó stundum skaðlaust og jafnvel gagnlegt á vissu stigi. 

Hreysti og karlmennska til að þola erfiðar aðstæður og hörð 
náttúruskilyrði, mikla hita og kulda t. d. 

Jafnaðargeð og lausn undan of miklum svefni, leti og hirðu- 
leysi. 

IV. Mumuksutva. Rétt löngun. Hún er í því fólgin að þrá hina 
æðstu þekkingu, fegurð, sanna hamingju og ljósið að ofan. 

Þrír hópar manna munu komast heim: Þeir, sem trúna hafa 
og eru stöðugir í henni. Þeir, sem helga líf sitt þjónustu við Guð 
og nienn. Þeir, sem vinna verk sín trúlega. 

Þetta er frelsunarleið Vedanta-heimspekinnar, sem veitir 
mönnum um síðir sjálfsþekkingu. Sú þekking bindur enda á út- 
legð vitundar okkar, sem nú lifum aðeins á yfirborði tilverunn- 
ar. 

Abhava (a: ckki + bhava af tótinni bhu, að vcrða) það sem ckki vcrður. 
Acara (af rótinni car, að fara) hefðbundnar athafnir; venja, stofnun. 
Acarya, sá sem þekkir eða kennir acara, andlegur fræðari. 

Acit (a: ekki cit vitund) hið alheimslega efni (í Vedanta-hcimspckinni). 
Aditi, fyrsta orð sem notað er um hið algera. 

Agni, Guð eldsins. 

Ahamkara (aham: ég + kara af rótinni kar: að gera). í Samkhya-heim- 
spekinni sú vitund sem fyrst skynjar heiminn sem ég og mitt. 

Aitihya, sannindi komin að ofan, án allrar rökfræði. 

Akasa (af rótinni kas, að skína eða birtast) loftið, scm höfuðskepna. 
Anuiksiki (af rótinni iks, að sjá) heimspeki, að horfa yfir og inn í alla 
hluti. 

Anumana (anu: ísamræmi við, mana: hugtak, af rótinni man, að 
hugsa, en af þeirri rót er orðið maður: hinn hugsandi, myndað) ályktun. 
Aparatva, á eftir. 

Apas (af rótinni ap, vatn), vatnið sem höfuðskepna. 

Apumana, samanburður. 

Apurva (í Mimamsa) ósýnilegar afleiðingar verks, sem koma fyrst fram 
í annarri tilveru. 

Aristha, forskynjun. 

Arjuna, nafn á þriðja konungi Pandava í Mahabarata. Hann er sonur 
Indra og Kunti og í Bhagavadgita birtir Guðinn Krisna honum lausn 
alheimsgátunnar. 

Artha (af rótinni arth, að leitast við að fó), takmark, tilgangur, hið rétta. 
Arthavada, útskýringar, einn f lokkur Vedabóka. 

Asampradnyata, yfirskilvitlegt ástand, sem tekur við, þegar hugarstarf- 
scminni lýkur. 

Asana (af rótinni as, að sitja) seta, stelling, þriðja stig eða áfengi á braut 
yogans. 

Asat (a: ekki, sat: vera). í Vedanta er þecta orð látið lýsa ástandi hins 
æðsta guðdóms. 

Atma eða Atman, æðsti andi mannsins. 

Atharvaveda, ein hinna fjögurra Vedabóka. 

Avidya (a: ekki + vidya, vitneskja, af rótinni vid að vita) fáfræði, einkum 
um andleg mál (í Vedanta) vegna starfsemi Maya. 

Aum, máttarorð. 

Badarayana, Ieggur grundvöll að Vedanta-heimspeki; höfundur 
Vedanta-Sútra. 

Bhagavad-Gita, ljóð hins háva cða Hávamál, frægt heimspekiljóð í • 
Mahabharata. 

Bhakti (af rótinni bhaj, að elska, tilbiðja) trúartrausc og kærleikur sem 
leið til sáluhjálpar. 

Bhasya (af rótinni bhas, að tala, segja frá) skýringarit. 

Brahma, cinn af „Hindu Trimurti“, liinni heilögu þrenningu hindúa: 
Brahma, skaparinn, Visnu, sá sem viðheldur tilverunni, Siva, sá sem 
eyðir tilverunni. Þessir þrír eru persónulegir Guðir. 

Brahman (af rótinni brh, að vaxa) þróun, það sem náð hefur 
fullkomnun. 

Brahmani, prestur. Þeir eru æðstir hinna fjögurra stétta. 

I Vedanta hinn æðsti, alheimslcgi andi. 

Brahmana, hluti Vedabóka. Þær skiptast í tvcnnt: vidhi, boðorð og 
helgisiði, og arthavada, útskýringar. 

Buddi af rótinni budh, að vakna) vit, skilningur. 

Chandogya, ein af Upanishödum. 

Citta (af rótinni cit, að skynja, virðast) einstaklingshugur. í Vedanta cin 
hlið hins alheimslega hugar. 

Darsana (af rótinni dars, að sjá) heimspeki; að rýna inn í dýpsta cðli 
hlutanna. 

Deva (af div, skína) Guð. Á grísku breytist orðið í Zeus (Seifiir), í latínu 
deus og í norrænni goðafræði Týr, sem gæti bent til að Týr sé 
upphaflega æðstur Guðanna. 

Devadatca (af deva + datta, af rótinni da, gefa) af Guði gefinn. 

Dharana (af rótinni dhar, að halda) einbeicing, sjötta stigið í yoga. 
Dharma (af rótinni dhar, að halda, styðja, viðhalda). Lögmál. I heim- 
spekilegri merkingu, alheimslegt náttúrulögmál, sem lætur hjól 

hcimsins snúast á réttan hátt og veldur birtingu allra hluta. Þegar það er 
notað um einstakling, höfðar það til lögmáls, sem ríkir í sál mannsins 
og úthlutar honum forlögum, þjáningum og hamingju eftir breytni 
hans, orðum og hugsunum. 

Allt sem þetta lögmál úthlutar manninum stuðlar að auknum 
andlegum þroska Iians. 

Dharma-mega, „ský Guðs w . 

Dhyana (af rótinni dhyai, að melta, hugleiða) hugleiðing. Sjöunda stigið 
í yoga. 

Dik (af rótinni dis, að benda á, sýna). Rúmið. 

Dravya, grundvöllur alheims, ofinn úr níu þáttum (samkvæmt 
Vaisesika). 

Duhkha (af dus, vondur) þjáning. 

Dvesa (af rótinni dvis, hata) hatur. 

Gandha (af gandh, að særa eða meiða). Ein hinna fimm tanmatra, 
ilman. 

Gautama (eða Gotama) höfundur Nyaya-heimspekinnar, talinn uppi um 
550 f. Kr. Einnig nefndur Aksapada, „Augn-fettur“ og Dirghatapas, 
„hinn langþjáði", nafngiftin stafar af löngum fbstum lians. 

Guna, eiginleikar. Þegar jafnvægi gunanna raskast á morgni sköpunar- 
innar hefst nýr heimsdagur sem stendur 4.320.000.000 ár. Gunarnir 
eru þrír, Sattva, ljóseðli, Rajas, barátta, Tamas, tregða, sljóleiki eða 
myrkur. Þeir eru jafnt eiginleikar mannssálarinnar og alheimsins. 

Guru, sá sem vegur þungt, andlegur fræðari eða forsjá. Gurutva, þyngd. 
Gurudcva, Guð. 

Hari, Guð. 

Hetu (af rótinni hi, rekja) orsök, ástæða, rök. 

Hetuvidya, vísindi orsakanna, annað nafn á Nyaya-heimspekinni. 
Hiranyagarbha, „hinn gullni frjóangi“, kjarni allrar tilverunnar. 

(Síðan Brahma). 

Iccha, þrá, löngun. 

Indra, Guð regnsins, stormsins og þrumunnar; stríðsguð Aríanna. 

Isw r ara (af rótinni is, að hafa á valdi sínu) hinn persónulegi Guð. 
Jaimini, höfundur Purva Mimamsa. 

Jiva (af rótinni jiv, að lifa) líf ið í heild, sál einstaklings til aðgreiningar 
fiá heimssálinni (í Samkhya). 

Jnana (af jna, að vita, einkum vitneskja sem fest með því að hugleiða 
hinn alheimslega anda. 

Jnana-yoga, leið vísdómáns. 

Kaivalya (af kevala, það sem maður á einn) hin mikla frelsun sálarinn- 
ar, alger hamingja, fegurð. 

Kala (skylt gelc, að kljúfa) hið takmarkaða vald. 

Kala, tíminn, takmörkun ftá hinu eilífa núi, og sem slíkur á hann sér 
upphaf 

Kalpa, heimsdagur, Brahmadagur. Hann er sköpun (srsti) og upplausn 
(pralaya) og stendur yfir í 4.320.000.000 sólarár. I Brahmamánuði eru 
30 Kalpas; samkvæmt Mahabharata eru tólf slíkir mánuðir í Brahmaári, 
en hundrað ár eru ævi hans. Eða 1.549.200.000.000 sólarár. Alheim- 
urinn er nú talinn á 51. Brahmaári. 

Kama (af rótinni kam, að elska, girnast) ást, girnd, geð; ein af hinum 
þremur „trivarga' 1 mannsins, eða meginástríðum. 

Kama Rupa, geðlíkaminn (í Vedanta). 

Kanada (af kana, atóm og ad, éta) atómæta, höfundur Vaisesika-heim- 
spekinnar, sagður uppi á 3. öld f. Kr., cinnig kallaður Auluka, scm merkir 
ugla. 

Kapila, höfundur Samkhya-heimspekinnar, sagður uppi á 6. öld f. Kr. 
Kara (af rótinni kar, að gera) gerandi. 

Karanakasa, „loft“ án efnis, sem fer í gegnum alheim. 

Karma (eða karan, af rótinni kar, að gera) athafnir, lögmál orsaka og 
afleiðinga. 

Karma yoga, leið starfsins. 

Karyakasa, loft úr efni. 

Krisna, Guð Hindúa, hinn áttundi avatar, þ c. hin áttunda birting 
Guðsins Visnu. 

Kriya (af rótinni kar, að gera) verknaður. 

Kriya yoga, yoga starfsins. 

Kunti, móðir Arjuna. 

Kurma, „skjaldbakan“, ein af „orkustöðum“ cfnislíkamans. 

Laksa, hundrað þúsund. 

Laksmi, gyðja gæfu og fcgurðar, í síðari tíma goðafræði oft sögð kona 
Visnu. 

Lila, leikur, leikur Guðanna. 

Linga, helgirákn Siva. 

Lingasaria, astrallíkaminn. 

Loka, heimur. Lokas eru venjulega taldir þrír. En líka stundum taldir 
sjö bhurloka, jörðin; bhuvarloka, himinninn, svárloka, himnaríki; 
mahrloka, miðhcimar; janarloka, biðheimar þeirra, sem endurfeðast til 
jarðat; tar- porloka, heimur hinna blcssuðu; satyaloka eða brahmaloka, 
heimur hins sanna. 

Mahabharata, lengsta ljóð veraldar, 215.000 línur í átján bókum, eignað 
höfundi sem nefndur er Vyasa. 

Mahat, alheimslegir vitsmunir, fyrsta alda sköpunarinnar. 

Manas (af rótinni man, að hugsa) muni, hugur, í víðustu mcrkingu 
táknar það allt vit og vilja. Manas er skapað úr sattva-cðli ahamkara 
(sjálfsvit-undar) og er tengiliður milli skynfæranna og buddhi 
(skilningsins). 

Manu, hinn indverski Adam. 

Mantra, trúarljóð í Vedabókum, máttarorð. 

Marga, vcgur. 

Matha, musteri. 

Maya, veröld hverfulleikans. Hún er ekki hið raunverulega, en þó mynd 
þess og endurskin; allur hinn ytri heimur; afstæður veruleiki. 

Maya-vin, sá sem st jórnar Maya. 

Mimamsa, rannsóknir á Vedabókum. 

Mitra, Guð ljóssins. 

Moksha (af muc, láta lausan, frelsa) frelsun úr fjötrum efnisins og 
hinnar lægri náttúru. 

Mukti, frelsun sálarinnar, hin mesta fegurð. 

Muni, hugsuður, pííagrímur (einkum notað um þá, sem unnið hafii 
þagnareið 

Nigama, ritverk þar sem Siva spyr og Parvati svarar. 

Nigamana, lokaniðurstaða. 

Nimitta, hin virka orsök. 

Nirguna, án allra eiginleika. 

Nirisvara, án Guðs. 

Nirvana (af nis: út + vana af cótinni va, blása) þegar ljós jarðlífsins hverf- 
ur í Ijós hinnar æðri tilveru. „Nirvana er hinn gamli heimur séður í nýju 
ljósi.“ Nirvana er andlcgt ástand líkt og himnaríki, þar sem „hin æðsta 

vizka birtist sem kærleikur, og kærleikurinn sem hin æðsta vizka.“ 
Nirvikalpaka, óskilgreind skynjun, sem ekki er mótuð í orð. 

Nisheda karma, ill verk (í yoga). 

Niskam, góðverk framkvæmd á fullkominn hátt aðeins vegna þeirra 
sjálfra, án vonar um endurgjald. 

Niyama (af ni, niður + rótinni yam, halda saman, stjórna, hafa taumhald 
á). Annað þrep yogastigans. Það er tíu boðorð: agi, nægjusemi, trú á 
Guð, gjafmildi, biðja til Guðs, leita þekkingar, hófsemi, þjálfa dóm- 
greindina, íhuga tilveruna, fórn. (Samkv. Hathayogapradipaka). 

Nyaya (af ni, niður eða inn í, aya, nálgast). Eitt hinna sex Darsana, frá 
550 f. Kr., sem ætlað var að „fara inn í“ öll heimspekileg vandamál með 
aðferð rökfræðinnar. 

Panini, mesti málfræðingur í sanskrít, kallaður innblásinn „Muni a 
og helgur maður, uppi á 5. öld f. Kr. 

Padarthas, allt sem orð nær yfir (sjö flokkar í Vaisesika). 

Patanjali, höfundur yoga. 

Paramanu, smæsta hugsanlega efiiisögn, „atóm <£ eða stærðfræðilegur 
punktur án lcngdar, brciddar cða þykktar. 

Paratva, á undan. 

Parimana, stærð. 

Pradhana (pra, fyrst + rótin dha, setja) „fyrsta efni“, annað nafii á prak- 
riti. 

Prakriti (af pra, fyrst + kar, að gera) upphaf og grundvöllur allrar náttúru; 
allt sem á eftir að birtast, hin orsakalausa orsök hlutveruleikans og um 
leið þeirrar vitundar, sem skynjar hann, eilí£ formlaus, óhagganleg; sam- 
sett úr hinum þremur gunas (Samkhya). I Vedanta nefnist prakriti maya. 
Pralaya, heimsnóttin þegar veröldin leysist upp og hverfur til upphafs síns. 
Prana (af pra, á undan, fyrst + ana, andardráttur af rótinni an, að anda) 
lífsandi, orkustraumur innri líkamans; hreyfmg hans ersögð liggja inn 
á við og aðsetursstaður hans er hjartað. 

Pranayama (prana, andi + yama, endir) öndunarstjórn gegnum puraka 
(innöndun) kumbhaka (hætta að anda) og recaka (útöndun). Eitt af 
þrepum yogastigans. 

Pratyaksa, skynjun. 

Prayatna, vilji. 

Pratibha, uppljómun, sem stafar af hreinleika. 

Pratijna, ágizkun byggð á líkum. 

Pratyahara (prati, í átt til + rótin har, taka, halda aftur af) útlokun 
skynj-unar á hinu ytra. Eitt af þrepum yogastigans. 

Prthivi, jörðin sem höfuðskepna. 

Púrúsa, heimsandinn, hinn æðsti máttur sem leiðir þróunina og gefur 
öllu vit og vilja; hinn hreini, eilífi andi, óháður tilverunni þótt tilveran 
sé öll háð honum. 

Purva, fyrst, fyrri. 

Pusan, sólGuð, Guð búenda. 

Ramayana, ljóðabálkur, 24.000 crindi, sem lýsir ferðum Rama og konu 
hans Sita. Elzti hlutinn frá 3. cða 4. öld f. Kr. 

Rajanyar, stjórnendur og hermenn. 

Rasa (af rótinni ras, að bragða á) bragð, smekkur. 

Rig-Veda, ein hinna fjögurra Vedabóka. 

Risi, innblásið skáld eða vitringur. 

Rita, lögmál samræmisins. 

Rupa, litur, form, líkami. 

Sabda, orðspeki. 

Sad Darsana, sex heimspekiskólar. 

Sadhu, helgur maður. 

Samadhi (sam, saman + rótin dha, Iáta, setja) tengja saman, lokastigið 
yoga, æðri vitund sem hefur í för með sér frelsun (moksha). 

Samanya, hið almenna, hið sameinaða. 

Samavaya (sam, saman + ava, frá + aya, ganga) ívera; sambandið milli 
heildar og hluta hennar. 

Samaveda, ein hinna fjögurra Vedabóka. 

Samhita, ljóð í Vedabókum. 

Samkhya (sam, saman + rótin khya, reikna). Elztur hinna sex heim- 
speki-skóla Brahmana. 

Samkam, góð verk. 

Samsara (sam, saman + rótin sar, að fljóta) för sálarinnar um hina þrjá 
heima (eða f leiri). 

Samskara (sam, saman + rótin kar, setja vel saman) hæflleikinn til að 
safna karmaforða; minni. 

Samvid, þekking, skilningur. 

Samyama, sjálfstjórn. Andlegt hugarástand (í yoga). 

Samyavestha, jafnvægi gúnanna í piakriti, sem skapar heimsnóttina, 
pralaya. 

Samyoga, tcnging, samcining. 

Sapta, sjö. 

Sananda, fögnuður. 

Sas, sex. 

Sasmita, qálísmeðviaind. 

Sat, tilveran 

Satsampat, rétt breytni. Hún skiptist í sama (róscmi), dama (hófsemi), 
uparati (umburðarlyndi), titiksa (þolgæði), sraddha (trúartraust), sam- 
adhana (jafnaðargeð). 

Sattva, ljóseðli; hreinlciki cða góðleiki. 

Savikalpaka, skynjun skilgrcind og mótuð í orð. 

Savitr, sólarGuð; hinn hvíti ás, ljóshærður oggullineygur. 

Sawichara, dómgrcind. 

Sawitarka, íhygli. 

Sesvara, fræðsla um Guð. 

Siva, nafii á einum hinna þriggja Guða í Hindu Trimurti, þrenningunni. 
Hinir cru Visnu og Brahma. 

Sneha, viðloðun. 

Soma, þjóðardrykkur Forn-Indverja. 

Stitisthapaka, eiginleiki sem gerir sálinni fert að snúa afturog ná sínu 
upphaflega eðli. 

Sukha, sæla. 

Surya, sólarGuð, síðar Visnu. 

Sútra (af rótinni siv, að sauma) stuttar setningar cða orðskviður; þráður; 
notað um upprunalegar textabækur til aðgreiningar fiá skýringarritum. 
Sutrar, þrælar. 

Tamas, myrkur, tregða, fáfræði. Einn hinna þriggja gúna. Verður að 
yfirbugast af rajas áður en sattva getur birzt. 

'Iánmatras (aftad, það + matre, frumefni, af rótinni ma, að mæla) hið 
ósýnilcga efni að baki liins sýnilega, úr því skapast jafnt skynfærin 
og hlutveruleikinn. 

Tapas, meinlætalifnaður. 

Tarkavidya, rökfræðL 

Tejas (af rótinni tij, beittur) eldurinn sem höfuðskepna. 

Tri, þrír. 

Udaharana (ud, upp + a + har, að bera) útskýring á orsakatengslum 
(í Nyaya). 

Udana (af ud, upp + ana, andi) einn hinna fimm orkustrau ma innri 
líkamans, liann stefnir upp á við; aðsetursstaður barkinn Upadana, hin 
efnislega orsök. 

Upanaya, samanburður (í Nyaya). 

Upanishad (upa, í átt til + ni, niður + rótin sad, að sitja) setjast niður 
nálægt eða andspænis kennaranum og hlýða á fræðslu. Lokakaf lar 
Veda- bóka, alls 108 að tölu. Hinar elztu eru Chandogya, Brhadaranyaka, 
Aitar-eya, Taittiriya, Katha, Isa, ívíundaka, Kausitaki, Kena, Prasna, 
Svetasvatara og Maitri, sennilega frá 8. öld f. Kr. 

Ushas, morgungyðja (skyld Eos í grísku og Auroru í latínu). 

Uttara, hærri, síðasta. 

Uttara Mimamsa, síðasta rannsókn, Vedanta. 

Vaiscsika, einn hinna sex heimspekiskóla, frá 3. öld f. Kr. 

Vaisyar, kaupmenn, iðnaðarmenn og bændur, 3. stétt. 

Varuna, Guð lögmálsins. 

Vatsyayana, einn af helztu skýrendum Nyaya, frá400 e. Kr. 

Vayu (af va, blása) loft sem höfuðskepna. 

Veda (af rótinni vid, að vita). Elztu helgirit Indverja, frá 1500 f. Kr. 
Vcdanta, síðasta niðurstaða Vcdabóka. 

Vibhaga, aðskilnaður. 

Vidya (af rótinni vid, að þekkja) þekking. 

Vimala, hrcinlciki. 

Viscsa, hið einstaka. 

Visnu (af rótinni vis, hraði) Guð. 

Vivcka, sönn þekking. 

Yajurvcda, ein hinna fjögurra Vedabóka. 

Yama (af rótinni yam, stjórna) sjálfstjórn, fyrsta þrep yogastigans. 

Yoga (af rótinni yuj, tcngja saman) eitt hinna scx heimspekikería. 

Uppruni vestrænnar heimspeki 


Með Forn-Grikkjum táknaði orðið „fílósófía“ upphaflega aðeins 
hollustu við viskugyðjuna. 

Fílósóf var sá, að sögn Platós, sem „fús var að kanna alla þekkr 
ingu og leita hennar fullur skilningsgleði af óseðjandi fróðleiks- 
löngun“. Heimspekingi lýsir hann ennfremur sem manni, sem 
ber virðingu fyrir lífinu og undrast leyndardóma þess. Fróðleiks- 
löngun heimspekingsins var ekki einskorðuð við siðfræði, rök- 
fræði eða „metafysik“. Honum var ekkert óviðkomandi, hann 
átti að leita allrar þekkingar, en sannvitur gat hann þó ekki orðið 
fremur en aðrir. 

„Vitra kalla ég þá ekki,“ lætur Plató Sókrates segja í Faidros, 
„það er stórt orð, sem sagt verður um Guð einn. Vinir vísdóms- 
ins eða fílósófar er þeirra hógværa og rétta nafn.“ 

Fílósóf táknaði því ekki mann, sem öðlast hefur hina sönnu 
visku, því að hún var talin ofar vitsmunum mannsins. Fílósóf var 
sá kallaður, sem bar virðingu fyrir þekkingu og sannindum og 
leitaði þeirra af einlægni og með opnum hug. 

Fræðimenn á Vesturlöndum, sem numið hafa heimspeki og 
skráð sögu hennar, töldu hana, þegar ég skrifaði þessa bók, nærri 
allir upprunna með Forn-Grikkjum og fúllyrtu að Þales, sem var 
samtíðarmaður Gautama Búdda og Lao Tze, hafi verið fyrsti 
heimspekingur veraldarsögunnar. Það var trú þeirra og kenning, 
að heimspekin væri upprunnin með vestrænum þjóðum og ekki 
að neinu leyti arfur frá hinum gömlu menningarþjóðum aust- 
ursins. 

Kenning þessi hefur verið rökstudd á ýmsan hátt. Sumir halda 
því fram, að án stærðfræði og raunvísinda geti ekki verið um 
neina heimspeki að ræða, og þeir fullyrða, að þessi vísindi séu 
upprunnin með Grikkjum (sjá m.a. Greek Philosophy eftir hinn 
ágæta fræðimann John Burnet). 

Aðrir halda því fram, að saga heimspekinnar hefjist með 
Grikkjum, þar sem þeir fyrstir þjóða hafi iðkað heimspeki vegna 
heimspekinnar sjálfrar, án sérstaks tilgangs. (Sjá t.d. Alf Ahlberg: 
Filosofiens Historia). Enn aðrir segja að í Austurlöndum séu f jöll- 
in of há, fljótin of breið og ströng og skógarnir og eyðisandarnir 
of geigvænlegir til að fóstra vísindi og heimspeki. Þar halda, segja 
þeir, jarðskjálftar, fellibyljir og rándýr manninum í stöðugum 
ótta við náttúruöflin og umhverfi sitt og gera hann fullan hjátrú- 
ar og ófæran um að leita að og flnna hina sönnu orsök hlut- 
anna. 

I Grikklandi aftur á móti, segja þeir, er náttúran mildari. Þar 
gat maðurinn lifað óttalaus og leitað hinna sönnu orsaka í friði 
við náttúruöflin og Guði sína. (H. Buckle og fleiri) - Allar eru 
þessar röksemdafærslur þó nokkuð vafasamar. Hin fyrsta er þó 
veigamest, enda boðuð af ýmsum hinna bestu fræðimanna um 
gríska heimspeki og Plató sjálfur er þar kallaður til vitnis um að 
heimspeki án stærðfræði og raunvísinda sé ekki til. 

Augljóst er að allar heimspekilegar hugrenningar mannsins 
hljóta að byggjast á því sem hann veit eða þykist vita. Hitt er erf- 
iðara að fullyrða nokkuð um, hvað af því sem maðurinn veit eða 
þykist vita er hinn rétti grundvöllur heimspekinnar. Hvers vegna 
er það öruggt að stærðfræði og raunvísindi séu hinn eini grund- 
völlur sem hægt er að byggja heimspeki á? Er jafnvel víst að þessi 
vísindi séu sönn þekking? Og hvað Plató sjálfan snertir þá er aug- 
ljóst að margt er það í heimspeki hans sjálfs sem ekki byggist á 
stærðfræði og raunvísindum. 

En jafnvel þótt við föllumst á að engin heimspeki geti verið til 
án stærðf ræði og raunvísinda, er þá öruggt að þetta tvennt sé 
upprunnið með Grikkjnm? Burnet viðurkennir að stærðfræði- 
þekking og vísindi þurfi ekki að vera á háu stigi til þess að þau 
skapi jarðveg fyrir heimspeki. Það er ekki sannfærandi að sú þjóð 
sem reisti pýramída hafi ekki þekkt stærðfræði eða stafróf neinna 
sky nsemisví sinda. 

Það er staðreynd að Grikkir lærðu að reikna út sólmyrkva 
og þekkja gang himintungla af Babýloníumönnum. - Indverjar 
þekktu stærðfræði, stjörnufræði og náttúruvísindi fyrir daga 
Þalesar og hinna fyrstu heimspekinga Vesturlanda. Og hvað um 
hin ævafornu menningarríki á Krít? Er hægt að fullyrða að það 
fólk, sem reisti þriggja og fjögurra hæða háar hallir í Faistos og 
Knossos af ótrúlegu hugviti og tækni, hafi ekki kunnað nein vís- 
indi? 

Fræðimenn fortíðarinnar hafa fyrir löngu kveðið upp þann 
dóm að heimspeki hafi orðið til með Grikkjum. Menn hafa þetta 
eftir af gömlum vana, þótt rökin fyrir hinu gagnstæða ættu 
raunar að vera öllum ljós. 

Þá er komið að þeirri kenningu, að heimspekin hefjist með 
Grikkjum vegna þess að þeir hafi fyrstir þjóða iðkað heimspeki 
vegna heimspekinnar sjálfrar, án sérstaks tilgangs. Rétt er það að 
forn heimspeki Austurlanda á sér jafnan ákveðinn tilgang. Sá 
tilgangur er einkum tvenns konar: Sjálfsþekking, eða leitin inn á 
við, og rétt breytni eða sókn mannsins út á við. Kjarni hinnar 
réttu breytni er þar talinn hófsemi, „hinn gullni meðalvegur“. 
En á þá grísk heimspeki sér engan sérstakan tilgang? Á veggjum 
hins mikla Appollómusteris véfréttarinnar í Delfí var skráð: 
„Þekktu sjálfan þig“ og „Hóf er á öllu best“. 

Þessi kjörorð véfréttarinnar í Delfí urðu síðan kjörorð Sókr- 
atesar og Platós og um leið varð þetta tvennt að verulegu leyti 

tilgangur grískrar heimspeki, þegar hún reis hæst og stóð með 
mestum blóma. Indversk og grísk heimspeki virðist þannig ekki 
nein andstæða hvað tilganginn snertir. Þvert á móti virðist ljóst 
að þar er um nákvæmlega sama tilgang að ræða: Sjálfsþekkingu 
og hófsemi. Þetta sameiginlega markmið er e.t.v. engin tilviljun: 
Delfíborg er byggð frá Knossos á Krít og þaðan bárust því trúar- 
hugmyndir og andi þessarar fyrstu andlegu höfuðborgar hins 
gríska meginlands. Jafnvel Guðinn Appolló (Baldur), sem Grikk- 
ir trúðu að gerði Delfí helga með nærveru sinni, var eins og 
kunnugt er Guð Krítar og Grikkir töldu hann hafa komið frá 
Krít til Delfí. I konungshöllinni í Knossos má enn í dag sjá á 
veggjum hennar myndir af helgitákni hans, höfrunginum. (Ann- 
að helgitákn hans var baldursbráin.) 

Höfrungur nefnist á grísku „Delfírí*. Þessi nýlenda Krítar á 
meginlandi Grikklands er kennd við Guð þeirra og nefnd borg 
Appollós - eða Delfí. Þannig er augljóst að menning Delfí, sem 
varð andleg höfuðborg og helgidómur Grikklands, er komin frá 
Krít.- Og Krít var sjóveldi, sem stóð í nánu sambandi við löndin 
fyrir botni Miðjarðarhafsins, en þau aftur við allan hinn aust- 
ræna heim. Það þarf því ekki að vekja neina furðu þótt vísdóms- 
orðin á veggjum musterisins í Delfí finnist víðar er þar, og að 
tilgangur grískrar og austurlenskrar heimspeki sé skyldur. Sú 
staðhæflng, að heimspeki hefjist með Grikkjum vegna þess að 
þeir fyrstir þjóða hafi iðkað lieimspeki vegna heimspekinnar 
sjálfrar án sérstaks tilgangs, virðist að þessu athuguðu naumast 
eiga sér nægilega traustan grundvöll. 

Loks er rétt að líta á hina þriðju kenningu söguritaranna til 
sönnunar því að vísindi og heimspeki hljóti að vera upprunnin 
með Grikkjum. Hi in var eins og áður er sagt á þá leið, að vegna 
loftslags og umhverfis geti þetta tvennt ekki hafa komið fram í 
Austurlöndum, sérstaklega ekki orðið til í Indlandi. Skilyrði fyr- 

ir heimspeki og vísindum sé fyrst að finna í Grikklandi (Buckle). 
Eins og menn vita, þá er Indland líkara heimsálfu en ríki. Þar má 
einnig finna alveg jafn friðsæl og frjósöm lönd og Grikkland, þar 
sem maðurinn þarf ekki að vera haldinn sífelldum ótta við nátt- 
úruöflin. Og þó þar séu einnig rándýr, fellibyljir, jarðskjálftar og 
ægilegar eyðimerkur — getur þá ekki jafnvel óttinn og þjáningin 
orðið anda mannsins til nokkurs þroska? Og þó að þar séu tor- 
færir skógar og hrikaleg fjöll, er það þá þar með sagt að þau hefti 
mannsandann? 

Hvar reis andlegt flug manna í Grikklandi hærra en einmitt þar 
sem fjöllin voru hrikalegust?- Milli hengiflugs Hyamþeia og Par- 
nassostinds voru heimkynni Guðsins Díonýsosar og rómversku 
skáldin gerðu það fjall síðar að dvalarstað Appollós og mennta- 
gyðjanna. Vegna hrikaleika þessara fjalla var Delfí, hin helga borg, 
reist við rætur þeirra. Á Diktefjalli á Krít er Rea sögð hafa fætt son 
sinn Seif, föður guða og manna. Til þessa staðar lögðu pílagrímar 
löngum leið sína og tilbáðu Seif í hinum hrikalega Diktehelli, þar 
sem þeir þóttust sjá mynd Guðsins í dropasteinunum. Sagan segir 
að Mínos konungur í Knossos hafi numið þar lög af Seifi, hin 
fyrstu lög vestrænnar siðmenningar. Og hinir grísku guðir bjuggu 
eins og allir vita á Olymposfjöllum, hæstu fjöllum Grikklands. 

Þannig hafa hin hæstu fjöll Grikklands vakið hugmyndaflug 
manna og fengið þá til að leita hins óþekkta. Satt er það að vísu að 
þjóðsagnir og goðafræði eru ekki heimspeki,- en þar sem skáldið 
fer er heimspekingurinn sjaldan fjarri, því að viðleitni skáldsins 
eins og spekingsins er að skilja og skýra þá tilveru sem það hrærist 
í og þá leyndardóma sem felast að baki hennar. 

Engin þessara þriggja röksemda fy rir þeirri fiiliyrðingu að heim- 
speki hljóti að vera upprunin með Grikkjum og að Þales sé fyrsti 
heimspekingur veraldarsögunnar virðist reist á bjargi staðreynd- 
anna. 

í stað þess að vanmeca menningu hinna fornu þjóða austursins 
væri öllu réttara að líta á hana sem fóstru vestrænnar heimspeki 
og vísinda, því að mannkynið er ein heild og í þróun þess vekur 
ein báran aðra. Þar skapast ekkert úr engu. 

Það er gamall siður að láta sögu lýsa afrekum sigurvegarans. 
Að vísu varð Evrópa síðust í hinum gamla heimi til að tileinka 
sér bændamenningu og síðar borgarmenningu. En eftir að Evr- 
ópa tók forustu í heimsmenningu hafa scórveldi álfunnar haft 
tilhneigingu til að láta alla sögu byrja með Grikkjum og Róm- 
verjum. Nú er þetta óðum að breytast. Rætur heimsmenningar 
hafa verið kannaðar betur en áður og þær reyndust meiri og dýpri 
en fræðimenn á 19 . öld og yngri lærisveinar þeirra héldu. 

Okkur hef ur verið sagt að heimspeki haf 1 byr jað í Grikklandi. 
Þetta er auðvitað minna en hálfur sannleikur. Jafnvel hjá þeim 
höfundum, sem láta orðið Grikkland merkja bæði hið eiginlega 
Grikkland og öll nærliggjandi lönd í þremur heimsálf um. Heim- 
speki er ekki grísk, hvorki í upphafi né síðar. Heimspeki er al- 
þjóðlegt fyrirbæri. Hún vex upp úr borgarmenningu og er um 
allan hinn gamla heim sköpuð af sömu öflum og þeim sem í 
upphafi sköpuðu borgarmenninguna. Við verðum að reyna að 
forðast evrópska hreppapólitík. Menningarsögu er ekki hægt að 
skrá sem menningarsögu Vesturlanda. Og heimspeki er þar eng- 
in undantekning. Aðeins skilningur á heildarmynd er skilningur 
á menningu. Það er ekki hægt að skilja neina einstaka grein 
menningarinnar nema að þekkja þá heildarmynd sem hún er 
hluti af. 

Margir góðir fræðimenn hafa á síðustu áracugum fært okkur 
brot í þessa heildarmynd og sýnt okkur að menningin er innf lutt 
til Grikklands. Bændamenningin er innflutt þangað frá Vestur- 
Asíu. Borgarmenningin er innfluct frá Asíu og Afríku. Grikkir 
sjálfir, einkum þeir sem sköpuðu gríska menningu, eru komnir 

frá Asíu. Þetta sýnir aðeins hið alþjóðlega eðli allrar menningar, 
sem aldrei hefur þekkt nein landamæri. 

Menn tóku sér fasta bústaði miklu seinna í Evrópu en í Mesó- 
pótamíu, Sýrlandi og Palestínu. Öll evrópsk bænda-og borg- 
armenning er í fyrstu innflutt menning. 

Bændamenningin, eins og borgarmenningin síðar, hófst í Suð- 
vestur-Asíu. Hún breiddist þaðan út til Norður-Afríku, Suðaust- 
ur-Evrópu og til innlanda Asíu. í upphafi bændamenningar má 
skipta Evrópu í þrjú svæði: Miðjarðarhafslöndin, þar sem menn- 
ing Evrópu stendur hæst. Hin tempruðu belti Evrópu, þar sem 
hinn nýi lífsstíll átti erfitt uppdráttar. Menn völdu úr honum 
það sem þeir töldu að best hentaði. Til þriðja beltisins í norðri 
barst þessi nýja menning aðeins að litlu leyti. Þar hélt veiði- 
mannasamfélagið að mestu velli. 

Bændamenningin breiddist út fiá Asíu til Balkanskaga og 
þaðan til Mið- og Austur-Evrópu. Þetta gerðist ekki þannig að 
heimamenn færu og sæktu menninguna til austurs og tækju upp 
nýja siði. Þeir voru steinaldarmenn og fastheldnir á sína eigin 
menningu. Bændamenningin kom að mestu leyti með innrás- 
arþjóðum úr suðri og austri, sem fluttu þessa menningu með sér 
inn í Mið- og Anstur-Evrópu. Þessi bændamenning hafSi náð 
alla leið til Suður-Þýskalands og Hollands í lok fimmta árþús- 
undsins f.Kr. 

Korn til kornræktar var flutt til Evrópu. Þó er hugsanlegt að 
korn hafi vaxið villt á svæði frá Grikklandi til gömlu Jú 
íu. 

Talið er að í fyrstu hafi bændamenning í Evrópu verið menn- 
ing steinaldarfólks, sem notaði eingöngu tæki og áhöld úr tinnu 
og steini. En þegar þess er gætt að á sama tíma er bæði bænda og 
borgarmenning í Vestur-Asíu, þar sem menn höfðu notað kopar 
frá síðari hluta fimmta árþúsundsins f.Kr. og eir frá því um 3500 

f.Kr., þá er ósennilegt að þeirra áhrifa hafi ekki gætt í einhverj- 
um mæli fyrir árið 2000 f.Kr. 

Borgarmenningin hefst eins og bændamenningin í Suðvestur- 
Asíu. Auður þessarar austurlensku borgarmenningar berst smám 
saman til Evrópu. Það fólk sem bjó næst þessum auði, íbiiar við 
strendur Eyjahafs og á eyjunum sjálfum, varð fyrst til að tileinka 
sér þessi gæði bæði með ránsferðum og verslun. I fyrstu seldu 
eyjamenn hráefni sem þar var fyrir bæði til Egyptalands og 
Mesópótamíu. Síðar komu þeir sér upp sjálfstæðum bronsiðnaði 
með tilstyrk auðs og þekkingar, sem kom að austan úr ríkjum 
borgarmenningarinnar. 

Hjól leirkerasmiðsins, sem var undirstaða fjöldaframleiðslu, 
kom t.d. frá Súmerum. Það finnst fyrst í grískum fornleifum í 
Tróju. Grikkir gerðu í fyrstu hluti eins ogþeir voru gerðir í Tyrk- 
landi, á bökkum Nílar, í Mesópótamíu og í Indusdalnum. A eyj- 
unum spruttu því upp margir mismunandi skólar í iðnaði og 
upp úr þeim þróuðu eyjamenn menningu sína. 

Vegna nálægðar Krítar við Egyptaland hófst þar borgarmenn- 
ing fljótlega eftir 3000 f. Kr. Eyjarnar komu sér upp skipaflota 
og versluðu við Egyptaland og Mesópótamíu. Eyjaskeggjar urðu 
víkingar, sem fóru einnig ránsferðir til Nílarósa og útjaðra borg- 
armenningar í Asíu. Þannig komust þeir ekki aðeins yfir nýjan 
varning heldur einnig nýjar hugmyndir. Þetta varð kveikjan að 
þeirra eigin iðnaði og menningu. Krít varð verslunar- og menn- 
ingarmiðstöð snemma á þriðja árþúsundinu f.Kr. Og menning 
hennar kom fiá Egyptalandi, Sýrlandi og Tyrklandi. Ástæðan til 
þess að menning Krítverja blómgaðist í jafn ríkum mæli og raun 
varð á var m.a. atgervisflótti fiá Austurlöndum. -1 borgarmenn- 
ingunni urðu bændur snemma átthagabundnir þrælar konunga 
og aðals. Kaupmönnum og iðnaðarmönnum tókst hins vegar 
alltaf að varðveita frelsi sitt bæði í Asíu og Evrópu. Mikill hluti 

hins gamla heims varð stór viðskiptaheild, sem teygði sig um 
þrjár heimsálfur. Iðnaðarmenn og kaupmenn voru frjálsir ferða 
sinna og fóru um allt þetta svæði að vild. Kaupmennirnir sköp- 
uðu í fyrstu stétt iðnaðarmanna með því að greiða þeim nægj- 
anlega mikil lann til þess að þeir þyrftu ekki að stunda ræktun, 
veiðar eða önnur störf en þau sem þeir höfðu sérþekkingu til. Og 
iðnaðarmenn urðu brautryðjendur raunvísinda. 

Atgervisflóttinn frá Austurlöndum varð til vegna þess að þeir 
menn sem upphaflega sköpuðu borgarmenninguna urðu að lúta 
í lægra haldi í heimalöndum sínum fyrir konungum og aðli. 
Konungar gerðu aðalinn að yfirstétt. Og hann hirti auðinn sem 
kaupmenn og iðnaðarmenn höfðu upphaflega skapað. Kaup- 
menn og iðnaðarmenn færðust. hins vegar niður í millistétt og 
lágstétt, þó að þeir, eins og fyrr segir, héldu frelsi sínu. Margir 
góðir iðnaðarmenn í Austurlöndum hafa vafalaust unað þessu 
illa og notað frelsi sitt til að leita betri kjara og meiri virðingar. 
Þeir fundu hvoru tveggja á Krít. Prestkonungarnir á Krít, sem 
auðgast höfðu á ránum og verslun, gátu vel greitt fagmönnum 
góð laun. Og hér voru iðnaðarmenn brautryðjendur, sem nutu 
aðdáunar og virðingar. Þeir kenndu heimamönnum listir sínar 
og vísindi. Og þannig varð elsta menningarríki Evrópu til. 

Eyjarnar á Eyjahafi voru flestar í byggð á steinöld. Eitthvað í 
menningu þeirra var vafalaust forn arfur, en hann týndist fljótt í 
umróti nýrra tíma. Eyjamenningin er bylting, sem kemur að 
utan. Að sjálfsögðu ekki frá Grikklandi, því að þar ríkti enn á 
þessum tíma menningarleg fátækt. Byggðir þar höfðu þá engin 
bein sambönd við borgarmenninguna í Asíu. Menningin barst 
síðar hægt inn í Grikkland frá þorpum á ströndinni. Eyjarnar 
voru numdar að nýju frá Asíu. Inn á þær streymdu innrásarflokk- 
ar, sem fluttu menningu sína með sér. En vegna tíðra samskipta, 
þar sem menn velja og hafna á mismunandi vegu, skapaðist 

smám saman menning með eigin sérkenni. Þetta eyjafólk var 
sífellt að skiptast á varningi og hugmyndum. Búsetuskipti voru 
tíð og blóðblöndun mikil. Tilhneiging eldri sagnfræðinga til að 
staðfesta djúp niilli Asíu og Grikklands á aðrar rætur en fræði- 
legan áhuga. Að tala um Grilcki eins og þeir væru þjóð sem er 
ólík fólki í Tyrklandi og Vestur-Asíu eru aðeins leifar af gömlum 
stórveldaviðhorfu m 

Hvaða menn byggðu Grikkland og grísku eyjarnar? Og hver 
var menning þeirra? 

I byrjun þessarar sögu má greina sex mismunandi tegundir af 
„grískri menningu“. 

Trójumenning. Hennar s\ r æði er Asía alveg til Mysíu og hún 
ríkir á nokkrum eyjanna eins og Lesbos, Lemmos og Gallipólis. 

Þrakíumenningin, sem ríkir aðallega í Marítzadalnum. 

Makedóníumenningin í Makedóníu og Þessalíu. Menningin í 
Þessalíu er ein elsta menning Grikkja. Hún er kennd við Sesklo 
og er af austrænum uppruna. 

Hellenska menningin. Hún er einknm á ströndum Þessalíu, 
Mið-Grikklandi, Attíku og Pelópsskaga, Levkas og Iþöku. 

Eyjamenningin í Eyjahafi, sem kemur að austan úr löndum 
borgarmenningar. 

Krítarmenning, fyrsta borgarmenning Evrópu. Og hún kem- 
ur upphaflega frá Egyptalandi og Asíu. 

I þorpunum í Mið-Grikklandi, Makedóníu og Þrakíu ríkir 
sveitamenning. Menn rækta aldintré og vínvið ásamt matjurtum 
og korni. En á eyjunum og ströndum Eyjahafsins tengist búskap- 
ur verslun og iðnaði. Iðnaðarmennirnir voru ýmist menn sem 
komu frá Asíu eða menn sem höfðu fárið þangað til að læra 
listina. 

Árþúsundum áður en skráð heimspeki kemur fram í Grikkr 

landi lá fbst verslunarleið frá Eyjahafi til Svartahafs og þaðan tii 
Mið-Evrópu. Önnur verslunarleið lá frá Eyjahafi til Norður-It- 
alíu og þvert yfir Evrópu til Suður-Jótlands. Þriðja leiðin lá yfir 
Suður-Frakkland til írlands og Suðiir-Englands. Kaupmenn 
Eyjahafsins versluðu líka við E1 Argar á Suðaustur-Spáni. Og á 
öllum þessum svæðum, alls staðar þar sem þessi verslun var 
stunduð hófst borgarmenning. Annars staðar í Evrópu um 1500 
f.Kr. ríkir fátækleg bændamenning. Hún er einkum á breiðu 
belti frá Englandi þvert yfir álfuna til Kaspíahafs. En fyrir norð- 
an þetta belti er enn veiðimannamenning. Hér er um að ræða 
mestan hluta Skandinavíu, Finniand og Norður-Rússland. 

Heimspekin vex smám saman upp úr borgarmenningunni. 
Flún er ekki nauðsynlega grísk, hvorki í upphafi né síðar. Hún er 
alþjóðleg eins og borgarmenningin. Heimspekileg hugsun er lengi 
að þróast um allan hinn gamla heim. Kaupmaðurinn og iðnaðar- 
maðurinn þurfa á rökhugsun að halda við stærðfræði og nýja 
tækni. En stærðfræði, st jörnufræði, landafræði og það að uppgötva 
tímann er undanfári heimspeki og að hluta upphaf heimspekilegr- 
ar hugsunar. Sama er að segja um þá íhygli, sem fylgir því að fera 
hugsun í letur, að finna upp hjólið og nota það. Allt þetta gerist á 
svonefndu tímabili goðsögunnar. Og þetta er vitsmunaþróun, þró- 
un rökhugsunar, sem gerist alls staðar í borgarmenningu. Tímabil 
goðsögunnar einkennist því ekki að öllu leyti af goðsögulegum 
skýringum, þó að þær séu fyrirferðarmiklar. Byltingin mikla 
„Öxulöldin“ kemur ekki skyndilega. Hún er ávöxtur langrar þró- 
unar. Öxulöldin er venjulega talin 5. öldin f.Kr. en raunar er hér 
um lengra tímabil að ræða. A Öxulöld Iýkur tímabili goðsögunnar 
og ný hugsun verður ríkjandi um allan hinn gamla heim. Þá koma 
fram í Kína Konfúsíus og Laó Tze. A Indlandi Gautama Búdda. 
I Persíu Zaraþústra. I Israel gömlu spámennirnir. Heimspekin í 
vestri er aðeins hluti af þessari öldu, sem rís um allan heim. 

Austurlensk trúarheimspeki, stóru trúarbrögðin, fornmenning 
hebrea og heimspekin eru sama aldan. Og saman hefur þetta 
þrennt mótað alla heimsmenningu síðar. í stuttu máli sagt. 
Heimspeki er alþjóðlegt f}'rirbæri, sem sprettur upp úr borg- 
armenningu, kaupmennsku og iðnaði. Annað mál er það, að 
höfuðmiðstöð hennar varð Aþena einkum eftir að Plató og Ari- 
stóteles stofnuðu þar skóla sína og ritum þessara stofnana var 
dreift um aldaraðir yfir alla heimsbyggðina. Það breytir hins 
vegar ekki þeirri staðreynd að menning Evrópu, hebrea og ann- 
arra Austurlandaþjóða á sér sameiginlegar rætur. Og nýjungar í 
hugsun koma ekki aðeins fram í Evrópu í byrjun Öxulaldar. 
Nýjungar í hugsun komu fram uin allan heim ef vel er farið ofan 
í smáa letrið. 

Sagt er einnig að trúin sé móðir heimspekinnar. Og auðvitað 
á heimspekin rætur sínar að hluta í guðf ræðilegum hugmyndum. 
Þetta gildir jafnt um siðfræði, frumspeki (metafysik) ogrökfræði. 
Siðfræðin í skóla Pýþagórasar á Suður-Italíu, fyrsta heimspeki- 
skóla Vesturlanda, fjallar um eldri guðfræðilegar hugmyndir. 
Frumspeki í tíð Platós og Aristótelesar er svo náskyld guðfræði- 
legum kenningum, að Aristóteles kallar það sem menn síðar 
nefna metafysik jöfnum höndum frumspeki og guðfræði. I hans 
augum eru þettaþ ví náskyld fræði. 

Rökfræðin hefst einnig með guðfræðilegri hugmynd um al- 
heimslegt samræmi allra hluta. Þessi hugmynd var á grísku nefnd 
„logos“ en af því orði er, eins og menn vita, orðið „Iógik“ eða rök- 
fræði dregið. Gríski heimspekingurinn Herakleitos, sem var uppi 
snemma á 5. öld f.Kr. og því eldri en Sókrates, er höfundur orðs- 
ins. Hjá honum merkir logos upphaflega nánast sama og Guð, 
eða sköpunarmáttur guðdómsins. Sá sköpunarmáttur var talinn 
birtast í alheimslegu samræmi allra hluta. Síðar fór orðið logos 
einnig að merkja stíl og málsgrein og loks orð. Rökfræðin á, eins 

og orðið lógik sýnir, rætur í þessu guðfræðilega hugtaki. En 
benda má á að sömu hugmynd er að finna í kínverska hugtakinu 
„taó“ sem merkir lög himinsins. I 3 etta þekkja menn úr Bókinni 
um veginn. Taó þýðir eitthvað svipað og orðið logos í hinni upp- 
haflegu merkingu þess. Þetta þarf engan að undra vegna þess að 
ljóst er, að Herakleitos og höfundur Bókarinnar tim veginn ganga 
báðir í sömu hugmyndasmiðju og afla sér fanga úr enn eldri guð- 
fræði. En ef við nú rekjum upphaf rökfræðinnar til þessa hugtaks 
eins og ýmsir góðir menn hafá gert, þá virðist aðeins sanngjarnt 
að viðurkenna, að rökfræði hefst ekki alfarið í höfði „hvíta 
mannsins“. Hugmyndir á þessum tíma eru fáar og úlfaldalest- 
irnar dreifa þeim auðveldlega um allan hinn gamla heim á 
skömmum tíma. Að eigna hinum „hvíta kynstofni“ eingöngu 
upphaf heimspeki er meira í ætt við gamlan kynþáttametnað en 
skynsamlega söguskoðun. 

Hér að framan hefur verið sett fram sú tilgáta að kaupmennsk- 
an sé að hluta vagga menningarinnar og sá jarðvegur sem heim- 
speki og vísindi Vesturlanda vaxa úr. Hér er því sjónarmiði hafn- 
að af augljósum ástæðum, að uppruni vestrænna vísinda og 
heimspeki sé afleiðing af betra loftslagi og landslagi í Grikklandi 
en annars staðar. Hér er þeim hugmyndum einnig hafnað, að 
það hafi skipt sköpum að trúarlegir fordómar og ofsóknir væru 
minni í Grikklandi en annars staðar. Það var líka lífshættulegt 
að hugsa í Grikklandi eins og dæmin sanna. Þrír frægustu hugs- 
uðir Grikkja, Sókrates, Plató og Aristóteles voru t.d. allir dæmd- 
ir til dauða vegna skoðana sinna, þótt tveir þeirrahafi bjargað sér 
á flótta. Og hér er líka hafnað þeirri þrálátu hugmynd, sem menn 
hafa kannski fremur gefið í skyn en sagt berum orðum, að Evr- 
ópubúar séu öðru vísi og betur gerðir milli eyrnanna en annað 

fólk. 

En víkjum aftur að þessari tilgátu, að það sé kaupmennskan 

sem skapað hafi jarðveg menningarinnar, og líta megi á hana 
sem vöggu vísinda og heimspeki á Vesturlöndum. Einhverjir 
sletta vafalaust í góm, þegar þeir heyra þvílíka yfirlýsingu. Eins 
og kunnugt er hefur kaupmennska verið skammaryrði hjá flest- 
um menningarvitum síðastliðin 2300 ár. En þessi tilgáta þarfn- 
ast samt nánari skoðunar. Og við nánari skoðun komumst við að 
því, að það sem menn gera yfirleitt, það gera þeir af einhverri 
nauðsyn. Við skulum til gamans hugsa okkur kaupmann á torgi 
sem er að selja varning sinn í Mesópótamíu í byrjun borgarmenn- 
ingar. Þar sem manneðlið er samt við sig reynir hann að hafa 
eitthvað fyrir sinn snúð. Eitt versta vandamál hans eru þessir 
menn, sem hann verður að lána. Minnið er ekki öruggt, hvorki 
hjá honum né þeim. Auk þess verður hann að hafa einhverja 
sönnun fyrir skuldunum. Hvað á hann að gera? Kaupmanninum 
er nauðsyn að búa til merki, sem táknar fisk eða annað sem hann 
selur og setja merkið t.d. á leirtöflu, sem var handhægast, þar 
sem nóg var til af leir. Og fyrir aftan merkið er honum nauðsyn 
að setja annað tákn um hvað mikið hafi verið lánað. Og hann 
kemst ekki hjá því að setja á töfluna þriðja táknið, nafn þess sem 
fær fiskinn. Allt þetta er kaupmanninum nauðsyn. Og eftir því 
sem viðskiptin verða meiri og flóknari eykst þessi þörf að nota 
tákn. Hvað er hér að gerast? Hvað annað en upphaf nýrrar menn- 
ingar, fyrsta letrið, fyrstu tölurnar, upphaf reikningslistarinnar. 
Andlega sinnaðir fræðimenn hafa stundum kvartað yfir því, að 
litlar upplýsingar sé að finna um menningu á elstu leirtöflum, 
sem fornleifafræðingar hafa graflð upp. Þær séu nær eingöngu 
einhvers konar vörureikningar. En í raun og veru segir þetta afar 
mikið um upphaf tákna. En notkun tákna varð hinn rauði þráð- 
ur menningarinnar. 

En snúum okkur aftur að upphafi vestrænnar heimspeki. Þrír 
fyrstu heimspekingar Vesturlanda Þales, Anaximander og Anax- 

imenes eru fæddir í Tyrklandi í borginni Míletos. Og þar ala þeir 
aldur sinn. Borgin er upphaflega nýlenda Krítverja. Þeir eru 
grískumælandi, en menn verða að athuga, að „gríska' er á þessari 
tíð heimstunga, raunar fjórar tungur, sem víða eru talaðar í Evr- 
ópu, Asíu og Afríku. Og þær eru allar upprunnar í Asíu. Sérstaða 
Míletos er sú, að hún er ekki aðeins verslunarborg, sem stofnað 
hefur 90 verslunarstöðvar út frá sér, heldur miðstöð heimsversl- 
unar, og um liana fara kaupmannalestir úr öllum hinum gamla 
heimi og til hennar sigla skip úr öllum áttum. Ekki treysti ég mér 
til að fullyrða neitt um ættir manna í þess háttar borg. Og mig 
grunar að þeir sem fullyrða að þar hafi eingöngu búið réttfeðraðir 
og hreinræktaðir „Grikkir“, hvað sem það nú er, segi e.t.v. meira en 
þeir geta vitað. En hvað sem þjóðerni líður, þá er það einmitt hér í 
þessari kaupmannaborg, sem fyrstu heimspekingar Vesturlanda 
stíga fram á svið sögunnar. Hvers vegna? Eg hef tilhneigingu til að 
trúa því, að þessir menn hafi komið fram vegna nauðsynjar versl- 
unarinnar. Kaupmennirnir í Míletos þurftu að selja varning sinn 
um allan hinn gamla heim. Sá varningur var ekki aðeins fluttur 
með úlfkldalestum heldur einnig með skipum. Hinir vísu menn í 
Míletos urðu heimspekingar vegna þess að það kom í þeirra hlut 
að leysa vanda verslunarinnar. Þeir gerðu það með því að búa til 
fyrstu landakortin einnig fyrstu stjörnukortin. Hvoru tveggja að 
sjálfsögðu nauðsynlegt fyrir verslunina. Og þeir sömdu siglinga- 
fræði fyrir sjófarendur. Þessi fræði leiða aftur tilþ ess að Þales, 
fyrsti heimspekingur Vesturlanda, fer að velta fyrir sér nýrri heims- 
mynd. Sagan segir að hann hafi reiknað út sólmyrkva 585 f.Kr. Sá 
sem reiknar út sólmyrkva er kominn nálægt þeirri uppgötvun að 
jörðin svíf 1 í Iausu lofti. Og einmitt þá uppgöt\ r un gerði nemandi 
Þalesar, Anaximander. Arþúsundum á undan Kópernikusi setti 
Anaximander fram þá kenningu að jörðin svífi í lausu lofti. Hann 
hélt því að vísu fram að jörðin væri eins og trumba í laginu. 

Öll þessi afrek eru unnin af mönnum, sem starfa í þjónustu 
við verslunina. Eins og fyrr segir líða 2000 ár áður en Kópernik- 
us tekur aftur upp þráð Anaximanders. Og það er fióðlegt að 
bera þann jarðveg, sem Kópernikus sprettur úr, saman við Míle- 
tos á tíð Þalesar, Anaximanders og Anaximenesar, þessara fyrstu 
heimspekinga Vesturlanda. Kemur Kópernikus ekki fram við 
svipaðar aðstæður og þeir? Er hann ekki í borg, sem verður stór- 
veldi vegna þess að hún verslar nánast við allan hinn þekkta 
heim? Stjörnufræði er versluninni nauðsyn, sem Kópernikus 
kemur til móts við og bætir úr. Verslunin er upphafið. 

Framhaldið í Grikklandi er hins vegar flóknara og þekkingin 
fer inn á nýjar brautir. Það sem gerist er það að andlegur auður 
ótal óþekktra hugsuða og auður þekktra heimspekinga úr öllum 
heimshornum safnast á fárra manna hendur í Aþenu. Aþena og 
Grikkland verða þar með aðalstöðvar heimspekinnar. Grund- 
vallarástæða fyrir þessu er sú að Evrópa er í fyrsta sinn í sögunni 
að taka forustu í heiminum. Forleikurinn á ytra borði er sigur 
Aþenu á Persum. Það er þó naumast fyrr en með sigrum Al- 
exanders mikla, sem Evrópa fer fyrst að gegna þessu hlutverki. 

Öll heimspeki safnast saman í Aþenu vegna skóla Pýþagóras- 
ar, skóla Platós, Akademíunnar og skóla Aristótelesar, Lykeum. 
Skóli Pýþagórasar, fyrsti heimspekiskóli Vesturlanda, var að vísu 
ekki stofnaður í Aþenu heldur á Italíu í Krótóna (Tarentum) árið 
529 f.Kr. Nemendur þessa gamla meistara nefndust Pýþagóring- 
ar. Það reyndist hættulegt að hugsa á Ítalíu á þeirri tíð eins og 
annars staðar. Margir Pýþagóringar voru drepnir. Aðrir flúðu 
land. Hvað varð um Pýþagóras sjálfan vita menn ekki. Þótt skól- 
inn hafi verið stofnaður á Italíu varð hann samt ein helsta ástæða 
þess á innra borði, að Aþena varð höfuðmiðstöð hinnar alþjóð- 
legu heimspeki. Pýþagóringar flúðu til Aþenu. Þar endurskipu- 
lögðu þeir bræðralag sitt og völdu sér foringja. Sá foringi var 

Sókrates. Aþena reyndist líka hættuleg heimspekingum. Sókr- 
ates var dæmdur til dauða og líflátinn. Eftir dauða hans héldu 
Pýþagóringar ráðstefnu í Böótíu á heimili Auklídesar til að kjósa 
nýjan foringja. Valið var á milli tveggja keppinauta, Antisþenesar 
og Platós. Plató bar hærri hlut og byrjaði strax að undirbúa end- 
urreisn hins forna skóla Pýþagórasar. Og það gerði hann í anda 
hinnar alþjóðlegu heimspeki. Hann ferðaðist í tólf ár um heim- 
inn til að leita fanga og sambanda. Fyrsta verk hans eftir heim- 
komuna 388 f.Kr. var að stofna Akademíuna. Eftir henni nefnd- 
ust síðar allir háskólar. Höfuðstöðvarnar voru í Aþenu en hugs- 
anir hennar náðu út um allan heim og eru enn hluti af menningu 
nútímans. 

Aristóteles, kennari Alexanders mikla, stundaði nám við Aka- 
demíu Platós í 20 ár. Hann stofnaði síðar sinn eigin skóla í Aþenu. 
Ritverk þessa skóla, Lykeum, urðu einnig heimsmenning. Þau 
bárust jafnt til Bagdad og Cordova. Albert mikli og Tómas 
Aquinas byggja kenningar kaþólsku kirkjunnar að nokkru leyti 
á kenningum Aristótelesar. 

Hlutverk Aþenu var þannig að safna saman heimspeki úr öll- 
um áttum í hinum gamla lieimi, og senda hana í endurbættri 
mynd út um heimsbyggðina. 

Þeir fræðimenn, sem fullyrða að heimspeki sé upprunnin með 
Grikkjum, telja Þales jafnan fyrsta heimspeking veraldarsögunn- 
ar. Samt er Þales ekki frá Grikklandi sjálfu heldur frá boirginni 
Míletos í Tyriclandi sem á hans tíð nefndist Litia-Asía, en hún 
liggur á mótum austurs og vesturs. Borgin Míletos var nýlenda 
— ekki frá hinu eiginlega Grikklandi heldur frá Krít og var byggð 
þaðan seint á því menningarskeiði, sem kennt er við Mínos kon- 
ung í Knossos. Nýlendan Míletos var sjóveldi og verslunarborg 
eins og fóstra hennar Knossos. Veldi Míletos byggist einmitt á 
því að hún tekur auð og menningu Krítar að erfcfum. 

I Míletos, borginni þar sem austur og vestur mætast, biönd- 
uðust saman ólík þjóðerni. Ólík lífsviðhorf og ólíkar hugmyndir 
áttust þar við. Þar lærðist mönnum að skilja framandi sjónarmið 
og sá skilningur gerði mannfólkið víðsýnna og umburðarlynd- 
ara. Kaupmannalestir Míletos komu og fóru og þær og farmenn 
hennar héldu til framandi landa og fluttu heim með sér nýjar 
hugmyndir frá Egyptalandi, Persíu og víðar að. Ný áhrif knýja 
menn til að endurskoða fyrri sjónarmið. Þau setja rót á hug- 
myndaflug mannsins. Og í þessu róti rísa einnig öldur heimspeki 
og vísinda. 

Það er óhugsandi að í borg eins og Míletos haf 1 Þales og vinur 
hans og lærisveinn Anaximander verið einir heimspekinga. Þar 
hiýtur að hafa verið allstór hópur manna sem glímdi við sömu 
gátu og Þales þótt hann í sögu síðari tíma mæti sem fulltrúi 
þeirra. Það var að fornu jafnan til hans vitnað sem „eins hinna 

sjö vitru manna" Bæði á Krít og í Austurlöndum var talan sjö 
oftast ekki notuð í bókstaflegri merkingu heldur táknaði hún 
aðeins fjölda. Þegar Þales er því sagður „einn hinna sjö vitru 
manna“ er sennilegt að það hafi upphaflega þýtt að hann hafi 
verið einn hinna mörgu heimspekinga þeirra tíma þótt ýmsir 
fræðimenn hafi síðar tekið þetta í bókstaflegri merkingu og til- 
nefnt „hinasjö vitru“ án þess að þeim beri saman um hverjir þeir 
séu. 

Þales var af höfðingjaættum, fæddur í Míletos um 600 f.Kr. 
(almennt talinn uppi 626-548 f.Kr.). Um ævi hans og kenningar 
vita menn Iítið með vissu. Sjálfur skrifaði hann ekki neitt svo 
vitað sé (bólcin Stjörmifr&ði fyrir sjófarendnr sem eignuð var Þa- 
lesi, er nú ekki talin hans verk) og þekking okkar á honum og 
heimspeki hans byggist því á ritum manna sem lifðu eftir hans 
dag. Þessir rithöfundar hafá um hann margar sögur að segja, 
sögur sem lýsa Þalesi ýmist sem vísindamanni, er með þekkingu 
sinni getur fært sér í nyt auðlegð jarðarinnar — eða skýjaglóp sem 
rýnir í leyndardóma himnanna. Ein sagari lætur hann gleyma 
jörðinni, sem hann gengur á, vegna hinna fjarlægu stjarna og 
heimspekingurinn fellur í brunn sem á vegi hans varð. Og hinar 
hagsýnu konur borgarinnar, sem voru vanar að sækja vatn í þenn- 
an sama brunn, horfa hlæjandi á hinn vísa mann — skýjaglópinn 
sem kenndi að öll tilveran væri vatn! Engin furða þótt hann geti 
ekki gert greinarmun á vatninu í brunninum og öðru vatni! En 
Þales stóð þrátt fyrir allt föstum fótum á jörðinni. Hann stóð 
framarlega í stjórnmálum og beitti sér fyrir sameiningu hinna 12 
borgríkja. 

Þá var hann um skeið ráðgjafi Krössosar Lydiukonungs. — Sem 
vísindamaður er hann sagður hafá breytt farvegi Hylasfljóts fyr- 
ir Krössos konung. Hann er sagður hafa reiknað út sólmyrkvann 
28. maí 585 f.Kr. — Babýloníumenn og Egyptar kunnu þá list 


273 



Saga heimspekbmar 


fyrir hans dag. Sumir halda því fram að Þales hafi ferðast til Bab- 
ýloníu og Egyptalands. En jafnvel þótt svo hefði ekki verið hefði 
Þales vel getað kynnst þessum vísindum í Litlu-Asíu vegna hins 
nána sambands hennar og þessara ríkja. — Eudemos, sá er fýrstur 
skrifaði sögu stærðfræðinnar, segir í sögu sinni að Þales hafi 
fyrstur rnanna kennt Grikkjum geometríu. Enginn vafi er á að 
Þales hefur a.m.k. þekkt stærðfræði Egypta og hann er jafnvel 
sagður hafa vaxið kennurum sínum yfir höfuð og kennt egypsku 
prestunum að reikna út hæð pýramídanna eftir skugga þeirra. 
Hann er einnig sagður hafa fundið aðferð til að reikna út fjar- 
lægð skipa á hafi úti. 

Hið heimspekilega viðfangsefni Þalesar var alveran. Þales 
komst að þeirri niðurstöðu að allt í tilverunni væri af einni rót. 
Hið fyrsta hlaut því að vera hið eina. Ráðgátan mikla, sem leysa 
varð til þess að skilja eðli tilverunnar, var þess vegna: — Hvað var 
fyrst? Hvað er það sem allt er komið frá? 

Hinir sömu fræðimenn, sem telja Þales fyrsta heimspeking 
veraldarsögunnar, fullyrða að svar Þalesar við þessum spurning- 
um hafi verið: — Vatn. Og með þessu orði „vatn“ hafi Þales átt 
við nákvæmlega sama fyrirbrigði og við á öld efnafræðivísindanna 
eigum við með því orði. 

Fræðimenn fyrri tíma eru vanir að staðfesta þennan skilning 
sinn með tilvitnun í rit Aristótelesar og útskýra síðan kenningar 
Þalesar eitthvað á þessa leið: Fyrir daga Þalesar var til saga um 
það að jörðin sé eyja í hinu mikla fljóti Okeanos. Þess vegna hélt 
Þales, álykta fræðimennirnir, að jörðin flyti á vatni. Það er haf 
kringum öll lönd og allt lifandi nærist á vatni. Og Þales ályktaði, 
segja fræðimennirnir: Það er vatn í öllum hlutum. Vatnið gufar 
upp og verður að lofti. Vatnið frýs og verður að föstu efni. Þess 
vegna hélt Þales að allt efni væri umbreytt vatn, að vatnið væri 
upphaflegast og að öll tilveran væri því í eðli sínu vatn. Hinir 

lærðu menn bæta því við að þetta sé barnaleg hugmynd hjá Þalesi 
og kalla hann því „siðmenningarbarnið“, sem gerir sínar fyrstu 
athuganir á veröldinni. Og þetta er söguritaranum einnig hag- 


kvæmt til að ná hinni réttu stígandi í sögu sína, því að frá hans 
sjónarmiði eru „okkar tímar“ ævinlega tindurinn sem heimurinn 


er skoðaður af. - 


Þales skrifaði eins og fyrr segir aldrei neitt sjálfur og gæti því 
auðveldlega hafa verið freklega misskilinn af ýmsum fræðimönn- 
um síðari tíma, því eins og Bertrand Russell segir einhvers stað- 
ar:“Heimskingjarnir fara aldrei rétt með orð viturs manns.“ Til 
að skilja hið heimspekilega vandamál Þalesar er ekki nóg að skýra 
það í ljósi vísinda og kenninga sem fyrst komu fram jafnvel löngu 
eftir hans daga, þvert á móti verða menn að þekkja og skilja for- 
tíð Þalesar og þann andlega jarðveg sem heimspeki hans er 
sprottin úr. 

Þales skildi, eins og áður er sagt, hina heimspekilegu nauðsyn 
þess að líta á tilveruna sem einingu. Þess vegna leitaði hann hins 
innsta; þess sem allt er komið frá og spurði: Hvað var fyrst? Hvað 
er alveran? — Til eru þeir sem telja að heimspeki hefjist með þess- 
ari spurningu Þalesar. En þessi spurning var þó engan veginn ný 
í hinum forna austræna heimi, og henni hafði verið svarað þar 
löngu — jafnvel árþúsundum — fyrir daga Þalesar. Áður en lengra 
er haldið er nauðsynlegt að þekkja lausn menningarþjóða forn- 
aldarinnar á þessu vandamáli Þalesar. 

Egypsku heimspekingarnir, sem skráð hafa helgiritið „Memfis 
sjónleikurinn" (Memfis var hin forna höfuðborg Egyptalands), 
glíma í þessu riti við sama vandamál og Þales. Þetta rit er talið 
skráð af egypskum prestum frá Heliopólis (Sunnuborg), um 
2500 fyrir Krists burð, eða næstum tveimur árþúsundum f) ? rir 
tíð Þalesar. Á 8. öld f. Kr. lét konungurinn Shabaka höggva texta 
hinna fbrnu papírusblaða í svartan stein til að varðveita betur hið 

forna rit. Síðar var þessi steinn notaður sem myllusteinn, og hef- 
ur því textinn máðst sums staðar, svo að fræðimenn í British 
Museum geta þar nú aðeins séð brot liins upphaflega texta. Ljóst 
er þó af þessum texta og fleiri fornritum að svar liinna egypsku 
heimspekinga við spurningu halesar er það að andinn sé fyrstur 
og hans sé mátturinn til að skapa: — Patah, Guð sköpunarinnar, 
er sagður „hjarta“ og „tunga* Guðanna. Hjartað táknar andann, 
tungan (eða orðið) sköpunina. Allt í tilverunni er það sem „hjart- 
að hugsaði og tungan bauð“ (Memfis sjónleikurinrí). Þannigskap- 
ar andinn veröldina og síðar kemur fram í textanum að eftir að 
andinn skapar veröldina þá er hann í henni og stjórnar henni. 

Löngu fyrir daga Þalesar höfðu indverskir heimspekingar 
glímt við vandamál hans og birt niðurstöður sínar. - Að þeirra 
dómi er andinn fyrstur og hefur ekki aðeins skapað allt heldur er 
allt (orka og efni) andi á ákveðnu stigi eða mismunandi birting 
hans. Þannig er orka og efni frá andanum komið og er andi í 
umbreyttri mynd eða andi á ákveðnu stigi. Vegna þess að andinn 
er í orkunni og efninu heldur hann öllum taumum tilverunnar í 
hendi sér — og einmitt það er skýringin á því hvers vegna um vit 
og samræmi er að ræða í veröldinni. — Og einmitt þetta, að and- 
inn sé fyrstur, mun vera svar hins forna austræna heims við 
vandamáli Þalesar. 

Andans menn Israels komust að svipaðri niðurstöðu í þessu 
vandamáli Þalesar og Egyptar og Indverjar: I upphafi var andinn 
og frá honum er komin þessi veröld orku og efnis. Þetta var sam- 
eiginlegt austrænni heimspeki og þetta er sá jarðvegur sem hið 
heimspekilega viðfangsefni Þalesar er sprottið úr. Og Herakleitos 
samtímamaður Þalesar er þessu sammála: „í upphafi er Logos,“ 
segir Herakleitos. Herakleitos fann sjálfur upp þetta fræga orð 
um 600 f. Kr. Og lætur það merkja hinn andlega sköpunarmátt 
Gnðs sem öllu raðar niður í rökrétt samhengi, lógik. 

Vegna hins nána sambands Míletos og Litlu-Asíu yfirleitt við 
hinn austræna heim, vegna aðstöðu Þalesar til að umgangast 
hina lærðustu og vitrustu menn og vegna lærdóms og gáfna hans 
sjálfs, mætti vel ætla að Þales hafi þekkt þessa heimspeki — jafn- 
vel flestum betur, þar sem hann í samtíð sinni í hinum gríska 
heimi þótti lærðastur og vitrastur manna. — Allir, sem skrifað 
hafa sögu heimspekinnar fram á miðja 20. öld hafa það hver 
eftir öðrum að Þales hafi kennt að vatnið væri upphaf og „frum- 
efni“ tilverunnar, og að tilveran væri í eðli sínu vatn á mismun- 
andi stigi. Astæðan til þessa er m.a. þau ummæli sem Aristóteles 
lét fálla um heimspeki Þalesar. Aristóteles segir Þales hafa haldið 
því fram, að vatnið væri „hin efnislega orsök allra hluta“. En er 
öruggt að þessi orð Aristótelesar um Þales séu óyggjandi? Eftir 
Þales liggur ekkert rit um heimspeki hans. Aristóteles verður að 
byggja á sögusögn annarra. Hann verður að geta sér til hvað 
Þales hafi verið að fara og þessar getsakir mótast greinilega af 
kenningum og röksemdum, sem koma fyrst fram eftir daga Þal- 
esar, og eru í tísku um þær mundir sem Aristóteles og hans menn 
útskýra heimspeki Þalesar. Og valt er að trej'sta því, að Aristótel- 
es fári rétt með, þegar hann segir að Þales hafi talað um vatnið 
sem „hina efnislegu orsök allra hluta“, vegna þess m.a., að jafnvel 
um þetta hugtak, „hin efnislega orsök“, sem er einkennandi fyr- 
ir heimspeki Aristótelesar sjálfs, er ekki til neitt orð á grískri 
tungu á dögum Þalesar. Heimild mín fyrir þessu er prófessor 
Þeodorakopoulus, eini maðurinn sem kenndi gríska heimspeki 
við háskólann í Aþenu 1956. 

Það orð, sem á dögum Þalesar var notað um vatnið, merkir 
ekki aðeins vatn, gufu og ís, það var einnig notað um mistur, loft 
og ljósvaka. Merking þess náði frá djúpum hafsins að mörkum 
hins yflrskilvitlega, og það sem gerði merkingu þess dýpri og 
víðtækari var, að á þessum tímum var vatnið, allt frá landi Lao 

Tze til landanna við botn Miðjarðarhafsins, talið tákn andans og 
guðdómsins og hins óræða, sem orð ná ekki yfir, en reynt var að 
tákna með líkingum. — í ísrael var vatnið eins og kunnugt er 
tákn guðdómsins og fæðingarinnar tii hins andlega líís, — og 
með kristnum þjóðum eru börn enn í dag vatni ausin og skírð 
„ í nafni föðurins, sonarins og heilags anda“. — I Rig-Veda hinni 
indversku er talað nm „hin miklu vötn“ (andann), sem ríktu „í 
upphafi" og bera í sér frjóanga alls þess, sem skapað er, var og 
verður. Hér táknar vatnið hið sama: andann, guðdóminn. I Eg- 
yptalandi var Guð fljótsins (Nílar) Guð frjósemi og sköpunar og 
vatnið var því tákn hans. Jafnvel í hinu fjarlæga Kínaveldi glímdi 
samtíðarmaður Þalesar, Lao Tze, við sömu gátu og hann. Lao 
Tze er að vísu yngri er Þales (fæddur 604 f.Kr.) og því ekki um 
nein áhrif að ræða frá Lao Tze. En vandamálið, sem Lao Tze tók 
til meðferðar, og líkingarnar sem hann notar, eru eldri en hann. 
Viðfangsefni Lao Tze var nákvæmlega hið sama og Þalesar: 
„Hvað er fyrst“ og „hvað er hið eina“? Fræðimennirnir gömlu 
segja að Þales hafi s\ r arað: „vatn“. Lao Tze svaraði: „Taó“. En áttu 
þeir ekki báðir við eitthvað svipað? Orðið „taó“ hafði ekki síður 
djúpa og víðtæka merkingu en lausnarorð Þalesar. »Taó“ er útlagt 
með: „Guð“, „náttúra“, „logos”, „heimssamræmi“—ogsamthafði 
orðið „taó“ enn dýpri merkingu, því að það „taó“, sem orð nær 
yfir, er ekki hið eilífa sanna „taó“. Hugtakið er í innsta eðli sínu 
órætt eins og guðdómurinn gagnvart skilningi mannsins. Það, 
sem orð nær ekki yfir, er oft reynt að tákna með með einhverju í 
hinni ytri tilveru. Táknin, sem Lao Tze notaði (og hann er auð- 
vitað ekki upphafsmaður þeirra, lieldur eru þessi tákn miklu 
eldri) var himinninn (ioftið) og vatnið. Gríska orðið, sem Þales 
notaði sem lausnarorð hinnar sömu gátu, þýddi bæði loft og vatn, 
eins og fyrr er sagt. 

Á það skal að lokum bent, að ef Þales hefði í raun og veru 
kennt að vatnið væri „hin efnislega orsök tilverunnar", hefði 
hann hlotið að hafna í efnishyggju, þar sem hann kenndi að til- 
veran væri ein heild, runnin af einni rót. En nú er Þales þvert á 
móti sagður hafa kennt „að tilveran væri fúll af guðum“. Þessir 
„guðir" Þalesar eru ekki vatn á mismunandi stigi, — heldur and- 
inn á sínum mörgu stigum í og að baki tilverunnar. Hann tákn- 
ar andann með því tákni, sem austurlandaþjóðir voru vanar að 
tákna hann með: vatninu. Þetta fær enn nýja staðfestingu í kenn- 
ingum Anaximanders, sem ritaði bók sem enn eru til slitur af, 
um lífsskoðun sína. Anaximander var lærisveinn Þalesar og eft- 
irmaður hans í ríki heimspekinnar. Engin ástæða er til að ætla að 
heimspeki Anaximanders sé ekki í fullu samræmi við heimspeki 
Þalesar. I bók sinni ræðir hann hvergi um „efnislega orsök“. Þvert 
á móti er því þar haldið fram að hinn ótakmarkanlegi og óræði 
guðdómur sé upphaf allra hluta. 

Anaximander (feddur í Míletos í Litlu-Asíu 611 f.Kr.) skrifaði 
bók um heimspeki sína og vísindi. Það rit er hið fyrsta sem skráð 
er ág ríska tungu í óbundnu máli og um leið hið fyrsta heim- 
spekirit Vesturlanda. Af því slitri sem varðveist hefur af þessari 
bók Anaximanders, Um nátlúrtma, er ljóst að hann kenndi að 
ekki neitt sérstakt efni sé upphaf náttúrunnar. Það sem öll ver- 
öldin og allar veraldir eru komnar frá nefndi Anaximander „hið 
ótakmarkaða“ og hið óræða, einmitt vegna þess að það verður 
ekki greint sundur og er samnefnari alls. Allt efni hvílir að vísu í 
„hinu ótakmarkaða“ og er frá því komið, en með því er ekki sagt 
að Anaximander hafi álitið það vera eingöngu efni. Líkt og læri- 
faðir hans Þales dró Anaximander ekki skýra línu milli anda og 
efnis, eins og síðar var gert. I „hinu ótakmarkaða“ er allt, einnig 
orka og andi. Þannig verður heimspeki Anaximanders í fyllsta 
samræmi við heimspeki læriföður hans Þalesar og allan þann 
andlega jarðveg sem heimspeki þeirra er sprottin úr: I upphafi 
var andinn. 

Það var hlutverk Anaximanders að halda áfram vísindum og 
heimspeki læriföður síns og útskýra hvernig náttúran, hin sýni- 
lega veröld fyrirbrigðanna, skapast úr „hinu ótakmarkaða“. — 

Anaximander þóttist sjá að lífið og náttúran birtist alls staðar 
í andstæðum. Hinn ytri heimur fyrirbrigðanna hefur skapast í 
andstæðum, ályktaði hann. Andinn er ekki hin sýnilega tilvera 
fyrirbrigðanna. Fyrst þegar liann birtist á stigi orkunnar hefst 
sköpun hinnar ytri veraldar. Orkan er geislunin eða eldurinn. 
Þess vegna kennir Anaximander að hitinn sé það fyrirbrigði sem 

fyrst aðgreinist frá „hinu ótakmarkaða“. - Og um leið skapast 
andstæða hans kuldinn. I stjörnum himinsins sjáum við glitta í 
frumeldinn, áleit Anaximander. Þegar frumeldurinn vermir ver- 
öld kuldans sem umlykur hann, myndast frumþokan (hið raka) 
og um leið andstæða hennar, hið þurra. Þannig skapast allir hlut- 
ir í andstæðum. 

Frá „hinu ótakmarkaða“ rísa ótal veraldir, sem þó hverfa allar 
aftur til upphafs síns. Þannig er tilveran eilíf hringrás, luiúin 
áfram af duldum öflum, sem jafnvel guðirnir verða að lúta. 

Sem vísindamaður kenndi Anaximander að jörðin ætti sér 
enga nndirstöðu og væri umlukt lofti. Hins vegar hafði hann 
engin tök á að þekkja lögun hennar eða stöðu í geimnum. Hann 
taldi að hún mundi vera eins og trumba í laginu og væri miðdep- 
ill alheimsins. Asamt vini sínum og samborgara Hekataios kort- 
lagði Anaximander fyrstur Grikkja himin og jörð. 

Hinar fyrstu lífverur, skrifar hann urðu til í sjó. Síðar er tímar 
líða hófu sumar tegundir þeirra landnám og aðlöguðu sig nýjum 
lífsskilyrðum. Þannig verður, sagði Anaximander, þróun manns- 
ins rakin til fiska. 

Anaximenes (588-524 f.Kr.) er yngstur heimspekinganna þriggja 
í Míletos. Hann er sagður hafa verið lærisveinn Anaximanders 
og eins og hann skrifaði Anaximenes bók um heimspeki sína. Af 
henni hefur varðveist aðeins brot eitt. 

Þeir sem telja að Anaximenes hafi, eins og Þales og Anaximan- 
der, verið að leita hinnar „efnislegu orsakar“ staðhæfa að Anax- 
imenes hafi kennt að tilveran væri loft. 

Algengt var, eins og fyrr er að vikið, að tala um himininn og 
loftið sem tákn andans. Anaximenes notar orðið „loft“ um það 
sem hann telur uppistöðu og ívaf allrar tilveru. En þetta orð 
„loft“, notar Anaximenes síst af öllu í okkar efnafræðilegu merk- 
ingu. Þegar hann fullyrðir að sál mannsins sé „loft“, þá sannar 
það aðeins að hann notar orðið loft sem tákn þess sem menn nú 
almennt kalla anda. Þetta verður enn ljósara þegar Anaximenes 
segir að loftið sé líf, og að það sé gætt sköpunarmætti og vits- 
munum, og að það sé hinn leyndi máttur í allri tilverunni og að 
baki hins sýnilega. Anaximenes notar orðið „loft“ til að tákna 
með því „logos“ eða heimsandann. Gömlu söguritararnir virðast 
því skilja Anaximenes óþarflega bókstaf lega, ekki síst þar sem sú 
merking orðsins loft sem þeir venjulega eigna honum var alls 
ekki til á hans dögum. Betur virðist landi hans og lærisveinn 
Díógenes frá Apolloníu á Krít hafa skilið hvað Anaximenes átti 
við með „lofti“. Hann reit bókina Um náttúruna , sem Simplicius 
vitnar í, en er glötuð nú. Á þessum tilvitnunum verður þó séð að 
Díógenes telur einnig að „loft“ sé upphaf allra hluta og heldur 
fram hinu sama og Anaximenes. Þar ber „loft“ ekki efnafræðilega 


282 



Anaximenes 


merkingu heldur þýðir það hjá honum andann, sem skapar allt, 
sem viðheldur öllu, nærir allt, einnig hugsun og líf mannsins. I 
manninum er það sálin segir hann, í tiiverunni allri er það heims- 
andinn. Um andann, sem er honum órætt hugtak, verður þó að 
nota eitthvert orð og orðið sem hann notar er „loft“, en hann 
gefur því um leið þá merkingu að eftir málvenju okkar tíma er 
villandi að þýða það með öðru en andi. Hugtak hans felur í sér 
líf og vitsmuni, hugtak okkar (loft) hvorugt. Þannig bregður 
kenning lærisveinsins Díógenesar birtu yfir hina raunverulegu 
kenningu Anaximenesar. Aðeins í þessu ijósi er hægt að öðlast 
skilning á þeirri meginkenningu Anaximenesar, að alit sé „loft“ 
á ákveðnu þéttleikastigi: Öll tilveran sé ein heild, en hið eina 
birtist á mismunandi stigum (þéttleika) og þess vegna virðist 
okkur um heim margbreytileikans vera að ræða. — Hin raun- 
verulega og heimspekilega ástæða til þess að Anaximenes kýs að 
kalla andann „Ioft“ er sii hugmynd hans að lífið og tilveran sé 
eilíf hringrás, „andardráttur hins eilífa“. Útöndun hins eilífa er 
sköpun veraldarinnar, innöndunin það að veröldin hverfur aftur 
til upphafs síns. Þe.ssi andardráttur lífsins er meira en efni. Hann 
er fyrst og fremst hinn innsti andi sem skapar orkuna og efnið, 
alla hina ytri tilveru, líkt og fræ, sem felur í sér alla þá eiginleika 
sem síðar vaxa af því. Þessi andardráttur (loftið) er því í eðli sínu 
andinn sem skapar veröldina, býr í henni og heldur henni við. 

Fyllsta samræmi virðist því ríkja innbyrðis milli heimspeking- 
anna í Míletos og milli þeirra og hinna austurlensku hugmynda, 
eins og eðlilegt mætti þykja. Heimspekin stekkur ekki, eins og 
gyðjan Pallas Aþena, fullsköpuð út úr höfði þessara manna sem 
taldir eru fyrstu heimspekingar Vesturlanda. Það er ástæðulaust 
að líta á upphaf grískrar heimspeki sem einhverja stökkbreytingu 
í sögu mannsandans, þar er aðeins um að ræða tiltölulega hæg- 
fara þróun menningarinnar á vesturleið. Yngri söguritarar síð- 

ustu áratuga hafa því gert rétt í að láta heimspekisögu sína byrja 
fyrr og þá með heimspeki hinna fornu menningarþjóða aust- 
ursins. 

Viðfangsefni hinna fyrstu heimspekinga Grikkja var: Hvað 
var fyrst? Hvað er það sem allir hlutir eru komnir frá og er í öll- 
um hlutum, þar sem tilveran er ein heild? Hér hefur verið reynt 
að sýna fram á að þeir sem ritað hafá sögu heimspekinnar og 
fullyrða að heimspekingarnir í Míletos hafi svarað: 1) vatnið, 2) 
óskilgreind efnisblanda, 3) loftið, — hafi fárið villir vegar og út- 
skýrt kenningar þessara fornu heimspekinga í ljósi hugmynda- 
kerfis, sem var sérkennandi fyrir Vesturlönd síðari tíma, en ekki 
var til í tíð heimspekinganna þriggja í Míletos. 

Heimspekin átti ekki lengi griðastað í Míletos. Árið 596 f.Kr. 
lögðu Persar hana undir sig og borgin varð logum eyðilegging- 
arinnar að bráð. Auður hennar og veldi urðu að ösku og reyk — 
aðeins andinn lifði, andi heimspekinga hennar, sem barst þaðan 
til annarra borga og landa og vakti þar þær öldur á hafi sögunn- 
ar, sem enn fálla að flestum ströndum. 

Anaximander, sá er virðist hafa verið fjölhæfástur og marg- 
fróðastur heimspekinganna þriggja í Míletos, dvaldist um skeið 
við hirð einræðiskonungsins Pólýkratesar á eyjunni Samos sem 
næst er Litlu-Asíu allra hinna grísku eyja. Pólýkrates gekk í 
bandalag við Amasis konung Egypta og drottnaði yfir hafinu. 
Hann safnaði að hirð sinni skáldum og vitringum. Einn þeirra 
var Pýþagóras. 

Hinn sögulega Pýþagóras er erfitt að þekkja. Sjálfur skrifaði 
hann aldrei neitt, en eignaðist fjölda nemenda og stof naði bræðra- 
lag það, sem við hann er kennt. Hvað af kenningum Pyþagór- 
inga, eins og Aristóteles kallar þá, er komið frá meistaranum og 
hvað frá samverkamönnum hans og lærisveinum jafnvel eftir 
hans dag er erfitt að vita. — Um Pýþagóras sjálfan eru sagðar 
sögur þar sem hann er gerður ekki aðeins mikill vísindamaður 
heldur um leið meistari, sem þekkir leyndardóm hins yfirskilvit- 
lega og gerir kraftaverk. í þessum sögum er hann sagður hafa 
getað birst samtímis á tveimur stöðum, fjarlægum hvor öðrum, 
og kennt lærisveinum sínum. Hann er látinn geta stjórnað villi- 
dýrum, talað við höfuðskepnurnar og hlustað á söng himnanna. 
— Slíkar sögur ganga ekki um hversdagsmann. Vegna hinna sér- 

stæðu vitsmuna hans, er líklegt að honum hafi á fullorðins aldri 
verið gefið nafnið Pýþagóras. Það væri einkennileg tilviljun, ef 
þetta væri skírnarnafn hans, þar sem Pýþagóras merkir sjáandi 
eða spámaður. Hafi hann fengið þetta nafn sem viðurnefni, sem 
líklegra verður að teljast, mætti ætla að honum hafi þótt nafnið 
fullyfirlætislegt um þann sem leitar hinna miklu sanninda í auð- 
mýkt hjarta síns. Pýþagóras hefði, ef þetta er rétt athugað, þess 
vegna haft alveg sérstaka ástæðu til að finna upp nýtt orð til að 
nota um sig og sína líka. Og nú vill svo til að menn vita að það 
var einmitt það sem hann gerði. — Og hið nýja orð sem hann býr 
til og notar fyrstur manna er liið fræga orð fílósóf. Pýþagóras 
merkir sjáandi eða sá sem hefur öðlast hina æðri visku. En hvað 
átti meistarinn við með þessu nýja orði: fílósófj vinur vísdóms- 
ins? — Aðeins það að hann telur sig ekki hafa öðlast hina æðri 
visku, en borið lotningu fyrir henni og leitað allrar þekkingar: 
— Maður að nafni Leontíus snýr sér að Pýþagórasi og spyr: — 
“Hver er iðn þín?“ „Eg stunda enga iðngrein,“ svaraði Pýþagóras. 
„Ég er fílósóf.“ Leontíus hefur aldrei heyrt þetta nýja orð og innir 
eftir merkingu þess. Og Pýþagóras svarar: „Lífi manna má líkja 
við Olympíuleikana. Þangað fara sumir til að leita sér ffægðar og 
lárviðarsveiga. Aðrir fara þangað til að kaupa og selja og afla sér 
fjár. Þeir þriðju koma þangað til að njóta hins mikla leiks og 
kynnast öllu sem fram fer. Við yfirgefum á sama hátt ættland 
okkar, sem er himnaríki, og höldum til jarðarinnar, þar sem svo 
margir leita auðsins og svo fair snúa baki við ágirnd og hégóma, 
til þess að reyna að skilja lífið og tilveruna.“ 

Pýþagóras er fæddur á eyjunni Samos einhvern tíma á árunum 
milli 580 - 570 f. Kr. Sagan segir, að hann hafi verið víðförull og 
numið leynd fræði í Egyptalandi og Babýlon. Um þetta er fátt 
hægt að segja með vissu vegna þeirrar hulu sem hvílir svo víða 
yflr ævi Pýþagórasar. Til að kynnast austurlenskum fræðum 

hefcSi honum þó jafnvel ekki verið nauðsjmlegt að yfirgefa heima- 
land sitt. Samos stóð í hans tíð í nánu sambandi við Egyptaland, 
Krít og Míletos og þau aftur við allan hinn austræna heim. 

Árið 529 f.Kr. fór Pýþagóras til grísku nýlendnanna í Suður- 
Italíu og settist að í Krótóna. Þar með nam heimspekin land í 
vestri. I Krótóna stofnaði Pýþagóras bræðralag, sem hafði það að 
markmiði að kanna lögmál tilverunnar og lyfta manninum á 
hærra stig. Þessir menn lögðu stund á stjórnmál, stærðfræði, tón- 
fræði og stjörnufræði og gerðu merkar uppgötvanir í öllum þess- 
um fræðum. Auk þess iögðu þeir rækt við listir og listiðnað. Sið- 
fræði Pýþagórasar var undarlega lík siðfræði búddismans: 
1) Hann bannaði nemendum sínum að neyta fæðu úr dýrarík- 
inu. 2) Blóðfórnir voru stranglega forboðnar og fordæmdar. 

3) Hann kenndi, að eins og maðurinn sáði svo mundi hann og 
uppskera og að maðurinn væri háður hjóli endurfæðinga og 
fæddist oft inn í þennan heim áður en sálin næði fullkomnun. 

4) Hann kenndi nemendum sínum að stunda réttlæti, verasann- 
orðir og virða sannindi, vera trúir yflr því sem þeim var falið og 
sýna öllum mönnum góðvild. 5) Hann lagði sérstaka áherslu á 
hugleiðslu og sjálfskönnun. Allt þetta á Pýþagóras sameiginlegt 
með búddisma — og þar sem Pýþagóras og Búdda merkja næst- 
um hið sama „hinn upplýsti“ hallast sumir að því að Pýþagóras 
hafi komist í allnáin kynni við indversk fræði. Pýþagóras var 
næstum jafnaldri Búdda. Lao Tze, sem merkir mjög hið sama og 
orðin Búdda og Pýþagóras, kemur fram í Kína skömmu síðar, og 
var með svipaðar kenningar. Öld þeirra er einn af hátindum í 
andlegu lífi mannkynsins. Pýþagóras kvað það köllun sína að 
koma til „hins mikla leiks“ og kynnast öllu og þekkja það sem 
fram fer á sviðinu.Pýþagóras kenndi nemendum sínum að stjórna 
sjálfum sér til þess að þeir síðar yrðu hæfir til að hafa manna- 
forráð. Hann kenndi þeim dulræna lífsspeki og loks vísindi. Slík- 

ur félagsskapur varð stjórnarvöldunum brátt þyrnir í augum, 
ekki síst þar sem útbreiðsla hans var mjög ör. Auðugir alþýðufor- 
ingjar æstu lýðinn upp gegn þessum tortryggilegu og óvenjulegu 
mönnum og ofsóknir hófust gegn þeim. Pýþagóras komst undan 
á flótta til Metapontum, þar sem hann lést meðal lærisveina 
sinna aldamótaárið 500 f.Kr. Félagsskapurinn var upprættur og 
þeir líflátnir sem til náðist. Sumum tókst þó að flýja land og 
komast undan til Grikklands, þar sem þeir ræddu kenningar sín- 
ar við heimspekinga Aþenu, einkum Sókrates, sem gerðist hinn 
nýi foringi þeirra. 

Hina dulrænu lífsspeki meistarans Pýþagórasar hefur efalaust 
verið erfitt að kenna. Hún byggist jafnan á innri reynslu og and- 
legri sýn, sem opnast innan frá, en verður ekki lærð utan að. 
Þessi lífsspeki hefur varpað töfrum á persónu Pýþagórasar með- 
an hann lifði og sveipað hann helgiljóma eftir hans dag í vitund 
lærisveinanna. En lífsspeki hans varð um leið háð skilningi þeirra 
og hugarflugi og hjá sumum ummyndaðist hún í hindurvitni. 
Fyrst þegar hún náði til Sókratesar og Platós, sem báðir höfðu 
náin kynni af sumum af bestu lærisveinum Pýþagórasar, hitti 
hún fyrir skyldar sálir þar sem hún féll í góðan jarðveg og bar 
ríkulegan ávöxt. 

Vísindi Pýþagórasar aftur á móti kröfðust aðeins greindar og 
skynsemi af lærisveinum hans. Þau varð auðveldara að nema, 
varðveita og auka. Þess vegna báru þau er tímar liðu mestan ávöxt 
og urðu höfuðviðfangsefni þeirra er síðar kenndu sig við nafn 
Pýþagórasar. 

í heimspeki sinni heldur Pýþagóras áfram þar sem heimspek- 
ingarnir í Míletos hætta. Hann tók sér fyrir hendur að kanna 
„andann í efninu', hvernig andinn stjórnar efninu og skapar hina 
lögbundnu skipan veraldarinnar, rétt hlutföll og samræmi milli 
allra hluta. Skylt er að geta þess að hinir sömu söguritarar sem 

fullyrða að heimspekingarnir í Míletos, þar á meðal Anaximand- 
er, lærifaðir Pýþagórasar, hafi kennt að efnið væri upphaf tilver- 
unnar halda því einnig fram í samræmi við það að kenningar 
Pýþagórasar og Anaximanders séu hrein andstæða. Það væri 
auðvitað rétt hefði svo verið. En einmitt það að Pýþagóras, læri- 
sveinn Anaximanders, telur það fráleitt að efnið sé upphafið er 
enn ein stoð til viðbótar undir þá skoðun að heimspekingarn ir í 
Míletos hafi verið misskildir eins og fyrr er sagt. Það er því alls 
ekki líklegt að hér sé um neinn þverbrest að ræða milli lærisveins 
og læriföður. Pýþagóras heldur aðeins áfram þar sem Anaximand- 
er hættir, en á sömu braut. Viðfangsefni Anaximanders var að 
skýra hvernig hin sýnilega veröld skapast úr „ hinu ótakmark- 
aða“. Lausn hans var sú að veröldin skapaðist í andstæðum. Pý- 
þagóras kennir einnig að „hið ótakmarkaða“ sé upphaflegra en 
hið takmarkaða og að hin ytri veröld sé fiá því runnin. Hann er 
einnig sammála Anaximander um að veröldin hafi skapast í and- 
stæðum. Hann tengir þá hugmynd í kerfi og telur upp tug höf- 
uðandstæðna í tilverunni: 1) Hið ótakmarkaða og hið takmark- 
aða. 2) Hið staka og hið jafna. 3) Eining og f jöldi. 4) Hægri og 
vinstri. 5) Karlkyn og kvenkyn. 6) Kyrrstaða og hreyfing. 
7) Beint og bogið. 8) Ljós og myrkur. 9) Gott og illt. 10) Ferhyrn- 
ingur og þríhyrningur. 

Hlutverk Pýþagórasar var að kanna samræmi allra þessara 
andstæðna og lögmálin sem því valda. Hann verður stærðfræð- 
ingur og dulspekingur jöfnum höndum. Stærðfræðingurinn 
mælir stærðir og hlutfóll. Dulspekingurinn leitar hins algilda, 
hins rauða, leynda þráðar sem tengir allt og samræmir. Hið al- 
gilda er ekki hin ytri veröld, - og þó er það í hinni ytri veröld og 
skapar hana. Pýþagóras leitaði að tákni sem fæli í sér þennan 
anda að baki hlutanna og um leið hlutina sjálfa eins og hann 
skapar þá, og sem einnig mætti nota um samræmið milli hins 

skapaða innbyrðis, t.d. hlutfallið milli tóns og strengs. Táknið, 
sem Pýþagóras fánn, var „talan“. Allt í tilverunni er „tölur“ kenndi 
hann. Þetta er okkur óskiljanlegt nema með því að vita hvað 
Pýþagóras' á við með „tölu“. — Talan (1,2,3 o.s.frv.) er ákveðinn 
fjöldi eða stærð. Þess vegna er hún hið takmarkaða. Hið tak- 
markaða er mynd og eiginleiki hins ótakmarkaða. Þannig verður 
heimur okkar til. Samnefnari allra „talna“ er sú heild þar sem 
andstæður sameinast; hið ótakmarkaða; guðdómurinn; andinn. 
Frá þessum guðdómi eða allsherjaranda eru „tölurnar“ komnar 
og hafa skapað hliðstæðu sína í veröld okkar. „Tölur“ Pýþagóras- 
ar tákna því „sál hlutanna“. Þegar Plató síðar talar um að allt í 
veröld okkar sé skuggi eða eftirlíking hins innri veruleika, ,/rum- 
myndanna“, þá er hann aðeins að útskýra þessa kenningu Pý- 
þagórasar á Ijósari og stórbrotnari hátt en nokkur þeirra læri- 
sveina sem gengið hafa í smiðju til Pýþagórasar. 

Þannig liggja þræðirnir frá hugmyndum hinna fornu menn- 
ingarþjóða til heimspekinganna í Míletos, Pýþagóringa, Sókr- 
atesar og Platós í hinum vestræna heimi. En hvar hófst þá heim- 
spekin? Látum þá lærðu deila u m upphaf hringsins! Veruleikinn 
á sér ekki upphaf, ekki heldur andinn eða neitt það sem hans er. 
Hið tæra vatn hans sprettur fram á öllum tímum úr hugardjúp- 
um hinna miklu sjáenda. En þetta vatn verður þeim mun grugg- 
ugra því lengur sem það streymir fram um urðir tungumálanna 
og fúamýrar hins staðnaða orðs. 

Heimspekingarnir Xenófanes, Parmenídes og Zenó eru kenndir 
við hina grísku nýlendu Elea á Suður-Italíu. 

Xenófanes er fæddur um 520 f.Kr. í Kólófón í Litlu-Asíu. 
Hann var íárandskáld, örsnauður aila ævi. Hann barðist við 
Persa í æsku, flakkaði síðan um Grikkland og söng Ijóð sín, og 
loks settist hann að í Elea, að því er margir telja. Sókrates var 
ákærður fyrir að trúa ekki á hina gömiu Guði. Anaxagóras 
flæmdist í útlegð m.a. vegna sömu ákæru. En skáldið Xenófanes 
sem fyrstur réðst gegn hinum gömlu guðum Hómers, varð 
hundrað ára. Xenófanes er ekki venjulegur heimspekingur, held- 
ur innblásið skáld og spámaður, sem lítur upp í óravíddir him- 
insins og mælir fram: Allt þetta er Guð, Guð er einn, og hið eina 
er Guð. Hvaðan kom tilveran? Hún kom frá sjálfri sér. Hún er 
eilíf og óumbreytanleg, án upphafs og endis. Og skáldið beinir 
geiri sínum gegn hinum rétttrúuðu löndum sínum, sem skópu 
sér Guð í sinni mynd. Skáldið segir: Heimskir menn hyggja að 
guðirnir séu í mannsmynd bornir, klæðist þeirra klæðum og tali 
þeirra tungu. Ef uxarnir og ljónin hefðu hendur okkar og fingur, 
mundu einnig þau meitla og mála guðamyndir sínar í eigin líki. 
Xenófanes er eins og fyrr segir uppi fyrir daga Sókratesar. En 
þegar lesin er bók Platós, Rikið, má m.a. sjá hvaða spor kvæði 
Xenófanesar um liinn eina Guð hafa skilið eftir og hin miklu 
áhrif sem þau hafa haft á Parmenídes. 

Einn þeirra, sem hlustuðu á ljóð Xenófanesar, var Parmenídes í 
Elea sem síðar átti eftir að færa þau í heimspekilegan búning. 
Kenningar Xenófanesar eru þó ekki eina stoðin sem heimspeki 
hans byggist á. Parmenídes var lærisveinn Pýþagóringsins 
Ameiníasar og reisti altari til minningar um hann látinn. Par- 
menídes var fæddur í Elea nokkru fyrir aldamótin 500 f.Kr. 
Hann var borinn til auðs og valda, en kaus heldur að gera ferð 
sína á fund viskugyðjunnar og átti ekki afturkvæmt til hins ver- 
aldlega hégóma. Þessa líkingu notar Parmenídes í kvæði um 
heimspeki sína: Heimspekingurinn ekur vagni sínum með sól- 
dísunum út úr ríki næturinnar og inn í ríki dagsins. Viskugyðjan 
fagnar honum vel og tekur að skýra honum frá vegunum tveim- 
ur, vegi sannleikans og vegi blekkinganna. Og nú greinist kvæð- 
ið eins og vegirnir. Fyrri hluti þess f jallar um veg sannleikans, 
hinn síðari um veg blekkinganna. Með þessu vill Parmenídes 
draga skarpa línu milli hughrifa og hugsana, sem byggjast á 
skilningarvitunum fimm (vegur blekkinganna), og hins raun- 
verulega og sanna, sem Parmenídes taldi að skilningurinn gæti 
þekkt (vegur sannleikans). Tilveran í sínu rétta eðli birtist Par- 
menídesi sem alger mótsögn við þann heim sern við skynjum. 
Skynjunin er takmörkuð af upphafi og endi og okkur virðist þess 
vegna að allt hljóti að eiga sér upphaf og endi. Skilningurinn, 
segir Parmenídes, sýnir okkur að tilveran getur hvorki átt upphaf 
né endi. Þá sem halda að tilveran hafi byrjað, spyr Parmenídes: 
Kom hún frá því sem er eða því sem er ekki? — 

„Frá því sem er,“ svöruðu flestir. Þá hefur tilveran komið frá 

tilverunni. Það er aðeins um framhald á tilverunni að ræða en 
ekki upphaf. Tilveran hlýtur því að vera upphafslaus, - eilíf. Ef 
einhver svaraði: „Tilveran kom frá því sem ekki er,“ ansaði Par- 
menídes: Það sem ekki er, er ekki til! Geta allir hlutir skapast úr 
engu? Slíkt er óhugsandi, því að það getur ekkert skapast úr 
engu. 

Skilningarvitin segja okkur að allt sé breytingum háð. Skiln- 
ingurinn, segir Parmenídes, sýnir okkur að tilveran hlýtur að 
vera óumbreytanleg. Efeitthvað sem er gæti breyst eða liðið und- 
ir lok, hlyti það annaðhvort að hverfa aftur til “verunnar“ eða 
„ekki-verunnar“. Hyrfi það til verunnar, héldi það áfram að vera 
til og breytingin því engin. Að eitthvað sem er geti orðið að engu, 
er jafnóhugsandi og að eitthvað geti skapast úr engu. 

Skynfærin sjón, heyrn, lykt, bragð og tilfinning segja okkur að 
flest eða allt sé á hreyfingu. Skilningurinn, segir Parmenídes, 
sýnir okkur að tilveran hlýtur að standa kyrr og að hreyfing er 
óhugsandi. Án rúms getur engin hreyfing verið til og öll hreyf- 
ing hiýtur að fara fram í rúmi. Ef rúm er ekki til, getur því ekki 
verið um neina hreyfingu að ræða. En ef rúm er til, þá er það 
tilveran. Að segja að eitthvað sem er hreyfist í tilverunni, er sama 
og að segja að tilveran hreyfist í tilverunni, sem þýðir að tilveran 
stendur kyrr. 

Skynfærin sýna okkur tilveruna alla í brotum. Skilningurinn, 
segir Parmenídes, sýnir okkur að tilveran er ein órofá heild. Það 
getur ekki verið nein eyða eða tómarúm í tilverunni, því að sú 
eyða hlyti annaðhvort að vera það sem er, eða það sem er ekki. Ef 
hún er til, þá er hún tilvera, og ekki er hægt að rjúfá tilveru með 
tilveru. Ef eyðan er ekki, hvernig getur þá það sem ekki er til, 
rofið tilveruna? 

Skynfærin sýna okkur heiminn í takmarkaðri mynd. Skiln- 
ingurinn segir okkur að tilveran sé ótakmarkanleg. Tilveran gæti 

ekki takmarkast af því sem ekki er til og að segja að hún tak- 
markist af annarri eða þriðju tilverunni er ástæðulaus deiling á 
því sem í eðli sínu ér eitt. 

Loks kenndi Parmenídes að hugsunin og tilveran væru eitt, 
eins og eðlilegt er, þar sem hann gerir ráð fyrir að hugsunin geti 
þekkt tilveruna. 

Af þessu sem hér hefur verið sagt er ljóst að Parmenídes er með 
þessu ekki að ræða hina venjulegu tilveru skynferanna, heldur 
hina yfirskilvitlegu tilveru. Heimspeki hans er því ekki tómur 
orðhengilsháttur, eins og Bertrand Russell virðist álíta, heldur 
miklu fremur hin fyrsta alvarlega tilraun heimspekinnar til að 
greina milli hins sýnilega heims skynferanna og hins raunveru- 
lega heims að baki hans. 

I síðari hluta kvæðis síns ræðir Parmenídes um “veg skoð- 
ananna“ sem er heimsmynd skynfæranna. Er þar um að ræða 
heimsmynd Pýþagóringa fyrst og fremst. En þar sem þessi heims- 
mynd byggist á skynjun, hefur hún lítið gildi fyrir Parmenídes 
sjálfán. Hún er aðeins skoðun eða kenningar, en ekki sönn þekk- 
ing,“hrævareldar sem glampa um nótt“, en ekki ljós hins sanna 
veruleika. 

Plató lætur Sókrates ræða um heimspeki við Parmenídes í 
Aþenu. Telja sumir að Parmenídes hafi komið til Aþenu skömmu 
eftir 450 f.Kr. Öruggar heimildir eru ekki til um fund þessara 
manna, en áhrifParmenídesar á Sókrates og platónska heimspeki 
eru augljós og óafmáanleg: Kenning Pýþagóringa og heimspeki 
Parmenídesar eru grundvöllur hinnar hugrænu heimspeki Sókr- 
atesar og Platós og greiningar þeirra milli hins sýnilega heims og 
heims „frummyndanna“ að baki hans. 

Nánasd lærisveinn Parmenídesar í Elea var Zenó (uppi um 490- 
430 f.Kr.). Zenó kemur ekki fram með neina sjálfstæða heim- 
speki, en hann gerðist stríðsmaður heimspekiskólans í Elea sem 
átti mjög í vök að verjast. Um fertugt virðist Zenó hafa haldið 
innreið sína á Agóru, stórtorgið í Aþenu, vígvöll heimspekinnar, 
í fylgd með meistara sínum. 

Ekki skildu allir Aþeningar þá mun hins yfirskilvitlega og hins 
sýnilega og Zenó varð brátt skotmark allra háðfugla borgarinnar 
fyrir þá kenningu að tilveran stæði kyrr. En Zenó var stríðsmað- 
ur og stríðsmenn berjast vegna íþróttarinnar til sigurs eða til 
falls. Tvennt var augljóst: Hann varð að heyja stríðið á þeirra 
eigin vígstöðvum, - halda sér við þá sýnilegu og áþreifanlegu til- 
veru og byggja röksemdaflækjur sínar á grundvelli hennar. Hitt 
var honum ljóst að efhann átti að vinna þetta stríð og rödd hans 
ekki að kafna í hávaða torgsins varð hann að finna upp nýja 
bardagaaðferð. Og þá varð díalektíkin til. Díalektíkin, sem lík- 
legt er að Zenó hafi fundið upp á Agóru í viðureign sinni við 
Aþeninga, var ákveðin aðferð í kappræðum. Þessi aðferð var fólg- 
in í spurningum og svörum. Annar spurði og leiddi samræðurn- 
ar og jafnan að fyrirfram ákveðnu marki. Hinn varð að svara 
spurningunum eftir ákveðnum reglum. Hann varð að svara í 
sem fæstum orðum, annaðhvort játandi eða neitandi. Hann 
mátti ekki koma fram með neinar athugasemdir í svari sínu og 
ekki heldur gagnrýna spurninguna né svara með gagnspurningu. 
Díalektíkin áttí fyrir höndum langa sögu og á bernskuskeiði sínu 
í Aþenu virðist hún brátt hafa orðið tíska sem olli tímamótum í 

framsetningu. Sófistarnir tileinkuðu sér hana og notuðu hana 
oft til að snúa hlutunum við með orðhengilshætti og hártog- 
unum og láta hið ranga sýnast rétt. En Sókrates tileinkaði sér 
hana einnig og fannst hún hæfust til að skýra viðfangsefnið og 
leiða sannleikann í ljós. I öllum samræðubókum Platós er þessi 
aðferð notuð og ótal ritum öðrum eftir hans dag. 

Þessu nýja vopni beitti Zenó af leikni og harðfylgi og hallaði 
nú fremur á þá sem haft höfðu heimspeki Parmenídesar að at- 
hlægi. Zenó sýndi fram á ógöngur þeirra sem héldu því fram að 
tilveran væri ekki eitt heldur margt: Ef tilveran er veröld marg- 
breytileikans, eins og liinir vísu borgarar í Aþenu halda, hlýtur 
hún þá ekki að vera samansett úr mörgum einstökum hiutum? 

Ef nú tilveran er sett saman úr mörgum hlutum, þá er hægt að 
deila þessum hlutum óendanlega, þannig að hver hluti hennar 
verður óendanlega lítill. Þótt allir þessir óendaniegu litlu hiutir 
séu iagðir saman, verður tilveran samt óendanlega lítil, vegna 
þess að þótt við margföldum hið óendanlega litia með hinu óend- 
anlega marga, þá verður útkoman samt hin sama, óendanlega 
iítið! En með þessu er ekki nema hálfsögð saga. Ef tilveran er 
deilanleg og margbreytileg, hlýtur hún einnig að vera óendanlega 
stór, vegna þess að við hvern hluta hennar er alltaf hægt að bæta 
öðrum í það óendanlega. Þannig setti Zenó Aþeninga í vandræði 
með að skýra hvernig sama tilveran gæti verið óendanlega smá og 
óendanlega stór! Þetta sannar, sagði Zenó, að tilveran er ódeil- 
anieg og ekki sett saman úr mörgum hlutum, heldur er hún 
eitt. 

Svipuð vandræði setti hann Aþeninga í með að skýra hvernig 
hreyfing gæti ekki átt sér stað rökfræðilega séð: Ör er skotið að 
marki. Skynjunin segir okkur að örin hreyfist. En leiðin frá bog- 
anum til marksins er samsett af óendanlega mörgum punktum, 
sem hafa ekkert rúmtak og standa kyrrir. Hvar sem er á leiðinni 

til marksins hvílir örin því á punktum, sem standa kyrrir, örin 
sem hvílir á kyrrstæðum punktum, hlýtur einnig að standa kyrr 
þar er hreyfing hennar 0. Þótt óendanlega mörg núll væru lögð 
saman (hinar ýmsu stöður örvarinnar frá boganum til marksins), 
yrði útkoman samt núll! - Þannig, segir Zenó, sýnir skilning- 
urinn okkur að örin getur ekki hreyfst, að hreyfingin sé skyn- 
villa. — Auðvitað á nútíma stærðfræði auðvelt með að leiðrétta 
þetta og önnur dæmi Zenós um að rökfræðilega standi hlutirnir 
kyrrir. Hinu er ástæðulaust að gleyma að upphaflega vísar þessi 
heimspeki hjá Parmenídesi, meistara Zenós, til hins yfirskilvit- 
lega, tilverunnar eins og hún er í hinu rétta eðli sínu, óháð blekk- 
ingu skynferanna. 

Vafalaust er að Sókrates hefur orðið fyrir miklum áhrifum frá 
Zenó. Líklegt er að deilur Zenós á Agóru hafi styrkt Sókrates í 
þeirri trú að stærðfræði og „náttúruvísindi“ leysi ekki lífsgátuna. 
Það sem Sókrates er látinn segja í Faídon um eindina og stærð- 
fræði bendir til þess vandamáls sem Zenó glímdi lengst við. Það 
sem Sókrates lærði þó einkum af Zenó var samræðulistin, hin 
díalektíska aðferð, sem áður er að vikið. — Og loks urðu endalok 
Zenós og Sókratesar lík. - Zenó fór aftur frá Aþenu til Elea. Það 
síðasta sem Sókrates hefur frétt um þennan stríðsmann orðsins 
var, að hann hélt fræga varnarræðu gegn valdstjórninni í Elea, 
missti síðan tungu sína og var píndur til dauða. 

Heimspekingamir í Elea kenndu að tilveran væri óumbreytanleg 
og hreyfing ekki til- Hin eðlilega andstæða þessarar heimspeki er 
að sýna fram á að sú „vera“ (hér í merkingunni fyrirbrigði), sem 
á sér hvorki hreyfingu né neinar breytingar, sé sama og „ekki- 
veran“ (í merkingunni enginn hlutur, ekkert fyrirbrigði). Með 
öðrum orðum: „veran“ (sem óhreyfanlegur og óumbreytanlegur 
veruleiki) sé ekki til, aðeins breytingin sjálf eða hreyfingin og 
andinn sem henni stjórnar. Tilveran er eilífur straumur hins 
mikla heimsfljóts. 

Herakleitos boðaði heimspeki snemma á 5. öldinni fyrir Krist- 
burð. Hann var kominn af tignustu ættum Efesos og borinn til 
mannaforráða. En Herakleitos var heimspekingur sem leit 
smáum augum á veraldarprjálið. Hann hafnaði stöðu þjóðhöfð- 
ingjans og eftirlét völdin yngri bróður sínum: Hvað er auður og 
völd annað en hey handa ösnum? Auðvitað munu asnarnir jafn- 
an frekar vilja hey en gull! En Herakleitos leitaði gullsins, þess 
gulls er sálin safnar í hirslur sínar og ekki verður frá manninum 
tekið, hvorki í lífi né dauða. Hinn andlega fjársjóð Herakleitosar 
er erfitt að kanna og liggja til þess ýmsar orsakir. Til eru aðeins 
brot af ritsmíð hans um náttúruna. Og þó að þau séu að vísu all- 
mörg, nægja þau tæplega til að sýna örugga mynd hinnar upp- 
haflegu heimspeki hans. 

Auk þess talaði Herakleitos hinu trúarlega máli launhelganna 
og í spámannlegum líkingum eins og véfrétt. Hann slcrifar 
greinilega ekki fyrir almúgann og eins og forðast að láta hann 
skilja sig. Þess vegna er hann af ráðnum hug myrkur í máli. Lík- 

ast er því sem hann tali til örfárra innvígðra heimspekinga sem 
opinberaður hefur verið djúpstæður leyndardómur. Jafnvel forn- 
öldin kallaði Herakleitos „hinn myrka“. — Díógenes Laertíus seg- 
ir hann hafa með vilja hagrætt orðum sínum þannig að aðeins 
„hinir lærðu“ gætu skilið. Greinilegt er að Sókrates er að velta 
fyrir sér heimspeki Herakleitosar, þegar hann í æsku spyr, hvort 
það sem við hugsum með sé eldur. Það er rétt að Herakleitos 
segir að allt sé „eldur“ á ákveðnu stigi. En við hvað á „hinn myrki“ 
heimspekingur? 

Eins og heimspekingarnir í Míletos kennir Herakleitos að öll 
tilveran sé af einni rót og að þetta eina sé öll tilveran. Þetta eina 
kallar Herakleitos „eld“. 

Næsta nágrenni Herakleitosar í menningarlegu tilliti var 
Persía. Að vísu virðist Herakleitos hafa haft lítið dálæti á Persum 
og vísaði t.d. heimboði Persakonungs á bug með fyrirlitning- 
arorðum um hégóma hirðlífsins. En trú og lífskoðun Persa hefur 
honum verið vel kunn. Og í Persíu trúðu menn á eldinn. Zara- 
þústra notaði eldinn sem tákn hins guðlega anda sem heiminn 
skapar. Herakleitos vissi að „hinir lærðu“ notuðu eldinn til að 
tákna með tvennt: Loginn táknaði hinn sýnilega heim breyting- 
anna. Geislun eða ljós táknaði hinn himneska eld: andann. Aust- 
an Persíu tekur Indland við. Það er alls ekki ósennilegt að Hera- 
kleitos hafi haft spurnir af kenningum Gautama Búdda, sem 
heldur sínar fyrstu ræður eftir „uppljómun sína“ um svipað leyti 
og Herakleitos fæddist. 

I þessum ræðum sínum leggur Búdda áherslu á fallvaltleikann 
og hina eilífu breytingu allra hluta og hann táknar þessa breyt- 
ingu með eldinum. Og þó að við forum austur að endimörkum 
hins forna menningarheims, Kína, þá hittum við einnig þar fyr- 
ir svipaða heimspeki og birtist á blöðum Herakleitosar: Á sama 
hátt og við kynnumst Sókratesi best í ritum Platós, eins kynn- 

umst við best kenningum Lao Tze í ritum mesta lærisveins hans, 
Chuang Tzu, þó að hann sé uppi nokkru síðar en meistari hans 
og Herakleitos. Chuang Tzu og Herakleitos eru sammála um 
furðu margt: 1) Þeir hafa svipaðar skoðanir um „logos“ og heims- 
samræmið. 2) Þeir kenna báðir að skynfærin geti ekki aflað 
hinnar sönnu þekkingar. Hvorugur efast þó um að sönn þekk- 
ing sé til og hægt sé að öðlast hana. 3) Þeir eru báðir sammála 
um að tilveran sé öll andstæður seni þó mynda einingu og heild. 
4) Þeir kenna báðir að tilveran sé af einni rót. Chuang Tzu kallar 
þetta eina „taó“ - Herakleitos „eld“. Af þessu öllu má fá nokkra 
hugmynd um hvað þeir lærðu á öld Herakleitosar hafa átt við 
með hinu heimspekilega hugtaki sínu „eldur“. 

Margir sagnfræðingar hafa haldið því fram að Herakleitos hafi 
kennt að tilveran væri eldur í efnafræðilegri merkingu eða 
bruni. 

En hvernig getur „eldur“ Herakleitosar verið sama hugtak eða 
borið sömu eða jafnvel svipaða merkingu og það sem nú á dög- 
um er kallað bruni? Eldur eða bruni er hjá okkur „fysiskt" hug- 
tak. „Eldur“ í heimspeki Herakleitosar táknar ekki aðeins efn- 
isheiminn, hjá honum táknar orðið einnig heimsandann, sem 
sagður er æðri mannlegum vitsmunum. „Eldur“ táknar þannig 
einnig alheimslega vitsmuni. „Eldur“ Herakleitosar er líka 
mannssálin — og Herakleitos notar þessi orð, sál og eldur, jöfnum 
höndum um hið sama. - Og eiginleikar mannssálarinnar eru 
sagðir hugsun og vitsmunir. Þannig er hugsun og vitsmunir 
einnig fólgið í hugtaki Herakleitosar, - „eldur“. Ljóst virðist af 
þessu að ekkert er fjær sanni en að hugtak Herakleitosar „eldur“ 
sé hið sama og það sem á okkar tíð er kallað eldur eða bruni. 

Það sem Herakleitos táknar með þessu eina orði er efni, orka 
og andi - og um leið hin eilífá framvinda tilverunnar og aft- 
urhvarf, sköpun og eyðing. Þannig táknar eldurinn efnisheim- 


300 



Herakleitos 


inn, þar sem allt kemur og fer, vegna þess að hann er síkvikur og 
aldrei hinn sami. Eldurinn táknar líka heimsorkuna vegna þess 
að andinn skapar orkuna og efnið. 

Hinn „torskildi“ heimspekingur hefur veitt á gömlum mið- 
um, þegar öllu er á botninn hvolft. Spámaðurinn Herakleitos, 
sem talar mál véfréttar, flytur enn hið forna orð: I upphafi var 
andinn. Hann verður að orku og efni. Síðan snýr straumurinn 
við og leitar til upphafs síns. 

Ef þessu ljósi er brugðið yfir kenningar Herakleitosar er hægt 
að skýra margt sem annars yrði myrkri hulið og hljómaði jafnvel 
sem hrein fjarstæða. Ég nefni sem dæmi setningar eins og: „Það 
er dauði sálarinnar að verða vatn.“ „Hin þurra sál er hin vitrasta 
og besta.“ Við hvað getur heimspekingurinn átt? — I sambandi 
við „strauminn niður“ kennir Herakleitos að „frumeldurinn“ 
(andinn) breytist í loft, loftið aftur í vatn og vatnið í jarðefni. En 
jörðin, (efnið) sem „eldurinn“ (andinn) skóp, felur í sér eldinn. 
Hann er aðeins drepinn í dróma í efninu. Þess vegna hefst aftur 
þróunin upp á við, sem á máli Herakleitosar er: jörð - vatn - loft 
— eldur. Greinilegt er að hjá Herakleitosi er þróunin upp á við 
andleg þróun og þróun formsins, þannig að upp af jörðinni vex 
jurtaríkið. Upp af jurtaríkinu þróast dýraríkið. Upp af dýrarík- 
inu maðurinn. „Leiðin niður er hin sama og leiðin upp.“ Þ.e.a.s. 
„eldur — loft — vatn — jörð er hliðstætt jörð — jurt — dýr — mað- 
ur. 

Þróun, segir Herakleitos, er breyting fiá „fijóanga vatnsins“ 
breyting frá air til eters. Eins og loft er bæði „air“ og „eter“, eins 
er í manninum hin æðri og lægri náttúra. Stigið fyrir neðan loft 
er vatn. Stigið fyrir neðan mann og dýr er jurtaríkið. „Það er 
dauði sálarinnar að verða vatn.“ „Hin þurrasta sál er hin vitrasta 
og besta.“ A líkingamáli Herakleitosar þýðir þetta að það sé dauði 
sálarinnar að falla aftur á bak í þróuninni niður á stig jurtarík- 

isins, því að þar er aðeins um hópvitund að ræða, ekki vitsmuni 
og hugsun, sem er einkenni sálarinnar. Það er takmark mannsins 
að hefja sig upp á stig „eldsins“ sem Herakleitos kallar stundum 
einnig „heitt og þurrt loft“. Sá „eldur“ sem drepinn var í dróma 
jarðarinnar á að leysast úr læðingi á ný í mannssálinni og þar 
með er fullkomnun náð þegar sálin kemst heim til „frumelds- 
ins“, hins alheimslega anda, Guðs. 

Skylt er að geta þess að það sem hér hefur verið sagt um kenn- 
ingar Herakleitosar um „eldinn“ er ósamhljóða áliti margra góðra 
fræðimanna. Þeir líta svo á að Herakleitos hafi átt við eld í hinni 
venjulegu efnafræðilegu merkingu okkar tíma. Herakleitos er 
því í augum þessara fræðimanna, án þess að vita það sjálfur, að- 
eins barnalegur efnishyggjumaður. 

Herakleitos kennir að tilveran sé óstöðvandi straumur hinnar 
eilífu elfar. En lygn er sá straumur ekki. Tilveran byltist áfram í 
látlausri baráttu andstæðra afla. Án baráttunnar og andstæðn- 
anna yrði „veran“ „ekki veran“. Andstæður fylgjast alls staðar að: 
Það er engin sköpun án eyðingar. Það fæðist ekkert án þess að 
deyja um leið. Ekkert deyr án þess að fæðast. Kyrrstaðan væri 
dauði, en lífið barátta. Baráttan er upphaf alls. Andstæðurnar, 
sem baráttunni valda, eru ekki aðeins óaðskiljanlegar, heldur 
breytast þær beinlínis hvor í aðra, t.d. líf í dauða og dauði í líf. 
Fróðlegt er að bera þessa kenningu Herakleitosar um andstæð- 
urnar saman við kenningar hans um „eldinn“: Allt breytist í and- 
stæðu sína. Andstæða efnisins er andinn. Og þessa andstæðu 
efnisins kallar Herakleitos „eld“. „Eldurinn“ (sem samkvæmt 
þessari kenningu um andstæðurnar getur ekki þýtt annað en 
það sem við köllum anda) breytist í andstöðu sína jörð (efni) og 
jörð aftur í andstæðu sína „eld“. Ef „eldur“ á máli Herakleitosar 
þýddi efni, þá hlyti efni að breytast í efni, en það væri brot á 
kenningu hans um andstæðurnar. 

Ef afcur á móti „eldur“ er notaður sem tákn andans, þá er 
þetta allt augljóslega í fyllsta samræmi hvað við annað og hugsað 
niður í kjölinn, og einmitt það er einkenni góðs heimspekings. 
Af þessu sést, svo að varla er um að villast, að Herakleitos setur 
„eldinn“ fram sem höfuðandstæðu jarðefnisins. Hugtak hans 
„eldur“ er því eins langt frá jarðefninu og framast er hægt. 
Grundvallarhugtak Herakleitosar getur því tæplega verið annað 
en andinn. Og það er einmitt þessi alheimslegi andi sköpunar 
sem Herakleitos kallar „logos“. Hann einn stendur stöðugur í 
veröld hverfulleikans. Hann er vitið í og að baki tilverunnar, sem 
stjórnar öllu gegnum allt með óhagganlegum lögmálum sínum. 
Ef þessu væri ekki þannig fárið, mundi hreyfingin leiða til 
óskapnaðar. En vegna þess að hreyfingunni er stjórnað af al- 
heimslegum vitsmunum, „logos“, ríkir í þess stað heimssamræmi, 
jafnvægi og fegurð. Sál mannsins er neisti þessa heimsanda og 
getur aðeins lifað vegna tengsla sinna við þessa uppsprettu sína 
og alls lífs. 

Herakleitos hefur haft mikil áhrif á vestræna hugsun eftir sinn 
dag. Hann lést um svipað leyti og Sókrates fæddist, en áhrif hans 
á Sókrates og Plató eru auðsæ: 1) Þegar Sókrates í Faídon ræðir 
um að sálin sé ódauðleg notar hann m.a. kenningar Herakleitos- 
ar um að andstæðurnar hverfi hvor í aðra því til sönnunar: Lífið 
breytist í andstæðu sína, dauðann. Eins hlýtur dauðinn að hverfá 
til andstæðu sinnar, lífsins. 2) Sókrates og Plató eru sammála 
honum um að veröld skynjunarinnar sé háð sífelldum breyting- 
um. Hins vegar eru þeir sammála Parmenídesi um að heimur 
„frummyndanna“ sé óumbreytanlegur. Þess vegna deila þeir á 
suma lærisveina Herakleitosar, sem drógu þá ályktun af kenn- 
ingu hans um hina eiltfu breytingu tilverunnar, að sönn þekking 
sé óhugsandi. 3) Hjá Herakleitosi kemur orðið „logos“ fyrst fram 
í grísku og merkir hjá honum: Guðlegur sköpunarmáttur og 

viska. Frá honum berst logoshugakið til Sókratesar og Platós, og 
í heimspeki þeirra hefur það svipaða merkingu: Guðdómurinn 
sem stendur að baki hins margbreytilega en samræmda heims. 4) 
Loks er Plató greinilega á sömu braut og Herakleitos þegar hann 
í Faidon lýsir því hvernig breytni manna í lífinu og öf lun mennt- 
unar ráði heimkynnum manna annars heims. Herakleitos, sem 
jafnan virðist hafa staðið á sama um hvort menn skildu hann eða 
ekki, segir hið sama á sinn stutta og spámannlega hátt: „Eðli 
manns eru örlög hans.“ 

Þegar Sókrates í Faidon spyr sjálfan sig, hvort við hugsum með 
blóðinu, þá er þar á ferðinni kenning heimspekingsins Empe- 
doklesar, þess sem stofnaði læknaskólann á Sikiley. Að sjálfsögðu 
hefur Empedokles viðrað kenningar sínar á Agóru, stórtórgi 
Aþenu, á ferðum sínum milli Italíu og Austurlanda, þar sem 
hann er sagður hafa numið laeknislist sína. Þar var hann einnig 
sagður hafa lært að segja fyrir um óorðna hluti og gera krafta- 
verk. 

Empedokles var frá Girgenti (sem þá nefndist Agrigentum) á 
suðurströnd Sikileyjar og var uppi um miðja fimmtu öld fyrir 
Krist burð (um 490-430). Hann var manna mælskastur og tók 
mikinn þátt í stjórnmálum, en hafnaði þjóðhöfðingjatigninni 
eins og Herakleitos. Hann var í senn læknir, spámaður og skáld. 
- „Þúsundirnar koma til mín,“ segir hann í kvæðabálki sínum 
um veröldina, „og biðja mig að vísa sér veg til frelsunar. Þær 
koma til að leita hjá mér frétta um hið ókomna, og enn aðrir 
biðja mig um máttugt orð til að kveða niður þrálátan sjúkdóm.“ 
Empedokles var rekinn í útlegð á gamals aldri og lést á Pelóps- 
eyjum í Grikklandi. Þjóðsagan og þýska skáldið Hölderlin láta 
hann þó hverfa niður í gíg Etnu. Önnur saga segir hann hafá 
orðið uppnuminn. I vitund fólks var Empedokles spámaður og 
ólíkur dauðlegum mönnum. 

Hinn víðförli heimspekingur Empedokles reynir að sætta þau 
sjónarmið, sem hann hefur kynnst heima fyrir hjá Pýþagóring- 
um og heimspekingunum í Elea, og þeim sem hann kynntist á 
ferðum sínum austur. Hann er Herakleitosi sammála um tilveru 

hreyfingarinnar og breytinganna. En hann er einnig sammála 
Parmenídesi um að í innsta eðli sínu sé tilveran óumbreytanleg 
og eilíf. Þetta varð einnig niðurstaða Sókratesar og Platós. Eng- 
inn hlutur, segir Empedokles, á sér algert upphaf eða algeran 
endi. Þegar eitthvað nýtt kemur fram á sjónarsviðið, þá er það 
aðeins ný „blanda“ þess sem alltaf hefur verið til. Dauði er á sama 
hátt „upplausn" en ekki eyðing. Það sem aldrei verður til og aldrei 
eyðist eru frumrætur tilverunnar. Þessar rætur eru fjórar: Eldur, 
loft, vatn og jörð (höf uðskepnurnar). En þetta er í raun og veru 
aðeins kraftbirting æðri máttar sem er „frumefni" allra „frum- 
efna“. Þennan æðsta mátt (sem er óefnislegur) táknar Empedok- 
les með Guði ástarinnar. 

Og það er einmitt þessi máttur, ástin, og andstæða hennar, 
hatur, sem setur höfuðskepnurnar á hreyfingu og lætur „frum- 
efnin“ blandast og leysast í sundur. I upphafi ríkti ástin ein. Allt 
var sameinað í eitt. Þá birtist skyndilega ranghverfa ástarinnar, 
hatrið (öfl sundrungarinnar). Baráttan hófst ogefnið tókað grein- 
ast í sundur. Þeir tímar koma að öfl sundrungarinnar greina allt 
sundur til fulls. Öll samsett gervi líða þá undir lok. En þá snýr 
straumurinn við. Ástin tekur að sameina á ný og verður loks ein- 
ráð um skeið. Þannig er hin eilífa hringrás tilverunnar, að áliti 
hins mikla læknis Empedoklesar, knúin áfram af æðarslögum 
ástar og haturs. 

Empedokles kennir að sálin sé komin frá heimssálinni og 
táknar hana með eldi eins og Herakleitos. En hvernig stendur þá 
á því að Empedokles er sagður kenna að við hugsum með blóð- 
inu? Empedokles trúir á og boðar kenninguna um endurholdg- 
un og fortilveru sálarinnar. Ef Empedokles hefur kennt að menn 
hugsi með blóðinu, en boðar um leið fortilveru og líf eftir dauð- 
ann, hljóta menn að spyrja: Með hverju hugsar sálin, áður en 
hún kemur í líkamann og blóðið? Og með hverju hugsar hinn 


306 



Empedokles 


framliðni eftir að blóð hans er runnið? Af þessu er greinilegt að 
kenning Empedoklesar er ekki rakin nema til hálfs þegar sagt er 
að hann hafi kennt að menn hugsi með blóðinu. Ymsir fræði- 
menn liafa haldið því fram að Empedokles hafi aldrei hugsað út 
í þessa augljósu mótsögn, aðeins ruglað saman andstæðum kenn- 
ingum. Þessi víðförli og gáfaði heimspekingur hefði þá furðu 
lítið lært á ferðum sínum og kunningsskap við þá menn og þau 
fræði sem mótuðu hina fyrstu miklu menningaröld í sögu mann- 
eskjunnar, 5. öldina fyrir Krists burð. — Það sem veldur því að 
um þversögn virðist vera að ræða í kenningum læknisins og 
heimspekingsins Empedoklesar um sálina og hugsunina er það 
að hann gerir ekki ráð fyrir að maðurinn haf 1 eina „sál“ heldur 
tvær vitundir. Önnur er guðlegrar ættar og eilíf, lifir og hugsar 
fyrir og eftir jarðlífið. Þá vitund táknar Empedokles með eldi. 
Hin vitundin er hvatameðvitundin arfur hinnar jarðnesku þró- 
unar, eðlisávísun, hvatir og kenndir og þær hugsanir sem allt 
þetta vekur. Þessi vitund er okkur í blóð borin. Læknirinn Empe- 
dokles hafði komist að þeirri niðurstöðu að hvatir og kenndir, 
hungur og þorsti, ótti og reiði o.s.frv. ættu sér Iíffræðilega orsök. 
Og í blóðinu runnu öll þau efni sem voru hin líffræðilega orsök 
hvata, tilfinninga og hugsana. Og blóðið var farvegur þeirra og 
bar þau um allan líkamann. Þess vegna kenndi Empedokles að 
„við hugsuðum með blóðinu“, en sú hugsun var bundin við 
hvatavitundina. Þetta \ r ar niðurstaða læknis og heimspekings og 
það er ekki hans sök þó að ýmsir fræðimenn síðari tíma hafi ekki 
skilið þann greinarmun sem hann gerði á hinni líffræðilegu „sál“ 
mannsins og þeirri sem er guðlegrar ættar og eilíf. 

Maðurinn getur ekki skilið neitt nema í honum sjálfum sé 
einhver hliðstæða þess. Maðurinn skilur veröldina vegna þess að 


hann er veröldin. Jörðin og fortíð lífsins á jörðinni er honum í 


blóð borin. Þessi arfur felst í dýrssálinni og vegna þess að í henni 

eru hliðstæður jarðarinnar og lífsins á jörðinni getum við skynj- 
að og skilið þetta tvennt. Hin ódauðlega sál mannsins skynjar 
aftur á móti hina andlegu heima vegna þess að hún er, eins og 
fyrr segir, af guðlegum og andlegum uppruna. Þess vegna á mað- 
urinn einnig þegnrétt í hinni æðri tilveru. 

Þannig kenndi Empedokles og a.m.k. Anaxagóras hlnstaði. Al- 
mennt er talið að Anaxagóras haf 1 komið til Aþenu um 460 og 
verið þar í 30 ár. Þá hefði Sókrates átt að standa á fertugu. I 
Faidon er farið fleiri orðum um Anaxagóras en aðra heimspek- 
inga. Samt getur Plató þess hvergi að Sókrates og Anaxagóras 
hafi þekkst. Gæti þetta bent til að þetta tímatal í sambandi við 
Anaxagóras sé rangt og hann hafl verið fyrr á ferðinni eins og 
próf. Taylor telur. 

Anaxagóras var frá Klazmanai í Litlu-Asíu. Hann var af auð- 
ugri og valdamikilli ætt, en varð eins og Sókrates fatækur vegna 
fræða sinna. „Hdmspekinni," segir Anaxagóras “á ég að þakka 
veraldlega örbirgð mína og auðlegð sálar minnar." Eins og Sókr- 
ates var Anaxagóras ákærður vegna heimspeki sinnar og vegna 
afstöðu sinnar til stjórnmála. Dauðadómur beið hans. En Anax- 
agóras, sem kennt hafði Períklesi, Evrípídesi og Prótagórasi 
mælskulist og lífsspeki, bjargaði sér á flótta til Lampsakos, þar 
sem hann lést um svipað leyti og Empedokles í útlegð sinni á 
Pelópseyjum. Anaxagóras var Empedoklesi sammála um að alger 
breyting væri ekki til. Hins vegar var hann andvígur kenningum 
hans um „frumefnin" fjögur. I fyrsta lagi, sagði Anaxagóras, eru 
þessar höfuðskepnur alls ekki frumefni, heldur er hver þeirra 
samansett úr mörgum efnum. Frumefnin eru þess vegna ekki 
fjögur. Þau eru meira að segja óendanlega mörg og öll jafn upp- 
runaleg. Eitt getur ekki orðið að öðru og þess vegna er ekki til 
neitt eitt frumefni sem allt annað efni er komið frá. Frumefnin 
voru í upphafi eins og fræ, óendanlega mörg og smá, og eðli 

þeirra og magn var óumbreytanlegt. Þá var efnið hreyfingarlaust 
og án anda. Það, sem veldur því að efnið komst á hreyfmgu óg 
tók að skipast saman og greinast í sundur eftir ákveðnum lög- 
málum, er andinn. 

Áðiir en heimurinn var skapaður voru „fræ“ hinna óendanlega 
mörgu frumefna efnisheimsins ein órofa heild og eitt var blandað 
öllu. Allt var þá allt. Þá var andinn fráskilinn þessum óskapnaði 
og dauða efnisins og lifði sínu sjálfstæða lífi. En loks hófst innrás 
hans í efnisheiminn og setti hann á hreyfingu. Þessi hreyfing var 
hvirfilhreyfing sem breiddist út í sífellt stærri og stærri hringum. 
Við þessa hreyfingu greindust efnin og heimurinn varð til. And- 
inn er í þessu efni og stjórnar því en er þó óháður því og sjálfstæð- 
ur. Andinn er í öllu lífi jafnt. Að maðurinn hefur t.d. meira „vit“ 
en jurtin eða dýrið byggist eingöngu á mismunandi þroskastigi 
líffæranna. Andinn er fullkominn og getur ekki þróast. Þróun er 
það að hann smíðar sér sífellt fullkomnari tæki. Eftir því sem Iíf- 
færin verða fullkomnari, eftir því getur andinn birst á hærra stigi 
eða í ríkari mæli. Þannig er andinn alltaf hinn sami en farvegur 
hans misjafnlega þröngur. 

Sókrates og Plató eru á sama máli og Anaxagóras um að andinn 
sé orsök veraldarinnar og að hún stjórnist af andanum. Gagnrýni 
Sókratesar á heimspeki Anaxagórasar er því ekki beint gegn þeirri 
kenningu í sjálfu sér, heldur framsetningu hennar og ófullnægj- 
andi skýringum á, hvernig andinn setur efnið á hreyfingu og leið- 
ir allt til besta vegar. „Þegar ég leitaði nánari skýringar, K segir Sókr- 
ates, „komst ég að raun um að heimspekingurinn hætti að tala um 
hugann eða hinn stjórnandi anda og fór þess í stað að ræða um 
loft, eter, vatn og önnur óskyld efni. K — Anaxagóras hliðrar sér hjá 
að ræða til hlítar hvar andinn var „í upphafi“ utan efnisheimsins 
og áhrifalaus. Kyrrstaða og aldeyða efnisins, segir hann, er háð því 
skilyrði að andinn sé áhrifalaus og ef nið óháð andanum. 

Demókrítos er höfundur atómkenningarinnar og efnishyggj- 
unnar. 

Hann er áratug yngri en Sókrates, fæddur 460 f.Kr. Hann var 
af ríkustu ætt verslunarborgari nnar Abderu. Sjálfur Xerxes kon- 
ungur gisti í húsi foreldra hans þegar hann var þar á ferð. Að 
launum er hann sagður hafa skilið eftir austurlenska spekinga til 
að annast menntun sveinsins. 

En það komu fleiri framandi heimspekingar til Abderu. Einn 
þeirra var Lenkippos. Hann var sagður frá þeirri frægu Míletos í 
Litlu-Asíu. í Abderu stofnaði hann heimspekiskóla og kenningar 
hans voru skráðar og skýrðar af frægasta nemanda hans, Demókrí- 
tosi. Demókrítos varð manna víðförlastur en á Agóru virðist 
kenning hans ekki hafa vakið verulega athygli. Bækur skrifaði 
hann margar, en varðveist hafa brot ein. 

Demókrítos er sammála Empedoklesi og Anaxagórasi um að 
tilveran sé byggð upp af frumeindum — atómum. Þessi atóm eru 
að hans áliti óendanlega mörg og mismunandi að þyngd og lög- 
un. Þau eru eins og nafnið bendir til ódeilanleg og verða ekki 
klofin í smærri efnisagnir. Nú getur atóm ekki verið til nema það 
sé aðgreint frá öðrum atómum með tómi. Án þessa tóms gætu 
atómin elcki heldur hreyfst úr stað. 

Tómið hlýtnr því að vera til. Þetta tóm í heimspeki Demókrí- 

tosar er þó ekki sama og „ekki veran“ í heimspeki Parmenídesar. 
* 

I augum Demókrítosar er tómið veruleiki engu síður en atómið 
og þess vegna hvort tveggja „veran“. Hreyfi ng er, að áliti Demó- 

krítosar, aðeins eiginleiki atómsins sjálfs, en ekki vakin af 
utanaðkomandi afli, eins og Empedokles áleit. Þess vegna hreyf- 
ist veröldin af sjálfu sér eftir ósjálfráðum lögmálum. 

Sálin, segir Demókrítos, er gerð úr eldlegum atómum sem eru 
dreifð um allan líkamann. Þessi sálaratóm eru raunar í allri nátt- 
úrunni. 

Heimspeki Demókrítosar hefur verið túlkuð á ýmsan hátt, 
enda vafalaust margir straumar um hann leikið. Algengast er að 
telja hann höfund atómkenningarinnar og jafnvel efnishyggj- 
unnar. 

Þungamiðja Vaisesika-heimspekinnar indversku (frá 6. öld. f. 
Kr.) er einmitt „atómkenningin“. Hún var þeklct í Míletos og 
þaðan kom Leukippos til Abderu og kenndi Demókrítosi. Anax- 
agóras og Empedokles boðuðu hana raunar báðir þó að Demókrí- 
tos greini á við þá um ýmis atriði. Og loks þekktu Pýþagóringar 
hana fyrir daga Demókrítosar og viðurkenna tómið sem þeir 
kölluðu „apeiron“. Plató gengur fram hjá atómkenningunni, þar 
sem „atóm“ hans eru „frummyndir“. Að Plató hafi hvergi heyrt 
neitt um atómkenninguna, eins og prófessor Burnet telur, er 
fremur ósennilegt. 

Það er líka hugsanlega vafasamt að kalla Demókrítos höfund 
efnishyggjunnar. Það er jafnvel líklegt að „atóm“ Demókrítosar 
séu fremur andlegs eðlis en efnisleg. Aristóteles segir: „Leukippos 
og Demókrítos gera alla hluti að „tölum“ („tölur“ á máli Pýþa- 
góringa merkja frumhugmyndir) líka (þ.e.a.s. eins og Pýþagór- 
ingar) og láta alla hluti eiga rætur sínar að rekja til frummynda.“ 
Ef Plató, lærifaðir Aristótelesar, hefur skilið þetta á sama hátt, þá 
er þögn hans um „atómkenninguna“ eðlileg. Hún féll þá af sjálfu 
sér inn í kenningu Platós og Sókratesar um frumhugmyndirnar. 
Sú efnislega atómkenning, sem Vesturlönd trúðu á frá Dalton og 
fram á miðja 20. öld, kemur því í raun og veru ekki fram í heimi 

hinnar fornu heimspeki. Hún byggist á öðrum grunni. Þar er 
fullyrt að efnið sé fyrst og allt annað sé frá því komið. 

Plató og Sókrates eru sammála Demókrítosi um að tilveran sé 
margbreytileg, þar sem um margar frumhugmyndir er að ræða, 
eins og talað er um margar mismunandi frumeindir hjá Demókrí- 
tosi. En þeir samþykkja þó um leið einingu Parmenídesar þar 
sem þeir álíta allar þessar frumhugmyndir sameinast í einni, 
guðdóminum, eins og hugsanir Guðs í huga hans. 

Eftir allt það, sem sagt hafði verið um alveruna, fór sumum 
mönnum að finnast rétt að skipta um umræðuefni. Prótagóras 
frá Abderu og Sókrates sneru þess vegna frá heimsgátunni og 
reyndu í þess stað að ráða gátu mannsins og kanna djúp hans og 
takmarkanir. Prótagóras kenndi fyrir fé og varð fyrstur sófista. 
Sjálfur var hann þó alvarlegur og heiðarlegur í heimspeki sinni. 
Trúleysi fylgjenda hans á lög, rétt og sannindi var ekki að finna 
hjá honum sjálfum, þó að kenning hans leiddi til þess. Sófist- 
arnir létu „hið hagnýta“ ráða gerðum sínum og sögðu og gerðu 
það eitt, sem þeim kom að gagni. En maður eins og Prótagóras, 
sem var ofsóttur og hrakinn í útlegð vegna óvinsælla skoðana, 
getur ekki verið trúlaus á að eitt sé öðru réttara. Slíkur maður 
miðar ekki kenningar sínar eingöngu við gróðavon. 

Almennt er talið, að Prótagóras hafi verið dæmdur fyrir skoð- 
anir sínar og bækur hans brenndar opinberlega á Agóru 411 f. 
Kr. Rök próf. Burnets fyrir því að þessi saga fái varla staðist vegna 
þess hve útbreidd rit hans voru eftir hans dag eru ekki sannfær- 
andi. Prótagóras var jafnfrægur á Sikiley og Ítalíu og í Aþenu. 
Bókabruni í Aþenu hefði ekki náð nema til nokkurs hluta af 
„upplaginu“. Og það að bók er brennd eykur aðeins löngun 
manna til að kynnast henni og eignast hana. Auk þess var það 
siður lærðra manna á hans tíð að læra bækur utan að. Astæðan 
fyrir dómnum og bókabrunanum var talin bók Prótagórasar um 
guðina, sem hófst á orðunum: „Eg get ekki verið viss um, hvort 
guðirnir eru til eða ekki eða hverju þeir líkjast. Þar er margt, sem 

stendur í vegi fyrir öruggri þekkingu, því að málið er myrkri 
hulið og ævi manna er stutt.“ 

Þessi bók var lesin upp í húsi skáldins Evrípídesar, en þeir voru 
nánir vinir. — Prótagóras var hrakinn frá Aþenu og fórst með 
skipi sínu á leið til Sikileyjar. 

Parmenídes og Herakleitos höfðu kennt Prótagórasi að skyn- 
færin hafi ekki reynslu nema fyrir hinu hverfula og stundlega. 
Þau fræði ekki um nein óhagganleg sannindi né algilda þekk- 
ingu. Og skynscmin, segir Prótagóras, er ekki nema fóstur skyn- 
færanna. Maðurinn þekkir því ekki nemafy rirbrigði, það sem 
hann sér, og þessi fyrirbrigði eru í sjálfum sér jafnsönn eða ósönn. 
Maðurinn er þvi mœlikvarði allra hluta. Algild þekking er ekki 
til. Sannindin verða jafnmargvísleg og einstaklingarnir. Læri- 
sveinar Prótagórasar, sófistarnir, botnuðu hina hálfkveðnu vísu: 
Allar skoðanir manna eru jafnsannar, en sumar eru gróðavæn- 
iegri en aðrar. Þeir sneru sér einkum að mælskulist og stjórnmál- 
um, en Sókrates leitaði í aðra átt — að sál sinni og hinu algilda og 
óforgengilega. 

Sókrates og Plató eru sammála Prótagórasi og öðrum sófistum 
um, að ef þekking byggist aðeins á skynjun skynfæranna, þá sé 
óhugsandi að maðurinn geti öðlast sanna þekkingu. 

Þess vegna leitaði Sókrates með félögum sínum á dýpri mið, að 
innsta kjarna mannsins, sem þekkti hinn innri veruleika. 

Hvar eru kynslóðir þínar, Aþena? Hvar eru auðmennirnir sem 
lítilsvirtu anda þinn, heimspekina þína, skáldin og listamenn- 
ina? Hvar er nú hin forna hirð þín, Mammon konungur? — Hún 
er gleymd, eins ogþeir munugleymast sem í dag selja tunglskin- 
ið á Akrópólis! 

Og þótt við lifum á öld auðhyggjunnar og þó að þetta sé enn 
sem fyrr þitt ríki, Mammon konungur, þá vittu að þínir hirð- 
menn hafa aldrei gefið heiminum þá hluti sem hvorki mölur né 
ryð fa eytt og menn minnast vegna þess að þeir hafa orðið veröld- 
inni til þroska og blessunar. Og hversu fjölmenn og hávær sem 
hirð þín var og er, þá er það þó andinn einn sem lifir, — andinn 
og þær hugsjónir og list sem hann skapar. 

hess vegna rís Akrópólis enn í dag með rústir hinnar fornu 
menningar í ójarðneskri fegurð yfir múgborg fátæktar og auð- 
hyggju, jafnhátt hinni kristnu kirkju á fjallinu Lykabettos. — Og 
þess vegna minnist heimurinn enn í dag hins berfætta heimspek- 
ings þó að flest annað hafi fallið fyrir sigð tímans. Hans vegna 
ekki síst reyna fræðimennirnir að lyfta örlítið tjöldum gleymsk- 
unnar og skyggnast inn í þá Aþenu, sem ól hann og fóstraði 
fyrir meira en tvö þúsund og fjögur hundruð árum. 

A tíð Sókratesar var klettahæðin Akrópólis háborg Aþenu. Þá 
eins og nú hefur útsýni þaðan verið eitt hið fegursta í heimi. I 
austri blasa við gulbrúnar hlíðar Hymettos, í suðaustri Ilisos, í 
norðri Pódonifti og í vestri Kifi sos. Frá Akrópólis sjást þó enn 

betur hinar frægu klettahæðir borgarinnar: Ardettos, Lykabet- 
tos, Nymfhæð, Pnyx, Aeropagos og Mouseion. 

Venjulega liggur þó móða yfir þessum fornhelgu stöðum sem 
takmarkar sjónir manna við þröngan hring þeirra hluta sem 
næstir liggja. Þessa móðu og mistur kölluðu grísku fornskáldin 
aer. — En þegar regnið eða norðanvindurinn hrekur hitamóðuna 
af hæðum Aþenu, rísa þær á ný í tærleika og birtu þeirrar heið- 
ríkju sem skáldin nefndu eter. — Þau sögðu, að í þessum eter 
byggju hinir eilífu guðir í ríki heiðríkjunnar og ljóssins. — Og í 
eternum mundi sálin lifa, þegar hún losnaði úr fjötrum sínum og 
yrði frjáls, og þar mundi hún verða skyggn og sjá alla hluti í tær- 
leika og birtu, maðurinn mundi öðlast hinar æðri sjónir andans. 
„Aer“, hið þunga jarðneska loft, myrkvaði augað og gerði mann- 
inn skammsýnan og mannlega vitsmuni takmarkaða. Um þetta 
kváðu skáldin og kölluðu veröld mannsins þokuheim sem blind- 
aði hin dauðlegu augu hans. 

Eitthvað á þessa leið hafa fræðimenn útskýrt hvernig hið gríska 
loftslag hefur mótað gríska lífskoðun. Sumir fullyrða að þannig 
hafi loftslagið skapað hugmyndir. Þeir benda á að grísk hugsun 
einkennist af skáldlegu hugarf lugi annars vegar og viðleitni til að 
finna öllu sín réttu takmörk hins vegar. En þetta tvennt, segja 
þeir, svarar nákvæmlega til þeirra eiginleika liins gríska loftslags 
sem rætt hefur verið um hér að framan. Við sem ekki þorum að 
fullyrða neitt um uppruna hugmynda hljótum að trúa því með 
fyrirvara, að hugmyndirnar um hið jarðneska og hið himneska, 
um þröngsýni jarðbundinna vitsmuna og víðsýni hinnar andlegu 
sjónar, hafi orðið til eingöngu vegna hins gríska loftslags. And- 
legt flug og heimspekileg þörf manna til að takmarka alla hluti 
eru einkenni mannlegrar hugsunar yfirleitt, ekki aðeins grískrar, 
og skáldskapur og heimspeki eiga sér væntanlega aðrar og dýpri 
rætur en veðurfar. — 

Þannig getur loftslag eflaust mótað hugmyndir og gefið þeim 
ákveðinn svip þó að óvarlegt sé á hinn bóginn að fullyrða að það 
sé hin dýpsta orsök þeirra og hafi skapað þær. 

Hinn gríski himinn, sem hvelfdist j'fir höfði Sókratesar, var 
ýmist bjartur og tær eða móða og mistur. I mannfólkinu á Agóru, 
stórtorginu í Aþenu, sá Sókrates þó jafnan hið síðar nefnda. Þess 
vegna varði hann ævi sinni til að ákalla regnið og norðanvindinn 
um að hrekja burt þá þoku sem lá yfir hugsun manna svo að þeir 
í tærleika og birtu gætn séð liina háu sýn hins sanna, góða og 
fagra. 

Síðasti réttur Sókratesar sem borgara í Aþenu var að bera fiam 
tillögu um hvað hann sjálfur teldi hæfilega refsingu fyrir afbrot 
sín við Guð og menn. Sókrates stóð þá dauðadæmdur maður 
frammi íyrir dómurum sínum. Hann játaði sig ekki sekan, bað 
sér engra griða, en til að storka dómurum sínum stakk hann upp 
á því að sér yrðu veitt þau veraldargæði sem hann þekkti best: 
gistingu á Prytaneion til dauðadags. — Og auðvitað stóð Pryt- 
aneion við Agóru, stórtorgið í Aþenu. 

Til þessa torgs lágu allar leiðir hins gríska heims og þaðan (frá 
altari hinna tólf guða) voru allar vegalengdir í Attíku mældar. — 
Leirkerasmiðirnir reistu hér fyrstir híbýli sín fyrir norðan og 
neðan háborgina. I kjölfar þeirra sigldu, er tímar liðu, aðrir iðn- 
aðarmenn og kaupmenn fluttust þangað með varning sinn. Loks 
risu við torgið bústaðir höfðingja og guða sem höfðu haft aðsetur 
við gamla torgið vestan við Akrópólis, milli Areopagos, Pnyx og 
Mouseion. Sjálft torgið (Agóra) var fyrst 200x150 m autt svæði 
en á tíð Sókratesar reis þar fjöldi minnismerkja, einkum til að 
minnast hreysti Grikkja í stríðinu við Persa og við hlið þeirra 
líkneski af hetjum og hálfguðum. Ungur að árum sá Sókrates 
þar gosbrunna gerða og pílvið og espitré gróðursett. Á torginu 
sjálfu reis einnig fjöldi verslana og jafnvel musteri. Sama árið og 
Sókrates fæddist (470) var hið hringmyndaða ráðhús borgarinn- 
ar, Tholos, reist þar við suðvesturhorn torgsins. Sá staður var 
aðeins ætlaður æðstu mönnum ríkisins og þar voru þeir, sem 
unnið höfðu fræg afrek, heiðraðir. Þetta var sá staður sem Sókr- 
ates í gamansemi sinni mæltist til við dómara sína að fá að gista 

til dauðadags. Og þó að undarlegt megi virðast hafði Sókrates 
um eitt skeið ævinnar búið á þessnm stað. Ekki hlotnaðist hon- 
um sá fiami vegna heimspeki sinnar. En vegna óvenjulega lýð- 
ræðislegra stjórnarhátta hlaut Sókrates, sem þó skipti sér lítt af 
stjórnmálum, að verða „prytan“ eða ráðherra. - Á þingi Aþenu 
þeirra tíma voru 500 þingmenn, 50 fiá hverri sýsiu (phyle). Hin- 
ir 50 þingmenn hverrar sýslu (sem valdir voru með hlutkesti) 
urðu tíunda hluta ársins „ráðherrar“ þingsins. Ráðherrarnir skipt- 
ust aftur á um forsætið. Þannig vildi það til, þegar mál flotafor- 
ingjanna var tekið fyrir eftir orrustu gríska flotans við Arginusai 
406 f.Kr., að Sókrates var „forsætisráðherra“ og um leið „þingfor- 
seti“. Ráðherrarnir bjuggu í ráðhúsinu, Tholos, og snæddu þar 
ríkmannlega á kostnað borgarinnar. Margir sváfu þar einnig uin 
nætur, — á gólflnu innan við hinar sex marmarasúlur staðarins. 
Til að greina milli valdhafá og alþýðu torgsins var um sama leyti 
og Tholos var reist komið fyrir merkjasteini austan við bygg- 
inguna. Bar hann áletrunina: „Ég er merkjasteinn Agóru“. 

Við hlið Tholos að norðvestan stóð þinghúsið eða Bouleut- 
erion. Það var reist skömmu fyrir dauða Sókratesar. Þar sat þá 
þingheimur (hinir 500) á rökstólum, — gerðum úr bláum marm- 
ara ofan frá Hymettos. Gamla þinghúsið, sem Sókrates þekkti 
best og Klisþenes lét reisa nokkru fyrir hans daga, var þá notað 
sem skjalasafn ríkisins. Á rústum þess reis síðan musteri „móður 
Guðanna“, — Metroon. Stóð það framan við nýja þinghúsið. 

Þetta voru helstu byggingar á suðvesturhorni torgsins en þar 
voru tíð fundahöld um st jórnmál og þar voru sakamenn og heim- 
spekingar dæmdir í útlegð með skeljadómi (ostracism). 

Þegar Sókrates var á fertugsaldri lét Períkles reisa musteri 
smíðagyðjunnar, Hephaestion (Þeseion), á hæð fyrir norðvestan 
þessar byggingar en þaðan er útsýni fegurst næst á ef tir Akrópól- 
is. Annað musteri, reist á Agóru (á torginu norðanverðu), var 

Aresarmusterið. Svipar því til hins fyrrnefnda og er sennilega 
byggt af sama meistara. 

Þegar Sókrates var um tvítugt reis hin fræga bygging Stóa Poi- 
kile við torgið að norðanverðu. Sú bygging var gerð handa skáid- 
unnm og mjög til hennar vandað, m.a. skreytt mynduin eftir tvo 
meistara þeirra tíma, Pólýgnótos og Micon. Síðar varð þessi stað- 
ur heimspekiskóli Zenós frá Kýpur og heimspeki hans kennd við 
þessa „stóu“ og kölluð Stóu-heimspeki, (stóa= súlnagöng). Þaul- 
sætni sumra manna við þessar súlur nefndist „hin stóíska ró“. 

Nafni heimspekingsins, Zenó frá Elea, kom til Agóru þegar 
Sókrates var mjög ungur að árum, ef trúa má Plató. Hann var þá 
í íylgd með meistara sínum, öldunginum Parmenídesi. Báðir 
þessir menn höfðu mikil áhrif á Sókrates og gríska heimspeki, en 
um það verður rætt síðar. Parmenídes og Zenó frá Elea voru þó 
engan veginn einu heimspekingarnir sem Sókrates ræddi við á 
Agóru. I raun og veru varð þetta torg á dögum Sókratesar vett- 
vangur heimspekinnar og um leið háborg heimsmenningarinn- 
ar. Grískir heimspekingar á 5. öld urðu að koma til Agóru til að 
reyna gildi kenninga sinna og kynnast skoðunum og verkum 
annarra meistara. Þannig gat Sókrates á þessu torgi kynnst allri 
þeirri heimspeki sem uppi var í heiminum á hans tíð, stundum 
beint frá stórmeisturunum sjálfum, annars að þeim fjarverandi, 
frá hinum mikilhæfustu lærisveinum og arftökum þeirra. Allra 
leið lá til Agóru. Sókrates var fæddur í Aþenu og hafði vaxið upp 
með stórtorginu. Þess vegna hafði hann hina bestu aðstöðu sem 
á varð kosið til að safna saman heimspeki gullaldarinnar grísku 
og tileinka sér hana, vaxa með henni og verða í hinum gríska 
heimi helsti fulitrúi 5. aldarinnar fyrir Krists burð í sögu menn- 
ingarinnar. 

Hinn frægi heimspekingur Anaxagóras kom til Aþenu þegar 
Períkles var barn að aldri og er sagður hafá kennt honum mæls- 

kulist. Ef trúa má Plató virðist sem Sókrates hafi verið of ungur 
til að ræða við Anaxagóras meðan hann hafðist við í Aþenu. 
Hins vegar talar Plató um að Sókrates hafi kynnt sér bók hans 
vandlega. Anaxagóras var flæmdur í útlegð frá Aþenu vegna 
skoðana sinna og vináttu við Períkles. Þó að Sókrates hafi því 
ekki haftpersónukynni af Anaxagórasi kynntist hann heimspeki 
hans mjög vel vegna þess að sautján ára að aldri gerðist hann 
nemandi Archelaosar. Archelaos var helsti nemandi Anaxagóras- 
ar og eftirmaður þegar meistarinn varð að flýja Aþenu. 

Annar heimspekingur, sem Sókrates fræddist af á Agóru, var 
Díógenes frá Appollóníu. Hann var fulltrúi gömlu heimspeking- 
anna í Míletos og kom hugmyndum þeirra til Sókratesar. Próta- 
góras frá Abderu, maður hins nýja tíma, kom til Aþenu um svip- 
að leyti og Parmenídes og Zenó. Hann var talinn mestur og gáf- 
aðastur sófista. Hann vi ngaðist við Períkles og þreytti kappræður 
á Agóru við Zenó frá Elea. Ungmennið Sókrates er nálægur og 
tekur þátt í viðureigninni. Þegar Prótagóras kom til Aþenu 
nokkrum árum síðar hefur hann ekki gleymt þessum unglingi 
og lætur orð um það falla að af öllum mönnum sem hann hafi 
mætt dái hann Sókrates mest, - og spáir honum mikilli framtíð. 
Annars urðu sófistarnir á Agóru höfuðandstæðingar Sókratesar. 
Fremstir þeirra \ r oru Gorgías, Hippías, Prodikos og Antifón. 
Antifón hæddi einkum Sókrates fyrir fátækt og fyrir þá heimsku 
að taka ekki gjald fyrir fræðslu sína. Sú fræðsia, ályktaði Antifón, 
sem ekkert gjald er tekið fyrir er einskis \ r irði! 

En Sókrates var ekki einn síns liðs á torginu. Hann neitar því 
að vísu í varnarræðu sinni að hann haf 1 haft lærisveina, „mathe- 
tes“. En félaga „ hetairos“ eignaðist hann marga um ævina. Með- 
al þeirra Aþeninga, sem honum voru handgengastir og leituðu 
með honum þekkingar, nefnir Plató þá Appollódóros, Krító og 
son hans Krítóboulos, Hermogenes, Epigenes, Aischines, An- 

tiþenes, Ktesippos, Menexenes, Chairefón, og við þennan hóp 
verður að sjálísögðu að bæta Plató sjáifum. 

I fylgd með Sókratesi voru á Agóru einnig heimspekingar sem 
komnir voru langt að. Þannig var um Pýþagóringana Simmías 
og Kebes frá Þebu og Echekrates frá Phleious. Mjög sennilegt 
verður að telja að arftaki Pýþagórasar, Philolaos, hafi sjálfur 
komið til Agóru. Sókrates kynntist fræðum Pýþagóringanna svo 
vel að eftir að Philoiaos fór til Ítalíu varð Sókrates leiðtogi þeirra 
Pýþagóringa sem eftir urðu í Grikklandi. Og m.a. í samræðum 
þessara manna hefur sú heimspeki mótast sein við þekkjum í 
ritum Platós um ríki frummyndanna. Sumir komu tii Agóru að- 
eins til að sjá og ræða við Sókrates. Þannig var um Terpsion og 
Eukleides fiá Megara (til hans flúði Plató eftir dauða Sókratesar) 
og Aristippos frá Kýrenu. 

Af öðrum sem dáðu Sókrates, en voru ekki í „skóla“ hans, má 
nefna Alkibíades, Aristeides og Charmides, föðurbróður Platós. 
— Jafnvel sjálfur Períkles staldraði við á torginu til að hlýða á 
Sókrates. 

Þannig gekk Sókrates og hirð hans um Agóru, torg kaup- 
mennsku, stjórnmála og bænahalda og leitaði skjóls fyrir sól og 
regni undir svölum og súlnagöngum hofpresta, dómara og kaup- 
mangara tii að ræða við hina frægustu heimspekinga þeirra 
tíma. 

Hvað rætt hefur verið undir þessum súlnagöngum Agóru vit- 
um við ekki — aðeins hvernig þessar samræður endurspegluðust í 
ritum Platós, Aristótelesar og annarra grískra heimspekinga eft- 
ir daga Sókratesar. Aþeningar um miðja 5. öld skrifuðu ekki 
bækur. Hins vegar mátti fá rit eldri manna, eins og t.d. bók 
Anaxagórasar, keypta eða lesna upphátt gegn vægu verði í bók- 
hlöðunni í Orchestra, - sem annars var dans- og söngleikhús 
torgsins. 

Löngu ef tir dag Sókratesar hélt Agóra áfram að vera háborg 
orðsins. Og þegar Páll postuli kom til Aþenu til að boða Grikkj- 
um kristna trú (50-51 e.Kr.), talaði hann daglega á þessu torgi 
við hvern sem á hann vildi hlýða. 

Fyrir brúðkaup sitt voru meyjar Aþenu vanar að ganga austur 
fyrir borgina og lauga sig þar í hinni helgu lind Kallirrhoe. Hin 
suðræna náttúra þessa staðar var jafnvel enn fegurri en sagan um 
paradís. Miðjarðarhafið merlaði í sumarhitanum og þar sást 
bláma fyrir ströndum Argólis og úti fyrir þeim lágu eyjarnar eins 
og demantar ísilfurhring. Hér runnu marmarasúlur og goðalíkn- 
eski Olympieidons, hinna helgu véa Seifs, saman við fegurð 
marmarafjallsins Hymettos í austri og tign Akrópólis í vestri. 

I þessari suðrænu paradís hittir Sókrates dag einn vin sinn 
Faídros. heir taka tal saman: „Það veit Hera að hér er fagurt," 
segir Sókrates, sest niður í grasið og laugar fætur sína í lindinni. 
Hann heldur lofiræðu um fegurð náttúrunnar, um hve raddir 
sumarsins láti vel í eyrum, um milda hafrænuna og ferskleika 
loftsins, svala lindarinnar og mýkt jarðarinnar. Hann talar um 
hlyninn sem hann situr undir, um hinar skuggsælu greinar hans 
og nýútsprungin blóm þeirra sem fylla loftið angan. „Og eftir 
fórnunum og líkneskjunum að dæma,“ segir Sókrates, „hlýtur 
þessi staður að vera helgaður þokkadísunum og Acheláos“ (Guði 
fljótsins). — Faídros, vinur hans, hlýðir undrandi á þessa ræðu og 
segir: „Þú ert undarlegur maður, Sókrates. Þú talar eins og út- 
lendingur sem kemur í heimsókn, en ekki eins og heimamaður. 
— Þú kemur líklega aldrei út fyrir borgarmúrana." — 

Sókrates andmælir því ekki. „Eg er fílósóf,“ svarar hann. „Tré 
og landslag kenna mér ekki neitt, aðeins fólkið inni í borginni.“ 
En þótt Sókrates væri maður torgsins og teldi sig ekki læra 
neitt af trjám, gekk hann þó oft til skógarins helga sem nefndur 

var Akademeia. Þegar hetjum og sigurvegurum Aþenu veittist 
hinn æðsti frami voru þeir smurðir olíu hinna tólf helgu olíuviða 
þessa skógar. Nú á dögum hefur borgin vaxið yfir þennan skóg, 
en á tíð Sókratesar lá hann spölkorn norðvestan við Aþenu. 

Akademeia var helsti lystigarður Aþeninga. Þar voru skugg- 
sælir lundir og fagurlega gerðir gosbrunnar. Nafn sitt dró þessi 
staður af grískri hetju eða hálfguði, Akademos (Hekademos), 
sem annaðhvort hefur upphaflega átt þetta land eða staðurinn 
verið honum helgaður. Æskumenn Aþenu þreyttu hér íþróttir og 
hér kenndu sóf Istar heldri manna sonum gegn háu gjaldi hvernig 
best væri að komast áfram í heiminum. — Og undir olíuviði þessa 
skógar ræddust þeir við, Plató og Sókrates. 

Plató átti sjálfur land að þessum skógi og hér milli Akademeia 
og Kolonos stofnaði hann, er stundir liðu, heimspekiskóla sinn, 
Akademía, og helgaði menntagyðjunum. Við hann urðu síðar 
allir háskólar heimsins kenndir, eins og kunnugt er. 

Þessir staðir, sem nú hafa verið nefndir, Olympieidon og 
Akademeia, lágu fyrir austan og norðan borgarmúrana. En fyrir 
sunnan Agóru, stórtorgið, voru einnig staðir sem Sókrates hefur 
án efa oft reikað um. Erfitt hefur a.m.k. verið að komast hjá að 
berast með straumnum upp á „klettinn", eins og Aþeningar 
nefndu ldettahæðina Pnyx og hlýða á mestu ræðugarpa Aþenu, 
þar á meðal Períkles og Aristeides, þruma yfir lýðnum. Ræðu- 
pallurinn sem þeir stóðu á (Bela) var höggvinn í klettinn og fyr- 
ir framan hann á hæðinni að norðvestan, gegnt Akrópólis, lá 
áheyrendasvæðið eins og hringmyndað leiksvið. 

I Aþenu á dögum Sókratesar var það að sjálfsögðu borgaraleg 
skylda að fylgjast sem gerst með stjórnmálum. En þó að stutt 
væri frá Agóru upp á Pnyx reyndist oft furðu erfitt að fá menn til 
að yfirgefa torgið til þess að hlýða á boðskap stjórnmálamann- 
anna. 

Til að auka fundarsókn var því gripið til þess ráðs að greiða 
mönnum fé fyrir að hlýða á þessa leiðandi menn. Auk þess voru 
bogmenn Aþenu gerðir út af örkinni til að smala fólkinu sanian. 
Fóru þeir með reipi vætt rauðri málningu milli sín um Agóru og 
nálægar götur. Leiðin inn á áheyrendasvæði „Klettsins“ lá um 
einstigi og verðirnir sem þar stóðu höfðu augun á komumönn- 
um og gengu úr skugga um hvort nokkur liefði markast af reip- 
inu. Þeir sem báru rauðan lit á skikkj u sinni fengu enga þóknun 
greidda fyrir að hlýða á ræðumennina. Þegar stórmál voru á dag- 
skrá urðu fundarmenn að vera ekki færri en 5 þúsund. Oft var 
þó fundarsókn treg þrátt fyrir umbun og refsingu hins opin- 
bera. 

Næsta leiti var Mouseion, helgidómur menntagyðjanna, sem 
upphaflega voru fjalla- eða vatnadísir. Aðrir segja, að þessi hæð 
dragi nafn sitt af því að hér sé grafið skáldið Mousains, lærifaðir 
Orfeusar. Undir Mouseion-hæðinni að norðaustan höfðu fatæk- 
lingar höggvið skúta inn í klettinn og höfðust þar við. Híbýli 
þessi sjást enn í dag og eru sýnd ferðamönnum og kölluð ,/ang- 
elsi Sókratesar". Ekki er það þó sannleikanum samkvæmt. Þetta 
var aðeins ein af fjölmörgum \ r istarverum í „hellisbúahverfi“ sem 
reis hér, þegar Sókrates var á fimmtugsaldri, vegna offjölgunar 
og húsaskorts í Aþenu í umróti og öryggisleysi Pelópsskagastríðs- 
ins. Þetta hellisbúahverfi lá um vesturhlíð Pnyx að Baraþrón- 
gjánni og um Nymfhæð og hlíðar Areopagos. Það var hluti af 
Koile og Milete, en þau ásamt Keramikos voru fátækrahverfi sem 
stungu mjög í stúf við höfðingjahverfið austur af Akrópólis. 

Hæðirnar, sem risu upp yfir þessar vistarverur manneskjunn- 
ar, voru helgaðar gyðjum fegurðar og frjósemi og guðum dóms- 
ins og hefndarinnar. Þannig var Areopagos hæstiréttur glæpa- 
mála - og bænastaður morðingja. Hér var leiksvið harmleiks 
Aiskýlosar um móðurmorðingjann Orestes og Klýtemnestru. í 

stað Aresar-musterisins var síðar reist hér kirkja hins fyrsta Aþen- 
ings, sem Páll postuli sneri til kristinnar trúar. Það var senator- 
inn Díonýsos, sem eftir skírn sína nefndist heilagur Denis 
Areopagit. 

Á hæð vatnadísanna, Nymfhæð, leituðu konur Aþenu á náðir 
frjósemisgyðjunnar. Þær létn sig velta niður þessa klettahæð að 
suðaustan. — Allar misfellur þessarar hlíðar eru nú máðar af og 
sléttar orðnar. 

Vestan við Nymfhæð er litli Pnyx og til suðurs þaðan, utan 
við hinn mikla borgarmúr sem Cimon lét reisa á unglingsárum 
Sókratesar (461-457 f.Kr.), var Baraþrón. Einnig hér hefur Sókr- 
ates komið og horft niður í gjána á bein þeirra sem réttvísi Aþenu 
dæmdi til lífláts. I fangelsinu spyr Krító Sókrates: „Hvernig á ég 
að grafa þig?“ Sókrates svarar spurningunni með tómlátri gam- 
ansemi. Varð honum þá e.t.v. hugsað til þessa staðar? Um legstað 
Sókratesar veit enginn, en saga er til um að hann hafi verið graf- 
inn. 

Ofar öilum þessum stöðum reis Akrópólis, háborgin. Oft hef- 
ur heimspekingurinn Sókrates gengið á þessum bleika kalksteini 
og rætt við Filokles, Kallíkrates, Mnesikles, Iktinos og Fídias og 
horft á þessa meistara meitla fegurð mannlífsins og hreystina í 
hvítan marmara og reyna að flytja leyndardóm, tign og mik- 
illeika himnanna niður til jarðar, hingað til þessa staðar, með því 
að reisa hér guðunum risastór og fógur musteri. 

Vegna eyðingar Persanna 480 f. Kr. var Akrópólis á sama hátt 
og Agóra reist úr rústum á tíð Sókratesar. Mörg musteri voru þá 
reist og endurbyggð undir )'firstjórn hins mikla, alvalda lýðræð- 
isforingja, Períklesar. Tvítugur að aldri hefur Sókrates horft á 
Fídias vinna að listaverki sínu „Aþena Promachos“, gyðjunni sem 
gengur með alvæpni og berst í eldlínunni. 

Hann hefur einnig séð Fídias vinna með Iktinos og Kallíkrat- 

es að byggingu Parþenons, musteris Aþenu Pólías (447-432). Á 
austurgaflhlaðinu er mynd Fídiasar af fæðingu Aþenu, þar sem 

hún stendur í öllum herklæðum við hlið Seifs. 

> 

A sama tíma var byrjað á öðru stórmusteri, Propylaea (437 f. 
Kr.) Var það allt gert úr bláum og hvítum marmara og prýtt 
höggmyndum af þokkagyðjunum, sem þó eru taldar eldri en 
musterið og því gerðar fyrir tíð Sókratesar. 

Miili Propylaea og Parþenons var altari Aþenu Hygieiu, eða 
Aþenu gyðj u heilbrigðinnar. — 

Þegar Sókrates var um fertugt gekk mikil plága yfir Aþenu- 
borg. Þá tóku menn mjög að leita á náðir gyðjunnar Hygieiu og 
Guðsins Asklepeios. Sagan segir, að þessi gyðja hafi eitt sinn birst 
Períklesi í draumi og kennt honum aðferð til að lækna verka- 
mann einn sein fallið hafði og slasast við byggingu Propylaeu. I 
þakklædsskyni fyrir þessa fræðslu gyðjunnar fékk Períkles snill- 
inginn Pyrrhos til að gera henni helgidóm á þessum stað. 

Hið litla en fagra musteri, Nike, sem helgað var Aþenu Nike 
eða Aþenu gyðju sigursins, var reist um svipað leyti og Propylaea 
undir stjórn Kallíkratesar. Musterið er reist frammi á klettabrún- 
inni og sér þaðan yfir næstum allan Salonikuf Jóann. — Þjóðsag- 
an segir að á þessum stað hafi Egeus konungur beðið komu son- 
ar síns frá Knossos. — Mínos, hinn voldugi konungur á Krít, 
liafði fengið Dedalos þjóðsmið Aþenu, til að byggja fyrir sig völ- 
undarhús með svo mörgum villugöngum að Mínótárinn, óf reskja 
sem var að hálfu naut og hálfú maður, fengi ekki ratað út úr 
því. 

Sonur Mínosar konungs, Andrógeos, fór eitt sinn til Aþenu til 
þess að þreyta íþróttir við afreksmenn borgarinnar. Fékk hann 
jafnan sigur )'fir heimamönnum í hverri grein. Fylltist þá Egeus, 
konungur Aþenu, slíkri öfund og reiði að liann lét ráða gest sinn 
af dögum. 

Þegar Mínos konungnr spurði þessi tíðindi hélt hann óvígum 
flota til Aþenu til að hefna sonar síns. Brenndi hann borgina og 
rændi landið. Og loks urðu Aþeningar, til að sefa reiði hans, að 
játast undir þá kvöð að blóta honum mönnum. Á hverju ári 
skyldu sjö fræknir sveinar og sjö fegurstu meyjar Aþenu send til 
Krítar og þeim blótað ófreskjunni í völundarhúsinu, Mínótáran- 
um. 

Tvívegis var þessi grimma fórn færð. Hið þriðja ár bauðst Þe- 
seifur, sonur Egeusar, til að fara þessa ferð og freista að drepa 
Mínótárann. Bað hann föður sinn að hafa það til marks að ef 
skipin sigldu heim undir svörtum seglum mundi hann dauður. 

Þegar kom til Knossosborgar fór í hönd hið árlega nautaat og 
skylmingar borgarbúa. Lét Mínos konungur fyrst varpa band- 
ingjunum fyrir nautin og berjast við hin óðu dýr. Þeseifur barð- 
ist af slíkri hreysti að hann barg lífi sínu og félaga sinna og vann 
ástir Aríöðnu, dóttur Mínosar. En ekkert gat mildað skap hins 
grimma konungs. Hann lét reka Aþeningana inn í völundarhús- 
ið. En áður hafði Aríöðnu tekist að koma sverði og þráðarhnykli 
í fangelsið til Þeseifs. Rakti hann ofan af hnyklinum á leið sinni 
eftir villugöngunum. Réðst nú ófreskjan að bandingjunum með 
ógurlegum öskrum, en Þeseifur brá sverðinu og hafði sigur. 
Röktu Aþeningar sig síðan eftir Aríöðnuþræðinum út úr völund- 
arhúsinu. Kóngsdóttir beið þeirra og flúðu þau öll til Aþenu. En 
í gleði sinni gleymdi Þeseifur að draga upp hin hvítu segl. Og er 
Egeus konungur leit svört segl á skipum sonar síns steypti hann 
sér fram af klettahæðinni og beið bana. 

En það er af hugvitsmanninum Dedalos að segja að Mínos 
konungur lét varpa honum og syni hans Ikarosi í fangelsi völ- 
undarhússins. Dedalos gerði þá sér og syni sínum vængi og flugu 
þeir í loft upp og svifu hátt yfir flota Mínosar. En eins og allir 
vita flaug Ikaros of nálægt sólinni, missti vængi sína og steyptist 

í hafið. En Dedalos komst til Sikileyjar. En brátt bar flota Mín- 
osar þar að landi og heimtaði hinn voldugi konnngur Dedalos 
framseldan. Ekki þorði Sikileyjarkóngur annað en lofa því. Var 
honum þó þvert um geð að framselja hugvitsmanninn og brugg- 
aði Mínosi vélráð. Lét hann búa Krítarkonungi kerlaug og þrjár 
dætur sínar þjóna honum í baðinu. — Steyptu kóngsdætur yfir 
Mínos brennheitu vatni og varð það hans bani. 

Á æskuheimili Sókratesar var ættartala ein mikii þar sem föð- 
urætt hans var rakin til þjóðsmiðsins Dedalosar! — Má vera að 
Sókrates hafi einnig setið á þessari klettabrún og minnst þessa 
„forföður" síns. Ef til vill hefur hann einnig komið í helgidóm 
hins ógæfusama konungs Egeusar sem komið er fyrir undir þessu 
bergi. Stærsta og helgasta musteri Akrópólis var þó Erechteum. 
Það var reist á árunum 421-406 f.Kr. undir stjórn Filoklesar. 
Fjórða hvert ár héldu Aþeningar í pílagrímsför frá Dipylon (ná- 
lægt Akademeia) gegnum Agóru upp til Erechteum. Þetta var 
mesta trúarhátíð Forn-Grikkja og nefndist Panaþenu-hátíðin. 
Prestar og yfirvöld gengu þar fremstir, en þeim fylgdu ungmenni 
á hvítum fókum og ungmeyjar sem höfðu með sér gullna kórónu 
og nýofna skikkju til að færa gyðj unni Aþenu Pólías. Var líkneski 
hennar komið fyrir í helgasta sal musterisins við hlið olíuviðar 
sem sagður er hafa fóllið af himnum ofan. Lýsti henni gulllampi 
og mátti logi hans aldrei slokkna. 

Sunnan undir Akrópólis var Díonýsosar-leiksviðið. — Þar 
horfði Sókrates á hverju ári á verk hinna frægustu skálda, Aiský- 
losar, Evrípídesar, Sófóklesar og Aristófanesar. Sókrates átti því 
jafnvel að venjast að hans eigin persóna væri tekin þar til með- 
ferðar. Aristófanes, Amipsías og Eupólis sömdu allir gamanleiki 
um Sókrates. Frægast varð leikrit Aristófanesar Skýin. Ekki verð- 
ur þó séð að þetta leikrit hafi spillt vináttu leikritaskáldsins við 
Sókratcs og Plató. Hins vegar vitnuðu ákærendur Sókratesar til 

þessa leikrits löngu síðar og notuðu það sem eina af forsendum 
dauðadómsins. 

Skammt frá hinu bogmyndaða leiksviði Díonýsosar var helgi- 
dómur háifguðsins Asklepeiosar. Á efri árum Sókratesar var 
dýrkun hans mikil (eftir pláguna 429 f. Kr. sem fyrr er um get- 
ið). Um hann fjalla síðustu orð Sókratesar: „Ég skulda Askle- 
peiosi hana.“ 

En hverfum frá öllu þessu til stórtorgsins Agóru því þar eyddi 
Sókrates flestum stundum ævi sinnar. Og fyrir framan hinar 
dórisku marmarasúlur nýjustu stórbyggingar torgsins, Stóu Seifs, 
ræddi Sókrates við Euþyfrón, áður en hann varð að mæta fyrir 
dómurum sínum. Og einhvers staðar hér var varnarræða Sókr- 
atesar haldin. Um fangelsi Sókratesar vita menn ekki, en Plató 
segir að það haT verið eigi langt frá þessum stað. Og þegar Krító 
biður Sókrates að bíða um stund með að tæma eiturbikarinn, því 
að enn sé sól á fjallinu, þá á hann við Hymettos í austri gegnt 
Agóru. Við stórtorgið í Aþenu hefur Sókrates því í síðasta sinn 
rætt við vini sína um dauðann og eilífðina, meðan rauðir kvöld- 
skuggar færðust yfir Hymettos, fjall hins bláa marmara. 

Hér hefur verið brugðið upp nokkrum svipmyndum úr hinu ver- 
aldlega umhverfi Sókratesar, Aþenu. En hvernig var þá sú öld 
sem hann lifði á? Hvernig var hið andlega umhverfi hans og sá 
jarðvegur sem hann er sprottinn úr? 

Um miðbik fyrsta árþúsundsins fyrir Krists burð er líkast því 
sem margir hinir stórbrotnustu andar mannkynsins hefji sam- 
tímis eina hina mestu framsókn sem um getur í sögu þess. 

Skömmu fyrir aldamótin 500 f. Kr. sneri Gautama Búdda til 
Uruvelaskógar til þess að flytja heiminum boðskap sinn. Skömmu 
síðar reit Lao Tze bók sína um Veginn. En samtíða honum í Kína 
voru heimspekingarnir Konfúsíus, Mensíus og Chuang Tzu. í 
Persíu reis þá upp spámaðurinn Zaraþústra og í Júdeu Jesaja, 
Esra og aðrir spámenn Israels. Samtíða þessum mönnum kemur 
Sókrates fram á sjónarsviðið í Grikklandi. Pýþagóras, Zenó og 
Anaxagóras voru nokkuð eldri, en Plató og Aristóteles nokkru 
yngri. 

I Aþenu á dögum Sókratesar voru aðeins 350.000 íbúar og um 
40 þúsundir vopnfærra manna. Þó var Aþena orðin stórveldi sem 
hafði skipti við öll lönd Miðjarðarhafsins. Þar eins og í öðrum 
grískum borgríkjum höfðu þjóðmálin þróast frá ættfeðrastjórn 
og einveldisstjórn hinna sterkustu til höfðingjastjórnar hinna 
ríkustu. En alþýðan, „demos“, skipaðist þá um leið í undirstétt 
sem tók að vefengja rétt þeirra sem forráð og sérréttindi höfðu. 
Það ástand sem þetta óhjákvæmilega skapaði notuðu ýmsir met- 
orðagjarnir og djarfir menn á 7. og 6. öld f. Kr. til að leggja und- 
ir sig öll völd og gerast einvaldir (Tyranar). Þegar Sókrates feðist 

hafði alþýðan brotið veldi þeirra á bak aftur og stofnað í Aþenu 
fyrsta lýðveldi sögunnar. Lýðræðið hafði leyst einræðið af 
hólmi. 

Þeseifur er sagður hafa fyrstur sameinað öll ríki Attiku í eitt 
og gert Aþenu höfuðborg hins nýja ríkis (á 8. eða 10. öld f.Kr.). 

1 skiptist þá í þrjár stéttir: aðal, smábændur og iðnaðar- 
menn. — Þegar Þeseifur féll frá komst valdið í hendur ríkra höfð- 
ingja aðalsins. Gekk hann mjög á rétt smábænda, iðnaðarmanna 
og kaupmanna. Til að bæla niður uppreisn þessara stétta fékk 
aðallinn aðstoð harðstjóra frá Korinþu og Megara. Loks braust 
alþýðuforinginn Pisistratos til valda 561 og gerðist einvaldur. 
Synir hans, Hippías og Hipparchos, erfðu völdin eftir hans dag. 
Hipparchos var myrtur á Panaþenu-hátíðinni 514 og Hippías 
rekinn frá völdnm 510. Eftir það var lýðveldið stofnað. 

Skömmu fyrir daga Sókratesar reyndu Persar að gera Grikk- 
land að hjáleigu austurlensks einræðiskonungs. En Grilckland 
undir forustu Aþenu vann lokasigur yfir Persum í orrustunum 
við Salamis og Plataeu níu árum fyrirfteðingu Sókratesar. Hófst 
þá gullöld í Aþenu, öld Períklesar. Stóð hiín þar til Pelópsskaga- 
stríðið (431-404) batt enda á veldi Aþenu. Þannig hófst í æsku 
Sókratesar fyrsta lýðræði heimsins, sem vann glæsilegan sigur á 
erlendu stórveldi og skapaði stórstígar framfarir á öllum sviðum 
þjóðlífsins. En þegar Sókrates er miðaldra maður hefjast í Aþenu 
gerólíkir tímar, eins konar „eftirstríðsár“. Og á síðustu fjórtán 
æviárum hans breyttist stjórnarfarið mjög ört. Var fyrst lýðræði, 
síðan auðmannastjórn, þá aftur takmarkað lýðræði, síðan algert 
lýðræði eða múgstjórn. Upp úr því hófst valdatímabil hinna þrjá- 
tíu harðstjóra, — og loks var lýðveldið endurreist. Öll þessi stjórn- 
arform virðast hafa átt sína annmarka. - Hin innri véfrétt Sókr- 
atesar varaði hann jafnan við að gefa sig að stjórnmálum. Samt 
varð hann að lokum eitt af fórnardýrum hinna grimmu átaka 

sem urðu milli siðlítillar einræðisstjórnar og sjóndaprar múg- 
stjórnar. 

Þróun bólcmennta og lista er að sjálfsögðu óaðskiljanleg þess- 
ari þjóðfélagslegu þróun. — Á dögum Hómers eru hreystin og 
karlmennskan hinar æðstu dyggðir og skáldið er kátt eins og vík- 
ingur sem hyggur á strandhögg. Þá er borgríkinu stjórnað af hin- 
um sterkasta, þeim sem fremstur gekk í orrustunni. Harðstjórar 
7. aldar ræna skáldið frelsi sínu og gleði sinni. Simonides og 
Alkaios ortu ádeilukvæði og réðust gegn harðstjórunum. I vit- 
und þeirra urðu guðirnir einnig harðst jórar sem ekki þoldu að sjá 
mannlega velmegun og hamingju. Þess vegna urðu skáldin böl- 
sýn og litu dökkum augum á tilveruna. 

Skáld 6. aldar, Esóp og Phocylides til dæmis, halda áfram 
ádeilum sínum á harðstjóra og taka jafnvel að gagnrýna ýmsar 
gamlar kenningar í andlegum málum og krefjast skoðanafrelsis 
og málfrelsis. — Loks hefst uppreisn í grískum nýlendum með 
stuðningi Aþenu gegn einveldi og harðstjórn Persa. 

Þegar Sókrates fæðist eru skáldin orðin frjáls. Aiskýlos hafði 
þá jfyrir tveimur áratugum samið óð sinn til frelsisins og föð- 
urlandsins, leikrit sitt: Persamir. En Sófókles og Evrípídes voru 
þá unglingar. Með Sókratesi vaxa því úr grasi margir listamenn 
og skáld sem allur hinn menntaði heimur þekkir enn í dag. Og 
bæði Sókrates og allir aðrir heimspekingar fornaldarinnar tömdu 
sér málfar skáldanna og notuðu líkingar úr goðsögum þeirra. 
Þannig héldust skáldskapur og heimspeki í hendur. 

Eðlilegt var að á slíkum tímum risu öldur í andlegu lífi Aþenu 
hærra en nokkru sinni fyrr í sögu hennar. I því ölduróti sundlaði 
margan og ýmsir tóku það ráð að Ioka augum og eyrum fyrir 
öllum nýjungum og halda fást við hina gömlu kjölfestu, Hóm- 
erskvæði og trúna. Aðra ærði hið nýféngna frelsi, ný völd og auð- 
ur. Þeir afneituðu öllu sem áður hafði verið í heiðri haft og vildu 

rífa niður allt sem fortíðin hafði byggt upp. Þeir glötuðu trúnni 
og hinum siðræna grundvelli hennar og höfnuðu í auðhyggju og 
vonleysi. Veraldargæðin ein skiptu þá nokkru máli. Spámenn 
þessa nýja lífsviðhorfs var hópur greindra menntamanna sem 
kallaðir voru sófistar. Þeir vísuðu framgjörnum unglingum leið 
til valda með mætti orðsins. Öll fræðsla þeirra var hagnýt og 
sjálfir högnuðust þeir vei á fræðslu sinni. Hún miðaðist öll við 
kröfur valdabaráttu og auðhyggju. Sófistarnir kenndu mælsku- 
fræði og hvernig fylgja ætti máli fram til sigurs. Á þeim< tíma, 
þegar hver maður varð sjálfur að sækja og verja mál sín fyrir 
dómstólum og á þingum, varð mælskulistin aldrei ofmetin. 
Sannleikur og réttlæti urðu aukaatriði, því að sófistarnir kenndu 
að slíkt væri raunar ekki til nema hvað hverjum og einum þætti 
satt og rétt. Maðurinn sjálfúr er mælikvarði allra hluta og algild 
sannindi ekki til. Sá sterki er hamar, hinn veiki er steðji. Aflið 
var orðið: mælskulistin. Sá sem slunginn var í mælskulist og rök- 
flækjum gat ákveðið hvað rétt og gott var í hverju máli. Snilld 
hans var einmitt í því fólgin að láta það sýnast rétt sem hagsmun- 
ir hans kröfðust að væri rétt og það gott sem honum kom vel. Til 
þess að ná þessu marki varð ræðumaðurinn ef svo bar undir að 
geta látið hið verra sýnast hið betra, hið sanna logið og hið rétta 
ranglæti. Eiginlega heimspeki og vísindi leiddu sófistarnir hjá sér 
að mestu þar sem þau töldust ekki vænleg til fjár, ekki hagnýt. 
— Þannig var lífsskoðun sófistanna í raun og veru aðeins réttlæt- 
ing á auðhyggju þeirra og uppfræðslu um hvernig best væri að 
olnboga sig áfram í heiminum.Kenningar þeirra leiddu til upp- 
lausnar á siðgæði, enginn vissi lengur hvað var satt og rétt. Þeir 
höfðu leyst úr læðingi öfl sem þeir réðu ekki við. Nýjar ráðgátur 
hertóku hugi manna og hið andlega öryggisleysi og upplausn óx 
eftir því sem fræðsla þeirra varð meiri og rökræðurnar fieiri. Hin 
gamla kjölfesta sveik alla nema þá tregustu, en í hennar stað kom 

þó aðeins veraldlegur hégómi og neikvæð og hol lífsskoðun von- 
lausra manna. 

Öldin kallaði á mann sem greint gæti hismið frá kjarnanum, 
þrætt hinn gullna meðalveg og byggt andlegu lífi nýjan grund- 
völl. — Og þá gekk Sókrates fram á sviðið. 

Skip tímans týnast á hafi gleymskunnar og rétt saga um löngu 
liðna tíð verður aldrei skráð. Ekki heldur saga Sókratesar. Að 
vísu gerðust margir til að skrifa bækur um Sókrates og í hans 
naf ni eftir hans dag. En allir hafa þeir eflaust eignað Sókratesi 
nokkuð af sínum eigin viðhorfum.Vafasamt er því hvort nokkur 
hafi dregið upp hina réttu sannsögulegu mynd Sókratesar, enda 
þótt ýmsir hinna bestu fræðimanna okkar tíma hafi talið sig þess 
umkomna. Myndin af Sókratesi, eins og hún hefur verið mótuð 
af gáfaðasta lærisveini hans, Plató, er þó ef til vill sú eina sem 
skiptir okkur nokkru máli. Líklegt er að hún sé sönnust. Án efa 
er hún fyllst og best gerð. Og hún ein hefur haft varanlegt gildi 
fyrir síðari tíma. Sá Sókrates sem svifið hefur yfir vötnum vest- 
rænnar siðmenningar í meir en tvö þúsund ár er aðeins sá Sókr- 
ates sem Plató kynnir okkur í verkum sínum. Með þessu er ekki 
átt við að Plató sé höfundur þeirra hugsana sem Sókrates er fræg- 
astur fyrir. Þvert á móti er full ástæða til að ætla að Plató setji 
ekki fram neitt meginatriði í heimspeki sinni sem Sókrates þekkti 
ekki og hefur rætt við þá sem á fund hans leituðu. Þetta er sjón- 
armið sumra hinna bestu fræðimanna um gríska heimspeki, t.d. 
John Burnets, A.E. Taylors og hins gríska fræðimanns Þeódo- 
rakopoulusar sem var prófessor í heimspeki við háskólann í 
Aþenu. 

Austur af Akrópólis, sunnan við marmarafjallið Hymettos, er 
eitt fegursta borgarhverfið í Aþenu, Ambelópkipi. Stórhýsi, 

stjórnarbyggingar og sendiráð standa nú þar sem fyrrum voru 
aðeins dreifð hreysi verkamanna auk nokkurra húsa auðmanna 
og höfðingja sem dregið höfðu sig út úr háreysti borgarinnar til 
að njóta sveitasælunnar. Hér á þessum stað fæddist Sókrates fyr- 
ir næstum hálfu þriðja árþúsundi. „Sókn“ þessi nefndist þá Aló- 
peke. Hertir af erfiðisvinnu og veðurbitnir af brennheitri sól og 
vetrarkuldum gengu íbúar þessa staðar í grjóthöggið í fjallinu. 
Hingað þurftí að sækja marmarann í hina nýju Aþenu, heims- 
borgina, sem reisa varð úr rústum eftir stríðið við Persa. Eðlileg- 
ast væri að ætla að Sókrates hafi vaxið upp við þessi kjör erfiðis- 
mannsins. Það mundi skýra vöxt hans og líkamshreysti og hvers 
vegna hann þolir manna best á hermennskuárum sínum hita og 
kulda og hvers konar mannraunir. Engar sannanir eru þó fyrir 
þessu og Plató dregur upp aðra mynd af þeim feðgum Sófrón- 
iskosi og Sókratesi. 

Ekki var fæðing Sókratesar færð til bókar og af henni ganga 
engar sögur. Um fæðingarár hans vita menn þó nokkurn veginn. 
„Þetta er í fyrsta sinn sem ég er kallaður fyrir dómstólana og er 
ég nú sjötugur að aldri,“ segir Sókrates í varnarræðu sinni sem 
haldin var eins og kunnugt er árið 399 f. Kr. I sumum handrit- 
um hennar stendur þó „yfir sjötugt". Vandséð er hvort réttara er. 
Virðist eðlilegast að álíta að Sókrates hafi fæðst 469 f. Kr. Faðir 
Sókratesar, Sófróniskos, er af flestum fræðimönnum talinn hafa 


stundað steinsmíði. Líklega er sá orðrómur réttur, þó hann föi að 
vísu enga staðfestingu hjá Plató og ekki heldur í ritum Xenófóns. 
Þessa er fyrst getið hjá ádeiluskáldi einu á 3. öld f. Kr. En þó að 
Plató tali ekki um að Sófróniskos hafi stundað þessa iðn þá kann 
svo að hafö verið samt sem áður. Líklegt er að Plató hefði getið 
þess ef Sókrates hefði fæðst í auðugri ætt eða væri kominn af 
höfðingjum. I Alópeke hefur öll alþýða stundað grjóthöggið á 
fjallinu. Plató sem sjálfur var af tignustu ættum Aþenu hefur ef 

til vill einhverra orsaka vegna ekki talið ástæðu til að ræða um 
grjóthöggið í sambandi við söguhetju sína og lærifoður. I ritum 
hans Lakkes og Krltó birtist Sófróniskos sem vel metinn borgari 
af gamalli og gróinni ætt sem rakin var til þjóðsmiðs Aþeninga, 
Dedalosar! Plató gefur í skyn að Sófróniskos hafi verið sæmilega 
í álnum og verið í vinfengi við ýmsa hina fremstu menn í sókn- 
inni þar á meðal sjálfan Aristeides sem stjórnaði her Grikkja í 
úrslitaorrustunni við Persa. 

Víða er þess getið í ritum frá síðari tímum að Sókrates hafi 
stundað „iðn föður síns“. Og ef litið er á mynd Sókratesar er varla 
hægt að verjast þeirri hugsun að líkamsbygging hans hafi meir 
mótast af erfiðisvinnu en áhyggjuleysi hins ríka æskumanns. 
Samt verður að játa að þetta styðst við ónógar heimildir og sum- 
ar eins og t.d. sú að Sókrates hafi gert líkneski af þokkagyðj- 
unum á Akrópólis eru sannanlega rangar. Plató minnist hvergi á 
að Sókrates hafi, hvorki í æsku né síðar, stundað nokkra iðn. I 
Krító talar hann um að Sókrates hafi fengið hina Iögboðnu 
menntun í íþróttum, bókmenntum, tónlist og dansi. A sama 
hátt og Plató lætur Sókrates í ritum sínum aðeins ræða við heldri 
menn og heimspekinga eins getur hann aðeins um þá æskufélaga 
hans í Alópeke, sem þekktastir urðu: Krító hinn auðuga og Lysi- 
makkos, son Aristeidesar. Lysimakkos fyllti síðar flokk Sókr- 
atesar. 

En hvernig sem atvinnu Sókratesar og föður hans kann að 
hafa verið háttað þá virðist eftir þeim heimildum sem helst er við 
að styðjast að Sókrates hafi ekki átt við örbirgð að búa í uppvext- 
inum.Fræðimaður einn frá 3. öld f. Kr., Demetrios frá Falerum, 
getur þess að Sókrates hafi tekið að erfðum hús og allmikið fé, 
sem hann hafi fengið Krító vini sínum í hendur til ávöxtunar. 
Örbirgð sú, sem Sókrates talar um í varnarræðunni og skopast 
var að af gamanleikritaskáldum Aþenu, hefst því ekki fyrr en 

síðar á ævinni, eftir að Sókrates hefur gefið sig óskiptan að köll- 
un sinni og orðið fátækur á því að auðga heiminn. 

Móðir Sókratesar, Fainarete, var ljósmóðir. Hún virðist haía 
verið tvígift og átt annan son, Patrókles, með öðrum manni. 
Sókrates líkti oft starfi sínu við Ijósmóðurstarf móður sinnar: 
Hún hjálpaði konum til að ala börn. Hann hjálpaði mönnum til 
að leysa andann úr fjötrum sínum og íángelsi. 

Á hermennskuárum sínum, þegar Sókrates var orðinn mið- 
aldra maður, gekk hann að eiga konu þá er Xanþippa hét og átti 
með henni þrjá syni: Lamprokles, Sófróniskos og Menexenes. 

Xanþippa virðist hafa verið allmiklu yngri en Sókrates því að 
þegar hann beið dauða síns var yngsta barnið enn hvítvoðungur. 
Má vera að hún hafi verið af betri ættum en Sókrates því að það 
er fyrst annar sonur þeirra sem látinn er heita eftir föður Sókr- 
atesar. Margt hefur verið ritað um geðofsa Xanþippu og erjur 
hennar við bónda sinn. Um þetta urðu söguritarar þeim mun 
fróðari sem lengra leið. Sumir kunnu einnig þá sögu að segja að 
Sókrates hafi samtímis því sem hann var kvæntur Xanþippu 
einnig verið kvæntnr Myrtu dóttur Aristeidesar. Plató minnist 
þó hvergi á þetta og ef treysta má frásögn hans virðist Xanþippa 
aðeins hafa verið venjuleg grísk kona, suðræn til orðs og æðis og 
haldin afbrýðisemi gagnvart vinum manns síns sem Sókrates 
virtist frá hennar sjónarmiði séð meta meir en konu sína og heim- 
ili. I Faídon er frá því sagt að þegar Sókrates beið dauða síns í 
fangelsinu hafi vinir hans komið að morgni hins síðasta dags í 
heimsókn til hans. Faídon segir frá: „Þegar við gengum inn sáum 
við að Sókrates hafði verið leystur úr hlekkjum sínum og hjá 
honum sat Xanþippa, sem við allir þekkjum, með barn hans í 
fangi. Þegar Xanþippa sá okkur setti að henni ákafan grát og hún 
sagði eins og konum er títt: „Sókrates, þetta verður í síðasta sinn 
sem þú ræðir við þessa vini þína.“ Sókrates leit á Krító og sagði:“ 

Láttu fylgja henni heim.“ Nokkrir úr fylgdarliði Krítós leiddu 
hana út en hún hljóðaði og barmaði sér. Sókrates settist þá upp 
og nuddaði fótleggi sína, sára undan hlekkjunum, og mælti: 
„Undarleg er gleðin og kynlega blönduð sorginni...“ 

„Xanþippa kom aftur í fangelsið síðar um daginn með öðrum 
konum fjölskyldunnar og ræddi við Sókrates um stund...“ 
Sókrates var um flest manna sérkennilegastur. Svipur hans, fás 
og hættir urðu mönnum undrunarefni. Hvar sem hann fór vakti 
hann forvitni manna. Hann var manna ljótastur. Ymist var hon- 
um líkt við skógarguð eða hrökkviskötu. Auk þess var hann 
hirðulaus um klæðnað sinn. Gekk jafnan í sömu snjáðu skikkj- 
unni og berfættur nema við alveg sérstök tækiferi. Tilburðir hans 
ýmsir voru einkennilegir og göngulagi hans var líkt við kjag sjó- 
fugla. Menn stöldruðu við. Það safnaðist um hann hópur og 
Sókrates byrjaði að tala. Ræða hans lét engan ósnortinn. Hún 
gerði suma að óvinum og hatursmönnum, aðra að vinum og 
áköfum fylgjendum. I þeirra augum vék hið hrjúfa yfirborð 
fljótlega fyrir nýrri mynd. Alkibíades segir: „Þessum ytra ham 
hefur liann aðeins varpað utan um sig eins og úthöggni síleninn, 
en hið innra, sé honum lokið upp, hvílík gnótt goðspekinnar 
ætlið þér þá, góðir samdrykkjubræður, að þar sé fyrir? — Vitið þið 
að hvorki kærir hann sig hót um það hvort einhver er fríður, 
heldur lítilsvirðir hann það svo stórlega að enginn skyldi trúa; né 
heldur um það þótt einhver sé ríkur eða hafi nokkra slíka yf- 
irburði til að bera sem fjöldinn dáir, heldur álítur hann öll þessi 
gæði einskisverð, og okkur metur hann að engu, en lifir allan 
sinn aldur látandi ólíkindalátum og spaugandi við aðra. En þeg- 
ar honum verður alvara og hann hefur upplokist hið innra þá veit 
ég ekki hvort nokkur ykkar hefur séð goðalíkneskin sem þar eru 
inni fyrir. En ég hefi einu sinni séð þau og virtust þau mér svo 
guðdómleg, svo gullin, svo ljómandi fögur og aðdáanleg að ég 

áleit sjálfsagt að gera það sem Sókrates skipaði mér að gera.“ 
(Samdrykkjan) Urþýðingu Steingríms skálds Thorsteinssonar. 

Sókrates þoldi hita og kulda manna best, hungur og líkamleg- 
ar þrengingar. Og að hreysti og hugrekki var hann öllum fremri, 
hvort sem um mannraunir vígvallarins var að ræða, eða það að 
standa með réttlætinu gegn æstum múgnum í þingsölum Aþenu. 
Sókrates var þó enginn alvarlegur meinlætamaður þótt hann 
bæri skort og harðræði manna best þegar á þurf ti að halda. Hann 
var að eðlisfari hófsamur, en þó glaðlyndur og gamansamur, og í 
mannfagnaði skarst hann hvergi úr leik. I Samdrykkjunni (Sym- 
posium) segir Plató frá frægu hófi sem Sókrates sat: „Skáldið Aga- 
þon hafði unnið bókmenntaverðlaun og efnir til mikillar veislu. 
Sókrates er heiðursgestur meðal margra góðra manna. Þar eru 
skáldin Aristófanes, Faídros og Pausanias. Framan af skemmta 
menn sér við ræðuhöld og umræðuefni þessara manna er ástin. 
Faídros mælir: - „ Ástin er elst, göfugust og máttugust Guð- 
anna. Hún er uppsprettaalls þess sem bester. Venjulegum mönn- 
um gefur hún hugrekki til að lifa og deyja. Ungmenni gerir hún 
að hetjum því að ástfanginn maður fyrirverður sig fyrir dáðlausa 
framgöngu í nærveru þess sem hann elskar. Fáið mér her af elsk- 
hugum og ég skal sigra heiminn.“ Þá tekur Pausanias til orða:— 
„Ekki er það alveg rétt sem Faídros segir því ástin er margvísleg. 
Við verðum að greina milli hinnar jarðnesku ástar og þeirrar 
himnesku, milli samdráttar tveggja líkama annars vegar og 
tveggja sálna hins vegar. Hin fyrri tæmir aðeins bikar sinn en hin 
sanna ást skeytir engu um fegurð, fé eða völd. Hin holdlega girnd 
hverfur þegar æskublóminn fölnar, en hin göfuga ást er eilíf.“ 

Stórskáldið Aristóf anes hef ur fengið hiksta undir þessum ræð- 
um, en nær sér litlu seinna og tekur að segja sögu:— „I gamla daga 
voru maður og kona sameinuð í einum Iíkama. Sá Iíkami var 
hnöttóttur í lögun, hafði fjórar hendur og fjóra fætur og höfuð 

með tvö andlit. Þessi maður gat gengið jafnt aftur á bak sem 
áfram og þyrfti hann að flýta sér lét hann sig velta áfram með 
ofsahraða og notaði þá hendur og fætur eins og rimla í hjóli. Þessi 
tvíkynja ættbálkur var óhemju sterkur og átti sér takmarkalaus- 
an metnað. Hann var fullur uppreisnaranda og hugðist fara með 
ófriði á hendur guðunum. Guðirnir héldu þing og ræddu um 
hvernig best yrði snúist við þeirri hættu sem af þessu stafaði. 
Loks datt Seifi snjallræði í hug: „Kljúfum þá í tvennt,“ sagði 
hann, „þeir munu þá aðeinsh afa hálft afl, en fórnir þeirra til 
Guðanna verða helmingi fleiri.“ Síðan klauf Seifur þennan tví- 
kynja mann í karl og konu. Upp frá þeim degi hafa þessir tveir 
helmingar, sem upphaflega voru eitt, þráð að sameinast og þessi 
þrá til að sameinast er það sem kallað er ást.“ 

Ymsar fleiri ræður voru haldnar en síðastur talaði heiðursgest- 
urinn, Sókrates: — „Hvernig ætti fáfræði mín að standast nokk- 
urn samanburð við allan þennan vísdóm og mæ!sku?“ byrjaði 
Sókrates. Samt líður ekki á löngu þar til hann er búinn að gera 
röksemdir fyrri ræðumanna haldlausar og verður því að byggja 
upp nýja kenningu um ástina. Sókrates játar sig þó fáfróðan um 
þetta efni en vitnar til konu einnar, Díotímu frá Mantineu, sem 
Sókrates segir að frætt hafi sig um heimspeki ástarinnar: „Ástin,“ 
segir hann, „er hinn mikli sendiboði Guðs til manna. Hún fær 
manninn til að þrá hið fagra og hið góða. Sá sem elskar þráir 
ekki aðeins fegurðina heldur einnig að skapa hana og gera hana 
ódauðlega. Þess vegna elskast karl og kona til að endurnýja sig og 
þannig að gera hið stundlega að eilífS. Fegurð er hið góða og hið 
góða er hamingja. Sá sem þráir fegurðina í veröld formsins mun 
síðar þrá fegurðina á æðra stigi í veröld andans. Þar birtist hún 
sem viska, réttlæti og trú. Loks birtist hún í eilífðarþrá mannsins 
sem leiðir hann til æðra Iífs í heimi hins sanna veruleika.” Þegar 
hér var komið sögu var Alkibíades leiddur drukkinn í salinn og 

tekur sæti milli Agaþons og Sókratesar. - „Þið virðist, herrar 
mínir, vera ódrukknir, slíkt er óþolandi. Látið mig stjórna veisl- 
unni þar til ykkur hefur verið veitt sómasamlega.“ Hann lét fylla 
vínker eitt mikið og drakk. Lét fylla það aftur og bera Sókratesi. 
Sókrates tæmdi fullið. Var nú efnt til kappdrykkju í salnum. í 
morgunsárið sátu aðeins þrír uppi, Agaþon, Aristófanes og Sókr- 
ates, og létu stóran bikar ganga á milli sín. Sókrates ræddi við 
skáldin um list þeirra og útskýrði hvers vegna hinn sanni lista- 
maður hlyti að skilja og geta túlkað með list sinni gleðina og 
sorgina jöfnum höndum. Þegar hér var komið féll Aristófanes 
undir borðið og skömmu síðar einnig Agaþon. Gekk þá Sókrates 
ú r veislunni upp til Lykeion (nálægt Lykabettos), þar sem íþrótta- 
menn voru vanir að iðka mennt sína. Þar laugaði Sókrates sig og 
gekk síðan til sinnar venjulegu iðju.“ 

Víða í ritum Platós er talað um spámannlega hæfileika og dul- 
ræna re) r nslu Sókratesar. Þessi hlið Sókratesar hefur oft viljað 
gleymast hjá þeim fræðimönnum sem líta á Sókrates sem boð- 
bera rökréttrar og vísindalegrar hugsunar. Telja þeir þessar frá- 
sagnir stafa eingöngu af dulhneigð Platós sjálfs. Rökhyggja virð- 
ist þeim algjörlega andstæð dulrænum vitrunum trúmannsins. 
Þetta tvennt virðist þó óneitanlega hafa farið vel saman hjá Pý- 
þagórasi t.d. og kenningar hans og suma lærisveina þekkti Sókr- 
ates mjög vel, eins og fyrr segir. Auk þess má benda á að mest ber 
á dulhneigð Platós í hinum fyrri ritum hans, en þar gætir anda 
Sókratesar mest. I hinum síðari ritum hans, þar sem Sókrates 
hverf ur í skuggann fyrir hans eigin kenningum, verður hún mun 
minni. Bendir þetta til að dulhyggja Sókratesar hafi verið raun- 
veruleg og jafnvel meiri en hjá Plató sjálfum. 

Algengt var að Sókrates félli skyndilega í djúpa hugleiðslu sem 
venjulega stóð stutta stund, en gat staðið sólarhring. Vinir hans 

voru orðnir þessu vanir og létu hann, þegar svona stóð á, af- 
skiptalausan. í Symposium er einnig nefnt dæmi um þessa sér- 
kennilegu reynslu Sókratesar. Sumarmorgun einn í herbúðunum 
við Poteidaia, segir Alkibíades, var Sókrates að brjóta heilann um 
eitthvert málefni sem hann gat ekki leyst. Ekki vildi hann þó 
gefast upp við að brjóta það til mergjar. Hann stóð því hreyflng- 
arlaus í sömu sporum fram til hádegis. Hermennirnir fóru að 
furða sig á þessum háttum Sókratesar og sá orðrómur fór um 
herbúðirnar að hann hefði staðið hreyf íngarlaus frá því snemma 
morguns niðursokkinn í hugsanir sínar. Og þannig stóð Sókr- 
ates allan þann dag. Um kvöldið fóru margir hermannanna með 
ábreiður sínar út undir bert loft til að fylgjast sem gerst með 
Sókratesi og s já hve lengi hann gæti staðið þannig. En hann bærði 
ekki á sér alla nóttina. Fyrst þegar dagur rann vaknaði Sókrates 
af hugleiðslu sinni til þessa heims. Gerði hann þá bæn sína til 
hinnar rísandi sólar og hélt síðan Ieiðar sinnar. 

Auk hugleiðslunnar var hin dulræna reynsla Sókratesar fólgin 
í dulskynjunum og dulheyrnum. Frá barnæsku heyrði Sókrates 
dularfulla rödd sem hann hélt að væri sér einum gefin. Hún átti 
ekkert skylt við rödd samviskunnar eða rödd skynseminnar, 
heldur var þessi dularf ulla rödd eins konar verndarandi sem var- 
aði hann við ýmsum hættum sem ógnuðu honum eða vinum 
hans. Væri henni ekki hlýtt hafði það jafnan illar afleiðingar í för 
með sér. Sókrates lagði þess vegna eyrun við þessari rödd og trúði 
á hana. Vegna aðvörunar hennar gaf hann sig eins lítið að stjórn- 
málum og honum var unnt. Og þegar Sókrates hefur ákveðið að 
flýja ekki dauðadóm sinn, heldur mæta örlögum sínum í Aþenu, 
þá er það vissa hans að röddin hefði aðvarað sig hefði sú ákvörð- 
un verið röng. Sókrates trúir ekki aðeins á sína eigin véfrétt. 
Hann leggur einnig mikið upp úr hinum „fornu stöfum“ Orfeus- 
arlaunhelganna og leitar á fund dulfróðra kvenna (Díotímu t.d.) 

til þess að afla sér fræðslu og hlýða á forspár. Plató, sem byrjar 
ritferil sinn sem leikritaskáld, og leggur sig eftir að skilja og skýra 
séreinkenni manna, dregur upp svo skýra mynd af þessari hlið 
Sókratesar, hinum dulræna djúphyggjumanni, að ætla má að 
Plató hafi einmitt litið á þessa eiginleika hans sem þann kjarna 
sem veitt hefði Sókratesi trú á að hann ætti hlutverki að gegna og 
gefið honum siðferðisstyrk og mátt til að fórna því öllu lífi sínu. 

Slíkir trúmenn gerast venjulega predikarar og bera perlur sínar 
á torg þar sem þær svo oft eru fótum troðnar. Sókrates fór öðru- 
vísi að: Um þennan innsta helgidóm sinn og aflgjafa reisti hann 
þrefaldan múr heilbrigðrar skynsemi, kímni og kaldrar rökvísi 
og gegnum þennan múr braust enginn óboðinn gestur. 

Þetta er ástæðan til að sumir sem um Sókrates fjalla komast 
aðeins að varnargarðinum en sjá aldrei kjarnann sem hann er 
byggður til að vernda. Þess vegna hefur Sókrates svo oft einung- 
is verið gerður boðberi hinnar vísindalegu rökréttu hugsunar 
sem afneitar öllu sem ekki verður „sannað“ og kaldhæðnin talin 
höfuðeinlcenni hans. En hvað er þessi kaldhæðni annað en venju- 
leg kímni manns sem skynjað hefur smæð mannlegra vitsmuna 
gagnvart lífsundrinu, en umgengst daglega sófista og stjórn- 
málamenn sem halda sig vitra og máttuga? Hin mikla rökvísi 
Sókratesar fær hann til að efast um flesta hluti, ekki síst getu 
skynseminnar til að skilja veröldina. Þó er það þrennt sem efi 
hans nær ekki til, þrennt sem er kjarni trúar hans: Að æðri mátt- 
arvöld séu til. Að veröldinni sé stjórnað af alviturri forsjón og 
þess vegna sé heimssamræmið til. Að sálin sé til, sé ódauðleg og 
lifi sínu sjálfstæða lífi. Og þetta var á tímum þegar Aþeningar 
trúðu almennt að dauðinn byndi enda á allt. 

Aður hefur verið vikið lauslega að þeim heimspekingum sem 
Sókrates kynntist og ræddi við á Agóru. Ævi og kenningar Sókr- 
atesar verða ekki skýrðar án þess að kynnast þessum kunningj- 

um hans og meisturum þeirra nokkru nánar. Sókrates gæti ekki 
verið fulltrúi 5. aldarinnar í hinum gríska heimi nema því aðeins 
að hann sé samnefnari þessara heimspekinga og um leið sigtið 
sem skilur á milli þess sem lifir og þess sem deyr. Ekki verður 
annað séð en að Sókrates hafi haft fullkomna þekkingu á vís- 
indum og heimspeki síns tíma, tileinkað sér hið besta og hugs- 
anlega vaxið upp úr henni. Þess vegna verður mannleg þekking 
svo smá í augum Sókratesar. 


348 



Orfeusartrú 


í Faídon er skýrt frá lærdómi Sókratesar. Pýþagóringarnir 
(Simmías og Kebes) ræða við Sókrates og leita álits hans um hvort 
líf sé eftir dauðann. Áður en hann svarar þessu skýrir hann frá 
lærdómi sínum, m.a. til að sýna vanmátt vísindanna til að svara 
slíkum spurningum. Þessu dæmi skal nú fylgt hér og reynt að 
gera grein fyrir lærdómi Sókratesar, þótt á nokkuð annan hátt 
verði en í Faídon. 

Prófessor A.E. Taylor telur sennilegt að Sókrates hafi í æsku 
verið innvígður í launhelgar Orfeusar. Þó að naumast hafi verið 
færðar fullar sönnur á þetta þarfekki að draga í efá að Sókrates 
hefur numið og á vissan hátt tileinkað sér fræði þessara trúar- 
bragða, því að þau eru hinn rauði þráður í viðræðum Sókratesar 
(í Faídori) við vini sína í fangelsinu um sálina og ódauðleikann. 

Þessi trú var með Grikkjum kennd við „skáldið Orfeus“, - en 
menn þekkja hvorki ljóð hans né sögu. Annarra spámanna henn- 
ar í Grikklandi er ekki heldur getið. Á 6. öld fyrir Krist burð 
hafði Orfeusartrúin í för með sér víðtæka trúarlega vakningu. 
Söfnuður hennar stóð opinn öllum sem játuðust undir reglu 
hennar og í bernsku Sókratesar leitaði flest trúhneigt fólk til 
launhelga hennar. Einvaldurinn Pisistratos játaði t.d. Orfeus- 
artrú vegna þeirra vinsælda sem hún naut hjá „alþýðunni“ og 
jafnvel vísindamaðurinn Empedokles sem stofnaði læknaskól- 
ann á Sikiley. Meðal Grikkja á Suður-Ítalíu virtist hún einnig 
hafe átt fjöhnarga áhangendur. — Þar hafa fundist gulltöf lur með 
ýmsum áletrunum trúarlegs eðlis. Hafa þær verið grafnar með 
hinum innvígðu. Á eina af þessum töflum er skráður eftirfarandi 

leiðarvísir fyrir sálina við brottför hennar úr þessum heimi: „í 
höll Hadesar muntu sjá á vinstri hönd kýprustré og undir því 
lind eina. Forðastu þessa lind. Þá mun þér birtast önnur. Sú lind 
er hið svala vatn er streymir frá vötnum minninganna og gæta 
hennar verðir. Seg við þessa verði: „Eg er barn jarðarinnar og 
himinsins, ég er af guðlegum uppruna — og þið vitið það sjálfir. 
Gefið mér að drekka hina svölu veig úr vötnum minninganna. 
— Og þeir munu gefa þér að drekka af vami ódauðleikans.“ 

Hér eins og víða er talað um vegina tvo, þann sem liggur til 
glötunar og hinn sem til lífsins liggur. Þessir vegir voru táknaðir 
með stafnum Y af játendum Orfeusartrúar og Pýþagóringum. I 
Orfeusarlaunhelgum var kennt að til væri himnaríki, eins konar 
hreinsunareldur og loks víti. Hreinar sálir voru sagðar fara til 
himna, þær óforbetranlegu til vítis, en aðrar „vaða hreinsunareld- 
inn“, uns þær hafa afplánað sérhverja yfirsjón. Þar var einnig 
kennt að maðurinn hefði lifað áður, ætti sér fortilveru. Kennt var 
þar og að sálin mundi fæðast ótal sinnum inn í þennan heim í 
ýmsum gervum (kenningin um sálnaflakk). Sál mannsins var 
sögð ódauðleg og guðlegrar ættar. I öndverðu bjó hún í paradís 
sinni, máttug, vitur og fullsæl — en féll úr hæðum sínum til jarð- 
ar og lifir þar nú í útlegð. Hómer og Hesíód ortu um eymd og 
skuggatilveru sem biði handan grafarinnar. Orfeusartrúin kenndi 
að þessi eymdar-og skuggaheimur væri jörðin og þess vegna væri 
líkaminn fangelsi og gröf sálarinnar. 

Sókrates trúir því að andi mikilla sanninda leynist að baki 
þessarar trúar. Hins vegar fer Sókrates hörðum orðum um marga 
Orfeusardýrkendur samtíðar sinnar sem glatað hafa kjarna trú- 
arinnar og gert hana að hindurvitnum einum. Hér eins og ann- 
ars staðar varð Sókrates að velja og hafna. Og þær hugmyndir 
sem bárusc frá Orfeusartrúnni til Sókratesar og Placós eru marg- 
ar og móta skoðanir manna jafnvel enn í dag. 

Alveg eins og í fræðum Orfeusartrúarinnar tala Sókrates og 
Plató um syndafallið og upprisuna, um ódauðleika sálarinnar og 
guðlegan uppruna hennar, um endurholdgun og fortilveru, 
hreinsun sálarinnar o.s.frv. Pýþagóringar, Parmenídes og Anax- 
agóras tóku upp margar kenningar Orfeustrúarinnar - en einnig 
þeir voru fræðarar Sókratesar. Þegar Parmenídes talar um vegina 
tvo, veg sannleikans og blekkinganna, þá er sú hugmynd alger 
hliðstæða við kenningu Orfeusartrúarinnar um ástand sálarinn- 
ar fyrir og eftir „syndafallið“. Og þessi kenning er um leið vís- 
irinn að hinni frægu aðgreiningu Sókratesar og Platós milli þess 
sem er og þess sem sýnist vera. Kenningu Orfeusartrúarinnar 
um ódauðleika sálarinnar gerði Sókrates að sinni og gerðist boð- 
beri hennar, þegar jafnvel ýmsir Pýþagóringar höfðu glatað 
henni. Þá kenningu Orfeusartrúarinnar að líkaminn sé fangelsi 
sálarinnar kallar Sókrates „háa og torskilda". Hann virðist þó 
fallast á hana. I Faidon lætur Plató Sókrates segja: „Hvað er 
hreinsun annað en að losna úr viðjum holdsins eins og hin fornu 
fræði (Orfeusartrúin) kenna?“ „Hreinsunin“ var skilyrði þess að 
sálin fengi snúið aftur til paradísar sinnar. Og hér komumst við 
e.t.v. næst því að skilja hvers vegna það er trú Sókratesar sem 
knýr hann til að fórna heimspekinni lífi sínu og fá aðra til að 
iðka hana: Til þess að sálin kæmist aftur upp í hæðir sínar varð 
hún að vera hrein og það sem gerði sálina hreina var viskan sem 
einnig fól í sér alla mannkosti. Að leita þessarar frelsandi visku 
nefndist heimspeki. I augum Sókratesar varþví heimspekin frels- 
unarleið mannssálarinnar. 

Þannig er augljóst að Orfeusartrú hefur haft djúptæk áhrif á 
kenningar Sókratesar og jafnvel hætti hans. I Orfeusarlaunhelg- 
um var iðkuð hugleiðsla. Eins og fyrr segir íell Sókrates oft í slíka 
hugleiðslu og er ekki ósennilegt að hún hafi átt upptök sín í þess- 
um launhelgum eða verið áhrif frá þeim. Tni Sókratesar á kenn- 

ingar Orfeusartrúar virðist haldast óbreytt alla ævi til síðustu 
stundar.“Krító, ég skulda Asklepeiosi hana,“ voru eins og kunn- 
ugt er andlársorð Sókratesar. Asklepeios var Guð lækninga og 
heilbrigði. Orfeusartrúin kenndi að í dauðanum losnaði sálin úr 
fangelsi sínu, líkamanum, læknaðist af villu og meinum jarð- 
arinnar. Asklepeios, Guð allra lækninga, var að veita Sókratesi 
frelsi sitt og hina háu sýn hreinnar sálar. Bar ekki Guðinum 
þakkarfórn, þó ekki væri nema einn hani fyrir slíka lausn? 
„Krító,“ segir því Sókrates, „ég skulda Asklepeiosi hana.“ 

í tíð Sókratesar var algengt að trúarleg dulhyggja og vísindi feru 
saman. Ljóst er að Sókrates hefur á fyrri hluta ævi sinnar aflað 
sér þekkingar á þeim vísindum sem knnn voru á hans öld. Hins 
vegar telur hann þau ekki heimspeki sem gerir sálina frjálsa. I 
Faidon lýsir Sókrates því hvernig hann í æsku hafði ákafa Iöng- 
nn til að fræðast um náttúruna og orsakir allra hluta. Hann 
nemur kenningar Anaxagórasar og Archelaosar um hvernig ver- 
öldin verður til og skapast í andstæðum. A sama hátt kannar 
Sókrates fyrirbrigði „himins og jarðar“, jarðfræði og stjörnufræði. 
Hann velti því fyrir sér hvort jörðin væri flöt, eins og jónísku 
heimspekingarnir héldu, eða hringmynduð eins og Pýþagóras 
hafði kennt. Árás Zenós á stærðfræðina hefur greinilega haft 
mikil áhrif á Sókrates og hann virðist efest um að stærðfræði sé 
algild þekking. Sókrates er í Aþenu samtíða hinum mikla rúm- 
málsfræðingi og lækni Hippókratesi frá Kos og bæði Plató og 
Xenófón skýra frá því að Sókrates hafi numið þessi fræði. Það er 
því ekki líklegt að þetta vanmat á andlegu gildi stærðfræðinnar 
stafi af vanþekkingu. Stjörnufræði álítur Sókrates á sama hátt 
aðeins hafa hagnýtt gildi. Xenófón staðfestir það sjónarmið og 
lætur hann segja að nóg sé að vita nægilega mikið í stjörnufræði 
til þess að stýra skipi sínu eftir himintunglnm eða sjá á þeim 
hvaða mánuður árs er eða þá hve langt sé liðið nætur. Xenófón 
bætir þó við að Sókrates hafi sjálfur þekkt þessi fræði. Hann 
telur þau aðeins ekki hafa andlegt gildi, ekki vera hina frelsandi 
þekkingu sem Ieysir sálina úr fjötrum og lyftir henni í hæð- 
irnar. 

Eitt hinna vísindalegu vandamála sem Sókrates reyndi í æsku 
að finna lausn á var: Með hverju hugsar maðurinn? Sókrates er 
talinn hafa þelckt AJkamaion frá Krótónu og augljóst er af Fcií- 
don að hann hefur haft nánar spurnir af kenningum hans. Alk- 
amaion velti þessari spurningu mjög fyrir sér og leitaði efnislegrar 
eða hinnar líffræðilegu orsakar hugsunarinnar og kenndi að 
menn liugsuðu með heilanum og hann væri þess vegna und- 
irstaða alls andlegs lífs. Kenningar Alkamaions um sambandið 
milli skynjunar, þekkingar og trúar þekkti Sókrates vel, eins og 
fyrr segir, þótt hvorki hann né Plató sætti sig við þessa einföldu 
lausn að efni geti hugsað og sé grundvöllur andans. — Fleiri kenn- 
ingar voru uppi um hugsunina: „Er það sem við hugsum með 
blóð (kenning Empedoklesar) eða lof t (kenning Díógenesar) eða 
eldur (Herakleitos) ?“ spyr Sókrates í æsku sinni. Þessi setning 
þarf skýringar við: Þeir þrír heimspekingar sem boðuðu þessar 
kenningar voru allir dulhyggjumenn og þessi orð er vafasamt að 
skilja bókstaflega því í þeirra mnnni hafa þau ekki almenna 
merkingu. Þeir virðast ekki álíta að hugsun hvíli á efnislegum 
grunni heldur eigi sér andlega eða óræða orsök sem aðeins hafi 
verið táknuð með orðum því að yf ir það óræða ná engin orð skil- 
in í bókstaflegri merki ngu. 

Ef til vill hefur þessi misskilningur á vissan hátt orðið upphaf 
efnafræðinnar! — Vatnið, tákn Þalesar um geranda sköpunarinn- 
ar var síðar af þorra manna skilið bókstaflega sem efnisleg orsök. 
Loftið tálcn Anaximenesar og Díógenesar frá Appollóníu var 
einnig skilið bókstaflega af öllum þorra manna og útlagt þannig 
að andinn væri Ioft og að menn hugsuðu með lofti! Sókrates 
þekkti Díógenes og heimspeki hans og virðist um skeið hafa til- 
einkað sér kjarna hennar og notað tákn hans. Ef þetta hefði ekki 
þannig verið hefði gamanleiku r Aristófanesar um Sókrates verið 
skot út í nóttina. Leikurinn er að vísu skopstæling. En skopstæl- 

ing verður að vera skopstæling á einhverju raunverulegu annars 
missir hún marks hjá áheyrendum. - En í þessum gamanleik 
(, Skýin ) lætur Aristófanes einmitt Sókrates sjálfan kenna að and- 
inn sé loft. Sókrates er látinn búa í húsi sínu, „Hugmyndasmiðj- 
unni“ og hafa um sig hirð tötrum klæddra spekinga sem leggja 
stund á heimspeki, stærðfræði, stjörnufræði og jarðfræði. — Sókr- 
ates er látinn sveiflast fram og aftur í körfu til að ná sem mestu 
af hreinu og þurru lofti til að hugsa með! -1 samræmi við þetta 
er kórinn myndaður úr skýjum. — Þetta mundi algerlega hafa 
misst marks hjá gamanleikjaskáldinu hefði Sólcrates ekki í raun 
og veru einhvern tíma notað tákn vinar síns Díógenesar um and- 
ann. Af gamansemi fremur en venjulegum misskilningi túlkar 
svo Aristóíánes táknið (loft) í bókstaflegri merkingu eins og bú- 
ast má við þar sem um skopstælingu er að ræða. Félagar Sókr- 
atesar eru gerðir að hálfgerðum vofum, hafa að hálfu sagt skilið 
við holdið og orðið andar. Hér eins og venjulega er skopstælingin 
skopstæling af staðreyndum. Og staðreyndin, sem hún vísar til, 
er sú að Sókrates og félagar hans hafa aðhyllst þá kenningu Or- 
feusartrúarinnar að menn ættu að „iðka það að deyja“. Hin tákn- 
ræna merking þessara orða er sú að hlutverk heimspekings væri 
að losa andann úr fjötrum sínum og úr gröf sinni, líkamanum: 
Sá sem deyr mun Iifa. Sá sem losnað hefur úr böndum jarðarinn- 
ar, dáið frá jörðinni og hinu lægra eðli mun lifa í ríki eilífðarinn- 
ar. Þetta tákn tekur gamanleikjaskáldið einnig bókstaflega og 
lætur félaga Sókratesar losna við holdið, eftir því sem frekast er 
unnt, og verða mergsogna og skuggalega eins og vofur. 

Þannig eru oft örlög tákna að menn sem ófærir eru um að 
skilja hina dýpri merkingu þeirra taka þau bókstaflega. Þess 
vegna er augljóst að ýmsir hafa orðið til að kenna að menn hugsi 
með Iofti, eldi eða blóði þó að þetta hafi í upphafi verið sagt í 
táknrænni merkingu. 

Enh ver er þá hin endanlega afstaða Sókratesar til þessara vís- 
inda? — Hann reynir ekki að svara spurningunni um hvað hugs- 
un sé. Ekki heldur spurningunum um veröldina og orsök hlut- 
anna. Að ráða gátu alheimsins virðist honum líkast því að stara í 
sólina. Það gerir manninn aðeins blindan. Sókrates lét sér nægja 
að horfá á ímynd sólarinnar speglast í vatninu og ígrunda hið 
sanna viðfangsefni heimspekinnar: Manninn sjálfan. 

Maður er nefndur Chairefón. Gamanskáldin grísku líktu hon- 
um í leikritum sínum við fölan, blóðlausan skugga eða vofa 
Hann var holdskarpur og alvarlegur og Aristófanes gaf honum 
viðurnefnið „Leðurblakan'. Chairefón leitaði hinsyfirskilvitlega, 
og þegar hann vildi fá úr því skorið, hvort meistari sinn, Sókr- 
ates, þá hálffertugur að aldri, væri vitrastur manna, hélt hann á 
fund völvunnar í Delfí. Véfréttin í Delfí var ævaforn. Erófil spá- 
maður á þar að hafa sagt fram óorðna hluti frá „Kletti spámanns- 
ins“. Þar var að sögn Trójustríðið sagt fyrir. Hin fyrsta eiginlega 
véfrétt er þó talin hafa verið í hofi Móður jarðar (Ge-Themis). 

Eftir að Appollódýrkunin hófst í Delfí og hið mikla Appolló- 
musteri var reist, fluttist véfréttin þangað. A dögum Sókratesar 
álitu Grikkir þetta musteri mesta helgidóm veraldar. A veggi þess 
voru skráð vísdómsorð „hinna sjö vitru manna“, þar á meðal: 
„Þekktu sjálfan þig“ og „hóf er á öllu best“. Miðja Appolló- 
musterisins var álitin miðdepill jarðarinnar. Þar í klefa einum 
djúpt niðri í fylgsnum hofsins stóð stór ávalur töfrasteinn, er 
tákna átti „nafla jarðarinnar“. Hjá honum sat völvan (pythian) á 
þrífæti sínum, tuggði lárviðarlauf sem vígð voru Appolló, og 
andaði að sér eimnum sem lagði upp ttm sprungur á gólfinu. 
Þannig innblásin af Guði hofsins mælti hún fram spádóma 
sína. 

Til þessarar völvu Ieituðu æðstu menn ríkisins, þegar fara 
skyldi í stríð eða ný lönd numin. Og þangað leituðu margir til að 
fá lausn á vanda sínum og leita á vit hins ókomna. 

Spurning Chairefóns var óvenjuleg: „Er cil nokkur maður nú- 
lifandi vicrari en Sókrates?“ — Völvan svaraði fyrir munn Guðs- 
ins og kvað engan vitrari en Sókrates. - 

Þegar Sókrates frétti þetta svar véfréttarinnar, varð hann undr- 
andi og spurði sjálfan sig: Hvað getur Guðinn átt við með þessu? 
Hvernig getur sá, sem ekkert veit um hin dýpstu rök, verið vitr- 
astur manna? — Sókrates trúði á æðri máttarvöld og æðri sann- 
indi en þau sem menn þekkja. Þess vegna á efi Sókratesar um 
þekkingu sína ekkert skylt við sjónarmið efasemdamannsins sem 
efast um allt. Sókraces trúði því að hin æðri máttarvöld gætu á 
ýmsan hátt komið boðum sínum cil mannanna. Sjálfur taldi 
hann sig hafa reynslu fyrir slíku í draumum sínum og dulheyrn- 
um. Og hann efast ekki um að innbláscur skáldsins, hin andlega 
sýn spámannsins og „trans“ völvunnar í helgidómi Appollós væri 
af sama toga spunninn. Á hinn bóginn leyfði rökhyggja hans 
ekki að hann tæki goðsvarið trúanlegt að órannsökuðu máli. 
Hann varð að ganga úr skugga um það, hvort ekki væri að finna 
sér vitrari menn í Aþenu sem um þessar mundir var háborg 
heimsmenningarinnar. — Og Sókraces lagði af stað út á stræti og 
torg borgarinnar til að leita þeirra. Hann hélt fyrst á fund þess, 
sem fjöldinn dáði — hins fræga stjórnmála- og valdamanns. Og 
Sókrates komst að raun um, að stjórnmálamaðurinn var vitur — 
að sjálfs sín dómi og margra annarra, — en vissi í raun og veru 
ekki neitt. 

Og þannig gekk Sókrates manna á milli, frá stjórnmálamönn- 
um til skálda og frá skáldum til iðnaðarmanna, en alls staðar rak 
hann sig á það sama: Mennirnir héldu sig vitra, en áttu þó ekki 
hina sönnu þekkingu. Og að lokum þóttist Sókrates skilja, hvað 
Guðinn í Delfí hafði áct við: Menn þekkja ekki takmörk mann- 
legrar þekkingar, hann hafði skilið vanmátt skynseminnar gagn- 
vart hinu yfirskilvitlega og vissi að hann vissi ekki neitt! Þess 

vegna var hann vicrastur manna! En þessi takmörk mannsins 
voru að dómi Sókratesar ekki alger og endanieg. Maðurinn var 
ekki vonlaus. Ljós hinnar sönnu þekkingar bjó í djúpum hverrar 
sálar og maðurinn átti í vændum að komast með auknuni þroska 
út úr andlegu myrkri sínu. Fyrst varð þó maðurinn að skilja að 
hann væri algerlega fáíróður án hinnar andlegu sýnar sem er 
lokatakmark heimspekingsins. Og Sókratesi skildist um leið að 
hér væri honum af æðri máttarvöldum ætlað verk að vinna, - fá 
menn til að skilja fáfræði sína og leiða þá síðan frá myrkri til ljóss. 
Um þessa köllun sína lætur Plató Sókratesi síðar farast orð á þessa 
leið: Meðan ég dreg andann og hef mátt til, mun ég ekki hætta 
að iðka heimspeki, ekki hætta að áminna ykkur og skýra ykkur 
frá hinu sanna, hverjum sem ég mæti og segja eins og mér er 
tamt: Kæri vinur, þú ert borgari í Aþenu, mjög stórri borg og 
frægri íyrir vitsmuni og mátt andans. Fyrirverðurðu þig ekki fyr- 
ir að sækjast svo ákaft eftir fé, frægð og heiðursmerkjum? Viltu 
ekki leita andans og hugsa um að fullkomna sál þína? 

Til að fylgja þessari köllun sinni sagði Sókrates skilið við allt. 
Hann leitaði sér ekki frama með afskiptum af stjórnmálum, 
hann safnaði ekki fé og eigur hans gengu til þurrðar uns hann 
varð örsnauður maður. Hann stundaði ekkert borgaralegt starf. 
En hvarvetna þar sem menn komu saman á strætum eða mark- 
aðstorgum, í leikskálum eða súlnagöngum miðborgarinnar, var 
Sókratesar von. Hann gaf sig á tal við hvern sem var, karla og 
konur, og í Aþenu þeirra tíma var mikið rætt og persónukynn i 
náin. Þar voru hvorki blöð, útvarp né sími, en fólkið sjálft var 
farvegur allra tíðinda, hugmynda og skoðana. Samræðulist og 
persónuleg áhrif skiptu því öllu máli. Og Sókrates vará að taka 
þátt í viðræðum um fjarskyldustu efni: stjórnmál, skáldskap, 
húshald, ást, listir, stríð, vísindi, hjónaband, iðnað, vináttu og 
eilífðarmálin. En framar öllu öðru bryddi hann þó upp á við- 
fangsefnum og spurningum sem fengu menn til að nema staðar 
og hugsa um tilgang lífs síns og hin sönnu verðmæti þess. „Hvað 
er sannleikur?“ spurði hann. „Hvað er réttlæti?“ „Hvað eru 
mannkostir?” „Hvað er hugrekki?" o. s. frv. Tilgangur Sókratesar 
með þessum viðræðum og hinum mörgu spurningum sínum var 
að kenna mönnum að hugsa. Til þess notaði hann ákveðna að- 
ferð, sem við hann er kennd. Hún einkenndist einkum af fimm 
atriðum: 

1) Sókrates skrifáði aldrei neitt sjálfur og flutti yfirleitt heldur 
ekki ræður, þar sem hann taldi þær ekki ná þeim tilgangi sínum að 
brjóta málefni til mergjar. Ræðumenn geta látið móðan mása án 
þess að hægt sé fyrir áheyrendur að láta þá nema staðar við einstök 

atriði og rekja þau til rótar. En sé það gert verða ræðumennirnir, að 
áliti Sókratesar, oft líkastir glymjandi málmpottum sem þagna um 
leið og hönd er lögð á þá. Sókrates vildi h jálpa mönnum til að kom- 
ast til botns í hverju máli, og það var aðeins hægt með samræðum, 
réttum spurningum sem leiddu að lokum til hins rétta svars. 

2 ) Annað einkenni á aðferð Sókratesar var að hann lést jafnan 
vita minna en sá, sem hann ræddi við. Á þennan hátt fékk hann 
menn til að varpa fram skoðunum sínum og staðhæfingum. — 
Venjulega tileinka menn sér það sem þeir heyra án þess að brjóta 
málið verulega til mergjar og rannsaka það. Sumt það sem mönn- 
um dettur í hug af hendingu gera þeir að bjargfóstum skoðunum 
án þess að treysta hugmyndir sínar fyrst í eldraun veruleikans. Af 
þessum sökum setti Sókrates skoðanir manna og fullyrðingar, eftir 
að hann var búinn að draga þær fram í dagsljósið, undir stranga 
prófraun. Fór þá oft svo að menn urðu að taka fúllyrðingar sínar 
aftur og leita sér haldbetri skoðana og einmitt það var tilgang- 


urinn. 


3) Hugur manna er venjulega fúllur af nöfnum á alls konar 
stefnum, hugmyndum og fyrirbærum, án þess að nokkur vemleg- 
ur skilningur standi að baki þessara naf na. Auk þess er algengt að 
menn leggi mismunandi merkingu í sama orðið. Menn heyja oft 
langar og ákafar deilur um eitthvert máJefni en sjá loks að deilan 
byggist eklci á öðru en því að þeir höfðu í upphafi lagt hvor sína 
merkingu í orðið eða hugtakið sem deilt var um. Til að koma í veg 
fyrir þetta krafðist Sókrates skilgreiningar á hugtakinu sjálfu og 
spurði: „Hvað er vit?“ „Hvað er fegurð?“ ,Jdvað er heiðarleiki?“ 
„Hvað er göfgi?“ 

4) Eftir að skilgreining var fengin var reynt hvort hún væri í 
samræmi við almenna reynslu og almenna notkun orðsins. 

5) Og að lokum var kannað hvað af skilgreiningunni mundi 
leiða. 

Þannig reyndi Sókrates staðhæfingar manna og varpaði fyrir 
borð því sem rangt reyndist en hélt áfram þar til niðurstaða og 
viðunandi skilgreining var fengin. En Sókrates gerði meira en 
afhjúpa fáfræði manna og þokulega hugsun sem ekki stóðst 
gagnrýni. Hann byggði einnig upp. Hann hjálpaði mönnum til 
að skapa nýjar og þroskaðri hugmyndir og skoðanir og fyllti þá 
um leið sköpunargleði og ákafa þess manns sem nemur ný lönd. 
Alkibíades, sem var undarlegt sambland af miklum gáfum og 
litlu siðgæði, segir um Sókrates: 

„Ég hef hlustað á Períkles og aðra mikla ræðuskörunga, en þeir 
hrifu mig aldrei eða vöktu hjá mér tilfinningu um smæð mína. 
En Sókrates hefur oftlega haft slík áhrif á mig, að mér hefur 
fundist ég naumast geta haldið áfram að lifa þessu Iífi sem ég 
hefi lifað og ef ég ekki Iokaði eyrum mínum fyrir orðum hans 
mundi ég sitjá við fótskör hans fram á elliár, því að hann knýr 
mig til að viðurkenna að ég eigi ekki að breyta eins og ég geri, - 
vanræk ja þarfir sálar minnar og fást við st jórnmál.“ 

En eins og ríka ungmennið dáðist Alkibíades að kenningunni, 
en sneri burt og breytti ekki eftir henni. 

Sókraces, sem alinn var upp á blómaöld Períklesar, bar mikla 
virðingu fyrir borgaralegum skyldum. Þess vegna neyddist hann, 
þegar Pelópseyja-stríðið braust út, til að hverfa frá köllun sinni 
um hríð og gegna skyldum hins óbreytta hermanns. Hann barð- 
ist við Poteidaia 432 f. Kr., við Delion 424 f. Kr. og við Amfipól- 
is 422 f. Kr. 

Hótanir eða hagnaðarvon gátu aldrei haft áhrif á Sókrates í 
Aþenu og á vígvellinum brást honnm ekki heldur hugrekki. I 
Samdrykkjtmni laetur Plató Alkibíades lýsa Sókratesi á her- 
mennskuárum sínum. 

„Fyrir orrustuna við Poteidaia hélt ég til í sömu tjaldbúð og 
Sókrates. Þar þoldi hann harðræðið betur öllum öðrum mönn- 
um. Þegar vistir þrutu, eins og stundum vill verða í hernaði, bar 
enginn föstuna eins vel og Sókrates. En þegar föng voru nóg naut 
hann þeirra manna best. Vín drakk hann sjaldan, en kaemist 
hann ekki hjá að þreyta drykkju sigraði Iiann hvern sem var og 
þótt undarlegt kunni að virðast, hefur enginn nokkurn tíma séð 
Sókrates drulckinn. 

I vetrarkuldanum bar hann sig öllum betur. Þegar hörkurnar 
voru sem mestar og enginn fór úr tjöldum sínum án þess að fara 
í þykkar skjólflíkur og vefja faetur sína gaeruskinnum, þá bar 
Sókrates sinn gamla feld einan klæða og gekk berum fótum á 
ísnum. Hann bar sig betur en þeir sem skinnleistum klæddust og 
fékk hermennina til að blygðast sín fyrir linkind sína... 

Mér er einnig skylt að geta hugrekkis Sókratesar á vígvellinum, 
því að þar hefur hann bjargað lífi mínu. Það var þá sem hers- 

höfðingjarnir veittu mér verðlaun fyrir hreysti. Ég særðist og féll, 
en Sókrates einn yfirgaf mig ekki heldur bjargaði mér og vopn- 
um mínum undan óvininum. Hershöfðingjarnir vildu veita mér 
heiðurslaunin að nokkru Ieyti vegna tignar minnar og ég sagði 
þeim að Sókratesi bæri þessi heiðurslaun. En Sókrates lagði fastar 
að mér en þeir að ég tæki sjálfur við heiðurslaununum. 

Ég sá hann síðar á flóttanum eftir ósigur okkar í orrustunni 
við Delion þar sem Sókrates var fótgönguliði. Ég var sjálfur ríð- 
andi og ekki í bráðri hættu. Mér gafst því betra tóm til að virða 
hann fyrir mér heldur en við Poteidaia. Hann og Lakkes (hers- 
höfðingi) fylgdust að á flóttanum. Ég varð á vegi þeirra og bað 
þá vera hughrausta, því að ég skyldi verða þeim samflota. Þú 
hefðir átt að sjá hann þá, Aristófanes, því að þar var hann eins og 
þú lýsir honum (í Skýjumim) og eins og hann er á götum Aþenu, 
mikill fyrir sér og leit með rólegri yfirvegun jafnt á aðgerðir óvin- 
anna og sinna manna. Það hlaut öllum að vera ljóst, jafnvel úr 
fjarlægð, að hver sem á hann réðist mundi fá varmar viðtökur. 
Framkoma Sókratesar varð okkur til lífs því að á slíka menn er 
aldrei ráðist í hernaði. Hinir sem tvístrast á flóttanum eru eltir 
og þeir felldir.“ 

Þriðja orrustan, sem Sókrates tók þátt í og talað er um í Varn- 
arrœðunni , er almennt talin háð við Amfipólis 422.1 þeirri orr- 
ustu féllu foringjar Aþenu og Spörtu, Cleon og Brasidas. I hætt- 
um og mannraunum vígvallarins hélt Sókrates jafnan vöku sinni 
og komst lífs af. A götum Aþenu storkaði hann stjórnmálamönn- 
unum með réttsýni sinni og féll. 

Að % r ísu hafði „röddin“ varað Sókrates við að hafa afskipti af 
stjórnmálum, en stjórnarhættir Aþenu voru á þann veg að hjá því 
varð ekki með öllu komist. 

Sumarið 406 f. Kr. vann floti Aþeninga dýrkeyptan sigur við 
Arginoussai milli Lesbos og Litlu-Asíu. Þar týndust 4000 manns 

og 25 skip. Þetta tjón kenndn Aþeningar að miklu leyti van- 
rækslu flotaforingjanna og voru þeir dregnir fyrir dóm 500 
manna ráðsins. Þess var krafist að sami dómur yrði látinn ganga 
yfir alla, en mál hvers einstaks ekki tekið fyrir. Þetta var lögleysa 
og Sókrates, sem þá var í forsæti, mótmælti ásamt „ráðherrunum“ 
50 (Prytanar), og neituðu þeir að bera málið upp. En þegar æstur 
múgurinn hótaði þeim dauða létu þeir undan allir nema Sókr- 
ates. En hann var ofurliði borinn og voru flotaforingjarnir rang- 
lega dæmdir og teknir af lífi. 

Tveimur árum síðar komst Sókrates aftur í lífsháska, — í það 
sinn vegna gagnrýni sinnar á stjórn hinna þrjátíu harðstjóra. For- 
ingjar þeirra voru Kritías og Charmides. Þeir létu taka af lífi 
fjölda andstæðinga sinna og gera eigur þeirra upptækar svo að 
lýðræðissinnar sáu þann kost vænstan að flýja til Píreus. Sókrates 
sat kyrr en gagnrýndi framferði harðstjóranna. Lét Sókrates þau 
orð falla að undarlegt væri að hjarðsveinar ætluðu að sýna hæfni 
sína til fjárgæslu með því að fækka í hjörðinni. Enn undarlegra 
væri þó er stjórnendur heillar borgar fækkuðu þegnunum og 
gerðu kjör þeirra verri án þess að skammast sín og sjá að þeir 
væru sjálfir óhæfir stjórnendur. 

Sókrates var kallaður fyrir harðstjórana tvo, - hina fyrrverandi 
vini sína sem sturlast höfðu í stjórnmálavafstrinu. Þeir vöruðu 
hann við og settu honum skilyrði: Hann varð að hætta að kenna 
mælskulist, hætta að ræða við unga menn undir þrítugu, - og 
alveg sérstaklega yrði hann að hætta að ræða um hjarðsveina ella 
kynni svo að fara að hann týndist sjálfur úr hjörðinni. En Sókr- 
ates hafði orð þeirra að engu. Þeir hugsuðu þá ráð sitt og ákváðu 
að neyða Sókrates til að taka þátt í hryðjuverkum þeirra eða láta 
hann „týnast úr hjörðinni" að öðrum kosti. Gerðu þeir Sókratesi 
boð um að fara við fjórða mann og handtaka auðkýfing nokk- 
urn, Leon frá Salamis. Maður þessi hafði ekkert til saka unnið, 

en ætlunin var að komast yfir eigur hans með því að taka hann 
af lífi. Hinir þrír hlýddu og unnu verkið, en Sókrates neitaði að 
hlýða þessari hættulegu skipun harðstjóranna og fór hvergi. Það 
eitt bjargaði lífi Sókratesar að lýðveldissinnar gerðu innrás í 
Aþenu frá Píreus skömmu síðar og ráku harðstjórana frá völdum. 
— Þremur árum síðar dæmdu hinir nýju valdhafar Sókrates til 
dauða. 

Ráðamenn Aþenu hlutu að hafa gilda ástæðu til að vilja þenn- 
an snauða og valdalausa mann feigan. En hver var hún? Hinir 
nýju valdhafár höfíu skuldbundið sig til að lögsækja engan mann 
vegna skoðana í stjórnmálum. Gagnrýni Sókratesar og sjálfstæði 
varð þeim þó um megn að þola. Og vilji valdhafar ryðja manni 
úr vegi skortir sjaldan góð ráð. 

Ef hin raunverulega orsök þolir ekki dagsljósið, má jafnan 
fmna einhverja ákæru til að hafa að yfirskini. En slíka ákæru 
verður að velja vandlega með tilliti til hugarástands fólksins. A 
þessum tímum, sem hér um ræðir, voru hugir manna í Aþenu í 
uppnámi vegna tíðra helgispjalla sem unnin höfðu verið í mnst- 
erum. I öðru lagi voru Aþeningar reiðir ýmsum óhappamönnum 
(Alkibíadesi o. fl.), sem brugðist höfðu Iandi sínu á stund hætt- 
unnar og jafnvel gengið í lið með óvinunum. Sökudólgarnir voru 
einkum ungir menn, sem sumir hverjir höfðu þekkt Sókrates án 
þess þó að vera lærisveinar hans, enda var Sókrates manna ólík- 
legastur til að hvetja til Iagabrota og hermdarverka. — Valdhaf- 
arnir íærðu sér í nyt þetta hugarástand almennings sem svo oft 
krefet hinnar blindu hefndar og veit ekki að hverju hann vegur. 

Hin opinbera ákæra, sem var yfirskin hinnar raunverulegu, 
var miðuð við þetta hugarástand almennings. Sókrates var ákærð- 
ur fyrir að trúa ekki á Guði Aþenu en boða trú á nýja Guði. I 
öðru lagi var hann ákærður fyrir að hafa spillt ungum mönnum 
með kenningum sínum. 

Ljóst er af Vamarrœðu Sókratesar að hann gerir sér fyllilega 
ljóst að hin opinbera ákæra er aðeins yfirskin. Þess vegna eyðir 
hann að henni fáum orðum. Hann veit um hina raunverulegu 
„sök“ sína og þess vegna er Varnarrœðan uppgjör og mat á öllu 
lífi hans og starfi. Hún er ekki ræða manns sem er að reyna að 
bjarga lífi sínu. Hún er ræða þess manns sem veit að hann er að 
fullkomna köllun sína með því að reynast henni trúr á örlaga- 
stund. 

Um fýrri hluta ákærunnar er óþarfi að fara mörgum orðum. 
Akærendurnir gera jafnvel ekki neina tilraun til að útskýra í 
hverju trúleysi Sókratesar sé fólgið, þaðan af síður að sanna 
hvernig slík ákæra getið verið dauðasök. Grikkir á 5. öld f. Kr. 
trúðu yfirleitt ekki á Guði Hómers og goðafræði var af mörgum 
skoðuð sem skáldskapur saminn mönnum til skemmtunar. — 
Enginn ákærði Evripídes fyrir að kalla goðafræðina alla eintóma 
markleysu. Sókrates gerði hvorki að játa né neita sögum um guð- 
ina. I hans augum voru þær að vísu skáldskapur, en í innblæstri 
skáldsins geta hin hæstu sannindi birst. Það var því engin ástæða 
til að ákæra Sókrates fyrir guðleysi og jafnvel þó að svo hefði 
verið var ekki ástæða til að refsa honum fremur en öðrum. Sókr- 
ates taldi að ákærendurnir ættu við „röddina“, þegar þeir ákærðu 
hann fý^rir að „finna upp nýja Guði“. Þó er ljóst af Vamarrað- 
imni, að enginn ákærendanna hefur þorað að kveða upp úr um 
það með berum orðum. - í borg þar sem menn trúðu almennt á 
véfréttir, spásagnaranda og „trans“ var fráleitt að ákæra mann og 
taka af lífi fyrir dulskynjanir. 

Ef trúmál hefðu verið hin raunverulega ástæða hefði Sókrates 
verið tekinn af lífi vegna ákæru sem jafnvel saksóknararnir virð- 
ast ekki hafa skilið í hverju var fólgin. Hér hlaut annað og meira 
að búa á bak við. Að vísu voru „dómararnir" hvatvís og sefjaður 
múgur, en valdhafarnir sem honum stýrðu höfðu raunverulega 

ástæðu og hún var af „pólitískum" toga spunnin. Sókrates var 
ákærður fyrir að hafa spillt ungum mönnum. Hann hvatti menn 
til sjálfstæðrar hugsunar og vakti vitsmunalíf þeirra. Óhjákvæmi- 
legur förunautur vaknandi anda er gagnrýnin. Hugsandi maður 
sattir sigekki við að verða leikbrúða sem dansar efiir fráðum í hendi 
annars manns. — Sá sem kenndi ungum mönnum að gagnrýna 
spillti þeim frá sjónarmiði valdhafánna. Það var gagnrýni Sókr- 
atesar á stjórn hinna þrjátíu harðstjóra sem næstum hafði kostað 
hann lífið 403 f. Kr. og það var gagnrýni Sókratesar á valdhafa 
sem kostaði hann lífíð 399. 

Sókrates veit að þetta er hin raunverulega ákæra. Þess vegna 
segir hann í varnarræðu sinni, að Aþeningar geti ekki þaggað 
niður rödd gagnrýninnar með því að taka sig af líf 1 , aðrir muni 
koma í sinn stað og þeir muni verða þeim mun harðskeyttari sem 
þeir séu yngri en hann. Plató er ekki heldur í vafa um að þetta sé 
hin raunverulega ákæra. Hvað eftir annað lætur Plató í ritum 
sínum valdhafana hóta Sókratesi dauða ef hann hætti ekki að 
gagnrýna þá og stjórnarfarið: I Menó lætur Plató Sókrates gagn- 
rýna lýðræði Aþenu og leiðtoga þess harðlega. Og sá er á hlýðir er 
enginn annar en sjálfur Anýtos. „Ég held, Sókrates," segir Anýtos 
að lokum, „að þér hætti um of til að gagnrýna menn. Ég ráðlegg 
þér að fara varlega. Jafnvel í öðrum borgum er léttara að fella 
menn en gera þeim gott og vissulega er því þannig fárið hér í 
Aþenu.“ — I Gorgias hótar Kallíkles Sókratesi á sama hátt að hann 
verði dreginn fyrir dóm með hinum alvarlegustu afleiðingum ef 
hann láti ekki af gagnrýni sinni. 

Þessi dæmi nægja til að sanna að hvorki Sókrates né Plató 
gengu þess duldir að hin raunverulega ákæra er gagnrýni Sókr- 
atesar á valdhafa og stjórnarfar. 

En hvert var þá eðli þessarar gagnrýni og þeirra kenninga sem 
hún byggðist á? Þær hlutu að vera sérstaks eðlis vegna þess að 

öllum sem gagnrýnt höfðu lýðræði og lýðræðissinna og jafnvel 
barist á móti þeim voru gefnar upp sakir, - öllum nema Sókratesi. 
Hin mikla og einstæða „sök“ Sókratesar var að gera hærri kröfur 
til vitsmuna og siðgæðis en Aþena hafði áður þekkt. Hann bætti 
alin við þá mælistiku sem lögð var á persónulega stærð manna og 
gildi. Þetta hefiir löngum reynst hin alvarlegasta yfirsjón sem 
hægt er að gerast sekur um í mannlegu samfélagi og þeir fáu 
menn sem hana gátu framið hafa jafnan verið krossfestir, brennd- 
ir eða þeim byrlað eitur. Þetta á sér kynlega orsök: Flestum mönn- 
um er það sameiginlegt að vilja teljast sæmilega góðir menn og 
vitrir. En hinn ósjálfráði mælikvarði á mannkosti virðist jafhan 
vera meðalmaður samfélagsins. Á mælistiku manngildisins er 
merkt t.d. talan 100 við hinn gáfaðasta og besta, talan 1 við 
óþroskaðasta mann samfélagsinsog talan 50 við meðalmanninn. 
Af þessum orsökum Iíta menn ósjálfrátt með vissri velþóknun á 
þrjótinnog kjánann sem fær þá sjálfa til að sýnast vitrari og betri. 
Með sömu velþóknun líta menn yfirleitt fall annarra og orsökin 
er hin sama. - Komi aftur á móti firam á sjónarsviðið maður sem 
ber af öllu því sem samfélagið hef ur áður þekkt hækkar sá maður 
sjálfan mælikvarðann þannig að gáfur og aðrir mannkostir allra 
hinna lækka á kvarðanum í samræmi við þessa liækkun. Af- 
burðamaðurinn verður þannig til þess að sá sem var meðalmaður 
verður fyrir neðan meðallag. Vilji menn vinna sig upp í fyrsta 
sæti verða þeir að bæta sig og taka framforum. Slíkt kostar 
áreynslu sem menn eru ekki alltaf reiðubúnir til að leggja á sig. 
Þess vegna hrópa menn á öllum tímum þegar slíkir menn koma 
fram: „Heldur Barrabas“! Og krossinn, eldurinn og eitrið verður 
hlutskipti afburðamannsins. — Þetta að vera vitrari og betri en 
aðrir Aþeningar, að krefjast þess réttar einstaklingsins að hugsa 
frjálst og mæla það sem honum býr í brjósti var sú raunverulega 
sök sem Sókrates varð að láta líf sitt fyrir. 

Eins og fyrr segir trúðu menn á dögum Sókratesar ekki almennt 
á ódauðleika sálarinnar eða sjálfstæða tilveru hennar. Þegar hinn 
hugumstóri og glæsilegi bardagamaður í kvæðum Hómers féll á 
vígvellinum yfirgaf sálin hann eins og ömurlegur skuggi hins 
líkamlega og jarðneska glæsileika og hvarf eins og vofa inn í ríki 
gleymsku og þagnar. Aðrir trúðu því að sálin væri aðeins hljómur 
af strengjum líffæranna. 

Hinar fornu menningarþjóðir höfðu aftur á móti þá trú að sál 
mannsins Iifði líkamsdauðann, lifði sjálfstæðu lífí og væri gædd 
vitsmunum, jafnvel meiri en birst gætu í skorðum þeirra líffæra 
sem andinn heíði enn skapað sér í heimi efnisins. Orfeusartrú 
flutti Grikkjum þennan boðskap og grískir heimspekingar, eins 
og Pýþagóras og Herakleitos, kenndu einnig að sál mannsins 
væri eilíf. Þessar kenningar tileinkar Sókrates sér og á grundvelli 
þeirra mótar hann og gefur svip sinn því hugtaki sem Vesturlanda- 
þjóðir hafa síðan í hálft þriðja árþúsund átt við með orðinu sál. 
Sókrates gefur hinu gamla hugtaki rýmri merkingu með því að 
tengja skynjun og hvatir, sem eiga rót sína að rekja til líkamans, 


hinum ódauðlegu eiginleikum sálarinnar: hinum sönnu vits- 


munum. 

Hið nýja hugtak Sókratesar um sálina felur í sér samruna hins 
dauðlega og hins ódauðlega. En hina dauðlegu þætti sálarinnar 
skynjun og skynsemi, sem tengd eru og háð líkamanum, skoða 
Sókrates og Plató þó aðeins sem stundarfyrirbrigði sem hverfi 
þegar sálin hefur náð fullkomnun sinni. Þannig er raunar mun- 
urinn á hinu gamla hugtaki og Orfeusartrúar og hugtaki Sókr- 

atesar og Placós eingöngu á yfirborðinu, en nær ekki cil hins 
innsta eðlis sálarinnar. Hinir æðri og ódauðlegu eðlisþættir sál- 
arinnar tvinnast aðeins hinni lægri og stundlegu náttúru meðan 
sálin er í fjötrum, háð endurfæðingu og lifir í útlegð frá ríki 
sínu. 

Sókrates trúði því að vit og tilgangur væri í allri tilverunni. 
Hann trúði því að að baki heimssamræmisins stæðu guðlegir 
vitsmunir sem stjórnuðu öllu og leiddu allt til hins góða. Hugs- 
anir þessarar forsjónar að baki allrar cilveru nefndu Sókrates og 
Plató frummyndir. Frummyndir þýða því á þeirra máli: hinn 
sanni veruleiki í og að baki tilverunnar. 

Því hefur oft verið haldið fram að Plató einn sé höfundur 
kenningarinnar um frummyndirnar eða „ríki frummyndanna“. 
Eflaust hefur Plató sett svip sinn á framsetningu hennar, en vafa- 
samt er að eigna honnm þessa kenningu, því að það verður ekki 
annað séð en að einmitt þessi heimspeki hafi verið þungamiðjan 
í líísskoðun Sókratesar, jafnvel áður en Plató komst til vits ogára. 
Þess er áður getið að Pýþagóras er upphafsmaður hennar í hinum 
gríska heimi. Að vísu er allmikill munur á framsetningu hennar 
hjá Pýþagórasi og Plató, en kjarninn er hinn sami. Sókrates nem- 
ur þessa heimspeki ungur af Pýþagóringum, gerist málsvari 
hennar og gerir merkingu hennar dýpri og víðtækari. 

Ljósast er þessi heimspeki sett fram í riti Platós Faidon. Hinir 
sjálfsögðustu lesendur þeirrar bókar voru samtíðarmenn Sókr- 
atesar og vinir hans. Ef kenningin um „ríki frummyndanna“ 
hefði verið ný og frumleg heimspeki Platós sjálfs, hvers vegna 
ætti hann þá í þessu riti sínu að skírskota til hennar sem gam- 
allar heimspeki sem allir vinir Sókratesar þekkja og hafa oftlega 
heyrt hann ræða um? Þannig setja menn ekki fram nýjar kenn- 
ingar. Auk þess hefði, eins og Jolin Burnet bendir á, Plató þá gert 
Sókrates að viðundri í augum gamalla vina og felaga. Að eigna 

Sókratesi þessa kenningu hefði í augum þessara manna verið háð 
en ekki lof um meistarann, hefðu þeir ekki vitað að Sókrates 
þekkti og boðaði þessa kenningu. 

En hvert var þá inntak þessarar heimspeki Sókratesar og Platós 
um „ríki frummyndanna“? 

„Frummyndir“ Platós og Sókratesar eru hinn innri veruleiki. 
Á sama hátt og skynfærin skynja allt það sem menn sjá og heyra 
í hinni ytri veröld, eins skynjar sálin frummyndir sem eru veru- 
leiki hins andlega heims. Sófistar neituðu að til væri nokkur slíkr 
ur innri veruleiki. Þeir höfðu ekki trú á að til væri neinn algildur 
sannleikur eða algild siðferðislögmál sem væru veruleiki í sál 
mannsins. Engir tveir menn eru eins sögðu þeir, og sannindi og 
siðferðislögmál eru jafn breytileg ogmennirnir eru margir. Þann- 
ig lítur það út á yfirborðinu, viðurkenndi Sókrates, - en ef við 
skyggnumst dýpra sjáum við þá ekki eitt sameiginlegt í djúpum 
allra manna, manninn íjálfan? Sjáum við ekki að baki þessara 
margbrey tilegu sannleiksbrota yfirborðsins hinn djúpa sannleika 
lífsins sem birtist í óhagganlegum lögmálum veraldarinnar og í 
samvisku mannkynsins? Og sjáum við ekki eðli allra manna: 
góðvild, fegurð, réttlæti og sannleika? Allt þetta er í djúpum sál- 
arinnar, jafnvel þótt það sé stundum mönnum hulið. Þessir eig- 
inleikar og lögmál eru það sem Sókrates kallar „frummyndir“. 
„Að þekkja sjálfan sig“ er að þekkja þær. 

Á þessum grundvelli byggist hinn skarpi greinarmunur sem 
Sókrates og Plató gera milli skoðana sem byggðar eru á ófull- 
kominni skynjun og skilnings sem runninn er frá hinum innri 
veruleika sálarinnar. 

Að vísu töldu þeir heim skilningarvitanna eftirlíkingu og 
skugga hins innra heims „frummyndanna“. Þess vegna vekja 
skynmyndirnar minni sálarinnar um ríki hins innri veruleika, - 
það himnaríki sem hún er komin frá. En sii eftirlíking verður 

alltaf ófullkomin og í brotum. Hugur mannsins sem fullur er af 
myndum skynfæranna, getur því aðeins myndað sér ófullkomn- 
ar skoðanir sem ekki geta orðið sönn þekking. Eins og heim- 
urinn er skuggi „frummyndanna“, eins verða skoðanir manna, 
sem byggðar eru á ytri skynjun, skuggi hinnar sönnu þekkingar. 
Hin sjáandi sál aftur á móti sem hafln er upp yfir þokuheim 
hinnar lægri náttúru og horfir óhvikulum augum inn í ríki 
„frummyndanna“ sem eru hinn sanni veruleiki, hún ein getur 
öðlast sanna þekkingu: Þekkingin verður eðli hennar. 

Hinn sanni veruleiki er því ekki veröldin eins og við skynjum 
hana, heldur „frummyndir“ Guðs, sem standa henni að baki og 
skapa hana. Þannig er allt í hinni ytri veröld fengið að láni frá 
hinni innri. Að baki alls í hinum ytra heimi stendur „frummynd“ 
sem gefur því lit sinn og ljóma. Allir hlutir í hinni ytri veröld 
þiggja t.d. fegurð sína að láni frá „frummyndinni fegurð“, sem er 
eilíf og óumbreytanleg. Það eitt, sem „frummyndin fegurð“ yf- 
irskyggir verður fagurt á þessari jörð. Og þegar „fegurðin“ fer, 
fölnar hin jarðneska fegurð og hverfur. 

„Frummyndirnar“, sem ern í vitund Guðs, endurspeglast í 
vitsmunum og eðli mannsins að meira eða minna leyti eftir 
þroska hans. Hlutverk heimspelcingsins var því frá sjónarmiði 
Sókratesar að leita þessara „frummynda“ í manninum sjálfum og 
kalla þær fram og flytja þar með „hið himneska til jarðar“. Þann- 
ig er fílósófía Sókratesar og Platós í innsta eðli sínu eilífðarþrá 
mannsins, - heimþrá hans til hins sanna og góða. 

Æðst „frummyndanna“ og sú sem allar aðrar „frummyndir“ 
sameinast í er „Hið góða“. I henni tvinnast saman hin sanna 
þekking og liin sanna dyggð sem í innsta eðli sínu eru því eitt og 
hið sama. Og hér er komið að kjarnanum í heimspeki Sókratesar, 
kenningu hans um að dyggðin sé þekking og þekkingin dyggð. 
Þessa kenningu Sókratesar um að hið illa væri vanþekking og 

yrði sigrað með þekkingu haía margir kallað augljósa vanþekk- 
ingu á mannlegu eðli. Aðrir láta sér nægja að tala um bjartsýni 
Sókratesar á mannlega náttúru en þeir meina þó hið sama, - að 
þessi kenning sé villa. — Þekkjum við ekki öll mýmörg dæmi þess 
að menn sem aflað hafa sér mikillar þekkingar og eru sagðir gáf• 
aðir breyta engu betur en hinir „fáfróðu“? Þekkjum við elcki 
doktora í læknisfræði, sem vita gjörla um hin skaðlegu áhrif 
áfengis, en gerast þó ofdrykkjumenn? Þekkjum við ekki lögf ræð- 
inga sem afla sér tekna með því að brjóta lög og rétt? Og þekkj- 
nm við ekki presta sem hrasa auðveldlega á vegi siðferðisins? Er 
af þessum dæmum ekki augljóst að hér hafi Sókratesi orðið á í 
messunni? Er yfirleitt nokkurt samband milli þekkingar og 
breytni? Lítum í kringum okkur og við munum finna gnótt „fá- 
fróðra' mannasem betur breyta en margir semþekkingu hafa. 

Þessi skoðun Sókratesar, að dyggðin sé þekking, virðist svo 
augljóslega röng að það vekur grunsemdir. — Hvernig stendur á 
því, að sá sem véfréttin í Delfí kallaði vitrastan allra mannaskyldi 
ekki sjá þetta, sem við sjáum svo ljóslega, - þetta, að þó að and- 
inn sé reiðubúinn þá er holdið veikt? Hvernig þorði Sókrates, 
sem á Agóru átti í látlausum orðasennum við hina frægustu 
menn aldarinnar á blómaskeiði hellenskrar menningar, að bera 
fram svo auðhrakta skoðun? Hvers vegna gerir sjálfur Aristóteles, 
sem gagnrýnir svo skarplega alla hellenska heimspeki fyrir sinn 
dag, enga athugasemd við þessa skoðun? Hér eins og víða annars 
staðar hættir nútímamönnum við að dæma hina fornu heim- 
speki ranglega vegna misskilnings á merkingu orða. 

„Þekktu sjálfan þig“ er kjarninn í boðskap Sókratesar. En 
hvernig er hægt að öðlast slíka þekkingu? Margur kann að halda 
að þekkingu sé hægt að finna í bókum og ræðum viturra manna. 
Á þann hátt er að vísu hægt að læra boðorð um að menn megi 
t.d. ekki stela, að menn eigi að elska náunga sinn og að rangt sé 

að valda þjáningu. — En allt sem þannig er lært af bókum eða af 
viðræðum þarf ekki að vera annað en minni. Okkar kynslóð 
kann að halda að þetta minni sé sama og sönn þekking, - sjálfs- 
þekking. En Sókrates og margir aðrir fornir heimspekingar álitu 
að þessi skoðun væri of grunnfær til að ræða hana. Það mun 
ástæðan fyrir þögn Aristótelesar. — Sókrates hélt að sönn þekking 
væri annað og meira en safnhaugur minnisins. I hans augum var 
sönn þekking það, að bið innra eðli mannsins (frummyndirnar) 
vaknaði ogyxi fram sem veruleiki i lífi hans og breytni. Ef einhver 
breytir illa á einhverju sviði þá er það vegna þess að sá eðlisþáttur 
hans er formyrkvaður og þessa formyrkvun kallar Sókrates fá- 
fræði vegna þess að það er „frummynd" hins sanna og góða sem 
er þá myrkri hulin. Við skulum taka dæmi: 

Prófessor í lögum hefur lært utan að margar og þykkar bækur 
um hvað sé réttlæti. Réttlæti, segir Sókrates, er ein „frummynd- 
anna“ og því einn af hinum innri eðlisþáttum sálarinnar. Gerum 
nú ráð fyrir að einmitt þessi eðlisþáttur lagaprófessorsins sé for- 
myrkvaður. Hefur þessi maður þá til að bera sanna þekkingu á 
réttlætinu? Já, segja þeir sem halda að þekking sé sama og minni. 
Nei, segir Sókrates. Þessi maður er í raun fáfróður um réttlæti. 
Vegna þess að þessi eðlisþáttur sálarinnar er formyrkvaður getur 
öll hin mikla bókstafsþekking hans ekki komið í veg fyrir til- 
hneigingu hans til að vera ranglátur, ef hann hefur einhvern 
hagnað af að víkja frá réttu máli. Ef þessi prófessor hefur hins 
vegar sanna þekkingu á réttlæti þá er það vegna þess að þessi eðl- 
isþáttur hefur vaxið fram í lífi hans og starfi. Ef svo er þá getur 
hann ekki hallað réttu máli vegna þess að réttlætið er eðli hans. 
Þess vegna er hin sanna þekking hans dyggð og dyggðin þekk- 
ing. 

Prófessor í guðfræði hefur lesið og lært allar ritningargreinar 
kristindómsins um góðvild og mannkærleika. Góðvild, að áliti 

Sókratesar, er einn af eðlisþáttum sálarinnar. Hugsanlegt væri 
þrátt fyrir allt að einmitt þessi eðlisþáttur guðfræðiprófessorsins 
væri formyrkvaður. Hefur þessi maður þá til að bera þekkingu á 
mannkærleikanum? Já, segja þeir sem halda að sönn þekking sé 
aðeins minni. Nei, mundi Sókrates svara. Þessi maður væri fá- 
fróður. Vegna þess að þessi eðlisþáttur hans er formyrkvaður get- 
ur öll hin mikla bókstafsþekking hans ekki komið í veg fyrir 
tilhneigingu hans til þess að vera drambsamur, viðskotaillur eða 
sérgóður. Ef þessi guðfræðiprófessor hefur afmr á móti sanna 
þekkingu á kærleikanum þá er það vegna þess að þessi eðlisþátt- 
ur hans hefur vaxið frarn í lífi hans og starfi. Og ef svo er hlýtur 
allt dramb og öll síngirni að víkja vegna þess að góðvildin er eðli 
hans. Þess vegna er hin sanna þekking hans dyggð og dygglin 
þekking. 

Listskýrandi hefur lært utan að margar og þykkar bækur um 
sögu, þróun og tækni listarinnar. Fegurðin, segir Sókrates, er 
einn af eðlisþáttum sálarinnar. Gerum nú ráð fyrir að einmitt 
þessi eðlisþáttur listfræðingsins sé formyrkvaður. Hefur þá þessi 
maður til að bera þekkingu á fegurð listarinnar? Já, segja þeir 
sem halda að þekkingin sé eingöngu minni. Sókrates aftur á 
móti mundi hafa talið slíkan mann fáfióðan um fegurð. Vegna 
þess að þessi eðlisþáttur hans er formyrkvaður getur öll hin mikla 
bókstafsþekking hans ekki komið í veg fyrir þá tilhneigingu hans 
að vera sífellt að benda mönnum á fegurð í Ijótleikanum og van- 
skapnaðinum og kasta lýrð á fögur og sönn listaverk. Ef þessi 
listffæðingur hefúr aftur á móti sanna þekkingu á fegurð þá er 
það vegna þess að þessi eðlisþáttur hefur vaxið fram í vitund 
hans, í lífi hans og starfi. Og ef svo er getur hann ekki séð fegurð 
í vanskapnaðinum og vanskapnað í fegurðinni vegna þess að feg- 
urðarskynið er eðli hans. Þess vegna er hin sanna þekking hans 
dyggð og dyggðin þekking. 

Þetta voru aðeins dæmi úr hversdagslífi okkar tekin til skýr- 
ingar. — Og ef við nú sjáum fleiri slík dæmi í kringum okkur, 
menn sem taldir eru gáfaðir og margfróðir en breyta samt illa, þá 
er það vegna þess að þekking þeirra er ekki sönn þekking. Hún 
er aðeins safnhaugur minnisins sem á sínum tíma kann að eyðast 
og hverfa og skilur þá manninn eftir eins og hann raunverulega 
var: fáfróðan og án sjálfsþekkingar. 

Sókrates hélt því fram að hægt væri að kenna dyggð. En hún 
verður ekki kennd með því einu að auka safnhrúgu minnisins, 
heldur með því að hjálpa mönnum til að vekja sitt innra og sanna 
eðli: góðvildina, sannleikann og réttlætið. 

Þannig kenndi Sókrates. 

Ekki veit ég, herrar mínir, hver áhrif ákærendur mínir hafa haft 
á ykkur, en mig höfðu þeir næstum sannfert. Svo snjöll voru rök 
þeirra. Samt var naumast nokkurt orð satt í því sem þeir sögðu. 
Eitt var þó í margvíslegum ósannindum þeirra sem öðru fremur 
vakti undrun mína. Eg á við þau ummæli að þið yrðuð að gæta 
þess að láta ekki blekkjast af ræðu minni. Með þessu gáfu þeir í 
skyn að ég væri mikill ræðuskörungur. Mér þótti það einstök 
óskammfeilni að segja ykkur þetta, án þess svo mikið sem að 
roðna, þar sem þeir þó hljóta að vita að brátt munu þessi orð af- 
sannast er vankunnátta mín í mælskulist verður lýðum Ijós - 
nema þeir kalli það mælskulist að segja sannleikann. Ef þeir eiga 
við það þá er ég þeim sammála um að ég sé ræðumaður þótt ekki 
fylgi ég þeirra forskrif t. 

Ákærendur mínir hafe, að ég hygg, varla sagt satt orð en ég 
mun segja ykkur allan sannleikann. En vita skuluð þið, herrar 
mínir, að ræða mín verður ekki skrúðmæli prýdd spakmælum og 
fógrum orðum eins og ræður þessara manna. Nei, þið munuð fá 
að heyra einföld orð, þau er mér koma fyrst í hug, sögð í trú á 
réttan málstað. Og enginn ykkar má búast við neinu öðru. Enda 
mundi það lítt sæma manni á mínum aldri að ávarpa ykkur með 
orðflúri skólapilts. Eins ætla ég að biðja ykkur lengstra orða. Þeg- 
ar þið heyrið mig verja mál mitt með sama tali og ég hef verið 
vanur að nota bæði á torgum þessarar borgar (þar sem margir 
ykkar hafa hlýtt á mig) og annars staðar, þá látið það hvorki 
koma ykkur á óvart né vekja neina háreysti. Leyfið mér að minna 

á að þetta er í fyrsta sinn sem ég hef verið leiddur fyrir rétt, þótt 
ég sé orðinn sjötíu ára. Sá málflutningur sem hér tíðkast er mér 
því með öllu ókunnur. Ef ég væri útlendingur myndi mér eflaust 
fyrirgefast að ég mælti á þá mállýsku og með þeim hætti sem ég 
hefði alist upp við. Þess vegna bið ég ykkur nú - og sú bæn virðist 
mér sanngjörn, - að þið látið ykkur engu skipta hver ræðustíll 
minn er, - hann kann að vera betri og hann kann að vera verri - 
en hugsið um það eitt hvort það sem ég segi er rétt eða rangt. 
Þetta er æðsta skylda dómarans eins og það er skylda ræðumanns- 
ins að segja sannleikann. 

Fyrst er mér skylt, herrar mínir, að fjalla um hinar elstu sak- 
argiftir sem á mig hafa verið bornar og hina fyrstu ákærendur 
mína, en því næst hina seinni. Eg haga málflutningi mínum 
þannig vegna þess að fjöldi manns hefur áður í fjöldamörg ár 
ákært mig í ykkar áheyrn án nokkurs sannleiksneista. Ég óttaðist 
þessa menn meir en Anýtos og félaga hans þótt ekki séu þeir 
frýnilegir. En hinir eru ennþá verri. Ég á við þá sem mótuðu 
ykkur í æsku og fylltu hug ykkar fordómum gegn mér. Þeir 
sögðu: - „Til er vitur maður, Sókrates að nafni, sem boðar nýjar 
kenningar um himnana og hefur kannað alla hluti undir jörðu 
niðri og getur látið röng rök sigra hin réttu.“ Það eru þessir menn, 
herrar mínir, þeir sem breiða út þennan orðróm, sem eru hinir 
hættulegu ákærendur mínir því að þeir sem á þá hlýða álíta að 
hver sem kannar þessi fræði verði trúlaus. Auk þess eru þessir 
ákærendur fjölmargir og hafa nú sakfellt mig í fjöldamörg ár. 
Og það sem meira er þeir hafa talað til ykkar þegar þið voruð 
auðtryggastir og sumir ykkar voru börn en aðrir unglingar. Og 
þeir unnu beinlínis mál sitt í auðri sök þar sem mér var þar eng- 
inn til varnar. Og það sem gerir málið erfiðast er að mér er ekki 
einu sinni unnt að þekkja nöfn þessara manna, nema hvað svo 
vill til að einn þeirra er leikritaskáld. Allt þetta fólk sem hefur 

ákært mig vegna öfundar og róggirni, - og sumir aðeins til að 
segja öðrum það sem þeim hefur verið sagt, - allt þetta fólk er 
mér erfitt viðureignar. Ég hef engin tök á að leiða það hingað til 
að láta það standa fyrir máli sínu. Ég verð að sætta mig við að 
flytja vörn mína gegn ósýnilegum andstæðingi því að hér er eng- 
inn til að svara. 

Ég verð að biðja ykkur að trúa mér er ég segi að ákærendur 
mínir séu í tveimur hópum, annars vegar þeir sem nú ákæra mig 
og hins vegar þeir sem áður hafa ákært mig og ég hef nefnt. Og 
þið munuð vera mér samdóma um að ég verði fyrst að snúast 
gegn hinum síðarnefndu. Þið hafið fyrr heyrt þá rægja mig og 
miklu verr en þá sem nú ákæra mig. 

Nú er mér skylt að verja mál mitt, herrar mínir, og ég verð að 
reyna á þeim stutta tíma sem mér er ætlaður að eyða þeim rang- 
snúnu hugmyndum sem sáð hefur verið í huga ykkar á mörgum 
árum. Það er von mín að þetta takist, herrar mínir, og það er trú 
mín að það yrði ykkurt il góðs engu síður en mér. En ég þekki 
eðli þessa máls og þótt ég voni að vörn mín reynist góð þá er mér 
ljóst að hér er við ramman reip að draga. En þessu verða guðirn- 
ir að ráða. Mér ber að hlýða lögunum og verja mál mitt. 

Við skulum hverfa til upphafs þessa máls og rif ja upp þær árás- 
ir sem valdar eru að óvinsældum mínum og hvatt hafa Meletos 
til að bera fram þessa ákæru. Hvað var það sem rógtungurnar 
sögðu er þær réðust á mannorð mitt? Ég verð að lesa upp kæru- 
skjal þeirra eins og þær væru ákærendur hér í réttinum: - „Sókra- 
tes er sekur um glæpsamlega forvitni með því að brjóta heilann 
um hluti undir jörðinni og uppi í loftinu og hann lætur léleg rök 
sigra góð rök og kennir öðrum að fylgja fordæmi sínu.“ Eitthvað 
á þessa leið er ákæra þeirra. Þið hafið sjálfir séð í leikriti Ari- 
stófanesar að Sókrates er þar látinn sveiflast í lausu lofti og segist 
þar ganga á skýjunum og aðra álíka vitleysu sem mér hefur aldrei 

til hugar komið að halda fram. Ég segi þetta ekki til að lítilsvirða 
slíka kunnáttu, ef einhver skyldi eiga yfir henni að ráða, - ég 
kynni þá að fé fleiri ákærur frá Meletos, - en sannleikurinn er sá, 
herrar mínir, að ég læt mig þessi fræði engu skipta. Ég kalla ykk- 
ur flesta til vitnis um þetta, alla sem á mig hafið hlýtt (og það 
hafa flestir ykkar gert), ég bið þess að þið berið saman bækur 
j'kkar umþ að hvort nokkur hafi nokkurn tíma heyrt mig ræða 
lengur eða skemur um þessa hluti við nokkurn mann. Og þá 
munuð þið komast að raun um að annað sem almenningur hef ur 
um mig sagt er álíka markleysa. 

Sannleikurinn er sá að ekkert er hæft í þessum ákærum. Ef þið 
hafið heyrt einhvern segja að ég reyni að uppfræða menn og taki 
fé fyrir þá er einnig það ósatt. Ég \úldi að svo væri því að ég álít 
það lofsvert að til sé maður sem fær er um að kenna eins og þeir 
Gorgías frá Leontini, Prodikos fiá Keos og Hippías frá Elis. 
Hverjum þessara manna er það leikur einn að fara inn í hvaða 
borg sem er og telja unga menn á að yfirgefa samborgara sína, 
sem þeir geta umgengist ókeypis, og koma til sín og borga sér fé 
fyrir þessi forréttindi og láta þá þakka sér fyrir í tilbót. Enn einn 
þessara snillinga er maður frá Paros sem ég hef heyrt að hafi ver- 
ið hér á ferð. Ég mætti á leið minni manni sem hefur greitt sóf- 
istum meira fé en allir aðrir til samans. Ég á hér við Kallías Hip- 
ponikosson. Ég spurði hann því að ég veit að hann á tvo syni: 
„Kallías," sagði ég, „ef synir þínir hefðu verið folöld eða kálfar, þá 
hefðum við auðveldlega getað fundið þeim ráðunaut og borgað 
honum fyrir að fullkomna eðlisgáfur þeirra. Þessi maður yrði að 
bera gott skynbragð á tamningu og landbúnað. En hvaða fræð- 
ara hyggstu velja þeim fyrst þeir eru nú menn? Hver er sérfræð- 
ingur í að fullkomna hinar mannlegu og borgaralegu dyggðir? 
Ég býst við að þú hafir hugleitt þetta þar sem þú átt syni. Er 
slíkur maður til eða er hann hvergi að finna?“ „Hann er til,“ svar- 

aði hann. „Hver er hann, og hvaðan kemur hann?“ sagði ég, „og 
hvað tekur hann fyrir fræðsluna?“ 

„Euenos frá Paros, Sókrates," sagði hann, „og hann tekur 5 
mínur fyrir fræðsluna.“ Mér fannst að fagna bæri þessum manni 
sem byggi yfir slíkri kunnáttu og seldi hana við svo vægu verði. 
Ég mundi sannarlega hreykja mér hátt og þykjast mikill maður 
ef ég kynni þessa hluti. En sannleikurinn er sá, herrar mínir, að 
ég kann þá alls ekki. 

Hér kynni einhver að vilja taka fram í fyrir mér og spyrja: „En 
hvað er það þá sem þú gerir, Sókrates? Hvernig má það vera að 
menn hafi misskilið þig á þennan hátt? Trúlega hefði allt þetta 
umtal og skvaldur aldrei komið upp ef þú hefðir aðeins fengist 
við venjuleg störf og verið eins og fólk er flest. Segðu okkur 
ástæðuna, ef þú vilt ekki að við segjum okkur hana sjálfir.“ Þetta 
virðist mér sanng jörn tilmæli og ég mun reyna að skýra ykkur frá 
því sem valdið hefur þessari fölsku frægð minni. Gefið mér því 
gott hljóð. Vera má að sumir ykkar haldi að ég sé að gera að 
gamni mínu. En þið megið treysta því að ég mun segja ykkur 
allan sannleikann. 

Þessa frægð mína hef ég, herrar mínir, hlotið fyrir eins konar 
visku. Hvaða visku? Mannlega visku geri ég ráð fyrir. Svo virðist 
sem ég sé í raun og veru vitur í þessum takmarkaða skilningi 
orðsins. Menn ætla að snillingarnir sem ég minntist á áðan eigi 
þá visku sem æðri er mannviti. Ég veit ekki hvað annað á að kalla 
hana. Ég hef að minnsta kosti enga þekkingu á slíkum vísdómi 
og hver sem það segir fer með staðlausa stafi. Kallið ekki fram í 
fyrir mér þótt að ykkur virðist fullyrðing mín fjarstæðukennd, 
því að það sem ég ætla að segja ykkur er ekki mín eigin skoðun. 
Égskírskota til óyggjandi heimildar. Ég leiði fram Guðinn í Delfí 
og kveð hann til vitnis um visku mina, hvers virði hún sé. 

Þið þekkið allir Chairefón. Hann var vinur minn frá barn- 

æsku og góður flokksmaður ykkar sem fylgdi ykkur nú síðast í 
útlegðina og sneri aftur heim með ylckur. Og þið vitið hvernig 
maður Chairefón var, brennandi í andanum að hverju sem hann 
gekk. Hann hélt eitt sinn til Delfí og Iagði þessa spurningu fyrir 
Guðinn — eins og ég sagði áðan, herrar mínir, kallið ekki fram í 
— hann spurði hvort nokkur maður væri vitrari en ég. Völvan 
svaraði því að enginn væri mér vitrari. Þar sem Chairefón er lát- 
inn mun bróðir hans, sem hér er staddur, staðfesta þetta. 

En hvers vegna er ég að segja ykkur frá þessu? Það er af því að 
ég vil að ykkur verði Ijóst hvernig árásirnar á mannorð mitt fyrst 
hófust. Þegar ég heyrði svar véfréttarinnar sagði ég við sjálfan 
mig: Við hvað getur Guðinn átt? Hvers vegna talar hann í ráð- 
gátum? Mér er fullljóst að visku á ég enga, hvorki mikla né litla. 
Hvers vegna segir hann þá að ég sé vitrastur allra manna í veröld- 
inni? Hann mælir ekki markleysu, því að það hæfir honum 
ekki. 

Er ég hafði hugleitt þetta um skeið ákvað ég, þótt mér væri 
það ógeðfellt, að kanna sannleiksgildi þessara orða á eftirfarandi 
hátt: Ég hélt á fund manns nokkurs er hafði orð á sér fyrir að 
vera mjög vitur, vegna þess að ég hugsaði að hér eða hvergi mundi 
ég fá hrakið svar véfréttarinnar og gæti sagt við hinn háa anda: 
„Þú sagðir að ég væri vitrastur allra manna en hér er maður sem 
er mér vitrari.“ 

Ég fór nú að kanna vísdóm mannsins, - ég þarf ekki að nafn- 
greina liann, en það var einn af stjórnmálamönnunum okkar 
sem ég tók til athugunar þegar ég varð fyrir þessari reynslu, - og 
í viðræðunum við hann komst ég að þeirri niðurstöðu að þótt 
hann virtist vitur maður að margra dómi og einkum sjálfs sín þá 
var hann það þó ekki í raun og veru. En þegar ég fór að reyna að 
sýna honum fram á að hann aðeins héldi sig vitran en væri það 
ekki í raun og veru, þá mætti sú viðleitni mín andúð bæði hjá 

honum og mörgum öðrum sem þar voru staddir. Þegar ég hélt 
burt hugsaði ég með sjálfum mér: „Sannariega er ég þó vitrari en 
þessi maður. Hvorugur okkar virðist hafa neinni þekkingu af að 
státa, en hann heldur sig vita eitthvað, þótt hann viti ekkert, en 
mér er ljós fáfræði mín. Ég virðist því vera ofurlítið vitrari að því 
leyti, að ég held mig ekki vita það sem ég veit ekki.“ 

Eftir þetta fór ég til að ræða við annan mann sem sagður var 
jafnvel enn vitrari en hinn fyrri. Og aftur komst ég að hinni 
sömu niðurstöðu. Og einnig þar lögðu menn fæð á mig, bæði 
hann sjálf ur og margir aðrir. 

Upp frá þessu gekk ég frá einum til annars og ræddi við þá. Ég 
sá mér til hugarangurs og ótta að menn tóku að líta mig illu 
auga, en mér fánnst ég knúinn til að láta hina helgu skyldu mína 
ganga fyrir öllu öðru. Þar sem ég var að reyna að leysa gátu goð- 
svarsins hlaut ég að eiga viðræður við hvern þann mann sem tal- 
inn var vitur. Og það get ég svarið við Hundinn, herrar mínir 
(því að ykkur verð ég að segja allan sannleikann), að ég sann- 
færðist um, er ég rannsakaði þetta að boði Guðsins, að þeir sem 
voru í mestu áliti, höfðu næstum ekkert til brunns að bera, en 
aðrir, sem sagðir voru þeim síðri, voru miklu betur að sér í hag- 
nýtum fræðum. 

Ég vil að þið lítið á þessi ævintýri mín sem eins konar píla- 
grímsför sem farin var til að ganga endanlega úr skugga um 
sannleiksgildi goðsvarsins. Er ég hafði rætt við stjórnmálamenn- 
ina, hélt ég á fund skáldanna, leikritaskálda, ljóðskálda, og allra 
hinna í þeirri tru að þar myndi sannast að ég væri þeim óvitrari. 
Ég kynnti mér það sem ég hugði bestu verk þeirra og spurði þá 
síðan nákvæmlega hvernig bæri að skilja rit þeirra, meðfram í 
þeirri von að ég fræddist eitthvað af þeim. Ég fyrirverð mig, herr- 
ar mínir, að segja ykkur sannleikann, en hann verð ég þó að 
segja. Það mátti svo heita að allir sem við voru staddir, gætu skýrt 

þessi kvæði betnr en höfundar þeirra. Svo að ég komst einnig 
brátt að niðurstöðu um skáldin: Kvæði þeirra eru ekki ort af 
visku, heldur af eins konar tilfinningu eða innblæstri. Þeir eru 
eins og sjáendur og spámenn sem flytja allan sinn háleita boð- 
skap án þess að skilja merkingu hans sjálfir. Mér virtist það ljóst 
að þannig væri þessu farið um skáldin að þau hefðu fullkominn 
skilning á öllum hlucum sem þau vissu ekkert um. Ég hvarf því 
einnig frá þeim með þá skoðun að ég hefði hið sama fram yfir 
þau sem ég hafði fram yfir stjórnmálamennina. 

Að síðustu hélt ég á fund iðnaðarmanna. Ég vissi vel að ég 
hafði sjálfur næstum enga tæknilega kunnáttu og ég var viss um 
að þeir kynnu skil á mörgum merkilegum hlutum. Sú varð einn- 
ig raunin á. Þeir kunnu það sem ég kunni ekki og voru því að því 
leyti vitrari en ég. En, herrar mínir, þessir sérfræðingar virtust 
hafa sama annmarka og skáldin. Vegna þess að þeir kunnu vel 
sína iðngrein þóttust þeir hafa fullkominn skilning á öllum öðr- 
um hlutum, þeim sem mikilvægastir eru. Þessi villa fannst mér 
þyngri á metunum en hin verklega kunnátta þeirra. Þess vegna 
spurði ég sjálfan mig fyrir hönd véfréttarinnar hvort ég viidi 
heldur vera eins og ég var — og eiga hvorki hlutdeild í vísdómi 
þeirra né fávisku — eða hafa hvort tveggja eins og þeir. Og ég 
svaraði sjálfur véfréttinni að best væri að vera eins og ég var. 

Afleiðingar þessara rannsókna minna urðu þær, herrar mínir, 
að ég hef bakað mér hatur margra manna, sem verið hefur ótrú- 
lega biturt og langætt. Það hefur leitt af sér margvíslegan rógburð 
þar á meðan þann að ég gerði mér viskuna að at\dnnu. Er það 
vegna þess að í hvert sinn sem ég get sannað að sá sem þykist vera 
vitur á.einhverju sviði sé það ekki, halda þeir sem á hlýða að ég 
viti þetta allt sjálfur. En sannleikurinn, herrar mínir, er án efa sá 
að sannvitur er enginn nema Guð einn og með þessu goðsvari á 
hann við það að mannlegur vísdómur sé lítils eða einskis virði. 

Mér virðist að hann eigi ekki beint við Sókrates, heldur hafi hann 
aðeins notað nafn mitt til dæmis eins og hann vildi segja: „Hinn 
■\dtrasti meðal manna er sá, sem eins og Sókrates veit að viska 
hans er í raun og veru engin" 

Þetta er ástæðan til að ég geng um enn þann dag í dag, kanna 
og rannsaka að boði Guðsins hvort einhver sé vitur, hvort sem 
hann er samborgari minn eða aðkomumaður. Og þegar mér 
virðist einhver ekki vitur, reyni ég að styðja mál Guðsins með því 
að sanna að hann sé það ekki. Vegna þessarar iðju hefur mér 
hvorki gefist tóm til að sinna málum borgríkisins né hugsa um 
heimilisþarfir. Þjónustan við Guðinn hefur gert mig að öreiga. 

Það er einnig önnur ástæða fyrir óvinsældum mínum. Fjöldi 
ungra manna sem eiga ríka feður og hafá lítið við að vera hafa 
hópast til mín og skemmt sér við að heyra aðra menn reynda. 
Þeir fylgja oft fordæmi mínu og taka að þráspyrja menn og sjá 
þannig, að ég hygg, að fjöldi manna sem þykist vita eitthvað veit 
í raun og veru lítið eða ekki neitt. Af þessu leiðir að fórnardýr 
þeirra reiðast, ekki þeim heldur mér. Og þeir kvarta um að hrak- 
menni nokkurt, Sókrates að nafni, fylli höfuð ungra manna með 
öfugsnúnum hugmyndum. En spyrji þá einhver hvað hann geri 
og hvað hann kenni sem hefur þessi áhrif, verður þeim ógreitt 
um svör. En til að breiða yfir þennan vanda sinn grípa þeir til 
hinnar sígildu ákæru, sem alltaf er notuð þegar sakfella á heim- 
speking: að hann fræði nemendursína um þaðsem er á himnum 
eða undir jörðinni, að hann trúi ekki á guðina og láti rangt sýn- 
ast rétt. Ég býst við að þeir yrðu tregir til að viðurkenna sann- 
leikann, en hann er sá að þeir eru sekir fundnir um að látast vita 
eitthvað þó að þeir viti alls ekki neitt. 

Að minni hyggju óttast þeir um sitt eigið álit, og þar sem þeir 
eru margir og kappgjarnir hafa þeir bæði fyrr og síðar fyllt eyru 
ykkar lævísum rógi sínum. Þetta er ástæðan til að Meletos, Aný- 

tos og Lykon hafa nú ráðist á mig. Meletos tekur upp hanskann 
fyrir skáldin, Anýtos fyrir iðnaðarmennina og stjórnmálamenn- 
ina og Lykon fyrir ræðumennina. Mér þætti því fúrðu gegna ef 
mér tækist, eins og ég sagði í upphafi máls míns, að uppræta úr 
hugum ykkar á þessum stutta tíma svo rótgróinn misskil ning. 

Þetta, herrar mínir, er sannleikurinn. Ég ef ekki dregið dul á 
neitt í ræðu minni, hvorki stórt né smátt. Ég þykist þess fullviss, 
að þetta hreinskilna tal mitt sé orsök óvinsælda minna. Og vissu- 
lega sannar einnig það að ég fer með rétt mál og að ég heflýst rétt 
eðli og orsökum þeirrar ákæru sem hér er fram borin gegn mér. 
Hvort heldur sem þið rannsakið þær nú eða síðar mun ykkur 
skiljast að þetta eru staðreyndir málsins. 

Ég læt þetta svar nægja við þeim sakargiftum sem hinir fyrstu 
ákærendur hafa á mig borið. Ég mun nú snúa mér að Meletos, 
valmenninu og föðurlandsvininum, eins og hann kallar sjálfan 
sig, og síðan að hinum. 

Við skulum fyrst endurskoða vitnisburð þeirra eins og um nýja 
málssókn væri að ræða. Hann er eitthvað á þessa leið: - „Sókrates 
er sekur um að spilla hugarfari æskunnar og að trúa á ný mátt- 
arvöld í stað þeirra guða sem viðurkenndir eru af ríkinu.“ — Þann- 
ig er ákæran. Athugum nú hvern einstakan þátt hennar. Hún 
segir að ég sé sekur um að spilla æskulýðum. En ég fullyrði, herr- 
ar mínir, að Meletos er sekur um að fjalla af léttúð um alvarlegt 
mál með því að kalla menn fyrir rétt að ófyrirsynju og þykjast 
vera umhugað um málefni sem hann hefur aldrei látið sig neinu 
varða. Ég mun reyna að sanna þetta á ótvíræðan hátt. 

Komdu hingað, Meletos, og svaraðu mér. Þti lítur á það sem 
höfuðnauðsjm, er það ekki, að ungmenni okkar njóti hinnar 
bestu leiðsagnar? 

-,Já“. 

Vel mælt. Segðu nú þessum mönnum hver sá maður er sem 

hefur bætandi áhrif á ungdóminn. Það veistu auðvitað, fyrst þér 
er svona annt um hann. I mér segist þú hafa fundið hin siðspill- 
andi áhrif og þú hefur ákært mig fyrir augliti þessara manna. 
Talaðu nú til þeirra og bentu þeim á þann mann sem hefur sið- 
bætandi áhrif á æskulýðinn. - Þarna sérðu, Meletos, þérve fst 
tunga um tönn og getur ekki svarað. Virðist þér þetta vera þér 
samboðið og er það ekki í s jálfu sér næg sönnun þess sem ég sagði 
að þú létir þig málefnið engu skipta? Segðu mér nú, vinur minn, 
hver siðbætir æskulýðinn? 

-„Það gera lögin.“ 

Ég átti ekki við það, minn kæri herra. Ég var að biðja þig að 
nefna mér þann mann sem er þessi lög holdi klædd. 

-„Það eru þessir menn, Sókrates, dómararnir.“ 

Þú átt við, Meletos, að þeir séu færir um að uppfræða æskulýð- 
inn og gera hann betri. 

-,,Já, vissulega.“ 

Á þetta við um alla dómarana eða aðeins um suma þeirra? 
-,,Alla.“ 

Þetta eru mikil og góð tíðindi og mörg gerast þau nú valmenn- 
in. Og bæta nú áheyrendurnir hérna einnig æskuna eða hvað? 

-,,Já, einnig þeir.“ 

Og hvað um þá sem eru í 500 manna ráðinu? 

-,Já, þeir lí ka.“ 

En borgararnir á þjóðfundinum, - ætli þeir spilli æskulýðnum, 
eða siðbæta þeir hann allir saman? 

-,,Ja, þeir somuleiðis. 

Þá virðist svo sem allir Aþeningar haf) göfgandi áhrif á æsk- 
una nema ég einn: égsé sá eini sem spilli henni. Er það skoðun 
þín? 

-„Já, bjargföst sannfæring." 

Þetta er óneitanlegur harla skuggalegur eiginleiki sem þú hef- 

ur fundið í fari mínu. En má ég spyrja þig annarrar spurningar. 
Ef við nú heimfærum þetta upp á hesta, álítur þú þá að gervallt 
mannkynið haf 1 bætandi áhrif á þá, en til sé aðeins einn maður 
sem spillir þeim? Eða er hér sannleikanum alveg snúið við? Er 
það ekki aðeins einn maður eða örfáir menn, tamningamenn- 
irnir, sem færir eru um að gera þá betri, en allur fjöldi þeirra 
manna, sem hesta þurfa að nota, skemmi þá? Er þessn ekki þann- 
ig fárið, Meletos, bæði um hesta og allar aðrar skepnur? Þetta er 
augljóst mál, hvort sem þið Anýtos neitið því eða játið. Æskulýð- 
urinn væri ekki á flæðiskeri staddur ef aðeins einn maður spillti 
honum, en allir aðrir hefðu á hann siðbætandi áhrif. Um þetta 
þarf ég ekki að fara fleiri orðum. Þú hefur sannað það nógsam- 
lega, Meletos, að þú hefur aldrei látið þig æskulýðinn neinu 
skipta, að þú hefur aldrei hirt neitt um það mál sem þú nú stefn- 
ir mér fyrir. 

Og segðu mér ennfremur, Meletos, hvort betra er að vera með- 
al góðra manna eða vondra? Svaraðu mér þessu, heillakarlinn, 
það ætti ekki að vera erfitt. Er ekki raunin sú, að vondir menn 
hafa ill áhrif á þá sem þeir umgangast og að góð áhrif fylgja þá 
góðum mönnum? 

-„Það er rétt.“ 

Er til sá maður sem vill fremur hljóta illt en gott frá félögum 
sínum? Svaraðu mér, vinur minn, lögin gera þér skylt að svara. 
Vill nokkur maður fremur láta gera sér illt en gott? 

-„Auðvitað ekki.“ 

Þegar þú stefndir mér hingað fyrir að spilla ungmennum og 
gera þá að verri mönnum, áttir þú þá við að ég gerði það viljandi 
eða óviljandi? 

-„Viljandi, auðvitað.“ 

Hvers vegna ert þú, Meletos, svona ungur orðinn miklu vitrari 
en ég eftir öll mín ár? Þú hefur skilið að vondir menn eru öllum 

til ills, en góðir menn gera þeim gott sem umgangast þá, en ég er 
sá giópur að skilja ekki einu sinni að með því að gera félaga minn 
að verri manni á ég það á hættu að hljóta af honum illt eitt? Og 
svo segir þú, að ég vinni þetta óþurftarverk viljandi. Nei, ég trúi 
þessu ekki, Meletos, og ég held ekki að neinn annar trúi því. 
Annaðhvort hef ég ekki spillt æskulýðnum eða þá gert það óvilj- 
andi. Akæra þín er ósönn hvort heldur sem er. En hafi ég óvilj- 
andi verið valdur að spillingu, þá er hinn rétti málarekstur gagn- 
vart slíkum óviljandi j'firsjónum ekki að stefna sakborningnum 
fyrir þennan dómstól, heldur ræða við hann í einrúmi til að upp- 
fræða hann og áminna. Augljóst er að ég mnni hætta því sem ég 
geri óviljandi þegar ég kemst í réttan skilning um það. En þú 
hefur jafnan forðast að hitta mig að máli og látið hjá líða að upp- 
fræða mig um þessa hluti og nú stefnirðu mér fyrir þennan dóm- 
stól sem er staður ætlaður þeim sem þarf að refsa, en ekki hinum 
sem þarf að uppfræða. 

Nú er það öllum ljóst, herrar mínir, að Meletos hefur, eins og 
ég sagði, aldrei sýnt neinn áhuga á þessu máli. Samt bið ég þig að 
segja okkur, Meletos, á hvern hátt þú álítur að ég spilli hugarfari 
ungra manna. Ljóst er af ákæru þinni, að þú telur mig sekan um 
að kenna þeim að trúa á ný máttarvöld í stað hinna viðurkenndu 
guða ríkisins. Er það ekki sú kenning mín sem þú segir að hafi 
siðspiilandi áhrif á æskulýðinn? 

-„Jú, það segi ég einmitt." 

Þá skora ég á þig, Meletos, i nafni þessara sömu guða, sem hér 
er um að ræða, að þú útskýrir orð þín betur, bæði fyrir mér og 
dómurunum, því að mér er merking þeirra ráðgáta. Á að skilja 
þau svo að ég kenni mönnum að trúa á einhverja Guði (en í því 
felst að ég trúi sjáifur á Guði og sé ekki alger guðleysingi, og geti 
því ekki verið sekur að því leyti), aðra en þá sem viðurkenndir 
eru af ríkinu, svo að ákæra þín byggist á því að þeir eru annars 

konar guðir? Eða ásakar þú mig um að trúa alls ekki á neina 
Guði og kenna öðrum að gera hið sama? 

-„Já, ég segi að þú sért trúlaus á alla Guði.“ 

Þú gerir mig forviða, Meletos. Hvað gengur þér til að halda 
slíku fram? Heldur þú þá, að ég trúi ekki eins og allir að sólin og 
tunglið séu guðir? 

-„Það gerir hann alls ekki, dómarar, þar sem hann segir að 
sólin sé steinn og tunglið sé jörð.“ 

Heldur þú vinur minn, Meletos, að þú sért að kæra Anaxagó- 
ras? Og lítið álit hefur þú þá á þessum herrum, ef þú hyggur þá 
svo fávísa að þeir viti ekki að bækur Anaxagórasar frá Klazo- 
menai eru fullar afþessum kenningum. Ogsvo ættu ungmennin 
að fræðast um þessar hugmyndir af mér, þegar þeir geta öðru 
hvoru keypt þær á torginu fyrir eina drökmu í hæsta lagi og gert 
á eftir g)'s að Sókratesi ef hann eignaði sér þessar einkennilegu 
hugmyndir. Segðu mér, Meletos, hreinskilnislega, hvort þetta sé 
álit þitt á mér? Trúi ég ekki á neina Guði? 

-„Nei, enga. Þú ert algerlega trúlaus.“ 

Orð þín eru engan veginn sennileg, Meletos, og ég held að þú 
trúir þeim ekki sjálfur. Ég fæ ekki betur séð, herrar mínir, en að 
þessi maður sé ófyrirleitinn ofbeldisseggur og hafi lagt fram 
ákæru sína á hendur mér af ungæðingslegri mikilmennsku og 
sjálfbirgingshætti. Hann virðist vera að finna upp eins konar 
gáfnapróf til að leggja fyrir mig og hugsa með sjálfum sér: „Skyldi 
hinn alvísi Sókrates sjá að ég ber fram þessar mótsagnir sjálfum 
mér til skemmtunar, eða mun mér takast að blekkja hann og alla 
áheyrendurna?“ Vissulega virðist mér hann tvísaga í þessari 
ákæru sem eins vel mætti orða þannig: „Sókrates er sekur um að 
trúa ekki á guðina, en trúir á guðina." Og þetta er ekkert annað 
en léttúðarhjal. 

Nú bið ég ykkur, herrar mínir, að íhuga með mér þau rök sem 

leiða til þessarar niðurstöðu. Og þú, Meletos, munt verða við 
bón okkar og svara spurningum mínum. Viljið þið minnast þess, 
sem ég bað ykkur um í upphafi að kalla ekki fram í þótt ég hagi 
orðum mínum eins og ég er vanur? 

Meletos, er nokkurs staðar í veröldinni til sá maður sem trúir 
að til séu mannvirki, en ekki menn? Látið hann svara, herrar 
mínir, og hætta þessum sífelldu undanbrögðum. Er til nokkur 
maður sem trúir að til sé hestamennska, en ekki hestar? Eða að 
til sé hljómlist, en ckki hljómlistarmenn? Nei, vinur minn, hann 
er hvergi til. Ef þú vilt ekki svara sjálfur, þá skal ég segja þér það 
og öðrum sem hér eru. En næstu spurningu verður þú að svara: 
Er til nokkur maður sem trúir á æðri mátt, en ekki æðri mátt- 
arvöld? 


-,,Nei.“ 

D rengilega gert að svara þessu með aðstoð réttarins. En þú 
hefur svarið í ákærunni að ég trúi á og kenni öðrum að trúa á 
andleg öfl. — Það skiptir ekki máli hvort þau eru gömul eða ný, 
aðalatriðið er að ég trúi á þau samkvæmt þinni eigin staðhæf- 
ingu. En ef ég nú trúi á andleg öfl, hlýt ég þá ekki einnig að trúa 
á andlega verur? Er þetta ekki rétt? Ég býst við að þögn þín sé 
sama og samþykki. Er það ekki trú okkar að andlegar verur séu 
annaðhvort guðir eða launbörn Guðanna? Játarðu þessu? 

-,,Já, auðvitað." 

En ef ég trúi á andlegar vemr, eins og þú staðhæfir, og ef þess- 
ar andlegu verur eru guðir í einhverjum skilningi, þá komumst 
við að þeirri niðurstöðu sem ég minntist á áðan þegar ég sagði að 
þú værir að reyna vitsmuni mína þér til gamans með því að fiill- 
yrða fyrst að ég trúi ekki á Guði og segja síðan að ég trúi á þá, þar 
scm ég trúi á andlegar verur. Ef þessar andlegu verur eru á hinn 
bóginn launbörn Guðanna, sem þeir hafa annaðhvort átt með 
þokkadísunum eða öðrum mæðrum eins og sagan hermir, mundi 

þá nokkur maður trúa því að börn Guðanna væru til, en ekki 
guðirnir sjálfir? Það væri alveg eins broslegt og að halda að múl- 
asnar væru til en hvorki hestar né asnar. Nei, Meletos, það fer 
ekki hjá því að þú hefur borið þessar ásakanir fram til að reyna 
mig, eða þá að þú hefur gefist upp við að finna sanna sök sem þú 
gætir ákært mig fyrir. Það er gjörsamlega óhugsandi að þú getir 
sannfært nokkurn mann með einhverja vitglóru um að trú á yfir- 
náttúrleg og guðleg áhrifáöfl feli ekki í sér trúna á yfirnáttúrleg- 
ar og guðlegar verur og gagnkvæmt. 

Ég held ekki, herrar mínir, að ég þurfi að hafa varnarræðu 
mína lengri til að hreinsa mig af áburði Meletosar. Það sem ég 
hef þegar sagt ætti að nægja. En ykkur er vel ljóst að það er satt 
sem ég sagði fyrr í ræðu minni, að ég hef kallað yfir mig mikinn 
og bitran fjandskap og hann mun verða minn dauðadómur ef 
svo á að fára, hvorki Meletos né Anýtos, heldur rógur og öfund 
mikils hluta þjóðarinnar. Þetta hefur áður drepið marga saklausa 
menn og á eftir að fella enn fleiri. Það eru engin líkindi til að ég 
verði sá síðasti. Nú kynni einhver að segja: „Finnur þú ekki til 
neinnar iðrunar, Sókrates, yfir að hafa stundað iðju, sem stofnar 
þér í þá liættu að vera gerður að dauðamanni?“ Og ég svara hon- 
um þannig: Þér skjátlast, vinur minn, ef þú heldur að nokkur 
manndómsmaður geti óttast dauða sinn. I starfi sínu má hann 
aðeins hugsa um það eitt, hvort það sem hann gerir sé rétt eða 
rangt, hvort hann breyti sem góður drengur eða lítilmenni. Ve- 
sælir hefðu þeir verið í þínum augum, kapparnir sem féllu við 
Trójuborg, og þó einkum sonur Þetisar. Þú minnist þess ef til vill 
að hann virti heiður sinn meira en hættuna, þegar gyðjan móðir 
hans varaði hann við henni með þessum orðum, ef ég man rétt: 
„Sonur minn, ef þú hefnir dauða vinar þíns Patróklosar og drep- 
ur Hektor, muntu sjálfur láta lífið. Næst eftir Hektor mun þér 
bani búinn.“ 

Þótt hann fengi þessa aðvörun, hirti hann hvorki um hættu né 
dauða, en óttaðist það eitt að lifa við skömm og hefna eldci vina 
sinna. „Lát mig deyja strax,“ sagði hann, „þegar ég hef hefnt mín 
á íjandmanninum, fremur en híma hér við hin trjónuðu skip, 
öllum til athlægis og jörðinni til byrði.“ Heldur þú að hann hafi 
hirt um hættu og dauða? 

Sannleikurinn er sá, herrar mínir, að þar sem maður hefur 
einu sinni tekið sér stöðu, annaðhvort vegna þess, að hann telur 
það sjálfur vera rétt eða til að hlýða skipun, þar á hann að minni 
hyggju að standa, bjóða hættunni byrginn og setja hvorki dauð- 
ann né neitt annað ofar heiðri sínum. 

Hafi ég, herrar mínir, staðið á mínum stað eins og hver annar 
við Poteidaju, Amfípolis og Delíon og boðið hættunni byrginn í 
þeirri stöðu er fyrirliðar þeir, sem þið völduð til að stjórna, settu 
mig í þá væri ég sjálfum mér harla ósamkvæmur ef ég nú af ótta 
við dauðann eða einhverja aðra hættu flýði úr þeirri stöðu sem 
Guðinn hefur að minni hyggju sett mig í, að lifa fyrir heim- 
spekina og læra að þekkja sjálfan mig og aðra. Það mundi sann- 
arlega vera smánarlegt og þá væri ekki nema réttmætt að draga 
mig fyrir dóm og ákæra um að hafa ekki trúað á guðina, að hafá 
ekki hlýtt véfréttinni, að vera hræddur við dauðann og þykjast 
vera vitur þótt ég sé það ekki. Því það að hræðast dauðann, herr- 
ar mínir, er einnig að þykjast vita það sem maður veit ekki. Eng- 
inn veit hvort dauðinn er ekki í raun og veru hin mesta hamingja 
sem manninuni getur hlotnast. En menn óttast dauðann eins og 
þeir væru vissir um að hann sé hið versta af öllu illu. Og er þetta 
ekki einmitt sú vítaverða fáfræði að þykjast vita það sem maður 
veit ekki? Og aðeins í þessum skilningi álít ég að ég standi fram- 
ar öðrum mönnum. Ef ég á einhvern hátt get talist einhverjum 
vitrari þá er það að þessu leyti, ég hef enga þekkingu á því hvað 
við tekur eftir dauðann og mér er einnig ljóst að ég á hana ekki. 

Hitt veit ég að það er illt og ódrengilegt að gera það sem rangt er 
og hlýða ekki yfirboðara sínum, hvort heldur sem hann er Guð 
eða maður. Þess vegna mun ég aldrei hræðast eða forðast meir þá 
hluti sem ég veit ekki nema kunni að reynast góðir, heldur en þá 
sem ég veit að eru illir. 

Ef þið nú skylduð hlýða mér að taka ekkert mark á Anýtosi, 
sem hefur sagt, að annaðhvort hefði alls ekki átt að stefna mér, 
eða fyrst ég er kominn hingað, þá eigi að dæma mig til dauða, því 
að ef ég slyppi núna myndu allir synir ykkar verða gerspilltir við 
að leggja stund á það sem Sókrates kennir. Ef þið nú vegna þessa 
álits segðuð við mig: „Sókrates, í þetta sinn munum við ekki 
hlusta á Anýtos og sýkna þig, en aðeins með því skilyrði að þú 
eyðir ekki ævi þinni framar í þessa rannsókn og hættir við heim- 
spekina. Ef við stöndum þig að því að halda henni áfram munum 
við taka þig af lífi.“ Ef þið nú, eins og ég sagði, skylduð bjóða mér 
að sleppa mér með þessum skilyrðum, þá mundi ég svara: „Herr- 
ar mínir, ég virði ykkur og elska, en fiamar ber mér að hlýða 
Guði en ykkur. Og meðan ég dreg andann og mér endist fjör 
mun ég aldrei hætta að iðka heimspeki, gagnrýna ykkur og benda 
hverjum sem ég mæti á sannleikann." Ég mun halda áfram að 
segja eins og ég er vanur: „Vinur minn, þú ert Aþeningur og átt 
heima í borg sem er stærst og frægust á jarðríki fyrir visku sína og 
mátt. Skammast þú þín ekki fyrir að sækjast eftir völdum og met- 
orðum og reyna að komast yfir allt það fé, sem þú getur, en einsk- 
ismeta sannleika, þekkingu og fullkomnun sálar þinnar?“ Og ef 
einhver ykkar neitar þessu og segist leggja stund á þetta læt ég 
hann ekki strax frá mér fara eða yfirgef hann. Nei, ég mun spyrja 
hann, rannsaka og reyna. Og komi það á daginn að hann þykist 
vera fúllkomnari en hann er mun ég segja honum til syndanna 
fyrir að vanrækja það sem verðmætast er, en sóa kröftum á smá- 
muni. Þetta mun ég gera hverjum sem ég mæti, ungum jafnt sem 


395 



Saga heimspekinnar 


öldnum, aðkomumönnum og borgurum, en einkum þó ykkur 
samborgurum mínum, þar sem þið eruð nakomnari. Því að þið 
skuluð vita að þetta geri ég að boði Guðsins og það er trú mín að 
ekki hafi ykkur hlotnast önnur meiri gæfa í þessari borg en starf 
mitt í hans þjónnstu. 

Ég ver öllum mínum stundum til að ganga um meðal ykkar og 
freista þess að fó ykkur, unga og gamla, tii að hugsa ekki mest um 
hold ykkar og eigur, heldur um það sem dýrmætast er, anda ykk- 
ar. Ég hef sagt við ykkur: „Auðurinn skapar ekki hið góða, heldur 
skapar hið góða allan auð og alla hamingju bæði einstaklingum 
og borgríkinu." Ef ég nú siðspilli ungum mönnum með þessum 
boðskap, þá verður hann að teljast hættulegur. En segi einhver að 
boðskapur minn sé annar en þetta, þá fer hann með staðlausa 
stafi. Þess vegna segi ég nú við ykkur, herrar mínir: „Ykkur er í 
sjálfsvald sett hvort þið hlustið á Anýtos eða ekki og hvort þið 
sýknið mig eða ekki. En nú vitið þið að ég mun ekki breyta stefnu 
minni, jafnvel þó að ég ætti að deyja hundrað sinnum. 

Þögn, gefið hljóð, herrar mínir. Minnist bónar minnar um að 
fa að tala óhindraður. Auk þess hygg ég að þið gætuð haft af því 
gagn að hlusta. Ég hef sitthvað fleira að segja ykkur sem kann að 
vekja hávær mótmæli, en ég bið ykkur um að sýna sjálfstjórn. Ef 
ég er það sem ég segist vera, þá fúllyrði ég að þið munuð vinna 
ykkur meira tjón en mér með því að taka mig af lífi. Hvorki 
Meletos né Anýtos geta unnið mér nokkurt mein. Til þess hafa 
þeir engan mátt, því að ég trúi því ekki að lögmál Guðsins leyfi 
það að betri maður bíði tjón af hinum verri. Vafalaust getur ákær- 
andi minn tekið mig af lífi eða dæmt mig í útlegð eða svipt mig 
mannréttindum. Og hann kann að ætla og margir aðrir með 
honum að þetta sé hin mesta ógæfa, en þar er ég á öðru máli. Ég 
hygg að það sé miklu verra að gera það sem hann gerir nú, að 
reyna að láta taka saklausan mann af lífi. 

Ég mun því ekki, herrar mínir, verja mál mitt til að bjarga 
mér, eins og þið kynnuð að ætla, heldur til að bjarga ykkur frá að 
syndga gegn Guðinum með því að dæma mig, sem er gjöf hans 
til ykkar. Ef þið látið taka mig af lífi, verður annar maður ekki 
auðfundinn til að taka sæti mitt. Það kann að þykja broslegt, en 
það er rétt í bókstaflegum skilningi, að Guðinn hefur sérstaklega 
sent mig til þessarar borgar eins og hún væri stór og kyngóður 
hestur, sem orðinn er latur vegna stærðar sinnar og þyrfti á örv- 
un broddflugunnar að halda. Mér virðist að Guðinn hafi sett 
mig í þessa borg til að gegna hlutverki slíkrar flugu. Og myrkr- 
anna á milli er ég á látlausu flögri um alla borgina til að vekja 
ykkur, vanda um við ykkur og ávíta ykkur, hvern einasta ykkar. 
Ykkur verður ekki auðvelt, herrar mínir, að finna mann í minn 
stað og því skuluð þið fara að mínum ráðum og Iáta mig halda 
lífi. Mig grunar samt að ekki líði á löngu þar til þið vaknið af 
svefnmókinu og farið í reiði ykkar að ráðum Anýtosar og drepið 
mig í einu höggi. Og síðan munuð þið halda áfram að sofa alla 
ykkar ævidaga, nema Guðinn scndi ykkur af miskunnsemi sinni 
annan mann til að halda áfram verki mínu. 

Ef þið efist um að ég geti verið sendur sem gjöf Guðsins til 
þessarar borgar, þá mun ykkur skiljast það af því sem ég nú mun 
segja, að ég er slíkur maður. Er það eðlilegt að ég skuli ekkert 
hafa hirt um eigin hag og þolað þá auðmýkingu að verða að 
vanrækja fjölskyldu mína öll þessi ár sem ég hef fórnað ykkur og 
gengið um meðal ykkar eins og faðir eða eldri bróðir til að hvetja 
ykkur til að leita hins fagra, sanna og góða? Ef ég hefði gert mér 
þetta til skemmtunar, eða hefði mér verið greitt fé fyrir góðar 
ráðleggingar, þá hefði verið hægt að skýra breytni mína. En nú 
sjáið þið sjálfir að þó að ákærendur mínir hafi án þess að skamm- 
ast sín sakað mig um alls konar glæpi aðra, þá hafa þeir aldrei 
gengið svo langt í blygðunarleysi að halda því fram að ég hafi 

nokkru sinni tekið við eða krafist borgunar frá nokkrum manni. 
Það vitni sem ég hef til að sanna að staðhæfing mín sé rétt er að 
minni hyggju mjög sannfærandi. Þetta vitni er fátækt mín. 

Það kann að þykja undarlegt að ég skuli ganga um borgina og 
ræða við menn einslega á þennan hátt og skipta mér af einkamál- 
um þeirra, en aldrei áræða að halda opinbera ræðu og fræða ykkur 
um hvernig leysa eigi málefni ríkisins. En þetta á sér sínar orsakir. 
Þið hafið oft heyrt mig segja við ýmis tækifæri að ég verði fyrir 
guðlegri eða yfirnáttúrlegri reynslu sem Meletos þótti sæma að 
gera hlægilega í ákæru sinni. Hún hefur fylgt mér frá barnæsku, - 
eins konar rödd sem talar til mín. Þegar ég heyri hana, þá varar 
hún mig alltaf við að gera eitthvað sem ég hef áformað og hvetur 
mig aldrei áfram. Það er þetta sem hefur aftrað mér frá því að fast 
við stjórnmál og það hefur orðið mér til góðst, að ég hygg. Því að 
þið þurfið ekki að efast um það, herrar mínir, að ef ég hefði gefið 
mig að stjórnmálum væri ég löngu dauður og hefði hvorki unnið 
ykkur né sjálfúm mér nokkurt gagn. Reiðist mér ekki þó að ég segi 
yldcur sannleikann. Enginn maður á jarðríki mun lífi halda ef 
hann fer eftir samvisku sinni og rís gegn yldcur eða einhverjum 
öðrum skipulögðum múg og leggst gegn því að ýmiss konar rang- 
læti og lögleysur nái fram að ganga í þjóðfélaginu. Sá sem virðir 
réttlætið verður að lifa án embættis og sldpta sér elcki af stjórn- 
málum, ef hann vill lífi halda, þótt ekki sé nema um stundar- 
sakir. 

Ég mun nú færa fram nokkur haldgóð rök máli mínu til sönn- 
unar, ekki kennisetningar, heldur það sem þið kunnið betur að 
meta, staðreyndir. Hlustið á er ég lýsi minni eigin reynslu svo ykk- 
ur megi skiljast að þeir sem með völdin fara myndu aldrei fá mig 
til að beygja mig fyrir ranglæti vegna ótta við dauðann. Ég myndi 
þvert á móti rísa gegn því, jafnvel þótt það kostaði mig lífíð. Þetta 
er algeng saga, sem oft gerist á dómþingum og hún er sönn. 

Hið eina skipti sem ég hef gegnt embætti í þjónustu ríkisins, 
herrar mínir, var þegar ég var kosinn í ráðið. Nú vildi svo til að 
okkar hópur fór með dómsvaldið þegar þið ákváðuð að hinir tíu 
foringjar sem ekki höfðu bjargað líkum þeirra sem fórust í orr- 
ustu flotans (við Arginusai) skyldu dæmdir allir í senn. Þetta var 
ólöglegt eins og þið viðurkennduð síðar. I þessu máli var ég eini 
maðurinn í dómnum sem krafðist þess að lögin væru haldin og 
greiddi atkvæði gegn þessari tillögu. Og þó að foringjar ykkar 
væm allir reiðubúnir að ákæra mig og handtaka og þið hvettuð 
þá allir til þess með hrópum og sköllum þá hugði ég það skyldu 
mína að standa fast á lögum og rétti, fremur en að fylgja ykkur 
og ranglæti ykkar af ótta við fangelsi eða dauða. 

Þetta gerðist meðan lýðveldið var enn við lýði. Þegar höfð- 
ingjastjórnin tók völdin stefndu hinir þrjátíu harðstjórar mér og 
fjórum öðrum í hringhúsið og skipuðu okkur að fara og taka 
Leon frá Salamis höndum á heimili hans, en hann ætluðu þeir að 
lífláta. Þetta var auðvitað ein af mörgum skipunum sem þeir 
gáfu ýmsum mönnum til að gera sem flesta samseka sér um 
ódæðisverkin. Við þetta tækifæri sýndi ég samt ljóslega, ekki með 
orðum heldur athöfnum, að dauðinn skipti mig engu máli (ef 
kveða má svo sterkt að orði). Hitt skipti mig öllu máli að ég gerði 
ekki neitt rangt eða ynni illt verk. Þótt stjórnin væri voldug þá 
gat hún ekki hrætt mig til að vinna illvirki. Þegar við komum út 
úr hringhúsinu fóru hinir fjórir til Salamis og handtóku Leon en 
ég fór heim. Sennilega hefði ég verið líflátinn fyrir þetta ef stjórn- 
in hefði ekki fallið skömmu síðar. Fjöldi manna getur borið vitni 
um þetta. 

Haldið þið að ég hefði náð þessurn aldri, ef ég hefði fengist við 
stjórnmál og breytt á þeim vettvangi eins og góðum dreng sæm- 
ir, staðið með réttlætinu og sett það ofar öllu öðru eins og sam- 
viskan býður? Því fer fjarri, herrar mínir, slíkt mundi heldur eng- 

um öðrum takast. Þið getið séð að ég hef haldið fast við þetta í 
opinberum skyldustörfum og í viðskiptum við einstaka menn. 
Eg hef aldrei unnið neitt verk fyrir nokkurn mann sem brýturí 
bága við réttlætið, ekki heldur þá sem rógberarnir kalla nemend- 
ur mína. Ég hef aldrei gerst kennari nokkurs manns. En langi 
einhvern, ungan eða gamlan, til að heyra mig tala og rælcja köll- 
un mína hef ég aldrei meinað honum það. Ég krefst heldur ekki 
greiðslu fyrir að tala við hann, eða neita að tala nema mér sé 
borgað. Ég er fús til að svara spurningum ríkra jafnt sem snauðra, 
og ef einhver vill heldur hlusta á mig og svara spurningum mín- 
um þá er ég jafnfús til þess. Ég get ekki talist ábyrgur fyrir því 
hvort einhver þessara manna verður góður borgari eða hið gagn- 
stæða. Ég hef aldrei heitið neinum manni kennslu né veitt hana. 
Og segi einhver að hann hafi nokkurn tíma numið af mér eða 
heyrt mig segja eitthvað í einrúmi sem aðrir máttu ekki heyra, þá 
getið þið verið þess fullvissir að hann fer með ósannindi. 

En hvað veldur því að sumir menn hafá gaman af að vera hjá 
mér tímunum saman? Þið hafið heyrt ástæðuna, herrarm ínir. 
Ég sagði ykkur hreinskilnislega hver hún er. Hún er sú, að þeir 
hafa gaman af að heyra mig prófa þá sem halda að þeir séu vitrir, 
en eru það ekki. Það á sér sína broslegu hlið. 

Þessa skyldu hef ég tekið mér á herðar, eins og ég sagði, til að 
hlýða köllun sem Guðinn hefur opinberað mér í véfréttum og 
draumum og á allan þann hátt sem guðleg ráðstöfun hefur verið 
birt mönnum. 

Þetta, herrar mínir, er sannleikur og auðvelt að sanna. Sé það 
satt að ég sé nú að spilla einhverjum ungmennum og að mér hafi 
þegar tekist að spilla öðrum, og ef það væri satt að sumir hinna 
síðarnefndu, sem nú eru fulltíða, hafi séð að ég hafi einhvern 
tíma, er þeir voru ungir, ráðið þeim til þess sem illt var þá ættu 
þeir vissulega nú að koma fram og ákæra mig og refsa mér. Og 

þó þeir vildu ekki gera það sjálfir, mætti ætla að einhver aðstand- 
enda þeirra — feður þeirra, bræður eða aðrir nákomnir ættingjar 
— mundu minnast þess nú, ef þeirra eigið hold og blóð hefði orð- 
ið að bíða tjón mín vegna. Ég sé ekki betur en margir þeirra séu 
staddir hér á þessu þingi. Þarna er Krító, jafnaldri minn og 
granni, feðir þessa unga manns þarna, Krítóboulosar. Og þarna 
er Lysanías frá Svettos og sonur hans Æskines. Einnig Antifón 
frá Kefxsíu, faðir Epigenesar. Auk þeirra er hér margt manna sem 
átt hafa bræður í okkar félagsskap: Nikóstratos Þeozotidesarson, 
bróðir Þeódótosar, - en Þeódótos er nú dáinn svo liann getur 
ekki haldið aftur af honum, - Paralos Demodokosson, bróðir 
Þeagesar, Adeimantes Aristonsson, bróðir hans Platós þarna, og 
Ajantodoros þarna við hliðina á bróður sínuni. Ég gæti nefnt 
marga fleiri og einhvern þeirra hefði Meletos vissulega átt að 
leiða til vitnis í ræðu sinni. Ef hann hefur gleymt því, þá ætti 
hann að gera það nú. Ég er fús til að rýma fyrir honum. Látið 
hann sýna hvort hann hefur uokkur slík vitni fram að feera. Því 
fer fjarri, herrar mínir, það mun koma á daginn að þeir éru þess 
albúnir að hjálpa mér - fjandmanni þjóðfélagsins og hinum illa 
anda nánustu og kærustu ættingja þeirra, eins og Meletos og 
Anýtos segja. Vera má að hinir siðspilltu hafi sínar ástæður til að 
hjálpa mér. En hvað gæti hinum óspilltu fullorðnu ættingjum 
þeirra gengið til þess að hjálpa mér, nema hin rétta og réttmæta 
ástæða að þeir vita að Meletos lýgur, en ég segi satt? 

Þannig er þetta, herrar mínir. Þetta og ef til vill eitthvað fleira 
sem bendir í sömu átt er það helsta sem ég get sagt mér til varnar. 
Vera má að sumir fyllist gremju í minn garð við að minnast eigin 
málaferla. Menn sem hafa átt í minni málum en þessu en sárbænt 
dómarana grátandi og komið hingað með kornung börn sín til 
að vekja sem mesta meðaumkun, og auk þess hóp affrændum og 
vinum. Ég hef hins vegar ekkert af þessu í hyggju, þótt ég (að því 

er virðist) sé í lífshættu staddur. Það gæti verið að einhver ykkar 
fordæmdi mig þegar hann hugleiðir þessar staðreyndir og greiði 
því atkvæði gegn mér í reiði. Ef einhver ykkar skyldi vera í slíku 
hugarástandi - ég býst ekki við að svo sé, en það er hugsanlegt 
— þá hygg ég að ég gæti með réttu sagt við hann: „Vinur minn, 
einnig ég kynni að eiga einhver skyldmenni. „Eigi er ég af eik 
kominn, né út úr steini“, svo ég vitni í orð sjálfs Hómers. For- 
eldrar mínir eru mennskir menn og þess vegna á ég frændalið, já, 
og einnig þrjá syni, herra minn, einn þeirra er næstum fullvax- 
inn, hinir tveir aðeins börn. Samt mun ég hvorki sýna þá hér né 
biðja þig um að sýkna mig. Hvers vegna ekki? Það er hvorki af 
þverúð, herrar mínir, né af fyrirlitningu á ykkur. Hér skiptir það 
heldur engu máli, hvort ég óttast dauða minn eða ekki. Kjarni 
málsins er sá að það er mér ekki samboðið, ekki heldur ykkur eða 
þessari þjóð. Slíkar aðfarir sæma ekki manni á mínum aldri og 
manni með minn orðstír. Hvort sem hann er verðskuldaður eða 


óverðskuldaður, þá er það haft fyrir satt, að Sókrates sé öðruvísi 
en öll alþýða manna. Ef nú þeir ykkar, sem sagðir eru bera af um 
karlmennsku og vitsmuni eða aðra mannkosti, færu þannig að 
ráði sínu mundi það vera til háðungar. Ég hef oft tekið eftir því 
að menn af þessari manntegund lúta ótrúlega lágt, þrátt fyrir 
tign sína, þegar þeir eru dregnir fyrir dóm. Þetta sýnir að þeir 
halda það hina mestu ógæfu að láta líf sitt. Það er eins og þeir 
byggjust við að verða eilífir ef þið þyrmduð þeim. Ég lít svo á, að 
þessir menn séu borg okkar til skammar. Gestir okkar mættu 
ætla að helstu hetjur Aþenu, menn sem borgararnir kjósa öðrum 
fremur til stjórnarstarfa og annarra mannvirðinga, - séu blauðar 
eins og konur. 

Slíkum vopnum ættum við ekki að beita, herrar mínir, ef við 
njótum einhvers álits, hversu lítið sem það er. Og ef við gerum 
það, megið þið ekki láta það viðgangast. Þið ættuð þvert á móti 

að gera það öllum ljóst að sá sem setur slíka vesalmennsku á svið 
og verður borg okkar þannig til háðungar sé miklu líklegri til að 
hljóta dóm en hinn sem sýnir fullkomna rósemi. 

En þó að sleppt sé öllu ytra áliti, herrar mínir, þá hygg ég að 
það sé ekki rétt að fara bónarveg að dómurunum og fí sig þann- 
ig sýknaðan. Það á að fræða þá með staðreyndum og sannfera þá 
með rökum. Hlutverk dómaranna er ekki að úthluta réttlætinu 
sem gjöfum, heldur hitt að dæma rétt. Og eiðurinn sem þeir hafa 
svarið er um það að ívilna mönnum ekki að eigin geðþótta, held- 
ur að kveða upp réttlátan og lagalegan dóm. Okkur sæmir því 
ekki að venja ykkur á að rjúfa eiða ykkar né ykkur sjálfum að 
ástunda slíka iðju. Það væri okkur báðum syndsamlegt. Þið meg- 
ið þess vegna ekki, herrar mínir, vænta þess, að ég hegði mér 
gagnvart ykkur á nokkurn þann hátt sem ég tel mér ekki sæm- 
andi, réttan eða í samræmi við hina trúarlegu skyldu mína. Síst 
af öllu þar sem ég stend hér ákærður fyrir trúleysi af honum 
Meletosi þarna. öllum má það ljóst vera að ef ég reyndi að telja 
u m fyrir ykkur og þröngva með bænum til að ganga gegn helg- 
um eiði ykkar, þá væri ég að kenna ykkur að fyrirlíta trúna. Og 
með minni eigin málsvörn mundi ég ákæra sjálfan mig um að 
hafa enga trú. En því fer fjarri. Ég er einlægari trúmaður, herrar 
mínir, en nokkur ákærenda minna. Og ég fel ykkur og Guði að 
dæma mig á þann veg sem mér og ykkur verður fyrir bestu. 


403 



Sókrates er dæmdur sekur og 
Meletos krefst dauðarefsingar 


Margc ber til þess, herrar mínir, að ég harma ekki þessi málalok 
— ég á við dóm ykkar yfir mér — en einkum þó það að þau komu 
mér ekki á óvart. Það sem mig furðar á, er hve jafnt atkvæðin 
féllu. Ég bjóst aldrei við svo naumum meirihluta. En nú verður 
ekki annað séð en ég hefði verið sýknaður, ef aðeins þrjátíu at- 
kvæði hefðu fállið öðruvísi. Þessi úrslit sýna, að minni hyggju, að 
ég hef verið sýknaður af kæru Meletosar og meira en það. Hver 
maður getur séð að ef Anýtos og Lykon hefðu ekki komið fram 
til að ákæra mig mundi Meletos hafa tapað 1000 drökmum fyr- 
ir að ná ekki fimmtungi atkvæða. 

Við verðum samt að horfast í augu við þá staðreynd að hann 
krefst dauðarefsingar. — Ágætt. En hvaða refsingu á ég að stinga 
upp á aftur á móti, herrar mínir? Hún verður að vera réttmæt. 
Jæja, hvaða sekt ber mér að borga og hvaða líkamsrefsingu á ég 
að þola fyrir það sem ég hef gert? 

Ég hef aldrei lifað venjulegu, kyrrlátu lífi. Ég hafnaði því sem 
fjöldinn metur mest: að safna auði, eignast ríkulegt heimili, að fá 
góða stöðu í hernum, eða mannfélaginu og öllum öðrum störf• 
um sem unnin eru í borg okkar, - pólitískum embættisstörfum, 
störfum leynifélaganna og flokksstörfum. Ég leit svo á að siða- 
reglur mínar væru of strangar til að ég héldi lífi ef ég gæfi mig að 
þessum störfum. Ég lagði því ekki út á þá braut, enda hefði ég 
með því hvorki gert ykkur né mér nokkurt gagn. I þess stað tók 
ég mér fyrir hendur að veita hverjum einstökum ykkar þá þjón- 

ustu sem ég álít dýrmætasta. Ég reyndi að telja hvern mann á að 
meta ekki fjárhagslegan ávinning meira en andlega og siðferði- 
lega velferð sína, eða yflrleitt að hugsa aldrei meira um gróða en 
velferð borgríkisins eða nokkurs annars. Hvað á ég skilið fyrir 
þessa hegðun? Einhver laun, herrar mínir, ef meta skal eftir verð- 
leikum. Og það sem meira er laun sem væru við mitt hæfi. Nú, 
hvað hæfir best fatækum manni sem er velgerðamaður ríkisins 
og þarf nægar tómstundir til þess að geta gefið ykkur andlega 
hvatningu? Ekkert mundi eiga betur við slíkan mann en dvöl í 
Prytaneion á kostnað ríkisins. Hann á það miklu fremur skilið 
en nokkur sigurvegari í kappreiðum eða kappakstri í Olympíu, 
hvort heldur sem hann hefur unnið með einu hrossi, tveimur eða 
fjórum. Þeir svei nar fera ykkur skugga sigursins, ég hinn sanna 
sigur. Þeir þarfnast ekki framfærslu, en fyrir mig kæmi hún sér 
vel. Ef ég á því að nefna þá refsingu sem ég á skilið og er í fyllsta 
samræmi við réttlætið, þá legg ég til að mér sé veitt dvöl á Pryt- 
aneion á ríkisins kostnað. 

Vera má að ykkur finnist ég meðþ essum orðum vera að ögra 
ykkur líkt og með því sem ég sagði áðan um að vekja meðaumkr 
un og biðjast vægðar. Þessu er ekki þannig farið, herrar mínir, 
þetta á sér aðra orsök. Það er sannfæring mín, að viljandi hafi ég 
engum manni rangt gert, en því get ég ekki fengið ykkur til að 
trúa vegna þess hve stuttan tíma við höfum haft til viðræðna. Ef 
það tíðkaðist hér, eins og með öðrum þjóðum, að fjalla ekki um 
dauðarefsingu á einum degi heldur mörgum, þá hygg ég að þið 
hefðuð látið sannfærast. En viðþ essar aðstæður er ekki auðvelt 
að hreinsa sig af alvarlegum staðhæfingum á svo stuttri stundu. 
En þar sem ég er sannfærður um að ég geri engum rangt til, þá 
er naumast hægt að ætlast til að ég geri sjálfum mér rangt til með 
því að segja að ég verðskuldi eitthvað illt eða stingi upp á ein- 
hverri slíkri refsingu. Hvers vegna skyldi ég gera það? Af ótta við 

að þola þá refsingu sem Meletos stingur upp á þegar ég veit ekki, 
eins og ég sagði, hvort hún er mér til ills eða góðs? 

Ætti ég að kjósa eitthvað sem ég veit fyrir víst að er illt með því 
að bera fram gagntillögu? Fangelsi? Hvers vegna ætti ég að eyða 
dögum mínum í fangelsi og vera ánauðugur lögreglumönnum 
sem skipaðir eru í það og það skiptið? Fjársekt, - og sitja þar til 
skuldin er greidd? Hvað mig snertir breytti þetta ekki neinu 
vegna þess að ég hef ekkert fé til að borga með fjársekt. Eða á ég 
að stinga upp á útlegð? Mjög sennilega munduð þið samþykkja 
þá uppástungu. 

Lífsþorsti minn þyrfti að vera takmarkalaus til að ég gerði það, 
herrar mínir. Svo blindur er ég ekki að sjá ekki að þolinmæði 
ykkar samborgara minna er á þrotum við að hlýða á rökræður 
mínar. Þær hafa verið ykkur erfiðar og ögrandi og nú viljið þið 
vera lausir við þær. En munu aðrir una þeim betur? Það er mjög 
ólíklegt, herrar mínir. Líf mitt yrði dálaglegt ef ég á þessum aldri 
færi úr landi og hrökklaðist það sem eftir er ævinnar frá einni 
borg til annarrar og alls staðar útskúfaður. Ég veit fullvel að hvar 
sem ég færi myndu ungir menn hlusta á viðræður mínar eins og 
þeir gera hér. Og ef ég reyni að reka þá burt fá þeir hina fullorðnu 
til að flæma mig á brott. En láti ég þá í friði, munu feður þeirra 
og aðrir ættingjar reka mig burt af sjálfsdáðum vegna ungmenn- 
anna. 

Nú kynni einhver að segja: „En hvers vegna getur þú ekki 
dregið þig í hlé það sem eftir er ævinnar og látið menn í friði 
eftir að þú hefur farið frá okkur?“ Þetta eiga sumir ykkar allra 
erfiðast með að skilja. Ef ég segi, að það væri að óhlýðnast Guð- 
inum, og þess vegna geti ég ekki „látið aðra í friði“, þá trúið þið 
því ekki að ég tali í fullri alvöru. En segi ég j'kkur hins vegar að 
raunverulega sé það hið allra besta sem maður getur gert sjálfum 
sér og öðrum að láta engan dag líða án þess að ræða um hið góða 

og öll þau umræðuefni önnur sem þið heyrið mig tala um og 
rannsaka og að líf án slíkra andlegra iðkana sé ekki þess virði að 
lifa því, þá trúið þið mér þaðan af síður. Eigi að síður er þessu 
þannig farið, herrar mínir, þótt ekki sé auðvelt að sannfæra ykk- 
nr um að svo sé. Auk þessa er ég því óvanur að hugsa um sjálfan 
mig sem mann er verðskuldi refsingu. Ef ég ætti peninga þá hefði 
ég stungið upp á sekt sem ég gæti greitt vegna þess að það hefði 
ekki skaðað mig neitt. En eins og málum er háttað get ég það 
ekki þar sem ég er félaus, nema að sjálfsögðu ef þið gerið mér 
ekki að greiða hærri sekt en ég get borgað. Ég býst við að ég gæti 
líklega greitt ykkur eina mínu. Ég sting upp á þeirri sekt. 

Bíðið við, herrar mínir. Hann Plató hérna og Krító, Krítóbou- 
los og Appollódóros vilja að ég stingi upp á 30 mínum. Látum 
svo vera, ég fellst á þessa upphæð og þið getið treyst því að þessir 
menn munu sjá svo um að skuldin verði greidd. 

Þannig fór það, herrar mínir. Fyrir þennan stundar ávinning 
mun ykkar verða getið og ámælt af þeim sem ófrægja vilja borg 
okkar, fyrir að hafa drepið vitringinn Sókrates. Því að vitran 
munu þeir kalla mig þó að ég sé það ekki, þessir menn sem vilja 
hallmæla ykkur. Hefðuð þið aðeins beðið lítinn tíma myndi 
þetta hafa komið af sjálfu sér. Þið getið séð að ég er aldinn að 
árum og dauðinn er farinn að nálgast mig. Þetta mæli ég ekki til 
ykkar allra, en til þeirra sem dæmdu mig til lífláts og það er ým- 
islegt fleira sem ég ætla einnig að segja þeim. 

Þið haldið sjálfsagt, herrar mínir, að ég hafi verið dæmdur 
vegna þess að ég beitti ekki rökum sem ég hefði getað beitt, hefði 
mér fundist það rétt að láta ekkert ósagt eða ógert til að tryggja 
sýknun mína. En því fer fjarri. Ég er ekki dæmdur vegna þess að 
mig skorti rök, heldur vegna hins að mig skorti undirlægjuhátt 
og ófyrirleitni til að tala eins og þið helst vilduð heyra. Gjarnan 
hefðuð þið viljað sjá mig víla og vola, segja og gera þá hluti sem 
ég tel mér ekki samboðna, en þið eruð vanir að heyra hjá öðrum. 
En mér fannst ekki rétt að lúta í duftið eins og þræll, vegna þess 
eins að ég var í hættu staddur og mig iðrar þess ekki heldur nú 
hvernig ég hagaði málsvörn minni. Fremur kýs ég að deyja fyrir 
þessa framkomu mína en lifa vegna hinnar. Hvorki mér né nein- 
um öðrum manni sæmir að gera hvað sem er til að bjarga lífi 
sínu, hvorki fyrir dómi né í hernaði. I bardaga er oft augljóst að 
bjarga mætti lífinu með því að fleygja frá sér vopnum og grát- 

bæna þá sem flóttann reka um grið. Og úr hverri hættu eru leið- 
ir til að forðast dauðann, ef menn vilja leggjast svo lágt að gera 
hvað sem vera skal. En ég hygg, herrar mínir, að það sé ekki örð- 
ugast að forðast dauðann. Það sem er örðugast er að forðast ranga 
breytni, því að hún er miklu frárri á fæti. Nú hefur sá sem seinni 
er, náð mér liinum þungstíga, gamla manni, en ákærendum 
mínum sem eru skæðir og fótfráir, hefur sú náð sem hraðar 
hleypur, rangsleitnin. Ég hverf héðan af þessu þingi dæmdur af 
ykkur til dauða, en þeir munu fara héðan dæmdir af sjálfum 
sannleikanum fyrir ódrengskap og ranglæti. Og þeir fá sinn dóm 
engu síður en ég minn. Efalaust átti það þannig að fara og ég 
hygg að þessi málalok séu réttmæt. 

En nú langar mig til að spá um framtíðina fyrir ykkur, sem 
hafið sakfellt mig, því að nú er ég kominn að þeim stað þar sem 
spásagnarandi kemur helst yfir menn: að hliðum dauðans. Ég 
segi ykkur, sem dæmt hafið mig til dauða, að hefndin mun berja 
að dyrum ykkar undir eins eftir dauða minn og hún mun verða 
miklu þyngri en dómur ykkar yfir mér. Þið haflð dæmt mig til 
dauða í þeirri trú að þá myndi framferði ykkar ekki framar sæta 
gagnrýni. En að minni hyggju munuð þið komast að raun um 
hið gagnstæða. Það munn fleiri gagnrýna ykkur, menn sem ég 
hef hingað til haldið aftur af án þess að þið vissuð. Og þar sem 
þeir eru yngri munu þeir reynast ykkur óvægari og erfiðari. Ef 
þið haldið að þið getið þaggað niður gagnrýnina á röngu líferni 
ykkar með því að taka menn af lífi, þá er skynsemi ykkar alláfátt. 
Þessi undankomuleið er hvorki fær né sæmileg. Besta og auðveld- 
asta leiðin er ekki sú að meina öðrum máls, heldur hitt að verða 
sjálfir eins góðir og þið getið. Þetta er mitt síðasta orð til þeirra 
sem með atkvæði sínu dæmdu mig til dauða. 

Við ykkur, sem sýknuðuð mig, vildi ég mjög gjarnan segja um 
þessi málalok nokkur orð meðan valdsmennirnir eru í önnum og 


409 



Saga heimspekhmar 


ég hef enn ekki lagt af stað til þess staðar sem ég hlýt að deyja á. 
Ykkur bið ég, herrar mínir, að staldravið um stund. Ekkert mæl- 
ir gegn því að við ræðumst við meðan lög leyía. Ég lít á ykkur 
sem vini mína og ég vil að þið hafið réttan skilning á því sem yfir 
mig hefur gengið. Dómarar, - því að það nafn ber ykkur með 
réttu, - ég hef orðið fyrir undarlegri reynslu. Á liðnum árum hef- 
ur hin spámannlega rödd, sem ég er vanur að heyra, alltaf fylgt 
mér og varað mig við, jafnvel út af smámunum, þegar ég ætlaði 
að gera eitthvað sem ekki var rétt. Nú hefur það borið að garði, 
eins og þið vitið, sem mætti virðast og er oftast talið hin mesta 
ógæfa. Samt hefur rödd Guðsins ekki aðvarað mig hvorki þegar 
ég fór að heiman í morgun né þegar á dómstaðinn kom né við 
nokkra setningu ræðu minnar. f öðrum ræðum hefur hún oft 
stöðvað mig í miðri setningu. En að þessu sinni hefur hún aldrei 
stöðvað mig neins staðar í þessu máli í nokkru sem ég hef sagt 
eða gert. Hver getur orsökin verið að mínu áliti? Það skal ég segja 
ykkur. Ég álít að það sem gerst hefur verði mér til blessunar og 
að við förum villir vegar er við höldum að dauðinn sé ógæfa. Ég 
hef fyllstu ástæðu til að vera á þessari skoðun því að röddin sem 
ég er vanur að heyra hefði örugglega varað mig við ef það sem ég 
gerði leiðir ekki til góðs. 

Við skulum hafa það í hyggju að það liggja einnig önnur rök 
til þess að halda megi að dauðinn sé ávinningur. Dauðinn er eitt 
af tvennu. Hann er annaðhvort útslokknun lífsins, og þá veit 
hinn dauði ekki til sín, eða eins og okkur er kennt, aðeins breyt- 
ing, - för sálarinnar úr einum heimi í annan. Hafi maðurinn 
enga vitund og sofi draumlausum svefni þá er dauðinn dásam- 
legur ávinningur. Því að það hygg ég ef einhver ætti að bera þá 
nótt er hann svaf værum, draumlausum svefni saman við aðrar 
nætur og daga sína, skoða síðan hug sinn og segja til um, hve 
marga betri og hamingjusamari daga og nætur hann hafi átt á 

ævi sinni en þá nótt, - þá held ég að jafnvel hinn mikli konungur, 
hvað þá alþýða manna, mundi viðurkenna að þær ævistundir 
væru auðtaldar í samanburði við hinar. Sé dauðinn líkur þessu, 
þá tel ég hann ávinning, því að með þessu móti væri eilífðin að- 
eins.ein nótt. Sé dauðinn hins vegar för héðan til annarrar tilveru 
og sé það sem okkur er kennt sannleikur, að allir liinir dánu séu 
þar, hvaða blessun getur þá verið meiri en þessi, herrar mínir? 
Myndi sú för ekki þykja góð ef við hyrfum frá þessu svokallaða 
réttlæti okkar til annarrar veraldar og fyndum þar hina sönnu 
dómara sem þar eru sagðir ráða, Mínos, Hradamanþys, Ajakos, 
Triptolemus og aðra hálfguði sem voru Musajos, Hesíódós og 
Hómer? Ég vildi fúslega deyja tíu sinnum ef þetta er satt. Mér 
yrði það alveg sérstök gleði að hitta þá þar, að sjá Palamedes og 
Ajax Telamonsson og allar aðrar hetjur fortíðarinnar sem létu líf 
sitt fyrir ranglátum dómi. Ég hygg að það gæti verið gaman að 
bera afdrif mín saman við örlög þeirra. En allra helst kysi ég þó 
að iðka það þar eins og hér að kanna og reyna vitsmuni manna, 
sjá hver þeirra er raunverulega vitur og hver aðeins heldur það, en 
er það ekki. Hvað myndi maður ekki vilja leggja í sölurnar, herr- 
ar mínir, til að geta lagt spurningar fyrir foringja hins mikla hers 
sem réðst á Trójuborg, eða Ódysseif, Sisyfos og þúsundir annarra 
karla og kvenna sem hægt væri að telja upp og óumræðileg ham- 
ingja myndi vera að blanda geði við og taka tali? Ég býst að 
minnsta kosti ekki við að þeir taki menn af lífi fyrir slíka hegð- 
un, því fyrir utan það að þeir eru sælli en \dð erum þá eru þeir 
ódauðlegir, ef það er satt sem sagt er. 

Einnig þið, dómarar, eigið að bíða dauðans æðrulausir og vera 
stöðugir í þeirri trú sem er vissa, að góðum manni fær ekkert 
unnið mein, hvorki þessa heims né eftir dauðann og guðirnir eru 
ekki afskiptalausir um hag hans. Þessi örlög mín eru engin til- 
viljun. Ég er þess fullviss að nú er mér það fyrir bestu að deyja og 

leggja niður byrði mína. Þess vegna lét rödd Guðsins mig aldrei 
snúa við. Ég ber því fyrir mitt leyti engan óvildarhug til þeirra 
sem dæmdu og ákærðu mig þótt þeir gerðu það ekki í þessum 
góða tilgangi, heldur til að vinna mér mein. 

Og það er vítavert af þeim. Samt bið ég þá einnar bónar: Ef 
synir mínir, þegar þeir verða fulltíða, setja auðsöfnun eða nokk- 
uð annað ofar hinu fagra, góða og sanna, þá refsið þeim, herrar 
mínir, á sama hátt og ég refsaði ykkur. Og ef þeir hreykja sér að 
ástæðulausu, eigið þið að ávíta þá eins og ég ávítaði ykkur fyrir 
að vanmeta það sem mest er um vert og halda sig vera eitthvað 
þó að þeir séu ekki neitt. Ef þið gerið þetta, þá hafið þið sýnt mér 
réttlæti, bæði mér og sonum mínum. 

Nú er kominn tími til að fara. Ég fer til þess að deyja, en þið 
til að lifa. Hvor förin verður betri veit enginn nema Guð einn. 

Plató, frægasti lærisveinn Sókratesar, hlaut í vöggugjöf flest það 
sem talið er eftirsóknarverðast í lífinu. Auðlegð og frændastyrkur 
samfara yfirburða gáfum og líkamlegu atgerfi voru þær heilla- 
stjörnur sem þessi mesti heimspekingur fornaldar fæddist undir. 
Faðir hans, Ariston, rakti ætt sína til konunga, og móðir hans, 
Perictiona, átti einnig til stórmenna að telja og frændur hennar, 
Charmides og Kritías, voru helstir foringjar höfðingjasinna í 
Aþenu. Stjúpi Platós, Pyrilampes, var hins vegar fylgjandi og 
trúnaðarvinur Períklesar, páfa hins gríska lýðræðis. Plató er fædd- 
ur 427 f. Kr. — Veldi Aþcnu hafði náð hátindi sínum, en 3 árum 
fyrir fæðingu Platós gerast þeir atburðir sem reyndust upphaf að 
hnignum hennar, Pelopseyjastríðið braust út 430. Það stóð í 26 
ár og Plágan mikla, sem sigldi í kjölfár stríðsins, veikti Aþenu 
innávið og olli þar miklu mannfalli og upplausn á siðgæði. Plató 
tók því einnig í arf skyldu ættar sinnar að ráða fram úr stjórn- 
málalegum og siðferðilegum vandamálum borgríkisins og vegna 
þessarar skyldu leitar hann síðar á vit heimspekinnar til að finna 
þar svör við vandamálum aldarinnar. A heimili sínu kynntist 
Plató strax í æsku sviptibyljum stjórnmálanna, sem rædd voru 
þar, ef að líkum lætur, af mörgum helstu framámönnum 
Aþenu. 

Strax eftir dauða Períklesar komust völdin í hendur róttækra 
lýðræðissinna scm móðurfrændur Platós litu á sem lýðskrumara. 
Menn eins og sútarinn Cleon og lampakaupmaðurinn Hyperbo- 
los náðu tökum á lýðnum í krafti mælskulistar sinnar og miðuðu 
afstöðu sína meir við hvað var vinsælt og líklegt til fylgis en hvað 

var ríkinu íýrir bestu. Loks þegar herleiðangur þeirra gegn Sýra- 
kúsu á Sikiley endaði í algjörum ósigri braust út bylting gegn 
þessum leiðtogum og höfðingjastjórn (fjögur hundruð manna 
ráðið) tók völdin. Árið eftir var þessari stjórn breytt í auðstjórn 
hinna fimm þúsunda, - þ.e.a.s. aðeins vel scæðir borgarar fóru 
með stjórn landsins. Næsta ár náðu lýðræðisöflin aftur stjórninni 
í sínar hendur og létu þá kné fylgja kviði. Stóð ógnarstjórn þeirra 
í 6 ár og endaði með hruni Aþenu 404. Spartverjar hertóku borg- 
inaO g með þeirra hjálp var auðmannastjórn (hinir þrjátíu harð- 
stjórar) aftur sett á laggirnar. Hún reyndist sýnu verri en lýðveld- 
issinnar og að átta mánuðum liðnum voru hinir þrjátíuh raktir 
frá völdum og drepnir. Hin nýja lýðræðisstjórn sem sigldi í kjöi- 
farið lét það verða sitt fyrsta verk að taka Sókrates af lífi. 

Þetta var það þjóðfélag sem Plató kynntisc í æsku sinni og 
þótti honum vandséð hverra hlutur var þar verstur. Hann lýsir 
þessu síðar í Ríkinu eitthvað áþessa leið: „Því betur sem ég kynnt- 
ist stjórnmálamönnum, lögum og siðum aidarinnar, og því eldri 
sem ég varð, þeim mun vonlausara virtist mér að takast mætti að 
stjórna viturlega. Án traustra vina og stuðningsmanna var engu 
hægt að áorka og slíkir menn voru vandfundnir á öld sem glatað 
hafði hinu forna siðgæði sínu og var ófær um að skapa sér nýtt. 
Lög og siðgæði fóru hraðversnandi og þótt framaiöngun á sviði 
stjórnmála altæki huga minn, þá fyllti hin pólitíska ringulreið 
mig viðbjóði og þótt ég hætti aldrei að hugsa um hvernig ráða 
mætti bót á máium þjóðfélagsins og endurbæta stjórnarfarið, þá 
féllust mér jafnan hendur þegar til framkvæmdanna kom. Að 
lokum komst ég að þeirri niðurstöðu að öllum ríkjum væri illa 
stjórnað og stjórnarskrár þeirra yrðu ekki endurbættar án rót- 
tækra aðgerða og töluverðrar heppni. Ég komst ekki hjá að álíta 
að svarið við spurningunni um réttlæti einstaklingum og þjóð- 
um tii handa væri að finna í heimspekinni og að mannkyninu 

myndi aldrei farnast vel fyrr en sannir heimspekingar færu með 
völdin, eða þau undur gætu gerst að stjórnmálamenn yrðu sann- 
ir heimspekingar." 

Ekki er mikið \ r itað um æsku Platós. Hann elst upp í anda 
grískrar hámenningar sem hafði að kjörorði sínu: heilbrigð sál í 
hraustum líkama. Plató virðist hafá skarað fram úr öðrum svein- 
um í íþróttum og tók með góðum árangri þátt í hinum hörðustu 
af grískum kappleikjum. Sagt er að hann hafi hlotið nafn sitt 
Plató sem viðurnefni sökum hinna breiðu herða sinna. (I>etta er 
þó fremur ólíkiegt þar sem Plató er algengt grískt nafn.) Þá er svo 
að sjá sem honum hafi snemma verið fengin nokkur tilsögn í 
skáldskap, mælskulist og heimspeki. Innan við tvítugt er hann 
sjálfur farinn að fast við að yrkja hetjukvæði og ástarljóð, og 
samdi auk þess nokkra harmleiki. En af skáldskap lians hefur 
lítið varðveist. Ekki er ósennilegt að sófistinn Kratylos, sem síðar 
varð frægur í ritum Platós, hafi verið fenginn til að segja honum 
til í mælskulist og heimspeki. Herakleitos og Anaxagóras voru 
einkum í tísku á þessum árum og verk þeirra oftlega lesin upp- 
hátt og rædd á Agóru, stórtorginu í Aþenu. 

Hvenær fundum Platós og Sókratesar bar fyrst saman er ekki 
vitað, en ef trúa má frásögn Platós í Ríkinu, hlýtur það að hafa 
verið á uppvaxtarárum hans. Sókrates er þar sagður náinn vinur 
Glaukons og Adeimantesar og hef ur því verið handgenginn fjöl- 
skyldu Platós. Plató fyllir því vafalaust snemma hóp þeirra ung- 
menna sem fylgja Sókratesi um götur Aþenu og njóta þeirrar 
skemmtunar að hlusta á hinn berfætta heimspeking afhjúpa fá- 
fræði þeirra lærdómsmanna, sófistanna, sem ríkir feður höfðu 
keypt til að veita sonum sínum tilsögn í mælskulist og heim- 
speki. En samband Platós við Sókrates var af öðrum og sterkari 
toga spunnið. Þegar Plató er um tvítugt og tekinn að hugleiða 
stjórnmál, fann hann hið hagnýta gildi sem fólst í heimspeki 

Sókratesar. Hún byggðist öll á þeirri trú að þekkingin leiddi til 
mannkosta sem einir gæt« skapað betra þjóðfélag. Þess vegna 
varð kenning Sókratesar í augum Platós svarið við þeim þjóð- 
félagsvanda sem Plató hafði tekið að erfðum og fannst hann 
fæddur til að glíma við og leysa. 

Við dauða Sókratesar sór Plató þess eið að verja ævi sinni til að 
bera hugsjónir hans fram til sigurs. Byggja upp heimspeki sem 
síðar yrði hinn andlegi grundvöllur nýrri og betri stjórnenda. 
Hugsjón hans átti að bylta lífi og stjórnarháttum allrar hinnar 
þekktu veraldar, en þessi bylting átti ekki að gerast í orrustugný 
vígvallarins heldur í þöglu hjarta mannsins. 

Eftir dauða Sókratesar virðast helstu fylgjendur hans hafa 
haldið einskonar ráðstefnu í Megara í Böótíu á heimili Auklides- 
ar oglagt þar á ráðin um endurreisn grískrar menningar á grund- 
velli lieimspékinnar. Þessi famenni hópur stefndi raunar frá upp- 
hafi að andlegum heimsyfirráðum. Helstu keppinautar um for- 
ingjasætið voru Antisþenes og Plató. Plató bar hærri hlut í þessari 
viðureign og hóf að rita fyrsta verk sitt Vamarrœðu Sókratesar og 
síðan hverja bókina á fetur annarri um leiðina til að skapa nýjan 
og betri heim. 

Vegna hins mikla hlutverks síns fannst Plató nauðsyn að kynn- 
ast veröldinni og næstu 12 árum varði hann til ferðalaga. A þess- 
um árum skrifar hann einnig mörg helstu verk sín. Það liggur 
nokkur hula yfir þessum ferðum Platós, og um þær vita menn 
fattmeð vissu. Talið er þó víst að hann hafi dvalist í Litlu-Asíu, 
Egyptalandi og í Kýrenu í Norður-Afríku með stjarnfræðingn- 
um og heimspekingnum Þeódórosi. Plató virðist þó oft hafa 
snúið aftur heim til Aþenu á þessu tímabili og dvalist þar, því að 
þess er getið að hann hafi gegnt herþjónustu og tekið þátt í þrem- 
ur leiðöngrum með her Aþenu. 

I lok þessara undirbúningsára ferðaðist Plató til hinna fornu 

höfuðstöðva Pýþagóringa á Suður-Ítalíu, en Sókrates hafði verið 
foringi þeirra í Grikklandi eftir dauða Pýþagórasar. Plató treysti 
á ný hin fornu bönd og dvaldist með Arkytas frá Tarent sem um 
þessar mundir var helsti heimspeki ngur bræðralagsins. 

Þegar hér var komið sögu áleit Plató að tími væri kominn til 
að hefja hina fyrstu miklu tilraun til að gera stjórnmálamenn að 
heimspekingum. Og Plató hélt til Sýrakúsu á Sikiley á fund ein- 
valda hennar Díonysíusar I. Aðrir helstu fyrirmenn við hirðina 
voru ríkisarfinn Díonysíus II, og Díon mágur konungsins. Það 
fór vel á með þeim Plató og Díon, og er sagt að Díon hafi til- 
einkað sér hinar nýju kenningar og snúið baki við hégóma hirð- 
lífsins í leit að andlegum verðmætum. En heimspekingurinn 
Plató og harðstjórinn Díonysíus I. áttu ekki skap saman, og 
reyndust allar tilraunir Platós til að uppfræða Díonysíus árang- 
urslausar og vöktu aðeins reiði hans. Segir sagan að harðstjórinn 
hafi ætlað að láta ráða heimspekinginn af dögum, en vegna 
milligöngu Díons var lífi Platós þyrmt og hann að sögn seldur í 
þrældóm. Efcir nokkra hrakninga var Plató loks bjargað af vini 
sínum Annikeres frá Kýrenu. (Ekki eru menn þó á eitt sáttir um 
sannleiksgildi þessarar sagnar.) Plató kom heim til Aþenu árið 
388 f. Kr. og var fagnað þar af hópi hinna gömlu fylgjenda sem 
höfðu lengi beðið foringja síns. Fyrsta verk hans eftir heimkom- 
una var að stofna heimspekiskóla sinn, er hann nefndi Akadem- 
íu, en af honum draga allir háskólar nafn sitt. 

Plató var nú fertugur og ævi hans hálfnuð. Námsárin og könn- 
un heimsins var að baki og undirbúningnum lokið. Nú var kom- 
inn tími til að hefja það verk sem breyta skyldi allir veröldinni. 
Með vopnum andans skyldi heimurinn sigraður og frá þessari 
stofnun skyldu hinir nýju stjórnendur koma. Réttlætið, hið 
sanna, hið fagra og hið góða skyldi leysa spillinguna, fáfræðina 
og heimskuna af hólmi. 

Plató keypti hús og land fyrir skóla sinn í útjaðri Aþenu hjá 
ánni Kefissos. Þar var lystigarður og íþróttasvæði borgarinnar, er 
nefndist eftir hinni grísku hetju Akademos, og dró skólinn nafn 
af þessum garði. Þannig stóðu íþróttaleikvangurinn og heim- 
spekiskólinn hlið við hlið, enda lagði Plató mikla áherslu á lík- 
amsrækt og iðkendur heimspekinnar áttu jöfnum höndum að 
leggja rækt við líkama sinn og sál sína, þar sem líkaminn var álit- 
inn hluti hins andlega vandamáls. 

Sennilega hafa flestir frjálsbornir Aþeningar með einhverjum 
hætti gerst nemendur þessa skóla, en um eiginlega nemendur í 
nútíma merkingu er þar naumast að ræða. Sumir lásu aðeins 
heimspekirit Platós sem send voru út meðal almennings til að 
vekja áhuga á starfsemi skólans, aðrir komu og hlýddu á opinbera 
fyrirlestra fyrir almenning, og enn aðrir gerðust heimamenn og 
tóku þátt í hinni innri starfsemi. Plató getur þess í ritum sínum 
að hann telji hinar munnlegu rökræður veigamesta þátt skólans. 
Nemendur og meistari gengu þá um garðinn og brutu sameig- 
inlega til mergjar heimspekileg og vísindaleg viðfangsefni. 

Meðal frægustu nenienda skólans voru Speusippos og Xenó- 
krates, sem báðir urðu forstöðumenn Akademíunnar eftir daga 
Platós, - og Aristóteles, sem stundaði þar nám í tuttugu ár áður 
en hann hóf hið mikla ævistarf sitt. 

Sagt er að yfir dyrum á bókasafni skólans hafi staðið þessi 
áletrun: „Engir nema flatarmálsfræðingar eiga hingað erindi“. - 
Sumir hafa dregið þetta í efa, vegna þess að eins og kunnugt er 
hafði Plató lítið álit á stærðfræði. En þessi mótbára er haldlaus. 
Einmitt vegna þess að Plató Iítur á stærðfræðina sem lægsta þrep 
þeirra hugðarefna sem skóli hans tók til meðferðar er þetta eðli- 
leg lágmarkskrafá um undirbúningsmenntun þeirra sem taka 
vildu þátt í innri störfum skólans. Ofar stærðfræði taldi Plató 
stjörnufræði, rökfræði og þó einkum heimspeki. Fyrirlestrarnir 

voru öllum opnir. Konur voruþar velkomnar, enda boðaði Plató 
jafhan rétt karla og kvenna til menntunar. Eins var útlendingum 
aðsókn jafnheimil og heimamönnum og öll fræðsla var veitt 
ókeypis. — Skóli Platós átti sér sína keppinauta, þeirra þekktastir 
voru sófistarnir, sem kenndu ríkum ungmennum mælskulist og 
málflutning gegn borgun. Skóli Isókratesar var skæður keppi- 
nautur og loks áttu ýmsir hugsuðir Aþenu ekki samleið með 
flokki Platós og litu hann öfúndaraugum. Saga er t.d. til um að 
heimspekingurinn Díógenes, frægasti tómhyggjumaður Aþenu, 
hafi eitt sinn komið óboðinn til veislu í húsi Platós, troðið á dýr- 
um ábreiðum á gólfi meistarans og hrópað: „Þannig treð ég á 
hroka Platós.“ Plató svaraði með hægð: „Með enn meiri hroka, 
Díógenes." 

En þrátt fyrir margskonar mótbyr kemst nær allt menningarlíf 
Grikkja á 4. öld undir áhrif Akademíunnar og frá henni liggja 
þræðirnir til heimspekiskólans í Alexandríu sem varð arftaki 
hennar og vagga nýplatónismans. — I skuggsælum lundum ol- 
íutrjánna glímdu hinir grísku hugsuðir við lífsgátuna ogá stjörnu- 
björtum nóttum sátu þeir hljóðir við líkneski Appollós og Erosar 
og hlýddu á söng lífsins um hina eilífu fegurð og samræmi, sem 
ríkti ofar heimi hverfulleikans, - fegurð sem kom ofan að, en 
bæði jörðin og líf mannsins gátu eignast hlutdeild í. Hér lifði 
Plató og starfaði til dauðadags og eftir hans dag hélt Akademían 
áfram leit sinni í 9 aldir allt til ársins 529 e. Kr. er hún var lögð 
niður að boði Jústíníanusar keisara. 

Plató var alla ævi trúr þeirri köllun sinni að mennta þjóðhöfð- 
ingja og gera stjórnmálamenn að heimspekingum. Þegar Díony- 
síus I. lést 367 f. Kr. vaknaði ný von í brjósti Platós og hins nýja 
heimspekilega bræðralags um að nú gæfist tækifæri til að gera 
hugmyndir Akademíunnar um hvernig stjórna ætti ríki að veru- 
leika. Vinir Platós á Sikiley, Díon, mágur hins látna einvaldskon- 

ungs, og hershöfBinginn og heimspekingurinn Arkyhtas frá Ta- 
rent, aðalforingi Pýþagóringa í vestri, gerðu honum boð um að 
koma til Sikileyjar og freista þess að vinna Díonysíus II., hinn 
nýja einvald, á band heimspekinganna. Þótt Plató hefði illa 
reynslu af stjórnendum Sýrakúsu og væri tregur til fararinnar, lét 
hann samt tilleiðast og lagði upp í aðra ferð sína til Sikileyjar. 
Hinum fræga heimspekingi var tekið með mikilli viðhöfn og 
veislum stórum. Plató hafði þegar unnið sér það álit að vera mesti 
heimspekingur aldarinnar og hinum nýjastjórnanda þótti vegs- 
auki að þessari heimsókn. Díonysíus II. var nú 28 ára gamall og 
allar lífsvenjur og skoðanir hans fastmótaðar. Hann lifði svall- 
sömu líferni og samdi sig að háttum harðstjóra og barði alla mót- 
spyrnu og gagnrýni niður af miskunnarlausri grimmd. Hann lét 
síðar skrifa bók, þar sem hann gortar af heimsókn hins fræga 
heimspekings, ogafþví að Plató hafi trúað sér fyrir sínum leynd- 
ustu hugrenningum. Plató var honum aðeins samskonar skraut- 
fjöður og æðri menning hefur lengst af verið valdamönnum: 
skreyting hins veraldlega en andlega fátæka valds. Annað gildi 
hafði Plató ekki í augum hins unga Díonysíusar. Plató hugðist 
hins vegar byrja verk sitt frá grunni og tók að kenna þjóðhöfð- 
ingjanum hin lægstu af fræðum Akademíunnar, flatarmálsfræð- 
ina. Sú tilraun var fyrirfram dæmd til að misheppnast og eins fór 
um heimspekina og allar tilraunir til að fá Díonysíus II. til að 
taka upp nýja stjórnarhætti. Plató var einnig rægður af innlend- 
um höfðingjum sem litu afskiptasemi þessa útlendings illu auga 
og kölluðu tilraun hans landráð. Liðveisla Díons kom að litlu 
haldi. Hinn ungi konungur fyrirleit Díon fyrir þann meinlæta- 
lifnað sem hinar nýju hugsjónir hans höfðu í för með sér. Plató 
varð brátt hataður eins og allir, sem gera of háar kröfur til vits- 
muna og siðferðis, og áður en ár var liðið vom bæði hann og 
Díon reknir úr landi. 

Díon setcist nú í Akademíu Platós og gerðist meðlimur hins 
heimspekilega bræðraiags. Hann eignaðist þar nýja vini og hélt 
enn sambandi sínu við Pýþagóringa og gamia stuðningsmenn í 
heimalandi sínu. 

Ekkert er jafn áleitið og óttinn við hið óþekkta. Vaíalaust hef- 
ur Díonysíus II. óttast Díon og vini hans í Grikklandi og á Sik- 
iiey. Og jafnframt óttasthin nýju óþekktu vopn andans sem voru 
í smíðum í Akademíu Piatós. Loks stóðst Díonysíus II. ekki mát- 
ið og gerði sendimenn á fund Platós til að biðja hann að koma 
aftur á sinn fund til Sikileyjar. Fyrir þessari bón lét hann bera 
fram þá einu ástæðu sem hann vissi að gat fengið hinn aidna 
heimspeking til að leggja upp í þriðju fbrina til Sikileyjar: Díony- 
síus II. lést vilja sættast við Díon og bað Plató að vera miiligöngu- 
mann um sættina. Og þessi för var fárin árið 361 og hún kostaði 
Plató næstum iífið. Díonysíus II. innti vandlega frétta frá Aka- 
demíunni og var nú búinn að fá mikinn áhuga fyrir „geómetríú' 
og heimspeki. En er Plató tók að ræða um sættagerðina, eyddi 
Díonysíus II. því taii. Var nú sýnt að vonir Piatós um hið nýja 
ríki á Sikiley höfðu brugðist. Gerð var tiiraun til að myrða Piató, 
en hún mistókst. Virðist einvaldurinn þá helst hafá haft í huga að 
geyma Plató í hinum illræmdu fangelsum sínum, en Arkytas, 
foringi Pýþagóringa skarst enn í leikinn og bjargaði heimspek- 
ingnum úr landi. 

Eftir heimkomuna til Aþenu 360 gerðist fúilur fjandskapur 
milli Díons og Díonysíusar II. Díon tók að undirbúa byltingu og 
naut til þess styrks frá mörgum úr bræðralagi heimspekinganna. 
Að þrem árum liðnum liafði Díon unnið sigur og rak Díonysíus 
II. frá völdum. 

Þau þrjú ár, sem Díon fór með völd, tókst lionum þó ekki að 
sigrast á þeirri mótstöðu, sem hugmyndir hans mættu. Óvinir 
hans fengu loks einn þeirra sem Díon treysti best, fyrrverandi 

nemanda Akademíunnar, til að myrða hann árið 354. Þessi 
endalok urðu Plató mikið áfall. Hann skrifaði hið sjöunda bréf 
sitt sem varnarræðu fyrir Díon, og gaf enn hinum nýju stjórn- 
endum heilræði, sem ekki var farið eftir. 

Plató lést árið 347 og með honum hneig mesti heimspekingur 
allra tíma. Hann sameinaði á óvenjulegan hátt skarpa rökfasta 
hugsun, skáldlegt hugarflug og djúpar dulrænar tilfinningar sem 
hann tjáði aldrei til fúlls. Hann var heimspekingur og skáld, 
dulhyggjumaður og rökfræðingur. Engum heimspekingi á vest- 
ræn menning meira að þakka, en þessum mikla höfðingja and- 
ans. Áhrifum hans lýsir einn mesti hugsuður 20. aldar, A. N. 
Whitehead, með þessum orðum. „Saga vestrænnar heimspeki frá 
5. öld f. Kr. til þessa dags er ekkert annað en neðanmálsskýring- 
ar við heimspeki Platós." 

Heimspeki Platós hefur verið nefnd „díalektísk" og „realismi“. 
Merking þessara orða hjá Plató má þó heita hrein andstæða þess, 
sem þessi orð tákna oftast á 19. og 20. öld, einkum í fiæðum 
marxismans. 

Kjarninn í heimspeki Platós og jafnframt mesta afrek grískrar 
heimspeki er frummyndakenning hans. Hún hefur haft meiri 
áhrif en flestar ef ekki allar heimspekikenningar, enda liggja ræt- 
ur hennar djúpt. Hún vex upp af dulspeki Pýþagórasar, atóm- 
kenningu Anaxagórasar, lógosarkenningu Herakleitosar, kenn- 
ingu Parmenídesar um eilífa og óumbreytanlega tilveru, leit 
Sókratesar að algildum hugtökum og loks snilli Platós sjálfs við 
að sameina eldri heimspeki og lyfta henni um leið upp í æðra 
veldi. Frummyndakenningin er sá möndull sem allar hugmynd- 
ir Platós snúast um. Siðfræði hans fjallar þannig um frummynd- 
ina sem hið æðsta takmark. Heimsmyndunarfræði hans fjallar 
um sambandið milli náttúrunnar og frummyndanna. Þekking- 
arfræðin um sambandið milli hugans og frummyndanna. 

Helstu niðurstöður frummyndakenningarinnar eru þessar: 

1. Frummyndirnar eru andlegur, óumbreytanlegur veruleiki, 
sem allt hið skapaða er mótað eftir. Sjálfar eru þær óskapaðar og 
eilífar. 

2. Þær eru ekki hugmyndir í venjulegri merkingu þess orðs, og 
enn síður ímyndun. Þær eru raunverulega til. Þær eru meira að 
segja meiri veruleiki en það sem séð er, heyrt og skynjað með 

skilningarvitiinum, því að allur jarðneskur veruleiki er aðeins 
eftirmynd þeirra. Þær eru raunar hinn eini sanni veruleiki, vegna 
þess að í heimi hveríulleikans kemur allt og fer, en þær eru óum- 
breytanlegar. (Platónskur realismi). 

3. Frummyndirnar eru óendanlega margar ogólíkar, enmynda 
eina heild og samræmda veröld. Allt, sem á sér nafn, á sér sína 
frummynd. Talað er um frummyndir tegunda, og af hverri teg- 
und eru til margir ólíkir einstaklingar, en frummynd hennar er 
ein. Menn eru t.d. margir og ólíkir, en frummyndin Karl er ein 
og eins ff ummyndin Kona og eftir þeim frummyndum eru allir 
karlar og konur skapaðar. Á sama hátt er talað um frummyndir 
hluta t.d. húss, borðs, eða stóls, um frummyndir eiginleika t.d. 
lögunar, lits eða hugsunar, siðgæðis eða smekks, - um frum- 
myndir, sem ákveða samband eins fyrirbrigðis við annað, t.d. 
jafnrétti, - um frummyndir hreyfingar, t.d. hringrás, um frum- 
myndir, sem snerta gildi hluta, t.d. hreysti, fegurð o.s.frv. Nið- 
urstaðan af þessu er sú, að ekkert er til í hinni ytri veröld, sem á 
sér eklci frummynd sína í ríki andans. 

4. Staður frummynda. — En hvar er þá þetta ríki andans? Plató 
segir, að frummyndirnar eigi sér sérstakt tilverusvið á himnum 
og þangað verði maðurinn að beina andlegum sjónum sínum til 
að skynja þær. En þessir himnar eru ekki hluti hinnar efnislegu 
tilveru. Þeir eru utan tíma og rúms. Andlegur veruleiki hefur 
ekkert rúmtak fremur en hugsanir og hugmyndir, - og tími er 
ekki til þar sem eilífðin ríkir. Frummyndirnar eru þannig óháð- 
ar þessum tveimur höfuðeinkennum jarðneskrar tilveru, - tíma 
og rúmi, - og einmitt í þessu liggur hinn mikli máttur þeirra að 
dómi Platós. Ef þær væru aðskildar af tíma og rúmi, hlytu þær að 
dreifast um milljónir staða og deilast milli óteljandi aðskilinna 

stunda. En sem andleg eining verða þær miðdepill alls máttar. 
Og vegna þess getur sá, sem náð hefur andlegri sýn, skynjað þær 
sem eina heild. — Þessi aðskilnaður frummyndanna frá hinni 
jarðnesku sköpun sinni í tíma og rúmi gengur almennt undir 
nafninu Platónsk tvíhyggja. 

5. Frummyndirnar eru hvorki bundnar hugum manna né 
guða. Þær eru sjálfstæður veruleiki og því öllu óháðar. Vitund 
Guðanna beinist hins vegar til þeirra og í þeim skilningi verða 
þær hugsanir þeirra. Plató verður naumast skilinn öðru vísi en að 
hin æðsta frummynd, er hann nefnir „hið góða,“ sé hinn æðsti 
guðdómur. 

6. Frummyndirnar eru orsök allra breytinga hlutanna, þótt 
sjálfar breytist þær aldrei að eilífu. 

7. Frummyndirnar mynda eina heild, sem ekki verður skilin 
sundur. Hver frummynd er að vísu sjálfstæð, en um leið hluti 
æðri einingar. í ríki andans verður hið marga eitt og hver eining 
hið marga. Þessi sameining er mynduð á rökréttan og reglubund- 
inn hátt. Slíka rökrétta niðurröðun stigliækkandi „þróunar" frá 
hinu lægsta til hins hæsta er að finna í náttúrunni. Og þar sem 
náttúran er eftirmynd frummyndanna, er einnig í hinum and- 
lega heimi að finna hina sömu stighækkandi niðurröðnn frá 
hinni lægstu frummynd til hinnar æðstu. Frummjmdirnar tengj- 
ast saman á þann hátt, að sú sem stendur á lægsta þrepi þessa 
stiga er yfirskyggð af þeirri, sem stendur á næsta þrepi fyrir ofan, 
en hún er aftur yfirskyggð af annarri, sem stendur enn ofar, og 
þannig stig af stigi til hinnar æðstu. Hver frummynd er því ljós 
allra hinna, sem lægri eru. Þær verða þeim mun máttugri og 
hærri, sem þær sameina stærri tilveru, því að einmitt sameiningin 

er máttur þeirra. Og að lokum er komið að hinni hæstu frum- 
mynd, sem nefnd er „hið góða“. Sú frummynd sameinar allt í ríki 
frummyndanna á sama hátt og alheimurinn, Kosmos, felur í sér 
alla efnislega tilveru. Hún er hinn æðsti guðdómur, sól sem end- 
urspeglast stig af stigi milli fmmmyndanna og síðan frá þeim til 
hins jarðneska veruleika. „Hið góða“ er einnig hið raunverulega 
sanna. Það er tilgangur heimspekinnar að dómi Platós að þekkja 
hið innra samband frummyndanna og samband þeirra við ver- 
öldina. Mannleg skilningarvit geta þó aldrei skilið þýðingu og 
tilgang „hins góða“, því að þau geta aldrei séð nema skugga 
þess. 

8. Allt sem skilningarvit okkar skynja er í tíma og rúmi, en 
frummyndirnar eru utan rúms og tíma. Hvernig getum við þá 
skynjað þessar frummyndir? Plató svarar því til, að andi manns- 
ins hafi þekkt þær í fyrri tilveru í æðri heimum, og þekkingin á 
þeim leynist í fyrstu dulvituð í djúpum vitundarinnar. Skilning- 
arvitin skynja þær að vísu ekki, en þau sýna okkur eftirlíkingar 
þeirra á jörðinni, sem vekja hugboð um hina æðri tilveru og 
minna á þær með vissum hætti. Fílósófían, - ást mannsins á hinu 
fágra, góða og sanna, vekur eilífðarþrá hans, andlegt flug og list- 
ræna slcöpun, sem leiða hann til hins innri veruleika, uns hann 
hefur öðlast andlega sýn. Þá verða frummyndirnar anda hans hið 
sama og hlutveruleikinn er skilningarvitunum. Þá uppgötvar 
maðurinn að himnaríki frummyndanna er hið innra með hon- 
um sjálfum, og þar finnur hann hið fagra, góða og sanna í sínu 
eilífa eðli. Hinn æðsta sannleika getur þó enginn þekkt nema 
Guð einn, því að hann er hinn innsti leyndardómur. 

9. Eins og fyrr segir er allt í náttúrunni eftirmyndir frum- 
myndanna. En hvert er samband þeirra við hlutveruleikann? 
Plató nefnir einnig það yfirskyggingu. Eftirlíkingin er alltaf 
ófullkomin, en þó misjafnlega ófullkomin. Þetta fer eftir því í 

hve ríkum mæli eftirlíkingin er yfirskyggð af frummyndinni. 
Frummyndin fegurð t.d. gefur þannig öllu, sem fágurt er á jörðu, 
lit sinn og ljóma. Því meiri semyfirskyggingin verður því fegurra 
verður það sem yfirskyggt er. Þegar frummyndin fegurð hverfur 
frá hinni fögru eftirlíkingu, fölnar hin jarðneska fegurð hennar 
og hætti frummyndin að yfirskyggja hana deyr hún alveg. Allar 
breytingar í náttúrunni eiga þannig rót sína að rekja til breyttrar 
afstöðu frummyndar til hinnar jarðnesku eftirlíkingar. I-Iinn 
endanlegi grundvöllur jafnt allra frummynda og allrar náttúru er 
„hið góða“. Hinn æðsti tilgangur heimspekinnar er því að dómi 
Platós að kanna hið innra samband milli Guðs og veraldarinn- 
ar. 

Enginn getur tekið afstöðu til heimspekilegra vandamála, fyrr 
en hann hefur svarað spurningunum: Hvað er sönn þekking? 
Hver er grundvöllur þekldngarinnar? Eru skilningarvit manns- 
ins þessi grundvöllur? Er reynsla okkar, það sem við sjáum, heyr- 
um og þreifum á, sama og sannleikur? Sófistarnir svöruðu ját- 
andi: Reynslan sögðu þeir, byggist á skilningarvitunum, og 
hugsun og mat okkar á öllum hlutum byggist á þeirri reynslu. — 
En Plató hafnar þessum grundvel li: Ef hin ólíka og takmarkaða 
skynjun skynfæranna væri grundvöllurinn, þá er sönn þekking 
óhugsandi. Hið sanna væri þá breytilegt eftir einstaklingum og 
staðháttum. En sönn þekking er hin algilda þekking, og grund- 
völlur hennar er að dómi Platós ekki hinn ytri heimur, heldur 
hinn innri veruleiki, andinn. Hugsun er því ekki að skynja hlut- 
veruleikann, heldur skilningur á algildum hugtökum. Það er alls 
ekki slík ytri skynjun, sem skapar t.d. hugtakið réttlæti. Við 
verðum að vita hvað réttlæti er, áður en við getum kallað ein- 
hvern einstakling réttlátan eða ranglátan, eða dæmt um hvað sé 
réttlæti í mannlegum samskiptum. Hugtakið réttlæti og lögmál 
þess eru til í manninum á undan reynslu hans af réttlátum eða 
ranglátum mönnum, eða réttu og röngu yfirleitt. - Reynslan 
þroskar að vísu hina meðfæddu en duldu þekkingu á réttlæti og 
gerir hana skýrari, en reynslan skapar hana ekki. Lögmálið er til 
í manninum, og vegna þessa meðfædda lögmáls safnar reynsla 
okkar saman einstökum dæmum úr umhverfinu, líkt og efni er 
safnað saman í hús, sem áður er til í huga smiðsins. Fyrst eftir að 
úrval úr reynslunni hefur fárið fram, birtist lögmálið á yfirborði 

vitundarinnar. Það var áður óljóst og að nokkru leyti dulvitað, 
en er nú orðið manninum fyllilega meðvitað. Á sama hátt eru 
lögmál hins fagra, góða og sanna manninum meðfædd. Reynsl- 
an stuðlar að því að vekja skilning mannsins á eðli þeirra, en hún 
skapar þau alls ekki. Skilningur á eðli fmmmyndanna en elcki 
skynjun hlutveruleikans er því að dómi Platós grundvöllur sannr- 
ar þekkingar. 

En hvaða sönnun er fyrir því, að hinn innri veruleiki Platós sé 
ekki ímyndun ein, að frummyndir hans séu ekki í raun og veru 
hugarfóstur heimspekingsins og rökfræðilegt af kvæmi jarðneskr- 
ar skynjunar og veraldlegrar reynslu? - Engin sönnun, sem byggð 
er á skoðunum, sem grundvallast á skynjun og reynslu, er hér 
neins virði. Slíkar skoðanir geta hvorki sannað né afsannað neitt, 
sem er þeim æðra. Svar Platós er, að heimspekileg rökhyggja geri 
hinn æðri veruleika andans aðeins sennilegan: - Rökrétt hugsun 
segir okkur að um þekkingu geti aðeins verið að ræða, þar sem 
hugsun og veruleiki mætast og svara hvort til annars. Hugtök 
eins og fegurð, sannleikur og góðleiki, segir Plató, hljóta raun- 
verulega að vera til utan mannsins. Ef þessi samsvörun hugsunar 
og veruleika (í hinni platónsku merkingu orðsins) er ekki fýrir 
hendi, hlýtur hins vegar sönn þelcking að vera óhugsandi. Sjálf 
úrslitasönnunin fyrir því að þessi innri veruleiki sé raunverulega 
til, verður þó ekki féngin með öðrum hætti en þeim, að mað- 
urinn sjái með innri sjónum sínum hina háu sýn andlegs veru- 
leika, en í því er hin æðsta þekking fólgin. 

Plató birtir lokaniðurstöðurþekkingarfræði sinnar í lokakafla 
VI. bókar í Rikinu. Þar táknar hann þekkingu manna með lóð- 
réttu striki, sem hann síðan skiptir í fjóra hluta, eftir því á hvaða 
stigi þekkingin stendur: 

A. Stig hinnar hreinu heimspeki: Innsæisþekking sem sam- 
einar rökvísi og andlega sjón. Andleg sjón er að sjá frummynd- 
irnar, díalektík að skilja þær. 

B. Skilningur: Stærðfræðileg hugtök, rökræn orsakasambönd. 

C. Skoðanir: Reynsluþekking á hlutveruleikanum, skynjun 
skilningarvitanna, náttúruvísindi. 

D. Blekkingar: ímyndun og getgátur misskildar og rangtúlk- 
aðar kenningar. 

Lægsta stigið (D) nefnir Plató blekkingar. Þessi lægsta tegund 
mannlegra skoðana byggist á hillingum, spegilmyndum og 
skuggum. Þær eru aðeins ímyndun og getgátur. Samt eru þær 
ekki algjörlega rangar. Þegar best lætur gefa þær mynd, að vísu 
ófúllkomna, af hinu raunverulega, líkt og skuggi hlutar veitir 
nokkra fræðslu um hlutinn, sem hann er af, og hillingar end- 
urspegla veruleika með nokkrum hætti. Hliðstæðar þessum 
skoðunum og í sama flokki eru viðteknar ímyndanir og hind- 
urvitni, - eða misskildar og rangtúlkaðar kenningar, sem af- 
myndast hafa í meðförum kynslóðanna og orðið að skugga þeirra 
sanninda, sem þær upphaflega boðuðu. 

Næsta stig (C) nefnir Plató skoðanir, en það orð notar hann 
um báða lægri flokkana. Hér er um að ræða skynjun skilning- 
arvitanna og reynsluþekkingu okkar á hlutveruleikanum. I 
Timaíos bendir Plató á, að öll náttúruvísindi séu í þessum flokki. 
En þessi þekking, sem byggist á skilningarvitunum, er ekki sönn 
þekking, þar sem hlutveruleikinn er ófullkominn og oft villandi 
skuggi hins sanna veruleika. Engar hugmyndir eða skoðanir 

þessara tveggja stiga geta því talist sönn þekking — jafnvel þótt 
eitthvað af þeim kynni að reynast rétt. 

Þriðja stigið er stig skilningsins, sem fest við rökræn orsaka- 
sambönd og stærðfræðileg hugtök, sem ekki byggjast á skynjun. 
Þetta stig er upphaf hins eiginlega skilnings og dögun þekking- 
arinnar. Plató bendir þó á, að stærðfræðin byggist í raun og veru 
ekki á sjálfsönnuðum staðreyndum, heldur á ósönnuðum stað- 
hæfingum. Þessar vafasömu staðhæfingar eru síðan gerðar und- 
irstaða hinnar stærðfræðilegu rökvísi. Þetta stig (B) er þannig 
ekki hin fullkomna þekking. 

Hæsta stigið (A) er stig hinnar hreinu heimspeki. Hún er 
innsæisþekking, sem sameinar rökvísi þriðja stigsins andlegri 
sjón hins fjórða. Andleg sjón er að sjá ffummyndirnar, ríki and- 
ans. Og díalektíkin, hin rökrétta heimspekilega hugsun, fær 
manninn til að skilja samband frummyndanna við „hið góða“, 
skilja samband þeirra innbyrðis og tengsl þeirra við jarðneska 
náttúru. Hér styðst maðurinn ekki lengur við ytri skynjun, en 
ígrundar hin réttu innri sannindi lífsins. 

Eins ogsjá má af þessari mynd Platós af hinni fjórskiptu Iínu, 
þá ríkir þrátt fyrir allt sami veruleiki (frummyndirnar) á öllum 
þessum fjórum sviðum. Hlutveruleikinn er aðeins skuggi frum- 
myndanna og hillingarnar skuggi hlutveruleikans. I Rikinu í bók 
VII bregður Plató upp nýrri táknmynd sem sýna á enn betur 
merkingu hinnar fjórdeildu línu. Hún sýnir hvernig veröld 
mannsins breytist eftir því á hverju hinna fjögurra stiga hann 
stendur. I þeim kafla úr Ríkinu , sem hér fer á eftir, sést að veröld 
andans er hliðstæð hinum sýnilega heimi: „Hið góða“ er hlið- 
stætt sólinni. Eins ogsólin er lind ljóssins og náttúrunnar, eins er 
„hið góða“ lind sannleikans og hins innri veruleika. Eins og ljós- 
ið og náttúran eru viðfangsefni skilningarvitanna, eins eru frum- 
myndirnar viðfangsefni hugans og grundvöllur þekkingarinnar. 

Hinn bundni fángi í hellinum táknar þann, sem stendur á lægsta 
þrepi mannlegra vitsmuna, (D). Hinn leysti fangi er kominn upp 
á stig C. Sá, sem kominn er út úr fangelsi sínu og skoðar skugg- 
ana utan hellisins, stendur á stigi B. En sá, sem horfir á hlutina 
sjálfa í veröldinni fyrir utan hellinn, táknar þann sem náð hefur 
andlegri sjón. Og sá, sem horfir á sólina, táknar þann sem skilið 
hefur „hið góða“, hina æðstu frummynd, sem er hinn innsti guð- 
dómur. 

Sókrates segir frá: - „Og nú“, sagði ég, „ætla ég að segja ykkur 
dæmisögu um mannlega þekkingu: - Djúpt í jörðu liggur hellir 
einn og frá botni hans löng og brött brekka að hellismunnanum 
og dagsbirtunni. Hér hafast við menn, sem verið hafa fangar í 
þessum helli frá barnæsku. Þeir eru hlekkjaðir um háls og fætur 
svo að þeir mega sig hvergi hræra og geta aðeins horft beint fram 
fyrir sig. Að baki þeirra og upp yf ír þeim logar eldur, og milli 
eldsins og fanganna liggur vegur. Og fyrir framan þá er reistur 
tjaldveggur, svipaður þeim, sem notaðir eru við leiksýningar í 
brúðuleikhúsum.“ 

„Ég skil,“ sagði Glaukon. 

„Og á bak við þá fara menn eftir veginum, menn sem bera alls 
konar hluti, þar á meðan líkneski manna og dýra, sem gerð eru 
úr grjóti, tré eða öðru efni. Sumir þessara manna tala eins og 
gengur, en aðrir eru þöglir.“ 

„Þú bregður upp undarlegri mynd, og þessir fangar eru harla 
kynlegir.“ 

„Þeir eru eins og við,“ svaraði ég. „Því geta þessir fángar séð 
nokkuð af sjálfum sér, eða þeim sem um veginn fara, annað en 
skuggana, sem eldurinn varpar á hellisvegginn fyrir framan 

þá?“ 

„Hvernig ættu þeir að geta séð nokkuð annað, ef þeir geta 
aldrei hreyf t höfuðið?“ 

„Og geta þeir séð nokkuð annað af því, sem um veginn fer?“ 

„Vitanlega geta þeir það ekki.“ 

„Og ef þeir gætu talast við, myndu þeir þá ekki vera sammála 

nm, að skuggarnir, sem þeir sæju, væru raunverulegir hlutir?“ 

„Vafalaust.“ 

„Og ef fangelsisveggurinn fyrir framan þá bergmálaði tal veg- 
farendanna, heldurðu þá ekki, að þeir myndu álykta að þetta 
væru raddir skugganna á veggnum?" 

„Þeir hly tu að halda það.“ 

„Og þannig mundu þeir trúa því, að skuggarnir væru á allan 
hátt raunverulegir?“ 

„Já, óhjákvæmilega.“ 

„Hvað heldur þú þá að gerðist, ef þeir væru leystir úr hlekkjum 
sínum og leiddir frá villu sinni? Gerum ráð fyrir að einn þeirra 
væri leystur og látinn rísa á fætur og knúinn til að snúa sér við, 
horfa fram og ganga í átt til eldsins. Þessi umskipti yrðu honum 
full sársauka og hann féngi ofbirtu í augun við að horfa beint á 
þá hluti, sem hann áður sá aðeins skuggann af. Og ef honum væri 
sagt, að það sem hann hefði séð áður væri aðeins blekking og 
hann væri nú nær veruleikanum og skynjun hans sannari, af því 
að nú sæi hann hlutina sjálfa, og ef hann enn frernur væri beðinn 
að nefna hvern einstakan hlut sem hann sæi, heldurðu þá ekki að 
honum yrði svarafatt og hann héldi, að það sem hann var vanur 
að sjá væri raunverulegra en það sem honum nú væri bent á?“ 

„Miklu raunverulegra.“ 

„Og ef hann væri látinn horfá beint í ljóma eldsins, myndi 
hann ekki svíða í augun og hverfa aftur til þeirra hluta, sem hann 
gæti séð, hluta sem hann héldi að væru raunverulega miklu skýr- 
ari en það sem honum var sýnt?“ 

„Jú.“ 

„Og ef,“ hélt ég áfram, „hann væri dreginn með valdi upp 
bratta og grýtta brekkuna og ekki sleppt fýrr en hann hefði verið 
leiddur út í sólskinið, myndi sú för ekki sársaukafull og honum 
Iítt að skapi, og þegar út í sólskinið væri komið myndi hann þá 

ekki fá slíka ofbirtu í augun að hann gæti ekki séð neinn þeirra 
hluta, sem honum nú væri sagt að væru raunverulegir?“ 
„Vissulega ekki fyrst í stað,“ viðurkenndi hann. 

„Yrði hann ekki fyrst að venjast í ljósinu, áður en hann gæti 
greint veröldina fyrir utan hellinn? Og þætti honum ekki í fyrstu 
auðveldast að horfa á skuggana, því næst á mynd manna og hluta 
speglast í vatninu og loks á hlutina sjálfa? Yrði honum ekki eftir 
það auðveldara að horfa á himintungl, á mána og stjörnur á himni 
næturinnar, en að horfa í sólarljósið að degi til?“ 

„Það segir sig sjálft.“ 

„Og gæti hann ekki síðast af öllu horft beint í sólina og skoðað 
hana sjálfa, eins og hún er, í stað þess að horfa á mynd hennar í 
vatninu?“ 

„Það hlyti að gerast síðast.“ 

„Mundi hann ekki seinna komast að þeirri niðurstöðu að það 
sé sólarljósið sem veldur breyttum árstíðum og stjórni öllu í hin- 
um sýnilega heimi, - og sé í vissum skilningi orsök alls þess sem 
hann og samfangar hans voru vanir að sjá?“ 

„Augljóslega hlyti hann að komast að þessari niðurstöðu.“ 

„Og þegar hann hugsaði um fyrri heimkynni sín, og það sem 
þar var álitið þekking, og um samfanga sína, heldur þú þá ekki 
að hann teldi sig gæfumann og harmaði hlutskipti hinna?“ 

„Það myndi hann svo sannarlega gera.“ 

„Og ef það nú tíðkaðist hjá þessum föngum að veita þeim frægð 
og sýna þeim virðingu sem skarpskyggnastir væru á þessa skugga 
og bestir í að muna í hvaða röð þeir birtust, og þess vegna snjall- 
astir í að segja fyrir um hverjir kæmu næst, mundi þá þessi leysti 
fangi keppa eftir slíkri frægð, eða öfúnda þá af þessari gáfu eða 
þessum heiðri? Er ekki líklegra að hann segði með Hómer: „Frem- 
ur þræll hjá þurrabúðarmanni“ — eða hvað sem væri annað en að 
lifá og hugsa eins og þeir?“ 

„Já,“ svaraði hann, „hann kysi allt fremur en að lifa eins og 

þ « cc 

eir. 

„Hvað heldur þú þá að gerðist,“ spurði ég, „ef hann sneri aftur 
inn í hellinn og settist í sitt fyrra sæti? Mundi myrkrið ekki 
blinda liann, vegna þess að hann kæmi skyndilega þangað inn 
utan úr dagsbirtunni?“ 

„Vitanlega.“ 

„Og ef hann yrði að keppa við hina fangana um að greina 
sundur skuggana, meðan hann væri blindaður og augu hans enn 
óvön myrkrinu, - en það gæti varað nokkurn tíma, - myndu þeir 
þá ekki hæðast að honum? Og myndu þeir ekki segja, að för hans 
til hins efri heims hefði gert hann heimskan og að það borgaði 
sig engan veginn að leggja á brattann? Og ef einhver skyldi gera 
cilraun til að leysa af þeim hlekkina og leiða þá upp í ljósið, 
myndu þeir þá ekki reyna að drepa hann ef þeir gætu?“ 

„Það myndu þeir vissulega reyna,“ svaraði Glaukon. 

„Hvaða fræði þurfa menn að nema til að hugur þeirra beinist til 
hins raunverulega og frá heimi hverfulleikans?“ lætur Plató Sókr- 
ates spyrja. ( Rtkið , bók VII.) Hvaða fræði geta lyft manninum 
frá stigi skoðana, (C), upp á svið rökfræðilegrar og heimspeki- 
legrar þekkingar, (B ogA)? Sem svar við þessari spurningu nefn- 
ir Plató fimm stighækkandi vísindi. 

1. Lægst þessara fræða er reikningslistin. Reikningslistin hefur 
þann kost að nota hugtök, sem eru óháð skynjun skynferanna 
og leiðir því manninn fyrsta skref íð frá skynjun til skilnings. 

Plató ætlast til að menn velti fyrir sér hinni heimspekilegu 
merkingu talnanna. Hvert er t.d. eðli eindarinnar? Allt er sam- 
sett úr hinu eina. Hið eina birtist ýmist sem eining eða fjöldi. 
Slíkar hugsanir fa menn, að áliti Platós, til að fára að hugleiða 
hina innstu einingu, ljósið að baki alls. Reikningslistin gegnir 
ekki því hlutverki, sem Plató ætlar henni, ef hún er aðeins stund- 
uð vegna hins hagnýta gildis. Fyrst þegar hún er stunduð vegna 
þekkingarinnar leiðir hún til hins andlega lífs. 

2. Flatarmálsfræðin er næsta viðfangsefnið. Hugtök eins og 
ferhyrningur eða hringur eru sígild hugtök eilíf og óumbreyt- 
anleg. Þau beina því huganum í enn ríkari mæli frá hinum hverf- 
ula heimi skilningarvitanna til algildra hugtaka, til hins óum- 
breytanlega að baki hins hverfula. 

3. Aður en hægt er að hefja nám í stjörnufræði, telur Plató rétt 

að stnnda þau vísindi sem fjalla um hluti í þremur víddum, þ. e. 
a. s. rúmmálsfræðina. Hið hagnýta gildi allra þessara fræða er 
viðurkennt. En í augum Platós eru þau fyrst og fremst áfangar á 
skilningsleið mannsins, sem liggur til hinna æðstu gæða. 

4. Stjörnufræðin. Tilgangur Platós er enn hinn sami. Við- 
fangsefni hans er ekki það eitt að kortleggja himininn og gang 
himintungla, heldur kanna þau lögmál sem þeim stjórna, eða 
stjarneðlisfræði. Hún leiðir manninn frá jörðinni út á braut hins 
eilífa og fer anda hans til að nálgast leyndardóm hins himneska 
samræmis, - „hinn æðsta ósýnilega veruleika." 

5. Tónfræðin. Þessi fræði byggjast á hljómvísindum Pýþagór- 
inga. En Plató leitar hér sem annars staðar hinnar dýpri merk- 
ingar, lögmálanna að baki tóns og hreyfingar. Hann er ekki fyrst 
og fremst að hugsa um þá tóna, sem eyrað heyrir, heldur hina 
sem andinn nemur: nið eilífðarinnar og söng lífsins, dulin lög- 
mál hins alheimslega samræmis. 

Þessi vísindi svara til þriðja hluta (B) hinnar fjórdeildu línu og 
þau eru aðeins undirbúningur undir efsta stigið (A), sem er hin 
eiginlega heimspeki, en hana kallar Plató díalektík. Hún sam- 
einar öll vísindi og er samnefnari allrar sannrar þekkingar, að svo 
miklu leyti sem hún er á færi mannlegra vitsmuna. Fyrst á þessu 
stigi nær maðurinn andlegri yfirsýn yfir samhengi hinnar ytri og 
innri tilveru. Díalektíkin er sú þekking, sem leiðir að lokum til 
skilnings á hinum innsta veruleika, þótt um algjöran skilning 
geti aldrei orðið að ræða. 

Skipting Platós á tilverunni í frummyndir (anda) og náttúru 
(efni) hefur verið nefnd platónsk tvíhyggja. Nafnið má þó auð- 
veldlega misskilja af tveimur ástæðum. I fyrsta Iagi kennir Plató 
að frummyndirnar (andinn) séu hinn eini veruleiki, og í öðru 
lagi er efni Platós ekkert af því sem við köllum efni. Sannleik- 
urinn er sá, að það ginnungagap sem Plató telur að hafi ríkt í 
árdaga áður en andinn skapaði náttúruna er hvergi fyllilega skil- 
greint í ritum hans. Gordíonshnúturinn, sem höfundur frum- 
myndakenningarinnar verður að leysa er þessi: Guð og „hið 
góða“ eru eitt. Hið góða, sem er hinn eini veruleiki, getur aðeins 
skapað hið góða. Hvernig getur þá hið góða, eilífa og óumbreyt- 
anlega alið af sér ófullkomna veröld hins stundlega og hverfula? 
Hvert er samband hins andlega heims við heim hins svokallaða 
veruleika? — Frummyndirnar (andinn) hafa að dómi Platós ekki 
skapað það ginnungagap sem hann nefnir efni. Ástæðurnar til 
þess eru tvær: 1) Efnið, segir Plató, er ekki-vera og það er óhugs- 
andi að veran (frummyndirnar) geti fett af sér ekki-veru, (efnið). 
2) Það er forsenda allrar sköpunar, að sköpunarmátturinn geti 
beinst að einhverju öðru en sjálfum sér. — En hvað er þá þetta 
eitthvað, þessi leyndardómur, sem Plató kallar efni? — Það getur 
ekki verið jörð, vatn, eldur eða loft: - Höfuðskepnurnar eru allar 
sköpun andans að dómi Platós og andinn hefur ekki skapað það 
sem hann kallar efni. Það getur ekki heldur verið neitt sýnilegt 
eða áþreifánlegt. 

Allir eiginleikar, lögun og litir eru sköpun frummyndanna. 
Með öðrum orðum það sem Plató kallar efni á ekki við um neitt 
af því sem við köllum efni. Aristóteles, sem stundaði nám við 
Akademíu Platós í 20 ár, segir að „hið platónska efni merki rúm“. 
Þetta er mjög sennilega rétt. En Aristóteles er þögull um hvað 
Plató hefur talið eðli þessa rúms eða ginnungagaps sem hann 
kallar efni. Efnið virðist ekki aðeins merkja rúm heldur einnig 
hið ósýnilega, óskilgreinanlega efni sem hin sýnilegave röld er 
gerð úr. 

Efni Platós er því eilífðarfyrirbrigði. An áhrifa andans er það 
að vísu óskilgreinanlegt, formlaust og ósýnilegt. Sköpun frum- 
myndanna gefur því alla þá eiginleika og allar þær myndir sem 
birst geta í náttúrunni. 

En með þessu er ekki öll sagan sögð. Ginnungagap Platós virð- 
ist búa yflr dularfullum mætti til að afmynda sköpun Guðs, 
mætti til að kljúfá ljós andans í litbrigði jarðarinnar. Það er ekki 
aðeins skilyrði sköpunarinnar heldur einnig versti óvinur henn- 
ar. Það er tregðan sem veitir hinum skapandi mætti viðnám og 
er orsök alls hins illa í heiminum. Barátta andans er virk. - Mót- 
staða efnisins er óvirk. Efnið er því í eðli sínu skilyrði sköpunar- 
innar og verkefni andans, verkefni sem hann leitast við að ná 
tökum á, en hið óvirka efni leitar stöðugt hins fullkomna jafn- 
vægis dauðans og leitast við að eyða sköpunarverkum Guðs. 

Frummyndirnar eru skapandi máttur og vilji sem gerir innrás 
úr óþekktum víddum út í tómið og skapar þar fjórvíddartilveru 
okkar efnisheims. Lífið og andinn nema nýtt land í ríki dauðans. 
I þessu ginnungagapi skapa frummyndirnar eftirmynd sína, hina 
sýnilegu og áþreifanlegu veröld. Kosmos (veröldin) er þannig af- 
kvæmi andans og efnisins. Þessi kosmos er ímynd hins ósýnilega 
guðdóms, — og kosmos er sjálfur Guð í sköpun, hinn verðandi 
Guð. 

Guðdómurinn byrjaði sköpun kosmos með því að umskapa 
efnið í samræmi við þarfir og gerð hins verðandi heims. Hinu 
eina ósýnilega frumefni breytir hann í mörg, gerir efnið sýnilegt 
og áþreifanlegt og gefur því eiginleika og lögun. Hann skapar 
höfuðskepnurnar jörð, vatn, loft og eld sem eru líkami kosmos. 
Guðdómurinn skapar síðan fastastjörnur, plánetur og jörðina og 
hina himnesku anda eða Guði sem stjórna hverjum hnetti og 
þeir skapa aftur að vilja guðdómsins náttúruríkin, — hina óæðri 
náttúru. 

Kosmos hefur líkama, vilja og sál. Líkami hans stjórnast af 
ákveðnum lögmálum. Hann er fullkominn og fegursta verk 
sköpunarinnar. En hann er ekki gæddur eilífðareðli frummynd- 
anna. Örlög hans eru í liendi guðdómsins. 

Vilji kosmos birtistsem tilgangur allra hluta. Hannskipulegg- 
ur veröldina og samræmir efnislegar orsakir lögmálsins hinum 
andlega tilgangi Guðs. 

Sál kosmos, heimsandinn, er tengiliður milli guðdómsins 
(frummyndanna) og veraldarinnar. Hún er í allri veröldinni og 
er orsök allrar hreyfingar, samræmis og fegurðar. Hún er lífið og 
andinn,- veröldin og guðdómurinn. 

I Timaíos ræðir Plató um hinar fjórar orsakir allrar sköpunar. 

Demiurge eða Guð er sagður uppspretta máttarins og orsök 
allrar hreyfmgar, samræmis og fegurðar. Hann er lífið og and- 
inn, — ekki persónulegur Guð heldur ópersónulegur guðdómur. 
Hann er ekki skapari heimsins, þar sem bæði andi og efni er ei- 
líft og óskapað. Hann er heimssmiðurinn sem vinnur úr fyr- 
irfram gefnu efni og mótar það eftir hinum andlega heimi. Verk 
hans er að breyta kaos í kosmos. 

Frummyndirnar, sem eru sagðar liinn eini eilífi veruleiki sem 
heimur fyrirbrigðanna er mótaður eftir. 

Efnið er einnig óskapað. Andinn eða guðdómurinn hefur ekki 
náð fullum tökum á efninu því að vegna tregðu þess er hið ófull- 
komna til í heiminum. Það eitt er orsök hins illa. 

Hin fjórða af hinum eilífu orsökum veraldarinnar er hin æðsta 
frummynd, „hið góða“. Hún er æðst í ríki andans og hin eilífa sól 
tilverunnar. 

En ef „hið góða“ er hinn algeri grundvöllur, hvað er þá Guð? 
- Plató talarýmist um Guð eða Guði. Hann kallar hinn sýnilega 
alheim (kosmos) Guð í sköpun, hann talar um smið heimsins, 
Demiurge sem hinn eilífa guðdóm, og hann kallar fyrstu sköpun 
Demiurge einnig Guði og segir að þeir taki að sér stjórn hnatta 
og náttúruríkja. Við þetta bætast svo guðir trúarbragðanna. Ekki 
verður annað séð en Plató eigi við hið sama þegar hann talar um 
æðstu frummyndina „hið góða“ og Guð. Guð, heimssmiðurinn, 
er persónugervingur „hins góða“ og þetta tvennt er eitt og hið 
sama. Þetta sést best þegar athugað er hvaða eiginleika Plató 
eignar Guði (Demiurge) og „hinu góða“: 

„Hið góða“ segir Plató, er lávarður hins andlega heims eins og 
sólin er æðst í hinum sýnilega heimi. Guð (Demiurge), segir 
Plató, er hinn æðsti dómari sem stjórnar upphafi, framrás og 
endi allra hluta. Frummynd hins góða er sögð höfundur alls hins 
sanna, fagra og góða í veröldinni. Guð er einnig sagður hin eilífa 
orsök hins fagra og góða og sanna. Loks er „hið góða“ sagt vera 
lind hinnar æðstu visku. Þetta sýnir að hjá Plató er Guð og „hið 
góða“ eitt. 

Nánari athugun á þremur þessara fjögurra orsaka veraldarinn- 
ar leiðir því í ljós að þær renna saman í eina. Demiurge, „hið 
góða“ og frummyndirnar eru eitt, — hin andlega orsök. — Og hin 
efnislega orsök er óæðri veruleiki sem án sköpunar andans er 
„ekki vera“, formlaus og efnisvana í hinni venjulegu merkingu 
þess orðs. Þannig er orsök heimsins í raun og veru aðeins ein: 
Andinn. 

í mannssálinni eins og heimssálinni sameinast hinir dauðlegu og 
hinir eilífu eðlisþættir lífsins. I sínu rétta og eilífa eðli er sálin þó 
ein og óskipt. Þannig er ástand hennar þar sem hún dvelur í 
himnaríki frummyndanna áður en hún íklæðist jarðneskum lík- 
ama og þannig verður ástand liennar eftir að hún hefur losnað úr 
fjötrum efnisins. 

Eftir að hún er fædd til jarðarinnar sameinast hún hins vegar 
stundlegum eðlisþáttum sem hæfá jarðneskri tilveru hennar, en 
þeir eðlisþættir verða aldrei gæddir eilífðareðli, þeir skapast og 
eyðast eins og allt í veröld fyrirbrigðanna. Þessi tvíhyggja er beint 
framhald af þekkingarfræðum Platós þar sem greint er milli 
skoðana sem byggjast á skilningarvitunum og sannrar þekkingar 
sem byggist á andlegri sýn sálarinnar. Öll sönn þekking manna 
er, að dómi Platós, aðeins endurvakning þess sannleika sem sálin 
þekkti í fyrri tilveru er hún bjó á himni sínum. 

Þegar Plató ræðir um þrískiptingu sálarinnar á hann eingöngu 
við það ástand sem hún er í meðan hún er háð hinni lægri nátt- 
úru þessa heims eða annars, — ástand hinnar ófrjálsu sálar sem 
háð er endurfæðingum. 

Lægstu eðlisþættir sálarinnar eru girndir. Kynnautn, fégræðgi 
og óhóf í mat og drykk er æðsta gleði þess manns sem stjórnast 
afskynfysn. 

Ofar girndum taka við þeir eðlisþættir sem Plató nefnir einu 
nafni skap. Það er millistig milli skilnings og girnda, sambland 
vilja og tilf inninga seni sagðar eru eiga aðsetur sitt í h jarta manns- 
ins. Þessir eðlisþættir eru metnaður, hugrekki, heilög vandlæting 

og réttlát reiði. Gleði þess manns sem stjórnast af þessum þáttum 
sálarinnar er að klifra virðingarstiga mannfélagsins og njóta við- 
urkenningar fjöldans, vera frægur og heiðraður af þjóð sinni. 

Æðsti og innsti kjarni sálarinnar og sá eini sem gæddur er ei- 
lífðareðli er skilningurinn, hin andlega sýn. Sannleikurinn, hin 
sanna þekking, er aðeins eign þessarar hreinu sálar. Aðrir eig- 
inleikar sem Plató eignar hinni eilífu sál eru göfgi, auðmýkt og 
lotning. Öll lífsnautn er hér endurborin í nýrri og fullkomnari 
mynd. Hin æðsta gleði þess manns sem lætur stjórnast af þessu 
innsta eðli sínu er skilningsgleði og sköpunargleði. Takmark 
mannsins er að lúta þessu æðsta eðli og lifá hvorki í fortíð, nútíð 
né framtíð heldur í eilífð. Þessi þrjú svið, girndir, skap og skiln- 
ingur blandast að nokkru saman, en þó getur aðeins eitt verið 
hið ríkjandi afl í sál mannsins hverju sinni. 

Eins og fýrr segir kennir Plató að sálin eigi sér fortilveru og lifi 
eftir líkamsdauðann. Þetta verður ekki sannað á grundvelli 
efnislegra vísinda, vegna þess að í veröld efnisins geta ekki verið 
til neinar fullnaðarsannanir um eðli andans. Sanna þekkingu 
öðlast menn aðeins fyrir andlega innri reynslu. Samt leiðir Plató 
fram margvísleg rök fyrir eilífðareðli sálarinnar. Fyrst teflir hann 
fram tveimur „epistemólógiskum" röksemdum: 

1) Við getum aðeins skilið það eitt sem á sér einhverja hliðstæðu í 
okkur sjálfum. Sálin getur að nokkru leyti a. m. k.skilið hinn 
eilífa anda. Hún getur skilið hinar eilífu og hreinu frummynd- 
ir í ríki andans. Sálin hlýtur því að einhverju leyti a. m. k. að 
vera eins og þessar frummyndir, það er að segja hrein og eilíf. 

2) Við búum yfir þekkingu sem er óháð skynjun okkar. Minni 
sálarinnar, vitað og dulvitað, og þekking sem hún getur ekki 
hafa aflað sér í þessu lífi sannar fortilveru hennar, að dómi 

Platós. - Og hvers vegna skyldi hún þá ekki einnig lifa eftir lík- 
amsdauðann? Þessu næst leggur Plató fram „metafysiskar“ rök- 
semdir: 

3) Hin hreina og frjálsa sál mannsins er ein og óskipt. Henni 
verður ekki deiit í mismunandi hluta. Hún verður því hvorki 
sköpuð með samsetningu né verður henni eytt með upplausn 
eða sundurgreiningu. Hún getur því hvorki skapast né eyðst og 
er því eilíf. 

4) Veran getur aldrei breyst í ekki-veru. Sálin er uppspretta og 
undirstaða lífsins. Hún er því sjáifur kjarni verunnar. Það væri 
mótsögn að ætla að sjálf uppspretta lífsins gæti orðið dauði og 
veran breyst í ekki-veru. 

5) Allar langanir manna og dýra beinast að einhverju sem hægt er 
að fá. Æðsta þrá mannsins er heimþráin til hins eiiífa og full- 
komna í ríki andans. Hvers vegna ætti þá hin æðsta og ákafásta 
þrá mannsins að beinast að einhverju sem aldrei er unnt að öðl- 
ast? 

6) Sálin getur stjórnað líkamanum. Ef sálin er aðeins afleiðing 
líkamsstarfseminnar, ef hún er aðeins hljómur af strengjum 
líflfæranna, hvernig gæti hún þá stjórnað líkamanum? Hljómar 
fiðlunnar stjórna ekki strengjum hennar heldur fiðlarinn sem 
á þá leikur. Og Plató leggur einnig fram siðferðislegar rök- 
semdir: 

7) Hvernig er hægt að framfylgja hinu alheimslega réttlæti nema 
því aðeins að sálin geti uppskorið það annars heims sem sáð var 
til á jörðu? 

í heild sinni eru röksemdir Platós íyrir eilífð sálarinnar svo 
margvíslegar að nær allc sem um þetta mál hefur síðar verið sagt 
í bókmenntum Vesturlanda hefur verið sótt í smiðju iians. En 
Plató bendir á að þessar röksemdir geti ekki eðlis síns vegna verið 
sama og fullnaðarsönnun því að hún fæst aðeins með andlegri 
sýn og innri reynslu. 

Siðfræði Platós byggist á frummyndakenningu hans. Spurning- 
unni um gildi og tilgang mannsins er svarað á sama veg og spurn- 
ingunni um gildi og tilgang lífsins og veraldarinnar: Guð er hið 
góða, sanna og fagra og fullkomnun mannsins er í því fólgin að 
öðlast þessa andlegu eiginleika. 

Þetta er hið algilda svar sem á jafnt við einstaklinginn og 
mannfélagið í heild. Lokatakmark náttúrunnar er maðurinn og 
lokatakmark mannsins er Guð. Því marki nær hann með því að 
efla skilning sinn, lifa í andlegri fegurð og leysa sál sína frá villu: 
„Við ættum að fljúga burt frá þessari jörð eins fljótt og við getum 
og að fljúga burt er að verða eins og Guð.“ En fyrr en þessari fúll- 
komnun er náð losnar enginn við jörðina. 

Fullþroska sál er hin æðstu gæði og um leið hin mesta ham- 
ingja mannsins. — Öll siðfræði miðar að mannrækt. Það sem 
einkennir mannhugsjón Platós er hófsemi, hugrekki og vitsmun- 
ir: Æðstu kostir manna eru rétt hugsun, hin æðsta dyggð hjart- 
ans er hugrekki og hin æðsta dyggð hvatanna er hófsemi. En 
aðeins æðsti hluti hinnar þrískiptu sálar ríkir í hinuni fullkomna. 
Hina tvo óæðri, geð og girndir á ekki aðeins að hemja, þær eiga 
um síðir algjörlega að missa vald sitt yfir manninum. Hinn sjá- 
andi andi sálarinnar er forsjón hennar allrar, einnig skaps og 
hvata. Honum ber því að stjórna en þeim að hlýða boðum hans. 
Sá einn er þetta gerir breytir viturlega. Skapið hættir þá að stríða 
gegn andanum og veitir honum aðeins aukinn mátt. Hvatirnar 
hætta þá að blinda hann og hófsemin gerir hann hreinan og létt- 
an. Sálin verður fullkomin þegar hinir þrír hlutar hennar sam- 

einast í einingu andans. Þá er hið góða orðið eðli mannsins og 
verk hans geta aðeins verið góð. 

Sú heimsafneitun og krossfesting holdsins sem boðuð var á 
miðöldum sækir hingað rök sín. - Þessi siðfræði Platós er þó 
ekki í sjálfu sér meinlætakenning sem krefst þess að maðurinn 
hafni gleði sinni og afneiti hamingjunni. Þvert á móti telur Plató 
gleði andans óendanlega meiri hamingju en hverfular nautnir 
hinnar lægri náttúru. Maðurinn á ekki að ber jast gegn hinu lægra 
eðli sínu heldur stuðla að birtingu hins æðra. Gleði hvatanna 
gleymist og hún hverfur af sjálfu sér eins og fólar stjörnur í ljósi 
morgunsins vegna þess að gleði andans er henni margfalt meiri. 
En þá gleði getur maðurinn ekki þekkt meðan hann stjórnast af 
hvötum sínum og þekkir ekkert sælla en hina jarðnesku paradís 
þar sem lífsþorsta hans er svalað um stund. 

Maður og ríki eru tvær hliðstæður. Þekking okkar á manninum 
er röng ef við þekkjum ekki þá heild sem hann er hluti af, — rík- 

ið. 

Stjórnmál eru því einn veigamesti þátturinri í ritum Platós og 
þau verða hvorld greind frá siðfræði hans né annarri heimspeki. 
Maðurinn getur ekki þroskast í einangrun, hann nær aðeins til- 
gangi sínum í samfélagi við aðra menn. Hann getur ekki sigrað 
sem einstaklingur, - aðeins í samvinnu við heildina. Og hinn 
æðsti tilgangur mannsins er siðferðileg fullkomnun. Hin full- 
þroska sál er hin æðstu gæði lífsins og um leið hin æðsta ham- 
ingja. Einstaklingurinn verður því að samræma hag sinn hags- 
munum heildarinnar, því þannig er honum sjálfum best borgið. 
Tilgangur þjóðfélagsins á að vera sá að leiða manninn til þeirrar 
fullkomnunar sem um leið er hin mesta hamingja. Plató kennir 
ekki að maðurinn sé til vegna ríkisins, heldur þvert á móti, ríkið 
er til vegna mannsins og allt fyrirkomulag þjóðfélagsins miðast 
við þarfir einstaklingsins. Hið fullkomnasta ríki er það sem sem 
fóstrar flesta fullkomna einstaklinga. Engin lög og ekkert stjórn- 
skipulag þarf fyrir fullþroska menn. En þar sem fáir eru full- 
komnir verður að setja mönnum lög til að tryggja þeirra eigin 
velferð. Ríkið verður þannig til vegna þess að maðurinn er ekki 
sjálfum sér nægur, vegna þess að mannleg náttúra er ófullkomin. 
Það byggist á samhjálp og samvinnu einstaklinga. 

Hver maður verður að leggja fram sinn skerf til ríkisins með 
þvf að vinna þau störf sem hann er hæfastur til. 

Eins og fyrr segir er mannfélag Platós hliðstætt mannssálinni. 

í ríkinu er mönnum skipt í þrjár stéttir. Fer sú skipting eftir því 
hver hluti hinnar þrískiptu sálar stjórnar þeim. Þeir sem stjórnast 
af andlegu innsæi eiga að mynda yfirstéttina. Þá nefnir Plató 
heimspekinga eða heimspekikonunga. Þeir eiga að vera hin sjá- 
andi forsjón og hin raunverulega sál ríkisins. 

Þeir sem stjórnast af skapsmunum eiga að vera stríðsmenn 
þjóðfélagsins, hið hugdjarfa og stolta hjarta landsins. Þetta er 
önnur stétt ríkisins og hún á að vera sverð þess og skjöldur. I 
þriðju stétt eru þeir sem stjórnast af hinum lægri hvötum eða 
lægsta hluta sálarinnar. Þeirra hlutverk á að vera veraldleg þjón- 
usta og framleiðsla hins daglega brauðs. I þessum hópi telur Plató 
iðnaðarmenn, bændur, kaupmenn og þræla. — Því ríki er vel 
stjórnað þar sem hver maður fæst við það eitt sem hann er hæfúr 
til að leysa af hendi og þar sem lágum hvötum fjöldans er haldið 
í skefjum með vísdómi hinna fáu vitru. 

Plató leggur þennan mælikvarða ekki aðeins á einstaklinga 
heldur einnig á þjóðir. — Sem dæmi um fýrsta flokks þjóð sem 
einkennist af menningu og stjórn hinna vitrustu nefnir Plató 
Grikki. Sem dæmi um annars flokks þjóð sem einkennist af 
hugrekki, skapsmunum og baráttu nefnir Plató barbara norð- 
ursins. Sem dæmi um þriðja flokks þjóð sem einkennistafkaup- 
mennsku og auðhyggju nefnir hann Fönika. 

I draumsýn sinni um hið réttláta þjóðfélag sér Plató ríkið sem 
eina samræmda heild þar sem engir árekstrar eru milli manns og 
manna. 

Ríkið er stór fjölskylda. Þar má enginn einstakur eignast mik- 
inn auð því að auðurinn er vald og auðurinn getur orðið verstur 
og lægstnr allra harðstjóra. Allar eigur eiga því að vera sameign 
þegnanna. Og Plató gengur lengra. I þessari stóru fjölskyldu, 
segir Plató í Rikinu, eiga konur og börn einnig að vera sameign 
meðal hærri stéttanna. Börnin eru alin upp af ríkinu sem sér um 

menntun þeirra frá fyrstu tíð. Hjónabönd eru að vísu viðurkennd 
en þau eiga að standa stutt og mega ekki verða varanlegur „hyrn- 
ingarsteinn þjóðfélagsins“. 

Þjóðfélag Platós er fyrst og fremst skóli. Þar á að móta barnið 
alveg frá fyrstu tíð og innrætá því hugsjónir hins fagra, góða og 
sanna. Þetta gildir jafnt um bæði kynin. Fyrstu þrjú árin er upp- 
eldið eingöngu fólgið í því að efla heilbrigði og hreysti barnsins. 
Á aldrinum 3-6 ára hefst strax hið siðferðilega uppeldi. Fyrsta 
sporið er að breyta þeim helgisögnum, hetjusögum og ævintýr- 
um sem börnum eru sögð á þessum aldri. I stað hinna gömlu 
heimskulegu goðsagna sem fullar eru af ósannindum, ranglæti 
og illum hvötum manna, á að kenna börnum sögur og ljóð sem 
fela í einfaldleika sínum djúp og fögur sannindi, það á að segja 
þeim ævintýri sem vekja blundandi öfl og mynd hins fagra, góða 
og sanna í barnssálinni. Þannig er strax í bernsku lagður sá 
grunnur sem siðferði, heimspeki og öll sönn menntun byggist á. 
Á aldrinum 7-10 ára leggur Plató megináherslu á íþróttir og efl- 
ingu líkamlegrar hreysti. 

Á aldrinum 11-13 ára er barninu ætlað að læra lestur og skrift. 
Frá 14-16 ára aldurs á ungmennið að stunda músík, það er að 
segja það á að læra skáldskap, nema tónmennt og kynnast mynd- 
list. — Ekki svo að skilja að Plató geri sér háar hugmyndir um 
skáldskap og listir, nema þá helst góða tónlist. - „Veruleikinn ‘ er, 
eins og fyrr segir, aðeins skuggi frummyndanna og listin skuggi 
veruleikans. Þannig verður myndlist okkar aðeins skuggi af 
skugga, leikritið eftirherma af eftirhermu og ljóðið bergmál af 
bergmáli. Listin getur bæði þjónað hinu illa og hinu góða. Hún 
getur aukið á ljótleikann, ósamræmið og vanskapnaðinn og hún 
getur líka þroskað fegurð og göfgi sálarinnar. Listir geta því gegnt 
siðrænu uppeldishlutverki og það á að vera hlutverk þeirra í mót- 
un mannsins á þessu aldursskeiði. En aðeins list sem byggist á 

fegurð, góðleika og hinu sanna getur gegnt þessu hlutverki. Á 
aldrinum 16-18 ára á unglingurinn að nema stærðf ræðivísindi og 
frá 18-20 ára aldurs er honum ætlað að þjálfa sig í hermannleg- 
um íþróttum. Þetta er hin almenna menntun sem ætluð er bæði 
körlum og konum. 

Að loknu þessu námi skal unglingunum skipt í hópa eftir því 
hvern árangur uppeldið hefur borið. Urvalið á enn langt nám 
fyrir höndum því að úr þessum hópi verða síðan allir valdamenn 
og leiðtogar þjóðfélagsins valdir. I tíu ár á þessi hópur að brýna 
stál viljans, efla siðferðisþrek og hugrekki og honum er ætlað að 
fullkomna þekkingu sína í hinum fimm vísindagreinum og að 
skilja þessi fræði sem eina saniræmda heild. Að þessum tíu árum 
liðnum fer enn fram nýtt val. Hinir tregari hætta námi og gerast 
opinberir starfsmenn ríkisins. 

Hinir nýju úrvalsmenn eru þeir einu sem teljast ferir um að 
stunda hina eiginlegu heimspeki. Plató segir: „I dag eru þeir, sem 
þessi fræði stunda, stráklingar naumast komnir af barnsaldri. 
Þeir íast við heimspeki áður en þeir hafa numið einfóldustu hluti 
og hætta við hana aftur jafnskjótt og þeir þurfa að glíma við hin 
erfiðustu vandamál hennar. Samt eru það þessir menn sem þykj- 
ast útlærðir heimspekingar. Síðan þykjast þeir vinna mikil afrek 
með því að sækja heimspekifyrirlestra sem þeim er boðið að hlýða 
á. Þeir halda að heimspeki sé aðeins tómstundagaman. Þegar 
þeir eldast slokknar ljós þeirra flestra eins og sól Herakleitosar, 
— og meira en það því að eldur þeirra kviknar aldrei að nýju.“ - 
Þannig getur heimspeki aldrei orðið eign fjöldans heldur aðeins 
fárra útvaldra. Þetta heimspekinám eiga hinir útvöldu að leggja 
stund á frá 30-35 ára aldurs. Eftir það eru þeir settir í skóla 
reynslunnar og næstu 15 árin verða þeir að sanna gildi sitt og 
getu með starfi í þjónustu mannfélagsins í stríði og friði þar sem 
reynir á mannvit og þekkingu, hugrekki og siðferðisstyrk. I eldi 

þessa lokaprófs sést hvað er gull og hvað er hinn óæðri málmur. 
Þeir einir sem standast þetta próf eru hinir endanlegu útvöldu 
leiðtogar ríkisins, heimspekikonungarnir eins og Plató nefnir þá. 
Eftir finimtugt stunda þeir eingöngu hin æðstu fræði uns kall 
þeirra kemur og þeir talca að sér hin þýðingarmestu stjórnarstörf 
í þágu ríkisins. 

Heimspekikonungurinn er eins og hinn frelsaði bandingi í 
sögu Platós um hellisbúana. Hann hefur yfirgefið skuggamyndir 
hellisins og er kominn upp til ljóssins. En ríkið sem annaðist 
uppeldi hans og kom honum til þroska á rétt á leiðsögn hans. 
Honum ber því siðferðileg skylda til að halda aftur niður í hell- 
inn til hjálpar meðbræðrum sínum og að vísa þeim veginn fiá 
myrkri til meira ljóss. Allur tilgangur mannsins er að þroska sál 
sína og stefna að því að hún verði fullkomin eins og frummynd- 
irnar í ríki andans. 

Heimspekingurinn gegnir hlutverki spámanns sem gefur sig 
heilan og óskiptan að þessari köllun sinni. Hann afsalar sér f)öl- 
skyldu og heimili. Hann má ekki einu sinni snerta gull eða silfur 
og hann afsalar sér öllum eignum en ríkinu ber að sjá fyrir þörf 
um hans. Hann verður algjörlega að snúa baki við veraldlegum 
hégóma og halda fast í köllun sína. Hann má aldrei missa sjónar 
á hinu æðsta takmarki lífsins, að lifa ævintýrið mikla, — hinn 
andlega veruleika. 

Ríki Platós er draumur um nýtt og fullkomið þjóðfélag. Plató 
vissi sjálfur að sá draumur gat aldrei ræst að fullu. Enn hefur 
„heimspekikonungur“ Platós aldrei stjórnað ríki á jörðu hér. Og 
slíkir vitringar geta naumast orðið til meðal manna þar sem visk- 
an er að sögn Platós eign guða fremur en manna. Plató skrifar 
síðar aðra bók, Lögin , sem er endurskoðun á kenningum hans í 
Ríkinu. Þar bendir Plató á að alræðisvald sé svo fjarlægt eðli 
mannsins að sá sem með það fer hlýtur að bíða tjón á andlegri 

heilsu sinni. Þar bendir hann á að vinátta og frelsi sé ekki síður 
mikilvægt en köld skynsemin. Allir borgarar eiga að njóta frelsis 
og taka þátt í stjórn ríkisins. í Lögtmwn fellst Plató á að allir 
menn megi eiga jarðeignir en er enn sem fyrr andvígur auðsöfn- 
un og fésýslu. Kaupmennska á að vera í höndum þræla og útlend- 
inga. Fjölskyldan er í Lögunum orðin viðurkennd stofnun. Hafa 
verður í huga að ríki Platós er miðað við lítið borgríki og ýmis 
stefnumál hans voru þegar komin í framkvæmd í Spörtu á hans 
tíð. Það er því ekki hægt að líta á þúsundáraríki Platós sem loft- 
kastala eða draumóra. Margar af hugmyndum hans hafa verið 
reyndar og þær sem aldrei hafa verið nema hugsjón eru eigi að 
síður í fullu gildi. Hugsjónin um fullkomnun t.d. hefur orðið 
mönnum stjarna til að stýra eftir, — jafnvel þótt takmarkinu hafi 
aldrei verið náð. 

Viðfangsefni Platós er að endurskapa alla heimspeki samtíðar 
sinnar og fortíðarinnar í eitt voldugt kerfi og sameina það sem 
virðast andstæð sjónarmið og lyfta þeim um leið í æðra veldi. I 
frummyndakenningu sinni fylgir hann kenningu þeirra sem 
álíta að tilveran sé andlegur veruleiki — hugur, hugmyndir og vit- 
und (idealismi). 

Heimspeki Platós er realismi að því leyti að þar er haldið fram 
að til sé veröld ofar hlutveruleikanum, óháð hugsun eða skynj- 
un. 

Heimspeki Platós er rationalismi að því leyti að kennt er að 
andi mannsins geti þekkt raunveruleikann án skynjunar skiln- 
. ingarvitanna. Gildi skilningarvitanna og jarðneskrar reynslu 
liggur hins vegar í því að vekja gleymda eða dulvitaða (a priori) 
þekkingu sálarinnar. 

Heimspeki Platós er algerlega andstæð efnishyggju material- 
isma, þeirri kenningu að efnið eitt sé veruleiki og allt sem til sé 
megi skoðast sem efnislegt form. Efnisheimurinn er í heimspeki 
Platós aðeins skuggi hins andlega veruleika. 

Heimspeki Platós er fenomenalismi að því leyti að hinn sýnilegi 
heimur er þar sagður annað en hinn raunverulegi heimur. 

Heimspelci Platós er algyðistrú panþeismi sem kennir að Guð 
sé í öllu. Heimssálin er sögð í öllum hlutum og allt er birting 
guðdómsins sem öllu stjórnar. Hins vegar er kenning Platós um 
heimssmiðinn (Demiurge) þeismi (Guðstrú) en hann má senni- 
lega skoða sem túlkun guðdómsins í gervi persónulegs Guðs. 

Veröld Platós er yfirskilvitleg þar sem hún kennir að hinn 
raunverulegi heimur verði ekki skynjaður með skilningarvit- 
unum en veruleikinn er líka í efnisheimi okkar og í veröld skyn- 
færanna þar sem heimssálin er sögð fylla allt rúmið. 

Heimspeki Platós er öll miðuð við að lífið og allt í tilverunni 
hafi ákveðinn tilgang, stefni allt til guðdómsins (hins góða). 

Heimspeki Platós er nefnd dualismi þar sem hann kennir að 
tilveran sé bæði efni og andi. 

Siðfræði Platós er andvíg hedónisma, þeirri kenningu að allt sé 
rétt sem eykur vellíðan og stundarhamingju manna. Siðfræði 
hans miðast við það að maðurinn uppgötvi sjálfan sig, sitt innra 
guðlega eðli og sú leið krefst einnig fórna, ögunar og sjálfsafneit- 
unar. 

Kjarninn í stjórnmálakenningu Platós er sá að hin besta stjórn 
sé sameining lýðræðis og einræðis þar sem stjórnviska og frelsi 
haldast í hendur. 

Ahrif Platós á menningu Vesturlanda stafa ekki hvað síst af 
því að heimspeki hans sameinast boðun kristindómsins meðal 
Grikkja og Rómverja. Boðendur fagnaðarerindisins fundu í 
smiðju Platós haldbestu rökin fyrir ýmsu í hinni kristnu kenn- 
ingu: I heimspeki hans fundu þeir rök fyrir ódauðleik sálarinnar. 
Þar er talað um hið guðlega eðli sálarinnar og fall hennar úr 
hæðum sínum. Guð er þar sagður orsök heimsins og hinn æðsti 
tilgangur mannsins. Þar er einnig talað um himnaríki, andlegan 
heim ofar þeim jarðneska. Þar er talað um baráttu anda og efnis, 
hins illa og góða. Þar er að finna trúarlega dulhyggju sem gerði 
lítið úr veraldlegri skynsemi, en treysti á hina innri sýn andans. 
Þar var þúsundáraríkið sem átti að miðast við andlegan tilgang 
og fullkomnun mannsins. Og kenningu Platós mátti einnig 
túlka sem heimsafneitun þar sem hlutverk mannsins var að losna 
úr fángelsi efnisins og endurfæðast til andlegrar tilveru. — 

Þannig varð heimspeki Platós skikkja kristindómsins á vest- 
urleið. 

Af þessum ástæðum stendur Plató enn í dag nær kristnum 
menningarþjóðum en nokkur annar heimspekingur. 

Aristóteles er fæddur árið 384 (eða 385) f.Kr. í borginni Starró í 
Þrakíu. Starró eða Stagira, eins og hún var nefnd að fornu, var 
ein hinna grísku nýlenduborga Kalsidisskaga og byggð undir æg- 
ishjálmi fjallsins Aþos. Grikkir litu þessar borgir sem útverði sið- 
menningarinnar. Grískt frelsi, grísk siðfágun og menning varði 
hér líf sitt fyrir ágangi hins fmmstæða krafts harðgerðrar og hálf- 
villtrar þjóðar sem ólst upp við óblíð kjör og vígaferli. Aristóteles 
skynjaði sem barn hið staðfesta djúp sem skildi á milli hins gríska 
anda og barbaranna. Þeir klæddust gærum og feldum, hann dýrri 
skikkju eins og börn fyrirmanna í hinni fjarlægu Aþenu. Þeir 
stýfðu úr hnefa og átu úr öskum. Hans fóllt vandist fáguðum 
borðsiðum. Þeir voru menntasnauðir og töluðu blendna mál- 
lýsku. Hann lagði sem ungur sveinn ofurkapp á menntun og 
fágað mál og dreymdi stóra drauma um háborg heimsmenning- 
arinnar, Akademíuna, skóla Platós í Aþenu. 

Skammt frá Stagiru stóð borgin Pella, höfuðborg barbaranna 
í Makedóníu. Þar ríkti um þessar mundir Amyntas II., afi Al- 
exanders mikla. Amyntas taldi sig af grískum uppruna og rakti 
einnig ætt sína til Guðanna. Þess vegna hafði hann hug á að taka 
að nokkru upp gríska siði við hirðina. Hann kallaði m.a. föður 
Aristótelesar, Nikómakos, til sín og gerði hann að hirðlækni sín- 
um. — Og niður við vatnið hjá Pella léku þeir sér saman ungir 
sveinar, Aristóteles og Filippus síðar konungur Makedóníu og 
faðir Alexanders mikla. — Grísk siðfágun risti þó aldrei djúpt við 
hirð þeirra Makedóníukonunga. Þar voru haldnar drykkjuveisl- 
ur stórar og engir nutu þar virðingar nenia manndráparar. For- 

eldrum Aristótelesar var þar ekki langra lífdaga auðið og sveinn- 
inn fluttist aftur heim til Stagiru og ólst upp með frænda sínum, 
Proxenosi. Hann hlaut bestu menntun sem völ var á og for sautj- 
án ára að aldri til heimspekiskólans í Aþenu. 

Það voru örlög Aristótelesar að vera alls staðar framandi gest- 
ur, útlendingur. Þótt hann í æsku sinni elskaði og virti allt sem 
grískt var og fyrirliti barbarana og hætti þeirra af heilum hug, 
lifði norðrið samt í vitund hans og Aþeningar minntu hann á 
ýmsan hátt á að hann væri Þrakíumaður. Barnsleg virðing fyrir 
hinum lærðu mönnum í Aþenu og sársauki blönduðust í geði 
hans og vökm dulinn grun um að hann væri óæðri öðrum mönn- 
um í hinni grísku háborg menningarinnar. Til þess að Aristóte- 
lesi fyndist sjálfum hann vera jafnfagaður öðrum mönnum í 
Akademíunni varð hann að klæðast betur og vanda framgöngu 
sína, fás og málfar meir en aðrir nemendur við þessa stofnun. — I 
augum Platós var þetta tilgerð sem var \ r art hæfandi heimspek- 
ingi og honum fannst Aristóteles hálfgerður páfugl í klæðaburði. 
— Til þess að Aristótelesi fyndist sjálfum hann vera jafnlærður 
öðrum mönnum Akademíunnar varð hann að lesa meira og \ r ita 
meira en þeir. — Plató, sem trúði á brjóstvit og innsæi og leitaði 
að hætti skálda yfirmannlegrar visku í djúpum hjarta síns, þótti 
nóg um hinn mikla lestur Aristótelesar og nefndi bústað hans í 
Aþenu „Hús lesandans“. Til þess að Aristótelesi fyndist sjálfum 
hann vera jafningi þessara tignu menntamanna varð hann að 
gerast foringi þeirra og sigra að lokum jafnvel Plató sjálfan. 

I tuttugu ár var Aristóteles nemandi í skóla Platós. Tilgangur 
þessarar löngu skólavistar var að vita allt sem vitað varð um ver- 
öldina. Og hér var að finna efniviðinn í þær þúsund bækur sem 
eignaðar hafa verið Aristótelesi. 

Menn, sem Aristóteles kynntist við þessa stofnun, skópu hon- 
um engu að síður örlög en menntir hennar. Fremstur að mann- 

virðingu í flokki nemenda var Speusippos, systursonur Platós. 
Speusippos var í hjarta sínu vantrúaður á hina „innri veröld“ 
frænda síns, þ.e.a.s. kenningarnar um ríki frummyndanna. Hlut- 
verk heimspekingsins var að hans áliti að kanna hina ytri veröld. 
Náttúruskoðun og flokkun dýra og plantna var hans höfuðiðja. 
I „metafysik“ hallaðist hann meir að „töluvísindum“ Pýþagór- 
inga en kenningum Platós. Hann skrifaði að lokum tíu bækur 
um náttúruvísindi og orti lofkvæði um töluna tíu. - Ætla má að 
Aristóteles og Speusippos hafi snemma orðið keppinautar og Ari- 
stóteles hóf einnig náttúruskoðun og flokkun dýra og plantna. 

Sönn vinátta tókst aftur á móti með Aristótelesi og Xenókrat- 
esi. Xenókrates var einnig að norðan og brennandi í andanum en 
hálfgerð hornreka í Akademíunni. Hann var alvörugefinn og 
ólánlegur en einlægur vinur Aþenu og fýlgjandi Platós sem mat 
hann þó lítils. Annan vin eignaðist Aristóteles við þessa stofnun, 
Hermías að nafni. Hann var einnig frá „útjaðri siðmenning- 
arinnar“. Hermías hóf feril sinn sem þræll Eubulosar konungs í 
Assos. Sem leysingi auðgaðist hann stórum á fésýslu og keypti sér 
konungdæmi. Hann varð einvaldskonungur í Assos og Aternus í 
Litlu-Asíu með samþykki Persakonungs. — Plató leit á það sem 
köllun sína að reyna að mennta þjóðhöfðingja og kenna þeim að 

r 

stjórna ríki viturlega og virða réttlætið. Plató lét einnig fyrrver- 
andi nemendur sína, sem sneru heim að námi loknu, stofna nýja 
„akademíu“ í átthögum sínum og útbreiða þannig hugsjónir 
grískrar menningar. Af þessum sökum var Hermíasi vel tekið í 
Akademíu Platós, þótt hann væri þrælaættar. 

Af stærðfræðingnum Eudoxas (frá Cyzicus) hafði Aristóteles 
náin kynni. Eudoxas var allra manna fróðastur um málefni Eg- 
yptalands og Litlu-Asíu og er ekki ólíklegt að þessi kynni hafi 
síðar meir orðið að einhverju leyti til að kveikja ljós skilningsins 
hjá þeim Makedóníukonungum, Filippusi og Alexander mikla. 

Auk Akademíu Platós var í Aþenu annar heimspekiskóli sem 
Isókrates veitti forstöðu. Isókrates fylgdi Makedóníu að málum 
og barðist fyrir sameiningu allra Grikkja. I fyrstu virðast Ari- 
stóteles og ísókrates hafa verið að einhverju leyti á öndverðum 
meiði. Sagt er að einn nemandi Isókratesar hafi ráðist á heim- 
speki Platós til þess að vega að Aristótelesi. Samt er augljóst að rás 
hinna pólitísku viðburða hefur tengt þessa menn sterkum bönd- 
um. Sterkustu böndum var þó Aristóteles bundinn Plató sjálf- 
um. Að fornu vom sagðar sögur um harðvítugar deilur milli 
lærisveinsins og meistarans og er Plató þar sagður hafa sakað Ari- 
stóteles um vanþækklæti. Sannleiksgildi þessara sagna hefur ver- 
ið dregið í efa en enginn reykur er þó með öllu án elds. Ætla 
verður í samræmi við það, sem fyrr segir, að Aristóteles hafi sak- 
ir metnaðar síns eignast ýmsa óvildarmenn í Akademíunni. Má 
vera að Plató hafi gramist að Napóleon bekkjarins var Þrakíu- 
maður en ekki Aþeningur, t.d. systursonur hans Speusippos. En 
Plató viðurkenndi Aristóteles sem gáfaðasta nemanda sinn, — 
hvað sem öðru leið. Og Plató var Aristótelesi sjálf uppspretta 
þekkingarinnar. Á fyrstaskeiði fræðimennsku sinnar fylgir hann 
heimspelci Platós námkvæmlega eins og sjá má af brotum sem 
varðveist hafa af fyrstu ritum hans, sem hann reit nemandi í 
Akademíunni. Síðar, þegar honum vex fiskur um hrygg, ræðst 
hann á lærisveina Platós einkum Speusippos, fyrir að misskilja 
heimspeki Platós. Að lokum, þegar hann er orðinn konungur í 
ríki heimspekinnar, gagnrýmir hann að vísu Plató sjálfan en í 
allri heimspelci sinni gengur hann brautirsem Plató og fyrirrenn- 
arar hans ruddu og minnist meistara síns jafnan með djúpri virð- 
ingu. 

Þegar Plató lést árið 347 f. Kr. brugðust vonir Aristótelesar um 
að verða hið nýja leiðarljós Akademíunnar. Uppruni hans og 
samband við konung Makedóníu varð þyngra á metunum en 

andlegir yf írburðir, - og Speusippos var kjörinn eftirmaður Plat- 
ós. Jafnvel gáfá hinna vitrustu manna er ef til vill ævinlega aðeins 
ambátt tilfinninga þeirra og metnaðar. Þær tilfinningar sem 
bærðust með Aristótelesi um þessar mundir hefur enginn fræða- 
þulur fest á blað. En vei þeirri borg sem bregst sínum bestu 
mönnum! Og synd Aþenu gagnvart heimspekingnum Aristóte- 
lesi varð e.t.v. bölvun hennar og glötun. En hefnd hans fór huld- 
ar leiðir sem enginn hefur þekkt til fiills og erfitt er að rekja. Um 
sömu mundir og Akademían lokaðist Aristótelesi bárust þau tíð- 
indi til Aþenu að Filippus Makedóníukonungur hefði ráðist gegn 
„útvörðum grískrar menningar", eytt hinum 32 grísku nýlendu- 
borgum á Kalsidisskaga, þar á meðal Stagiru,og selt íbúana í 
ánauð. Hið blinda afl barbaranna herjaði þar sem hendi var næst. 
En vinir Makedóníukonungs í Aþenu, menntamennirnir Isó- 
krates og Aristóteles, hljóta að hafa fundið hjá sér ríka köllun til 
að beisla þetta afl og beina því inn á „réttar“ brautir. ísókrates 
hélt um þessar mundir þrumuræður í Aþenu um nauðsyn Grikkja 
á að sameinast en brýndi um leið fyrir Makedóníukonungi að 
snúa geiri sínum gegn Persum og herja í austurveg í stað þess að 
berja á Grikkjum. Og Aristóteles skarst einnig í leikinn. Hann 
hvarf í skyndingu frá Aþenu til að ná tökum á örlagaþráðum 
Grikkjaveldis. Hann hélt ásamt vini sínum Xenókratesi, til fund- 
ar við gamlan skólabróður, Hermías konung í Assos og Aternus. 

Hermías, hinn þrælborni konungur, stjórnaði ríki sínu eftir 
forskrift Platós og hafði um sig hirð heimspekinga. Til þessarar 
samkundu kom einnig systursonur Aristótelesar, Kallisþenes að 
nafni, og kemur hann síðar við sögu. Aristóteles, foringi og fræð- 
ari þessara heimspekinga, ræddi margt við Hermías konung og 
fór hið besta á með þeim. Hermías gaf Aristótelesi uppeldisdótt- 
ur sína og frænku, Pyþíu, fyrir konu. I annan stað gerði Hermías 

leynisamning við Filippus Makedóníukonung um að nota mæcci 
ef til kæmi ríki hans sem scökkpall gegn Persum. — Með ríkuleg- 
um heimanmund fór Aristóteles í brúðkaupsferð sína til eyj- 
arinnar Lespos - að sögn til að safna skeljum og sjávardýrum og 
ræða við vin sinn Þeófrastos sem Ariscóteles arfleiddi síðar að 


öllum bókum sínum. Ekki hafði Aristóteles lengi notið hveiti- 
brauðsdaganna þegar hraðboða frá Makedóníu bar að garði. Var 
Aristóteles beðinn að koma hið bráðasta til Pella til að uppfræða 
Alexander! Það hafði lengi staðið til að Ariscóteles veitti þessum 
sveini tilsögn. Þegar Alexander feddist skrifaði Filippus Ari- 
stótelesi bréf og tjáði honum viðburðinn. Sýnir bréfið ljóslega hið 
mikla álit sem Makedóníukonungur hafði á hinum forna leik- 
bróður sínum, vísdómi hans og ráðum. Filippus skrifar: „Vita 
skaltu að sonur er mér borinn. Fyrir það er ég guðunum þakk- 
látur. Enn þakklátari er ég þeim þó fyrir það að hann skuli feð- 
ast í þinni tíð. Það er von mín að umhyggja þín og vísdómur 
muni gera hann verðan þess að vera sonur minn og erfingi ríkis 


mtns. 


Makedóníukonungur virðist hafá minnst þessarar gömlu 
beiðni um menntun sveinsins allskyndilega er heimsmálin tóku 
að gerast honum flókin. Hefur honum vafalaust fundist hann 
þurfa mjög á ráðum hins vitra manns að halda, manns sem auk 
þess var mjög svo kunnugt um leynisamning hans við Hermías 
og þekkti menn og málefni á útjöðrum Persaveldis. — Aristóteles 
þekktist boðið og hvarf á ný til höfuðborgar barbaranna, Pella. 

Þær billjónir sem Makedóníukonungur greiddi Aristótelesi í 
reiðu fé fyrir fræðslu hans, benda til að Filippus hafi þótt hún 
nokkurs virði. Og naumast mundi slíkur konungur sem Filippus 
bera slíka virðingu fyrir heimspekingi sem engin ráð kynni við 
aðkallandi vandamálum. En hvað þessum tveim mönnum hefur 
fárið á milli var jafnvel þá leyndarmál. Hitt er víst að vegna hins 

mikla náms síns og hinnar löngu dvalar meðal erlendra manna 
hefiir Aristóteles verið manna fróðastur um heimsmálin. Hon- 
um var manna best kunnugt um það að grísku nýlendurnar í 
Litlu-Asíu voru illar haldnar undir oki Persa og mundu fagna 
innrásarher Makedóníukonungs og honum sjálfum sem þjóð- 
hetju. Hugsjónin um frelsi grískra nýlenduborga í Litlu-Asíu var 
einnig leiðarljós Hermíasar. Aristótelesi var knnnugt um að í 
Persíu var að finna allt það gull sem Grikki vanhagaði svo mjög 
um. Aristóteles vissi einnig að Egyptar mundu fagna grískri inn- 
rás í land sitt vegna hins persneska oks sem svívirti jafnvel Guði 
þeirra. Ef Grikkir næðu Egyptalandi undir sig mundu þeir um 
leið ná yfirráðum yfir heimsversluninni og hiin ásamt hinu pers- 
neska gulli mundi gera Grikki að ríkustu og voldugustu þjóð 
veraldar. Og grísk menning og heimspeki mundi berast út um 
alla heimsbyggðina: „Grikkir geta stjórnað heiminum ef þeir 
standa saman,“ var ályktun lians. Líklegt verður að telja að það 
sé einmitt trúin á þessa hugsjón sem verið hefur meginorsök þess 
of urkapps sem Aristóteles lagði á saniningu þeirra bóka sem bera 
skyldu gríska heimspeki og menningu um allan heim. Sjálfur 
yrði þá Aristóteles páfi heimsmenningarinnar og næði þar með 
hinu langþráða marki að verða atftaki Platós í Aþenu. 

Skömmu eftir að Aristóteles kom til Pella bárust þangað þau 
tíðindi að tengdafaðir hans, Hermías, væri látinn. Persar höfðu 
komist á snoðir um samband Hermíasar og konungs Makedón- 
íu. Persneski hershöfðinginn Mentar náði honum með svikum á 
sitt vald. Persar píndu hann til sagna um fyrirætlanir Makedóníu 
en allar pyntingar reyndust árangurslausar og að lokum kross- 
festu þeir hann. Það sem gaf Hermíasi þennan óvenjulega sið- 
ferðisstyrk var ekki vinátta við konung Makedóníu. Síðustu orð 
hins krossfesta manns voru þessi: „Segið vinum mínum og fé- 
lögum að ég hafi ekki gert neitt sem ekki er samboðið heimspek- 

inni.“ Hermías lét lífið fyrir þá hugsjón Aristótelesar að grísk 
heimspeki bærist um heim inn í kjölfar grískra sigra. - Aristóteles 
orti um Hermías lofkvæði og iét reisa honum minnisvarða í 
hinni helgu borg, Delfí. Sá minnisvarði stendur enn í dag. 

I Pella tókst mikil vinátta með Filippusi konungi og Aristóte- 
lesi. Heimspekingurinn fékk herkonunginn m.a. til að byggja 
fæðingarborg sína Stagiru að nýju. — Og áður en Aristóteles hafði 
dvalið full fimm ár við hirð barbaranna laut alit Grikkland 
Makedóníukonungi. — Aþenu var þyrmt. Filippus lét reisa sér- 
stakan skóia handa Alexander syni sínum og bauð til hans son- 
um helstu fydrmanna Makedóníu. Var Aristótelesi látin eftir 
mótun sveinsins sem þá var þrettán vetra. En Alexander reyndist 
meistara sínum fljótt erfiður. Hann rakti ætt sína í móðurætt til 
aðalhetju Trójustríðsins, hálfguðsins Akkiliesar. Aiexander var 
óeirinn og illa siðaður og dramb hans takmarkalaust. Aristóteles 
virðist helst hafa beitt hann aðferð sem gáfaðar konur nota stund- 
um við heimska eiginmenn. Hann smeygði með lagni hugmynd- 
um sínum inn hjá Alexander á þann hátt að Alexander hélt að 
hann hefði uppgötvað þær sjálfur. Þetta kom lieimspekingnum í 
koll síðar því þegar Aristóteles lét gefa út heimspeki sína í Aþenu 
skrifaði Alexander honum mitt í Asíuför sinni skammarbréf og 
ávítaði hann fyrir að birta almenningi þá heimspeki sem þeir 
tveir í sameiningu væru höfundar að! Að reyna að siðmennta Al- 
exander var vonlaust verk. Að fa hinn unga „Akkilles“ til að trúa 
að Grikkir gætu sigrað heiminn var á hinn bóginn auðvelt. En að 
fá hann til að skilja til hvers skyldi barist heppnaðist aðeins að 
litlu leyti eins og síðar kom fram. 

Þegar Alexander hafði öðru hverju í sjö ár verið undir hand- 
leiðslu Aristótelesar tók hann völdin í Makedóníu. Filippus fáðir 
hans, sem hneigðist til fjölkvæni, hafði ákveðið að taka sér nýja 

konu og skilja við Ólympíu móður Alexanders. í brúðkaupsveisl- 
unni var mikið drukkið, svo sem siður var, og er menn gerðust 
allölvaðir scóð föðurbróðir brúðarinnar upp frá borðum og hélc 
ræðu. Bar hann upp þá frómu ósk að hin nýja drottning mætti 
ala son sem hæfur yrði til að stjórna ríki. — Alexander varð það 
fyrst fyrir að kasta bikar sínum í höfuð ræðumanni en réðst síð- 
an á föður sinn sem reyndi að miðla málum. Alexander hvarf úr 
veislunni ásamc móður sinni til Epírus. — Skömmu síðar við aðra 
dtykkjuveislu í höllinni var Filippus myrtur. Sagt var að Ólympía 
hefði staðið fyrir samsærinu. 

Fyrsta verk Alexanders konungs hins mikla var að láta myrða 
alla ættingja sína, þá sem tilkall gátu gert til krúnunnar, utan 
bróður sinn einn sem var hálfviti. — Með því að eyða borgina 
Þebu og selja íbúana í ánauð sannfærði hann grísku ríkin um að 
byltingar borguðu sig ekki. Hann setti Antipater - mikinn vin 
Aristócelesar - landstjóra í Makedóníu og Grikklandi og hélt 
með herjum sínum í austurveg til að sigra heiminn með sverði 
sínu. Sama ár, 334 fyrir Krists burð, hélt Aristóteles til Aþenu 
eftir þrettán ára fjarveru til þess að sigra heiminn með penna 
sínum. 

Þegar Aristóteles kom til Aþenu hafði hann ógrynni f)ár sem 
hann hafði þegið af Makedóníukonungnm og hundruð manna 
sér til aðstoðar við fræðistörf sín og vísindi. — Samt var Aristóteles 
enn sem fyrr útlendingur. Speusippos hafði látist 339 árið sem 
Makedóníukonungur varð einráður yfir Grikklandi. Eftirmaður 
hans við Akademíuna var kjörinn Xenókrates, fornvinur Ari- 
stótelesar, sá er dvaldist með honum við hirð Hermíasar. Xenó- 
krates hafði að lokum unnið traust Aþeninga. Þeir beittu honum 
mjög fyrir sig í samningum við valdhafana í norðri sem voru 
honum einnig vinveittir. En hin einarða framkoma hans við þá 

skapaði honum miklar vinsældir í Aþenu. Þegar Alexander t.d. 
gerði sendimenn á hans fund til að færa honum miklar fjárfúlgur 
Akademíunni til styrktar bauð Xenókrates sendimönnunum til 
máltíðar og lét þá reyna hið óbrotna viðurværi heimspekinganna. 
Skýrði hann síðan fyrir þeim að mönnum andans væri ekki fjár 
vant! — Hann þáði þó örlítinn hluta fjárins til þess að styggja 
ekki Alexander. Þannig var Xenókrates orðinn heimamaður í 
Aþenu en eldci Aristóteles. St jórnmálamenn í Aþenu treystu ekki 
hinni „panhellensku“ hugsjón, sameiningu allra grískra borg- 
ríkja, og Demosþenes, mesti ræðuskörungur allra tíma, barðist 
linnulaust gegn Alexander og sá aðeins í honum böðul hins gríska 
frelsis og grískrar menningar. 

Aristóteles stofnaði sinn eigin skóla í Lykeum undir fjallinu 
Lykabettos. Nemendur hans flestir voru utanbæjarmenn. A 
morgnana var hann vanur að fara á göngu með nokkrum út- 
völdum nemendum og ræða við þá um hin erfiðari vandamál 
heimspeki og vísinda. Af þessu dró skóli hans nafn sitt og var 
nefndur Peripatetic, gönguskólinn. Seinni hluta dags flutti hann 
aftur á móti fyrirlestra fyrir almenning um léttari efni. Öðru 
hverju barst honum hinn umsamdi tollur hans af sigrum Al- 
exanders: Náttúrugripir og bækur frá hinum sigruðu löndum. Ur 
öllu þessu og sinni eigin þekkingu vann hann og aðstoðarmenn 
hans merk rit um stærðfræði, eðlisfræði, stjörnufræði, lækn- 
isfræði, grasafræði, dýrafræði, landafræði, jarðfræði, rökfræði, 
guðfræði, siðfræði, fagurfræði, sálfræði og stjörnuvísindi auk 
hinnar æðri heimspeki sem var aðalstarf hans. — Að tólf árum 
liðnum voru grísk vísindi fullunnin í smiðju Aristótelesar og hin 
gríska mennt reiðubúin til að fylgja í kjölfar grískra sigra. En 
einmitt þá beið Aristóteles sinn sárasta ósigur. — Alexander hinn 
mikli sigraði aldrei Austurlönd — í vissum skilningi sigraði austr- 

ið hann. „Akkilles“ hinn nýi sigraði að vísn í öllum orrustum 
sem hann háði. Hann lagði undirsigLitlu-Asíu oglosaði grískar 
nýlendurborgir undan oki Persa. Hann lagði undir sig Persíu og 
gull hennar. Hann lagði undir sig hluta Indlands og Egyptaland. 
Hann lét byggja borgina Alexandríu til þess að Grikkir gætu 
drottnað yfir heimsversluninni og Aristótelesi til nokkurrar gleði 
stofnaði hann í hinum sigruðu löndum grískar nýlendur sem út- 
breiða skyldu gríska menningu. En þrátt fyrir allt þetta sigraði 
austrið Alexander. - Egypsku prestunum við Ammon-véfréttina 
tókst að telja honum trú um að hann væri einn af guðunum 
sendur til bjargar Egyptalandi. Alexander vom þessi tíðindi mjög 
að skapi og spurði prestana hvort vinur hans, Hephaestion sem 
féll í Persíu, mætti ekki einnig teljast til Guðanna. Prestarnir 
urðu seinir til svars og létust þurfa að íhuga málið. Persar tóku 
Alexander sömu tökum, — tóku hann í guðatölu og nefndu hann 
fyrstir manna hinn mikla. - Aristótelesi bárust þau voveiflegu 
tíðindi að lærlingur hans skildi ekki lengur j'firburði hinnar 
grísku menningar. Hann frétti að Alexander hefði í hyggju að 
gera Babýlon að höfuðborg hins nýja ríkis, að hann hefði tekið 
sér austurlenskar kóngsdætur fyrir konur og skipað Grikkjum að 
blanda blóði við útlendinga, að hann skipaði Persa í valdastöður 
og mæti þá jafnt grískum höfðingjum. Enn verra en allt þetta 
voru þau tíðindi að Alexander þættist ekki lengur mennskur 
maður og krefðist þess að jafnvel grískir kappar dýrkuðu hann 
með austurlensku bugti og kossum. Slíka undirgefni höfðu hinir 
vestrænu menn aldrei sýnt jafnvel guðum síns eigin lands. 

Aristóteles tók að kenna innvortis meina og varð skapþungur. 
Alexander hafði svikið hugsjón hans — og um leið gert hann sjálf 
an að svikara við Aþenu, hugsjón frelsisins og menningu feðr- 
anna. Frændi Aristótelesar, Kallisþenes sá er sendur var með Al- 
exander til að skrá sögu hans, vissi vel hvað heimspekingnum leið. 

Hollusta Kallisþenesar við Aristóteles virðist hafá verið úr sama 
málmi og hollusta Hermíasar. Kallisþenes virðist einn manna 
haíá haft kjark til að rísa upp gegn Alexander og neita að dýrka 
hann sem Guð með hinum nýju austurlensku siðum. Yfir veislu- 
borðum reis Kallisþenes upp og sagði Alexander á djarfmannleg- 
an hátt hverjum augum grískir menntamenn litu framferði hans. 
Alexander varð óður en lét þó ekki myrða Kallisþenes þegar í 
stað. Hann skildi að þetta var rödd heimspekingsins Aristótelesar, 
rödd sem finna mundi hljómgrunn í hjörtum frjálsborinna 
manna. Aristóteles var mikill vinur Antipaters, landst jórans. Sem 
betur fór haf ði Alexander hjá sér tvo syni landstjórans sem stytta 
mátti aldur ef Antipater léti á sér kræla. — Skömmu síðar var gert 
samsæri gegn Alexander en það fór út um þúfur. Kallisþenes átti 
hér engan hlut að máli en Alexander notaði þetta tækifæri til að 
svala hefndarþorsta sínum með því að láta pynta sagnfræðinginn 
með þeim píslartækjum sem til voru og hengja hann síðan. 

Eftir mörg afrek í austurvegi sneri Alexander herjum sínum 
heim á leið meðal annars til að efna fyrirheit sem hann hafði gef- 
ið um að jafnað skyldi um þá Aristóteles og Antipater. - En ör- 
lagaþræðirnir voru ekki að öllu leyti á hans hendi. — A vesturleið 
barst honum loks í hendur hið langþráða svar egypsku prestanna 
við fyrirspurn hans um hvort taka ætti Hephaestion vin hans í 
guðatölu. Prestarnir höfðu að lokum fallist á að dýrka mætti hann 
sem hálf guð. Alexander lét sér það vel líka. Hann haf ði tekið mal- 
aríu í Indlandi og var sjúkur öðru hverju en lét samt efna til mik- 
illar veislu Hephaestion til heiðurs. Eftir tveggja daga drykkju 
voru örlög hans ráðin og tveim vikum síðar var hann liðið lík. — 
Illar tungur sögðu að honum hefði verið byrlað eitur að ráði Ari- 
stótelesar og Antipaters. Synir Antipaters áttu að hafa unnið verk- 
ið. Ekkert hefur um þetta sannast. 

En örlögin börðu einnig að dyrum Aristótelesar. Þegar Al- 
exander var fallinn hóf Aþena uppreisn undir forystu Demosþe- 
nesar. Fyrsta fórnarlamb þeirrar uppreisnar var Aristóteles. 
Astæðan var að sjálfsögðu samband hans við Makedóníu. En hin 
opinbera ákæra var „guðleysi“ eins og títt var þegar taka skyldi 
heimspeking af lífi. Til þess að „láta Aþenu ekki syndga öðru 
sinni gegn heimspekinni“ eins og hann orðaði það f lúði Aristóte- 
les sjúkur maður til æskustöðva sinna norðanlands og lést 
skömmu síðar. 

Fáum mánuðum síðar biðu sömu örlög Demosþenesar. An- 
tipater braut uppreisn frjálsra Grikkja á bak aftur. Demosþenes 
flúði Aþenu og tók inn eitur til þess að falla ekki í hendur óvina 
sinna. 

Þannig yfirgáfu sviðið nær samtímis þeir þrír menn sem öðru 
fremur mótuðu lokaumbrot hinnar grísku siðmenningar: Al- 
exander, sem Persar kölluðu hinn mikla og er af ýmsum talinn 
mestur herkonunga, Aristóteles, sagður af mörgum mestur heim- 
spekinga og Demosþenes, frægastur ræðuskörunga. 

Hugsjón Aristótelesar og draumur hans um sigurför grískrar 
menningar um veröldina beið ósigur um sinn. - Samt átti þessi 
draumur eftir að rætast á ævintýralegan hátt og í ríkari mæli en 
jafnvel Aristóteles gat grunað. Nafn hans og fræði áttu eftir að 
sigra stórborgir heimsins og vera í hávegum höfð jafnt í Bagdad, 
Mekka og Alexandríu. — Og þannig jafnvel hálfu öðru árþús- 
undi eftir dauða Aristótelesar höfðu rit hans náð slíkri útbreiðslu 
og viðurkenningu að kristin kirkja gerði liann einn sinna grund- 
vallar heimspekinga og ítalska stórskáldið Dante gaf honum 
kenninafnið: II maestro di color che.sanno — meistari þeirra sem 
vita. 

Sagan segir að Aristóteles hafi arfleitt Þeófrastos að ritum sínnm 
og að þau við dauða hins síðarnefnda (287 f.Kr.) hafi komist í 
hendur Neleusar nokkurs frá Scepsis. Neleus á að hafa selt hluta 
safnsins til Egyptalands en grafið frumritin í helli einum í Litlu- 
Asíu þar sem þau urðu morkin og ormétin. Bókasafnarinn Apel- 
lion frá Teos er sagður hafa fundið þau 200 árum eftir dauða 
Aristótelesar en síðan hermir sagan að hinn rómverski hershöfð- 
ingi Súlla hafi rænt þeim (84 f.Kr.) og flutt til Rómar. 

Andrónikos frá Rhodos, sá er gaf út hin svokölluðu rit Ari- 
stótelesar um 60 f.Kr. eða hálfri þriðju öld eftir dauða hins mikla 
heimspekings, telur rit Aristótelesar vera um eitt þúsund að 
tölu. 

Stíllinn á þessum bókum er með örfaum undantekningum 
erfiður, þurr og tæknilegur og laus við glæsibrag og skáldleg til- 
þrif Platós. En hvernig á að skýra það að Ciceró og fleiri andans 
menn fornaldar tala um „flumen orationes aureum“, hinn gullna 
mælskuflaum Aristótelesar? 

Skýringin er einföld: Ritin sem Ciceró talar um, hinar eig- 
inlegu bækur Aristótelesar — hafa allar glatast, nema einstaka 
brot sem varðveist hafa í ritum annarra höfunda. Uppistaðan í 
þeim ritum sem við þekkjum er hins vegar hinir vísindalegu fyr- 
irlestrar Aristótelesar við heimspekiskóla hans í Lykeum, fyr- 
irlestrar sem aldrei voru ætlaðir til útgáfu og þeir eru sagðir 
óþekktir þar til Andrónikos gefur þá út (70-50 f.Kr.). 

En fyrirlestrar Aristótelesar eru aðeins uppistaða ritanna. Fjöl- 
margir samstarfsmenn og nemendur leggja hönd á plóginn, end- 

urrita og umsemja og sum ritanna eru jafnvel alveg þeirra verk. 
Þegar þetta er haft í huga verður það auðskilið hvernig stendur á 
tíðum endurtekningum, ólíkum vinnubrögðum og sj ónarmið- 
u m og beinum mótsögnum í „ritum Aristótelesar". Það er ekki 
einu sinni hægt að fullyrða að við þekkjum neina bók sem Ari- 
stóteles er að öllu leyti höfundur að. Þær eru verk allfjölmenns 
skóla heimspekinga sem vinna undir leiðsögn hins mikla for- 
ingja, eða eins og Felix Grayeff segir: „ Það sem við þekkjum 
sem rit Aristótelesar er í raun og veru skólabókasaf nið í Peripatos“ 
(heimspekiskóla Aristótelesar). 

Ur þessum ritum hafa síðan Grikkir, gyðingar, arabar og 

I 

kristnir menn (Avicenna, Averoes, Meimonídes, Albertus Magn- 
us og Tómas Aguinas) unnið það sem nefnt er heimspekikerfi 
Aristótelesar, þótt vafasamt sé að þar sé að öllu leyti hinn rétti 
Aristóteles á ferð. 

Ritum Aristótelesar eins og við nú þekkjum þau má skipta í 
sjö flokka: 

Rókfrœði. — Hér er um að ræða sex bækur sem fylgjendur Ari- 
stótelesar nefndu Organon og fjalla um mælskulist. Naf nið tákn- 
ar þá skoðun að rökfræðin sé ekki vísindi heldur tæki (organ) til 
þekkingar. 

Náttúruvisindi. — Eðlis ‘<xði eða fysik (átta bækur). Stjömu- 
'tsBi (fjórar bækur). De Generatione et Corrtiptione , Um uppruna 
og endalok (tvær bækur). Heimsmyndunarfrœði (sennilega nem- 
endaverk). Grasafrœði (sennilega nemendaverk). Saga dýranna 
(tíu bækur, sennilega allar nemendaverk). Um tijfraði dýra (fjórar 
bækur). Umfi-amvindu dýrarikisins (sennilega nemendaverk). Um 
uppruna dýra (fimm bækur). Um hreyfingar dýra (sennilega nem- 
endaverk). 


473 



Saga heimspekinnar 


Sálatfraði. — Um sdlina (átta bækur). Parva Naturalia. Stutt- 
ar ritgerðir um minni, drauma o.s.frv. 

Heimspeki. (Fjórtán bækur). I útgáfu Andrónikosar koma 
þessi rit eftir bókunum um „íysik“ og báru nafnið Ta meta ta 
psysica, - eða ritin sem koma á eftir ritunum um eðlisfræði. Upp 
frá þessu var farið að nota orðið „metafysik“ nm heimspeki, þótt 
Aristóteles notaði það hvergi sjálfur. 

Siðjraði, — Siðfraði Nikómakosar (skrifuð eftir forskrift Ari- 
stótelesar af syni hans Nikómakosi). Siðfrœði Eudemosar. (Rit 
Nikómakosar umskrifað af stærðfræðingnum Eudemosi). Magne 
Moralia (samansafn úr siðfræði Nikómakosar og Eudemosar). 

Stjórnmál. (Atta bækur). Um stjórnarskrá Aþenu fannst árið 
1890 „á söndum Egyptalands“. Taylor telur þetta hið eina sem 
varðveist hefur af bókum Aristótelesar, þ.e.a.s. þeim sem hann 
sjálfur skrifaði fyrir almenniiig. 

Malskulist. í riti sínu Fagurfrœði (Poetica ) setur Aristóteles 
fram kenningu sína um skáldskap og listir, en aðeins nokkur 
hluti ritsins hefur varðveist. 

Rökfræðin er sögð mesta afrek Aristótelesar, og sjálfur segir hann 
í Organon að ekkert hafi verið ritað um rökfræði á undan hon- 
um. Því hefur ekki verið mótmælt, að Aristóteles sé „faðir rök- 
fræðinnar" og hafi orðið fyrstur til að setja þessi fræði fram á 
rituðu máli, sem heilsteypt kerfi, kerfi, sem heldur að töluverðu 
leyti velli enn í dag. Hins vegar er þess ekki að vænta að einn 
einstaklingur skapi og fullkomni heila vísindagrein, því að þess 
eru ekki dæmi í menningarsögu neinnar þjóðar. Það er sennilegt 
en ekki sannað, að Nyaya-rökfræðin indverska sé öll áhrif frá 
Aristótelesi, en margt er líkt með þessum tveimur kerfum. Það er 
fullvíst að heimspekingarnir í Elea höfðu fundið upp ákveðnar 
rökfræðilegar reglur. Aðferð sófistanna er ákveðin rökfræði. Við- 
leitni Sókratesar til að skilgreina rétt hugtök leggur grundvöll að 
rökfræði. Heimspekiskóli Platós glímdi eðli sínu samkvæmt við 
margvísleg rökfræðileg vandamál. Aristóteles er sagður hafá 
stundað nám við þennan skóla í 20 ár. Rökfræðirit Aristótelesar 
eru talin skrifuð á yngri árum hans, þegar hann var undir mest- 
um áhrifum frá Plató. Stærðfræðin og vísindi þau sem kennd 
voru í Akademíunni voru aldrei birt almenningi, en engin fjar- 
stæða væri að ætla að þar hefði rökfræði náð verulegum þroska 
og vitað er að sumt í rökfræði Aristótelesar var kennt í Akademí- 
unni. Loks hafa síðustu rannsóknir leitt í ljós, að það sem nefnt 
hefur verið „hin hefðbundna rökfræði“ og eignuð hefur verið 
Aristótelesi er samkrull stóiskrar og aristótelískrar rökfræði sem 
steypt var saman eftir hans dag. En þrátt fyrir þetta ber Ari- 
stótelesi heiðurinn af fyrstu bók vestrænnar siðmenningar um 

sjálfscæða rökfræði. Þessi bók er Organon. Hún er sett saman úr 
sex bókum, en safnrit þetta lilaut ekki nafn sitt fyrr en á 6. öld e. 
Kr. 

Organon hefst á riti sem Aristóteles nefnir Kategoríur. Sú heim- 
speki, er þetta rit byggist á, er að eðli heimsins sé þannig að hægt 
sé að þekkja hann og eðli mannsins sé þannig, að hann geti þekkt 
veröldina og mótað þessa þekkingu í skýr hugtök og orð: Ef 
sannleikurinn er í brjósti mannsins, þá er hann einnig að finna í 
bókum. 

Gríska orðið „kategoría" merkir einfaldlega umsögn. Kjarni 
þessa rits er að útskýra hin tíu æðstu hugtök, — hinar tíu að- 
alumsagnir sem hægt er að nota um hvaða hlut sem er. Þegar 
einhver hlutur er greindur á þennan hátt, er spurt um hann tíu 
spurninga, þeim svarað og flokkarnir nefndir viðeigandi nöfn- 
um. Efvið beitum þessari greiningaraðferð við Jón Jónsson, byrj- 
um við á því að spyrja. 1) Hvað er hann? Svar: Maður. Kacegoría: 
grundvallarveruleiki. 2) Hvernig er Jón Jónsson? Svarið getur 
verið vitur eða hvítur eða eitthvað annað sem lýsir honum. Kate- 
goría: eiginleiki. 3) Hve stór (eða hár) er hann? Kategoría: stærð. 
4) Hvernig er hann skyldur öðrum? Kategoría: skyldleiki eða 
samband. — Þetta telur Aristóteles hinar fjórar aðalumsagnir. 
Hinar eru: 5) Hvar er hann? Kategoría: Staður. 6) Hvenær er 
hann? Kategoría: tími. 7) Hvert er (hið varanlega) ástand hans? 
Kategoría: ástand. 8) Sama katagoría að öðru leyci en því að 7 
táknar varanlegra ástand en hin síðari. 9) Hvað er hann að gera? 
Kategoría: Starf. 10) Hvað er gert við hann? Kategoría: reynsla. 

Talið er að þessar kategoríur hafi áður verið notaðar af nem- 
endum Platós sem hjálpargagn við að skilgreina hluti, en þær eru 
þó á engan hátt tæmandi. 

Þessum tíu umsögnum eða flokkum (kategoríum) skiptir Ari- 

stóteles aftur í tvennt, grundvallarveruleikann annars vegar og 
hina flokkana níu hins vegar. Grundvallarveruleikinn („ousia“, 
sem þýtt var á latínu með „substantia“, grundvöllur) skiptir hér 
mestu máli þar sem hinir flokkarnir eru aðeins eiginleikar 
hans. 

Vafasamt er að skilja kategoríur Aristótelesar á þann veg, að 
hann haldi hér fram samskonar „substratum“-kenningu og boð- 
uð hefur verið af ýmsum heimspekingum síðari tíma, og er í því 
fólgin að guðdómurinn sé hinn innsti grundvöllur tilverunnar. 
Með orðinu „ousia“ (grundvallarveruleiki) á Aristóteles hér við 
tegundina og samband einstaklingsins við tegund sína. Grund- 
vallarhugtak Aristótelesar greinist því í tvennt: 1) Tegundir, t.d. 
maðurinn í merkingunni mannkynið og 2) einstaklinga sem 
heyra tegundinni til. Öll fyrirbrigði lífsins byggjast á þessum 
grundvallarveruleika, en hann er aðeins að finna í lifandi ein- 
staklingum. Fyrst í meðfbrum kristinna miðaldaheimspekinga 
tekur „ousia“ að merkja hinn alheimslega grundvöll — Guð. 

De Interpretatione (um túlkun), annað ritið í Ch'ganon, setur 
fram það sjónarmið að allar staðhæf ingar verði endanlega að rekja 
til sjálfsannaðra staðreynda. Ritið hefst á málfræði og allskonar 
skilgreiningum orða og orðasambanda. En hér er einnig að finna 
upphaf hins hefðbundna mótsagnalögmáls rökfræðinnar og hin 
fjögur álíka hefðbundnu form dóma. (A: Öll S eru P; E: Ekkert 
S er P; I: Sum S eru P; O: Sum S eru ekki P.) 

Prior Analytics og Posterior Analytics (Hin fyrri og hin síðari 
rökfræði) eru aðalrökfræðirit Aristótelesar. Hér setur hann fram 
höfuðkenningar sínar um formgilda rökleiðslu og það sem í dag 
er kallað vísindaleg hugsun. I síðari bókinni er Aristóteles undir 
sterkum áhrifum frá kenningu Platós (í Theatetus), að þekking á 
staðreyndum verði ekki vísindi, nema „logos“ sé með í förinni, — 
nema skilningurinn þekki einnig orsakir þeirra og afleiðingar. 

Rökfræði er að áliti Aristótelesar sú list að nota tungumál á 
réttan hátt. Málið getur táknað veruleika heimsins. Það er hægt 
að rekja sig áfram frá einni staðhæfingu til annarrar eftir ákveðn- 
um rökfræðilegum lögmálum, sem eru í samræmi við eðli og 
byggingu veraldarinnar. Á sama hátt og margir heimspekingar 
síðari alda hafa álitið að gerð heimsins og stærðfræði feru saman, 
trúði Aristóteles því að gerð hinnar grísku tungu og sköpun 
heimsins væru í innsta eðli sínu tvær hliðstæður. 


I rökfræði sinni bendir Aristóteles á tvær megin aðferðir sem 
maðurinn getur beitt í leit sinni að sannri þekkingu. Hin fyrri er 
aðleiðsla (induktion) hin síðari afleiðsla (deduktion). I þekking- 
arleit sinni hlýtur maðurinn alltaf að byrja á hinni fyrri. Hún er 
í því fólgin að álykta frá hinu einstaka til hins almenna. — Þekk- 
ing okkar hefst alltaf með skynjun, við sjáum og þreifum á ein- 
stökum hlutum og staðreyndum. Þessi skynjun, segir Aristóteles, 
vekur smám saman þekkingu sálarinnar á hinu algilda og hinu 
almenna. Þessi algildu sannindi eru jafnt veruleiki í sál mannsins 
og hinni ytri veröld, því andinn og veröldin eru af einni rót. Þessi 
sannindi eru í fyrstu óþroskuð í sál mannsins eins og tréð í fræ- 
korninu, en skynjunin og aðleiðsiuályktanir mannsins fa. þetta 
frækorn skilningsins á hið algilda til að vaxa og ná fullum þroska. 
Fyrst þegar hinni fyrri þekkingarleið mannsins lýkur með skiln- 
ingi á almennum grundvallarlögmálum manns og heims er hann 
fær um að hefja hina síðari. 

Þá leið nefnir Aristóteles hina vísindalegu rökleiðslu. Hún er 
alltaf afleiðsluályktanir frá hinu almenna til hins einstaka (de- 
duktion). Til að slík ályktun sé gild verður niðurstaðan af for- 
sendunum að vera sjálfsögð og óhjákvæmileg. Forsendurnar 
þurfa einnig að vera sannaðar og þær verður að sanna með öðr- 
um forsendum og þannig hefjast keðjuályktanir sem enda í 
ákveðnum dómi. I hverri ályktun eru tvær forsendur (hin víð- 

tækari og hin þrengri) og niðurscaða eða dómur. — Allir menn 
eru dauðlegir (víðtækari forsendan). Sókrates er maður (þrengri 
forsendan). Sókrates er dauðlegur (niðurstaðan). Með keðjuálykt- 
unum hyggst Ariscóteles koma öðrum vísindagreinum yfir á 
stærðfræðilegan grundvöll. En það er ekki endalaust hægt að 
sanna forsendur með nýjum forsendum. Slík rökflétta hlýtur 
einhvers staðar að enda. I hverri vísindagrein eru til viss grund- 
vallarsannindi sem ekki þarf að sanna. Þau eru sjálfsönnuð og 
augljós þeirri sál sem þroskað hefur skilning sinn. Þessi sannindi 
eru upphaf keðjunnar. 

I vísindalegri rökleiðslu er ekki nóg að staðhæfa að menn hafi 
reynslu af hlutunum. Það er t.d. ekki nóg að staðhæfa að rnenn 
hafi reynslu af því að eldur framleiði hita eða að svanir séu hvítir. 
Vísindaleg staðhæfing er aðeins rétt ef hægt er að sanna að það sem 
um er að ræða geti með engu móti verið öðruvísi eða svo notuð séu 
orð Aristótelesar sjálfs, að eitthvað „geti ekki verið öðruvísi en það 
er“. Rétt hugsun er því réttar röksemdarfærslur sem leiða cil réttra 
dóma og staðhæfinga. I stuttu máli sagt: Menn komast að grund- 
vallarsannindunum með aðleiðslu (induktion) skynjun og innsæi, 
og efcir að þau eru fundin er öll vísindaleg hugsun afleiðsluálykt- 
anir (deduktion) sem raktar eru frá þeim. 

Topics (Rökræður) er í Organon sett næst aftast, en eðlilegt er að 
ætla að þetta ric hafi verið skrifáð fyrst. Hér er Aristóteles enn að- 
eins „dialektikos", kappræðumaður sem kennir hvemig deila á við 
menn á grundvelli þeirra eigin skoðana. Bókin mótast af þeirri 
rökræðnaíþrótt, sem sófistar, heimspekingar og almenningur iðk- 
uðu daglega á torgum Aþenu. Galdur þessarar íþrótcar var raunar 
aðallega fólginn í því að fa andstæðinginn til að játa rökfléttur, 
sem díalektikosinn hafði áður hugsað aftur á bak frá hinni end- 
anlegu niðurstöðu til hinnar fyrstu spurningar. 

Bókin fjallar einkum um hvernig rökræða eigi margvísleg 

vandamál, eða það sem eftir skilgreiningu Platós nefnist skoðanir. 
Líklegt er að hér sé skráð almenn fræðsla Akademíu Platós um 
hvernig ssekja eigi og verja mál sem efst voru á baugi meðal mennt- 
aðra Grikkja á 4. öldinni fyrir Krists burð. 

De Sophisticis Elenchis (Röng röksemdafærsla) er síðasta bókin í 
Organon en talin önnur af hinum tveimur fyrstu, sem Aristóteles 
skrifaði. Hér gerir Aristóteles sér glögga grein fyrir gildi fyrirrenn- 
ara sinna í heimspeki, vísindum og mælskufræði. Aristóteles segir: 
- „Það á við um allar uppgötvanir að verk þeirra, sem fyrstir ruddu 
brautina, hefur þróast stig af stigi vegna þeirra sem halda verkinu 
áffam. Þó að hinar fyrstu uppgötvanir séu venjulega smáar eru þær 
samt miklu þýðingarmeiri en sú þróun sem upp af þeim vex... 

Eftir að hinar fyrstu uppgötvanir eru gerðar er auðveldara að 
bæta við og halda áfram þeirri stefnu sem búið er að marka. Þetta 
er í sannleika sagt það sem gerst hefur í sambandi við hið talaða 
mál og allar aðrar listir og vísindi." — Aðalverk bókarinnar er síðan 
að leiðrétta rangar röksemdafærslur fyrirrennara hans. Að hætti 
nútímamanna skipti Aristóteles röngum röksemdum í tvo meg- 
inflokka: 1) Þær röksemdir sem eru rangar vegna þess að þær eru 
málinu óviðkomandi. 2) Þær sem eru rangar vegna villandi notk- 
unar á orðum. Margar rökvillur sem Aristóteles skilgreinir í þess- 
ari bók er enn að finna í rökfræðiritum og þær ganga undir því 
nafni sem Aristóteles valdi þeim. 

Organon, hin fyrsta rökfræði vestrænnar menningar, er að áliti 
höfundar hennar ekki vísindi, heldur aðeins tælci til að afla hinnar 
vísindalegu þekkingar. Rökfræði og heimspeki Aristótelesar verð- 
ur fyrst í höndum miðaldaheimspekinganna lokað og endanlegt 
kerfl. 

I hinni raunverulegu smiðju Aristótelesar er heimurinn í sköpiui 
og öll mannleg vísindi á tilraunastigi. 

Öll vísindi „epistéme“ eru í augum Platós greinar á sama meiði 
og þau sameinast öll í hinum æðsta vísdómi, frummynd hins 
góða. Slík sameining vísindanna og allrar þekkingar í eitt vold- 
ugt kerfi hefur á öllum tímum verið viðfangsefni platónista alveg 
til Whiteheads á 20. öld. — Aristóteles viðurkennir að vissir hlut- 
ir séu að vísu sameiginlegir öllum vísindum. Hins vegar hefur 
hver vísindagrein sína sérstöku rót, sérstöku grundvallarsannindi 
og hún lýtur sérstökum lögmálum. — Vegna þessa skilnings tekur 
Aristóteles fyrstur manna að flokka og skilgreina hinar ýmsu 
greinar vísindanna og sú flokkun hans heldur enn í dag velli að 
töluverðu leyti, þrátt fyrir hinar stórstígu framfarir síðustu alda. 
Fylgjendur Aristótelesar hafa að vísu verið honum hjálplegir við 
þessa flokkun með því að bæta „skapandi vísindum" inn í hans 
eigin flokkun en nokkra réttlætingu þeirrar viðbótar má finna í 
ritum hans. Flokkun Aristótelesar er þessi: 

Rokfraði , skilgreind sem aðferð eða tæki til að af la þekkingar í 
öllum greinum vísinda. 

Hugvísindi eða „teoretisk“ vísindi. Þau eru hrein þekking og 
tilgangur þeirra er sá einn að vita. Til hugvísinda telur Aristóteles 
stærðfræði, eðlisfræði, líffræði, sálarfræði og heimspeki. 

I ritum sínum um fysik skilgreinir hann heimspeki sem vís- 
indi um hið óumbreytanlega og eilífa, þ.e. uppsprettu andans, 
guðdóminn. Þess vegna er orðið sem Aristóteles notar um heim- 
speki ýmist frumspeki eða guðfræði. — 

Stærðfræði skilgreinir Aristóteles sem vísindi um óumbreyt- 
anlega hluti sem skynjaðir eru í breytilegum myndum. Eðlisfræði 
er skilgreind sem vísindi um hluti sem háðir eru hreyfingu og 
breytingum. Um líffræði notar hann sömu skilgreiningu og um 
líf verur. 

Hagnýt vísindi. Tilgangur þeirra er ekki aðeins að vita heldur 
einnig að nota þekkinguna til að skapa betra mannlíf og þjóðlíf. 
I þessum flokki telur Aristóteles stjórnvísindi og siðfræði. — Hjá 
Aristótelesi er siðfræðin aðeins kapítuli í stjórnvísindum því að 
fagurt mannlíf og farsælt þjóðlíf helst alltaf í hendur að hans 
dómi. 

Skapandi vísindi eða fagurf ræði er að nota þekkinguna til að 
skapa fegurð í mynd eða máli. 

Eftir því sem lengra líður á ævina hallast Aristóteles sífellt meir 
að rannsóknum og tilraunum og afstaða hans verður vísindalegri. 
Þetta kemur m.a. fram í breyttri afstöðu hans til heimspekinnar 
í ritum hans Zeta, Eta og Þeta. Jafnvel þegar Aristóteles neitar að 
viðurkenna hraða ljóssins eða að jörðin hreyfist eða aðrar stað- 
reyndir sem nútíminn þekkir, þá byggist það á þeirri afstöðu að 
viðurkenna aðeins það sem hann sér og getur sannreynt. Þetta er 
enn afstaða vísindamanna og því hlýtur það einkum að vera 
komið undir rannsóknartækjunum hvaða sannleika vísindin 
uppgötva á hverjum tíma. 

í fyrstu ritum sínum, sem sennilega eru skrifuð fyrir dauða Plat- 
ós eða litlu síðar, er Aristóteles íylgispakur nemandi meistara 
síns. Hann skrifar þá t.d. Symposium, Eudemus, sem er stæling á 
Faídon, Gryllos, sem er stæling á Gorgías, samræðubók um rétt- 
lætið í anda Rikisins, Protreptikos og síðari rökfræðina (Posterior 
Analytics). Hann þræðir í þessum bókum allnákvæmlega þær 
röksemdir sem Plató færir fyrir ódauðleika sálarinnar og berst 
eins og Sókrates og Plató gegn þeirri kenningu, að andi manns- 
ins sé aðeins ómur af strengjum lífferanna: Sálin er algerlega 
sjálfstæður veruleiki og óháð líkamanum. A sama hátt heldur 
Aristóteles fram í þessum fyrstu ritum sínum kenningum Platós 
um veröld fullkomleikans, heim fmmmyndanna utan og ofan 
við hina takmörkuðu og ófullkomnu veröld skynfæranna. Ari- 
stóteles hikar þar heldur ekki við að boða kenningu Platós um 
fortilveru sálarinnar og dulvitað minni hennar um hinn sanna 
veruleika sem hún leit í æðri heimum, áður en hún feddist til 
þessa heims: Hin útlæga sál mannsins öðlast aðeins lausn með 
því að íhuga hið ósýnilega og eilífa. 

Hugsandi manni er eðlilegt að skipta um skoðun og Aristóte- 
les snerist að vissu ley r ti gegn þessari heimspeki síðar. Hann leitar 
þó alls staðar hins eilífa og algilda, því að án þess er erfitt að 
finna sannindum grundvöll. Þess vegna hafnar Aristóteles ekki 
kenningum Platós um veröld andans, að ríki frummyndanna sé 
hinn raunverulegi heimur, eilífur og óhagganlegur. Hins vegar 
mótmælir hann því að fmmmyndirnar séu sjálfstæður veruleiki 
óháður efninu og þeim einstaklingum sem þær birtast í. Ef svo 

væri, gæfu þær ekki að dómi Aristótelesar neina skýringu á orsök 
og eðli veraldarinnar. ~ I fyrsta lagi geta efnisvana frummyndir 
ekki skýrt tilveru efnisheimsins. I öðru lagi geta frummyndirn- 
ar, sem eru í eðli sínu óhagganlegar og eilífar, ekki skýrt hreyf- 
ingu og hverfulleika veraldarinnar. I þriðja lagi eru frummynd- 
irnar, þegar öllu er á botninn hvolft, aðeins eftirmynd en ekki 
frummynd hins jarðneska veruleika. Og í fjórða lagi gera þær 
lífsgátuna aðeins flóknari með því að skapa „austur af sól og suð- 
ur af mána“, veröld hliðstæða efnisheiminum, án þess þó að skýra 
á nokkurn hátt hvernig hægt er að skilja kjarna hlutanna, sál 
þeirra, frá hlutunum sjálfum. 

Kenning efnishyggjumanna um að veröldin væri aðeins hringiða 
atóma, sem hreyfðust í blindni án marks og tilgangs, var Ari- 
stótelesi fjarri skapi. Efni, sem ekki hreyfist fyrir kraft andans að 
ákveðnu marki, getur ekki verið til að hans dómi. Hins vegar 
geta frummyndir ekki verið til án efnis, því að þær eru hvergi til 
nema í efninu. Þær eru kjarninn sem gefur því líf og lögun. 

Form (Eidos) í heimspeki Aristótelesar er raunar sama orðið 
og frummyndir í heimspeki Platós, en merking þess að nokkru 
en ekki öllu leyti önnur. Form Aristótelesar er ævinlega óaðskilj- 
anlegt frá efni hlutanna, frummyndir Platós hins vegar óháðar 
hlutunum og greindar frá þeim. I öðru lagi er grundvallarveru- 
leiki Platós alheimslegur grundvöllur þar sem allt sameinast end- 
anlega í frummynd hins góða og allt er frá henni komið. Grund- 
völlur Aristótelesar (fyrsta kategorían) er margskiptur þar sem 
hann er aðeins að finna í einstaklingum. Hins vegar eru fbrm 
Aristótelesar í innsta eðli sínu andlegur veruleiki eins og frum- 
myndirnar. 

Þau eru einnig eins og frummyndirnar eilíf og óumbreytanleg. 
Og loks eins og þær, eru form Aristótelesar stighækkandi frá hinu 
lægsta til hins æðsta. Lægst alls væri fbrmlaust efni, en það er að- 
eins til sem hugmynd segir Aristóteles. Efni (hylé) hefur í veru- 
leikanum alltaf eitthvert form (Eidos). Hin stighækkandi form 
eru form hluta, jurta, dýra og manna. Ofar þeim er hið eina í 
tilverunni sem er hreint form án efnis, - Guð. Aristóteles notar 
þessa heimspeki sína um fleira en lögun hluta og lífvera. Hann 
talar einnig t.d. um barn sem efni og hinn fullþroska mann sem 

form. Ungmennið Aristóteles í Akademíu Platós væri t.d. efni en 
Aristóteles hinn fullþroska heimspekingur form. 

Efni og form eru eilíf og ósköpuð. Efnið sem hlutirnir eru 
gerðir úr eyðist ekki þrátt fyrir allar breytingar sem á því verða 
og það líður ekki undir lok þótt það endurskapist sífellt í breytt- 
um myndum. Breytingarnar eru ekki á efninu sjálfu heldur leitar 
það aðeins nýrra forma. Og formin breytast ekki heldur í sjálfu 
sér. Þegar sagt er að hlutur breyti formi þýðir það ekki að formið 
sjálft breytist eða verði eitthvað annað. Form breytist ekki í ann- 
að fbrm. I>að er efnið sem hefur aðeins leitað nýs forms. En þótt 
hvorki efni né form breytist, skapist eða tortímist, eru þau samt 
hinar tvær eilífu orsakir sem öllum breytingum valda, vexti og 
hnignum, eyðingu og sköpun, fæðingu og dauða. Formið, segir 
Aristóteles, fær efnið til að hreyfast og stefna að ákveðnu marki, 
byggja upp ákveðna mynd í samræmi við dulda eiginleika eða 
möguleika fbrmsins. Efnið berst ekki gegn fbrminu (eins og hjá 
Plató), heldur Ieitar að því eins og kona leitar að karli (Fysik 1. 
bók). Og hið fullþróaða efni sem náð hefur lokatakmarki sínu 
verður eitt með forminu, þar verður efnið hið sama og form 
þess. 

Eins og áður er sagt stefnir allt efni að því ákveðna marki að 
verða eitt með formi sínu. Til að útskýra þessa þróun efnisins 
setur Aristóteles fram tvö ný hugtök sem nátengd eru hinum 
fyrrnefndu hugtökum efni og formi. Þessi nýju hugtök eru 
möguleiki og veruleiki. —„Möguleiki“ merkir allan hinn dulda 
vaxtarmátt hvers hlutar, allt sem hann er ekki en getur eða gæti 
orðið. »Veruleiki“ þýðir hins vegar það ástand sem hluturinn er í 
þegar hann er fullskapaður. Egg t.d. er þannig kallað möguleiki 
fugls og fuglinn veruleiki eggsins. Steinn t.d. er möguleiki högg- 
myndar og höggmyndir veruleiki steinsins. Þannig er efnið 
möguleiki, formið veruleiki. En þar sem allt raunverulegt efni 
hefur eitthvert form hljóta þetta að verða afstæð hugtök eftir því 
við hvað er miðað. Tré er t.d. möguleiki miðað við borð eða stól, 
en veruleiki miðað \ r ið fræ þess. Efnið er þannig vísir til hins 
mögulega forms og formið veruleiki efnisins. Þessa þróun frá 
efni til forms útskýrir Aristóteles betur með kenningu sinni um 
hinar fjórar orsakir hlutanna. 

Aristóteles talar uni fjórar orsakir íýrir allri sköpun eða breyt- 
ingu. Til þess að myndhöggvari geti t.d. gert líkneski verður að 
vera til efniviður til að smíða úr, tré, marmari, eir eða grjót. I 5 að 
kallar Aristóteles hina efnislegu orsök. Til þess að efnið taki á sig 
ákveðið form þarf slíkt form að vera til. Myndhöggvarinn sér 
þetta form í huga sér og þær breytingar sem efnið á að taka. Þetta 
kallar Aristóteles hina andlegu eða formlegu orsök. Hún er hug- 
mynd myndasmiðsins um listaverkið. En efniviður og hugmynd 
nægja ekki. Það þarf að vinna verkið. „Mundin sem hvílir á meitli 
og skafti“ er því hin þriðja orsök að sköpun listaverksins. Þá or- 
sök kennir Aristóteles við hreyfi ngu eða framkvæmd. Listamað- 
urinn heggur ekki steininn af handahófi. Hann vinnur í sam- 
ræmi við þann tilgang sem hann hefur með verki sínu. Hin fjórða 
orsök er því tilgangurinn sem veldur lireyfingunni og beinir 
henni að ákveðnu takmarki; leiðir fram þá mynd sem býr í stein- 
inum, þann gróður sem felst í fræinu, þau öfl sem blunda í vit- 
und óvitans. Efni, andi, orka og tilgangur eru því hinar fjórar 
orsakir veraldarinnar og allrar sköpunar. Þegar Aristóteles hefur 
greint í sundur orsakir veraldarinnar finnur hann hjá sér heim- 
spekilega þörf til að sameina þær að nýju og leita hinnar einu 
orsakar. Lítum aftur á listamanninn við vinnu sína. — Er hug- 
mynd hans um Guðinn Hermes t.d. og sá tilgangur hans að gera 
af honum líkneski ekki í raun og veru eitt og hið sama? Og þar 
sem þetta tvennt stjórnar liönd hans má segja að liinar þrjár or- 
sakir, hugmynd, orka og tilgangur séu eitt: andinn. Þannig eru 
orsakir veraldarinnar aðeins orðnar tvær, andi og efni. Andinn 

(formið) setur efnið á hreyfmgu með nálægð sinni og stjómar 
því. Það tekur á sig lögun hugmynda hans líkt og svarf sem seg- 
ull dregur að sér. Þannig er andinn í vissum skilningi alltaf í 
efninu og efnið ekki til án anda. 

Guð Platós er í raun og veru skapari því að allar frummyndirnar 
sameinast í honum (hinu góða). Og Guð Platós er forsjón sem 
vakir yfir veröldinni og stjórnar henni. I heimspeki Aristótelesar 
er efnið eilíft og hefur því aldrei verið skapað. (Efni Platós er að 
vísu eilíft en það merkir allt annað eða nánast tóm eða rúm. Það 
sem Aristóteles nefnir efni „hylé“ er samsett úr frumefnum og 
slíkt efni er í heimspeki Platós sköpun frummyndanna). Og form 
Aristótelesar eru einnig eilíf eins og efnið og hafa því aldrei verið 
sköpuð. Af þessu leiðir að Guð Aristótelesar er ekki skapari ver- 
aldarinnar. Hann er ekki heldur forsjón hennar. Guð Aristóteles- 
ar horfir aðeins inn í sína eigin leyndardóma, þekking hans er 
sjálfsþekking, viðfangsefni hugsana hans er aðeins hans eigin 
veruleiki. Plann kemur ekki til jarðarinnar, jörðin verður að 
koma til hans. Hann er algjörlega óháður og greindur frá efninu 
og jarðneskri náttúru. Og samt segir Aristóteles er hann frum- 
orsök allra hluta, tilvera hans hefur áhrif á alla hluti og allt er 
innblásið af anda hans. Tilveru Guðs reynir Aristóteles að sanna 
rökfræðilega með hinni svokölluðu „kosmologisku" röksemd: 
Allt í tilverunni er á hreyfingu. Þessi hreyfing getur ekki átt sér 
neitt upphaf í tíma og hún getur ekki heldur hætt. Hún er því 
eilíf. Þessi eilífa og látlausa hreyfing verður ekki skýrð á annan 
veg en að til sé jafneilíf orsök, eitthvert afl sem alltaf er virkt og 
viðheldur hreyfingunni. Þessi orsök hreyfingarinnar hlýtur sjálf 
að standa kyrr og vera óhagganlegur grundvöllur, - því að ef hún 
hreyfðist þyrf ti eitthvað annað að valda hreyfingu hennar og við 
værum jafnnær um orsök hreyfingarinnar. Þessi orsök er Guð 

Aristótelesar, hinn eilífi friður sem veldur þó öllu umróti verald- 
arinnar. Guð lireyfir veröldina ekki með orku sinni, ef svo væri 
gæti hann hvorki verið algjörlega kyrrstæður né hreint form laust 
við allt efni. Og ef hann væri ekki kyrrstæður, segir Aristóteles, 
myndi hann breytast en allar breytingar gætu aðeins orðið til 
hins verra þar sem Guð er hin æðsta fullkomnun. En á hvern 
hátt getur þá hinn kyrrstæði guðdómur valdið hreyfingunni? 
Til að svara þessu bregður Aristóteles upp líkingu af fagurri 
mynd sem vekur þrá manna og knýr þá til athafna. Fagrir og 
góðir hlutir veltja t.d. þrár manna og langanir og set ja þá á hreyf- 
ingu þótt það sem þrána vekur standi kyrrt. Form setur efni sitt 
á hreyfingu af sömu orsökum - og Guð er hið æðsta form verald- 
arinnar og veröldin efni þess. Og hér er komið að innsta kjarna í 
„metafýsik" Aristótelesar sem hann sjálfur nefndi guðfræði: - 
Guð hreyfir tilverima einmitt meðþví að vera hin œðstu gœði henti- 
ar sem alltþráir og allt stefnir til. 

Þegar komið er að þessum kjarna verður ekki annað séð en 
bilið milli Platós og Aristótelesar sé að miklu leyti brúað. Ari- 
stóteles byrjar „teológíu ‘ sína á árás á frummyndakenningu Plat- 
ós vegna þess að frummmyndirnar séu hrein form algerlega að- 
skilin frá efninu og náttúrunni, en hann endar hana á kenningu 
um guðdóm sem er hreint form og algjörlega aðskildur frá efni 
og náttúru. Og Aristóteles kennir að einmitt þessi guðdómur 
snúi hjóhim allrar tilveru og sé frumorsök þess að efnið tekur á 
sig mynd síns forms. Um hitt má endalaust deila hvort Aristóte- 
les hafi einhvern tíma ævinnar algjörlega hætt að vera Platónisti. 
En þeir heimspekingar sem reynt hafa að skapa hinn algjörlega 
„vísindalega“ og jarðneska Aristóteles neyðast til að dæma mik- 
inn meirihluta rita hans úr leik. Það er athyglisvert að í gagnrýni 
sinni (í Metajysik) á frummyndir Platós vegur Aristóteles að 
Speusippos fremur en Plató. Hann deilir síður á þær kenningar 

sem er að finna í ritum Platós heldur talar Aristóteles þar um 
frummyndir sem „tölur“. „Tölur“ Pýþagórasar eru upphaf frum- 
myndakenningarinnar og Aristótelesi hefur verið manna best 
kunnugt um að Speusippos dóttursonur Platós sá er „rændi“ 
hann foringjatign við Akademíuna tók á ný upp töluvísindi Pý- 
þagórasar og mat þau meir en hina endanlegu frummyndakenn- 
ingu sem lesa má um í ritum Platós. Gagnrýni Aristótelesar er 
því vafalaust aðallega ætluð Speusipposi og hinum nýju mönn- 
um sem móta stefnu Akademíunnar eftir dauða Platós. 


Metafysik — eða „teológia“ Aristótelesar er enn eitt af öndveg- 
isverkum heimspekinnar. Hún gefur sjálf tilefni til að vera túlk- 
uð á margvíslegan hátt, en einmitt það hefur gert hana að vett- 
vangi heimspekideilna sem enn er ólokið. 

Heimsmynd Aristótelesar 
Rúm, tími og fernskonar breytingar 


Vísindi hreyfingarinnar eru hinn rauði þráður í Fysik Aristóteles- 
ar. Þar ræðir hann um náttúruna, um himnana og um hið guð- 
lega. - Náttúran er skilgreind sem lífverur og hlutir sem háðir eru 
hreyfingu sem er í þeim sjálfum. En hrej'fing merkir hjá Ari- 
stótelesi allar breytingar. „Himnarnir' hreyfast hins vegaraðeins 
vegna utanaðkomandi áhrifa. Hið guðlega hreyfist ekki. Bæði 
himnarnir og hið guðlega eru því utan náttúrunnar. I þessum 
ritum beinir Aristóteles einkum gagnrýni sinni að atómkenn- 
ingu Demókrítosar og kenningu hans um rúmið. Hugtökin rúm 
og tími eru náskyld hreyfingu og því tvö meginvandamál í eðl- 
isf ræði Aristótelesar. 

Demókrítosi skjátlast, segir Aristóteles, þegar hann heldur því 
fram að hlutir séu aðskildir í tómarúmi, - og Plató hefur rangt 
fyrir sér þegar hann heldur því fram í Timaíos að rúmið sé efni. 
Og rúmið er heldur ekki form eða lögun hlutanna. Aristóteles 
neitar að til séu atóm eða tómarúm í efninu eða utan þess. Rúm- 
ið er ekki efni því skilja má efni hlutar frá stað hans. Og það er 
ekki lögun hlutar því hlutur takmarkast ekki af lögun sinni. Hin 
sérkennilega skilgreining Aristótelesar á rúmi eða stað hlutar er 
greinilega gerð til að hnekkja kenningu Demókrítosar um tóma- 
rúmið: „Rúm hlutar', segir Aristóteles, „takmarkast af innsta 
borði þess sem inniheldur hltitinn." Þótt undarlegt sé þá miðar 
Aristóteles þetta orðalag við vatn í fötu. Takmörk hlutarins 
(vatnsins) er innsta borð fötunnar sem inniheldur vatnið og þessi 
takmörk kallar Aristóteles rúm eða stað. Staður eða rúm fljóts er 

þá árfarvegurinn vegna þess að fljótið takmarkast af honum. 
Aristóteles segir: - „Ef hlutur hefur utan um sig eitthvað sem 
umlj'kur hann þá er það staður hans, ef ekkert takmarkar hann 
þá hefur hann engan stað (er ekki í rúmi). Þess vegna er alheim- 
urinn hvergi nema hann væri talcmarkaður. Því hlutur sem er 
einhvers staðar er fyrst og fremst afmarkaður hlutur sem þýðir að 
eitthvað annað sé í kringum hann sem takmarkar hann. En það 
er ekkcrt utan um alheiminn því er greinilegt að himnarnir eru 
allt.“ ... Jörðin takmarkast af vatni, vatnið af lofti, loftið af ljós- 
vaka og ljósvakinn af himnunum, en þeir ekki af neinu. Alheim- 
urinn í heild og Guð eru því ekki í rúmi. Þetta er í samræmi við 
þá kenningu Aristótelesar að rúm sé aðeins þar sem er hreyfing 
eða breyting. 

Það sem ekki er takmarkað af einhverju öðru er ekki í rúmi. 
„Himinn fastastjarnanna“ takmarkast ekki heldur af neinu. 
Hann er innbyrðis algjörlega óhagganlegur: „Enginn hefur séð 
neina breytingu á hinum ysta heimi eða neinu sem honum heyr- 
ir til,“ (De Caelo). Hann getur því ekki heldur verið í rúmi eftir 
skilgrei ningu Aristótelesar. - I raun og veru er Aristóteles með 
öllu þessu aðeins að klæða hinn andlega himin Platós í jarðnesk- 
an eða efnislegan búning — og gerir það þó ekki nema að hálf u 
leyti, þ.e.a.s gerir hann aðeins sýnilegan. 

Eins og fyrr segir táknar hreyfing á máli Aristótelesar allar 
þær breytingar sem hlutirnir geta tekið. Hreyfing er aðallega 
með fernu móti: 1) Hlutur skapast (genesis) og hlutur tortímist 
(phþora), grundvallarbreyting. 2) Hlutur vex við að þenjast út 
(auxesis) og hlutur minnkar við að dragast saman, (phtisis), 
stærðarbreyting. 3) Einn hlutur breytist í annan (alloisis), eðl- 
isbreyting. 4) Hlutur ferist úr stað á annan (phora), staðbreyt- 
ing. - Aðeins hin fyrsta er breyting á grundvelli (ousia) í hinum 
breytir hún aðeins um ástand. 

Demókrítos áleit að ekki væri hægt að útskýra hreyfingu efn- 
isins nema gera ráð fyrir tómarúmi til að hreyfast í. Þessu neitar 
Aristóteles og segir að hreyfi ng hlutar byggist á samdrætti eða 
útþenslu þess sem takmarkar hann. Tómarúm er ekki til því það 
verður alltaf eitthvað að snerta hlutinn til að hreyfa hann. Hann 
skoðar efni fyrst og fremst sem hreyfingu og orku (entelechy). 

Tíminn er annað en hreyfing og þó er hann óaðskiljanlegur 
frá hreyfingu eða breytingu hlutanna. Hann er eins konar „talna- 
röð“ af breytingum á undan og á eftir núinu. Það að við tölum 
um mismunandi hraða sýnir að tíminn er annað en hrejTing en 
tími er ekki til þar sem engin hreyfing er. Og tími er ekki heldur 
til þar sem enginn er til að skynja hann. 


} 

Ekkert í „fysik“ Aristótelésar hefur sætt jafn hörðum árásum og 
þessi hluti heimspekih ans. Þessar kenningar eru jafnframt þær 
sem mestan svip settu á heimsmynd miðaldanna, þær drottnuðu 
raunar alveg yfir hugum lærðra manna í Evrópu frá þrettándu 
öld og alveg fram á þá sautjándu. Hin takmarkaða veröld Ari- 
stótelesar er í stuttu nP li þannig: Jörðin stendur kyrr í miðju al- 
heimsins og hún er umflotin sæ. Fyrir ofan hana er fyrst and- 
rúmsloftið, þá ljósvakinn og í honum er svið sólar, tungls og 
þeirra reikistjarna sem Aristóteles þekkti. Yst er svið fastastjarn- 
anna. Fyrst Aristóteles hefur úrskurðað að jörðin standi kyrr í 
miðju alheimsins verður hann að útskýra skiptingu dags og næt- 
ur með því að láta svið reikistjarnanna og fástastjarnanna snúast 

• >r • •• >r• 

vio jorðina. 

Vafasamt er að líta á rit Aristótelesar um himnana sem tilraun 
til að rita vísindalega stjörnufræði. Grískir stjörnufræðingar fyrir 
daga Aristótelesar, svo og Plató og lærisveinar hans, voru komnir 
í sama spor og Kópernikus og héldu því fram að jörðin snerist og 
þeir neituðu að líta á hana sem miðju alheimsins. En það er allt 
annað sem vakir fyrir Aristótelesi. 

Eins og fyrr segir er Aristóteles hér að reyna að gera hinn and- 
lega himin Platós að sýnilegum veruleika, en Aristóteles gerir 
hann ekki náttúrulegan eða efnislegan að öðru leyti. A “himn- 
um“ Aristótelesar er eins og í ríki andans hjá Plató allt eilíft, 
óhagganlegt og fullkomið og þessir himnar eru fullir af ódauð- 
legum andaverum. Stjörnurnar eru þar ekki neinir efnishnettir 
heldur lifandi guðir. Og þær eru ekki gerðar úr neinu af hinum 

„fjórum efnum jarðar“. Þær eru úr „fimmta efninu“ sem Ari- 
stóteles kallar hið himneska efni og segir að öll hin himnesku 
svið séu gerð úr. 

Af þessum augljósu ástæðum eru allar kenningar Aristótelesar 
um „himnana“ óvísindalegar. En kenningar hans um að efni sé 
fyrst og fremst hreyfing og orka, fundu nýjanh ljómgrunn hjá 
vísindum 20. aldar. 

í De Pdrtibiis Animalum ( Um líffræði dýra) segir Aristóteles: „í 
veröldinni eru tvenns konar verur. Þær sem eru óbornar og lifa 
um allar aldir og þær sem háðar eru fæðingu og dauða. Hinar 
fyrrnefndu eru milcilvægastar og guðlegar, en þær er erfiðara að 
þekkja ...En við getum fengið meiri og betri vitneskju um þá 
hluti sem nær okkur eru og með því bætt okkur upp þá heim- 
speki sem fjallar um hið guðlega... I öllum lífverum er eitthvað 
af hinu dásamlega. Sú saga er sögð um Herakleitos að eitt sinn 
hafi gestir er til hans komu séð hann vera að orna sér í eldhúsinu 
og hikað við að ganga inn. En hann bað þá inn ganga með þess- 
um orðum: „Það eru líka guðir í eldhúsinu“.“ 

Áhugi Aristótelesar er hvergi meiri en í sambandi við náttúru- 
vísindi. Hann skrifar með nemendum sínum í Lykeum hið fyrsta 
rit um þessi fræði sem eitthvað kveður að: Sögtir dýra. Þetta er 
lengsta ritverk Lykeum skólans, en alls eru bækur Aristótelesar 
um þessi efni fullur þriðjungur af öllu ritsafni hans. Gildi þessara 
rita fyrir nátti truvísindin má best sjá af bréfi sem Darwin skrifar 
eftir lestur De PartibusAnimalum. „Af tilvitnunum sem ég hafði 
séð hafði ég gert mér háar hugmyndir um gæði Aristótelesar, en 
ég hafði þó litla hugmynd um hvílíkur snillingur maðurinn var, 
Linnaeus og Cuvier höfðu verið hinir tveir guðir mínir hvor á 
sinn hátt en urðu aðeins skólapiltar í samanburði við Aristóteles 
gamla.“ 

„Guðir eru líka í eldhúsinu“ hefur Aristóteles eftir „hinum 
myrka“ heimspekingi Herakleitosi og það sem öðru fremur ein- 
kennir náttúruvísindi Aristótelesar er sú skoðun að það sé and- 

inn (sál lífveranna) og tilgangur hans sem skapi hverri skepnu 
það gervi sem henni hentar. 

Öll líffæri eru tæki og tækin eru afleiðing en ekki orsök þess 
þroska sem lífverur hafa náð. Maðurinn hefur t.d. hendur, segir 
Aristóteles, vegna þess að hann er kóróna sköpunarverksins, en 
liann er ekki kóróna sköpunarverksins vegna þess að hann hefur 
hendur (eins og Anaxagóras sagði). Líf er alls staðar í náttúrunni 
og þar sem Iífer þar er einnig sál. Líkami og sál eru óaðskiljanleg 
í hverri líf\ r eru en sálin skapar alla þróun hennar eins og lista- 
maður skapar mynd. Tilgangur listamannsins þegar hann vinn- 
ur að listaverki er fyllilega meðvitaður svo framarlega sem hann 
veit hvað hann ætlar að gera. Tilgangur lífverunnar er henni ekki 
meðvitaður. Hann er ekki hugmynd heldur sjálft grundvallareðli 
hennar. Það er sál hennar sem er í hverjum frjóanga til nýs lífs og 
verður smám saman hið fullþroskaða gervl Hver sál hefur sinn 
sérstaka líkama og sérstöku tæki í samræmi við þroska sinn. 
Mannssál getur ekki fengið líkama dýrs og dýrssál getur ekki 
klæðst mennsku gervi. 

Aristóteles skiptir dýraríkinu í tvo meginflokka. Þau sem hafa 
blóð (spendýr, fuglar, fiskar) og lægri dýr (skordýr, krabbadýr, 
skeldýr og lindýr). Þau dýr sem eðla sig kallar Aristóteles „full- 
komin“. Náttúrufræðingarnir í Lykeum trúðu því að ýmis dýr 
„kviknuðu“ og ættu aðeins efnið að móður og ljósið að foður. 
Hann hafnar þeirrr kenningu læknisins Alkamainos frá Krótónu 
(um 500 f.Kr.), Hippókratesar og Platós að heilinn væri miðstöð 
taugakerfisins, Aristóteles heldur sig við hina gömlu hugmynd 
að hún sé hjartað. 

Konan, segir Aristóteles, leggur til allt efnið í nýjan einstakl- 
ing, en alla eiginleika sína fær hann frá karlmanninum, kenning 
sem hafði skelfilegar afleiðingar fyrir stöðu konunnar víða um 
heim og hefur enn. 

Aristóteles kennir loks að hver tegund hafi frá upphafi vega 
verið til, að hún breytist ekki og verði aldrei útdauð. 

Sál í heimspeki Aristótelesar merkir næstum hið sama og orðið 
líf á okkar tíð. Alla lífsmöguleika sem vaxa til fulls þroska í jurt, 
dýri eða manni nefnir hann einu nafni sál. Sálin er sá grundvöll- 
ur sem stjórnar vexti lífverunnar og orsakar þess vegna allar 
hreyfingar og breytingar hennar. Sál mannsins skilur hann frá 
öllu öðru í náttúrunni og gerir hann að kórónu sköpunarverks- 
ins. Maðurinn á það þó sameiginlegt jurtinni að taka til sín nær- 
ingu og tímgast. Þessar hræringar jurtanna eru „til þess að þær 
geti, að svo miklu leyti sem eðli þeirra leyfir, öðlast hlutdeild í 
hinu eilífa og guðlega. Allt stefnir að því takmarki og til að ná 
því gerir hver lífvera allt sem eðli hennar megnar.“ 

Það sem maðurinn á auk þessa sameiginlegt dýrum er skynj- 
un, þrár og langanir og hæfileikinn til að geta hreyft sig og þann- 
ig fengið þessum þrám fullnægt. Skynjun, segir Aristóteles, er sú 
starfsemi skilningarvitanna (sjón, heyrn, lykt, bragð og tilfinn- 
ing) að flytja mynd hlutanna inn í vitundina. En skynjun er 
annað en hugsun og þekking. „Skynjun er alltaf einstakir hlutir, 
en þekking er hið almenna eða algildi og þessi algildi eru á vissan 
hátt í sálinni sjálf ri.“ 

„Brjóstvitið" í hjarta mannsins er miðstöð skilningarvitanna. 
Sálin er skynjun, minni, hugsun og vilji. Allt þetta hlýtur að 
deyja með líkamanum því það takmarkast af skilningarvitunum. 
En þessi skilvitlega, dauðlega sál (pathetikos nous) er aðeins hluti 
mannssálarinnar. Æðsti hluti hennar, hin yfirskilvitlega sál 
mannsins (poietikos nous), er eilíf. Það er hún sem upplýsir vit- 
und mannsins og er orsök þess að hann hugsar og veit, en einmitt 
það aðskilur hann frá jurtum og dýrum. 

Hin yfirskilvitlega sál (poietikos nous) er neisti guðdómsins og 
því alheimslegir vitsmunir. Hún stendur ofar skynsemi manns- 
ins og eilífð hennar þarf því ekki nauðsynlega að þýða eilífð ein- 
staklingsins. Annaðhvort deyr maðurinn með hinni lægri skil- 
vitlegu sál eða hann vex upp úr henni til æðri vitundar. - Og hér 
er komið að einum umdeildasta þættinum í kenningavef Ari- 
stótelesar. Deilan um það hvort Aristóteles kenni að maðurinn sé 
sem einstaklingur dauðlegur eða eilífur hófst þegar á fyrstu tíð 
meðal lærisveina hans og er ólokið enn. Aðalástæðan er sú að í 
helsta riti hans um sálina ( DeAnima ) fjallar Aristóteles ekki um 
framhaldslífið og ræðir aðeins stuttlega um „poietikos nous“. En 
Aristóteles hafði áður tekið þetta efni til meðferðar. Bók hans 
Audemus hefur að vísu glatast að miklu leyti en þau átta blöð sem 
varðveist hafa nægja til að sýna að þar boðar Aristóteles kenn- 
ingar um ódauðleika mannssálarinnar og setur þar fram sömu 
sannanir og Plató. Þó að þetta rit sé talið eitt af fyrstu verkum 
Aristótelesar ber það þó með sér að þegar það er ritað hefur höf- 
undur þess verið búinn að móta rökfræði sina því að sannanir 
eru settar fram eftir reglum hennar. 

Eins og fyrr segir er í fimmta kafla í þriðju bók De Anima 
vikið stuttlega að hinum æðsta hluta sálarinnar, sem síðar var 
nefndur „poietikos nous“, - hinum skapandi skilningi, þótt það 
orð sé að vísu hvergi notað af Aristótelesi sjálfum. Fræðimönnum 
hefur reynst erfitt að koma sér saman um hvað Aristóteles raun- 
verulega á við með hinum „æðsta hluta sálarinnar“, hinum 
„hreina skilningi“ eða „poietikos nous“, hinum skapandi skiln- 
ingi. 

Alexander frá Afródísi útskýrir þetta á þann veg að „hinn 
skapandi skilningur“ sé sameiginlegur öllum mönnum, hann sé 
hinn eilífi guðdómur eins og hann birtist í manninum. 

Averoes sem var uppi á Spáni á 12. öld skýrir þetta þannig að 

hinn æðsti hluti sálarinnar sé hin lægsta vitund Guðs. Sú vitund 
er sameiginleg öllu mannkyni og hún er í hverjum einstaklingi. 

Italski heimspekingurinn Tómas Aquinas, kirkjufaðir, leggur 
þann skilning í „poietikos nous“ að hann sé hinn æðsti hluti sál- 
ar hvers einstaks manns og þess vegna lifi maðurinn um eilífð 
sem einstaklingur. 

Margir fræðimenn á 20. öld túlka Aristóteles þannig að liann 
neiti framhaldslífi mannsins. - Þeir segja að það eilífðareðli sem 
hann eignar æðsta hlnta mannssálarinnar sé aðeins yflrborðs- 
blekking sem verði að engu við nánari athugun. Þeir benda á að 
„poietikos nous“ sé komin utan að og sé því ekki neinn hluti ein- 
staklingsins og þar sem hún sé ópersónuleg vitund geti hún eng- 
an veginn þýtt ódauðleika mannsins sem einstaklings. Þeir leiða 
einnig fram þau rök að Aristóteles segir að hinn ódauðlegi hluti 
sálarinnar (poietikos nous) hafi ekkert minni, skynjun eða hugs- 
un. Og loks benda þeir á að Aristóteles ken nir að allt hið marg- 
deilanlega sé efni og þar með allir einstaklingar. „Poietikos nous“ 
segir Aristóteles hins vegar að sé algjörlega efnisvana. 

Rök þessara síðast töldu manna, sem segja að með ofantöldum 
kenningum útiloki Aristóteles framhaldslíf mannsins, kunna að 
vera sannfærandi á yf irborðinu, en þegar betur er að gáð mjög 
ófullnægjandi. Hversu stuttorður sem Aristóteles er í De Anima 
um hina eilífu sál, þá verður ekki framhjá henni gengið eða henni 
vikið til hliðar sem rökvillu. 

Það er ósennilegt að sú túlkun sé í anda Aristótelesar. Frá hans 
sjónarmiði getur liér naumast verið um rökvillu að ræða. Þegar 
Aristóteles segir að hin æðri vitund (poietikos nous) hafi ekki 
minni, skynjun eða hugsun þá þýðir það ekki að hún haf i hvorki 
sjálfsvitund né þekkingu. Þvert á móti er hún hin hreina vitund 
og hefur fullkomna þekkingu. Það væri hins vegar rangt að segja 
að hún hafi minni þar sem hún stendur utan tíma og rúms þar 

sem fortíð, nútíð og framtíð eru eitt. Aðeins hin lægri vitund sem 
lifir í tíma hefur minni, sú vitund sem lifir í eilífð, þar sem allt 
er hér og nú, þarf ekki á minni að halda og um það getur ekki 
verið að ræða. Það væri ltka rangt að segja að hún hefði hugsun 
og skynjun í venjulegri merkingu þar sem Aristóteles tekur skýrt 
fram að hugsun og hið hugsaða, skynjun og hið skynjaða verði 
eitt í hinni yfirskilvitlegu vitund. 

Þegar Aristóteles segir að hið margdeilanlega (einstaklingar) sé 
efhi, en hin yfirskilvitlega vitund hreinn andi, þá þarf það ekki 
að merkja aðskilnað einstaklingsins frá hinni guðlegu vitund. 
Þvert á móti er þetta í fullu samræmi við þá kenningu Aristóte- 
lesar að Guð sé algerlega efnisvana en samt sé hann í öllu efni og 
stjórni því. Og allar bollaleggingar um það hvort hin æðri vitund 
geti verið einstaklingsvitund skipta hér litlu máli, því að ekki 
getur verið til vitund (meðvituð) sem ekki er um leið sjálfsvit- 
und. Sá skilningur að einstaklingur sem öðlast hlutdeild í hinni 
„stóru vitund Guðs“ geti ekki lifað sem einstaklingur eftir dauð- 
ann þarf því engan veginn að vera réttur. Hin æðri vitund er að 
vísu utanaðkomandi, en hún hefur alltaf verið hin raunverulega 
vitund mannsins og hugur og skilningárvit eru aðeins tæki sem 
hún hefur skapað sér. Aristóteles tekur skýrt fram að ef „hinn 
skapandi skilningur“ væri ekki æðsti hluti hvers einstaklings þá 
væri hann án hugsunar og vitundar. 

Samkvæmt heimspeki Aristótelesar er hin yfirskilvitlega og 
æðri vitund form hinnar lægri og hin lægri er efni hinnar æðri. 
Aristóteles kennir að þegar efni sé fullþroskað verði það eitt með 
formi sínu. 

Siðfræði Aristótelesar byggist öll á heimspekilegum og sálfræði- 
legum grunni. - Hún á að vera svar við spurningu Sókratesar um 
tilgang mannlífsins og æðstu gæði þess. En hvað er hið æðsta 
markmið mannsins? Allar lífshræringar manna beinast að ein- 
hverju ákveðnu marki, athafnir manna miða að því að uppfylla 
ákveðnar langanir eða að framkvæma ákveðna fyrirætlun. En 
þegar einni löngun er fúllnægt vaknar önnur, þegar fyrirætlun er 
hrundið í framkvæmd verður hiin jafnan stökkpallur til annars 
og hærra markmiðs. 

En þannig getur þetta ekki gengið endalaust að áliti Aristóte- 
lesar. Einhvers staðar er hið síðasta takmark þar sem æðstu gæð- 
um lífsins er náð. Þessi æðstu gæði lífsins nefnir Aristóteles ham- 
ingju. Það orð notar hann þó ekki í merkingunni nautnir eða 
veraldlegur gleðskapur. 

Sú fullkomnun sem Aristóteles nefnir hamingju býr dulvituð 
og óborin í brjósti sérhvers manns. Tilgangur hverrar lífveru er að 
þroska alla frjóanga sína til fulls og þau sérkenni sem greina hana 
frá öðrum lífverum. Þeir frjóangar sem greina manninn frá öðr- 
um lífverum jarðar eru möguleikar hans til andlegs vaxtar, vits- 
munir hans og innsæi. Hamingja mannsins er því fólgin í að 
finna sjálfan sig, kalla fram hin blundandi öfl andans og verða 
þannig fullþroska maður. - Leiðin að þessu marki er göfug breytni 
og óeigingjarnt starf í þágu samfélagsins og framvindunnar. Til- 
gangur heimspekinnar er hjá Aristótelesi eins og Sókratesi að 
hefja manninn upp til hinnar æðri náttúru. 

Leiðin til hamingjunnar er alls staðar hinn gullni meðalvegur. 

Dyggðir, allir góðir kostir mannsins, eru ekki hin fullkomna 
andstæða lastanna (eins og Plató virðist álíta). Sú dyggð sem leið- 
ir til hamingju er alls staðar meðalhóf milli tveggja andstæðna. 
Þannig er hugrekkið meðalvegur milli hugleysis og fífldirfsku, 
örlæti meðalvegur milli nísku og óhófs og svo framvegis. 

Dyggðir, eðlislægir mannkostir, merkja hjá Aristótelesi fyrst 
og fremst fræ sem vaxið hefur fram í sál mannsins og náð full- 
komnun. Þess vegna er dyggðin hin endanlega hamingja. 

Á sama hátt og Plató byggir Aristóteles ailar þjóðfélagshugmynd- 
ir sínar á siðfræðinni. Maðurinn er félagsvera og getur því ekki 
einn og einangraður náð hinum æðstu gæðum, hamingju og 
þroska. Þeim verður aðeins náð í samfélagi við aðra menn. Ríkið 
er til vegna ófullkominna einstaklinga. Tilgangur þess á að vera 
að móta þá og leiða til fullkomnunar. 

Ekkert er eðlilegra en að ólíkt st jórnarfyrirkomulag ríki meðal 
ólíkra þjóða. Ekkert eitt stjórnskipuiag getur hæfc öllum þjóðum 
fremur en ein föt geta fállið að vexti allra manna. Hér hefur Ari- 
stóteles líklega í huga hin mörgu og smáu borgríki aldarinnar og 
einkum þann mikla mun sem hann taldi vera á Grikkjum og 
barbörum. 

Ríkið er að dómi Aristótelesar hliðstæða mannssálarinnar. I 
því eru jafnmargar stéttir og eðlisþættir sálarlífsins. Hin ráðandi 
stétt á að vera hliðstæð hinum æðsta þætti sálarinnar, vitsmun- 
unum. Ef vel á að fara verður hin ráðandi stétt að skipast mönn- 
um sem öðlast hafa heimspekilegt innsæi, yfirsýn um heima 
þekkingarinnar og skilning á tilgangi og eðli hinnar mannlegu 
baráttu. Hermenn borgríkisins eru á sama hátt hliðstæða skaps- 
munanna en bændur og kaupmenn hliðstæðir hinum lægri fysn- 
um mannssálarinnar. 

Félagslegt jafnrétti er Aristótelesi framandi hugtak. Menn eru 
misjafnir að atgerfi, gáfum, auði og ættgöfgi og réttarstaða þegns- 
ins í þjóðfélaginu á miðast við það. Hann taldi það eitt réttlæti 
að jafnrétti ríkti aðeins meðal jafningja. Þrælahald áleit hann 

nauðsynlegt og sjálfsagt og þar sem útlendingar væru óæðri 
Grikkjum væri réttlátt að þeir færu með hlutverk þrælsins. 

Hið fullkomnasta stjórnskipulag, segir Aristóteles, er einræði í 
höndum góðs þjóðhöfðingja því að þar er eftirmynd hinnar 
æðstu heimsstjórnar. Þannig stjórnar Guð veröldinni. En lendi 
einræðisvald í höndum óþroskaðs manns breytist það í harð- 
stjórn og verður verra en allt annað. Múgstjórn eða lýðræði er 
Aristótelesi lítt að skapi. Það jafngilti því að fysnir mannsins og 
hvatir réðu yfir vitsmunum hans. Hvers vegna eiga hinir mörgu 
og heimsku að ráða yfir hinum fáu vitru? Einnig getur lýðræðið 
líka orðið að harðstjórn ef flokkur eða hópur manna hrifsar til 
sín öil völd. Skiptir í því sambandi ekki máli hvort harðstjórarn- 
ir eru einn eða fleiri. 

Með ritum Aristótelesar nær grísk heimspeki hátindi sínum en 
þau eru einnig upphaf að hnignunarskeiði hennar. Hinn skáld- 
legi andi læriföðurins hefur orðið að víkja fyrir manni hins gullna 
meðalvegar sem heldur sig fyrst og fremst við jörðina. Umsvifa- 
meiri heimspekingur hefur aldrei verið uppi. Hann setti sér það 
mark að móta allt andlegt líf heimsins og þótt vonir hans brygð- 
ust í lifanda lífi hefur hann um árþúsundir stjórnað andlegu lífi 
margra þjóða. Með gyðingum og múslimum bárust rit hans um 
Bagdad til Cordova og Albert mikli og Tómas Aquinas byggðu 
síðar kenningar kaþólskrar kirkju á ritum hans. Og þótt áhrif 
hans væru mest á miðöldum gætir þeirra mjög í heimspeki síðari 
tíma einkum hjá Spinoza, Kant og Hegel. 

Epikúr kemur fram á sviðið þegar draumur Platós og Aristóteles- 
ar um hið fullkomna gríska borgríki er að engu orðinn. Aþena 
hefur glatað hinu forna frelsi sínu og gullöld hennar er liðin. 
Demosþenes, síðasti foringi frjálsra Grikkja, fellur þegar Epikúr 
er tvítugur og liann verður þá vitni að aftökum grískra stjórn- 
málamanna í Aþenu. Ný sókn til að endurheimta það sem er ei- 
líflega glatað er vonlaus. Epikúr skynjar að allar leiðir til verald- 
legrar framsóknar eru blindgötur. Hin unga kynslóð á ekki ann- 
arra kosta völ en að ieita að friði undir vængjum arnarins, snúa 
baki við vandamálum mannfélagsins og reyna að uppgötva nýjar 
leiðir til að sætta manninn sem einstakiing við lífið og sjálfan 
sig. 

Epikúr var spámaður þessara nýju viðhorfa og hann tók að sér 
að flytja mönnum nýtt fagnaðarerindi um hvernig þeir gætu lif- 
að „hamingjusamir eins og guðir“. Öll kenning hans miðast við 
þetta hlutverk: Hvers virði er sú læknisfræði sem kann engin ráð 
til að lækna mein líkamans? Hvers virði er sú heimspeki sem 
græðir ekki hin andlegu mein mannsins? Fagnaðarerindi Epik- 
úrs á að kenna mönnum hvernig þeir geta varðveitt frið sálar 
sinnar, komist hjá hinum nagandi kvölum slæmrar samvisku, 
lifáð árekstarlaust við aðra menn, sigrast á ótcanum við dauðann 
og framtíðina, þessa heims og annars, losnað undan klafa rangra 
trúarhugmynda og orðið frjálsir. 

Fylgjendur Epikúrs litu á hann sem frelsara og höfund nýrra 
trúarbragða. Þeir fóru með rit hans (sem urðu þrjú hundruð tals- 
ins) sem helga dóma og báru á sér mynd hans sem verndargrip. 

Hins vegar hefur líklega enginn heimspekingur verið ófrægð- 
ur meira af andstæðingum sínum en Epikúr og kenningar hans 
hafa verið rangtúlkaðar alveg fram á okkar tíð. Þessi ranga túlk- 
un hefur gert Epikúr í hugum manna að sérstökum foringja 
þeirra sem halda að nautnalíf sé hin æðsta sæla, þrátt fyrir þá 
staðreynd að Epikúr afneitar öllu nautnalífi. Röng túlkun á 
trúarskoðunum hans hefur gert hann í vitund margra að siðlaus- 
um guðleysingja, þrátt fyrir að Epikúr kennir að hin æðsta ham- 
ingja manna sé að lifá í andlegu samfélagi við guðina. Vegna 
þröngs skilnings á heimspeki hans hafa margir sakað hann um 
að hafa verið fjandmann menningarinnar sem láti sig engu skipta 
annað en það hagnýta. Sannleikurinn er hins vegar sá að í ritum 
sínum fer Epikúr langt út fyrir það sem menn kalla hagnýta 
heimspeki; - það er að segja þá heimspeki sem kennir manninum 
að lifa hamingjusömu lífi. Epikúr lætur yfirhöfuð öll vísindi og 
alla þekkingu til sín taka og gerir strangar þekkingarkröfur til 
fylgjenda sinna. Og loks hefur Epikúr verið kallaður sérgóður 
hedónisti (sá sem aðhyllist sældarhyggju). Epikúr er hedónisti en 
sérgóðan er naumast hægt að kalla þann mann sem ver langri 
ævi til að leitast við að gera aðra menn hamingjusama. Og þótt 
maðurinn að dómi Epikúrs eigi að leita sinnar eigin hamingju, 
þá leggur hann einnig alveg sérstaka áherslu á gildi vináttunnar. 
Og vinátta er að menn hugsa jafnt um hag vina sinna og sinn 
eigin. Þessi ásökun er því ekki heldur rétt. Það er ennfremur 
rangt að skoða Epikúr sem höfuðandstæðing Stóuspekinnar eins 
og venja hefur verið og rekja má til skrifa Cicerós um Epikúr og 
Stóuspeki. Sannleikurinn er sá að Stóuspekin hafði engin áhrif á 
Epikúr því að heimspeki hans var þegar fullmótuð og sett fram 
opinberlega í Mýtilenu 311 f. Kr. en Zenó frá Kítíum á Kýpur, 
höfundur Stóuspekinnar, er þá aðeins tvítugur unglingur ný- 
kominn til Aþenu. Hinar gömlu deilur milli Epikúringa og stóu- 

manna hefjast fyrst með árásarritum Krýsipposar, lærisveins 
Zenós, en Krýsippos var aðeins níu ára að aldri þegar Epikúr lést. 
Að tala um deilur Epikúrs við stóuspekinga er því hrein tíma- 
skekkja. Heimspeki Epikúrs mótast fyrst og fremst af baráttu 
hans gegn heimspeki Platós. 

Epikúr er fæddur af fátækum aþenskum foreldrum á eyjunni 
Samos í febrúar 341 f. Kr. Þá hafíi Plató legið sex ár í gröfsinni, 
en Aristóteles sat norður í Makedóníu og uppfræddi Alexander 
mikla. En gegn þessum tveimur heimspekingum átti Epikúr 
einkum eftir að beina skeytum sínum. 

Faðir Epikúrs, Neókles, kom til Samos í hópi tvö þúsund 
Aþeninga sem úthlutað hafði verið landi þar á eyjunni um 352 f. 
Kr. Urðu heimamenn að yfirgefa hús sín og hrekjast af jörðum 
sínum og afhenda þær þessum innrásarher frá Aþenu. 

Neókles fékkst við barnakennslu jafnhliða búskapnum en á 
þeirri tíð nutu barnakennarar einna minnstrar virðingar þeirra 
sem ekki voru þrælar og töldust frjálsbornir. Eitt af þeim skamm- 
aryrðum sem síðar voru notuð um Epikúr var „Grammadidas- 
kalides" sonur barnakennara. Þetta kann að hafa verið ástæðan 
til að Epikúr bannaði síðar að nota orðið kennari um þá sem 
uppfræddu við skóla hans í Aþenu. í stað þess lætur hann kalla 
þá foringja. 

Móðir Epikúrs, Kerestrata, er sögð hafa verið völva. Sagan 
hermir að hún hafi gengið húsa milli með Epikúr syni sínum og 
haft yfir töfraþulur til hreinsunar og varnar gegn illum öflum. 
Hún lagði trúnað á spádóma, véfréttir og drauma. - Nornar- 
sonur var annað smánaryrði sem notað var um Epikúr. Ekki er 
ósennilegt að Epikúr hafl séð í ótta móður sinnar við hið 
yfirskilvitlega meinsemd sem bæta varð úr: Fjöldinn allur er 
haldinn kvíða vegna framtíðarinnar, kvíða sem byggist á draumi 


511 



Saga heimspekinnar 


eða forspá og einnig ótta við dauðann og það sem bíður manns- 
ins handan grafar. Allt þetta rænir manninn lífshamingjunni, 
ályktaði Epikúr, og við þetta verða menn að losa sig. Epikúr til- 
kynnti því síðar að véfréttir og spádómar væru hindurvitni sem 
engan stað ættu sér í veruleikanum. — Og það er ekkert líf eftir 
dauðann, sagði hann. Maðurinn þarf ekki heldur að óttast reiði 
Guðanna. Hinn mannlegi veikleiki sem kallaður er reiði er með 
öllu óþekkt fyrirbrigði meðal guða. Sá uppruni Epikúrs að vera 
sonur völvu og barnakennara virðist eiga talsverðan þátt í þeirri 
óverðskulduðu lítilsvirðingu sem Epikúr var löngum sýnd. 
Ciceró sem lítur á Sókrates og Plató sem „aristókrata“ en Epikúr 
og fylgjendur hans sem „plebeia" segir t.d.: „Eg vil heldur vera 
sammála Plató og hafa rangt fyrir mér, en hafa á réttu að standa 
og vera sammála Epikúr.“ • 

Epikúr ólst upp á Samos til 18 ára aldurs og virðist hafa notið 
venjulegrar menntunar. Sextus Empirikus segir af honum þessa 
sögu: Þegar Epikúr var enn mjög ungur hlustaði hann á kennara 
sinn hafa yfir línuna: „Sannlega % r ar kaos skapaður fyrstur.“ Þá 
greip Epikúr fram í og spurði: „Ur hverju er kaos skapaður, ef 
hann er í raun og veru hin fyrsta sköpun?“ Kennarinn svaraði því 
til að það væri ekki sitt að útskýra slíka hluti heldur þeirra manna 
sem nefndir væru heimspekingar. „Til þeirra verð ég að fara,“ 
svaraði Epikúr, „ef þeir einir vita hið sanna um raunveruleik- 
ann.“ — Og fjórtán ára fann Epikúr fyrsta heimspekinginn, Plat- 
ónistann Pamfílos, og virðist hafa numið hjá honum heimspeki 
þar til hann var kallaður í herinn í Aþenu fjórum árum síðar. 

Epikúr var uppreisnarmaður. Sköpunarsaga Hómers og He- 
síódosar fánn enga náð fyrir augum hans. Kaos var síðar hvergi 
nefndur í eðlisfræði Epikúrs. Þar er aðeins talað um kosmos: - 
Veröldin var aldrei sköpuð. Hún hefur alltaf verið til, hefur alltaf 
verið kosmos. Ogþað er naumast neitt í þeim fræðum sem Epik- 

úr hefur numið hjá Pamfílosi sem hann andmælir ekki síðar í 
heimspekiritum sínum. Meir en helmingur af ritum Epikúrs eru 
mótmæli gegn kenningum Platós. Samt sem áður er hálfur 
grundvöllur hinnar hedónísku heimspeki Epikúrs að verulegu 
leyti fenginn að láni hjá Plató. 

Þegar Epikúr var kallaður í herinn og kom til Aþenu síðsum- 
ars 323 f. Kr. var þar allt á hverfánda hveli. Alexander mikli 
hafði þá fallið fyrr um sumarið og uppreisn Aþenu gegn stjórn 
hans leiddi til ósigurs ogniðurlægingar ogaftöku margra aþenskra 
stjórnmálamanna eins og fyrr segir. Tilraunir Akademíu Platós 
til að ala upp hæfa stjórnmálamenn báru misjafnan árangur. 
Margir þeirra höfðu að vísu náð völdum í ýmsum borgríkjum en 
misst þau aftur. Aristóteles var flúinn frá heimspekiskóla sínum 
í Lykeum til að forða sér undan dauðadómi og lést í útlegð ári 
síðar. Og þetta umrót náði einnig til fjölskyldu Epikúrs á Samos. 
Antipater, sá er barði niður uppreisn frjálsra Grikkja í Aþenu, 
mælti svo fyrir að allir Aþeningar á Samos skyldu brottrækir af 
jörðum sínum. Neókles fór með fjölskyldu sína til Kólófón á 
meginlandinu og þangað hvarf Epikúr eftir að tveggja ára her- 
skyldu hans í Aþenu lauk. Vera hans í Aþenu hafði kennt hon- 
um að veraldlegur frami var þegar best lét hégómi og leiddi 
ósjaldan til fullkominnar glötunar. Þess vegna ráðleggur Epikúr 
fylgjendum sínum að fást ekki við stjórnmál. Hins vegar hvatti 
hann þá til að gegna öllum borgaralegum skyldum og fara í öllu 
að lögum, því það eitt gat varðveitt þann sálarfrið sem Epikúr 
leggur ríkasta áherslu á. Þetta náði einnig til þeirra trúarathafna 
sem mönnum var að landslögum skylt að taka þátt í. Sjálfur tók 
Epikúr þátt í trúarathöfnum launhelganna á hermennskuárum 
sínum í Aþenu.og virðist hafa bundið við þær ævilanga tryggð. 
Sést þetta best á því að hann mælir svo fyrir í erfðaskrá sinni að 
sín skuli árlega minnst, ekki hinn sjöunda sem var fæðingardag- 

ur hans, heldur hinn tuttugasta sem var helgasti vígsludagur 
Elevsislaunhelganna. 

Þegar til Kólófón kom var það ráð fjölskyldunnar að Epikúr 
tæki upp heimspekinám við skóla Praxifanesar á Rhodos. 
Praxifanes, nemandi Aristótelesar, var þá meðal þekktari heim- 
spekinga og bar fyrstur manna titilinn „grammatikus“ (bók- 
menntasérfræðingur). Með þeim Epikúr varð brátt fullur fjand- 
skapur og upp frá því jafnan milli Epikúringa og fylgjenda Ari- 
stótelesar. Eigi að síður notfærði Epikúr sér á ýmsan hátt heim- 
speki Aristótelesar. 

Þriðji fræðari Epikúrs var Navsifanes. Epikúr hafði í æsku 
kynnst heimspeki Demókrítosar. Navsifanes, nemandi Demókrí- 
tosar, rifjaði upp þessi kynni svo rækilega að nær öll heimsmynd 
Epikúrs er fengin að láni úr hans herbúðum. Eigi að síður hófst 
milli þessara manna hatrömm deila sem leiddi til þess að Epikúr 
neitaði að hafa nokkuð af Navsifánesi lært. Líklegast er að deilu- 
efnið hafi verið hvort maðurinn hafi frjálsan vilja, eins og Epikúr 
hélt fram, en .nauðhyggja Demókrítosar útilokar slíkt frelsi. 

Vegna þessara skipta sinna við fræðara sína hefur Epikúr 
stundum verið sakaður um vanþakklæti. 

Eftir að hafasótt efnivið heimspeki sinnar til helstu heimspek- 
inga Grikkja, skrifár hann og lætur nemendur sína skrifa árás- 
arrit sem gera áttu alla fyrri heimspeki að engu. Epikúr lýsti því 
yfir að hann væri fæddur heimspekingur, algjörlega sjálfmennt- 
aður, og hefði ekkert lært af lærimeisturum sínum. En hér verður 
einnig að hafá í huga að Epikúr var spámaður sem boðaði nýja 
trú. Slíkt hlutverk krefst þess að maðurinn virði sjálfan sig hátt. 
- Menn vilja ógjarnan fylgja hógværum foringja. Miklu fremur 
þeim sem mikill er fyrir sér. Og það er einnig hin algengasta af- 
staða þeirra sem ætla sér að endurskapa heiminn að dæma öll 
eldri lífsviðhorf fánýti sem ryðja verður úr vegi. Þetta vanþakk- 

læti Epikúrs í garð fræðara sinna sver sig þannig aðeins í ætt við 
eðli trúboðans sem af eldmóði afheitar öllu öðru en trú sinni. 

Að tíu árum liðnum frá komu Epikúrs til Kólófón hafði hann 
fullmótað heimspeki sína og taldi tíma kominn til að aka stríðs- 
vagni sínum fram á vígvöllinn og heyja orrustu fyrir opnum 
tjöldum við heimspekinga liinna gömlu skóla. Staðurinn sem 
Epikúr valdi var Mýtilena. Utan Aþenu voru heimspekingar 
fjölmennastir í þessari borg og margir heimspekingar kenndu 
heimspeki sína á íþróttavelli borgarinnar og söfnuðu um sig hóp- 
um áheyrenda, einkum ungum mönnum. Epikúr gekk milli 
þessara hópa og skoraði á hina vísu ræðumenn til einvígis og þá 
jafnan um sama efni. I hverju er hamingja mannsins fólgin? 
Hann vildi einkum fa svar við þeirri spurningu hjá fylgjendum 
Platós og Aristótelesar hvað eftir væri af hamingju mannsins þeg- 
ar búið væri að svipta hann öllum unaðssemdum skilningarvit- 
anna, en Plató kenndi að hamingja mannsins væri að þekkja 
heim andans (frummyndanna), en sá heimur er að sögn hans yf- 
irskilvitlegur, þótt hann endurspeglist í hinu jarðneska. 

Epikúr eignaðist nokkra fylgjendur en marga fjandmenn sem 
gerðu honum brátt ófert að koma fram á opinberum vettvangi. 
Hann var ekki aðeins hrakinn burt af leikvanginum, heldur varð 
hann að flýja undan reiði heimamanna iir borginni, leggja upp í 
áhættusama siglingu um hávetur til Lampsakos. Þessi reynsla 
kenndi Epikúr að tilgangslaust var að reyna að sigra hina gömlu 
stríðsmenn Platós og Aristótelesar með beinni árás. Þetta var í 
fyrsta og síðasta sinn sem Epikúr reyndi að kenna heimspeki á 
almannaferi. I Lampsakos valdi hann aðra leið sem reyndist sig- 
urstranglegri. Hann vann að því að tryggja sér vernd valdhaf- 
anna og fjárhagslegan bakhjarl auðmanna og byggja upp í kyrr- 
þey vísi að nýjum heimspekiskóla með völdum mönnum. Þegar 
Epikúr hafði unnið að þessu í fjögur ár hélt hann innreið sína í 

Aþenu með liði sínu og stofnaði þar heimspekiskóla sem var 
einkaeign og óháðúr þeim öflum sem urðu Epikúr að falli í 
Mýtilenu. 

Skóli Epikúrs nefndist Garðurinn. Dró hann nafn sitt af garði 
sem Epikúr keypti við Dipylonhliðið ekki fjarri Akademíu Plat- 
ós. Þar voru fyrirlestrar haldnir og uppfræðsla einstakra hópa. 
En aðalskólinn var þó sjálft íbúðarhús Epikúrs sem var ekki áfast 
garðinum og var Epikúr á efri árum ekið milli þessara staða í 
þríhjóluðum stóli. I húsinu, sem ekki var stórt, var jafnan þröng 
á þingi. Höfðust þar við allir helstu menn skólans, vinir heim- 
spekingsins og gestir hans. Þar var jafnan talsverður hópur 
kvenna sem bjó með ambáttum sínum og auk þeirra hópur þræla 
sem notaðir voru til að afskrifa handrit. Við þessar aðstæður fór 
öll aðalstarfsemi skólans fram — samning bóka og uppfræðsla 
bestu nemendanna. 

Nemendur skólans voru á öllum aldri, jafnt karlar sem konur. 
Menn eru aldrei of gamlir, sagði Epikúr, til að leggja stund á 
heimspeki og aldrei of ungir til að byrja. Hver nemandi sór meist- 
aranum hollustueið: „Eg heiti því að reynast Epikúr trúr, en eftir 
hans orði hef ég kosið mér að lifa.“ 

Við skólann valdi Epikúr sjálfum sér titilinn „aðalforingi“ og 
„hinn vitri“. Sá titill fól í sér að Epikúr stæði stigi ofar heimspek- 
ingum, því að fílósóf leitar en hinn vitri hefur fundið. Næstir að 
virðingu við skólann voru þeir Metródóros, Hermakos (sem tók 
við stjórn skólans að Epikúr látnum) og Pólýenos. Þeir voru kall- 
aðir heimspekingar og báru titilinn foringi eða meðstjórnandi. 
Þeirra hlutverk var aðallega að semja handbækur og heimspekirit 
og fræða einstaka nemendur sem báru af öðrum. Þar næst komu 
hinir raunverulegu kennarar (orð sem Epikúr bannaði að nota) 
sem önnuðust fræðslu einstakra hópa. Nefndust þeir aðstoðarfor- 
ingjar. 

Skóli Epikúrs kom sér upp sínum eigin launhelgum. Afstaða 

* 

hans til trúarinnar viroist á ýmsan hátt mótsagnakennd. Astæo- 

- « • 

an til þess er að viðhorf Epikúrs til trúarinnar er fyrst og fremst 
pragmatískt: - Það er manninum hagkvæmt og þess vegna er það 
rétt að trúa ekki á drauma, spádóma, véfréttir, líf eftir dauðann 
eða reiði Guðanna. Með því losnar hann við óttann og getur 
lifað hamingjusömu lífi. Það er hins vegar gott fyrir manninn og 
þess vegna rétt að trúaá kærleiksríka Guði því að það gerir líf 
mannsins hamingjusamara (Notahyggja). Launhelgar Epikúrs 
voru haldnar að næturlagi hinn tuttugasta hvers mánaðar. En 
eins og fyrr segir bar vígsluna í Demeter-hunhelgunum upp á 
hinn tuttugasta í mánuðinum Gamelión. Sá dagur var einnig 
sérstaklega helgaður Guðinum Appolló. Þessi starfsemi skólans 
var aðeins fyrir hina fúllorðnu. Hún var í senn samdrykkja, át- 
veisla og trúarleg samkoma, þar sem Epikúr fór með hlutverk 
spámannsins og opinberaði söfnuðinum hin innstu rök boðskap- 
ar síns. Epikúr kallar sjálfur orð sín á þessum nætursamkomum 
véfrétt, en það og ýmis önnur ummæli hans sýna að Epikúr telur 
sjálfan sig standa í sambandi við guðina. Metródóros segir að 
þessar launhelgar hafi verið „guðdómleg samdrykkja", sem lyft 
hafi mönnum upp í hinar „hæstu hæðir eilífðarinnar“. Og úr 
þessum hæðum segir hann að söfnuðurinn hafi síðan skoðað alla 
hluti á jörðu niðri, bæði það sem var, það sem er og það sem mun 
verða. Þetta er kjarninn í launhelgum Epikúrs: að gera menn 
fullsæla og vitra eins og guðina. Þær voru í senn hátíð holds og 
anda og opinberun á þeirri leið sem lá til hinnar fullkomnu ham- 
ingju. 

Allir menn stjórnast af löngun til að láta sér líða vel og forðast 
sársauka og vanlíðan. Og þetta, segir Epikúr, er mælikvarðinn á 
alla hluti: Hvort ákveðin athöfn sé rétt eða góð er komið undir 
þeim gæðum eða sársauka sem hún veidr. Leiði athöfnin til far- 

sældar er hún góð og rétt. Hún er hins vegar röng og ill ef hún 
leiðir til ófarnaðar og þjáninga. Þannig verður lífsnautnin að 
mælikvarða á hvað sé rétt og rangt, gott og illt (hedónismi). En 
þekkja verður allar afleiðingar athafnarinnar. Sem stundargam- 
an er hún enginn mælikvarði. Gleðin er eðli hins heilbrigða lífs, 
en þjáningin hins sjúklega. Gleðin og lífsnautnin viðhalda lífinu, 
en þjáningin er eitur sem vinnur gegn því. Það skiptir ekki máli 
hvað veitir okkur ánægju, segir Epikúr, því að öll ánægja er í eðli 
sínu hin sama. Og í sjálfu sér er engin unaðsemd ill eða röng. 
Hún verður það hins vegar ef hún hef ur sársauka og ófárnað í för 
með sér. Tilgangur Epikúrs með heimspeki sinni er að kenna 
mönnum hvernig hægt er að lifá sem flestar ánægjustundir og 
hvernig er hægt að gera þjáninguna sem minnsta. 

Það sem Epikúr telur nauðsynlegt til að lifa hamingjusömu 
lífi er þrennt: Sálarfriður, hreysti og að fullnægja brýnustu lífs- 
nauðsynjum. Og hin fjögur læknisráð sem hann hvatti menn 
jafnan að hafa í huga til að ná þessu marki voru: Við skulum 
ekki óttast guðina. Viðskulum ekki óttast dauðann. Það er auð- 
velt að finna hamingjuna. Það er létt að þola þjáninguna. Öll 
þessi ráð miðast við að kenna mönnum að varðveita sálarfrið 
sinn því á það leggur Epikúr megináherslu, engu síður en stóu- 
spekingar lögðu áherslu á hina „stóísku ró“. Hvernig á maðurinn 
þá að finna sálarfrið og varðveita hann? Fyrst af öllu þarf mað- 
urinn að uppræta óttann við annað líf og óttann við guðina. 
Hann þarf að losna við efann, losna við fáfræði og hindurvitni. 
Hann þarf að læra að komast hjá árekstrum við annað fólk, 
árekstrum við samfélagið, árekstrum við lög landsins. H ann þarf 
einnig að rækja trú sína, iðka heimspeki og ástunda hinar fjórar 
dyggðir: viskuleit, hófsemi, hugrekki og réttlæti. 

Dauðann þurfá menn ekki að óttast, segir Epikúr. Handan 
hans er ekkert og það er ástæðulaust að óttast það sem maðurinn 

mun aldrei hafa neina reynslu af. „Dauðinn skiptir okkur engu 
máli vegna þess að þegar við erum, er dauðinn ekki, þegar dauð- 
inn er, erum við ekki.“ 

Það þarf heldur enginn að óttast lífið eftir dauðann. Óttinn 
við dauðann, segir Epikúr, er einnig bundinn við þá ímyndun 
manna að einhver vitund sé tengd hinu ömurlega ástandi h'k- 
amans eftir dauðann og enn aðrir trúa á helheima og vesæla 
skuggatilveru sálarinnar eftir dauðann. 

En þetta er fáfræði sem ber að útrýma með þekkingu: - Sálin 
er efni eins og líkaminn og gerð úr atómum, - að vísu hinum 
fíngerðustu atómum. I dauðanum yfirgefa sálaratómin lík- 
amann, sundrast út í tómið og öllu er lokið. 

Og síst þurfa menn að óttast reiði Guðanna, því að slík geðhrif 
þekkjast ekki meðal guða. „Hinir óforgengilegu eru ónæmir fyr- 
ir reiði eða þakklæti.“ Epikúr trúir á tilveru Guðanna en þeir 
hafa ekki skapað heiminn og þeir eru ekki heldur nein forsjón. 
Þeir lifa sínu eigin lífi og láta mennina eina um að ráða fram úr 
sínum eigin vandamálum. Það væri þó alrangt að segja að Epik- 
úr hafnaði trúnni. Guðirnir geta að vísu ekki verið reiðir og þá 
þarf ekki að óttast en þeir geta auðsýnt mönnum kærleika. Þótt 
þeir séu ekki forsjón manna þá talar Epikúr samt um samband 
milli manna og guða. Epikúr talar um þá sem vini sína þegar 
hann kallar guðina „vini hins vitra“. Sjálf náttúran blæs mönn- 
umí brjóst hugmyndinni um tilveru þeirra, segir Epikúr. Mynd- 
ir Guðanna geta stigið niður og vitrast hinum trúuðu í draumi. 
Það er takmark Epikúrs að líkjast guðunum. I bréfi til Menoeke- 
vesar ráðleggur Epikúr honum að lyfta andanum upp til Guð- 
anna, því að „þá mun þig ekkert saka hvorki í vöku né svefni, en 
þú munt lifa eins og Guð meðal manna. Því á engan hátt líkist 
sá maður dauðlegum mönnum sem lifir meðal hinna ódauðlegu 
guða.“ Þannig telur Epikúr trúna nauðsynlega þeim manni sem 

leitar hins góða. Það er meira að segja að dómi Epikúrs hámark 
allrar mannlegrar hamingju að lifa í andlegu samfélagi við guð- 
ina. 

Efinn er eitt af því sem rænir manninn sálarfriði. Það er hlut- 
verk heimspekinnar að útrýma ótta og hindurvitnum með því að 
uppgötva hinar sönnu orsakir hlutanna. Sú heimspeki sem auka 
á hamingju manna verður einnig að veita manninum vissu. „Vit- 
ur maður efást ekki,“ segir Epikúr. Þess vegna verður heimspekin 
að eiga svör við öllum hlutum og útrýma þannig ótta mannsins 
og efa. 

Þá er enn ótalin sú hætta sem sálarró mannsins er búin vegna 
árekstra við aðra menn. Öll þátttaka í opinberu lífi leiðir til 
ófarnaðar. Að sækjast eftir völdum er fánýti, að leita frægðar er 
hégómi, að safna auði gerir engan mann sælli. Epikúr hvatti 
þannig fylgjendur sína til að snúa baki við öllu veraldarvafstri og 
skipta sér sem minnst af málefnum samfélagsins. Bræðralag 
Epikúrs var lausnin á þessum vanda. Þar lifðu menn eingöngu 
meðal vina, enda ræktun vináttunnar ómetanleg fyrir hamingju 
manna. Fylgjendum Epikúrs var hins vegar skylt að hlýða lögum 
landsins og gegna öllum opinberum kvöðum því það eitt varð- 
veitti andlegt jafnvægi. Með því móti getur maðurinn best varið 
sig gegn öðrum mönnum. Epikúr hefur hina sömu pragmatísku 
afstöðu til réttlætisins. Menn eiga að vera réttlátir. Ekki vegna 
þess, eins og Plató og Sókrates héldu, að eitthvað væri rétt eða 
rangt í sjálfu sér, heldur af hinu að ástundun réttlætis er besta 
ráðið til að fa að lifa. í friði. „Hinn réttláti maður er lausastur við 
vandræði, hinn rangláti skapar sér jafnan mestu vandræðin.“ Og 
hvers vegna eru menn að klifra upp virðingarstiga þjóðfélagsins? 
Þeir eru þvert á móti sælastir sem láta sem minnst á sér bera og 
lifa óbrotnu lífi. 

Epikúr er faorður um hreystina sem hann telur aðra af liinum 

þremurþörfum mannsins næsta á eftir sálarfriði. Hjásjúkdómum 
verður ekki komist. Menn verða að temja sér að vera hraustir og 
bera þá með þolgæði. Hann kennir að „sársauka sé létt að þola“ og 
bætir við: „Mikill sársauki stendur venjulega stutt,“ og sé um lang- 
varandi vanheilsu að ræða þá er samt fyrir þann sem varðveitir 
sálarfrið sinn „hægt að láta þrantastundirnar verða færri en hin- 
ar.“ 

Sjálfur virðist Epikúr hafa lifað eftir þessari fbrskrift. Mynd 
hans er að vísu andstæða hins glaða Iffs sem oftast heftir verið 
tengt nafni hans. Andlitið rist rúnum, alvöru og þrautum. Hann 
var lengi þjáður af þungbærum sjúkdómi sem hann bar af óvenju- 
legri karlmennsku og með jaf naðargeði. 

Á banasæng sinni skrifar hann þessi orð til vinar síns: „Ég skrifa 
þetta til þín á þessum gæfuríka degi í lífi mínu nú þegar ég skal 
deyja. Kvalirnar í blöðrunni og maganum halda áfram og eru verri 
en nokkru sinni fyrr. En allt þetta hverfur vegna þeirrar gleði sem 
ég finn í sál minni þegar ég hugsa um viðræður mínar við þig.“ 
Þannig var hreystin til að þola þjáningu ein hinna fjögurra dyggða 
sem Epikúr krefst af fylgjendum sínum, en þær eru hinar sömu og 
hjá Plató og Sókratesi. 

Fullnæging brýnustu nauðsynja er hið þriðja sem maðurinn 
þarfnast til að lifa góðu lífi. En þær eru fáar og þeirra er tiltölulega 
auðvelt að afla. Listin að lifa er í því fólgin að finna gleðina í þess- 
um fáu og óbrotnu hlutum. Til þess þarf maðurinn að þroska með 
sér hæfileikann til að velja og hafna rétt, til að þekkja gildi hverrar 
athaf nar og vita hvaða ánæg ju eða sársauka hún hef ur í fór með sér 
— og breyta samkvæmt því. Sumar langanir, segir Epikúr, eru eðli- 
legar og nauðsynlegar, aðrar eru eðlilegar, en ekki nauðsynlegar og 
enn aðrar hvorki eðlilegar né nauðsynlegar. Þær sem Epikúr nefn- 
ir fyrst, hinar brýnustu lífsnauðsynjar, eru harla fábrotnar: „að 
seðja hungur sitt, svala þorsta sínum og verjast kulda.“ 

Epikúr kenndi að skynsamlegt væri að gera sig óháðan öðrum 
löngunum, ekki vegna þess að það sé í sjálfu sér rangc að full- 
nægja þeim, heldur vegna þess að sá er hamingjusamari sem ger- 
ir það ekki. Sá maður sem venur sig á óbrotinn kost og einfalt líf 
þarf ekki að óttast að glata hamingju sinni þótt forlögin svipti 
hann eignum sínum. Óbrotið fæði er einnig hollara og eflir meir 
hreysci líkamans. Það er einnig hollara andanum og eykur skýr- 
leika hugans. Og brauð og vatn eru engu minni nautn svöngum 
og þyrstum manni en ríkulegar krásir þeim sem lifa í vellyst- 
ingum. Óhóf í mat og drykk er skaðlegt. Hið rétta er að halda 
veislur sjaldan og njóta þeirra þeim mun betur. — Epikúr celur 
engan veginn sjálfsagt að fullnægja öllum löngunum þótt þær 
séu eðlilegar. „Ástin,“ segir Epikúr, „hef ur aldrei gert neinn mann 
hamingjusamari og hann má celjast heppinn ef hún skaðar hann 
ekki.“ Hin þriðja tegund aflöngunum, þær sem hvorki eru nauð- 
synlegar né eðlilegar, eru fordæmdar. Þær eru aðeins blekking 
sem maðurinn hefur skapað með venjum sínum. Epikúr hefur 
alveg frá íyrstu tíð verið sakaður um að hafa kennt að maðurinn 
ætti að lifa nautnalífi. Sannleikurinn er hins vegar sá að hann 
bannfærði raunverulega allt sem í daglegu tali nefnist fíkn. 
Ástæðan var ekki meinlætahneigð, heldur sú kenning hans að 
svölun áunninna og óeðlilegra langana eyðilegði þá lífsnautn sem 
maðurinn hefði af því að fullnægja hinum eðlilegu löngunum. 
Og oft verða menn að velja sársauka til að afstýra öðrum verri 
síðar. Eins verða hinir skynsömu oft að hafna gleðinni til að 
missa hana ekki. 

,,Við njótum ekki hvers sem er, þótt okkur standi það til boða, 
stundum höfnum við margs konar ánægju vegna þeirra óþæg- 
inda sem hún síðar hefur í för með sér.“ Sú hamingja sem Epikúr 
leitar að er í raun og veru eldd annað en að vera laus við lík- 
amlegan sársauka og hafa sálarfrið. 

Að fara fram á meira er í eðli sínn óhóf sem leiðir oftast til hins 
gagnstæða. Sá sem á sálarfrið er hamingjusamur, þótt hann liggi 
á hálmi og lifi við óbrotinn kost. Hinn sem á hana ekki er van- 
sæll, þótt hann liggi í gullhvílu og eigi gnótt allra hluta. 

Allir grískir heimspekingar hafa leitast við að finna eitthvað 
sem aldrei breytist að baki hins síbreytilega, sýnilega heims. Þetta 
„eitthvað“ hlaut að vera ósýnilegt efni, ósýnilegur andi, - eða 
hvort tveggja. Svar Epikúrs er að það sé ósýnilegt efni, atómin. 
Öll heimsmynd Epikúrs er að láni frá Demókrítosi: Veröldin og 
allt sem er, er myndað úr atómum sem hrist hafa saman af til- 
viljun. Að baki þessarar veraldar eru engir alheimslegir vitsmun- 
ir sem hafa skapað hana eða stjórna henni. Heimurinn hefur 
aldrei verið skapaður og líður aldrei undir lok. Hið eina frávik 
Epikúrs frá eðlisfræði Demókrítosar er eins og fyrr segir það að 
Epikúr sættir sig ekki við að maðurinn hafi ekki frjálsan vilja. 
En þar sem báðir kenna að sálin sé atóm, og þess vegna efni eins 
og allt annað, þá verður frjáls vilji að byggjast á því að „atómin 
geti farið út af braut sinni“, að hið óvænta og ófyrirsjáanlega geti 
gerst og þannig rofið hina vélrænu atburðakeðju nauðhyggjunn- 


ar. 


Plató segir andann grundvöll þekkingarinnar, en Epikúr nátt- 
úruna. Öll skynjun, segir Epikúr, er áhrif efnis á efni. Hitt er 
rangt að tel ja' Epikúr í hópi empírikista eins og margir gera. Emp- 
iricism eða reynsluþekking er heimspekistefna sem fullyrðir að 
allt í hugsun mannsins hafi fyrst orðið til í skilningarvitunum 
fimm. Það er rangt að liann hafi kennt eins og þeir að skynjun 
skilningarvitanna og þær hugmyndir sem á henni byggjast sé hin 
eina örugga reynsla mannsins. Það sést best á kenningu Epikúrs 
um það hvernig menn viti um tilveru Guðanna. En þar er skýrt 
tekið fram að ekki sé um neins konar sjón eða heyrn að ræða.- 
Kenning Epikúrs nm „hugboðið“ sýnir einnig að hann gerir ráð 

fyrir að maðnrinn eigi sér þekkingu sem ekki kemur frá skiln- 
ingarvitunum. Það sem Epikúr kallar „hugboð“ eru meðfæddar 
hugmyndir. 

Meðfæddar hugmyndir, segir Epikúr, eru til í manninum á 
undan reynslu skilningarvitanna. Og þessar meðfæddu hug- 
myndir eru vísirinn að þekkingu hins fullþroska manns á svip- 
aðan hátt og fóstur er vísir hins fullþroska líkama. Þekking bygg- 
ist því ekki að dómi Epikúrs eingöngu á reynslu skilningarvit- 
anna heldur einnig á „hugboði“ og tilfinningum. Hugur korn- 
barnsins er ekki autt blað sem skilningarvitin fylla síðan letri 
sínu. Þar er þegar að finna meðfæddan vísi þeirrar þekkingar 
sem það síðar öðlast. 

Sá misskilningur að Epikúr væri alfarið empírikisti hefur hins 
vegar orðið örlagaríkur. Vegna misskilnings síns á heimspeki 
Epikúrs varpaði Gassendi fram hinni frægu kennisetningu sem 
varð grundvöllur í lífsýn empírikista: „Það er ekkert í skilningi 
mannsins sem hefur ekki fyrst verið í skilningarvitum hans.“ 
John Locke tileinkaði sér þessa setningu síðar og gerði hana að 
hyrningarsteini í heimspeki sinni. Og þannig má rekja þessa 
grundvallarkennisetningu nútíma empírikista til misskilnings á 
kenningum Epikúrs. 

Skóli Epikúrs stóð í sjö aldir og bræðrafélög hans störfuðu ekki 
aðeins í Grikklandi, heldur einnig í nálægari Austurlöndum, Eg- 
yptalandi, Italíu og hinni rómönsku Afríku. Allan þann tíma 
sætti hann látlausum árásum flestra annarra heimspekiskóla og 
trúarbragða, einkum fyrir að neita guðlegri forsjón og ódauð- 
leika sálarinnar. Fyrst þegar þessum árásum linnti leið skólinn 
undir lok. 

Epikúr var göfugur maður og heiðarlegur hugsuður, þótt viss- 
ar skoðanir hans eins og annarra orlci tvímælis. Með nokkrum 
rétti hefur þóheimspeki hans verið gagnrýnd fyrir lífsflótta. 

Einstaklingnum er sagt að stefna fyrst og fremst að því að efla 
eigin hamingju og slíkt má auðvitað túlka á þann veg að honum 
komi ekki við vandamál samfélagsins í heild. Hafa verður þó í 
huga hinar sérstöku þjóðfélagslegu aðstæður sem þessi kenning 
sprettur upp úr og miðast við. Hins vegar á sú skoðun sumra 
fylgjenda hans sér enga stoð í heimspeki Epikúrs, að allt sem veiti 
ánægju sé gott. Sumir þeirra hafa viljað halda því fram að það 
skipti ekki máli hvort það sem veitir okkur ánægju sé andleg lífs- 
fylling eða holdlegar nautnir, — ljóð eða sykurmoli. Að það sé 
ekkert því til fyrirstöðu að fíkillinn, sem telur sig aðeins f inna 
hamingjuna í fíkn sinni og komist af án trúar, heimspeki og 
hinna æðri verðmæta lífsins, breyti réttilega. Þetta er ekki kenn- 
ing Epikúrs. „Sá maður sem ekki lifir dyggðugu líferni," segir 
Epikúr, „getur ekki undir neinum kringumstæðum lifað góðu 
lífi.“ Hann kennir að listin að lifa sé einmitt að kunna að hafna 
sýndarverðmætum til þess að finna hin sönnu verðmæti lífsins. 

Hún er fólgin í því að velja hið einfalda líf sem veitir mönnum 
heilbrigða og varanlega hamingju. 

í hugum margra manna er siðfræði Epikúrs og siðfræði stóu- 
spekinga tvær reginandstæður, þar sem sá fyrri er álitinn boða 
fagnaðarerindi holdsins, hinir hinn kalda hreinleika andans. 

Hitt er sönnu nær að siðfræði beggja þessara skóla sé í flestum 
greinum hin sama eða svipuð. Þeir eru báðir sammála um að rétt 
breytni byggist á þekkingu. Báðir eru sammála um hvað telja 
beri gott og rétt líferni. Hinar fjórar dyggðir, viska, hófsemi, 
hreysti og réttlæti eru hinar sömu hjá báðum. Þeir eru sammála 
um að sá einn sem ástundar þessar dyggðir geti eignast sálarfrið 
•og fundið hamingjuna. Þeir boða báðir bræðralagshugsjón sem 
nær til allra manna og allra þjóða. - Stóumenn segja að það að 
elska náungann sé blessun og gæði í sjálfu sér. Epikúr talar um 
að menn verði að lifa í friði ogsátt við aðra menn til þess að varð- 
veita hamingju sína. En hann talar líka um að vináttan hafi gildi 
í sjálfu sér og skilgreinir hana þannig, að vinátta sé að láta sér 
jafn annt um hag annarra og sinn eigin. Bæði vinátta Epikúrs og 
bróðurþel stóumanna ern þannig gæði í sjálfu sér svo hér er 
naumast um stórvægilegan mun að ræða, sé Epikúr rétt skilinn. 

Það sem ber hins vegar helst á milli í siðfræði þessara skóla er 
það að Epikúr lítur á mannkosti sem tæki til að lifa farsælu lífi, 
en stóumenn segja að þeir séu í sjálfu sér hin æðstu gæði manns- 
ins, hvort sem þeir hafa farsælt líf í för með sér eða ekki.- Þannig 
ganga Epikúr og stóuspekingar báðir hinn sama veg og að sama 
marki: Epikúr gengur veginn vegna takmarksins, stóumenn 
ganga veginn vegna vegarins sjálfs. Annar er munurinn ekki. 

í hugum margra verður „hin stóiska ró“ stóuspekinganna eins 
konar steinrunnin þrjóska sem afneitar tilveru gleði og sorgar. 

Hinn stóiski maður á að sögn að vera sá sem stendur eins og 
klettur í stormi tímans og skoðar öll tilbrigði lífsins með ískaldri, 
óbifanlegri ró. 

En þessi steinrunna, kalda ró, sem afneitar mannlegum til- 
finningum, er engan veginn kjarni Stóuheimspekinnar, kjarni 
hennar er miklu fremur trúin á lífið. Stóumenn trúa því að nátt- 
úran og Guð sé eitt, að allt sem er í samræmi við náttúruna sé 
gott og gerist að vilja Guðs. Og einmitt þessi trú, að allt nátt- 
úrulegt sé í eðli sínu gott á að vera sá kjarni sem skapar sálarfrið 
mannsins. 

Heimspekiskóli Stóu telur sig byggja siðfræði sína á kenningum 
Sókratesar, en auk þess sækir hann drjúgan efnivið til eldri heim- 
spekinga, einkum Herakleitosar. 

Annars er Stóa sem trúar- og heimspekiskóli stofnaður af Zenó 
frá Kítíum í lok fjórðu aldar f. Kr. Þar blandast saman grísk og 
austurlensk heimspeki sem flæddi yfir Grikkland eftir austurför 
Alexanders mikla. Stóuspekin er því ekki heimspeki neins ein- 
staklings heldur samruni margra kenninga úr ýmsum áttum. 
Zenó var af fönískum uppruna og aðrir helstu framámenn skól- 
ans eru fyrst Asíumenn ogsíðar Rómverjar. Höfuðstöðvar skólans 
voru í Alexandríu, Tarsus og Rhodos. Vegna þess að stóuspekin er 
verk svo margra og ólíkra heimspekinga, alveg frá Zenó á 4. öld f. 
Kr. til Markúsar Arelíusar, gætir þar ýmissa mótsagna sem koma 
meðal annars fram í því að þeir fylgja hughyggju í siðfræðinni en 
sumir eins konar efnishyggju í heimsmyndunarfræðinni. 

En þetta tvennt verður aðeins sameinað með því að skoða 
„frumeldinn“ eins og hinir síðustu stóuspekingar gerðu. 

Stóuspekinni er skipt í þrjú tímabil. Gömlu-Stóu, sem hefst 

304 f. Kr. og fellnr með Krýsipposi 205 f. Kr. Mið-Stóu, sem er 
við lýði fram á daga rómverska heimsríkisins, og Seinni-Stóu, sem 
er tímabil hinna rómversku heimspekinga. Því lýkur með dauða 
Markúsar Árelíusar 180 f. Kr. 

Þrír íyrstu foringjar skólans voru stofnandi hans Zenó fiá Kítí- 
um á Kýpur (336-264 f. Kr.) Kleanþes og Krýsippos sem íyrstur 
sameinaði fræði skólans í eitt kerfi. 

Zenó var kaupmannssonur af fbnísku bergi brotinn. Sagan seg- 
ir að fáðir hans hafi flutt heim með sér heimspekirit úr ferðum 
sínum til Aþenu og þau hafi vakið áhuga sonarins. Hann er sagð- 
ur hafa siglt til Aþenu (314 f. Kr.) með verslunarvarning rúmlega 
tvítugur að aldri, en brotið skip sitt. Eftir það ákvað hann að gefa 
sig allan að heimspekinni. Hann settist að í Aþenu og stundaði 
þar fræði sín fram á elliár. I fyrstu gekk hann milli hinna gömlu 
heimspekiskóla og hlýddi á Þeófrastos í Lykeum, Xenókrates og 
Pólemó í Akademíunni og Stilpó í Megara sem kenndi honum 
kappræðulist. En eins og Epikúr fannst Zenó hin klassíska heim- 
speki Platós og Aristótelesar ekki lengur í samræmi við þarfir ald- 
arinnar. Aþena var ekki lengur forusturíki heldur nýlenda sem 
laut framandi stjórnendum. Á slíkum tímum finna menn hjá sér 
þörf til að flýja hinn þ jóðf élagslega veruleika og leita skjóls í hug- 
myndum annaðhvort um einangrun einstaklingsins þar sem hann 
fær varðveitt sálarfrið sinn eða um alveldi þar sem allir menn eru 
jafningjar og bræður. Tilgangur Zenós varð brátt að semja hag- 
nýta heimspeki sem kennt gæti mönnum að lifa í sátt við lífið og 
sjálfa sig. I skóla efasemdamannsins Cratesar lærði Zenó að hafna 
frummyndakenningu Platós en tók í þess stað upp hina gömlu 
heimsskoðun Herakleitosar. Zenó geðjaðist þó ekki sú hugmynd 
efasemdamanna að enginn grundvöllur væri fyrir mannlegri 
þekkingu og fann nýjan mælikvarða á sannleikann sem hann 
nef ndi „Kataleptike phantasía". 

Eftir 20 ára nám í Aþenu hjá hinum ýmsu heimspekiskólum 
stofnaði Zenó sinn eigin skóla (294 f. Kr.) á stað sem nefnist Stóa 
Poikile, hin máluðu súlnagöng. Þar flutti hann boðskap sinn u m 
að hamingja mannsins væri að lúta hinum guðlegu alheimslegu 
vitsmunum sem stjórnaallri tilveru. Siðfræðin erþví kjarni heim- 
spekinnar. Zenó var alvörugefinn og grandvar maður sem lifði 
eftir kenningum sínum um óbrotið og einfalt Iíf. Sjálfur nærðist 
hann á fíkjum, hunangi og brauði. Af ritum hans hefur ekkert 
varðveist annað en brot sem vitnað er til í ritum hinna rómversku 
stóuspekinga. 

Þegar Zenó lést rúmlega sjötugur að aldri arfleiddi hann nem- 
anda sinn Kleanþes að skólanum og fól honum stjórn hans (264- 
232). Af verkum hans hefur aðeins varðveist svonefndur „sálmur 
Kleanþesar“ og er hann það eina af verkum hinna grísku stóu- 
spekinga sem til er í sinni upphaflegu mynd. Stóumenn eru sam- 
mála um að hreinn andi án efnis sé ekki til og eins að efni sé ekki 
til án anda. Kleanþes boðar því algyðistrú þar sem „eldur“ Her- 
akleitosar er andinn sem stjórnar öllu og er allt. Við kenningu 
Herakleitosar um síbreytileika tilverunnar bætir Kleanþes við 
kenningunni um livað orsaki þessar breytingar: í allri tilverunni 
er dulinn máttur sem birtist í náttúruríkjunum og hverri lífveru 
sem hvöt eða vilji sem leitar í ákveðna átt. Stóuspekingar höfðu 
verið sammála um að þessi máttur birtist í sál hins vitra manns 
og gerði hann hæfan til að hugsa og breyta rétt. En hjá Kleanþesi 
liggur þessi duldi vilji í eðli alls efnis, - og hugur mannsins er 
einnig efni að dómi stóuspekinga. Þessi vilji veldur öllum breyt- 
ingum efnisins og lífsins og leiðir framvinduna í rétta átt. 

Hinn þriðji ogsíðasti af forystumönnum Stóu Poikile í Aþenu 
var Krýsippos. Hann var athafnasamastur allra stóumanna og er 
sagður hafa skrifað sjö hundruð bækur, einkum um rökfræðileg 
efni, en þær hafá allar týnst. Krýsippos sameinaði kenningar 

skólans í heilsteypt kerfi og átti í látlausum deilum við hugsuði 
annarra heimspekiskóla, einknm Epikúringa og Platónista. Kerfi 
hans átti að verða hin endanlega niðurstaða sem stæðist ekki að- 
eins gagnrýni samtímans heldur allra komandi tíma. Með dauða 
Krýsipposar 205 leggst hin gamla gríska Stóa niður.- Forystu- 
menn Mið-Stóu þeir Panætíus og Pósídóníus flytja hana til Róm- 
ar og þar nær hún hátindi frægðar sinnar. Hún drottnar þar yfir 
hugum menntamanna um tveggja alda skeið og mótar lífsvið- 
horf margra hinna frægustu Rómverja fornaldarinnar. Þekktast- 
ir hinna rómversku stóuspekinga eru Cíceró, Seneca og Markús 
Árelíus. 

Með mælskulist sinni komst Cíceró (106-43 f. Kr.) hvað eftir 
annað til æðstu valda og áhrifa í Rómaveldi. Hann skrifáði heim- 
spekirit: Umguðina, Umörlögin, Um hin aðstu gœði, Umskyldur- 
nar, Um vináttuna og Um ellina. Öll eru þessi rit í anda Stóu- 
spekinnar en einkum lærimeistara hans Pósídóníusar. Cíceró 
trúr hinni stóísku hugsjón um mannhelgi og jafnan rétt allra var 
talsmaður hins gamla lýðveldis og eftir fall þess í átökunum við 
einveldið var Cíceró myrtur af rómverskum hermönnum. 

Seneca (4 f. Kr. - 65 e. Kr.) var annar rómverskur stóuspek- 
ingur sem hafði mikil áhrif meðal æðstu valdamanna í Róma- 
veldi. Seneca er fæddur í Cordóba á Spáni og stundaði heim- 
spekinám hjá stóuspekingunum Attalus og Sólon. Hann var rek- 
inn í útlegð að boði Messalínu árið 41 en Agrippa, móðir Nerós, 
lét kalla hann heim og gera hann að fræðara sonar síns sem þá 
var ellefu ára. Eftir að Neró varð keisari urðu áhrif Seneca geysi- 
mildl meðal menntamanna og framámanna í Róm. En heim- 
spekin varð honum að falli. Neró þoldi ekki „að allt það besta í 
Rómaveldi væri eignað Seneca“, og sendi hinum gamla fræðara 
sínum skipun um að svipta sig líf 1 .1 riti sínu Um forsjónina ræð- 
ir Seneca um vandamál hins illa og kemst að þeirri niðurstöðu að 

ekkert illt geti hent hinn góða og vitra mann. Allt ytra mótlæti 
er aðeins guðleg ráðstöf un til að beina honum til hærri þroska og 
vekja blundandi öfl sálarinnar. 

Markús Árelíus (121-180 e.Kr), keisari í lifanda lífi og tekinn í 
guðatölu látinn, var síðastur hinna rómversku stóuspekinga. 
Hann lærði heimspeki hjá stóuspekingnum Rustikusi en varð 
jafnframt fyrir nokkrum áhrifum Nýplatónismans. Hann semur 
sér hinar fjórar lífsreglur í anda Stóu: 1) Að læra að þekkja mun 
á illu og góðu. 2) vera réttlátur og láta hvern mann fá það sem 
honum ber. 3) Vera hraustur og þola vel harðræði og sársauka. 4) 
Hafa hóf í hverjum hlut. 

Meiri áhrifa gætir frá Nýplatónismanum þegar Markús Áre- 
líus talar um manninn sem líkama, sál og anda. Sálin lifir lík- 
amsdauðann, er raunar aðeins nýr líkami, en andinn er hinn 
raunverulegi kjarni mannsins. 

Með Markúsi Árelíusi lýkur blómaskeiði stóuspekinnar og 
nýplatónisminn og kristindómurinn taka við. 

Aðrir af þekktustu heimspekingum hinnar seinni Stóu eru 
Epiket, Plútarkos, Manilíus, Cornutus, Lucan, Cató og Brútus. 

Stóumönnum var tamt að líkja heimspekinni við aldingarð. 
Rökfræði og þekkingarfræði eru varnarveggirnir, þekking á eðli 
umheimsins er jarðvegurinn en siðfræðin ávextirnir. Þannig 
verður öll þekking að hafá hagnýtt gildi og miða að því að gera 
manninn betri, annars er hún annaðhvort dauð þekking sem 
enga þýðingu hefur eða beinlínis af hinu illa. 

Zenó og aðrir stóumenn voru andvígir þekkingarfræði Platós 
sem kenndi að sönn þekking gæti ekki byggst á skilningarvitum 
og reynslu heldur á skilningi á hinni innri veröld andans: á hin- 
um yfirskilvitlegu „frummyndum". Að dómi stóuspekinga eru 
engar „frummyndir“ ofar hlutveruleikanum. Þær eru ekki heldur 
í hlutunum sjálfum eins og Aristóteles hélt. Þær eru aðeins hug- 

arfóstur og hvergi cil. Maðurinn kemur ekki heldur með neina 
þekkingu með sér inn í þennan heim. Allar hugmyndir hans 
koma frá skynjun skilningarvitanna inn í huga mannsins sem er 
gæddur hæfileika til að taka við þeim og festa í minni sér, líkt og 
efni getur tekið á sig mynd innsiglis. Hin endnrtekna reynsla er 
því grundvöllur allrar mannlegrar þekkingar. 

Zenó neitar því þó ekki eins og lærimeistarar hans, efasemda- 
mennirnir, að maðurinn geti öðlast sanna þekkingn þrátt fyrir 
það að hún byggist eingöngu á skynjun. 

Stóumenn töldu þvert á móti að maðurinn gæti skynjað raun- 
veruleikann eins og hann er með skynfærum síniun. „Kataleptike 
phantasía“ eða hin óvefengjanlega skynjun er mælikvarði stóu- 
manna á sannleika og þekkingu. Hún er sú skynjun sem hefur í 
för með sér fulla sannfæringu. Hlutir sem menn hafa margend- 
urtekna reynslu af og öllum heilbrigðnm mönnum ber saman um, 
er sannleikur að dómi stóuspekinga. Þekkingarfræði Stóu hvílir 
öll á þeirri kenningu að skynsemi og vitsmunir mannsins séu í eðli 
sínu hinir sömu og hinir alheimslegu vitsmunir. Þess vegna getur 
skynjun og hugur mannsins þekkt veröldina eins og hún er. Þann- 
ig verður þekkingin sjálfsannaðar staðreyndir reynslu og skilning- 
arvita sem skapa fullvissu mannsins. Engin þekking getur því 
komið að innan frá vitund mannsins, eins og Akademía Platós 
kenndi. - Sú hugsun að flestar villur í þekkingarleit mannsins stafi 
af því að menn treysca því sem þeir heyra, sjá og þreifa á er stóu- 
spekingum lítt að skapi. 

Fræði stóuspekinga um eðli heimsins eru á yfirborðinu sam- 
bland efnishyggju og algyðistrúar. Þegar dýpra er litið verður þó 
algyðistrúin hin endanlega niðurstaða. Stóumenn byrja þessa 
heimspeki sína með því að afneita kenningu Platós um tilveru 
hins hreina anda og taka upp kenningu Herakleitosar um að öll 
tilveran sé „eldur“. Allt er sagt vera „efni“ og því getur ekki verið 

um neina andstæðu anda og efnis að ræða. Það eru ekki aðeins 
lilucir og líkamir sem erusagðir efni heldur einnig Guð, sálir, hug- 
tök og eiginleikar. Allt er þettaaf einni rót, einu upphaflegu ír um- 
efni, „eldinunf. Hann birtist í öllum hlutum bæði sem liið skap- 
andi afl sem allt mótar og um leið sem það efni sem er skapað og 
mótað. Það væri alrangt að kenna þessar skoðanir stóumanna við 
efnishyggju okkar tíma. „Efni“ stóumanna, eins og Herakleitosar, 
hefur þegar betur er að gáð alla eiginleika andans: Það er vitund 
sem hugsar og skipuleggur. Og hinir andlegu eiginleikar „frum- 
efnisins“ eru einmitt sjálfur kjarni þessarar „efnishyggju“ stóu- 
manna. En í hverju er hiin þá frábrugðin hughyggju Platós? Það 
hef ur ekki verið öllum 1 jóst því að Zenó var borið á brýn að „að 
klæða fræði Akademíunnar í fönískan búning.“ Plató kennir að 
öll tilveran sé andi því að „efni“ í heimspeki Platós er „ekki vera“. 
Og upp af þessum anda vex allur efnislegur veruleiki og andinn er 
allur veruleiki. „Frumeldurinn" hjá stóumönnum skapar allt og er 
allt, - og hann er hinir alheimslegu vitsmunir sem öllu stjórna. 
Hinn eini munur virðist sá að scóumenn kalla andann „efni“ eða 
„andlegt efni“. Allt sameinast í hinu eina hjá stóumönnum, slíka 
sameiningu er einnig að finna hjá Plató, því að þar sameinast allur 
veruleiki í „frummynd hins góða“. Ljóst er þó að ýmsir stóumenn, 
einkum þeir eldri, haíá lagt efnislega merkingu í „eld“ Heraklei- 
tosar, en jafnvel hjá þeim er efnið sagt „lifandi efni“ með eiginleikr 
um andans. Sú mótsögn sem þetta skapar er samræmd hjá hinum 
síðari stóuspekingum, en hjá þeim verður „eldurinn" fyrst og 
fremst tákn andans. — Náttúran (lög Guðs) fer að merkja hjá þeim 
eitthvað svipað og Taó (lög himinsins) hjá kínverska heimspek- 
ingnum Lao Tze: „Það er aðeins eitt ljós þótt það birtist í þúsund 
myndum. Það er aðeins til ein frumvera þótt hún birtist í þúsund 
lífsfbrmum og einstaklingum. Það er aðeins til ein hugsandi vit- 
und sem brýst fram eftir ótal leiðum“ — (Markús Árelíus). 

Alheimurinn er lifandi vera og Guð er sál hennar. Þessi al- 
heimur er skapaður í tómarúmi, hann flýtur í tómarúmi eftir að 
hann er fullmótaður og er haldið saman af andanum sem skóp 
hann. Ur „frumeldinum“ skapast fyrst loft, síðan vatn og jarð- 
efni. Heimssálin er einnig frá „eldi guðdómsins" og hún er birt- 
ing hins alheimslega anda og er eitt með honum. Á þennan hátt 
sameina stóuspekingar algyðistrú og guðstrú. I heimssálinni 
hvílir allt líf sem frjóangar, „logos spermatikos“, áður en það birt- 
ist veröldinni og í henni eiga allar hreyfingar í náttúrunni upp- 
haf sitt. Guðdómurinn er þannig hinn helgi logi sem skapar ver- 
öldina og stjórnar henni. Og hann er einnig í allri slcöpun sinni. 
I náttúruöflunum birtist hann sem náttúrulögmál og rökrétt 
hegðun efnisins. f jurtaríkinu kemur þessi allsherjarandi fram 
sem ómeðvitaður vaxtarmáttur sem leiðir allt til þroska og vinn- 
ur óaflátanlega lífinu til heilla. Með dýrum birtist hann sem 
meðvitaður vilji sem stjórnast af leyndum tilgangi. Með mönn- 
um, segja stóuspekingar, birtist hann íyrst sem meðvitaður til- 


gangur. 

Á sama hátt og veröldin skapast í tóminu mun hún eyðast og 
hverfa aftur til upphafs síns „frumeldsins“ þegar Guð hefúr 
ákveðið að eyða hinum gamla heimi til að skapa nýjan. Eftir það 
hvíla allir hlutir í Guði, í hinni fullkomnu einingu alla heims- 
nóttina uns þeir birtast af tur sem einstaklingar og hlutir á morgni 
hins nýja heimsdags. 

Og þannig er hringrás veraldarinnar, þannig skapast hún og 
eyðist, kemur frá „frumeldinum" og hverfur til hans aftur og 
þetta endurtekur sig um alla eilífS. En veröldin verður jafnan hin 
sama hverju sinni þar sem hún stjórnast af hinum sömu algildu 
lögmálum. Allt sem gerist ætti eftir kenningum stóuspeking- 
anna að vera fyrirfram ákveðið, því að þeir kenna að orsakakeðj- 
an frá hinni fyrstu hreyf íngu á morgni lífsins til endaloka heims- 

ins geti aðeins verið á einn veg. Þessi orsakakeðja og þar með öll 
lögmál náttúrunnar eru vilji Guðs og hann breytist ekki því að 
hann er fullkominn og allar breytingar yrðu því til hins verra. 
Þannig er Guð alls staðar, öll tilveran er frá honum komin og vilji 
hans er lög hennar. 

Stóumenn verja einnig fjölgyðistrú, trúa á marga Guði, því að 
hinir himinbornu andar sem trúarbrögðin nefna eru líka til, - og 
jafnvel menn geta orðið guðir. En allt er þetta mismunandi birt- 
ing hins eina guðdóms: - „Guð hinna mörgu nafna er almáttugur 
og eilífur, hann er lávarður náttúrunnar sem stjórnar öllu með 
lögum sínum ... Ekkert skeður án hans hvorki á jörð né hinum 
eilífu himnum né á hafinu, nema hvert það verk sem illir menn 
vinna í heimsku sinni. Og hann veit hvernig á að leiða hið ranga 
á réttan veg og láta samræmi ríkja þar sem áður var ósamræmi." 

Mannssálin er neisti hins guðlega elds. Hún er í öllum lík- 
amanum og heldur honum þannig saman en höfuðstöðvar henn- 
ar eru í hjartanu, þaðan streyma hinir sjö orkustraumar til hinna 
ýmsu líkamshluta og hver um sig birtir sína sérstöku hlið í starf- 
semi sálarinnar. Sálin er úr „hinu lifándi efni“, annars gæti hún 
ekki verkað á líkamann að dómi stóuspekinga. En sálin er þó 
fyrst og fremst andi og guðdómur. Kjarni hennar lifir um allar 
eilífðir því að hún endurfæðist í upphafi hvers heimsdags. I hinni 
fornu Stóuspeki er því haldið fram að sálin renni í dauðanum 
saman við heimssálina, en um eilífð sálarinnar sem sjálfstæðrar 
veru sé þar ekki að ræða. Hinir seinni stóuspekingar t.d. Cíceró 
og Seneca halda því hins vegar fram að maðurinn lifi eftir lík- 
amsdauðann og haldi sjálfsvitund sinni og sérkennum. 

Hvað er heimspekin að dómi stóumanna? — Hún er ekki að 
leita þekkingar vegna þekkingarinnar sjálfrar. Kenningar stóu- 
manna um eðli heims og manns eru aðeins grundvöllur kenn- 
inga þeirra um hið rétta líferni mannsins, siðfræðina. Þeir leita 

hinnar fyrstu orsakar til þess að skilja hinn æðsta tilgang lífsins. 

Kjörorð Sókratesar „þekking er dyggð“ varð leiðarljós þeirra. 
Hið fullkomna líf er að lifa í samræmi við náttúruna og lögmál 
lífsins og það leiðir af sjálfu sér að sársauki og gleði geta ekki 
verið neinn mælik\'arði á rétt líf. Hið rétta líf er að láta sanna 
þekkingu vaxa fram í lífi mannsins og starfi. Hin æðstu gæði að 
láta vilja lífsins verða vilja mannsins, jafnvel þótt það kunni að 
hafa sársauka í för með sér. Listin að lifa er að lifa í sem fyllstu 
samræmi við náttúruna og lögmál lífsins, - og láta dyggðina verða 
að eðli mannsins. Allir lestir mannsins eru brot á lögmálum sam- 
ræmisins. Sá sem brýtur gegn þessum lögmálum svíkur fyrst og 
fremst sjálfan sig. Hann glatar friði sálar sinnar og uppsker að- 
eins ófarnað og sársauka. Til að ná takmarki sínu verður mað- 
urinn að leita þekkingar, temja sér rétta hugsun og öðlast réttan 
skilning á eðli hlutanna og hann leiðir til réttrar breytni. Leiðin 
til þess er að uppræta illar venjur, ná valdi yfir tilfinningalífinu 
og loks að þjálfa hugann til þess að gera hann hæfan dómara. 
Andi mannsins verður að stjórna hvötum hans. Stóuspekingar 
hafna þeirri kenningu að það sé bæði gott og illt í öllum mönn- 
um þóttsvo virðist. Þeir geta aðeins verið annað hvort. Astæðan 
til þess er að allar sannar dyggðir mynda eina heild. Það er því 
ekki hægt, að þeirra dómi, að hafa eina og ekki aðrar. Annaðhvort 
hefur maðurinn allar dyggðir eða enga. Hver maður er því ann- 
aðhvort illur eða góður dómari ekki hvort tveggja. Krýsippos er 
einn stóumanna andvígur þessari skoðun og álítnr að allar dyggð- 
ir verði maðurinn að læra og rækta. 

En hvað er að vera illur eða góður? Hvernig geta stóuspekingar 
skýrt tilveru hins illa eða frjálsan vilja mannsins? Eins og áður er 
sagt kenna þeir að öll orsakakeðja heimsins sé fyrirf ram ákveðin 
og geti aðeins verið á einn veg. Hvernig- geta þeir þá talað um 
frjálsan vilja og gert manninn ábyrgan fyrir þeim gerðum sem 

hann óhjákvæmilega hlýtur „að.-framkvæma? Stóuspekingar 
reyndu fyrst þá skýringu að liinu góða væri nauðsynlegt að nota 
andstæðu sína, hið illa til þess að framhefja sig betur líkt og 
dökkir litir í mynd framhefjaþá ljósu og líkt og skuggi er ekki til 
á n 1 jóss. En margir stóumenn fundu að þ essi skýring nær 
skammt. — Ef lífinu er hið illa nauðsyn hver er þá ábyrgð manns- 
ins á þeim yfirsjónum sem hann væri þá neyddur til að fram- 
kvæma vegna vilja lífsins? Og þeir komu með nýja skýringu. Þeir 
fullyrtu að vilji lífsins væri alltaf góður og maðurinn þyrfti aldrei 
að gera annað en það sem er gott. Samkvæmt hinni nýju skýr- 
ingu er hið illa ekki lengur hluti hinnar miklu orsakakeðju sem 
aðeins getur verið góð, heldur eins konar aukaverkanir við fram- 
gang hins góða. Hinir alheimslegu vitsmunir eru þá ekki full- 
komlega einráðir þegar öllu er á botninn hvolft. Hið óvirka efni 
getur verkað sem mótstaða og tregða sem guðdómurinn nær ekki 
fullum tökum á. Þannig segir Krýsippos t.d.: „Veröldinni er 
stjórnað af „logos“ og forsjóninni og alheimslegir vitsmunir gegn- 
sýra allt efni eins og sálir líkamann, en þeir eru meira í sumu og 
minna í öðru.“ Hið illa, óskapnaðurinn og ósamræmið, birtist 
því þar sem hinir alheimslegu vitsmunir hafá ekki náð fullum 
tökum. Stóumenn neita ekld þeim þjáningum, baráttu og fórn- 
um sem samfara eru öllu lífi, vexti og sköpun. En það er ekki af 
hinu illa í þeirra augum. Eðli náttúrunnar er réttlæti og góðleiki. 
Ekkert sem er í samræmi við hana getur verið illt þótt það valdi 
manninum sársauka. Þess vegna ber honum að taka öllu sem að 
höndum ber með jafnaðargeði í þeirri trú að allt verði leitt á hinn 
besta veg. Hið raunverulega illa er því aðeins verk ófullkominna 
vitsmuna sem stíga víxlspor út af þjóðbraut hinnar voldugu or- 
sakakeðju sem er vilji Guðs. En það er aðeins um stundarsakir 
því að lífið breytir afbrotunum í þjáningu og þjáningunni í þekk- 
ingu sem leiðir hið ranga aftur inn á hina réttu braut. 

En hvað þá um hinn fijálsa vilja mannsins? Þrátt fyrir nauð- 
hyggju þeirra ber öllum stóuspekingum saman um að maðurinn 
haf 1 frjálsan vilja og sé ábyrgur fyrir gerðuni sínum og hann á að 
stjórna skoðunum sínum og löngunum. En í hverju er þá frelsi 
hans fólgið? Stóumenn segja að frelsi hans sé það að vilji hans sé 
vilji lífsins. Hann getur ekki breytt atburðunum. Hið eina frelsi 
hans er að vera þeim sammála eða ósammála. Þegar vilji manns- 
ins er vilji lífsins þá er hann frjáls eins og Guð. En þar sem vilji 
lífsins er annar en vilji mannsins þar hefjast árekstrar lians, glæp- 
ir og ófarnaður. En fyrst maðurinn getur ekki breytt framvindu 
lífsins verður hann þá ekki einnig að framkvæma hið illa? Það er 
óhugsandi samkvæmt Stóuspeki fyrst vilji lífsins (Guðs) er ein- 
göngu góður og allt sem fra honum kemur. Markús Árelíus segir 
um þetta: „Maðurinn þarf ekki að gera neitt nema það sem Guði 
er þóknanlegt og hann er fær um að taka á móti öllu sem Guð 
sendir honum.“ Og vilji lífsins reynist alltaf sterkari vilja manns- 
ins og beinir víxlsporum mannsins aftur inn á rétta braut fyrr 
eða síðar. Illmennið getur aldrei lifað í sátt við sjálft sig eða vilja 
lífsins því að allir menn eru í innsta eðli sínu góðir og geta ekki 
fúndið frið fyrr en þeir lifa í samræmi við hin innri lögmál manns 
og heims. Og lög samræmis eru vilji Guðs. Sá friður sem skapast 
í sál þess manns sem lifir í samræmi við lög tilverunnar er hið 
æðsta takmark Stóuspekinnar. 

Maðurinn er þannig hluti af framrás lífsins. Hann getur um 
stundarsakir farið \úllur vegar en verður samt að lokum að berast 
fram með hinum þunga straumi allífsins. En ill verk hans eru 
ekki frelsi hans heldur f jötrar. Frelsi hans er að vilji Guðs sé vilji 
hans og þá er maðurinn raunverulega frjálsastur þegar hann er 
bundnastur Guði sínum og þess vegna laus úr fjötrum hins illa. 


5.35 

í sinni hreinustu mynd birtist Nýplatónisminn í ritum Plótínus- 
ar, sex bókum sem bera nafnið Anneada, og hafa þær allar varð- 
veist fram á þennan dag. Plótínus skapar úr Nýplatónismanum 
heilsteypt kerfi. Eldri Platónistar höfðu að vísu sett fram svip- 
aðar kenningar: Albaníus t.d. túlkar frummyndakenningu Plat- 
ós þannig að frummyndirnar séu hugmyndir Guðs og kenningin 
um skiptingu guðdómsins í andann og heimssálina hefur einnig 
verið sett fram áður af túlkendum Platós. En þrátt fyrir þetta er 
Plótínus helsti spámaður Nýplatónismans. Aðrir þekktir hugs- 
uðir þessa skóla eru fyrst og fiemst Ammónías Saccas sem er 
stofnandi hans, uppi 175-242 e. Kr., Porfýríus, helsti lærisveinn 
Plótínusar í Róm á þriðju öld, Iamblicus á fjórðu öld og Aþen- 
ingurinn Proklos á fimmtu öld. Þetta eru þekktustu heimspek- 
ingar Nýplatónismans. 

Kjarni þessarar trúarheimspeki er sá að Guð sé upphaf og end- 
ir allra hluta, tilgangur mannsins sé sá að hverfa aftur til hans og 
verða eitt með honum. Alexandría hafði alveg frá upphafl verið 
miðdepill grískrar og austurlenskrar heimspeki og Plótínus var 
helsti fulltrúi þessa samruna á miðri þriðju öld eftir Krists burð. 
Plótínus var sjálfur Austurlandamaður. Hann er samkvæmt forn- . 
um heimildum fæddur í borginni Nikrópólis í Egyptalandi en 
sjálfur ræddi hann aldrei um ætt sína eða uppruna þar sem hann 
taldi sig og alla aðra menn æðri ættar. Um þetta segir nemandi 
hans Porfýríus: „Plótínus heimspekingur vorra tíma skammast 
sín fyrir að vera í líkama. Af þessum sökum vill hann aldrei ræða 
um ættstofn sinn, foreldra eða föðurland. Og hann neitaði 

algjörlega að láta gera af sér málverk eða líkneski. Við Ameríus 
lögðum fast að honum að láta gera af sér mynd en hann svaraði: 
„Er það ekki nóg að þurfa að burðast með þetta hylki sem nátt- 
úran hefur sett okkur í, þótt ekki sé verið að gera langvarandi 
eftirmynd af eftirlíkingunni rétt eins og hún sýni hinn raun- 
verulega mann?“ Það fyrsta sem menn vita með vissu er að Plótí- 
nus kom til Alexandríu 232 eftir Krist til að nema heimspeki. 
Sjálfur segir hann síðar frá því að hann hafi aldrei fundið heim- 
speking sem var fær um að leysa iir spurningum hans fyrr en 
hann kom í skóla Ammóníasar Saccasar íA lexandríu. Amm- 
ónías Saccas taldi sig sjálfur Platónista en hann er jafnan talinn 
upphafsmaður Nýplatónismans. Hann skrifaði aldrei neitt sjálf- 
ur og fylgdi þar fordæmi margra meiriháttar mannkynsfræðara, 
Krists, Búdda, Lao Tze og Sókratesar. Enginn þeirra skrifaði bók 
eins og kunnugt er. Hins vegar var Saccas fræðari sumra þekkt- 
ustu rithöfunda þessara tíma, bæði kristinna og heiðinna. Til- 
vitnanir í kenningar hans í öðrum bókum sýna að þær eru hinar 
sömu og kenningar lærisveinsins Plótínusar. Uppistaðan er Plató, 
ívafið Austurlandaheimspeki og Stóuspeki. Það er til marks um 
hvert áhugi Plótínusar beindist að hann ákvað þegar hann fór úr 
skóla Saccasar, eftir ellefu ára nám, að fára til Austurlanda og 
fullnuma sig í persneskri og indverskri heimspeki. Hann varð 
samflota leiðangri Gordíans keisara en hann komst aldrei lengra 
en til Mesópótamíu. Þar fell keisarinn og Plótínus varð að snúa 
aftur vestur á bóginn. Hann komst árið eftir til Rómaborgar og 
stofnaði þar heimspekiskóla, þá liðlega fertugur að aldri. Skólinn 
var á heimili hans og rekinn eftir forskrift Akademíu Platós. 
Fæðingardagar Aristótelesar og Platós voru þar haldnir hátíðleg- 
ir. Af þessari stofnun fór brátt mikið orð og þekkt skáld, senator- 
ar og fræðimenn gerðust nemendur hans, meira að segja keis- 
arinn Gallíenus og keisaradrottningin Salónína. En tilgangur 

Plótínusar var ekki hinn sami og tilgangur Platós að kenna þjóð- 
höfðingjum að stjórna ríki. Heimspekin hafði þá hafnað veröld- 
inni og lét stjórnmál sig litlu skipta. Hins vegar varð Plótínus 
mörgum bæði andleg og veraldleg forsjá. Það var jafnvel siður 
margra að fela honum forsjá barna sinna og þess vegna var jafnan 
margt ungmenna á heimili hans. Fræði Plótínusar voru eingöngu 
ætluð nemendum hans og hann gætti þess vandlega að kenna 
engum meira en hann gat skilið. Það er skýringin á því hvernig 
heimspeki hans er öll sett fram í brotum sem þó greinilega eru 
hluti af heild eða kerfi. Porfýríus getur þess til dæmis að hann 
hafi ekki fengið að lesa rit Plótínusar fy rr en eftir margra ára setu 
í skólanum. Plótínus lést að lokum úr holdsveiki 66 ára að aldri. 
Ritgerð hans um dauðann og þjáninguna, sem hann skrifaði síð- 
ustu árin fársjúkur maður, sýnir best hina óvenjulegu göfgi og 
sálarstyrk þessa mikla hugsuðar. Fyrir dauða sinn lét Plótínus þá 
ósk í ljós við nemendur sína að þeir gæfú út rit hans. Þá ósk upp- 
fyllti nemandi hans Porfyríus, þrettán árum eftir dauða Plótí- 
nusar. Rit hans voru 54 ritgerðir og Porfyríus, sem trúði sér- 
staklega á helgi talnanna 6 og 9, gaf þær út. Bækurnar kallaði 
hann Anneada, en Anneada þýðir níu. Þessir Níalar urðu sex 
talsins og í hverja bók setti hann níu ritgerðir. Framan við verkið 
skrifaði Porfyríus ævisöguágrip sem er helsta heimildin um Plótí- 
nus. 

Nýplatónisminn kennir að til séu mörg tilverusvið sem öll eru 
komin frá hinum æðsta veruleika sem er ýmist nefndur „hið 
góða“, „hið eina“ eða „Guð“. Hin sýnilega veröld efnisins er lægst 
þessara tilverusviða. Öll tilveran er útstreymi „hins eina“. Það er 
eins og lind sem streymir fram án þess sjálf að minnka. Eða eins 
og sól sem skini endalaust og skapaði gróður og líf jarðar án þess 
að eyðast eða breytast við sköpun sína. Þetta útstreymi „hins 

eina“ birtist á þremur ólíkum tilverusviðum. í raun og veru er þó 
ekkert til nema „Guð“. Guð er allir hlutir og þó enginn þeirra. 
Orsök hlutar er ekki hluturinn sjálfur. Uppspretta alls er ekki 
allt, nema í þeim skilningi að það er frá henni komið og það mun 
aftur hvería til hennar. „Hið eina“ er alheimsleg vitund ofar 
hæsta sviði mannlegra vitsmuna og því verður ekki lýst með 
neinu orði mannlegrar tungu. Öll hugtök úr fjórvíddartilveru 
mannsins hafa hér tapað merkingu sinni. Það er ekki hægt að 
segja að Guð sé fegurð, hann er meira en fegurð vegna þess að öll 
fegurð er frá honum komin. Hann er æðri hinu góða vegna þess 
að hann er uppspretta þess. Plótínus leggur jafnan sérstaka 
áherslu á að orsök hlutar sé ekki hluturinn sjálfur. Hann er ekki 
hið góða fyrir sjálfan sig, heldur fyrir aðra. Guð er ekki hugsun 
því að hugsun byggist á aðgreiningu á hugsun og hinu hugsaða. 
Plótínus spyr: „Um hvað ætti Guð að hugsa? Ætti hann að hugsa 
um sjálfan sig?“ — Það þýddi að Guð hefði verið fáfróður um 
sjálfán sig áður en hann hugsaði og þyrfti á hugsun að halda til 
að þekkja sjálfán sig. Þetta sama á við um allt annað. Ef Guð 
þyrfti á því að halda að hugsa eitthvað þýddi það að hann hefði 
ekki vitað það áður, en ef svo væri gæti hann ekki verið al vitur og 
þess vegna ekki Guð. 

Að nota hugtök eins og sjón og hugsun sem byggjast á tak- 
mörkunum mannlegrar reynslu í tíma og rúmi, um alvitund 
utan tíma og rúms hefur vitanlega enga merkingu. Jafnvel orð 
eins og alvitund er rangt að nota því að orðið vitund takmarkar 
hið ótakmarkanlega. Þegar Plótínus notar um Guð orð eins og 
„hið eina“, „hið góða“ og „hinn hreini andi“ þá tekur hann um 
leið fram að þessi orð séu í raun og veru líka röng, en hann noti 
þau sem hjálpartæki til að skýra að nokkru hið algjörlega yf- 
irskilvitlega eðli guðdómsins. Þetta er í fáum orðum sú guðshug- 
mynd sem Plótínus setur frani. Hver vitund á hvaða stigi sem er 

getur samt skynjað Guð, að vísu takmarkaðan samkvæmt sínum 
eigin takmörkunum. 

Allt er komið frá Guði. Andinn er hið fyrsta útstreymi guð- 
dómsins. Mismunurinn á þessari fyrstu sköpun Guðs og Guði 
sjálfum, segir Plótínns að sé sá að Guð er alger eining þar sem 
hugsun og hið hugsaða er eitt. En í ríki andans, fyrstu sköpun 
hans, má greina fræðilega á milli skynjunar og þess skynjaða, 
hugsunar og hins hugsaða. Svið andans liggur þó utan tíma og 
rúms. Þótt talað sé um sköpun þá þýðir það ekki að andinn hafi 
orðið til í tíma. Orðið sköpun er því ekki notað í tímamerkingu. 
Það þýðir aðeins að tilvera hinna lægri sviða byggist á þeim æðri 
og þau öll á Guði. En hvernig eru þá þessi mörgu tilverustig 
sköpuð og hvers vegna? Hvers vegna er ekki guðdómurinn hið 
eina í tilverunni? Og hvernig getur „hið eina“ orðið hið marga? 
— Allt sem orðið er fullkomið, segir Plótínus, eða hlotið hefur 
fyllingu eins og hann orðar það, flæðir yfir takmörk sín og 
gnægtir þess skapa nýja veröld. Þá getur það ekki lengur verið 
aðeins það sjálft heldur ber það nýja ávexti og fæðir eitthvað af 
sér. Hvernig gæti hin fullkomnasta vera og hinn eini guðdómur 
verið innilokaður í sjálfum sér eins og hann væri síngjarn og 
ófrjór? Hann sem er upphaf allra hluta. 

Veröldin er eftirlíking frummyndanna. A frummyndnnum í 
andanum og eftirlíkingum þeirra í efninu er þó mikill munur. 
Þannig er til dæmis maðurinn á jörðinni skynsemisvera en frum- 
mynd hans í hæðum er æðri skynseminni. I ríki andans þekkist 
engin vöntun eða vanmáttur. Þar ríkir allt líf í sinni fegurstu 
mynd því að það er andinn einn sem gerir lífið gjöfult. Fjarvera 
hans er orsök hinnar lægri náttúru. Til er frummynd, ekki að- 
eins af hverri tegund, heldur af hverjum einasta einstaklingi. Þar 
er hið sanna sjálf okkar. Hver einstaklingur getur haldið á bratt- 
ann og snúið aftur til síns innri manns. Þannig hefur hver maður 

sjálf sem er sálihni æðra og það er einmitt þetta sjálf sem er hin 
eilífa frummynd hvers nianns. Um þessa veröld segir Plótínus: „I 
henni er allt hið ódauðlega, h ver einstakur andi, hver Guð og 
hver sál hvílist í henni að eilífu.“ 

„Andinn myndar veruna með því að búa til hugmynd um 
hana og veran sem íhugunarefni og umhverfi gerir andanum 
fært að hugsa og vera til.“ Þetta er orðrétt tilvitnun í ummæli 
Plótínusar um andann eða veröld andans. Eins og sjá má af því 
sem sagt er hér að framan, þá er andinn hið sama og ríki frum- 
myndanna í heimspeki Platós. En hjá Plató er Guð ekki æðri 
frummyndunum í sinni æðstu einingu. Hjá Plótínusi er Guð að- 
skilinn frá og æðri frummyndunum. Þetta er helsta frávik Ný- 
platónismans frá heimspeki Platós. Að öðru leyti er ekkert í þeirri 
djúphyggju, sem kennd er við heimspekinga Alexandríu, sem 
ekki má finna í einhverri mynd í ritum Platós. Sjálfir kölluðu 
brautryðjendur Nýplatónismans sig aldrei annað en Platónista. 

Utstreymi andans (það sem hann skapar) er það sem Plótínus 
kallar sál. Það sem greinir sálina frá andanum er tíminn. Guð er 
utan tíma og rúms. Andinn er sömuleiðis utan tíma og rúms. 
Með sálinni verður tíminn fyrst til eftir að hún hefur skapað lík- 
ama. Líkami hennar er efnisheimurinn. Andinn lifir í eilífð, sál- 
in lifir að vísu einnig í eilífð, en líka í tíma þar sem hún hefur 
tengst líkama og efni. Sálin lifir í veröld sundurgreiningar, í 
heimi hinna mörgu hluta og atburða. Atburðir koma hver á eftir 
öðrum og skapa þannig tímann. Vegna þess að sálin er háð tíma 
verður hún að hugsa. H ugsun kemur fyrst fram þegar tími og 
rúm verða til. Andinn þarf hins vegar ekki að hugsa vegna þess 
að hann er eitt með frummyndunum og hugsun og hið hugsaða 
er þar eitt og hið sama. Andinn þarf ekki heldur að leita þekk- 
ingar vegna þess að þekkingin er eign hans, en sálin aftur á móti 
verður vegna ófullkomleika síns bæði að hugsa og leita þekking- 

ar. Þekkingarleitin byggist þannig á skorti sálarinnar á hinum 
algjöra og eðlislæga skilningi andans. Hún er aðeins ófullkomin 
eftirmynd hans. Sálirnar búa að vísu með frummyndunum í 
heimi andans og í samræmi við eðli þess heims eru þær allar sam- 
einaðar í eitt. En sálin hefur t\ r íþætt eðli. Hinn hærri hluti henn- 
ar leitar inn á við til frummyndanna, hann er uppljómaður af 
andanum og hefur sig upp til hans, tekur á sig mynd hans og 
verður eitt með honum. En hluti sálarinnar, - hinn lægri hluti 
hennar, - hefur hæfileika til að greina sig frá heildinni. Þetta er 
yfirborð sálarinnar sem beinist út á við og það er þessi hluti sál- 
arinnar sem skapar hinn efnislega alheim, sem Plótínus nefnir 
líkama. Þannig verður heimurinn til: Guð skapar andann með 
útstreymi. Andinn skapar sálina. Sálin skapar efnisheiminn sem 
Plótínus kallar líkama. Síðar skapar efnisheimurinn efnið. Efni í 
heimspeki Plótínusar hefur allt aðra merkingu er nú tíðkast, eins 
og vikið verður að síðar. Sá hluti sálarinnar sem beinist út á við 
missir þó aldrei að fullu sambandið við hinn æðsta kjarna sinn í 
veröld andans. Hinn æðsti hluti sálarinnar skapar í hugleiðslu- 
ástandi hina lægri sál sem Plótínus nefnir einnig náttúru. Hin 
lægri sál er útstreymi hinnar æðri og hún verður tæki hennar til 
að skapa veröldina. Veröldina skapar sálin á þann hátt að hún sér 
frummyndirnar í hugleiðslu sinni og hinar skapandi hugsanir 
sálarinnar mynda eftirmyndir frummyndanna í hinum jarðn- 
eska heimi. 

Maðurinn er fyrst og fremst sál. Hún stendur mitt á milli and- 
ans og skilningarvitanna. Sá maður sem lýtur jörðinni er háður 
skilningarvitunum, en sá sem hefur sig upp yfir hina jarðnesku 
náttúru getur öðlast mátt andans og orðið eitt með honum í viss- 
um skilningi. Maðurinn hefur frjálsan vilja og er ábyrgur gerða 
sinna. Hver sál er til áður en hún kemur til jarðarinnar og þroska- 
stig hennar ákveður hvert hlutskipti hennar verður og við hvaða 

aðstæður hún býr á jörðinni. Til eru þrjár tegundir sálna: - 1) 
Guðlegar sálir. Þær eru í ljóslíkama og lifa í veröld hinnar æðstu 
hamingju. 2) Sálir sem reika milli himins og jarðar. 3) Sálir sem 
lifa í efnislíkama. Sálin fer til jarðar af fijálsum vilja. Það er að 
segja, eðli hennar knýr hana til þess. Þessi fæðing til jarðarinnar 
er ekki nein ógæfa. Mannssálin hverfur til jarðar til að vinna 
ákveðið ætlunarverk, og þannig getur sálin vaxið og þroskað 
leynd öfl sem með henni búa og öðlast dýrmæta reynslu sem hún 
annars færi á mis við. Eins og fyrr segir kemur andinn frá „hinu 
eina“ eða Guði. Frá andanum kemur sálin, frá sálinni líkaminn 
eða efnisheimurinn og frá honum efnið. Efnisheimurinn er ekki 
efnið því að veröldin er frummynd holdi klædd. Þetta er eitt af 
því erfiðasta að skilja hjá Plótínusi og raunar eins hjá Plató. Efni 
í heimspeki þeirra merkir „ekki-vera“. 

Hvert tilverusvið er myndað sem ófullkomnari eftirlíking 
næsta sviðs fyrir ofan. Við hvert tih'erusvið niður á við eykst 
margbreytileikinn, sundurgreiningin og takmarkanirnar, en 
sköpunarmátturinn minnkar og fæðir af sér sífellt ófullkomnari 
tilveru. Útstreymi sálarinnar fæðir af sér efnisheiminn og liann 
aftur efnið. Þetta er sálinni nauðsyn, segir Plótínus, því að hún 
getur ekki framkvæmt langanir sínar nema hún hafi eitthvað til 
að hafa áhrif á og skapa úr. Fyrsta orsök sköpunarinnar er „hið 
eina“ en tilverusviðunum sem það skapar má líkja við ljós sem 
sífellt verður daufara eftir því sem það fellur lengra út í myrkur 
tómsins uns það endar í ystu takmörkum sínum. Efnisheimurinn 
hjá Plótínusi er annað en efnið eins og fyrr segir, því að allir eig- 
inleikar efnisheimsins eru af andanum og sálinni. Neðar efn- 
isheimi er hið hreina efni sem er „ekki-vera“. Menn verða að hafa 
það hugfast að efnið hjá Plótínusi er sjálft algerlega efnisvana frá 
sjónarmiði skilningarvitanna. Það er aðeins óskiljanlegur grund- 
völlur þess sem hann kallar efnisheim. Efnið sjálft hefur hvorki 

lögun né lit, né neitt sem einkennir líkama eða hluti. Þetta efn- 
isvana efni er Plótínusi óskiljanlegur leyndardómur sem hann 
segir að jafnvel guðirnir skilji ekki. Þótt efnið sé nefnt „ekki- 
vera“ þýðir það ekki að það sé ekki til því á leyndardómsfullan 
hátt hefur það ekki aðeins áhrif á veröldina, heldur einnig á sál- 
ina. Það er ástæðan fyrir hinurn óendaniega margbreytileika. 
Það er undirrót alls ljótleika og orsök hins illa í heiminum. Svig- 
rúm hins illa eykst þannig eftir því sem neðar dregur í tilveru- 
stiganum því að í eðli sínu er hið illa aðeins fjarvera hins góða. 
Myrkur, þar sem ljósið nær ekki að skína. Efnið er myrkur og 
það er ekki hægt að mynda sér neina hugmynd um það. Líkleg- 
ast hefur Aristóteles rétt fyrir sér þegar hann segir að menn sem 
þannig tala um efni, sem ekki er efnisheimurinn, séu í raun að 
tala um hugtakið rúm sem var þeim leyndardómur og óráðin 
gáta. 

Plótínus afneitar ekki veröldinni. Hún er þrátt fyrir allan 
ófullkomleikann á vissan hátt ríki andans holdi klætt og hún 
fræðir okkur um hinn hærri veruleika. 

Takmark allrar tilveru er að snúa aftur til guðdómsins. Ut- 
streymi „hins eina“ birtist að vísu sífellt í lægri og ófullkomnari 
mynd á leiðinni niður, en ekki er nema hálf sagan sögð, því að 
straumurinn snýr við aftur. Allt leitar þá til upphafsins; til þess 
sem það er komið frá. Þessi straumur upp er leið þróunarinnar og 
þráin sem stjórnar henni er meðfædd og eðlislæg eins og þrá 
barns til móður. Takmark mannsins er að komast eins langt á 
þessari leið og honum er unnt. En áður en maðurinn getur gert 
sér vonir um að komast að hliðum ljóssins verður hann að hafa 
farið í gegnum alla mannlega reynslu. Maðurinn verður að gera 
sál sína fagra áður en hún getur litið hina andlegu fegurð. Hann 
verður fyrst að öðlast traustan siðferðislegan grundvöll. Þá skilst 
honum að hann er meira en líkami og sál. Hinn sanni kjarni 

mannsins er sjálfið. Velfarnaður mannsins er því ekki aðeins vel- 
sæld líkamans eða skarpleiki skilningarvitanna. Að vera fagur, 
auðugur og voldugur geta verið svikul gæði sem geta orðið nei- 
Wæð 5 f rir hinn raunverulega velfarnað mannsins sem er and- 
legur vöxtur. Hin mesta hamingja birtist sem víðtækari vitund 
mannsins. Vitur maður hafnar hinum veraldlegu gæðum eða 
neytir þeirra hóflega. Öll sönn hamingja verður að koma að ofan. 
Maðurinn yfirgefur smám saman veröld margbreytileikans og 
leitar þess sem honum er ofar. Þrjár leiðir segir Plótínus að liggi 
til Guðs: listin, kærleikurinn og heimspekin. Þetta eru þó þrír 
áfangar sömu leiðar. Listamaðurinn leitar andans eins og hann 
birtist skilningarvitunum. Sá sem elskar leitar andans í manns- 
sálinni. Heimspekingurinn hinnar algjöru fegurðar í heimi and- 
ans. En heimspekingur í fræðum Plótínusar er sá einn sem hefur 
þroskað innsæi sitt og getur í djúpri hugleiðslu sameinað manns- 
sálina hinu guðlega sjálfi sínu þótt ekki sé nema stutta stund. En 
fyrst verður hann bæði að hafá vaxið frá hversdagslegum skoð- 
unum og fræðum hinnaýmsu heimspekiskóla. Eftir að sálin hef- 
ur fundið hinn innri veruleika, sjálf sitt, snýr hún frá efninu og 
hinu illa og verður á ný guðlegs eðlis. 

Heilagur Augustinus 


i 

Kristindómnr, heimspeki Grikkja og austurlensk tw arheimspeki 
höfðu yfirgefið heimalönd sín og voru á vesturleið. En áttu þau 
samleið? 

I Alexandríu, háborg menningarinnar á fyrstu öldum kristn- 
innar, mættust fulltrúar hinnar fornu heimspeki og hinnar ungu 
kristnu trúar. Heimspekingarnir, sem þroskað höfðu skynsemi 
sína og rökhugsun og kröfðust skilnings til þess að trúa, áttu 
auðvelt með að benda á ýmsa bláþræði í hinum nýja boðskap. 
Hinum sönnu trúmönnum aftur á móti var skynsemin auka- 
atriði. Þeir áttu sér fúllvissu hjartans. Þeir fundu í trú sinni innri 
frið og lífshamingju og þóttust finna, en ekki skilja hin dýpstu 
sannindi. Heimspekin var þeim aðeins „gjallandi málmur og 
hvellandi bjalla“, og sumir snerust gegn henni. En þrátt fyrir allt 
er skilningslöngun mannsins þrá, sem til lengdar verður ckki 
haldið niðri. Heimspekingarnir létu trúmennina aldrei í friði 
með þrauthugsuðum spurningum sínum. Hinir síðarnefndu 
urðu að snúast til varnar, urðu að gefá einhver svör við ráðgátum 
skynseminnar — jafnvel gegn vilja sínum að gerast heimspeking- 
ar líka og semja sína heimspekibók. — Þannig urðu kennisetn- 
ingar (dogma) kirkjunnar til. Súmir skoða þær sem sameiningu 
trúar og heimspeki. Aðrir viðurkenna þær hvorki sem sanna tn'i 
né sanna heimspeki. 

II 

í Tagestu í Númídíu, á sólbrenndum ströndum Norður-Afr- 
íku, fæddist árið 354 þeldökkur sveinn, sem nefndur var hinu 
rómverska nafni Aurelius Augustinus. Ætt hans var blendin. 
Hin föniska arfleifð hans andaði honum útþránni í brjóst. Hið 
númídíska blóð hans gerði liann tilfinninganæman og öran í 
skapi. Hin rómverska erfð var framagirnin og löngunin til að 
vinna lönd og borgir — og sigra heiminn. 

Móðir hans, Monika, var kristin fiá fæðingu. Faðirinn var aft- 
ur á móti heiðinn, en tók kristna trú síðar. Að öðru leyti var 
samfélag hans á uppvaxtarárunum heiðið og lifnaðarhættir þess 
afrískir. En fjölskyldan gleymdi samt ekki hinu rómverska blóði 
sínu og þeim mun sterkari undirtök sem heimalandið átti í lífi 
hennar þeim mun fyrirferðarmeiri varð dýrkun hennar á öllu, 
sem rómverskt var. Hin fjarlæga og volduga Róm, en ekki Ta- 
gesta, varð í meðvitund hennar hin rétta ættborg, og þangað 
stefndi þrá hennar. Sveinninn Augustinus skyldi alinn upp í 
góðum rómverskum siðum. Tólf ára að aldri var hann sendur á 
rómverskan menntaskóla í Madaura, sem var nýlenda rómverskra 
uppgjafahermanna. Einnig þeir urðu í útlandinu meiri Rómverj- 
ar en þeir, sem heima voru, og það fór ekki hjá því, að fimm ára 
dvöl við menntastofnun þeirra hefði djúp og varanleg áhrif á 
jafnnæmgeðja ungling og Augustinus var. 

Framhaldsnám sitt stundaði Augustinus þó ekki í Róm, held- 
ur í Kartagó, sem var eins konar París þeirra tíma. „Síðan kom 
ég til Kartagó“, skrifar Augustinus í „Játningum“ sínum, „þar 
sem hraunketill óhelgra ásta sauð mér jafnan fyrir eyrum“. Mo- 
nika, móðir hans, sem reyndi eftir mætti að snúa honum til 
kristinnar trúar, tók sér nærri hin tíðu víxlspor hans á vegi sið- 
ferðisins. — En straumurinn var of þungur, og Augustinus varð 
að fljóta með. Trú hans og lífsskoðun á þessum árum veitti hon- 

um lítinn stuðning siðferðislega. Heimspekingur einn, Faustus 
að nafni, var helsta átrúnaðargoð ungra manna í Kartagó þeirra 
tíma. Nefndist fylgjandi hans „Manichædan“. Kenning hans 
var, að tilveran væri að jöfnu ofin úr myrkri og Ijósi, hinu góða 
og hinu illa. Þessa heims virtist greinilegt, að hin illu öfl hefðu 
yfirhönd, og hinum ungu mönnum þótti ekki þurfa neitt tólf- 
kóngavit til að sjá, að farsælla væri að fylgja hinum liðsterkari 
goðanum til þings. Menntamennirnir kærðu sig ekki um nýjar 
hugmyndir. Þessi lífsskoðun varhin fullkomnasta afsökun þeirra 
gjálífu lifnaðarhátta, sem þeir tömdu sér. 

í þessum söfnuði var Augustinus í níu ár. Þá gerðist það, að 
sjálfur höfuðspámaðurinn Faustus heimsótti Kartagó. August- 
inus var þá orðinn manna skæðastur í mælskulist og hneigðist 
meir en almennt gerðist að heimspekilegnm viðfangsefnum. 
Hann bjóst við, að hinn mikli Faustus þekkti svör við þeim við- 
fangsefnum, sem menntamennirnir í Kartagó gátu ekki skýrt 
fyrir honum, svo að honum þætti viðunandi. Hann hraðaði sér 
því á fund meistarans og hlýddi jafnan á, þegar hann ræddi 
heimspeki sína. Þetta var gamall maður, háll í viðræðum og fim- 
ur í mælskulistinni. Augustinus hafði heyrt þetta flest áður og 
aðhylltist það, vegna þess að það var í þægilegu samræmi við lífs- 
venjur hans. Nú mætti hann hinum fræga spámanni sjálfum. Af 
meðfæddum metnaði sínum mældi hann ósjálfrátt getu sína og 
vitsmuni við foringjann. Hér mætti maður manni til leiks á vett- 
vangi skynseminnar. Augustinus beitti því allri athyglisgáfu 
sinni gegn hinum lærða manni. Og nú sá hann í fyrsta sinn alla 
þverbresti þessarar heimspeki, þrátt fyrir allt þetta vax mælsku- 
listarinnar, sem gamli maðurinn barði í brestina. Og nú brutust 
fram allir gömlu draumarnir, sem umhverfi hans og uppeldi 
höfðu alið. Hann varð að hverfa frá þessu öllu, yfirgefa Kartagó, 
þar sem menn „voru tældir og tældu aðra, sviknir og sviku aðra 

og blekktir af margs konar girndum" Hann varð að yfirgefa 
Kartagó, „þar sem trúin var að nokkru leyti steigurlæti, að 
nokkru leyti hjátrú, en að öllu leyti hégómi”. — Og hvert átti 
hann að stefna annað en til Rómaborgar? 

Þegar Augustinus var kominn til Rómaborgar með fjölskyldu 
sína, konu og son sinn, Adeodatus, (móðir hans, Monika, hafði 
orðið eftir í Kartagó) fann hann, að það var líka hægt að falla 
fyrir freistingum í heimsborginni. Hann kom til Rómar til að 
sigra og verða auðugur og frægur. Metorðagirndin sórst hér í 
fóstbræðralag við gjálífið. Og hann komst áfram. Vegna mælsku 
sinnar komst hann að sem kennari í mælskufræði í Mílanó. Þar 
kynntist hann mönnum aldarinnar, Simplicianusi og Ambro- 
siusi biskupi. Hann las umþær mundir ritninguna og heimspeki 
Platós og átti daglega viðræður við hina lærðu vini sína um 
kristna trú. Monika, móðir hans, bættist þá einnig í hópinn. 
Ekki taldi Augustinus sig þó að svo stöddu geta tekið kristna 
trú. Sumt af þeim fræðum þótti honum enn skáldskapur eða 
sjálfsblekking. Vinur hans, Ambrosius, gat aldrei fágað mál sitt 
eins vel og Faustus, — en hann trúði greinilega því, sem hann 
boðaði, og smátt og smátt fór Augustinus að finna, að trú er 
annað en mælskulist og rökfræði. Hún er djúpstæður máttur, 
sem getur veitt fullvissu og síðan skilning. Þennan mátt varð 
hann að eignast og sigra með honum metorðagirnd og gjálífi. 
Þessi máttur er auðmýktin, sem opnar manninum hlið himn- 
anna. Og hann er um leið lykill lífsskilningsins. Þess vegna sagði 
Augustinus síðar: „Ég trúi til þess að skilja“. Og Augustinus var 
einnig fárinn að flnna tómahljóð í þeirri mælskulist, sem á sér 
enga trú, og þeirri lífslygi, sem hann áður hélt, að væri hamingja. 
Hann sá jafnframt fanýti þess frama, sem fest með því að blekkja 
sjálfan sig og aðra: „Hve vesæll var ég ekki,“ skrifar hann, „þegar 
ég bjóst til að flytja keisaranum (Valentinianusi yngra) lofræðu, 

þar sem ég bar fram mörg ósannindi, og þessi ósannindi voru 
hyllt af þeim, sem vissu, að þau voru ósönn“. 

Og eins og til að árétta þcnnan nývaknaða skilning August- 
inusar bar gest að garði frá Afríku. Þessi gestur, Pontitianus að 
nafni, gegndi virðingarstöðu við hirðina í Róm og var kristinn. I 
viðræðum þeirra um trúmál skýrði Pontitianus honum m. a. frá 
lífi og starfi hins egypska munks, Anthoniusar, sem unnið hafði 
andleg stórvirki og var þó hvorki læs né skrifandi. Þessar viðræð- 
ur urðu kornið, scm fyllti mælinn. Augustinus varð sannfærður 
um, að það er triiin, en ekki lærdómurinn, sem færir manninum 
sigur. Hann sagcfi upp starfi sínu sem kennari í mælskulist ogfór 
með syni sínum Adeodatus og vini sínum Alypius út í þögn og 
einveru sveitarinnar til að búa sig undir skírn sína inn í kristinn 
söfnuð. Skömmu síðar skírði sjálf ur Ambrosius biskup þremenn- 
ingana til hins nýja siðar. 

Að skírninni lokinni hélt þessi hópur, ásamt Moniku, móður 
Augustinusar, áleiðis til Afríku. Augustinus hafði sigrað sjálfan 
sig. Gjálífi og metorðagirni freistuðu hans ekki framar. — Mo- 
niku fannst hlutverki sínu í lífinu lokið. Þau höfðu ferðast eftir 
Veginum helga til Ostia, hafnarborgar Rómar, og biðu skips til 
að flytja þau yfir hafið. Þá lést Monika. 

I Afríku gerðist Augustinus prestur og síðar með stuðningi - 
Ambrosiusar biskup í Hippo. Frægðin, sem hann dreymdi ung- 
an, féll honum í skaut á efri árum. Æviminningar hans — Játn- 
ingar - er einstök bók í sinni röð, og rit hans um guðfræði og 
heimspeki, einkum Borg guðs, urðu meðal öndvegisrita á sinni 
tíð og lifðu áfram með kristnum þjóðum, þótt rómverska heims- 
veldið félli. 

Enginn maður hefur haft meiri áhrif á þróun kristinnar trúar 
að Páli kirkjuföður einum undanskildum. 

Heimspeki Augustinusar 

Trúarleg reynsla á sér, eins og áður hefur verið að vikið, ekki 
ævinlega samleið með þeirri stærðfræðilegu rökhyggju skynsem- 
innar, sem á Vesturlöndum kallast heimspeki. — Þeir, sem áttu 
sér þessa reynslu, töldu sig hafa komist í kynni við djúp öf 1, sem 
hyggi ndamönnum voru hulin. Þessi öfl voru þeim hinn eini 
sanni vísdómur og lykillinn að öllum velfarnaði mannsins þessa 
heims og annars. Þessi leyndardómur trúarinnar var mátturinn, 
sem knúði kristna menn á fyrstu öldum kristninnar til að boða 
það, sem í þeirra augum var sannnefnt fagnaðarerindi, öllum, 
sem á þá vildu hlýða. 

Eins og Kristur sjálfur boðaði trú á mannkærleika þjóð, sem 
alin var upp í speki Salómons og siðfræði Móses, eins boðuðu 
lærisveinar hans fagnaðarerindið þjóðum Vesturlanda, sem aldar 
voru upp við heimspeki Platós, Aristótelesar og fjölmargra ann- 
arra heimspekinga. Mörgum þótti hin unga rödd fagnaðarerind- 
isins hljóma undarlega í hinni gömlu veröld heimspekinnar. 
Heimspekingar eru spurulir, og trúmönnunum skildist, að þeir 
gætu ekki sigrað þessa veröld heimspekinnar, nema því aðeins, 
að þeir svöruðu þeim heimspekingum, sem réðust á boðskap 
þeirra, á þeirra eigin máli. Þess vegna tók trúin að nema tungu 
heimspekinnar. A því máli boðaði Páll kirkjufaðir trú sína í 
Aþenu og Róm, og á því máli kenndu trúmennirnir Krist við hið 
gamla gríska heimspekihugtak logos: Guðdómurinn var mann- 
inum of hár til að skilja hann en logos sameinaði guðsvitundina 
og vitund mannsins og var því milliliðurinn, sem tengir Guð og 
menn. Enginn getur þekkt föðurinn nema fyrir soninn. Þetta 
var kjarni hins heimspekilega boðskapar kristinna trúmanna í 
Alexandríu. 

Þannig reyndu margir hinna kristnu trúmanna að sameina 

heimspeki og trú á fyrstu öldum kristninnar. Síðar virtist sem 
mörgum leiðtogum kirkjunnar hafi þótt það vonlítil tilraun, því 
að sumir þeirra snerust gegn heimspeki og vildu banna hana. 
Kirkjuþingin í Nicaeu 325 og Konstantínópel 381 sýna sterkan 
lit á að brjótast undan áhrifum hinnar grísku heimspeki nýplat- 
onismans, dæma kenningar öndvegismanna frumkristninnar, 
t. d. Philosar og Origenesar (og síðar Ariusar) villu og byggja 
sjálfstæðari grunn undir kenningar kirkjunnar. Afleiðingin varð 
sú, að er tímar liðu, urðu áhrif hinnar grísku heimspeki meiri á 
yfirborðinu. Andi kennisetninganna varð annar, og þær urðu í 
höndum framgjarnra valdamanna óyggjandi sannindi, sem jafn- 
vel dauðarefsing lá við að vefengja. Trúin á mannkærleikann, 
sem er kjarni kristindómsins, hefur enn ekki að öllu leyti sigrað. 
Henni var að verulegu leyti fórnað á altari valdsins. Heimurinn 
staðnaði, frelsinu var glatað — og þá hófust hinar andlegu mið- 
aldir. 

A tíð Augustinusar höfðu hinar eiginlegu miðaldir enn ekki 
haf ist. Rómalýður var þá að taka kristna trú. Það varð því vanda- 
mál Augustinusar að boða hina nýju trú þannig, að hún gæti 
unnið hug rómverskra menntamanna, sem hann sjálfur þekkti 
svo vel. Til að slíkt mætti takast, sá Augustinus, að hann varð að 
boða trúna á máli heimspekinnar. Sú tunga var honum heldur 
ekki framandi. Hann gekk því í smiðju til hinna miklu heim- 
spekinga fornaldarinnar, einkum Platós. Þar var að finna víð- 
feðma heimsskoðun, sem lagði áherslu á andann að baki skynj- 
unar og reynslu. Þar var litið á manninn sem líkama og sál, til- 
veruna sem anda og efni. Þar var að finna heimspekilegar sann- 
anir fyrir framhaldslífi og ódauðleika sálarinnar, og var þar ekki 
bæði talað um syndafallið og fullsælu á himnum? 

I heimspeki Augustinusar rennur þetta allt saman við kenn- 
inguna um þrenninguna og boðskap ritningarinnar. Þar mæta 

Plató og Aristóteles hinum kristnu lærifeðrum Athanasiusi og 
Ambrosiusi. Augustinus skoðaði það sem hlutverk sitt að sam- 
eina heimspeki og trú. En tókst honum það til fulls? 

Guð, boðaði Augustinus, erhinn æðsti sannleikur. Þcssisann- 
leikur, sem er eilífur og óhagganlegur, býr einnig í sál mannsins. 
Skynsemin er auga sálarinnar. Hlýtur því ekki hin sanna heim- 
speki hennar og hin sanna trú að vera eitt? Hvers vegna ætti 
trúmaðurinn að fordæma skynsemina? Eru ekki einmitt þær lífs- 
verur, sem gæddar eru skynsemi, hinar einu, sem eiga sér trú? 
Skynsemin er trúnni nauðsynleg — og trúin skynseminni. Slciln- 
ingur leiðir til trúar, — trú leiðir til skilnings. „Við verðum," segir 
Augustinus, „að skilja til að trúa og trúa til að skilja. Sumu trú- 
um við ekki, nema við skiljum það, annað skiljum við ekki, nema 
við trúum“. Ekki getum við þó búist við því að dómi August- 
inusar, að við skiljum allt, sem mönnum ber að trúa. Þess vegna 
verða menn, þegar svo ber undir, að beygja sig undir leiðsögu 
kirkjunnar, sem á að vera fulltrúi Guðs á jörðunni. Þetta kenndi 
Augustinus um trú og skynsemi: Lind skynseminnar og lind 
hinnar guðlegu opinberunar (trúarinnar) renna báðar um farveg 
mannlegrar þekkingar. 

Augustinus telur ástæðulaust að efást um tilveru sálarinnar og 
Guðs. Jafnvel efinn er hugsun, og hugsunin sannar tilveru sál- 
arinnar. Jafnvel efinn um sannleikann sannar, að sannleikurinn 
er til. Og Guð er sannleikurinn. Þannig sannar, finnst August- 
inusi, jafnvel efinn tilveru sálarinnar og Guðs. 

Augustinus notar rök Platós, sem alþekkt voru á hans tíð, til 
að sanna ódauðleika sálarinnar. Hún á sér engin endalok. Hins 
vegar hafnaði Augustinus kenningu Platós um fortilveru og taldi 
sálina eiga sér upphaf í tíma; vera skapaða og hafá ekki verið til 
um eilífð. A hans dögum skiptust menn í tvo hópa með tilliti til 
þessa vandamáls um uppruna sálarinnar. Sumir héldu því fram, 

að sál barnsins líkt og líkaminn hefði skapast af sálum foreidr- 
anna. Það hefði því aðeins þurft að skapa sál Adams. Aðrir trúðu, 
að Guð skapaði nýja sál í hvert sinn, sem barn fæddist. — August- 
inus var ekki alls kostar ánægður með þessar kenningar, en gef ur 
samt ekkert endanlegt svar. 

— Auk sálarinnar er maðurinn hold. Andinn st jórnar holdinu, 
en hvernig það gerist, er Augustinusi óskiljanlegur leyndardóm- 
ur. 

Guð er upphaf allra hluta, og ekkert getur verið til án hans. I 
vitund hans eru allar veraldir. Hann skapar alla hluti að vilja 
sínum. Vilji hans er frjáls, en eðli hans er óhagganlegt og ákvarð- 
anir hans því óhagganlegar. Hann skapar allt með hugsun sinni 
einni. 

Um þetta eru heimspekingarnir Plató og Augustinus sam- 
mála, en biskupnum Augustinusi finnst hann þurfa að gera brag- 
arbót, svo að ekki verði hann ásakaður um sömu villu og kirkju- 
þingin dæmdu suma hina fyrri kirkjufeður fyrir. Til að komast 
hjá því leggur hann áherslu á að greina skýrt milli Guðs og ver- 
aldarinnar. — Guð skapaði veröldina úr engu boðaði hann. Hún 
er ekki líkami Guðs, eins og margir heimspekingar álitu. Ver- 
öldin hefur ekki alltaf verið til. Hún er sköpuð í upphafi tímans. 
Tími og rúm eiga sér líka upphaf og eru sköpuð. Hvorugt er til 
hjá Guði. Hvort tveggja skapar hann, um leið og hann skapar 
efnið og veröldina. Heimspekingurinn Augustinus sér að vísu, 
að erfitt er til dæmis að hugsa sér Guð fyrir utan rúmið, fyrir 
utan alheiminn. En biskupinn Augustinus minnir á, að skiln- 
ingur mannsins er takmarkaður og að tilgangslaust sé að spyrja 
of mikið um hin æðstu rök. Augustinus reynir að sameina trú og 
heimspeki.— En víða má benda á mótsagnir hjá honum, sem eðli- 
legt virðist að skýra með innri átökum milli trúmannsins og 
heimspekingsins. Ef trú þýðir að játa sannleiksgildi kennisetn- 

inga kirkjunnar (dogmanna), þá virðist mörgum \ r andasamt að 
sameina trú og heimspeki. En eru þessar kennisetningar nokkuð 
annað en ný heimspeki, sem rekst á gamla heimspeki, mótsagnir 
skynsemi gegn skynsemi? 

Ef trú þýðir aftur á móti annað og meira en kennisetningar, ef 
trú er sama og djúp innri reynsla einhvers, sem skynsemin þekk- 
ir ekki ein út af fyrir sig, er líklegt, að frá því sjónarmiði séð gætu 
fleiri orðið sammála Augustinusi um, að hin sanna trú sé hin 
sanna heimspeki. 

I siðfræðinni reynir Augustinus að miðla málum milli leiðtoga 
frumkristninnar og Rómalýðs. Leiðtogar frumkristninnar vildu, 
að kristnir menn fórnuðu allri veröldinni fyrir perluna dýru, 
hinn djúpa lejmdardóm. Þeir vildu, að kristnir menn deildu með 
sér eigum sínum og söfnuðu ekki auði. Öll kaupsýsla var þeim 
f jarri skapi. Þeir sneiddu hjá stjórnmálum, og hernaður og valda- 
barátta var þeim ósamrýmanleg kenningu Krists. Þeir þorðu 
jafnvel ekki að gera sig að dómurum yfir meingjörðarmann- 
inum. — Og að lokum. Sá, sem ætlaði að helga sig boðun fagn- 
aðarerindisins, varð að sigrast á freistingum holdsins og lifa 
ókvæntur. 

Sá Rómalýður, sem var að taka kristna trú á dögum August- 
inusar, var öðrum háttum vanur. Þar stunduðu menn margs 
konar kaupsýslu og deildu um brauðið. Þar voru auðmenn í há- 
vegum hafðir, en fatækiingar litnir hornauga. Rómverjar voru 
vanir að stjórna og fúsir til valda.Þ eir voru vanir að kveða upp 
dóma, harða dóma, en að því er sumir segja, réttláta. Mannvíg 
og hernaður var þeim jafns jálf sagt og óhjákvæmilegt sem ástir og 
hjúskapur. 

Augustinus fer meðalveginn. Hann var mótfallinn því, að all- 
ir skyldu eiga jafnan auð. Auðsöfnun er ekki að hans áliti alröng. 
Bæði ríkir og snauðir geta orðið sáluhólpnir. Auðurinn getur þó 

orðið manninum hefndargjöf og hindrað hann á leið fullkomn- 
unarinnar. Fátækur maður stendur þeim ríka að jafnaði fram- 
ar.— Best er að forðast auðsöfnun, — en ef það er ekki hægt, að 
forðast þá að minnsta kosti að verða þræll auðsins. 

Augustinus telur ekki, að stjórnmál séu kirkjunni óviðkom- 
andi: Ríki mannanna byggist á eigingirni og virðingarleysi fyrir 
Guði. Borg Guðs er byggð á kærleika og óeigingirni. Hið verald- 
lega ríki fer oft villt vegar, — en kirkjan er óskeikul. Þess vegna á 
ríkið að beygja sig undir leiðsögn kirkjunnar. Ekki samþykkir 
Augustinus heldur að öllu leyti einlífskenningu frumkristninnar. 
Að vísu er einlífið æðra, — en hjónaband er ekki rangt, — þvert á 
móti er það helgidómur, eitt af sakramentum kirkjunnar. 

Þannig er Augustinus tákn þeirrar málamiðlunar, sem sið- 
fræði frumkristninnar gerir við Rómverja. 

En ofar þessu öllu skín þó í þessum boðskap Augustinusar 
leiðarstjarna mannsins, hið æðsta takmark hans, samfélag 
mannsins við Guð. Kærleikurinn er máttugasta aflið, sem lyftir 
manninum til þess himnaríkis, þar sem þetta samband verður að 
veruleika. 

En fyrst almáttugur og algóður Guð er orsök allra hluta — 
hvernig stendur þá á hinu illa í heiminum? Þessu getur August- 
inus ekki svarað svo, að menn geri sig almennt ánægða með skýr- 
inguna. En Augustinus gefur þrjár skýringar á hinu illa. I fyrsta 
lagi er hið illa ekki til, nenia sem skortur á hinu góða. Hið góða 
er eðli Guðs og allrar tilverunnar, einnig mannsins. En þetta eðli 
kemur ekki alls staðar fram að öllu leyti, vegna þess að einhver 
hluti þess er horfinn eða óvirkur. Þetta verður til þess, að skugg- 
ar verða í heimsmyndinni. Málarinn getur aðeins skapað m) r nd 
með því að nota andstæða liti og skapa með ljósi og skuggum 
samræmi í listaverkið. Guð þarf einnig á skuggum að halda í sína 
mynd. I þriðja lagi, segir Augustinus, er hið illa í samskiptum 

mannanna þeim sjálfum að kenna — þeim og föllnum engium. 
Hið illa í manninum er til, vegna þess að Guði hefur ekki verið 
hlýtt, og mennirnir hafa með því afneitað einhverju afhinu góða 
eðli guðs og þá um leið einhverju af sínu eigin eðli. Þar sem ljós 
hins innra guðdóms skín ekki lengur, verður myrkur. 

Þannig er hið illa ekki til nema sem privatio boni, glötun hins 
góða. Versta ógæfa, sem manninn getur hent, er privatio Dei — 
að snúa frá Guði og afneita honum í hugsun, orði og athöfn. 

Guð gaf manninum frjálsan vilja. Hann gaf honum einnig 
ódauðlega sál, góðvild, heigi og réttlætiskennd. Hinn fyrsti mað- 
ur misnotaði frelsið, þess vegna missti hann það, um leið og hann 
gekk hinn breiða veg. Og hann missti einnig hinar guðlegu gáf- 
ur sínar. Hann hafði frjálsan vilja, en missti frelsi sitt, vegna þess 
að aðeins góður vilji getur verið frjáls og í samræmi við eðli 
mannsins. Mannkynið allt féll með Adam, því að hann var allt 
mannkynið. Síðan eru allir menn bundnir erfðasyndinni og geta 
ekki orðið hreinir aftur nema fyrir náð. — Sumir menn eru fullir 
góðvildar og vilja hjálpa öðrum og bæta heiminn. Þeir munu 
hljóta náð Guðs og verða þegnar í borg hans á himnum. Aðrir 
menn eru illviljaðir. Þeir munu tortímast. Hið illa og hið góða 
berst um manninn í manninum sjálfum, og um úrslit þeirrar 
baráttu getur enginn sagt fyrr en á stund dómsins. Til að hjálpa 
manninum í þessari baráttu sinni hefur Guð komið til manna 
með því að senda Krist til jarðarinnar og veita honum vald til að 
lækna sjúka og fyrirgefa. 

Þannig kenndi heilagur Augustinus í byrjun fimmtu aldar. 
Og hófaspark framandi og siðlítilla herja, sem komnir voru að 
öllum borgarhliðunum til að kveða upp dóm yfir Rómarveldi, 
gáfu orðum hans ósigrandi þunga. — Og þau áttu jafnvel eftir að 
sigra sigurvegarana. 

Margir sagnfræðingar hafa haldið því fram, að engin heimspeki 
hafi verið til á miðöldum nema skólastikin — og orðið hefiir í 
samræmi við það verið þýtt miðaldaheimspeki. Þetta er þó ekki 
alls kostar rétt. Miðaldirnar voru auðugri að menningu, þótt 
myrkar væru, en ætla mætti eftir námsbókum okkar að dæma. 
Fulltrúar arabískrar heimspeki, svo sem Avempace, Abubacer og 
Averroes, fluttu indverskrar, persneskar (sufisma) og grískar 
heimspekihugmyndir einkum gegnum Spán inn í menningarlíf 
álfunnar og höfðu meiri áhrif á vestræna menningu en enn er 
almennt viðurkennt. Þá voru einnig uppi dulspekingar eins og 
Hugo St. Victor, Meister Eckhart og Johannes Tauler. Þar átti og 
algyðistrú sína fulltrúa eins og Joachum ábóta í Flóris og Amal- 
ric frá Bennes, guðfræðiprófessor í París. Þá átti gyðingleg heim- 
speki einnig sína fulltrúa eins og Moses Maimonides. — Og síð- 
ast, en ekki síst, áttu miðaldirnar vísindalega sinnaða mennta- 
menn eins og John Peckham, Alexander Niekham, Alfred Sarc- 
hel, Roger Bacon og Witelo. 

Af þessu má sjá, að skólastikin er ekki hin eina heimspeki 
mið-aldanna, þótt hún skipi þar öndvegið. — I skólum Karla- 
Magnúsar Frakkakonungs var sá, sem lærður var í „trivium“ 
(málum, heimspeki og mælskufræði) og „quadrium“ (reikningi, 
flatarmálsfræði, tónfræði og stjörnufræði), kallaður „scholasti- 
cus.—A miðöldum var þetta virðingarheiti, og farið var, er tímar 

liðu, að nota þetta u m alla lærða menn. — Á endurreisnartím- 
unum hins vegar varð þetta skammaryrði um mann, sem tamdi 
sér rök orðhengilsins, var andlegt ígulker lærdómsbókanna og 
trúði blint á bókstafinn. 

En skólastikin glímdi við sín eigin vandamál, sem á miðöld- 
um skipti mannfólkið engu minna máli en viðkvæmustu deilu- 
mál okkar tíma. Líf eða dauði var oft undir því komið, hvort 
menn snerust með þeim eða móti, því að fyrir trúarlegar hug- 
myndir sínar voru menn á miðöldum reiðubúnir að úthella blóði, 
ef ekki sínu eigin, þá að minnsta kosti annarra. — Þessi höf- 
uðvandamál skólastikurinnar voru fjögur: 

1. Sambandið milli trúar og skynsemi, 2. sambandið miiii 
vilja og skynsemi, 3. sambandið milii náttúru mannsins og náð- 
arinnar og 4. kenningin um „frummyndir" (universalia). 

, Sambandið milli trúar og skynsemi og um leið (þótt það þurfi 
ekki að eiga neitt sameiginlegt nema nafnið) sambandið milli 
guðlegrar opinberunar (guðspjallanna) og skynseminnar var 
höfuðatriðið. Leiðtogar kirkjunnar, sem voru einráðir í andleg- 
um málum, aðhyiitust þá skoðun, að hlutverk skynseminnar 
væri aðeins að skýra ritninguna, og væri því skynsemin þerna 
hins opinberaða orðs. - Á þrettándu öid fór sambandið milli 
skynsemi og trúar að þýða sambandið milli hins gríska heim- 
spekings Aristóteiesar og kennisetninga kirkjunnar. Eftir það var 
það höfuðviðfangsefni iærðra manna að útskýra heimspeki Ari- 
stótelesar í 1 jósi guðfræðinnar, og með því varð Aristóteles gerður 
einn af postulum kristinnar heimspeki. 

Nátengd vandamálinu um sambandið milii trúar og heim- 
speki var deiian um sambandið milii viija og skilnings. 

Álitið var, að trúin væri rót viljans og skynsemin rót skilnings- 
ins. Aiiir kristnir heimspekingar vörðu kenninguna um frjálsan 
vilja mannsins tii að veija og hafna, því að hún var óhjákvæmileg 

skýring á syndafallinu og ófarnaði mannanna. Þess vegna var 
líka viljinn talinn æðri skilningnum, alveg á sama hátt og trúin 
var talin æðri skynseminni. Hins vegar reis um það ágreiningur, 
hvort viljinn væri algerlega óháður eða hvort hann væri háður 
vitundinni um, hvað væri gott og hvað væri illt, — mcð öðrum 
orðum háður skilningnum. Þetta vandamál skólastikurinnar 
varð enn flóknara vegna þeirrar kenningar, að viljinn stjórnaðist 
af guðlegri náð, sem gerði viljann góðan og leiddi því manninn 
inn á veg sáluhjálpar og fullsælu. Og þetta leiddi aftur af sér nýtt 
vandamál: Hvaða samband er á milli náttúru mannsins og náð- 
arinnar? Afstaða kirkjunnar var sú, að náttúra mannsins væri 
ofurseld syndinni, manninum yrði ekki bjargað frá syndum sín- 
um nema fyrir náð. 

Hið fjórða höf uðvandamál skólastikurinnar var, hvort til væru 
„frummyndir" (universalar). 

Sókrates og Plató kenndu, að frummyndin MAÐUR stæði að 
baki allra hinna ólíku einstaklinga. Þannig ætti allt sína frum- 
mynd. A miðöldum barst þessi þekking til lærðra manna, þegar 
Boethius þýddi á latínu inngang Porfyrísar að hcimspeki Ari- 
stótelesar. Þar stendur: „Eru þær til í raun og veru, eða eru þær 
aðeins til í hugum manna? Eru þær úr efni eða efnisvana? Eru 
þær veruleiki óháður því, sem við skynjum, eða eru þær aðeins í 
því og hluti þess? K Ur þessum jarð\'egi uxu kenningar kirkjunnar 
um frumhugm) r ndir: Ofar mönnum var til MAÐUR sem sjálf- 
stæður veruleiki, óháður einstaklingum. (Þessi frummynd birtist 
á jörðinni sem ADAM). Á sama hátt er talað um „frums)mdina,“ 
sem sögð var sjálfstæður veruleiki óháður syndum einstakling- 
anna. Kennt var einnig að þrenningin væri slík frummynd — og 
væri því um leið eining. - Og síðast, en ekki síst, var kirkjan sjálf 
slíkur æðri veruleiki og var því til óháð söfnuði sínum. Kirkjan 
sem stofnun er sköpuð í líki þessarar frummyndar, og trú hennar 

er því ekki til orðin vegna trúarsannfæringar safnaðarins, — því 
að hún er honum æðri og óháð. Þetta var sjónarmið rétttrúaðra. 

— Ymsir heimspekingar, svo sem Roscillinus, andmæltu og héldu 
því fram, að engar frummyndir væru til nema sem nafn eða tákn. 

— Til væru aðeins einstaklingar, sem allar heildir væru byggðar 
upp af. Þá kenningu dæmdi kirkjan hina verstu trúvillu, því að 
heimspekingar rétttrúnaðarins sáu, að af þessu leiddi, að MAÐ- 
URINN varð þá aðeins sameiningartákn allra manna og því að- 
eins orð og enginn sjálfstæður veruleiki óháður mönnunum sem 
einstaklingum. Frumsyndin varð þá aðeins nafn og ekkert til 
nema persónulegar syndir. Þrenningin hlaut þá að vera þrjár per- 
sónur og ekki eining. Kirkjan var þá aðeins til sem söfnuður, sem 
misvitrir og misjafnir menn fylltu, og trú hennar og „dogmur“ 
mannasetningar einar. 

Þessi fjögur atriði, sem hér hafa verið nefnd, voru eins og fyrr 
segir meginviðfangsefni skólastikunnar, og hundruð lærðra 
manna veltu þessum gátum fyrir sér um aldir og gera margir 
enn. Flestir þessara manna eru nú gleymdir. Sumra er þó enn 
minnst. Meðal þeirra má nefna Duns Scotus Erigena, sem talinn 
er upphafsmaður skólastikunnar, þótt hjá honum gæti mikilla 
áhrifa algyðistrúar og nýplatónisma, Anselm (1033-1109) erki- 
biskup í Canterbury, John Duns Scotus og Tómas Aquinas, - en 
með honum rís skólastikin hæst, Sumir munu.þó telja, að eft- 
irminnilegastur allra þessara heimspekinga sé Pierre Abelard. 


II 

I Pére Lachaisekirkjugarði í útjaðri Parísarborgar er leiði þekkt- 
asta heimspekings 12. aldar. Legsteinninn skýrir að nokkru frá 
leyndardómi þessarar frægu grafar, — hvers vegnaA belards er 
minnst, þegar flestir hinir, sem samtíðin þekkti svo vel, eru 

gleymdir. Á legsteininn er skráð: „Hér, undir sama steini, hvíia 
Pierre Abelard, stofnandi þessa klausturs, og fyrsta abbadísin, 
Héloise. Þau voru áður sameinuð í lærdómi, gáfum, ást, ófarsælu 
hjónabandi og iðrun — og nú, að við vonum, í eilífri hamingju. 
Pierre lést 21. apríl 1142, Héloise 17. maí 1164.“ 

Pierre Abelard er fæddur í Pallet nálægt Nantes í Frakklandi. 
Hann var aðalsættar, borinn til að bera sverð, - en kaus sér bók- 
ina og pennann. Ungur að aldri hafnaði hann frumburðarrétti 
sínum og yfírgaf fjölskyldu sína til að leggja af stað út í heiminn 
og leita sér þekkingar í þeim tveimur greinum almennra vísinda, 
sem markverðust þóttú á hans tíð. En þær voru guðfræði og 
þerna hennar, díalektíkin, eins og heimspeki þá var nefnd. Á 
þessum tímum var þekkingu ekki neytt upp á nokkurn mann. 
Þvert á móti urðu menn að leita hennar, og félítil ungmenni 
gengu langar og margar dagleiðir til að ná til fræðara, sem veitt 
gæti þeim tilsögn. 

I fjarlægð sá Abelard í draumsýnum sínum hina dýrlegu París, 
menningarborgina og hásæti hinnar æðstu visku. Það sæti var 
skipað hinum frægasta kennara, heimspekingnum William 
Champeaux. Hann var tekinn að eldast, — en ríkti enn í gamla 
Notre Dame skólanum sem konungur andans. Þangað komu 
æðstu menn v eraldarvaldsins til að fræðast og leita ráða hins 
gamla þular. 

Til þessa manns stefndi hugur Abelards, en hann gekk þó ekki 
beint að hásætinu. Fyrst varð hann að læra vopnaburð hins día- 
lektíska riddara í mörgum og hörðum brýnum við andans menn 
úti á landsbyggðinni, Einkum lærði Abelard mikið hjá hinum 
fræga Roscellinusi. Rökfimi þessa kennara var einstök ekki síst 
þegar hann sannaði nemendum sínum, að „frummyndir" væru 
ekki til. Fyrir það og fleira hafði Roscellinus þegar verið dæmdur 
fyrir Adllutrú bæði í London og Soissons. Abelard var flugnæmur 

og vakd mikla athygli fyrir mælsku, rökfimi, sköruiegan flutn- 
ing og fyrirmannlegt fas. Allt þetta jók hug Abelards, og hann 
taldi loks tíma kominn til að nálgast hásætið og setjast þar við 
fótskör meistarans William Champeaux. Þar voru fyrir náms- 
menn hvaðanæva að úr fjarlægustu löndum og er talið, að hinn 
öri vöxtur Parísar hafl stafað af því aðdráttarafli, sem hún hafði 
á unga menntamenn. Abelard hlustaði aftur og aftur á ræður 
þessa heimspekings. Honum duldist ekki styrkur hans. — En 
William hélt því skilyrðislaust fram, sem Roscellinus hafði af 
sannað, að til væru frummyndir. Og Abelard sá ekki betur en 
einmitt hér gæti hann sjálfur sigrað William Champeaux. Abel- 
ard undirbjó árás á sjálft hásætið. Hann beið eftir tækifæri, og 
næst þegar meistarinn kom að kenningu sinni um frummyndir, 
reis Abelard upp til andmæla. William Champeaux varð í fyrstu 
undrandi, síðan reiður, og þegar Abelard hélt lengra áfram ræðu 
sinni, læddist jafnvel að lionum grunur um, að þetta hásæti hans 
væri reist á sandi. Þótti öllum Abelard fara með sigur af hólmi. 
En sigur er ekki alltaf hamingja. Abelard rekur síðar allan ófárnað 
sinn í lífinu til þessarar stundar, þegar hann sigraði þennang amla 
meistara og skapaði sér með því marga áhrifamikla óvini. Honum 
þótti líka ráðlegra að fjarlægjast París og fór til Melun, þrjátíu mílur 
þaðan. Fylgdu honum þangað margir menntamenn og gerðust læri- 
s\ r einar hans. En París ögraði honum, og skömmu síðar flutti hann 
skóla sinn að Corbeil, sem liggur mitt á milli Melum og Parísar. Gengu 
þá margir menntamenn milli Corbeil og Parísar til að bera saman 
kemiingar þeirra höfuðandstæðinganna, og urðu deilur háværar. 

Ekki lagði þó Abelard aftur til atlögu við höfuðborgi na. 
Areynslan varð honum of mikil, og hann varð að draga sig í hlé. 
Hvarf hann þá til fæðingarhéraðs síns. Þar dvaldist hann í tvö ár. 
Að því er virðist notaði hann allan þennan tíma til að undirbúa 
sig undir lokaátökin við William Champeaux. Þegar hann þótt- 

ist ferðbúinn, fór Abelard beint tii vígvallarins í París. En Willi- 
am hafði þá líka þótt nóg komið og var flúinn af hólmi til Saint 
Victor, þar sem hann hafði stofnað skóla í mælskufræði. Abelard 
varð þó að gera upp sakirnar. Hann fór því til Saint Victor, fann 
þar sinn gamla meistara, hlýddi ræðu hans og beið, þar til kom- 
ið var að kenningunni um frummyndir. Þá skoraði hann Willi- 
am á hólm í þessu höfuðmáli þeirra tíma. William gekk nauð- 
ugur til leiks, og hann hafði greinilega verið búinn að sjá, að 
kenning hans um frummyndir stóðst ekki. Hann hafði nægileg- 
an manndóm til að viðurkenna það opinberiega, að sér hefði 
skjátlast í þessu máli, þó að hann væri ekki Abelard aigeriega 
sammáia. Hinn iærði heimur sneri þá ailur baki við honum, svo 
að hann varð að yflrgefa hásætið. Hann hafði fengið skóiann í 
Notre Dame einum lærisveina sinna í hendur. En nú vék sá úr 
sæti fyrir Abelard. Hann hafði verið krýndur tii konungs í hin- 
um lærða heimi, en sat þó skamma stund, áður en hann flutti sig 
um set til Latínuhverfísins, sem þá var frægt fyrir lausingja og 
siðlausa munka. 

Abeiard þoidi engan, sem gerði kröfu til að teljast iionum jafn- 
snjall. Frægasti guðfræðingur aidarinnar, Anselm biskup, kenndi 
við mikinn orðstír í Laon. Abeiard iagði því mikia stund á guð- 
fræði tii þess síðar að geta farið til Laon og þreytt mælskulist sína 
við Anseim. Það gerði hann og var svo sigursæll, að honum fór 
að stafa hætta af kirkjunni. Abelard stóð nú á tindi frægðar sinn- 
ar. Hann sagði sjálfur síðar, að þá hefði hann talið sig hinn eina 
sanna heimspeking veraldarinnar og ósigrandi. 

En þá kom Héloise. Hún var kvenna fegurst og taiin ein gáf- 
aðasta kona síns tíma. Að lærdómi stóð hiin fáum að baki, jafn- 
vei ekki Abelard. Hún kunni latínu, grísku og hebresku. Fas 
hennar allt var frjálsmanniegt og þó virðulegt. Abelard, sem far- 
inn var að nálgast fertugt og virðist ekki hafa haft mikinn tíma 

frá bardaga sínum í díalektíkinni til að hugsa um konur, varð 
ástfanginn við fyrstu sýn. Sú ást virtist gagnkvæm. Héloise var 
þá átján ára að aldri og bjó hjá föðurbróður sínum, Fulbert. Þann 
mann hitti nú Abelard að máli og bauð honum að gerast kennari 
bróðurdótturinnar gegn því, að hann fengi samastað í húsi hans. 
Kvað Abelard sér þykja húshald þreytandi og kvað það taka of 
mikinn tíma frá vísindum sínum. Fulbert var ánægður með að fá 
jafnfrægan gest í hús sitt — sem auk þess gæti annast frekari upp- 
fræðslu frænku sinnar í díalektíkinni. — 

Og Abelard fór að kenna Héloise díalektík. Menn veittu því eft- 
irtekt, að Abelard tók að sneiða hjá heimspekilegum þrætum í fyrsta 
sinn á ævinni. Og sumir, sem fóru hjá húsi hans, fullyrtu, að hann 
væri jafnvel farinn að syngja ástaijóð til Héloise, ljóð, sem hann orti 
til hennar sjálfúr. — Abelard var heldur enginn viðvaningur í ljóða- 
gerð, því að hann hafði iðkað skáldskap frá unglingsárum. Og ljóð 
hans bárust út og voru sungin á götum Parísar. Allir Parísarbúar 
fylgdust með því, sem fram fór í húsi Fulberts, — að honum einum 
undanskildum. Fulbert var maður siðavandur, og lauslæti var 
dauðasynd að hans áliti. Æði hans var óstjórnlegt, þegar hann loks 
komst að því, sem fram fór í húsi hans. Héloise var þá þunguð. 
Abelard var rekinn úr húsinu, en Héloise bauð Fulbert byrginn. 
Hún kvaðst fágna því að eignast barn með Abelard. Flún hikaði 
ekki við að segja, að það væri heiðarlegra að vera ástmey Abelards 
en eiginkona hans, því að hjónaband yrði heimspekingi alltaf f jötur 
um fót — líkt og Sókratesi. Hins vegar kvaðst hún heldur vilja vera 
hjákona Abelards en drottning hins voldugasta konungs. 

Nótt eina kom Abelard að húsi Fulberts og tókst að nema 
Héloise á braut, og komust þau til systur hans í Bretagne. 
Þar ól Héloise son. 

— Abelard vissi, að maður, sem var altekinn jafnmiklum réttlæt- 
ishroka og Fulbert, mundi hyggja á hefndir. Hann fór því til 

hans og leitaði sátta við hann. Bauðst hann til að giftast Héloise, 
en þar sem giftingin, ef kunn yrði, mundi meina honum að kom- 
ast til frama sem kirkjunnar maður, en það var einmitt ætlun 
hans, þá varð það, að samkomulagi, að giftingunni yrði haldið 
leyndri. Héloise var mótfaiiin því að bindast Abelard með hjú- 
skapareiði. Voru bönd ástarinnar ekki nógu sterk? En Abelard 
beygði sig ekki fyrir fortöium hennar, og hún fór ioks að vilja 
hans. Giftingin varð þeim báðum að falli. Fulbert gat ekki með 
neinu móti þagað yfir giftingunni, svo að menn skyldu ekki 
halda, að nokkur úr hans húsi lifði ósiðlegu líferni. Héloise hins 
vegar neitaði, að hún væri gift Abelard. Vegna ofsókna Fulberts 
hrökkluðust þau til klaustursins í Argenteuil. Héloise klæddist 
þar sem nunna án þess þó að hafa unnið klaustureiðinn. Fund- 
u m þeirra Abelards og Héloise bar þar oft saman. Fulbert varð 
enn æfari. Hann bjóst við, að nú ætlaði Abelard að koma Héloise 
í klaustur og hann sjálfur yrði brennimerktur ósannindamaður. 
Hefnd hans var svo grimm, að jafnvel Parísarbúum á dögum 
grimmdarinnar þótti nóg um. Fulbert leigði sér nokkra óbóta- 
menn, og tókst þeim um nótt að komast inn í svefnherbergi 
Abelards og ráðast að honum í rúminu. Tilgangurinn var að 
ganga þannig frá honum (eftir fyrirmælum Fulberts), að hann 
gæti hvorki flekað Héloise eða nokkra konu framar. Abelard var 
leikinn á þann hátt, að hann var nær dauða en lífi. — En siðferði 
hins réttláta manns Fulberts var fullnægt. A einni nóttu hafði 
allt líf þeirra Héloise og Abelards hrunið í rústir. Skömmu síðar 
vann Héloise klausturseiðinn. 

Þegar Abelard náði sér að nokkru leyti aftur, beið hans nýtt 
stríð úti í hinum lærða heimi heimspeki og trúar. Menn, sem ótt- 
uðust leitina að sannleikanum, reyndu þar að koma honum á 
kné og fa hann dæmdan fyrir villutrú. 

Abelard byrjaði að kenna aftur, og bækur hans fóru að birtast: 

Samtal milli heimspekings, gyðings og kristins manns og Já og 
nei (Sic et non) vöktu mikla athygli. Þar er sá háttur á, að höf- 
undur leggur aðeins fram meðrök og mótrök í hverju máli og 
lætur lesandann svo nm að dæma. Bók hans um þrenninguna 
vakti þó mesta athygli, og varð sú bók til þess, að Abelard var 
kallaður til trúviliingadómsins í Soissons. Abelard var þar varn- 
arlaus og neyddur til að afneita bókinni og brenna hana á báli. 
Eftir það var hann á ýmsan hátt ofsóttur af kirkjunni og varð 
meðal annars að hrökklast frá klaustrinu í St. Denis til Parísar. 
Þar var hann um stund látinn óáreittur gegn því loforði, að hann 
gerðist einsetumaður. En hús einsetumannsins í Paraclete — en 
svo var hús hans nefnt — fylltist brátt af menntamönnum, sem 
komu til að hlýða á Abelard. 

Fregnir af nýjum villukenningum bárust til eyrna Bernard 
Clairvaux og Norbert Prémontré, sem þá voru helstu postular 
rétttrúnaðarins. Þeir stef ndu honum öðru sinni fyrir dóm. En þá 
buðu munkarnir í St. Gildas í fæðingarhéraði hans honum að 
gerast ábóti hjá þeim. Abelard þá boðið. Paraclete, sem var eign 
hans, breytti hann þá í nunnuklaustur, og fyrsta abbadís þess 
varð príorinnan í klaustrinu Argentenuil, Héloise. 

Brátt varð Abelard, vegna tungu sinnar, að hrökklast frá 
klaustrinu í St. Gildas til Parísar aftur. Þar reyndist hættan síst 
minni. Bernard Clairvaux hafði nú farið vandlega gegnum bæk- 
ur hans — og fordæmt þær. Endanlega skyldi Abelard drepinn! 
Honum var stefnt til dóms í Sens. En í stað þess að sækja hann, 
hélt Abelard til Rómaborgar til að biðja sér griða hjápáfa. A leið- 
inni þangað gisti hann í klaustrinu í Cluny. Abelard var þá sjúk- 
ur maður og langt leiddur, svo að ábótinn, Pétur góði, tók við 
honum. Vegna fyrirbæna hans var Abelard leyft að deyja í friði í 
klaustrinu. Fyrir dauða sinn skrifáði hann bréf „til systur Hé- 
loise, sem einu sinni var mér kær í þessum heimi.“ Andlátsbón 

hans var að mega hvíla í sömu gröf og hún. Sú ósk var ekki upp- 
fyllt fyrr en mörgum öldum síðar (1817). Þá var ösku þeirra 
blandað saman og hún grafin í kirkjugarðinum við Pére Laehaise 
í útjaðri Parísarborgar. 


III 

Pierre Abelard tók upp þá aðferð að ræða málin frá andstæðum 
sjónarmiðum, „dicta pro et contra“, eins og best kemur fram í riti 
hans „Sic et non“ (Já og nei). Á þann hátt reyndi hann að synda 
milli skers og báru milli dogma kirkjunnar og hinnar grísku heim- 
speki, sem hann dáði mjög. Taldi hann t. d. meiri skyldleika með 
kenningu Krists og hinna grísku heimspekinga en með kenning- 
um Gamla testamentisins og hins nýja. 

Abelard hélt því ffám, að hinar margumtöluðu frummyndir 
væru ekki til nema í huga Guðs. Að vísu eru þær ekki algildar. Ef 
svo væri hlytu allir menn að vera eins, - en það eru þeir ekki. Þess 
vegna eru frummyndir sem slíkar ekki til þar. Og utan einstakl- 
inganna geta þær hvergi verið til nema sem hugmynd. En sem 
slíkar eru þær raunveruleiki (í huga guðs) og ekki tómt nafn. 
Þannig valdi Abelard hinn gullna meðalveg milli kennara sinna 
Roscellinusar, sem hélt fram, að frummyndir væru aðeins nafnið 
tómt og ekki til, og William Champeaux, sem hélt fram hinni 
upphaflegu kenningu, að frummyndir væru sjálfstæður veruleiki. 

Abelard er sannur skólastikus að því leyti, að hann trúði því, að 
opinberun og skynsemi væru í fúllu samræmi hvor við aðra - jafn- 
vel þótt menn gætu sennilega aldrei skilið til fulls, hvernig það 
mætti vera. En því, sem menn geta ekki skilið af hinu opinberaða 
orði, því verða menn að trúa. Þegar öllu er á botninn hvolft, öðlast 
menn þá elcki náðina vegna trúar? — Og ef menn skildu allt, - 
hvað væri þá eftir, sem menn þyrf tu að trúa á? Án trúar er því ekki 

hægt að umbuna mönnum! En Abelard talar ekki alltaf í þessum 
klerksiega tón. I „Forspjaili guðfræðinnar“ (riti, sem var fordæmt 
á kirkjuþinginu í Sens 1140) talar hann af fyrirlitningu um þá, 
sem trúa öllu í blindni, sem þeim er sagt að trúa. Guð hefur gefið 
okkur skynsemi. Hvers vegna ættum við þá að vera hræddir við að 
nota hana? 

Abelard hafði sínar eigin hugmyndir um þrenninguna (íyrir 
þær er Introductio ad theologiam einkum fordæmd), byggðar að 
nokkru leyti á grískum kenningum. 

Þrenningin í hans augum er aðeins þrír eiginleikar guðdóms- 
ins. Faðirinn er hinn æðsti máttur. Sonurinn er logos, hugur 
Guðs, sem geymir allar hugmyndir, hin æðsta viska. Heilagur 
andi er heimssálin, sem er hin æðsta góðvild Guðs, er nær um 
alla tilveru. 

A þessu síðasta atriði byggir Abelard höfuðinntak siðfræði 
sinnar: Góðviljinn er hin æðsta dyggð mannsins, og hún er náð- 
in, sem veitir manninum hlutdeild í guðdómnum. 

Upp hallartröppur Rocca Secca gengur ung, ítölsk kona óstyrk- 
um fótum í heimsókn til ungs manns, sem vill verða munkur. 

Kastalinn Rocca Secca var höfðingjasetur Neapelríkis á Suð- 
ur-Italíu. Hann stóð spölkorn utan við borgina Aquino. Iþ ess- 
um kastala bjó Landúlfur greifi, frændi Friðriks Barbarossa. 
Greifynjan, Theodóra, var komin af norrænum konungum. Þessi 
ungi maður, sem vildi verða munkur, var sonur þeirra, Tómas 
Aqu inas. 

Tómas var borinn til auðs og mannaforráða. Hann var eft- 
irlæti foreldra sinna, og við hann voru miklar vonir tengdar. 
Honum var því fengin hin besta menntun, sem völ var á, og að- 
eins 5 ára gömlum var honum komið til náms til frænda síns, 
ábótans í klaustrinu Monte Cassino. Munkarnir lögðu hina 
mestu rækt við uppfóstrun sveinsins þau níu ár, sem hann dvald- 
ist í klausturskólanum. Að þeim tíma liðnum var Tómas að ráði 
foreldra og kennara sendur til skólans í Napólí og honum spáð 
miklum frama, jafnvel páfadómi: Ættin hafði fé og völd, hann 
gáfur og vinsældir. Tómas var fróðleiksfús, en festi þó ekki yndi 
meðal menntamannanna í Napólí. Hann leitaði aftur til einveru 
klaustursins. Hvað stoðaði manninn að eignast allan heiminn? 
Va r ekki annað verðmeira, önnur verðmæti sannari en þau, sem 
mölur og ryð fá eytt og dauðinn heimtar aftur. Tómas taldi, að 
leiðin að þessum perlumiðum í djúpum sálarinnar væri leið 
svartmunksins, að hafna heiminum og lifa sem fátækur maður, 
sem reynir sitt besta til að hjálpa meðbræðrum sínum. Þess vegna 

hvarf hann frá skólanámi sínn í Napólí og gekk í klaustur svart- 
munka (1244). Þetta olli foreldrum hans sárum vonbrigðum. 
Þau fengu þó ekki að gert. Móður hans var jafnvel neitað um að 
fá að heimsækja son sinn og tala við hann í klaustrinu. Foreldrar 
hans og bræður réðu þá ráðum sínum og urðu loks ásátt um, að 
nema hann á braut frá munkunum með valdi. Tveir bræður hans, 
sem voru yfirmenn í hernum, gerðu honurn því fyrirsát á leið 
hans til Parísar, en þangað hélt Tómas fljótlega eftir að hann 
gekk í regluna, til að afla sér frekari menntunar. Þeir náðu bróð- 
ur sínum á sitt vald og fluttu liann nauðugan með sér lieim í höll 
foreldra sinna. Þar var Tómasi haldið föngnum í meira en heilt 
ár. Allar fortölur höfðu verið reyndar, en Tómas hélt fast við heit 
sitt við regluna og varð ekki haggað. Loks ákvað móðir hans að 
reyna, hvort fögur kona gæti ekki fengið hann til að skipta um 
skoðun. 

Hin unga, ítalska fegurðardís opnaði dyrnar hljóðlega. Fang- 
inn lítur upp. Það brennur eldur á arni við hlið hans. Hann virð- 
ir fyrir sér þessa fögru, hálfnöktu konu. Lærisveinninn á enn 
ekki þann innri styrk, sem sigrar freistinguna með hógværð. 
Konan er mjög falleg, — en hann skilur um leið, að þessi kven- 
maður hefur verið sendur honum til að láta liann fálla í snöru 
heimsins — til að fa hann til að svíkja eiða sína og hætta leit sinni 
að hinum dýra fjársjóð, sem er ekki þessa heims. Á þessari stundu 
finnst honum, sem hann verði í eitt skipti fyrir öll að velja milli 
jarðarinnar og himnanna. Hann sprettur skyndilega á fætur, 
þrífur eldibrand logandi af arninum, hefur á loft og æðir mót 
freistaranum, sem skelfist þennan loga fordæmingarinnar og 
flýr. Ungi maðurinn brennir krossmark á dyr sínar, lokar að sér 
og hefur nám sitt að nýju. 

Að minnsta kosti greifafrúin, móðir hans, skildi eftir þennan 
atburð, að til einskis var að reyna að telja syninum hughvarf. 

Hann var kallaður cil að verða munkur og hafði ef til vill hlut- 
verk að vinna. Hún léði honum á laun reipi, svo að hann gæti 
komist undan út um hallargluggann og flúið á fund vina sinna. 

Eftir þennan flócta var Tómas látinn óáreiccur af ættingjum 
sínum. Hann hélt fyrsc til Parísar cil að halda þar áfram námi 
sínu. Eftir þriggja ára nám í París vildi Tómas enn leita á dýpri 
mið. Hann fór með Jóhannesi Teutonicus, leiðandi mennca- 
manni ísvartmunkareglunni, cil Kölnar á fund eins mesta kenni- 
manns miðaldanna, Alberts Bollstadt (1206-1280), sem nefndur 
var hinn mikli. Albertus Magnus var einn af þessum heimspek- 
ingum miðaldanna, sem bjó yfir menningararfx Arabans, heim- 
speki Gyðinga, Egypta, Persa og Indverja og barðist fyrir að þýða 
og skýra heimspeki Aristótelesar fyrir hinum kristna heimi mið- 
aldanna. Til þessa manns fór Tómas Aquinas, liinn verðandi 
leiðtogi allra kaþólskra manna, til að leita hjá honum hinnar 
dýru perlu, sem jafnvel dauðinn getur ekki endurkrafið. Og hvert 
var svarið, sem hann fékk hjá hinum mikla meistara? Hver var 
lykill hans að dyrum hins æðsta leyndardóms? „Þegar þú biður,“ 
sagði Albertus við lærisvein sinn, „lokaðu þá dyrum þínum, það 
er að segja dyrum skynfæra þinna. Lokaðu þeim fyrir öllum hug- 
renningum og hugmynduni. Ekkert er Guði jafnþóknanlegt og 
kyrrlátur hugur, sem er laus við flökt og er ekki haldinn af neinu. 
Slíkur hugur breytist á vissan hátt í Guð, vegna þess að hann 
getur ekki hugsað um neitt og elskað neitt nema Guð. Sá, sem 
skilur sjálfan sig til hlítar og hefur sig þannig yfir sjálfan sig, 
stígur í sannleika upp til Guðs.“ 

Þetta var kjarni þeirrar visku, sem Tómas og vinur hans, Jó- 
hannes, höfðu lagt á sig þriggja mánaða göngu til að nálgast. 
Ekki hafði Tómas verið lengi hjá meistaranum, þegar hinn síðar- 
nefndi fór að sjá í Tómasi leiðcoga, sem valda skyldi straumhvörf- 
um í andlegum málum. Hann vígði hann því inn í það aðalstarf 

sitt að þýða Aristóteles og samræma heimspeki hans og kristna 
trú. Þegar Tómas Aquinas sneri aftur til Parísar (1252) varð hann 
brátt konungur alls hins lærða heims þeirra tíma. Konungar ver- 
aldarvaldsins komu til hans og ræddu vandamál sín. Hann var 
dómari, sem skar úr þrætum jafnvel hinna lærðustu, — jafnvel 
sjálfur páfinn í Róm ráðferði sig við liann um guðfræðileg efni. 
Eftir tilmælum Gregoríusar páfa X skrifaði hann t. d. Summa 
contra gentiles, sem skráð var gegn heiðingjum. Engum manni, 
hvorki fyrr né síðar, hefur tekist jafnvel að efla kenningu kirkj- 
unnar. Descartes, sem fann flestum guðfræðiritum í einhverju 
áfátt, undanskilur rit Tómasar Aquinas. Slíkur maður var ómiss- 
andi í sjálfri Rómaborg. Tómas fluttist þangað 1265 og hóf þar 
að rita mesta verk sitt Summa theologiae. En hans var víða þörf. 
I París bar mjög á kenningum, sem ekki samræmdust rétttrún- 
aðinum. Sumir fylgdu Averroes og settu heimspeki Aristótelesar 
ofar opinberunum. Aðrir röskuðu jafiivæginu milli skynsemi og 
trúar með einhliða túlkun á heimspeki Augustinusar. Tómas 
Aquinas hélt því til Parísar 1268 og átti í mörgum og hörðum 
orrahríðum við þessa menn rétttrúnaðinum til styrktar. Árið 
1272 var Tómas loks leystur úr þessari herferð og kallaður heim 
til hvíldar. En hvernig gat Tómas Aquinas, þjónn kirkjunnar, 
notið hvíldar í þessum stormasama heimi? Gríska kirkjan deildi 
við hina rómversku, og heiðingjar tróðu stræti Jerúsalem, hinnar 
helgu borgar. Gregorius X varð að kalla saman kirkjuþing í Lyon, 
til að jafna þar ágreininginn innan kirkjunnar, — og leggja á ráð- 
in um nýja krossferð. Páfi kallaði Tómas Aquinas til þessa þings. 
Hann var þá fárinn að heilsu, þótt hann væri enn ungur að árum 
(49 ára að aldri), en hlýddi samt kallinu og lagði upp í förina með 
nokkrum vinum sínum, ríðandi á asna. Það var hans síðasta för. 
Hann lést á leiðinni og náði aldrei til þings. 

Með Tómasi Aquinas féll frá mesti heimspekingur mið- 


580 



Támas Aquinas 


aldanna. Hann hafcíi meiri áhrif á komandi kynslóðir en flestir 
aðrir. Nægir í því sambandi að benda á, að Leó páfi XIII gerði 
heimspeki Tómasar hina opinberu heimspeki kaþólsku kirkj- 
unnar, og það er hún enn í dag. 

Fjöldi heimspekinga og leiðtoga urðu síðar lærisveinar hans, 
en frægastur þeirra allra var ítalska skáldið Dante. I hinu mikla 
verki sínu Divina Commedia sér skáldið þá Albertus Magnus og 
Tómas Aquinas standa hið næsta hásætinu í ríki hinna útvöldu 
(Paradiso X, 94-99). 

Heimspeki Tómasar Aquinas 

Með Tómasi Aquinas nær heimspeki kaþólsku kirkjunnar há- 
tindi sínum. Tilgangur hans, eins og annarra skólastikusa, er að 
sýna fram á, að skynsemin — og þá um leið hið rökræna sam- 
hengi tilverunnar, eins og það er séð í ijósi Aristótelesar, — sé í 
fullu samræmi við hið opinberaða orð kirkjunnar. Þetta sam- 
ræmi, segir Aquinas, getum við þó aldrei skilið til fulls. Því, sem 
\úð skiljum ekki, verðum við að trúa. Þessu er þannig fyrir kom- 
ið vegna þess, að aðeins fyrir trú sína getur maðurinn öðlast náð, 
sem ieiðir til sáiuhjálpar. 

Trú og iieimspeki hljóta af þessum sökum að fára ólíkar leiðir. 
Heimspekin rekur spor hinna ytri staðreynda tii heimahúsanna,— 
hins innsta sannleika, sem er Guð. Trúin byrjar, þar sem heim- 
spekin endar, og endar, þar sem heimspekin byrjar. Leið hennar 
liggur frá Guði til hins skynjaða heims. Það er margt, segir Tóm- 
as, sem heimspekin getur aidrei gert mönnum skiljanlegt, t. d. 
kennisetningarnar um, að veröldin hafi verið sköpuð í tíma, um 
þrenninguna og um helgidóma kirkjunnar. Þess vegna ber að skilja 
slíkar kennisetningar frá heimspekinni, þar sem hún getur hvorki 
sannað né afsannað þessa iiluti. Þessi aðskilnaður trúar og heim- 
speki var formlega viðurkenndur á dögum Tómasar við Parísarhá- 
skóla, þar sem samþykkt var, „að enginn kennari í heimspeki 
skyldi ræða vandamál, sem heyrðu eingöngu guðfræðinni til.“ 

Margir guðfræðingar eftir hans dag, með Duns Scotus í broddi 
fylkingar, töldu, að allt sem við kæmi guðdómnum væri trúarat- 
riði og yrði því að skilja frá heimspekinni. Aquinas gekk ekki svo 
langt. Hann telur þvert á móti, að unnt sé að sanna tilveru Guðs 
heimspekilega og að það sé einmitt höfuðverkefni aiirar heim- 
speki. 

Tómas Aquinas leggur fram fjórar sannanir fyrir tilveru Guðs, 
sem höfðu að vísu áður verið lagðar fram í Austurlandaheim- 
speki og einnig af heilögum Augustínusi og Aristóteles. 

I fyrsta lagi bendir Tómas Aquinas á, að allt eigi sér einhverja 

orsök. Að baki alls, sem hraerist, hlýtur, segir hann, að vera eitt- 

hvað, sem sett hefur það á hreyfingu. Þessi orsakakeðja getur 

ekki verið endalaus. Einhvers staðar hlýtur hún að byrja. Þess 

vegna hlýtur hin fyrsta orsök einnig að vera til, og þessi fýrsta 

orsök tilverunnar er Guð. — I öðru lagi er í hinni ytri náttúru 

ekkert stöðugt nema breytingin. Þar koma allir hlutir og hverfa. 

Allir hlutir eru til orðnir úr einhverjum öðrum hlut eða hlutum. 
* 

A vissan hátt eru þeir því ekki raunverulegir. Hinn innri veru- 
leiki hlýtur því að felast að baki þeirra. Hann er grundvöllur 
allra hluta. Þessi grundvöllur er Guð. 

í þriðja lagi er ailt í tilverunni á mismunandi þroskastigi. Allt 
er misjafnlega fullkomið. Eitthvað hlýtur að vera fullkomnast. 
Hið fullkomnasta er hin fyrsta orsök, sem allt er runnið frá: 
guðdómurinn. 

I fjórða lagi bendir Tómas Aquinas á, að allt í tilverunni eigi 
sér eitthvert takmark og að baki allra lögmála náttúrunnar hljóti 
að standa ákveðnir vitsmunir. Alheimurinn á sér líka tilgang. 
Hann nær honum ekki af sjálfum sér. Sá máttur, sem stjórnar 
samræmi allrar tilverunnar, er ekki blind tilviljun, heldur ein- 
hver alviska. Þessi ahúska er Guð. 

Þó að heimspekin geti þannigsannað tilveru Guðs, þágetur sá 
best þekkt Guð, sem á sér sanna trú og einfalt og einlægt hjarta. 

Tómas Aquinas viðurkennir hinn opinberaða boðskap guð- 
spjallanna, að Guð hafi skapað allt, einnig efnið, úr engu. Hann 
kennir, að þessi sköpun eigi sér einnig upphaf í tíma, þar sem 
tíminn er skapaður um leið og veröldin og því ekki til á undan 
henni. Guð er hreinn andi, segir Aquinas, og efnisheimurinn 

getur því ekki verið frá honum runninn, heldur hef ur hann skap- 
að hann úr engu. 

Tómasi er ljóst, að þetta verður ekki sannað heimspekilega. — 
Þess vegna er þetta eitt þeirra mála, segir Tómas, sem menn verða 
að skilja frá heimspeki og styðjast í hennar stað við opinberun 
ritningarinnar. Þannig verður þessi kenning ekki heimspeki, 
heldur er htín trú. 

Veröldin, sköpun Guðs, er hin besta af öllum hugsanlegum 
veröldum, því að verk hins fullkomna hljóta að vera fuiikomin. 

Gnð skapaði efnisheiminn og æðri heima (ríki náðarinnar). 
Hann skapaði engla, mannssáiir, dýrssáiir og gróðursálir. And- 
inn hefur tekið sér bólstað í efninu og skapað gróður, dýr og 
menn. Gróðursáiin og dýrssálin eru ekki eiiífðareðli gæddar. 
Þær fæðast og deyja með líkama jurtarinnar og dýrsins. Mann- 
sálin aftur á móti er ódauðleg. Hún er á þremur stigum. Fyrsta 
stig hennar stjórnar iíffærunum. Við annað stig hennar er skynj- 
un bundin. Hið þriðja er skynsemi og skilningur. Skilningurinn 
er óháður líkamanum og skilur hugmyndir. Þess vegna er sálin 
ódauðleg. Eftir líkamsdauðann lifa allir hlutar mannssálarinnar 
og mynda nýjan líkama. —Engiarnir eru hreinir andar, sem byggja 
æðri heima. 

Tómas Aquinas heldur því fram, að frummyndir séu veruleiki. 
Þær eru hugmyndir í huga Guðs. Annars staðar eru þær ekki til 
sem sjálfstæður veruleiki, heldur aðeins sem sameiginlegur kjarni 
einstaklinga. Sál mannsins getur skynjað þessar frummyndir 
jafnvel í því broti þeirra, sem maðurinn skynjar í sjálfum sér. 
Skynfæri manna og reynsla eru grundvöllurinn, sem þekking 
þeirra byggist á. En þetta eitt nægir ekki, til að sálin fái vitneskju 
um neinar frummyndir. Hinir æðri þættir vitundarinnar breyta 
skynjun og reynslu þannig, að hún verður eingöngu andleg 
(frummyndir) eins og sálin, og þess vegna getur sálin skilið og 

skynjað frummyndir guðdómsins í brotagleri skynjunar og 
reynslu. Frummyndir hljóta því að verða hið vísindalega við- 
fangsefni mannsins, Ef þær eru ekki til, geta ekki verið til nein 
vísindi eða örugg þekking. Þá er enginn sannleikur til. 

Hugmjmdir Guðs (frummyndir) taka sér bústað í efninu. Þær 
byggja upp öll náttúruríkin. Þannig skýrir Aquinas hið full- 
komna samræmi allra hluta. Þær leiða alla þróun. Þannig skýrir 
Aquinas, hvers vegna allt stefnir að ákveðnu marki til fullkomn- 
unar. — Frummyndir koma frá Guði, og þær blása eilífðarþrá í 
duft jarðarinnar og vekja vilja, sem stefnir til hins góða — til þess 
guðdóms, sem þær komu frá. — Eðli þessa guðsdóms er góðvild, 
ást og hamingja. Þetta er því einnig hið sanna eðli þess, sem guð- 
dómurinn skapar. Tilgangur mannsins er að finna þennan guð- 
dóm í sjálfum sér, og í því er fullkomnun mannsins fólgin. Að 
þekkja Guð er því raunar sama og að þekkja sjálfán sig. Göf- 
ugasta verk mannsins er að hugsa. Göfugust allra hugsana er 
hugsunin um Guð. Með hugsun og hugleiðingum geta menn 
þekkt Guð. Þetta er þó ekki á allra færi. Menn geta líka þekkt 
hann vegna trúar sinnar. — En það geta ekki allir trúað, vegna 
þess að trúin er háð viljanum og hún getur orðið efanum að 
bráð. Menn geta þekkt Guð í bænum sínum, ef hjartað er opið 
og kann að elska. Hin æðsta þekking er þó innsæið. — Slíkri 
þekkingu á guðdómnum ná menn þó ekki í þessum heimi, — að- 
eins í æðri heimum. Og þar varir hún að eilífu. 

Guð blessar mennina með því að gefa þeim trú, von og þó 
einkum góðvild, því að þetta þrennt lyftir manninum til himins 
og veitir honum sáluhjálp. Bænin er lykill þessarar náðar. 

Öll tilveran birtist á mismunandi stigum. Lægra stigið er æv- 
inlega efniviður hins hærra. Hið hærra stig verður hugsjón og 
takmark hins iægra. Hinn frumstæði maður er efsta stig nátt- 
úrunnar. En hann er heiðingi og því næsta stig fyrir neðan hinn 

andlega mann; hinn kristna mann. Þó er hann sá efniviður, sem 
hinn kristni maður verður tii úr. Hlutverk kirkjunnar er með 
helgidómum sínum að bæta manninn og lyfta honum upp á hið 
andlega stig. 

Á sama hátt og hinn kristni maður er æðri heiðingjanum, seg- 
ir Tómas Aquinas, að guðfræðin sé æðri heimspekinni, kirkjan 
æðri ríkinu og páfinn æðri keisaranum. Maðurinn er félagsvera. 
Þess vegna verður hann að lifa í þjóðfélagi. Ríki er best stjórnað 
af konungi. Skylda konungs er að verja þegna sína og bæta hag 
þeirra, en þó fyrst og fremst að hjálpa þeim að ná hinu andlega 
takmarki sínu. Þess vegna er það höfuðskylda konungsins að 
styðja kirkjuna. Konungur og ríki verða að viðurkenna kirkjuna 
og páfann sem hið æðsta vald á jörðinni. 

Öndvegisverki sínu, Summa theologiae, lauk Tómas Aquinas 
aldrei. Það gerði hann af ráðnum hug. Tómas skildi að hið síð- 
asta orð varð eigi skrifað eða sagt af mannlegri tungu. Fyrir hin- 
um djúpa leyndardómi beygði vitrasti spekingur hinnar kaþ- 
ólsku kirkju höfuð sitt í auðmýkt og hógværð, — hógværð, sem 
sumir fyigjenda hans aldrei skildu. 

Það gerðist á torgi einu í Rómaborg hinn 17. febrúar á því herr- 
ans ári 1600 eftir Krists burð. Á torginu stóð hlaðinn bálköstur. 
Kringum hann beið trylltur múgur. 

„Guðleysingi,“ þrumaði tötralegur og rifinn betlari og ruddist 
upp að hliðinni á einum af fyrirmönnum Rómaborgar. Höfð- 
inginn leit sem snöggvast á betlarann með velþóknun. Á þessum 
degi voru þeir bræður. 

„Trúníðingur,“ öskraði ungur, rómverskur hermaður. »Trú- 
níðingur og þorpari,“ og gamall, rómverskur fræðimaður, sem 
stóð við hlið hans, kinkaði kolli til samþykkis. 

„Utsendari djöfulsins,“ gall í rolulegum manngarmi, sem 
plagaður hafði verið árum saman af andarteppu og takverkjum, 
sem hann kenndi árum hins illa. — Og það fór hrollur um kon- 
urnar, sem stóðu fyrir framan hann. 

„Svikari,“ söngluðu nokkrir svartmunkar í kór. „Þú varst einn 
af okkur og nú... Látum okkur þetta að varnaði verða. Sjái hér 
allir menn, hvað of mikill lærdómur hefur í för með sér.“ 

Múgurinn var trylltur. Hann heimtaði hefnd, — hefnd yfir 
óþokkann, sem sagði, að himinfestingin, sem skilur milli manna 
og engla, væri ekki úr gleri, — já, meira að segja ekki til! — hefnd. 
yfir þann, sem vefengdi óskeikulleika hinnar kaþólskn kirkju, 
páfans og prelátanna,— hefnd yfir manninn, sem hló að heim- 
spekingnum Aristótelesi - hefnd yfir guðleysingjann, sem sagði, 
að himinninn væri líka undir jörðinni, — hefnd yfir fíflið, sem 
sagði, að jörðin snerist. 

Hver var hann, þessi glæpamaður, sem vakið hafði slíka reiði? 
Hverjir voru glæpir þessa manns, sem dæmdur hafði verið til að 
mæta dauða sínum á þennan hryllilega hátt? 

Þarna birtust þeir loks, þjónar kirkjunnar og réttvísinnar. Þeir 
leiddu á milli sín fölleitan, en þó rólegan mann, næstum þótta- 
legan. Hendur hans voru bundnar. Þetta var skáldið Giordano 
Bruno. Skáldið og heimspekingurinn, sem barðist fyrir skoð- 
anafrelsi, þar sem mannlegt frelsi var glæpur. — Múgurinn starir 
um stund og þegir. Prelátar ganga fram á móti honum með lít- 
inn kross í hendi. Enn er e. t. v. ekki of seint að auðmýkja þenn- 
an mann. fa hann tii að beygja sig, viðurkenna viilu sína og 
óskeikulleika kirkjunnar. Sá dauðadæmdi horfir á prelátann með 
krossmarkið. Hugur hans hvarflar til Vesúvíusar, eldfjallsins, 
sem rís j'fir fæðingarbæ hans, Nola, hjá Napólí á Suður-Italíu. — 
Hann sjáifur var eins og þetta fjaii, - hið innra fullur afeidi, sem 
braust öðru hverju fram með þrumugný. Þess vegna var liann 
hér. 

Ungur hafði hann klæðst kufli svartmunksins, — en fleygði 
honum brátt aftur. Hann orti ljóð, las bælcur eftir vafasama 
menn eins og Cusanus, Lullus og Telesio. Hann hætti að vera 
kaþólskur bókstafstrúarmaður og fór að hugsa frjálst. Hann sagði 
forheimskun aldar sinnar stríð á hendur og réðst beint að sjálfum 
Golíat hinnar klerklegu heimspeki. Aristótelesi. Kirkjan og Ari- 
stóteies kenndu m. a., að jörðin hreyfðist ekki, hún væri óhagg- 
anleg. Himinninn var sagður festing úr gleri, veröidin takmörk- 
uð og jörðin miðdepill alheimsins. 

En meðan páfuglar aldarinnar létu sér nægja að skreyta stél 
sitt með lánsfjöðrum Aristótelesar, kannaði Bruno verk annarra 
fornra meistara, hafði vakandi auga fyrir því, sem var að gerast í 
kringum sig, og skildi þýðingu þess: Kólumbus hafði fundið 
Vesturlieim, Vaskó da Gama siglt suður fyrir Afríku til Indlands 

ogMagellan siglc kringum jörðina. Jörðin var hnöccótt. Nú þýddi 
ekki lengur að mæla á móti því. Hiin studdisc ekki við neitt, 
hvíidi ekki á neinni undirstöðu, en sveif um geiminn. — Bruno 
hafði lesið eftir Tycho Brahe, að sólin, en ekki jörðin, væri mið- 
depill himintungla. Kópernikus hafði sagt, að jörðin væri reiki- 
stjarna í ákveðnu sólkerfi og sólin væri miðdepill þess. Kepler 
hafði sannað þetta og reiknað ú t brautir þessara reikistjarna. Og 
Bruno vissi hið sama og samtíðarmaður hans Galileo - að jörðin 
snerisc um sólina og sjálfa sig. 

Brynjaður með öllum þessum vísdómi hóf hann árás á gler- 
hvelfingar Aristótelesar. — Þær eru ímyndun ein, boðaði hann. 
Himingeimurinn er takmarkalaus. Jörðin er ekki heldur óhagg- 
anleg. Hún snýst. Það er allt á hreyfingu, allt breytingum háð. 
Kirkjuhöfðingjarnir urðu óttaslegnir. Árás á kirkjuna, sögðu 
þeir. Þetta mundi afsanna óskeikulleika hennar. Himinninn get- 
ur ekki verið undir jörðinni! Þecta er árás á trúna, sagði rann- 
sóknarréttur kaþólsku kirkjunnar. Við því var engin refsing of 
þung. 

Og nú scóð Giordano Bruno hér fyrir framan þennan preláca 
með krossmarkið í hendinni. Prelátinn rétti fram krossmarkið. 


Bandinginn vék höfðinu til hliðar. „Hann neitar að kyssa róðu- 
krossinn,“ hvísluðu hinir næstu cil þeirra, sem fjær stóðu. 
„Óþokkinn, trúníðingurinn, guðleysinginn.“ Múgurinn öskraði 
og formælti. 

Kirkjuhöfðingjarnir höfðu samt ekki gefið upp alla von um að 
fá þennan bannfærða mann til að játa villusína. I návist dauðans 
verður margur fús til að létta á samvisku sinni, — og ekki mundi 
þessum af veita. Áttu þeir að trúa því, að hann væri svo forhertur 
að vilja heldur stíga á þetta bál en viðurkenna kirkjuna sem hinn 


óskeikulla dómara í öllum málum. Þeir báru honum líkneski af 


Kristi, boðbera sannleikans, sem lét líf sitt á krossi fyrir nær 1600 

árum. Bruno horfir á Kristsmyndina. Aftur taka skyndimyndir 
að renna fyrir innri sjónir bandingjans. 

Úr klaustrinu hafði hann orðið að flýja. Hann fór til Genúa 
og talaði þar opinberlega gegn Aristótelesi og hélt því hiklaust 
fram, að jörðin snerist! Lærðir menn kölluðu það absurdisma, — 
hina herfilegustu fjarstæðu, sem gæti aðeins verið sprottin af ill- 
mennsku eða guðleysi. Bruno varð að flýja til Toulouse. Hann 
setti þar allt í uppnám með boðskap sínum og bjargaði sér undan 
reiði borgarbúa með því að flýja til Parísar. Götur Parísar voru 
enn sleipar af blóði hugenottanna, sem kaþólskir höfðu þá nýlega 
„aðstoðað við að komast til þess himnaríkis, sem þeir trúðu á“. 
Giordano Bruno hélt þó rakleitt upp í Svartaskóla og skoraði þar 
á lærða menn til einvígis, — gætti þó tungu sinnar betur en fyrr, 
svo að honum var jafnvel boðið prófessorsembætti við skólann, 
— ef hann aðeins vildi sækja hámessu kaþólskra. Hann hafnaði 
boðinu og fór til Englands. Hann lagði þar til atlögu við Oxford, 
þessa „ekkju sannra mennta“, eins og hann kallaði hana í háði. 
Það fór eins og hann hafði búist við. Þessi lærða borg, þessi ekkja 
fornmenntanna, vakti upp hinn látna bónda sinn, Aristóteles, 
drauginn, sem Bruno barðist alls staðar við, hvar sem hann kom. 
En Bruno sigrar Oxford eins og Svartaskóla og fær leyfi til að 
flytja þar fyririestra. Hann fræddi Englendinga um eðli alheims- 
ins, ódauðleika sálarinnar og hinn ótakmarkaða guðdóm. Syni 
Vesúvíusar þótti þó Englendingar seinir til og heldur tornæmir 
og gerðist allstórorður í þeirra garð. Kvað hann þolinmæði Jobs 
ofraun að þola fáfræði þeirra og forpokun. Englendingar risu þá 
upp hinir reiðustu og ráku hann úr landi. 

* 

Næst skaut honum upp í Latínuhverfinu í París. I Svartaskóia 
hafði hann aldrei lagt öll spilin á borðið. Nú skyldi úr því bætt. 
Á Signubökku m deildi hann við garpa Parísar í þrjá daga sam- 
fleytt um, hvort jörðin snerist eða ekki. Forsjónin hélt yfir hon- 

um hlífiskildi, og hann slapp lifandi frá París á flótta til Þýska- 
lands! 

I Wiirtemberg, höfuðvígi lútherstrúarmanna, fékk hann loks 
góðar viðtökur, og í þessari „Aþenu Þýskalands“ naut hann sín 
best. Þar sat hann 2 ár í góðu yfirlæti. Hann hafði sigrað höf- 
uðvígi lútherstrúarmanna. Prag, höfuðvígi kaþólsku kirkjunnar 
utan Italíu, ögraði honum nú í austri. Þangað hélt hann. Þar 
mætti hann aftur þessum forynjum miðaldanna, sem hann hafði 
orðið að flýja undan borg úr borg og land iir landi. Hann hrökkl- 
aðist enn undan til Þýskalands. Þýskur þjóðhöfðingi einn bauð 
honum að setjast að við hirð sína og gerast kennari ríkisarfans. 
En stríðsmaðurinn Giordano átti enn eftir að leggja til orustu 
við myrkravöldin. Nú skyldi flóttanum hætt. Hann skyldi standa 
eða falla í sjálfu höfuðvígi andstæðinga sinna, höfuðvígi Ari- 
stótelesar. Þetta vígi var Padua, borg á Italíu. Hann kom, sá og 
— lagði á flótta til Feneyja. Þar var hann hlekkjaður og settur í 
svartholið. Flótta hans var lokið. — I fangelsum Feneyja sat hann 
hlekkjaður í sex ár. Síðan var hann samkvæmt þrálátum kröfum 
rannsóknarréttarins leiddur til Rómaborgar. 

Forseti þessa helga réttar, San Severino, reyndi að fá hann til 
að afneita öllum kenningum sínum opinberlega. Þegar það tókst 
ekki, var Giordano Bruno í viðurvist allra kardínálanna og ann- 
arra kirkju-höfðingja dæmdur, til eins „vægrar refsingar og hægt 
væri og án þess að úthellt væri blóði“. Þetta þýddi á máli þessara 
manna, að skáldið Giordano Bruno skyldi brenndur á báli. 

„Ég býst við, að þið dómararnir séuð slegnir meiri ótta en ég, 
hinn sakfelldi,“ var hið eina, sem hann hafði sagt. Síðan leiddu 
þeir hann út. 

Og nú stóð hann hér, fá skref frá bálkestinum, og horfði róleg- 
um augum á höfðingja kirkjunnar, sem rétti að honum líkan 
meistarans frá Nazaret, sem bauð mönnum að leita sannleikans 

og elska nánnga sinn, en þessi sama þjóð, Rómverjarnir, hafði 
krossfesc fyrir nær 1600 árum — og þóttist cilbiðja síðan. Var 
þetta þrátt fyrir allt ekki enn sama þjóðin? Gátu þessir hræsnarar 
með því að beita fyrir sig Kristsmyndinni fengið skáldið Gior- 
dano Bruno til að beygja sig fyrir fjandmanni sannleikans í kufli 
lærdómsmannsins, fyrir þjóni ranglætisins í kápu dómarans og 
morðingjanum í skikkju dýrlingsins? Aldrei. — Bruno vék höfð- 
inu aftur til hliðar. Múgurinn öskraði aftur og formælti. — Hann 
líktist soltnu ljóni, sem fengið hefur blóð á tönnina. — Og þegar 
Bruno leit á kirkjuhöfðingjann, vissi hann í hjarta sínu, að síð- 
ustu orð hans í rannsóknarréttinum voru sönn. 

Þeir bundu hann við staurinn. Böðullinn lyfti kyndli á loft. 
Bruno horfði á logann. — Hafði honum skjátlast? Voru kenn- 
ingar hans villa ein, villa, sem réttlætti þennan dóm? Hverju 
hafði hann haldið fram? 

„Jörðin snýst“, hafði hann sagt. Stjörnurnar eru óendanlega 
margar sólir. Það eru engar glerhvelfingar yfIr jörðinni. Alheim- 
urinn er endalaus, ócakmarkanlegur. Guð er til, og hann er líka 
ótakmarkanlegur — og því ekki í mannslíki. En getur þá verið til 
tvennt, sem hvort tveggja var ótakmarkanlegt, Guð og alheim- 
urinn? Það var rökvilla. Þetta tvennt hlaut að vera eitt. Guð og 
veröldin eru eicc. Guð er í allri tilverunni. Þetca er ekki að afneita 
Guði, öðru nær. Þessi Guð er óendanlega voldugri guði kaþólsku 
kirkjunnar, fannst Bruno. Hann kallaði sig því stundum Philot- 
heos til að leggja með því áherslu á, að hann ætti enga samleið 
með þeim, sem afneicuðu tilveru guðdómsins. Guð, sagði Bruno, 
er ekki skapari veraldarinnar í venjulegri merkinu þess orðs, 
vegna þess að veröldin var ekki sköpuð. Hún hefur allcaf verið 
til. Hann er ekki heldur hin fyrsta orsök, sem setur veröldina á 
hreyfingu, því að hreyfingin er eðii tilverunnar og á sér því ekki 
upphaf fremur en hún. Guð er þó hin eilífa uppspretta allra 

hluta. Hann er einnig sú elfur, sem frá þessari iind fellur. Og 
samt er hann að baki hennar; einingin að baki margbreytileik- 
ans. 

Dauði er ekki til, aðeins breyting á gervi og aðstæðum. Allt er 
líf; eining andstæðnanna tveggja, efnis og anda. 

Hafði honum skjátlast? Voru þessar kenningar villa? Kaþólska 
kirkjan sagði, að þessar skoðanir hans væru glæpur. Skoðanafrelsi 
var glæpur. Umburðarlyndi gagnvart andstæðum skoðunum var 
ekki til. Grimmdin fylgir í kjöifar þröngsýninnar. Það skildi 
Giordano Bruno nú. Hann skildi nú, að saga baráttunnar fyrir 
andiegu frelsi í ófrjálsum heimi er jafiian skráð blóði og eldi. 

Andspænis þessum höfðingjum, múgnum og böðlinum með 
kynd-ilinn í hendinni, stóð skáldið Giordano Bruno hljóður og 
rólegur.— Hann hafði barist með sannleikanum til hinstu stund- 
ar, og óhræddur skyldi hann ganga gegnum þennan eld á fund 
dómara síns og allra manna. 

Logarnir læstust um viðinn. — Múgurinn beið í ofvæni eftir að 
heyra kvalaóp þessa fordæmda manns. Þau komu aldrei. Múg- 
urinn sá aðeins logana og reykinn, sem leið upp í þennan dul- 
arfulla himin, sem þessi „villutrúarmaður" hélt, að jörð okkar 
snerist í. 

Cogito, ergo sum. Ég hugsa, þess vegna er ég til. Þessi orð hafa 
margir heyrt og sumir jafnvel deilt um. — Sá, sem sagði þau, var 
fianskur heimspekingur, René Descartes. 

Gáfur og hæfileikar einir skapa ekki afreksmann, — síst heim- 
speking. Aðeins milcil vinna, lærdómur og lífsreynsla skapa 
meistarann. 

Bæði Plató og Aristóteles höfðu varið allri æsku sinni til að 
afla sér lærdóms og reynslu, áður en þeir 'hófu starfsferil sinn. 
Þeir og margir fleiri héldu, að best væri að skipta ævinni í þrjá 
áfanga: lærdómsár, utanferð til að kynnast heiminum og afla sér 
víðsýnis og nýrra hugmynda, og loks í manndómsár, starfsár. 

Descartes hélt þessa gömlu braut. Hann byrjaði á að læra það, 
sem hann taldi sig geta lært af bókum. Eftir það ferðaðist hann 
um heiminn, tók virkan þátt í baráttu aidarinnar og las hina tor- 
skildu bók lífsins sjálfs. Loks slíðraði hann sverð sitt, sneri fari 
sínu heim og tók í kyrrþey að rita bækur. 

Um fyrsta áfanga ævi sinnar, lærdómsárin, kemst Descartes 
sjálfur svo að orði (í Discours de la Méthode, premiére partie): 
„Fróðleiksþorsti minn var óslökkvandi.“ Fræði Jesúítaskólans 
voru ekki næg til að svala honum. — „Og það var þess vegna, sem 
ég yfirgaf lærifeður mína, strax og aldur minn leyfði, og hætti 
lestri bóka. Ég ákvað að leita aðeins þess vísdóms, sem væri að 
finna í mér sjálfum og hinni miklu bók náttúrunnar (le grand 
livre du monde). Þess vegna fór ég utan og notaði það, sem eftir 
var æsku minnar, til þess að kynnast hirðum og herjum, blanda 

geði við ólíkt fólk af ýmsum stéttum, safna margvíslegri reynslu 

og þó framar öllu öðru að reyna að auðgast að nýjum hugmynd- 

« 

um. 

René Descartes Duperron fæddist í lok 16. aldar (31. mars 
1596) í La Hale Touraine í Norður-Frakklandi. Hann var aðals- 
ættar, og var fjölskylda hans rammkaþólsk. Nokkrir ættingjar 
hans höfðu gegnt virðingarstöðum í þjónustu rílcis og kirkju. 

Móðir Descartes lést úr tæringu skömmu eftir fæðingu hans. 
Sjálfurþótti sveinninn svo veiklulegur, að honum varlítt lífhug- 
að. Öll uppvaxtarár sín átti hann við vanheilsu að búa. Þegar 
jafnaldrar hans, hinir upprennandi frönsku aðalsmenn, gengu til 
leika eða þeystu um héruð á gæðingum sínum, læddist Descartes 
eftir vegarbrúninni, fölleitur, gugginn og síhóstandi. Jafnan 
hafði liann með sér einhver ja doðranta undir hendi, latínubók og 
grískukver, skræður um stærðfræði, rökfræði og mælskufræði. 

I Jesúítaskólanum í La Fléche þótti hann afbragð annarra 
nemenda. En Descartes galt aðeins keisaranum það, sem keis- 
arans var. I raun og veru geðjaðist honum illa að fræðum þessa 
Jesúítaskóla. Trúfræðsla þeirra gerði hann í hjarta sínu mótmæl- 
anda. En það varaðist Descartes að láta uppi fyrr en löngu seinna. 
Sömu óbeit fékk Descartes á heimspeki þeirra. — Aðeins stærð- 
fræðina gátu þeir ekki sett krossmark sitt á, og við hana lagði 
hann því mesta rækt. Hún ein veitti anda hans öryggi, fasta jörð 
til að standa á. Það var hægt að efast um allar þessar andstæðu 
kenningar heimspekinga og um skáldskap þessara nútímafag- 
urkera, sem kölluðu sig endurreisnarmenn. Allt þetta líktist, 
fannst Descartes, skrautlegum höllum, sem reistar voru á sandi 
og leir, höll stærðfræðinnar liins vegar, hélt Descartes, að væri 
reist á bjargi. Hún ein var óyggjandi sannleikur. Og hér myndast 
í afstöðu unglingsins Descartes til námsefnis Jesúítaskólans 
kjarni þess heimspekikerfis, sem hann síðar setti fram. 

Þegar Descartes því yfirgaf menntaskóla jesúítanna 16 ára að 
aldri, var hann í hjarta sínu trúlaus á guðfræði og heimspeki ald- 
arinnar, þótt hann gætti þess vandlega að láta ekkert slíkt uppi 
við strangtrúaða ættingja sína eða jesúítana. Descartes var heilsu- 
veill og vildi lifa í friði. Samt ól hann þöglar vonir um, að ein- 
hvern veginn mætti takast að komast út úr þessu kæfandi and- 
rúmslofti miðaldarhugsunarháttar, út úr þokunni undir heiðan 
himin, þangað sem staðreyndir væru virtar og rök í heiðri höfð, 
þangað, sem frelsi ríkti og hægt væri að tala og skrifa án þess að 
verða ofsóttur eða brenndur á báli eins og Bruno t. d. 

Descartes fór að heiman og hélt til höfúðborgarinnar, Parísar. 
Hann var aðalsmaður og fór til hirðarinnar. En franska hirðin í 
byrjun 17. aldar reyndist honum þó ekki sá heimur andans, sem 
hann leitaði að. Aðalsmennirnir fyrirlitu bækur og alveg sérstaklega 
þá, sem sömdu bækur. — Þeir lifðu hégómlegu yfirborðslífi í and- 
legum dauða sínum. Þeir efuðust ekki um neitt: Kirkjan var alvit- 
ur, ríkisvaldið óskeikult. Allar nýjar hugmyndir voru í þeirra aug- 
um villa, sem afmá skyldi með sverði aðalsins og eldi kirkjunnar. 

Descartes flúði fyrst frá þessum mönnum út í eitt af úthverfum 
borgarinnar, og þegar félagar hans uppgötvuðu samastað hans þar, 
tók hann þann kost að yfirgefá um skeið föðurlandið og kirkju 
þess. Hann fór til Hollands, gekk þar í herinn og barðist með 
mótmælendum. 

Andi framþróunarinnar, andi nýrra tíma velur sér jafnan ein- 
hverja ákveðna þjóð á hverjum tíma og gerir hana vaxtarbrodd 
mannkynsins. A fyrri hluta 17. aldar voru Hollendingar hin út- 
valda þjóð. Þar var meira borgaralegt frelsi en í nokkru öðru landi, 
og framfarir á öllum sviðum urðu þar því mestar. Veraldleg harð- 
stjórn var þar brotin á bak afmr, og kaþólska kirkjan hafði þar 
misst tök sín. 

Þetta var land fyrir heimspekinginn Descartes. Hér stóð and- 

legt líf hæst, og hér var þjóðfélagsþróunin örust. En aðalsmað- 
urinn Descartes varð órólegur: Átti hann að segja skilið við kaþ- 
ólsku kirkjuna, við fjölskyldu sína, við ætt sína? Blóð er þykkara 
en vatn. Nei, ætt sinni gat hann ekki brugðizt, ekki kirkju sinni 
og stétt. Þrjátíuárastríðið var hafið í Þýskalandi, uppgjörið milli 
hins nýja og hins gamla, milli mótmælenda og kaþólskra. Og 
Descartes fór frá Hollandi og dró sverð sitt úr slíðrum í nafni 
hinnar kaþólsku kirkju sinnar og ættar sinnar og barðist nú í her 
keisara móti þeim málstað, sem hann barðist fyrir í Hollandi. 

En þrjátíuárastríðið var einnig háð í sál Descartes, og þar veitti 
fylkingu hins nýja tíma betur: I hinum andlega heimi álfunnar 
var hver höndin upp á móti annarri, mannkynið varð að komast 
út úr þokunni og finna hina sönnu trú, hina sönnu heimspeki. 
En hver var hún? Tilveran er öll í samræmi, allt lýtur ákveðnum, 
rökréttum lögmálum - líkt og stærðfræði, — stærðfræðin var 
óyggjandi. Hvers vegna gátu menn ekki orðið sammála um 
trúna og lífið eins og stærðfræðina? Var það ekki vegna þess, að 
þeim hafði aldrei dottið í hug að nota lögmál stærðfræðinnar 
sem lykil lífsskilningsins, nota stærðfræðina til að byggja upp 
hina sönnu heimspeki? Ef aðeins væri hægt að finna, hvernig 
stærðfræðin væri hliðstæð tilverunni, væri hægt að gera trú og 
heimspeki jafnóygg jandi og stærðfræðina sjálfa. 

Um þetta allt braut Descartes heilann, þar sem hann barðist 
undir merki keisarans og kaþólsku kirkjunnar, — og loks hætti 
hann að berjast og fœ heim til Frakklands aftur og reyndi að 
gleyma þessum hugleiðingum í gleðskap Parísarborgar. Það tókst 
ekki. Hann ferðaðist á ný, fer til Ítalíu, til Rómaborgar. Á meðan 
er barist í heimalandi hans, Frakklandi. Kaþólskir berjast við 
húgenotta, mótmælendur. Descartes kemur heim nógu snemma 
til að taka þátt í síðustu viðureign þeirra, sem lýkur með því, að 
La Rochelle, höfuðvígi mótmælenda, fellur. En Descartes hlýtur 

að hafa verið undarlega innan brjósts. Richilieu hafði sigrað. 
Ríkisvaldið var einrátt og lagði allt einstaklingsfrelsi í fjötra. 
Kaþólska kirkjan hafði sigrað og lagt allt andlegt frelsi manna í 
fjötra. Og aðalsmaðurinn Descartes hafði hjálpað til þess að 
skapa þjóðfélagsaðstæður, sem dæmdu lieimspekinginn Desc- 
artes til dauða! — Þann Descartes, sem lagt hafði mótmælendum 
og hinurn nýja tíma frelsisins lið í Hollandi. 

En heimspekingurinn Descartes vill ekki deyja. Hann flýr 
Frakkland og kveður aðeins nánustu vini sína. Hann fer til Hol- 
lands, landsins, sem engan ofsótti fyrir að hafa nýjar hugmyndir 
og rita bækur. — Þannig hefst þriðja og síðasta tímabil hans: 
starfsárin. 

Fjórum árum síðar hefur hann lokið fyrstu bók sinni, Cosmos. 
Bókin var komin í prentun, þegar fregnir bárust um, að vís- 
indamaður einn, Galileo að nafni, hefði verið fordæmdur af 
kaþólsku kirkjunni f} r rir að halda fram þeirri villukenningu, að 
jörðin snerist. En nú hafði Descartes einnig í verki sínu, Cosmos, 
sett fram sömu skoðanir og Kópernikus og Galileo. Descartes 
vissi, að kirkjan mundi því einnig fordæma þetta rit. Jafnvel 
bróðir hans hafði lýst yfir fyrirlitningu sinni á því starfi Desc- 
artes að rita bók. Átti hann nú líka að kalla yfir sig reiði kirkj- 
unnar? Hann lét stöðva prentun bókarinnar og stakk henni 
undir stól. 

Önnur fjögur ár liðu, áður en Descartes lét bók fiá sér fara. 
Það var kver um heimspeki, sem hann kallaði Discours de la 
Méthode. I þessari bók, sein er raunar aðeins kafli í stærra riti, 
Essais Philosophiques, er kjarni heimspeki hans fólginn. 


598 



René Descctrtes 


Heimspeki Descartes 

Descartes er kallaður faðir nútímaheimspeki, heimsmynd- 
unarfræði og sálfræði. Framar öllu öðru var hann þó stærðfræð- 
ingur. Heimspeki hans öll var hömruð í smiðju rúmfræðinnar 
og tók á sig mynd teningsins. Hann sjálfur var hinn fyrsti punkt- 
ur í þessum tening, Guð var hin fyrsta lína, veröldin var flöt- 
urinn, siðfræði, trú, vísindi, listir og allir aðrir hlutir í ríki 
mannssálarinnar voru hæðarlínur, sein risu á þessum fleti. 

Alla sanna þekkingu og alla sanna heimspeki hélt Descartes, 
að hægt væri að fella inn í reglur rúmfræðinnar. Hann segir m. 
a. í bók sinni, Discours de la Méthode: „Mér geðjaðist vel að 
stærðfræði vegna þess, hve sannanir hennar \ r oru óyggjandi og 
sjálfstæðar, en þó hafði ég ekki enn sem komið var uppgötvað 
hið sanna hlutverk hennar.“ - Og á öðrum stað segir hann: 
„Þessar löngu keðjur af rökfræðilegum ályktunum, bæði einföld- 
um og auðveldum, sem rúmfræðingar nota til að setja fram hin- 
ar erfiðustu sannanir, urðu til þess, að ég fékk þá hugmynd, að 
allt, sem kynni að birtast í vitund mannsins, kynni að vera tengt 
saman á sama hátt og að engin sannindi væru svo fjarlæg, að ekki 
mætti komast til þeirra að Iokum, engin svo djúpstæð, að ekki 
væri hægt að uppgötva þau, ef menn gættu þess aðeins að veita 
engu því viðtöku, sem ekki væri sannleikur, og ef menn gættu 
þess að draga jafnan rétta ályktun af staðreyndum.“ 

En hvernig átti Descartes að koma heimspekinni yfir á þenn- 
an grundvöll skynseminnar? Kirkjan réð yfir hugum manna. 
Hina gömlu, grísku heimspeki hafði hún klætt í búning mið- 
aldanna, og við hana bættist svo heimspeki kirkjufeðranna. — 
Descartes hafði vissa óbeit á þessari heimspeki. Hvernig gat 
hann sett fram sína nýju heimspeki án þess að lenda í beinni 
andstöðu við kirkjuna og stétt sína? Descartes tók það ráð að þvo 

spjald heimspekinnar hreint og byrja algerlega að nýju. En fyrst 
hann byrjaði ekki heimspeki sína á sama hátt og kirkjufeðurnir 
og hinir gömlu, grísku heimspekingar, á hverju gat hann þá 
byrjað? - Þegar stærðfræðingur fær dæmi til úrlausnar, verður 
hann að fá gefnar upp einhverjar ákveðnar stærðir, sem áður 
hafa verið sannaðar eða eru augljósar. En hver var þessi stærð, 
sem Descartes gat gefið sér upp? Var nokkuð það til, sem Desc- 
artes gat vitað með fullri vissu, að væri óyggjandi sannleikur? 
Var til nokkur sönnun fyrir því, að öll skynjun mannsins væri 
ekki tóms kynvilla? Hvernig getum við vitað, að heimurinn sé í 
raun og veru til, en sé ekki aðeins blekking eða gerningar ein- 
hvers ills anda? — Dreymir okkur ekki um lönd og borgir, og 
þegar við vöknum upp af draumi okkar, — hvar eru þá þessi lönd 
og þessar borgir? Þær eru hvergi til nema í draumi okkar. — Og 
getur nú ekki verið, að við vöknum upp af draumi lífsins einn 
góðan veðurdag og spyrjum undrandi: Hver er þessi jörð okkar 
og þessi heimur, sem við lifðum í ? — Og við verðum þá e. t. v. 
að svara á sama hátt: Hann var hvergi til nema í draumi okkar! 
— Og þannig, segir Descartes, getum við efast um alla hluti í 
jörðu og á. — En er þá ekkert öruggt, enginn fastur punktur til 
að draga línu út frá? 

Bíðum við. Eitt höfum við þegar uppgötvað, eitt er þó a. m. k. 
alveg víst: Við efumst. Að efast er að hugsa. Því meira sem við 
efumst, þeim mun meira hugsum við. Þannig getum við fullyrt, 
að við hugsum: Maðurinn hugsar. Að hugsa er að vera til! Og 
þannig hefur Descartes tekist að festa hinn fyrsta punkt á þetta 
auða spjald heimspekinnar: Cogito, ergo sum. Eg hugsa, þess 
vegna er ég til! 

En í raun og veru efáðist Descartes aldrei um tilveru sína eða 
veraldarinnar. Hann aðeins læst efast. Sannir efasemdamenn 
eins og Sextus og Montaigne efuðust, vegna þess að þeim tókst 

ekki að komast að neinni niðurstöðu. Descartes læst efast til þess 
eins að komast sem auðveldlegast að fastri niðurstöðu. 

Þetta er ekki heldur aðferð kirkjufeðranna: Ég trúi til þess að 
geta skilið, höfðu þeir sagt. Ég varð að efast til þess að geta skilið, 
segir Descartes. Þannig heldur hann með þessu inn á nýjar braut- 
ir, sem leiða til þeirrar heimspeki, sem sumir menn ekki síst 
Frakkar, kalla upphaf nútímaheimspeki. 

En þessi fræga setning Descartes: Cogito, ergo sum, sem er 
fyrsti punkturinn í heimspeki hans, segir þó í sjálfu sér ekki 
mikið, og sem sönnun um tilveru er hún einskis virði. Fjölmarg- 
ir heimspekingar alveg frá dögum Gassendi hafa orðið til að ráð- 
ast á þessa setningu og sýnt fram á, að ekki sé hægt að sanna á 
þennan hátt tilveru mannsins rökfræðilega án þess að gera sig 
sekan um „petitii principii”, eins og Gassendi orðar það, — þ. e. 
a. s. höfuðforsendunni: „Það, sem hugsar, er til,” er slegið fóstu, 
en það er ekki sannað. Sem rökfræðileg sönnun er því Cogito, 
ergo sum aðeins hringur, þar sem við komum af tur til sama stað- 
ar og við héldum frá. Þessi gagnrýni er þó ástæðulaus, þar sem 
Descartes hefur aldrei ætlað sér að fara að sanna sína eigin tilveru 
rökfræðilega. Hún er augljós staðreynd utan og ofán við alla rök- 
fræði og engar efásemdir geta skyggt á þessa staðreynd. Desc- 
artes þurfti nauðsynlega á þessum punkti að halda, og fyrir hon- 
um þarf enga sönnun. Meðvitundin, sjálfsvitundin, sannar sig 
sjálf. — Þannig verður sjálfsvitund mannsins grundvöllur alls 
sannleika, allrar þelckingar. Descartes biður okkur að kanna 
okkar eigin vitund og hin skýru svör hennar, því að þau eru 
þekking og sannleikur. — En er þetta nokkuð annað en það, sem 
Sókrates og margir aðrir höfðu áður kennt: „Þekktu sjálfan þig.“ 
Á vissan hátt er þetta líkt. En hvernig eiga menn að fara að því 
að þekkja sjálfa sig? Með því að kanna eðli hugsana sinna? Það 
gerum við öll — án verulegs árangurs. Með því að leita í djúp hug- 

ans? Venjulegir menn verða venjulega ekki miklu nær við slíkar 
tilraunir. Með því að kanna rás hugsana sinna og tengsli þeirra? 
Það hafði þegar verið gert, og rökfræði Aristótelesar varð nið- 
urstaðan. — En hvað leggur þá Descartes til málanna? Hann bið- 
ur okkur að hlýða á s\ r ör okkar eigin vitundar. Allt, sem við skilj- 
um ljóst og greinilega, er sannleikur, staðreyndir. Allar augljósar 
hugmyndir eru sannleikur, staðreyndir, sem mynda grundvöll 
allra vísinda. I leit okkar að þessum staðreyndum gefur Desc- 
artes okkur þessar fjórar reglur: 

1) Að veita aldrei neinu \'iðtöku öðru en staðreyndum, sem eru 
svo augljósar, að engin ástæða sé til að efast um þær. 

2) Að skipta hverju viðfangsefni niður í eins margar greinar og 
hægt er. Eftir því, sem viðfangsefnið er greint í fleiri hluta, er 
auðveldara að kanna hvern einstakan hluta þess til hlítar, en það 
verður aftur til þess, að meiri þekking næst á viðfangsefninu í 
heild (analysis). 

3) Að framkvæma allar rannsóknir á skipulagsbundinn hátt, 
þannig að byrjað sé á hinu einfaldasta og þá ura leið augljósasta 
atriði og rekja sig síðan áfram smátt og smátt til hinnar marg- 
brotnustu þekkingar (synthesis). 

4) Að vera nákvæmur í öllum útreikningum og taka allt með í 
reikninginn, svo að tryggt sé, að mönnum sjáist ekki yfir neitt, 
sem máli skiptir. 

Þar sem vitundin er grundvöllur allrar vissu, hlýtur allt, sem 
við skiljum skýrt og greinilega, að vera staðreynd, nema hug- 
myndin sé ímyndun ein. 

Þessar f jórar reglur eru sú hlið heimspeki Descartes, sem eink- 
um snýr að sálfræðinni, og vegna þeirra m. a. hefur hann verið 
nefndur faðir sálfræðinnar. 

Hin augljósa tilvera sjálfsvitundarinnar verður þannig, eins og 

áður er sagt, fyrsti punkturinn, sem Descartes setur á þetta auða 
spjald heimspekinnar. Og nú getur hann dregið línu út frá þess- 
um punkti, línu, sem er samnefnari allra punkta. Punkturinn er 
sjálfsvitundin, línan er Guð, samnefnari allrar vitundar. 

Hvort hin persónulega afstaða Descartes til kaþólsku ldrkj- 
unnar hefur stýrt penna hans í liinni rökfræðilegu sönnun hans 
á tilveru guðs, skal ekki rætt hér, þó að við komumst varla hjá að 
álíta, að undir niðri hafi Descartes vitað, að allar tilraunir til að 
sanna tilveru guðdómsins rökfræðilega hafa alltaf mistekist og 
hljóta að mistakast, vegna þess að hið ótakmarkaða verður ekki 
takmarkað og skynsemin nær aðeins til sinna eigin afmörkuðu 
heima. — En hvað Descartes kann að hafa hugsað um þetta í 
einrúmi, skiptir hér ekki máli. Descartes lifði á þeim tímum og 
við þær aðstæður, að hann varð að láta það verða sitt fyrsta verk 
í heimspeki sinni að sanna tilveru guðs í anda kirkjufeðranna. 
Samt varð þó Descartes að taka tillit til síns eigin boðorðs: „Að- 
eins það, sem ég skil ljóst og greinilega, get ég verið viss um, að 
sé til.“ Nú er það augljóst, segir Descartes, að ég er til, vegna þess 
að ég hugsa. En hvað er hugsun? Hún er hugmynd, sem við 
fáum; fylking hugmynda; ríki hugmynda. En hver er konungur 
í þessu ríki hugmyndanna? Hver af þessum hugmyndum okkar 
er mest og voldugust? Sú, sem nær hæst og stendur dýpst, hug- 
myndin um fullkomleikann, hið eilífa og ótakmarkaða, í einu 
orði sagt: hugmyndin um Guð. Descartes hafði komist að þeirri 
niðurstöðu, að sú hugmynd, sem við skildum skýrt og greinilega, 
væri veruleiki. Ætti þá sjálfur konungurinn í ríki hugmynda 
okkar að vera blekking ein? Slíkt er óhugsandi, segir Descartes, 
og þetta eitt nægir til að sanna, að Guð sé til. — En er þá ekki 
hugsanlegt, að þessi hugmynd sé aðeins ímyndun, því að við get- 
um ekki skilið hugmynd skýrt og greinilega, sem er aðeins 
ímyndun? Descartes segir, að þessi hugsun geti ekki verið ímynd- 

un. Og hvers vegna ekki? Fyrst og fremst vegna þess, að hug- 
mynd, sem er ímyndun, er fóstur hugans. Hugur okkar er tak- 
markaður og fóstur hans þess vegna háð þessum takmörkunum. 
Hugmyndin um Guð aftur á móti er án takmarkana: Hún er 
hugmynd um hið fullkomna, hið eilífa og ótakmarkaða. Ergo: 
Þessi hugmynd getur ekki verið ímyndun, fóstnr hugans. Hún 
hefur aðeins getað komið frá guði. Ergo: Guð er til. 

Og Descartes hefur einnig aðrasönnun á takteinum. Sú sönn- 
un byrjar á hinu einfalda og sjálfsagða eins og allar aðrar sann- 
anir hans, „Við lifum,“ segir hann, „en hver er orsök lífs okkar? 
— Þið svarið og segið, að það séu foreldrarnir. En hver var orsök 
þeirra? Afar okkar og ömmur, og þannig er hægt að halda áfram 
að rekja sig frá einni orsök til annarrar, — þangað til við hljótum 
að komast til botns í þessari orsakakeðju og komast til hinnar 
fyrstu orsakar. Og hvað er þessi fyrsta orsök allrar tilveru annað 
en það, sem við köllum Guð? - Allir hlutir ciga sér hina fyrstu 
orsök. Ergo: Guð er til. 

Og Descartes setur fram þriðju sönnunina um tilveru guð- 
dómsins: Ef við nú skiljum, að eitthvað sé í öllu og nái til alls, þá 
hlýtur það að vera veruleiki í mér og í þér og öllu öðru. Og nú 
skiljum við skýrt og greinilega, að tilvera guðs er falin í sjálfri 
hugmynd okkar um Guð: Það er að segja guðsvitundin er í sjálfs- 
vitundinni, og þess vegna er jafnaugljóst, að Guð er til eins og 
það, að maðurinn er til. Þetta er ein af dýpstu hugsunum Desc- 
artes og hefur haft mikil áhrif á marga síðari tíma heimspek- 


inga. 

Þessar þrjár sannanir Descartes um tilveru guðdómsins geta 
þó margir greindir og rökvísir menn ekki skoðað sem neinar 
óyggjandi sannanir, heldur aðeins sem röksemdafærslur. 

I fyrsta lagi, segja þessir menn, er alls ekki sannað, að hug- 
myndin um Guð komi frá guði. Það er alls ekki sannað, segja 

þeir, að hugurinn, sem skynjar heim hins takmarkaða, búi ekki 
sjálfur til mótsögn þess, — hið ótakmarkaða og fullkomna, hug- 
myndina um Guð. Sumir menn hafa ekki þessa hugmynd, segja 
þeir. Aðrir hafá tekið hana frá hinum fullorðnu, sem skýrðu þeim 
frá öllu þessu í bernsku. 

I öðru lagi vilja þessir menn ekki fallast á, að Descartes hafí 
tekist að sanna Guð stærðfræðilega með því að halda fram, að 
það liljóti að vera til hin fyrsta orsök og að Guð sé þessi orsök. 
Það er ósannanlegt, segja þeir, að þessi fyrsta orsök sé til, — og þó 
að hún væri til, er það enn ósannað, að hún svari nákvæmlega til 
hugmyndarinnar um Guð. — Og að lokum, segja þeir ef Guð er 
augljós og óumdeilanlegur veruleiki í sál mannsins, hvers vegna 
eru þá til menn, sem efast um tilveru guðs? 

Við slculum yfirgefa þessar deilur guðfræðinga og heimspek- 
inga. Þær leiða ekki til neins. Þær sanna ekkert og afsanna ekk- 
ert, rökfræðilega. Eins og áður er sagt, eru allar tilraunir til að 
takmarka hið ótakmarkanlega \ r onlausar. Skynsemi manna nær 
ekki út fyrir sjálfa sig til neins, sem stendur henni ofar. 

í upphafi heimspeki sinnar læst Descartes ekki vita, hvort 
þessi heimur Þrjátíuárastríðs og storma væri veruleiki. Hugsast 
gæti, að hann væri blekking, tóm leiksýning einhvers ills anda. 
Heimspekilega séð gat hann aðeins fullyrt: Cogito, ergo sum. Eg 
hugsa þess vegna er ég til. En þetta, eins og við höfum nú séð, 
taldi hann, að sannaði tilveru guðs. Og nú fyrst eftir að hann 
hefur sannað tilveru guðs, telur hann sighafa leyfi til að fullyrða, 
að heimurinn sé til. Fyrst Guð er til, segir hann, getur ekki verið 
um neinn illan anda að ræða, sem lætur okkur skynja það, sem 
ekki er til. Guð getur ekki blekkt okkur. Sannleikurinn er sjálft 
eðli hans. Ergo, veröldin er til. Hún er flöturinn, sem línur guð- 
dómsins mynda. 

Þannig verður guðshugmynd Descartes tengiliður milli sjálfs- 

vitundarinnar og hinnar ytri tilveru. Allt þetta á rót sína að rekja 
til guðdómsins. 

En fyrst allt á nú rót sína að rekja til guðs, hvers vegna, spyrja 
menn, er þá hið illa til, hvers vegna hið ranga og ósanna? 

Descartes svarar á sinn hátt: Maðurinn á sér að vísu skilning, 
jafnvel guðlegan skilning, — en þessi skilningur er takmarkaður. 
Maðurinn á sér einnig vilja. Viljinn er ekki takmarkaður á sama 
hátt og skilningurinn. Þess vegna nær viljinn stundum langt út 
fyrir skynsemina. Og þar sem þannig er ástatt, að viljinn og vits- 
munir haldast ekki í hendur, verður villan til. Þegar vilji manns- 
ins fer á undan vitsmunum hans, fer maðurinn villur vegar. Ef 
hann bæri aðeins gæfu til að láta viljann bíða eftir vitsmununum, 
væri hinu illa og hinu ranga afstýrt. En hvers vegna gefur Guð 
okkur þá vilja, sem rekur okkur í snörur villu og yfirsjóna? Vilj- 
inn skapast af hvötnm okkar. Þessar hvatir eru okkur lífsnauð- 
syn, því að án þorsta t. d. vissum við ekki, hvenær við ættum að 
drekka, án hungurs vissum við ekki, hvenær við ættum að neyta 
matar o. s. frv. Þannig eru hvatir óhjákvæmilegar, þótt þær geti 
orðið skaðlegar. Hvatir skapa viljann. Þess vegna er vilji óhjá- 
kvæmilegur. Guð hefur geflð manninum bæði vilja og vitsmuni, 
og það er hlutverk mannsins að sjá svo um, að þetta tvennt verði 
samferða, en farist ekki hjá. - En hvers vegna, malda andmæl- 
endur Descartes í móinn, skapaði alfullkominn Guð ekki alfull- 
kominn heim? Hvers vegna er vit mannsins t. d. ekki í algerðu 
samræmi við vilja hans? 

Námsefni Jesúítaskólans, sem Descartes hafði eins og áður er 
sagt, litlar mætur á, hefur samt sett mark sitt á skoðanir Desc- 
artes, og skýrast kemur þetta í ljós þegar hann ræðir um sam- 
bandið milli guðs og veraldarinnar, efhið og andann, sálina og 
líkamann. Sú skoðun hans, að andi og efni, líkami og sál eigi 
ekkert sameiginlegt, er sama heimspeki og Tómas Aquinas hafði 

sett fram áður, á sama hátt og hin stærðfræðilega sönnun hans á 
tilveru guðsdómsins er að mestu sanihljóða St. Anselm. Gríska 
heimspekin (Plató) talaði um hold og anda, tvær andstæður, sem 
ættu ekkert sameiginlegt. Miðaldakirkjan tók í sama streng og 
boðaði krossferð gegn holdinu, andstæðu andans. Og Descartes 
segir í beinu áframhaldi af þessu, að líkaminn sé allt það, sem 
sálin sé ekki, og sálin allt það, sem líkaminn sé ekki. I líkaman- 
um er ekkert til nema efni. Sálin er ekkert nema hugsun. Sálin á 
sér ekkert rúmtak. Allt í líkamanum á sér rúmtak. Sálin er frjáls, 
líkaminn fjötraður af umhverfi og staðháttum. A sama hátt er 
ekkert sameiginlegt með efni og anda, en hvorttveggja er til, hlið 
við hlið, en getur þó aldrei samlagast og orðið að einu. Þetta er 
kölluð tvíhyggja. Þessa tvíhyggju Descartes hafa margir síðari 
tíma heimspekingar reynt að brjóta niður. Menn verða af rök- 
fræðilegum ástæðum að telja, að tilveran sé af einni rót. Síðari 
tíma heimspekingar skiptu sér því í tvær meginfylkingar, sem 
deildu um það, hvort þessi rót væri efnið eða andinn. Sumir 
sögðu, að ekkert væri til nema efnið (efnishyggjumenn). Aðrir 
sögðu, að ekkert væri til nema andinn (hughyggja). En báðum 
þótti sjálfsagt að byggja þessa skiptingu á kenningu miðalda- 
kirkjunnar og Descartes um efni og anda. Þriðja leiðin er að við- 
urkenna tilveru anda, orku og efnis, en skoða þó allt þetta sem 
eitt og hið sama í innsta eðli sínu. Þessa leið hafa einnig margir 
heimspekingar farið og jafnvel vísindamenn á síðustu tímum. 

Heimspeki Descartes hafði geysileg áhrif á andlegt líf Vest- 
urlanda. Deilur hans bergmáluðu um alla álfuna. Hann réðst 
ekki beint á hið gamla. Reyndi hann ekki meira að segja að verja 
miðaldakirkjuna? Sú vörn hafði þveröfug áhrif: La Mattric sækir 
til hennar grundvöll kenningar sinnar um B vélmennið“, Locke, 
David Hume og Kant byggja allir á kenningu Descartes um efni 
og anda, sál og líkama sem fullkomnar andstæðtir. A hinn bóg- 

inn verður Descartes einnig fyrirrennari heimspekinga eins og 
Spinoza, Berkeleys og Schopenhauers, sem leggja áherslu á, að 
ekkert sé til nema andinn. Af þessum orsökum hefur Descartes 
orðið tengiliður milli miðaldaheimspekinnar og nútímans. 

Flestar kenningar Descartes hafa sætt harðri gagnrýni, en þær 
hafa gefið mönnum nóg til að hugsa um. Allir finna þar eitthvað 
til að samþykkja og eitthvað til að rífa niður. Og einmitt á þenn- 
an hátt sáði þessi varfærni maður, Descartes, fræjum stórra bylt- 
inga í akur vestrænnar menningar. 

Með því að lifa heilbrigðu lífi og með því að gæta ýtrustu 
varkárni í sambandi við rit sín tókst Descartes að lifa fram á 
sextugsaldur. Frægð hans barst víða, og Karl I Englandskonnng- 
ur og Katrín Svíadrottning buðu honum til hirða sinna. Desc- 
artes þekktist síðara boðið og fór til Svíþjóðar 1649. Drottning 
hafði lesið bækur Descartes, og nú fór hún fram á, að hann kæmi 
til sín morgun hvern um fimmleytið og ræddi við sig heimspeki. 
Það varð svo að vera. Descartes var vanur að liggja fram eftir á 
morgnana, auk þess var hann vanur mildara loftslagi. Þessi köldu 
morgnar hjá drottningunni urðu honum um megn. Hann kvef- 
aðist, fékk síðan lungnabólgu og sagði skilið við þennan heim. 

Descartes hafði raunar með ritum sínum unnið manna mest 
að því að víkja „trú“ miðaldakirkjunnar úr hásæti og lyfta skyn- 
seminni þangað í hennar stað. Descartes vissi alltaf, hvílíka mót- 
mælaöldu og ofsóknir slíkt hlaut að vekja. Þess vegna var hann 
svo varkár í ritum sínum, og þess vegna taldi hann sig best 
geymdan í Hollandi. Og varkárni Descartes var ekki ástæðulaus. 
Mótmælaaldan kom, — en of seint til að senda Descartes til him- 
ins í „eldvagni“. Hann hafði þá lokiðh lutverki sínu og lá óhagg- 
anlegur í gröf sinni. 

Spinoza var göfugastur og mildastur meðal manna, og samt var 
hann bannfaerður og ofsóttur fyrir að kenna mönnum að leita 
sannleikans og virða frelsið. Hann lifði á 17. öld. Su öld var öld 
stórra átaka milli miðaldanna og anda hins nýja tíma. 

Höfuðvígi miðaldanna var þá Spánn, en vaxtarbroddur mann- 
kynsins, land hins nýja tíma, Holland. Á Spáni lagði alveldi kaþ- 
ólsku kirkjunnar allt andlegt frelsi í fjötra og hélt mannsand- 
annm fanga í dimmum myrkvastofum einræðisins. — Allir, sem 
í trúmálum lutu ekki boði hennar, hrökkluðust úr landi eða voru 


pyntaðir í fangelsum eða brenndir á báli. Rannsóknarrétturinn 
hafði vakandi auga með hverjum manni. Einn var þó sá flokkur 
manna á Spáni og Portúgal, sem var alveg sérstaklega hart leik- 
inn í þessum trúarofsóknum. Það voru gyðingar. — Öldum sam- 
an hafði þjóðbraut þeirra að austan og sunnan legið til Spánar og 
Portúgals, og á 16. öld skiptu þeir þúsundum. Þeir héldu þar 
lengi íast við trú sína, og margir þeirra höfðu verið pyntaðir og 
brenndir; hinir, sem eftir lifðu, játuðu í orði kveðnu kaþólska 
trú, en héldu þó leynilega við trú feðranna. Þeir undu því hag 
sínum stórilla á Spáni og voru farnir að svipast um eftir nýjum 
samastað. Á síðari hluta 16. aldar fréttu þeir af lítilli þjóð í norðri, 
sem að sögn hafði ekki aðeins rænt landi sínu úr ríki Ránar, 
heldur hafði hún einnig sigrað harðstjórann spænska og brotist 
undan valdi kaþólsku kirkjunnar. Þessi þjóð, hermdi sagan, bauð 
nú hverjum manni trúfrelsi, — einnig gyðingum. Sagt var og, að 
þessi litla þjóð ,væri að verða ein auðugasta þjóð álfunnar og 

mesta verslunarþjóð heims. Og gyðingarnir ályktuðu, að hér 
mundi þjóð við sitt hæfx, þjóð, sem bauð þeim trúfrelsi, athafna- 
frelsi og velmegun. Hópum saman flykktust þeir um og eftir 
aldamótin 1600 til þessa nýja, fyrirheitna lands. I Hollandi reistu 
þeir svo samkunduhús í Amsterdam, þar sem þeir iðkuðu trú 
feðra sinna óáreittir af kirkju og ríki. Gyðingarnir komu ár sinni 
vel fyrir borð, þeir stunduðu verslun og iðnað í borginni (Amst- 
erdam) og nutu atorku sinnar í þessu nýja landi frelsisins. Meðal 
þessa fólks voru foreldrar manns, sem síðar varð af sumum nef nd- 
ur „annar Gyðingur mannkynssögunnar".— Þetta var heimspek- 
ingurinn Spinoza. 

Baruch Despinoza eða Benedikt Spinoza, eins og hann kallaði 
sig síðar, er fæddur í Amsterdam árið 1632. Faðir hans var kaup- 
maður og bjó skammt frá portúgalska samkunduhúsinu, sem 
var hin andlega miðstöð þessara hollensku Gyðinga. Spinoza lék 
sér við þetta hús sem barn, og þegar hann stálpaðist, sat hann í 
skólastofum þess og drakk í sig sál þess, hina semitísku menn- 
ingu, sem var orðin gömul, áður en vestræn siðmenning leit 
dagsins Ijós. Spinoza drakk í sig áhrif þessa húss ásamt Gamla 
testamentinu á hebresku. Hann las einnig Talmud og Kabbala 
og kynntist auk þess ritum „síðari tíma“ heimspekinga frá alex- 
andríska tímabilinu. Sveinninn þótti einstakur í sinni röð. Hann 
lærði allar bækur skólans utan að, og loks var enginn ritning- 
arstaður í þessum gömlu fræðum, sem Spinoza hafði ekki á tak- 
teinum. Fyrirmenn samkunduhússins tóku að líta á Spinoza sem 
líklegan foringja og leiðtoga í andlegum málum. 

En hinn nýi andi aldarinnar var einnig á sveimi yfir þessu 
gamla húsi hins gyðinglega rétttrúnaðar. Og Spinoza lagði eyr- 
un við rödd hans. Það var rödd Brunos og Descartes, er spurði 
og spurði sífellt nýrra spurninga og lét hinar gömlu kennisetn- 
ingar aldrei í friði. Og Spinoza fór sjálfur að spyrja lærifeður sína 

í samkunduhúsinu erfiðra spurninga, sem þessir lærðu menn 
gátu ekki svarað. Hann lét jafnvel Gamla testamentið ekki í 
friði: „Hvers vegna,” spurði Spinoza, „er t. d. hvergi minnst á 
ódauðleika sálarinnar í Gamla testamentinu?“ Gyðingarnir full- 
yrtu, að það væri, og útskýrðu það fyrir honum. Spinoza vissi 
eins milcið og þeir og þótti skýringar þeirra reka sig á vegg stað- 
reyndanna og þótti þær líkjast röksemdum manna, sem urðu að 
trúa og voru fyrir fram ákveðnir í að trúa sínum kennisetning- 
um og var því alveg sama um sannleikann. — Spinoza hélt áfram 
að spyrja og malda í móinn. - Öldungarnir lásu honum pistilinn 
og ávítuðu hann fyrir virðingarleysi fyrir gráum hærum og rækt- 
arleysi við samkunduhúsið: Hélt Spinoza, að hann vissi betur en 
Móses og spámennirnir? — Þessar ræður vöktu andúð Spinoza. 
Hann tók því að leita út fyrir sali samkunduhússins og þennan 
fornlega hugmyndaheim hins sanntrúaða gyðings. 

Á hinn bóginn fór Spinoza eftir öllum lögum þjóðar sinnar í 
veraldlegum málum. Það var t. d. skylda hvers ungs gyðings að 
læra einhverja iðn, sem hann síðar gæti stundað og unnið f}TÍr 
sér með. Þeirri skyldu brást Spinoza ekki. En hann valdi ekki 
hinar gömlu, almennu iðngreinar, heldur hina nýjustu og óvenju- 
legustu, sem þá var til: Hann fágaði stækkunargler í sjónauka og 
smásjár, sem hvort á sínu sviði drógu tjaldið frá áður óþeklctum 
heimum: heimi óendanlegrar stærðar og óendanlegrar smæðar. 

Spinoza tók, eins og áður er sagt, að leita út fyrir samkundu- 
húsið og lagði lag sitt við „fríhyggjumenn“ , sem sumir kölluðu 
„guðleysingja“. Helstur þessara kunningja hans var Van der 
Ende. Spinoza lærði hjá honum latínu og las úr safni hans bækur 
eftir Giordano Bruno og Descartes. 

Allt þetta olli miklum vonbrigðum hjá fóllci hans, gyðing- 
unum, því að þeir höfðu gert sér vonir um, að Spinoza yrði einn 
af forystumönnum þeirra, - yrði rabbín. 

Loks kærðu tveir skólabræður hans, sem farið höfðu halloka 
íyrir honum í kappræðum, hann fyrir öldungum samkundu- 
hússins ogsögðu, að Spinoza talaði gegn trú feðra sinna. Spinoza 
var kallaður fyrir dóm. Öldungarnir ávítuðu hann þunglega. 
Spinoza andmælti þeim og glotti að hótun þeirra um bannfær- 
ingu. Öldungarnir urðu hljóðir við og sendu hann burtu. Þeir 
hugsuðu ráð sitt. Hér stoðuðu auðsæilega engar fortölur og hót- 
anir. Sérstök sendinefnd var send heim til Spinoza. Erindi henn- 
ar var að bjóða honum 1000 gyllini á ári ef hann aðeins vildi 
hafa hljótt um skoðanir sínar og láta sjá sig öðru hverju í sam- 
kunduhúsinu! Spinoza svaraði þessu með háðsyrðum, og gyð- 
ingarnir fóru heim við svo búið. Þegar ekkert af þessu dugði, 
reyndu þeir að myrða hann. Kvöld eitt, þegar Spinoza var á 
heimleið, réðst að honum dökkleitur maður með hníf í hendi. 
Spinoza tókst að bera af sér lagið, og skar hnífurinn aðeins yf- 
irhöfn hans. 

Þessir sömu gyðingar höfðu orðið að þola á Spáni kúgun og 
andlega fjötrun. Hér í Hollandi höfðu þeir notið umburðarlynd- 
is og andlegs frelsis. Það hefði því mátt ætla, að gjðingar þekktu 
manna best, hve dýrmætt frelsið er, og skildu og viðurkenndu 
öðrum fremur rétt hvers manns til að ráða sjálf ur skoðunum sín- 
um. Eftir afstöðu þeirra til Spinoza að dæma var þó ekki svo að 
sjá. Þvert á móti er augljóst, að þá vantaði ekki viljann til að 
krossfesta Spinoza. En hér í Hollandi voru þeir aðeins lítill flokk- 
ur manna, og líf manna var hér verndað af ríkisvaldinu. Þeir 
urðu þess vegna að láta sér nægja að bannfæra Spinoza og útskúfa 
honum úr sínum félagsskap. 

Daginn, sem sú athöfn fór fram, lét enginn sig vanta í sam- 
kunduhúsið. Athöfnin hófst með því, að kveikt var á fjölda 
svartra kerta — og tekið fram lögmál Móses. — Æðsti presturinn 
tók þá til máls og las upp bannfæringuna. Kafli úr því plaggi 

sýnir betur en nokkuð annað, hvers konar veröld það var, sem 
heimspekingurinn Spinoza hafði verið að forðast. Prestnrinn 
þuldi: 

„Að lögum dýrlinga og engla bannfærum við, útskúf um, bölv- 
um og formælum Baruch Despinoza með samþykki öldunganna 
og allrar þessarar helgu samkundu, í viðurvist hinna helgu bóka, 
böl\ r um við honum með hinu sama anaþema og Jósúa bölvaði 
Jeríkóborg . . . enginn ykkar tali við hann munnlega eða skrif- 
lega, enginn ykkar sýni honum nokkra miskunn eða dveljist í 
sama húsi og hann eða komi nær honum en fjögur fet, og enginn 
lesi neitt, sem sá maður skrifar." 

Bumbur voru barðar, um leið og söfnuðurinn tók þessi svörtu 
kerti og lét vax þeirra renna dropa fyrir dropa út í stórt ker fullt 
af blóði. Æðsti presturinn gaf merkið, og söfnuðurinn hrópaði: 
„Anaþema Maranapa!“ Þá voru öll ljós slökkt í blóðinu, og söfn- 
uðurinn hrópaði í myrkrinu: „Amen! Amen!“ 

Þannig bölvuðu gyðingar þeim g) r ðingi, sem braust undan 
gömlum erfðakenningum og leyfði sér að hugsa frjálst. Síðar 
meir hafa gyðingar hafið Spinoza upp til skýjanna sem hinn 
mesta andans mann, sem uppi hefur verið, en þá var Spinoza 
löngu dauður. 

Spinoza var manna rólyndastur og hugrakkastur, en hér í 
Amsterdam var líf hans nú í beinni hættu. Hann fór því huldu 
höfði og flutti sig út fyrir borgina og settist upp hjá vini sínum 
einum, sem fylgdi ofsóttum sértrúarflolcki mótmælenda. Spi- 
noza leitaði verndar hjá þessum flokki og fluttist með honum til 
Rhynsburg (nálægt Leiden). Þar stundaði Spinoza þá iðju að fóga 
stækkunargler. Þess á milli las hann heimspeki, einkum Desc- 
artes. — Hann þótti svo lærður í þessum ritum, að ungir mennta- 
menn tóku að koma til hans og mælast til, að hann kenndi þeim 
heimspelci og útskýrði rit Descartes. Þetta varð til þess, að Spi- 

noza fann hjá sér hvöt til að kryfja heimspeki Descartes enn 
nákvæmlegar til mergjar. Hinir ungu menntamenn tileinkuðu 
sér skoðanir Descartes gagnrýnislaust og stöðnuðu í kerfi hans. 
Spinoza, kennarinn, var aftur á móti skapandi og hafði glöggt 
auga fyrir veilunum í heimspeki Descartes. Hann óx að lokum 
upp úr þessari heimspeki og lagði grunninn að sinni eigin. 

Þetta varð til þess, að dýrkendur Descartes urðu honum gram- 
ir og snerust gegn honum. Hann fann, að hann átti ekki lengur 
neina samleið með sínum fyrri félögum. Hugur hans fór að bein- 
ast frá þessu þorpi, Rhynsburg, og til höfuðborgarinnar Haag, 
miðdepli andlegs lífs álfunnar. Áttu þessar bækur, sem hann 
hafði verið að semja í kyrrþey hér í þessu þorpi, ekki erindi þang- 
að, sem einmitt nú var verið að gera út um framtíð vestrænnar 
menningar? Jú, þangað þurftu bækur hans að komast, — en tæp- 
lega mundi sá staður heilsusamlegur höfundi þeirra, eftir að 
menn hefðu séð þær. Spinoza fluttist frá þorpinu Rhynsburg til 
þorpsins Voorburg; það lá í útjaðri Haag. Hann fullgerði þar 
bækur sínar og leitaði fyrir sér um prentun þeirra. Eftir sjö ára 
dvöl í Voorburg kom fyrsta rit hans á prent. Það rit fjallaði um 
trúmál og stjórnmál. Höfundar var ekki getið. Nafn útgefand- 
ans var gervinafn, — nafn prentsmiðjunnar ekki til! Spinoza þótt- 
ist þekkja öld sína og vita, hver áhrifþessi bók mundi hafa. Hann 
reyndist sannspár. Gyðingar og kaþólskir bannsungu hana, mót- 
mælendur bönnuðu hana, áhangendur Descartes réðust gegn 
henni. 

Bók, sem vakið gat slíka háreysti, hlaut að hafa skorið á mein- 
semd aldarinnar. En hver var þá lokaboðskapur þessarar bókar? 

Descartes og lærisveinar hans voru byrjaðir að draga ýmsar 
gamlar hugmyndir, sem taldar voru óyggjandi sannindi, fyrir 
dóm skynseminnar. Fyrir þeim dómstóli átti hugmyndaheimur 
miðaldanna sér engrar náðar að vænta. Þessi dómstóll var fyrst 

og fremst í Hollandi — í Haag. Enn voru öfl miðaldanna sterk 
jafnvel í borg frelsisins, Haag, og utan Hollands drógu þessi öfl 
saman her (í Frakklandi) til að gera innrás í Holland og brjóta 
þennan dómstól skynseminnar niður. Eitt var þó, sem hvorki 
Descartes né lærisveinar hans höfðu enn þorað að draga fyrir 
dóm skynseminnar. Það var Biblían. En það var einmitt það, 
sem Spinoza gerði. Ritningin er, sagði Spinoza, sjálfur kjarni, 
sjálf undirstaða allra hugmynda vestrænnar siðmenningar. Fyrst 
menn á annað borð eru farnir að láta ljós skynseminnar falla inn 
í rökkursælan heim viðtekinna erfðakenninga, hvers vegna skyld- 
um við þá ganga fram hjá sjálfum kjarna þeirra, ritningunni? 

Og Spinoza hvarf 1600 ár aftur í tímann til að leita þar hins 
sanna boðskapar Krists. Og hann hvarf aftur önnur 1600 ár aft- 
ur í tímann til að leita þar hins sanna kjarna Gamla testament- 
isins. - Spinoza skildist, að trúarbrögð allra þessara sundurlausu 
og oft ofstækisfullu safnaða væru annað en sönn trú. Trúin er 
mild og umburðarlynd. Áhangandi erfðakenninganna, hins 
dauða bókstafs trúarbragðanna, var harður og einsýnn. Átti 
grimmd trúarofstækismannsins nokkuð skylt við vísdóm spá- 
mannanna eða mildi Krists? Þetta var ekki að afneita boðskap 
spámannanna og Krists, heldur því, sem menn héldu, að væri 
boðskapur þeirra. Hinn sanni kjarni þeirra var allt annar. Mis- 
skildar erfðakenningar höfðu gert almættið að strfðsguði ákveð- 
ins þjóðflolcks. Það var Guð samkunduhússins. Þær höfðu gert 
hann að manni, með mannlegum takmörkunum. Þannig var 
Guð kaþólskra og mótmælenda. Allt þetta voru mannasetningar. 
Hinn sanni Guð Krists og spámannsins var eitt með allri til- 
veru. 

Slíkur var boðskapur þessarar bókar Spinoza, og hann hitti 
markið. Það mátti heyra á undirtektunum, eins og fyrr er frá 
skýrt. 

En Spinoza eignaðist einnig vini og stuðningsmenn - meðal 
stjórnmálamanna. Þessir vinir hans veittu honum svo mikla 
vernd, að hann sá sér fært að flytjast í eigin persónu til Haag. 
Valdamestir þessara vina hans voru de Witt bræðurnir. Þeir 
veittu honum einhverja fjárhagslega aðstoð, sem þó entist ekki 
lengi þar sem bræðurnir voru myrtir í múgæsingum tveimur 
árum eftir komu Spinoza til borgarinnar. Sama ár (1672) sendi 
Loðvík XIV Frakkakonungur her sinn inn í Holland til að brjóta 
niður þetta lýðræði frelsisins, þar sem „trúvillingar“ og „frí- 
hyggjumenrí 4 höfðu frelsi til að unga út bókum sínum og reisa 
dómstól skynseminnar til höfuðs veraldlegu einveldi konunga og 
andlegu einræði kirkjunnar. 

Ftönskum stjórmnálamönnum, einktun Colbert, var einnig ósárt 
um að losna við samkeppni Hollendinga í verslun sinni, ekki síst á Ind- 
landi. Englendingar áttu sömu hagsmuna að gæta og fóm með Frökk- 
um í stríðið við Hollendinga. Þannigfór Spino2a einmitt til þess staðar, 
þar sem gert var út um frelsi og framtíð vestrænnar siðmenningar. 

Spinoza var ákveðinn lýðveldissinni og fór á fund fianska innrásar- 
hersins, að því er virðist sem eins konar erindreki til að tala máli Hol- 
lendinga. Hami fékk þó enga áheym hjá hershöfðingjanum og\arð að 
snúa aftur við svo búið. 

Þegar heim kom til Haag, gaus upp sá kvittur, að Spinoza væri 
njósnari Frakka. Vildi þá húsráðandinn, þar sem Spinoza leigíi, að 
hann feri úr húsinu, svo að ekki yrðu unnin á því nein spjöll, efhryðju- 
verkamenn skyldu koma og gera honum sömu skil og de Wtt bræðr- 
unum. 

En Spinoza róaði hann. „Það eru maigir háttsettir menn,” sagði 
hann, „sem þekkja tilgang fáxar minnar. Ef múgurinn safnast saman 
við hús þitt, þá mun ég út ganga á fiind hans.“ - Til þess kom þó aldrei, 
og enn um stund gat Spinoza fagað gler sín og skrifað um heimspeki 
og stjórnmál. 

Spinoza átti við liarðan kost að búa, hann hafnaði auði og 
vegtyllum. Honum hafði verið boðin prófessorsstaða í heimspeki 
við háskólann í Heidelberg, — en vildi eldci fórna frelsi sínu. Föð- 
urarf sinn hafði hann látið ganga til systra sinna. Auðæfi, sem 
vinur hans einn, Simon de Vries að nafni, vildi ánafna honum. 


lét hann ganga til bróður Símonar. Honum var boðinn lífeyrir af 
vinum Loðvíks XIV, ef hann aðeins vildi skrifa nafn þess kon- 
ungs á næstu bók sína! „Ég hef ekki í hyggju að ánafna þeim 
kóngi neitt,” sagði Spinoza, og þar með var því máli lokið. 

Fátækt Spinoza og atvinna hans veikti mótstöðuafl hans gegn 
tæringunni, sem þjáði hann í 20 ár. Hann minntist ekki á þessa 
veiki sína og kvartaði aldrei. Endalokin vofðu þó yfir honum 
óhjákvæmileg. Frelsi hafði hann til að brjótast undan trúarlær- 
dómum feðra sinna, til að fara fram úr Descartes, til að hugsa 
sjálfstætt og bjóða harðstjórn byrginn. Og þó var frelsi hans tak- 
markað af einhverju, sem hann réð ekki við, — tæringunni, dauð- 
anum. Og nú fann Spinoza dauðann nálgast. 

Sunnudagsmorgun einn fór Spinoza snemma á fætur og ræddi 
við hjónin, sem hann leigði hjá, eins og ekkert hefði í skorist. 
Spinoza vissi þó, að þetta var hans síðasti dagur. Kvöldið áður 
hafði hann sent eftir lækni einum, \ r ini sínum. Þessi læknir skip- 
aði nú að láta sjóða gamlan hana, svo að Spinoza gæti fengið 
súpu um hádegið. Annars var Spinoza vanur að annast mat sinn 
sjálfur. Hjónin fóru til kirkju, og þegar þau komu aftur, var Spi- 
noza látinn. 


Árið eftir kom Holland ósigrað frá viðureign sinni við ein- 
valdskonunginn í Frakklandi. Hinn nýi tími frjálsrar hugsunar 
hafði ekki verið sigraður, jafnvel eldd þó að sökkva yrði í sjó aft- 
ur því litla landi, sem hann hafði haslað sér völl á. Vestræn menn- 
ing var á leið út úr nóttunni. Nýir menn hófu á loft kyndil frels- 
isins og vísuðu mönnum veginn upp og fram. Af öllum þessum 

merkisberum á vestræn menning á 17. öld engum meira að þakka 
en Benedikt Spinoza. — Hann var mildastur og göfugastur 
manna, en þó ofsóttur og bannfærður fyrir að kenna mönnum 
að leita sannleikans og virða frelsið. 

Heimspeki Spinoza 

Spinoza hafði í æsku numið bæði austræna heimspeki gyðinga 
og heimspeki Vesturlanda fyrir sinn dag, einkum Descartes. 
Hann óx upp úr hvoru tveggja, — en þó er þetta sá texti, sem 
hann leggur út af. Hann byrjar líkt og Descartes, en fer brátt 
sínar eigin leiðir. Cogito, ergo sum, hafði Descartes sagt. Og 
Spinoza er á sama máli. Cogito, ergo Deus est (Eg hugsa, þess 
vegna er Guð til), er næsta spor Descartes, en þar skilja leiðir. 
Spinoza þótti sú niðurstaða enginn heimspekigrundvöllur, eng- 
inn „substans”, grundvöllur eða undirstaða. Undirstaða allra 
hluta hlaut að vera til. Hana þarf ekki að sanna. Ef menn á ann- 
að borð viðurkenna, að náttúran í kringum þá sé til — eða að 
eitthvað sé til, þá hlýtur það að eiga sér undirstöðu. Hún er hinn 
innsti veruleiki alls, sem er til, og sá veruleiki er í öllu. Þess vegna 
sannar tilveran sjálf, að til sé undirstaða. Þessi innsti veruleiki 
(Guð) getur ekki byggst á neinu nema sjálfum sér. Hugurinn 
skilur ekki þennan algera veruleika (Guð), heldur aðeins ein- 
hverja eiginleika hans — Skilningurinn leggur því veruleikanum 
til eðli, sem er ekki hið algilda eðli hans. Undirstaðan á sér þann- 
ig eiginleika, sem hugurinn heldur, að séu allt eðli hennar, en eru 
aðeins brot a f veru hennar. Þriðji drátturinn í heimsmynd Spi- 
noza mætti kalla ummyndanir, þ. e. a. s. allar birtingar hins innri 
veruleika, undirstöðunnar (guðs) í hinum ytra heimi. Tilvera 
þeirra byggist á einhverju öðru en þeim sjálfum og er skynjuð af 
einhverju öðru en þeim sjálfum. — Þetta, sem sagt er hér að fram- 
an, er skilgreining hinna þriggja þátta í heimsmynd Spinoza: 
1) undirstöðunnar eða hins innsta veruleika, guðs, 2) eiginleika, 
3) ummyndana. 

Sú undirstaða allra hluta, sem trúarbrögðin kalla Guð, segir 
Spinoza, hlýtur að vera sín eigin orsök. Ef hún ætti sér aðra or- 

sök, væri sköpuð af einhverju öðru en sjálfri sér, væri hún ekki 
undirstaða. — En er hún þá sjálfsköpuð? Hefur hún skapað sig 
sjálf ? Ef svo væri, þá væri hún þó samt sem áður sköpuð og ætti 
sér því upphaf. En það, sem á sér upphaf, á sér þá um leið und- 
irstöðu. Þetta þýddi, að undirstaðan væri þá til á undan sjálfri 
sér! En Spinoza á ekki við, að undirstaðan (Guð) sé sjálfsköpuð í 
þessari merkingu. Með því að segja, að undirstaðan (Guð) sé 
sjálfsköpuð (causa sui) á hann við, að undirstaðan sé ekki sköp- 
uð, haf 1 aldrei orðið til. Til eru heimspekingar, sem deila á þessa 
skoðun Spinoza og halda því fram, að ef þessu væri þannig hátt- 
að, væri undirstaðan ekki orsök — og ekki heldur afleiðing, því 
að afleiðing, sem á sér ekki orsök, getur ekki verið til! — En hér 
virðast þessir heimspekingar fórna staðreyndunum á altari rök- 
fræðinnar. — Rúmið er t. d. ekki sjálfskapað, vegna þess að það 
byrjar aldrei. Það er ekki heldur nauðsynleg orsök eða afleiðing 
sjálfs sín. Sama er að segja um allt, sem verður ekki, heldur er. 

Orsök í heimspeki Spinoza þýðir ekki sama og þegar við segj- 
um, að foreldri sé orsök barns eða lampi sé orsök birtu. Það er 
ekki orsök í tíma og rúmi, sem Spinoza talar um. Orsökin liggur 
í hlutunum sjálfum líkt og hvítan í mjólkinni eða roðinn í blóð- 
inu. Á máli Spinoza væri mjólkin orsök hins hvíta litar síns og 
blóðið hins rauða litar síns. — Þetta þýðir, að orsök undirstöð- 
unnar er hliðstæð undirstöðunni sjálfri. 

Undirstaðan (Guð) er án allra takmarkana. Ef hún væri tak- 
mörkuð mundi hún vera takmörkuð af annarri undirstöðu eða 
öðrum undirstöðum og hvíla á þeim, sem þýddi, að hún væri 
ekki undirstaða. 

Þessi undirstaða allra hluta hlýtur því að vera ein. Descartes 
hafði kennt, að Guð væri persóna, aðskilin frá annarri tilveru. 
Þannig verður hjá honum um tvær sjálfstæðar undirstöður að 
ræða: andann og efnið, hugsunina og rúmið. Samt segir Desc- 

artes, að Guð sé hin eina undirstaða. — Hér bjargar Spinoza læri- 
föður sínum út úr mótsögninni með því að benda á, að hvorki 
efni né andi né hugsun sé nein undirstaða, heldur aðeins eig- 
inleikar, sem virðast undirstaða vegna skilnings takmarkaðra 
vitsmuna á eðli hins ótakmarkaða. Allt þetta (efni og andi) hvíl- 
ir á undirstöðunni, en er ekki undirstaðan sjálf nema í vissum 
skilningi. Undirstaðan (Guð) í heild er ofar mannlegum skiln- 
ingi, því að þetta tvennt, sem maðurinn skilur (rúm og hugsun), 
er aðeins dropi í sæ veruleikans, sem við þekkjum næstum ekki 
neitt. 

Spinoza segir, að ótakmarkanlegir eiginleikar myndi þessa 
undirstöðu (Guð). Hver þessara eiginleika myndar ótakmark- 
aðan alheim í vissum skilningi. Eiginleikinn rúm t. d. myndar 
hinn ótakmarkaða alheim efnisins, eiginleikinn hugsun myndar 
á sama hátt hinn ótakmarkaða alheim hugsunarinnar. En rúm er 
hins vegar ekki algert í þeim skilningi, að til er annað og fleira 
en rúm, t. d. hugsun. Og hugsun á sama hátt er ekki alger í þeim 
skilningi, að til er annað og fleira en hugsun, t. d. rúm. Mað- 
urinn þekkir aðeins tvo eiginleika undirstöðunnar (guðs). Þessir 
eiginleikar eru rúm og hugsun. Þar með er ekki sagt, að þeir geti 
ekki verið fleiri. Spinoza álítur þá óendanlega marga, því að und- 
irstaðan hlýtur að vera samnefnari allrar tilveru. En hvað eru þá 
þessir eiginleikar? Eru þeir raunverulegir eiginleikar guðdóms- 
ins, — eða eru þeir aðeins fram komnir vegna skilnings ákveðinna 
vitsmuna? 

Hið síðarnefnda sjónarmið virðist fljótt á litið sennilegri skýr- 
ing og rökréttari. Spinoza segir, að „algerlega ótakmörkuð und- 
irstaða sé skiptanleg“. Ef við gefum þessari undirstöðu eiginleika, 
sem væru sjálfstæður veruleiki óháður utanaðkomandi vitsmun- 
um, værum við þá ekki þar með búin að takmarka hana og um 
leið búin að gera undirstöðu og eiginleika eitt og hið sama? 

Allt um þetta er engum blöðum um það að fletta, þegar betur 
er að gáð, að Spinoza á við hið fyrra, að undirstaðan (Guð) sé 
samsett af óendanlega mörgum eiginleikum, sem hver um sig 
myndar á vissan hátt óendanlegan alheim, eins og fyrr segir. 

Áþennan hátt virðast opnast fyrir okkur endalausar víðáttur 
til allra hliða, sem ná óendanlega langt út f) r rir alla mannlega 
reynslu. Að þetta er skilningur Spinoza, er ljóst m. a. af því, að 
hann segir, að undirstaðan sé rúm og að við getum fengið rétta 
hugmynd um vissa hluta undirstöðunnar. 

En kemst þá Spinoza í mótsögn við sjálfan sig með því að gera 
eiginleikana að undirstöðunni og með því að gera hinn ótak- 
markaða Guð óendanlega takmarkaðan af óendanlega mörgum 
eiginleikum? — Eiginleikinn er undirstaða á vissum skilningi, þó 
að hann sé aðeins brot hennar. En hvað þá um síðara atriðið? Þar 
sló gagnrýnin því fóstu, að óendanlega margir eiginleikar þýddu 
óendanlega margar takmarkanir. En er það rétt? I raun og vem 
er þessi gagnrýni aðeins leikur með orð. Otakmarkanlegur Guð 
þýðir ekki sama og Guð, sem hefur engan eiginleika. Ef svo væri, 
væri Guð tóm — ekkert! Hinn ótakmarkaði Guð er þvert á móti 
Guð allra eiginleika, samnefnari allrar tilveru. Þessir eiginleikar 
eru óendanlega margir og hver þeirra óendanleg veröld í sjálfri 
sér. 

Þetta þýðir því allt annað en að Guð eigi sér ákveðna eiginleika 
(eins og heimspeki Descartes), sem takmarka hann jafnvel niður 
í mannlegt gervi og mannlega eiginleika. 

Guð Spinoza er algerlega takmarkalaus, hann er eitt með allri 
tilveru. Allir eiginleikar eiga sér sama grundvöll. Andi og efni, 
hugsun og rúm er í innsta eðli sínu eitt og hið sama, þar sem það 
á sameiginlegan grundvöll. Á þetta vill Spinoza leggja þyngsta 
áherslu með kenningu sinni um eiginleika og leiðrétti með því 
fyrirrennara sinn, Descartes, sem kenndi, að hugsun og rúm 

væru algerar andstæður, sem gætu ekki átt neitt sameiginlegt. 

Undirstaðan (Guð) hefur hvorki skynsemi né vilja, sagði Spi- 
noza, og kom sú kenning mörgum úr skorðum. Samt talar Spi- 
noza um hugsun, sem einn af mörgum eiginleikum undirstöð- 
unnar. Guð Spinoza birtist í allri náttúrunni. Það er t. d. ekki 
skynsemi dýrsins eða þekking þess á líffærafræði, sem fær sár 
þess til að gróa. Það er ekki skynsemi, sem heldur himintungl- 
um á braut sinni og byggir upp og heldur við allri tilverunni. 
Skynsemi og vilji eru aðeins birting í veröld mannsins og allt of 
fátækleg og takmörkuð orð til að nota þau um öfl, sem þessum 
leik stjórna. 

Eins og áður er sagt, er hver eiginleiki undirstöðunnar (guðs) 
heimur út af fyrir sig. Þessum heimi (eiginleikanum) skiptir Spi- 
noza aftur niður í ummyndanir. Ummyndanir þess eiginleika 
t. d., sem kallaður er rúm, eru hreyfing og kyrrstaða. Ummynd- 
anir þess eiginleika, sem kallaður er hugsun, eru skynsemi og 
vilji. 

Þannig eru hreyfing, skynsemi, vilji og allur hinn ytri heimur 
skynjunar okkar ekkert annað en ummyndanir af undirstöð- 
unni (guði). 

I upphafi virðist sem í heimspeki Spinoza sé aðeins um þetta 
tvennt að ræða, undirstöðu og ummyndanir hennar. Kenning 
hans um eiginleika virðist fyrst og fremst komin til að afsanna 
með henni kenningu Descartes um, að hugsun og rúm væru al- 
gerar andstæður, sem ekkert ættu sameiginlegt. 

Ummyndanir eru tvenns konar: a) Ótakmarkaðar ummynd- 
anir. Eins og lesandinn man, var undirstaðan (Guð) algerlega 
ótakmarkanleg. Hver eiginleiki hennar var einnig sagður ótak- 
markanlegur. Á sama hátt eru ummyndanir öðrum þræði ótak- 
markanlegar. Hreyflngin (sem ummyndun eiginleikans rúm að 
dómi Spinoza) á sér þannig ekkert upphaf og engan enda. Aðeins 

hreyfmgin veldur hreyfingu, kyrrstaðan getur ekki verið orsök 
hennar. Þess vegna er hin fyrsta hreyfing ekki til. Veröld hreyf- 
ingarinnar „efnisheimurinn" á ekki heldur algert upphaf né alger 
endalok. Ummyndanir eiginleikans hugsunar voru að sögn Spi- 
noza skynsemi og vilji. Þessar ummyndanir báðar eru ótakmark- 
aðar eins og eiginleikinn (hugsun). 

b) En ummyndanir eru líka takmarkaðar. Hinn ótakmarkaði 
eiginleiki rúmið fóstrar þannig takmarkaða einstaklinga og 
hluti. Á sama hátt föstrar hinn ótakmarkaði heimur andans tak- 
markaða huga (manna og dýra a. m. k.). Hin ótakmarkaða um- 
myndun skynsemi fóstrar takmarkaða skynsemi hins takmark- 
aða hugar. Hin ótakmarkaða ummyndun, vilji, fóstrar takmark- 
aða ummyndun, einstaklingsvilja hins takmarkaða huga. 

I sambandi við þessa tvo flolcka ummyndana talar Spinoza 
um, að hugsanlegt sé, að allar ummyndanir geti horfið aftur til 
uppruna síns, undirstöðunnar (guðs), og síðan birst aftur sem 
nýjar ummyndanir í öðrum eiginleika og þess vegna í algerlega 
f jarskyldri mynd. 

Með þessu reyndi Spinoza að sýna fram á villu Descartes, sem 
talar um líkama og sál sem eilífar andstæður. Spinoza er á einu 
máli og Descartes um það, að efni (líkaminn, heilinn) geti ekki 
hugsað og að hugsun hafi ekki eiginleika efnisins eða geti ffam- 
kvæmt störf Iíffæranna. En hann bendir á, að fyrst líkami og hug- 
ur mannsins séu hvort tveggja ummyndanir samræmdra eiginleika 
(rúms og anda), séu þau (líkami og hugur) einnig samræmd, þann- 
ig að líkaminn svari nákvæmlega til sálarinnar. Hugur kornbarns- 
ins er t. d. nákvæmlega jafnóþroskaður og líffæri þess. Vöxtur og 
hnignun líkamans og hugans haldast síðan nákvæmlega í hendur 
o. s. frv. Þetta, segir Spinoza, að sé hluti hins alheimslegasamræm- 
is, sem stafar afþví, að allt á sömu undirstöðu. 

Þetta eru þrjár meginuppistöður í heimsmynd Spinoza: Til- 

veran öll er ein heild. Hinn innsti veruleiki hennar, undirstaða 
allra hluta, er Guð, og hann er því í allri tilverunni. Guð er al- 
gerlega ótakmarkaður. Hann er sam nefnari allra eiginleika til- 
verunnar. Þessir eiginleikar eru ótakmarkanlegir. Hver eiginleiki 
er veröld út af fyrir sig. Maðurinn þekkir aðeins tvo af eiginleik- 
um guðdómsins: hugsun og rúm. Hver eiginleiki er aftur heimur 
af ummyndunum. Vit og vilji eru ummyndanir hugsunar. Kyrr- 
staða og hreyfing eru ummyndanir víðáttu eða rúms. Engin 
ummyndun er í sambandi við ummyndanir annarra eiginleika, 
nema hvað þær eiga allar sameiginleg upptök í hinum innsta 
veruleika. 

Tveimur árum fyrir friðarsamningana í Westfalen (1648), sem 
skiptu Þýskalandi niður í fjölda smáríkja, fæddist sveinbarn í 
Leipzig. Hann var vatni ausinn og nefndur Gottfried Wilhelm 
Leibniz. Þegar sveinninn óx upp og tók að gera sér einhverja 
grein fyrir þeim heimi, sem hann var borinn til, uppgötvaði 
hann framar öllu öðru þetta tvennt: Þýskaland var í molum, öll 
hin ytri veröld var í molum. Hin innri veröld, heimur hugmynd- 
anna, var líka í molum. Þar skynjaði hann ósjálfrátt baráttuna 
milli einstaklingshyggju norðursins og heildarhyggju suðursins 
með LoðvíkXIV Frakkakonung í hásæti. 

Leibniz gerði sér far um að skilja suðrið, en var þó maður norð- 
ursins: Mennirnir eru ekki hluti af heild eða hjól í vél. Þeir eru 
einstaklingar. Einstaklingurinn á fullan rétt á að vera einstakl- 
ingur. Öll tilveran er byggð upp af einstaldingum. — Öll heim- 
speki Leibniz spratt síðar upp úr þessum jarðvegi, og hún ber 
hans því glögg merki. Leibniz var ánægður með þennan heim. 
„Ég er fæddur til hins besta af öilum hugsanlegum heimum,“ 
skrifar hann, — og víst er um það, að enginn heimspekingur hef- 
ur átt jafnmiklu veraldarláni að fágna og Leibniz. Hann hafði 
allt það í ríkum mæli, sem sagt er, að geri líf manna eftirsókn- 
arvert. Hann var auðugur lögfræðingur og embættismaður, sem 
gegndi háum virðingarstöðum. Hann var valdamikill stjórn- 
málamaður og fékk fleiri orður og viðurkenningar frá þjóðhöfð- 
ingjum og stofnunum en aðrir menn. Hann var frægur stærð- 
fræðingur og vísindamaður og talinn af mörgum mesti heim- 

spekingur samtíðar sinnar. Þeirri frægð hélt hann, meðan hann 
lifði. Slík var auðna þessa manns. 

Leibniz var fæddur 21. júní 1646. Faðir hans var prófessor í 
heimspeki við háskólann í Leipzig, og á heimili hans ólst sveinn- 
inn upp meðal bókastaflanna, sem fáðir hans hlóð í kringum sig. 
Hann hlýddi oft á tal lærðra manna, sem í hús hans komu. Þeg- 
ar sveinninn var aðeins sex vetra, var faðirinn byrjaður að tala við 
hann á latínu og léði honum bækur úr bókahillum sínum. 
Sveinninn sneiddi þar hjá öllu þunnmeti og las bækur eftir Plató, 
Xenofón og Cicero. Og hann las sögu Rómaveldis skráða af róm- 
verskum fræðimönnum. Því næst byrjaði hann að fást við heim- 
speki kirkjufeðranna. Um fermingaraldur hafði hann gleypt allt 
þetta í sig og var að springa úr lærdómi. Þá, fimmtán ára að aldri, 
innritaðist hann í lagadeild háskólans og tók að búa sig undir að 
taka doktorsgráðu í lögum. Hann gleymdi þó ekki heimspekinni 
og las um leið þá Bacon og Descartes, Campanella og Galileo. 
Fimm árum síðar hafði hann lokið laganámi sínu og bjóst til að 
taka doktorsgráðuna. En prófessorarnir við Leipzigháskóla höfðu 
aldrei heyrt getið um tvítugan doktor og vísuðu honum frá. 
Leibniz sá þannig, að enginn yrði spámaður í sínu föðurlandi. 
Hann fór því til háskólans í Altdorf og tók doktorsgráðuna þar. 
Til Leipzig kom hann aldrei framar. I Altdorf stóð hann sig með 
þeim ágætum, að honum var þegar í stað boðin prófessorsstaða 
við háskólann, en Leibniz hafnaði því, líkt og Spinoza hafði áður 
gert. Hann mat frelsið meir, frelsi til að skrifa bækur. Og einmitt 
hér í Níirnberg hafði hann bók í smíðum. Hann sýndi handritið 
einum vina sinna, Jóhanni barón von Boineburg, sem var ráð- 
herra í stjórn kjörfurstans í Mainz. Ráðherranum leist vel á ritið 
(Nova Methodus docendi discendique juris) og hvatti Leibniz til 
að gefá það út og tileinka það húsbónda hans, kjörfurstanum, 
Leibniz fylgdi ráðum vinar síns og færði kjörfurstanum ritið að 


627 



Saga beirmpekinnar 


gjöf. Var það upphaf langrar vináttu milli Leibniz og kjörfurs- 
tans. Var Leibniz boðin staða við að endurskoða ríkisreikningana 
íýrir furstann, og tók Leibniz því boði. Þannig hófst stjórnmála- 
ferill Leibniz. Hann sá, að hinu sundraða þýska ríki stóð mikil 
hætta af veldi Loðvíks XIV, semh ann taldi vera að draga her 
saman gegn Þýskalandi. Leibniz beitti sér því í ræðu og riti fyrir. 
„Rheinbund,“ sameiningu þýsku ríkjanna. Um leið samdi hann 
ótilkvaddur áætlun fyrir Frakkakonung um nýja krossferð gegn 
heiðingjum. Vildi hann með því beina athygli Loðvíks XIV frá 
kristnum Evrópuþjóðum til heiðinna Ianda utan Evrópu. Hvers 
vegna ekki fremur að ráðast á Egyptaland og leggja það undir sig 
en að fara með stríð á hendur Þjóðverjum eða Hollendingum? 
Frakklandskonungi barst í hendur rit Leibniz um þetta efni og 
virðist hafa tekið málið til yfirvegunar, því að hann gerði boð 
fyrir hinn þýska heimspeking til að fó frekari skýringar á þessari 
ritsmíð. Leibniz kom til Parísar 1672, en mætti þar frönskum 
hersveitum á norðurleið - til að ráðast á Holland. Hann fékk 
aldrei áheyrn hjá herkonungum. En í París hitti Leibniz aðra 
menn, sem voru konungar í ríki andans. Hann kynntist meðal 
annars Malebranche (1638-1715) djúphyggjumanni, sem taldist 
foringi þeirra, sem fylgdu Descartes að málum, heimspekingn- 
um Arnauld (1612-1694) ogstjörnufræðingnum Huyghen (1628- 
1693). Þessir menn höfðu margt að ræða, sem við kom vísindum, 
stærðfræði og heimspeki. Þeir skiptust á hugmyndum og auðg- 
uðu hver annan. I París undi Leibniz því vel hag sínum og dvald- 
ist að heiman í fjögur ár. Árangurinn af stærðfræðirannsóknum 
Leibniz var meðal annars sá, að hann fánn upp reikningsvél, sem 
gat deilt, margfaldað og reiknað út rætur. Var vél þessi sýnd op- 
inberlega í París. Þegar Leibniz árið eftir fór til Englands, hafði 
hann þessa vél sína meðferðis, og var hún sýnd þar á vegum kon- 
unglega vísi ndafélagsins í Lundúnum. Leibniz var gerður heið- 

ursfélagi þessa félags og komst auðveldlega í kynni við helstu 
vísindamenn og andans menn í Englandi. Hann kynntist 
Oldenburg, sem þá var ritari vísindafélagsins. Þýðingarmeiri 
voru þó kynni hans og stærðfræðingsins Pell, sem sýndi honum 
stærðfræðilegar uppgötvanir sínar, sem hann setti fram í riti sínu, 
Logarithmatechnica. Newton hitti hann þó aldrei. Þegar hann 
kom aftur til Parísar sökkti hann sér niður í stærðfræðirann- 
sóknir. Síðasta árið, sem hann var í París, 1676 hafði hann gert 
eina af mestu uppgötvunum í sögu stærðfræðinnar. Hann fann 
upp differentialreikning. Margir héldu þó því fram, að Newton 
hefði verið búinn að gera þessa uppgötvun 1665, en hann setur 
hana ekki fram fyrr en 1693. Leibniz prentaði sína uppgötvun 
1684. Víst þykir, að hvorugur haf 1 vitað um hinn og báðir hafi 
gert þessa uppgöcvun um svipað leyti. Um hitt, hvor hafi verið á 
undan, er jafnvel enn deilt. 

Árið 1676 hélt Leibniz aftur heim til Þýskalands. Hann lagði 
þó leið sína um London til að hitta aftur vini sína og hélt þaðan 
yfir Holland um Amsterdam til þess að geta heilsað upp á Spi- 
noza. Þeir höfðu margt að ræða, og virðist Leibniz hafa dvalist 
hjá Spinoza í mánaðartíma og vafalaust auðgast af þeim samræð- 
um. Leibniz var þá um skeið lærisveinn og aðdáandi Spinoza. 
Síðar snerist hann að nokkru leyti gegn þessum fyrirrennara sín- 
um í ritum sínum, en virðist hafa nálgast hann meir aftur hin 
síðustu ár sín. 


Þegar heim til Þýskalands kom, réðst Leibniz í þjónustu her- 
togans af Brunswick-Liineburg, Jóhanns Friedrichs, og settist að 
við hirðina í Hannover. Störf hans fyrir hertogann voru marg- 
vísleg. Hann var bókavörður, sagnfræðingur ættarinnar, með- 


limur leyndarráðsins og sérstakur erindreki hertogans. Störfhans 
höfðu því í för með sér mikil ferðalög víða um lönd. í einni af 


þessum ferðum kom Leibniz til Rómaborgar. Þar í páfagarði var 

honum boðið að gerast bókavörður Vatikansins, ef hann aðeins 
vildi taka kaþólska trú. Leibniz hafnaði hvoru tveggja. Hins veg- 
ar gerði hann ítrekaðar tilraunir til að sætta sjónarmið kaþólskra 
og mótmælenda og fá þá til að sameinast. Var þessum tilraunum 
vel tekið í fyrstu, þar sem bæði kaþólskir og mótmælendur von- 
uðu hvorir um sig, að hinir kæmust á sitt mál. En þegar til þess 
kom að fá þá til að fórna einhverju af kennisetningum sínum, til 
þess að sameiningin gæti tekist, reyndust báðir óhagganlegir. 
Enginn árangur varð því afþessari tilraun Leibniz nema rit hans 
Systema Theologicum, sem hann skrifaði árið 1686. Það rit var 
ekki gefið út fyrr en eftir dauða hans. 

Þrátt fyrir allar annir Leibniz lá heimspekin honum þó þyngst 
á hjarta. Um 1690 komst hann í kynni við rit Lockes: Essay on 
the Human Understanding, og varð það til þess, að Leibniz 
samdi mikið rit til að andmæla þeirri heimspeki, sem þar er sett 
fram. Leibniz for þó miklum viðurkenningarorðum um Locke 
og kallaði þetta rit hans „eitt af bestu ritum okkar tíma”. Þannig 
bar Leibniz fulla virðingu fyrir helsta andstæðingi sínum í heim- 
speki, og þegar Locke andaðist, stakk Leibniz handriti sínu um 
heimspeki Lockes undir stól, þar sem hann taldi sér ósæmandi 
að ráðast á látinn mann. Það rit birtist fyrst löngu eftir dauða 
hans eða 1765. 

Vegur Leibniz fór sífellt vaxandi. Hver titillinn eftir annan 
bættist við nafn hans. Hann varð heiðursfélagi í vísindafélögum 
og umgekkst æðstn menn heima og erlendis. Hann var að- 
alhvatamaður að stofnun Berlínarháskóla árið 1700. Pétri mikla 
Rússakeisara sendi hann fyrirmæli um að stofna háskóla í Pét- 
ursborg, og var það gert. Hins vegar varð honum ekkert ágengt 
í menningarmálum Vínarborgar vegna andstöðu jesúíta. 

Leibniz giftist aldrei, og þó að hann ætti fjölda kunningja og 
vina, varð enginn honum mjög nákominn. Og þegar hann á síð- 

ustu árum varð að draga sig í hlé vegna vanheilsu, þá hurfu allir 
þessir vinir hans, jafnvel lærisveinar hans og hinir áköfustu aðdá- 
endur. Þegar dauða hans bar að höndum, virtist enginn muna 
eftir því, að Leibniz hefði nokkurn tíma verið til. Það fylgdi hon- 
um enginn til grafar, nema einkaritari hans Eckhart að nafni. 

Dauði hans virðist þannig skuggaleg andstæða hins bjarta lífs- 
ferils hans, sem var svo auðugur að völdum, frama og vinum. 
Eða er allt þetta ytra glys og gengi aðeins svikull draumur, sem 

maðurinn fyrr en varir hrekkur upp af til veruleikans?-Þess 

veruleika, „að maðurinn er alltaf einn“: einangraður mónad, sem 
býr í völundarhúsi sinnar eigin tilveru, opnar aldrei dyr sínar 
fyrir framandi gesti og hefur heldur engan glugga til að sjá út 
um, en skynjar þó á einhvern óskiljanlegan hátt alla veröldina. 

Heimspeki Leibniz 

Descartes hélt því fram, að efni og andi, líkami og sál, gætu 
ekki átt neitt sameiginlegt, vegna þess, eins og hann sagði, að 
andi væri ekkert annað en meðvituð hugsun og efnið væri ekkert 
annað en víðátta. Leibniz byrjar heimspeki sína með að gagn- 
rýna þessa kenningu: Ef andinn er ekkert annað en meðvituð 
hugsun, hættir hann þá að vera til, þegar maður sefur draum- 
lausum svefni eða verður meðvitundarlans? Ef efni er ekkert 
annað en víðátta, hvað eigum við þá að kalla rafmagnið, ljósið 
eða hitann, aðdráttaraflið, miðflóttaaflið eða orkuna yfirleitt, — 
Spinoza hafði áður gagnrýnt þessa kenningu Descartes, að efni 
og andi ættu ekkert sameiginlegt, og benti á, að bæði efni og 
andi væru aðeins tveir eiginleikar, sem ættu báðir sömu und- 
irstöðu. Spinoza var hins vegar sammála Descartes um, að efnið 
hefði víðáttu, en andinn hefði ekki víðáttu. Og hér byrjar Leib- 
niz einnig að gagnrýna Spinoza: Ef undirstaðan er bæði efni (og 
efnið hefur víðáttu) og andi (andi, sem er ekki víðátta), hvernig 
getur þá sami hlutur (undirstaðan) bæði haft víðáttu og ekki víð- 
áttu? Og hér hyggst Leibniz koma Spinoza til hjálpar með að 
sameina anda og efni, líkama og sál. Leibniz benti á, að efn- 
isheiminn bæri ekki að skoða sem rúm fyrst og fremst, heldur 
sem orku. I stað þess að tala um efni sem rúm eða víðáttu og 
lenda í sama vanda og Descartes talar Leibniz um efnið sem 
orku. Það er ef til vill vafasamt að tala um hugsun sem víðáttu, 
en það er engin mótsögn í að tala um hugsun sem orku. Efn- 
isheimurinn er fyrst og fremst orka. Hugsunin er líka orka. Efni 
og andi eru því engar andstæður, heldur mætist þetta tvennt alls 
staðar sem eining. Öll tilveran er byggð upp af þessum einingum 
anda og efnis. Leibniz kallar þessar einingar mónada (orð, sem 
virðist fyrst koma fyrir hjá Pýþagórasi). Mónadarnir eru orku- 


632 



Wilhelm Leibniz 


stöðvar. Orkustöðvarnar eru sálir. Hver sál er kjarni einhvers ein- 
staklings. Þannig er efnisheimurinn ekki dauð víðátta, heldur 
lifandi afl, orkustöðvar, mónadar, óendanlega margir og sjálf- 
stæðir. Þeir eru undirstaðan, þó ekki hin heilsteypta undirstaða 
Spinoza, heldur eins og óendanlega margir punktar, ekki venju- 
legir punktar að vísu, því að þeir hafá ekkert rúmtak í sjálfu sér, 
þótt orka þeirra fylli allt rúm, ekki heldur stærðfræðilegir punkt- 
ar, þar sem þeir hafa til að bera orku, líf og sjálfsvitund. Við 
skulum eins og Leibniz kalla þá mónada. 

Hver mónadi er einstaklingur, og engir tveir mónadar eru 
eins. Mónadinn er algerlega sjálfstæð heild. Hann er sjálfum sér 
nógur og óháður öllum öðrum mónödum. „Mónadinn," segir 
Leibniz, „hefúr engan glugga. Þar getur ekkert komið inn og 
farið út.“ En hvernig veit hann þá um veröldina? Hann veit það 
samkvæmt heimspeki Leibniz vegna þess, að allieimurinn er í 
hverjum mónad. 

í hverju strái er himingróður, 

í hverjum dropa reginsjór. 


Þannig kveður Einar Benediktsson, og þannig er um mónada 
Leibniz. Tilveran er óendanlega stór, en hún er einnig óend- 
anlega smá. Maðurinn er t. d. mónad (sál), en í líkama hans eru 
aftur milljónir mónada ogþannig áfram. En hve smár sem món- 
adinn er, er þó í honum mynd alheimsins. 

I raun og veru er ekkert til nema andinn. Orka og efni eru um 
myndanir hans. Mónadinn er því sál. Vitund þessarar sálar er 
ekki alltaf meðvituð hugsun. Hún getur eins verið „dulvitund,“ 
og það er einmitt hún sem er einráð hjá lægri mónödum. I þeim 
mónad, sem kallaður er maður, er vitundin aðeins eyja í hafi 
hins dulvitaða, og það kemur jafnvel oft fyrir hjá manninum, að 
það flæði alveg yfir þessa eyju meðvitundarinnar. Það gerist í 

djúpum draumlausum svefni eða þegar við missum meðvitund. 
Það er einmitt þessi dulvitund mónadanna, sem stjórnar lögmál- 
um samræmisins og hræringum hinnar ósjálfráðu náttúru. 

Mónadinn hefur einnig vilja, eklci fyrst og fremst í hinni 
venjulegu merkingu þess orðs, heldur er viljinn orkan, sem st jórn- 
ar starfsemi og hreyfingu tilverunnar. Hann á upptök sín í dul- 
vitundinni og birtist í náttúruríkjunum sem lögmál. 

Allir mónadar haía til að bera „vit.“ En þetta, sem Leibniz 
kallar vit, stendur þó á mörgum og ólíkum stigum. Það getur 
jafnvel verið algerlega dulvitað og til aðeins sem vísir eða fræ. Hjá 
öðrum mónödum er það skýrt eins og kristall fullur af ljósi. Eng- 
inn mónad skynjar að vísu neitt út fyrir sjálfan sig beinlínis, en 
hann þarf þess ekki heldur, því að alveran er í honum sjálfum. 
Það er því eingöngu undir skilningi lians kornið, hvernig heims- 
mynd hans verður. Eins og áður er sagt, skynjar mónadinn ekk- 
ert beint. Það, sem hann heldur vera ytri skynjun, eru aðeins 
innri hræringar. Hins vegar er hinn ytri veruleiki til. Ef maður 
gengur til dæmis yfir götu, þá neitar Leibniz því ekki, að bæði 
maðurinn og gatan sé til. Hann neitar því aðeins, að hægt sé að 
skynja þau. Hugmynd mín skapast af innri hræringu í vitund 
minni. Að þessi innri hræring og hinn ytri veruleiki fari þannig 
nákvæmlega saman, skýrir Leibniz með því, sem hann kallar 
„5'rir fram ákveðið samræmi.” Þó að mónadinn skynji ekkert út 
fyrirsjálfan sig, hefur hann þó á þennan hátt skilning, sem fræðir 
hann um hina ytri tilveru eingöngu vegna hins „fyrir fram 
ákveðna samræmis.” Auk þessa skilnings, sem fræðir hann um 
hið ytra, hefur hann skilning, sem fræðir hann um sjálfan sig. 
Hin fyrri tegund skilningsins vekur hina síðari, sjálfsþekk- 
inguna. 

Mónadar Leibniz mynda samfellda línu frá hinu „lægsta til 
hins hæsta.“ Þessi lína er mynduð af óendanlega mörgum punkt- 

um. I 5 að er að vísu bil á milli þeirra, því að hver mónad er sjálf- 
stæð heild, en þegar litið er yfir tilveruna, þá sjást þessi bil ekki, 
vegna þess hve vel þessir mónadar falla hver að öðrum. Neðst í 
þessari línu eru mónadar steinaríkisins. Þeir eru hópsálir. Næst 
eru mónadar jurtaríkisins og hinna lægri dýra, þá mónadar æðri 
dýra. Loks eru sálarmónadar og andamónadar, sem skilja guð- 
dóminn og mynda því borg Guðs. Guð er hinn æðsti mónad. 

En nú komumst Adð ekki lengur hjá að gera þá fyrirspurn, 
hvernig sá mónad, sem nefndur er Wilhelm Leibniz, fer að því að 
vita svo mikið um aðra mónada og hvernig hann getur kennt 
öðrum mónödum heimspeki, þar sem mónadinn Leibniz, sam- 
kvæmt kenningu hans, hefur „enga glugga” og ekkert getur því 
borist frá öðrum til hans og ekkert komist frá honum til annarra 
mónada? Og hér er vissulega um höfuðerfiðleika heimspekings- 
ins að ræða. Leibniz sjálfur svarar þessu með kenningu sinni um 
hið fyrir fram ákveðna samræmi. Samkvæmt því eru hinar innri 
hræringar \ r itundarinnar í nákvæmu samræmi við það, sem gerist 
utan mónadsins. Þessu má líkja við réttar klukkur, sem vita ekki 
um starfsemi hver annarrar, en sýna þó alltaf sama tímann. Að 
stilla þessar klukkur í upphafi, þannig að þær slái alltaf í takt, var 
verk þess anda, sem skóp þetta lögmál samræmisins. Þessi skýr- 
ing þykir mörgum langt sótt, og hún krefst þess, sem fair heim- 
spekingar sætta sig við, að hún sé meðtekin sem trú án skilnings. 
Þá virðist mörgum erfitt að skilja,! ívernig Guð getur bæði verið 
mónad og um leið skapari allra mónada. Og þar sem ekkert get- 
ur borist utan að inn til neins mónads, hvernig geta þeir þá haft 
hugmynd um hinn æðsta mónad? „Fyrir fram ákveðið samræmi” 
er aftur svar Leibniz. En erum við nokkru nær? Og hvernig getur 
mónadinn syndgað og brotið af sér gagnvart öðrum, ef hann 
getur ekki haft samband \áð neitt nema sjálfan sig? „Fyrir fram 
ákveðið samræmi“ verður hér haldlítil skýring. Við komumst 

ekki fram hjá vegg staðreyndanna, þeirra, að við lifum í samfé- 
lagi við aðra menn, við aðra mónada og að þeir hafi álirif á okkur 
og við á þá. 

En hvað sem öllu þessu líður, hefur heimspeki Leibniz samt 
reynst frjór gróður í lystigarði vestrænnar, einkum þýskrar, 
menningar. Frá honum liggja margir þræðir til síðari tíma. Hann 
er „faðir þýskrar heimspeki“ og fyrirrennari Wolffs og Kants. Frá 
honum liggja einnig þræðir til þeirra Schopenhauers og Fichte. 

Leibniz segist vera fæddur til hinnar bestu af öllum hugsanleg- 
um veröldum. Hvað sem fyrir mónadinn kemur, verður það 
honum til góðs, — í sannleika er allt, sem fyrir hann kemur, hið 
besta, sem hann getur hent. Öll tilveran er þannig sigurverk, sem 
sett hefur verið í gang og gengur síðan þannig, að hvert hjólið 
grípur inn í annars gang af óhagganlegri nákvæmni. Þetta var 
heimspeki aldarinnar. Hinir þrír miklu heimspekingar 17. aldar: 
Descartes, Spinoza og Leibniz, trúðu því, að Guð hefði ritað alla 
hina miklu bók tilverunnar á máli stærðfræðinnar og hana væri 
því hægt að lesa með augum rökf ræðingsins. 

Vestræn siðmenning á þessum heimspekingum það að þakka, 
að þeir unnu öðrum fremur að því að leysa skynsemina úr fjötr- 
um trúarbragðanna og kenna mönnum að hugsa frjálst og leita 
nýrra viðhorfa. 


636 



John Locke 


John Locke var fæddur í Wrington í Englandi 29. ágúst 1632. 
Um þær mundir voru umbrotatímar í Englandi. Þjóðin krafðist 
mannréttinda. Þegar Locke var aðeins tíu ára snáði, skarst í 
odda milli konungsins og þingsins, og borgarastyrjöld skall á. 
Faðir hans vígbjóst og fór að heiman til að berjast móti kóngi og 
með mannréttindum og auknu frelsi. Þegar þessu stríði lauk, sá 
Locke, að hægt var að brjóta alveldi krúnunnar, og hann sá hana 
beygja sig fyrir uppreisnarmönnunum — þessum uppreisn- 
armönnum, sem hann sá og talaði við á heimili sínu. Og þessir 
menn voru djarfmæltir eins og sigurvegarar, sem koma heim úr 
stríði. Það andrúmsloft, sem þannig varð til á heimili ungling- 
sins John Locke, fylgdi honum síðan alla ævi. Alla tíð upp frá 
þessu barðist hann gegn yfirvöldum og leiðtogum, andlegum og 
veraldlegum. Á æskuárum sínum barðist hann gegn yfirvöldum 
skólans og á fullorðinsárum sínum gegn yfirvöldum ríkis og 
kirkju og gerðist forystumaður í baráttunni fyrir andlegu frelsi 
og umburðarlyndi gagnvart andstæðum skoðunum. 

Fjórtán ára að aldri var John Locke sendur í menntaskólann í 
Westminster (London). Faðir Lockes var púritani, og þessi skóli 
var andlegt höfuðvígi þeirra. En það nægði ekki til að milda upp- 
reisnareðli Lockes. Hann fékk ekki aðeins óbeit á þessum skóla 
heldur menntaskólum yfirleitt. Þessir skólar, ályktaði hann, for- 
heimska menn með því að troða þá fulla af dauðum bókstaf á 
latínu og grísku. Að hvaða haldi kemur slíkur Iærdómur í líf- 
inu? 

Sannri menntun verður ekki þröngvað upp á nokkurn mann. 
Hún verður aðeins eign fr jálsra manna, sem drekka af lind þekk- 
ingarinnar, vegna þess að þeir eru þyrstir, - og leita þess, sem þeir 
þarfnast. Sönn menntun hlýtur þess vegna fyrst og fremst að 
vera sjálfsmenntun. Engir nema þeir, sem eru tregir til að afla sér 
hennar, græða neitt á skólunum. Skólinn eykur ekki heldur 
manngildi og bætir hvorki siðferði né breytni. 

John Locke þótti enginn fyrirmyndarnemandi í Westminster. 
Hins vegar fylgdist hann manna best með því, sem fram fór utan 
skólaveggjanna, og tók jafnvel þátt í þeim atburðum. Hann 
fylgdist af alhug með þeim öflum, sem steyptu Karli konungi I 
af stóli og lögðu liann undir öxina. Öldurnar í þingsölunum og 
utan þeirra risu hátt, og breytingar urðu tíðar. Árið, sem Locke 
útskrifáðist, hafði Oliver Cromwell náð öllum stjórnartaumum í 
sínar hendur. Þetta voru byltingatímar, sem altóku huga mennta- 
skólanemandans í Westminster. Locke náði samt prófi og innrit- 
aðist í Oxfordháskóla. 

Oxford hefur bæði fyrr og síðar verið fræg fyrir virðingu sína 
fyrir öllu, sem er gamalt og viðurkennt. Á stúdentsárum Lockes 
var þar ríkjandi heimspeki miðaldanna. Locke þótti þar þröngt 
til veggja og lágt til lofts. Stúdentarnir voru „andlega ánauðugir 
gömlum erfðakenningum, og þeir voru haldnir ofstæki gagnvart 
allri „villutrú“. Andlegt frelsi var þar ekki til. Púritanarnir, sem 
barist höfðu fyrir frelsi gegn einveldi krúnunnar, vom hér engu 
betri. „Þeir, sem ákafast tala nm frelsi," sagði Locke um þá „mis- 
þyrma því allra manna mest sjálfir.“ Locke sneri baki við mið- 
aldaheimspekinni og Aristóteles, og fiæðimenn Oxford, þessi 
ígulker hins dauða bókstafs, voru honum hvimleiðir. Álit þeirra 
á Locke var ekki heldur á marga fiska. Skólabróðir hans, forn- 
fræðingurinn Anthony Wood, skrifar um hann: „Þessi John 
Locke var uppreisnargjarn, hávaðasamur og óeirinn. Þegar við, 


638 



John Locke 


hinir stúdentarnir, skráðum hjá okkur í tímum ýmis atriði úr 
fyrirlestrum prófessoranna, hæddist þessi sami Locke að okkur 
fyrir þetta. Hann var símasandi og mesti vandræðagripur." 
Þannig leit fulltrúi hins gamla á spámann hinnar nýju aldar. 

En þótt andlegt frelsi væri ekki mikið meðal hinna akadem- 
ísku borgara í Oxford þeirra tíma, átti þó trúfrelsið sína fulltrúa 
meðal hinna bestu manna skólans. I þeirra hópi var John Owen, 
kennari Lockes. Og hér voru þó a. m. k. engir heiðursmenn, sem 
börðu nemendurna til bókar, líkt og gert hafði verið í Westminst- 
ermenntaskólanum. John Locke færði sér það frjálsræði í nyt og 
las það eitt, sem honum sjálfúm sýndist. Það voru einkum bók- 
menntir, þar á meðal rit Descartes, sem hann tók langt fram yfir 
miðaldaheimspekina, þótt hann væri þeim ekki sammála í mörg- 
um greinum. Verndari hans og ævivinur, Lady Masham, ritar 
síðar um þessi kynni Lockes af Descartes og telur, að þau hafi 
vakið hann til meðvitundar um getu sjálfs síns til skilnings á 
heimspeki og jafnvel afreka á því sviði. Hinn vaknandi heimur 
vísindanna lét hann ekki heldur ósnortinn. Hann tók af lífi og 
sál þátt í tilraunum og vísindum „Royal Society“, sem stofnað 
var um þessar mnndir í Oxford (1660). Guðfræðina lét hann sér 
ekki heldur óviðkomandi, heldur las hana af samviskusemi. 
Sumir segja, að Locke hafi jafnvel um eitt skeið ætlað sér að 
verða prestur. Þó virðist honum hafa þótt hún jafnsteinrunnin 
og miðaldaheimspekin. Hann vildi standa föstum fótum í veru- 
leikanum. Hann vildi komast til sannleikans, hins augljósa sann- 
leika. Hann hafnaði í læknisfræðinni. 

Loks lauk hann prófi án þess að geta sér verulegs námsframa 
og tók að kenna grísku og mælskufræði á staðnum. En hugur 
lians var farinn að beinast að stjórnmálum. Hvað var að gerast í 
Englandi? Cromvell hafði látist 1658, og leiddi það til upplausn- 
ar í landinu, sem varð enska lýðveldinu að fálli. England hverfur 

aftur undir drottinsvald kóngs og kirkju, og Karl II sest í hásæt- 
ið. I fyrstu virðist Locke vona, að festa komist með þessu á stjórn- 
arfárið, sem veiti mönnum frið og öryggi. Og byltingamaðurinn 
lýtur höfði: „Hvað mér viðkemur,“ ritar hann um þessar mundir, 
„þá er enginn, sem hefur meiri virðingu og ást á yfirvöldum en 
ég“. En brátt verður „þessi sami málgefni John Locke“ þögull 
sem steinn. Hann fann skóinn kreppast að fætinum. Orð sögð 
gegn yfirvaldi urðu aftur hættuleg þeim, sem talaði. 

En þó að fátt væri sagt, brutust þó í honum hugmyndir um nýtt 
þjóðfélag, sem tryggði einstaklingnum frelsi og öryggi, þar sem 
umburðarlyndi og skilningur kæmi í stað kúgunar og hleypidóma. 
Vegna þessa innra ástands réðst hann einkaritari í þjónustu Sir 
William Swan, ensks sendiherra, og fór með honum 1664 til 
Þýskalands. Kynntist Locke í þessari feið mönnum og málefnum, 
og þegar hann kom heim árið eftir og byrjaði að stunda lækningar 
í Oxford, var hann orðinn margfróður um stjórnmál. Þessi stjórn- 
málaáhugi og kunnátta varð segull, sem dró til sín ný tækifæri. 

Einn voldugasta stjórnmálamann Englands, Askley lávarð, sem 
síðar varð jarl af Shaftesbury, bar að garði í Oxford. Lávarðurinn 
hafði kýli á bringu og leitaði sér lækninga á staðnum hjá lækni 
einum, Thomson að nafni. Gosdrykkur var reyndur til að hreinsa 
blóðið. Vegna mistaka var umræddur drykkur eitt sinn eldci við 
höndina, og læknirinn bað Locke því aðra ra til lávarðarins og 
afsaka þessi mistök. Tóku þeir þá tal saman, Locke réð þá m. a. 
lávarðinum til að láta skera kýlið, og var svo gert. Aðgerðin dugði, 
og fékk lávarðurinn fullan bata. Vegna þessa atburðar kynntust 
þessir tveir menn og fundu, að þeir áttu margt sameiginlegt, m. a. 
urðu báðir að leyna þeirri óbeit, sem þeir höfðu undir niðri á yf- 
irdrottnun krúnunnar, og þeirri þröngsýni og ofsóknum, sem 
henni fylgdi. Varð kunningsskapur þeirra brátt vinátta, sem hélst, 
meðan báðir lifðu. 

Vegna vináttu sinnar við lávarðinn yfirgefur Locke Oxford og 
flyst í hús hans í London (Exeter House). 

I þessu húsi fann Locke sjálfan sig til fulls eftir dvölina í hinu 
akademíska andrúmslofti Oxfordborgar. Hann blandaði geði 
við menn af öllum stigum og barðist fyrir frjálsri hugsun og mál- 
frelsi, sem Karl II reyndi að afmá. I Exeter House safnaði hann 
um sig nokkrum heimspekingum, sem komu þar saman til að 
rökræða „trú og siðfræði”. í þessum rökræðum sínum komust 
þeir brátt að landamærum hins óþekkjanlega. Tókust þeir þá 
einnig á hendur að draga skýra markalínu milli þess, sem unnt 
er að þekkja, og hins ókannanlega. Árangur þessara viðræðna 
birtist ekki fyrr en tuttugu árum síðar í riti Lockes: Essay con- 
cerning Human Understanding. 

Á þessum árum gekk Locke þó ekki heill til skógar. Hann 
hafði fengið astma og átti jafnan við vanheilsu að búa upp frá 
því. 

Bæði Shaftesbury og Locke féllu skjótt í ónáð hjá konungi 
vegna hinna frjálslyndu skoðana sinna, og varð þá Locke að fara 
úr landi (1675) og dvaldist fjögur ár í Frakklandi. Þegar heim 
kom, var vinur hans nýkominn frá dómstólunum, þar sem hann 
hafði verið ákærður fy rir drottinsvik — en náðaður. Árið ef tir var 
hann sagður hafa tekið þátt í samsæri gegn konungi og var þá 
settur í fangelsi. Hann komst þó undan og flúði til Hollands, en 
lést þar skömmu síðar. 

John Locke fluttist þá enn til Oxford, en hafði sig ekki í 
frammi. Stjórnin óttaðist hann þó og sendi njósnara til að gefa 
skýrslu um lifnaðarhætti hans þar. Hið eina, sem hann uppgötv- 
aði, var, að Locke „lifði refslegu og óskiljanlegu lífi, væri 2 daga 
heima og 3 að heiman, og enginn vissi, hvert hann færi eða hve- 
nær hann færi og kæmi.“ Stjórnin fékk þá annan njósnara til að 
gefa sér skýrslu um hagi Lockes. Var það sjálfur biskupinn í Ox- 

ford og deildarstjóri Kristskirkju. Hann varð heldur einskis vís- 
ari. „Mjög oft,“ segir hann í skýrslu sinni, „hef ég bæði í einka- 
viðræðum og í annarra áheyrn að yfirlögðu ráði byrjað að tala 
um niðurlægingu jarlsins af Shaftesbury, en aldrei var með því 
hægt að egna hann (Locke) til að skipta sér neitt af því eða finna 
á honum, í orðum hans eða fasi, að hann skipti þetta nokkru 
máli.“ Þannig hafði gyðja skynseminnar kennt þessum „mál- 
gefna vandræðagrip,“ að þögnin er gull, — jafnvel líf og frelsi. 

Stjórnin gat því ekki fundið neina ástæðu til að heiðra fangelsi 
sín með fángavist þess manns, sem gerði Englendinga að for- 
ystuþjóð vestrænnar menningar. Ekki vildi þó Locke freista 
hennar um of og yfirgaf land, svo lítið bar á árið 1683, sama ár 
og vinur hans, Shaftesbury, lést í Hollandi. Locke fór til Haag 
eins og hundruð annarra, sem ofsóttir voru í heimalandi sínu 
vegna skoðana sinna. 

Englandsstjórn reyndi jafnvel þar að hafa hendur í hári hans 
og fá hann framseldan. Varð Locke því að flytjast inn á lands- 
byggðina. 

Locke var nú 54 ára að aldri. Hann hafði verið sískrifandi í 
Englandi, en aldrei fengið neitt gefið út. Hér kom hann fyrstu 
verkum sínum á prent. Meðal þeirra var Epistola de tolerantia 
(Bréf um umburðarlyndi), sem hann skrifaði á þeirri „dauðu 
tungu,“ latínu. Hér kynntist hann einnig verkum Spinoza að 
einhverju leyti og lagði síðustu hönd á mesta afreksverk ævi sinn- 
ar, bókina Essay concerning Human Understanding. 

Á þessum sex árum, sem Locke var í útlegð í Hollandi, fóru 
vinsældir Stúartanna stöðugt minnkandi í Englandi. Ekki að- 
eins þingið og alþýða manna, heldur einnig aðallinn varð kon- 
ungi andvígur. Var ólga mikil í landinu og lá við byltingu. 
Stjórnin hafði sett Locke á svartan lista með 85 „þjóðhættuleg- 
um“ mönnum í útlegð í Hollandi. Og víst var um það, að þessi 

flokkur reri öllum árum að því að steypa stjórniniii. Árangurinn 
kom í ljós, þegar Vilhjálmur af Óraníu hélt með her manns til 
Englands, steypti konungi landsins, tengdaföður sínum, Jalcobi 
II, og settist sjálfur að völdum 1689. 

Utlögunum, hinum 85 þjóðhættulegu mönnum í Hollandi, 
var þá aftur leyft að hverfá heim og var fagnað sem þjóðhetjum. 
John Locke var þar fremstur í flokki. I fyrsta sinn var hann frjáls 
maður, sem gat talað og skrifað án ofsókna yfirvalda. Hann var 
nú 57 ára að aldri, og þau 15 ár, sem hann átti eftir ólifuð, voru 
bestu og athafnasömustu ár ævi hans þrátt fyrir mikla vanheilsu. 
Bækurnar, sem hann hafði skrifað, en gat ekki gefið út, komu nú 
hver á fætur annarri. Þær voru ekki aðeins um heimspeki, heldur 
einnig um stjórnmál, hagfræði og uppeldismál. Þessar bækur 
vöktu gífurlega athygli, og varð Locke brátt á allra vörum. 

Átjánda öldin var að fæðast. Einnig hún var borin með þraut- 
um. Hæst lét í prestunum og háskólaborgurunum, úttroðnum af 
lærdómi. Stillingfleet biskup yfir Worchester reis upp fyrir hönd 
þeirra, sem litu á bókstaf ritningarinnar sem óyggjandi sannindi. 
Áttust hann og John Locke lengi við í ritdeilum. Vegna kröfu 
sinnar um umburðarlyndi lenti hann í deilum við ýmsa stjórn- 
málamenn og öndvegisrit hans, Essay concering Human Und- 
erstanding, var með sérstakri athöfn fordæmt af Oxfordháskóla. 
Þessari akademísku bannfæringu er nú löngu létt og John Locke 
talinn ágætastur allra, sem til þess fræga menntaseturs hafa kom- 
ið. Þessi mótstaða gat vitanlega ekki kveðið Locke niður fremur 
en fæðingarhríð stöðvar barnsburð. 

Locke hafði sigrað eftir langa og stormasama ævi. Hann flutt- 
ist út á landsbyggðina frá Lundúnum, sem hann þoldi illa vegna 
vanheilsu sinnar, til hinnar gömlu vinkonu sinnar, Lady Mas- 
ham, og manns hennar, Sir Francis. 

Haustið 1704, þegar síðustu laufin voru að falla í garði Lady 

Masham og John Locke var að rita svar við einni af þeim árás- 
um, sem gerðar höfðu verið á rit hans um umburðarlyndið, tal- 
aði dauðinn einnig til heimspekingsins John Lockes. Og eins og 
margir, sem lengi hafa staðið í návígi við dauðann í samtíð sinni, 
tók hann karlmannlega kveðju þessa gests. 

Heimspeki Lockes 

„Eg hugsa, þess vegna er ég til,“ sagði Descartes. „En hvaðan 
koma þessar hugsanir?" spyr Locke. Sannleikurinn býr í mann- 
inum sjálfum, sögðu Plató og Sókrates: — Þekktu sjálfan þig, og 
uppgötvaðu sál þína, því að í henni búa hinar fullkomnu hug- 
myndir um góðvild, sannleika, fegurð og réttlæti. Þessar hug- 
myndir eru þar meðfæddar hverjum manni, þótt þær kunni að 
vera dulvitaðar og maðurinn viti því ekki um þær. John Locke 
ræðst á kenninguna um þessar meðfæddu hugmyndir og spyr: Ef 
sannleikurinn er til í manninum sjálfum, ef hann kemur innan 
að, hvernig getum við þá lært nokkuð nýtt? Skynjun og reynsla 
gætu þá ekki frætt okkur um neitt nýtt, ekki geflð okkur neina 
nýja hugmynd, aðeins, þegar best léti, staðfest þá hugmynd, sem 
við áður áttum í huga okkar og kom innan að. Og þó að sagt sé, 
að hugmynd kunni að vera dulvituð, heldur Locke áfram, er það 
þá ekki mótsögn í sjálfu sér? Að segja, að hugmynd sé í huga 
okkar, og halda því um leið fram, að hugurimi viti ekki um hana, 
er sama og að segja, að hún sé til og sé ekki til, því það að eitt- 
hvað sé í huga manns, þýðir einfaldlega, að við vitum eða skiljum 
eitthvað. Nei, við komum ekki með neinar hugmyndir inn í 
þennan heim! Það eru ekki til neinar hugmyndir, sem koma inn- 
an að, engar hugmyndir, sem feddar eru í vitund mannsins, 
óháðar skynjun og reynslu. Allar hugmyndir, sem við geymum í 
hugskoti okkar, hafá komið utan að gegnum skynferin. Hug- 
urinn án skynjunar skynfæranna er auður og tómur, líkt og 
óskrifað blað eða myrkur klefi, sem engin ljósglæta fellur inn 
um. Þannig er hugur kornbarnsins, áður en skynferin skrá þar 
stafróf sitt. Þannig væri einnig hugur manns, sem ekkert skynj- 
aði. Hver mynd, sem augað tekur, er Ijósrák, sem fellur gegnum 
rifu á þessum dimma klefa hins vaknandi skilnings. Hvert hljóð, 

sem eyrað nemur, dregur örlítið tjaldið frá stöfum. Allt þetta, 
sem leitar á skynfærin, opnar að lokum dyr og glugga á húsi 
skilningsins, og heimur hinna mannlegu hugmynda hefur þá 
fæðst. 

En þessi ytri skynjun er manninum þó ekki nægileg til að 
eignast hugmyndir. Vísindin geta til dæmis fundið upp tæki, 
sem taka mynd af einhverju í hinni ytri veröld. En þessi mynd 
verður aðeins dauð og óvitandi mynd. Hún gæti aldrei orðið 
hugmynd, sem vissi um sína eigin tilveru. Vísindin geta fundið 
upp tæki, sem tekur á móti hljóðum og snertingu, en þessi hljóð 
og þessi snerting gætu aldrei orðið neitt annað en hljóð og snert- 
ing, aldrei hugmynd, sem vissi um sína eigin tilveru. Augljóst er 
því, að skynfærin ein eru ekki nægileg til að skapa þær hug- 
myndir, sem við einu nafni köilum hug. Locke talar því um hina 
innri skynjun eða íhugun. Þessi íhugun safnar saman myndum 
skynfæranna, leggur mat á þær, raðar þeim niður, greinir þær 
sundur og setur þær saman. Þessi íhugun er því ekkert annað en 
það, sem almennt er kallað skilningur. Locke heldur því þannig 
fram, að ekkert sé til í vitund eða skilningi mannsins, sem hafi 
ekki áður farið um skynfæri hans. Þeir, sem fylgja heimspeki 
Platós og Sókratesar, bæta við: — „nema skilningurinn sjálfurf 
— Maðurinn fæðistm eð skilningsgáfu til að taka á móti skynj- 
uninni, segja þeir. Locke hefur hvergi mælt gegn því, að skiln- 
ingurinn sé til. Hann segir aðeins, að þær hugmyndir, sem til 
hans berast, komi aðeins utan að, en séu aldrei meðfæddar eða 
komi innan frá. Agreiningurinn er því ekki um það, hvort til sé 
skilningur, heldur hvaðan hugmyndirnar berist honum. Koma 
þær að einhverju leyti innan að; eru þær eðlislægar og til án ytri 
skynjunar, þótt hin ytri skynjun kalli þær að nokkru leyti fram? 
Eða koma þær eingöngu utan að gegnum hlið skynfæranna? Frá 
sjónarmiði Lockes er algerlega skotið fram hjá markinu með því 

að segja, að elckert sé í skilningnum, sem ekki hafi fyrst verið í 
skynfærunum, — nema skilningurinn sjálfur. Locke hefur aldrei 
afneitað skilningnum sem slíkum, aðeins fullyrt, að til hans bær- 
ist ekkert innan að, að engin hugmynd væri til, sem er mann- 
inum meðfædd. Allt, sem til hans berst og vekur hann, kemur 
utan að um skilningarvitin, sem ein geta veitt honum efniviðinn 
í hugmyndir sínar: Án skilningarvitanna verður því vitundin 
algerlega auð og formyrkvuð. Þó að skilningurinn sé þannig 
formyrkvaður án skynfæranna, er þó ekki þar með sagt, að þau 
skapi hann. Þvert á móti, eins og sýnt er fram á hér að framan, 
geta skynfærin aldrei skapað hugmynd eða hugsun. Sá leynd- 
ardómur, hvað skilningurinn er í sjálfu sér, virðist okkur því 
jafnhulinn eftir að hafa lesið heimspeki Lockes, enda frá hans 
sjónarmiði ekki hægt að þekkja þann leyndardóm. 

Þetta, hvaðan hugmyndir okkar koma, er hið fyrsta af þremur 
helstu vandamálunum í heimspeki Lockes. Hin tvö eru: — Hvern- 
ig getum við vitað, hvort hugmyndir okkar eru sannar, hvernig 
getum við vitað, hvort skynfærin blekkja okkur ekki? Og að lok* 
um: — Hvar eru takmörk mannlegs skilnings? Athugum fyrst 
fyrri spurninguna. Eru hugmyndir okkar sannar, eða erum við 
blekkt af skynfærunum? Locke biður menn fyrst að gera sér grein 
fyrir því, hvers eðlis hugsanirnar séu. Sést þá, að um tvenns kon- 
ar hugmyndir er að ræða: einfaldar hugmyndir og margbrotnar 
hugmyndir. Einföld hugmynd eins og t. d. þéttleiki verður til 
þannig, að við sjáum hlut, finnum þyngd hans og hugsum um 
leið: „Þetta er þungt.“ Skynjun (tilfinning) og íhugun (skilning- 
urinn) mynda hugmyndina í sameiningu, um leið og við þreif- 
um á hlutnum. Þannig eignumst við aragrúa af hugmyndum, 
það er að segja hugmyndir um alla þá hluti, sem við yfirleitt 
þekkjum. Hugurinn getur raðað þessum einföldu hugmyndum 
niður á óendanlega margbreytilegan hátt og þannig skapað úr 

einfoldum hugmyndum flóknar hugmyndir. En í flóknustu 
hugmynd okkar er þó aldrei neitt, sem ekki er byggt á einföldum 
hugmyndum, sem skynjunin og reynslan gáfu okkur. Þessar 
hugmyndir okkar hljóta því að reynast svo margbreytilegar, að 
ekki er hægt að skipa þeim öllum í einn flokk og kalla þær allar 
annaðhvort sannar eða blekkingu. Jafnvel einfaldar hugmyndir 
okkar, þær sem skapast við beina skynjun, eins og t. d.: „Þetta er 
blátt. <( — „Þetta er hnöttótt.“ - „Þetta er þungt,“ — o. s. frv., eru 
ekki allar jafnsannar vísindalega frá sjónarmiði Lockes. Það fer 
eftir eiginleika hugmyndanna, hvort þær eru heimspekilega 
sannar eða ekki. Sannar eru þær hugmyndir, sem eru óháðar 
skynjuninni og yrðu alltaf sami ytri raunveruleikinn, hvernig 
sem á þær væri litið. I þeim hópi eru t. d. hugmyndirnar rúm, 
lögun, fjöldi og þéttleiki eða þyngd. Tökum t. d. hveitikorn. 
Kljúfum það eins oft og okkur þóknast. Hvernig sem við förum 
að, munu þessir eiginleikar vera fyrir hendi. — Aðrir eiginleikar, 
eins og litur, hljóð, lykt og bragð, eru háðir skynfærunum og 
ekki til án þeirra: Án sjónar gæti enginn litur verið til, án heyrn- 
ar ekkert hljóð o. s. frv. Hið fyrrnefnda verður alltaf til, vegna 
þess að það er sjálfstæður veruleiki. Hið síðara breytist, kemur og 
fer og er háð skynfærunum. 

Og nú er tímabært að spyrja, hvort þessi heimur skynfæranna 
sé þá í raun og veru til í sjálfu sér? Er víst, að allar þessar hug- 
myndir okkar séu annað en blekking? Locke svarar því hiklaust, 
að viss þekkingo kkar geti verið raunveruleg og sönn. Að vísu 
eru, eins og fyrr segir, hugmyndir eins og „Þetta er blátt“ (litur). 
„Þetta er salt“ (bragð). „Það er kalt“ (tilfinning). „Þetta er birki- 
ilmur“ (lykt), — ekki vísindalega sannar hugmyndir. 

Allt þetta verður til í vitund mannsins vegna eiginleika skyn- 
feranna, og sú hugmynd, sem þau skapa um þessa hluti, er ekki 
til í hlutnum sjálfum, heldur eingöngu í vitund þess sem þá 

skynjar. En annað, sem menn skynja, svo sem þyngd, lögun og 
hreyfing, er liinn sanni veruleiki þessara hluta, og þess vegna hin 
sanna, vísindalega þekking. Hins vegar viðurkennir Locke, að 
skilningurinn nái aldrei út fyrir sínar eigin hugmyndir. Og þar 
sem liugmyndir byggjast á skynjun og skynjunin á takmörk- 
unum skynfæranna, þá er ekki óhugsandi, að allar hugmyndir 
okkar séu aðeins sannar frá vissu sjónarmiði, en eigi sér ekki 
neinn stað í þeirri veröld, sem er utan þessara takmarka skynfer- 
anna. Og hér skapast vandamál, sem Berkeley reynir að leysa 
með þeirri kenningu, að ekkert sé til nema hugmyndir. John 
Locke aftur á móti leggur áherslu á, að hin ytri veröld sé til í raun 
og veru, þótt við þekkjum hana ekki réttilega, nema hugmyndir 
okkar svari nákvæmlega til þessum veruleika. En hvað er þetta 
þá, sem við vitum, og hver eru takmörk þekkingar okkar? 

Hið fyrsta, sem við getum vitað, er að við eins og Descartes 
sagði, erum til. !>að er hafið yfir allar deilur. Við vitum líka, að 
veröldin er til, því að þótt við þekkjum ef til vill ekki veröldina 
eins og hún er, þá er það þó hún, sem vekur skynjun okkar og 
skapar þar með allar okkar hugmyndir. Þetta sést best á því, að 
blindur maður getur ekki eignast hugmyndina „blátt“ eða „rautt“, 
jafnvel ekki frá öðrum. Heyrnarlaus maður getur ekki fengið 
neina hugmynd um lag eða hljóm. Og algerlega tilf ínningalaus 
maður gæti ekki þekkt þær hugmyndir, sem við köllum til dæm- 
is heitt eða kalt. Þetta sannar, að það er hin ytri veröld, sem 
vekur hugmyndir okkar, en það sannar afmr, að hún er til. 

Þessi ytri tilvera getur með sínum algildu eiginleikum vakið 
eða skapað afleidda eiginleika í skynjun og hugmyndaheimi 
mannsins. Þessi niðurstaða beinir Locke aftur út á þá braut að 
rekja keðju orsakanna, líkt og Descartes, til hinnar fyrstu orsak- 
ar, sem setnr allt á hreyfingu og lætur síðan veröldina ganga af 
sjálfri sér. Locke talar því, að vísu eins og hálfnauðugur, um 

persónulegan Guð, sem hann segir, að sé hin fyrsta orsök verald- 
arinnar. Á sama hátt og Locke tileinkar sér kenningu Descartes 
um hina fyrstu orsök, nálgast hann kenningu Spinoza um und- 
irstöðuna, sem hann í fyrri hluta bókar sinnar, An Essay con- 
cerning Human Understanding, hyggst kveða niður. Locke hélt 
því fram, að hin ytri veröld fyllti skilningarvitin og skilning- 
arvitin bæru síðan skynmyndir sínar til skilningsins. En hvað er 
þessi skilningur, sem tekur á móti þessuni skynmyndum og ger- 
ir þær að hugmyndum? Hvað er það sem hugsar? Locke getur 
ekki vitað það. Hann kallar það „hið óþekkta eitthvað“. En hvað 
er þetta óþekkta eitthvað annað en undirstaðan, undirstaða, sem 
við getum ekkert vitað um fremur en Guð eða sálina, sem þó 
hvort tveggja er til að áliti Lockes. Er það þá ekki einmitt þetta 
tvennt undirstaðan (Guð) og sálin, sem er að baki allra hug- 
mynda okkar? En þessi spurning er ekki á dagskrá, því að hér 
dregur Locke línu, sem hann bannar öllum komandi heimspek- 
ingum og vísindamönnum að stíga yfir. Hér eftir verða allir 
heimspekingar og vísindamenn að skilja, að þeir þekkja ekkert 
nema sínar eigin hugmyndir byggðar á skynjun, reynslu og rök- 
vísi. Utan þess þekkja þeir ekkert og geta ekki þekkt neitt. Allar 
tilraunir í þá átt eru fyrir fram dæmdar. Heimspeki líkt og vís- 
indin verður eftirleiðis að halda sig innan þessa hrings. En þetta 
boðorð hefur þó verið brotið, líklega af öllum heimspekingum, 
og víst er um það, að ekki gat Locke að öllu leyti haldið það 
sjálfur. Samt sem áður er þetta boðorð upphaf hinnar vísinda- 
legu heimspeki, sem hefur ekkert að segja um sálina, ekki heldur 
Guð, ekki heldur um neitt að baki hugmyndum okkar, jafnvel 
ekki þótt það kynni að skapa þessar hugmyndir og vera hin innri 
orsök þeirra, vera með öðrum orðum það, sem hugsar. Hin nýja 
heimspeki verður eingöngu að halda sig innan síns hrings og 
fjalla eingöngu um skynjun okkar, reynslu og rökhyggju. Hún 

verður að vinna sannleikann úr þessum málmi einum með að- 
ferð stærðfræðingsins, sem þó hefur glatað trú Descartes, Leibniz 
og Spinoza á, að stærðfræði sé nokkur himnastigi til æðri skiln- 
ings eða lykill að dyrum alviskunnar. Heimspeki á þessu stigi 
þróunar sinnar líkist barni, sem hættir sér í fyrsta sinn út úr húsi 
sínu, fellur á götunni, kemur sært heim og neitar að fara út aft- 
ur. 

En þó að líta megi á Locke sem einn þeirra heimspekinga, sem 
leggja grunninn að reynsluheimspekinni, fer því fjarri, að Locke 
neiti öllu nema því, sem við reynum eða skynjum, og viðurkenni 
sannleiksgildi allrar reynslu. Hann afneitar reynslunni til dæm- 
is, þegar hann talar um eðlismun upphaflegra og afleiddra eig- 
inleika, og neitar, að hinir síðarnefndu séu til í raun og veru. Við 
teljum okkur hafá jafnáreiðanlega reynslu fyrir því til dæmis, að 
blóðið sé rautt og það sé jörð undir fótum okkar. Locke aftur á 
móti teldi liið fyrra ekki raunverulegt (það er afleiddur eiginleiki, 
litur), en hið síðara raunverulegt (upphaflegur eiginleiki, víðátta 
og viðnám). I öðru lagi talar Locke um „ég-ið“ og viðurkennir 
þar með það, sem t. d. Hume og aðrir reynsluheimspekingar 
kasta fyrir borð. Hann talar líka um Guð og telur hann stjórna 
allri tilverunni. Og hann heldur því fram, að til séu ákveðin sið- 
ferðislögmál: að eitt sé rétt og annað rangt og að Guð umbuni 
mönnum og refsi þeim eftir breytni þeirra, þ. e. a. s. eftir því, 
hvort þeir lifi í samræmi við þessi lögmál eða brjóti þau. Afþessu 
má sjá, að Locke hugsaði og viðurkenndi of marga hluti til að 
vera hreinn reynsluheimspekingur. Hann vísaði engu máli frá 
sér á þeim forsendum, að það tilheyrði ekki sinni grein eða væri 
utan við vísindi eða „rétta“ heimspeki. Hann leitaði hins sanna 
í hverju máli og viðurkenndi rétt annarra til hins sama. Um- 
burðarlyndið varð fyrsta og síðasta orðið í kenningu hans, og 
fyrir hans starf meira en nokkurs annars manns varð England 

eftir valdatöku Vilhjálms af Oraníu annað landið í heiminum til 
að viðurkenna rétt mannsins til að hugsa frjálst og láta skoðanir 
sínar í ljós. Hollandi hafði bæst nýr og öflugur bandamaður í 
baráttunni fyrir frelsinu. Nú varð England einnig „skálkaskjól 
fríhyggjumanna," sem urðu að flýja land vegna skoðana sinna. 
Og þetta frelsi varð Englendingum nú sama lyftistöngin og það 
hafði áður verið Hollendingum. Vegna þessa frelsis varð England 
andlegt og veraldlegt forysturíki álfunnar. Og víst verður þess 
lengi minnst, að sá, sem barðist þar best fyrir hugsjón hins nýja 
tíma, var heimspekingurinn John Locke. 

Eftir ensku byltinguna 1688 öðluðust Englendingar í fyrsta sinn 
þau dýrmætu mannréttindi að mega hugsa frjálst og láta skoð- 
anir sínar í ljós án verulegra refsinga af hálfu ríkisvaldsins eða 
kirkjunnar. Öll þau öfl, sem bæld höfðu verið niður af þessum 
drottinvöldum, brutust því fram af tvöfóldum krafti líkt og gos, 
sem kastar af sér steinrunnu fargi. Gamlar kenningar og trúar- 
hugmyndir voru gagnrýndar undir smásjá skynsemi og vísinda. 
Kirkjan átti mest í vök að verjast. Stundum var ráðist á hana af 
illvild og grunnfærni, stundum af eldmóði manna, sem leituðu 
hins sanna og vildu afhjúpa alla blekkingu. „Trúleysingjar“ og 
„fríhyggjumenn“, eins og margir hafa kallað þá, notuðu óspart 
hið nýfengna frelsi, og hver stórbókin rak aðra frá þeirra hendi. 
Nægir t. d. að benda á rit eins og Christianity not Mysterious 
(1696) eftir John Toland, A Discourse of Freethinlcing (1713) 
eftir Arthur Collins og A Discourse concerning Reason with 
regard to Religion (1730) eftir Thomas Chubb. Efnishyggjan 
fór vaxandi, og trú manna á sálina og annað líf þvarr, þar sem 
þessi trú var byggð á kenningum kirkjunnar, kenningum, sem 
margir voru faruir að efast um. Hinir gömlu feður rétttrúnaðar- 
ins hristu sínar gráu hærur yfir rangsnúnum tíðaranda og 
kenndu um frelsinu. En þeim skjátlaðist. Frelsið leiðir alls staðar 
til framfara andlegra og veraldlegra, og það knýr sannleikann 
fram í dagsljósið. Rit þessara nýju manna stóðu að anda og 
sannfæringarkrafti framar hinni venjulegu ræðu klerksins. — 
Hún gat ekki svarað rökum þessara manna. Ef kirkjan átti að 

halda velli, urðu þar að koma fram nýir menn og betri. Og þeir 
komu. Þannig lyftir fielsið alls staðar andlegum þroska. Fræg- 
astur þessara manna, sem reis upp til varnar sálinni og ódauð- 
leikanum, var írskur biskup, George Berkeley, sem Henri Berg- 
son (franskur heimspekingur, 1859-1941) kallaði „föður nú- 
tímaheimspeki “. 

George Berkeley fæddist í Kilcrene, nálægt borginni Kilkenny 
á írlandi, 12. mars 1685 og ólst upp í Dysartkastala í nánd við 
Thomastown. — Ungur að árum fór hann til Dyflinnar ogsettist 
á skólabekk í Trinity College. Vakningaralda gekk þá yfir borg- 
ina (um aldamótin 1700), og nýtt vín var komið á hina gömlu 
belgi menntastofnunarinnar. Nýir menn höfíu innleitt þar nýja 
siði. Nemendur voru hvattir til að endurskoða viðteknar hug- 
myndir, og Peter Browne (settur rektor skólans 1699) útbreiddi 
þar hinanýju heimspeki John Lockes, en gagnrýndi hana þó um 
leið. Berkele)' las afkappi námsgreinar sínar: latínu, grísku, heim- 
speki, rökfræði og stærðfræði og lærði auk þess frönsku og hebr- 
esku á eigin spýtur. Áður en hann náði tvítugsaldri, hafði hann 
skrifáð bók á latínu um vísindaleg efni. Slíkar voru þær kröfur, 
sem gerðar voru til menntamanna í byrjun 18. aldar. Berkeley 
gerði einnig í tómstundum sínum tilraunir með eitt og annað 
viðvíkjandi eðlisfræði og sálfræði. Meðal annars braut hann mjög 
heilann um eðli dauðastundarinnar. Sú saga er sögð, að eitt sinn, 
er hann og vinur hans Contarini (föðurbróðir Goldsmiths) sáu 
mann hengdan á torgi einn í Dyflinni, hafi Berkeley beðið vin 
sinn að hengja sig í tilraunaskyni. Contarini er sagður hafa orðið 
við þessari bón. Berkele)' missti meðvitundina í snörunni og 
hafði þar nær látið Iíf sitt. Hann hresstist þó brátt aftnr. Sagan er 
vafalaust ein þeirra mörgu sagna, sem komust á kreik um Berke- 
ley og eiga rót sína að rekja til gamansamra skólabræðra. I ýms- 
um ævisögum, sem skráðar eru um Berkeley, er þessi saga sögð, 

þó að enginn fótur finnist fyrir henni, og um leið er oft brugðið 
upp niynd af honum sem „ofvita“, sem reikar viðutan um stræti 
borgarinnar og brýtur heilann um þá heimspeki sína, að ekkert 
efni geti verið til. — Þeir, sem illgjarnastir eru, Iáta hann á þessu 
sveimi sínu reka sig harkalega á einhvern steinvegg borgari nnar 
og tauta um leið og hann þerrar blóðið af nefinu: „Gerir ekkert, 
gerir ekkert til. Það er ekkert efni í þessu.“ Þessi mynd af ofvit- 
anum er vitanlega aðeins skopstæling. Berkeley var fiillkomlega 
heilbrigður unglingur, sem skynjaði veruleikann engu síður en 
hver annar. — Hann ól aðeins með sér nýjar hugmyndir um þenn- 
an veruleika, hugmyndir, sem voru öðrum framandi og því mis- 
skildar og stundum hafðar að háði. 

Skólaferill Berkeleys var hinn glæsilegasti og námsafrek hans 
voru verðlaunuð. En auk þess var Berkeley feddur heimspeking- 
ur, sem um tvítugt setti fram í dagbók sinni (sem gefin var út 
löngu síðar) frumlega lausn á þeirri ráðgátu, sem frægustu heim- 
spekingar eins og Descartes, Spinoza, Leibniz og Locke gátu að 
hans dómi aldrei leyst á viðunandi hátt. Þetta var ráðgátan um 
„sambandið milli anda og efnis“. Lærisveinninn við Trinityskól- 
ann gerðist brátt kennari. Hann flutti fyrirlestra um guðfræði, 
grísku og hebresku. Merkari voru þó ritstörf hans. Aðeins tutt- 
ugu og fjögurra ára að aldri skrifaði hann An Essay towards a 
New Theory of Vision (Dublin 1709). Með þeirri bók leggur 
hann grunninn að heimspeki sinni. Arið eftir kom út eftir hann 
annað rit, A Treatise concerning the Principles of Human Know- 
ledge. I þeirri bók segir hann sitt síðasta orð um sambandið milli 
anda og efnis. Hún er lokaniðurstaða hans eftir fimm ára íhug- 
un. Og þar féllir hann endanlegan dauðadóm yfir efni og efn- 
ishyggju. 

The Principles er besta rit Berkeleys, og það er erfitt að finna 
höggstað á því, ef það er rétt skilið og þar engu bætt við. Bókin 

fékk þó daufar undirtektir, og þeir fáu, sem lásu hana, misskildu 
hana og höfðu hana og höfund hennar að háði fyrir að halda því 
fram, að ekkert efni væri til. 

Berkeley sárnaði þessi misskilningur og setti heimspeki sína 
fram á nýjan og aðgengilegri hátt í Three Dialogues between 
Hylos and Philonous. Það rit kom út tveimur árum eftir The 
Principles og er talið með læsilegri bókum um heimspeki. Þar 
setur Berkeley fram á ljósan hátt rök hinnar algeru hughyggju, 
sem knésetja skyldi alla þessa háværu efasemdamenn og guðleys- 
ingja aldarinnar. Eftir þessi miklu afrek hins hálfþrítuga manns 
fór Berkeley til Englands með handritið að Three Dialogues bet- 
ween Hylos and Philonous til þess að fá það prentað þar og kynn- 
ast andans mönnum á Englandi. 

Berkeley kom, sá og sigraði. I Lundúnum þeirra tíma stóð 
„hressingarskáli” skáldanna opinn hverjum þeim, sem kunni að 
tala og skrifa. Eftir Berkeley höfðu þegar komið út 4 bækur, og 
hann var manna mælskastur. Landar hans tveir, báðir heims- 
kunnir menn, Richard Steele (fæddur í Dyflinni 1672) og Swift, 
sem var af írsku bergi brotinn og stundað hafði nám við sama 
skóla og Berkeley, höfðu báðir kynnst bókum hans, og er talið, 
að Swift hafi fengið hugmynd sína um Gúllíver við lestur bók- 
arinnar Essay on Vision. Þessir tveir vinir Berkeleys kynntu hann 
öðruni meisturum enskra bókmennta. Næstu 10 mánuðina er 
Berkeley ýmist að finna í leikhúsi með skáldunum Addison og 
Pope, í Pall Mall kaffistofunni með Steele, í bókhlöðum háskól- 
ans með Smalridge, við skál með Swift — eða í návist sjálfrar 
Englandsdrottningar í kappræðum um trúmál við Samuel 
Clarke. 

Hvar sem Berkeley lcorn, vakti hann athygli og gat sér mikið 
nafn. Hann varð umdeildur. Addison, sem Berkeley kallar mik- 
inn heimspeking, setti eftir kynni sín af Berkeley fram skoðanir 

í ætt við heimspeki hans í kvæði sínu The spacious Firmament. 
Byron orti um Berkeley og neitar að taka mark á þeirri heim- 
speki, sem afneiti efninu. Pope minnist hans einnig í Ijóði og 
eignar honum þar allar dyggðir, sem Finnast undir sólinni. Aðrir, 
eins og hinn frægi læknir Arbuthnot, gerðu góðlátlegt gys að 
Berkeley. Arbuthnot skrifar Swift meðal annars: „Aumingja 
heimspekingurinn hann Berkeley hefur nú hlotið hugmyndina 
bata, sem var mjög erfitt að koma inn í kollinn á honum, vegna 
þess að hann gekk með hugmynd um undarlegan sjúkdóm, og 
þessi hugmynd var svo þrálát, að erfitt reyndist að útrýma 
henni.“ 

■ 

Besti vinur Berkeleys var þó Swift. Þeir voru manna ólíkastir, 
en þó bundnir órjúfandi böndum, og hélst vinátta þeirra, meðan 
báðir lifðu. Swift kynnti Berkeley fyrir einum kunnasta stjórn- 
málamanni Englendinga á þeirri tíð, Peterborough lávarði. Lá- 
varðurinn var um þær mundir á förum frá Englandi, þar sem 
hann hafði ýmsum störfum að gegna utanlands. Atti hann að 
þessu sinni meðal annars að vera sérstakur sendiherra Englands 
við krýningu nýs konungs á Sikiley. Það var venja lávarðarins að 
haíá sérstakan prest í þjónustu sinni. Annars var lávarðurinn 
ekki sagður neinn sérstakur trúmaður, — sumir sögðu jafnvel, að 
hann væri alveg trúlaus. Messa heimspekings var honum þó ekki 
mótfáliin. Hann fór þess því á leit við Berkeley, að hann gerðist 
prestur sinn. Berkeley, sem hafði mikla löngun til að kynnast 
öðrum þjóðum, tók boðinu. 

I París komst Berkeley í kynni við heimspekinginn Male- 
branche, þá fjörgamlan mann. Biskupinn Joseph Stock segir í 
bók sinni um Berkeley, að deilurnar milli þessara tveggja heim- 
spekinga hafi orðið svo harðar, að þær hafi lagt Malebranche í 
gröfina. Vera má, að ákaft hafi verið deilt, en hins vegar lést 
Malebranche ekki fyrr en tveim árum eftir þessar viðræður, þá 

77 ára að aldri. Frá París var haldið suður til Lyon. Þar sá Berke- 
ley í fyrsta skipti líf Suðurlandabúa, sem létu hverjum degi nægja 
sína þjáningu, léku sér að flugeldum og dönsuðu kringum gull- 
kálfinn. Berkeley þótti lítill samanburður á rauðvíni og glaumi 
suðursins og sínu eigin neftóbaki og alvöru hins norræna manns: 
„Englendingar þurfa lítið að óttast þessa úrkynjuðu þjóð,“ skráði 
hann í dagbók sína um þessar mundir. Lávarðurinn fór sjóleiðis 
til Italíu, — þjónar hans lögðu á brattann yfir Alpana. Það var 
hávetur, klofsnjór og hríðarveður. Þeir félagar riðu fyrst á hest- 
um, en voru síðan bornir á burðarstólum yfir mestu ófærurnar. 
Berkeley féll af baki fjórum sinnum, braut sverð sitt, úrið — og 
neftóbaksdósirnar. „Fullhertur gegn jörðu, veðri og sæ, frosti og 
snæ“ náði Berkeley loks til Genúa. Hann kunni þá betur að meta 
hið suðræna land og skrifár nú í dagbók sína: „Ef þig dreymir 
ósa daga, hlýja sól og bláan himin, þá komdu til Ítalíu!“ Frá 
Genúa hélt þessi breski hópur til Sikileyjar til að krýna hinn 
nýja konung. 

Haustið 1716 lagði Berkeley aftur upp í meginlandsför frá 
Englandi. Að þessu sinni fór hann sem fylgdarmaðnr sonar Ashe 
biskups í Clogher. Aftur fór Berkeley um hávetur yfir Alpafjöll, 
þar sem soltinn úlfur.leitar að bráð og snjóflóð falla úr hlíðum. 
Aftur heimsótti liann Italíu, dáðist í Róm að málverkum eftir 
öndvegissnillinga eins og Titian, Carracci, Raphael, Correggio, 
Rubens, Guercino, Reni og Paul Veronese, hann andaði að sér 
ilmi sígrænna myrturunna í hinni suðrænu paradís, Napólí, og 
nasaði af brennisteinseimi fordæmingarinnar á gígbarmi Vesúvf- 
usar. 

Þegar Berkeley sneri aftur heim til Irlands eftir fjögurra ára 
dvöl erlendis, tók hann doktorsgráðu í guðfræði og varð próf- 
astur í Derry. Ferðir hans höfðu gert hann víðsýnan heimsborg- 
ara, næman á fagrar listir og bókmenntir. Heimspekin var þó 

köllun hans. Hún var boðskapur, sem hann varð að boða, ekki 
aðeins í Evrópu, heldur einnig í hinum nýja heimi, Ameríku. 
Berkeley dreymdi stóra drauma um að koma upp trúboðs- og 
menningarmiðstöð, sem lyft gæti anda hinnar frumstæðu, en 
vaxandi álfu. Til þessara framkvæmda skorti hann þó fé. Það 
kom skyndilega eins og sent af himnum ofan. — Ein af vinkon- 
um Swifts arfleiddi Berkeley (sem að sögn hafði aðeins séð hana 
einu sinni á heimili Swifts) fyrirvaralaust og án allra skýringa, að 
auðæfum, sem áður höfðu verið Swift ætluð. — Með mælsku 
sinni tókst Berkeley einnig að fa stjórnina til að lofa stórfé til 
þessa fyrirtækis. Við þetta bættust framlög nokkurra einstakl- 
inga, sem áhuga höfðu á málinu. Um þessar mundir kvæntist 
Berkeley og sigldi því næst með fjölskyldu sinni til Ameríku. 

Ætlun hans var að reisa menntasetur á Bermúdaey, m. a. til að 
kristna og mennta indíána. Sjóferðin var löng. Skip hans hreppti 
veður stór og var um skeið talið af. Hann náði þó loks landi í 
Virginíu og hélt þaðan til Newport í Rhode Island. Skammt 
þaðan reisti Berkeley sér hús og kallaði Whitehall. Þar hugðist 
Berkeley bíða eftir því, að stjórnin efndi loforð sitt um fjárveit- 
inguna til hins fyrirhugaða menntaseturs á Bermúda. Það átti þó 
ekki fyrir þeim stað að liggja að verða gróðurreitur kristinnar 
heimspeki. Bermúda var valin af hugsjónamanni, sem ókunn- 
ugur var staðháttum. Ibúarnir á Bermúda voru að vísu hraustir, 
þar sem þeir höfðu lítið annan til að nærast á en lauk og kál. Og 
lofitið var hreint vegna storma og fellibylja, sem æddu um landið. 
— Hins vegar voru þar engir indíánar til að kristna. Þá var fyrst 
að finna langt inni á meginlandinu, og Don Quixote hefði gefist 
upp við að fá þá til að koma til Bermúda til að taka kristna trú 
og læra heimspeki. Berkeley skildi, að Rhode Island, en ekki 
Bermúda, var hinn rétti staður fyrir menningarsetur. En fjár- 
framlaginu hafði verið lofað til framkvæmda á Bermúdu. Þetta 

varð stjórninni tylliástæða til að senda aldrei neitt fé til þessa fyr- 
irtækis, og menntasetrið, sem Berkeley hafði ætlað að reisa til 
eflingar heimspeki og menningu í hinum nýja heimi, var aldrei 
reist. Köllun hans mistókst. En var förin þá til einskis farin? 
Öðru nær, hún hafði djúp og varanleg áhrif. Það nægir í því 
sambandi að vitna í ummæli prófessors Rand við Harvardhá- 
skóla, sem hann viðhafði meira en 200 árum eftir að Berkeley 
yfIrgaf Ameríku: „Þau áhrifi sem ferð Berkeleys hafði á andlegt 
líf Ameríku, hafa haft langvarandi gildi. Þótt honum mistækist 
að reisa eitt sérstakt menntasetur, tókst honum það, sem betra 
var, að örva andann í hinni nýju álfu, íýrst með dvöl sinni hér og 
hollum ráðum, síðar með því ástfóstri sem hann tók við æðri 
menningu hennar, og hinni hugrænu heimspeki, sem hann gaf 
henni. Bæði bókmenntir okkar og listir hafa auðgast vegna dval- 
ar hans hér... Eftir för hans til Englands gaf hann, sem kunnugt 
er, háskólunum Har\ r ard og Yale bókasöfn ... Kolumbíuháskóli 
var að verulegu leyti reistur eftir fyrirsögn hans í bréfi til vinar 
síns, Samuel Johnsons, sem var fyrsti rektor skólans. Ráðum 
hans var einnig fylgt við stofnun Pemisylvaníuháskóla ... Kali- 
forníuríki reisti háskóla sinn í borg, sem ber nafn hans, Berke- 
ley“. 

Af þessu má sjá, að nokkur árangur hefur orðið af för Berke- 
leys til Ameríku, þó að fjárupphæðin, sem honum hafði verið 
lofað, kæmi aldrei og hann yrði því að snúa vonsvikinn til Bret- 
lands aftur. 


í Bretlandi lét Berkeley það verða sitt fyrsta verk að end- 
urgreiða öllum, sem lagt höfðu fé í Bermúdufyrirtækið. Hann 
vann brátt hylli manna sem fyrr í félagslífi Lundúnaborgar, og 
drottningin var svo hrifin af liinni nýju bók hans, Alciphron, 
sem hann hafði skrifað í Vesturheimi „gegn efasemdamönnum 
og trúleysingjum“, að hún gerði hann að biskupi í Cloyne á Ir- 

landi. Þá stöðu skipaði hann flestum betur, hann vann öll störf 
sín af stakri samviskusemi, — en heimspekin var honum þó hug- 
stæðust. Til að geta sinnt henni reis hann úr rekkju um þrjú- 
leytið hvern morgun og iðkaði fræði sín, þar til aðrir menn risu 
úr rekkju og skyldustörfin hófust. Hann fylgd ist vel með öllu í 
umdæmi sínu og lét sig efnahag og afkomu manna miklu skipta. 
Verulegum hluta launa sinna deildi hann milli fátækra. 

Þessar miklu annir hans urðu heilsu lians ofraun. Hann flutt- 
ist 1753 til Oxford til sonar síns, sem stundaði þar nám. Þar lést 
hann skömmu síðar. 

Þessum einkennilega manni hefur verið vel lýst með orðum 
Francis Atterbury, biskups í Rochester: „Slíkur skilningur, slík 
þekking, slíkt sakleysi og lítillæti hélt ég aðeins fyndist hjá engl- 
um, þar til ég kynntist þessum manni.“ 

Heimspeki Berkeleys 

John Locke efaðist aldrei um, að efnið og hin ytri veröld væri 
til. Mynd mannsins af veröldinni, sagði hann, er að nokkru leyti 
rétt og nokkru leyti röng. Hann flokkar hugmyndir eftir því, 
hvort þær séu aðeins til í skynjun mannsins eða hvort þær séu 
einnig sjálfstæður, ytri veruleiki. Meðal hinna síðartöldu eru 
hugmyndirnar rúm, lögun og hreyfing. Þessir sjálfstæðu eig- 
inleikar eru að dómi Lockes óháðir allri skynjun og mundu vera 
til jafnt fyrir það, þótt enginn væri til að skynja þá. Aðrir eig- 
inleikar, eins og litur, hljóð, bragð og ilmur, eru aðeins til vegna 
skynfæra okkar. Eiginleikinn rautt t. d. verður til vegna eig- 
inleika augans. Ef ég t. d. nota græn gleraugu, verður hann blár. 
Hann er því ekki alltaf hinn sami, heldur breytist vegna breyttr- 
ar skynjunar. 

George Berkeley tekur þessa flokkun til endurskoðunar. 
Hann er samþykkur öllu, sem Locke segir um fyrri flokkinn, en 
bendir á, að fyrri flokkurinn sé í engu frábrugðinn hinum síð- 
ari. Rúm, tími, lögun, þyngd og hreyfing séu ekki heldur til 
nema sem hugmyndir og háð skynjun alveg á sama hátt og litur, 
hljóð, bragð og ilman. Til að sýna fram á, að þessi skipting Lock- 
es í sjálfstæða og ósjálfstæða eiginleika sé röng, notar Berkeley 
sömu rök í sambandi við síðari flokkinn og Locke notar sjálfur 
um hinn fyrri. Locke bendir á, að litur í auga hins litblinda og 
litur í auga venjulegs manns sé ekki hinn sami og eins, að hljóð 
sé aðeins til í eyra hins heyrandi manns, en ekki hins dauf- 
dumba. Hins vegar hélt Locke, að öðru máli væri að gegna um 
lögun hlutanna, rúmtak þeirra eða stærð, hreyfingu, þyngd og 
þéttleika. Þessir eiginleikar breyttust aldrei og væru því óháðir 
skynjun. Berkeley mótmælir þessu og segir, að þessir eiginleikar 
séu engu síður háðir skynjun en hinir. I augum barnsins eru 

t. d. hlutirnir staerri og vegalengdirnar meiri en í augum hins 
fullorðna. Smásærri líf veru hlýtur að virðast það stór veröld, sem 
mannsauganu virðist aðeins lítill vatnsdropi. Aukþessa eru hin- 
ir svokölluðu sjálfstæðu eiginleikar aðeins til sem hugmynd í 
vitund þeirra, sem þá skynja og skilja. Hvar væri hin sýnilega 
veröld, ef hvergi væri sjón og skilningur. Hugmynd er það, sem 
er skynjað og skilið. Þess vegna er ekkert annað til en hugmynd- 
ir í vitund annsins, öll tilveran er ekkert annað en hugmyndir og 
hugir til að skynja þær. Efni er ekki til. Það skynjar enginn. 
Menn segja, að til séu t. d. hús, fljót og fjöll — úr efni. Berkeley 
segir, að þessir hlutir séu að vísu raunverulegir og að þeir séu eins 
og við skynjum þá, en þeir séu ekki úr efni, því að efni er ekki 
til í vitund mannsins nema sem hugmynd. Þessir hlutir eru eins 
og hugmynd okkar af þeim, einmitt vegna þess að þeir eru hug- 
mynd, en ekki efni. Berkeley sannar þetta með því að segja, að 
þessir hlutir séu annaðhvort skiljanlegir eða ekki skiljanlegir. Ef 
þeir eru skiljanlegir, þá eru þeir hugmyndir, því að andinn getur 
aðeins þekkt hugmyndir, og þeir og hugmynd okkar um þá er 
því eitt og hið sama. Að segja, að þeir séu ekki skiljanlegir, er 
sama fjarstæða og að segja, að litur sé eins og eitthvað, sem er 
ósýnilegt, að hart eða mjúkt sé eins og eitthvað, sem er ósnert- 
anlegt o. s. frv. 

Það getur þess vegna ekkert verið til nema hugmyndir og hug- 
ir: það, sem er skynjað og skilið, og það, sem skynjar og skilur. 
En ef ekkert er til nema það, sem er skynjað og skilið, mundu þá 
hlutirnir hætta að vera til, ef enginn væri til að skynja þá? spyrja 
sumir gagnrýnendur Berkeleys. Fyrst ekkert efni er til, er þá ver- 
öldin, sólin og stjörnurnar blekking? Getur ekki verið, að til sé 
eitthvað, sem er ekki skynjað? Getur ekki verið um margs konar 
tilveru að ræða, sem við höfum enga hugmynd um? Og fyrst efni 
er ekki til, borðum við þá hugmyndir? Klæðumst við hugmynd- 


663 



Saga hehnspekinnar 


um? Og ef til er aðeins það, sem skynjar, og það, sem er skynjað, 
hvað verður þá um sjálfa sálina í djúpum, draumlausum svefni? 
Og aðrir beina til hans enn erfiðari spurningum: Hvernig getur 
mannfólkið t. d. rúmast í veröldinni, ef rúmið er aðeins hug- 
mynd í huga okkar? 

Berkeley, eins og margir fleiri, hefur verið gagnrýndur af miklu 
fleiri mönnum en þeim, sem hafa jafnvel reynt að skilja hann, og 
hann átti jafnvel í stríði við spurningar, þar sem spyrjandinn 
gerði ráð fyrir einhverju, sem liann hafði aldrei kennt. Stundum 
miðar spyrjandinn við það sem sjálfsagðan hlut, að efnið sé til, 
þótt Berkeley héldi fram, að svo væri eldci. Stundum er spyrjand- 
inn viss um, að Berkeley hafi skoðað liina ytri veröld sem tóma 
blekkingu, þó að Berkeley hafi lagt á það ríka áherslu, að hin ytri 
veröld sé raunveruleg og sé eins og við skynjum hana (Menn 
skynja aldrei efni, þó að þeir haldi það, lieldur hugmyndir, sem 
þeir kalla efni). Stundum gengur spyrjandinn út frá því, að þeg- 
ar Berkeley talar um, að aðeins það, sem skynjar og það, sem er 
skynjað, sé til, miði hann eingöngu við það, sem maðurinn skynj- 
ar og skilur. Það er nóg samkvæmt kenningum Berkeleys, að 
„hlutirnir“ séu skynjaðir. Þeir geta verið skynjaðir af dýrum og 
mönnum, en þeir geta einnig verið skynjaðir af vitsmunum æðri 
mannlegum skilningi, og þeir eru a. m. k. skynjaðir af guði. — Og 
hér komum við að kjarnanum í boðskap Berkeleys. 

Oll tilveran er ekkert annað en hugsanir eða hugmyndir guðs. 
Allir hlutir í náttúrunni í kringum okkur eru hugsanir hans, og 
vegna þess að hugsanir og hugmyndir hans eru margfalt sterkari 
og voldugri okkar hugsunum, greinum við á milli þeirra og hugs- 
ana okkar og köllum þær í daglegu tali veröld eða náttúru. Sam- 
ræmið í hugsunum guðs birtist okkur sem lögmál náttúrunnar. 
Það, sem ekki er til í vitund guðs, er ekki til annars staðar. Það 
er þetta, sem Berkeley á fyrst og fremst við, þegar hann segir, að 

það, sem ekki er skynjað og skilið, sé ekki til. Hugmyndir manna 
eru óljósar og skuggakenndar, og þær hverfa okkur auðveldlega. 
Hugsanir guðs eru okkur skýrar og áþreifanlegar eins og elding- 
in og regnið, fjallið, skógurinn og fljótið. Hugsunum hans kom- 
umst við ekki frá. Þær eru veröld okkar. Þannig er öll tilveran 
hugur, sem skilur og skynjar, — og hið skynjaða, en í guði er þetta 
tvennt eitt. Maðurinn er einnig hugur og hugmyndir. Sama er 
að segja um alla tilveruna. Hún er ríki andans og óteljandi sálna. 
Skynjun og skilningur hvers einstaklings er takmarkaður. Mað- 
urinn veit það eitt, sem hann skynjar, því að skilningurinn skilur 
ekki sjálfan sig. Hin takmarkaða vitund mannsins er því ekki 
hinn æðsti dómari, sem segir til um, hvað sé og hvað sé ekki. 

Ef við nú athugum þessar spurningar, sem gagnrýnendur 
Berkeleys hafa borið fram, sjáum við, að margar þeirra eru á mis- 
skilningi byggðar: Hætta hlutirnir að vera til, þegar enginn er til 
að skynja þá? - Þetta fellur um sjálft sig, ef við spyrjum aftur á 
móti: Hvernig getur hugmynd verið til, án þess að hún sé skynj- 
uð eða skilin? Og eins fer um spurninguna: Fyrst ekkert efni er 
til, er þá ekki jörðin, sólin og stjörnurnar blekking? Berkeley 
tekur skýrt íram, að hann hafi aldrei efast um, að hin ytri veröld 
væri raunveruleg, hann aðeins neitar því, að hún sé efni í skyn- 
heimi mannsins. Hann neitar ekki heldur eiginleikum „ef nisins“, 
eins og þyngd, þéttleika, mýkt og hörku, en þeir eru einnig hug- 
myndir eins og allt annað, en ekki einkenni einhvers, sem menn 
af misskilningi kalla efni. Sama er að segja um spurningarnar 
um, hvort við borðum hugmyndir og hvort við klæðumst hug- 
myndum. Matur okkar og föt eru jafnraunveruleg, þótt við 
þekkjum hvorugt nema sem hugmynd. Ogþá eiginleika feðu og 
klæða, sem við finnum með sjón, snertingu og bragði, þekkjnm 
við Iíka eingöngu sem hugmyndir. — Efni þekkir enginn, nema 
sem hugmynd. Spurningin um, hvað verður um sálina í djúpum, 

draumlausum svefni, er auðsvarað íýrir Berkeley með því, að 
hún sé a. m. k. til í vitund guðs, og auk þess er vafasamt að full- 
yrða, að sálin verði algerlega skynlaus í djúpum svefni. Jafnvel 
spurningunni um, hvernig mannfólkið geti rúmast í veröldinni, 
ef rúmið er aðeins hugmynd, er hægt að svara með því að benda 
á, líkt og Descartes gerði, að hugsun hafi ekki rúmtak. Ekki 
heldur hugmynd, og í veröld, þar sem ekkert er til annað en hug- 
ur og hugmyndir, hlýtur því rúmið einnig að vera hugmynd eins 
og allt annað. 

Hugmyndakerfi Berkeleys er svo heilsteypt, að erfitt er bæði 
að skilja það og koma því á kné með rökum, sem taka fullt tillit 
til forsendna þess, jafnvel þótt við séum sannfærð um, að það sé 
rangt! Guðfræðingurinn Berkeley tekur við, þar sem heimspek- 
ingurinn Berkeley þagnar, og við verðum að trúa eða trúa ekki. 
Berkeley reyndi með þessari heimspeki sinni að segja hið síðasta 
orð í viðræðum hinna miklu heimspekinga Spinoza og Lockes, 
Descartes og Leibniz um andann og efnið, líkamann og sálina, 
veröldina og gnðdóminn og hvernig þetta allt væri tengt. A alda- 
gamalli gátu, sem aldrei hafði að fullu leystst í umræðum þessara 
heimspekinga, hyggst Berkeley leggja fram ráðningu. Deilt var 
um, hvort efni gæti hugsað, hvaða áhrif efnið hefði á andann, 
hvort hægt væri að kljúfa efnisögn óendanlega. Allar þessar 
spurningar falla niður af sjálfu sér í heimspeki Berkeleys, þar sem 
efnið er ekki til. Þannig losnum við við þau vandamál, sem eru 
því samfara að skoða tilveruna sem tvær sjálfstæðar heildir, efni 
og anda, og fullnægt er hinni heimspekilegu þörf mannsins til 
að líta á tilveruna sem eina heild, þar sem allt er af sama stofni og 
sömu rót. En Berkeley beinir ekki heimspeki sinni aðeins gegn 
efnishyggju og tvíhyggju. Henni er engu síður beint gegn efa- 
semdamönnum. Þeir heimspekingar, sem halda því fram, að 
skynjun okkar sé eitt og hin ytri tilvera annað, hljóta að lokum 

að komast að þeirri niðurstöðu, að við getum efást um alla þekk- 
ingu okkar og sannleiksgildi allra hugmynda, þar sem við getum 
þá aldrei þekkt hlutina eins og þeir eru í sjálfu sér, heldur aðeins 
eins og þeir birtast okkur. Berkeley greinir í heimspeki sinni ekki 
milli hugmynda okkar og fyrirbrigða hinnar ytri tilveru, því að 
þau eru Iíka hugmyndir, og þess vegna getur hugur okkar skynj- 
að þær eins og þær eru. Þær eru því sannar, skynjun okkar er rétt, 
og þekking okkar er veruleiki, en ekki ímyndun eða sjónarspil. 

ÖIl tilvera okkar er, eins og áður er sagt, aðeins hugir og hug- 
myndir og þetta tvennt er eitt hjá hinum æðsta. 

Þannig messaði heimspekingurinn og kennimaðurinn George 
Berkeley. Þeir, sem vilja afsanna kenningu hans, geta fengið til 
þess stuðning í fjölmörgum heimspekiritum, sem um hann fjalla. 
En áður en deilurnar hefjast, er rétt að hafá hugfast, að trú verð- 
nr ekki sigruð með heimspeki og heimspeki ekki með trú. 

Átjánda öldin var öld aukinnar þekkingar, en í kjölfar þekking- 
arinnar siglir efinn. Þess vegna varð spámaður efans, Skotinn 
David Hume, einn helsti spámaður aldarinnar. Hann er af 
mörgum talinn mestur heimspekingur sinna tíma. Sjálfur kall- 
aði hann sig einnig heimspeking, — en ekki í hinni gömlu merk- 
ingu þess orðs, því að inntak allrar heimspeki hans var það eitt 
að sanna, að engin heimspeki væri til, — a. m. k. ekki fyrir hans 
dag. Hann skoðar það tilgang heimspeki sinnar að grafa grund- 
völlinn nndan hinu gamla musteri trúar og heimspeki. Efa- 
semdamaðurinn boðar, að enginn algildur sannleikur sé til, að 
enginn tilgangursé með Iífi manns og ekkert mark til að stefna 
að. Slíkur maður slcyldi ekki hafa neinn vilja eða löngun til 
framkvæmda. Fyrir hverju ætti hann að berjast? Hann skyldi 
vera þögull og óvirkur, halda að sér höndum, leggja árar í bát og 
glotta vonleysislega að hégóma veraldarinnar. Þannig var um 
efasemdamenn fornaldarinnar, og Hume endurtók þessa reynslu 
á 18. öldinni, sem enn drottnar yfir hugum margra. En sagan 
endurtekur sig aldrei til fulls. Hume var hvorki þögull né iðju- 
laus. Metnaður hans og tilfinningar trúðu á margt það, sem 
skynsemi hans kallaði hégóma. 

En hvers vegna var 18. öldin öld efans, og hvers vegna varð 
David Hume slílcur efasemdamaður? — Valdboð og andlegt 
ófrelsi hafði knúið menn til að játast undir bókstafstrú kirkjunn- 
ar. Nýfengið skoðanafrelsi hlaut að leiða til þess, að öfl, sem áður 
voru fjötruð, leystust úr læðingi og fýlktu liði gegn bókstafstrú 

miðaldanna. Þeim mun þrengri og einsýnni sem boðskapur 
kirkjunnar var, þeim mun harðari hlaut andstaðan gegn honum 
að verða. - David Hume var Skoti, alinn upp \'ið strangleika 
hinnar skosku postillu. Nú er það mál fróðra manna, að af öllum 
rétttrúarmönnum séu skoskir mótmælendur rétttrúaðastir. Ein- 
mitt þar hefði því mátt gera ráð fyrir, að fram kæmi hörðust 
andspyrna gegn hinni einsýnu bókstafstrú kirkjunnar. En hvers 
eðlis var þá þessi nýja andstaða? Var hún með öllu óskyld því, 
sem hún barðist gegn, hinni einsýnu, ströngu bókstafstrú? — I 
ríki náttúrunnar er allt líf orðið til úr andstæðum. En þær and- 
stæður, sem skapa líf, eru sömu tegundar (hver einstaklingur 
t. d. er orðinn til úr tveim andstæðum: karlkyni og kvenkyni, en 
þær eru sömu tegundar). Andstæður náttúrunnar endurspeglast 
í ríki hugmyndanna, bókmenntum og listum. Einnig þar er allt 
nýtt líf fætt af andstæðum. En bæði í ríki náttúrunnar og í ríki 
andans eru þær andstæður, sem fæða af sér nýtt líf, skyldar. Þær 
falla hvor að annarri eins og tvær skeljar, sem lykjast um sama 
fiskinn, því að þær eru sömu tegundar. Þetta er sagt til að benda 
á, að fullkomlega andstæð sjónarmið þurfa ekki að vera eins fjar- 
skyld og menn fljótt á litið kynnu að ætla. Af þessum orsökum 
má líta á ofstækistrúarmanninn og ofstækistrúleysingjann sem 
sömu manntegund á sama stigi. Ofstæki trúleysingjans er aðeins 
ranghverf an á ofstæki liins „rétttrúaða", enda dragast þessir menn 
ósjálfrátt saman og mynda í sameiningu ákveðið vitsmunastig. 

Þannig getum við að nokkru leyti litið á David Hume sem 
róttæka andstæðu, en um leið fóstur hins skoska rétttrúnaðar. 
Þar mætir hin algera neitun hinni stundum blindu, en ævinlega 
ákveðnu staðhæfingu. Hume ekur fyrst stríðsvagni sínum gegn 
trúnni, en kemst um leið í andstöðu við bandamann hennar, — 
hina gömlu heimspeki. 

David Hume fæddist í Edinborg 26. apríl 1711, og þó hann 

færi í mörg ferðalög innan lands og utan, sneri hann jafnan 
þangað aftur. - Hann var af góðum ættum, sonur skosks óðals- 
bónda. Hugur hans hneigðist snemma að bókmenntum, en ætt- 
ingjar hans fengu því ráðið, að hann hóf laganám. Það nám 
stundaði hann þó slælega og las Cicero og Virgil í stað lagavís- 
dómsins og varð loks að hætta námi. Hume var þá fdaus og 
hvarf til Bristol í atvinnuleit. Hann reyndi þar kaupsýslu, „en 
eftir fáa mánuði sá ég, að það starf var mér óvinnandi," skrifar 
hann síðar um þessa sýslu sína. Hann tók sig upp og fór til Frakk- 
lands og settist að í La Fléche, hinum gamla jesúítaskóla, sem 
kennt haf ði Descartes á sínum tíma de omnibus dubitandum (að 
efást um allt). Líkt og hinn skoski rétttrúnaður heima fyrir varð 
þessi kaþólski skóli jesúítanna til að herða Hume í andstöðu 
sinni gegn öllu, sem kallaðist tri i. Hann lagði að vísu mikla stund 
á lestur bóka um trúmál og heimspeki og ræddi við klerka og 
lærða menn staðarins um þessi áhugamál sín, en hann var jafnan 
á öndverðum meiði við þessar bækur og þessa menn. Eitt sinn, er 
Hume hafði deilt lengi við einn af jesúítaprestum staðarins um 
hvort kraf taverk gætu gerst, þótti Hume sem mælirinn væri fyllt- 
ur og tími væri kominn fyrir sig til að Iáta hina ungu rödd sína 
þruma yfir gráum hærum heimspekinnar, því að meðan mað- 
urinn er ungur, veit hann allt betur en aðrir menn og vill segja til 
vegar þeim, sem á undan fóru og gerst hafa gamlaðir. Þegar 
Hume kom heim frá þessum deilum sínum við jesúítaprestinn, 
settist hann niður til að skrifá bók, „sem átti að gerbreyta allri 
heimspeki,“ eins og hann segir síðar í sjálfsævisögu sinni. Hume 
tók sér penna í hönd, og á blöðum hans endurfæddist hinn gamli 
efasemdarmaður Sextus Empiricus, sem á sinni tíð trúði því, að 
hans orð yrði hið síðasta í sögu heimspekinnar. En gamli Sextus 
var nú breyttur í útliti. Hann bar á herðum sér rómverskan feld, 
hafði lært tungutak hins rómverska málsnillings Ciceros, en 

hinn heimspekilegi svipur hans var nú breskur og mótaði þar 
fyrir andlitsdráttum Berkeleys og John Lockes. Endurborin í hið 
nýja gervi hlaut hin forna heimspeki efasemdanna nafnið A 
Treatise on Hunian Nature (Ritgerð um mannlega náttúru). 
Bókin, sem breyta skyldi sögu heimspekinnar, var skráð, og 
Hume hélt eftir tveggja ára dvöl í La Fléche með handritið til 
Lundúna. Honum tókst þar að finna að því útgefanda. Samið 
var um, að bókin kæmi út, án þess að höfundar yrði getið. Hume 
leit á þetta handrit sitt sem eins konar púðurtunnu, sem mundi, 
þegar þráðurinn yrði tendraður, springa og ríða bæði trú og 
heimspeki að fullu. Honum þótti því vissara að fjarlægja sig frá 
staðnum, áður en þetta tundur spryngi. Hann fór til Edinborgar 
ög beið þar hins sögulega viðburðar. Bókin kom út, en það varð 
enginn „hvellur”. „Bókin fæddist andvana," skrifaði hann sjálfur 
í sögu sína um þennan atburð. 

Hume urðu þetta hin sárustu vonbrigði. Hann trúði því, og 
sumir aðrir hafa fallist á það síðar, að þetta væri merkasta rit síns 
tíma. Hið besta, sem gagnrýnendurnir höfðu að segja bókinni 
til lofs, var, að hún væri „óþroskuð tilraun“ manns, sem e. t. v. 
væri efni í nýjan Milton eða Raphael. Hume skrifaði aldrei betri 
bók, og fyrst hann trúði því, að þessi bók væri á undan sinni 
samtíð, þá hafði hann enga ástæðu til að ætlast til, að almenn- 
ingur kynni að meta hana. 

Þessi vonbrigði urðu til að kenna Hume, að hinn affarasæli 
rithöfundur er ekki sá, sem skrifar vegna framtíðarinnar til að 
leiða mannfólkið til nýrra landvinninga í ríki andans, heldur 
hinn, sem er næmur á tón aldarinnar og segir það eitt, sem er að 
brjótast um og birtast í hugum manna. Auður og frægð var tak- 
mark Humes. Því takmarki nær rithöfundur ofan jarðar aðeins 
með því að slá á strengi aldarinnar og skrifa eins og fólkið vill. 
Hume trúði ekki á annað líf, ekki heldur á neina sérstaka hug- 

sjón til að berjast fyrir. Slíkt var andstætt kenningu hans. Auður 
og frægð urðu leiðarstjörnur hans: Rithöfundurinn verður far- 
andsali öðrum þræði. — Sem slíkur sigraði David Hume auðveld- 
lega og varð vellauðugur maður og hlotnaðist meiri frægð en 
nokkrum öðrum manni á hans tíð. — En ekkert rit kom framar 
frá penna hans, sem nálgaðist hið fyrsta afrek hans, sem enn 
heldur nafni hans á lofti: A Treatise on Human Nature. 

Hume hóf hinn nýja feril sinn með því að semja tvö ritgerða- 
söfn (1741 og 1742), sem fundu alveg sérstakan hljómgrunn hjá 
ýmsum menntamönnum og stjórnmálamönnum samtíðarinnar. 
Einn úr hópi hinna síðarnefndu, markgreifinn af Annandale, 
réð Hume í þjónustu sína sem heimiliskennara. MarkgreifInn 
var vellauðugur, en geðbilaður, og heimiliskennarinn David 
Hume hagnaðist vel þann tíma, sem honum var þar sætt. — 
Skömmu síðar réðst hann skrifari St. Clairs hershöfðingja og 
fylgdi honum, klæddur sem liðsforingi, til Vínarborgar og Tor- 
ino. Hume fékk hershöfðingjann til að koma því til leiðar, að sér 
yrði veitt réttindi sem lögfræðingur. Að öðru leyti virðist Hume 
ekki hafa haft neitt yndi af einkennisklæðunum, og meðal hirð- 
manna átti hann aldrei fullkomlega heima. Einn þessara manna, 
Charlemont lávarður, sem kynntist honum í Torino, lýsir því, 
hvernig Hume kom honum fyrir sjónir, á þessa leið: „Andlit hans 
var breiðleitt og flatt, munnurinn víður og bar aðeins vott um 
sljóleika. Augnaráð hans var tómlegt og andlaust. Holdafar hans 
allt hæfði betur hrossakétsætu en fáguðum heimspekingi. Ensk- 
an, sem hann talaði, varð skopleg vegna flámælis, sem var jafnvel 
flárra hjá Hume en öðrum Skotum, og franska hans var, ef hægt 
var, enn skoplegri. — Aldrei hefur viskugyðjan dulbúið sig í jafn- 
rustalegum kufli.“ 

Eftir þetta ferðalag með hershöfðingjanum sneri Hume aftur 
til sveitaseturs síns í Skotlandi með um 1000 pund í reiðu fé og 

var nú orðinn vel í álnnm. Hann ákvað að setjast nú í helgan 
stein og gefa sig eingöngu að heimspekinni. Löngun hans til að 
verða frægur hafði enn ekki verið fullnægt. Hann tók sér fyrir 
hendur að semja nokkrar ritsmíðar um siðfræði, sem kölluðu yfir 
hann reiði kirkjunnar. Um leið sótti hann um prófessorsstöðu í 
heimspeki við Edinborgarháskóla. Það reyndist árangurslaust. 
Hins vegar var hann gerður bókavörður við bókasafn lögfræð- 
inga í Edinborg. I þessu safni þar sem hann hafði um 30.000 
bindi til sinna umráða, tók hann þá ákvörðun að skrifa sögu 
Englands á nýjan hátt, þannig, að við lestur hennar fengi sam- 
tíðin skilning á sjálfri sér og losnaði um leið undan gömlum 
erfðakenningum, sem hann taldi orsök þjóðfélagsmeina og and- 
legs myrkurs. Fyrsta bindi þessa verks kom út 1754 og hlaut 
daufar undirtektir hjá almenningi í fyrstu líkt og Ritgerðin um 
mannlega náttúru. Vonbrigði Humes urðu svo mikil, að hann 
ákvað að fara alfarinn frá Skotlandi til Lundúna. En Hume geðj- 
aðist, þegar til kom, engu betur að „siðleysingjunum á bökkum 
Temsár“, þar sem gárungarnir hlógu að skosku hans og holdafari. 
Hume var góðlyndur að eðlisfari og gat hlegið með um stund, — 
en von bráðar er hann þó farinn þaðan fyrir fullt og allt - aftur 
heim til Edinborgar. 

Um þessar mundir hafði almenningur uppgötvað Sögu Eng- 
lands (sem sagnfræðingar styðjast yfirleitt ekki við lengur), og 
fárið var einnig að gefa öðrum ritum hans gaum. Peningar 
streymdu inn í vaxandim æli, og Hume varð ljóst, að hann hafði 
náð því marki sínu, að verða auðugur og frægur. Hann var jafn- 
vel að verða einn af tindunum í breskri menningarsögu, og tekið 
\ r ar að þýða rit hans á erlend mál. I Frakklandi litu hin róttæku 
öfl, sem undirbjuggu frönsku stjórnarbyltinguna, á Hume sem 
örlagavald Guðanna, heimspeking, sem steypa mundi goðum 
aðals og kirkju af stalli. 

Þegar David Hume var 1763 gerður ritari breska sendiráðsins 
í París, var honum því fagnað þar sem þjóðhöfðingja. Róttækir 
rithöfundar og stjórnmálamenn eins og Diderot, D’Alembert og 
Turgot, flykktust á fund hans til að hylla hann. — Hinum megin 
sundsins horfðu menn allsgáðum augum á hrifningu Parísarbúa 
yfir Hume. I Englandi var engin bylting í nánd. Þar voru að vísu 
sterk öfl, sem vildu uppræta illgresið úr þjóðgarðinum, en það 
varð að gerast með gát, svo að nytjajurtirnar yrðu ekki rifnar upp 
með. Það var ekki nóg að sveifla ljánum og fella allt, sem fyrir 
varð. England var ekki reiðubúið til að hafna trú sinni, jafnvel 
ekki heimspeki sinni fyrirvaralaust, og lcrjúpa í þess stað fyrir 
hinuni nýja guði efasemdanna. 

Hume sveið sárt þetta tómlæti landa sinna og „siðleysingjanna 
á bökkum Temsár“. „Er ég Englendingur?“ skrifar hann einum 
kunningja sinna yfir sundið. „Ég er þegn jarðarinnar, en ef ég 
ætti að kjósa mér föðurland, þá yrði það þetta land, sem ég dvelst 
nú í“ (Frakkland). 

En þetta voru aðeins orð. David Hume var Skoti og átti hvergi 
heima, nema í Edinborg, enda sneri hann þangað aftur eftir 
tveggja ára dvöl í París. Þegar heim kom, keypti hann sér stórhýsi 
á horninu á St. Davidstræti og gerði það að Unuhúsi skoskra rit- 
höfunda og menntamanna. Hume var nú orðinn stórauðugur 
maður, en var þó örlátur á fé og studdi marga rithöf'unda og 
menntamenn með fjárframlögum og ríkti eins og konungur yfir 
menningarlífi Edinborgar til dauðadags. 

Sextíu og fimm ára að aldri, 25. ágúst 1776, lést David Hume 
eftir þrálátan sj úkdóm, sem hann bar vel og æðrulaust. — Kenn- 
ingar hans vöktu háværar deilur og vekja jafnvel enn. Sumir sáu 
í þeim dauðadóm yfir hégiljum og hindurvitnum bókstafstrúar 
og úreltra þjóðfélagshátta. Þeiir þóttust finna í þeim kyljuna, sem 
vekur heimspekinginn upp af svefnmóki sínu til veruleikans. — 

Aðrir, sem hvorki vildu hafna trúnni né heimspekinni, neyddust 
til að endurskoða hvort tveggja. -1 þessu var hlutverk hins skoska 
efasemdamanns, David Humes, fólgið. 

Heimspeki David Humes 

Berkeley kenndi, að ekkert væri til nema andinn. Ekkert er til 
nema efnið, svöruðu aðrir. Hume hélt því fram, að það væri eklci 
á færi mannsins að ráða þessar gátur heimspekinnar. Maðurinn 
getur ekki, áleit Hume, vitað neitt um hið sanna eðli hlutanna, 
og það er því hægt að efast um flest. — Undirstaða allra mann- 
legra vísinda er maðurinn sjálfur. Manneðlið er grundvöllurinn, 
sem musteri menningarinnar rís á. Fjarlægust þessum grunni 
eru trú og heimspeki. Rökfræði og stjórnmál standa honum nær, 
en allt byggist þetta á manneðlinu, og vísindi þess verða því vís- 
indi allra vísinda. Mannleg náttúra verður því viðfangsefni 
Humes, og hann hugðist, með því að afhjúpa hið rétta eðli henn- 
ar, leggja liinn rétta grundvöll fyrir önnur vísindi. 

En hvernig er hægt að þekkja mannlega náttúru? Hume áleit, 
að engin ástæða væri til, að heimspekingur gæti ekki þekkt 
mannlega náttúru jaf nauðveldlega og st jörnufræðingur uppgötv- 
ar þau lög, sem stjórna gangi himintungla, aðeins ef hinn fyrr- 
nefndi hagaði könnun sinni vísindalega. Eins og stjörnufræðing- 
urinn kannar himintungl, eins er það hlutverk heimspekingsins 
að kanna þau öfl og þau lögmál, sem stjórna sólum og reiki- 
stjörnum mannsandans. Líkt og stjörnufræðingur kann að kom- 
ast að þeirri niðurstöðu, að í stjörnugeimnum sé ekkert nema 
himintungl, eins hóf Hume vísindi mannlegrar náttúru með 
þeirri niðurstöðu, að í mannshuganum væri ekkert nema hug- 
myndir (í sinni víðtækustu merkingu). Líkt og stjörnufræðingur, 
sem skiptir himintunglum í sólir og reikistjörnur, skiptir Hume 
myndum hugans í tvennt: áhrifog hugsanir. Hvor þessara flokka 
skiptist aftur hjá Hume í r\ r ennt. Áhrif skiptast í skynjim og til- 
finningar. Hugsun skiptist í minni og imyndun. 

Eins og sumir stjörnufræðingar álitu, að reikistjörnur væru 

runnar frá sólinni, eins kenndi Hume, að hugsanir væru runnar 
frááhrifum (skynjun eða tilfinningum). Ahriferu þvísterkari og 
ljósari veruleiki en hugsanirnar. Það er engin hugsun að dómi 
Hume, sem er ekki sköpuð og til orðin vegna hins fyrri flokks: 
áhrifa. Þar sem engin á hrif eru til, getur ekki verið um neina 
hugsun að ræða. Hugsanir eru því aðeins áhrif (skynjun og til- 
finningar) í breyttri mynd. Allar hugsanir okkar eru því upp- 
haflega byggðar á skynjun og reynslu. En rejmsla manna er svo 
takmörkuð, að við getum ekki þekkt veruleikann. Þess vegna 
fara sumar hugmyndir okkar, er tilheyra hinum síðast talda 
flokki, ímyndun , út fyrir hin réttu takmörk, og heimspeki og trú 
verða til. Hugmyndir manna um andlega eða efnislega „und- 
irstöðu“ geta því ekki byggst á sannri reynslu, því að við höfum 
enga reynslu fyrir þessum hlutum. En jafnvel þótt hugmynd sé 
ímyndun ein, á hún samt rætur sínar að rekja til áhrifá (skynj- 
unar, tilfinninga, reynslu), því að manninum er að dómi Humes 
engin hugmynd meðfedd. Hugmyndir okkar, segir Hume, verða 
til á ýmsan hátt: Við berum hluti saman og dæmum um, hvað sé 
líkt eða ólíkt. Við tökum eftir, hvernig hlutirnir birtast okkur í 
tíma, hvað kemur fyrr og hvað kemur síðar. Við athugum á sama 
hátt, hvernig þeir birtast okkur í rúmi, hvað sé nær og hvað sé 
f)ær, hvað sé ofar og hvað sé neðar o. s. frv. Og loks förum við að 
kalla sum fyrirbrigði orsök og sum afleiðingu. A þennan hátt 
sköpum við hugmyndir úr skynjun okkar. En hvaðan koma okk- 
ur þessir hæfileikar til að raða niður, greina á milli, skynja tíma 
og rúm, þekkja orsök og afleiðingu? Kant, eftirmaður Humes 
segir, að okkur séu þessir eiginleikar meðfeddir. Hume hefur 
fullyrt, að ekkert slíkt geti manninum verið meðfætt. Einnig 
þetta allt á rætur sínar að rekja til áhrifa (skynjunar og reynslu). 
Hume heldur fram, að við höfum enga meðfædda skynsemi til 
að þekkja orsakir og afleiðingar. Aðeins reynslan getur að hans 

dómi kennt okkur, að ákveðin „afleiðing“ fylgi ákveðinni „or- 
sök“. Við getum ekki vitað um afleiðinguna fyrir fram af með- 
fæddri gáfu, heldur aðeins vegna þess, að við höfum reynslu fyr- 
ir því eða sams konar fyrirbrigði áður. En fyrst allar hugmyndir 
okkar eru skapaðar úr áhrifum, hvaða áhrif sköpuðu þá þessa 
hugmynd okkar um orsök? Var það heyrn okkar, sjón, tilfinning 
eða vilji? Hume segir, að þessi hugmynd okkar um orsök geti 
ekki skapast af neinum einstökum flokki áhrifa. Hún skapast 
segir hann, við þá venju að sjá og f inna, að vissir hlutir fara alltaf 
saman, eins og logi og hiti t. d. Við venjumst á það gagnvart 
þessum fyrirbrigðum að kalla hið fyrra orsök og hið síðara af- 
leiðingu. Það gerum við ekki vegna þess, að við getum af með- 
fæddu brjóstviti séð, að loga fylgir hiti, heldur vegna þess, að við 
þykjumst hafa sannreynt þessa hluti. 

Við getum þannig aldrei með brjóstviti okkar (án reynslu) séð 
afleiðingar af gefinni orsök. Það sannar, að í huga okkar er sam- 
bandið milli „orsaka“ og „afleiðinga“ aðeins blekking. Allt þetta, 
sem við höldum um lögmál orsaka og afleiðinga, er ímyndun 
okkar, sem á sér ekki neina stoð í veruleikanum. Hún skapaðist 
aðeins, eins og fyrr segir, vegna þess, að við erum vön að sjá allt- 
af sömu hluti gerast eins. Niðurstaðan verður því, að við höfum 
enga ástæðu til að halda, að nokkurt orsakasamhengi sé til. Rök- 
hugsun er þá einnig blekking, og við verðum að láta okkur lynda 
að fylgja eðlishvötinni, því að öll rökhugsun, að því er varðar 
orsök og afleiðingu, er aðeins sköpuð af venju og á rætur sínar að 
rekja til skynjunar og tilfinninga, en ekki skilnings. 

En þó að Hume reyni að brjóta niður hina gömlu hugmynd 
manna um orsakasamhengið, heldur hann því á hinn bóginn 
fram, að öll saga mannkynsins sé eilíf endurtekning, þar sem 
sama manneðlið leiðir alltaf af sér sömu viðburði. Hann segir: 
„Getum \ r ið þekkt tilflnningar, tilhneigingar og lífsvenjur 

Grikkja og Rómverja? Ef við könnum vandlega skapgerð og at- 
hafnir Frakka og Englendinga, þá förum við ekki f jarri sannleik- 
anum með því að eigna hinum fyrrnefndu flest það, sem við 
fInnum í fari hinna síðarnefndu. Mannfólkinu svipar svo mikið 
saman á öllum öldum alls staðar í heiminum, að sagan segir ekki 
frá neinu nýju eða neinu, sem kemur okkur að óvörum að þessu 
leyti. Höfuðgildi hennar er aðeins það að skýra fyrir okkur hin 
óbreytanlegu, algildu lög mannlegrar náttúru." 

Þessi söguskoðun byggist á því, að breytni mannsins fari alger- 
lega eftir hvötum hans og frjáls vilji sé raunar ekki til. Það er að 
dómi Humes ekki ástæða til að greina milli viljans og líffæra- 
starfseminnar. Viljinn er þjónn hennar. Það er ekki heldur rétt 
að hans áliti að draga markalínu milli skynsemi og eðlishvatar. 
— Skynsemin er ekkert annað en eðlishvöt. Athugið dýrin, segir 
Hume, þar má sjá, hvernig eðlishvöt og skynsemi er eitt, því að 
dýr læra líka af reynslunni: Gamlir fuglar komast hjá mörgum 
hættum, sem hinir yngri lenda í. Gamlir veðhlaupahestar þekkja 
brautina betur en hinir yngri og stökkva aðeins þær hindranir, 
sem þ'eir hafa getu til að komast yfir o. s. frv. Á sama hátt er 
skynsemi allra manna ekkert annað en ákveðin tegund eðl- 
ishvata. 

Skynsemi mannsins, tilfinningalíf hans ogsiðferði, allt á þetta 
því að dómi Humes rætur sínar að rekja til þess, sem hann kallar 
áhrif: Maðurinn er ekkert annað en þetta. Séð í þessu ljósi er 
auðskilið, að hugmynd manna um Guð er aðeins „venjulegur 
förunautur mannlegrar náttúru" og trúarbrögð eru „ekki neitt 
annað en draumur sjúks manns". Kenningin um ódauðleikann 
verður „óskýranlegur leyndardómur“ og trúin á kraftaverk „við- 
tekin frá fákunnandi og siðlausum forfeðrum.“ 

Þetta er niðurstaða David Humes. Efasemdamaður fortíð- 
arinnar efaðist um alla hluti, David Hume reyndi með gagnrýni 

sinni að snúa hugum manna eingöngu til þeirra viðfangsefna, 
sem hann telur, að séu innan hinna þröngu takmarka mannlegs 
skilnings. Þessi hringur er, ef við tökum Hume bókstaflega, orð- 
inn svo þröngur, að þar er lítið olnbogarými fyrir hinn leitandi 
anda mannsins. I raun og veru er þá ekkert orðið eftir, sem mað- 
urinn getur byggt á, annað en tilfinningar, skynjun og reynsla, í 
einu orði sagt: áhrif. Með því að afneita orsakasamhenginu er 
Hume, búinn að brjóta niður grundvöll allra vísinda og allrar 
heimspeki. En þetta eina, sem eftir er, áhrif, (impression), stend- 
ur það þá örugglega? Hume lýsir sjálfur yfÍr því, að áhrif orsakist 
af einhverju, sem við þekkjum ekki. 

Þetta tvennt, að öll þekking byggist eingöngu á skynjun og 
reynslu, og hins vegar, að orsakasamhengið sé ekki til (heldur 
aðeins atburðaröð), er helsta framlag Humes til heimspeki 18 . 
aldarinnar. Reynsla okkar fyrir hinum ytri heimi er hin eina 
þekking okkar,og samt er okkur ómögulegt að þekkja hina 
ytri náttúru, og við getum ekki vitað, hvort hún er til eða ekki. 

Og samt heldur Hume því fram, að maðurinn eigi sér þekk- 
ingu, og telur það hlutverk sitt að kenna mönnum að vinsa hina 
sönnu þekkingu frá hisminu. Hume kennir, að maðurinn eigi 
sér engan sjálfstæðan, meðfæddan skilning. En hvernig getum 
við án hans eignast þessa þekkingu, sem Hume segir, að við get- 
um ræktað? Hvernig getum við eignast þekkingu, ef, — eins og 
Hume heldur fram, — aðeins er til efniviður til að þekkja? Þarf 
ekki eitthvað til að vinna úr þessum efniviði, eitthvað, sem við 
getum kallað skilning eða þekkjanda? Og hlýtur ekki slíkur 
skilningur að vera sjálfur grundvöllur allrar þekkingar okkar, — 
sjálfur þekkjandinn, en ekki hið þekkta? Þannig hafa menn 
spurt og margir hallast fremur að kenningu Kants um, að við 
getum ekki vitað neitt, sem við skynjum í hinni ytri tilveru 
(object), án þess að hafa hug eða skilning (subject), sem veitt 

getur því viðtöku. Og þessi skilningur er okkur meðfæddur. 
Skýring Humes, að hann sé fram kominn eingöngu vegna 
reynslu, er á ýmsan hátt ófullnægjandi. Nægir í því sambandi 
aðeins að benda á, að Hume sjálfur telur stærðfræðivísindin 
óyggjandi þekkingu. Ef reynslan er hin eina uppspretta skiln- 
ings okkar og þekkingar, hvernig getur þá þekking okkar á 
stærðfræðivísindum, sem við höfum enga reynslu fyrir, verið 
óyggjandi? Og ef ekkert er til í vitund mannsins nema það, sem 
hefur fyrst farið um skilningarvit hans, hvernig fær þá maðurinn 
hugmyndir um orsakasamhengi og náttúrulögmál? Það er ófull- 
nægjandi að útskýra hugmyndina um orsakasamhengi á þann 
hátt, að við sénm vön að sjá vissa atburði fara saman. Hnme 
heldur því sjálfur fram, að við höfum aðeins reynslu fyrir ákveð- 
inni atburðarás: Við sjáum, hvernig einn atburður siglir í 
annars, en við sjáum aldrei neitt orsakasamband milli þeirra. 
Reynslan sýnir okkur því aldrei neina orsök. Annaðhvort er því 
engin orsök til eða ef hún er til, þá er það ekki reynslan, heldur 
eitthvað annað, sem fræðir okkur um hana. Og hvað er þetta 
„eitthvað annað“ nema það, sem kallað er skilningnr? 

Af þessum sökum hyggja margir, að vitund mannsins sé meira 
en reynsla hans og að Hume hafi gengið of langt í að einfalda 
viðfangsefni sitt, „mannlega náttúru', uns hún varð hjá honum 
aðeins skynjun, reynsla og tilfinningar. Hume er allra manna 
ljósastur í framsetningu heimspeki sinnar. En það er þó mest á 
yfirborðinu. Undir niðri er hann myrlcur og í brotum, setur ekki 
fram neitt heilsteypt kerfi. 

David Hume byrjaði líkt og Descartes að þvo hreint spjald 
heimspekinnar til að geta byrjað að nýju. Hann reyndi að þurrka 
þar út rúnir trúar og heimspeki, brjóta niður það, sem hann taldi 
hjátrú, líkt og trú á kraftaverk og trúna á framhaldslíf. Hann 

andmælti því, að maðurinn ætti sér nokkurn meðfæddan skiln- 
ing, og boðaði, að orsakasamhengið væri blekking ein. Hafði 
hann rétt fyrir sér? Um það eru og verða sjálfsagt skiptar skoð- 
anir: Hann kannaði mannlega náttúru ævilangt og var með 
skynsömustu mönnum sinnar aldar. Hitt er vafasamt að full- 
yrða, að David Hume, sem krufði mannlega náttúru af slíkri 
skarpskyggni og nákvæmni, hafi í iðrum hennar fyllilega fundið 
sjálfan þekkjandann eða þann David Hume, sem krufninguna 
framdi. 

Eftir hliðargötu í prússneskri borg gengur lágvaxinn, gamall 
maður með staf í hendi. Hann er hrumur og viðutan. — Minnið 
er aðeins fölur skuggi af viðburðum langrar ævi. Hann er alvar- 
legur eins og maður, sem reynir að hugsa, en á þó erfitt með að 
halda þræðinum. Ef til vill er hann að hugsa um hana Maríu 
von Herbert. »Væri ekki rétt af yður,“ hafði hún skrifað, „að þér 
gæfuð yður einhverjum af ölluhj arta — og skilduð mynd yðar 
eftir?“ Nei, frelsi sínu, heimspeki sinni, hafði hann aidrei stofn- 
að í hættu hjúskaparlífsins! — Hann hafði kallað á systur sína frá 
þurf'amannahælinu. Hún gætti hans vel í ellinni. 

Gamli maðurinn er í svo þungum þönkum, að hann gætir 
ekki fóta sinna. Hann hrasar á gangstéttinni og fellur. Tvær ung- 
ar konur sjá hann fálla. Þær reisa hann á fetur varlega, því að 
beinum gamalla manna er hætt við broti. Lágvaxni öldungurinn 
tekur rauða rós úr hnappagatinu og réttir þeim þegjandi. Hann 
gengur hægt leiðar sinnar: — Hvers á hann sér að vænta af þessari 
kynlegu veröld? „Das Ding an mich“ er blekking - og þó okkar 
eini veruleiki. Konurnar horfa undrandi á eftir þessum einkenni- 
lega manni. „Hver er hann?“ „Það er hann Immannel gamli,“ var 
svarað. Þá vissu þær það, — en þó ekki til fulls, því að „das Ding 
an sich“ þekkir enginn. 

Immanuel Kant fæddist í Königsberg, gamalli, þýskri borg, 
22. apríl 1724. Faðir hans hafði komið þangað frá Memel, gerst 
þar söðlasmiður og kvæntist dóttur eins stéttarfélaga síns. Hann 
taldi sig skoskan að uppruna og var heittrúarmaður, siðavandur 

og strangur. Móðir Kants var trúuð og alvarleg. Þau eignuðust 
tíu börn, og komust fimm þeirra til manns. Öll fjölskyldan bjó 
við sárustu fatækt. Andi heittrúarstefnunnar mótaði heimilið, og 
Kant var kennt að meta sannleikann og skylduna sem hinar 
æðstu dyggðir. 

Upphafsmaður heittrúarstefnunnar í Þýskalandi, Jakob Spener 
(um 1670) átti einnig staðgengil sinn í Königsberg, F. A. Schultz 
að nafni. Hann var prestur þessa safnaðar og rektor menntaskól- 
ans, Collegium Fredericanum. Hann reyndist hjálpsamur mörg- 
um fatækum sóknarbörnum sínum og var tíður gestur á heimili 
Kantsf jölskyldunnar. Þegar Immanuel var átta ára að aldri, tók 
Schultz við honum í skóla sinn, þar sem honum voru samvisku- 
lega kenndir trúarlærdómar, um leið og hann var búinn undir 
háskólanám með uppfræðslu í rómverskum bókmenntum. Bæði 
á heimili Kants og í skólanum ríkti járnharður og gleðisnauður 
andi heittrúarstefnunnar, sem nánnaðist stundvísi, vinnusemi 


og reglusemi hinnar prússnesku borgar. Frá áhrifum þessa um- 
hverfis gat Kant aldrei brotist. Þau mótuðu framkomu hans og 
venjur og jafnvel heimspeki. 

Eftir átta ára nám (1732-1740) í Collegium Fredericanum hóf 
Kant háskólanám sitt (1740-1746). A þessum háskólaárum sín- 
um drakk Kant í sig alla viðtekna lærdóma fortíðar og samtíðar. 
Hann lagði stund á eðlisfræði, stærðfræði, heimspeki og guð- 
fræði. Martin Knutzen, prófessor í heimspeki, hafði mest áhrif á 
hann af kennurum skólans. Auk Leibniz-Wolff heimspekinnar, 
sem þá var tíska í öllum þýskum háskólum, benti Knutzen Kant 
á rit Isaac Newtons, sem urðu til að vekja áhuga hans á heim- 


spekilegum viðfangsefnum. 

A háskólaárum sínum átti Kant við sára fátækt að búa. Frá 


fjölskyldu hans var engrar aðstoðar að vænta. Foreldrar hans 
voru þá bæði látin og höfðu verið grafin eins og niðursetningar 

á kostnað hins opinbera. Kant dró fram lífið með því að ganga 
milli manna og kenna unglingum jafnhliða námi sínu. Hann 
útskrifaðist 1746» og næsta áratuginn var hann heimiliskennari 
hjá ýmsum fjölskyldum í nágrenni Königsberg. Á þessum árum 
var hann sískrifandi og hafði ritað nægilega mikið um vísindi og 
heimspeki til að taka doktorsgráðu í heimspeki og fékk um leið 
leyfi til að verða fyrirlesari við Königsbergsháskóla. Ekkert kaup 
var honum ætlað fyrir það starf. 

I fimmtán ár (1755-1770) gegndi hann þessu starfi ásamt illa 
launaðri undirbókavarðarstöðu, sem honum var veitt 1766. Á 
þessum tíma flutti hann fyrirlestra við háskólann um eðlisfræði, 
stærðfræði, rökfræði, háspeki, siðfræði, mannfræði, landafræði 
og guðfræði. Fátækt hans var slík, að hann sást sjaldan í heilli 
flík, og lirökklaðist milli matsöluhúsa borgarinnar og varð oft 
fyrir aðkasti og árásum. Fram til þessa hafði Kant tileinkað sér 
öll þau fræði, sem hann nam, og verið sammála gömlum erfða- 
kenningum í trúmálum, stjórnmálum og heimspeki. Beiskja fá- 
tæktarinnar, nýjar bókmenntir í Bretlandi og Frakklandi og 
umrót á sviði stjórnmálanna fylltu hann nú uppreisnaranda, og 
hann sneri smám saman baki við viðteknum erfðakenningum 
og sagði, „svefngenglum vanans“ stríð á hendur. Königsberg var 
þá hersetin borg. Rússar höfðu ráðist inn í landið til að vernda 
gamlan, löghelgaðan yfirráðarétt. Þeir mættu stáli viljans í líki 
Friðriks mikla Prússakonungs, sem viðurkenndi ekki, að yfirráð 
væru rétt — aðeins vegna þess, að þau væru gömul, — fornhelg, 
eins og hinir lærðu af gamla skólanum kölluðu þau. Hann krafð- 
ist annars réttar og æðri, réttar hins nýja tíma, réttar mannsins 
til að ráða sér sjálfum og brjóta af sér gamla hlekki, sem hindr- 
uðu þróun hans. Og hér var það loks Prússakonungur, sem fór 
með sigur af hólmi. 

Þannig skildi Kant boðskap þessara viðburða, og liann skildi 

um leið, að gamlar kennisetningar og fornhelga r stofnanir geta 
orðið úreltar og hrunið til grunna. Síðar fann Kant þennan sama 
boðskap í stjórnbyltingunni frönsku og stríði Napóleons Bona- 
parte. Og hann fagnaði þessum boðskap frelsisins og hins nýja 
tíma. Hann gladdist, þegar hann heyrði um uppreisn nýlendn- 
anna í Norður-Ameríku gegn Bretum; og þegar hann heyrði um 
stofnun franska lýðveldisins, varð honum að orði, líkt og Símoni 
forðum í musterinu: „Herra, lát nú þjón þinn í friði fara.“ 

A þessum árnm, þegar Königsberg er hersetin borg (í sjö ára 
stríðinu 1756-1763), tekur Kant að leggja eyrun við rödd hins 
nýja tíma í bókmenntum Englands og Frakklands. Um 1760 
kemst hann í kynni við rit Lockes og David Humes, sem hann 
sjálfur segir, að hafi vakið sig af svefni hinna gömlu erfðakenn- 
inga. Kynni hans af frönskum bókmenntum urðu engu síður til 
að móta hið nýja viðhorf hans. Höfundar Alfræðiorðabókarinn- 
ar fiönsku efuðust síst um, að hinar gömlu erfðakenningar ríkis 
og kirkju væru á leið undir fallöxi tímans. Voltaire sá stórar sýn- 
ir: Veröldin reis upp iir næturmyrkri fáfræðinnar, og það bjarm- 
aði af dögun skynseminnar. Þúsund ára ríki vitsmuna og fram- 
íára var að rísa. Þrumurödd Rousseaus náði einnig hinu hlust- 
andi eyra Kants: — Heimskingjar! Hverfið aftur til náttúrunnar. 
Það er fleira í manninnm en skynsemin. Gleymið ekki hinu 
innra lífi andans, sem er dýpra en skynsemin, gleymið ekki til- 
finningunum. Mennirnir stjórnast af tilfinningum. Dýpsta til- 
finning mannsins er góðvildin. Hverfnm aftur til hennar. Þar 
sem hún ræður ekki ríkjum, verður ekkert þúsund ára ríki reist, 
og „framfarir“ verða þar bölvun. 

Þetta varð ekki síst hinum soltna, prússneska heimspekidokt- 
or nýr og undarlegur boðskapur. Hann segir sjálfur frá því, að 
Emile og Julie séu einu bækurnar, sem fengið hafi sig til að 
gleyma síðdegisgöngu sinni. 

Öll þessi áhrif aldarinnar börðust í huga Kants og leituðu jafn- 
vægis. Það varð hlutverk hans að draga öll vitni hennar fyrir 
dómstól sinn og gera upp hið andlega líf hennar. Þótt engan í 
Königsberg renndi grun í gildi þessa manns fyrir vestræna menn- 
ingu, var þó, sakir hins mikla lærdóms hans, ekki hægt að ganga 
fram hjá honum endalaust. Árið 1770 var hann gerður prófessor 
í heimspeki við Königsbergsháskóla. 

Með þessari útnefningu hefst nýtt tímabil í sögu heimspek- 
innar: Hún verður akademísk. — I fornöld var heimspekin andleg 
eign líkt og skáldgáfan. Heimspekingar 16. og 17. aldar, eins og 
Descartes, Spinoza, Leibniz, Locke og Hume, litu á heimspeki 
sem andlega íþrótt, sem ögraði getu mannsins til að ráða gátuna 
miklu um manninn og tilveruna. Háskólaheimspeki, álitu þeir, 
yrði of hefðbundin og bókstafleg, dræpi niður skapandi hugsun 
og gerði heimspekinginn steinrunninn. Kant er fyrsti forystu- 
maður heimspekinnar sem gerist prófessor við háskóla, og með 
honum heldur heimspekin innreið sína inn í háskólana — og 
verður að atvinnu. 

Sem sæmilega launaður prófessor við Königsbergsháskóla gat 
nú Kant í fyrsta sinni á ævinni lifað mannsæmandi lífi. Athafna- 
semi hans var þó síst minni en áður. — Hann hafði þegar skrifað 
margar ritgerðir, en átti þó höfuðverk sitt óunnið. Að því varð 
hann að vinna markvisst, — hver mínúta dagsins var skipulögð til 
einhverra ákveðinna athafna: — Nákvæmlega þegar klukkuna 
vantaði fimm mínútur í fimm, kom Lampe, gamli þjónninn 
hans, og vakti hann. Það brást aldrei, þótt Lampe, þessum gamla 
uppgjafahermanni frá Wurzburg, þætti dálítið gott í staupinu. 
Nákvæmlega kl. fimm settist Kant við skrifborðið sitt og byrjaði 
að vinna að heimspeki sinni og undirbúa fyrirlestra sína við há- 
skólann. Á sömu mínútu kom Lampe inn með morgunkaffið, 
sem Kant drakk um leið og hann vann. Hann kveikti sér því 

næst í pípu, en reykti aldrei nema eina. Stundvíslega kl. 7 var 
Kant mættur í kennslustofunni, kom sér fyrir og festi ævinlega 
augun við jakkatölu prússnesks stúdents, sem var alveg jafn- 
stundvís og reglusamur og Kant sjálfur. — Það var alltaf sama 
talan á sama nemenda, sem Kant horfði á, — og fyrirlesturinn 
hófst. Kant talaði örugglega og viðstöðulaust. Aðeins einu sinni 
er þess getið, að Kant hafi lent í vandræðum með fyrirlestur sinn. 
- Það var, þegar umræddur stúdent mætti eitt sinn í tíma tölu- 
laus. Kant komst ekki í samt lag aftur, fyrr en hann hafði látið 
stúdentinn festa á sig töluna. 

Nákvæmlega kl. 9 hélt Kant aftur heim og vann við skriftir, 
það sem eftir varmorguns. Þegar klukkuna vantaði stundarf jórð- 
ung í eitt, stóð Kant á fætur og kallaði til Lampe: „12.45!“ Það 
var merkið um, að nú skyldi sest undir borð. Kant, sem alla ævi 
hafði búið við skort, kunni vel að meta góðan mat og vín í hófi. 
Viðræður voru honum þó hinn sanni munaður. Kant var því 
vanurað bjóða nokkrum mönnum að snæða með sér. Hins vegar 
eignaðist hann aldrei fleiri en fimm diska, og varð sú tala að ráða 
fjölmenninu við borðið. 

Máltíðin stóð yfir á fjórðu klukkustund. Hún var þríréttuð, 
þar á eftir ábætir og vín. Viðræðurnar voru þó að sjálfsögðu að- 
alatriðið. En þær, eins og allt annað, voru skipulagðar. Kant ætl- 
aðist til, að þær hæfust á frásögnum, síðan áttu þær að leiða til 
umræðna, og þriðji liður viðræðnanna skyldi vera léttara hjal. 
Það mátti segja frá öllu, sem mönnum þótti markvert, rökræða 
allt nema heimspeki og lienda gaman að öllu nema því, að Kant 
væri piparsveinn. Kant hafði góða fiásagnargáfu og var snjall í 
rökræðum, en þegar komið var út í síðasta lið viðræðnanna, þótti 
Kant oft fljótlega kominn tími til að minna gesti sína á síðdeg- 
isgönguna. Nóg hafði verið talað, og nú hófst tími þagnarinnar. 
Kant fór ævinlega einn í síðdegisgöngu sína, þar sem það var 

siður hans að opna aldrei munninn á göngu. Kant var sinn eigin 
læknir og liafði samið sína eigin heilsufræði. Hann var aldrei 
heilsuhraustur, þó að honum tækist með reglubundnu líferni að 
verjast heilsuleysi og ná áttræðisaldri. Þetta, að ganga með lok- 
aðan munn, var ein af varúðarráðstöfunum hans. Annað var að 
reyna aldrei svo mikið á sig, að hann svitnaði. Þegar hann kom 
heim af kvöldgöngunni, fletti hann um stund fréttablöðum, 
tímaritum og bókum. Því næst settist hann niður til að ígrunda 
vandamál heimspekinnar. Hann settist þá alltaf í sama sætið og 
horfði út um glugga sinn á turn Lobernichtkirkjunnar, vegna 
þess að þegar hann einbeitti huga sínum, varð hann alltaf að 
festa augun við einhvern ákveðinn hlut. Sagt er, að espitré í garði 
eins nágrannans hafi um skeið byrgt útsýnið fyrir Kant, svo að 
hann sá ekki til kirkjunnar. Þá daga gat Kant ekki íhugað nein 
erfið vandamál, og fengu vinir hans eigandann til að höggva 
trén niður. Tók þá Kant gleði sína aftur. 

Þannig lifði heimspekiprófessorinn Immanuel Kant frá degi 
til dags, frá ári til árs. Enginn vissi, að þessi hægláti maður væri í 
kyrrþey að bylta heimspekinni á jafnróttækan hátt og Kóperní- 
kus hafði á sínum tíma bylt stjörnufræðinni. Árið 1781 kom ár- 
angurinn í ljós. Kritik der reinen Vernunft (Rannsókn hinnar 
hreinu skynsemi) var prentuð. Þar setur Kant fram þungamiðju 
heimspeki sinnar, sem er djúpstæðasta hugsun 18. aldar. Sú bók 
fjallar um eðli og takmörk skynseminnar. Árið 1785 kom út 
bókin Kritik der praktischen Vernunft (Rannsókn hinnar virku 
skynsemi), sem fjallar um viljann. Og 1790 kom út Kritik der 
Urtheilskraft (Rannsókn dómgreindarinnar), sem f jallar um til- 
finningar, fegurð og list. Um þessar bækur nægir að taka fram, 
að áhrifa þeirra gætir enn í dag að meira eða minna leyti í hug- 
myndaheimi sérhvers hugsandi Vesturlandabúa, hvort sem hann 
hefur heyrt Kants getið eða ekki. Eitt af hinum fau, stóru verk- 

um sögunnar og mesta bókmenntaafrek 18. aldar liafÓi verið 
unnið. Sá, sem verkið vann, prófessor Immanuel Kant, var orð- 
inn gamall maður, hafði lokið hlutverki sínu og beið nú sig- 
urlaunanna. Þau komu 1. október 1794. Stjórnin í Berlín sendi 
þá gamla manninum skeyti, þar sem hann var víttur fyrir „að 
misbeita heimspeki sinni til að grafa undan og kollvarpa krist- 
indómi“ (Friðrik mikli var þá fallinn frá, og eftirmaður hans var 
fylgjandi heittrúarstefnunni). Var Kant hótað hörðu af hálfu 
hins opinbera, ef hann ekki eftirleiðis skrifaði eins og konungur 
vildi. Kant var nú á sama aldri og Sókrates, þegar hann á sínum 
tíma var beðinn að velja milli eiturbikarsins og trúar sinnar. 
Immanuel Kant, sál 18. aldarinnar, ósigrandi í rölcfræði sinni, 
átti ekki trú Sókratesar. Hann vísaði bikarnum frá sér. „Ég mun 
í framtíðinni hætta öllum opinberum fyrirlestrum um trúmál,“ 
lofaði hann og bætti við síðar: „Ég er konungsins tryggasti 

I • / « 

pjonn. 

Árið eftir hætti hann að mestu fyrirlestrum sínum við háskól- 
ann og 1797 var hann kvaddur og honum þakkað opinberlega 
fyrir 42 ára störf sín við skólann. Á sama tíma barsc frægð hans 
um öll lönd álfunnar, og margir tóku sér ferð á hendur til Kön- 
igsberg til að sjá Immanuel Kant. „Herrar mínir,“ sagði hann þá 
eitt sinn við vini sína, „ég er gamall og veikur. Ég er orðinn eins 
og barn, dauðann óttast ég þó ekki... ef ég fyndi á þessu kvöldi, 
að ég væri feigur, skyldi ég rétta út arma, falla fram og segja: 
Guði sé lof.“ Kant andaðist 12. febrúar 1804. 

I ummælum sínum um Kant segir þýska skáldið Heine (1799 
-1856): 

Ævi Immanuel Kants er erfitt að lýsa. I venjulegri merkingu 
orðsins átti hann sér enga sögu. Hann lifði einmanalegu, vél- 
rænu lífi piparsveinsins í kyrrlátu, afskekktu stræti í Königsberg, 
gamalli borg við norðausturlandamæri Þýskalands. Ég efast um, 

að dómkirkjuklukka borgarinnar hafi gegnt hlutverki sínu með 
meira langlundargeði og öryggi en landi hennar, Immanuel 
Kant. Allthafði sinn ákveðna tíma: fótaferð, kaffidrykkja, skrift- 
ir, fyrirlestrar, máltíðir og gönguferðir. Nágrannarnir vissu, að 
klukkan var nákvæmlega hálf fimm, þegar þeir sáu prófessor 
Kant fara í gráum frakka með staf í hendi út úr húsi sínu og 
halda í áttina til linditrjánna, sem stóðu við Iítinn stíg, sem 
kenndur er við hann og kallaður Vegur heimspekingsins. Átta 
sinnum gekk Kant þennan stíg fram og aftur árið um kring, og 
þegar vont var veður, sást Lampe, gamli þjónninn hans, fylgja 
honum líkt og ímynd forsjónarinnar, með stærðar regnhlíf undir 
hendi. Undarlegar voru andstæðurnar hjá þessum manni milli 
hins ytra lífs hans og hugsana hans, sem boðuðu hinum gamla 
heimi ragnarök. Sannleikurinn er sá, að ef borgarar Königsbergs 
hefðu rennt grun í þýðingu þessara hugsana, hefðu þeir skolfið 
fyrir honum eins og böðli. En blessað fólkið sá ekkert í honum 
nema prófessor í heimspeki, og þegar hann fór hjá á sínum fast- 

ákveðna tíma, heilsaði það honum vingjarnlega - og setti úr 

/ « 
sin. 

Þannig farast hinu rómantíska og skemmtilega skáldi, Heine, 
orð. Hinu má þó ekki gleyma, að aldrei hefur vegur Þjóðverja 
verið meiri en þegar þeir áttu Friðrik mikla mestan konunga, 
Goethe mestan skálda og Immanuel Kant mestan heimspek- 
inga. Með þeim reis 18. öldin hæst. 

Heimspeki Kants 

Heimspekingurinn Immanuel Kant lifði alla ævi í Königsberg 
og nágrenni hennar. Þó var hann mesti landkönnuður aldarinn- 
ar — í ríki andans. Hann ferðaðist um og kannaði þrjár veraldir. 
Veröld þekkingarinnar og reit um hana frægustu bók sína, Kritik 
der reinen Vernunft. Síðan kannaði hann veröld viljans og reit 
um hana Kritik der praktischen Vernunft. Loks kannaði hann 
veröld tilfimimganna og reit um hana bókina Kritik der Urtheils- 
kraft. En í raun og veru er það skynsemin, sem er drottning í 
öllum þessum veröldum, þó að hún gangi þar undir ýmsum 
nöfnum. Án vegabréfs hennar eru þetta lokuð lönd. En til hvers 
er förin farin? Hvers er leitað í þessum þrem veröldum? — I veröld 
þekkingarinnar leitar Kant sannleikans, því að hann er grund- 
völlur hennar. I ríki viljans leitar Kant góðleikans, því að hann er 
kjarni þess vilja, sem bendir manninum upp og fram. I ríki til- 
f Inninganna leitar Kant fegurðarinnar og trúarlegrar reynslu. 

Fyrst ferðast Kant inn í veröld þekkingarinnar. Hann horfir í 
kringum sig með spurulum augum manns, sem vill rekja alla 
hluti til rótar sinnar. Hann nemur staðar og spyr við hvert fót- 
mál: „Hvernig og hvers vegna?“ 

Heimspekin varð í upphafi til vegna trúar mansins á getu sína 
til að afla sér sannrar þekkingar á sjálfum sér og veröldinni. 
Descartes, Spinoza og Leibniz til dæmis byggja heimspekikerfi 
sín á þeirri fullvissu, að það sé hægt. Á 18. öldinni taka menn 
aftur á móti alvarlega að efast um, að mannlegir vitsmunir séu 
þess umkomnir að þekkja veröldina eins og hún er í raun og 
veru. John Locke hélt þó fram, að sumar hugsanir okkar um til- 
veruna væru óyggjandi sannar, eins og til dæmis rúm, lögun, 
fjöldi og þéttleiki eða þyngd. Aðrar hugmyndir okkar, segir 
hann, eins og litir, hljóð, lykt og bragð, eru ekki sannar, því að 

þær eru háðar skynfærunum, og skynf ærin geta eldci skyn jað ver- 
öldina eins og hún er. Litur er háður augunum, hljóð eyranu 
o. s. frv. Berkeley kenndi aftur á móti, að menn gætu ekki vitað 
neitt um efnisheiminn, því að hvorki efni né efnisheimur væri til. 
— Til væru aðeins hugmyndir, en þessar hugmyndir aftur á móti 
gætum við þekkt réttar. Þess vegna væri þekking mannsins í viss- 
um skilningi sönn þekking. Hume er á sama máli og Berkeley 
um það, að menn geti ekki haft neina óyggjandi sanna þekkingu 
á efnisheiminum, vegna þess að mannleg skynjun gæfi mann- 
inum ekki sanna mynd af veröldinni, og þar sem allar hugmynd- 
ir byggjast að áliti Humes á skynjun og reynslu, væru hugmynd- 
ir manna jafnvafasamar og skynjun þeirra. Samkvæmt þessu 
getur maðurinn hvorki átt né eignast nokkra algilda þekkingu. 

Þannig hafði hinn spuruli andi 18. aldarinnar rekið trúna úr 
hásætinu og krýnt skynsemina í hennar stað. En jafnvel hún var 
ekki föst í sessi. Þessi sami andi, sem fellt hafði trúna, hafði 
einnig snúist gegn skynseminni og tók að rannsaka rétt hennar 
til hásætisins. Nú var það hún, sem kölluð var fyrir hæstarétt 18. 
aldarinnar, prófessor Immanuel Kant. Og hver verður dómur 
þessa réttar? Staðfestir hann skoðun David Humes, eða hverfur 
hann aftur til John Lockes? Á maðurinn sér nokkurn meðfædd- 
an skilning? Eða eins og Hume áleit, er vitundin aðeins fóstur 
skynfæranna? Getur maðurinn átt nokkra sanna hugmynd, öðl- 
ast nokkra sanna þekkingu? Tókst Kant að fmna eyju sannrar 
þekkingar í útsæ hins óþekkjanlega? Eða er landið sokkið? Kant 
svarar með riti sínu, Kritik der reinen Vernunft. 

Rannsókn hinnar hreinu skynsemi er sennilega ólæsilegasta 
rit heimsbókmenntanna. — I bréfi til Mendelsohns segist Kant 
hafa verið í 12 ár að ígrunda efni þessarar bókar, en síðan skrifað 
hana á 5 mánuðum. Líklegt verður að telja, að Kant hafi á þess- 
um 5 mánuðum aðeins raðað saman gömlum brotum, strikað 

út, ankið inn í og umskrifað. Þess má sjá nokkur merki á bók- 
inni. Hið ytra er bygging hennar og niðurröðun þó með afbrigð- 
um formföst og heilsteypt. Málið á bókinni er hins vegar í stirð- 
asta lagi. Kant segir sjálfur um ritið, að hann hafi lítt skeytt um 
að gera lestur þess auðveldan. Vel orðaðar setningar er þar erfitt 
að finna, setningaskipun er langdregin, málfarið tyrfið og 
grammatíkin er þar fyrirlitin. Það er harður málmur, sem próf- 
essor Kant slær í smiðju skynseminnar. Þangað fa enginn til að 
safna rósum. En lítum samt á Kritik der reinen Vernunft. 

Kritik er dregið af grískri sögn, sem hefur tvær merkingar: að 
skilja sundur og dæma. Hjá Kant felast báðar þessar merkingar í 
orðinu. Hann kallar „die reine Vernunft“ (hina hreinu skynsemi) 
fyrir dómstól sinn og spyr: „Þekkir þú veröldina, sjálfá þig og 
Guð?“ - „Þekkir þú tilveruna eins og hún er í raun og veru?“ — 
Hin hreina skynsemi svarar fyrir munn heimspekinga 16. og 17. 
aldar og alls almennings og kveður svo vera. „Og hvers vegna?“ 
spyr Kant eins og Sókrates forðum. Hin hreina skynsemi leggur 
fram rök sín. Kant (eins og lesandinn skilur, er sjálfur bæði sak- 
borningurinn og dómarinn) hlýðir á framburð hennar, greinir 
hann sundur og — dæmir. 

A okkar tímum, hugsar Kant og hallar sér aftur á bak í dóm- 
arasætinu í stofu sinni og horfir óhvikulum augum á kross Lob- 
ernichtkirkjunnar, á okkar tímum eru margir, sem halda, að 
mannleg skynsemi eigi sér engin takmörk. Hafa þeir rétt fyrir 
sér? Hvernig verða hugsanir okkar til? — Og þekkingin, — hvað er 
það? Oll þekking, segir Kant, er dómur sem við kveðum upp: 
Við staðhæfum eitthvað eða neitum einhverju. En ekki er nóg að 
skilgreina þekkingu þannig. Oll þekking er að vísu dómar, en 
allir dómar eru ekki þekking. Hugtök eins og jörð eða maður eitt 
út af fyrir sig er ekki þekking, því að með því kemur ekkert fram, 
sem ekki liggur í hlutarins eðli. Ef um þekkingu á að vera að 

ræða, verður að tengja þessi hugtök einhverjum öðrum hugtök- 
um og segja til dæmis: Jörðin er hnöttótt, eða maðurinn er skyni 
gædd vera. Hér er því um tvenns konar dóma að ræða. I hinum 
fyrri kryfjum við hugtakið eitt út af fyrir sig (analyserum), en 
tengjum það ekki öðru hugtaki. I hinum síðari tengjum við hug- 
tök saman (synthetiserum) og sköpum á þann hátt þekkingu 
okkar. Kant sagði í upphafi, að þekking væri dómur. Nú hefur 
hann sýnt fram á, að einþættur dómur er ekki þeldcing. Sviðið 
hefur þrengst. Sá dómur einn er þekking, þar sem tveir eða fleiri 
þræðir tvinnast saman: Hann verður að vera synthetiskur dóm- 
ur. Enn vitum við þó ekki, hvað þekking er, því að þó öll þekk- 
ing sé synthetiskir dómar, þá eru ekki allir synthetiskir dómar 
sönn þekking. Svið sannrar þekkingar hlýtur enn að þrengjast. 
Til þess að þekking sé vísindaleg og sönn, verður hún að vera 
algild og sjálfsögð. 5x6 = 30 er algild þekking vegna þess, að 5x6 
eru alltaf 30. Það er sjálfsögð þekking, vegna þess, að skynsemi 
okkar krefst þess, að við viðurkennum þessa niðurstöðu. Og þessi 
niðurstaða byggist eldd eingöngu á reynslu. Hún er alda, sem rís 
á hafi okkar eigin skilnings, sem var til, áður en stormar skynj- 
unar og reynslu ýfðu þar upp nokkurn gára. Hið algilda rís á 
hafx skilningsins í okkur sjálfum, en er ekki algerlega háð skynj- 
im og reynslu. Ef sagt er aftur á móti: Það er kalt í dag, þá er það 
ekki vísindaleg þekking, vegna þess, að hún byggist eingöngu á 
skynjun og reynslu. Hún er ekki algild, vegna þess að á öðrum 
stöðum kann að vera hiti. Hún er ekki heldur sjálfsögð, vegna 
þess að skynsemin hefði ekki getað séð þetta fyrir án skynjunar 
og reynslu. Vegna þess að þessi dómur, þótt synthetiskur sé, er 
ekki algildur eða sjálfsagður, kallar Kant hann og aðra slíka ekki 
sanna þekkingu. Hin sjálfsagða og algilda þekking á rætur sínar 
að rekja til skilningsins sjálfs, sem Kant heldur fram, að sé til 
(þótt óvirkur sé) á undan skynjun og reynslu. Dómur er þekk- 

ing, en aðeins efhann er dómur um samhengi hlutanna, og jafn- 
vel sá dómur er ekki þekking, nema hann sé algildur og s jálf sagð- 
ur, eigi með öðrum orðum rætur sínar að rekja til skilningsins 
sjálfs. Þetta er svar Kants við spurningunni: Hvað er þekking? - 
Þekking er sjálfctœður og algildur dómur um samhengi hlutanna. 
- Niðurstaða, sem er sérkennandi fyrir Kant, bæði að hugsun og 
framsetningu. 

Hume neitaði, að sönn og algild þekking gæti verið til, þar 
sem allar hugmyndir manna byggðust eingöngu á skynjun og 
reynslu. Hlutverk Kants er að sýna fram á, hvernig slík vísindaleg 
þekking geti verið til, vegna þess að fleira tekur þátt í sköpun 
hugsunarinnar en skynjun og reynsla. Tökum dæmi: „Hlutirnir 
þenjast út við hita.“ Kant segir, að þetta sé vísindaleg þekking. 
Hvernig hefur þá þessi hugsun orðið til? I fyrsta lagi getum við 
ekki hugsað, nema eitthvað sé til að hugsa um. Þetta umhugs- 
unarefni leggur skynjunin til. Hún leggur hér til hugmyndirnar 
hita, útþenslu og hluti. Berkeley og hughyggjan (idealisminn) 
sem neita hinum ytri veruleika sem upphafi hugsunarinnar, 
gleyma því að dómi Kants, að blindur maður getur til dæmis 
aldrei fengið neina hugmynd um ljós eða liti. — Við þennan efni- 
við, sem skynjunin leggur til, bætir skilningurinn hugmyndinni 
um orsakasamhengið milli hita og útþenslu hlutanna. Með því 
að neita því, að skilningurinn sjálfur leggi neitt til þessa efnivið- 
ar skynjunarinnar, gleymir David Hume og skynhyggjan því, að 
jafnvel hin fullkomnustu skilningarvit hins þroskahamlaða 
nægja ekki til að skapa hjá honum vísindalega hugsun. Það, sem 
á við um þennan dóm.(hlutir þenjast út við hita), á við um alla 
vísindalega dóma. Til að skapa þá þarf bæði þekkjanda (subject) 
og eitthvað til að þekkja (object). Það þarfbæði skynjun, reynslu 
og skilning. Skynjun og skilningur eru grundvöllur allrar þekk- 
ingar. Skynjun án skilnings er blind, skilningur án skynjunar er 

tómur. Þannig ræðst Kant að skynhyggju (sensationalisma) og 
hughyggju (idealisma), en sameinar um leið þá sannleikskjarna, 
sem hann telur sig finna í báðum þessum stefnum. 

Kant hef ur nú skilgreint, hvað vísindalega sönn þekking sé, og 
sagt, að hún verði til fyrir atbeina skilnings og skynjunar í sam- 
einingu. Liggur þá næst fyrir að sýna ljóslega fram á, hvernig 
þessi þekking verði til, eða öllu heldur sýna fram á, hvers vegna 
hún getur verið til. Hannskiptirþessu verkefni í tvo kafla. Fjallar 
hinn fyrri um skynjun og reynslu, hinn síðari um skilninginn. 

Sá, sem ekki hefur tamið sér að þenkja heimspekilega, efást 
ekki um, að veröldin sé eins og hann skynjar hana, — og ef til vill 
verða heimspekingar einhverntíma svo miklir heimspekingar, að 
þeir komist aftur til hinnar hversdagslegu einfeldni. En þannig 
var ekki um Immanuel Kant. Hann neitaði ekki hinni ytri til- 
veru, en taldi, að við gætum aldrei þekkt hana eins og hún er í 
sjálfri sér. Hin ytri tilvera er að vísu hráefnið í hugsun okkar, — 
en aðeins hráefni, og um það getum við ekki vitað neitt meir. 
Það er aðeins eitthvað dularfullt, sem öll skynjun byggist á, en 
birtist mönnum þó aldrei í sínu rétta eðli. Þetta dularfulla hrá- 
efni fellur í mót hinnar mannlegu skynjunar. Þar er þetta efni 
mótað og því breytt þannig, að hugurinn geti meðtekið það - 
sem hugmyndir. Skynfærin eru því ekki óvirk tæki, sem flytja 
mynd veraldarinnar eins og hún er inn í huga manns, heldur 
gefa þau henni lit og lögun og birta hana í sinni eigin mynd. Af 
þessu leiðir, að huganum er jafnörðugt að þekkja þessa ytri til- 
veru, hvernig hún er í sjálfu sér, og blóðinu til dæmis, ef það 
hefði vitund til að skynja allt, sem til þess bærist, væri að skynja 
næringu sína eins og hún var, áður en fæðunni var breytt. Epli 
t. d. gerbreytist strax í munni manns og síðan enn meir, er það 
fer um meltingarfærin, og loks þegar þetta efni kemur til blóðs- 
ins, er það ekki á neinn hátt líkt epli. Eplið kemst ekki til blóðs- 

ins, fyrr en það hefur fengið vissa eiginleika blóðsins og getur 
þess vegna orðið hluti þess. Þetta dæmi er alveg hliðstætt kenn- 
ingu Kants um „meltingarstarfsemi“ skynjunarinnar, sem skilar 
hinu dularf ulla, óþekkjanlega hráef ni sínu til hugans í gerbrey ttri 
mynd. Þ. e. a. s. þetta hráefni hefur fengið vissa eiginleika sjálfrar 
skynjunarinnar, og fyrst, þegar það hefur fengið þessa eiginleika, 
getur hugurinn veitt því viðtöku sem skynmynd. Þessar skyn- 
myndir eru því veröldin eins og við sjáum hana, en ekki eins og 
hún er í sjálfri sér. 

En hvað er það þá í skynjun okkar, sem meltir þetta óþeldcj- 
anlega hráefni, hina ytri náttúru, og gefur því eiginleika sína? 
Það er tvennt, svarar Kant. Annað er rúmið, hitt er tíminn. Þetta 
er hin mikla uppgötvun Kants: Bæði tími og rúm eru skuggsjá 
vitundarinnar. Tími og rúm voru til sem eiginleikar skynsem- 
innar á undan skynjun og reynslu. Þetta er því manninum með- 
fett, en ekki áunnið, eins og David Hume hélt fram. Kant rök- 
styður þetta þannig: 

Kornabarnið veit án reynslu, að til er eitthvað fyrir aftan, fyr- 
ir framan og til hliðar. Það hefur meðfædda hugmynd um rúm- 
ið. Ásama hátt veitþað, að eitthvað er til á undan og á eftir. Það 
hefur hugmyndina um tíma meðfædda. 

Hvernig geta hugmyndirnar um tíma og rúm verið komnar 
frá reynslu okkar? Við höfum enga reynslu fyrir tíma eða rúmi. 
Að vísu skynjum við alla hluti í tíma og rúmi, en aldrei tímann 
eða rúmið sjálft. Lokaðu augunnm og reyndu að hugsa þér tíma 
eða rúm, rúm eitt út af fyrir sig án þess að setja það í samband 
við nokkuð annað. Það getur skynsömum manni ekki tekist. 
Eiga menn sér þá þessi hugtök, tíma og rúm, vegna þeirra hluta, 
sem þeir skynja í rúmi og tíma? Slíkt er óhugsandi, segir Kant, 
hugmyndin um rúm t. d. mundi þá fela í sér minna en hugtakið, 
sem hún væri leidd af. Hver þorir að halda því fram, að rúm al- 

heimsins, ómælið, feli í sér minna en sérstakt, afmarkaá rúmtak? 
Þess vegna geta hugtökin tími og rúm ekki veriá dregin af reynsl- 
unni, heldur eru þau eiginleikar, sem tilheyra vitund okkar, sem 
við erum fedd með. 

Vísindagreinarnar rúmfræði, sem byggist á rúmi, og reikn- 
ingslist, sem byggist á tíma, eru ekki algerlega háðar reynslu. 
Hver mundi t. d. í fullri alvöru staðhæfa: „Ég veit, að 125x20x10 
eru 25000, vegna þess, að ég hef reynslu fyrir því.“ Kant við- 
urkennir, að Hume hafi rétt fyrir sér, þegar hann segir, að reynsla 
okkar nái svo skammt, að hún geti aldrei fært oklcur heim al- 
gilda, sjálfsagða vísindalega þekkingu. En einmitt þetta, segir 
Kant, sannar, að þessi stærðfræðilega og vísindalega þekking get- 
ur ekki byggst á reynslu. Ef tími og rúm væru hugtök, sem viá 
hefðum öðlast vegna reynslu okkar, þá væru þau vísindi (rúm- 
fræði og reikningslist), sem byggjast á þessum hugtökum, óáreið- 
anleg. En nú hefur Kant sýnt fram á, að þau eru algild og sjálf- 
sögð. Þess vegna eru hugmyndirnar um tíma og rúm ekki byggð- 
ar á reynslu okkar, heldur eru þær eins konar gleraugu vitund- 
arinnar, lituð sínum eigin litum. Annað glerið nefnist tími, hitt 
rúm. 

Fyrst þetta er eðli tímans og rúmsins, þá er auðskilið, hvers 
vegna maðurinn getur ekki skynjað rúm og tíma eitt út af fyrir 
sig. Það er jafnerfitt og það er fyrir augað að sjá sjálft sig. - Það 
getur í mesta lagi séð mynd sína í speglinum. Allt þetta ber að 
sama brunni: Við þekkjum aðeins das Ding an mich — veröldina 
eins og hún birtist okkur. En viá getum aldrei þekkt hið dul- 
arfulla, das Ding an sich — veröldina eins og hún er í sjálfri sér. 

Þannig takmarkast skynsemin hér af skynfærum, sem skynja 
ekki veröldina í sjálfri sér, og þeim eiginleikum sínum að skynja' 
alla hluti í tíma og rúmi. 

Það er ekki aðeins skynjunin, sem takmarkar svið skynsem- 

innar, einnig skilningurinn hefur sínar takmarkanir. Og nú tek- 
ur Kant sér fyrir hendur að rannsaka og dæma eðli hans. Hann 
skiptir þessu verkefni í tvennt. Fyrri hlutinn fjallar um þá starf- 
semi skilningsins að tengja skynmyndir sínar saman og mynda 
úr þeim þekkingu, sem byggist á orsakasamhengi. Hið síðara 
viðfangsefni hans í þessu sambandi er að taka til meðferðar hin- 
ar erfiðu ráðgátur um sálina, alheiminn og Guð. 

Lítum fyrst á hið fyrra. Hugsum okkur einhverjar tvær skyn- 
myndir, t. d. „Steinninn er heitur.“ „Sólin skín.“ Þetta eru tvær 
skynmyndir, sem berast til hugans. Og við drögum þá ályktun, 
að sólin hafi hitað steininn. Hvernig komumst við að þessari nið- 
urstöðu? Hinar tvær skynmyndir hafa ekki einar út af fyrir sig 
nægt til að mynda þessa hugsun. Hinn þroskahamlaði, sem sér 
bæði sólina og finnur, að steinninn er heitur, dregur ekki þessa 
ályktun. Hér kemur því fram nýr eiginleiki vitundarinnar: sam- 
hengi hlutanna. Hume segir, að það, að við þykjumst sjá orsaka- 
tengsl milli vissra hluta, sé ekki byggt á reynslu, heldur sé það 
aðeins venja að sjá vissa hluti saman, og menn kalli því hið fyrra 
orsök og hið síðara afleiðingu. Kant er á sama máli og Hume um 
það, að hugmyndin um orsakasamhengi sé ekki dregin af skynj- 
un okkar. Hins vegar heldur Kant því fram, að orsakasamhengið 
sé staðreynd. — Og fyrst við lærum ekki þessa staðreynd af skynj- 
un, hlýtur skilningurinn sjálfur að fræða oldcur um þetta efni, 
— með öðrum orðum er orsakasamhengið manninum áskapað. 
Það er ekki þekkingaratriði, heldur eiginleiki skilningsins, alveg 
á sama hátt og tími og rúm voru eiginleikar skynjunarinnar. Og 
vegna þess, að orsakasamhengi er eiginleiki skilningsins, þá 
sjáum við alla hluti í tengslum við eitthvað annað. Þetta þýðir, að 
við sjáum veröldina ekki aðeins með lituðum gleraugum skynj- 
unarinnar, heldur bætast hér við fleiri „gler“, sem \ r itundin verð- 
ur að skynja veröldina gegnum. Skilningurinn raðar niður og 

mótar þær skynmyndir, sem til hans berast, eftir sínum eigin 

Hin æðsta starfsemi hans er að dæma. Skilningurinn getur 
raðað niður og dæmt á marga vegu. Dómar hans, segir Kant, 
skiptast í tólf flokka. Hver flokkur byggist á ákveðnum, með- 
fæddum eiginleika (kategóríu) skilnings. Þessir eiginleikar eru 
því einnig tólf, og vegna þess, að þeir eru manninum áskapaðir, 
eru þeir dómar, sem á þeim byggjast, sannir. Þessir tólf flokkar 
dóma eru: 



1) Alkvæðir (universal) dómar: Allir menn eru dauðlegir. 

2) Sumkvæðir (partikular) dómar: Sumir menn em Þingeyingar. 

3) Einkvæðir (singular) dómar: Napóleon var keisari í Frakk- 
landi. 

4) Jákvæðir (affirmativir) dómar: Hiti er hreyfing. 

5) Neikvæðir (negativir) dómar: Hugsun er ekki víðátta. 

6) Ómælis- (infinitir) dómar: Sálin er eilíf. 

7) Fullyrðingar (kategórískir) dómar: Líkaminn er þungur. 

8) Skilyrðingar (hypothetískir) dómar: Ef fjallið er bratt, verð- 
ur förin erfið. 

9) Skilgreiningar (disjunktívír) dómar: Annað hvort voru 
Grikkir eða Rómverjar öndvegisþjóð fornaldar. 

10) Tvíræðir (problematiskir) dómar: Ef til vill er líf á öðrum 
stjörnum. 

11) Fullvissandi (assertoriskir) dómar: Jörðin er hnöttótt. 

12) Ótvíræðir (apodeiktiskir) dómar: Hver afleiðing hlýtur að 
eiga sér orsök. 


Þessum tólf flokkum skiptir Kant í fjórar þrenningar. Þrír 
fyrstu flokkar þessara dóma fjalla um 1) heild, 2) fjölda, 3) ein- 

ingu (þeir fjalla því um magn hlutanna). Næstu þrír fjalla um 4) 
það, sem er, 5) það, sem er ekki, 6) takmarkanir, (þeir fjalla því 
um eðli hlutanna). Þá koma þrír flokkar, sem fjalla um 7) íveru 
og tilveru, 8) orsakasamband og 9) gagnskiptileika, (þeir f jalla 
því um samhengi hlutanna). Þeir síðustu fjalla um 10) það, sem 
getur verið, og það, sem getur ekki verið, 11) veruna og ekki- 
veruna, 12) vissu og óvissu, (þessi flokkur fjallar því um hátt 
hlutanna). 

Kant telur að flokkurinn, sem f jallar um samhengi hlutanna, 
sé æðstur og allir hinir þrír séu honum Iiáðir. Þetta eru með- 
fæddir eiginleikar skilningsins, segir Kant, og þetta verða því 
eiginleikar þeirrar veraldar, sem maðurinn skynjar og skilur. Það 
er skilningurinn, sem býr sér þannig til alheim sinn, heim fyr- 
irbrigðanna. Sá alheimur er ekki alheimurinn eins og hann er í 
sjálf u sér, en samt er það hinn eini heimur, sem hann getur þekkt. 
Slík eru takmörk mannlegrar skynsemi. 

Þegar við því látum skynsemina glíma við viðfangsefni eins og 
sálina, alheiminn eða Guð, lendir skynsemin í eilífum mótsögn- 
um, vegna þess að þessi viðfangsefni eru ekki á hennar færi. Eng- 
inn má þó skilja Kant svo, að hann neiti tilveru guðs til dæmis. 
Þvert á móti, — hann tekur aðeins skýrt fram, að þessir hlutir 
heyra ekki undir svið mannlegrar skynsemi. Hún þekkir aðeins 
heim fyrirbrigðanna, en sálin, Guð og alheimurinn eru ekki fyr- 
irbrigði. Menn geta myndað sér skoðanir um þessa hluti, en þær 
kenningar verða fullar af mótsögnum. Um þetta fjallar síðari 
hluti kaflans um skilninginn. Kant tekur þar til meðferðar gát- 
urnar þrjár um sálina, veröldina og Guð. Við getum ekki sann- 
að, segir Kant, að til sé ódauðleg sál. Skynjun mannsins flytur 
skilningnum röð af skynmyndum. Skilningurinn vinnur hugtök 
úr þessum skynmyndum og skynsemin kallar öll þessi hugtök 
einu nafni sál og býr til sálfræðivísindi. Einnig hér þekkjum við 

aðeins fyrirbrigðin. Sú þekking réttlætir hvorki sállausa efn- 
ishyggju né órökstudda trú á ódauðleika sálarinnar — af þeirri 
einföldu ástæðu, að við getum aðeins þekkt fyrirbrigði. I stað 
þess að eyða tíma sínum í ófrjóar deilur um þessi efni, bendir 
Kant mönnum á að snúa sér að heimspeki hinnar réttu breytni 
og verða með því betri þegnar í betri heimi. 

Við getum ekki heldur, eins og áður er sagt, þekkt veröldina 
eins og hún er. Hin ytri skynjun mannsins sér gegnum „gler- 
augu“ sín tíma og rúm, ótal fyrirbrigði. Þessi fyrirbrigði berast til 
skilningsins, sem með eiginleikum sínum vinnur úr þeim hug- 
tök og vísindi, og skynsemin kallar öll þessi hugtök og vísindi 
einu nafni veröld. (Veröld er hér notuð í merkingunni: Allt, sem 
þekkt er). Þessi veröld okkar er því aðeins heimurinn, eins og 
hann birtist okkur, ekki hinn raunverulegi heimur, sem er okkur 
óþekkjanlegur. Allar hugmyndir um hann verða því mótsagna- 
kenndar, vegna þess að þær er bæði hægt að sanna og afsanna. 
Það er bæði hægt að sanna, að veröldin sé takmörkuð og að hún 
sé ótakmörkuð í tíma og rúmi. Það er bæði hægt að sanna, að 
veröldin sé sett saman úr atómum, og það er einnig hægt að 
sanna, að þessi atóm sé hægt að kljúfa óendanlega. Það er bæði 
hægt að sanna, að viljinn sé frjáls og að gangur veraldarinnar sé 
óhagganlegur eins og sigurverk. Það er bæði hægt að sanna og 
afsanna tilveru guðs. En allar þessar mótsagnir heimspeking- 
anna sýna það eitt, að þessi mál eru ekki á feri skynseminnar. 
Hins vegar hefur skynsemin engan rétt til að fullyrða, að ekki sé 
hægt að þekkja vcröldina, þótt það sé ekki á hennar færi. 

Kant ver 88 blaðsíðum í að ræða þau rök, sem lögð hafá verið 
fram til að sanna tilveru guðs, þótt allar slíkar sannanir séu 
dæmdar fyrir ffam samkvæmt heimspeki Kants, því að þar er 
því haldið fram, að skynsemin skapi hugmyndina um Guð og 
guðfræði úr fyrirbrigðum. Með þessu er þó ekki sagt, að Kant 

neiti tilveru guðs. Hann heldur því aðeins fram, að hún verði 
ekki sönnuð á grundvelli skynseminnar, þrátt fyrir allar þær til- 
raunir, sem til þess hafa verið gerðar. 

Descartes hafði sagt: „Eg er til. Þess vegna er Guð til.“ Það, að 
ég hef hugmyndina um Guð, sannar eitt út af fyrir sig, að Guð 
er til. Þetta, segir Kant, er líkt og fatæklingur segði: „Ég á hug- 
myndina um milljón krónu seðil. Þess vegna á ég milljón krónu 
seðil í vasa mínum.“ 

Aðrir sögðu: Allir hlutir eiga sér orsök. Einhvers staðar hefst 
orsakakeðjan. Einhvers staðar er hin fyrsta orsök. Ef Guð er 
utan við heim fyrirbrigðanna, spyr Kant, hvernig getur hann þá 
verið hinn fyrsti hlekkur í orsakakeðju fyrirbrigðanna? Og jafn- 
vel þó að hin fyrsta orsök sé til, hvernig er þá hægt að sanna, að 
sti orsök sé það, sem guðfræðin kallar Guð? 

Sú kenning, að samræmi tilverunnar sanni Guð, er þyngst á 
metunum, en stenst þó ekki gagnrýni. í fyrsta lagi rekja menn 
sig þar áfram frá hlutum, sem við skynjum, til einhvers, sem 
ekki tilheyrir heimi reynslunnar. I öðru lagi: Með hvaða rétti 
líkja menn tilverunni við klukku eða hús? Er tilveran verk, sem 
hefur ekki getað orðið til án smiðs? Getur tilveran ekki verið 
eilíf og aldrei hafa verið sköpuð? Engar af þessum „sönnunum“ 
sanna tilveru guðs. Þessar niðurstöður staðfesta þó ekki sjón- 
armið guðleysingjans. Þær staðfesta ekki heldur sjónarmið trú- 
mannsins. Kant vill með þessu aðeins enn einu sinni leggja 
áherslu á, að allt þetta sé ekld á færi skynseminnar. Það er ekki 
á hennar sviði, því að um það, sem ekki er fyrirbrigði, getur 
skynsemin ekki sagt neitt, hvorki staðhæft né neitað. Kant er hér 
aðeins að kanna takmörk skynseminnar og ef til vill um leið 
heimspekinnar. 

Takmark Kants var í upphafi að andmæla heimspeki David 
Humes með því að sýna fram á, að maðurinn ætti sér meðfædd- 

an skilning, og á hinn bóginn að deila á hina gömlu (dogmatisku) 
heimspeki, sem hélt, að hægt væri að þekkja veröldina eins og 
hún er. Kant líkir hinum síðarnefndu heimspekingum við ungl- 
ing, sem leggur af stað út að hinni ystu sjónarrönd, þangað sem 
himinninn mætir jörðinni, í þeim tilgangi að þreifa á himninum. 
En þótt heimspekin geti aldrei náð í regnbogafótinn eða þreifað 
á himninum, þá hafnar Kant henni þó ekki. Hún á sér sín sér- 
stöku viðfangsefni. Þau eru þessi að áliti Kants: 1) Rannsókn 
þekkingarinnar, 2) að uppgötva og skilja lögmál náttúrunnar, 3) 
að afla sannrar þekkingar um eðli viljans, sem siðræn heimspeki 
byggist á, 4) Kant telur einnig, að heimspeki megi fjalla um þær 
kenningar um veröldina, sálina og Guð, sem eru á vissan hátt 
sennilegar. 

Þetta eru takmörk heimspekinnar, — og þetta er eyja þekking- 
arinnar í útsæ hins óþekkjanlega. — Og þó er allt landslag og 
gróður á þessari eyju aðeins til í manninum sjálfum. 

Rannsókn hinnar virku skynsemi (Kritik der praktischen 
Vernunft) kom út 1788, sjö árum eftir Rannsókn hinnar hreinu 
skynsemi. Hún fjallar um viljann. 

Eftir lestur hinnar fyrri bókar gæti mörgum virst sem Kant 
hefði fengið efasemdamönnum hin öflugustu vopn í hendur. Þar 
er sagt, að skynsemin geti aldrei þekkt veröldina eins og hún er, 
ekki heldur sannað þau þrjú höfuðatriði, sem skipta menn öllu 
máli: frelsi viljans, ódauðleika sálarinnar og tilveru Guðs. Þrátt 
fyrir þessa niðurstöðu í Kritik der reinen Vernunft er það alvar- 
legur misskilningur að álíta, að sjónarmið efasemdamannsins 
eða efnishyggjan sé lokaniðurstaðan í heimspeki Kants. Segir 
Kant nokkurs staðar, að þetta þrennt geti ekki verið til? I Kritik 
der reinen Vernunft hefur hann aðeins sýnt fram á takmarkanir 
skynseminnar og vanmátt hennar til að fjalla um þessi efni. Kant 
hefur vísað skynseminni til sætis í höll vitundarinnar, — leitt 

hana til sætis sem drottningu — í hið óæðra öndvegi. í hið æðra 
öndvegi vísar hann konungi þessa húss, viljanum. Það er viljinn, 
en ekki skynsemin, sem ræður ríkjum í manninum. Skynsemin 
getur ekki sannað, að til sé frjáls vilji, ódauðleg sál mannsins eða 
Guð. — Án þessa getur þá ekki verið um neina siðgæðisvitund að 
ræða. Hinn góði vilji er kjarni siðgæðisvitundarinnar. Lög henn- 
ar eru algild og sjálfsögð, vegna þess að þau eru manninum 
ásköpuð. Það, að maðurinn þarf ekki að hlýða hinum góða vilja, 
sýnir, að viljinn er frjáls. Mönnum ber að hlýða hinum góða vilja 
aðeins vegna þess, að hann fer mann til að gera það, sem gott er 
og rétt, það, sem er skylda mannsins. Þessa skyldu verður að setja 
ofar eigingjörnum hvötum, — og það virðist því stundum sem 
menn verði að fórna hamingju sinni vegna þeirrar skyldu að 
fylgja hinu góða og rétta. En þeir, sem fórna hamingju sinni fyr- 
ir skylduna, eignast með því dýrmæt verðmæti, - „en til þess veit 
eilífðin alein rök,“ — Það þarf lengri tíma en mannsævina til að 
safna uppskerunni. Þess vegna, segir Kant, er til framhaldslíf og 
ódauðleg sál. En aðeins vakandi alheimsleg vitund, Guð, getur 
stjórnað slíkum hlutum. Þetta getur skynsemin aldrei sannað, 
eins og Kant sýnir fram á í Kritik der reinen Vernufnt. Hér, í 
Rannsókn hinnar virku skynsemi, bætir Kant við, að þó að 
skynsemin geti ekki sannað þessa hluti, þá sanni viljinn þá, því 
viljinn er kjarni hins siðræna lögmáls, og þetta lögmál sannar, að 
Guð er til, einnig frjáls vilji og ódauðleg sál mannsins. Þess vegna 
stendur viljinn í nánum tengslum við trúna, og það er hann, en 
ekki skynsemin, sem skipar hið æðsta öndvegi í manninum. 
Skynsemin nær ekki til hins yfirskilvitlega, en viljinn er leið- 
arstjarna mannsins inn í heim leyndardómsins. Hann leiðir 
menn inn í ný lönd, sem geta verið jafnraunveruleg, hvort sem 
skyrisemin getur sannað tilveru þeirra eða ekki. 

Hin virka skynsemi mannsins í lílci hins góða vilja er raunar 

rödd af himnum ofan. rödd guðdómsins. Hún er aðall mannsins 
og kjarni trúarinnar. Að fylgja þessari rödd er æðsta skylda 
mannsins, sem leiðir hann fram á við og upp á við. Síðasta orð 
Kants í þessu riti sínu er að minna kristindóminn á þessa skyldu 
sína, því að ef der gute Wille, hinn góði vilji, er ekki kjarni hans, 
kjarni, sem kemur fram í réttri breytni manna, er kristindóm- 
urinn aðeins nafnið tómt. 

Rannsókn dómgreindarinnar, sem kom út 1790, er þriðja höf- 
uðrit Kants. Það fjallar um tilfi nningarnar — og alveg sérstaklega 
um þann eiginleika mannsins að leita að tilgangi lífsins, síns 
eigin lífs og alls annars. 

I heimi tilfinninganna leitum við fegurðar og samræmis. En 
hvað er fegurð? Við sjáum fegurðina í veröldinni umhverfis okk- 
ur, en þessa veröld, segir Kant, er ekki hægt að þekkja eins og 
hún er.- Hvaðan kemur þá fegurðin? Vegna fegurðarskynsins, 
sem er í sál hvers manns, finnum við fegurðina. Án þessa fegurð- 
arskyns er engin fegurð til. Líkt og tími og rúm eru, að áliti 
Kants, áskapaðir eiginleikar skynjunar olckar og eins og ,,kate- 
góríurnar 1 tólf eru áskapaðar skilningi okkar, eins er fegurð- 
arskyn mannsins áskapaður eiginleiki. Og vegna þess, að hann 
er áskapaður, er fegurðin algild og sönn. Alveg eins og skynsemi 
og skilningur eru grundvöllur liins sanna og viljinn hins góða, 
eins er fegurðarskyn mannsins grundvöllur fegurðarinnar. 

Fegurðarskyn mannsins sættir vit og vilja: Skynsemin leitar 
hins sanna. þess, sem er, og telur sig finna það í óhagganlegum 
lögmálum náttúrunnar. Viljinn leitar hins góða, þess, sem ætti 
að vera, og telur sig finna það í frelsinu. Skynsemin mælir mik- 
illeik himnanna með kaldri ró. Hugarflug viljans sundlar og 
verður órótt yfir reginvíddum tilverunnar, sem standa andspæn- 
is smæð mannsins. En fegurð himinsins róar sálina og færir 
henni frið. Fegurðin liggur milli hins góða og hins sanna. Hún 

þrengir víddir skynseminnar og eykur víddir hugarflugsins, svo 
að þetta tvennt verður ekki í ósamræmi lengur. Þess vegna fylgir 
samræmi allri fegurð. Og í samræmi fegurðarinnar leitar mað- 
urinn ósjálfrátt hinnar æðstu einingar, — og trúnni er boðið 
heim. 

Síðari hluti bókarinnar fjallar um tilgangskenndina, sem er ná- 
skyld fegurðarskyni mannsins og manninum meðfædd. Þessi til- 
gangskennd er tvenns konar. Hin fyrri er raunar sama og fegurð- 
arskynið eða hinn hugræni grundvöllur fegurðarinnar. Sú til- 
gangskennd vekur gleði og innra samræmi vegna einhvers fagurs, 
sem við skynjum. Hún vaknar, um leið og við sjáum t. d. fagurt 
blóm eða hvítt brimlöður. Hún byggist ekki á sérstökum skiln- 
ingi eða niðurstöðu, heldur á beinni skynjun. Hin síðari tilgangs- 
kennd er skilningsgleði okkar yfir að uppgötva hið hagkvæma 
eða notagildi hlutanna, uppgötva t. d., að blómið má nota sem 
læknislyf við vissri meinsemd, að brimið megi nota til að fram- 
leiða rafmagn o. s. frv. Kant hefur áður haldið því fram í Kritik 
der reinen Vernunft, að skynsemin geti ekki fundið neinn tilgang 
í lögmálum náttúrunnar, aðeins óendanlega margar orsakir og 
af leiðingar. Skynsemin getur aldrei þekkt das Ding an sich. Tími 
og rúm eru aðeins eiginleikar skynjunarinnar. Tilgangskennd 
mannsins getur ekki heldur þekkt innsta eðli hlutanna. Hins veg- 
ar er þessi tilgangskennd manninum ásköpuð, og hún er jafn- 
raunveruleg og viljinn, Við komumst ekki hjá að álíta, að líffærin, 
t. d. augað og eyrað, séu gerð í ákveðnum tilgangi. Og við höfum 
enga ástæðu til að ætla, að þetta sé dulvitaður tilgangur blindra 
afla, því að hinn eini tilgangur, sem við þekkjum, er hinn með- 
vitaði tilgangur mannsins. Og hér fáum við aftur hugboð um 
það, sem Kant segir, að maðurinn geti aldrei þekkt með viti eða 
vilja, fegurðarskyni eða tilgangskennd. Við höfum nálgast hina 
æðstu einingu, sem leiðir allt og þekkir hinn mikla tilgang alls. 

En svið hugboðs og tilfinninga eru ekki svið skynseminnar. 
Þess vegna er heimspekin hér komin út á hálan ís. Hún, eins og 
skynsemin, er hér komin út fyrir takmörk sín. Kant hefur sann- 
að, að hún getur ekki þekkt das Ding an sich og guðdóminn. Og 
hér, þegar dýpstu tilfinningar mannsins fá hugboð um lönd 
leyndardómsins og þykjast sjá skugga guðdómsins í fegurðinni, 
er kominn tími til fyrir heimspekina að draga sig í hlé. 

Kopernikus bylti hugmyndum manna um veröldina með því 
að gera sólina miðdepil hennar. Kant bylti heimspekinni með 
því að gera hugann að miðdepli veraldarinnar, sem allar reiki- 
stjörnur 5'tirbrigðanna snúast um. Öll heimspeki eftir hans dag 
ber merki hans að meira eða minna leyti. Heimspekingar hafa að 
vísu snúist með honum og móti, en telja sig þó allir eiga nokkurt 
erindi í smiðju Kants, — þó að þeir slái þar málminn hver með 
sínu lagi. Og einmitt það er tilgangur hins mikla fræðara: að 
kenna mönnum ekki heimspeki, heldur að hugsa heimspeki- 

lega. 

Mánudaginn 13. október 1806 stýrði Napóleon herjum sínum 
að borgarmúrúm Jena, lítillar, þýskrar borgar. Herir Prússa 
höfðu skipað sér þar til varnar. Fall eða sigur Þýskalands var 
undir þessari orrustu komið. Fallbyssur Napóleons spúðu eldi 
og blýi, franskir hermenn, ölvaðir af nýjum hugsjónum og sig- 
urvímu, ruddust inn í borgina. Eldar loguðu þar víða. Jena var 
þá háborg heimspekinnar í álfunni. Skammt þaðan stóð borgin 
Weimar, háborg skáldskaparins með Goethe og Schiller í önd- 
vegi. Lengra burtu, en náskyld, stóð Vínarborg, háborg söngs- 
ins, þar sem sjálfur Beethoven réð ríkjum. — En hvar stóðu þess- 
ir forystumenn þýskrar menningar í þessari úrslitaorrustu milli 
Þýskalands og Napóleons? Þeir börðust ekki. Beethoven hafði 
ort til Napóleons eitt af meistaraverkum sínum, Hetjuhljóm- 
kviðuna. Goethe orti honum lof og fagnaði honum sem komu 
hinnar fyrstu miklu dögunar frelsisins. Og hvað aðhöfðust 
heimspekingarnir hér í Jena í þessari háborg sinni, meðan fall- 
byssur keisarans höfðu yfir trúarjátningar sínar? Næstum um- 
kringdur logum hleypur ungur og upprennandi heimspekingur 
út úr húsi sínu með handrit undir hendi, síðasta blaðið varla 
þurrt, og leitar hælis í auðu húsi á afskekktum stað. Handritið 
er um heimsandann, hvernig hann vígir jörðina eldi og blóði, 
uns hann sjálfur getur birst í fullkomnun sinni. Heimspeking- 
urinn horfir á eldinn með vissri velþóknun. Sannar þetta ekki 
það, sem hann hafði verið að skrifa um í bók sinni? Er fylling 
tímans ekki komin? Er það ekki einmitt sjálfur heimsandinn, 

sem loks hefur birst hér í þessari blóðskírn og eldskírn á borg 
heimspekinnar? Þegar heimspekingurinn síðar sér úr griðastað 
sínum sjálfan keisarann Napóleon ríða hvítum fáki sínum um 
borgina, sannfærist hann enn betur um, að svo sé. Víst er Napó- 
leon sjálf birting heimsandans, já, sjálfur „heimsandinn á hest- 
baki“! Hið eina, sem veldur þessum heimspekingi áliyggjum, er 
handrit hans, því að það eitt getur gefið heiminum hinn rétta, 
sögulega skilning á þessum Napóleon, hinum heimspekilega 
Napóleon. — En hér er engu líkara en að þessir logar og þetra 
stríð gleypi bæði hann og handritið, engu líkara en að Napóleon, 
stríðsmaður veruleikans, höggvi í hita orrustunnar hinn heim- 
spekilega Napóleon banasári. En borgin fellur, eldarnir slokkna, 
og bæði þetta handrit og heimspekingurinn sjálfur sleppa und- 
an eyðingunni. Nafn þessa manns er Georg Wilhelm Friedrich 
Hegel. 

Hegel fæddist í Stuttgart, höfuðborg Wiirtembergs, 27. ágúst 
1770. Faðir hans var skattstjóri og sinnti lítt uppeldi sonarins. 
Móðir hans, sem var gáfuð kona, kenndi honum aftur á móti 
allt, sem hún gat, þar á meðal latínu. Sjö ára að aldri fór sveinn- 
inn í skóla og brautskráðist frá menntaskólanum í Stuttgart á 
nítjánda ári. Enginn þótti hann námsmaður, en hann las mikið 
utan námsgreinanna og hafði þann sið að skrifa hjá sér í sérstaka 
bók klausur upp úr blöðum og bókum, er honum þóttu þess 
virði, og raðaði þeim síðan upp í stafrófsröð. Á þennan hátt 
komst hann yfir meiri þekkingu en einkunnabókin benti til. 
Hann sökkti sér niður í rit Sófóklesar og annarra grískra höf- 
unda og varð síðar með fióðustu mönnum um hellenska menn- 
ingu. 

Að loknu stúdentsprófi innritaðist Hegel í guðfræði við Túb- 
ingenháskóla. Til eru sagnir um, að forfaðir hans einn hafi á 
sinni tíð flúið land kaþólskra vegna trúarofsókna og sest niður 

meðal trúbræðra sinna, mótmælenda. Eitthvað af þessum trú- 
aráhuga hlýtur Hegel að hafa hlotið að erfðum, því að flest mælti 
gegn þessu vali. Hegel stamaði og átti erfitt með að flytja ræður. 
Auk þess varð guðfræðin að þoka fyrir áhuga hans á grískum 
bókmenntum og — heimspeki Immanuel Kants. Á þessum árum 
var Hegel enginn sérstakur bókaormur. Hann tók sinn þátt í 
glaðværð stúdentalífsins, stundaði bjórdrykkju eins og títt var 
um unga stúdenta, tók þátt í útreiðum og stundaði skylmingar, 
— orti jafnvel ástarljóð um prófessorsdóttur eina, ungfrú Hegel- 
meier, sem þó fékkst ekki til að stytta nafn sitt. Þá leitaði Hegel 
sér einkum félagsskapar alvarlega þenkjandi unglinga eins og 
Schellings og Hölderlins, sem báðir urðu síðar heimskunnir 
menn. Hugsunarháttur þessara unglinga mótaðist mjög af hljóm- 
falli frönsku byltingarinnar: Frelsi, jafnrétti og bræðralag. Sem 
tákn þessara hugsjóna gróðursettu Hegel og Schelling tré frels- 
isins í þýska mold. Andi þessara hugsjóna lyfti þeim yfir bönd 
umhverfis síns og þjóðernis, og þeir tömdu sér viðhorf heims- 
borgarans, sem lítur yfir heiminn, skilur, hvað er að gerast, vill 
eiga hlutdeild í framþróuninni og tilheyra vaxtarbroddi mann- 
kynsins. Þess vegna átti Frakkland hug þeirra um þessar mund- 
ir. 

Þrátt fyrir öll hin mörgu og ólíku áhugamál stúdentsáranna 
lauk Hegel loks lélegu prófi í guðfræði. Sá vitnisburður, sem 
hann fékk, var þó svo lélegur, að vonlaust var um, að hann kæm- 
ist að nokkru kalli. Sérstaklega er í vitnisburði þessum tekið 
skýrt fram, að þau fræði, sem Georg Hegel hafi minnsta hæfi- 
leika til að fást við, væri — heimspeki. 

Sem fatækur menntamaður varð Hegel að feta í fótspor Kants 
og gerast heimiliskennari. Árið 1793 réðst hann sem slíkur til 
auðugrar fjölskyldu í Sviss (Bern). Hann varð þó brátt leiður á 
því lífi, sem einangraði hann frá vinum sínum og fyrri félögum. 

Tímann notaði hann þó vel til að kynna sér sem best frumtexta 
kristindómsins og tók að semja bók um ævi Krists. I þeirri bók 
lítur hann á kristindóminn með augum heimspekingsins og 
reynir að sneiðahjá öllum frásögnum um kraftaverk og öðru, 
sem erfitt var að skýra. Kristur, í hans augum,va r bestur góðra 
manna, ekkert meir. Síðar á ævinni komst Hegel að þeirri nið- 
urstöðu, að Kristur væri meira en bestur góðra manna, hann 
væri birting hins guðlega, sjálfiir Logos.— Um svipað leyti féll 
„heimsandinn“ Napóleoni af baki og varð eftir við veginn. 

Vinurhans, Hölderlin, leysti Hegel úr útlegðinni með því að 
ráða hann heimiliskennara í Frankfurt hjá kaupmanni einum, 
Gogol að nafni. Hvattur af vinum sínum tók Hegel að leggja 
grunn að heimspeki, sem síðar átti eftir að gera hann einn mesta 
anda 19. aldar. Eftir þriggja ára dvöl í Frankfurt tæmdist honum 
arfur eftir föður sinn. Ritaði hann þá vini sínum, Schelling, bréf 
og tjáði honum, að nú hefði hann ákveðið að helga sig allan 
heimspekinni. Skömmu síðar hélt Hegel til Jena. Það var eins og 
dularf ull öf I leiddu menn aldarinnar til þessarar borgar. Þar sveif 
andi Fichtes enn yfir vötnunum. Schelling skipaði þó öndvegið. 
Og návist skáldanna Goethes og Schillers brá mildari, næstum 
rómantískum blæ yfir heimspekina, sem léði skáldunum í stað- 
inn dýpt og þunga. 

Hegel gerðist fyrst í stað nemandi vinar síns, Schellings, og 
hófu þeir félagar útgáfu nýs tímarits um heimspeki. Þó voru 
Hegel og Schelling manna ólíkastir. Schelling var 5 árum yngri, 
en var svo bráðþroska, að hann hafði þegar getið sér alþjóðlega 
frægð. Hann hafði sett fram sitt eigið heimspekikerfi og hafði þá 
þegar lokið framlagi sínu til heimspekinnar. Hegel aftur á móti 
var mjög seinþroska. Hann var orðinn miðaldra maður, áður en 
hin fyrsta, frumlega ritsmíð hans sá dagsins ljós. 

í Jena hóf Hegel kennslu í heimspeki við háskólann, og mark- 

ar það tímamót í ævi hans. Það komu að vísu öríair til að hlýða 
á fyrirlestra hans, en Hegel hafði stigið á lægsta þrep hins aka- 
demíska fiama, og þó að sá frami yrði ekki skjótur, þá jók Hegel 
þekkingu sína jafnt og þétt og þróaði hægt, en örugglega nýja, 
sjálfstæða heimspeki, sem leitaði á hann og krafðist túlkunar, en 
var enn ekki mótuð til fúlls. Fyrirlestra sína flutti hann af innri 
þunga og ákafa manns, sem liggur mikið á hjarta, en hikar og 
stamar vegna þess^ rfiðleika að finna orð yfir það, sem orð ná 
ekki yfir. 

Fichte og Schelling yfirgáfu báðir Jena fljótlega, og Hegel tók 
sess þeirra. Árið 1805 var hann hækkaður í tign og gerður próf- 
essor, en varð af stjórnmálalegum ástæðum að láta af því starfi 
ári síðar: Prússar höfðu sagt Napóleon stríð á hendur, en voru 
sigraðir í tveimur orrustum, við Jena og Auerstadt. Hegel, eins 
og fýrr segir, óskaði Napóleon sigurs, hann óskaði hinum ungu 
hugsjónum: frelsi, jafnrétti og bræðralagi sigurs yfir íhaldssemi, 
harðstjórn og spillingu Prússlands. Eftir sigurinn við Jena hélt 
Napóleon innreið sína í Berlínarborg og undirbjó meiri land- 
vinninga. Tóku þá margir, sem áður höfðu litið á Napóleon sem 
boðbera nýs og betri tíma, að líta á hann sem ímynd nýrrar 
drottnunar. Og Hegel, sem farið hafði hörðum orðum um Prúss- 
land og kallað Napóleon „heimsanda á hestbaki“, fann, að það 
andaði til hans köldu úr ýmsum áttum. Hann varð að láta af 
störfum sínum við háskólann og gaf sig þess í stað allan að þeirri 
bók, sem hann hafði lengi unnið að og sett fram í heimspeki 
sína. Bók þessi kom út 1807 og nefndist Phanomenologie des 
Geistes. 

Með þeirri bók hefur Hegel vaxið frá því að vera lærisveinn 
þeirra Kants og Schellings til þess að verða frumlegur heimspek- 
ingur og þung undiralda í þeim straumrofum, sem leiða heim- 
inn frá byltingu og umróti 18. aldar til þróunar hinnar 19. 

Þessi bók — eins og Kritik der reinen Vernunft — lýsir kynn- 
isfbr um veröld andans, þar sem saga og menning þjóða er rann- 
sökuð, veikleiki þeirra og styrkleiki. Eins og rauður þráður gegn- 
um allt þetta gengur þróun mannsins og þjóðanna til hins „al- 
gera“. Hið algera er ekki „nótt, þar sem allar kýr eru svartar", en 
þannig lýsir Hegel hugmynd æskuvinar síns Schellings. Hið al- 
gera er virkt, en ekki ládeyða, og það þróast, — það er meira að 
segja sj álf þróunin og hið síkvika haf tilverunnar. 

En Hegel tókst ekki að lifa á því einu að ígrunda hið algera. 
Hann yfirgaf Jena og réðst til Bambergs sem ritstjóri Bamberger 
Zeitung. Þar fann Hegel ef til vill, að það var ekki andi frelsisins, 
heldur skuggi einræðisherrans, sem Napóleon hafði dregið yfir 
Suður-Þýskaland. Ritstjóri Bamberger Zeitung fékk þar ekki að 
skrifa ritstjórnargreinar frjáls manns. Skoðanafrelsið var glatað, 
og þessi mikli andi varð að láta sér nægja að hagræða blaðaklaus- 
um, sem valdhafarnir fengu honum í hendur. Hegel var þó ekki 
maður, sem skiptir fljótlega um skoðun, og aðdáun hans á Napó- 
leon hvarf ekki fyrr en síðar. Samt tók hann fegins hendi tilboði, 
sem hann fékk ári síðar, um að gerast rektor Ægidien-mennta- 
skólans í Niirnberg. Þau átta ár, sem hann starfaði við skólann, 
hvarf hann aftur til hugleiðinga sinna um hið algera. Hann rit- 
aði á þessum árum meðal annars Logik sína, sem er vafalanst 
mesta verk hans. Fyrirlestrar hans voru nú orðnir ákveðnir og 
fluttir með rólegum, öruggum rómi. 

I stað fárra manna, sem áður sóttu fyrirlestra hans, þyrptust 
nú til hans stórir hópar vakandi áheyrenda, sem töluðu um, að 
fram væri kominn nýr Immanuel Kant. Hafði honum tekist að 
finna orð yf ir það, sem ekki verður sagt með orðum? Hafði hann 
ráðið gátu hins algera? — Og mitt í þessuni sigrum varð fatíður 
atburður í sögu heimspekinnar. Hegel kvæntist. Nær enginn 
hinna meiri heimspekinga 17. og 18. aldar, Descartes, Spinoza, 

Leibniz, Hume og Kant, höfðu þorað að hætta heimspeki sinni 
í slíkt návígi við veruleikann. 

Eftir að Logik Hegels kom út, fékk hann tilboð um prófess- 
orsembætti í heimspeki frá þremur háskólum, Heidelberg, Er- 
langen og Berlín. Þegar hér var komið sögu, var Napóleon fangi 
á St. Helenu, og Hegel skildi, að Þýskaland var að taka forystuna 
í álfunni, og Berlín var kjarni þess. Samt fór Hegel til háskólans 
í Heidelberg til bráðabirgða. Tveimur árum síðar, 1818, var hann 
reiðubúinn til að halda til Berlínar, þessa nýja miðdepils í við- 
burðum sögunnar, og set jast þar að borði sinna fyrri fjandmanna, 
Prússanna, og skipa þar hásæti heimspekinnar á 19. öld. Hegel, 
heimspekingur framþróunarinnar og hins algera, fylgdi þróun- 
inni og varð hluti kjarnans, sem hún spratt af. Þess vegna varð 
Hegel, prófessorinn við Berlínarháskóla, prússneskastur allra 
Prússa. Hann var vel kvæntur, átti mannvænlega syni, var frægur 
og auðugur og valdamikill. Honum var hampað jafnt af ríki og 
kirkju. I Berlín skrifaði Hegel handbók um „heimspeki réttarins“ 
tvö fyrstu ár sín þar. Eftir það hætti hann að rita bækur. Hann 
varð íhaldssamur, taldi sig hafa sagt allt í bókum sínum og þoldi 
ekki, að haggað væri við neinum af þeim niðurstöðum, sem hann 
hafði komist að: „Þekkingin/* sagði hann, „hefur þróast upp á 
þetta stig.“ — Og lengra, áleit hann, að ekki yrði komist í bráð. 
Að andmæla Hegel var að kalla yfir sig reiði einvaldsins í gervi 
hins prússneska prófessors. Eitt sinn, er Hegel var sagt, að viss 
kenning hans stangaðist á við vissar staðreyndir, svaraði hann 
aðeins: „Það er verst fyrir staðreyndirnar.“ 

En hverfum frá hinum prússneska prófessor til þess Hegels 
sem í umróti mikilla viðburða og stórra drauma skrifaði sum af 
öndvegisritum 19. aldar. 

Heimspeki Hegels 

Immanuel Kant hafði komist að þeirri niðurstöðu,, að skyn- 
semin gæti aldrei þekkt das Ding an sich, — hina ytri veröld eins 
og hún er í sjálfu sér. Þegar menn því reyna að finna lausn á því, 
sem er fyrir utan svið skynseminnar, — hinu sanna eðli verald- 
arinnar, sálinni og guðdómnum, þá komast þeir í endalausar 
mótsagnir. Þessar mótsagnir, segir Kant, sýna getuleysi manns- 
ins til að ráða þessar gátur. Þær sýna, að mannsandinn hefur 
farið út fyrir takmörk sín. Das Ding an sich, sem Kant telur, að 
liggi utan þessara takmarka, kallar Hegel hið algera. Hegel telur 
hið algera ekki aðeins þekkjanlegt, — heldur sé ekki hægt að 
komast hjá að þekkja það, þar sem eiginleikar hugans séu eig- 
inleikar alheimsins og því ekki nein ástæða til að tala um hið 
ytra og hið innra sem óskylda heima. Das Ding an sich og das 
Ding an mich er raunar eitt og hið sama, séð af hinum hæsta 
sjónarhóli. Gáturnar um hið sanna eðli veraldarinnar, sálina og 
guðdóminn, sem Kant taldi óleysandi skynseminni, verða höf- 
uðviðíángsefni þýskra heimspekinga, sem sigla í kjölfar hans og 
byggja á grunni hans. 

Johann Gottlieb Fichte (1762-1814), faðir þýskrar hughyggju, 
áleit, að das Ding an sich væri ekkert annað en sjálf mannsins, 
sem óafvitandi skapaði hinn ytri heim fyrirbrigðanna. Das Ding 
an sich væri hið innra með manninum, en ekki utan hans. — 
Villa Fichtes, segir Hegel, er fólgin í því, að hann gerir sjálf 
mannsins, sem er aðeins brot hins algera, að hinu algera. 

Wilhelm Joseph Schelling (1775-1854) segir, að das Ding an 
sich sé hvorki sjálfið (þekkjandinn, sem kannar veröldina) né 
ekki-sjálfið (veröldin, sem könnuð er). Das Ding an sich, leynd- 
ardómur veraldarinnar, er viljinn, sem er sameiginleg rót þekkj- 
andans og hið þekkta og stendur að baki beggja. Og fyrst das 

Ding an sich stendur að baki beggja, er það yfirskilvitlegt, óræð- 
ur leyndardómur, þar sem allt rennur saman í eitt. — Hið algera, 
segir Hegel, er ekki yfirskilvitlegt. Það er ekki „nótt, þar sem 
allar kýr eru svartar”. Hið algera er ekki ládeyða. Það er líf og 
hreyfing. — Og það er ekki nótt dauðans. Það er andi, vitsmunir, 
sem stjórna tilverunni, gefa öllu tilgang og leiða allt til fullkomn- 
unar. Náttúran er ekki blind. Það er vit í byggingu og gangi 
stjarnkerfanna. Það er vit í gerð og starfsemi líffæranna. Það er 
vit í byggingu og samræmi náttúruríkjanna. Vitsmunir stjórna 
öllum hlutum, — og einmitt þessir vitsmunir eru hið algera. Þeir 
eru jafnt í hinum ytra og hinum innra heimi. Eiginleikar hug- 
ans, sem Kant segir, að skapi veröldina í sinni mynd, eru hjá 
Hegel um leið eiginleikar alverunnar, og einmitt þess vegna get- 
um við þekkt das Ding an sich (hið algera) eftir leiðum rökfræð- 
innar. 

Þessar leiðir Hegels til hinna hæstu sanninda, eru þrjár. Förin 
er hafin á ólíkum stöðum, en þær leiða allar að sama marki. 
Fyrsta leiðin liggur frá hinu myrkasta, einfaldasta og víðtækasta 
hugtaki rökfræðinnar, verurmi, til hins fullkomna algera anda, 
heimsandans. Önnur leiðin liggur frá heimi fyrirbrigðanna og 
hinu frumstæða, éigingjarna og hvatvísa egói mannsins. Það víg- 
ist í eldi baráttunnar, uns það ber kennsl á sig sem birtingu hins 
algera. 

Þriðja leiðin liggur frá upphafi sögunnar til hins unga Prússa- 
veldis. öll þessi saga er barátta andstæðra afla, og þessi barátta er 
fæðingarhríð hins algera, sem leitast við að birtast í veröldinni, 
þjóðfélaginu og mannlífinu. 

En með hvaða aðferð ætlar Hegel að rekja sig áfram eftir þess- 
um leiðum til veruleikans, hins algera veruleika? Það er hlutverk 
heimspekinnar að þekkja veruleikann. En hvað er veruleiki í 
heimi hverfulleikans? Grös jarðarinnar blómgast og fólna. Menn 

fæðast og deyja, eru ungir og síðan gamlir.. Hamingjan kemur og 
fer. Það, sem var veruleiki í gær, er ekki til í dag, og sumt, sem er 
í dag, verður ekki á morgun. Þannig birtist okkur allur veruleiki 
sem andstæður, líf og dauði, vöxtur og hnignun, æska og elli. Sá, 
sem lítur aðeins á æskuár mannsins, skilur ekki allt mannlífið, 
— ekki heldur hinn, sem lítur aðeins á ellina. Þannig er um allt. 
Ekkert stig í framvindu nokkurs hlutar er allur sannleikurinn 
um eðli hans. Til að þekkja tilgang og samhengi hlutanna og sjá 
allan sannleikann verður að raða andstæðum þeirra saman og 
gera úr þeim samræmda mynd. En hvernig eigum við að raða 
brotunum saman í þessa mynd? Með aðferð náttúrunnar sjálfrar, 
með aðferð heimsandans! — Hugsun hefst á hinum einfóldustu 
og ófullkomnustu hugtökum, sem síðar leiða til flóknari hug- 
taka og fullkomnari hugsunar. I þcssari þróun erualltaf þrjú stig. 
Hið fyrsta (thesis) er einfalt, almennt hugtak. Þetta hugtak á sér 
andstæðu (antithesis). I baráttu þessara andstæðna myndast 
þriðja hugtakið (synthesis), sem sameinar andstæðurnar og lyftir 
þeim um leið upp í hærra veldi. En þessi niðurstaða verður aftur 
nýtt upphaf, sem á sér nýja andstæðu, og þannig heldur þróunin 
áfram. 

Þetta er hið „díalektíska“ göngulag Hegels á vegunum þremur 
til hins algera. Þessi aðferð var ekki ný. Sókrates, Kant, Fichte og 
Schelling höfðu allir notað hana áður. En Hegel notar hana við 
alla sína heimspeki. 

Þegar Hegel því á hinni fyrstu leið sinni rekur sig til hins al- 
gera, þarf hann samkvæmt þessari aðferð aðeins að byrja á rök- 
fræðilega réttum stað (thesis) og rekja sig þaðan eftir braut hinna 
stríðandi andstæðna, sem síðar sameinast í æðra veldi. Með því 
að fylgja þessu lögmáli telur Hegel sig standa föstum fótum á 
bjargi veruleikans, því að einmitt þetta er aðferð sjálfrar fram- 
vindunnar. 

Hegel leitar þessa upphaísstaðar, hins fyrsta hugtaks, til að 
rekja sig frá og finnur hinn sama stað og elstu heimspekingar 
Grikkja fundu og hófu heimspeki sína á. Þetta hugtak er veran. 
Parmenides hélt því fram, að veran væri óhagganleg og hreyf- 
ingin væri blekking (thesis). Herakleitos sagði, að öll tilveran væri 
líf og hreyflng og kyrrstaða ekki til (antithesis). Demokrítos 
sagði, að tilveran stæði að sumu leyti kyrr og væri að sumu leyti 
á hreyfingu, væri að sumu leyti óumbreytanleg og að sumu leyti 
sífelldum breytingum háð (synthesis). Allt þetta er rétt, segir 
Hegel, — og þó er enn ósagt hið síðasta orð. Hið sama má segja 
um öll sannindi mótsagnanna. Þau eru sönn frá vissu sjónarmiði 
eða á vissu stigi, en þessi stig verður að sameina til að komast til 
hins algera sannleika. Það er rétt að byrja á hugtakinu verunni. 
Aðeins þetta hugtak er fléttað öllum öðrum hugtökum og er rót 
þeirra allra. Það er einfaldast og víðtækast allra hugtaka, en um 
leið algerlega tómt, nema það sé þrengt á einhvern hátt með öðr- 
um hugtökum. Það er því hinn rétti gmndvöl lur heimspekinnar, 
sem reynir að takmarka hið ótakmarkaða (eða, eins og sumir 
hafa haldið fram, ótakmarkanlega). Veran án takmarkana er 
sama og ekki-veran, vegna þess að hugtak, sem hefur enga merk- 
ingu og á sér hvorki lögun né nokkurn eiginleika, er ekki neitt. 
Þannig felur þetta fyrsta hugtak, veran (thesis), í sér mótsögn 
sína, ekki-veruna (antithesis). Vegna þessara mótsagna er líf. Ef 
þessi mótsögn væri ekki, ríkti eilíf kyrrstaða, eilíf nótt. En veran 
getur orðið ekki-veran og öfugt. Þess vegna er til líf, hreyflng og 
framvinda. Mótsögnin leiðir til nýs hugtaks, og þetta nýja hug- 
tak er breytingin (synthesis), sköpun og eyðing, vöxtur og hnign- 
un. — Mótsagnirnar hafa sameinast í nýju veldi, og hið nýja hug- 
tak breyting, felur þær báðar í sér (því að breyting felur í sér það, 
sem er, en var ekki, og það, sem var, en er ekki). — Um leið og 
mótsagnirnar sameinast, hverfa þær, og aðeins niðurstaðan (synt- 

hesisinn) stendur eftir. — En jafnvel þessi niðurstaða er engin 
lokaniðurstaða. Hún hefur í för með sér ný vandamál, skapar 
nýja mótsögn, og barátta andstæðnanna skapar aftur nýja nið- 
urstöðu. 

Þannig er fyrsta skrefið, sem Hegel stígur í áttina til hins al- 
gera. Leið hans er löng, en aðferðin er alltaf hin sama og sú, sem 
lýst er hér að framan. Hegel lítur í fyrstu af himni sínum yfxr 
heiminn og sér, að það hvílir myrkur yfir hugarvötnum alver- 
unnar. En einnig það felur í sér andstæðu þess, og framvindan 
hefst. Tilgangur þessarar framvindu er, að heimsandinn vakni 
til fullrar sjálfsvitundar og nái algerum tökum á veröldinni og 
geri hana fullkomna. Öll barátta og umbrot í tilverunni eru 
svefnrof heimsandans, sem leitar hærri gerva í nýjum fæðingum, 
og þegar hann hefur birst í fullkomnun sinni, hverfa allar and- 
stæður í hið fullkomna samræmi. 

Heimsandinn er Logos, vitsmunir hans „logik“. Hinn sanni 
Logos og hin sanna „logik“ eru eitt. Vitsmunir, hinn lifandi 
andi, Logos, er kjarni tilverunnar. Og þó er ekki rétt að kalla 
hann kjarna hennar, því að hann er öll tilveran, bæði kjarni 
hennar og yfirborð. Hið ytra er hið innra. Andinn er efnið. Guð 
er alheimurinn, sem í heild sinni samræmir allar andstæður. 

En hvað verður um þessa fullkomnu og samræmdu mynd til- 
verunnar í heimi okkar mannlegu reynslu? Til að svara þeirri 
spurningu verðum við að leggja upp frá okkar hversdagslega 
heimi í nýtt ferðalag, sem er önnur leið Hegels til hins algera. 

Hegel viðurkennir, að við getum ekki séð hina fullkomnu 
mynd í brotaþekkingu reynslu okkar og skynjunar. Það væri þó 
alrangt að álíta, að Hegel neitaði staðreyndum skynjunar og 
reynslu. Sá heimur er honum verulegur og sannur, þar sem hið 
ytra er hið innra og veröldin er Guð. En í heimi reynslunnar 

skynjum við ekki hin algildu sannindi, heldur aðeins hin „stríð- 
andi sannindi“, sem Plató kallar hálfsannindi. Hin stríðandi 
sannindi eru sannindi mótsagnanna (thesis gegn antithesis). Það 
sýnir, að þau eru ekki fullkomin, en það sýnir um leið, að þau 
þróast í áttina til hins algera sannleika, vegna þess að hin stríð- 
andi sannindi skapa eftir lögmáli framvindunnar hærri og hærri 
niðurstöður (synthesis), uns þau enda í hinu æðsta veldi, sem er 
Logos. Þar er ekki lengur um neinar mótsagnir eða árekstra að 
ræða. 

Þessi „þríhyrnda <c framvinda er ekki aðeins aðferð í rökfræði, hún 
er, að áliti Hegels, veruleiki í allri tilveru og birtist einnig í þróun 
náttúruríkjanna. Óskapnaðurinn, hinn ómótaði leir jarðarinnar 
efhið, er til dæmis „thesis <c náttúrunnar. Mótsögn þess (antithesis) 
er skapnaður þessa efnis, þegar það greinist í sundur og verður að 
ljósi, vatni, rafmagni o. s. frv. og mótast í ákveðnar myndir. Þessar 
andstæður sameinast í Ufinu (synthesis). 

Hámark líísins á jörðinni aftur á móti er sköpun mannsins, birt- 
ing mannsandans. Og þróunin heldur áfram. Þótt lífið sé hámark 
náttúrunnar og mannsandinn hámark h'fsins, er sagan ekki á enda. 
Mannsandinn verður aftur hornsteinn (thesis) nýrrar þróunar. 
Hún byrjar á egói mannsins, sem fær hann til að hugsa aðeins um 
sjálfan sig. Á því stigi er maðurinn ófer um að lifa í samræmi við 
umhverfi sitt sem félagsvera. Hann lætur stjórnast að mestu af 
hvötum sínum og einkennist af ágirnd og eigingirni. Andstæða 
egósins er samfélagið. Hegel álítur, að einstaklingurimi og samfé- 
lagið sé eitt, séð frá sjónarhóli hins algera. En einstaklingurinn ger- 
ir sér það ekki ljóst, fyrr en hann hefur öðlast sjálfsþekkingu. 
Egóinu virðist samfélagið sér fjandsamlegt, þar sem það takmarkar 
frelsi þess til að fúllnægja ýmsum hvötum sínum og tilhneigingum. 
Þessi barátta einstaklingsins við samfélagið leiðir eins og öll barátta 
til nýs hámarks (synthesis), sem sameinar einstakling og samf élag. 

Þegar einstaklingurinn hefur lært að lifa í samræmi við sam- 
félag sitt, öðlast hann fullt frelsi, og það leiðir hann til hins al- 
gera: Heimsvitundin er hámark baráttu „égsins“ við þjóðfélag- 

ið. 

Hegel skrifar þetta (Phánomenologie des Geistes), eins og áður 
er sagt, ekki í einveru fjallsins, heldur í ryki vígvallarins, þar sem 
herir Napóleons geysast fram til sigurs. Þess vegna verður sjón- 
deildarhringur hans ef til vill þrengri. Þess vegna sýnist honum 
hann sjá fullkomnun baráttu einstaklingsins við þjóðfélagið í 
Napóleon, sem hann í hrifningu sinni kallar „heimsandann á 
hestbaki“. Ef Hegel hefði staðið í heiðríkju fjallsins, hefði Napó- 
leon sennilega orðið minni í augum hans, — ekki neinn heims- 
andi, heldur í mesta lagi eitt af peðunum á skákborði hans. Og 
það takmark, að maðurinn verði sér meðvitandi um, að hann sé 
birting hins algera, hefði þá ekki birst honum sem mátturinn til 
að drottna. En þó að hámark þessarar þróunar hafi ekki verið 
þar, sem Hegel um skeið hugðist sjá hana, kastar það engri rýrð 
á kenninguna. Það sýnir aðeins, að hún á lengra í land, því að 
enn berst einstaklingur og þjóðfélag, ogGuðinn hefur enn ekki 
að fullu birst. 

Þegar Hegel hefur sýnt, hvernig allt í heimi fyrirbrigðanna, 
náttúran og maðurinn, stefnir til hins algera, snýr hann sér að 
mannkynssögunni, sem er þriðja leið hans að marki. Hann gerir 
þar alla veröldina að leiksviði, þar sem einstaklingar, þjóðir og 
heimsveldi fara með hlut\ r erk og skapa hinn mikla sjónleik sög- 
unnar með réttri stígandi að lokaþætti, þar sem liámarki er náð. 
En sá, sem sýningunni stjórnar, er heimsandinn. I lokaþætti 
birtist hann sjálfur til fulls í hinu þríeina eðli sínu: 

Eðli hans er fegurð. Sú fegurð birtist í list, söng og ljóði. Um 
það fjallar saga listarinnar. Eðli hans er hið góða. Það eðli birtist 
í líki trúarinnar. Um það fjallar trúarbragðasagan. Eðli hans er 

hið sanna. Það birtist í líki heimspekinnar. Um það fjallar saga 
hennar. 

Alla þessa sögu rekur Hegel með hinni „díalektísku“ aðferð 
sinni, sem menn hljóta að dást að, jafnvel þó að þeir séu sann- 
færðir um, að Hegel reki sig ósjaldan á vegg staðreyndanna — og 
vaði jafnvel stundum reyk. 

Andi framþróunarinnar skapar ríkið, því að án þess gæti 
heimsandinn aldrei birst í fullkomnun sinni. En þjóðfélögin eru 
í fyrstu ófullkomin og ólík hugsjón heimsandans um hið full- 
komna þjóðfélag. Þess vegna er sagan barátta, þar sem ný þjóð- 
félög ryðja hinum eldri úr vegi og falla síðan sjálf. Þannig rís allt 
af betra og betra þjóðfélag. Það nálgast meir og meir hugsjón 
fúllkomnunarinnar. (A þessu byggir Karl Marx að verulegu leyti 
söguskoðun sína. Hann taldi, að þessi söguþróun væri um það 
bil að ná lokamarki sínu og að Marxisminn væri lokastigið - og 
að þessari baráttu andstæðra afla yrði með honum útrýmt í þjóð- 
félaginu að fullu og öllu.) 

Hegel bendir á fjögur stig í þróun þjóðfélaganna frá elstu tíð 
fram á hans dag. 

1) Hið fyrsta er hið austurlenska heimsveldi. A því stigi er um 
algera einræðisstjórn að ræða. Konungurinn á landið og ræður 
yfir lífi og dauða þegnanna, sem stynja ánauðugir undir okinu. 

2) Þetta stjórnarfyrirkomulag er leyst af hólmi af hinu gríska 
heimsveldi. Einvaldskonungum er þar velt af stóli og lýðveldi sett 
á stofn. Ríkið virðir þar rétt þegnanna sem einstaklinga, og þeir 
skynja samtakamátt sinn. En múgurinn reynist þó oft ófær um 
að stjórna vegna úlfúðar og sundrungar innbyrðis, sem verður 
þessu heimsveldi að falli. 

3) Rómverska heimsveldið leggur bönd á sundrungaröflin, 
sem liðuðu sundur gríska ríkið, og lætur uppreisnarseggina 
hlýða. Öllum þjóðum er þar steypt saman í eitt heimsveldi, en 

milli einstaklings og ríkis næst þó ekki það jafnvægi, sem veitir 
einstaklingnum frelsi og ríkinu styrkleika. 

4) Það jafnvægi næst fyrst í hinu þýska heimsveldi, sem Hegel 
prófessor við Berlínarháskóla, taldi hátind sögunnar. — Ekki svo 
að skilja, að hann teldi þetta endamark söguþróunarinnar, f jarri 
því, heldur aðeins hið fullkomnasta, sem sagan þekkti fram á 
hans dag. Þessi barátta milli ríkjanna leiðir til hins algera, sem er 
hinir alheimslegu vitsmunir tilverunnar, heimsandinn. 

Heimsandinn birtist sem fegurð, góðleiki og sannleiki. Guð 
fegurðarinnar birtist í listum, söng og ljóðum. — 

Ef til vill hefur maðurinn fyrst skynjað þennan Guð í stjörn- 
um himinsins á heiðu kvöldi. Tign og mikilleik þessarar sjónar 
reyndi hann síðan að greypa í svip hins egypska pýramída, hinn- 
ar austurlensku „pagóðu”, hins gríska musteris og hinnar kristnu 
kirkju.- Hann reyndi líka að flytja þessa tign og þessa fegurð 
niður til jarðarinnar með hinni fyrstu list sinni, byggingarlist- 
inni. En þessi mikilleiki musteranna var óhagganlegur og þögull 
um litbrigði tilverunnar og straumkast mannlífsins. Þess vegna 
reyndi listamaðurinn að höndla fegurðina á annan hátt. Hann 
tók að meitla í stein, málm og marmara þessar iðandi myndir 
mannlífsins. Þannig komst hann til dýpri skilnings á guði feg- 
urðarinnar. Og samt var myndin steinrunnin, - og hana skorti 
litbrigðin, sem augað sá. Þess vegna fór listamaðurinn að mála. 
Sléttur flötur léreftsins túlkaði í höndum listamannsins nýja 
heima, sem víddirnar þrjár og hið þunga efni höggmyndarinnar 
náði ekki til. Og þó gat málverkið aðeins höndlað augnablikið, 
sem kemur og fer. Málaralistin, eins og höggmyndalistin og 
byggingarlistin, var birting á hinum ytra heimi. Þess vegna leit- 
aði listamaðurinn andstæðu hennar, listarinnar í hinum innra 
heimi, — og hljómlistin varð til. I henni fann listamaðurinn Guð 
í sinni eilífu, hugrænu fegurð. — Og þó varð hann enn ekki 

ánægður. Hljómlistin er hrein andstæða málaralistar, högg- 
myndalistar og byggingarlistar. Andstæða (antithesis) getur ekki 
verið fullkomnunin (synthesis) í heimi listanna. Hin fullkomna 
list verður að samræma til fulls hinn ytri heim lita og forms 
(thesis) og hinn innri heim söngsins (antithesis). Þess vegna byrj- 
aði listamaðurinn að yrkja. Hámark listanna er skáldskapurinn 
(synthesis). I hinum sanna skáldskap birtist öll saga mannsins og 
eðli náttúrunnar, hinn ytri og hinn innri heimur. I heimi listanna 
getur Guð fegurðarinnar aðeins birst til fulls í samræmi þessara 
andstæðna, hins myndræna og hins hljómræna, hins ytra og hins 
innra: skáldskapnum. 

Eins og Guð fegurðarinnar birtist í listunum, eins birtist Guð 
hamingjunnar og góðleikans í trúnni. Hinn skapandi listamaður, 
sem f innur guðdóminn í list sinni á sínum bestu stundum, öðlast 
trú á þennan guðdóm. Þannig er listin systir trúarinnar. I skurð- 
goðadýrkuninni á frumstæðasta stigi trúarinnar mætist trú og 
list. Á því stigi er byggingarlist, höggmyndalist, málaralist, hljóm- 
list og skáldskapur að langmestu leyti trúarlegs eðlis: — Trúin birt- 
ist í listinni. Skurðgoðadýrkun er bönnuð í æðri trúarbrögðum, 
vegna þess að ekkert í hinum ytra heimi getur verið hin sanna 
mynd guðs. Samt héldu menn áfram að gera af honum mynd í 
hugarheimi sínum og skapa hann í sinni mynd. Hegel talar eink- 
um um þrjú stig í sögu trúarinnar. Hið fyrsta stig, segir hann, er 
trúarbrögð Austurlanda (thesis). Þar, segir Hegel, er Guð allt, 
maðurinn ekkert. Þetta, segir hann, á við jafnt um íslam og trúar- 
brögð Indverja. Næsta stigið er trúarbrögð Grikkja (antithesis). 
Þar, segir Hegel, er maðurinn allt, Guð ekkert eða mjög lítið ann- 
að en maður. Þriðja stigið er kristindómurinn (synthesis). Hann 
felur í sér báðar þessar andstæður og sameinar þær. Þar sameinast 
Guð og maður. Hinn voldugi Logos birtir mönnunum Krist sem 
mann, en birtist um leið sjálfur í honum. 

Þetta er í augum Hegels „lógik sögunnar“ um þróun trúar- 
innar. 

Eins og Guð fegurðarinnar birtist í listum, eins og Guð hins 
góða birtist í trúnni, eins birtist Guð sannleilcans í hinni sönnu 
heimspeki. 

Hegel þýddi kristindóminn á mál heimspekinnar og útskýrði 
þrenninguna sem hin þrjú stig framvindunnar. Þessi stig eru: 
frummyndin Logos, náttúran og andinn. Hin sanna heimspeki 
flytur hinnsama boðskap og hin sanna trú. Hún birtist aðeins í 
annarri mynd. Það, sem birtist hjá trúmanninum sem tilfinn- 
ing, birtist sem hugtak og skilningur hjá heimspekingnum. 
Hinn algeri logos verður hinn algeri hugur, þegar hinu efsta þró- 
unarstigi er náð. Að því marki stefnir öll saga heimspekinnar. 
Þar er um sömu þróun að ræða og í sögu listanna og trúarinnar. 
Hvert heimspekikerfi, sem fram hefur komið, er þáttur í þessari 
þróun, sem verður til vegna baráttu andstæðra hugmynda, sem 
síðar sameinast í æðra veldi. Þannig er haldið áfram þrep afþrepi 
upp hallartröppur sannleikans, uns hinu efsta þrepi er náð (hin- 
um efsta synthesis). Þar birtist hin algera vitund í heimspekingn- 
um, sem veit, að hann þekkir sjálfan sig. Hegel leit á sitt heim- 
spekikerfi sem efsta þrepið í hallartröppu sannleikans. 

I hrifningu æskunnar hélt Hegel, að Napóleon væri birting 
fullkomnunarinnar, sem stendur að baki þróunarinnar og leitast 
við að skapa allt í sinni mynd. En Napóleon féll af fáki sínum, og 
Hegel sjálfur, sem um skeið var einvaldur í heimi heimspekinnar, 
varð einnig að víkja úr sæti. Og enn hefur Guð fullkomnunar- 
innar ekki birst til fulls í manninum, þjóðfélaginu og veröld 
okkar. En þó að Hegel kunni að hafa skjátlast í mati sínu á 
Napóleon og sjálfum sér, kann hann þó að hafa eygt mikil sann- 
indi: að allt stefni til fullkomnunar og að Guð fullkomnunar- 
innar sé að skapa manninn í sinni mynd. — Hið síðasta orð verð- 

ur því, að enn sé maðurinn og veröld hans aðeins fóstur. Við 
bíðum við læstar dyr. Gáta hins mikla leyndardóms er óráðin, og 
enn halda heimspekingar okkar áfram að spá í stjörnur sínar. 

Það leikur ekki á tveim tungum að þær hugsanir um gildi lífsins, sem 
oftast birtast okkur sem bölsýni, lífsafiieitun og uppgjöf, eiga í ríkum 
mæli upptöksín í heimspeki Schopenhauers. Kynslóð hans var þreytt 
eftirstríðskynslóð, sem beðið hafði ósigur. Sjálfur þekkti Schopen- 
hauer lengst af ekki annað en ósigra og vonbrigði. Hann var hunds- 
aður af starfsbræðrum sínum í heimspekinni, háskólarnir létu sem 
hann væri ekki til. Megnið af upplaginu af bestu bók hans var loks 
selt eftir sextán ár — sem notaður pappír. Hann var löngum einmana 
og vinafár, missti föður sinn ungur, og móðir hans hataði hann. 
Traustið á meðbræðrunum var á þann veg, að hann lagðist aldrei til 
svefns án þess að hafa byssu sér við hlið. Og kjarninn í heimspeki 
hans varð sá að lífið væri böl, sem maðurinn þyrfti að losna undan. 

Arthur Schopenhauer fæddist í Danzig 22. febrúar 1788. Foreldr- 
ar hans vom af hollenskum uppruna. Faðir hans, Heinrich Floris 
Schopenhauer, var stórkaupmaður í Danzig. Hann hafði mikil um- 
svif, unni frelsishugsjónum og vildi bylta heiminum og velta okinu af 
einstaklingum og þjóðum. Þess á milli lá hann í þunglyndi og svipti 
sig loks iífi. 

Móðirin, Jóhanna Henrietta, var þekkt skáldkona, tuttugu ámm 
yngri en eiginmaðurinn. Hún var léttlynd kona og trúði líka á frelsið 
á sinn hátt. „Menn erfa skaphöfn foður síns og gáfiir móður sinnar", 
sagði Schopenhauer síðar og leit á þessa staðhæfingu sem almenna 
reglu. 

Danzig missti sjálfstæði sitt og var lagt undir Pólland árið 
1793. Faðirinn fluttist þá með fjölskylduna til Hamborgar og 
stundaði þar fésýslu sína. Ungi Schopenhauer varð hvergi mosa- 
gróinn. Nám hans var óreglulegt. Hann var tvö ár við nám í 
París, og faðir hans, sem dáðist mjög að Englendingum, kom 
syninum þar næst í læri til klerks nokkurs í Wimbledon. Arið 
eftir hafði sonurinn þó fengið nóg af Englendingum. Þar í landi 
fannst honum mannlífið einkennast öðru fremur af tilgerð og 
hræsni. . 

Eftir menntaskólanám í Gotha lagði Schopenhauer stund á 
náttúruvísindi og heimspeki, í Göttingen og Berlín. 

Eftir dauða eiginmannsins f luttist frú Schopenhauer til Weim- 
ar á fund Goethe. Hún ákvað að „lifa lífinu lifandi“ og lagði 
stund á skáldskap og frjálsar ástir. Hún varð með ástsælli skáld- 
sagnahöfundum um sína daga, en viðurkenning sonarins lét á 
sér standa. Hann var sjálfur farinn að semja heimspekilegar rit- 
gerðir og dvaldist oft fram til 1814 í Weimar. En móðir og sonur 
þoldu hvorki ritsmíðar eða lífsvenjur hvort annars. „Það er mjög 
erfitt að búa undir sama þaki og þú“, skrifar móðir hans, „þínir 
góðu eiginleikar falla í skugga hrokans og njóta sín ekki, einfald- 
lega vegna þess, að þú getur aldrei hamið þá áráttu þína að vera 
sífellt að níða annað fólk“. 

Goethe var vinur beggja og spáði hinum unga Schopenhauer 
frægð og frama. En hatur móður og sonar magnaðist. Móðirin 
fór háðulegum orðum um fyrstu tilraunir hans til að gefa heim- 
inum nýja heimspeki. Hún rak hann loks frá sér og hratt honum 
niður stiga til áherslu orðum sínum. Schopenhauer stóð upp og 
tilkjmnti henni, að heimur framtíðarinnar mundi aðeins þekkja 
hana vegna sín. Síðan hvarf hann á braut og sá hana aldrei fram- 
ar. 

II 

I Weimar kynntist Schopenhauer Austurlandafræðingnum F. 
Majer, sem opnaði honum innsýn í hina gömlu veröld indverskr- 
ar heimspeki. I Göttingen hlýddi hann ráði heimspekingsins G. 
E. Schulze að leggja sérstaka áherslu á að kynna sér verk Platós 
og Kants. I Berlín komst hann fljótt á öndverðan meið við leið- 
andi heimspekinga eins og Fichte. Á Hegel lagði hann hatur, en 
uppskar aðeins spott og spé frá hinum mörgu aðdáendum þessa 
Napóleons þýskrar heimspeki. 

Á árunum frá 1814 til 1818 vann Schopenhauer af kappi við 
samningu ritsins „Die Welt als Wille und Vorstellung". I þessu 
riti liggur öll heimspeki hans og með því taldi hann sig hafa leyst 
öll helstu vandamál heimspekinnar og lyft henni upp á nýtt og 
æðra svið. Síðari rit hans eru aðeins skýringar á þessari bók. Hún 
kom út 1819 og vakti varla athygli nokkurs manns. En sú trú 
Schopenhauers, að sín biði mikil frægð haggaðist ekki. Eftir 
langa utanlandsferð sneri hann aftur til Berlínar og fór að flytja 
fyrirlestra um heimspeki (1822). Hann vakti aðhlátur fyrir að 
ráðast gegn þrístirninu Fichte-Schelling-Hegel. Og hann sýndi 
af sér þá ósvífni að flytja fyrirlestra sína sömu daga og á sama 
tíma og Hegel. „Eg get ekki séð“, prédikaði hann, „að neitt hafi 
skeð í heimspeki frá Kant til mín“. Háskólinn lét sem Schopen- 
hauer væri ekki til, og hatur hans óx. Loks flúði hann Berlín 
undan kólerufaraldri. Hegel flúði líka, en sneri of fljótt aftur. 
Hann tók veikina og lést 1831. Schopenhauer settist þá að í 
Frankfurt am Main og bjó þar til dauðadags. Hann lifði þar í 
einsemd, og frægðin Iét á sér standa. En loks kom hún, - í fyrstu 
frá Þrándheimi í Noregi. Þaðan barst honum 1839 heiðurspen- 
ingur úr gulli, verðlaun fyrir heimspekilega ritgerð, „La liberté 
est un mystére“. Schopenhauer var þá kominn á sextugsaldur og 
hafði aldrei fyrr hlotið viðurkenningu í neinni mynd. Eftir 1848 


731 



Saga beimspeklnnar 


byrja menn íyrst að uppgötva heimspeki hans. Hann komst 
smám saman í tísku hjá listamönnum og menntamönnum og 
naut frægðar sinnar í ríkum mæli þau fáu ár, sem hann átti eftir 
ólif uð. 

21. september 1860 settist Schopenhauer einn að morgunverði 
og virtist hinn hressasti. Klukkustund síðar kom matseljan til 
hans. Hann var þá látinn, en sat enn í sæti sínu. 

III 

„Heimurinn er hugmynd mín,“ er upphafið á riti Schopen- 
hauers, Die Welt als Wille und Vorstellung. Þessi Weltanschauung 
eða heimsmynd Schopenhauers er annars hömruð í smiðju 
þriggja meistara, Gáutama Búdda, Platós og Immanuels Kants. 
Schopenhauer kynntist heimspeki búddatrúarinnar, að svo miklu 
leyti sem hún var þekkt á Vesturlöndum í hans tíð. Varð hann 
einkum snortinn af kenningunni um Nirvana og kenningunni 
um viljann sem undirrót stríðs og þjáninga. — I öðru lagi tileink- 
ar Schopenhauer sér kjarnann úr heimspeki Platós, eða kenn- 
ingu hans um „ríki frummyndanna“, sem standa að baki og eru 
orsök sköpunar hins ytra heims. Loks byggir hann heimspeki 
sína á öndvegisriti Immanuels Kants, Kritik der reinen Vernunft. 
En Schopenhauer túlkar Kant frjálslega á þann veg, að tími, rúm 
og orsakasamhengi séu „heilafyrirbrigði “. I þessu fræga riti kenn- 
ir Kant, að veröld reynslu okkar og skynjunar sé algerlega mótuð 
af eðli hins mannlega skilnings. Tími, rúm og hinir 12 flokkar 
skilningsins eru allt eiginleikar mannshugans; mislit gler, sem 
hann skoðar tilveruna gegnum, eða öllu heldur mót, sem veröld 
hans myndast í. 

Hvað heimurinn er í sjálfu sér, getur hugurinn aldrei greint. 
Við vitum aðeins, að hann er til, en hvernig hann er getum við 

aldrei vitað þar sem ekkert af ) ? tri eða innri skynfærum manns- 
ins fellur að hinum raunverulega heimi, eins og hann er í sjálfu 
sér. Schopenhauer gerir þessa heimspeki að upphafi sinnar eigin, 
en hefur þó ýmislegt við hana að athuga. Hann sýnir fram á að 
hinir 12 flokkar Kants eru raunar aðeins einn: samhengið; hæfi- 
leikinn til að skynja fyrirbrigði sem orsök og afleiðingu. 

Schopenhauer kennir að heimur mannsins sé sköpun hans 
sjálfs, og að heimurinn yrði allur annar, ef skynfæri mannsins og 
skilningur væru gerð á annan hátt. Hins vegar neitar Schopen- 
hauer að þetta leiði það af sér að sá heimur, sem við höfum 
reynslu fyrir, sé óraunverulegur heimur. Að vísu getur hugurinn 
aldrei risið ofar sjálfum sér, eða borið kennsl á neitt í tilverunni 
sem ekki á sér hliðstæðu í honum sjálfum. Kant hefði því rétt 
fyrir sér, ef maðurinn væri ekkert nema hugur, sem skynjar (sub- 
ject). En þessu er ekki þannig farið, Maðurinn er bæði skynjun 
og hið skynjaða, bæði „subject og object". „Ég er,“ segir Schopen- 
hauer, „jafnframt því sem ég er andi, efniviður hugsana minna. 
Ég og allir aðrir skynja sjálfan mig sem object.“ Kjarni allra hluta 
í náttúrunni er hinn sami og í mér. Maðurinn er hliðstæður 
náttúrunni og kjarni mánnsins skilur kjarna tilverunnar. — Og 
ennfremur: „Dýpst í vitund minni stend ég augliti til auglitis við 
þennan innsta kjarna minn og allrar tilveru, veröldina eins og 
hún er í sjálfu sér. Þessi leyndardómur Kants, hinn innsti kjarni 
tilverunnar,“ segir Schopenhauer, „er ekkert annað en viljinn. 
Hann er das Ding an sich, upprunalegur og eilífur, á sér enga 
orsök og er óháður tíma og rúmi, en brýst fram í manninum og 
tilverunni sem tilhneigingar, hvatir, þrár og langanir, þannig 
þekki ég mig sem líkama og vilja. Viljinn er mitt raunverulega 
sjálf, en líkaminn er kraftbirting viljans.“ 

Þetta á ekkert skylt við þá niðurstöðu efnishyggjunnar, að við 
þekkjum heiminn réttilega sem efni og gagnvirkan efnis á efni. 

„Efnishyggjan er hlægileg f jarstæða,“ segir Schopenhauer. „Við 
þekkjum ekkert efni. Þegar við höldum að við séum að hugsa 
um efni, þá höfum við í huga það sem skynjar efnið; augað sem 
sér það, höndina sem þreifar á því, skilninginn sem kortleggur 
það. Röksemdir efnishyggjunnar snúast í hring. Niðurstaðan 
verður allt í einu fyrsta forsendan. Þannig fer efnishyggjumað- 
urinn að eins og Miinchausen barón, sem sundhleypti hrossi 
sínu, dró það svo upp úr með fótunum og sjálfan sig á hárpískn- 
um. Þessi heimska sem skýrir tilveruna einvörðungu út frá vél- 
rænum, efnafræðilegum og eðlisfræðilegum öflum, blekkir sjálfa 
sig, nú á miðri nítjándu öld með því að hún sé frumleg.“ Sjálfur 
neitar Schopenhauer að trúa því, að hægt sé að skýra jafnvel hið 
einfaldasta efnasamband efnafræðilega, hvað þá ljós, hita og raf- 
magn. 


IV 

Kjarni mannsins er viljinn. Skynsemin er aðeins afleiðing 
hans, tæki hans í baráttunni fyrir tilveru sinni. Næstum und- 
antekningarlaust, segir Schopenhauer, hafa heimspekingar gert 
hugsun og meðvitund kjarna andans. Þetta er reginvilla. Hugs- 
unin er aðeins yfirborðið. Sá húsbóndi, sem öllu stjórnar, er vilj- 
inn meðvitaður og dulvitaður. Þótt skynjun og skynsemi sjái 
ekki heiminn eins og hann er, þá þekkjum við samt viljann eins 
og hann er. I dýpsta skilningi er líkami og vilji eitt og hið sama, 
líkt og verkfæri og sá sem býr það til. Líkaminn er birting vilj- 
ans. Við getum ekki viljað neitt án þess ósjálfrátt að framkvæma. 
Framkvæmdin, segir Schopenhauer, er ekki afleiðing viljans; 
hún er hið sama og viljinn. Þess vegna þekkjum við líka verkn- 
aðinn eins og hann er. Viljinn er þannig lykillinn að allri þekk- 
ingu mannsins á sjálfum sér og veröldinni í heild, því að vilji 

mannsins er aðeins ein af birtingum hins alheimslega vilja sem 
er kjarni tilverunnar. Viljinn til að lifa og viljinn til að skapa er 
eins og leynigöng, sem vitund mannsins getur smogið um undir 
hin sjö þokutjöld, sem Indverjar nefna maja, og séð tilveruna 
eins og hún er í innsta eðli sínu. I hinni almennu reynslu manns- 
ins verður sjáandinn og hið séða eitt. Að vísu birtist viljinn oft 
dulklæddur, en þó ekki betur en svo, að skynsemi og innsæi 
mannsins getur borið kennsl á hans rétta eðli. Það er hins vegar 
auðvelt að sjá, að það er viljinn en ekki skynsemin sem stjórnar 
manninum. — Virðið þið fyrir ykkur tvo menn í kappræðu. Á 
yfirborðinu láta þeir eins og þeir séu að leita hins sanna. Annar 
færir fram augljós rök, sem sanna málið, og það er auðvelt að 
skilja þau. Fellst hinn á þessi rök? Nei, varla ef um kappræðu er 
að ræða. Hvers vegna ekki? Vegna þess að hann stjórnast ekki af 
skynsemi eða skilningsþörf, heldur af vilja, vilja til að sigra. Það 
sem á yfirborðinu virðist sannleiksleit reynist viljinn til að sýna 
yfirburði. Rökin eru vopn í þessari baráttu. Takmarkið er ekki 
að skilja heldur að sigra. 

Viljinn er ekki alsjáandi, leiðandi guðdómur. í augum Scho- 
penhauers er hann fremur blindur, skilningsvana, tillitslaus og 
siðlaus. Hann er „handan góðs og ills,“ eins og Nietzsche orðaði 
það síðar. 

Viljinn til að lifa og sigra einkennir allt líf. Meðal manna gild- 
ir einnig reglan: Homo homini lnpus — maðurinn er úlfur gagn- 
vart öðrum. Allir eru veiðimenn — og bráð. 

Menn eru þrælar langana sinna, viljans, og viljinn þýðir stríð 
og þær hörmungar sem því eru samfara. Þannig er viljinn rót 
hins illa, tilveru sem ætti ekki að vera til. LífIð er fyrst og fremst 
þjáning og hún eykst en minnkar ekki við framþróunina. Hærri 
þróun þýðir aukinn næmleika til að þola leiðindi og þjáningú. 
Líflð er hungur sem aldrei fær nægju sína, þorsti sem aldrei 

slokknar. Hamingjan verður aðeins lausn undan þjáningu. Og 
jafnvel þá fyllist maðurinn tómleika og leiðindum. Menn elta 
von, sem aldrei deyr og aldrei verður að veruleika. 

Menn halda í einfeldni sinni að þeir grípi hamingjuna með 
því að safna auði og lifa í munaði, en uppskera aðeins tómleika 
og leiðindi. „Lífið er ævinlega harmleikur“. Maðurinn er vansæll, 
ef hann er kvæntur og vansæll innan um aðra menn. Og hann er 
engu síður vansæll einn og ókvæntur. Og ofan á allt annað verða 
menn að þola háðf ugla eins og Leibniz sem kenna, að allt sé harla 
gott. 

Hver er þá frelsunarleið mannsins? Á hann að fara að eins og 
Díogenes og hætta einfaldlega að anda? Frelsunarleið Schopen- 
hauers er að afneita viljanum og afla sér vísdóms. Að deyja er 
engin lausn, því menn halda áfram að vera bundnir „hjóli end- 
urfæðinganna“. Skynsemin, sem upphaflega var aðeins sköpuð 
sem tæki viljans, getur þrátt fyrir allt tekið völdin á heimilinu og 
sigrað harðstjóra sinn. Hún getur gert uppreisn og neitað að 
hlýða, — venjulega í áföngum. Aðeins með þekkingu á eðli hins 
illa getur maðurinn losnað úr tugthúsi viljans. Því meira sem við 
vitum um ástríður okkar þeim mun minna vald hafa þær yfir 
okkur. Uppspretta þjáninganna er viljinn; skilningurinn aftur á 
móti hefur enga þjáningu í för með sér. Þegar hinn upplýsti hug- 
ur kemur í stað fýsnanna, fær maðurinn frið og hjól endurfeð- 
inganna stöð\ r ast. Slíkur hugur skynjar „frummyndir" tilverunn- 
ar og uppgötvar hin fornu sannindi sanskrítarbókmennta: „tat 
twam asi“ — (það ert þú). Þú ert eitt með öllu. Einstaklingsvilj- 
inn, sem er undirrót þjáninganna, leysist upp í hinu nýja and- 
rúmslofti eilífðarhyggjunnar. 

Þessi nýja framvinda hefst með uppreisn andans gegn vilj- 
anum. Þar næst fer maðurinn að játa að þjáningar allra manna 
séu hans eigin þjáningar. Þetta hefur í för með sér virkan kær- 

leika sem leiðir loks til uppljómunar. Þetta er það sem kallað er 
að afneita sjálfum sér og heiminum vegna hærri vitundar. 

V 

Á lægstu sviðum lífsins ríkir viljinn einráður. I-Iin viljalausa 
þekking er hins vegar æðsta form lífsins, snillingurinn. En ein- 
mitt þess vegna er snillingurinn jafn illa settur í heimi viljans og 
raun ber vitni. Hann sækist ekki eftir neinu, hann á engar óskir 
og hann afneitar öllu sem getur litað hina hreinu ástríðulausu 
þekkingu sem fær hann til að sjá heiminn í réttu ljósi. í svip 
flestra manna má sjá yfirráð viljans, enda nota þeir ekki skyn- 
semina nema þegar viljinn býður þeim að nota hana og þá æv- 
inlega til að ná í eitthvað sem hugur þeirra girnist. Svipur snill- 
ingsins er hins vegar upplýstur af ástríðulausum skilningi. Og 
hlutverk hans er að sýna öðrum heiminn í sinni réttu mynd, 
frummyndir Platós eða kjarna hlutanna. En einmitt vegna þess 
hvað hann horfir langt og vítt á hann erfitt með að sjá það sem 
liggur honum næst, og hann á því oft erfltt uppdráttar í mann- 
legu samfélagi og er oft dæmdur til einangrunar. Samt er hann 
frjálsari í einangrun sinni en múgmennið í ánauð viljans. Og 
gleði hans er að iðka list sína og nota hana til að sýna hið raun- 
verulega. Þegar snillingurinn málar andlitsmynd sýnir hann 
meira en venjuleg ljósmynd. Viðfangsefnið er að sýna í svipnum 
hinn sammannlega kjarna einstaklingsins. Ef hann málar mynd 
af Rín, þá sér hann ekki fljótið eins og það væri strik og brýrnar 
eins og þverstrik yfir þetta strik. Hann sér hana ekki heldur eins 
og eitthvað sem hann ágirnist og þarf að fera sér í nyt á einhvern 
hátt. Osíngirni hans fær hann til að sjá fegurð fljótsins og um- 
hverfisins í sinni réttu og eilífu mynd. Næst sannleikanum kemst 
þó snillingurinn í tónlistinni. Hún er ekki „endurskin frum- 

myndanna,“ hún er bein eftirmynd viljans sjálfs og talar beint tií 
mannsins og veitir okkur ofar öðrum listum skilning á eðli vilj- 
ans. 

Schopenhauer fann einnig í kristindómi og búddisma for- 
dæmingu á viljanum. Hvað er erfðasyndin annað en viljinn, og 
hvað er sáluhjálp annað en að afneita honum og sigra sjálfan sig? 
Og hvað er kenning Krists um fanýti jarðneskrar „hamingju“ 
annað en afneitun á girndum og löngunum — viljanum? Kristur 
sjálfur neitar að berjast og afneitar viljanum. Búddisminn miðar 
alla lausn mannsins við útrýmingu viljans eða lífsþorstans. 

Venjulega er afneitun Schopenhauers á viljanum til að lifa 
kölluð bölsýni. Ef mönnum líður sæmilega sjálfum, loka þeir 
gjarna augunum fyrir hinum ægilegu og óþolandi þjáningum 
varnarlausra manna og dýra og segja að lífið sé ekki svo slæmt. 
Þeir segja að það> sé gott og karlmannlegt að berjast, hamingja 
mannsins sé fólgin í baráttunni, hvort sem menn vinni eða tapi. 
Maðurinn vilji fá að reyna sig og þjáningin sé ekki nema lítið 
gjald fyrir þá gleði sem lífið veiti. Þjáninguna á maður og dýr að 
þola með gleði. I stuttu máli sagt: Þessir menn þola prýðilega 
þjáningar — annarra. 

Satt er það, að maðurinn er naumast dómbær um, hvað er 
raunverulega gott og illt fyrir veröldina í heild. Samt er afneitun 
Schopenhauers og annarra á „viljanum" eitt það besta og um leið 
furðulegasta sem mannlegur andi hefur gert. Hún er í innsta eðli 
sínu afneitun mannsins á manndýrinu. Heimspeki Schopen- 
hauers væri óskiljanleg ef hann gerði ekki ráð fyrir vitund sem er 
æðri „viljanum“ til að „lifa“. Ef þessi svokallaði „vilji“ væri innsta 
eðli manns og heims, hvernig gæti þá maðurinn afneitað þeim 
vilja, og hvernig gæti þá annað og æðra leyst hann af hólmi? 

„M. Comte hefur í hinu stóra verki sínu, sem ber nafnið Cours 
de philosophie positive lagt grundvöll að heimspeki, sem hlýtur 
loksins að fella endanlega af stalli alla guðfræði og háspeki í 
hvaða mynd sem er.“ 

Það er hinn frægi franski málvísindamaður og hugsuður 
Littré, sem kveður upp þvílíkan dóm eftir að hafa lesið öndveg- 
isverk Auguste Comtes. Rit þetta kom út í sex bindum á árunum 
1830 - ‘42 og gerði höfund þess helsta talsmann þeirrar stefnu, 
sem nefnd hefur verið pósitívismi eða pósitiv heimspeki. Þetta 
orð er fyrst notað af Saint-Simon (1766-1825), en það féll í hlut 
Comtes að gera það að herópi nýrrar krossferðar gegn trúar- 
brögðum og háspekilegum hugleiðingum. 

Þeir sem aðhylltust þessa stefnu vildu umfram allt gerast 
merkisberar vísindanna. Hugsun mannsins átti eingöngu að 
beinast að hagnýtri rannsókn, en ekki að gátum sem engin svör 
fengjust við. 

Heimspeki Auguste Comtes er öll sprottin úr jarðvegi upplýs- 
ingarstefnunnar og mótuð af uppeldi hans og umhverfi. A nítj- 
ándu öldinni fara margir menn að snúa baki við trúarbrögðum 
og heimspeki og leita á vit vísinda, vongóðir um að fá hjá þeim 
skýr svör við spurningum sínum. Trúarbrögðin klofnuðu í ótelj- 
andi hópa, sem áttu í stöðugum erjum sín á milli, og enginn 
vildi viðurkenna skoðanir hinna. Heimspekin hafði ekki heldur 
veitt mönnum nein endanleg svör við þeim gátum, sem hún 

glímdi við gegnum tíðina. Hún hafði ekki komist að neinni al- 
mennt viðurkenndri niðurstöðu. Þvert á móti virtist þeim, sem 
leituðu til hennar, svörin jafn mörg og sundurleit og prófess- 
orarnir og heimspekingarnir. Á hinn bóginn virtist mönnum þá, 
að vísindin hvíldu á traustum grunni. Voru þau ekki loksins að 
reisa mannlega þekkingu á bjargi? Þó var einn galli á gjöf Njarð- 
ar: Vegna sívaxandi þekkingar verða vísindamenn að sérhæfa sig 
við þröngt þekkingarsvið. Hver þeirra þeklcir öðrum betur eitt- 
hvert ákveðið brot vísindanna, en enginn myndina alla. Það var 
nauðsyn að reyna að skapa heild úr öllum þessum brotum. 

Á liðnum tímum höfðu menn leitað slíkrar heildarmyndar og 
tekist að gera hana að almennri lífsskoðun. Þetta var auðvelt 
meðan þekkingin var fóbrotin. En menn voru alltaf að finna ný 
sannindi og þekkingin varð margslungnari. Hver maður varð að 
einskorða sig við sitt svið, og enginn einn maður hafði yfirsýn 
yfir alla þekkingu. 

Verkefnið sem Auguste Comte setti sér, var að sameina nið- 
urstöður vísindanna í eina heildarmynd og móta um leið ákveðna 
lífsstefnu, sem byggðist á vísindalegum grunni, en hvorki á trú 
né háspeki. Þessi nýja lífsstefna var pósitívisminn. En hvað er 
hin jákvæða stefna, eða pósitívismi? 

Comte norar orðið í þessari merkingu: 

1. Hið raunverulega í mótsetningu við hugarflug og ímyndun. 

2. Hið nytsama. Það sem hefur eitthvert gildi fyrir manninn, í 
mótsetningu við það sem er gildislaust og þýðingarlaust. 

3. Það sem er öruggt og ekki verður véfengt. 

4. Nákvæmni. Það sem er nákvæmlega framsett. 

5. Siðrænt gildi. Það sem er manninum á einhvern hátt dýr- 
mætt. 

Auguste Comte er fæddur 19. janúar 1798 í Montpellier og 
innritast sextán ára að aldri í Ecole Polytechnique í París. Ur 
heimahúsum liafði hann í vega nesti kaþólsk lí fsviðhorf strangtrú- 
aðra foreldra sinna. Skólinn í París var hins vegar mótaður í anda 
frönsku byltingarinnar. Comte hafnaði fljótlega trúnni, en ekki 
grundvallarsiðalaerdómi kirkjunnar. Tm hans varð „trú án 
Guðs.“ öll áhersla var lögð á náttúruvísindi, stærðfræði og þjóð- 
félagsfræði. Vegna áhuga síns á þjóðfélagsfræðum komst Comte 
í kynni við Saint-Simon, sem hann fylgdi í fyrstu, en snerist 
síðan gegn. Comte fann hjá sér hvöt til að bæta úr því upplausn- 
arástandi, sem fylgdi í kjölfar byltingarinnar, með heimspeki- 
kerfi, sem sameinaði menn á ný undir eitt merki. Hann vildi 


endurreisa trú mannsins á skynsemi sína og getu — raunar hefja 
allt mannkyn upp á nýtt og hærra stig. 

Comte hóf rithöfundarferil sinn og kvæntist skömmu seinna 
ungri Parísarkonu, Caroline Messin. Comte fór að flytja fyrir- 
lestra í heimahúsum fyrir lítinn hóp valinna manna og setti þar 
fram skoðanir, sem síðar urðu alþjóðaeign. En tekjurnar voru 
litlar, og hann varð að búa við þröngan kost. Hjónaband hans fór 
út um þúfur eftir nokkra mánuði, þótt því væri ekki slitið form- 
lega fyrr en fimmtán árum seinna. Comte tók sér þennan ósigur 
svo nærri, að hann reyndi að drekkja sér í Signu, en hermaður 
einn bjargaði honum á land. Um skeið dvaldist hann á geðveikra- 
hæli. En Comte var samt þeirri gáfu gæddur að geta jafnan snúið 
mótlæti í ávinning. Hann sótti aftur í sig veðrið, gerði lífsvenjur 
sínar einfaldari og sterkari og hóf að rita öndvegisverk sitt Cours 
de philosophie positive. Hvert bindið rak annað, og bækurnar 
vökm mikla athygli og höfðu mikil áhrif. Comte fór að gera sér 
vonir um betri daga og vonaðist til að sér yrði veitt prófessors- 
staða í sögu málvísindanna, eða að minnsta kosti í stærðfræði, 

við sinn gamla skóla École Polytechnique, en hann var rægður 
frá báðum þessum stöðum. Árið 1838 gengur Comte aftur í 
gegnum nýjar andlegar þrengingar. En aftur snýr hann ósigri í 
ávinning. Hann reynir enn að hefja lífsvenjur sínar upp á hærra 
stig, og sem tákn þess hættir hann alveg að nota tóbak. Hann 
lýkur stórvirki sínu 1842 og bíður vongóður eftir sigurlauniinum. 
Þau komu ekki. 

Hann átti í stöðugum fjárhagserfiðleikum, og loks þremur 
árum seinna, þegar honum þykir sýnt, að ekki verði um neina 
stöðuveitingu að ræða bilar geðheilsa hans í þriðja sinn. En ístað 
þess að láta bugast tekst Comte enn að hefja nýtt líf. Að þessu 
sinni hættir hann alveg að drekka vín. „Einn af mínum heim- 
spekilegu leyndardómum“, skrifar hann í bréfi til vinar, „er fólg- 
inn í almennri forskrift, sem er þýðingarmeiri en hún virðist í 
fljótu bragði; til að festa og auðvelda andlega eða geðræna fram- 
för ættu menn alltaf að láta hana haldast í hendur við veraldlega 
framför, helst í líki bættra lífsvenja.“ 

Þetta nýja líf Comtes, eftir 1845 einkenndist af ást hans á 
ungri stúlku, Clotilde de Vaux. Öll heimspeki hans tekur nú 
gagngerðum breytingum. Það er ekki lengur skynsemin sem á 
að ráða, heldur hjartað. Lejmdardómur mannlegs velfarnaðar 
verður: Vive pour autre, lifðu fyrir aðra. Og Comte stofnar ný 
„trúarbrögð" og skrifar um þau fjögurra binda bók. 

Þessi sérkennilegu trúarbrögð Comtes voru einskonar kaþ- 
ólska án Krists, trú á manninn án guðs. Hann nefndi þau trúna 
á hið mannlega. 

Á efri árum myndaðist um Comte söfnuður og sjálfur leit 
hann svo á, að verk sín mörkuðu upphaf nýs þróunartímabils í 
sögu mannsins. 

Hann lést 5. september 1857. 


III 

Sömu aðferð og notuð er í náttúruvísindum á að nota í allri 
þekk-ingarleit mannsins. Hin „deduktiva metóða” raunvísinda- 
mannsins á að vera algild og almenn lífsafstaða. Menn eiga að 
beita henni í þjóðfélagsvísindum og sálarfræði, engu síður en í 
t. d. efnafræði eða líffræði. Eins og málsvarar pósitivismans segja, 
þá er engin ástæða til að ætla, að einhver álcveðinn hluti mann- 
legs veruleika sé „yfirskilvitlegri“ en annar. 

En í hverju á þá hin vísindalega aðferð að vera fólgin? Hvernig 
á að rannsaka hlutina? Og menn geta líka spurt: Á að rannsaka 
alla hluti? Á að leitast við að svara öllum spurningum? Og ef 
ekki, hverjum á að svara og hvaða spurningum á ekki að svara? 

Comte hefur skýr ogákveðin svör við þessu. Samkvæmt hinni 
„já-kvæðu“ vísindalegu aðferð á ekki að reyna að svara neinum 
spurningum trúarlegs eðlis. Ekki heldur háspekilegum spurn- 
ingum. Ekki neinni spurningu, þar sem spurt er um uppruna- 

legar orsakir — yfirleitt engri rétt orðaðri spurningu sem hefst á: 
hvað er? ,Jákvæð‘‘ vísindi taka ekki afstöðu til neins sem ekki er 
hægt að skoða. Hlutverk þeirra er ekki að útskýra, heldur að lýsa 
öllu af eins mikilli nákvæmni og unnt er. Þau eiga að rannsaka 
hið reglubundna innbyrðis ástand hlutanna eins og viðh öfum 
reynslu fýrir því. Viss skilyrði skapa alltaf sömu afleiðingu. Og 
með nákvæmri þekkingu á þessum skilyrðum er hægt að segja 
fyrir um afleiðingarnar; segja fyrir hvað muni gerast næst. Kjör- 
orð Comtes var: Savoir pour prevoir pour pourvoir — að vita til 
að sjá fýrir til að geta. Þetta er hinn eini sanni tilgangur þekk- 
ingarinnar. Með nákvæmri þekkingu var ekki aðeins hægt að 
reikna út hvað myndi gerast næst. Það var einnig hægt þegar 
aðstaða leyfði að stjórna því, hvað gerðist. Menn þurftu ekki 
lengur að halda að sér höndum og vera aðeins áhorfendur; þeir 
gátu gripið fram í þróunina, breytt skilyrðunum og þar með af- 
leiðingunum. Tilgangur hinnar jákvæðu þekkingar er þannig að 
breyta manninum úr leiksoppi í stjórnanda; láta hann ná valdi 
yfir lífi sínu og umhverfi. 

Vísindin verða að takmarka sig við það að rannsaka hvernig 
hlutirnir gerast, en sleppa öllum vangaveltum um innstu orsakir 
þeirra. Þar með er ekki sagt að Comte neiti tilveru þeirra. Og hér 
skilur með Auguste Comte og David Hume. Þeir er u báðir sam- 
mála um það, að vísindin eigi ekki að leita orsaka hlutanna, held- 
ur lýsa afstöðu þeirra, ekki að reyna að skýra fýrirbrigði með því 
að leita frumorsaka. Hume hélt því fram, að vísindin ættu ekki 
að leita þessara orsaka, einfaldlega vegna þess, að þær væru ekki 
til. Comte er hins vegar sammála Immanuel Kant um það, að 
fýrirbrigði sem við ekki skiljum, þurfi ekki nauðsynlega að vera 
óraunverulegt. Comte segir þess vegna ekki að vísindin eigi að 
neita öllum afskiptum af frumorsökum, vegna þess að þær séu 
tómur heilaspuni og ekki til. Hann heldur því hins vegar fram, 

að vísindin eigi ekki að spyrja um frumorsakir, vegna þess að 
menn geti aldrei fengið nein svör við þeim, og auk þess segir 
hann, hafi slíkar spurningar ekki hagnýtt gildi og bæti á engan 
hátt stöðu mannsins gagnvart umhverfinu. En öll vísindastörf 
verða að vera nytsöm, að dómi Comtes. „Eg hef djúpa fyrirlitn- 
ingu,“ segir hann, „á vísindastörfum sem ekki er hægt að sjá að 
geri gagn beint eða óbeint.“ 

Hvað er þá þekking? Þekking er lýsing á hlutum og afstöðu 
hluta. Lýsingin á afstöðu hluta er orðin að þekkingu, þegar hægt 
er að setja hana fram sem almennt lögmál. Því almennara gildi 
sem vísindalögmál hafa þeim mun betri grundvöllur eru þau 
fyrir önnur vísindi. Með þessa reglu í huga reisi Comte einskon- 
ar pýramída vísindanna. Neðst er stærðfræðin, þá stjörnufræði, 
eðlisfræði, efnafræði, líffræði og loks ný vísindi, sociologi eða 
þjóðfélagsvísindi, en Comte telur sig föður þeirra vísinda. Fyrir 
þessari skiptingu eru bæði sögulegar og rökfræðilegar ástæður. 
Það er söguleg staðreynd, að öll mannleg fræði byrja jafnan á því 
sem er einfalt, víðtækt og fjarlægt, og þau enda á því sem er 
margslungið og nálægt og liggur á einhverju þröngu sviði. Og 
það er rökfræðilega sjálfsagður hlutur, að fræði, sem byggjast 
ekki á neinu öðru, koma fyrst, en síðast þau vísindi, sem byggjast 
á öllum hinum. Stærðfræðin, segir Comte, er víðtækust vegna 
þess að hún er takmarkalaus og þarf ekki að byggjast á öðrum 
vísindum. Hún er nákvæmust og hún er einföldust vegna þess, 
að hún fjallar um einfaldasta þátt hlutanna, það er að segja stærð 
þeirra. 

Þegar hærra dregur í pýramídanum þrengist vísindasviðið, og 
fyrirbrigðin, sem tekin eru til rannsóknar, verða færri, en sífellt 
flóknari og margbreytilegri. Stjörnufræði krefst stærðfræðiþekk- 
ingar. Eðlisfræði er óhugsandi án þekkingar í stærðfræði og 
stjörnufræði. Efnafræði er háð þessum þremur vísindagreinum, 

og líffiæðin byggist á efnafræðinni. Félagsvísindin, sem standa 
manninum næst, reka lestina. Þau byggjast á rannsóknum allra 
annarra vísinda. 


IV 

Með því að beita afleiðsluaðferð sinni (hinni „dedúktívu met- 
óðu“) taldi Comte, að sér hefði tekist að uppgötva nýtt lögmál, 
sem væri algilt og ætti við um þróun einstaklinga, þjóðfélaga, 
menningarskeiða og vísindagreina. Þetta lögmál taldi hann og 
lærisveinar hans svo mikilvægt að það mundi hefja mannkyn 
allt upp á hærra stig og ganga af trú og háspeki dauðri, eins og 
fyrr segir. Samkvæmt þessu lögmáli er öll mannleg þróun í þrem- 
ur áföngum. Fyrst stendur maðurinn og fræði hans á hinu guð- 
fiæðilega stigi, þar næst á hinu heimspekilega og loks á hinu 
vísindalega. 

Fyrsta stigið einkennist af lítilli þekkingu og mjög takmark- 
aðri reynslu. Öll fyrirbæri náttúrunnar eru þar skýrð með goð- 
sögum. Maðurinn tekur trúarlega afstöðu til allra hluta. Þar er 
stjórn yflrvalda heilög, þar sem yfirvöldin hafa þegið vald sitt af 
æðri forsjón. Siðakröfur eru þar afdráttarlausar, þar sem þær eru 
boðorð guðs eða guða. 

Á þessu stigi heldur maðurinn, að allir hlutir í náttúrunni hafi 
sál og dularfullan mátt. Andar og guðir taka sér bólstaði í allri 
náttúrunni. Maðurinn grípur alltaf til guðfræðilegra eða yfirskil- 
vitlegra skýringa. Allt sem gerist í umhverfi hans er framkvæmt 
af náttúruöndum, guðum og gyðj um sem geta að vild sinni 
stjórnað öllu á himni og jörðu. Þegar menn horfa á hamfárir 
náttúrunnar eða þola illt árferði, spyrja menn um orsökina, og 
svarið er jafnan á einn veg: Reiði guðs. Á sama hátt er góðæri 

skýrt sem velþóknun guða eða náttúruanda. Þessi lífsaðstaða 
þróast smám saman. I fyrstu hafa allir hlutir sál og dularfullan 
mátt, þar næst er þessi máttur eignaður hinum mörgu guðum, 
en í lok þessa frumstigs kemur fram hugmyndin um einn guð- 
dóm, einn allsherjaranda lífsins, sem er yfirskilvitleg orsök og 
forsjón heimsins. Á þessu stigi er ekki um eiginlega þekkingu að 
ræða, því að sönn þekking verður að byggjast á staðreyndum. En 
þetta stig er samt nauðsynlegur áfangi þróunarinnar. Engin vís- 
indi geta eingöngu byggst á rannsóknum. Menn verða að hafa 
einhverja vinnukenningu áður en þeir hefja rannsókn sína. Það 
er mannshuganum eiginlegt að byrja alltaf að glíma við hið 
óþekkjanlega. Sú glíma er ekki með öllu fánýt. Hún kennir 
manninum að þekkja takmörk sín. Fyrst þegar hann gerir sér 
grein fyrir takmörkunum sínum snýr hann sér að verkefnum 
sem hann getur leyst. Hann byrjar að afla sér þekkingar sem 
honum er unnt að höndla. 

Af þessu er ljóst, að Comte og lærisveinar hans Iíta á trúar- 
brögð eins og gamalt fat sem maðurinn á að vera vaxinn upp úr. 
Sannur pósitívisti er hvorki trúmaður né guðleysingi. „Jákvæð 
heimspeki aðhyllist ekki guðleysi (aþeisma), því að guðleysing- 
inn er ekki raunverulega laus úr fjötrum. Hann er á sinn sérstaka 
hátt ennþá guðfræðingur.“ (Littré). Samkvæmt þessu á pósitívisti 
ekki að taka neina afstöðu til trúar á Guð eða æðri máttarvöld, 
— sem í reynd er sama og að afneita henni í hvaða mynd sem hún 
birtist. 

Annað stigið í þróun mannsins, segir Comte, er stig heim- 
spekinnar. Goðsagnir missa gildi sitt sem skýringar á tilverunni. 
Fyrirmæli guða eða nátttiruanda eru ekki lengur orsök allra 
hluta. Samt leita menn enn hins yfirskilvitlega. Persónulegir 
guðir og andar náttúrunnar breytast í háspekilegar hugmyndir 
og andleg öfl að baki hlutanna. Þetta er stig hinna langsóttu 

hugmynda. I sinui æðstu mynd birtist hin heimspekilega lífs- 
afstaða þegar hin ýmsu öfl eru gerð að einu alheimsafli, sem 
nefnt er náttúra eða líf. Hér er þó ekki um neina skýra og aug- 
ljósa þekkingu að ræða, og Comte neitar að hafa nokkur afskipti 
af því sem í hans augum er þokukennt, einnig af öllu því, sem 
hann segir að sé tilbúningur, vegna þess að það hefur ekki verið 
sannað. Til hvers er líka að spyrja um innstu orsakir? Og hverju 
erum við líka nær, þótt okkur sé svarað með óljósum hugtökum 
um andleg öfl og ósýnilegan alheimslegan grundvöll tilverunn- 
ar? Comte hafnar öllum háspekilegum spurningum um öf 1, or- 
sakir og innsta eðli hlutanna. Þetta er þó að hans dómi nauðsyn- 
legt stig. Bilið milli hinnar guðfræðilegu lífsafstöðu og hins vís- 
indalega lífsviðhorfs er svo breitt, að heimspekin er nauðsynleg 
til að brúa það. Hlutverk hennar er að leiða manninn frá hinu 
yfirskilvitlega til hins raunverulega. Comte viðurkennir, að djúp- 
stæðustu skilningsþörf mannsins sé ekki fullnægt nema hann fai 
svör við spurningum um orsakir, en um slíkt getur ekki verið að 
ræða. 

Þriðja þróunarstig mannsins er hið jákvæða vísindalega lífs- 
viðhorf. Þegar hér er komið, hefur maðurinn, að sögn Comtes, 
eftir árþúsunda villu gengið hinar tvær nauðsynlegustu blind- 
götur sínar á enda, leið trúarinnar og leið heimspekinnar. Og 
hann leggur nú upp í nýja ferð. Hann reynir þriðju leiðina, leið 
vísindanna. Hann hættir að spyrja um innstu orsakir. Hann lít- 
ur ekki lengur á háspekina sem þekkingu, vegna þess að hún 
liggur handan landamæra hinnar mannlegu getu. Hann hættir 
að gera sér von um algera þekicingu. Þekkingin er ævinlega af- 
stæð og aldrei algjör, því að við getum aldrei rakið hana til rótar. 
Maðurinn verður að játa uppgjöf sína gagnvart hinum stóru 
spurningum og láta sér nægja að fást við það eitt, sem hann ræð- 
ur við. Höfuðmarkmið hans verður nú að rannsaka fyrirbrigðin 

sjálf, fInna þau lögmál sem stjórna afleiðingum og innbyrðis af- 
stöðu hlutanna. Maðurinn verður að halda sig eingöngu við 
staðreyndir og samhengi þeirra, ef hann á að geta gert sér vonir 
um að þekkja veruleikann í náttúrunni og mannfélaginu. Menn 
vinna úr reynslu sinni með aðferð vísindanna; um aðra þekk- 
ingu er ekki að ræða. 

Þetta er í stuttu máli kenning Gomtes um hina óhjákvæmilegu 
þriggja-þrepa-þróun. Eins og fyrr segir, á þessi þróun sér jafnt 
stað hjá þjóðum og einstaklingum. Og þessi þróun á sér óhjá- 
kvæmilega stað í hverri vísindagrein. Ef litið er til dæmis á 
stjörnufræði kemur í ljós að á frumstigi hennar beita menn yf- 
irskilvitlegum og guðfræðilegum skýringum. Himintungl og 
hreyfing þeirra er jafnan háð persónulegum guðum. Á öðru stigi 
eru himintungl útskýrð heimspekilega á margvíslegan hátt. Það 
er eldci fyrr en á þriðja stigi, hinu jákvæða vísindastigi, sem þessi 
fræði verða raunveruleg þekking, þar sem menn með stærðfræði, 
eðlis- og efnafræði komast að hinu rétta eðli þeirra. —Aðrar vís- 
indagreinar eru skemmra á veg komnar, t. d. veðurfræðin. Og 
einmitt vegna þess, hvað veðurfræði er skammt á veg komin, eru 
til menn sem biðja um gott veður. Sömu mönnum mundi aldrei 
detta í hug að fara með bænir til að breyta upprás sólarinnar eða 
til að hafa áhrif á sjávarföll. Vegna þess að bæði vísindagreinar og 
mannfólkið er komið misjafnlega langt í þessari þróun, getur 
sami maður beitt öllum þremur aðferðunum. Hann getur haft 
vísindalega afstöðu til eðlisfræðinnar og ekki viðurkennt þar 
annað en þau lögmál, sem stjórna hlutunum. Þessi sami maður 
getur haft heimspekilega afstöðu til líffræðinnar og velt fyrir sér 
orsök lífsins í stað þess að rannsaka staðreyndir og lögmál þess. 
Og loks getur sami maður haft trúarlega afstöðu til þjóðfélags- 
ins. 

Allt þetta skapar glundroða, sem ekki verður lagfærður nema 

fylgt sé einni aðferð. Það er nauðsyn að leita hins eina sem sam- 
einar. Á stigi trúarinnar er það Guð. Á stigi heimspekinnar nátt- 
úran. Á stigi vísindanna, segir Comte, verður það að vera hið 
mannlega. Menn verða að sameinast í hinni vísindalegu lífs- 
afstöðu. Þegar hún verður almennt viðurkennd á öllum sviðum 
finnur maðurinn alla þá þekkingu, sem honum er unnt að öðl- 
ast, því að hin vísindalega aðferð er hin eina þekkingarleið 
mannsins. 


V 

„Alla sögumanna ætti að skoða sem sögu eins manns, — manns 
sem heldur áfram að lifa og læra.“ 

Comte þykist hafá sýnt fram á það með kenningu sinni um 
þriggja-þrepa-þróun, að framþróun mannsins stjórnist af föstu 
lögmáli. Það er ekki hægt að breyta því, en það er liægt að hag- 
nýta það og flýta þróuninni með þekkingu á eðli hennar. Allar 
vísindagreinar rannsaka náttúruna. Félagsvísindin ein rannsaka 
manninn í þjóðfélaginu. Þau eru þrengsta vísindagreinin, en um 
leið flóknust og byggjast mest allra vísindagreina á reynslu. 
Comte beitir hér sömu aðferð og í náttúruvísindunum. Öll rann- 
sókn er takmörkuð við að skilgreina fyrirbæri í samfélaginu sem 
fara saman eða koma hvert á eftir öðru á reglubundinn hátt. 
Þróun án þekkingar einkennist af töfum, hindrunum, styrjöld- 
um og endalausri baráttu. Skilningurinn á hinni óhjákvæmilegu 
þróun flýtir henni og kemur í veg fyrir styrjaldir og alvarlega 
árekstra, sem hún annars hefúr í för með sér. Hlutverk hins já- 
kvæða lífsviðhorfs er því að upplýsa menn um þróunina og búa 
þá undir það sem koma skal. 

Maðurinn er ekki síður félagsvera en einstaklingur. Fjölskyld- 
an er hin fyrsta eining samfélagsins. Þar lærir maðurinn fyrst að 

vera félagsvera og að taka tillit til annarra og vinna fyrir heill 
þeirra. Þessi andi fjölskyldunnar á síðan að ná út til þjóðfélagsins 
og loks alls mannkyns. I draumi Auguste Comtes um hið já- 
kvæða mannfélag ríkir samræmi, fegurð og jafnvægi. Maðurinn 
hefur í krafti hinnar jákvæðu lífsstefnu gert jörðina sér und- 
irgefna, og með þeirri framsýni, sem þekkingin á manninum og 
þjóðfélaginu veitir, er hægt að komast hjá árekstrum og mistök- 
um. Menn einbeita sér að skapandi verkum og halda áfram 
ótrauðir á braut sívaxandi þróunar. Comte ætlast til, að þekk- 
ingin á vandamálum mannsins virki aftur á aðrar vísindagreinar 
á þann veg, að þær taki rétta stefnu í þeirri viðleitni sinni að leysa 
þarfir mannsins. 

Þetta, að hugsa um hag heildarinnar, blundar í eðli hvers 
manns. Það þarf aðeins að vekja það. En hvernig er það hægt? 
Með trú. Maðurinn getur ekki verið án trúar, Comte tók sér því 
fyrir hendur að stofna ný trúarbrögð sem gegna öll því hlutverki 
að vekja hið jákvæða eðli mannsins. Kjarni þessarar trúar var að 
skapa hið rétta lífsviðhorf. Og það er: Vivre pour autre, aðl ifa 
fyrir aðra. 

Trúarbrögðin hafa á öllum tímum verið sameiningaraflið. Það 
var því eðlilegt að Comte spyrði sjálfan sig, hvað gæti sameinað 
menn á stigi hinna jákvæðu vísinda. Og svar hans var: Ný trúar- 
brögð. En á hvað á þá maðurinn að trúa? Allt, sem áhangendur 
fyrri trúarbragða trúðu á er samkvæmt kenningum hans yfirskil- 
vitlegt eða háspekilegt og þess vegna í ósamræmi við lífsafstöðu 
hins pósitíva manns. A hvað getur maðurinn þá trúað? Le grand 
étre, hið stóra mannlíf, eins og það birtist í kynslóðunum, lif- 
andi, dauðum og óbornum. 

I stað þess að dýrka Guð á að dýrka Le grand étre, hina miklu 
veru. Og hin mikla vera er maðurinn í sinni víðtækustu merk- 
ingu. 

Og Auguste Comte varð spámaður þessarar nýju trúar, sem 
brátt eignaðist sína eigin presta, helgisiði og helgidaga. 

Þetta varð þó mörgum fylgjendum hans feimnismál. Þeir voru 
reiðubúnir til að líta á hina pósitivu heimspeki sem lokaorð 
hennar, en drógu fjöður yfir hin nýju trúarbrögð og kenndu um 
tilbeiðslu meistarans á ungfrú Clothildi de Vaux. 

VI 

Eins og að líkum lætur gerðust margir til að gagnrýna kenn- 
ingar Auguste Comtes, og margir vísindamenn, sem geðjaðist vel 
að því að takmarka þekkinguna við vísindin, vildu ekki ganga 
undir merki hans og gera aðferð hans að algildri lífsskoðun. 
Sumir risu meira að segja öndverðir gegn honum. Þannig segir t. 
d. próf. Huxley í Physical Basis of Life (Edinborg, 1868) að lítið 
sem ekkert í heimspeki Comtes hafi vísindalegt gildi. Auk þess 
sé kjarni hennar tekinn frá David Hume. 

Margir hugsuðir á 19. öld litu þó á pósitívisma Comtes sem 
endanlega niðurstöðu heimspekinnar, en tilraun hans til að 
mynda ný trúarbrögð var yfirleitt ekki tekin alvarlega. Svipuðu 
máli gegnir um þjóðfélagskenningar hans, jafnvel þótt hann 
megi með réttu teljast faðir félagsfræðinnar. Nú fer þeim einnig 
fækkandi, sem trúa á hið óskeikula lögmál, sem hann þóttist 
finna um þróun mannsins og þjóðfélagsins. I augum margra eru 
allar tilraunir til að ákveða innri lögmál þróunarinnar vafasam- 
ar, ef ekki beinlínis barnalegar. Þetta á ekki aðeins við um 
þriggja-þrepa-þróunarlögmál Comtes, hina þrjá „þesa“ Hegels, 
dialektíska efnishyggju Karls Marx, lögmál Danvins um „Survi- 
val of the fittest" og járnlög Malthusar. Þetta á einnig við um 
margar nýrri tilraunir. Þegar menn hugsa um framþróun hættir 
mönnum til að reikna aðeins með tveimur eða þremur mögu- 

leikum. Líffræðingar á minni tíð, sem velt hafa fyrir sér fram- 
vindu lífsins, fullyrða nú að líf okkar geti þróast áfram á „tólf 
billjón mismunandi vegu“. Spádómar um framþróunina geta því 
naumast verið meira en athyglisverður og oft skemmtilegur 
skáldskapur. Loks er sú bjartsýni hans, að halda að þekking á 
staðreyndum nægi til að fá menn til að breyta skynsamlega, 
naumast raunhæf. 

i 

Enginn veit fullkomlega hvað hann var, eða hvað hann vildi. 
Samt fór hann eins og óveður um hugmyndaheim manna, og 
það er langt frá því, að veðrinu hafi enn slotað. Nítjánda öldin 
hafði lítið álit á honum, og hann á henni. „Hin óþolandi sjálfs- 
ánægja meðalmennskunnar“ varð honum sífellt árásarefni. Að 
hans áliti voru auðhyggja og stjórnmál tvö ráðandi öfl, sem 
breyttu mönnunum í hjarðmenni. Hið eina markmið þeirra var 
að safna peningum, — menningin aðeins notuð sem skrauttil að 
hylja innri tómleika og dauða. 

Nietzsche lifði tuttugustu öldina á hinni nítjándu. Hann er í 
bestu samræmi við heim þar sem los kemst á trú og siðferði, þar 
sem þjóðfélög eru í upplausn, þar sem hugsjónir eru að hverfa, 
þar sem fyrri viðmiðanir missa gildi sitt, svo að allt verður að 
hugsa að nýju og endurmeta. Sjálfur lifði hann þessa ringulreið 
minna tíma á öldinni sem leið, og hann fer snemma að líta á 
sjálfan sig sem upphafsmann nýrra tíma. 

Nietzsche kennir, að fyrir hans dag hafi öll heimspeki villst í 
þrjár áttir: Fyrstu leiðina fara efnishyggjumenn sem hafa bæði 
þrengt og falsað mannlega reynslu og byggt úr henni steinrunna 
veröld, sem þeir kalla vísindi. Aðra leið halda hughyggjumenn 
sem gera sig seka um sömu yfirsjónir og hafa komið upp öðrum 
draumaheimi. Og þriðju leiðina villast svo hundingjarnir, sem 
hafna þessum draumheimum og hverfa aftur „til hinnar hunds- 

legu náttúru sinnar“. Nietzsche byggir ekki fyrst og fremst upp 
kerfisbundna heimsmynd, heldur setur hann fram lífsskoðun. 
Hann hefúr ótrú á „endanlegum niðurstöðum“ og lokuðu og 
„fullkomnu” kerfi, sem þykist hafa á reiðum höndum svör við 
öllum spurningum. Þá, sem krefjast slíks kerfis, spyr Nieztsche: 
„Er lífið kerfi?“ og hann bætir við: „Það er fúllkomlega ósannað 
mál, að tilveran (an sich) hegði sér í stíl við fyrirmyndar kont- 
órista“. Og á öðrum stað segir hann: „Ég er ekki nógu þröngur 
fyrir kerfi, ekki einu sinni mitt eigið“. Ennfremur lítur hann á 
kröfu manna um örugga vissu sem veikleika. Hinn sterki óttast 
ekki að halda út í óvissuna og aevintýrið. Hann leitar fremur 
nýrra möguleika en bjargfastrar þekkingar: Lífið má túlka á 
óendanlega marga vegu, og hinar margslungnu skýringar eru 
einkenni hans. Við þetta baetist svo dálaeti hans á dulbúningum. 
„Hvert orð mitt er gríma,“ skrifar hann, og enginn veit hve oft 
háð hans var dulbúin þjáning, hve oft viðkvaemni hans klaeddist 
brynju, stundum quixotískum herklaeðum. Enginn veit hve oft 
óendurgoldin ást hans birtist í dularklaeðum hatursins. 

Engan þarf að undra, þótt menn verði ekki á eitt sáttir, hvern- 
ig skilja beri höfund eins og Nietzche. Þótt sumir aðdáenda hans 
haldi því fram, að rit hans myndi eina samraemda heild frá fyrstu 
tíð, þá er oft erfitt að sjá annað en hinar stuttu og spámannlegu 
hendingar hans séu, a. m. k. þegar höfundinum er mikið niðri 
fyrir, frjálsar og óbundnar af allri hugsun um heildarsamraemi. 
Það var sett saman síðar — af öðrum. 

Fylgjendur Nietzsche skiptast einkum í tvo flokka, hina mildu 
og hörðu. Þessir flokkar skýra heimspeki hans á gjörólíkan hátt. 
Þessi munur kemur best fram þegar litið er á túlkun þeirra á 
skrifum hans um Krist. Fyrri flokkurinn, hinir mildu, reyna að 
mýkja skoðun heimspekingsins og sýna hann sem umbótamann, 
sem vill gera mennina góða, réttláta og. mannúðlega. Árásir 

Nietzsche á kristnina útskýra þeir á þann hátt, að hann ráðist 
aðeins á yfirborðsmennskuna. Þeir kalla hann „hinn kristnasta 
af öllum andstæðingum kristninnar", mann sem ráðist á trú- 
hræsnina eins og hinn sanni lærisveinn Krists hljóti alltaf að 
gera. 

Síðari flokkurinn, hinir hörðu, virðist fljótt á litið a. m. k. eiga 
öllu léttara með að finna orðum sínum stað. I þeirra fræðum er 
Nietzsche spámaður hins „andlega aðals“, sem er hafinn yfir 
múgmennsku og þrælasiðfræði fjöldans. Hann er sagður andvíg- 
ur kristindómi vegna samúðar Krists með hinum veiku, og hinna 
spillandi áhrifa, sem kristnin hafi á hina sterku. En þessi spill- 
andi áhrif eru sögð í því fólgin að grimmd mannsins og hið 
„díónýsíska frumeðli“ fái ekki að njóta sín. Með öðrum orðum 
— herrann hættir að vera herra. — Nietzsche, segja þeir, hef ur hins 
vegar ekkert á móti kristindómnum sem huggun fyrir múg- 
menni, sem geta aldrei orðið annað en múgmenni. 


II 

Nietzsche er fæddur 15. október 1844 í þorpinu Rorken nálægt 
Liitzen í Prússlandi. Faðir hans, sem var prestur í þorpinu, hafði 
kennt ýmsum úr konungsfjölskyldunni, og þar sem feðingu 
sveinsins bar upp á afmælisdag Friedrich Wilhelms IV Prússa- 
konungs, var hann látinn heita í höfuðið á þjóðhöfðingjanum. 
Síðarþótti heimspekingnum Iítið til þessarar nafngiftar koma og 
breytti nafni sínu í Friedrich Nietzsche. 

I bók hans Ecce homo ber einn kaflinn heitið „Hvers vegna ég 
er svona vitur“. Þar telur Nietzsche sig vera kominn út af pólskr 
um aðalsmönnum, og það mun hafá verið til að líkjast þeim sem 
hann lét sér vaxa hið fræga yfirskegg. En Nietzsche var hvorki 
pólskur né kominn af aðalsættum. Fyrir utan nokkra dropa af 

tékknesku blóði var Nietzsche Þjóðverji í húð og hár, kominn af 
langri röð klerka í báðar ættir. 

Eftir dauða föðurins fluttist fjölskj'ldan til Naumburg á bökk- 
um Saalefljóts. Fritz var þá aðeins fjögurra ára að aldri. Með 
móður hans fór gamla frú Nietzsche, tvær föðursystur hans og 
loks Elízabeth eldri systir hans. Þessar fimm konur virðast allar 
hafa tilbeðið „mann f)ölskyldunnar“ og drottnað yfir honum. 
Fritz varð kvenlega viðkvæmur og góður drengur. Hann las 
Biblíuna fyrir sjálfan sig og aðra. Hann fjdgdi öllum reglum ná- 
kvæmlega, og hegðun hans var með ágætum. Kennararnir hældu 
honum, og skólasystkini hans kölluðu hann „litla prestinn.“ 

Þegar hann var fjórtán ára fór hann í menntaskólann í Pforta 
skammt frá Naumburg, og að því námi loknu hafði hann glatað 
trúnni á Guð feðra sinna. Hinn innri tómleika sem þetta nýja 
lífsviðhorf myndaði í sál hans reyndi hann að fylla með því að 
iðka tónlist, semja lög og ljóð, reyna við skáldsögu og leikrit. Og 
þegar þetta nægði ekki fór hann að venja komur sínar á vínstofur 
og iðka aðrar karlmannlegar íþróttir. 

Tvímgur að aldri innritaði hann sig við háskólann í Bonn í 
heimspeki og guðfræði, sennilega til að standa við gamalt loforð 
og þóknast hinum fimm mæðrum sínum. Hann var þar aðeins 
eitt ár. Og sjálfur talar hann um það sem hið „glataða ár“ ævi 
sinnar. En Nietzsche geðjaðist ekki til lengdar að hinu lausbeisl- 
aða stúdentalífi. Hinar „gullnu stundir“ urðu honum við- 
urstyggð. Hann hafði glatað trúnni á Guð, en hinn siðavandi 
prédikari Nietzsche-ættarinnar var honum runninn í merg og 
bein og yfirgaf hann aldrei. 


Nietzsche fór frá Bonn og hóf nám í málvísindum við háskól- 


ann í Leipzig. Hann einangraði sig og einbeitti sér að námi sínu 


undir handleiðslu prófessors Friedrich Ritschl sein einnig hafði 


flúið frá Bonn. En fljótlega bættist Nietzsche nýtt tómstunda- 

gaman. Á einni af hinum einmanalegu gönguferðum sínum um 
borgina rakst hann á rit Schopenhauers: Heimurinn sem vilji og 
hugmynd. Sú bók varð honum ný opinberun, sem sýndi honum 
veröldina og hann sjálfan í nýju ljósi, og um stund varð heim- 
speki Schopenhauers honum fullnægjandi lausn á lífsgátunni: 
Það var viljinn, sem sneri hjólum heimsins. Heimskur, gráðugur 
og grimmur vilji. Og frelsunarleið hins sterka var að afneita hon- 
um. 

En þrátt fyrir allt átti Nietzsche áhrifaríka vini í Leipzig. Þar á 
meðal Ervin Rohde, sanskrítarfræðinginn-Paul Deussen og Bar- 
on von Gersdorff, tvo þá síðastnefndu þekkti hann að vísu áður 
frá námsárunum í Pforta. Og í Leipzig komst hann fyrst í kynni 
við Richard Wagner. Aðeins 24 ára að aldri gaf Nietzsche út 
íyrsta rit sitt, bók um málvísindi, De Laertii Diogenes fontibus. 
Vegna þessa rits fékk hann strax sama ár með hjálp Ritschl pró- 
fessorsstöðu í málvísindum við háskólann í Basel í Sviss og það 
án þess að hann lyki prófi. Honum var í skyndi veitt doktors- 
gráða við háskólann í Leipzig og næsta vor flutti hann sinn fyrsta 
fyrirlestur við háskólann í Basel um Hómer og klassísk málvís- 
indi. 


III 

Skammt frá borginni Basel er þorpið Tribschen. Þangað hafði 
Richard Wagner leitað með eiginkonu eins vina sinna, Cosimu 
að nafni. Wagner var þá orðinn heimsfrægt tónskáld, en hann 
var ekki aðeins tónskáld; hann var heimspekingur, spámaður 
hins nýja þýska herveldis, og stefndi að því marki að verða páfi 
hinnar nýju þýsku menningar. 

Þegar hinn ungi prófessor heimsótti hann í Tribschen var 
honum vel tekið. Wagner var ekki á móti skapi að láta slíka menn 

sem Nietzsche draga hervagn sinn. Og hrifning Nietzsche átti 
sér engin takmörk. Hann hafði fiindið nýjan Pindar, nýjan 
Æskilos. Var ekki hin sanna gríska menning að endurfæðast í 
Þýskalandi í mönnum eins og Schopenhauer og Wagner? 
Nietzsche gerðist ákafur fylgjandi Wagners, og sá tími sem hana 
dvaldist með honum í Tribschen voru bestu dagar ævi hans. Það 
fór vel á með þeim í hinum löngu samræðum um endurreisn 
menningarinnar. Þeir fóru báðir að fást við ritsmíðar og setja á 
blað það sem þeim lá þyngst á hjarta. Og svo samrýmdir voru 
þeir í hugsun, að ritsmíð beggja bar svo til alveg sama heiti. Og 
auk þess virðist Nietzsche hafa orðið ástfanginn af Cosimu. 

Bók Nietzsche kom út 1872, og Wagner og stuðningsmenn 
hans veittu henni brautargengi, svo sem eðlilegt má teljast. Bók- 
in nefndist „Fæðing harmleiks af anda hljómlistarinnar“ og 
fjallaði um það „besta í grískri menningu“ og hina nýju hold- 
tekju hennar, Richard Wagner, sem gerður er að germönskum 
Díonýsos. í honum birtist hinn upprunalegi og eilífi máttur 
listrænnar sköpunar. 

Bókinni var illa tekið af hinu akademíska bræðralagi málvís- 
indanna. Þessi andúð kom meðal annars fram í harðri árás Wi- 
lamowitz, ungs fræðimanns í málvísindum. Bæði Rohde og 
Wagner sjálfur komu honum til hjálpar, en það kom fyrir ekki. 
Heilsu Nietzsche hrakaði, og bæði starfsbræður og nemendur 
sneru við honum baki. Það kom jafnvel fyrir, að engir stúdentar 
sóttu hjá honum tíma. Samt hélt hann áfram störfum við skól- 
ann næstu sjö ár og komst þá á eftirlaun, aðeins hálffertugur að 
aldri. 

Sextíu árum síðar hefur Wilamowitz enn ekki fyrirgefið 
Nietzsche og skrifar í endurminningum sínum: „Ég varð sann- 
spár um Nietzsche. Hann varpaði fyrir róða kennarastarfi og 
vísindum og varð spámaður trúlausrar trúar og andheimspeki- 

legrar heimspeki . . . Hvort sjálfsdýrkun hans og lastmæli um 
kenningar Sókratesar og Krists veita honum sigur, verður fram- 
tíðin að skera úr um.“ 

Þessi bók, „Fæðing harmleiks af anda hljómlistarinnar,“ er 
byggð á almennri og gamalli trú, eða hjátrú, að líf manna stjórn- 
ist af tveimur andstæðum skautum. Nietzsche kennir annað við 
Díonýsos, hitt við Apollo. Skaut Díonýsosar er hið góða að hans 
dómi, hinn jarðneski frumkraftur sem knýr manninn áfram til 
sigurvinninga. Skaut Apollós er hið illa. Það er leit mannsins að 
friði, viðleitni hans til að hætta hinu endalausa stríði sínu og 
leggja hömlur á dýrseðli í eigin brjósti: Hvað er athugavert við 
dýrseðlið? Hinn dýrslegi frumkraftur er lífið sjálft. Að afneita 
honum er að afneita lífinu. Þeir sem leggja hömlur á þetta eðli, 
menn eins og Kristur, Sókrates og Plató, og reyna að gera lífið 
milt, hógvært og fagurt, þeir drepa með því menninguna. — Þessi 
að vísu alltof einfaldi kjarni í heimspeki Nietzsche hverfur oft 
sýnum í hinum margslungna og litríka skáldskap hans, þar sem 
andstæðurnar Díonýsos-Apolló merkja stundum hið norræna 
sem andstæðu hins latneska, stunduin hið rómantíska andstætt 
hinu klassíska, stundum vald sem andstæðu fegurðar, stundum 
raunsæi andstætt hughyggju, stundum hið náttúrulega í and- 
stöðn við hið tilbúna, ellegar jafnvel hið karlmannlega sem and- 
stæðu hins kvenlega. Þessi kjarni er enn betur dulinn með hug- 
leiðingum um að báðir séu guðirnir nauðsynlegir; að hið besta í 
listinni sé til orðið fyrir einingu þessara tveggja andstæðu skauta. 
Tilhneiging „hinna mildu“ er því sú að loka augunum fyrir pré- 
dikunum Nietzsche um, að það verði að bjarga hinni „hreinu sál 
manndýrsins“ frá spillandi áhrifum Fjallræðunnar. 

IV 

Á árunum 1873-1876 komu út fjórar ritgerðir eftir Nietzsche 
undir nafninu „Unzeitgemasse Betrachtungen.“ Þar heldur hann 
áfram að lofa Wagner og Schopenhauer, en ræðst á flest annað. 
Allt er öfúgsnúið á nítjándu öldinni. Hún er gegnumrotin af alls 
konar spillingu, efnishyggju og lýðræði og dæmd til glötunar. 
Þessi bók, og í enn ríkari mæli þær bækur, sem Nietzsche skrifaði 
síðar, einkennist afbiturleika og ástríðunni til að vera á móti. Og 
það er ekki svo fátt sem Nietzsche er á móti í ritum sínum. Hann 
er á móti kristindómi: Kristindómurinn er uppreisn þrælsins sem 
krefst jafnréttis. Kristindómurinn styður hinn veika og leggur 
fjötur á hina sterku og eðalbornu og falsar matið á öllu sem er 
heilbrigt og gott. Góður var upphaflega nafn á hinum sterka, 
harða og sigursæla. Gott var notað um herrasiðfræði foringja, 
jarla og konunga. Þessa herrasiðfræði eyðilagði kristindóm- 
urinn. 

Sókrates, Plató og Kristur eru aðalsökudólgarnir. Það er fyrst 
og fremst þeim að kenna að hið góða, viljinn til valda, fer að 
þýða hið illa, og hið illa — hógværð, mildi og mannkærleikur—fer 
að þýða hið góða. Kristindómurinn gerir hamingjuna að leið- 
arljósi, en hún er ekki hið rétta líf mannsins. 

Nietzsche er á móti því sem menn kalla hamingju. „Mönnum, 
sem mér er ekki sama um,“ segir hann, „óska ég þjáninga, ein- 
manaleika, sjúkdóms, misþyrminga og lítilsvirðingar. .. Ég hef 

ekki meðaumkun með þeim, því þetta sýnir að þeir eru einhvers 

• >£• « 

virði. 

Nietzsche er því á móti meðaumkun. „Ekkert er sjúklegra á 
þessari sjúku öld,“ segir hann, „en meðaumkun kristinna 
manna.“ 

Nietzsche er á móti sósíalisma. Hann er sagður birtast í nú- 
tímanum sem úrkynjaðasta mynd kristindómsins. Þar eru þræll- 

inn og hjarðmennið enn að verki; langeygt eftir þeim gæðum 
himnaríkis, sem kristnin boðar, vill hjarðmennið flytja þetta 
himnaríki niður á jörðina. En himnaríki sósíalismans framleiðir 
engin ofurmenni. 

Nietzsche er á móti mannúð af sömu ástæðum og hann ér á 
móti kristindómi, lýðræði og sósíalisma. Talsmenn mannúðar- 
innar eru ekki nauðsynlega hræsnarar. Þeirra skilningur er ein- 
faldlega ekki á hærra stigi. Tolstoy, til dæmis, er ekki nógu 
greindur til að vera hræsnari. 

Nietzsche er á móti harðstjórnarsiðferði fornaldar sem er ann- 
að en herrasiðferði, og hann er á móti heildarhyggju í hvaða mynd 
sem er, — raunar verður ekki séð að hann hafi mætur á neinu 


stjórnarformi. Nietzsche er á móti klerklegri siðfræði. Hún er 
ekki guðleg boðorð, heldur er hún samin af klókum hræsnurum 
í eigingjörnum tilgangi; þeirra eini tilgangur er að ná valdi yfir 
samfélaginu. 

Nietzsche er bæði á móti Rousseau og vísindastefnu: Að njóta 
er ekki sama og að þekkja. Að þekkja er ekki heldur að koma 
hugsun í orð. Að þekkja er að gera. Þekkingin er hin ómeðvitaða 
hæfni t. d. hins þjálfaða iðnaðarmanns. Þessi hæfni fæst þegar 
maðurinn hugsar framkvæmdina meðan hann framkvæmir. 
Hún fæst aldrei með því einu að hugsa um framkvæmd. Nietzsche 
geðjast ekki heldur að tilgerðinni sem felst í orðinu „vísindaleg- 
ur“, eða yfirborðsmennskunni í orðatiltækinu „að vera algjörlega 
málefnalegur“, þar sem einstaklingsbundið mat og reynsla er 
dulbúið í gervi áferðarfallegrar rökfræði. 

Nietzsche er á móti lýðræði, sem leiðir ekki lengur fram stóra 
anda, aðeins makráða og lítilsiglda auðhyggjumenn, sem haga 
sér eins og naut í haga og hugsa aðeins um grösug beitilönd. 

Lýðræðið er bein afleiðing kristindómsins. Þar birtast spill- 
andi áhrif hans í því, að þrællinn fer að ráða yfir húsbóndanum. 

Þrælarnir eru fleiri. Þetta kom ekki að sök meðan þeir sváfu, en 
kristnin vakti þá og fyllti þá með hugmyndum um mildi, mann- 
úð og jafnrétti. Með þessar hugmyndir að vopni steyptu svo 
þrælarnir hinurn náttúrulegu herrum af stalli. 

Nietzsche var á móti vísindalegum og tæknilegum framför- 
um. Hugsunin á bak við þær er sama villan og sú sem liggur að 
baki kristindómi og sósíalisma: Að leitast við að aflétta eymd- 
inni og skapa sem mest gæði fyrir sem flesta. 

Tilgangur lífsins er ekki velferðarríkið, heldur ofurmennið. 
Múgurinn, „hinir allt of mörgu“, hafa ekki neinn tilgang, nema 
þann að hjálpa til við sköpun ofurmennisins. 

Nietzsche var á móti Þjóðverjum: — „Það er satt, sem sagt er 
um mig, að ég fyrirlíti Þjóðverja meira en nokkuð annað. Þegar 
ég reyni að ímynda mér mann, sem er algjörlega andstæður öllu 
eðli mínu, þá er niðurstaðan Þjóðverji. Maður niðurlægir sjálfan 
sig með því að blanda geði við Þjóðverja . . . Ég þoli ekki þessa 
þjóð. Meðal hennar er maður ævinlega í slæmum félagsskap. 

Nietzsche var lengi á móti sannleiksást, jafnvel sannleikanum 
s jálf um: „Hin einlæga leit að sannleikanum endar í örvæntingu.“ 
„Einlægur maður gerir sér að lokum ljóst, að hann lýgur alltaf.“ 
Og Nietzsche vitnar í Kleist: - „Við getur ekki vitað, hvort það 
sem við köllum sannleika er satt í raun og veru eða hvort okkur 
aðeins virðist það þannig.“ — Það er rangt að tala um endanlegan 
sannleika, vegna þess að veruleikinn er botnlaus og hinn algeri 
endanlegi veruleiki því ekki til. Hvers virði er sannleikur og það 
að leita hans? Það er engin endanlega sönnuð tilvera til, Og hér 
hafnaði Nietzsche í algerum efasemdum, bölsýni og tómhyggju: 
„Það er aðeins til einn heimur, jörðin. Þessi heimur er ósannur, 
grimmur, mótsagnakenndur, siðlaus og meiningarlaus. Vísindi, 
listir, heimspeki og trú er allt flótti frá þessum veruleika.“ 

Síðar á ævinni varð Nietzsche á móti bölsýni Schopenhauers, 

og tómhyggju og efasemdaheimspeki: Það er hugleysi að stunda 
lífsflótta eins og Schopenhauer leggur til. Menn' eiga að við- 
urkenna sjálfa sig eins og þeir eru. Viðurkenna eðli tilverunnar 
eins og það er og leitast við að snúa hörmum sínum í ávinning. 
Hin harmræma bjartsýni kemur í stað bölhyggju og tómhyggju. 
Eðli lífsins er sífellt starf, sífelld útrás og árás til að notfæra sér 
ytra umhverfi sitt. Lífvera mótast ekki fyrst og fremst eftir um- 
hverfi sínu, heldur lagar hún umhverfið eftir sér. 

Nietzsche var á móti trú á annað líf og trú á Guð. Þetta viðhorf 
mótar að sjálfsögðu öll önnursjónarmið. „Þeir sem með einhverj- 
um hætti hafa átt Guð að félaga, þeir þekkja ekki þann einmana- 
leika sem verið hefur hlutskipti mitt“. En prestssonurinn er fá- 
orður um tilveru guðs og eilífðarmálin. Tilkynnir aðeins spá- 
mannalega: Guð er dauður. 

Og loks varð Nietzsche á móti besta vini sínum, Richard 
Wagner. 


V 

I félagsskap Wagners og Cosimu eyddi Nitezsche sælustu dög- 
um ævi sinnar. Hann hafði af ákafá beitt sér fyrir stríðsvagni 
Wagners-hreyfingarinnar, — að vísu í þeim tilgangi að geta síðar 
notað hana „sem grímu sinnar eigin heimspeki“ og koma þannig 
hugsunum sínum í dulbúning inn í áhrifamikil og sterk samtök. 
En viljinn til valda var of sterkur hjá báðum til að annar fáist til 
að þjóna hinum, og því hlutu leiðir að skilja. 

Vegur Wagners óx hröðum skref um. Aðdáendur hans streymdu 
til Bayreuth, en Nietzsche hvarf í skuggann og Wagner hafði lít- 
inn tíma til að sinna honum. Nietzsche ákærði hann um að svíkja 
hugsjón þeirra um grískrgermanska endurreisn og falla fyrir tísku 
og lýðhylli: Guðinn Wagner er einnig fallinn af stalli. Og með 

honum allir aðrir listamenn. í augum Nietzsche hættir listin að 
vera hinn skapandi máttur, sem vísar veginn: „Á öllum öldum,“ 
segir hann, „hafá listamenn verið þjónar siðalærdóma, heimspeki 
eða trúar ... Þeir þurfa alltaf að minnsta kosti á að halda stuðn- 
ingi firá viðurkenndum máttarvöldum. Listamenn standa aldrei á 
eigin fótum. Að standa einn er andstætt dýpstu hvötum þeirra. 
Þannig, til dæmis, valdi Richard Wagner heimspekinginn Scho- 
penhauer... sem leiðtoga sinn ...“ 

Nierzsche hvarf án þess að kveðja frá Wagnerhátíðarhöldunum 
og Bayreuth, vonsvikinn og sjiikur maður. Hann fór úr landi yfir 
til Frakklands. Löng ár vonbrigða, efasemda og meinlæta fóru í 
hönd. Eftir 1873 lágu þær bækur sem hann lét frá sér fara óseldar 
og ólesnar. Mörg af bestu ritum hans voru prentuð á kostnað höf- 
undar og verk hans öfluðu honum ekki nýrra vina eins og hann 
hafði vonast til. Þetta skilningsleysi landa hans skýrir að nokkru 
biturleikann í síðari bókum hans. Hin algera hundsun á öndveg- 
isriti hans, „Also sprach Zarathustra", reið honum næstum að 
fullu. 

I Frakklandi las Nietzsche Montaigne, Pascal, La Rochefon- 
cauld, Vanvenargues, Stendhal og aðra franska höfunda. 

Árið 1878 sendi hann frá sér nýtt rit: „Mannlegt, allt of mann- 
legt.“ Það var tileinkað Voltaire, sennilega til að storka Wagner 
sem ráðist hafði hatramlega á franska menningu vegna þess, að 
Frakkar kunnu ekki að meta Tannhauser. Árið fyrir útkomu bók- 
arinnar hittust þeir Nietzsche og Wagner í Sorrento þar sem Wag- 
ner var að vinna að Parsifal. Nietzsche komst brátt að því, að þetta 
verk Wagners átti að verða lofsöngur um kristindóm og kristi- 
legar dyggðir. Nietzsche varð svo hneykslaður að hann talaði 
aldrei orð við Wagner framar, en samdi um hann ádeilurit. Það 
var nú sýnt að Nietzsche hafði kastað frá sér allri rómantík og trú 
á æðra innsæi listamanns sem birst gæti í list hans. I Frakklandi 

kynntist hann Paul Rée sem var „raunsær“ efasemdamaður. 

Eftir vonbrigði sín með Wagner féll honum þessi heimspeki 
Rées vel í geð, og tileinkaði sér hana um stundarsakir og hafnaði 
í vonlausri tómliyggju. Hann trúði því sjálfur að hann hefði lifað 
svartari örvæntingu en nokkur annar evrópskur bölsýnismaður. 
Hann lifði hina algjöru einsemd manns sem tapað hefur trú sinni 
og tilgangi, guði og sannleikanum, bestu vinum sínum og loks 
heilsu sinni. „Að finna að allt sé tilgangslaust og árangurslaust, 
það er að vera tómhyggjumaður”. — Nietzsche flúði til fjallanna í 
Sviss sumarið 1879. Þar náði hann sér fljótt og í „sex þúsund feta 
hæð handan manns og tíma” hvarflaði sú hugsun að honum að 
eitthvað væri bogið við tómhyggjumanninn sjálfan fremur en til- 
veruna. Á rústum hins liðna hóf hann að byggja nýja lífsskoðun, 
— hugsa allt að nýju og endurmeta alla hluti. Næsta áratug var 
Nietzsche sískrifandi og lauk samningu öndvegisrita sinna við 
hinar verstu aðstæður. 


VI 

„Þessi veröld er viljinn til valda og ekkert annað. Þú sjálfur ert 
viljinn til valda og ekkert annað.“ 

Elízabeth Nietzsche, systir heimspekingsins, segir fiá því hvern- 
ig hann fékk hina nýju hugmynd, sem leiddi til endurmats allra 
hluta. Nietzsche gegndi herþjónustu stuttan tíma sem sjúkraliði í 
stríðinu við Frakka 1870. Kvöld eitt horfði hann á herdeild fara 
hjá. Allan daginn hafði hann horft upp á hrylling stríðsins. Hann 
var dauðþreyttur og fullur af ógeði. Þá sér hann skyndilega nýja 
herdeild Prússa þjóta fram hjá, vígreifa og þyrsta í stríð. Þegar 
hann horfði á þetta flaug að honum sú hugsun, að lífið væri í 
innsta eðli sínu barátta til að öðlast vald. 

I æsku varð Nietzsche fyrir djúpum áhrifum frá Schopenhauer 

og kenningu hans um viljann sem driffjöður tilverunnar. I>essa 
kenningu gerir Nietzsche líka að þungamiðju sinnar eigin heim- 
speki. Þó var afstaða þeirra til viljans gerólík. Schopenhauer 
kennir að þessi vilji sé rót alls ills og maðurinn eigi því að afneita 
honum. Nietzsche kennir hins vegar að maðurinn eigi að með- 
taka hann og játast undir hann, — eigi raunar ekki annarra kosta 
völ En hvers vegna er viljinn kjarninn sem stjórnar manninum? 
Hvers vegna ekki vit eða tilfinningar? 

Svar Nietzsche er að þetta sé röng spurning, eins og sjá má við 
nánari athugun á eðli viljans: Allir menn hafá langanir. Þessar 
langanir eru grundvöllur skynseminnar. Vitið stjórnar ekki þess- 
um löngunum. Þvert á móti nota þær vitið sem tæki sitt. Hugsun 
er aðeins öfugsnúin tilfinning eða hvöt. Vitið er aðeins 
skapað af viljanum til valda. Hann er aflið sem liggur dýpst í 
öllum lífverum. Vitið stjórnar ekki hvötunum, en hefur oftast á 
þær spillandi og veikjandi áhrif. Maðurinn er ekkert annað en 
pýramídi hvata, sem ákvarða eðli og hegðun að mestu á dulvit- 
aðan hátt. Hugurinn er verkfæri þeirra líkt og maginn. 

Það er rangt að spyr ja hvers vegna maðurinn st jórnist aðeins af 
vilja, en ekki tilfinningum og hugsun. — Þetta er rangt vegna 
þess, að það er ekki til nein hrein hugsun eða eintóm tilf'inning. 
Jafnvel viljinn sem einangrað fyrirbæri er ekki til heldur. í hverri 
hugsun eru margvíslegar tilfinningar og hvatir. Hver tilfinning 
felur í sér ákveðið magn rökhyggju og skynsemi. Hver tilfinning 
er í íjálfu sér ákveðin niðurstaða eða dómur. Viljinn felur auðvit- 
að í sér tilflnningu og hugsun. 

I hugtaki Nietzsche, „viljinn til valda“, felst miklu meira en 
það sem sagan um prússnesku herdeildina gefur í skyn, þótt 
stundum megi nota orðið vald í þessari venjulegu merkingu. 
Vald hjá Nietzsche merkir líka þekking, lýðhylli eða gleði. I hinni 
dýpstu merkingu er vald sjálf uppspretta og meginfljót framþró- 

unarinnar, en ekki ein af þverám hennar. Öll veröldin er sköpun 
þessa af ls. 

Orðið máttur hefur fernskonar merkingu í ritum Nietzsche. 
Það þýðir í fyrsta lagi af 1 til að beita ofbeldi og )'firbuga. I öðru 
lagi líkamskraft, þrótt og styrkleika. I þriðja lagi siðferðisþrek, 
þolgæði og andlegan þrótt. Og loks hvers konar yfirráð, andleg 
og veraldleg. 

Nietzsche fordæmir allt sem reynir að leggja hemil á frjálsa 
birtingu þess krafts sem hann kallar vilja til valda. Því fer fjarri 
að vald þýði eingöngu harka og yfirgangur. „Þjóðverjar,“ skrifár 
hann, „ímynda sér að máttur birtist í hörku og grimmd. Fyrir 
þvílíku beygja þeir sig með gleði og aðdáun. Þeir eiga erfltt með 
að trúa því, að það sé máttur í mýkt og rósemi.“ Og ennfremur: 
„Ég hef fundið vald þar sem aðrir sjá það ekki, hjá einlægum, 
ljúfum og góðgjörnum mönnum, sem hafa enga löngun til að 
drottna yfir öðrum, og þótt undarlegt sé, þá hefur mér oft virst, 
að löngun manna til að ráða yflr öðrum sé merki um innri veik- 
leika. Þeir óttast þrælslund sína og vilja klæða hana í konungs- 
skrúða.“ — Sá sem á andlegan auð og frelsi reynist alltaf hinn 
sterkasti. Sannleikurinn er sá að maðurinn berst með öllum 
vopnum til valda. Ogekki aðeins maðurinn, heldur hver einasta 
lífiæra. Viljinn til valda og viljinn til að vaxa hefur sömu merk- 
ingu. Vöxturinn er í því fólginn að ná auknu valdi yfir umhverf- 
inu. Jurtir berjast um loft og jarðveg. Dýr iifa á gróðri og hvert á 
öðru. Maðurinn bæði á jurtum og dýrum. Lítum við á samfé- 
lagið, sést fljótlega að öll mannleg viðskipti stjórnast mest af vilj- 
anum til valda, þar sem hver einstaklingur reynir að styrkja að- 
stöðu sína og ná auknu valdi og yfirráðum. Sama reyna borgir og 
þjóðfélög. Tæknin er vopn til að ná meira valdi. Hugsuðurinn 
reynir að ná valdi yfir verkefni sínu, presturinn reynir að ná valdi 
yfir sálum manna. Listamaðurinn reynir að ná valdi yfir list 


768 



Friedrich Neitzsche 


sinni og starfsbræðrum, og loks að leggja heiminn að fótum sér. 
Eðli viljans til valda er að vera aldrei í kyrrstöðu, heldur í sókn. 
Meira, betra, hraðar og oftar eru kjörorð hans. En hvað þá um 
þá sem beygja vilja sinn og tilhneigingar til hlýðni? Nietzsche 
hefur svar við því: — Sjálf mannsins er eins og fyrr segir pýramídi 
af hvötum eða mismunandi vilja. Vilji til að bæla niður ástríður 
er því drottnunarvilji annarrar ástríðu eða annarra ástríðna. Auk 
þess reynir hvöt, sem lýtur í lægra haldi, að fá útrás í óskum og 
draumum eða á annan hátt. Viljinn til valda birtist dulbúinn í 
ótal myndum. Maðurinn leitar að valdi, hann leitar ekki sællífis 
eða hamingju. Hann leggur fús á sig hvers konar þrautir til þess 
að öðlast meira vald. Hvorki sæla né vansæla er markmið viljans. 
Hins vegar er ánægja fyrst og fremst sú tilfinning að hafa sigrað 
og aukið vald sitt. Vald hefur þannig hamingju í för með sér, en 
hún er ekki markmið þess. Sæla og vansæla eru ekki andstæður, 
og hvorugt er hægt að nota sem mælikvarða á raunverulegt gildi. 
Baráttan til að ná auknu valdi hefur hvort tveggja í för með sér. 
Mótstaða skapar vansælu; að sigrast á mótstöðunni ánægju. 
Hinn sterki maður sækist ekki eftir sællífi. Það er sjúkdómsein- 
kenni uppgjafar og hrörnunar sem leiðir til tóinhyggju (nihil- 
isma). Þannig verður valdið mælikvarði á manninn, ekki síst það 
vald sem maðurinn nær yfir sínu eigin lífi. „Eg met manninn 
ef tir valdi hans,“ segir Nietzsche. „Eg met vald eftir því hve mikla 
mótstöðu það getur veitt, hve mikla þjáningu það getur þolað, 
— og hve mikla hæfni það hefur til að breyta tapi í ávinning.“ 


VII 

Mælikvarðinn á mannlega fullkomnun, segir Nierzsche, er 
tilbúinn mælikvarði. Sama er að segja um matið, sem menn 
leggja á dyggðir, gott og illt, ellegar hvað sé verðmæti eða fánýti. 

Eðlilegt er samkvæmt vilja hverrar lííveru til valda, að þessir 
mælikvarðar verði tveir: Kvarði þeirra sem sigra og kvarði þeirra 
sem tapa. Þess vegna myndast tvennskonar siðfræði, herrasiðfræði 
og þrælasiðf ræði. Siðfræði herranna er viljinn til valda hömlulaus. 
Þetta eru menn að dómi Nietzsche, með hreinar hugsanir og gott 
siðferði, þótt hjarðmenn velji því ýmis Ijót nöfn eins og stríð, 
grimmd, fysn og græðgi, Siðfræði þrælsins er siðfræði þess sem 
hefur tapað og getur ekki unnið í beinum átökum. Viljinn til 
valda fær þó hjarðmennið til að berjast áfram, en í nýjum her- 
tygjum. Þessi nýju hertygi eru siðfræði sem fordæmir allt sem 
gerir herrana sigursæla og sterka, en leggur áherslu á frið, kær- 
leika og hógværð. Og með þessum vopnum hafa þrælarnir skap- 
að kristindóm, lýðræði og sósíalisma og fara að drottna yfir hús- 
bændunum. Nietzsche útskýrir aldrei á sannfærandi hátt hvers 
vegna þrælarnir eru ekki herrar, fyrst þeir reynast sigursælli og 
sterkari. Hann verður að líta svo á að þessi ósigur herranna geti 
ekki verið endanlegur. Til að rétta aftur hlut þeirra og veita þeim 
það olnbogarými sem þeim ber, verður að smíða nýjan mæli- 
kvarða. Þegar Nietzsche veltir fyrir sér hinu nýja endurmati, seg- 
ir hann: „Eg hef spurt sjálfan mig, hvað menn (vanalega hjarð- 
mennin) hafa hatað, fyrirlitið og óttast mest. Og einmitt úr þess- 
um málmi hef ég gert gull mitt.“ Hið nýja gull er gert úr því sem 
almúginn hef ur óttast mest: Grimmd, yfirgangi, girnd og drottn- 
unargirni. Því að einmitt þetta eru þær dyggðir sem gefið hafa 
herranum vald og yflrráð. Þetta er gott á kvarða Nietzsche. Illt 
eða öllu heldur verðlaust verður allt sem kalla má kristilegar 
dyggðir, úrkynjunarfyrirbrigði eins og mannúð og miskunnsemi. 
Grundvöllur hins nýja mats er sú hugsun að ekki megi fordæma 
veruleikann. Mælikvarði Nietzsche réttlætir hinn óhjákvæmilega 
ljótleika lífsins (eftir gamla kvarðanum) og sættir takmark 
mannsins og sterkustu langanir (svo oft fordæmdar eftir gamla 

kvarðanum). í stað þess að fordæma veruleikann verður mað- 
urinn að ala upp með sér nýjan smekk, sem fær hann til að geð- 
jast vel að því sem hann áður taldi óskapnað. Menn verða að 
elska lífið eins og það er, læra að elska örlög sín í hvaða mynd sem 
þau birtast. „Amor fati: Megi það vera ást mín héðan í frá! Eg 
ætla mér ekki að heyja neitc stríð gegn ljótleikanum. Ég ætla mér 
ekki að áfellast. Ég ætla mér ekki einu sinni að ásaka þá sem 
ásaka. Lát það að líta undan vera einu neitun mína.“ 

Mannkynið á ekki nema um tvær leiðir að velja. Hin fyrri er 
stöðnun, hin síðari ofurmennið. 

Nietzsche lýsir mannfólkinu eins og það verður, ef leið stöðn- 
unarinnar er valin, á þessa leið: 

„Sá tími kemur að meðal manna fæðast engar stjörnur framar. 
Þá koma tímar hins alfyrirlitlega manns sem getur ekki fyrirlitið 
sjálfen sig. 

Lítill eiturskammtur við og við, það skapar þægilega drauma. 
Og stór eiturskammtur að lokum til að fá þægilegt andlát. 

Menn halda áfram að vinna, af því að vinnan er dægradvöl, en 
menn gæta þess að láta hana ekki þreyta sig. 

Ein hjörð og enginn hirðir: Allir vilja fa það sama, allir eru 
eins. Finnist einhverjum hann vera frábrugðinn hinum fer hann 
á geðveikrahæli sjálfviljugur. Hér áður fyrr voru allir vitlausir, 
segja þeir klókustu og depla augum.“ 

Gegn þessari framtíðarsýn teflir Nietzsche fram hugsjón sinni 
um ofurmennið: Allar verur hingað til hafa skapað eitthvað sem 
er hærra en þær sjálfar. „Að skapa veru hærri en við erum sjálf, er 
okkar vera. Skapa ofar okkur . . . Eins og allur vilji felur í sér 
takmark, felst í manninum vera sem ekki er til, en er þó takmark 
tilveru hans. 

Eins og hið indverska ofurmenni rís ofurmenni Nietzsche ofar 
bæði himnaríki og nirvana. En fleira eiga þessar tvær mannhug- 

sjónir naumast sameiginlegt. Siðferði hins nýja ofurmennis er 
herrasiðferði í sinni æðstu mynd. Ofurmenni Nietzsche er eng- 
inn hirðir sem verndar sína hjörð og leiðir hana til firllkomnunar. 
Eini tilgangur múgsins er að sjá þessum ofurmennum farborða 
— líkt og aðlinum áður en kristindómur og sósíalismi s 
hjörðinni; en ofurmennum kemur hinn fyrirlitlegi manngrúi 
ekkert við: — „Hvað er api í augum manns? Viðundur, forsmán. 
Og nákvæmlega það er maðurinn í augum ofurmennisins: Við- 
undur, forsmán". 

Slíkt er eðli allrar þróunar, segir Nietzsche. Lífið getur aðeins 
þróast með því að lyfta hinum fáu á kostnað hinna mörgu, öll 
hámenning stendur sem pýramídi á afar breiðum grunni. 

Ofurmennin verða hinir nýju lávarðar og löggjafar í heims- 
stjórn. Þeir eiga að hafa hin æðstu völd, — en láta sér þó nægja að 
standa að baki stjórnendum, sem þeir nota sem verkfæri sín. Of- 
urmennið, segir Nietzsche, er háandlegt, fagurt og gott. Það er 
enginn barbari. — En til að taka af öll tvímæli um það, að þessi 
orð eigi ekki að skilja á kristilega vísu, tekur Nietzsche það fram 
að ofurmennið muni líkjast meir Cesare Borgia en Parsifal. I 
návist herrans ber hjarðmenninu að láta sem minnst fyrir sér 
fara, og taka eins lítið rúm, kraft og sólskin frá hinum eðalbornu 
og hægt er. Ofurmennið, segir Nietzsche, skilur raunveruleikann 
eins og hann er, og það er ekki eins og gestur í þessum heimi, 
það er ekki aðskilið frá hinu jarðneska. Ofurmennið er veruleik- 
inn sjálfur. Það hefur í eigin brjósti hinar ægilegustu mótsagnir, 
en án þeirra getur maðurinn ekki náð mikilleika. 

Þetta er leið hinna fáu. Sauðsvartur almúginn getur aldrei gert 
sér vonir um að hið háa takmark sé á nokkurn hátt tengt hon- 
um. „Grundvallarmisski lningur: að tengja markmiðin fjöldan- 
um. Fjöldinn er hjálpargagn, ekki meir! En nú eru menn að 
reyna að líta á fjöldann eins og hann væri einstaklingur og veita 

honum hærri sess en einstaklingnum — dýpsti misskilningur.“ 

Á öðrum stöðum tekur Nietzsche af öll tvímæli um, að ein- 
göngu féir útvaldir geti orðið ofurmenni. Hinir eru 
sem sjálfsagt er að arðræna. „Nú eru menn alls staðar að gaspra 
um þjóðfélag án arðráns. I mínum eyrum lætur það eins og 
mönnum væri lofað lífi án líffærastarfsemi.“ 



Það leiðir afkenningu Nietzsche, að arðrán og kúgun er nauð- 
sjm, sprottin af sjálfu grundvallareðli lífsins. 

I fyrstu virðist Nietzsche halda að ofurmennið geti skapast 
með eðlilegri þróun, — framhaldi af þróun herrans. En seinna 
fellur hann fiá því. Það er rétt hjá Darwin, að hugsunin sé tæki 
til sigurs í baráttunni fyrir lífinu, en það er rangt hjá honum að 
þetta tæki láti hinahæfustusigra. Tegundir þróast ekki til full- 
komnunar. Hinir veiku sigra hina sterku. „Hið hærra“ er því 
ekki nauðsjmlega hið sterka. Hinir smáu og mörgu sigra einfald- 
lega vegna þess að þeir eru fleiri. — Auk þess eru þeir brögðóttari 
og klókari. Ofurmennið kemur heldur ekki fram með því sem 
síðar var kölluð stökkbreyting. En hvernig kemur það þá fram? 
Svarið er ekki rökfræðilegs eðlis, heldur spámannlegt: Forlög. 
Ofurmennið er takmarkið, hinn eini tilgangur mannsins. Eitt af 
því sem hjá Nietzsche óneitanlega virðist þversögn, er að jafn- 
framt því sem hann er alger byltingarmaður, boðar hann kenn- 
ingu um eilífa endurkomu allra hluta. I slíkri kenningu felst al- 
ger nauðhyggja: Allir hlutir koma fram á örlagabundinn óhagg- 


anlegan hátt. En þetta er raunar algeng mótsögn. Varði jafnvel 
hinn vísi Oðinn ekki öllum stundum til að undirbúa hina miklu 


orrustu ragnarök, þótt úrslit hennar væru kunn og óhagganleg 
örlög? 

Saga mannsins rís hvert tímabil eins og sól sem nær hádeg- 
isstað og fer síðan að lækka uns hún sest og hverfur loks inn í 
heimsnóttina. Hádegi í sögu mannsins er ofurmennið. Þannig 

hafa ofurmennin oft komið áður og Nietzsche sjálfur jafn oft til 
að boða komu þeirra. Þetta minnir á hina austurlensku kenn- 
ingu um heimsdag og heimsnótt. I þeim fræðum má líka finna 
kenninguna um endurkomu Vedabóka óbreyttra hvern heims- 
dag. 

Nietzsche trúði því, að nú nálgaðist mannkynið hið mikla 
hádegi, þegar ofurmennið birtist. 

Ein af ástæðum Nietzsche fyrir kenningum hans um hina ei- 
lífu endurkomu og að koma ofurmenna sé í nánd kann að vera 
sú, að hann hefur áhyggjur út af mönnum án trúarbragða. Hvað 
getur komið í stað trúarbragða? Nietzsche bendir á, að mátt- 
arstólpar fyrri menningarskeiða voru trúarbrögðin. Og þegar 
þau falla hefst hnignunin. 


VIII 

I Torino á Ítalíu, í janúar 1889, bilaði geðheilsa Nietzsche end- 
anlega. Hann hafði þá nýlega lokið við að skrifa aðalárásarrit sitt 
á kristindóminn, Antikrist. Eftir það þjáðist hann af ólæknandi 
geðveiki þar til hann lést aldamótaárið 1900. 

Síðasta áratug starfsævi sinnar lifði hann á einmanalegu ferða- 
lagi og varð að þola líkamlega og andlega vanheilsu. En þennan 
áratug skrifaði hann öndvegisrit sín við liina erfiðustu aðstöðu. 
Hann var næstum blindur og þjáðist af sífelldum höfuðverk og 
öðrum kvillum. Alla vetrarmánuðina sat hann uppi nótt eftir 
nótt í óupphituðu kvistherbergi og gat hvorki lesið eða sofið. 
Hann var oft gripinn efasemdum og örvæntingu og stundum 
sótti að honum hugsunin um sjálfsmorð. Einmanaleikinn var þó 
verstur. — Nietzsche átti alltaf í erfiðleikum með að umgangast 
annað fólk og ráða fram úr öðrum veraldlegum vandamálum. 

Það er ekki erfitt að ímynda sér að þessar aðstæður haf 1 gert 
hann bitran. Því hefur stundum verið haldið fram að hann hafi 
varið svo miklum tíma í að lýsa hatri sínu og fyrirlitningu á sam- 
tíð sinni, að honum gafst enginn tími til að ljúka heimspeki 
sinni. En eins og fyrr segir er erfitt að vita hvað Nietzsche raun- 
verulega var. Það er ekki einu sinni hægt að vita hvort afstaða 
hans stjórnast af hatri eða ást. Hann gæti oft hafá tekið sér í 
munn hið forna máltæki: Odi, ergo amo. Ég hata, vegna þess 
elska ég. — Hvað var hatur hans á Wagner?Wa gner sem beitti 
honum fyrir stríðsvagn sinn og vanrækti síðan, þegar hann í 
Bayreuth stóð á tindi frægðar sinnar umkringdur vinum og 
aðdáendum? „Wagner, það var vinur minn“, játaði hann að lok- 
um. Hvað um hatur hans á Þjóðverjum — löndum hans sem lásu 
aldrei bækur hans að honum lifandi og létu eins og hann væri 
ekki til? Voru ekki „hin ljóshærðu dýr” honum þrátt fyrir allt 
hugþekkust? Hvað um fyrirlitningu Nietzsche á konum? I eina 
skiptið sem Nietzsche bað sér konu, Lou Salomé, fól hann með- 
biðli sínum að bera fram bónorðið fyrir sína hönd. 

Þrátt fyrir árásir Niet'z-sche á kristilegar dyggðir var hann sjálf- 
ur viðkvæmur og tillitssamur í umgengni við aðra menn. Og 
þrátt fyrir árásir hans á kristindóm átti hann margt sameiginlegt 
kristindómi. Dýrlingar kirkjunnar eru í ætt við ofurmennin. 
Nietzsche lofsyngur líka fátækt sem menn gangast undir af frjáls- 
um vilja, sjúkdóma, meinlætalifnað og þjáningar. Og eins og 
kristindómur kennir hann að verk manna teygi sig inn í eilífð- 
ina. — Og var árás hans á Krist nokkuð annað en öfugsnúin að- 
dáun? Þessum og mörgum öðrum spurningum í sambandi við 
Nietzsche verður aldrei svarað með neinni vissu, eins og deilur 
fræðimanna um hann sanna best. 

IX 

Bækur og höfundar eiga gengi sitt undir tísku og aldaranda. 
Meðan Nietzsche hélt lífi og geðheilsu sinni voru bækur hans 
næstum alveg hundsaðar. Hvert stórverkið eftir annað fékk sömu 
útreið: Gefið út á kostnað höfundar, óselt, ólesið. Hverri bók 
fylgdi sama von úr hlaði að valda því umróti, sem er undanfari 
nýrrar menningar, eignast vini og lærisveina. Og í hvert skipti 
uppskar hann sömu vonbrigðin. Sú litla frægð sem Nietzsche féll 
í skaut meðan hann var og hét var Wagner að þakka. Þegar Wagn- 
er sá hverjar undirtektir stórverkið „Menschliehes, Allzumensc- 
hliches" fékk, sagði hann: „Nú getið þið séð að Nietzsche er að- 
eins lesinn þegar hann styður okkar málstað, annars ekki.“ 

Sama ár og dyr geðveikrahælisins opnuðust honum kom fyrsta 
stóra viðnrkenningin. Daninn Georg Brandes uppgötvaði 
Nietzsche og skrifaði um hann langa ritsmíð sem birtist á þýsku 
árið eftir. Nietzsche hafði sent honum og ýmsum öðrum menn- 
ingarfrömuðum bók sína „Handan góðs og ills.“ Þeir tóku að 
skiptast á bréfum, og Brandes flutti um hann fyrirlestur í Kaup- 
mannahöfn og fór að slá um sig með hugmyndum fengnum að 
láni hjá Nietzsche. Skömmu seinna var hann uppgötvaður af rit- 
höfundunum Strindberg og Ola Hansson. 

Það fóru að myndast litlir hópar sem tóku að kynna rit hans. Ein 
af þeim fyrstu til að kynna Nietzsche var Lou Salomé, sem skrifaði 
um hann greinaflokk 1891, sem síðan birtist í bók. 

Systir heimspekingsins skrifáði ævisögu hans 1895, og um það 
leyti sem Nietzsche dó var nafn hans á hvers manns vörum. Nietzsche 
var orðinn tíska. Samskonar fólk og lyfii Wagner, og Nietzsche hafði 
hvað mesta fyrirlitningu á, lyffi nú nafiii hans sjálfs. Jafhvel hjarð- 
mennin vom farin að dýrka hann. 

Bækur hans komu út í nýjum útgáfúm, og blöð og tímarit vom 
fúll af sundurleitustu skýringum á þessum áður einskisvirtu ritum. 

Nú á dögum hljóta menn að fara varlega út í ættfræði hug- 
mynda. En engum blöðum þarf um það að fletta, að rit Nietzsche 
hafa komið iniklu róti á hugi manna, og f jölmargir rithöfundar, 
ljóðskáld, stjórnmálamenn og aðrir hugsuðir hafa gengið í smiðju 
hans. 

I lok 19. aldar fundu menn einkum í Nietzsche byltingarmann 
gegn hefðbnndnum venjum millistéttarinnar, sem þá virðist hafa 
verið meira en nafnið tómt. Annars eru engin takmörk fyrir því • 
hvað menn gátu fundið í ritum Nietzsche. Frakkinn Charles And- 
ler gerir úr Nietzsche sósíalista. Landi Andlers, Daniel Halévy ger- 
ir hann kristinn, nánast nýjan Lúther. Nasistar og nýnasistar hafá 
notað hann og misnotað hann sem sinn heimspeking, og komm- 
únistar hafa fordæmt hann sem einn af fyrirrennurum nasismans. 
Sagnfræðingurinn Franz Mehring gerir hann heimspeking stór- 
kapítalismans, og þannig mætti lengi telja. Það er vandséð hverju 
af þessu Nietzsche he fði orðið reiðastur. En það er eins og list hans 
að dulbúa hugsanir sínar í ýmis sundurleit gervá hafi borið góðan 
árangur. 

Það er auðvelt að nefna fjölda hinna ágætustu manna, sem orð- 
ið hafa fyrir áhrifum frá Nietzsche: Theodore Dreiser, Andre Gide, 
Lugi Pirandello, Gabriel d’Annunzio, Oswald Spengler, Havelock 
Ellis, — og sumir vildu bæta Adólf Hitler við þennan lista. 

George Bernard Shaw var einn hinna fyrstu aðdáenda Nietzsche 
í Bretlandi. Shaw kynntist ritum hans um 1894, og þótt hann 
meðtæki ekki allar kenningar Nietzsche, þá er skyldleiki þeirra 
mikill þegar Shaw ræðir um millistéttina, konuna og kristindóm- 
inn. Og í frægum bréfaskriftum Shaw við Tolstoy virðist stjarna 
Nieczsche honum helsta leiðarljósið. 

Tónninn í skrifum Nietzsche er dómharður, einstrengingslegur 
og alvitur. Þetta varð hinn almenni tónn gáfnaljósa á 20. öldinni. 

Og í flestu tilliti er Nietzsche fremur maður tuttugustu ald- 

arinnar en hinnar nítjándu. Mörg vandamál hans eru fyrst og 
fremst vandamál þeirra tíma, vandamál sem alltaf eru samfara 
samfélagi í upplausn, fallandi hugsjónum, siðgæði sem hefur 
ekki lengur neitt ákveðið leiðarljós og trú á undanhaldi. Á minni 
tíð var Nietzsehe enn lesinn, jafnvel með vaxandi áhuga, af fólki, 
sem hafði síminnkandi áhuga á fortíðinni. 

Viðfangsefni Nietzsche er hvorki meira né minna en að kort- 
leggja alla vestræna menningu þrívegis. Á fyrsta kortinu á að 
sýna hana eins og hún er (á síðari hluta 19. aldar). Hin tvö eiga 
að sýna tvær hugsanlegar leiðir, aðra sem liggur til hruns, hina 
sem liggur til ofurmennis. Það er eins og Nietzsche gefi vanda- 
málunum nýjar víddir. Árásir hans eru margslungnar og koma 
úr mörgum áttum að sama marki. Óttalaus og róttækur stefnir 
hann að algeru endurmati allra hluta. Takmark hans er að láta 
manninn deyja til að lifa, — enn einu sinni. 

Á sveitasetri heimspekingsins í New Hampshire voru fjórtán 
dyr, sem opnuðust allar út á við, — út í náttúruna, til hinnar ytri 
veraldar, sem er enn í sköpun, til mannfólks sem einkenndist af 
lífsorku og rótleysi og æddi fram í iðuköstum nýrrar menningar, 
sem ekki hafði mótað sér ákveðinn fárveg. 

William Jámes var spámaður þessarar kynslóðar. Hann reyndi 
að f inna lífi hennar heimspekilegan grundvöll og stjörnu til að 
stýra eftir: — Nýtt umhverfi, nýjar aðstæður og ný viðhorf í lífi 
manna hef ur nýtt andlegt gildi sem aðeins „viss blinda manneðl- 
isins“ fær flesta til að sjást yfir. Hinn nýi heimur, Ameríka, krafð- 
ist þess vegna nýrrar heimspeki, og William James opnaði allar 
dyr og glugga fyrir grósku hinnar líðandi stundar. Hann skildi 
fátækt mannsandans gagnvart auðlegð lífsins og’sá að vísindi og 
þekking voru aðeins á byrjunarstigi. Manni hins nýja tíma tjóaði 
því ekki að einblína á grafir feðra sinna. 

■ 

William James er af mörgum álitinn mestur heimspekinga í 
Vesturheimi. — Þeim mælist vel, sem fjöldinn skilur, og síðan 
Emerson leið höfðu Bandaríkjamenn ekki átt heimspeking, sem 
skildi skapgerð þeirra og talaði mál, sem þeir skildu. Heimspeki 
hans er í dag snar þáttur í lífsskoðun Ameríkumanna og mótar á 
ýmsan hátt afstöðu þeirra til andlegra og veraldlegra mála. 

Persónuleikinn, hinn gamli ásteytingarsteinn ýmsra viturra 
manna, varð James uppspretta sannleikans, — hins eina sem til 
var að hans dómi. Hann trúði framar öllu öðru á gildi einstakl- 
ingsins og hinn skapandi mátt hans til að breyta veröldinni. 

Maðurinn getur aldrei runnið saman við neina hópsál þar sem 
hann glatar sérkennum sínum: „Trésmiður, sem ég þekkti, sagði 
eitt sinn við mig: — Það er lítill munur á mönnum, en þessi litli 
munur skiptir mjög miklu máli. — Þessi munur nær niður í innstu 
rót lífsins“. Maðurinn er, segir James, frjáls einstaklingur og 
honum er í sj álfsvald sett að umskapa og móta veröldina og líf 
sitt — á sína eigin ábyrgð. 

William James er fæddur í New York-borg 11. janúar árið 
1842. Afi hans, William eldri, fluttist vestur um haf frá írlandi 
1789. Hann varð einn af hinum fyrstu auðkýfingum hins nýja 
heims og jafnframt höfuðmáttarstólpi kalvinstrúarinnar. Sonur 
hans, Henry James eldri, lagði aftur á móti niður alla auðsöfnun 
og lifði eingöngu fyrir andann. — Ralph Barton Perry sem skrif- 
að hefur fræga bók um William James lýsir þeirri arfleifð, sem 
hann hlaut frá afa sínum og föður. Eitthvað á þessa leið: — „Þeg- 
ar ólgandi (eða írsk) lund, kalvínsk guðrækni og eirðarlaus atorka 
mótast af auði og áhyggjuleysi verður niðurstaðan staðföst púrit- 
anatrú í innbyrðis baráttu við góðmennskuna og reikult tilfinn- 
ingalíf mildað af siðfágun“. — Viðhorf föðurins mótuðust af 
sterkri einstaklingshyggju og trúarlegri dulhj'ggju. Hann boðaði 
einskonar frelsis-, jafnréttis- og bræðralagssósíalisma og komu 
þúsundáraríkis. Hann liélt fyrirlestra um heimspeki og þjóð- 
félagsvandamál og skrifáði bækur, sem fáir lásu. 

William James yngri var alinn upp í andrúmslofti frelsis og 
umburðarlyndis á heimili þar sem nám, skilningur og þekking 
var inntak lífsins. Þegar börnin, Alice, William og Henry James 
yngri (sem varð einnig þekktur rithöfundur), byrjuðu að stálpast 
tók faðirinn sig upp með fjölskylduna og fluttist til Evrópu til 
þess að börnin gætu notið fræðslu sem gerði þau „ekki alveg jafn 
andlega þröngsýn og skólar í Ameríku“. — A uppvaxtarárum 
Williams var fjölskyldan á stöðugu ferðalagi um Evrópu og Am- 

eríku í leit að nýjum hugmyndum og fróðleik. Hún hafði viðdvöl 
til skiptis í New York, París, Genf, London, Boulogne og Bonn. 
Hvar sem hún kom kynntist faðirinn hinum fraegustu mönnum: 
Emerson, Wilkinson og Carlyle, Longfellow, dr. Holmes og 
Charles Eliot. Þannig komst William James strax í æsku í kynni 
við framandi tungur og ólík sjónarmið. Fjölskyldunni var ekkert 
mannlegt óviðkomandi og áhugi sveinsins beindist einnig að vís- 
indum, og gerði hann margvíslegar tilraunir með dýr, rafmagn 
og efnablöndur. Báðir yngri bræðurnir lásu kynstrin öll af bók- 
nm. Henry James yngri byrjaði þegar að semja skáldsögur og 
leikrit, en William lét sér nægja að halda ræður um Schopen- 
hauer og Renan. 

Þegar William James náði átján ára aldri, ákvað hann að ger- 
ast listamaður. Öll fjölskyldan tók sig þá upp og fór frá Bonn til 
Parísar og þaðan heim til New York til þess að læra að mála! 

James byrjaði nám í hinum fræga skóla William Morris Hunt 
og teiknaði og málaði af kappi við hlið John La Farge sem einn- 
ig var að hefja listamannsferil sinn. 

En áður en árið var liðið hjaðnaði áhugi James á listinni 
skyndilega og hann sneri sér að vísindunum. En þessi kynni hans 
af myndlist urðu þó ekki með öllu árangurslaus. Hún æfði auga 
hans fyrir hinu myndræna, og þess vegna talar heimspeking- 
urinn William James oft í litum og myndum og skrifar blæ- 
brigðaríkan og auðugan stíl. Það er heldur ekki ósennilegt að 
viðhorf listamannsins til veraldarinnar hafi átt nokkurn þátt í að 
móta þá heimspeki hans, að lífið og tilveran sé leir í hendi manns 
til mótunar, — litir sem menn bera að hvítum striga. 

Haustið 1861 innritaðist James í Harvardháskóla og hóf nám 
sitt í efnafræði og náttúruvísindum. Sama ár branst borgarastyrj- 
öldin út, og fáðir hans, Henry James, fullur af eldmóði gegn 
þrælahaldi og kúgun, fór í stríðið með tveimur yngstu sonum 

sínum. Hvorugur eldri bræðranna, William og Henry, gátu 
gegnt herþjónustu sakir sjúkleika. 

William James kembdi ekki hærurnar yfir sýrum efnafræð- 
innar. Áhugi hans snerist brátt að náttúruvísindum og þá eink- 
um kenningum Darwins, sem teknar voru að grafa um sig og 
skapa andrúmsloft hinnar grimmilegu viðureignar milli „trúar“ 
og „vísinda“ sem braust út undir Iok aldarinnar. Samtímis þessu 
hóf hinn ungi námsmaður nám í læknisfræði, með hálfum huga 
þó og trúlítill á tæki hennar. Auk námsins las hann bækur um 
ólíkustu efni; jarðfræði, dýrafræði, uppruna tungumála, frönsku 
byltinguna, sanskrítarbókmenntir og eðli syndarinnar. 

Ári síðar, 1865, kvaddi hann skólabekkinn og tók þátt í vís- 
indaleiðangri til Brasilíu. Hann hreppti veður stór: — „Þú fúla 
haf, þér fordæmingar álar!“ Enginn hefur leyfi til að skrifa um 
„eðli hins illa eða hafa nokkra skoðun um það mál, nema sá sem 
hefurverið til sjós”. 

Eftir árs útivist í Brasilíu hóf James aftur nám sitt í lækn- 
isfræði við Harvard. Ekki staðfestist hann þó að þessu siniii 
heldur, og sigldi næsta vetur til Þýskalands. 

Næstu tvö árin dvaldist James í Berlín og Dresden. Hann 
hugðist halda áfram læknisnámi sínu, en sóttist það seint sakir 
sjúkleika. Hann þjáðist af taugaveiklun, augnveiki og svefnleysi. 
Hann varð þunglyndur með köflum og vonlítill um að geta 
nokkurn tíma orðið starfandi læknir. Það langa svartnætti sál- 
arinnar sem nú seig yfir vitund hans rændi hann voninni og 
veitti lionum þá andlegu eldskírn, sem vígði hann til heimspek- 
innar. Hann dró sig inn í skel sína og gaf sig að mestu að heim- 
spekiritum og sálarfræði. 

Þegar James kom aftur heim til Bandaríkjanna lauk hann 
prófi í læknisfræði, en fékkst aldrei við lækningar. Heilsu hans 
hrakaði og þunglyndi hans náði hámarki. Hann lagði árar í bát 

og lét reka: Hvaða tök hafði manneskjan á lífi sínu? Hvað var 
hún annað en hjól, sem snerist um sjálft sig í ráðleysi, leikbrúða, 
sem stjórnaðist af ósýnilegum þráðum í hendi forlaganna? 
Ákvarðaðist ekki allt líf hennar af uppruna og umhverfi, og hvað 
var hinn frjálsi vilji mannsins til að vera sinnar eigin gæfu smið- 
ur annað en ímyndun ein? 

En einmitt um þessar mundir barst James í hendur rit hins 
franska heimspekings Charles Renouviers um frjálsan vilja 
mannsins.- 30. apríl skrifar hann í dagbók sína: „Eg álít að í gær 
hafi reynslutími minn í líflnu náð hámarki. Eg lauk við að lesa 
fyrri hlutann af annarri ritgerð Renouviers og get ekki séð hvers - 
vegna sú skoðun hans á frjálsum vilja „að hugsun sé viðhaldið 
vegna þess að ég kýs að svo sé, þótt mér sé í sjálfsvald sett að ala 
í hennar stað aðrar hugsanir', þurfi að vera röng. Eg ætla a. m. k. 
að trúa því — þar til næsta ár — að hún sé rétt. Fyrsta verk hins 
frjálsa vilja skal vera að trúa því að viljinn sé frjáls.“ 

Hvort sem James misskilur Renouvier eða ekki, þá fánn hann 
í þessu lausnina á sínu eigin vandamáli og lækningu við sjúk- 
dómi sínum. Og þessi nýja hugmynd verður uppistaðan í allri 
hans heimspeki: - Hugsun hefur alltaf ákveðinn tilgang og mið- 
ast því við ákveðna framkvæmd. Um eðli og gildi hugsunar er 
ekkert hægt að segja fyrr en vitað er til hvers hún leiðir. Gildi 
hugsunarinnar hlýtur því að ákvarðast af afleiðingum hennar; 

— hinu hagnýta gildi verksins sem af henni leiðir. 

Árið 1872 var James ráðinn sem kennari við háskólann í Har- 
vard. Fyrst í stað kenndi hann líffræði og heilsufræði og síðar 
sálarfræði. 

Árið 1878 kvæntist William James og byrjaði að kenna heim- 
speki. Sama ár samdi hann við bókaútgefandann Henry Holt 
um að skrifa bók um sálarfræði í bókaflokknum „Amerísk vís- 
indi“. Holt krafðist þess að handritið yrði tilbúið árið eftir en 

James taldi sig þurfa tvö ár til að ljúka bókinni, og var um það 
samið. Að tólf árum liðnum var bókin tilbúin til prentunar. Á 
þessum árum ferðaðist James til Frakklands, Englands og Þýska- 
lands til að kynnast mönnum og kenningum í þessum fræðum í 
Evrópu. Hann eyddi einnig allmiklum tíma í rannsóknir á dul- 
rænum fyrirbrigðum og miðilsstarfsemi, en komst ekki að neinni 
niðurstöðu í þeim efnum. Þau aðeins styrktu hann í trú hans á, 
að öruggast væri að treysta ekki um of „óyggjandi” vísindalegum 
kenningum, því að alltaf gætu nýir hlutir gerst sem kollvörpuðu 
gömlum „sannindum". 

Rit James um sálarfræðina, „The Principles of Psychology“, 
skipaði honum í röð hinna þekktustu sálfræðinga með James 
Ward og Carl Stumpf. Sá kafli bókarinnar sem fjallar um van- 
ann varð einkum víðþekktur, en kjarni hans var: „Sá sem sáir 
verki uppsker venjuna. Sá sem sáir venjunni uppsker eðlið. Sá 
sem sáir eðlinu uppsker forlög sín“. 

Þegar James hafði lokið þessari bók ákvað hann að „snúa sér 
að alheiminum", eins og hann orðar það í bréfi til bróður síns, og 
gera heimspekinni sömu skil. En hraði mannlífsins í hinum nýja 
heimi gaf honum lítinn frið til kyrrlátra hugleiðinga um hin 
dýpri rök viðburðanna. Hann eignaðist um þessar mundir 
fimmta barn sitt, og til að sjá sér farborða skrifaði hann í blöðin 
um dægurmál og flutti fyrirlestra um það sem hann var beð- 
inn. 

Tíu árum seinna komu frá hans hendi tvær bækur: „Talk to 
Teachers“ og „W[II to Believe“. Þessi rit voru samsafn úr greinum 
og ræðum sem hann flutti í erli daganna, en ekki „bókin“ um 
heimspekina sem vera skyldi heilsteypt lausn á lífsundrinu. Sama 
máli gegndi um næstu bók hans sem fjallaði um trúmálin, „The 
Varieties of Religious Experience“. Hún var ekki það sem honum 
lá þyngst á hjarta. Eftir að hún kom út er hann óánægður með 

verk sitt og skrifan „Nú langar mig til, ef ég get, að skrifa eitt- 
hvað alvarlegt, kerfisbundið og rökfræðilega geirneglt. Ég hef 
haldið nóg af þessum glundurslegu fyrirlestrum — fyrir almenn- 

• <c 

ing. 

En hin rökfræðilega geirneglda bók um heimspekina var aldrei 
skrifuð, — aðeins drög að henni, sem gefin voru út undir nafninu 
„Pragmatism” og„A Pluralistic Universe'. Brúin yfir heimsfljót- 
ið var byggð frá tveim andstæðum sporðum og náði aldrei sam- 
an; hið síðasta orð var aldrei sagt. 

Vorið 1910 sigldi William James sína síðustu for til Englands 
til þess að vera þar hjá bróður sínum sjúkum. James var sjálfur 
farinn að heilsu þegar hann lagði upp í þessa för og vissi að hann 
átti skammt eftir ólifað. Þeir sneru heim saman, bræðurnir, og 
William James náði landi til að deyja. — Hann lést á sveitasetri 
sínu í New Hampshire, þar sem fjórtán dyr opnuðust út - til 
veruleikans og lífsins, 

I fyrstu bóksinni „The Principles of Psychology“ styðst Willi- 
am James á sama hátt og Herbert Spencer við þróunarkenningu 
Darwins til að útskýra uppruna og eðli mannlegra hugsana. Her- 
bert Spencer áleit umhverfið hið skapandi afl, sem mótaði huga 
mannsins. Hann kenndi að nýjar hugmyndir yrðu því til vegna 
þróunar eða breytinga umhverfisins, sem brej r ttu um leið manns- 
huganum. Þessi kenning Spencers var aðeins hálf ur sannleikur í 
augum James. - Getur breyting þá aðeins orðið á umhverfi? 
Hvers vegna getur breyting ekki einnig átt upptök sín í mann- 
inum sjálfum? James neitar ekki áhrifum umhverfisins eða því, 
að þróun þess veki nýjar hugsanir. En breytingar gerast þó ekki 
síður í huga mannsins, breytingar í líki nýrra hugmynda sem 
eiga upptök sín þar - og breyta jafnvel síðar umhverfinu. James 
leit á mannshugann sem smiðju tilverunnar þar sem nýjar hug- 

myndir og nýtt líf er hamrað úr deiglu hins óskapaða. Þannig er 
hugurinn skapandi gerandi, en elcki þolandi sem mótast aðeins 
af umhverfi. Hann er tæki sem ekki aðeins kennir manninum að 
aðlagast umhverfinu, heldur einnig að umskapa heiminn — sér í 
hag. 

Kjarninn í heimspeki James hefur verið nefndur „pragmat- 
ismi“. Hann er aðferð til að meta sannleiksgildi hugmynda, 
kenninga og hugsjóna: — „Til þess að hugsa fullkomlega skýrt 
um einhverja skoðun þurfum við aðeins að athuga hvaða hagnýt 
áhrif og afleiðingar hún hefur í för með sér, hverrar reynslu sé að 
vænta af henni og hvaða ráðstafanir við þurfum að gera hennar 
vegna. Hugmynd okkar um áhrif hennar er ekki skoðunin sjálf, 
ef hún á annað borð hefur nokkurt gildi“. 

Hin nánu kynni James af vísindum kenndu honum, að öllum 
vísindalegum sannindum er sífellt verið að kollvarpa, breyta og 
endurbæta. Hann komstþví að þeirri niðurstöðu að engin óhagg- 
anleg og endanleg sannindi væru til. Sannindi breytast sífellt í 
samræmi við reynslu nýrra kynslóða. Tilveran er ekki óumbreyt- 
anleg. Það er, áleit James, alltaf eitthvað nýtt að skapast í alheim- 
inum alveg eins og í manninum sjálfum. James neitar öllum al- 
gildum sannindum, sem til séu óháð mannlegri reynslu. Mað- 
urinn verður því að láta reynslu sína vera mælikvarðann á hvað 
sé sannleikur og telja það satt sem vel reynist. 

Eins og fyrr segir álítur James, að hugmyndir manna séu tæki 
í lífsbaráttunni. Tilgangur þeirra er annað hvort að samlagast 
betur umhverfi sínu eða breyta því og umskapa einstaklingnum 
í hag. I samræmi við þetta verður það mælikvarðinn á sannleiks- 
gildi hugmyndar eða skoðunar, hvort hún nær því takmarki sínu 
að verða okkur til nytsemdar og fullnægja andlegum og lík- 
amlegum þörfum. — „Sannar eru þær hugmyndir, sem samrým- 
ast okkur, sem við getum staðfest og gertað veruleikd 1 .1 sjálfu sér 

er engin hugmynd rétt eða röng. Hugmynd verður rétt ef hún 
nær tilgangi sínum og leiðir til hagsældar. Hugmynd verður röng 
ef hún nær ekki tilgangi sínum og leiðir til ófarnaðar. Lífið er 
ekki til vegna hugmynda mannsins, heldur eru hugmyndir 
manna og þekking til vegna lífsins, sem tæki í lífsbaráttunni. 
Sannleikurinn, jafnt sannleikur hinnar heilbrigðu skynsemi og 
sannleikur vísindanna, verður því margvíslegri stundarfyr- 
irbrigði skapaður af manninum sjálfum, og utan hans eru heldur 
engin algild sannindi til. Og þess vegna eins og Goethe segir ein- 
hvers staðar: — „Was fruchtbar ist allein ist \vahr“. — Ekki verður 
þó Goethe yfirleitt sakaður um að leggja mælistiku markaðs- 
torgsins á hin æðri sannindi. 

Pragmatisminn, þessi nýi mælikvarði á hvað sé sannleikur, 
kann að vera hagkvæmur að vissu marki og hefur óneitanlega 
nokkuð til síns máls. Samt virðist hann einnig eiga sínar tak- 
markanir: — Á miðöldum t. d. var jörðin talin flöt, og sú var 
tíðin að enginn áleit hana hnöttótta. Ef sannleikur er ekki til 
óháður skoðunum manna var það heldur ekki sannleikur á 15. 
öld að jörðin sé hnöttótt. Að koma fram með þá kenningu að 
snerist stríddi á móti trúnni og kenningum kirkjunnar og 
ógnaði veldi hennar og áhrifum. Gerum ráð fyrir að kirkjan hafi 
verið burðarás siðmenningarinnar. (Hvort svo var eða ekki skipt- 
ir hér ekki máli.) Kenning vísindamannsins um að jörðin snerist 
stuðlaði þá að því að kippa fótunum undan siðmenningunni sem 
hefði í för með sér hinar verstu afleiðingar. Pragmatisminn held- 
ur því fram að kenning sé rétt ef hún leiðir til hagsældar, röng ef 
hún leiðir til ófarnaðar. I þessu vandamáli hefði því pragmatismi 
á 16. öld tekið afstöðu gegn sannleiksgildi þeirrar kenningar að 
jörðin snerist — og einnig gegn afstöðu hins sama pragmatisma á 
19. öld hvað þessa kenningu snertir. Þannig getur samkvæmt 
þessum mælikvarða á hvað sé sannleikur hið sama bæði verið satt 

og ósatt, jörðin bæði verið flöt og hnöttótt, snúist og staðið kyrr. 
Annað hvort eru dyr opnar eða lokaðar. Við hljótum að krefjast 
samræmis í htigsun hjá heimspekingi engu síður en hjá skóara 
eða trésmiði. Og það eru fleiri ljón á veginum: — Það gæti t. d. 
óneitanlega verið okkur mjög svo hagkvæmt undir vissum kring- 
umstæðum, að 2 +2 væru 5 eða 1000 +1 væri 0. En jafnvel hinn 
harðsvíraðasti pragmatisti mundi tæplega treysta sér að halda 
slíku fram. 


James er allt þetta ljóst, og þótt hann virðist suins staðar 
ákveðinn í að sigla fram hjá öllum „intellektualisma“ sér hann 
sér ekki alls staðar fært að komast af án hans, nema eiga það á 
hættu að kenningin verði glórulaus. Þess vegna bætir hann við: 
- „Sannleikur í vísindum er það sem fullnægir okkur best, einn- 
ig smekk okkar, en höfuðmælikvarðinn er þó alltaf sá að hann sé 
í samræmi við jýrri sannindi og nýjar staðreyndir \ — Hér verður 
James að viðurkenna sannindi og staðreyndir sem ekki eru 
nauðsynlega mældar á hinn pragmatiska kvarða. Og í því er 
fólgin viðurkenning fyrir takmörkunum pragmatismans til að 
ákveða hvað sé sannleikur. Við gætum þá e. t. v. fallist á aftur á 
móti, að pragmatisminn sé sannur svo langt sem hann nær. 

Heimspeki James gæti virst heimspeki manns sem hefur lesið 
of mikið um ólík viðhorf í vísindum, sálfræði, heimspeki og trú- 
málum til þess að geta unnið úr öllu þessu samræmda lífsskoð- 
un. Jafnframt kenningu sinni um hið pragmatíska eðli sannleik- 
ans og empíriskum tilhneigingum, boðar hann trú á æðri vitund 
í manninum og æðri veröld en þá, sem menn þekkja. „Mannleg 
vísindi", skrifar James, „eru dropi í hafi fáfræðinnar. Ef til vill 
það eina sem við getum verið viss um, er að sá heimur sem við 
nú þekkjum, er brot af stærri heimi, en um eðli þess heims get- 
um við ekkert sagt“.— Hvernig getur þá William James verið viss 
um að algild sannindi óháð reynslu manna séu ekki til? Hin 


788 



William Jamcs 


stundlegu sannindi sem heimspekingurinn uppgötvar í skyn- 
heimi mannsins virðast þá naumast réttlæta neinn dóm um eðli 
sannleikans. Ef algild sannindi væru til þyrfti að sjálfsögðu fu.ll- 
komna vitsmuni og fullkomna þekkingu til að skilja þau í heild 
sinni. Og þar sem menn hafá hvorugt, virðast allar fullyrðingar 
um þetta efni vafásamar. 

James hafnar bæði efnishyggju og hughyggju. Veröldin er að 
hans hyggju ekki af einni rót runnin, heldur mörgum jafnupp- 
runalegum. — Menn greina ósjálfrátt milli hins ytra og hins 
innra, milli hugsana og hluta og hugsa sér þetta tvennt sem and- 
stæður. Heimspekingarnir byggðu á þessum grunni kenningar 
sínar um sál og líkama, anda og efni, skynjun og hið skynjaða, 
veruleika og blekkingu. Efnishyggjumenn og hughyggjumenn, 
sem voru sammála um hina rökfræðilegu nauðsyn þess að ver- 
öldin væri af einni rót, litu annað hvort á efnið sem anda eða 
andann sem efni. Hinir sem viðurkenndu hvort tveggja litu á 
vitundina sem sjálfstæðan upprunalegan grunn jafnraunveruleg- 
an efninu. — William James gerir hvorki efnið að anda né and- 
ann að efni og er einnig andvígur hinni hefðbundnu tvíhyggju. 
Vitundin, segir hann, ásér ekki sjálfstæða tilveru. Hún sprettur 
af starfsemi líffæranna og gerir lífverunni unnt að samlagast 
umhverfinu og uppfylla þær kröfur, sem það gerir til hennar. 
Hið upphaflega er hvorki efni né andi, heldur eitthvað sem hvom 
tveggja greinist frá. Þetta eitthvað nefnir James „hreina reynslu c . 
Þessi óskilgreinda „hreina reynsla c< er undirstraumur lífsins, sem 
flytur með sér jafnt efniviðinn í væntanlegar hugsanir og hæfi- 
leikann til hugsunar. I manninum greinist þessi straumur í tvær 
kvíslar, þekkjandann og hið þekkta. En hvert er þá eðli hinnar 
hreinu reynslu? Getur í raun og veru nokkur skynjað hana? — 
Engir, segir James, nema „nýfædd börn og menn í svefnrofum 
eða milli vita sökum drykkju, sjúkdóms eða barsmíða“. — Þau 

sannindi sem af þessum grunni spretta eru engin varanleg sann- 
indi því að þau eru sífelldum breytingum undirorpin. Mæli- 
kvarðinn á þau verður því einnig frá þessu sjónarmiði hið nyt- 
sama. Hlutverk heimspekinnar verður aðeins að íjalla um hluti 
sem hægt er að skilgreina á grundvelli reynslunnar, en ekki með 
rökfræðilegum ályktnnum. Þetta telur heimspekingurinn Alfred 
North Whitehead (Science and the Modern World) byltingu í 
sögu heimspekinnar, þetta að neita tilveru vitundarinnar sem 
sjálfstæðrar einingar í anda Descartes (cogito) en skoða hana í 
þess stað sem svar við umhverfinu. — Allt þetta er að finna í rit- 
um James, — en þar er líka að því er virðist að finna sjónarmið 
andstæð þessu. Fróðustu menn um heimspeki James telja sig 
ekki umkomna þess að skera úr um hver niðurstaða James hafi í 
raun og veru verið í þessu máli. Þeir telja ummæli hins enska 
heimspekings Whiteheads byggjast á alltof einhliða túlkun eða 
misskilningi. Sést það best á því, að James hafnar alls ekki há- 
spekinni, notar sjálfur rökfræðilegar ályktanir og telur jafnvel 
líkur fyrir framhaldslífi, að sjálfsögðu vitundar óháðri líffæra- 
starfsemi. 

Hér vantar hina samræmdu niðurstöðu. Brúin er byggð frá 
tveimur andstæðum stólpum og nær ekki saman. 

Rit sitt um trúmál nefnir William James „The Will to Be- 
lieve“. Ekki var hann þó fullkomlega ánægður með þessa nafn- 
gift. Hún fól í sér að trúin byggist á óskhyggju manna um að 
Guð væri til og að þeir ættu eilíft líf fyrir höndum. Þannig föld- 
ust efasemdir og vantrú í þessum titli, þótt það væri ekki til- 
gangur James. Síðar meir kvað hann nafn bókarinnar hafa átt að 
vera „The Right to Believe”, eða Rétturinn til að trúa. 

James reynir hér að leiða til lykta þær deilur sem risu milli 
trúar og vísinda á miðri 19 öld. Vísindin höfðu kollvarpað mörg- 
um kennisetningum kristninnar, og þeir sem virtu sannleikann 

gátu ekki lengur trúað ýmsu sem stóð í Biblíunni. Á hinn bóg- 
inn gat — jafnvel þótt allar kennisetningar kirkjunnar reyndust 
hjóm — trúin sjálf legið dýpra í eðli mannsins en skynsemin og 
átt a. m. k. jafnan rétt. — Trúarleg reynsla segir James, er stað- 
reynd í lífi margra manna og henni er ekki hægt að neita fremur 
en annarri reynslu manna. — „Ef þú spyrð hvað þessi reynsla sé, 
þá er hún eintal við hið ósýnilega, raddir og sýnir, bænheyrsla, 
hugarfarsbreyting, frelsun frá ótta og hjálp í neyð“. Kjarni hinn- 
ar trúarlegu reynslu er, að maðurinn telur sig skynja ósýnileg 
máttarvöld. James taldi ekki ólíklegt að menn gætu öðlast þessa 
reynslu með tilstyrk æðri vitundar, sem dulin kynni að vera að 
baki hugans. Trú James á hin ósýnilegu máttarvöld fékk hann, 
árið 1849 t. d., til að hneyksla alla stéttarbræður sína með því að 
beita sér gegn lagafrumvarpi um að banna andlegar lækningar. 

En James notar einnig pragmatismann sem mælikvarða á gildi 
trúarlegra hugmynda. Samkvæmt honum verða þær trúarhug- 
myndir sannar sem uppfylla andlegar þarfir manna og leiða til 
góðs. Þótt trúarlegar hugmyndir verði ekki sannaðar vísindalega, 
þá notar James samt sem áður í raun og veru tvo mælikvarða á 
sannleiksgildi þeirra: Annars vegar andlega skynjun eða innri 
reynslu fyrir tilstyrk vitundar sem er æðri skynseminni. Hins 
vegar pragmatismann, til að skera úr um það hvaða trúarlegar 
hugmyndir eigi rétt á sér í lífi manna með tilliti til þess gildis 
sem þær hafá fyrir okkur: Þar sem skynsemi mannsins og stað- 
reyndin þrýtur, verða tilfinningar, tn'i og innsæi að taka við. Sá 
sem afneitar hinni trúarlegu reynslu vegna þess að hún verður 
ekki sönnuð vísindalega hefur aðeins tekið hina neikvæðu af- 
stöðu. Skoðanir hans eiga sér hvorki vísindalegan né vitrænan 
grundvöll fremur en skoðanir trúmannsins. Trúmaðurinn bygg- 
ir lífsskoðun sína á tilfinningum og innri reynslu. Hann öðlast 
trú á lífið og bjartsýni sem leiðir til aukinnar lífshamingju. Sá 

sem velur hina neikvaðu tní, að ekkert sé til nema það sem hann 
sér og þreifar á, eða vísindin telja sig sanna, finnur oft engan til- 
gang með lífinu og fyllist beiskju og bölsýni sem leiðir til ófarn- 
aðar, — án þess þó, að þessi afstaða hans réttlætist á nokkurn hátt 
af viti, reynslu eða andlegri þörf. 

James gat ekki að hætti vísindamanna um miðja 19. öld litið á 
veröldina sem andlausa vél sem gengi af sjálfu sér. Hanng at 
heldur ekki sætt sig við að himinn trúarinnar væri aðeins „skál á 
hvolfi". Og síst af öllu gat hann sætt sig við að ekkert réttlæti 
væri til annað en valdið. En einmitt það var rökrétt niðurstaða 
manns sem hafnaði trúnni og því siðferði sem henni er samfara. 
Eftír því sem James hugsaði meira um rök lífsins fannst honum 
„erfiðara og erfiðara að komast framhjá þeirri kenningu að til 
væri Guð“. „Eg ætla að kalla hin æðri svið tilverunnar Guð. 
Menn og Guð eru samherjar, og með því að opna vitund sína 
fyrir áhrifum guðs nær maðurinn sínu hinsta takmarki“. 

Áhrif William James á amerískan hugsunarhátt hafa orðið mik- 
il og víðtæk. Trúin á frelsi og sköpunarmátt einstaklingsins örvaði 
framtak og framfarir. Hinir athafnasömustu og frjálslyndustu for- 
setar Bandaríkjanna, Theodore Roosevelt, Wilson og Franklin D. 
Roosevelt, voru allir undir áhrifum pragmatismans. Vera má að 
margir sem trúa fyrst og fremst á auðsöfnun og veraldargengi, telji 
sig hafa fundið þá réttu heimspeki í pragmatismanum, en James 
sjálfur lagðist þó gegn hvoru tveggja: „Óttinn við fatækt er hættu- 
legasti siðferðisveikleiki menntamanna. Löngunin til að græða fé 
og óttinn við að missa það gerir menn blauða og veldur spillingu. 
Við fyrirlítum þann sem kýs fátæktina fremur en glata sál sinni. Ef 
hann gengur ekki braut auðsins köllum við hann duglausan og 
metnaðarlausan'. — Þegar á allt er litið var heimspeki Williams 
James drengileg tilraun heiðarlegs manns til að svara þörfum ald- 
arinnar og sjá henni fyrir stjörnu til að stýra eftir. 

Henri Bergson er einn af áhrifamestu heimspekingum Evrópu á 
fyrri hluta 20. aldar. 

Bæði hann og William James komust að þeirri niðurstöðu að 
rökfræðileg hugsun og mannleg vísindi nái ekki til innsta kjarna 
lífeins og til dýpsta grundvallarveruleika. 

William James lítur á skynsemina sem nauðsynlegt tæki í lífs- 
baráttunni, sem einskonar þróun viljans. Bergson er á sama máli 
en ætlar skynseminni þó sérstakt hlurverk. Hún er fullgildur 
dómari um hina dauðu, kerfisbundnu og vélrænu veröld; hið 
steinrunna yfirborð lífsins, sem storknað hefur í ákveðin form. 
En gagnvart lífsundrinu, hinni eilífu sköpun framvindunnar, 
einstaklingnum og sál mannsins er skynsemin algerlega hjálp- 
arvana. Henni er um megn að skilja hinn óendanlega marg- 
breytileika lífsins og sköpunarinnar. Skynsemin heldur sér því 
við hið steinrunna og dauða, og gerir það að grundvelli og orsök- 
um tilverunnar. Hið skapandi líf, sem henni er um megn að 
skilja, álítur hún óraunverulega blekkingu. 

Það verður aldrei hægt að marka lífinu og vitundinni bás með 
vísindalegum formúlum eða rökfræðilegum útmælingum. Þeir 
sem það reyna fara villir vega og á mis við veruleika lífsins og 
hina sönnu innsýn inn í eðli þess. En einmitt slíkt innsæi er hin 
sanna heimspeki að dómi Bergsons. 

Heimspekin á að byggjast jöfnum höndum á skynsemi manns- 

ins og innsæi hans, því að aðeins þegar þetta tvennt fer saman 
tekst okkur að þekkja sannleikann. 

Hinn skapandi andi er það, sem einkennir líf og tilveruna 
öðru fremur, og innsæið kemst miklu nær því að skynja þennan 
skapandi anda tilverunnar en skynsemin. 


II 

Blómaskeið positívistanna, einkum hinna rétttrúuðu, var á 
síðari hluta 19. aldar. Þeir boðuðu kappsamlega þá kenningu 
Comtes að bæði trúarbrögð og heimspeki væru áfangar í þróun 
sem heyrði fbrtíðinni til, þar sem vísindin hefðu komið í þeirra 
stað: Með því að nota hinar ströngu og nákvæmu aðferðir vís- 
indanna, sögðu þessir menn, má ná sömu þekkingu bæði á sál- 
arlífi mannsins og þjóðfélaginu og menn hafá nú á náttúrunni. 
Öll tilveran var í þeirra augum eins og hjól í vél, og með nógu 
nákvæmri þekkingu mátti segja f yrir um gang hennar. Vélin var 
þannig hinn mikli lykill að öllum þekkjanlegum leyndardómum 
tilverunnar. Allar lýsingar vísindanna voru miðaðar við hana. 
Þær voru einfaldar eins og samband öxuls og hjóls. Hjól tilver- 
nnnar grípa hvert inn í annað, og alheimurinn varð þannig að 
gangverki, líkamir manna, dýra og jurta að lifandi vél. Inn í 
þennan þrönga stakk reyndi skynsemistrúin að troða öllum fýr- 
irbærum náttúrunnar, mannlífsins og þjóðfélagsins. Þessi afstaða 
sigraði hjá vísindamönnum meðal annars vegna þess, hvað hún 
var einföld og hagnýt, og í annan stað vegna þess árangurs, sem 
menn náðu með lienni við að reikna út gang himintungla. — En 
þrátt fyrir það, hvað þessi lífsafstaða hefur verið útbreidd og al- 
menn, er ekki hægt að sjá að hún leysi neinn heimspekilegan 
vanda. Til þess eru skýringar hennar of einhliða og einfaldar. 

Það hlaut að koma að því, að mönnum fyndist þessi stakkur 

fullþröngur. Bergson ogfranskahugsæisstefnanerujafnan nefnd 
í sama orðinu. Samt voru aðrir á undan honum. Fyrst Maine de 
Biarn (1824), síðan Ravaisson, Lachelier og Boutroux. Bergson 
var ungur að árum þegar hann fyrst teflir fram dynamisma og 
frelsi gegn mekkanisma og nauðhyggju sem vom allsráðandi í 
háskólum og á rannsóknarstofnunum. Dynamismi viðurkennir 
að til séu bæði frjáls öfl og náttúrulögmál, mekkanismi við- 
urkennir hins vegar aðeins tilveru náttúrulögmála. 

Bergson feddist 12. október árið 1859 í hjarta Parísar, Rue 
Lamartine á Montmartre. Foreldrar hans voru auðugir pólskir 
gyðingar. Hann var sendur til Lycée Condorcet og vakti snemma 
á sér athygli fyrir fjölhæfar gáfur. Hann átti erfitt með að velja 
sér viðfangsefni vegna þess að áhugi hans beindist jafnt að stærð- 
fræði, náttúruvísindum, bókmenntum og heimspeki. Loks sigr- 
aði heimspekin og hana stundaði hann við École Normale Su- 
périeure 1878-1881. Það var þar sem hann kynntist brautryðj- 
endum hugsæisstefnunnar frönsku, sem mótuðu síðan allt líf 
hans. 


Að námi loknu varð Bergson kennari við menntaskólann í 
Clermond-Ferrand, fæðingarbæ Pascals. Og hér hóf hann feril 
sinn sem heimspekingur með fyrirlestri um spurninguna: „Hvers 
vegna hlæjum við?“ Þar kemur strax fram árás á, la mécanisation 
de la vie, það sjónarmið að líta á lífið sem vél. 

Árið 1889 sendi Bergson frá sér tvær doktorsritgerðir, aðra um 
hugtakið „stað“ í heimspeki Aristótelesar. Hin nefndist „Les 
données immediates de la conscience" og fjallaði um tímann og 
vilja. Sjö árum seinna birtist „Matiére et mémoire,“ — 
„Efni og minni.“ 

Aldamótaárið 1900 varð Bergson prófessor í heimspeki við 
Collége de France og gegndi því starfi í tuttugu ár. Á þessum 
árum (1907) gafhann út öndvegisverk sitt „L’Evolution créatrice“ 

— „Hin skapandi þróunWilliam James segir um bókina: „Hún 
er dásemd í sögu heimspekinnar. Þar er svo margt, sem er alger- 
lega nýtt, að samtíðarmenn þínir verða lengi að melta hana.“ 

Bergson var vinsæll fyrirlesari, sem hafði til að bera geysilega 
yfirgripsmikla þekkingu. Hann setti hugmyndir sínar fram á 
nýstárlegan og djarfan hátt á glæsilegu máli. Það mynduðust bið- 
raðir við fyrirlestrarsali hans, og heimspeki hans varð á allra 
vörum. Bergson varð tíska og meira en það. Hann hefur líklega 
haft meiri áhrif en nokkur annar heimspekingur sinnar aldar. — 
En Parísarbúar skipta snögglega um tísku. Þeir hófu Bergson til 
skýjapna, en nokkrum árum seinna varð nafn hans nánast 
skammaryrði í munni „nútímalegra“ gáfnaljósa, einkum við Sor- 
bonne. Hvorttveggja lét heimspekinginn ósnortinn. Bæði skjall 
og skammir létu honum sem suð flugna í eyrum. Hann lifði 
kyrrlátu lífi djúphyggjumanns, og vann í friði að hugðarefnum 
sínum. Síðasta rit hans, Les deux sources de la morale et de la 
religion, „Hinar tvær uppsprettur siðgæðis og trúar“, komu út 
þegar hann var 73 ára að aldri. Átta árum seinna ruddist þýski 
herinn inn í Parísarborg. Nasistarnir gerðu öllum gyðingum í 
borginni skylt að láta skrásetja sig, en Vichystjórnin bað hinum 
aldna heimspekingi griða. Bergson, sem nú var kominn á níræð- 
isaldur, hafnaði þessum forréttindum og stóð með þjáning- 
arbræðrum sínum í hinum Iöngu biðröðum fyrir utan hús rétt- 
vísinnar. En biðin eftir að vera færður sem sakamaður inn á skrár 
lögreglunnar varð honum of löng. Hann veiktist og lést skömmu 
síðar, einn göfugasti maður í sögu heimspekinnar. 

III 

Bergson glímir við spurninguna: „Hvernig getum við skilið 
eðli mannsins, stöðu hans og þýðingu í veröldinni?“ Hann ætlar 

heimspekinni það hlutverk, að koma inn hjá mönnum skilningi 
á reynslu, sem ekki er beinlínis hægt að túlka í orðum. Hann 
grípur því oft til líkinga og notar myndríkt og lifandi mál. 

Hann byggir heimspeki sína einkum á sálarfræði og líffræði 
og setur hana jafnan fram í andstæðum. Efni og andi; hið lif- 
andi og hið vélræna og dauða; tími og rúm; frelsi og forlög; 
skynsemi og innsæi. Þessi tvíhyggja verður best skýrð í sambandi 
við hinar síðast töldu andstæður. 

Bergson spyr: Hvernig hefur skynsemi orðið til? Skynsemin 
skapast af hreyfingunni. Það líf, sem valdi þróunarleið jurtar- 
innar, þarf ekki á verulegri hreyfingu að halda til að afla sér 
fæðu. Öðru máli gegnir um dýrið, sem þarf að lifa á öðrum líf- 
verum. Til að ná fæðu þarf það að hreyfa sig úr stað. Og þessi 
hreyfing til að afla sér fæðu skapar smám saman tæki til að gera 
það hæfara til að bjarga sér. Tækin sem hreyfingin skapar eru 
skilningarvitin og skynsemin. Þannigær skynsemin tæki, sem 
lífsbaráttan smíðar í þeim ákveðna tilgangi að afla fæðu og var- 
ast hættur. Meinloka skynsemistrúarinnar er sú, að gera skyn- 
semina að dómara um hið innsta rétta eðli tilverunnar. En ein- 
mitt vegna þess, að skynsemin, líkt og t. d. maginn, hefur orðið 
til sem tæki í lífsbaráttunni til framdráttar einstaklingnum, 
miðast öll gerð hennar við þetta hlutverk. Hún er ekki til þess 
gerð að þekkja tilveruna utan þess þrönga hrings, sem markast af 
þörf um dýrs og manns. 

Og einmitt vegna þess, að skynsemin er ekki til þess gerð 
raunverulega að þekkja heiminn, sér hún alla hluti sem afstæða 
þekkingu. Skynsemin breytir öllu lífi í efni og vélrænt samhengi. 
Hún breytir hinum andlega veruleika tímans í stærðfræðileg 
teikn. Hún sér frelsið sem efnislegt orsakasamhengi. I stuttu máli 
sagt: Hún reynir að skýra lífið sem efni, tímann sem rúmmál, 
hugsunina sem heilastarfsemi: Hún skilur hið dauða, fastmótaða 

og steinrunna. En hún skilur ekki lífið. Þess vegna reynir hún að 
útskýra hreyfingu sem marga kyrrstæða punkta og lífið sem mis- 
munandi stig af dauðu ástandi. Skilningsleið skynseminnar er að 
sundurgreina hið dauða og kyrrstæða í ótal smábrot og raða síð- 
an þessum brotum í kerfi. Hinn lifandi veruleiki rennur eins og 
sandur um greipar hennar. Hún getur með engu móti haldið 
honum í hendi sér. Vísindin ganga einnig hina vanabundnu og 
hagnýtu skilningsleið skynseminnar, og þau eru því háð sömu 
takmörkunum og hún. Vísindin eru þess vegna léleg heimild um 
hinn lifandi veruleika. En hver er þá niðurstaðan af þessum 
þankagangi? Verðum við þá að efast um allt? Er manninum ekki 
unnt að þekkja veruleikann? Bergson kemst ekki að sömu nið- 
urstöðu og efasemdamaðurinn. Kant hefur rétt fyrir sér að því 
leyti, að skynsemin ein getur aldrei þekkt veruleikann. En, segir 
Bergson, maðurinn getur eigi að síður þekkt veröldina eins og 
hún er, - hann getur þekkt hana með innsæi sínu. 

Bæði innsæi og skynsemi rísa þó af sama grunni, og hin full- 
komna skynsemi hlýtur að komast að sömu niðurstöðu og 
innsæið og leysa vandamálin á sama hátt. Skynsemin er miklu 
þýðingarmeiri í veraldarstríði mannsins og hefúr því þroskast 
meir en innsæið. En svið innsæisins er milclu víðtækara og rætur 
þess liggja dýpra. Innsæið þekkir í raun og veru tilveruna eins og 
hún er og þarf ekki að breyta henni í myndir og tákn eins og 
skynsemin. Innsæið starfar þannig, að vitundin umlykur með 
samhug það sem hún beinist að og verður eitt með því. Raun- 
verulegur heimspekilegur skilningur næst því aðeins með innsæi, 
— og þó ekki án hjálpar skynseminnar. Þetta tvennt verður að 
vinna saman. Skynsemin einangrar; innsæið sameinar. Efni hef- 
ur tilhneigingu til að mynda einangrað kerfi. Þess vegna er sams 
konar tilhneiging vísindanna til að einangra og loka kerfum eðli- 
leg. Höfuðeinkenni efnisins er einmitt þessi tilhneiging að ein- 

angra eitthvert svið og gera það að lokuðu kerfi. En menn verða 
að hafa í huga að þetta er aðeins tilhneiging. Ekkert kerfi getur 
nokkurn tíma orðið fullkomlega einangrað; það getur aldrei orð- 
ið fullkomlega lokað. Það eru alltaf þræðir sem binda það ein- 
hverju öðru — raunar alheimi. Kerfið, sem virðist í fljótu bragði 
lokað, er viðvarandi aðeins vegna þess, að það er tengt alheimi. 

Þessir þræðir tengja hið stærsta og hið smæsta, — og þess vegna 
lifir allt hinn mikla leyndardóm, tímann, Núfljótið, sem hríslast 
um alheim og lætur ekkert ósnortið. Það ber í sér alla fortíð, en 
framrás þess þýðir ævinlega eitthvað nýtt, sköpun einhvers, sem 
er algerlega nýtt. 


IV 

er óslitin framrás fortíðarinnar sem fellur út í fram- 
tíðina með sívaxandi þunga. Fortíðin er alltaf með okkur. Hver 
tilfinning og hver hugsun er fortíð, sem knýr á dyr vitundarinn- 
ar. — Hvað erum við eiginlega, ef ekki það, sem við höfum lifað? 
Margs konar sendiboðar minna okkur á, að við berum fortíðina 
með okkur. Jafnvel þeir sem gera sér þetta ekki ljóst finna þó 
óljóst fortíðina í nútíðinni. En fæstir gera sér grein fyrir mætti 
hennar. 

Öll fortíð okkar, þar á meðal hin upphaflega tilhneiging sál- 
arinnar, stendur að hverri einustu löngun okkar, hverjum ásetn- 
ingi og hverri framkvæmd. Með því að athuga hvöt mannsins 
má þekkja fortíð hans, þótt menn geri sér sjaldnast grein fyrir 
þessu nema að litlu leyti. Hin lifandi fortíð er þannig einnig 
nútíð - og framtíð. Því hvað þýða orðin: „Ég er til?“ Fyrir skyni 
gædda veru er það að vera til sama og að breytast, að breytast er 
að þroskast, að þroskast er að halda áfram að skapa sjálfan sig 
endalaust. Þú breytist. Eitt ástand tekur við af öðru. Þér er heitt 

eða kalt. Þú ert hryggur eða glaður. Þú starfar eða gerir ekki 
neitt. Þú skoðar hlutina í kringnm þig eða hugsar nm eitthvað 
annað. Þetta erlífþitt. Skynjun, tilfinningar, vilji oghugmyndir. 
— En þetta er allt á hreyfingu. Það er ekki til nein tilfinning, 
hugmynd eða löngun sem tekur ekki breytingu hverja einustu 
stund. Efhugarástand hætti að breytast þýddi það að sjálf lífself- 
an væri hætt að streyma og hefði numið staðar. 

En þú tekur ekki eftir þessari sífelldu breytingu eins og hún er. 
Þú skynjar hana aðeins þegar hún hreyfir þig eða beinir hug- 
anum í aðra átt. Vegna þess að þú tekur ekki eftir breytingunni 
fyrr en hún verður nægjanlega mikil, talar þú um nýtt ástand, 
sem hafi skyndilega myndast og býst sennilega við að þetta nýja 
ástand haldist síðan óbreytt. Ekkert ástand er einangrað. En 
menn einangra það í ímyndun sinni og skapa sér þannig mörg 
einangruð tímabil, sem þeir síðan reyna að tengja saman á jafn 
yfirborðslegan og ímyndaðan hátt. Líf okkar er að vísu fullt af 
ófyrirsjáanlegum atvikum. Þúsundir atburða gerast, sem virðast 
óháðir fortíðinni og ekki í neinu sambandi við það sem síðar ger- 
ist. Samt er lífið órofinn straumur. Og einmitt vegna þess að 
fortíðin lifir í okkur getur vitund okkar aldrei verið tvisvar í sama 
ástandi. Hvert andartak bætist eitthvað nýtt við það sem áður 
var, — og ekki aðeins eitthvað nýtt, heldur eitthvað sem ekki var 
hægt að sjá fyrir, Við tökum ekki eftir þessu nýja fyrr en seinna, 
vegna þess að ósjálfrátt og óhjákvæmilega merkjum við það með 
gömlu tákni. Þannig er Núfljótið. Það er ekki neitt, allt verður. 
Sálfræðingurinn reynir að skilja það, hirðir upp einn og einn ís- 
mola sem fljótið ber með sér, en hann hefur aldrei kannað sjálft 
fljótið og getur það eklci með neinni sálgreiningu. La durée, tím- 
inn, er andlegur veruleiki sem skynsemin ein er ekki hæf til að 
kanna. 

Hvað er þá tíminn? „I allri sögu heimspekinnar,“ segir Berg- 

son, „hafa tími og rúm verið sett í sama flokk og íjallað um þetta 
tvennt sem skyld fyrirbæri. Orð sem nota átti um tíma voru sótt 
til rúmfræðinnar. Þegar spurt var um tíma var svarað með rúm- 
fræðilegu hugtaki.“ Þetta er meginatriðið í hugsun Bergsons, að 
tíminn sé allt annars eðlis en rúmfræðilegur veruleiki. Tíminn 
er andlegt ástand, og andinn er reynsla og minni. Hann er virk- 
ur veruleiki sem hefur mótað hið óvirka efni. Lifandi verur verða 
ekki til fyrir samruna anda og efnis. Andinn einn er lífið, og líf- 
inu er lyft í hásætið. Vitanlega er enginn tími til án efnis, þar 
sem efni er óhugsandi án hreyfingar. En Bergson leggur áherslu 
á, að enginn tími sé til án vitundar. Hann greinir milli efnislegs 
tíma og sálfræðilegs tíma. Hinn efnislegi tími, segir Bergson, er 
tíminn mældur með klukku. Hinn sálfræðilegi tími er reynslan. 
Með því að sökkva sér niður í djúp síns eigin eðlis skynjar mað- 
urinn la durée, Núfljótið, með innsæi sínu og skilur að nokkru 
leyti að minnsta kosti raunveruleika tímans, þennan eilífa sí- 
breytilega straum tilverunnar, „sem þó er ekki líkt neinu öðru 
sem streymir“. En þegar hér er komið fer orðið að misþyrma 
veruleikanum og Bergson verður að hætti annarra djúphyggju- 
manna að tala í líkingum til að reyna að vekja hugboð um hluti, 
sem orð ná ekki yfir. Tíminn sem verðandi er hinn andlegi veru- 
leiki; að skilja la durée er að skilja manninn og þróun alls lífs, því 
að allar lífsheildir eru samantengdar — í Núfljótinu. 

V 

Hugtak Bergsons, „la durée,“ fær ekki sína sérstöku merkingu 
nema það sé tengt öðru hugtaki hans, „élan vital.“ Elan vital er 
hið skapandi líf, driffjöður framvindunnar. Það er eins og spennt 
fjöður sem skyndilega er látin laus. Hún þýtur upp og fram og 
hið skapandi líf ryður sér braut gegnum tregðu hins dauða efnis. 

Það lagar sig fyrst eftir því, hörfar aðeins til að gera nýtt og kröft- 
ugra áhlaup, yfirstígur að lokum allar hindranir og umskapar 
loks efnið og umhverfIð við sitt hæf 1. 

Þessi framrás lífsins gerist þannig, að lífið greinist sundur á 
ótal vegu. Hver grein glímir við efnið og tregðuna á sinn sérstaka 
hátt, leysir sömu þrautina á ótal vegu. Þróunarstig hverrar lífveru 
markast af því í hve ríkum mæli henni tekst að sigrast á efninu 
og losna úr viðjum þess. 

„Élan vital“ þróast í manninum í tvær áttir. Önnur þróun- 
arleiði n skapar skynsemina, sem reynir að ná tökum á efnislegum 
hlutum og sigrast á umhverfinu. Hin þróunarleiðin skapar til- 
fInningar, eðlishvöt og síðar innsæi. Það er þetta innsæi sem leit- 
ar víðtækari vitundar, þeirrar vitundar sem getur þekkt veröldina 
eins og hún raunverulega er. Og aukið frelsi er ævinlega samfara 
víðtækari vitund. Maðurinn er ekki fullkomlega frjáls fyrr en 
verk hans streyma frá öllum persónuleika hans. Maðurinn og 
verk hans verða þá í fullu samræmi. Innsæið eitt getur þó ekki 
fullkomnað manninn. Það verður að vera jafnvægi milli hinna 
tveggja sköpunarverka „élan vital“ í manninum. Náist ekki þetta 
jaf nvægi milli skynsemi og innsæis verður maðurinn einhliða. 

En hvernig getum við sannað að nokkurt innsæi sé til? - Þetta 
er dæmigerð spurning skynseminnar. Það er ekki til neinn ná- 
kvæmur mælikvarði á andlegt ástand. Tilfinning er aldrei hin 
sama hjá tveim, aldrei hin sama hjá einum tvisvar. A andlegt 
ástand er ekki hægt að bregða málbandi og það verður ekki sýnt 
í tölum. En það er eðli skynseminnar að segja að ekkert sé sann- 
að nema það sé á einhvern hátt mælt eða vegið. 

VI 

Tilgangur mannsins er víðtækari vitund og frelsi úr viðjum 
efnisins. Maðurinn öðlast þetta tvennt með því að skapa. Sköp- 
unin er því leyndardómur hamingjunnar og móðir gleðinnar. 
Sigurfögnuður lífsins er alls staðar fólginn í sigri andans yfir 
mótstöðu efnisins, og fullnaðarsigur hans er lokatakmarkið. 

Við þetta á maðurinn að miða líf sitt. En maðurinn er einnig 
félagsvera og stjórnast því af tvenns konar siðferði, hinu lokaða 
og hinu opna. Hið fyrrnefnda siðferði kemur fiá samfélagi og 
umhverfi, hið síðarnefnda úr djúpum sálarinnar. Hið lokaða 
siðalögmál eru lagabálkar, boðorð og bönn. Það er sprottið upp 
af vissri nauðsyn, en sú hætta er alltaf fyrir hendi að slíkum lög- 
málum sé þröngvað upp á einstaklinginn og siðferði hans verði 
vélrænt — dauðar reglur. Hið opna siðalögmál er hins vegar hið 
innra líf mannsins og hið sanna leiðarljós hans. Það birtist í lífi 
manna sem hugsjónir og köllun, rödd, sem talar til hans, þegar 
sálin opnar sig. 

Bergson nefnir Fjallræðuna sem besta dæmið um hið opna 
siða-lögmál. Kristur segir aldrei „Þú skalt“, sem er boðorð hins 
lokaða siðalögmáls samfélagsins. Hann brýst einnig.út fyrir tak- 
mörk hinna föstu steinrunnu boðorða, sem eru einkenni staðn- 
aðrar trúar. „Þér hafið heyrt sagt... En ég segi yður“. Allt starf 
hans er að leiða menn frá hinu lokaða siðalögmáli til hins opna, 
þar sem siðgæðið er ekki utanaðkomandi þvingun, heldur innri 
hvöt. Hið opna siðalögmál í brjósti mannsins er það sem mestu 
máli skiptir, því að það er leiðarljósið til hærra lífs. Það á að meta 
manninn meira eftir hugsjón hans en afrekum. Afrekin gerir 
tíminn oftast fljótlega að engu, en köllun mannsins og hugsjón 
hans lýsa langt inn í framtíðina. — Bergson skýrir trú á sama hátt 
og siðgæði. Trúarbrögðin koma utan að, frá kennisetningum, en 
trúin á upptök sín í hjarta mannsins. Djúphyggja eða dulhyggja 

er æðsta mynd trúarinnar. Kristin dulhyggja er hin fullkomna 
dulhyggja. Styrkur hennar liggur í því, að hún sameinar best 
innri trúarlega reynslu mannsins, köllun hans og skapandi já- 
kvætt starf út á við. Guð er yfirskilvitlegur veruleiki, sem mað- 
urinn getur þó komist í snertingu við með innsæi sínu. Hann er 
líflð, hið skapandi starf, frelsi. I honum eiga bæði la durée og 
élan vital upptök sín. 


VIII 

„Ekkert heimspekilegt vandamál verður það sama eftir Berg- 
son.“ Það var John Dawey sem viðhafði þessi ummæli árið 1912 . 
En síðar hefur heimspeki Bergsons orðið að þola harða gagnrýni. 
Harðast hafa þær kenningar hans orðið úti, sem byggjast á svik- 
ulum grunni vísindanna. Bergson notar oft nýjustu niðurstöður 
tilraunavísinda, en reynslan er jafnan sú, að þær breytast fljótt 
aftur. Bergson er gagnrýndur fyrir að tala um allsherjaranda lífs- 
ins. Líf, segja gagnrýnendur hans, finnst aðeins í einstaklingum. 
Sumir gera lítið úr kenningum hans um vísdóm innsæis, og aðr- 
ir telja að nútíma sálarfræði hafi eyðilagt grundvöll rits hans 
„Efnis og minnis“ með því að afsanna þá kenningu hans að 
„hreint minni“ sé ekki geymt í heilasellunum. En Bergson telur 
taugakerfið aðeins yfirborð vitundarinnar. Hún á sér að hans 
dómi breiðari grundvöll. Og hvað sannar það um eðli vitund- 
arinnar, að hún er háð heila og taugakerfi? „Þó að hattur hangi á 
snaga, þýðir það ekki að tilvera hattsins byggist á snaganum, og 
snaginn segir ekki heldur neitt um eðli hattsins.“ 

Þeir menn, sem endilega vilja gera Bergson eins og alla aðra að 
safngrip og koma honum á rétta hillu í safni sínu, eru honum 
gramir fj'rir þá sök að endanlegar niðurstöður hans eru ekki 
fyllilega Ijósar og það er ekki alltaf gott að vita hvar hann stend- 

ur. Þeir segja að hann sé með Janusarandlit og horfi samtímis í 
tvær áttir. Annars vegar ber hann öll einkenni dulhyggjumanns, 
hins vegar byggir hann öll þrjú öndvegisrit sín á vísindalegum 
tilgátum eða tilraunavísindum; þau hvíla öll á sálfræðilegum og 
líffræðilegum grunni. Gagnrýnendur hans krefjast þess að dul- 
hyggja sé stranglega greind frá allri rannsókn á hlutveruleika. I 
raun og veru er þetta ekki veigamikil gagnrýni, öllu fremur trú- 
boð, þar sem gagn rýnandinn vill skipta á einni trú fyrir aðra. 

Hvert er þá gildi Bergsons? Sumir fullyrða, að hann sé aðeins 
safngripur og hafi ekki annað gildi fyrir nútímafólk. En í hverju 
birtast þá þessir yfirburðir í lífsskoðun „ nútímafólks“? — I kjölfar 
efnislegrar nauðhyggju fylgdi félagsleg nauðhyggja og loks sál- 
fræðileg nauðhyggja. Maðurinn varð sífellt háðari kerfum sínum 
og dáleiddur af „lögmálum“ sem hann gerði að nýjum trúar- 
brögðum. Þessum fjötrum er hinn dæmigerði „nútímamaður“ á 
síðari hluta 20. aldar bundinn. 


Heimspeki Bergsons hefur ekki leyst hann, en hún hefur að 
minnsta kosti fengið hann til að líta upp og gefið honum hugboð 
um annan og stærri heim. Bergson hefur sýnt fram á, að lífið sé . 
óendanlega stærra en mannleg vísindi og að það rúmist ekki í 
stakki skynseminnar. Hann hefur gert tilraun til að frelsa hið 
skapandi afl mannsins undan fargi nauðhyggju og efnishyggju, 
og hann hefur mótmælt kröftuglega sjónarmiðum manna sem 
hafa skynsemi — og ekkert annað. Og því verður aldrei neitað að 
kenningar hans hafa haft mikil áhrif, ekki aðeins á heimspeki, 
heldur einnig á trúarhugmyndir og bókmenntir. Rit hans urðu 
efniviður fyrir evrópskan existentialisma og áhrif hans má sjá hjá 
mönnum eins og Sartre, Heidegger, Max Scheler eða Gabriel 
Marcel. Enn þýðingarmeira er þó, að Whitehead og fylgjendur 
hans hafa haldið áfram að þróa hugmyndir Bergsons um hina 
skapandi framvindu. Bergson á enn erindi til okkar. Hin miklu 

heimspekilegu vandamál mannsins eru aldrei útrædd — og verða 
því ekki úrelt. Þau birtast ævinlega á ný; heimspekingar og for- 
dæmd sjónarmið rísa á ný úr ösku tímans. Og nákvæm end- 
urskoðun sýnir þá oft, að þessir menn voru ranglega dæmdir. 
Henri Bergson er ekki safngripur. Hann heyrir til hinni lifandi 
fortíð, og hún er þrátt fyrir allt kjarninn í andlegu lífi nútíma- 
mannsins á 21. öld. 

Hvað er existendalismi? Það er rétt að taka það strax fram, að 
það er ekki til neitt hugmyndakerfi sem allir existential istar 
aðhyllast. Jean-Paul Sartre segir: „Orðið existentialismi er farið 
að nota um svo marga hluti að það hefur ekki lengur neina 
merkingu.“ Það eykur enn erfiðleikana að skilgreina þessa stefnu 
að höfundar hennar neita því að hægt sé að setja raunveruleik- 
ann í fástmótað kerfi. Slík kerfi, segja þeir, eru ekki í samræmi 
við reynslu okkar. Eigi að síður hafá existentialistar reynt að 
samræma hugsanir sínar svo að heimsþeki þeirra verður með 
allskýrum einkennum sem skilja hana frá öðrum stefnum. Þrátt 
fyrir allt verður hún því að vissu marki kerfisbundin. Kierke- 
gaard, Sartre og Heidegger hafa ólíkar skoðanir. En það sem 
þeim er sameiginlegt gerir þá að existentialistum. Þeir sneiða hjá 
mörgum eldri vandamálum heimspekinnar eða innleiða önnur 
ný: Hvert er frelsi mannsins? Hvernig á hann að vel ja og hafna? 
Hvernig á hann að bregðast við þeirri ábyrgð sem fylgir því að 
vera smiður gæfu sinnar og örlaga? Hvernig stendur á sektartil- 
finningunni? Hverjar eru takmarkanir mannsins? Hvað gerir 
hann einangraðan? Hver er rót óttans? Hvað á að segja um ang- 
ist og dauða? Allt eru þetta vandamál mannsins. Höfuðeinkenni 
existentialista er að hugsun þeirra beinist fyrst að manninum og 
síðan að náttúrunni. Þetta eru hin sameiginlegu einkenni þeirra. 
Hugsun þeirra beinist fremur að hinu hugræna en hinu hlut- 
læga. Með hinu hugræna er átt við alla reynslu mannsins. Mað- 
urinn gerir meira en að hugsa. Hann er vilji sem framkvæmir og 

hann er líka miðstöð tilfinninga. Maðurinn sjálfur, eins og hann 
hugsar, framkvæmir og finnur til, er kjarninn í þessari heim- 
speki. 

Existentialistar byggja hugmyndir sínar á tveimur þýskum 
orðum: existenz og dasein. Dasein þýðir blátt áfram: það sem er 
þarna; það sem er til. Existenz er flóknara hugtak. Það felur í sér 
alla veru, líka hið ókomna; það sem getur orðið; framtíð sem 
þegar er til með vissum hætti í nútímanum. Hjá Kierkegaard 
táknar orðið hinn guðlega neista í manninum sem skapar hon- 
um framtíð. Annars geta existentialistar ekki komið sér saman 
um hvað þetta lykilorð þeirra þýðir. Það er þó algengast að þeir 
gefi því merkinguna mannleg tilvera. 

Tilvera mannsins, — er hún ekki fyrst og fremst maðurinn 
sjálfur? Hvað er maðurinn? Sartre segir: „Við höldum því fram, 
að maðurinn hafi fyrst af öllu verið til. Hann berst sinni baráttu 
og nær miklum þroska, — skilgreinir sjálfan sig síðar. Ef mað- 
urinn, eins og existentialistinn sér hann, er ekki skilgreinanleg- 
ur, þá er það vegna þess, að í upphafi er hann ekki neitt. . . 
Seinna verður hann sinn eiginn smiður“. Samkvæmt þessu er 
ekki hægt að ákveða eðli eða kjarna mannsins og byggja síðan á 
þeim hugmyndum. Það er þessi fjarvera kjarnans sem veldur því, 
að erfitt er að líta á existentialismann sem ákveðið heimspeki- 
kerfi. 

Tilfinningalíf mannsins, sem eldri heimspekingar fela oftast 
sálfræðingum og skáldum að fjalla um, er stór þáttur í heim- 
speki existentialista og sennilega sá þýðingarmesti. Rannsókn 
þeirra á angist, leiðindum og kvöl mannsins tengist hugmynd 
þeirra um að maðurinn sé einn í tilverunni. Vegna þess að hann 
stendur einn án æðri forsjónar, verður hann sjálfur að taka 
ákvarðanir og bera ábyrgð á vali sínu. Hann verður að standa 
frammi fyrir veröldinni. Hann er ekki aðeins hluti af henni. 

hann verður að berjast við hana. Afleiðingin er oft vonbrigði og 
einangrun. Og að lokum bíður maðurinn ósigur í dauðanum. 
Svartsýni er því einkenni margra existentialista. Þetta á ekki við 
um alla existentialista fremur en annað. Sumir varðveita von sína 
og trú. Eins og fyrr segir, einkennist þessi hópur hugsuða af lífs- 
stíl og vali viðfangsefna. Innbyrðis greinir existentialista á um 
flest. Jafnvel um það hvort þeir séu existentialistar. Enginn getur 
rætt um þessa stefnu án þess að minnast t. d. á Heidegger, Jasper 
og Marcel. Samt hafa allir þessir hugsuðir neitað þessum stimpli 
sem á þá er settur. Og þeir eru ekki þeir einu. Sartre telur orðið 
nánast merkingarlaust, og Roger L. Shinu bætir við: „Næstum 
hver einasti existentialisti með nokkra sjálfsvirðingu neitar að 
kalla sig existentialista!“ Sumir existentialistar eru guðleysingjar 
eins og Sartre og Camus; aðrir játa kristna tn'i eins og Kierke- 
gaard, Unamuno, Marcel og Dostojevsky. Karl Jaspers og Mart- 
in Heidegger trúa báðir á æðri forsjón, þótt þeir séu ekki kristnir 
í venjulegri merkingu orðsins. Martin Buber tekur mið af gyð- 
ingdómi. Existentialistar eru jafn sundurleitir í stjórnmálaskoð- 
unum. Þeir hafa fylgt marxisma, nasisma og öllu þar á milli. 

Existentialisminn hefur af mörgum verið nefndur svartsýnis- 
stefna: — Maðurinn stendur einn, án guðs og án vonar. Hugsuðir 
þessarar lífsstefnu hafa einnig verið sakaðir um neikvæða afstöðu 
til nútímalífs og sagt að þeir komi ekki auga á þau fyrirheit sem 
felast í vísindaafrekum okkar tíma. Þá er sagt að þeir séu á móti 
tækni, líti þjóðfélagslegar framfarir smáum augum og haf 1 ótrú 
á lýðræði. Með því að leggja aðaláherslu á gildi einstaklingsins 
gefl þeir hugmyndinni um ofurmennið byr undir vængi: Mað- 
urinn sigrar sem einstaklingur, ekki sem hópur. Slík afstaða geti 
leitt til þess, að gildi fjöldans sé vanmetið. Bölsýni og neikvæð 
afstaða til tæknilegrar og félagslegrar þróunar veldur vissri upp- 
gjöf. Menn fára að flýja þær skyldur og þær síauknu byrðar sem 

hröð framvinda leggur þeim á herðar. Menn vilja flýja frá 
tækninni og hinu flókna samfélagi til einfaldara lífs og jafnvel 
taka aftur upp frumstæða lifnaðarhætti. 

Allt er þetta rétt að vissu marki. Hinu má ekki gleyma, að 
bjartsýn strútfuglapólitík er ekki alltaf sjálfsögð dyggð. 

Existentialistar hafa oft verið sakaðir um að gera lítið úr rök- 
hyggju og skynsemi. — Og menn spyrja. Eiga þeir menn sem það 
gera rétt á að kallast heimspekingar? Þegar Pýþagóras fann upp 
orðið fílósóf, notaði hann það um þá menn sem vom áhorfendur 
að því sem fram fór og reyndu að skilja það og skilgreina. Sann- 
leiksástin var einkenni þeirra, hlutverk þeirra var að sjá hið sanna 
ogskilja rétt. Nú þarf heimspekingur ekki lengur að vera aðeins 
áhorfandi, hann þarf ekki lengur að vera hlutlaus. Hann þarf 
ekki lengur að einskorða sig við skynsemina. Enn stendur þó 
óhaggað, að heimspekingi er ætlað að leita hins sanna og virða 
rökhyggju og skynsemi. Það er að sjálfsögðu hætta á ferðum þeg- 
ar menn láta stjórnast af blindum hvötum fiemur en skynsemi. 
Það er auðvelt fyrir lýðskrumara að reka fólk eins og sauðkindur 
með því að skírskota til tilfinninga. Þegar blindar hvatir koma í 
stað skynsemi og skilnings, skapa þær ekki aðeins meinlausa 
trúða, heldur líka grimma stjórnendur. Það er áhætta að hossa 
þversögnum og mótsögnum en hafna skynseminni. Existentia- 
iistar sem leggja áherslu á að menn séu virkir þátttakendur og 
baráttumenn, ekki hlutlausir áhorfendur, hljóta að eiga það á 
hættu að baráttan fari að skipta meira máli en sannleikurinn. 
Það væri ekki nema mannlegt. 

Þ\d fer fjarri að allir existentialistar verði með réttu sakaðir um 
þessi sjónarmið. Bestu hugsuðir þessarar lífsstefnu hafa aldrei 
neitað gildi skynseminnar og mannlegrar rökhyggju. Þeir hafa 
aðeins bent á, að lífsreynsla manna sé miklu víðtækari en þröng 
rökhyggja. Gildi existentialismans er ekki fólgið í árásum á rök- 

hyggjuna eða dálæd á því f jarstæðukennda. Gildi hans. er fólgið 
í því að víkka svið mannlegrar reynslu. En það hefur kennt öðr- 
um hugsuðum að hætta að einskorða kerfi sín við hið steinrunna. 
og við kyrrstæða hluti. Lífið er víðtækara, og alla reynslu verður 
að virða, ekki síður þá sem erfitt er að túlka í stærðfræði og rök- 
fræði. Niðurstaðan gæti því alveg eins orðið sú, að existentialism- 
inn hefði stækkað svið rökhyggj unnar, en ekki hafnað henni. 

Algeng mótbára gegn existentialisma er sú staðhæfing að hann 
grafi undan almennt viðurkenndu siðgæði. Sumir segja að þessi 
lífsstefna leiði til siðleysis. Aðrir ganga lengra og segja að ex- 
istentialistar séu með öllu siðblindir. Þetta eru auðvitað alhæf- 
ingar, en þessa ákæru verður samt að skoða nánar. — Hvernig vita 
menn hvað er rétt og röng breytni? Menn verða að spyrja sam- 
visku sína. En hvað er samviska? Er hún lögin? Er hún skráð og 
óskráð iög siðmenningarinnar eins og hún er á hverjum tíma? Er 
hún veruleiki í brjósti þínu? Hafa sumir samvisku og aðrir ekki? 
Eða er hún til í öllum, dulvituð í sumum, en meðvituð í öðrum? 
Margir existentialistar virðast aðeins viðurkenna samvisku ein- 
staklingsins. Heidegger ræðst á „samvisku múgsins“, sem er ekki 
annað en safn af viðteknum venjum. Hann hvetur menn til að 
leita í eigin brjósti að rödd hinnar sönnu samvisku. Þá rödd er 
ekki að heyra í ræðu múglífsskvaldrarans á torginu. Hún opin- 
berast þér í hljóðri einveru. Og þessi rödd getur stundum knúið 
manninn til að gera annað en fjöldinn telur rétt. 

Hjá Sören Kierkegaard kemur fram sams konar klofningur. 
Menn verða að velja milli eigin samvisku og „siðfræði múgsins“. 
Kierkegaard fjölyrðir um þetta val sitt í sambandi við Reginu 
Olsen. Kierkegaard er trúiofaður Reginu og hefur heitið að 
kvænast henni. Að brjóta slíkt heit var meiri háttar hneyksli á 
þeirri tíð. Kierkegaard telur sig staddan í svipuðum vanda og 
Abraham forðum þegar honum var skipað að fórna syni sínum. 

Maðurverður að gera skyldu sína, en hver er þá skylda manns- 
ins? Kierkegaard svíkur hjúskaparheit sitt, væntanlega til að 
fylgja köllun sinni. Er ekki köllun hans rödd guðs og samviskan 
í brjósti hans? Er það ekki skylda hans að hlýða henni? 

Nietzsche talar af opinskárri fyrirlitningn um „samvisku 
múgsjns“: — Það verður að hefja manninn upp á hærra stig. Það 
er aðeins samviska „ofurmennisins“ sem er hin sanna samviska. 

Afstaða existentialista til hefðbundinnar siðfræði getur vafa- 
laust haft ýmsar hættur í för með sér - og hvenær hefur mað- 
urinn ekki verið hættulegur sjálf um sér? Viðhald og breyting er 
hvorutveggja jafnnauðsynlegt. I náttúrunni virðast tímabil end- 
urtekninga og viðhalds vera mjög löng, en breytingar fáar og 
góðar. Þar er næstum takmarkalaus íhaldssemi forsenda góðrar 
byltingar. En auðvitað veit maðurinn allt betur en „blind“ nátt- 
úran. Hjá manninum gerast nú breytingar æ tíðari og „róttæk- 
ari“. Auðvitað eru breytingar nauðsynlegar. Auðvitað verður 
maðurinn að taka áhættu. Ef sú áhætta, að rísa gegn ríkjandi 
siðum og ástandi, væri aldrei tekin, stæði maðurinn alltaf í stað. 
En hættan er fólgin í því, að þessi áhætta sé tekin of oft, af röng- 
um mönnum á skökkum tíma. Slíkar breytingar leiða auðveld- 
lega til upplausnar og hruns, jafnvel sjálfseyðingar. Sennilega er 
ekki til betra leiðarljós en hrein samviska í brjósti góðs manns. A 
þá skoðun er auðvelt að fallast. En einnig hér er hætta á ferðum. 
Hún er fólgin í því, að samviska allra er ekki eins hrein og þeir 
halda. Eins og dæmin sanna liggja hér leiðir í tvær áttir. Annars 
vegar eru þeir sem bre)'ta siðgæðinu og hefja það á hærra stig 
með uppreisn sinni. Hins vegar þeir sem fremja ill verk vegna 
hvata sem þeir nefna innri samvisku, jafnvel rödd guðs. 

Loks hefur existentialisminn oft verið gagnrýndur fyrir þröng- 
hyggju og einföldun. Margir hugsuðir þessarar stefnu eru sakaðir 
um að hafa lítinn áhuga á viðfangsefnum raunvísindanna, og 

sagt er að þeir gefi of litlar skýringar á veröldinni í kringum okk- 
ur: — Maðurinn sjálfur er eitt og allt. Hann er notaður sem mæli- 
kvarði á alla hluti og allar skýringar eru mótaðar í hans mynd. 
Allt sem ekki snertir manninn er sagt að falli út úr heimsmynd 
þeirra. Við þetta bætist svo ásökun um sjálfsdýrkun. Menn hafa 
sagt um Kierkegaard, að hann hafi naumast hugsað um neitt 
annað en sjálfan sig. Svipuð ummæli hafa verið látin falla um 
Sartre. Að vissu marki eiga þessar ásakanir við rök að styðjast, 
þótt leggja verði áherslu á að alliæfingar standast ekki þegar um 
jafn sundurleita og yfirgripsmikla lífsstefnu er að ræða og ex- 
istentialismann. Sá heimspekingur sem ákveðnast mundi neita 
þessari ásökun er Heidegger. Hann tekur skýrt fram, að heims- 
mynd sín byggist ekki á manninum. En jafnvel hann hefur verið 
sakaður um áhugaleysi á náttúruvísindum og fræðum sem ekki 
snerta sérheim mannsins. Þessi ásökun í garð Heideggers og ann- 
arra existentialista er mjög vafasöm. En lítum fyrst á hvað þessi 
ásökun felur í sér: Ef maðurinn hættir að hafa áhuga á öðru en 
sérheimi sínum, hefur það tvenns konar hættu í för með sér. 

Hin fyrri er, að allt gildismat hans verði einhæft og heims- 
myndin takmarkaðri en hún þyrfti að vera. Augljóst er að hver 
sérstök vitund skapar sinn sérstaka heim. Heimar ígulkers, fisks, 
fugls og manns eru fjórir mjög ólíkir heimar. Landamerki þess- 
ara heima eru hugsun eða vitund hverrar veru. Enginn þessara 
heima er stærri en vitund þess sem þá skynja. Maðurinn á að 
leitast við að víkka vitund sína og stækka á þann hátt heim sinn. 
Hann á ekki að sættasig við að vera það sem hann er. Hann á að 
reyna að verða það sem hann getur orðið. 

En hin síðari hætta er meiri. Hún er sú, að maðurinn snúist 
gegn sjálfum sér. Það gerist með því móti, að maðurinn fer að 
líta á sjálfan sig sem herra allrar sköpunar. Hann fer að halda að 
heimurinn sé handa honum einum til að ráðskast með. Um- 

hverfið þarf að „sigia“ og brej'ta því eftir „þörfum" mannsins. 
Þessi ranga heimsskoðun leiðir til rangrar breytni, verka sem 
raska jafnvægi náttúrunnar. Að „sigra“ og „nýta“ heiminn hefur 
í för með sér ný vandamál. Maðurinn spillir umhverfi sínu í stað 
þess að bæta það. Hann talar um ást sína á ættjörðinni og segist 
vilja helga henni líf sitt, en hann eitrar samt umhverfi sitt og fer 
að lifa í menguðum heimi. Þannig rís maðurinn að lokum gegn 
sjálf um sér vegna sérhyggju sinnar. 

Hefur existentialisminn orðið til að ýta nndir þessa þróun? 
Segja má að sú heimspeki sem lítur á manninn sem nafla alver- 
unnar renni einhverjum stoðum undir sérhyggju hans. Spurn- 
ingunni verður samt að svara neitandi. Gagnrýni existentialista 
á nútímalíf, tækniþróun, „velferðarríki“ og „hagvöxt" hefur ekki 
aukið sérhyggju mannsins. Hún hefur þvert á móti stuðlað að 
umhverfisvernd og fengið menn til að sjá betur hvar þeir eru á 
vegi staddir. 

Sören Kierkegaard er í vitund flestra manna viðkvæmur og 
þungljmdislegur einfari. En svo hugleikinn hefur þessi danski 
hugsuður verið mönnum, að hann er nú orðinn fastur í sessi í 
sögunni sem fyrsti existentialistinn sem nær verulegri frægð. 

Kierkegaard hlaut strangt trúarlegt uppeldi, og faðir hans, 
Mikael Kierkegaard, kenndi honum grísku og latínu og innrætti 
honum lífsafstöðu heittrúarmanns. 

í háskólanum í Kaupmannahöfn las hann Hegel, en fann 
hvorki í honum né lútherskum rétttrúnaði „hugsjón til að lifa og 
deyja fyrir”. Stundum eiga menn þeim mest að þakka sem þeir 
gagnrýna ákafast. Hegel er helsti skotspónn Kirkegaards. Samt 
lærir hann málið af Hegel og notar hugtök hans. Einkum ræðst 
hann á Hegel fyrir það að raða hugmyndum sínnm í kerfi. En 
má þá ekki finna slík kerfi hjá Kierkegaard? Hermann Diem 
segir: „Ef Kierkegaard hefði lifað öld seinna, það er að segja á 
okkar dögum, þegar orðið kerfi er notað í miklu lausari merk- 
ingu, þá hefði hann getað teflt fram heimspekikerfi existential- 
ismans gegn heimspekikerfi Hegels.“ 

Kierkegaard sneri baki við heimspeki Hegels og rétttrúnaði. 
Hann reyndi að sigrast á þunglyndi sínu með því að fara að lifa 
í vellystingum og leita veraldlegrar gleði. Afleiðingin varð sekt- 
arvitund og örvænting. „Syndin er verri en þjáningin”, skrifar 
hann. — Hann sneri aftur til lærdómsiðkana og ákvað að gerast 
prestur. Hann tók vígslu og trúlofaðist síðan sautján ára stúlku, 
Reginu Olsen. „Heilabrot leiða manninn óhjákvæmilega út í alls 

konar mótsagnir', varð ein af heimspekilegum niðurstöðum 
hans. Og eftir að hafa hugleitt um stund hið nýja líf sitt hafnaði 
hann bæði konu og kalli og gerðist rithöfundur. „Maðurinn er 
sérgóður", skrifar hann, „og þess vegna hlýtur breytni hans að 
leiða til örvæntingar.“ 

Heimspeki Sörens Kierkegaards snýst fremur öllu öðru um val- 
frelsi. Maðurinn hefur frelsi til að velja og hafna. Þetta er þýðing- 
armeira en allt annað, vegna þess að maðurinn verður að miklu 
leyti það sem hann velur. Flestir menn eru þess vegna hræddir við 
að taka ákvarðanir og reyna að fresta þeim eins lengi og þeir geta. 
Hver ákvörðun breytir lífi okkar. Hver áltvörðun útilokar vissa 
möguleika og skapar aðra nýja. Hver ákvörðun er bindandi íyrir 
okkur í framtíðinni, framtíð sem við ekki þekkjum. Auðvitað 
erum við sífellt að taka nýjar ákvarðanir og sífellt að endurskoða 
fyrri afstöðu. En það minnkar ekki áhættuna sem fylgir vali. Val- 
frelsi fylgir alltaf sú tilfinning sem existentialistar nefna „angist“. 
Þessi tilfinning er sérkenni mannsins. Kierkegaard segir að dýrið 
þekki hana ekki vegna þess að það,.stjórnast aðeins af hvötum 
sínum. Æðri verur en maður þekkja hana ekki heldur, vegna þess 
að líf þeirra stjórnast af hreinum vitsmunum. En maðurinn stjórn- 
ast bæði af ástríðum og skynsemi; stjórnast bæði af líkama sínum 
og sál sinni. Hann á því stöðugt í innri baráttu: Hann á um margt 
að velja og ráðgjafarnir eru margir. Þetta ástand hefur í för með sér 
friðleysi og angist. Syndin og fall mannsins eru tengd þessu vali. 
En valfrelsi mannsins er einnig dýrmæt gjöf í augum Kierkega- 
ards. Hann segir: „Manninum er gefið val. Hvílík gæfa fellur ekki 
þeim í skaut sem velur rétt. Val! Getur þú nef'nt nokkurt orð sem 
er dýrlegra?“ Satt er það að vísu, að hin eina hamingja er að velja 
rétt, en valið sjálft er þó það sem allt byggist á. Maðurinn verður 
að velja. - Hafi Gnð stigið niður til að vera það sem hægt er að 
velja, þá hlýtur maðurinn einnig að verða að velja. 

Kierkegaard áleit það helsta viðfangsefni sitt að útskýra hvað 
felst í því að vera kristinn. Prestar eru ekki æðstu dómarar í því 
máli: „Klerkar eru embaettismenn ríkisins“, segir hann, „og emb- 
ættismenn ríkisins eru kristindómi óviðkomandi“. En sannleiki 
Krists er reistur á bjargi. Guð er fræðari mannsins, og til þess að 
maðurinn skilji hann, verður hann að birtast sem maður. Sann- 
leikurinn er ekki í brjósti okkar. Við verðum að læra hann. 
Kristur er heimsfræðarinn sem flytur okkur sannieika guðs. 
Hann breytir okkur úr mönnum sem ekki þekkja sannleikann í 
menn sem hafa kynnst sannleikanum. Þetta er þversögn sem 
skynsemin skilur ekki. Mannleg skynsemi getur ekki skilið Guð. 
Kristinn maður beygir skynsemi sína undir leiðsögn guðs og 
hún opinberast í boðskap Krists. Allur annar sannleikur er sann- 
leikur sem maðurinn hefnr sjálfur skapað með vali sínu. Sið- 
fræði kristindómsins er eilífðarstjarnan sem stýra verður eftir. 
Eilífðin skiptir meiru máli en hið stundlega. Og maðurinn get- 
ur ekki náð takmarki sínu nema í eilífðinni. Þannig er heim- 
urinn í augum Sörens Kierkegaards þversögn og andstæða krist- 
indómsins. 

Kierkegaard óttaðist, að rit sín lentu í höndum hinna kerf- 
isbundnu prófessora í heimspeki; hann óttaðist að þeir mundu 
dæma þau stranglega vegna mótsagna þeirra. En lífið er fullt af 
mótsögnum, og Kierkegaard óttast þær ekki. — Hann skrifar 
undir mörgum nöfnum og ræðst stundum á eigin skrif undir 
öðru nafni. Það leiðir af sjálfu sér, að þessi afstaða gerir ýmsar 
skoðanir hans óljósar. Eftir að hafa lesið heimspeki hans eru það 
einkum tvær spurningar sem menn hljóta að spyrja, þótt Iítið 
verði um skýr svör: Fyrri spurning er: Er nokkur grundvöllur 
fyrir lífsskoðun manna annar en val? Hin síðari er: Hvernig get- 
ur maðurinn með vali sínu höndlað hina sönnu trú? 

Niðurstaða Kierkegaards virðist vera sú að maðurinn velji alla 

hluti að eigin geðþótta, þangað til hann fær fasta og ákveðna við- 
miðun. Þessi viðmiðun er opinberun og hún byggist ekki á vali. 
Maðurinn verður að þekkja takmörk sín. Viðfangsefni heim- 
spekingsins er að skýra líf mannsins sem einstaklings, en hvorki 
að skilgreina hugtök né raða hugsunum í kerfi. 

Martin Buber er þekktastur þeirra existentialista sem leggja 
megináherslu á samband mannsins við annað fólk: Maðurinn er 
félagsvera. Grundvallarveruleiki hans er einmitt sá, að hann er 
aldrei einn. Einstaklingur er aðeins einstaklingur vegna þess, að 
hann tengist öðrum einstaklingum. Hvorki Buber eða Marcel 
eru þó með öllu lausir við þá einstaklingshyggju sem einkennir 
existentialista. Báðir ræða þeir oftast um samband manns við 
annan einstakling, en minna um samband einstaklings við hóp, 
stéttarfélag, söfnuð eða samfélag. Martin Buber er gyðingur, og 
heimspeki hans er samofin heimsmynd feðranna. Hann eins og 
allir aðrir existentialistar, sækir hugmyndir til fortíðarinnar. 
Segja má, að hinar þrjár fornu meginrætur þeirra séu spámenn 
Israels, grísk fornmenning og austurlensk trúarheimspeki. í 
bókinni „Trú spámannsins“ sýnir Buber fram á skyldleika ex- 
istentialisma og hinna fornu spámanna Israels. Meginatriði í 
boðskap þeirra er orðið „teshuvah“ sem er útlagt „iðrun“. Buber 
telur rétta merking orðsins: að snúa við öllu lífi mannsins. Þetta 
hugtak er undirrót byltingar sem fer fram í manninum sjálfum: 
Maðurinn veit að hann er afvegaleiddur. Hann viðurkennir sekt 
sína og vill hverfa frá villu síns vegar, axla nýja ábyrgð gagnvart 
guði og meðbræðrum sínum. Maðurinn snýr frá staðnaðri ver- 
öld þar sem sömu atburðirnir endurtaka sig ár eftir ár og öld 
eftir öld: koma árstíða, sáning, uppskera o. s. frv. Skyndilega 
hafnar hann þessari veröld og snýr til nýrrar framtíðar. Þannig 
felur orðið „teshuvah“ í sér byltingu. Og þau vandamál sem 

þessi bylting hefur í fbr með sér eru flest hin sömu hjá existenti- 
alistum og gömlu spámönnunum. Það mætti jafnvel gagnrýna 
hina fornu spámenn Israels fyrir það sama og existentialista: 
Þeir fóru einförum um eyðimörk og sneru til hins einfálda lífs. 
Þeir voru andfélagslegir. Þeir voru andsnúir félagslegum og 
efnahagslegum framförum sem slíkum. Jafnframt þessu vom 
þeir að skapa nýtt þjóðfélag. 

Eins og fyrr segir er Martin Buber helsti félagshyggjumað- 
urinn í hópi existentialista: Maðurinn er aldrei einn. Hann hefur 
samband við hlutveruleikann, samband við annað fólk og jafnvel 
samband við andlegar verur. En hvernig er þessu sambandi hátt- 
að? — I bók sinni „Eg og þú“ setur Buber fram kenningu um 
„frumhugtök“, sérstaklega hugtökin „ég — þú“ og „ég - það“. 
Hugtakið „ég” þýðir í sjálfu sér ekki neitt. Það getur ekki mynd- 
ast nema á undan fari hugtökin „ég — þú“ og „ég — það“. Hug- 
takið „ég” fær þá fyrst merkingu þegar það tengist hugtökunum 
„ég er með öðrum” og „ég er í heiminum". Hugtakið „þú” felur í 
sér hugtakið „ég“. Hin rétta lífsafstaða er „ég— þú“, hin ranga „ég 

— það“. Sá sem hefur „ég — þú“ — afstöðu til heimsins tjáir sig 
allan, en sá sem hefur „ég — það“ — afstöðu gerir það hins vegar 
aldrei. Buber nefnir „ég — þú” hugtakið á undan vegna þess að 
það er mikilvægara. Hin réttu mannlegu samskipti eru „ég —þú“. 
Það táknar jákvæða og persónulega afstöðu, bræðralag og gagn- 
kvæma virðingu. En hvað gerist þá þegar „ég — þú“ breytist í „ég 

— það?“ Þá fer maðurinn að líta á aðra menn sem tæki, og við það 
skapast arðrán, þrælahald, vændi og önnur ópersónuleg afstaða 
manns til manna. „Ég — það“ — hugtakið getur einnig breyst í 
„ég — þú“ — hugtak. Slíkt samband getur ekki aðeins myndast 
milli manna. Það getur einnig myndast milli manns og náttúru, 
milli manns og guðs og milli manns og andlegrar veru. 

Buber kennir að menn eigi að leggja rækt við „ég — þú“— af- 

stöðu til meðbræðra sinna. Annars er „ég — þú“— afstaðan í sí- 
felldri hættu að sökkva niður í „ég— það“ afstöðu. Hin sönnu og 
hreinu mannlegu samskipti eru sjaldgæf blóm og visna auðveld- 
lega. 

Karl Jaspers er Þjóðverji, fæddur 1883, sonur bankastjóra í Old- 
enburg. Hann stundaði lögfræðinám í Heidelberg og Mtinchen. 
Arið 1916 varð hann prófessor í sálarfræði við háskólann í Hei- 
delberg og fimm árum síðar prófessor í heimspeki við sama há- 
skóla. Árið 1932 birtist aðalheimspekiverk hans í þremur bind- 
um „Philosophie“. Nasistar ráku hann úr starfi, en hann fékk 
það aftur, eftir að stríðinu lauk. Frá árinu 1948 kenndi hann 
heimspeki við háskólann í Basel í Sviss. 

Fyrstu rætur hinnar existentialisku heimspeki sinnar finnur 
Jaspers á 3. öldinni fyrir Krist. Þessi öld er að hans dómi öxull- 
inn í hjóli heimsmenningarinnar. Þá gerist margt samtímis í 
sögu mannsins í fyrsta sinn. I fyrsta sinn stendur maðurinn aug- 
liti til auglitis við sjálfan sig og uppgötvar sínar eigin takmark- 
anir. Hann skynjar þá fyrst tilveruna sem eina heild. Hann 
stendur augliti til auglitis við tómið, skelfist getuleysi sitt og fer 
að leita að frelsun sálarinnar og friðþægingu. Hann setur sér ný 
og háleit markmið. Og á sama tíma vaknar efi hans og hann fer 
að spyrja gagnrýninna spurninga. — Þessi „öxulöld“ er venjulega 
kennd við 5. öldina f. Kr., þótt hér sé raunar um 300 ára tímabil 
að ræða. En hvað gerist á þessari „öxulöld"? Það sem gerist er 
það, að tímabili goðsögunnar lýkur og annað og nýtt tekur við. 
Þá fara að streyma fram þrjár meginlindir heimsmenningarinn- 
ar, 1) trúarbrögð Hebrea, 2) grísk menning og 3) austræn trúar- 
heimspeki. Hér er að finna rætur skynsemistrúar og existential- 
isma, trúleysis jafnt og hinna æðri trúarbragða, og hér er lagður 

hinn fyrsti grundvöllur náttúruvísinda, þjóðfélagsvísinda og sál- 
arfræði. — Andlegir leiðtogar, sem enn þann dag í dag hafa ekki 
sleppt tökum sínum, koma hér fram á sjónarsviðið frá Kyrrahafi 
til Miðjarðarhafs: í Kína koma þá fram þeir Konfúsíus og Lao- 
Tze. I Indlandi höfundar upanishada og síðar Gautama Búdda. 
í ísrael spámenn Biblíunnar. í fran Zaraþústa. í Grikklandi 
fyrstu heimspekingar Vesturlanda. Heimspekingar, spámenn, 
skáld og vísindamenn leggja hér þann grundvöll sem heims- 
menningin byggist enn á. Þetta tímabil er Jaspers mikil ráðgáta. 
Fyrir þetta tímabil hugsar mannkynið enga stóra hugsun, — og 
fáar eða engar síðan! 

Heimspeki Karls Jaspers er hvorki fólgin í skilgreiningum á 
orðum né háspeki. Samt er hann sennilega einna næst því af 
þessum hópi hugsuða að setja kenningar fram á kerfisbundinn 
hátt. Viðfangsefni hans eru tími, rúm, ritmál, fielsi og mann- 
legar takmarkanir sem ekki verða yfirstignar. Jafnframt þessu 
fjallar hann um stjórnmálaleg vandamái nútímans. Öll þessi 
vandamái vaxa fram í lífl einstakiingsins og hann verður að lifa 
heimspeki sína líkt og Kierkegaard og Nietzsche. Heimspeki, að 
dómi Jaspers, er ekki að hlaða saman staðreyndum. Hin heim- 
spekilega sigling hans hefst þar sem skip skynseminnar strandar. 
Það er ekki skynsemin sem stjórnar tilveru okkar. En hvað er það 
þá? Hlutverk heimspekinnar er að svara þessu, og svörin er að 
finna á „útjöðrum vitundarinnar". Heimspeki Jaspers byrjar því 
á einhverju ástandi á „landamærum mannlegrar tiiveru”. Þetta 
ástand skapast þegar maðurinn rekur sig á vegg hins óyfirstíg- 
anlega. Það getur verið dauðinn, eða nærvera dauðans, angist, 
sekt sem óhjákvæmilega leiðir af frjálsu vali, barátta, breyting 
eða þjáning. Hvað gerist þegar maðurinn kemur að þessum 
landamærum eða takmörkunum sínum? Ævinlega hið sama. 
Tökum dauðann sem dæmi. Þegar komið er að honum breytist 

maðnrinn. Venjnleg afstaða gagnar hér ekki lengur. Maðurinn 
skelfist að vísu, en gerir sér u m leið ljóst, að tilvera hans er gjöf. 
Að skilja þetta vekur ekki aðeins örvæntingn, heldur líka skiln- 
ing og þá upphafningu sem jafnan er samfara nýjum skilningi. 
Maðurinn reynir að víkka þessi takmörk eftir bestu getu, en síð- 
an að sætta sig við þau. Við þessi takmörk öðlast maðurinn nýja 
reynslu sem ekki er ólík lausn eða trúarlegri frelsun. Með öðrum 
orðum: maðurinn vex. Hann kemst í snertingu við það sem er 
handan þessara landamæra, við það sem er upprunalegra en bæði 
sá sem hugsar og það sem hugsað er, hið eilífa og óumbreyt- 
anlega; — lindina. Þetta verður hvorki skilið né hugsað. Orð eins 
og vera, ekki-vera, eilífð, hið óumbreytanlega hafa hér misst alla 
merkingu. Hvers vegna þá að vera að velta þessu fyrir sér? Hvað 
varðar manninn um það sem er handan mannlegra takmarkana? 
„Það varðar manninn svo miklu“, segir Jaspers, „að engin önnur 
uppsprettalj óssins upplýsir meir tilveruna, þar á meðal okkar 
eigin tilveru”. Þótt „hið yfirskilvitlega" verði ekki hugsað rök- 
fræðilega, þá mega menn ekki halda að það sé eitthvað sem ekk- 
ert auga sér og engin hugsun nær. Það er ekki véfiétt, enda þótt 
menn setji hugsun sína um það fram í véfréttastíl. Hugur okkar 
ræður einfaldlega ekki við þennan veruleika, vegna þess að „hann 
er eitthvað sem við getum ekki hugsað en verðum að hugsa, — 
eitthvað sem er jafnt vera og ekki-vera“ (Heimspekileg trú og 
opinberun). Er þetta þá að vita eða vita ekki? Þetta er ekki þekk- 
ing sem hægt er að setja í hugtök, þaðan af síður að sanna. Samt 
bendir þetta að dómi Jaspers til veruleika handan mannlegra 
takmarkana og er þekking á vissu stigi. Öll vitund er ævinlega 
háð túlkun. Menn vita ekkert með vissu, hvorki í heimspeki né 
vísindum. Vísindin eru full af órannsökuðum og oft villandi 
fullyrðingum. Ein rannsóknaraðferð getur auðvitað aldrei nægt 
til að fa fullkomna heimsmynd. Auk þess útiloka vísindin vís- 

indamanninn úr heimsmjmd sinni. Af þessum sökum fóðra vís- 
indin okkur á yfirborðsþekkingu sem er, þegar best lætur, aðeins 
nytsöm goðsögn. Heimsmynd skynseminnar er ekki þekking. 
Hún verður aldrei annað en guðspjall sem þarfnast skýringa. 

Eins og Heidegger verður Jaspers tíðrætt um „dasein" og »ex- 
istenz“. Dasein notar Jasper í allt annarri merkingu en Heidegger. 
Dasein notar Jaspers um þá eðlisþætti mannsins sem hægt er að 
lýsa. „Existenz“ hjá Jasper merkir „hið innra sjálf“ mannsins, og 
því má ekki rugla saman við „dasein“. „Existenz", hið innra sjálf, 
er opið fyrir allri sköpun. Það verður ekki mælt eða vegið, ekki 
rannsakað með venjulegum aðferðum vísindamanna, en menn 
geta engu að síður fengið ljósa reynslu af veruleika þess. Menn 
upplifa það. Það er öll reynsla mannsins. Það er hinn eilífi mað- 
ur. Það er gróf viila efnishyggjumanna, segir Jaspers, að halda að 
„existenz“ sé aðeins „dasein“. Sú villa leiðir til ófarnaðar. Það er 
líka villa að neita „dasein“. Sú villa leiðir til tómhyggju. Best er 
hér að fara hinn gullna meðalveg. 

Karl Jaspers aðhyllist trúarheimspeki sem sver sig í ætt við 
frjálslynda mótmælendatrú. Hann hafnar jafnt guðstrú, algyð- 
istrú, trúarlegum opinberunum og guðleysi. Jaspers kallar trú 
sína „heimspekilega trú“. Hann segir að maðurinn sé opinn 
gagnvart hinu yfirskilvitlega og þrái hið eilífa. Þessa eilífðarþrá 
mannsins verður að virða. Að neita trúnni er hið sama og að full- 
yrða að skynsemin sé hið eina sem er til, að framtíð mannsins sé 
að öllu leyd ráðin, að maðurinn sé einn í heiminum, sjálfum sér 
nægur og hafi orðið allt af sjálfum sér. En lengra nær hin „heim- 
spekilega trú“ Jaspers ekki. Hið yfirskilvitlega uppgötvar mað- 
urinn vegna efans, ekki með opinberunum. Guð Jaspers er allt 
hið óhugsanlega. 

Frelsið er kjarni mannsins. Að velja táknar að maðurinn er 
frjáls. Að vera er að vita að maðurinn er fijáls. Frelsi er andsvar 

og framkvæmd. Þegar maðurinn framkvæmir tekur hann áhættu 
og axlar nýja ábyrgð. Það er þýðingarmeira að framkvæma en að 
vera aðeins áhorfandi að þessari fbr mannsins fiá myrkri fortíð 
inn í óráðna framtíð. 

Að lifa er að vaxa, og maðurinn getur vaxið á ýmsan hátt: Með 
því að kanna heiminn vísindalega getur hann skapað ákveðna 
heimsmynd. Með því að kanna sambandið milli manns og heims 
getur hann öðlast skilning á „existenz“. I þriðja lagi getur mað- 
urinn leitað guðs. Maðurinn verður að reyna að upplýsa tilveru 
sína, og með því fær hann þann eina skilning á sjáifum sér sem 
hann getur fengið. 

Karl Jaspers hefur orðið íyrir mestum áhrif um fiá þýsku heim- 
spekingunum, iöndum sínum, Immanuei Kant og Husserl. 

Franski heimspekingurinn Gabriel Marcel f jallar á undan Heid- 
egger og Jaspers um mörg vandamál existentialismans. Samt er 
heimspeki hans næstum hrein andstæða við heimspeki Sartre. 
Andstætt svartsýni Sartre og Camus, setur hann fram „heim- 
speki vonarinnar", sem byggist á trúnni á Guð. Andstætt kenn- 
ingu Sartre um, að maðurinn sé alltaf einn, leggur Marcel 
áherslu á mannlegt bræðralag. 

Marcel er fæddur í París og varð prófessor við Sorbonne. Hann 
varð umsvifamikill rithöfundur, leikritaskáld og gagnrýnandi. 
Helstu heimspekirit hans eru Journal Metaphysique, 1925, Étre 
et avoir, 1935, og Les hommes contre l'humain 1951. I heims- 
styrjöldinni var hann sjúkraliði Rauða krossins, og reynsla hans á 
vígvellinum ferði honum heim sanninn um, að þegar í nauðir 
rekur, reynist von og trú manninum meiri styrkur en köld rök- 

h yggj a - 

Orðið „vera“ er lykilorð í heimspeki Marcels, en það er erfitt að 
skilgreina notkun hans á orðinu. Það táknar hvorki grundvöll 
allra einstakra hluta né siimnin þeirra. Það er öllu heldur eins- 
konar eilífur og óforgengilegur guðdómur. Að eignast hlutdeild í 
„verunni" er einskonar sáluhjálp. Sá sem nær sambandi við hana 
sigrast á einsemd, örvæntingu og óhamingju. Hún er uppspretta 
sköpunargleði, ástar og trúar. Sá sem ekki nær sambandi við hana 
verður tómhyggjumaður, og í augum hans verður allt hégómi. 

Franski heimspekingurinn Maurice Blondel hafði í bók sinni 
UAction haldið því fram, að heimspeki eigi ekki að byrja á hug- 

taki Descartes „ég hugsa“, heldur á hugtakinu „ég framkvæmi“. 
Og hér hefst heimspeki Marcels. „Eg hugsa“, segir hann, er óhæf 
upphafssetning í raunhæfri heimspeki. Heimspekin verður að 
byrja á hugtakinu „vera“ og „tilvera mannsins“. Hún á að vísu 
ekki að byr ja á hugtakinu „ég er“, heldur á hngtakinu „við erum“. 
Að vera er fyrst og fremst að framkvæma. Hugtakið framkvæmd 
felur í sér allan leyndardóm mannlegrar tilveru. Maðurinn er 
homo viator; sá sem leitar sífellt út fyrir sjálfan sig og upp fyrir 
sjálfan sig. I þessu felst, að lífið er þýðingarmeira en rökfræðileg 
ályktun. Menn hafa reynslu fyrir mörgu sem hvorki er hægt að 
efast um né útskýra. Andleg reynsla manna er í eðli sínu órök- 
rétt. Heimspeki er því andstæða „vísindalegrar hugsunar“. Vís- 
indin skoða hlutveruleikann, en fjalla ekki um hið innra andlega 
líf, sem þó er kjarni hvers manns. Marcel talar um tvö stig hugs- 
unar. A fyrra stiginu er hugsunin hlutlæg, rökræn og gagnrýnin. 
Hún fjallar um ýmis konar vandamál, tækni og vísindi. En það 
er hugurinn einn sem er hér að verki, ekki allur hinn mannlegi 
einstaklingur. Viðfangsefnið er ráðgáta hugans. Forvitni, efi og 
eftirvænting knýr manninn til að leysa gátuna. Þegar lausn eða 
skýring hefur verið fundin hverfur forvitnin og eftirvæntingin 
Qarar út. Með þessari tegund af hugsun hefur maðurinn unnið 
flesta sigra sína á sviði tækni og vísinda. Þess vegna er þess oft 
krafist að öll hugsun okkar sé lílutlæg og glími við vandamál. En 
þessi krafa er röng, vegna þess að hin óendanlega mörgu litbrigði 
andans eiga ekki að víkja fyrir rökfræði sem sér allt í hvítu og 
svörtu. Auk þess hefur þessi krafa í för með sér siðferðilega og 
\ r itsmunalega ringulreið. 

Síðara stig hugsunarinnar er ekki bundið við hlutveruleika, 
heldur reynsluveruleika. Þessi tegund hugsunar er einstaklings- 
bundin og raunhæf. A fyrra stiginu hefst hugsunin með efa eða 
forvitni. A síðara stiginu hefst hún með undrun og hrifningu. 

Vitund mannsins er þar opin fyrir því sem hún skynjar „líkt og 
ástfanginn maður fyrir því sem hann elskar“. Eða hún er eins og 
vitund manns sem er að búast við að verða fyrir nýrri reynslu. 
Þessi hugsun leitar að alnánd. „Eg vænti þess að verða mér alger- 
lega meðvitandi um það sem hugsun mín beinist að, hvort held- 
ur það er minn eiginn líkami, önnur manneskja, heimurinn eða 
Guð.“ — I stuttu máli sagt: Fyrsta stigs hugsun fjallar um hlut- 
veruleikann. Annars stigs hugsun um það sem maðurinn reynir 
og hið dulda. Þegar Marcel talar um hið dulda, á hann ekki við 
gátu sem erfitt er að leysa. Hann á við vitundarstig þar sem hugs- 
un og hið hugsaða verður eitt. Raunar verða menn, segir Marcel, 
að beita báðum þessum stigum hugsunarinnar til að þekkja hið 
dulda. „En það getur maðurinn aðeins með ást, trausti og trú, 
— og öðrum raunhæf um aðferðum.“ Það er aðeins í gegnum and- 
lega reynslu sem hægt er að skilja Guð. Rökfræðilegar sannanir 
eru þar út í hött og hafa ekkert gildi. 

Gabriel Marcel hefur unnið brautryðjendastarf í könnun á 
sambandi einstaklingsins við annað fólk. Orðin sem hann notar 
mest þegar hann talar um mannleg samskipti eru bjálpsemi og 
triínaður: Maðurinn á að koma út úr skel sinni og tjá sig öðrum, 
einlægur og óttalaus. Hann á að gefa af sjálfum sér og vera reiðu- 
búinn að taka þátt í lífi annarra. Samfélag manna byggist á 
hjálpsemi, hollustu og trúnaði, og þessar dyggðir, segir Marcel, 
leiða manninn að lokum til guðs. Margir menn eru þannig gerð- 
ir að þeir líta á alla hluti sem eignir. Og þessar eignir þurfa þeir 
sífellt að vera að verja fyrir öðrum. Þessi afstaða gerir menn tor- 
tryggna og veldur því, að þeir verða lokaðir gagnvart öðrum 
mönnum. — I riti sínu „Etre et avoir“, („Að vera og að eiga“) 
rannsakar Marcel sambandið milli þessara hugtaka. Þegar menn 


segja að þeir eigi eitthvað, eru þeir um leið háðir eign sinni. Eign- 


in hefur áhrif á eigandann. Og stundum snýst þetta alveg við: 

Eignin fer að eiga eigandann og gera hann að þjóni sínum. Og 
stundum gerist það jafnvel að eignin gerir eigandann að þræli 
sínum. Á maðurinn t. d. tækni sína? Er hann herra hennar, er 
hann þjónn hennar eða er hann þræll hennar? —Auðvitað getur 
skorturinn engu síður gert manninn að þræli. Einhver lágmarks 
eign er nauðsynleg til að lifa menningarlífi. Tæknin færir þessi 
gæði fleirum en áður. En með vaxandi auðiegð og síaukinni 
tækni getur dæmið alveg snúist við. Auðurinn og tæknin geta þá 
orðið til þess að smækka manninn og ræna hann frelsinu. Mað- 
urinn villist frá sínu rétta eðli og hættir að eiga hlutdeild í „ver- 
unni“, sem er uppspretta allra góðra hluta. Hann verður einmana 
og óhamingjusamur.— I leikritum sínum fæst Marcel oftast við 
„sálir í útlegð“. Persónur hans eru ringlaðar. Þær sitja fastar í 
gildrum, og þurfá að berjast við margvíslegan vanda. Allt þetta 
er, að dómi Marcels, hið óhjákvæmilega hlutskipti þess manns 
sem misst hefur samband við Guð og sitt rétta eðli. 

Gabriel Marcel er talinn helsti talsmaður kaþólskra ex- 
istentialista. Sjálfur neitar hann því að vera existentialisti og telur 
sig fremur ný-platónista. Hann hafnar að vísu heimspekikerfum, 
en hefur þó jafnan í huga ákveðna heildarsýn. Kjarni hennar er 
heimspeki Platós og kenning Krists. 

Martin Heidegger (1889-1975) er einn áhrifamesti heimspek- 
ingur Þjóðverja á 20. öld. Þungamiðjan í heimspeki hans er 
gömul og að því er virðist einföld spurning: „Hvað getur dauð- 
legur maður skilið í þessari tilveru og hvað ekki?“ Til að skapa 
grundvöll fyrir svari við þessari spurningu býr Heidegger til 
fræði sem hann nefnir „fúndamental ontólógi“. Af þeim grund- 
velli rísa svo ný fræði sem hann nefnir „uníversal fenómenólóg- 
isk ontólógi“. Þau eiga að lýsa mannlegri reynslu og mannlegum 
takmörkunum. Heidegger er erfiður höfundur. Hann merkir 
mörg heimspekileg hugtök með nýju tákni til að auðvelda skiln- 
ing. En slík nýsköpun virðist jafnlíkleg til að valda misskiln- 
ingi. 

Martin Heidegger er fæddur af fatækum foreldrum í sveita- 
þorpinu Messkirch við Bodenvatn nálægt Svartaskógi. Hann 
ætlaði sér í fyrstu að verða prestur, en hætti við það og sneri sér 
að heimspekinámi. Hann varð fýrir mestum áhrifum frá læri- 
föður sínum Husserl, sem kenndi heimspeki við háskólann í 
Freiburg í Breisgau. Heidegger skrifaði doktorsritgerð sína um 
Duns Scotus, varð prófessor í heimspeki í Marburg 1923, og 
síðar eftirmaður Husserls í Freiburg. 

I fyrstu fylgdi Heidegger nasistum, og árið eftir valdatöku 
þeirra var hann settur rektor í Freiburg. En hann sneri fljótt baki 
við nasistum og áhrif nasisma er hvergi að finna í ritum Heidegg- 
ers. Hann var settur af sem rektor strax eftir fyrsta árið, en hélt 
þó áfram heimspekifyrirlestrum sínum við háskólann. 

Heidegger skrifaði fjölda heimspekirita, og áhrif hans urðu 
mikil víða um heim. Talið er að um þúsund bækur hafi verið 
skrifaðar um Heidegger í Evrópu, Ameríku og Japan. Þeir eldri 
heimspekingar sem einkum lifa í ritum hans eru gömlu grísku 
heimspekingarnir, Plató, heilagur Águstínus, Descartes, Kant, 
Hegel, Kierkegaard og Henri Bergson. Þekktasta rit Heideggers 
er »Vera og tími“, sem kom út árið 1927. 

Eins og Sartre leggur Heidegger áherslu á ábyrgð mannsins á 
þróun sem getur legið til allra átta. En hann neitar þeirri stað- 
hæfingu, að maðurinn sé mælikvarði allra hluta. Maðurinn hef- 
ur ekki skapað veruna eða sjálfan sig. Hann, eins og allt annað, 
er kominn frá verunni. 

Heidegger segist byggja heimspeki sína á gömlu grísku heim- 
spekingunum, hugleiðingum Brentanós um hugtakið „tilvera“, 
og þó framar öllu öðru á fyrirbrigðafræði Husserls, en honum 
tileinkar hann bók sína „Vera og tími”. 

Heidegger neitar því, að hann eigi samstöðu með existentia- 
listum, sérstaklega Sartre. - Aðrir benda á það, að í „Veru og 
tíma“ fjallar Heidegger á áhrifamikinn hátt um helstu viðfangs- 
efni existentialism-ans: Sekt mannsins, angist, ást og umhyggju, 
dauðann og mannlegar takmarkanir. Og þeir sem flokka Heid- 
egger með existentialistum vitna gjarnan í skólasetningarræðu 
hans í Freiburg 1929, þar sem hann segir að heimspeki sé við- 
hafnamikill málatilbúningur um ekki neitt. — Þegar Heidegger 
ræðir um heimspeki, talar hann meira um sjálfan sig en raun- 
verulega hluti, að hætti existentialista, en hann notar öðrum 
fiemur hefðbundnar aðferðir við að kryf ja vandamál sín og setja 
hugsun sína fram: samhengi. 

Segja má að allar heimspekistefnur séu svar við spurningunni: 
„Hvað er?“ Heimspeki Heideggers hefst einnig á þessari spurn- 
ingu. „Hvað er?“ Og hann svarar: „Maðurinn er allt og allt það 

sem hann lifir, skynjar og skilur.“ Og nú eru leikreglurnar settar. 
Annað en þetta er manninum hið mikla ekkert. Frá þessu sjón- 
armiði verður að lýsa því sem er. Hvernig er hægt að skilja veruna, 
hinn sameiginlega jarðveg allra fyrirbrigða? Og hvað er slíkur 
skilningur? I hverju er hann fólginn? Þessi skilningur er skiln- 
ingur mannsins. Maðurinn verður vegna takmarkana sinna að sjá 
sannleikann í einstökum fyrirbrigðum. Fyrirbrigðafræði (fenó- 
menólógi) gerir meira en að lýsa á einfaldan hátt því sem við 
skynjum. Hún reynir einnig að færa út skynsvið mannsins og 
sýna kjarnann fiemur en umbúðirnar. Hlutverk hennar er ekld 
að sýna hlut sem einangrað fyrirbæri, heldur í samhengi við ann- 
að. Orðið er sett saman úr grísku orðunum „lógos“ og „phenó- 
men“. Fenómen merkir það sem kemur í ljós. Þótt að sjálfsögðu sé 
fleira til en augað sér, þá neitar Heidegger að fallast á kenningu 
Kants um „das Ding an sich“ að baki hins skynjaða. Orðið lógos, 
segir Heidegger, merkir hér: Það sem hið talaða orð birtir. Hlut- 
verk þess er að birta það sem áður var hulið; gerð og tengsl hlut- 
anna. „Universal fenómenólógisk ontólógi" er það sem maðurinn 
í veröld sinni getur skilið með hugsun sinni. En hvað er hugsun? 
Nú er hugsun með mörgu móti. Hún getur verið á mörgum stig- 
um. Það sem Heidegger kallar „útreiknaða hugsun“ getur tæplega 
talist nein hugsun að hans dómi. Tölvur nútímans hafe náð lengst 
í þessari tegund af hugsun. Og ekki má gleyma því, að einmitt 
þetta er hin viðurkennda hugsun náttúruvísindanna. Bók Hei- 
deggers „Hvað kallast hugsun“ hefst á orðunum. „Við komumst 
að því hvað það er að hugsa, þegar við reynum það sjálf.“ Aðeins 
í djúpri hugsun birtist veruleikinn í sinni sönnustu mynd. „Hin 
útreiknaða hugsun“ er hávaðasöm og virk. Hin djúpa hugsun er 
raunveruleg hugsun, hljóðlát, óvirk og opin. Hún sprettur fram 
úr hugardjúpum mannsins, úr allri reynslu hans og frá allri veru 
hans. Hún er bein snerting við hinn sanna veruleika. 

í síðari ritum sínum virðisc Heidegger komast að þeirri nið- 
urstöðu að dulspekileg hugleiðsla sé leiðin til að skynja veruleikann 
og rökfræðilegar reglur missa gildi sitt. En má þá hafna þessum 
reglum? Þarf ekki heimspekingur að hugsa rökfræðilega? Heim- 
speki hefur alltaf gert kröfur til rökfræðilegrar hugsunar, og rök- 
fræði setur hugsun ákveðnar reglur. Sumir existentialistar og hugs- 
uðir nútímans svara þessu þannig: Það er til fleiri en ein tegund af 
rökfræði. Sérstök tegund af rökfræði hefur ráðið ferðinni í hefð- 
bundinni heimspeki. Nútíminn hefur leitað nýrrar heimspeki. 
Hún er mótuð af rökfræði sem lýtur nýjum reglum. Leikirnir eru 
margir, og hver leikur hefur sínar sérstöku leikreglur. — Auðvitað 
getur þetta líka boðið þeirri hættu heim, að menn með þokukennd 
sjónarmið þykist kafá dýpra en venjuleg rökfræði nær. 

Maðurinn leitar að tilgangi. Það fer eftir tilgangi mannsins, 
hvaða gildi hlutirnir hafa. Um þetta virðast Sartre og Heidegger 
sammála, en það er þó aðeins á yfirborðinu: Heidegger segir að 
kjarni (essenz) mannsins liggi í framkvæmdum (existenz) hans. 
Framkvæmd merkir hér einnig hugsun og allar lífshræringar 
mannsins. Sartre segir að framkvæmdir (existence) komi ekki að- 
eins á undan kjarna (essence) mannsins. Þær skapa hann. Fljótt á 
litið virðast þeir sammála um, að maðurinn hafi engan fástan 
kjarna. Milli þeirra er þó djúpur ágreiningur. í fræðum Sartre er 
því algerlega hafnað að um nokkra handleiðslu æðri forsjónar geti 
verið að ræða. Heidegger segir að vísu, að kjarni mannsins liggi í 
framkvæmd hans. En hann gefúr um leið vísbendingu um að viss 
forsjón og vernd sé fálin í vali mannsins og framkvæmdum. Það 
er einmitt vegna þessarar forsjónar og verndar sem Heidegger telur 
framkvæmd og val mannsins kjarna hans. Blint val leiðir ékki til 
skipulagðrar tilveru. En einmitt vegna þess að viss forsjón stjórnar 
vali mannsins, segir Heidegger að maðurinn stefni til mannlegrar 
fullkomnunar. 

Siðgæðisvitundin er dýpsta eðli mannsins. Þessi frumhvöt er 
umhyggja og áhyggja. Upp af þessu sprettur mannleg tilvera. 

Hinar þrjár staðreyndir mannlegrar tilveru eru, að dómi Heid- 
eggers, þessar: 

Maðurinn er alltaf í veröld sem hann er settur í án þess að eig- 
inn vilji hans ráði. Orðið veröld táknar hér heim einstaklingsins. 
Hann er þar háður tíma og aðstæðnm, en getur um leið beitt 
áhrifum sínum til að breyta samfélagi og umhverfi. Eins og hjá 
Bergson er maðurinn homo faber, hinn skapandi maður, áður en 
hann er homo sapiens. Heidegger hefur þó enga trú á að mað- 
urinn geti endurskapað heim sinn að eigin vild með skynsemi 
sinni. Maðurinn skapar ekki þann heim sem honum er kastað út 
í. Maðurinn verður ævinlega háður takmörkunum allrar tilveru 
þrátt fyrir athafnir sínar og sköpun. 

Athafnir mannsins miða að því, að maðurinn komist upp fyr- 
ir sjálfan sig. Manninnm er eðlilegt að vera á undan sjálfum sér, 
þar sem hann lifir með vissum hætti framtíðina í nútíðinni. 
Maðurinn berst fyrir því að verða það sem hann getur orðið, 
stefnir að því að verða það sem hann er ekki ennþá. Samt væri 
rangt að segja að maðurinn sé einn höfundur og skapari fram- 
tíðar sinnar. Maður og heimur verða aldrei skildir sundur. 

3. Maðurinn lifir með öðrum og fyrir aðra og fjarlægist því 
oft aðalhlutverk sitt að verða hann sjálfur. Hugur hans beinist 
óhjákvæmilega að hversdagslegum hlutum. Hann tileinkar sér 
safn af viðteknum venjum. Maðurinn lifir í gerviheimi sem Hei- 
degger kallar ,,þeir“. Þannig getur maðurinn fjarlægst sjálfan sig, 
skipt á „samvisku múgsins“ og rödd samviskunnar í eigin brjósti 
og drekkt eigin eðli sínu í hávaða torgsins. 

Dauðinn, að dómi Heideggers, er hinn mikli fræðari manns- 
ins. Andspænis dauðanum skynjar maðurinn best sannleikann 
um sjálfan sig. Þar sér hann að hann er ófullkominn og takmark- 

aður. Sá skilningur gerir manninn hljóðan og kennir honum að 
þegja í „hinu nafnlausa“. Og í þessari þögn rennur upp íyrir hon- 
um guðdómlegt ljós: Maðurinn hefur ekki skapað sjálfan sig eða 
heiminn. Hann veit ekki hver eða hvað ákvarðar skilning hans 
og sannleika. Samt er þessi þögn dýpsti skilningur mannsins. I 
henni lifir hann hinn „naf nlausa leyndardóm“, þar sem orð verða 
haldlaus. Þessi reynsla er óskiljanleg. Það er ekki hægt að skilja 
leyndardóminn. — I þessum heimi skilja menn sannleikann gegn- 
um einstaka hluti. Samt er „hinn nafnlausi leyndardómur“ kjarni 
hlutanna sem gefur þeim gildi og gerir þá sanna. 

Vitund mannsins um „hið stóra Ekkert” fyllir hann „angist“. 
Hún eins og dauðinn er fræðari hans. Angist vekur okkur upp 
frá blekkingum, draumum og ímynduðu öryggi. Hún kallar 
hvern mann til ábyrgðar og fær hann til að sjá hið raunverulega 
sanna í lífi sínu. Samt ónáðar hún manninn ekki oft, að dómi 
Heideggers. Menn reyna að bæla hana niður, með því að flýja 
sjálfa sig inn í veröld blekkinganna. En þótt hún sé sjaldgæf 
reynsla, er hún eigi að síður dýrmæt, því að hún fær manninn til 
að sjá líf sitt í réttu ljósi. Hún vekur líka samúð og umhyggju. En 
umhyggjan fyrir sjálfum sér og öðrum er sterkasta aflið í lífi 
hvers manns. 

Heidegger segist hvorki vera guðstrúar né guðleysingi. Það er 
viss ljóðræn dulhyggja í afstöðu hans til verunnar. Þótt sum um- 
mæli Heideggers virðist benda til tómhyggju (níhílisma) þá er 
slíkt fjarri sanni. Orðið „ekkert“, hjá Heidegger merkir ekki 
„tóm“. Hann notar orðið um sjálfangrundvöll tilverunnar. „Ekk- 
ert“ er því viss tegund af veru sem er „ólík allri annarri veru“. 
Heidegger afneitar að sjálfsögðu ekki vísindunum, en hann af- 
neitar hinni „vísindalegu lífsafstöðu“, sem vegna þrönghyggju 
sinnar lætur menn fera á mis við hin mikilvægustu lífssannindi. 
Margir existentialistar taka undir orð Berdyaevs: — „Nútímasag- 

an með allri sinni skynsemistrú, vísindatrú og „pósitívisma” hef- 
ur fremur verið nótt en dagur“. 

Andstætt Sartre boðar Heidegger hinn opna húmanisma: 
Maðurinn ber ábyrgð á tilverunni, en hann er líka ábyrgur gagn- 
vart henni. Maðurinn hefur ekki skapað veruna. Hann er sjálfur 
frá henni kominn. Mannlegt líf er hluti af hærri tilveru. 

Albert Camus er einn þekktasti heimspekingur, söguskáld og 
leikritaskáld Frakka á 20. öld. Hann er fæddur í Mondovi í 
Alsír 1913 og lést í bílslysi skammt íyrir utan París árið 1960. 

Camus missti föður sinn ungur og ólst upp með móður sinni. 
Hann átti við vanheilsu að stríða og kynntist fatæktinni betnr en 
þeir, sem hafa aðeins lesið um hana í bókum. Síðar benti Camus 
á, að fátæktin hefur tvær hliðar. Önnur er neikvæð og öllum ljós. 
Hin hliðin er jákvæð. Hún ræktar með mönnum hjálpsemi, 
skilning og samúð. Þessir eiginleikar einkenndu Camus öðru 
fremur. 

Camus stundaði heimspekinám við háskólann í Alsír og hóf 
feril sinn sem rithöfundur með því að skrifa fyrir leikfélag, sem 
hann stofnaði sjálfur (1934-1939). Á stríðsárunum gerðist hann 
blaðamaður, fyrst í Alsír og síðan í París, en þangað flyst hann 
1940. Hann tók þátt í neðanjarðarhreyfingu frjálsra Frakka. Að 
stríði loknu varð hann aðalritstjóri blaðsins Combat. 

Frægð Camus hófst 1942 með skáldsögu hans „Utlending- 
urinn“ (L’Étranger) og ritgerð, sem hann nefndi Goðsögnina um 
Sísýfos (Le Mythe de Sisyphe). I kjölfar þessara bóka komu önd- 
vegisritin Plágan (La Peste) 1947, Uppreisnarmaðurinn (L’- 
Homme révolté) 1951 og Fallið (La Chute) 1956. Heimspeki 
Camus kemur skýrast fram í Le Mythe de Sisyphe, L’Homme 
révolté og leikritunum Caligula 1938 og Le Malentendu 1945. 
Albert Camus fékk bókmenntaverðlaun Nóbels árið 1957. 

Er Camus existentialisti? Sjálfur svarar hann þessari spurn- 


838 



Albert Ctimus 


ingu ekki játandi, nema þá með fyrirvara. Áhugi hans á heim- 
speki er fyrst og fremst siðfræðilegur. Camus varð aldrei fyrir 
sterkum áhrifum frá Husserl, Heidegger eða Sartre. Miklu frem- 
ur mætti kalla Sókrates, Pascal, Spinóza og Nietzsche andlega 
feður hans. Eigi að síður hafa Camus og Sartre jafnan verið 
nefndir í sama orðinu í sambandi við existentialisma, og engin 
alvarleg umræða um þau fræði getur farið fram án þess að fjaliað 
sé um Camus. 

„Lífið er absurd". I upphafi rithöfimdarferils Camus felst allur 
lífsskilningur hans í þessari setningu, og honum fylgdu fjölmarg- 
ir existentialistar. Þessi skilningur hefur orðið skáldum á 20. öld 
óþrjótandi yrkisefni. Menn eins og Beckett, Ionesco og Genet 
hafa sviðsett tilgangsleysi og fjarstæðu mannlífsins í frægum 
leikverkum. Samtölin á leiksviðinu í „absurd-leikhúsinu“ ein- 
kennast af setningum sem hver um sig fær vel staðist, en sam- 
talið verður samt vitleysa, vegna þess að það er ekkert innbyrðis 
samræmi milli þeirra. Það er ekki heldur neitt samræmi milli 
samtalsins og þeirra atburða sem eru að gerast. Þannig hrjmur 
allt hið gamla gildismat, og líf mannsins í þessum heimi verður 
„absurd”. — Orðið „absurd“ er latneskt orð og þýðir eiginlega 
hjáróma, allt sem er í ósamræmi. Hið „absurda“ er árekstur milli 
einhvers sem ekki er samræmanlegt. Hið „absurda“, sem menn 
hafá þýtt með orðinu „féránleiki", verður til við áreksturinn. 
Þegar menn segja að tilveran sé „fáránleg“ merkir það í raun og 
veru ekkert annað en það, að lífið kemur ekki til móts við kröf- 
ur, óskir og drauma mannsins. Það verður árekstur milli „vilja 
lífsins" og „vilja mannsins". Manninum, sem kemur ekki fram 
kröfum sínnm og óskum, finnst hann ekki eiga heima í tilver- 
unni. 

Camus lítur á dauðann sem endanlega sönnun fyrir tilgangs- 
leysi og faránleika manns og heims. Dauðinn sýnir, að allt verð- 

ur að lokum jafnt. Allt reynist að lokum hégómi og eftirsókn 
eftir vindi. Hjá mörgum valda slíkar hugsanir vonleysi, uppgjöf 
og örvæntingu. En þessi harða staðreynd, dauðinn, verkar þver- 
öfugt á Camus. Dauðinn er ekki aðeins kjarninn sem heimspeki 
hans er sprottinn úr. Dauðinn fyllir hann krafti til heimspeki- 
legrar uppreisnar gegn þessum grimma, vitfirrta og blinda heimi 
mannsins, sem í algjöru tilgangsleysi fellur að lokum eins og 
fljót út á eyðimörku. Maðurinn er alltaf í fáránlegu ástandi og á 
valdi faránleikans, afbrýðisemi, metnaðar, sjálfselsku o. s. frv. 
Og Camus spyr sig þeirrar spurningar, hvort nokkurt vit sé í að 
lifá þessu tilgangslausa lífi. Eins og fyrr segir þá er ástæðan til 
þess, að Camus telur lífið fáránlegt sú, að þessi veröld verður 
ekki við kröfum mannsins og samræmist ekki sjónarmiðum 
hans um rétt og rangt. 

I fyrstu bókum sínum, „Utlendingnum“ og „Goðsögninni um 
Sísýfos", setur Camus fram sjónarmið tómhyggjunnar (nihil- 
isma). Síðar gerir hann sér grein fyrir þversögninni sem felst í 
nihilisma: „Eg lýsi því yfir, að ég trúi ekki á neitt og álít að allt sé 
faránlegt, en ég get ekki dregið í efa vitið í þessari yfirlýsingu 
minni og ég verð að minnsta kosti að trúa á mótmæli mín.“ 
(Uppreisnarmaðurinn 1951). — Ef allt er gildislaust í þessum 
heimi, þá ætti maðurinn og skoðanir hans að vera það líka. En 
Camus segir okkur að uppreisn mannsins sýni, að hann neitar að 
láta fára með sig eins og dauðan hlut. Það jafngildir því, að mað- 
urinn trúi á sæmd sína og gildi sitt. Hvernig getur maðurinn þá 
verið öruggur um gildisleysi alls annars? Hugtak Camus „abs- 
urd“ er annað en hugtak Sartres „Ekkert“. „Absurd“ þýðir ekki 
markleysa, heldur ósamræmi. Guðlej'si Camus er einnig annars 
eðlis en guðleysi eins og það var skilgreint á 19. öld. Þá er guð- 
leysi nauðhyggja (determinismi). Camus segir hins vegar, að það 
sé frelsi. En hvað er frelsi? Kristindómurinn og önnur austurlensk 

trúarbrögð skilgreina frelsið sem sannleika og lausn mannsins úr 
fjötrum hins illa. Lýðræðisríki Vesturlanda leggja áherslu á trú- 
frelsi og tjáningarfrelsi. I stofnskrá Sameinuðu þjóðanna er frels- 
ið: 1) frelsi frá skorti 2) frelsi frá ótta 3) málfrelsi 4) trúfrelsi. I 
ríkjum sósíalismans töldu menn, að frelsið væri fólgið í heild- 
arsamræmi sem tryggi sem mest gæði fyrir sem flesta. Þar er 
frelsi skilgreint sem frelsi frá skorti og lausn úr ánauð. — Camus 
neitar allri guðlegri forsjón: Maðurinn er frjáls. Hann getur sjálf- 
ur samið leikregiur sínar og ákveðið gildi hlutanna. En Camus 
reynir hins vegar ekki að skilgreina hvað hann á við með orðinu 
frelsi. Ef til vill telur hann, að það sé eðli fielsisins að sprengja af 
sér íjötra, líka fjötur orðsins, fjötur hugtaksins og fjötur skil- 
greininganna. 

I „Goðsögninni um Sísýfos“ setur Camus fram sjónarmið 
tóm-hyggjumanna. Mannkynið hegðar sér eins og hin forna 
gríska hetja Sísýfos. Sísýfos var dæmdur til að eyða ævi sinni við 
að velta sama steininum upp á hæðarbrún. — Og alltaf valt steinn- 
inn aftur niður brekkuna. 

Sami andi svífur yfir vötnunum í L’Etranger, Utlendingurinn. 
Sú bók fjallar um mann sem einkennist af áhugaleysi og sijó- 
leika. Hann lifir óvenjulega viðburðalausu lífi, sem endar á því 
að hann fremur morð og er dæmdur. — La Peste, Plágan, lýsir á 
yfirborðinu borg þar sem drepsótt hefur komið upp. Dýpri 
merking bókarinnar er mannlífið í landi sem er hernumið af 
Þjóðverjum. Hana má jafnvel túlka sem dæmisögu um mann- 
legt líf. 

Hugmyndin um firringu mannsins á rætur sínar í marxisma. 
í marxisma er maðurinn framandi, útlendingur, í hinu kapítal- 
íska iðnaðarþjóðfélagi. Hjá Camus er hann framandi í sjálfri til- 
verunni. Camus var „vinstri maður 1 en hann snerist gegn marx- 
isma og fyrirleit Marx, Hegel og Nietzsche, sem hann kaliaði 

„hina illu anda nútíma Evrópu“. í öðru orðinu kallar hann þó 
Nietzsche „einn minna andlegu feðra“, eins og fyrr segir. 

Það er lítill vafi á því, að ranglætið og grimmdin sem fylgdi í 
kjölfar tómhyggjunnar í Evrópu fengu Camus til að skipta um 
skoðun fljótlega eftir útkomu Goðsögunnar um Sísýfos. Með 
ritsmíð hans Uppreisnarmaðurinn (L’Homme révolté) hefst nýtt 
tímabil í ævi Camus. Það er raunar óbrúandi djúp milli skoðana 
hans í Goðsögninni um Sísýfos og Uppreisnarmanninum. 
Hugsuðum er eiginlegt að breytast og þróa hugmyndir sínar. 
Segja má að þroskaskeið Camus hafi legið frá tómhyggjunni í 
Goðsögninni um Sísýfos til mannúðarstefnu eins og hún birtist 
í „Uppreisnarmanninum“. Mannúðarstefna var þó raunar leið- 
arljós Camus frá upphafi, en segja má að hún hafi íarið vaxandi 
eftir því sem árin liðu. Camus er mannvinur. Leit hans að ham- 
ingju fyrir manninn sem einstakling birtist í umhyggju hans • 
sjálfs fyrir náunganum, umhyggju sem jaðraði við sjálfsfórn. 

I L’Homme révolté f jallar Camus um fáránleikann (hið abs- 
úrda). Hin fyrsta og eina greinilega niðurstaða í sambandi við 
reynslu okkar áf fáránleikanum er uppreisn okkar gegn honum. 
Frá þessari miðborg hugsunarinnar liggja allar leiðir. Með Desc- 
artes í huga ályktar Camus: „Eg geri uppreisn. Þess vegna erum 
við til... Ég get ekki efast um mína eigin andstöðu. Éger neydd- 
ur til að trúa á mín eigin mótmæli." Einstaklingurinn gerir upp- 
reisn gegn fáránleikanum, og þessi uppreisn fær hann til að leita 
annarra manna, vináttu og samstöðu. Þessi mannlega samstaða • 
er hrein andstæða við byltingarhugtakið „alræði“. Harmleikur 
tuttugustu aldarinnar er einmitt sá, samkvæmt Camus, að upp- 
reisn fer að þýða bylting. Tómhyggja aldarinnar fer að birtast 
sem ill valdbeiting, bæði hjá einstaklingum og þjóðum. Ógn- 
arstjórn, spunnin af þessum toga, birtist ýmist sem vitleysa, eins 
og nasisminn, eða hún íldæðist gervi skynseminnar, eins og 

marxisminn. Sönn uppreisn beinist gegn þessum goðsögnum og 
velur hinn þrönga milliveg milli tveggja öfga. Fyrri öfgarnar eru 
leið hins innhverfá yoga sem hafnar heiminum. Seinni öfgarnar 
eru leið kommisarsins og hins kommúníska byltingarmanns. 
Þessar hugmyndir leiddu til frægra deilna milli Sartre og Camus 
1952. Camus endurtekur þessar hugmyndir í bók sinni L’Eté, 
1954. 

Eins og fyrr segir gerir Camus skýran greinarmun á hugtök- 
unum bylting og uppreisn. Uppreisn í fræðum Camus merkir 
uppreisn einstaklings sem reynir að brjótast út úr einangrun 
sinni og losna úr fjötrum „fáránleikans“ („hins absurdá'). Slík 
uppreisn þýðir einnig, að ekki getur allt verið tómur hégómi. 
Sumt er þessi virði, að fyrir því sé barist. Bylting, sem gerð er í 
nafni goðsagna og hugmyndakerfis, táknar í raun aðeins morð, 
hryðjuverk og eyðingu. Slík bylting taldi Camus að gæti aldrei 
leitt til bræðralags, heldur leiddi hún til nýs þrælahalds. Þessi 
róttæka endurskoðun á fyrri afstöðu myndar óbrúandi djúp milli 
þeirra hugmynda sem koma fram í fyrstu bókum Camus og 
„Uppreisnarmanninum". 

I fyrstu virðist Camus halda, að hætti margra existentialista, 
að uppreisn gegn stöðu mannsins í tilverunni væri eðlilegur und- 
anfari uppreisnar gegn þjóðfélagslegu ranglæti. Síðar þóttist 
hann sjá að þetta væri misskilningur. Smám saman komst hann 
að þeirri niðurstöðu, að hin furðulegu mistök rússnesku bylting- 
arinnar lægju einmitt í því, að rússneska byltingin væri framhald 
af uppreisn mannsins gegn því líf i sem náttúran skapaði honum. 
Camus fjarlægðist meir og meir pólitíska valdbeitingu og þá hug- 
mynd að hægt sé að bæta heiminn með illum verkum. Síðasta 
stórverk Camus, „Fallið“, gefur vísbendingu um að gömul hug- 
tök eins og „mann f jandsamleg náttúra K og „þjóðfélagslegt rang- 
læti“ hverfi í skuggann fyrir nýrri viðmiðun. Lokaniðurstaða 

Camus í „Fallinu“ virðist vera sú, að það sem öllu máli skiptir sé 
baráttan milli góðs og ills, — barátta sem fer ekki síst fram í 
manninum sjálfum. 

Existentialistar kenna að maðurinn sé sinnar gæfu smiður. 
Hann ræður sjálfur ferð sinni. Samt líta menn ólíkum augum á 
þessa ferð. Samkvæmt Heidegger og Jaspers komst maðurinn til 
þroska með því að hlýða kalli alverunnar. Samkvæmt Kierke- 
gaard stefnir þróun mannsins til guðs. Samkvæmt Camus og 
Sartre rís tilvera mannsins út í tómið. 

Jean-Paul Sartre er eitt þekktasta nafn aldarinnar í franskri 
bókmenntasögu. Hann hefur lengi verið í sviðsljósinu í stjórn- 
málum, félagsmálum og menningarmálum, og hann er þekkt- 
asti talsmaður þeirrar greinar existentialismans sem kennd hefúr 
verið við guðleysi. —Sartre er fæddur í París 1905. Hann missti 
ungur föður sinn og eftir dauða hans bjó hann með móður sinni 
hjá afa sínum, Charles Schweitzer (föðurbróður Alberts Schweit- 
zers). Þau bjuggu fyrst í París og síðan í La Rochelle. Hann 
stundaði nám við École Normale Supérieure 1924-28 og kynnt- 
ist þar Simone de Beauvoir. Á árunum 1931—1933 kenndi hann 
heimspeki í Le Harve. Næsta ár notaði hann til að kynna sér 
þýska heimspeki í Berlín og Freiburg, einkum heimspekingana 
Edmund Husserl og Martin Heidegger. Að því loknu kenndi 
hann heimspeki í Le Harve, Laon og Neuvilly þar til heimsstyrj- 
öldin síðari hófst. Sartre var tekinn til fangaaf Þjóðverjum 1940, 
en látinn laus eftir fall Frakklands 1941. Sartre fór til Parísar og 
kenndi þar heimspeki til stríðsloka. Hann tók þátt í frönsku and- 
spymuhreyfingunni og vann jafnframt að útgáfu bókarinnar 
L’étre et le néant (1943), Veran og tómið. Önnur þekktustu 


845 



Saga heimspekimar 


heimspekiverk hans eru: L’Existentia lisme est un humanisme 
(1947) og Critique de la raison dialectique (1960). Eftir að stríð- 
inu lauk hætti Sartre kennslustörfum og hóf útgáfu tímaritsins 
Les Temps Modernes. Auk þessara starfa skrifaði hann leikrit og 
skáldsögur sem gerðu hann heimsfrægan. 

Sem heimspekingur hefur Sartre aðallega mótast af Husserl, 
Heidegger og Kierkegaard. 

Sartre hefur kallað heimspeki sína húmanisma. En hvað á 
hann við með því orði? Existentialistinn Roger Shinn gerir grein- 
armun á opnum húmanisma og lokuðum. Hinn fyrrnefndi legg- 
ur áherslu á manninn, stöðu hans og gildi í heiminum. En lok- 
aður húmanismi gengur miklu lengra. Samkvæmt honum er það 
maðurinn einn sem ákveður hvað hafi tilgang og gildi í veröld- 
inni. Húmanismi Sartres er greinilega hinn lokaði húmanismi. 
Og hann felur það í sér að enginn Guð eða æðri öfl séu til (aþe- 
ismi). 

Frægasta setning Sartres er: Athöfn kemur á undan grundvall- 
areðli. Hvað manninn snertir kemur athöfn hans fyrst. Hún 
skapar síðar tilveru hans. Athöfn felur hér einnig í sér hugsun, 
skynjun og ásetning. Hvernig kemst Sartre að þessari niðurstöðu? 
Hann byrjar að hugsa um hugtakið vitund, sína eigin vitund, og 
spyr: Hvað er þessi vitund? Það eina sem ég þekki er vitund mín. 
Ég veit ekki um neitt sem er utan hennar, það er augljóst mál. En 
þekki ég þá sjálfe vitund mína og er hún í sjálfu sér til? Spurn- 
ingin er: Hvað er vitund? Er hún vitund um ekkert, eða er hún 
vitund um eitthvað? Vitund um ekkert er engin vitund. Vitund 
hlýtur alltaf að beinast að einhverju. Hún er alltaf vitund um 
eitthvað. Hvað þýðir þetta? Þetta þýðir að vitundin í sjálfu sér er 
ekki neitt. Hún verður til við að hugsa eða skynja eða finna eitt- 
hvað sem er ekki hún sjálf. Sartre kaus sjálfur að orða þessa nið- 
urstöðu sína þannig: „Vitundin er það sem hún er ekki og er ekki 

það sem hún er.“ Það má eins segja: „Við erum það sem við erum 
ekki og við erum ekki það sem við erum.“ - Heidegger taldi að 
þessi fræga setning Sartres hefði orðið til vegna þess að Sartre 
hefði misskilið sig og heimspeki sína. Einkum túlkun sína á „ex- 
istenz“. Hjá Heidegger merkir orðið „ekkert“ aldrei „tóm“. Hann 
notar það um sjálfan grundvöll tilverunnar. „Ekkert” er viss teg- 
und af veru, „sem er ólík allri annarri veru”. Hvað sem þessu 
líður, þá verðum við að virða röksemdafærslu Sartres og líta á 
hana sem sjálfstæða heimspeki. 

Tilvera (existence) þýðir oftast hjá existentialistum sú tegund 
veru sem maðurinn hrærist í. En helstu hugsuðir þeirra hafa ekki 
komið sér saman um merkingu þessa lykilorðs. Þeir eru yfirleitt 
sammála um, að ekki sé hægt að skírskota til „das Ding an sich” 
að baki skynheims okkar eins og Kant gerir. Þeir eru líka mót- 
fallnir tilraunum Hegels til að finna staðreyndir rökfræðilega, og 
eins kenningu hans um heimsandann. — Heimsmynd Sartres er 
bundin mannlegri tilveru. Hjá honum þýðir orðið „existence“ 
raunverulegur einstaklingur eins og hann er hér og nú. Við þetta 
má bæta hugtökum hans pour-soi (fyrir sjálfan sig) og en-soi (í 
sjálfu sér). En-soi er veran í sjálfri sér. Pour-soi skilur sig með 
frjálsu vali frá þessari veru og verður með þeirri athöfn að tilveru 
mannsins. Heimur hlutveruleikans er heimur nauðhyggju og 
þversagna. Heimur hinna mannlegu athafna er hins vegar frjáls 
og byggist ekki á vélrænum lögmálum hlutveruleikans. Kjarni 
mannsins er frelsið. En maðurinn er frjáls vegna þess að hann er 
ekki. Hann er ekki veran. Frelsi og vera standa hjá Sartre í öfugu 
hlutfalli hvort við annað. 

Við þetta vaknar spurningin: Hver verður grundvallartilfi nn- 
ing mannsins í þessum sjálfskapaða heimi? Svarið er eitt af eft- 
irlætisorðum existentialista: Angist. Þetta orð má þó ekki skilja í 
bókstaflegri merkingu. Fyrst það táknar grundvallartilfinningu 

mannsins, hlýtur það að fela í sér meira en kvíða, þjáningu og 
ótta. Það merkir öðru fremur óróa, — þessa undarlegu tilfinn- 
ingu sem læsist um vitundina í hvert sinn sem maðurinn stendur 
frammi fyrir vali og tekur á sig ábyrgð í sambandi við sína eigin 
velferð eða velferð annarra. Þessi tilfinning, sem jafnan er sam- 
fara ákvörðun, einkennir líf mannsins öðru fremur. í fræðum 
Kierkegaards stafar hún fyrst og fremst af valfrelsi mannsins. 
Samkvæmt Heidegger stafar hún einkum af því, að maðurinn 
rekst alls staðar á vegg sinna eigin takmarkana. Þeir hafa báðir 
rétt fyrir sér, segir Sartre. „Hún stafar af því, að ég vantreysti 
sjálfum mér og mínum eigin viðbrögðum.“ 

Maðurinn hefur vitund um sumt og annað ekki. Þetta „ann- 
að“ nefnir Sartre einu nafni tómið (L’étre et le néant, „Veran og 
tómið“. 1956). Það er allt það sem vitund mannsins nær ekki til. 
Maðurinn verður að greina sig frá hlutunum til að geta gefið 
þeim merkingu og gildi. „Sú staðreynd, að hvorki hlutveruleik- 
inn né mannleg tilvera hafa í sjálfu sér neina merkingu, þýðir 
það, að maðurinn hefur frelsi til að „verða“, fyrst hann „er“ ekk- 
ert. Þeir sem taka sjálfstæðar ákvarðanir njóta þessa frelsis. Flest- 
ir vilja þó „vera“ eitthvað sem aðrir hafá valið fyrir þá”. 

Fyrirfram er manninum eklti úthlutað neinum veruleika. 
Hann býr veruleika sinn til. Maðurinn skapar gildi sitt með vali 
sínu. Við veljum ekki eitthvað sem er gott. Við gerum það gott 
með því að velja það. Sartre bætir að vísu við, að við getum ekki 
ákveðið að eitthvað sé betra en annað, nema það sé betra fyrir 
alla. Sartre segir: Þú ert frjáls. Veldu þess vegna. Það er að segja: 
skapaðu. Engin regla í almennri siðafræði getur sagt þér hvað þú 
átt að gera. Engin tákn eru heilög í þessum heimi. Frelsið er eðli 
okkar. Maðurinn verður ekki fyrst til og verður síðan frjáls. Að 
vera maður er að vera frjáls. — En hvernig er hægt að tala um 
frelsi? Og hvernig er hægt að setja því skorður með því að skil- 

greina það? Hvað er það sem Sartre kallar frelsi? Frelsi, segir 
Sartre, verður þannig til að maðurinn afneitar „verunni eins og 
hún er í sjálfu sér“, Við það fær maðurinn frelsi til að skapa heim 
handa sjálfum sér. Sá heimur er ekki vera. Hann er í leit að veru. 
Frelsi Sartres hefur þannig tvær hliðar. Það er raunar þversögn: 
Við erum neydd til að vera frjáls. Við erum neydd til að skapa 
okkar eigin framtíð. „Maðurinn er dæmdur til að vera frjáls og 
bera allan heiminn á herðum sér. Hann ber ábyrgð á heiminum 
og sjálfum sér“ (Veran og tómið). Maðurinn kemur í stað guðs. 
En þetta hlutverk er honum ekki íágnaðarefni, því að löngun 
mannsins til að vera Guð er í eðli sínu ný þversögn, sem veldur 
fyrst vonbrigðum og síðan vonleysi. Allar eilíf ðarstjörnur slokkna 
og Iiætta síðan að vísa veginn. 

Sumir haíá sagt, að það skipti engu máli, hvort Guð er til eða 
ekki. Sartre er þessu ekki sammála. Fyrir hann skiptir það öllu 
máli. Það gjörbreytir aístöðu manna til lífsins. Ef Guð er til, þá er 
hann grundvöllur tilverunnar og andleg íbrsjón. En fyrst hann er 
ekki til, segir Sartre, þá hefúr heimurinn í sjálfú sér enga merkingu 
og maðurinn verður því að gefa honum merkingu. I stað guðs 
kemur ábyrgð mannsins. „Þegar maðurinn tekur ákvörðun gerir 
hann sér ljóst að hann er ekki aðeins að velja það sem hann vill 
sjálfúr verða. Hann er um leið löggjafi að taka ákvörðun fyrir allt 
mannkynið. Á slíkum stundum kemst maðurinn ekki hjá því að 
finna til djúprar ábyrgðartilfinningar.“—Margir existentialistar tala 
um upphafningu sem eitt af einkennum mannsins. Hann finnur 
þessa upphafningu, og ekki aðeins á hinum stóru stundum í lífi 
sínu. Það er eðli hans að leita út fyrir sjálfan sig og upp fyrir sjálfán 
sig. Þetta þarf ekki nauðsynlega að skil ja í guðfræðilegri merkingu. 
Eðli mannlegrar tilveru er einfáldlega það að hverfa fiá því sem 
hann er, til breyttrar tilveru. Hjá sumum existentialistum stefnir 
þessi upphafning í átt til guðs, — hjá Sartre stefnir hún út í tómið. 

Eins og fyrr segir er miðdepillinn í heimspeki Sartres tilvera 
mannsins sem einstaklings. „I raun og veru er ekki til neitt nema 
fólk“, segir hann í einu leikrita sinna. Þegar um er að ræða sam- 
skipti einstaklinga við annað fólk, hafa extistentialistar greinst í 
tvo hópa. Annar hópurinn álítur, að uppreisn einstaklings, gegn 
samfélagi, sem er þröngvað upp á hann, sé fyrsta skrefið í átt til 
sannra mannlegra samskipta. Sartre heyrir til síðari hópnum, en 
sá hópur álítur að allar tilraunir til að mynda raunverulegt og 
ósvikið samband við annað fólk séu dæmdar til að mistakast. 

Existentialistar hafa rætt meira um mannlegar tilfinningar en 
flestir aðri r heimspekingar. Ekki má þó líta á existentialismann 
sem tilfinningaheimspeki. Sartre kennir að vit, tilfinning og vilji 
séu alltaf samanþrinnuð í allri reynslu okkar. Það er aðeins gam- 
aldags „deildarskipt sálfræði“ að greina þetta sundur. Enginn 
einn þessara þátta er til án hinna. Tilfinning er ekki andstæða 
skynsemi og hugsunar. Tilfinningar eru stór hluti mannlegrar 
tilveru, og þær eru einskonar þekking, visst innsæi og óþrjótandi 
lind heimspekilegrar hugsunar. Það er jafn tilgangslaust að ræða 
um tilfxnningu sem einangrað fyrirbæri án vits og vilja og að 
ræða um vitsmuni á þann sama hátt. 

Trúr þeirri skoðun sinni að maðurinn eigi að vera þátttakandi 
í því sem fram fer en ekki aðeins hlutlaus áhorfandi, hefur Jean- 
Paul Sartre jafnan staðið í sviðsljósinu og tekið virkan þátt í „að 
skapa heiminn“. Hann er einn þekktasti andófsmaður síns tíma. 
Hann barðist gegn nasistum og nýnasistum, gegn stefnu frönsku 
stjórnarinnar í málefnum Indó-Kína og Alsír, gegn innrás Rússa 
í Ungverjaland 1956 og Tékkóslóvakíu 1968, og gegn afskiptum 
Bandaríkjanna í Víetnam. Hann fékkbókmenntaverðlaun Nób- 
els 1964, en neitaði að taka við þeim. — Sartre hefur hallast að 
marxisma eins og existentialistarnir Camus og Berdyaev. Samt 
er erfi tt að finna skæðari gagnrýni á marxisma en einmitt frá 

þessum mönnum. En aðalgagnrýni þeirra á marxista er sú, að 
líkt og nasistar setji þeir ríkið ofar einstaklingnum. Súhugmynd, 
segja þeir, að ríki sé einskonar persóna, er afskræming á veru- 
leikanum. Ríkið er tilbúningur sem ekki er hægt að setja ofar 
raunverulegu lífi mannfólks. Existentialistar hafa yfirleitt varið 
mannréttindi og barist gegn stjórnmálalegri kúgun. Sartre ræðst 
gegn viðleitni valdhafa til að skerða mannlegt fielsi meira en 
þörf er á, og hann er á móti því að setja kerfi ofar velferð þess 
fólks sem það á að þjóna. Segja má, að Sartre hafi stutt marxista 


öðru hverju og skammað þá þess í milli. Öll afstaða hans verður 
því mótsagnakennd. Hann vann um hríð með franska komm- 
únistaflokknum, en það stóð ekki lengi. Sartre hefur alltaf haft 
tilhneigingu til að samræma skoðanir sínar nýjum aðstæðum. 
Auk þess urðu vinslit með honum og Camus eftir að Camus gaf 
út „L’homme révolté“, en Sartre leit á þá bók sem árás á sig. 
Vandamál Sartres hefur verið að halda sjálfstæði sínu án þess að 
einangrast. I því skyni gerði hann misheppnaða tilraun 1948 til 
að stofna óháðan vinstriflokk, sem átti að vera lengst til vinstri 
án þess að vera kommúnistískur. Víða í ritum sínum reynir 
Sartre með vafasömnm árangri að sanna existentialisma sinn 
með aðstoð marxískrar heimspeki. Sartre hefur verið „einskorð- 
aður við sinn tíma”, eins og segir í stefnuskrá Les Tempes Mod- 
ernes. 

Sartre hefur verið sakaður um svartsýni, tvíhyggju og mót- 
sagnir. - Og hann hefur verið sakaður um að spilla siðferði með 
kenningum sínum. 

Fyrsta skáldsaga Sartres, La mausée, lýsir bölsýni og ógeði 
manns sem finnur engan tilgang með lífi sínu og ekkert vit í til- 
verunni yfirleitt. Existentialistar virðast margir líta á þessa til- 
finningu sem grundvallartilfinningu mannsins. En er þá þessi 
tilfinning: angist, einangrun, firring, leiðindi afskiptaleysisins 

eða jafnvel la nausea Sartres grundvallarsannleikur um hið rétta 
eðli og ástand mannsins? Er þetta frumeðli veruleikans. — Það 
eitt, að þessar tilfinningar stangast á við jákvæðar tilfi nningar, 
samúð, von, gleði, góðan félagsanda og umhyggju fyrir velferð 
annarra, gæti bent til þess að engin þessara tilfinninga gæti kall- 
ast grundvallareðl i. — Nema menn vilji halda því fram að sjálft 
grundvallareðli tilverunnar sé þversögn. 

Heimspeki Sartres hlýtur að verða tvíhyggja vegna þess að það 
er óbrúandi bil milli hugtakanna pour-soi og en-soi. Hvað á að 
segja um fúllyrðingar um að ekkert vit sé í tilverunni, að lífið 
hafi engan tilgang, að tilvera mannsins rísi út í tómið? 

Það má staldra við og virða fyrir sér mynd af heimspekingi 
sem segir: „Eg hef tilgang með lífi mínu, og það er mikið vit í 
heimspeki minni, — hins vegar er ekkert vit í tilverunni og mann- 
lífið hefur engan tilgang. — Ef veröldin er án vits og án guðs þá 
eru endanleg örlög mannsins óráðin. Þá er ekki hægt að fullyrða 
hvert vegurinn liggur. En sé veröldinni stjórnað af æðri forsjón, 
þá mætti ætla, að það sem hefur raunverulegt gildi glatist ekki.“ 

Margir mundu hallast að því, að aðskilnaður Satres milli 
manns og veru sé aðeins tilbúinn aðskilnaður. Auðvitað verkar 
heimurinn á sjálfið engu síður en sjálfið á heiminn. Tilvera sjálfs- 
ins verður auðvitað alltaf háð verunni. Löngun mannsins til að 
vera Guð er fáránleg. 

Þeir sem ásaka Jean-Paul Sartre um siðleysi segja meira en 
sanngjarnt er. Sartre og aðrir hugsuðir existentialismans sverja af 
sér allan skyldleika við æsku á villigötum í næturklúbbum Par- 
ísarborgar. Sartre er umfram allt maður hins stranga siðgæðis. 
Öll barátta hans beinist að því takmarki að gefa manninum gildi 
með því að skapa á ný þau siðferðislegu verðmæti sem vísindaleg 
nauðhyggja hefur rænt frá honum. Ábyrgð mannsins vex að dómi 
Sartres, en minnkar ekki við það að hann er einn í heiminum. 

Sartre hefur sjálfur sýnt í verki skilning á því, að það er nauðsyn- 
legt að taka tillit til velferðar annarra. Hitt er annað mál, hvort 
manninum tekst að gegna hinu nýja hlutverki sem Sartre úthlut- 
ar honum: að vera einn í heimi án guðs. Og auðvitað eru líka tii 
menn sem lítasvo á, að þetta hlutverk sé gervihlutverk sem bygg- 
ist á misskilningi á stöðu mannsins í alverunni. Þeir trúa því, að 
maðurinn sé aldrei einn í þessum stóra og opna heimi. 

